
Tractatus  V. 

De  Deo  uno  et  trino. 

1.  Disputationis  hujus  momentum.  —  Cum  Deus  omnium,  quae  co- 
gnoscere  possumus,  nobilissimum  sit  objectum,  imo  tantum,  ut  in  ejus  vi- 
sione  consistat  nostra  beatitudo  aeterna:  nemo  non  videt,  quanti  mo- 
menti  et  dignitatis  ea  pars  sit  theologiae,  quae  in  contemplando  ipso  Deo 
unice  versatur;  et  quamvis  eum  nondum  cognoscere  possimus,  sicut  est, 
sed  tantum  ex  parte,  per  speculum  et  in  aenigmate  (1.  Cor.  13, 12,),  tamen 
vel  imperfecta  Dei  cognitio  summi  est  aestimanda.  „Melius  est  enim,  in- 
quit  s.  Bonaventura  in  3  d.  23  a.  1  q.  4,  vel  modicum  quid  de  Deo 
scire,  quam  coelestium  et  terrestrium  notitiam  habere."  Quocirca  per 
os  Jeremiae  (9, 23  s.)  ita  loquitur  Deus :  Non  glorietur  sapiens  in  sapientia 
sua,  et  non  glorietur  fortis  in  fortitudine  sua,  et  non  glorietur  dives  in  di- 
vitiis  suis:  sed  in  hoc  glorietur,  qui  gloriatur,  scire  et  nosse  me,  quia  ego 
sum  Dominus.  Insuper  utilissima  est  accurata,  quantum  per  vires  in  hac 
vita  mortali  licet,  Dei  cognitio.  Quo  enim  sublimiori  Dei  idea  fuerimus 
imbuti,  eo  sinceriori  sensu  reverentiae,  humilitatis,  amoris  etc.  replebimur 
studioque  exardescemus  virtutum :  Nosse  enim  te  consummata  justitia  est, 
et  scire  Justitiam  et  virtutem  tuam,  radix  est  immortalitatis  Sap.  15,  3- 
Multum  deinde  juvat  Dei  contemplatio  ad  altiorem  rerum  creatarum 
cognitionem,  imo  ad  contemnenda  omnia  terrena  secundum  illa  Pauli 
Philip.  3,  8:  Verumtamen  existimo  omnia  detrimentum  esse  propter  emi- 
nentem  scientiam  J.  Christi,  Domini  mei,  propter  quem  omnia  detrimentum 
feci  et  arbitror  ut  stercora,  ut  Christum  lucrifaciam.  Etsi  vero  nobis  om- 
nibus  viribus  est  conandum  in  Dei  prolicere  cognitione,  memores  tamen 
esse  oportet  modestiae,  cautionis  atque  illius  moniti  Prov.  25,  27:  Qui 
scrutator  est  majestatis,  opprimetur  a  gloria  x). 


l)  Cf.  B  a  s  i  1  i  u  s  de  Spiritu  s.  (opusc.  XXXI)  c.  1 ,  qui  ad  Amphilochium  n.  1 
scribit:  »Supra  modum  delectatus  sum  attentione  ac  vigilantia  elucente  in  tua  illa 

Hurter,  Compend.  theologiae  II,  9.  ed.  1 

2.  Tractatus  divisio.  —  Professio  catholica  de  Deo  ad  hanc  revo- 
catur  summam :  Credo  unum  Deum  Patrem  et  Filium  et  Spiritum  sanctum : 
profitemur  igitur  aliquid  unum,  indistinctum,  tribus  commune,  quod,  ut 
videbimus,  est  natura ;  et  aliquid  proprium,  distinctum,  unde  in  divina  na- 
tura  sunt  tres  personae :  quare  disputationem  de  Deo  in  duas  distingui- 
mus  partes,  quarum  prior  Deum  unum  secundum  naturam,  altera  Deum 
trinum  in  personis  considerabit:  quae  partitio  respondet  illiDionysii 
Areopagitae  de  div.  nom.  c.  2  quamque  secutus  est  Jo.  D  a  m  a  s  c  e  n  u  s 

PARS  L 
DE  BEO  UNO. 

3.  Ad  tria  capita  omnia  revocabimus,  quae  de  Deo  quatenus  secun- 
dum  naturam  est  unus,  disputari  solent.  Inquiremus  scil. 

1.  in  ejus  cognoscibilitatem; 

2.  in  divinae  naturae  proprietates  perfectionesque ;  denique 

3.  in  Dei  v  i  t  a  m,  quae  intelligendo  volendoque  explicatur. 

Caput  I. 

De  habitu  Deum  inter  et  rationem  humanam  in  ordine 

cognitionis. 

4.  Propter  exortas  nostra  praesertim  aetate  controversias  de  rationis 
humanae  viribus  ad  Deum  cognoscendum,  prius  inquiremus,  quid  hac  de 
re  secundum  doctrinam  revelatam  sit  tenendum. 

5.  Thesis  LXXXYI.  Homo  potest  sine  revelatione  positiva 
solo  rationis  lumine  Dei  exsistentiam  certo  cognoscere. 

Declaratio.  Thesim  statuimus  in  primis  contra  illos,  qui  negant  ho- 
minem  posse  solo  rationis  lumine  ex  rerum  creatarum  contemplatione  ad  Dei 
exsistentis  notitiam  pervenire  sive  propter  nimiam  rationis  infirmitatem,  sive 
quod  non  ea  sit  proportio  inter  finitum  et  infinitum,   ut  ex  rerum  finitarum 


sententia,  qua  vocem  nullam  ex  iis,  quae  in  omni  sermoms  usu  de  Deo  proferuntur, 
citra  examen  relinquendam  esse  putas. «  Modeste  de  Deo  esse  disputandum  agnove- 
runt  vel  gentiles.  Ad  rem  sunt  S  e  n  e  c  a  e  verba  (7.  nat.  qu.  c.  30) :  »Egregie  Aristote- 
les  ait,  nunquam  nos  verecundiores  esse  debere,  quam  cum  de  diis  agitur.  Si  intra- 
mus  templum  compositi,  si  ad  sacrificium  accessuri  vultum  submittimus,  togam  ad- 
ducimus,  si  in  omne  argumentum  modestiae  fingimur :  quanto  hoc  magis  facere  de- 
bemus,  cum  de  deorum  natura  disputamus,  ne  quid  impudenter  aut  ignorantes  affir- 
memus  aut  scientes  mentiamur.*  Patrum  testimonia  de  cautione  in  disputando  de 
Deo  cf.  apud  Petavium  theologic.  dogmatum  proleg.  c.  6,  e  quibus  Rufinus 
comment.  in  symbol.  apost.  n.  1  ait :  ,Non  me  latet  illa  sententia  sapientum,  quae 
probe  admodum  dicit:  quia  de  Deo  etiam  vera  dicere  periculosum  est,«  quae  est 
Origenis  hom.  1  in  Ezech.  In  primis  lege  s.  Gregorii  naz.  or.  1.  theol.  opusc. 
XXIX,  122  ss. 

contemplatione  possit  erui  notio  infiniti,  sive  quod  Deus  sit  prima  veritas,  quae 
prima  omnium  cognosci  debeat :  quique  propterea  exigunt  vel  a.  institutionem 
seu  revelationem  quandam  ipsius  Dei  pro  primo  homine,  traditione  dein 
ad  ejus  posteros  propagandam  (traditionalistae) ;  vel  h,  visionem  seuintui- 
tionem  quandam  ipsius  Dei  sub  ratione  entis  (ontologistae ;  cf.  infra  n.  1 1) ; 
vel  C.  specialem  illustrationem  mentis  ad  ordinem  gratiae  spectantem; 
vel  d.  ideam  Dei  infusam  seu  innatam.  In  thesi  non  agimus  de  facto, 
num  quilibet  homo  solo  rationis  lumine  ad  hanc  cognitionem  perveniat,  sed 
de  potentia,  num  scil.  deficiente  etiam  revelatione homo  solo  rationis lumine 
illam  assequi  possit,  postquam  ad  sufficientem  rationis  usum  pervenit.  Thesis 
autem  nunc  est  de  fide  *),  ut  patet  ex  conc.  vaticani  sess.  3  de  revelatione 
cap.  2:  »Eadem  sancta  Mater  Ecclesia  tenet  et  docet,  Deum  rerum  omnium 
principium  et  finem,  naturali  humanae  rationis  lumine  e  rebus  creatis  certo 
cognosci  posse:  invisibilia  enim  ipsius  a  creatura  mundi  per  ea,  quae  facta 
sunt,  intellecta  conspiciuntur  (Rom.  1,  20);*  et  can.  1 :  »Si  quis  dixerit, Deum 
unum  et  verum,  Creatorem  et  Dominum  nostrum,  per  ea,  quae  facta  sunt,  na- 
turali  rationis  humanae  lumine  certo  cognosci  non  posse,  A.  S.*  Defidetamen 
non  est  rationem  posse  etiam  probare  Dei  exsistentiam.  Cum  enim  in  ca- 
none  prius  diceretur:  si  quis  dixerit,  Deum  . . .  rationis  humanae  lumine  certo 
cognosci  et  demonstrari  posse,  A.  S.,  deletum  fuit  a  deputatione  pro  fide  illud 
»et  demonstrari.  *  Id  tamen  tenendum  est  ut  doctrina  catholica,  nam  tam 
Bautain,  quam  Bonnetty  (ex  decr.  Indicis  11.  Jun.  1855)  subscribere 
debuerunt  prop. :  » Eatiocinatio  Dei  exsistentiam  .  .  .  cum  certitudine  probare 
potest.  * 

6.  Demonstratio.  Probatur  1. thesis auctoritate  Scripturae Rom. 
1,  19  ss.:  Quod  notum  (cognoscibile,  to  yvidozov)  est  Dei,  manifestum  est 
in  illis.  Deus  enim  illis  manifestavit.  Invisibilia  enim  ipsius  a  creatura 
munda,  per  ea  quae  facta  sunt  intellecta  conspiciuntur,  sempiterna  quoque 
ejus  virtus  et  divinitas,  ita  ut  sint  inexcusabiles  etc;  2,  10  s.;  Sap.  13,  1: 
Vani  autem  sunt  omnes  homines,  in  quibus  non  subest  scientia  Dei;  et  de 
his,  quae  videntur  bona,  non  potuerunt  intelligere  eum,  qui  est ;  neque  operi- 
bus  attendentes  agnoverunt,  quis  esset  artifex  .  .  .  3.  Quorum  (elemen- 
torum)  si  specie  delectati,  deos  putavsrunt:  sciant,  quanto  his  dominator 
eorum  speciosior  est;  speciei  enim  generator  haec  omnia  constituit.  4.  Aut 
si  virtutem  et  opera  eorum  mirati  sunt,  intelligant  ab  illis,  quoniam  qui 
haec  fecit,  fortior  est  illis :  5.  a  magnitudine  enim  speciei  et  creaturae  co- 
gnoscibiliter  poterit  creator  horum  videri  .  .  .  9.  Si  enim  tantum  potuerunt 
scire,  ut  possent  aestimare  seculum,  quomodo  hujus  Dominum  non  facilius 
inveneruntfPs.  18,  1;  Act.  14,  14  ss.,  ex  quibus  liquet,  hominem  posse 
scire,  intelligere,  agnoscere,  videre,  invenire  Deum,   idque 


*)  Varios  errores  et  Ecclesiae  de  hac  quaestione  decreta recensent  Heinrich 
•dogm.  Tbeol.  t,  I  §  24 ;  etIII§]33;  Kleutgen  instit.  theol.  n.  114.  115;  Schee- 
ben  t.  I  §  2;  statum  quaestionis  bene  exponit  Granderath  in  const.  dogm.  conc. 
vat.  illustr.  p.  1  c.  2  comment.  2. 

adeo  facile,  ut  vani,  insipientes  dicendi  sint  ii,  in  quibus  non  subest  scien- 
tia  Dei,  et  qui  de  his,  quae  videntur  bona,  non  potuerunt  intelligere  eum, 
qui  est,  neque  operibus  attendentes  agnoverunt,  quis  esset  eorum  artifex. 
Quinam  vero  est  fons,  unde  hanc  cognitionem  haurire  possint?  Nulla 
fit  mentio  revelationis  positivae,  cujus  tamen  in  primis  mentio  debuisset 
fieri  ratione  habita  scopi  auctorum  inspiratorum :  imo  fons  ab  ea  om- 
nino  distinctus  indicatur,  scil.  quae  videntur  bona,  opera,  ea  quae  facta 
sunt.  Atqui  ex  operibus  et  effectibus  agnoscitur  artifex  conclusione  pror- 
sus  rationali.  Ergo  solo  rationis  lumine  de  his,  quae  videntur  bona, 
potuerunt  homines  intelligere  eum,  qui  est,  i.  e.  Deum.  Quid,  quod  in- 
ventio  notitiae  Dei  ex  creaturis  confertur  cum  inventione  aliarum  cogni- 
tionum  rationalium  (n.  7),  quibus  etiam  facilior  dicitur  ?  Erit  ergo  et  illa 
rationalis. 

2.  Thesis  veritas  luculentissimo  patrum  suffragio  confirmatur,  qui 
Scripturae  doctrinam  uberius  exponentes  perspicue  docent,  homines  solo 
rationis  lumine  sine  positiva  revelatione  ex  contemplatione  mundi  ad  Dei 
cognitionem  pervenire  posse. 

Ex  innumeris  testimoniis  *)  unum  vel  alterum  audiamus.  Ita  Jo.  C  h  r  y- 
sostomus  hom.  3  in  ep.  ad  Eom.  n.  2 :  » Unde  notum  est,  o Paule,  quod Deus 
suimetipsius  cognitionem  gentibus  indiderit  ?  quia,  inquit,  quod  notum  est  ejus, 
manifestum  est  in  illis.  At  haec  affirmatio  est,  non  demonstratio.  Tu  vero  mihi 
proba  et  ostende,  cognitionem  Dei  manifestam  fuisse  illis,  sed  sponte  illos  prae- 
termisisse.  Unde  ergomanifestaerat?  vocemne  adillos  emisit?  minime:  verum 
id  effecit,  quod  magis  illos  quam  vox  quaelibet  attrahere  poterat :  creatum  orbem 
in  medio  posuit :  ita  sapiens,  idiota,  scytha,  barbarus  ex  solo  intuitu  visibilium 
pulchritudinem  edoctus  ad  Deum  conscendere  potest.  Ideo  ait :  Invisibilia  enim 
ipsius  a  creationemundiperea,  quaefactasunt,  intellecta  conspiciuntur.  Quodetiam 
propheta  dicit:  Coeli  enarrant  gloriam  Dei  (Ps.  18,  l).  Quid  enim  dicentindie 
illa  gentiles  ?  ignoravimus  te  ?  Itane  coelum  non  audistis  ex  solo  aspectu  vocem 
emittens?  rerum  omnium  harmoniam  et  concentum  clarius  quam  tubam  cla- 
mantem  etc,  omnia  in  ordine  manentia  ac  per  pulchritudinem  et  magnitudi- 
nem creatorem praedicantia ?  «  —  Quae paucis ita complectitur  Cyrillus  alex., 
c.  Julian.  1.  2  c.  7  3 :  » Praeclara  et  eximia  opera  licet  voce  destituta  tamen 
proclamant  quodammodo  scientiam  artificis,  quam  in  se  ipsis  velut  radiis  re- 
flectunt. « 

Eundem  fere  in  sensum  disserit  s.  Augustinus  serm.  141  n.  1  de phi- 
losophis :  »  Quia  viderunt  etiam  ipsi  (quantum  videri  ab  homine  potest)  Crea- 
torem  per  creaturam,  factorem  per  facturam,  fabricatorem  mundi  per  mundum, 
Paulus  apostolus  testis  est,  cui  utique  debent  credere  christiani.  Ait  enim,  cum 
de  talibus  loqueretur  .  .  .  Revelatur  ira  Dei  de  coelo  super  omnem  impietatem 
et  injustitiam  hominum,  qui  veritatem  in  iniquitate  detinent  (Rom.  .1,  18).  Num- 


*)  Haec  diligenter  collegerunt  Kleutgen,  Theologie  der  Vorzeit  t.  2  disp.  6 
c.  2;  Franzelinde  Deo  thes.  6;  Stahl,  die  Lehre  der  Vater  von  der  natiirlichen 
Gotteserkentniss ;  Stentrup  praelect.  dogmat.  de  Deo  uno  th.  1  seq. 

quid  dixit  eos  non  detinere  veritatem  ?  Sed  veritatem  in  iniquitate  detinent 
.  .  .  Occurrebat  autem,  ut  diceretur  ei:  Unde  illi  impii  veritatem  detinent? 
Numquid  Deus  ad  quemquam  eorum  locutus  est  ?  Numquid  legem  acceperunt, 
sicut  israelitarum  populus  per  Moysen  ?  Unde  ergo  detinent  veritatem  vel  in 
ipsa  iniquitate?  Audite  quod  sequitur,  et  ostendit:  Quia  quod  notum  est  Dei, 
inquit,  manifestum  est  in  illis :  Deus  enim  illis  manifestavit.  Manifestavit  illis, 
quibus  legem  non  dedit?  Audi  quomodo  manifestavit.  Invisibilia  enim  ejus 
jper  ea  quae  facta  sunt  intellecta  conspiciuntur.  Interroga  mundum,  ornatum 
coeli,  fulgorem  dispositionemque  siderum,  solem  diei  sufficientem,  lumen  noctis 
solatium :  interroga  terram  fructificantem  herbis  et  lignis,  animalibus  plenam, 
hominibus  exornatam :  interroga  mare,  quantis  et  qualibus  natatilibus  plenum : 
interroga  aera,  quantis  volatilibus  viget :  interroga  omnia,  et  vide,  si  non 
sensu  suo  tamquam  tibi  respondent :  Deus  nos  fecit.  Haec  et  philosophi  nobiles 
quaesierunt,  et  ex  arte  artificem  cognoverunt . . .  Quod  curiositate  invenerunt, 
superbia  perdiderunt  .  .  .  Ostende,  Apostole,  et  sicut  ostendisti  nobis,  unde 
potuerunt  pervenire  ad  cognitionem  Dei,  quoniam  invisibilia  ejus  etc,  ita  nunc 
ostende,  quomodo  dicentes  se  esse  sapientes,  stulti  facti  sunt  etc.  *  Etiterumin 
Ev.  Jo.  tr.  2  n.  4 :  » Quidam  philosophi  hujus  mundi  exstiterunt  et  inquisie- 
runt  Creatorem  per  creaturam,  quia  potest  inveniri  per  creaturam,  evidenter 
dicente  Apostolo :  Invisibilia  enim  ejus  etc.  « 

3.  Neque  desunt  rationes,  quibus  thesis  confirmetur.  Quarum 
prima  sit:  Dogma  est  fidei  catholicae,  lumen  rationis  Adae  praevari- 
catione  non  fuisse  exstinctum.  Altera  vero  ex  parte  verissimum  est, 
quod  docet  Augustinus  inJo.tr.  106  n.  4:  „Haec  vis  est  divinitatis, 
ut  creaturae  rationali  ratione  jam  utenti  non  omnino  ac  penitus  possit 
abscondi."  Quo  enim  excellentior  quis  est,  eo  latius  diffunditur  ejus  fama : 
quo  potentior,  eo  magis  se  prodit  sua  in  omnia  potentia,  praesentia,  pro- 
videntia.  Fieri  ergo  non  solum  potest,  ut  homo  rationis  lumine  perveniat 
in  Dei  cognitionem:  verum  etiam  fieri  nequit,  ut  rationis  lumine  utens 
Deum  ignoret.  Quis  deinde  sibi  unquam  persuadebit,  rationem  posse  vi 
principii  causalitatis  ex  rerum  vel  minimarum  inspectione  legitime  per- 
venire  in  cognitionem  causae  earundem :  si  vero  illud  rerum  universitati 
applicet,  statim  coecutire  ac  nisi  revelatione  juvetur  videre  non  posse, 
etiam  rerum  ordinatissimam  universitatem  habere  suam  causam?  Hinc 
ad  rem  idem  s.  doctor  incredulum  ita  alloquitur  in  Ps.  73  n.  25 :  „Unde 
scio,  quia  vivis,  cujus  animam  non  video  ?  unde  scio  ?  Respondebis,  quia 
loquor,  quia  ambulo,  quia  operor.  Stulte,  ex  operibus  agnosco  viventem, 
ex  operibus  creaturae  non  potes  agnoscere  creatorem?"  Similia  habet 
serm. 2 n. 4.  —  Quare  Gregorius  naz. :  „Ratio,  inquit or. 28 n.  16, a Deo 
data  et  omnibus  congenita  et  prima  in  nobis  lex  (scil.  causalitatis)  omni- 
busque  conserta  ad  Deum  nos  deducit  ex  visibilibus." 

7.  Tliesis  LXXXVII.  Tanta  autem  facilitate  ratio  humana 
in  Dei  cognitionem  pervenire  potest,  ut  1.  ignorantia  Dei  exsisten- 
tis  invincibilis   nequeat   admitti;   ut   2.   ea   cognitio   vero  quodam 

sensu  naturalis,  congenita,   innata  cum  patribus  dici  possit;   nec 
tamen  propterea  3,  recurrendum  est  ad  ideam  Dei  innatam. 

Demonstratio  p.  I.  Facilitatem  rationalis  cognitionis  Dei  testatur 
s.  Scriptura  et  diserte  Sap.  13,  9:  Si  enim  tantum  potuerunt  scire,  ut 
possent  aestimare  seculum :  quomodo  hujus  Dominum  non  facilius  invene- 
runt  ?  et  aequivalenter,  sive  cum  eos,  qui  hac  notitia  carent,  vocat  insi- 
pientes,  amentes,  inexcusabiles  Ps.  13,  1;  Sap.  13,  1;  Rom.  1,  20;  hinc 
Hieronymus  ep.  60  n.  3:  „Absque  notitia  Greatoris  sui  omnis  homo 
pecus  est;"  sive  cum  universum  exhibet  voce  non  submissa  sed  elata 
gloriam  Dei  proclamans,  adeo  ut  Dei  cognitio  quasi  auditu,  visu  ac  pro- 
pemodum  tactu  attingi  possit.  Coeli  enarrant  gloriam  T)ei  et  opera  ma- 
naum  ejus  annunciat  firmamentum  .  .  .  Non  sunt  loquelae}  neque  ser- 
mones,  quorum  non  audiantur  voces  eorum.  In  omnem  terram  exivitsonus 
eorum  et  in  fines  orbis  terrae  verba  eorum  etc.  Ps.  18,  1  ss.  Nimirum 
interroga  jumenta  et  docebunt  te;  et  volatilia  coeli  et  indicabunt  tibi.  Lo- 
quere  terrae  et  respondebit  tibi,  et  narrabunt  pisces  maris.  Quis  ignorat, 
quod  omnia  haec  manus  Domini  fecerit?  Job  12,  7  ss.  Quae  verba  pulchre 
s.  T  h  o  m  a  s  lect.  2  ita  explicat :  „Tunc  autem  homo  creaturas  interrogat, 
quando  eas  diligenter  considerat;  sed  tunc  interrogatae  respondent,  cum 
per  considerationem  ipsarum  homo  percipit,  quod  tanta  ordinatio  et  con- 
venientia,  quae  invenitur  in  dispositione  partium  in  ordine  universi,  nullo 
modo  posset  esse,  nisi  ab  aliqua  superiori  sapientia  dispensante."  Sap. 
13,  5  (n.  61);  Quaerere  Deum  si  forte  attrectent  eum  aut  inveniant}  quam- 
vis  non  longe  sit  ab  unoquoque  nostrum  Act.  17,  27. 

Quod  et  patres  passim  docent,  sive  cum  hanc  cognitionem  homini 
insertam  dicunt;  sive  cum  praeeunte  Tertulliano  de  spectac.  c.  2  do- 
cent:  „Nemo  negat,  quia  nemoignorat,  quod  ultro  natura  suggerit,  Deum 
esse  universitatis  conditorem."  Merito  ergo  scribit  s.  Bonaventura 
in  itiner.  mentis  c.  1 :  „Qui  igitur  tantis  rerum  creatarum  splendoribus 
non  illustratur,  coecus  est;  qui  tantis  clamoribus  non  evigilat,  surdus  est; 
qui  ex  his  effectibus  Deum  non  laudat,  mutus  est ;  qui  ex  tantis  indiciis 
primum  principium  non  advertit,  stultus  est.u 

8.  Ignorantia  invincibilis  oriri  potest  vel ex defectu mediorum  et 
haec  proprie  est  invincibilis ;  vel  ex  defectu  omnis  impulsus  adhibendi  me- 
dia,  etiamsi  suppetant,  quo  in  casu ignorantia  est  potius  inculpabilis. 
Neutra  concedi  potest  in  homine  ratione  utente  relate  ad  cognitionem 
Dei  exsistentis :  ut  patet  ex  dictis.  Si  enim  hinc  quidem  universum  Dei 
exsistentiam  ita  praedicat,  ut  surdus  et  coecus  sit,  qui  hoc  praeconium 
non  percipit;  inde  vero  homo,  qui  Deum  ignorat,  amens,  insipiens,  inex- 
cusabilis  dicitur:  ignorantia  invincibilis  locum  habere  nequit.  Quodetpa- 
tres  passim  cum  Augustino  in  Ps.  20  n.  9  docent:   „Deus  ubique  se- 

cretus  est,  ubique  publicus,  quem  nulli  licet  ut  est  cognoscere  et  quem 
nemo  permittitur  ignorare."  Cf.  in  primis  T  e  r't  u  1 1  i  a  n  u  s  Apolog.  c.  1 7. 
opusc.  XIX,  92.  Ad  haec  conscientia  omnes  obligat  quam  primum  per- 
venerint  ad  rationis  usum.  Obligationis  autem  cognitione  includitur  no- 
titia  supremi  cujusdam  legislatoris.  Quare  bene  Hugo  as.  Victore  in 
summa  sent.  tr.  1  c.  3 :  „Deus,  inquit,  sic  ab  initio  temperavit  notitiam 
sui,  ut  sicut  nunquam  totus  potuit  comprehendi,  sic  nunquam  prorsus 
potuit  ignorari.  Ideo  autem  totus  noluit  manifestari,  ut  fides  haberet 
meritum :  nec  totus  occultari,  ut  infidelitas  de  ignorantia  non  excusaretur." 
Hinc  liquet  quid  de  a  t  h  e  i  s,  de  hominibus  scil.  qui  Deum  ignorent 
censendum  sit.  Distinctione  scil.  facta  inter  notitiam  Dei  rudem,  inchoatam, 
cum  ipso  rationis  usu  consertam  et  notitiam  excultam,  reflexam :  negamus 
essehominesrationeutentes,  qui  omni  careant  Deinotitia.  Sed  quia  prima 
Deinotioomnibus  communis  subestlibertatisusui,  quae  eauti,  eamexcolere, 
sed  et  negligere,  obscurare,  etiam  pervertere  et  corrumpere  potest :  hinc 
non  negamus  esse  atheos  practicos  ex  corruptione  et perversitate  cor- 
dis,  qui  vel  a.  ita  vivant  ac  si  nullus  esset  Deus  \  Deum  non  curent  nec  de 
eo  cogitare  velint,  vel  b.  de  ejus  exsistentia  dubitent  nolentes  attendere 
ad  rationes,  quae  ejus  exsistentiam  demonstrant,  vel  c.  primam  Dei  no- 
tionem  ita  rationis  abusu  corrumpant,  ut  idololatrae,  quorum  de  Deo 
opiniones  atheismo  aequivalent,  vel  d.  etiam  rationes  speciosas  conqui- 
rant  ad  Dei  exsistentiam  negandam.  Nullatenus  tamen  concedimus  esse 
atheos  theoreticos  etpositivos,  qui  rationibus  innixi  vere  sibi  per- 
suaserint  non  esse  Deum  atque  in  hac  persuasione  cordis  tranquillitatem 
et  quietem  repererint. 

9.  Demonstratio  p.  II.  Duplex  distingui  debet  Dei  cognitio :  rudis 
altera,  inchoata,  communis:  altera  jam  distinctior,  perfectior,  locupletior. 
Haec  sane  fructus  est  studii  et  reflexae  inquisitionis,  hinc  labore  acqui- 
sita.  Prior  vero  dici  potest  naturalis,  congenita  etc,  ut  liquet  ex 
plurimis  patrum  effatis,  quae  diligenter  collegerunt  Thomassinus  de 
Deo  I,  1  ss.,  Staudenmaier  theol.  dogm.  t.  2  p.  1  §  20.  Et  meritocog- 
nitio  illa  naturalis,  congenita  etc.  vocatur,  quae  ab  explicatione  usuque 
rationis  sejungi  nequit,  quae  sponte  sua  obontur  in  nobis  ex  contempla- 
tione  universi,  quahomo,  quin  insipiens  censeatur  et  amens,  carere  nequit. 
Ejusmodi  vero  est  cognitio  Dei  rudis  et  communis.  Unde  vel  C  i  c  e  r  0 
scribit  de  divinat. :  „Esse  praestantem  aliquam  aeternamque  naturam  et 
eam  suspiciendam  adorandamque  hominum  generi,  pulchritudo  mundi 
ordoque  rerum  coelestium  cogit  ponfiteri."  Cf.  D  e  S  a  n  tr.  de  Deo  uno 
p.  1.  c.  3.  4. 

1 0.  Demonstratio  p.  III.  Non  est  nostrum  data  opera  refellere  idea- 
rum  innatarum  theoriam, cujus multiplicem expositionem  reperies apud  T h 0- 

massinum  I,  20:  id  unum  contendimus,  neque  Scripturae  testimonia,  neque 
patrum  effata,  quae  afferri  solent,  huic  sententiae  favere,  cum  vel  ad  rem  non 
sint,  vel  commode  possint  secundum  sententiam  nostram  exponi.  Ad  rem  non 
sunt  Scripturae  effata,  ut  vel  obiter  legenti  patebit.  Ea  sunt  Ps.  4,  7 :  Signa- 
tum  est  super  nos  lumen  vultus  tui;  Joan.  1,  9:  Erat  lux  vera,  quae  illuminat 
omnem  hominem  venientem  in  hunc  mundum;  Rom.  2,  14:  Cum  enim  gentes, 
quae  legem  non  habent,  naturaliter  eaf  quae  legis  sunt,  faciunt,  ejusmodi  legem 
non  habentes,  ipsi  sibi  sunt  lex:  qui  ostendunt  opus  legis  scriptum  in  cordibus 
suis;  Job  36,  25.  Patres  vero  cum  notionem  Dei  innatam  vocant,  hac  voce 
significant  tantum  vel  cognitionem,  quae  altas  egerit  in  anima  radices,  vel 
quae  sponte  sua  ipsius  naturae  rationalis  impulsu  citra  diuturnum  studium  in 
nobis  oboritur,  ad  oppositionem  illius,  quae  meditatione  acquiritur  et  labore 
vel  deforis  beneficio  alieno,  proindeque  non  est  multorum.  Quare  secundum 
s.  T  h  o  m  a  m  super  Boeth.  prooemii  q.  1  a.  3  ad  6 :  »  Dei  cognitio  nobis  i  n- 
nata  esse  dicitur,  in  quantum  per  principia nobis innata  de  facili  percipere 
possumus  Deum  esse. «  Et  revera  patres  ejusmodi  effatis  non  negare  Dei  co- 
gnitionem  mediatam,  quae  sit  ex  rerum  creatarum  consideratione,  patet 
manifesto  ex  thesi  seq.  Ceterum  eorum  effata  non  pauca  propterea  etiam  ad 
rem  non  sunt,  quod  in  illis  sermo  non  est  de  cognitione  Dei  rationali,  sed 
de  cognitione  salutari  fidei,  hominis  christiani,  habitu  igitur  fidei  coelitus 
praediti,  qui  diffusam  habet  caritatem  in  corde  suo  per  inhabitantem  Spiri- 
tum  s.,  in  quo  clamat  Abba  Pater  (Gal.  4,  6).    Cf.  Stentrup  th.  1.  5. 

11.  Thesis  LXXXYIII.  Multo  minus  statuere  licet,  naturalem 
esse  homini  cognitionem  Dei  immediatam  et  directam. 

Declaratio.  Propositionem,  quam  thesi  rejicimus,  a  conc.  vaticano  dam- 
nari  postulavit x)  Joachim  card.  Pecci,  modo  summus  pontifex  feliciter  re- 
gnans  L  e  o  XIII.,  cum  Xysto  card.  Riario  Sforza,  nam  in  ea  continetur  o  n  t  o- 
logismi  forma  et  velut  summa.  Censent  scil.  hujus  erroris  patroni,  Deum 
humanae  menti  seipsum  immediate  videndum  praebere  non  quidem  clare  ut 
beatis,  sed  obscure  et  confuse  sub  ratione  entis,  veri,  boni  simpliciter :  unde  sicut 
lux  oculis  nostris  affulgens  objecta  ipsis  exhibet  et  visibilia  efficit,  ita  in  luce 
hujus  visionis  omnia  nos  intelligere  ideoque  ante  omnia  per  seipsum  imme- 
diate  Deum  cognosci.  Hanc  vero  cognitionem  tuentur  reflexione  fieri  clariorem 
ac  distinctam:  contemplatione  enim  rerum  sensibilium  mentem  excitari  ad 
distincte  considerandam  partem  aliquam  determinatam  intuitus  directi.  Quae 
opinio  omnino  est  rejicienda,  unde  etiam  congregatio  s.  inquisitionis  18.Sept. 
1861  censuit  propositiones,  quibus  ontologismus  enunciatur,  tuto  tradi  non 
posse.  Inter  has  1.  est:  » Immediata  Dei  cognitio,  habitualis  saltem,  intellectui 
humano  essentialis  est,  ita  ut  sine  ea  nihil  cognoscere  possit:  siquidem  est 
ipsum  lumen  intellectuale. «  2.  j>Esse  illud,  quod  in  omnibus  et  sinequonihil 
intelligimus,  est  esse  divinum.«  5.  »Omnes  aliae  ideae  non  sunt  nisi  modifi- 
cationes  ideae,  qua  Deus  tamquam  ens  simpliciter  intelligitur. «  Huc  referri 
debent  opiniones  Rosmini  prop.  1 — 7.  reprobatae  a  congregatione  s.  Officii 
14.  Dec.  1887,  quarum  5.  sonat:  »Esse,  quod  homo  intuetur,  necesse  est  ut 
sit  aliquid  entis  necessarii  et  aeterni,  causae  creantis,  determinantis  ac  finien- 
tis  omnium  entium  contingentium,  atque  hoc  est  Deus. « 

*)  Cf.  eorum  postulatum  in  actis  conc.  vat.  collect.  lac.  VII,  849  ss.,  in  quo  in- 
venies  etiam  rationes  gravissimas,  quibus  postulatum  suum  muniunt. 

12.  Deinonstratio.  1.  Immediata  Dei  cognitio  est  idem  atque  imme- 
diata  Dei  v  i  s  i  o,  ut  notat  s.  T  h  o  m  a  s  c.  gentes  III,  53.  Et  sane  Deum 
immediate  cognoscere  est  cognoscere  Deum  in  se  ipso  seu  per  ejus  essen- 
tiam  *) :  quod  fieri  nequit  nisi  ipse  Deus  sese  praesentem  menti  videndum 
exhibeat,  ut  ontologistae  ultro  concedunt,  imo  tuentur.  Atqui  immediata 
Dei  visio  secundum  scholasticos  et  etiam  patres,  est  prorsus  supernatu- 
ralis  et  cuivis  intellectui  creato  indebita,  ut  data  opera  ostendemus 
in  tr.  de  Deo  Consummatore  th.  247 ;  eaque  promittitur  tantum  praemii 
instar  pro  altera  vita  1.  Jo.  2,  3;  Matth.  5,  8;  1.  Cor.  13,  12;  1.  Tim. 
1,  17;  6,  16.   Ergo  naturalis  dici  nequit  homini  Dei  cognitio  immediata. 

2.  Patres  et  theologi  scholae  data  opera  disserunt  de  ratione,  qua 
homines  non  solum  ad  distinctam  et  reflexam  Dei  notionem,  sed  ad  ipsam 
etiam  primam  Dei  notitiam  perveniunt.  Atqui  constanter  docent  per  ea 
quae  facta  sunt,  ex  creaturis  nos  Deum  cognoscere  atque  in  Dei  cognitio- 
nem  pervenire.  Quod  si  accuratius  in  modum  naturaliter  Deum  cogno- 
scendi  inquirunt,  triplicem  distinguunt,  scil.  viam  causalitatis,  viam  ne- 
gationis,  viam  excellentiae  (n.  20) ;  et  etiamsi  subinde  concedunt  cognitio- 
nem  Dei  esse  immediatam,  naturalem,  congenitam  etc,  excludere  volunt 
tantum  operosam  implexamque  deductionem,  non  medium  creatura- 
rum,  ut  patet  ex  hs  ipsis  patribus,  ad  quos  adversarii  provocant,  qui  vel 
generatim  statuunt,  homines  nonnisi  ex  visibiiibus  ad  invisibilium  no- 
titiam  pervenire  posse,  ut  Gregorius  naz.  or.  theol.  2  n.  6;  vel  spe- 
ciatim  docent,  ideo  cognitionem  Dei  esse  naturalem,  congenitam  etc, 
quod  homo  natura  ipsa  impellente  ex  contemplatione  mundi  ad  Dei  co- 
gnitionem  perveniat. 

Ita  Tertullianus  de  resur.  carnis  n.  2  ait:  »Deum  mundi  omnibus 
naturaliter  notum  (esse)  de  testimoniis  operum;*  et  contra  Marc.  I,  10:  »A 
primordio  rerum  conditor  earum  (creaturarum)  cum  ipsis  pariter  compertus 
est,  ipsis  ad  hoc  prolatis,  ut  Deus  cognosceretur  .  .  .  Nec  hoc  (quod  Deum 
cognoscant)  ullis  Moysis  libris  debent.  Ante  anima  quam  prophetia.  Animae 
enim  a  primordio  conscientia  Dei  dos  est,  eadem  nec  alia  et  in  aegyptiis  et  in 
syris  et  in  ponticis  .  .  .  Nunquam  Deus  latebit,  nunquam  Deus  deerit:  sem- 
per  intelligetur,  semper  audietur,  etiam  videbitur,  quomodo  volet.  Habet  Deus 
testimonium  totum  hoc  quod  sumus  et  in  quo  sumus.  «  Quapropter  pulchre  ait, 
Deum  ,armasse  tantis  operibusnotitiamsui'.  —  »  Quis,  inquit  s.Hilarius  inPs.  52 
n.  2,  mundum  intuens,  Deum  esse  non  sentiat?  «  cf.  inPs.  1 22  n.  2.  —  Adrem  etiam 
GregoriusM.  explicans  Job  36,25  scribit Moral. XXXVI,  25:» Omnis homo  eo 
ipso,  quod  rationalis  est  conditus,  debet  ex  ratione  colligere,  eum,  qui  se  con- 
didit,  Deum  esse,  quem  videlicet  jam  videre  est  dominationem  illius  ratioci- 
nando  conspicere.  Cum  vero  dictum  sit :  Omnes  homines  vident  eum,  recte  sub- 
jungitur  unusquisque  intuetur  procul.   Procul  quippe  intueri  eum  est  non  jam 


*)  Cf.  s.  T  h  o  m  a  s  in  1.  4  sent.  dist.  49  q,  2  a.  1. 


10  Tractatus  V.  de  Deo  uno.  Thesis  LXXXVIII. 

illum  per  speciem  cernere,  sed  adhuc  ex  sola  operum  admiratione  ratiocinando 
conspicere. «  —  Quare  merito  statuit  Laur.  Justinianus  de  casto  connubio 
Verbi  c.  18:  »Quemadmodum  in  patria  Deus  speculum  est,  in  quo  relucent 
creaturae:  ita  in  via  creaturae  sunt  speculum,  in  quo  creator  videtur.*  Ideo- 
que  inculcat  s.  Thomas  de  verit.  q.  18  a.  2:  »Nos  aliter Deum notum habere 
non  possumus, nisi  ex  creaturis  ad  ejus  notitiam  veniamus*,  etpassim  alibi. 

3.  Damnata  est  a  Glemente  V.  cum  conc.  viennensi Beguardorum 
prop.  5:  „Quod  quaelibet  intellectualis  natura  in  se  ipsa  naturaliter  est 
beata,  quodque  anima  non  indiget  lumine  gloriae  ipsam  elevante  ad  Deum 
videndum  et  eo  beate  fruendum."  Atqui  anima  humana  non  amplius  in- 
digeret  lumine  gloriae  ipsam  elevante  ad  videndum  Deum,  si  visio  Dei 
ipsi  esset  naturalis. 

Praeterea  sequeretur,  homines  jam  modo  esse  beatos,  cum  in  visione  se- 
cundum  Scripturas  consistat  nostra  beatitudo.  Neve  excipiant  ontologistae, 
nos  Deum  nunc  o  b  s  c  u  r  e  videre,  beatitudinem  vero  consistere  in  c  1  a  r  a  Dei 
visione.  Eespondet  enim  s.  Thomas  de  verit.  q.  1 8  a.  1 :  » Quidam  dixerunt, 
quod  Deum  per  essentiam  videre  non  solum  contingit  in  patria,  sed  et  in  via, 
quamvis  non  ita  perfecte  in  via  sicut  in  patria  .  .  .  Sed  istud  dictum  est  con- 
trarium  Scripturae  testimoniis,  quae  concorditer  in  divina  visione  beatitudi- 
nem  ultimam  hominis  ponunt.  Unde  ex  hoc  ipso  quod  aliquis  Deum  per  essen- 
tiam  videt,  beatus  est  .  .  .  Non  est  autem  possibile,  ut  ultimus  terminus  per- 
fectionis  humanae  accipiatur  secundum  aliquem  modum  intelligendi,  quia  in 
istis  modis  intelligendi  possunt  considerari  infiniti  gradus,  quo  unus  alio  per- 
fectius  intelligit ;  unde  oportet  quod  ultimus  terminus  humanae  perfectionis  sit 
in  intelligendo  aliquod  perfectissimum  intelligibile  quod  est  essentia  divina.  In 
hoc  igitur  unaquaeque  rationalis  creatura  beata  est,  quod  essentiam  Dei  videt, 
non  ex  hoc  quod  ita  limpide  vel  plus  vel  minus  eam  videt.  Non  igitur  visio 
beati  a  visione  viatoris  distinguitur  per  hoc  quod  est  perfectius  et  minus  per- 
fecte  videre,  sed  per  hoc  quod  est  videre  et  non  videre. « 

4:.  Haec  theoria  viam  sternit  pantheismo.  Si  enim  proprie  rerum 
notiones  non  sunt  nisi  modificationes,  limitationes  idearum  entis,  veri- 
tatis,  bonitatis  etc,  quae  jugiter  obversantur  intellectui  dum  intelligit  et 
judicat,  hisque  notionibus  exhibetur  ipsum  esse  divinum  videndum :  unum 
idemque  esse  erit  commune  Deo  rebusque  fmitis,  modo  tantum  diverso, 
Deo  illimitate,  modo  finito  aliis  rebus,  qui  est  ipse  pantheismi  error.  Unde 
liquet,  adversariorum  errorem  niti  idearum  confusione.  Confundunt  no- 
tionem  entis  in  genere,  quod  utique  de  omnibus  rebus  creatis  praedi- 
catur,  unica  tantum  nota  constat  et  quod  omnia  participare  concipiuntur, 
cum  notione  entis,  quod  est  plenitudo  too  esse,  xo  ov  et  6  wv.  Gf.  Sten- 
trup  th.  13. 

5.  „Praeterea,  inquit  s.  T  h  o  m  a  s  super  Boeth.  de  Trin.  q.  1  a.  3,  cum 
in  divina  essentia  omnia,  quae  dicuntur  de  ipsa,  sint  unum,  nullus  erraret 
circa  ea,  quae  de  Deo  dicuntur,  quod  experimento  patet  esse  falsum.  Et 
iterum  ea,  quae  sunt  prima  in  cognitione  intellectus,  oportet  esse  certis- 

sima:  unde  intellectus  certus  est,  se  ea  inteiligere,  quod  patet  in  propo- 
sito  non  esse." 

6.  Denique  eorum,  quae  immediate  et  intuitive  videmus,  habemus 
cognitionem  propriam.  Atqui  nostra  de  Deo  cognitio  est  analogica  tan- 
tum.   Ergo  eum  immediate  et  intuitive  non  videmus. 

13.  SchollOn.  De  Augustini  sententia.  —  Quod  si  patres,  nominatim 
Augustinus,  videntur  docere,  intellectui  nostro  obversari  ipsum  Deum 
qua  summam  justitiam,  veritatem,  pulchritudinem  etc,  ideoque  qua  normam 
omnis  justi  et  veri,  secundum  quam  omnia  dijudicemus,  vel  nos  in  Deo  omnia 
videre  veluti  in  sole  omnia  illustrante :  notari  debet  haec  non  posse  ita  accipi, 
ut  adversentur  certissimae  doctrinae  s.  Scripturae  ipsorumque  patrum,  invi- 
sibilia  Dei  per  ea,  quae  facta  sunt,  intellecta  conspici,  nosque  Deum  cognoscere 
per  speculum,  in  aenigmate.  Hinc  ea  esse  explicanda  vel  de  cognitione  Dei 
non  intuitiva,  sed  abstractiva,  quam  gradatim  assequimur  et  expolimus, 
et  ex  qua,  quo  perfectior  ea  est,  mira  lux  refunditur,  ut  sublimiori  ratione 
cognoscamus  ordinem  universum  creatum  atque  possibilem ;  vel  causative,  qua- 
tenus  Deus  suprema  veritas  propemodum  irradiando  indidit  nobis  lumen  intel- 
lectuale,  intellectum,  qui  ad  intellectus  divini  similitudinem  expressus  improssus 
habet  supremas  normas  legesque  cogitandi  naturaliterque  tendit  ad  legendas  i.  e. 
intelligendas  ideas  et  veritates,  quas  mens  divina  archetypa  in  creaturis  et  per 
creaturas  expressit  atque  manifestat.  Ita  illa  patrum  dicta  explicare  solet  s. 
Thomasut  1  q.  12  a.  11  ad  3:  »Omnia  dicimur  in  Deo  videre  et  secundum 
ipsum  de  omnibus  judicare,  in  quantum  per  participationem  sui  luminis  omnia 
cognoscimus  et  dijudicamus :  nam  et  ipsum  lumen  naturale  rationis  partici- 
patio  quaedam  est  divini  luminis :  sicut  etiam  omnia  sensibilia  dicimur  videre 
et  judicare  in  sole  i.  e.  per  lumen  solis  .  .  .  Sicut  ergo  ad  videndum  aliquid 
sensibiliter  non  est  necesse  quod  videatur  substantia  solis :  ita  ad  videndum 
aliquid  intelligibiliter  non  est  necessarium  quod  videatur  essentia  Dei ; «  et 
forte  melius  Quodlib.  1 0  q.  4  a.  7 :  » Ab  una  prima  veritate  multae  veritates 
in  mentibus  hominum  resultant,  sicut  ab  una  facie  hominis  resultant  multae 
facies  in  speculo  fracto.  Haec  autem  resultatio  veritatis  est  quantum  ad  duo , 
scil.  quantum  ad  lumen  intellectuale,  de  quo  in  Ps.  4,  7  :  Signatum  est  supe 
nos  lumen  vultus  tui,  Domine ;  et  quantum  ad  prima  principia  naturaliter  nota 
sive  sint  complexa  sive  implexa.  Nihil  autem  possumus  veritatis  cognoscere 
nisi  ex  primis  principiis  et  ex  lumine  intellectuali,  quae  veritatem  manifestare 
non  possunt,  nisi  secundum  quod  sunt  similitudo  illius  primae  veritatis,  quia 
ex  hoc  etiam  habent  quandam  incommutabilitatem  et  infallibilitatem.  Sic  ergo 
in  prima  veritate  secundum  suam  essentim  non  omnia  videntur  a  nobis  in 
statu  viae,  cum  nec  ipsa  per  suam  essentiam  a  viatoribus  videatur:  sed  in 
ipsa  ratione  suae  imaginis  scil.  veritatis  ab  ea  exemplatae  omnis  veritas  a 
nobis  cognoscitur ;  et  exinde  est  quod  duo  idem  verum  vident,  in  quantum  ab 
eadem  prima  veritate  resultat  exemplata  veritas  in  mente  utriusque ;  et  ita 
intelligendum  est  dictum  Augustini  ^).* 


l)  Cf.  etiam  1  p.  q.  88  a.  3  et  q.  84  a.  5 ;  super  Boethium  de  Trinit.  q.  1  in 
prooemium  a.  1  ad  1 ;  »Deus  nos  docet  interius  in  naturali  cognitione,  quod  naturale 
lumen  in  nobis  causat,  et  illud  dirigit  in  veritatem ;  in  aliis  vero  etiam  lumen  novum 
infundendo.<   Cf.  Kleut gen  Philosophie  der  Vorzeit  t.  1    disp.  5 ;   Franzelin 

14.  Tliesis  LXXXIX.  Dei  exsistentia  rationis  argumentis 
comprobatur, 

Declaratio.  Praecipua  argumenta,  quibus  Dei  exsistentia  comprobatur, 
ad  quasdam  revocabimus  classes.  Deus  innotescit  creaturae  rationali  per  suas 
ad  extra  manifestationes.  Duplex  autem  secerni  potest  Dei  manifestatio,  quae 
duplici respondet ordini  divinitus  instituto,  naturalis  scil.  et  supernatu- 
ralis;  huic  innititur  argumentum  theologicum,  quod  petitur  exomnibus 
factis  extraordinariis  et  stupendis  historice  indubiis,  quibus  quadruplex  hu- 
mani  generis  stadium,  primitivum,  patriarchale,  legale  et  christianum  conti- 
netur:  haec  enim  evidenter  maximum  naturae  moderatorem,  sapientissimum 
humani  generis  provisorem,  vindicem  sanctitatis  manifestant. 

Manifestationes  naturales  in  duosummageneraritedispescuntur,  quorum 
alterum  iis  constat,  quae  in  mundo  elucent,  alterum  vero  iis  absolvitur,  quae 
in  hominum  natura  deprehenduntur :  unde  duplex  prodit  argumentum,  cos- 
mologicum  alterum,  alterum  anthropologicum.  In  ipso  autem  mundo 
duo  considerari  possunt,  materia  et  forma,  qua  illa  pondere,  numero  ac 
mensura  ita  temperatur  ut  decore  niteat,  ordine  excellat,  ac  mira  pulchritu- 
dine  cohonestetur.  Si  materiam  consideras,  cum  ea  undique  appareat  contin- 
gens,  quae  in  se  rationem  sui  sufficientem  non  habeat  sive  quoad  elementa, 
sive  quoad  quantitatem  et  molem,  vires,  locum  aliasque  proprietates,  cumque 
multae  cernantur  inrerumnaturamutationeseteffectus,  argumentum  prodit  m  e- 
taphysicum,  quo  ex  contingentibus inferimus  ens  necessarium,  ex  effectibus 
ultimam  aliquam  causam,  quae  non  sit  ab  alio,  sed  rationem  suae  exsistentiae 
in  se  habeat  (cf.  opusc.  XXVIII,  26  ss.).  Si  formam  ordinemque  attendis,  prodit 
argumentum  physicum:  ordo  enim  tam  concinne  compositus,  in  quo  omnia 
tam  apte  suis  destinantur  finibus,  sapientissimum  exigit  artificem.  Si  enim 
nemo  prudens  opus  vel  minimum  apte  elaboratum  ut  horologium,  machinam 
etc.  casui  adscribat  vel  causacarereaffirmet:  quam  irrationale  erit,  horologium 


thes.  11;  Stentrup  1.  c.  th.  2;  Heinrich  §  136;  Scheeben  Handbuch  der 
kath.  Dogmatik  §  2.  6 1  ;  D  e  S  a  n  tr.  de  Deo  uno  p.  1  c.  2.  De  doctrina  s.  B  o  n  a  v  e  n- 
turae,  qua  etiam  nonnulli  in  hac  quaestione  abutuntur,  cf.  Katholik  1870  I,  404  ss. 
Sufficiant  nobis  quae  habet  in  2.  d.  23  a,  2  q.  3,  ubi  de  variis  modis  cognoscendi 
Deum  ita  habet:  ,Quidam  innitentes  auctoritatibus  male  intellectis  dixerunt,  Deum 
nunquam  immediate  videri  nec  in  via,  nec  in  patria  .  .  .  Sed  ista  positio  haeretica 
est .  .  .  Secundus  modus  dicendi  est,  quod  Deus  a  purgatis  mentibus  non  solum  in 
patria,  sed  etiam  in  statu  innocentiae  et  in  statu  viae  in  seipso  videri  habet,  nec  est 
differentia  nisi  in  gradu,  quod  clarius  et  perfectius  in  statu  gloriae  videbitur.  Hanc 
autem  positionem  suam  ex  auctoritatibus  Augustini,eliciunt.  Sed  haec  positio,  etsi  non 
sit  adeo  veritati  adversaria  sicut  prima,  nihilominus  tamen  dictis  sanctorum  non 
consonat .  .  .  Et  communiter  doctores  inhocconcordantintelligentes  illud  quoddicit 
Apostolus,  quod  quamdiu  sumus  in  corpore,  peregrinamur  a  Domino.  Unde  si  quae 
auctoritates  illud  dicere  inveniantur,  quod  Deus  in  praesenti  ab  homine  videtur  et 
cernitur,  non  sunt  intelligendae,  quod  videatur  in  sua  essentia,  sed  quod  in  aliquo 
effectu  inferiori  cognoscitur  .  .  .  Unde  in  solo  statu  gloriae  Deus  videbitur  immediate 
et  in  sua  substantia,  ita  quod  nulla  erit  ibi  obscuritas.  In  statu  vero  innocentiae  et 
naturae  lapsae,  videtur  Deus  mediante  speculo,  sed  differenter,  quia  in  statu  inno- 
centiae  videbatur  Deus  per  speculum  clarum  .  .  .  in  statu  vero  miseriae  per  speculum 
obscuratum. « 

mundanum  universitatemque  rerum,  quam  nunquam  satis  mirari  possumus, 
casui  adscribere  vel  affirmare  eam  causa  intelligente  carere. 

In  homine  vero  animadvertimus  1.  certas  leges,  quibus  humanae  mentes 
in  sua  explicatione  subsunt  subjectaeque  reguntur;  2.  immutabiles  sempiter- 
nasque  ideas,  quibus  praelucentibus  omnia  ab  hominibus  judicantur,  et  de 
quibus  nemo  hominum  judicat ;  3.  practica  principia,  quibus  non  modo  ho- 
nestum  a  turpi  secernimus.  verum  illud  nobis  indictum,  hoc  autem  vetitum 
experimur ;  4.  perpetuum  et  insuperabile  pondus,  quo  voluntates  in  felicitatem, 
quae  par  sit  restinguendae  siti,  rapiuntur;  5.  expressas  necessaria  quadam 
naturae  impulsione  preces,  quibus  et  nostram  fatemur  indigentiam  et  nosmet 
ad  fontem  totius  bonitatis  sanctitatisque  recipimus;  tandem  6.  miras  subitas- 
que  rerum  conversiones,  quibus  effectum  est,  ut  humana  familia  vel  in  suam 
perniciem  ruens  cohiberetur,  vel  torpore  stertens  excitaretur  vel  ad  meliora 
progrediens  juvaretur.  Ex  quibus  prodeunt  1.  argumentum  psychologi- 
cum,  quo  Deum  animae  auctorem  moderatoremque  cognoscimus;  2.  argu- 
mentum  ontologicum,  quo  Deum  assequimur  ipsam  veritatem  fontemque 
omnis  veri;  3.  argumentum  ethicum,  quo  Deum  agnoscimus  summuni  le- 
gislatorem;  4.  argumentum  teleologicum,  quo  Deum  tamquam  finem  no- 
strumque  summum  bonurn  detegimus;  5.  argumentum  mysticum,  quo 
Deum  ceu  misericordem  parentemque  benignissimum  complectimur  (opusc.  XV, 
53  s. ;  XIX,  93),  et  6.  argumentum  historicum,  quo Deum humani  generis 
provisorem  discimus.  Cum  ergo  undique  Deus  se  menti  humanae  manifestet, 
mirum  quoque  esse  non  debet,  quod  humanum  genus  communi  consensu  quasi 
naturae  rationalis  voce  Dei  exsistentiam  profiteatur,  qui  consensus  novum  ar- 
gumentum  esse  potest  pro  asserenda  contra  incredulos  hac  veritate  funda- 
mentali  ^). 

Ex  hisce  argumentis  unum  alterumque  eligemus  et  paulo  accuratius 
exponemus,  sed  praevie  notamus :  a.  argumenta  pro  exsistentia  Dei  non  seor- 
sum  esse  expendenda,  sed  inter  se  conferri  debere,  quia  alterum  altero  con- 
firmatur;  h,  quando  agitur  de  Dei  exsistentia  ostendenda,  non  requiri  defini- 
tionem  Dei  perfectam  et  adaequatam,  sed  sufficere  definitionem  nominis,  qua 
Deus  exhibetur  ens  supremum  et  sufficientissimum ,  a  quo  rerum  universitas 
aliquo  modo  pendet.  Vindicata  hujusmodi  entis  supremi  exsistentia  C.  ulte- 
rioribus  ratiociniis  facile  ostendi,  omnes  notas,  quas  idea  Dei  perfecta  com- 
plectitur,  eidem  convenire,  praesertim  ex  aseitate  et  absoluta  necessitate  ex- 
sistendi,  quae  enti  primo  et  supremo  propriae  sunt. 

15.  Demonstratio.  1.  Dei  exsistentia  probatur  excontingentia 
mundi:  Nihil  exsistere  potest,  nisi  exsistat  ens  necessarium.   Quidquid 


l)  Cf.  Passaglia  et  Schrader  in  ed.  theologic.  dogmatum  Petavii  t.  1  de 
Deo  append.  ad  1.  1  c.  2,  ex  qua  potiora  decerpsimus.  Plura  argumenta  praeclare 
evoluta  reperies in  aureo  libello  L e s s i i  de  providentia Numinis ;  apud  Stentrup 
1.  c.  th.  7;  Kleutgenq.  la.8;  Gutberlet  Lehrb.  der  Apol.  p.  1  s.  2  §  7 ;  s.  3  §  3; 
Scheeben  §  62;  Hammerstein  Gottesbeweise  und  moderner  Atheismus,  Tre- 
viris  1894  ed.  4.,  1.  valde  utilis.  Possunt  autem  haec  argumenta  ad  animandam  fo- 
vendamque  in  Deum  fidem  magna  cum  populi  cultioris  utilitate  in  concionibus  fusius 
evolvi,  ut  et  patres  suo  exemplo  nos  docent.  Habes  supra  specimina  n.  62;  alia  re- 
peries  in  opusculis,  ut  ex  ordine  et  pulchritudine  mundi  III,  97  ss. ;  XV,  44  ss. ; 
XXIX,  149  ss. ;  XL[,  11  ss. ;  XLIV,  73  ss. 

enim  contingens  est,  rationem  exsistentiae  suae  habet  in  alio  ente,  quod 
et  ipsum  si  contingens  est,  ab  alio  iterum  ente  dependet.  Cum  autem 
series  entium  contingentium  non  possit  procedere  in  infmitum,  ens  ne- 
cessarium  exsistat  necesse  est,  quod  rationem  exsistentiae  rerum  con- 
tingentium  per  ipsam  experientiam  comprobatae  contineat.  Atqui  ens 
necessarium  non  potest  esse  nisi  Deus;  nam  eo  ipso  quod  absoluta  ne- 
cessitate  exsistit,  prorsus  independens  est,  et  cum  rationem  rerum  con- 
tingentium  in  se  contineat,  res  autem  mundanae  omnes  sint  contingentes, 
mundus  ab  ipso  dependere  censeri  debet.  Ens  autem  independens,  a  quo 
mundus  dependet,  ab  omnibus  existimatur  esse  Deus.  Exsistit  ergo  Deus. 

2.  Mundus  exhibet  complexum  causarum  subordinatarum  i.  e.  cau- 
sarum,  quae  simul  sunt  effectus.  At  causae  subordinatae  exigunt  causam 
absolute  primam,  quae  non  est  subordinata,  sed  vim  causandi  etproinde 
etiam  esse  suum  ex  se  habet.  Ejusmodi  autem  causa  est  Deus,  utpote 
a  se  exsistens  et  activitatem  causarum  subordinatarum  determinans.  —  Cui 
simile  est  argumentum  ex  necessitate  primi  motoris  deductum.  Motus 
qui  in  mundo  deprehenditur,  exprimo  quodammotorenonmotooriginem 
ducit.  Omne  enim  quod  movetur,  ab  alio  movetur:  unde  sequitur  prin- 
cipium  quod  movet  et  movetur,  non  posse  esse  primum,  quia  ab  alio  mo- 
veri  debet,  et  proinde,  cum  processus  in  infmitum  repugnet,  omnem  mo- 
tum  ultimo  repetendum  esse  ex  principio,  quod  movet  quin  moveatur. 
Principium  quod  movet,  quin  moveatur,  non  potest  esse  materia,  sed 
debet  esse  spiritus,  qui  libero  voluntatis  imperio  eoque  aeterno  motum 
aliquo  tempore  exstiturum  determinet,  quia  hoc  tantum  in  casu  fieri  potest, 
ut  rnotus  producatur,  quin  in  ipso  principio  movente  adsit  motus  proprie 
vel  improprie  dictus. 

3.  Consideratio  obvia  docet  in  mundo  vigere  ordinem  teleologicum, 
i.  e.  causas  naturales  apte  dispositas  esse  ad  fines  convenientes  assequen- 
dos;  docet  e.  g.  conditiones  telluricas  sapientissime  dispositas  esse  ad 
promovendam  et  conservandam  vitam  organicam ;  item  in  quolibet  or- 
ganismo  plura  esse  instrumenta  summo  artificio  concinnata  ad  obeundas 
peculiares  functiones,  et  has  iterum  mirum  in  modum  conspirare  ad  to- 
tum  organismum  exornandum,  tuendum  et  conservandum.  Jam  vero 
nemo  non  videt,  dispositionem  hanc  fmibus  assequendis  idoneam  nonnisi 
ab  auctore  intelligentia  praedito  eoque  sapientissimo  provenire  posse,  qui 
finibus  mente  conceptis  media  adaptaverit.  —  Idem  probatur  ex  ordine 
mundi  universe  spectato.  Mundi  compaginem  admodum  harmonice  esse 
digestam  ne  illi  quidem  negare  possunt,  qui  ordinis  teleologici  exsisten- 
tiam  in  dubium  vocant.  Atqui  ordo  quilibet  auctorem  prodit  intelligen- 
tem,  qui  opus  ordinatum  aut  immediate  per  se  aut  certe  mediate  per 
causas  a  se  adornatas  produxerit.  Nam  ordinis  ratio  exigit,  ut  plura  dis- 

ponantur  juxta  certam  aliquam  relationem,  ad  certam  aliquam  normam, 
quod  fieri  non  potest  nisi  ab  ente  intelligenti.  Ergo  admitti  debet,  mun- 
dum,  qui  ordinem  insignem  prae  se  fert,  originem  debere  auctori  sapien- 
tissimo,  et  hoc  eo  magis  quia  ordo  mundi  tam  multiplex  est  et  ubique 
atque  constanter  vigere  cernitur.  Etiamsi  hoc  argumentum  per  se  non 
probet,  mundi  auctorem  esse  sapientiae  infmitae,  id  certe  evincit  eum  esse 
summe  sapientem  J). 

4.  Accedit  argumentum  ex  communi  persuasione  generis  humani  de- 
ductum,  quod  argumentum  morale  vel  historicum  vocari  solet.  Monumentis 
antiquis  et  veterum  auctorum  testimoniis  nec  non  observationibus  ethnolo- 
gicis  recentioris  aetatis  comprobatum  est,  persuasionem  denuminis  exsistentia 
pervulgatam  esse  et  a  prima  memoria  pervulgatam  fuisse  apud  omnes  gentes 
utut  diversas:  ex  quo  patet,  persuasionem  hanc  censendam  esse  oraculum  ip- 
sius  naturae  rationalis,  ideoque  falsam  haberi  non  posse. 

16.  Thesis  XC.  Homo  JDeum  comprehendere  nequit;  qua- 
damtenus  tamen  ejus  naturam    et  perfectionem  cognoscere  potest. 

Declaratio.  Expedita  quaestione,  num  homo  solo  lumine  rationis  Dei 
exsistentiam  cognoscere  possit,  altera  solvenda  est,  num  scil.  homo,  cognita 
jam  exsistentia  Dei,  ipsam  Dei  essentiam  et  naturam  vel  solo  rationis  lumine 
vel  lumine  supernaturali  adjutus  cognoscere  valeat.  Qua  in  quaestione  duplex 
«rror  vitandus  est,  alter  Aetii,  qui  teste  Epiphanio  haer.  76  »cum  suis 
commentus  est  .  .  .  tam  Deum  novi  sicut  meipsum,  imo  non  tantum  meipsum 
quantum  Deum. «  Vindicabant  sibi  scil.  eunomiani  cognitionem  Dei  com- 
prehensivam,  quos  secuti  sunt  lullistae.  Alter  error  huic  plane  oppositus 
est  quorundam  gnosticorum,  secundum  quos  nihil  de  Deo  scire possumus. 
Oontra  utrumque  errorem  statuitur  thesis,  cujus  prior  pars  diserte  enunciatur 
in  cap.  ,Firmiter'  conc.  lateranensis  IV.,  in  quo  Deum  profitemur  ,incom- 
prehensibilem',  quam  professionem  repetit  conc.  vaticanum  sess.  3  c.  1. 
Verum  quaeritur,  quid veniat nomine  comprehensionis  et  quo  sensu cre- 
dendus  sit  Deus  incomprehensibilis.  Varia  est  enim  vocis  illius  significatio. 
Hic  eam  eligimus,  qua  designat  cognitionem  perfectam,  quae  adaequat  ex- 
hauritque  omaem  objecti  cognoscibilitatem  adeo  ut  nihil  eorum,  quae  huic 
sive  formaliter  sive  virtualiter  insunt,  praeter  notitiam  sit  cognoscentis.  Quo 
autem  determinato  sensu  Deus  credendus  sit  incomprehensibilis,  ab  Ecclesia 
non  est  definitum  neque  satis  inter  theologos  convenit.  Cum  vero  in  defini- 
tione  Ecclesiae  Deus  dicatur  simpliciter  incomprehensibilis,  saltem  de  fide 
est,  eum  esse  incomprehensibilem  viribus  naturalibus  cujuscunque  intel- 
lectus  creati.  Theologice  tamen  certum  videtur  Deum  incomprehensibilem 
esse  non  solum  cuicunque  intellectui  creato  naturali,  sed  etiam  intellectui 
cuivis  supernaturali  lumine  aucto;  non  solum  potentia  Dei  ordinaria,  sed  et 
potentia  absoluta.    Cf.  Suarez  de  Deo  II,  5. 


J)  Cf.  ad  hoc  argumentum  uberius  evolvendum  et  illustrandum  auctores  in 
disciplinis  physicis  expertos,  quos  magno  numero  laudat  Hettinger  Apol.  des 
Ohristenth.  I,  I,  169  ed.  6.  (seu  in  annot.  ad  diss.  3). 


16  Tract.  V.  de  Deo  uno.  Thesis  XC. 

17.  Demonstratio  p.  I.  Oppositus  error  refutatione  vix  indiget. 
„Ausus  est  homo  dicere,  inquit  ad  rem  Ghrysostomus  hom.  2  de  in- 
compreh.  n.  3,  novi  Deum,  ut  Deus  se  ipsum  novit.  Haeccine  confutatione 
indigent,  haeccine  demonstratione  ?  An  non  satis  est  haec  solum  proferre 
verba,  ut  eorum  tota  impietas  reveletur  ?  Etenim  haec  insania  perspicua 
est,  amentia  inexcusabilis,  novus  impietatis  modus."   Thesis 

1.  probatur  ex  divinis  literis,  quae  eam  tradunt:  a.  aequivalen- 

t  e  r :  ita  enim  legimus  Eccli.  43,  32  ss. :  Glorificantes  Dominum  quantum- 

cunque  potueritis,  supervalebit  enim  adhuc,  et  admirabilis  magnificentia  ejus. 

Benedicentes  Dominum,  exaltate  illum  quantum  potestis:  major  enim  est 

omnilaude.  Exaltantes  eum  replemini  virtute}  ne  laboretis:  non  enim  com- 

prehendetis.  Quis  videbit  eum  et  enarrabit  ?  et  quis  magnificabit  eum  sicut 

est  ab  initio?  Multa  abscondita  sunt  majora  his:  pauca  enim  vidimus 

operum  ejus;  b.  a  fortiori,  cum  docent,  nos  ne opera quidem Dei neque 

ejusdem  consilia,  judicia,  vias  assequi  Job  11,  7  ss.;  Sap.  9,  13  ss.;  Rom. 

11, 33 ;  c.  c om p a r  a t e :  ita enim scribit Paulus :  Exparteenim  cognoscimus 

et  ex  parte  prophetamus.    Cum  autem  venerit  quod  perfectum  est,  evacua- 

bitur  quod  ex  parte  est  .  .  .   Videmus  nunc  per  speculum  in  aenigmate  .• 

tunc  autem  facie  ad  faciem.    Nunc  cognosco  ex  parte:  tunc  autem  cognos- 

cam  sicut  et  cognitus  sum  (1.  Cor.  13,  9  ss.):  ex  quibus  liquet,  nostram  de 

Deo  cognitionem  in  hac  vita  esse  partialem,  inchoatam,  perficiendam, 

obscuram  et  aenigmaticam. 

Neve  quis  excipiat  ultimis  textus  paulini  verbis  promitti  nobis  cognitionem 
Dei  comprehensivam:  nam  particula  sicut  non  est  nimis  urgenda,  alioquin 
sequeretur,  nos  Deum  eqgnoscere  posse  cognitione  infinita,  si  nostra  co- 
gnitio  aequaret  divinam;  sed  sensus  est,  ita  nos  cognituros  esse  Deum  im- 
mediate,  absque  medio  in  altera  vita,  sicut  Deus  nos  immediate  videt : 
idem  ergo  hoc  inciso  enunciatur,  quod  priori :  tunc  autem  facie  ad  faciem,  cui 
parallele  respondet.  Verum  tamen  est,  hoc  et  prioribus  testimoniis  probari 
tantum  Dei  incomprehensibilitatem  pro  praesenti  vita. 

2.  Eadem  veritas  probatur  ex  patribus,  qui  non  solum  a.  Aetii  opi- 
nionem  stultitiae,  temeritatis,  praesumptionis  arguunt,  sed  et  b.  expe- 
rientia propria  et  argumentis  refellunt.  „Quo  intellectu,  inquit  Augusti- 
nus  de  Trinitate  V,  1,  Deum  capit  homo,  qui  intellectum  suum,  quo 
eum  vult  capere,  nondum  capit?"  „Si  minutissimae  formicae  naturam, 
scribit  s.  Basilius  ep.  16,  nondum  cognitione  apprehendisti,  quomodo 
incomprehensibilis  Dei  vim  te  imaginari  gloriaris?"  Absoluta  Dei  incom- 
prehensibilitas  sequitur  c.  ex  iis,  quae  docent  de  mysteriis  circa  Deum  vel 
prae  intellectu  angelico  (I.  n.  488  s.).  Haec  enim  supponunt  Deum  vel 
angelis  incomprehensibilem.  In  primis  d.  eam  docent,  cum  ex  compre- 
hensione  Dei,  quae  in  divinis  literis  Filio  et  Spiritui  sancto  vindicatur, 
horum  inferant  divinitatem.  Imo  vero  quidam  patrum  illam  adeo  urgentr 


Deus  est  incomprehensibilis.  ^q 

ut  incurrerint  accusationem  denegatae  vel  beatis  visionis  Dei,  ut  disse- 
rentes  de  visione  Dei  videbimus.  Cf.  patrum  doctrinam  apud  P  e  t  a  v  i  u  m 
de  Deo  VII,  3  s.  Inter  eos  eminet  Ghrysostomus  in  praeclaris  homi- 
liis  de  incomprehensibili  (opusc.  XXIX). 

3.  Probatur  ratione.  Comprehensio  enim  ea  est  cognitio,  quae  ad- 
aequat  objectum,  ita  ut  nihil  sit  objecti  extra,  nil  praeter  notitiam,  adeo 
ut  haec  omnem  illius  cognoscibilitatem  exhauriat.  Atqui  intellectio  quae- 
cunque  finiti  intellectus  finitae  quoque  est  virtutis :  nequit  igitur  adaequare 
et  exhaurire  infinitum,  quod  proportione  comprehensionis  et  adaequatio- 
nis  non  respondet  nisi  menti  infinitae.  Hoc  vero  argumentum  evincit, 
Deum  esse  cuicunque  intellectui  creato  incomprehensibilem.  Cf.  T  h  o  m  a  s 
c.  gentes  III,  55 ;  L  e  s  s  i  u  s  de  div.  perf.  I,  2. 

18.  Quod  si  beati  Deum  vident,  non  tamen  eum  compreliendunt ;  nam 
etsi  eum  vident  et  totum  vident,  non  vident  eum  perfecte  seu,  ut  ajunt, 
totaliter,  non  exhauriunt  totam  ejus  cognoscibilitatem.  Quod  ita  expressit 
s.  Thomas  in  1  q.  1  2  a.  7  ad  2 :  »Non  propter  hoc  Deus  incomprehensibilis 
dicitur,  quasi  aliquid  ejus  sit,  quod  non  videatur;  sed  quia  non  ita  perfecte 
videtur,  sicut  visibilis  est.  Sicut  cum  aliqua  demonstrabilis  propositio  per 
aliquam  probabilem  rationem  cognoscitur,  non  est  aliquid  ejus  quod  non  co- 
gnoscatur,  nec  subjectum,  nec  praedicatum,  nec  compositio,  sed  tota  non  ita 
perfecte  cognoscitur,  sicut  cognoscibilis  est. *  Hinc  merito  dicitur  Deus  in- 
scrutabilis.  Cf.  Thomassinus  de  Deo  VI,  1 9,  qui  bene  inculcat  de  hac 
quaestione  nonnihil  implexa,  memores  nos  esse  debere  ipsam  Dei  incompre- 
hensibilitatem  esse  incomprehensibilem. 

19.  Demonstratio  p.  II.  Haec  per  se  patet:  nam  ut  Deus  quadam- 
tenus  cognoscatur,  sufficit,  ut  praeter  exsistentiam  aliquae  saltem  cognoscantur 
perfectiones  divinae.  Atqui  evidens  est,  nos  lumin  rationis,  longe  magis 
praeeunte  lumine  revelationis,  plura  de  Deo  cognoscere.  Ad  rem  Irenaeus 
IV,  6  :  »  Dominus  autem  non  In  totum  non  posse  cognosci  et  Patrem  et  Filium 
dixit.  Ceterum  et  supervacuus  fuisset  adventus  ejus.  Quid  enim  huc  veniebat  ? 
an  uti  diceret  nobis :  nolite  quaerere  Deum ;  incognitus  est  enim  et  non  in- 
venietis  eum  ?  «  Imo  ut  notat  T  h  o  m  a  s  in  Boeth.  de  Trin.  c.  2  q.  2  a.  3  :  »  De 
nulla  re  potest  sciri  an  est,  nisi  quoquo  modo  de  ea  sciatur,  quid  est  vel  co- 
gnitione  perfecta  vel  cognitione  confusa.* 

20.  Scholion  I.  Triplex  modus  cognoscendi  Deum.  —  Deum  autem 
quadamtenus  cognoscimus  notionibus  tum  affirmantibus,  tum  ne- 
gantibus,  tum  iis,  quae  secundum  excessum  appellantur.  Qui  tri- 
plex  cognoscendi  modus  ejus  est  indolis,  ut  cognitio  per  affirmationem, 
per  negationem  et  per  excessum  non  una  ab  altera  seorsim  consistat, 
sed  una  alteram  implicitam  habeat  et  ex  omnibus  una  compleatur  cognitio 
Dei.  Triplicem  hunc  modum  cognoscendi  Deum  s.  Thomas  passim 
exponit.  Gf.  in  ]  dist.  35  q.  1  a.  1,  ubi  triplici  hac  via  ostendit  Deo  in- 
esse  scientiam;  in  Boethii  prooemium  q.  1  a.  2;  1  p.  q.  12  a.  12;  c.  gen- 
tes  III,  49;  lect.  6  in  Rom.  1,  19,  ubi  inter  alia  scribit:  „Haec  autem  tria 

Hurter,    Compend.  theologiae  II,  9.  ed.  '- 

(invisibilia  Dei,  sempiterna  ejus  virtus  et  divinitas,  quae  Paulus  1.  c.  no- 
minat),  referuntur  ad  tres  modos  cognoscendisupradictos:  nam  invisibilia 
Dei  cognoscuntur  per  viam  negationis;  sempiterna  ejus  virtus 
per  viam  causalitatis;  divinitas  per  viam  excellentiae."  Qua  in 
doctrina  doctor  angelicus  secutus  est  patres,  imo  sacram  Scripturam,  quae 
triplicem  hanc  viam,  causalitatis,  excellentiae  et  negationis  indicat.  Cf. 
Ps.  93,  8  s.;  Rom.  1,  18  s.  —  Sap.  13,3ss.  (n.61);  Matth.7, 11.  —  Is.40, 
12  ss.   Ad  illius  uberiorem  explicationem  haec  notentur: 

1.  Nos  de Deo habere oportet  aliquas  saltem  notiones  affirmantes :  de 
eo  enim  solum  omnia  negantur,  quod  non  est,  seu  de  nihilo.    Quamvis 

2.  notionibus  affirmantibus  de  Deo  aliquid  praedicemus,  quod  ei  est  pro- 
prium  et  essentiale,  eae  tamen  non  sunt  propriae,  sed  analogicae  tantum, 
utpote  ex  creaturis  haustae.  »In  nominibus,  inquit  Thomas  1  p.  q.  1  3  a.  3. 
quae  Deo  attribuimus,  est  duo  considerare  scil.  perfectiones  ipsas  signi- 
ficatas  ...  et  modum  significandi.  Quantum  igitur  ad  id,  quod  significant 
hujusmodi  nomina,  proprie  competunt  Deo  .  .  .  Quantum  vero  ad  moclum  si- 
gnificandi  non  proprie  dicuntur  de  Deo,  habent  enim  modumsignificandi,  qui 
creaturis  competit. «  Creaturis  scil.  competunt  perfectiones  per  modum  quali- 
tatum,  ab  invicem  distinctae  et propemodum  discretae,  limitibus  circumscriptae, 
per  participationem  etc,  qua  ratione  in  Deo  non  sunt.  Quare  si  modum  spectes, 
conveniunt  Deo  illa  nomina  eminenter. 

3.  Cum  notiones  nostrae  de  Deo  affirmantes  sint  imperfectae,  adhibendae 
sunt  negationes,  quibus  a  Deo  removeamus  imperfectiones  creaturarum 
proprias  notionesque  affirmantes  cqrrigamus,  perficiamus,  expoliamus  x).  Quo- 
circa  in  Deo  »  privationes,  ut  ait  s.  Maximus  in  Dionysii  1.  de  div.  nom.  c.  4, 
sunt  efficaces  positiones,  quae  etsi  ejus,  quod  non  est,  notionem  habere  vi- 
dentur,  in  Deo  tamen,  qui  substantiam  omnem  et  essentiam  superat  ac  nihil 
est  eorum,  quae  sunt,  excellentiam  significant. «  Quod  inductione  notionum 
negativarum  infiniti,  immensi  etc.  patet.  Imo  non  desunt,  qui  cum  Da- 
m  a  s  c  e  n  o  F.  0.  I,  4  statuant :  »  Convenientius  esse  ita  de  Deo  praedicare  ali- 
quid,  ut  ei  omnia  detrahantur,  quippe  nihil  est  eorum,  quae  sunt,  non  ut  nihil 
sit,  sed  ut  sit  supra  omnia,  quae  sunt,  imo  vero  supra  ipsumesse.*  Quodjam 
commendat  Augustinus  enar.  2  in  Ps.  26:  »Totum  ab  animo  rejicite,  et 
quidquid  occurrerit,  negate.  Cognoscite  infirmitatem  cordis  vestri  et  quidquid 
occurrerit,  quod  cogitare  possitis,  dicite :  non  est  illud.  Non  enim  si  illud  esset, 
mihi  jam  occurrisset ; «  in  Joan.  tr.  102  n.  4.  Hinc  Dionysius  Areop.,  qui 
has  privationes  admodum  amat,  in  theol.  mystica  c.  5  scribit:  »Rursus  autem 
ascendentes  dicimus,  quod  (Deus)  nec  anima  sit,  nec  mens  .  .  .  vel  rationem 
vel  intelligentiam  habeat ;  neque  sermo  est,  neque  intelligentia  ;  neque  dicitur 
vel  intelligitur  .  .  .  nec  est  potentia,  neque  lumen,  neque  vivit,  neque  vita  est, 
neque  substantia  est . . .  nequeVeritas  est . . .  neque  spiritus  est . . .  neque  tene- 


*)  Praedicata  ergo  negativa  tribuuntur Deo proprie ;  positiva  analogice ; 
ea  vero,  quae  perfectionem  m i x t a  m  significani  metaphorice.  Cf.  Rogacci  Del 
Uno  Necessario  p.  1  c.  12.  Patrum  effata  ad  hanc  doctrinam  illustrandam  cf.  apud 
Pet avium  1.  1  c.  5.  6;  Thomassinum  de  Deo  1.  4  cc.  7—11.  Cf.  Kleutgen 
instit.  1.  1  q.  2  c.  4  a.  4. 

brae  est,  neque  lumen,  nec  error,  neque  veritas  etc.«    Cf.  Corderium 
in  h.  1. 

4.  Optimum  vero  erit,  notiones  affirmantes  negantesque  apte  conjungere. 
Qua  suavissima  connexione,  ut  loquitur  Damascenus  1.  c.  c.  12,  mutuo 
corriguntur  et  perficiuntur  atque  exinde  oriuntur  notiones  secundum  exces- 
sum  (%aO-507C£po^Y]v),  quibus  Deus  concipitur  ut  oTtepaYa&ds,  superbonus, 
supersubstantialis  etc.  Quod  theologi  nonnulli  illustrant  similitudine  ex  re 
arithmetica  derivata,  scil.  sicut  si  numero  adjicitur  zero,  illius  valor  multum 
crescit  et  augetur,  ita  notio  affirmans  per  negantem  limitibus,  quibus  coarcta- 
batur,  liberatur  et  in  infinitum  dilatatur.  Alia  comparatione  utitur  S  c  h  e  e- 
ben  n.  58  praeeunte  Frassen  Scot.  acad.  de  Deo  disp.  a.  2  q.  1  scil.  picto- 
ris,  sculptoris  et  poetae,  qui  alicujus  rei  nituntur  sistere  imaginem:  primus 
translatione  colorum  in  tabulam,  alter  remotione  eorum,  quae  sunt  dissimili- 
tudinis  causae,  tertius  comparationibus  et  hyperbolis. 

5.  Hinc  liquet,  has  tres  vias  cognoscendi  Deum  non  se  mutuo  excludere, 
verum  potius  se  mutuo  includere  ad  unam  complendam  Dei  cognitionem. 
Quamobrem  conjunctim  proponuntur  in  Ecclesiastico,  ubi  auctor  inspiratus 
post  praeclaram  operum  divinorum  descriptionem  concludit  43,  29  ss. :  Multa 
dicemus  et  deficiemus  in  verbis:  consummatio  autem  sermonum,  ipse  est  in  om- 
nibus  aovrsXsia  Xdfoov  zb  rcav  sattv  aord^.  Est  autem  Deus  zb  ;cav  ut  causa 
exemplaris  eminens,  complectens  eminenter  et  virtualiter  omnium  perfectiones. 
Hoc  autem  cognoscimus  via  causalitatis.  Gloriantes  ad  quid  valebimus? 
Ipse  enim  omnipotens  super  (rcapa  praeter,  extra)  omnia  opera  sua,  conse- 
quenter  nihil  est  eorum,  quae  illa  sunt  (hoc  assequimur  per  negationem)... 
Glorificantes  Dominum  quantumcunque  potueritis,  supervalebit  enim  adhuc 
{>;usps £ei  fap  %ai  eu  .  .  .  quis  videbit  eum  et  enarrabit  ?  et  quis  magnificabit  eum 
sicut  est  ab  initio ?  En  viam  excellentiae.  Ita  et  s.  T h 0 m a s  de  pot.  q.  7 
a.  5  ad  2 :  » Secundum  doctrinam  Dionysii  tripliciter  de  Deo  (nomina)  dicun- 
tur.  Primo  quidem  affirmative,  ut  dicamus  Deus  est  sapiens.  Quod  quidem  de 
eo  oportet  dicere  propter  hoc,  quod  est  in  eo  similitudo  sapientiae  ab  ipso 
fluentis.  Quia  non  est  in  Deo  sapientia,  qualem  nos  intelligimus  et  nomina- 
mus,  potest  vere  negari,  ut  dicatur  Deus  non  est  sapiens.  Rursum  quia  sa- 
pientia  non  negatur  de  Deo,  quia  ipse  deficiat  a  sapientia,  sed  quia  supere- 
minentius  est  in  ipso,  quam  dicatur  aut  intelligatur :  ideo  oportet  dicere,  quod 
Deus  sit  supersapiens.  Et  sic  per  istum  triplicem  modum  loquendi,  secundum 
quem  dicitur  Deus  sapiens,  perfecte  Dionysius  dat  intelligere,  qualiter  ista 
Deo  attribuanlur. «  Hinc  merito  Deum  dicimus  gut  (die  Gute  selbst)  allgiitig, 
iibergut. 

21.  Scholion  II.  Genesis  cognitionis  Dei.  —  Si  via  indicanda  est, 
qua  ad  pleniorem  aliquam  Dei  notitiam  pervenire  nobis  licet,  ea  sic  po- 
terit  describi :  1.  Affirmando  cognoscimus  via  causalitatis  Deum  ut  causam 
universi  ab  eo  distinctam  et  improductam;  2.  negando  excludimus  im- 
perfectiones  creaturarum  et  limites  106  esse :  qua  negatione  efficaci  3.  af- 
firmamus  in  ipso  plenitudinem  too  esse  et  consequenter  omnis  perfectio- 
nis  et  simul  negamus  illas  perfectiones  Deo  inesse  eo  modo,  quo  insunt 
creaturis.   Hinc  4.  Deum  apprehendimus  vere  super  omnes  creaturas 

evectum, supra id quod concipere possumus,  utincomprehensibilem. 
In  qua  apprehensione  in  praesenti  vita  consistit  vera  Dei  cognitio  secun- 
dum  patres,  quorum  sensa  bene  expressit  Minucius  Felix  in  Octavio  n. 
18:  „Soli  sibi  tantus,  quantus  est,  notus,  nobis  vero  ad  intellectum  pectus 
angustum  est,  et  ideo  sic  eum  digne  aestimamus,  dum  inaestimabilem  di- 
cimus.  Eloquar,  quemadmodum  sentio :  magnitudinem  Dei,  qui  se  putat 
nosse,  minuit ;  qui  non  vult  minuere,  non  novit"  i.  e.  fateatur  se  non  nosse 
Deum  sicuti  est. 

22.  Scholion  III.  De  ineffabilitate  Dei.  —  „Voces  sunt,  inquit 
s.  Thomas  in  1  p.  q.  13  a.  l,signaintellectuumetintellectus(conceptus) 
sunt  rerum  similitudines ;  et  sic  patet,  quod  voces  referuntur  ad  res  signi- 
ficandas  mediante  conceptione  intellectus.  Secundum  igitur  quod  aliquid 
a  nobis  intellectu  cognosci  potest,  sic  potest  a  nobis  nominari."  Quare 
sicut  Deus  est  incomprehensibilis,  ideoque  nullo  verbo  interno 
spiritus  creati  repraesentabilis,  ita  etiam  est  ineffabilis  i.  e.sicut 
adaequate  a  nullo  intellectu  creato  concipi  potest,  ita  neque  potest  verbis 
adaequate  ab  ulla  creatura  exprimi  atque  defmiri ;  et  sicut  omnes  nostri 
de  Deo  conceptus  deficiunt  ab  adaequata  cognitione,  ita  omnia  nominaT 
quaeDeo  tribuimus,  deficiunt  ab  adaequata  significatione,  non  enim  eum 
significant  sicut  est. 

Ineffabilitatem  Dei  pulcherrime  patres   describunt.    »Quaeres   quid   sit 
Deus?  inquit  Augustinus  in  Ps.  85  n.  12.  Quod  oculus  nonvidit,  necauris 
audivit,  neque  in  cor  hominis  ascendit  (l.  Cor.  2,  9).  Quid  quaeris,  utascendat 
in  linguam,  quod  in  cor  hominis  non   ascendit?«    Imo  dicit  idem  s.  doctor, 
Deum  esse  magis  ineffabilem,  quam  sit  incomprehensibilis.  Saepe  enim  con- 
tingit,  ut  difficilius  sit  aliquid  verbis  enunciare,  quam  illud  quoquo  modo  in- 
telligere;  unde  pronunciat  de  Trin.  VII,  4:   »Verius  cogitatur  Deus  quam  di- 
citur,  et  verius  est  quam  cogitatur. «    Et  contra  Adimantum  Manichaei  disci- 
pulum  c.  7  :  »De  qua  (majestate  divina)  quidquid  dictum  fuerit,  indigne  dicitur, 
quia  omnes  opes  linguarum  omniumineffabili  majestatepraecedit. «  —  Et  egregie 
Novatianus  de  Trin.  c.  2:  »Sentire  Deum  taciti  aliquatenus  possumus,  ut 
autem  ipse  est,   sermone  explicare  non  possumus.    Sive  enim  illum  dixeris 
lucem,  creaturam  ipsius  magis   quam  ipsum   dixeris,   ipsum  non  expresseris. 
Sive  illum  dixeris  virtutem,   potentiam  ipsius  magis  quam  ipsum  dixeris  et 
deprompseris.    Sive  dixeris  majestatem,   honorem  ipsius  magis   quam  ipsum 
illum  descripseris.    Et  quid  per  singula  quaeque  percurrens  longum  facio? 
Semel  totum  explicabo.  Quidquid  omnino  de  illo  retuleris,  rem  aliquam  ipsius 
magis  et  virtutem  quam  ipsum  explicaveris.  Quid  enim  de  eo  condigne  dicas 
aut  sentias,  qui  omnibus  et  sermonibus  et  sensibus  est  major?  Nisiquoduno 
modo  et  hoc  ipsum  quomodo  possumus,  quomodo  capimus,   quomodo   intelli- 
gere  licet  quid  sit  Deus  mente  capiemus ;  si  cogitaverimus  id  illum  esse,  quod 
quale  et  quantum  sit,  non  possit  intelligi,  nec  in  ipsam  quidem  cogitationem 
possit  venire  .  .  .  Quid  enim  de  eo  (ut  iterum  repetam)  condigne  dicas,  qui  est 
sublimitate  omni  sublimior,  et  altitudine  omni  altior  et  profundo  omni  profun- 
dior  et  omni  luce  lucidior,  et  omni  claritate  clarior,  omni  splendore  splendidior, 

omni  robore  robustior,  omni  virtute  viritior,  omni  pulchritudine  pulchrior, 
veritate  omni  verior,  et  omni  fortitudine  fortior,  et  majestate  omni  major,  et 
omni  potentia  potentior,  et  omnibus  divitiis  ditior,  omni  prudentia  prudentior, 
et  omni  benignitate  benignior,  omni  bonitate  melior,  omni  justitia  justior  et 
omni  clementia  clementior  ?  « 

Chrysostomus  hom.  1  quod  daemones  non  gubernent mundum n.  3 : 
»  Quemadmodum  laevia  et  lubrica  corpora,  licet  innumeris  manibus  teneantur, 
nobis  elabuntur  et  facile  effugiunt,  sic  et  Dei  benignitatem,  quantiscunque 
nominibus  complecti  conamur,  ne  sic  quidem  comprehendere  possumus,  sed 
verborum  nostrorum  imbecillitatem  ejus  magnitudolongo  superat  intervallo. «  — 
Gregorius  Mor.  XXVII,  16:  »Si  homo  de Deo loqui coeperit,  illico  quamsit 
nihil  homo  ostenditur,  quia  magnitudinis  illiu3  immensitate  devoratur  et  quasi 
in  profundum  raptus  absconditur,  quia  fari  ineffabilem  cupiens,  ipsa  sua  igno- 
rantiae  angustia  deglutitur.  Loquitur  enim  caro  de  spiritu,  circumscriptus  de 
incircumscripto,  creatura  de  creatore,  temporalis  de  aeterno,  mutabilis  de  im- 
mutabili,  mortalis  de  vivificante,  et  cum  in  tenebris  positus  internum  lumen 
sicut  est  nesciat,  homo  de  aeternitate  disserere  cupiens,  coecus  de  luce  loqui- 
tur.«  Idem  s.  doctor  Mor.  1.  20  c.  32  n.  62  acute  notat:  »In  Scriptura  s. 
cum  de  Deo  aliquid  indignum  dicitur,  movetur  loquentis  animus,  velut  si  ali- 
quando  de  Deo  aliquid  dignum  dicatur.  Pene  omne  quippe,  quod  de  Deo  di- 
citur,  eo  ipso  jam  indignum  est,  quod  potuit  dici.  Nam  cujus  laudi  non  suf- 
ficit  obstupescens  conscientia,  quando  sufficiet  loquens  lingua  ?  Sanctus  autem 
Spiritus  hoc  ipsum  hominibus  intelligentibus  insinuans,  quam  sint  ineffabilia 
summa  et  divina,  his  etiam  verbis  nonnunquam  de  Deo  utitur,  quae  apud 
homines  habentur  in  vitio,  ut  ex  his,  quae  indigna  videntur  hominibus  et  tamen 
dicuntur  de  Deo,  admoneantur  scire  homines,  quod  nec  illa  jam  Deo  digna 
sint,  quae  dum  digna  habentur  apud  homines,  digna  putantur  Deo.<<c  Qua  de 
re  bene  disputat  s.  Thomas  in  1  dist.  34  q.  3  a.  2  ;  de  verit.  q.  10  a.  7  ad 
10.  Unde  praeclarissime  infert  s.  Augustinus  Confess.  1.  1  c.  4:  »Vae 
tacentibus  de  te,  quoniam  loquaces  muti  sunt.« 

23.  Propter  hanc  ineffabilitatem  vocant  patres  Deum  avuwo^ov  i.  e. 
absque  nomine,  quamvis  illum  etiam  duplici  alia  de  causa  ita  appellent;  no- 
men  scil.  alicui  imponere  est  superioris,  quo  caret  Deus ;  et  ratio  impositionis 
(saltem  inter  homines)  est,  ut  quis  ab  aequali  distinguatur.  Etsi  autem  Deus 
a  nobis  comprehendi  et  hinc  adaequate  enunciari  nequit,  poterit  tamen, 
quia  quadamtenus  a  nobis  cognoscitur,  quadamtenus  etiam  nominari :  qua 
duplici  propositione  patrum  dissidium  apparens  circa  Dei  nomina  apte  com- 
ponitur.  Imo  quia  Deum  propter  infinitam  suam  perfectionem  nostrique  in- 
tellectus  angustias  innumeris  mentis  conceptibus  apprehendimus,  innumeris 
quoque  nominibus  et  praedicatis  designare  licet ;  quocirca  Dionysius  Areo- 
pagita  sicut  Deum  dixerat  avwvo^ov,  ita  etiam  vocat  de  div.  nom.  c.  1  7roXo(ovo^ov 
seu  TTavwvojj.ov.  Ad  rem.  s.  Augustinus  in  Jo.  tr.  13  n.  5:  »Omnia  pos- 
sunt  dici  de  Deo  et  nihil  digne  dicitur  de  Deo.  Nihil  latius  hac  inopia.  Quae- 
ris  congruum  nomen?  non  invenis;  quaeris  quoquo  modo  dicere?  Omnia 
invenis.*  Quae  omnia  paucis,  sed  pulchre,  in  hymno  29  v.  11  ss.  sect.  I. 
(Mig.  37,  508)  complectitur  s.  Gregorius  naz. : 

In  te  omnia  permanent,  ad  te  confestim  festinant  omnia, 
Tu  omnium  finis,  tu  unus  et  omnia  et  nihil  rerum. 

Cum  neque  unum  sis,  neque  bmnia,  quein  te  appellem, 
Qui  es  solus  innominabilis  et  omninomius?  J). 

Caput  II. 

De  perfectionibus  seu  proprietatibus  essentiae  divinae. 

24.  Cum  in  Deo  perfectiones  identificentur  cum  essentia  divina 
(n.  37),  hanc  eo  melius  cognoscemus,  quo  plenius  illas  noverimus.  Quo- 
circa  conc.  vaticanum  sess.  3  cap.  1  Deum  recensitis  ejus  perfectionibus 
ita  describit:  „Sancta  catholica  apostolica  romana  Ecclesia  credit  et  con- 
fitetur,  unum  esse  Deum  verum  et  vivum,  Creatorem  ac  Dominum  coeli 
et  terrae,  omnipotentem,  aeternum,  immensum,  incomprehensibilem,  in- 
tellectu  ac  voluntate  omnique  perfectione  infinitum ;  qui  cum  sit  una  sin- 
gularis,  simplex  omnino  et  incommutabilis  substantia  spiritualis,  praedi- 
candus  est  re  et  essentia  a  mundo  distinctus,  in  se  et  ex  se  beatissimus 
et  super  omnia,  quae  praeter  ipsum  sunt  et  concipi  possunt,  ineffabiliter 
excelsus."  Quare  perfectiones  divinas,  non  omnes  quidem,  verum  eas, 
quarum  consideratio  theologo  vel  magis  necessaria  est  vel  magis  utilis, 
expendemus.  Eae  solent  etiam  proprietates  etattributa  dici. 

Attributi  nomine  designatur  sensu  latiori  quidquid  de  Deo  prae- 
ter  ipsius  essentiae  notionem  eoncipitur  et  praedicatur,  qua  significatione  com- 
plectitur  etiam'  proprietates  personales :  sensu  strictiori  magisque  vulgato 
designat  eam  perfectionem  divinam,  quae  formae  instar  divinae  essentiae  quasi 
superadditae  concipitur,  ut  sapientia,  bonitas.  Si  hac  accipitur  significatione, 
distinguitur  a  proprietate,  quae  non  concipitur  ut  forma  quaedam,  sed  ut 
modus  proprius  et  internus  divinae  essentiae,  ut  esse  infinitum,  immensum  etc. 
Hoc  autem  assignari  potest  discrimen  inter  proprietates  et  attributa,  quod 
haec  quadamtenus  a  creaturis  participari  possunt,  ut  sapientia  etc,  sed  illae 
creaturis  communicari  nequeunt.  Proprietates  grammatice  designari  fere  solent 
praedicatis  negativis,  ut  immensus,  infinitus  etc. ;  attributa  vero  praedicatis 
positivis,  ut  benignitas,  sapientia  2)  etc. 

25.  Multipliciter  distingui  perfectiones  vel  proprietates  divinae  solent. 
Distinguuntur  enim  1 .  in  proprietates  personales  et  essentiales, 


')  Cf.  de nominibus  DeiThomaslq.  13;  Kleutgen  Theolog.  der  Vorzeit 
t.  1  disp.  2  cap.  4;  de  potioribus  Scheeben§  66;  Heinrich§  158. 

2)Cf.  Scheeben  §70;  Heinrich  §  167.  Ceterurn  quod  nomen perfectio 
attinet,  bene  notat  s.  Thomas  c.  gentes  I,  28:  , Sciendum tamen est, quod perlectio 
Deo  convenienter  attribui  non  potest,  si  nominis  significatio  quantum  ad  sui  ori- 
ginem  attendatur.  Quod  enim  factum  non  est,  nec  perfectum  dici  posse  videtur.  Sed 
quia  omne  quod  fit,  de  potentia  in  actum  deductum  est  et  de  non  esse  in  esse,  quando 
factum  est,  tunc  recte  perfectum  esse  dicitur  quasi  totaliter  factum  .  .  .  Per  quandam 
igitur  nominis  extensionem  perfectum  dicitur  non  solum  quod  fiendo  pervenit  ad 
actum  completum,  sed  etiam  id,  quod  est  in  actu  completo  absque  omni  factione, 
et  sic  Deum  pertectum  esse  dicimus.' 

de  qua  distinctione  alias;  2.  in  affirmativas  seu  positivas  et  nega- 
tivas;  3.  in  communicabiles  et  incommunicabiles,  quae  cum 
priori  fere  coincidit;  4.  in  absolutas  et  respectivas,  quae  respi- 
ciunt  creaturas;.denique  aliis  partitionibus  omissis  5.  in  quiescentes  et 
actuosas  seu  in  perfectiones  essendi  et  operandi.  De  his  in  sequenti 
sectione,  de  prioribus  in  hac  agemus. 

26.  Initio  autem  de  infinitate  disseremus,  quae  ceteras perfectio- 
nes  virtute  complectitur. 

Thesis  XCI.  Deus  simpliciter  est  infinitns  seu  infinitae  per- 
fectionis.  Hinc  1.  insunt  ei  perfectiones  omnium  creaturarum,  non 
tamen  2.  omnes  uno  eodemqae  modo,  sed  perfectiones,  quas  sim- 
plices  vocant,  formaliter,  mioctae  vero  eminenter. 

Declaratio.  Infmitum  illud  dicimus,  quod  negative  nullos  habet 

realitatis  et  perfectionis  limites,  quod  affirmative  totam  entis  realita- 

tisque  plenitudinem  complectitur,  adeo  ut  nulla  perfectio  in  tota  entis  la- 

titudine  concipi  possit,  quae  in  illo  vel  formaliter  vel  eminenter  non  con- 

tineatur.   Infinitum  autem  considerari  potest  1 .  m  a  t  e  r  i  a  1  i  t  e  r,  et  ita 

est  complexio  omnium  perfectionum ;  2.  formaliter,  et  sic  continetur 

carentia  omnimoda  termini  et  limitationis ;  3.  radicaliter,  si  consi- 

deratur  illius  radix,  quae  est  ipsa  summa  independentia  et  necessitas  ex- 

sistendi  seu  ut  ajunt  aseitas.  Pro  triplici  hac  consideratione  Deus  merito 

praedicatur  7ravceX7]<;,  u7r£preXrj<;,  aocoteXifc. 

Perfectiones  simplices  iilae  dicuntur,  quae  pura  realitate  constant  et 
in  sua  notione  nullam  involvunt  imperfectionem,  ut  bonitas,  sapientia  etc. ; 
et  quamvis  nomina,  quibus  eae  designantur,  modum  creaturis  competentem 
adsignificent,  is  tamen  non  est  de  ratione  et  definitione  perfectionis,  adeo  ut 
non  pereat  formalis  notio  earum,  si  tollitur  modus  ille  (cf.  n.  20 x).  Perfectio- 
nes  vero  mixtae  eae  vocantur,  quae  una  cum  realitate  defectum  admixtum 
habent,  qui  est  de  ratione  formali  illius  perfectionis,  ut  esse  corporeum,  ratio- 
cinandi  facultate  praeditum  etc.  Non  desunt  theologi,  qui  perfectiones  distin- 
guant  in  mixtas,  simplices  et  simpliciter  simplices.  Mixtam  eam  dicunt,  quae 
excludit  perfectionem  majorem  a  subjecto ;  simplicem,  quae  aequalem ;  simpli- 
citer  simplicem,  quae  nullam  excludit  *•).  —  Aliquam  perfectionem  inesse  for- 
maliter  significat  (ontologice)  inesse  secundum  suum  proprium  determina- 
tumque  conceptum.  Inesse  vero  eminenter  significat,  inesse  perfectionem 
non  cum  ea  imperfectione,  quam  adsignificat  vel  adjunctam  habet,  sed  altiori 
et  praestantiori  ratione.    Quod  ita  explicat  Lessius   1.  1  c.  4:    »In  rebus 


*)  Cf.  s.  Anselinus  Monologii  c.  15  opusc.  t.  28.  Abi  paulo  secus  perfectio- 
nein  simplicein  et  sinipliciter  simplicem  accipiunt.  Illius  nomine  intelligunt  per- 
fectionem,  quae  vi  sui  formalis  conceptus  neque  includit  neque  excludit  limitem  sed 
ab  eo  penitus  praescindit.  Contra  perfectio  simpliciter  simplex  est  perfectio  pura 
atque  vi  sui  formalis  conceptus  excludit  a  se  omnem  limitem  seu  defectum.  Cf.  D  e 
San  Tr.  de  Deo  uno  t.  1  p.  1  c.  1  n.  16. 

creatis  ut  aliud  iii  alio  eminenter  contineri  dicatur,  duo  requiri  videntur : 
primum  est,  ut  id,  quod  continet,  sit  praestantioris  naturae,  quam  id  quod 
continetur;  si  enim  non  est  praestantius,  non  est  ratio,  cur  illud  dicatur  esse 
in  eo  eminentiori  modo,  quam  in  se  ipso  .  .  .  alterum  est,  ut  illud,  quod  minus 
praestans  est,  in  illo  praestantiori  reperiatur.  Hoc  autem  fit  potissimum  qua- 
tuor  modis:  1.  siresper  seipsam  sit  in  alia  tamquam  in  causa  .  .  .  sic  qualita- 
tes  et  accidentariae  perfectiones  continentur  in  substantiis  eminenter,  ex  qui- 
bus  promanant  .  .  .  2.  si  sit  in  alia  per  sui  quasdam  similitudines.  Sic  omnia 
inferiora  dicuntur  contineri  eminenter  in  intellectu,  cum  ea  intelligit  .  .  . 
3.  secundum  vim  agendi  vel  extendendi  se  ad  objecta,  ut  cum  quidquid  potest 
causa  inferior,  potest  causa  superior  nobiliori  modo  .  .  .  4.  secundum  ordina- 
tionem  et  aestimationem  seu  secundum  rationem  boni  et  appetibilis.  Sic  media 
sunt  eminenter  in  causa  finali,  quia  solum  propter  finem  aestimantur  et  ad 
illum  ordinantur,  et  tota  illorum  bonitas  a  fine  pendet.  Hi  quatuor  modi  per- 
fectissime  locum  habent  in  Deo  etc.«  Virtualiter  vero  inest  aliquid,  si 
subjectum  id  producere  possit;  ad  quod  tamen  necessarium  est,  ut  subjectum 
eam  perfectionem  seu  realitatem  formaliter  vel  eminenter  possideat.  Aequi- 
valenter  aliquid  inesse  dicitur,  si  inest  alia perfectio,  quae  eadem  vel  simi- 
lia  praestare  possit. 

27.  Demonstratio  p.  I.  Infmitas  Dei  probatur  1.  Scripturae  effatis, 
quibus  a.  affirmatur,  magnitudinis  Dei  i.  e.  perfectionis  non  esse  finem, 
numerum,  terminum.  Ita  Ps.  144,  3 :  Magnus  Dominus  et  laudabilis  nimis 
et  magnitudinis  ejus  non  est  finis  (hebr.  investigatio).  Quem  in  1.  scribit 
Hilarius  n.  6:  „Haec  Dei  prima  et  praecipua  laudatio  est,  quod  nihilin 
se  mediocre,  nihil  circumscriptum,  nihil  emensum  et  magnitudinis  suae 
habet  et  laudis.  Virtus  ejus  opinione  non  clauditur,  locis  non  continetur, 
nominibus  non  enunciatur,  temporibus  non  subditur.  Arctus  ad  id  sen- 
sus  noster  est,  ingenium  hebes  est,  sermo  mutus  est.  Finem  magnificentia 
ipsius  nescit,  et  aliquam  emetiendi  se  opinionem  immensa  magnitudo  non 
patitur."  Quibus  I).  praedicatur  major  omni  laude  (n.  181. 205);  lausenim 
est  in  ratione  perfectionis :  si  ergo  illius  nullus  esse  potest  terminus,  nec 
hujus  erit  limes;  quibus  c.  dicitur:  Domine,  quis  similis  tibi  Ps.  34,  10; 
Is.  46,  9  etc. ;  vel  solus  praestans;  solus  justus  et  omnipotens  et  aeternus 
2.  Mach.  1,  8;  l.Tim.  6,  15  etc;  vel  super  omnia  elatus  aliaeque  perfec- 
tiones  exclusive  ei  tribuuntur ;  quibus  cl.  dicitur  ipsa  vita,  sapientia, 
virtus  (n.  37)  etc;  nec  e.  probandi  vi  carent  illa  testimonia,  quibus  Deus 
salutatur  omnipotens}  vel  sistitur  ut  fons,  e  quo  omnis  perfectio  fluat 
Rom.  11,  36;  1.  Cor.  8,  6,  et  prae  quo  omnes  gentes  quasi  non  sint  .  .  . 
quasi  nihilum  et  inane  reputatae  sunt  Is.  40,  15.  17;  Sap.  11,  23.  Hinc 
enim  liquet,  Deum  fontem  esse  inexhaustum  omnis  perfectionis. 

2.  In  primis  vero  id  probatur  verbis  Dei  ad  Moysen:  Si  dixerint 
(filii  Israel)  mihi :  Quod  est  nomen  ejus  ?  Quid  dicam  eis  ?  Dixit  Deus  ad 
Moijsen:  Ego  sum  qui  sum.  Ait;  Sic  dices  filiis  Israel:  Qui  est  (6  wv) 
misit  me  ad  vos  Ex.  3,  13  s.  (coll.  Is.  41,  4;  43,  10  s.;  Jo.  8,  58;  Apoc 

1,  4.  8).  Hisce  enim  Deus  sibi  vindicat  x6  esse  tamquam  proprium,  quo 
a  reliquis  distinguitur,  sine  ulla  limitatione  simpliciter:  seu  ut  vulg.  Dio- 
nysius  ait  de  div.  nom.  c.  5  §  4 :  „Deus  non  quadamtenus  est  ens,  sed  sim- 
pliciter  et  infmite  totum  in  se  esse  comprehendit  et  praeoccupat."  Quod 
si  Deo  competit  esse  purum  simpliciter,  non  quadamtenus,  nulla  perfectio 
ei  deesse  potest. 

Quae  interpretatio  et  illatio  luculento  patrum  suffragio  confirrnatur.  Cf. 
Petavius  1,6.  »Quis  est(Deus)?  interrogat  s.  Bernardus  de  consid.  V,  6. 
Non  sane  occurrit  melius,  quam  qui  est . . .  Si  bonum,  si  magnum,  si  beatum, 
si  sapientem  vel  quidquid  tale  de  Deo  dixeris,  in  hoc  verbo  instauratur,  quod 
est  est ;  nempe  hoc  est  ei  esse,  quod  haec  omniaesse:  sietcentum  taliaaddas, 
non  recessisti  ab  esse.  Si  ea  dixeris,  nihil  addidisti;  si  non  dixeris,  nihil  mi- 
nuisti.«  Et  Jo.  Damascenus  F.  0.  I,  10  docet:  »Ex  omnibus  porro  nomi- 
nibus,  quae  Deo  tribuuntur,  nullum  aeque  proprium  videtur  atque  6  wv  qui  est: 
quemadmodum  ipsemet  cum  Moysi  in  monte  responderet,  ait :  Dic  filiis  Israel : 
Qui  est  misit  tne.  Nam  totum  esse  veluti  immensum  quoddam  ac  nullis  termi- 
nis  definitum  essentiae  pelagus  complexu  suo  ipse  continet.* 

3.  Probatur  infinitas  Dei  a.  ex  ipsa  notione  xoo  esse,  quae  Deo  ex 
Scripturae  patrumque  doctrina  plenissime  competit.  „Secundum  modum 
quo  res  habet  esse,  inquit  s.  T  h  o  m  a  s  c.  gentes  I,  28,  est  suus  modus  in 
nobilitate;  nam  res  secundum  quod  suum  esse  contrahitur  ad  aliquem 
specialem  modum  nobilitatis  majorem  vel  minorem,  dicitur  esse  secundum 
hoc  nobilior  vel  minus  nobilis.  Igitur  si  aliquid  est,  cui  competit  tota 
virtus  essendi,  ei  nulla  nobilitas  deesse  potest,  quae  alicui  rei  conveniat. 
Sed  rei,  quae  est  suum  esse,  competit  esse  secundum  totam  essendi  po- 
testatem  .  .  .  Deus  igitur,  qui  est  suum  esse  .  .  .  habet  esse  secundum 
totam  virtutem  ipsius  esse.  Non  potest  ergo  carere  aliqua  nobilitate,  quae 
alicui  rei  competat.  Sicut  autem  omnis  nobilitas  et  perfectio  inest  rei 
secundum  quod  est,  ita  omnis  defectus  inest  ei  secundum  quod  aliqualiter 
non  est.  Deus  autem  sicut  habet  esse  totaliter,  ita  et  ab  eo  totaliter  ab- 
sistit  non  esse.u  Deinde  b.  ibi  est  limitatio,  ubi  esse  distiuguitur  ab  essen- 
tia,  ab  hac  recipitur.  Atqui  in  Deo  nullum  discrimen  inter  esse  et  essen- 
tiam,  est  irreceptum.  Ergo  tantum  patet  essentia  quam  esse  i.  e.  illimitate. 

Praeclarissime  vero id  ostendit s.Bonaventurain itinerario  mentis c.  5 : 
»Volens  igitur  contemplari  Dei  invisibilia  quoad  essentiae  unitatem,  primo 
defigat  aspectum  in  ipsum  esse,  et  videat  ipsum  esse  adeo  in  se  certissimum, 
quod  non  potest  cogitari  non  esse,  quia  ipsum  esse  purissimum  non  occurrit, 
nisi  in  plena  fuga  (too)  non  esse,  sicut  et  nihil  (scil.  occurrit)  in  plena  fuga 
(too)  esse.  Sicut  igitur  omnino  nihil  nihil  habet  de  esse  nec  de  ejus  conditio- 
nibus,  sic  e  contra  ipsum  esse  nihil  habet  de  non  esse  nec  actu  nec  potentia, 
nec  secundum  veritatem  rei,  nec  secunduin  aestimationem  nostram  .  .  .  Vide 
igitur  ipsum  purissimum  esse,  si  potes,  et  occurret  tibi,  quod  ipsum  non  po- 
test  cogitari  ut  ab  alio  acceptum,  ac  per  hoc  necessario  cogitatur  ut  omnimode 
primum,  quod  nec  de  nihilo  nec  ab  alio  potest  esse.   Quid  enim  est  per  se,  si 

ipsuin  esse  non  est  per  se  nec  a  se?  Occurretetiam  tibiut  carens  omnino  (t(j)) 
non  esse,  ac  per  hoc  ut  nunquam  incipiens,  nunquam  clesinens,  sed  aeternum. 
Occurret  etiam  tibi  ut  nullo  modo  in  se  habens  nisi  quod  est  ipsum  esse,  ac 
per  hoc  ut  cum  nullo  compositum,  sed  simplicissimum.  Occurret  etiam  ut 
nihil  habens  possibilitatis,  quia  omne  possibile  aliquo  modo  habet  aliquid  de 
non  esse,  ac  per  hoc  ut  summe  actualissimum.  Occurret  lit  nihil  habens  de- 
fectibilitatis,  ac  per  hoc  ut  perfectissimum.  Occurret  postremo  ut  nihil  habens 
diversificationis,  et  per  hoc  ut  summe  unum.  Esse  igitur,  quod  est  esse  purum 
et  esse  simpliciter  et  esse  absolutura,  est  esse  primarium,  aeternum,  simplicis- 
simum,  actualissimum,  perfectissimum  et  summe  unum.  Et  haec  sunt  ita  certa, 
quod  non  potest  ab  intelligente  ipsumesse  cogitarihorumoppositum,  etunum 
horum  necessario  infert  aliud. *  Quod  brevissime  expressit  Hilarius  in  Ps. 
2  n.  13:  »Ipse  est,  in  sese  est,  secum  est,  a  se  est,  suus  sibi  est,  et  ipse  sibi 
omnia  est,  carens  omni  demutatione  novitatis,  qui  nihil  aliud  quod  in  se  posset 
incidere  per  id,  quod  ipse  sibi  totum  totus  est,  reliquit. «  Lege  et  Lessium 
1.  1,  qui  hos  proponit  fructus  c.  6  ex  infinitatis  divinae  consideratione  colli- 
gendos:  »1.  ut  summa  reverentia  et  humilitate  cum  Deo  agamus  et  coram  eo 
ambulemus  .  .  .  2.  ut  Deum  supra  omuia  sincerissima  caritate  et  benevolentia 
amemus  ;  3.  ut  Deum  supra  omnia  diligamus  amore  ut  sic  dicam  concupiscen- 
tiae,  sive  ut  eum  super  orania  desiderabilia  desideremus ;  4.  ut  cognoscamus 
servitutem  Dei  esse  nobilissimam  eamque  rebus  omnibus,  etiam  sceptris  et 
imperiis  anteponamus.  *  En  argumentum  utilis  concionis!  Cf.  Suarez  deDeo 
1.  2c.  ls.  ;Scheeben§71. 

28.  Corollariuni.  Mento  infert  doctor  angelicus  l  p.  q.  13  a.  11: 
„Dicendum,  quod  hoc  nomen  qui  est  triplici  ratione  est  maxime  proprium 
nomen  Dei:  1.  quidem  propter  sui  significationem,  non  enim  significat 
formam  aliquam,  sed  ipsum  esse.  Unde  cum  esse  Dei  sit  ipsa  ejus  es- 
sentia  et  hoc  nulli  alii  conveniat  .  .  .  manifestum  est,  quod  inter  alia 
nomina  hoc  maxime  proprie  nominat  Deum  ...  2.  propter  ejus  uni- 
versalitatem.  Omnia  enim  alia  nomma  vel  sunt  minus  communia,  vel 
si  convertantur  cum  ipso,  tamen  addunt  aliquid  supra  ipsum  secundum 
rationem.  Unde  quodammodo  informant  et  determinant  ipsum  .  .  . 
3.  vero  ex  ejus  consignificatione :  significat  enim  esse  in  praesenti,  ethoc 
maxime  propr  ie  de  Deo  dicitur,  cujus  esse  non  novit  praeteritum  vel  futurum." 

29.  Bcmonstratio  p.  II.  Hinc  sequitur,  Deo  inesse  omnes  perfec- 
tiones  creaturarum.  Gum  autem  Deo  infmito  nulla  insit  imperfectio,  iu- 
erunt  perfectiones  mixtae  sine  defectu,  quem  habent  admixtum;  ergo 
eminentiori  ratione,  quam  earum  notio  prae  se  fert;  simplices  vero, 
cum  pura  realitate  constent  earumque  defectus  imperfectio  foret,  secun- 
dum  suam  propriam  rationem  i.  e.  formaliter. 

30.  riiesis  XCII.  Cum  infinita  Dei  perfectione  intime  nexa 
est  summa  ejusdem  simplicitas, 

Declaratio.  Ex  dogmate  de  infinitate  Dei  sponte  sua  sequuntur 
magni  momenti  corollaria:  priustamenquameainferimus,  de  simplicitate 

est  disserendum,  ut  infiniti  notio  et  ratio  magis  illustretur  et  perficiatur. 
Simplex  directe  opponitur  composito,  in  quo  duo  considerari  possunt,  ele- 
mentum  materiale  i.  e.  partes,  et  formale,  illarum  scii.  unio.  Quo  minor  inter 
partes  distinctio,  quo  intimior  earundem  unitio,  eo  magis  compositum  ad  ra- 
tionem  simplicis  accedit.  Nomine  autem  partis  intelligitur  ens  incompletum, 
imperfectum,  quod  per  alterum  se  ipsi  communicans  et  uniens  perfectionem 
accipit,  ideoque  quadamtenus  est  in  potentia.  Ex  quibus  liquet  1.  simplex 
esse  maxime  unum  in  se,  utpote  carens  vel  partibus;  2.  compositionem  oriri 
ex  imperfectione,  cum  scil.  aliquid  sibi  non  sufficit.  Ideoque  3.  id,  quod  vi 
suae  essentiae  omnem  perfectionem  possidet  et  non  extrinsecus  adscitam  habet, 
esse  simplex;  compositionemque  4.  in  iis  tantum  locum  habere,  in  quibus 
potentia  et  contingentia  obtinent.  Quare  5.  ens,  quod  compositionenonindiget 
ideoque  simplex  est,  maxime  erit  perfectum,  ejusque  simplicitas  definiri  posset: 
illa  entis  praerogativa,  vi  cujus  omnem  perfectionem,  quam  habet  vel  habere 
potest,  per  se  sine  ope  cujuslibet  elementi  aut  auxilii,  quod  ei  posset  quoquo 
modo  accedere  aut  recedere,  obtinet.  Ab  aliis  definitur  periectio  entis,  vi  cu- 
jus  ab  eo  quaevis  compositio  et  compositionis  possibilitas  exclusa  est.  Thesis, 
quatenus  Deum  affirmat  esse  simplicem,  de  fide  est;  profitemur  enim  in 
definitione  fidei  conc.  lateranensis  IV  divinam  naturam  ,omnino  simpli- 
cem',  quod  repetitur  in  conc.  vaticano  (n.  24). 

31.  Demonstratio.  Omissis  patrum  effatis  x),  qui  passim  docent 
Deum  esse  summe  simplicem,  simplicissimum,  adeo  simplicem,  ut  prae 
ipso  omnis  creatura  censeri  debeat  composita,  eamque  perfectionem  col- 
ligunt  ex  summa  Dei  unitate,  ex  praerogativa,quaestprimumprincipium, 
ipsum  esse  et  ipsa  veritas:  probari  potest  summa  Dei  simplicitas  via 
affirmante. 

1.  De  ratione  omnis  realis  compositionis  est  potentia,  nam  vel  quae- 
libet  pars  est  in  potentia  ad  aliam  tamquam  ad  actum,  vel  saltem  omnes 
partes  simul  ad  totum,  in  quo  omnes  perficiuntur,  totum  enim  majus  quid 
et  perfectius  est  singulis  partibus :  hinc  etiam  in  partibus  reperitur  essen- 
tialis  perfectionis  limitatio,  quae  nulla  compositione  infmita  reddi  potest, 
mutua  ab  invicem  dependentia.  Atqui  haec  in  ente,  cujus  essentia  est 
esse,  infinito,  plane  necessario  et  independenti  admitti  nequeunt. 

2.  Deus  ita  absolute  est  alpha  et  omnium  primus,  ut  nihil  ante 
ipsum  neque  re  neque  ratione  esse  cogitarive  queat.  Apoc.  1,  8 :  Ego 
sum  cf.  et  o)  principium  et  finis ;  quibus  similia  habes  21,  6;  22,  13;  Is. 
41,  4;  40.  6;  48,  12.  Atqui  compositum  suis  componentibus  est  poste- 
rius,  neque  dignitatem  primi  omnium  principiitueri  potest:  nam  in  com- 
posito  partes  rationem  ioo  a,  et  si  dissolvatur  -coo  co  habent.  Ergo  ens  quo 
prius,  eo  simplicius  esse  debet. 

3.  „Omnis  compositio  indiget  aliquo  componente :  si  enim  compo- 
sitio  est,  ex  pluribus  est.   Quae  autem  secundum  se  sunt  plura,  in  unum 


J)  Cf.  P  e  t  a  v  i  u  s  II,  1  ss.  S  t  e  n  t  r  u  p  th.  15;  T  h  o  m  a  s  s  i  n  u  s  IV,  1  ss. 

non  conveniunt,  nisi  ab  aliquo  componente  uniantur.  Si  igitur  compositus 
esset  Deus,  haberet  componentem :  non  enim  ipse  se  ipsum  componere 
posset,  quia  nihil  est  causa  sui  ipsius ;  esset  enim  prius  se  ipso,  quod  est 
impossibile.  Componens  autem  est  causa  efficiens  compositi.  Ergo  Deus 
haberet  causam  efficientem  et  sic  non  esset  causa  prima  ...  4.  In  quo- 
libet  genere  tanto  aliquid  est  nobilius,  quanto  simplicius  .  .  .  quod  igitur 
est  in  fine  nobilitatis  omnium  entium,  oportet  esse  in  fine  simplicitatis. 
Hoc  autem,  quod  est  in  fine  nobilitatis  orrinium  entium,  dicimus  Deum . . . 
nulla  igitur  compositio  ei  accidere  potest.u  Ita  s.  Thomas  contragentes 
I,  18;  cf.  1  q.  3  a.  7. 

32.  5.  ProbatursummaDeisimplicitas  via  excludente  removendo 
a  Deo  omnem  compositionem. 

Propositio  I.  In  Deo  nulla  est  compositio  ex  potentia  et  actu,  ergo 
Deus  est  actus  purissimus. 

Deelaratio.  Potentia  et  actus,  quando  sibi  opponuntur,  du- 
plici  significatione,  generica  scil.  et  specifica  accipi  possunt.  Sensu  g  e- 
nerico  potentia  significat  capacitatem  quamcunque  alicujus  ad  aliquid, 
quae  etiam  dicitur  potentia  passiva,  estque  principium  patiendi  seu  reci- 
piendi;  actus  vero  hujus  capacitatis  expletionem  adaequatam  vel  inadae- 
quatam.  Sensu  specifico  potentia  designat  vim  facultatemque  sub- 
stantiae  virtute  agendi  praeditae,  quae  propterea  dicitur  activa:  actus 
vero  hujus  virtutis  explicationem  exercitiumque  *).  In  qualibet  re  creata 
compositio  ex  potentia  et  actu  reperitur,  non  vero  in  Deo :  et  quaelibet 
realis  compositio  sive  physica  sive  metaphysica  revocari  potest  ad  com- 
positionem  ex  potentia  et  actu.  Quare  si  hac  caret  Deus,  omni  caret 
compositione  reali  ideoque  erit  simplicissimus. 

33.  Demonstratio.  1.  Probatur  prop.  ex  notione  omnibus  infixa, 
Deum  esse  ens,  quo  melius  concipi  nequeat.  Melior  autem  est  actus  quam 
potentia;  2.  ex  infinitate  Dei,  quae  incrementi  est  incapax.  Perficitur 
autem  potentia  actu ;  3.  ex  praerogativa,  qua  Deus  est  6  Sv ;  ubi  autem 
potentia,  ibi  deficit  saltem  aliqua  realitas  seu  aliquod  esse.   Denique  4. 


x)  tS.  T  h  o  m  a  s  in  1  dist.  42  q.  1  a.  1  ad  1 :  »Potentia  primo  imposita  est  ad  si- 
gnificanduni  principium  actionis ;  sed  secundo  translatum  est  ad  hoc,  ut  illud  etiam 
q  u  o  d  recipit  actionem  agentis,  potentiam  habere  dicatur,  et  haec  est  potentia  pas- 
siva,  ut  sicut  potentiae  activae  respondet  operatio  vel  actio,  in  qua  completur  poten- 
tia  activa:  ita  etiam  illud,  quod  respondet  potentiae  passivae  quasi  perfectio  etcom- 
plementum,  actus  dicatur.*  Et  de  pot.  1  a.  ]  :  ,Actus  est  duplex,  scil.  primus,  qui 
est  forma,  et  s  e  c  u  n  d  u  s,  qui  est  operatio  .  .  .  unde  et  similiter  duplex  est  potentia: 
una  activa,  cui  respondet  actus,  qui  est  operatio,  et  huic  primo  nomen  potentiae  vide- 
tur  fuisse  attributum.  Alia  est  potentia  passiva,  cui  respondet  actus  primus,  qui  est 
forma,  ad  quam  similiter  videtur  secundario  nomen  potentiae  devolutum.*  De  pro- 
positione  cf.  c.  gentes  I,  16. 

apud  Patrem  luminum  non  est  transmutatio  nec  vicissitudinis  obumbratio 
(Jac.  1,  17).  „Sed  quid,  subdit  dial.  2  adv.  ar.  Gyrillus  alex.,  hoc  aliud 
est,  quam  conversio  et  crassa  veluti  vicissitudo,  a  potentia  migrare  in  ac- 
tum?"  Iisdem  fere  argumentis  probatur,  in  Deo  non  esse  compositionem 
ex  facultate  et  actu,  sed  unicum  esse  actum.  Unde  Irenaeus  docet 
I,  12  n.  2,  Deum  non  secundum  aliud  cogitare  et  secundum  aliud  velle, 
quia  „totus  est  cogitatio,  totus  voluntas,  totus  mens,  totus  lux,  totus  ocu- 
lus,  totus  auditus,  totus  fons  omnium  bonorum;u  quae  repetit  Epi- 
phaniu-s  haer.  33  n.  2.  Quare  Deus,  cum  in  eo  nulla  sit  potentia,  sed 
tantum  actus,  actus  purissimus  est,  et  ejus  actualitas  adaequat  potentiam, 
seu  tantum  est  quantum  esse  potest. 

34.  Propositio  II.  Dogma  est  catholicum  contra  anthropomorphitas 
statutum,  Deum  non  coalescere  ex  partibus  phijsicis,  cujuscunque  demum  ge- 
neris  sint,  ideoque  neque  esse  corporeum  neque  habere  corpus.  Quod  probatur 
non  solum  corollarii  modo,  sed  etiam  1.  ex  divinis  literis  sive  cum  a.  Deus 
eximitur  ex  ordine  substantiarum,  quae  corporeae  sunt  negaturque  ei  simili- 
tudo  cum  illis  Ex.  20,  4;  Deut.  4,  15  ss. ;  27,  15;  Ps.  96,  7;  105,  19  s. ; 
Is.  40,  J8;  46,  5  etc. ;  sive  cum  b.  simpliciter  invisibilis  l.Tim.  6,  16  prae- 
dicatur:  Quem  nullus  hominum  vidit,  sed  nec  videre  potest ;  sive  cum  C,  dicitur 
Hebr.  12,  9  Pater  spirituum ;  veritas  ipsa,  vita,  caritas  1.  Jo.  4,  8  ss. ;  5,  20  etc. 
Accedit  2.  unanime  suffragium  patrum,  qui  oppositi  erroris  patronos  inter 
haereticos  numerant,  anthropomorphismum  vero  qua  errorem,  cogitationem 
turpiter  vanam,  stultam  sententiam,  stultissimam  haeresim  etc.  damnant.  Quod 
si  3.  in  divinis  literis  Deo  adscribuntur  membra  humana,  haec  ei  tribuuntur, 
vel  quatenus  humana  forma  apparuit,  vel  sensu  metaphorico.  »  Stolidi,  inquit 
ad  rem  Theodoretus  q.  2*0  in  G-enesim,  non  adverterunt,  Dominum  Deum 
per  homines  hominibus  loquentem  audientium  infirmitati  sermones  accom- 
modare. «    Cf.  Damascenus  F.  O.  I,  11. 

35.  PropOSitlO  III.  ln  Deo  nulla  est  compositio  ex  essentia  et  exsi- 
stentia  sicut  in  creaturis,  in  quibus  exsistentia  non  est  de  essentia,  sed  ad  hanc 
veluti  dono  Dei  creantis  accedere  concipitur.  Probatur  1.  Exod.  3,  14  (cf. 
d.  27),  ubi  Deus  sibi  tamquam  proprium,  quo  a  ceteris  distinguitur,  zb  esse, 
profecto  actuale,  vindicat.  Atqui  quod  alicui  ita  est  proprium,  ut  eo  consti- 
tuatur  et  ab  aliis  distinguatur,  est  essentiale.  Significat  ergo  Deus,  exsistere 
sibi  non  esse  accidentale,  sed  essentiale,  non  esse  extrinseeus  adscitum,  sed 
sibi  insitum.  Ad  haec  2.  ens,  de  cujus  essentia  non  est  exsistentia,  est  con- 
tingens,  in  potentia,  ideoque  si  revera  exsistit,  productum.  Atqui  Deus  non 
est  ens  contingens,  sed  necessarium ;  non  est  in  potentia,  sed  actus  purissimus ; 
non  est  productus,  sed  improductus  ;  ergoexsistentiaestdeejus  essentia:  neque 
hujus  tantum  pars,  nec  proprietas  essentialis  essentiam  consequens,  ut  patet,  sed 
cum  ea  plane  identificata.  Cf.  s.  Thomas  1  q.  3  a.  4;   Suarez  de  Deo  I,  2. 

36.  Propositio  IV.  In  Deo  nulla  est  realis  compositio  ex  essentia 
et  proprietatibus  seu  perfectionibus ,  sed  hae  omnes  cum  divina  essentia 
identificantur. 

Declaratio.  In  creatis  individuum  superaddit  aliquid  essentiae  i.  e. 
plures  notae  proprietatesque  in  conceptu  alicujus  individui  includuntur, 
quam  in  conceptu  essentiae,  qua  individuum  in  sua  specie  constituitur. 
Nam  praeter  notas  essentiales  complectitur  proprietates  accidentales 
notasque  individuantes,  quae  pro  diversitate  individuorum  sunt  diversae 
et  quibus  ab  aliis  ejusdem  speciei  distinguitur.  Gontendimus  autem,  in 
Deo  idem  esse  divinitatem  et  Deum,  seu  in  Deo  nihil  esse  praeter  ejus 
essentiam  proindeque  nullum  esse  reale  discrimen  inter  hanc  et  perfec- 
tiones,  omnesque  perfectiones  cum  hac  identificari.  Hanc  veritatem  ad 
doctrinam  catholicam  pertinere,  patet  ex  conc.  toletano  XV  a.  688  et 
rhemensi  (a.  1148),  cui  interfuit  Eugenius  III.,  quod  contra  Gilber- 
tum  porretanum  *)  statuit:  „Credimus  et  confitemur  simplicem  naturam 
diviiritatis  esse  Deum,  nec  aliquo  sensu  catholico  posse  negari,  quin  di- 
vinitas  sit  Deus  et  Deus  divinitas.  Sicubi  vero  dicitur,  Domini  sapientia 
sapientem,  magnitudine  magnum,  divinitate  Deum  esse  et  alia  hujusmodi, 
credimus  nonnisi  ea  sapientia,  quae  est  ipse  Deus,  sapientem  esse;  non- 
nisi  ea  magnitudine,  quae  est  ipse  Deus,  magnum  esse;  nonnisi  ea  aeter- 
nitate,  quae  est  ipse  Deus,  aeternum  esse ;  nonnisi  ea  unitate  unum,  quae 
est  ipse ;  nonnisi  ea  divinitate  Deum,  quae  est  ipse  i.  e.  seipso  sapientem, 
magnum,  aeternum,  unum  Deum."  Refertur  autem  in  hoc  conc.  praeter 
alias  propositiones  et  hanc  fuisse  damnatam:  „Quod  divina  natura,  quae 
divinitas  dicitur,  Deus  non  sit,  sed  forma  qua  Deus  est,  quemadmodum 
humanitas  homo  non  est  sed  forma,  qua  homo  est." 

37.  Bemonstratio.  Probatur  propositio  1.  loquendi  ratione  s.  Scri- 
pturae  et  patrum,  qua  Deus  non  solum  dicitur  bonus,  sapiens,  quod  etiam 
de  creaturis  dici  potest;  sed  ipsa  bonitas,  sapientia  Jo.  1,  4;  5, 26;  14,6; 
1.  Jo.  1,  8 ;  1.  Cor.  1,  24  etc,  quod  de  creaturis  dici  nequit.  Nam  ut  scri- 
bit  s.  Leo  ep.  15  ad  Turribium  (opusc.  XXV,  127)  c  5:  „Nemo  homi- 
num  veritas,  nemo  sapientia,  nemo  justitia  est,  sed  multi  participes  sunt 
veritatis  et  sapientiae  atque  justitiae.  Solus  autem  Deus  nullius  partici- 
pationis  indigus  est,  de  quo  quidquid  digne  utcunque  sentitur,  non  quali- 
tas  est,  sed  essentia."   Hac  autem  praedicandi  ratione  significatur,  per- 


l)  Cf.  de  G i  1  b e r t i  porretani aliorumque erroribus  Gaufredusl. contra ejus 
errores  (Mig.  185,  395  ss.),  Petavius,  I,  8  et  12  s.;  Stockl  Gesch.  der  Philos.  des 
Mittelalt.  I,  §  79—83;  De  San  t.  1  p.  2  c.  2.  Putant  nonnulli  eum  admisisse  reale 
discrimen  tantum  inter  naturam  et  personas,  divinitatem  et  Deum,  non  vero  inter 
essentiam  et  attributa  et  inter  haec  ipsa.  Doctrinae  catholicae  adversatur  etiam  sen- 
tentia  H  e  r  m  e  s  i  i  (Dogmatik  1. 1  p.  133)  negantis  proprietates  Dei  esse  ipsum  Deum; 
adversantur  opiniones  Hesychastarum,  qui  diu  et  vehementer  turbarunt  eccle- 
siam  graecam.  Distinctionem  nimirum  realem  admiserunt  essentiam  Dei  inter  et 
operationem  lumenque  quoddam  divinum.   Cf.  KL.2  V,  1960  ss. 

fectiones  in  Deo  non  esse  qualitates  ut  in  creaturis,  sed  esse  idem  seu 
identificari  cum  diviua  essentia. 

2.  Gonfirmatur  assertio  celebri  patrum  axiomate,  quod  Augusti- 
nus  ita  enunciat  de  civ.  Dei  XI,  10:  „(Deus)  ideo  simplex  dicitur,  quo- 
niam  quod  habet,  hoc  est,  excepto  quod  relative  quaeque  persona  ad  al- 
teram  dicitur.  Nam  utique  pater  habet  Filium,  nec  tamen  ipse  est  Fifius ; 
et  Filius  habet  Patrem,  nec  tamen  ipse  est  Pater.u  Atqui  Deus  absolute 
i.  e.  non  respectu  alterius  personae  divinae  dicitur  habere  sapientiam, 
bonitatem,  potentiam  etc.  Est  ergo  sapientia,  bonitas,  potentia;  quare 
hae  perfectiones  ab  ejus  essentia  non  distinguuntur  *). 

3.  Axiomatis acute hauc reddit  rationem  s.  Anselmus  Monol. c.  1 6 : 
„Si  (divina  natura)  non  est  justa  nisi  per  justitiam,  nec  justa  esse  potest 
nisi  per  se,  quid  magis  conspicuum,  quid  magis  necessarium,  quam  quod 
eadem  natura  est  ipsa  justitia  ?"  Quae  ratio  enucleatius  ita  potest  pro- 
poni:  Deus  est  justus.  Atqui  nemo  est  justus  nisi  perjustitiam.  ErgoDeus 
est  justus  per  justitiam.  Jam  quaeritur,  utrum  sit  justus  per  justitiam, 
quae  est  ipse,  an  per  justitiam,  quae  non  est  ipse.  Si  illud,  probata  est 
assertio,  in  Deo  perfectiones  identificari  cum  essentia;  si  alterum,  certe 
Deus  non  est  justus  per  se,  sed  per  justitiam  adscitam,  participatam, 
acceptam:  verum  tunc  Deus  non  amplius  esset  a  se,  independens,  actus 
purus,  quod  falsum  ostendimus.  Quam  disputandi  rationem  de  singulis 
Dei  perfectionibus  repetere  licet. 

4.  Sed  insignis  plane  est  disputatio  s.  Bernardi  serm.  80  in  Cant. 
n.  6:  »Divinitate,  inquiunt  (Gilbertus  ejusque  asseclae),  Deus  est,  sed  divi- 
nitas  non  est  Deus  .  .  .  Sed  si  Deus  non  est,  quid  est?  Aut  enim  Deus  est, 
aut  aliquid,  quod  non  est  Deus,  aut  nihil.  Equidem  non  das  Deum  esse  (hoc 
enim  erat,  quod  Grilbertus  negabat),  sed  ne  nihilum  quidem  (ut  opinor) 
dabis,  quam  usque  adeo  necessariam  Deo  esse  fateris,  ut  non  modo  absque  ea 
Deus  esse  non  possit,  sed  ea  sit.  Quod  si  aliquid  est,  quod  non  est  Deus,  aut 
minor  erit  Deo,  aut  major,  aut  par.  At  quomodo  minor,  quaDeus  est?  Restat, 
ut  aut  majorem  fatearis  aut  parem.  Sed  si  major,  ipsa  est  summum  bonum, 
non  Deus ;  si  par,  duo  sunt  summa  bona,  non  unum :  quod  utrumque  catho- 
licus  refugit  sensus.  Jam  de  magnitudine,  bonitate,  justitia  sapientiaque  idem 
per  omnia,  quod  de  divinitate,  sentimus :  unum  in  Deo  sunt  et  cum  Deo.  Nec 
enim  aliunde  bonus,  quam  undemagnus;  nec  aliundejustusaut  sapiens,  quam 


*)  Bene  Bandinusl.  1  sent.  dist.  8:  »Spiritualis  quoque  creatura  multiplex 
est.  Quippe  anima  licet  corpori  comparata  sit  simplex,  eo  quod  particulatim  pev 
spatia  loci  non  diffundatur,  sed  ubicunque  est,  tota  est :  tamen  nec  in  ipsa  vera  sim- 
plicitas  est.  Cum  enim  aliud  sit  artificiosum  esse,  aliud  inertem,  aliudacutum,aliud 
memorem,  possintque  haec  et  alia  innumerabilia  in  animae  natura  inveniri,  constat 
ipsam  non  simplicem  esse,  sed  multiplicem,  cum  nihil  horum  sit  anima,  sed  haec 
ipsa  habeat.  Denique  quidquid  in  Deo  est,  Deus  (supple,  est) :  unde  et  ejus  simplici- 
tas  apparet,  praesertim  cum  idem  sit  habitum  et  quod  habet. « 

unde  magnus  et  bonus ;  nec  aliunde  denique  simul  haec  omnia  est,  quam  unde 
Deus,  et  hoc  quoque  nonnisi  seipso.*  Atque  iterum  adversus  eundem  Gil- 
bertum  de  consid.  V,  7:  »Mihi  vero  non  deest,  quod  cogitem  melius  hujus- 
modi  Deo  tuo.  Quaeris  quid?  Mera  simplicitas.  Vero  judicio  natura  simplex 
multiplici  antefertur.  Scio,  quod  ad  haec  respondere  solent:  Non  multa,  in- 
quiunt,  sed  unam  tantum  divinitatem,  quae  omnia  illa  sunt,  Deo  ut  sit  con- 
ferre  asserimus.  Asseritis  ergo,  etsi  non  multiplicem,  duplicem  Deum :  et  non 
ad  merum  simplex  pervenistis,  neque  ad  id,  quo  melius  cogitari  non  potest. 
Tam  non  est  simplex,  quod  vel  uni  fuerit  obnoxium  formae,  quam  nec  virgo 
vel  uni  cognita  viro.  Securus  loquor:  ne  is  quidem,  qui  vel  duplex  est,  erit 
meus.  Habeo  enim  meliorem.  Esto  quod  hunc  numeroso  et  multiplici  ante- 
ponam:  sed  plane  prae  simplici  sperno.  Meus  Deus  ipse  catholice  est.  Tam 
non  habet  hoc  et  illud,  quam  non  haec  et  illa.  Est  qui  est,  non  quae  est. 
Purus,  simplex,  integer,  perfectus,  constans  sibi,  nihil  de  temporibus,  nihil  de 
locis,  nihil  de  rebus  trahens  in  se,  nihil  ex  se  deponens  in  eis ;  non  habens, 
quod  ad  numerum  dividat,  non  quae  colligat  ad  unum.  Unum  quippe  est, 
sed  non  u  n  i  t  u  m.  Non  partibus  constat,  ut  corpus ;  non  affectibus  distat,  ut 
anima;  non  formis  substat  ut  ornne  quod  factum  est,  sed  neque  formae,  ut 
illis  visum  est  .  .  .  Si  cor  tuum  usque  huc  ascendere  potuit,  Deum  tuum  infra 
quomodo  collocabis?  Ipse  sibi  forma,  ipse  sibi  essentia  est;  in  hoc  interim 
gradu  suspicio  illum :  et  si  alter  potior  appareret,  illum  potius  darem.  Num- 
quid  verendum,  ne  cogitatio  transvolet  illum?  Quantumcunque  in  altum  pro- 
ficiat,  ultra  est.  Infra  quod  homo  cogitare  possit,  Altissimum  quaerere,  ridi- 
culum  est :  statuere,  impium.  Ultra,  non  citra  quaerendus  est.  Ascende  adhuc, 
si  potes,  ad  cor  altius  et  exaltabitur  Deus.  Non  est  formatus  Deus :  forma  est ; 
non  est  affectus  Deus :  affectio  est.  Non  est  compositus  Deus :  merum  simplex 
est.  Et  ut  liquido  noveris,  quid  simplex  dicam:  idem  quod  unum.  Tam  sim- 
plex  Deus,  quam  unus  est.  Est  autem  unus  et  quo  modo  aliud  nihil.  Si  dici 
potest,  unissimus  est...  Nihil  in  se  nisi  se  habet.*  Cf.  Kleutgen  Theol. 
der  Vorz.  t.  1  d.  2  c.  2. 

38.  Scholion.  Haec  praedicandi  ratio,  qua  de  Deo  praedicata  substan- 
tiva  abstracta  affirmantur,  est  admodum  apta  ad  Dei  perfectionem  et  ex- 
cellentiam  significandam.  Exprimit  1.  summam  ejus  simplicitatem:  prae- 
dicata  enim  adjectiva  bonus,  sapiens  etc.  semper  adsignificant  aliquam  com- 
positionem,  adjacentem,  inhaerentem  perfectionem.  Nam  qui  est  bonus,  est 
habens  bonitatem ;  qui  vero  dicitur  habere  bonitatem,  videtur  ab  ea  distingui. 
non  esse  ipsa  bonitas :  ideoque  ut  sit  bonus,  ab  ea  informari  debere;  infor- 
matio  vero  supponit  compositionem.  Exprimit  2.  perfectionis  divinae  infini- 
tatem;  quid  enim  bonitatis  illi  deesse  potest,  qui  est  ipsa  bonitas ?  Exprimit 
3.  perfectionem  originalem,  nam  bonitas  non  alia  bonitate,  sed  seipsaest 
bona,  ideoque  significat  4.  Deum  non  esse  bonum  secundum  qualitatem,  sed 
secundum  essentiam.  Tamen  quia  ejusmodi  praedicata  substantiva  perfe- 
ctionem  exhibent  abstractam  (a  subjecto  scil.  per  mentis  operationem),  ne  quis 
putet  Deum  habere  esse  tantum  in  abstracto  et  ideale,  seu  tantum  in  ho- 
minum  mente,  neque  esse  in  se  et  per  se  subsistentem :  juverit  praedicatis 
substantivis  et  abstractis  addere  praedicata  concreta  atque  etiam  dicere, 
Deum  esse  bonum,  sapientem  etc,  quo  significetur  ejus  objectivasubsistentia. 
Quare  duplex  haec  praedicandi  ratio  tam  per  nomina  abstracta  quam  per  con- 

creta  se  nratuo  perficit  et  complet.  Hinc  s.  Thomas  in  1.  d.  33  q.  1  a.  2: 
^Unde  patet  quod  .  .  .  neutra  ratio  (abstracti  et  concreti)  secundum  totum 
Deo  competit:  nec  abstractum  propter  imperfectionem,  necconcretum  propter 
compositionem.  Sed  quantum  ad  aliquid  utrumque  vere  dicitur,  quia  et  con- 
cretum  propter  perfectionem  (subsistentiae)  et  abstractum  propter  simplicita- 
tem. «  Cf.  1  p.  q.  3  a.  3  ad  1  ;  q.  32  a.  2.  Ad  rem  vero  q.  40  a.  1  ad  1  docet: 
»Propter  divinam  simplicitatem  consideratur  duplex  realis  identitas  in  divinis 
eorum,  quae  differunt  in  rebus  creatis.  Quia  enim  divina  simplicitas  excludit 
compositionem  formae  et  materiae,  sequitur  quod  in  divinis  idem  est  abstrac- 
tum  et  concretum  ut  Deitas  et  Deus.  Quia  vero  divina  simplicitas  excludit 
compositionem  subjecti  et  accidentis,  sequitur  quod  quidquid  attribuitur  Deo 
est  ejus  essentia  et  propter  hoc  sapientia  et  virtus  idem  sunt  in  Deo,  quia 
ambo  sunt  divina  essentia.* 

39.  Corollaria.  Ex  his  sequitur  1.  Deum  esse  suam  essentiam.  „In 
omni  enim  eo,  inquit  s.  Thomas  c.  gentes  I,  21,  quod  non  est  sua  es- 
sentia  sive  quidditas,  oportet  aliquam  esse  compositionem.  Quum  enim 
in  unoquoque  sit  sua  essentia,  si  nihil  in  aliquo  esset  praeter  ejus  essen- 
tiam,  totum  quod  res  est  esset  ejus  essentia,  et  sic  ipsum  esset  sua  essen- 
tia.  Si  igitur  aliquid  non  est  sua  essentia,  oportet  aliquid  in  eo  esse  prae- 
ter  ejus  essentiam,  et  sic  oportet  in  eo  esse  compositionem.  Unde  etiam 
essentia  in  compositis  significatur  per  modum  partis,  ut  humanitas  in  ho- 
mine.  Ostensum  est  autem  in  Deo  nullam  esse  compositionem.  Deus 
igitur  est  sua  essentia."   Sequitur 

2.  perfectiones  divinas  absolutas  realiter  ab  invicem  non  secerni.  Di- 
cimus  absolutas,  nam  proprietates  relativae,  quae  scil.  relatione 
personae  ad  personam  continentur,  quia  sibi  opponuntur  ut  paternitas, 
filiatio  etc,  realiter  ab  invicem  secernuntur.  Porro  perfectiones,  seu  pro- 
prietates  absolutae  eae  dicuntur,  quae  sunt  solutae  a  relatione  personae 
ad  aliam  personam  divinam,  ut  sapientia,  omnipotentia  etc.  Patet  veri- 
tas  corollarii :  si  enim  omnes  perfectiones  divinae  absolutae  cum  essentia 
identificantur,  ita  ut  Deus  non  solum  singulas  habeat,  sed  sit  ipsa  bonitas, 
sanctitas  etc.  (n.  37) :  liquet,  eas  non  qua  partes  constituere  divinam  es- 
sentiam,  sed  inter  se  identificari.  „Eadem  magnitudo  ejus  est,  inquit  Au- 
gustinus  de  Trin.  VI,  8,  quae  sapientia  .  .  .  et  eadem  bonitas,  quae  sa- 
pientia  et  magnitudo,  et  eadem  veritas,  quae  illa  omnia."  Et  sane  attri- 
buta  si  non  identificarentur  inter  se,  sed  realiter  ab  invicem  secerneren- 
tur,  de  Deo  praedicari  non  possent  substantive,  nam  tunc  se  haberent 
partium  instar  essentiae ;  pars  autem  de  toto  praedicari  nequit,  cum  totum 
habeat  quidem  partem,  sed  non  sit  ipsa  pars.  Cum  ergo  omnia  identifi- 
centur  cum  divina  essentia, 

3.  nullum  in  Deo  esse  potest  accidens.  Quod  etiam  probatur  ex  summa 
Dei  actualitate  et  plenitudine  essendi.   Quare 

Hurter,  Compend.  theologiae  II,  9.  ed.  3 

4.  theologi  vere  docent,  essentiam  *)  Dei  p  h  y  s  i  c  a  m ,  cujus  no- 
mine  intelligitur  complexus  eorum,  quae  rem  constituunt,  consistere  in 
ipsa  complexione  eminentissima  et  simplicissima  omnis  perfectionis  et 
entitatis.  Quare  Deus  concipi  debet  tamquam  simplicissima  forma  tantae 
perfectionis,  ut  aequivaleat  omnibus  perfectionibus,  quas  mente  concipere 
et  distinguere  possumus.   Cf.  Thomas  1  q.  3  a.  6. 

40.  De  essentia  Dei  rnetaphysica.  —  In  ipsa  autem  essentia  physica 
alicujus  naturae  distinguere  solemus  notas  aliquas  vel  notam  singularem, 
quae  reliquas  omnes  in  se  radicis  instar  comprehendere  intelligitur ;  hac 
continetur  essentia  metaphysica.  Ea  igitur  ita  comparata est,  utcom- 
plectatur  id,  quo  res  in  suo  esse  constituitur,  et  ab  omnibus  aliis  rebus 
distinguitur,  quod  propterea  primum  concipitur,  estque  fons  et  radix  cete- 
rorum  omnium  quae  rei  necessario  conveniunt.  Variae  sunt  theolo- 
gorum  de  essentia  Dei  metaphysica  sententiae.  Nominales  cum  Gui- 
lielmo  0 c c a m  eam  constituunt  in  perfectionum  cumulo ;  scotistae 
passim  in  infinitate  radicali  seu  exigentia  omnium  perfectionum ;  tho- 
mistae  haud  pauci  inintellectione  sive  actuali  sivesecundum  alios 
radicali;  alii  eam  totaliter  consistere  dicunt  in  esse  actualis  exsistentiae, 
ut  D  e  S an  t.  1  p.  2  c.  1,  a  quibus non multum dissentiunt,  secundum  quos 
essentia  metaphysica  Dei  continetur  in  eo,  quod  Deus  sit  ens  (6  &v)  o,  se 
seu  plenius  quod  sit  ipsum  esse  a  se,  amouGia.  Et  sane  huic  praerogativae 
conveniunt  illae  notae,  quas  ut  proprias  essentiae  metaphysicae  philosophi 
et  theologi  recensent 2). 

41.  Thesis  XCIII.  Quamvis  Deus  adeo  sit  simplex,  ut  nulla  rea- 
lis  sit  distinctio  sive  inter  essentiam  et  attributa,  sive  inter  attri- 
buta  ipsa  absoluta,  admittendum  tamen  est  rationis  discrimen  ;  cu- 
jus  discriminis  fundamentum  repeti  debet  hinc  quidem  eoc  infinitate 
perfectionis  divinae,  inde  vero  eoc  limitatione  mentis  nostrae. 


1)  Essentia  seu  rei  quidditas  in  creatis  triplici  modo  considerari  potest:  1.  in 
individuo,  seu  ea,  quae  constituit  hoc  individuum,  hanc  rem ;  atque  ita  continetur 
iis  omnibus,  quae  constituunt  individuum,  et  quorum  vel  uno  sublato  non  esset  haecres: 
iis  proinde  tantum  exceptis  accidentibus,  quae  adeese  vel  abessepossunt,  quindesinat 
esse  haec  res.  Hoc  sensu  essentia  Dei  complectitur  vel  ipsas  personas  divinas.  2.  Con- 
siderari  potest  essentia,  ut  pluribus  communis  est,  proin  abstracta  non  solum  a  notis 
accidentalibus,  sed  etiam  individuantibus :  consistit  ergo  in  complexu  eorum  omnium, 
quae  constituunt  subjecta  in  eadem  specie  et  haec  dicitur  essentia  physica.  Ad 
hanc  analogiam  concipimus  essentiam  Dei  constitutam  omnibus  perfectionibus  ab- 
solutis,  communem  tribus  personis  eamque  opponimus  notionibus,  quibus  personae 
clistinguuntur  et  quae  cum  essentia  concipiuntur  personas  constituere.  Considerari 
potest  3.  essentia  metaphysica,  de  qua  mox  loquemur. 

2)  Cf.  Kleutgen  1.  c.  cap.  5  et  institut.  q.  2  c.  2;  Franzelin  thes.  20; 
Scheeben§68;  Heinrich§159s.,  qui  §  168  adversarios  hujus  thesis  accurate 
recenset.  De hac, ut ajunt, aseitate  praeclare disputat s.  Anselmus  Monologii c. 3 ss. 
(opusc.  t.  XXVIII.) 

Declaratio.  Thesis  magni  est  momenti  sive  thetice  sive  polemice 
spectatur.  Ut  rite  intelligatur,  notari  debet,  toties  distinctionem  locum 
habere,  quoties  conceptus  non  sunt  identici;  conceptus  vero  non  sunt 
identici,  vel  quia  eorum  objecta  non  sunt  identica  seu  re  distinguuntur,  vel 
quia  etsi  ad  unum  idemque  objectnm  referuntur,  illud  inadaequate  sub 
diverso  respectu  sistunt.  Priori  in  casu  distinctio  dicitur  realis,  in  altero 
distinctio  habetur  rationis  x).  Ostendimus  autem  in  Deo  nullam  esse 
distinctionem  realem  sive  inter  essentiam  et  attributa,  sive  inter  ipsa  at- 
tributa  absoluta.  Quaeritur  nunc,  num  saltem  distinctio  rationis  possit 
vel  debeat  admitti.  Anomoei,  extrema  arianorum  secta,  ut  facilius  pesti- 
feros  errores  contra  ss.  Trinitatis  mysterium  tuerentur,  ejusmodi  distinc- 
tionem  rejecerunt  contendentes,  omnia  nomina  Dei  esse  synonyma.  Non- 
nulli  etiam  theologi,  qui  nominales  dicuntur,  simplicitatem  Dei  nimium 
urgentes  pariter  censent,  varia  Dei  nomina  esse  synonyma  atque  attributa 
divina  distingui  tantum  secundum  connotata  i.  e.  secundum  diversos 


l)  Quo  plenior  habeatur  notitia  de  variis  distinctionis  speciebus,  haec  pro 
oculis  habeantur:  1.  distinctionem  realem  distingui  in  maj  orem,  quae  habetur  in- 
ter  ea,  quae  sunt  separata,  ut  Petrus  et  Paulus ;  vel  separari  possunt,  ut  anima  et 
corpus,  vel  sibi  relative  opponuntur  ut  Pater  et  Filius  in  divinis  etc. ;  et  in  m  i  n  0  r  e  m, 
quae  etiam  modalis  dicitur  et  locum  habet  inter  substantiam  etejus  modum,  corpus 
et  ejus  figuram.  2.  Distinctionem  rationis,  quae  etiam  mentalis,  logica  dicitur,  distin- 
gui  in  distinctionem  rationis  ratiocinantis  et  rationis  ratiocinatae.   Illa, 
quae  etiam  pure  mentalis  dicitur,  ea  est,   cujus  fundamentum  non  est  in  re,  sed  in 
solo  intellectu,  ut  si  dicitur  homo  est  animal  rationale :  subjectum  et  praedicatum 
pure  mentaliter  distinguuntur.   Distinctio  vero  rationis  ratiocinatae  est  ea,  cujus 
fundamentum  est  extra  intellectum,  in  re,  quae  propter  suam  perfectionem  variis 
conceptibus  praebet  fundamentum  seu  diversis  conceptionibus  et  nominibus  respon- 
det,  ut  de  ea  verificentur,  »sicut  punctum,  inquit  s.  Thomas  1.  sent.  d.  2  q.  1  a.  3 
ad  6,  quod  cum  sit  una  res,  respondet  secundum  veritatem  diversis  conceptionibus 
■de  eo  factis. «  Ea  dicitur  etiam  distinctio  v  i  r  t  u  a  1  i  s,  quae  est  rei  simplicis  aequi- 
valentia,  qua  aequivalet  multis  virtutibus  et  perfectionibus  alias  realiter  distinctis. 
Hujus  iterum  non  una  est  ratio,  maj  or  et  minor  esse  potest.  JEorum  enim,  quae 
virtute  distincta  sunt,  aliqua  ita  cohaerent,  ut  separata  nuspiam  inveniantur,  ut  illae 
rationes  transcendentales  unitas,  veritas,  bonitas ;  alia  ut  seorsim  esse possint, 
ut  gradus  quos  vocant  metaphysicos,   esse,  vivere,   sentire,  intelligere :  potest 
enim  aliquid  esse  quinvivat,  vivere  quin  sentiat  etc.  3.  Tertiam  distinctionis  speciem 
interserunt  scotistae  inter  distinctionem realem et distinctionem rationis, medium 
veluti  locum  occivpantem,  quam  formalem  appellant.    Convenit  scil.  cum  distinc- 
tione  reali,  quatenus  antecedit  mentis  operationem  atque  ab  ea  non  pendet ;   ab  ea 
vero  distinguitur  et  cum  distinctione  rationis  convenit,  quia  nullam  ponit  in  objecto 
divisionem  vel separationem.  Illa  autem  distinguuntur  formaliter,  quorumunum 
secundum  rationem  formalem  ante  mentis  conceptionem  ex  natura  rei  non  est  alte- 
rum,  seu  quae  definitione  ita  differunt,  ut  unum  non  sit  pars  sive  elementum  defi- 
nitionis  alterius,  ut  in  homine  animalitas  et  rationalitas,  inDeoessentiaetattributa 
inter  se.   Haec  autem  distinctio  saltem  relate  ad  Deum  communiter  rejicitur  ut 
minus  probabilis,  non  tamen  ut  contraria  doctrinae  catholicae.   Alias  subdivisiones 
nnnoris  momenti  praetermittimus.  Cf.  Suarez  disp.  met.  d.  7;  Kleutgen  Philos. 
d.  Vorz.  d.  2  c.  4.  5  ;  D e  S an  p.  3  c.  1. 

effectus  in  rebus  creatis.  Ita  v.  g.  nominibus  justitiae  et  misericordiae, 
quatenus  ad  Deum  referuntur,  unum  idemque  ajunt  significari :  hoc  tamen 
unum  diversis  nominibus  appellari,  quia  et  punit  et  parcit. 

42.  Demonstratio  p.  I.  Rationis  distinctio  quoad  Deum  admitti 
debet,  si  1.  plura  in  Scriptura  Deo  tribuuntur  nomina  et  praedicata,  quae 
non  sunt  synonyma.  Si  enim  non  sunt  synonyma,  distinctos  inter  se  ex- 
hibent  conceptus :  quod  sufficit  ad  rationis  distinctionem.  Atqui  quam 
plurima  Deo  tribuuntur  nomina  et  praedicata  eaque  non  synonyma,  ut 
patet  ex  usu  loquendi.  Ergo  rationis  distinctio  in  Deo  debet  admitti.  Hoc 
argumento  usus  est  jam  Gregorius  nyss.  ita  disserens  adversus  Euno- 
mium  1.  12:  „Quod  si  haec  Eunomius  tamquam  legislator  aliquis  dicit 
(omnia  scil.  nomina  Dei  idem  significare),  cur  Scripturae  frustra  divinam 
naturam  variis  nominibus  appellant,  ac  Deum  judicem  justum,  fortem, 
patientem,  verum,  misericordem  et  id  genus  alia  nominant  ?  Nam  si  nul- 
lum  nomen  in  aliqua  propria  notione  intelligitur,  sed  omnia  invicem  si- 
gnificatione  miscentur,  inanis  est  labor,  multas  de  eodem  appellationes 
usurpare,  cum  nulla  significationis  differentia  a  se  invicem  nomina  di- 
stinguat." 

2.  Quod  patres  attinet,  sufficit  notasse,  eos  a.  hanc  distinctipnem  di- 
sertis  verbis  admisisse ;  eam  fo.  acerrime  propugnasse  adversus  Aetium  et 
Eunomium;  c.  ejus  utilitatem  imo  et  necessitatem  quoad  nos  inculcasse, 
quod  ea  rejecta  ingens  oriatur  confusio  lataque  aperiatur  via  omni  haeresL 
Inter  quos  eminet  par  nobilissimum  fratrum  Basilius  et  Grregorius 
nyss.  in  suis  adversus  hos  haereticos  scriptis,  quorum  ille  ita  inter  alia  prae- 
clare  adversus  Eunomium  I,  8  scribit:  »Quare  qui  audierit  immutabilitatem 
Dei,  deveniet  ad  ingenerationem  (ad  zb  esse  ingenitum) ;  item  qui  audierit  in- 
divisibilem  esse,  ad  creandi  facultatem  deferetur.  Ecquid  hac  confusione  fieri 
possit  absurdius,  si  quis  videlicet  adempto  proprio  uniuscujusque  nominis^ 
significatu  tum  communi  usui,  tum  Spiritus  doctrinae  repugnet?* 

3.  Ipsa  experientia  docet,  nomina,  quae  de  Deo  efferuntur,  synonyma 
non  esse.  Neque  enim  a.  divinam  essentiam  repraesentant  uno  eodemque 
modo,  neque  b.  sub  una  eademque  perfectione,  neque  c.  sub  una  eademque 
efficientia,  neque  d.  unam  eandemque  relationem  ad  alia  suggerunt.  Quare 
admitti  debet  rationis  distinctio  in  Deo.    Cf.  Stentrup  th.  16. 

43.  Demonstratio  p.  II.  Fundamentum  huic  distinctioni  praebere 
ipsam  infinitam  Dei  perfectionem  patet.  Experientia  enim  et  ratione  con- 
stat,  varietatem  conceptuum  et  vocabulorum  esse  eo  uberiorem,  quo  per- 
fectius  est  objectum;  inde  etiam  fit,  ut  quo  perfectior  res  est,  eo  pluribus 
indigeamus  praedicatis  et  verbis  ad  illius  describendas  dotes.  Atqui  per- 
fectio  Dei  est  infmita  innumerisque  aequivalet  perfectionibus  distinctis. 
Ergo  ipsa  entis  plenitudo  et  infinita  Dei  perfectio  inexhausti  fontis  instar 
haberi  debet,  e  quo  uberrima  notionum  copia  dimanat.  —  Altera  ex  parte 
distinctionem  hanc  fundari  in  limitatione  imperfectaque  cognoscendi  ra- 

tione  intellectus  nostri,  praeclare  docet  Thomas  1  q.  13  a.  4:  „Intel- 
lectus  noster,  cum  cognoscat  Deum  ex  creaturis,  format  ad  intelligendum 
Deum  conceptiones  proportionatas  perfectionibus  procedentibus  a  Deo  in 
creaturas.  Quae  quidem  perfectiones  praeexsistunt  in  Deo  unite  et  sim- 
pliciter,  in  creaturis  vero  recipiuntur  divise  et  multipliciter.  Sicut  igitur 
diversis  perfectionibus  creaturarum  respondet  unum  simplex  principium 
repraesentatum  per  diversas  perfectiones  creaturarum  varie  et  multipli- 
citer,  ita  variis  et  multiplicibus  conceptibus  intellectus  nostri  respondet 
unum  omnino  simplex  secundum  hujusmodi  conceptiones  imperfecte  in- 
tellectum."   Gf.  de  pot.  q.  7  a.  6. 

44.  Qua  doctrina  nihil  praeclarius  ad  hanc  quaestionem  elucidandam. 
Eodem  ergo  modo  non  repugnat  divinae  simplicitati,  variis  atque  multiplici- 
bus  conceptibus  Deum  a  nobis  concipi,  sicut  eidem  non  repugnat,  ejus  per- 
fectionem  varie  et  multipliciter  per  creaturas  adumbrari  et  repraesentari.  Et 
sicut  ex  eo  quod  creaturae  Dei  perfectionem  nec  adaequate,  nec  perfecte  ex- 
hibent,  non  sequitur,  eas  totidem  esse  errores  :  ita  nec  nostri  de  Deo  conceptus 
erunt  falsi,  quod  Deum  non  adaequate  sistunt,  sed  unam  tantum  alteramve 
ejus perfectionem.  Merito  ergo  damnata  fuit  prop.  Eckhardi  a  JoanneXXII: 
»Deus  unus  est  omnibus  modis  et  secundum  omnem  rationem,  ita  ut  in  ipso 
non  sit  invenire  aliquam  multitudinem  in  intellectu  vel  extra  intellectum. 
Qui  enim  duo  videt  vel  distinctionem' videt,  Deum  non  videt  .  .  .  Nulla  igitur 
in  Deo  distinctio  esse  aut  intelligi  potest;«  et  24:  j>Omnis  distinctio  est  a 
Deo  aliena,  neque  in  natura,  neque  in  personis  probatur,  quia  natura  ipsa  est 
una  et  hoc  unum :  et  quaelibet  persona  est  una  et  idipsum  unum  quod  natura.  « 

45.  Exceptioni  satisfit.  —  Si  excipitur,  intellectum  errare  distinguendo 
et  distincte  exhibendo,  quae  in  Deo  nullatenus  sunt  distincta:  respondemus, 
verum  id  fore,  si  intellectus  Deum  inadaequate  concipiens  non  solum  distinctis 
notionibus  apprehenderet  Dei  attributa,  sed  simul  judicaret,  ea  in  Deo  etiam 
distingui:  nam  error  non  est  in  apprehensione,  sedinjudicio.  Judicium  autem 
illud  non  consequitur  distinctionem  rationis,  imo  a  quovis,  qui  sana  utitur  ra- 
tione,  respuitur.  »Non  enim  intellectus,  inquit  s.  Thomas  c.  gentes  I,  36, 
modum,  quo  intelligit,  rebus  attribuit  intellectis,  sicut  nec  lapidi  immateriali- 
tatem,  quamvis  eum  immaterialiter  cognoscat,  et  ideo  rei  unitatem  proponit 
per  compositionem  verbalem  (judicium),  quae  est  identitatis  nota,  quumdicit: 
Deus  est  bonus  vel  bonitas :  ita  quod,  si  qua  est  diversitas  in  compositione, 
ad  intellectum  referatur :  unitas  vero  ad  rem  intellectam.  Et  ex  hac  ratione 
quandoque  intellectus  noster  denunciationem  de  Deo  format  cum  aliqua  diver- 
sitatis  nota,  praepositionem  interponendo,  ut  cum  dicitur :  Bonitas  est  in  Deo : 
quia  in  hoc  designatur  aliqua  diversitas,  quae  competit  intellectui,  et  aliqua 
unitas,  quam  oportet  ad  rem  referre.* 

46.  Scholion.  Sunt  qui  cum  Antonio  Casini  contendant,  proprietates 
divinas  ita  esse  comparatas,  ut  quaelibet  contineatur  alterius  conceptu  ac  no- 
tione.  Id  quidem  verum  est  o  b  j  e  c  t  i  v  e  seu  de  proprietatibus  ut  sunt  a  parte 
rei,  nam  quaelibet  perfectio  in  Deo  cum  ceteris  identificatur ;  subjective 
quoque  verum  est  comparate  ad  mentem  divinam  et  beatorum ;  imo  et  com- 
parate  ad  mentem  humanam,  si  id  tantum  significetur,  unam  Dei  proprietatem 

ex  altera  erui  deducique  posse.  Verum  tamen  non  est,  nos  nullum  Dei  attri- 
butum  concipere  posse,  quin  immediate  omnia  reliqua  simul  in  eo  apprehen- 
damus.    Cf.  Becanus  Summae  theol.  tr.  1  c.  1. 

47.  De  sensu  objectivo  et  formali.  —  Quare  in  propositionibus,  in  quibus 
de  Deo  ejusque  attributis  aliquid  praedicatur,  distingui  debet  sensus  ob- 
jectivus  (seu identicus,  materialis)  a  sensu  f  o r m a li  (seu  logico,  subjectivo). 
Ille  respicit  rem  ut  est  in  se,  hic  sequitur  modum  nostrum  concipiendi.  Potest 
eadem  propositio  in  uno  esse  vera,  in  altero  falsa,  ut  ex.  gr.  propositio :  Intel- 
lectus  est  voluntas,  quae  in  sensu  identico  est  vera :  in  hoc  enim  significat,  in 
Deo  a  parte  rei  voluntatem  ab  intellectu  re  non  distingui,  sed  cum  eo  iden- 
tificari ;  falsa  vero  ea  est  in  sensu  formali :  in  hoc  enim  significaret,  notionem 
intellectus,  sicut  a  nobis  concipitur,  esse  eandem  cum  notione  voluntatis,  seu 
idem  utroque  vocabulo  designari,  quod  verum  non  est. 

48.  Corollarium  I.  Ratione  simplicissimae  infinitatis  multiplex 
exsistit  discrimen  Deum  inter  et  creaturas,  quod  ad  haec  capita  revocari 
potest:  a.  In  creaturis  perfectiones  sunt  sejunctim,  guttatim:  in  Deo 
collectim  et  unitae;  h.  in  illis  sunt  qualitates,  in  Deo  substan- 
tia;  c.  in  illis  circumscribuntur  limitibus,  inDeo  a limitibus sunt  solutae ; 
d.  creaturae  illas  possident  per  participationem,  Deus  a  se  per  es- 
sentiam;  e.  in  illis  sunt  dependentes  ab  objectis  externis,  non  vero  in 
Deo ;  f .  in  illis  augeri,  minui  amittique  possunt :  in  Deo  augmenti  sicut 
et  decrementi  sunt  incapaces.   Quare 

1.  Deus  non  hac  illave  proprietate  a  creaturis  distinguitur  sed  se 
toto;  meritoque  conc.  lateranense  IV. docetcap.  ,Damnamus;:  „Inter 
Greatorem  et  creaturam  non  potest  tanta  similitudo  notari,  quin  inter  eos 
major  dissimilitudo  sit  notanda." 

Hinc  bene  s.  Hilarius  de  Trin.  I,  19:  »Si  qua  vero  nos  de  natura 
Dei  et  nativitate  (Filii)  tractantas  comparationum  exempla  afferemus,  nemo 
ea  existimet  absolutae  in  se  rationis  perfectionem  continere.  Comparatio  enim 
terrenorum  ad  Deum  nulla  est:  sed  infirmitas  nostrae  intelligentiae  cogit 
species  quasdam  ex  inferioribus  tamquam  superiorum  indices  quaerere,  ut 
rerum  familiarium  consuetudine  admonente  ex  sensus  nostri  conscientia  ad  in- 
soliti  sensus  opinionem  educeremur.  Omnis  igitur  comparatio  homini  potius 
utilis  habeatur,  quam  Deo  apta,  quia  intelligentiam  magis  significet,  quam  ex- 
pleat  etc.*  Cf.  Jo.  Damascenus  F.  0.  III,  26  ;  Anselmus  Monol.  c.  26  ss. 
»Deus  et  esse  creatum,  inquit  s.  Thomas  in  1  d.  8  q.  1  a.  2  ad  3,  non  dif- 
ferunt  aliquibus  differentiis  utrique  (tamquam  generi  eidem)  additis,  sed  se 
ipsis :  unde  nec  proprie  dicuntur  differre,  sed  diversa  esse;  diversum 
enim  est  absolutum,  sed  differens  relatum.*  Cf.  1  p.  q.  4  a.  3. 

2.  Imo  secundum  patrum  doctrinam  (cf.  Thomassinus  III,  1  ss.) 
tanta  censeri  debet  Dei  perfectio,  ut  prae  illa  creaturae  omnes  quasi  non 
entia  sint.  Quod  bene  expressit  s.  Augustinus  in  Ps.  134  n.  4:  „Ita  ille 
(Deus)  est,  ut  in  ejus  comparatione  ea,  quae  facta  sunt,  non  sint.  llli 
non  comparata,  sunt,  quoniam  ab  illo  sunt;  illi  autem  comparata,  non 

sunt;   quia  verum  esse,  incommutabile   esse  est,  quod  ille  solus  est.u 
Quocirca 

3.  praedicata  bonus,  sapiens  etc,  non  univoce  competunt  Deo 
et  creaturis,  scil.  non  secundum  eundem  sensum  eademque  notionis  per- 
fectione :  sed  si  proprietatem  significatam  spectes,  Deo  conveniunt 
propriissime  et  plenissime,  creaturis  secundumquandamparticipationem, 
adumbrationem,  ideoque  tantum  analogice;  si  vero  consideres  mo- 
dum  significandi,  proprie  conveniunt  creaturis,  nam  proprietates  insunt 
creaturis  ut  qualitates  prouti  eas  concipimus,  non  vero  Deo  (cf.  n.  20 2). 

4.  In  Deo  nulla  est  nec  concipi  potest  compositio  ex  g  e  n  e  r  e  et 
d  i  f  f  e  r  e  n  t  i  a,  quia  a.  genus  de  subjectis  speciebus  un  i  v  0  c  e  praedicatur, 
nihil  vero  de  Deo  deque  creaturis  univoce  praedicatur,  ut  diximus;  quia 
b.  differentia  specifica  non  est  de  ratione  generis,  sed  ad  genus  accedens 
concipitur  constituere  speciem.  In  Deo  vero  quidquid  est,  est  de  ratione 
simplicissimae  ejusdem  essentiae  nihilque  potest  concipi,  quod  ad  illud 
accedens  Deum  constituat,  cum  Deus  sit  omnia  per  identitatem  (n.  36). 
Quare  Deus  definiri  nequit  neque  per  causas,  quibus  caret,  neque  per  ge- 
nus  et  differentiam. 

5.  Deus  non  potest  ratione  suae  simplicissimae  infinitatis  et  actuali- 
tatis  infinitae  componi  cum  aliqua  natura,  ita  ut  rationem  habeat  partis 
novamque  cum  ea  constituat  essentiam  seu  naturam :  hinc  dicitur  incon- 
fusus  et  supersubstantialis,  „super  omnia,  quae  praeter  ipsum  sunt  et 
concipi  possunt  ineffabiliter  excelsus"  (conc.  vatic.  sess.  3  cap.  1).  Gf. 
Scheeben  §  76. 

49.  Corollarium  II.  Cum  simplicissima  Dei  infinitate  prorsus  pu- 
gnat  pantheismus,  sub  quacunque  demum  forma  vel  larva  proponitur,  et 
non  solum  crassior,  sed  et  subtilior,  sive  in  ordine  naturali,  sive  in  super- 
naturali,  sive  materialis  sive  spiritualis,  quotiescunque  scil.  unica  tantum 
admittitur  substantia,  cujus  creaturae  sint  emanationes,  participationes, 
profusiones,  apparitiones,  evolutiones,  explicationes,  determinationes,  de- 
fectiones,  apostasiae,  prouti  pro  systematis  varietate  pantheistae  loqui 
solent.  Ostendimus  enim  Deum  esse  1.  actum  purissimum,  in  quo  nulla 
potentia;  2.  simplicissimum  et  3.  infmitae  perfectionis  nullius  incrementi 
vel  decrementi  capacem.  Atqui  cum  hac  triplici  praerogativa  pugnat 
pantheismus  cujuslibet  demum  formae.  Hinc  conc.  vaticanum  sess. 
3  de  Deo  omnium  Greatore  hos  statuit  canones :  „3.  Si  quis  dixerit,  unam 
eandemque  esse  Dei  et  rerum  omnium  substantiam  vel  essentiam,  A.  S. ; 
4.  si  quis  dixerit,  res  finitas  tum  corporeas,  tum  spirituales  aut  saltem  spiri- 
tuales,  e  divina  substantia  emanasse ;  aut  divinam  essentiam  sui  manife- 
statione  vel  evolutione  fieri  omnia;  aut  denique  Deum  esse  ens  univer- 

sale  seu  indefmitum,  quod  sese  determinando  constituat  rerum  universi- 
tatem  in  genera,  species  et  individua  distinctam  x),  A.  S." 

50.  Hi  autem  videntur  fontes  pantheismi  vel  propositionum,  quae  pan- 
theismum  sapiunt:  1.  Quod  non  satis  distinguitur  esse  commune  rerum  ab 
esse  proprio  Dei  seu  conceptus  entis  infiniti,  puri,  quod  omnem  perfectionem 
complectitur  et  est  singulare,  ab  idea  universali  et  transcendentali  abstractis- 
sima  entis  in  genere,  quod  u  n  i  c  a  nota  constat  ideoque  est  minimae  compre- 
hensionis  et  nihilo  opponitur.  Hinc  congregatio  inquisitionis  declaravit 
tuto  tradi  non  posse  prop.  2  et  5,  quas  n.  11  dedimus.  2.  Quod  non  satis 
distinguitur  xo  esse  creaturarum,  quod  habent  in  ordine  exsistentiae,  ab  esse 
eminenti,  quod  habent  in  ideis  divinis ;  3.  quod  infinitum  concipitur  cumuli 
instar  omnium  realitatum,  non  ut  simplicissima  forma  complectens  per  iden- 
titatem  omnem  perfectionem  vel  formaliter  vel  eminenter  (n.  394).  Cf.  s.  Tho- 
mas  c.  gentes  I,  26. 

51.  Corollarium  III.  Ratione  infinitae  perfectionis  Deus  censeri  debet 
pulcherrimus.  Neque  enim  pulchritudo  solis  competit  corporibus,  verum  etiam 
substantiis  spiritualibus :  Deo  autem  prae  ceteris,  nam  teste  Sapientiae  1 3,  3 
generator  est  speciei  i.  e.  auctor  omnis  pulchritudinis,  ejus  idea  et  exemplar. 
Et  sane  pulchrum  secundum  s.  T  h  o  m  a  m  est,  quod  visum placet,  seu ut  Kleut- 
gen  id  explicat  Instit.  q.  4  c.  3  a.  1,  pulchritudo  est  rei  bonitas,  quatenus 
haec  mente  cognita  delectat.  Atqui  infinita  Dei  bonitas  et  perfectio  a  beatis 
cognita  imo  visa  eos  ita  delectat,  ut  voluptatis  torrente  inebrientur  (Ps.  35,  9). 
Nequit  ergo  Deus  non  esse  pulcherrimus.  Pulchritudo  autem  Dei  oriri  videtur 
a.  ex  infinitate  divinae  essentiae  nexa  cum  omnimoda  simplicitate ;  lb.  ex  con- 
centu  divinarum  perfectionum  ad  invicem  cum  summa  unitate ;  C.  ex  divino 
intellectu,  qui  exemplaria  omnis  pulchritudinis  prae  se  fert;  d.  ex  processio- 
nibus  divinis.  De  hac  pulchritudine  divina  praeclare  scribit  s.  Basilius  et 
vulgatus  Dionysius  Areopagita  2) :  » Semper  exsistens  pulchrum  (Deus) 
atque  fontanam  universi  pulchri  pulchritudinem  in  seipso  eminenter  anticipans 
praehabensque.  In  ipsa  enim  natura  simplici  ac  supernaturali  pulchrorum 
universorum  omnis  pulchritudo  et  omne  pulchrum  uniformiter  secundum  cau- 
sam  praeexsistit.  Ex  hoc  ipso  pulchro  rebus  omnibus  obtingit,  ut  sint  secun- 
dum  propriam  rationem  pulchrae  etc. «  Et  Boethius: 

»Tu  cuncta  superno 
Ducis  ab  exemplo  pulchrum  pulcherrimus  ipse 
Mundum  mente  gerens  similique  ab  imagine  formans  3). « 

x)  De  hoc  cap.  et  de  canonibus  bene  et  acute  disserit  Scheeben  Handb.  der 
k.  Dogmatik  t.  1  §  67.  Etiam  in  Syllabo  prop.  1  damnata  enunciatur:  »Nullum 
supremum,  sapientissimum  providentissimumque  Numen  divinum  exsistit  ab  hac 
rerum  universitate  distinctum,  et  Deus  idem  est  ac  rerum  natura  et  idcirco  immu- 
tationibus  obnoxius,  Deusque  reapse  fit  in  homine  et  in  mundo,  atque  omnia  Deus 
sunt  et  ipsissimam  Dei  habent  substantiam,  ac  una  eademque  res  est  Deus  cum 
mundo,  et  proinde  spiritus  cum  materia,  necessitas  cum  libertate,  verum  cum  falso, 
bonum  cum  malo  et  justum  cum  injusto.* 

2)  Ille  in  regulis  fusius  tract.  interrog.  2  n.  2,  hic  vero  de  div.  nomin. 

8)  De  consol.  philos.  1.  3  metro  9.  Cf.  Jungmann,  Aesthetik  sect.  4  c.  3; 
L  e  s  s  i  u  s  de  summo  Bono  II,  16 ;  R  o  g  a  c  c  i  del  uno  Necessario  c.  27  ss. ;  S  c  h  e  e- 
ben  §  85;  Franzelin  thes.  30 ;  S t e n t r u p  Synopsis  tr.  schol.  de  Deo  th.  56  ss. 

52.  TheSlS  XCI>.  £>eus  omnibns  rebus  locisque  praesens  est 
non  solum  per  omnipotentiam  et  inspectionem,  sed  etiam  essentia 
sua:  nec  tamen  iis  circumscribitur,  sed  est  immensus. 

Declaratio.  Immensitas  sicut  ab  infinitate,  ita  ab  omniprae- 
sentia  et  ubiquitate  distinguitur.  Infinitas  enim  afficit  perfectionem  es- 
sentialem  Dei  et  excludit  ab  ea  limitem  seu  carentiam  alicujus  perfec- 
tionis;  immensitas  vero  afficit  exsistentiam  Dei  seu  exprimit  modum 
exsistendi  Dei  solutum  a  conditionibus  spatii.  Vi  infinitatis  possidet  Deus 
omnem  perfectionem :  immensitas  vero  exigit,  ut  Deus  omnibus  locis  ac 
rebus,  quae  sunt  vel  esse  possunt,intimeadsit,itatamenut  ab  illisminime 
contineatur,  circumscribatur,  defmiatur :  hinc  omnipraesentia  consequitur 
immensitatem,  ab  ea  tamen  distinguitur.  Nam  a.  ubiquitas  supponit  ex- 
sistentiam  rerum,  non  autem  immensitas.  Quare  b.  haec  est  attributum 
absolutum,  illa  denominatio  externa;  ideoque  e.  immensitas  Deo  con- 
venit  necessario,  ab  aeterno,  essentialiter ;  omnipraesentia  contingenter 
et  in  tempore.  Non  immerito  autem  immensitas  describi  potest  ea  exsi- 
stendi  divinae  essentiae  ratio,  vi  cujus  in  omnem  dimensionem,  quae  ex- 
stat  vel  exstare  potest,  ubique  absque  sui  termino  non  per  partes,  sed  se 
tota  diffunditur.  Quae  descnptio  desumpta  est  ex  nostro  imperfecto  con- 
cipiendi  modo.  Actualis  autem  divinae  essentiae  diffusio  est  omniprae- 
sentia  proprie  dicta;  praeter  omnipraesentiam  enim  per  essentiam 
Deus  duplici  alio  modo  adhuc  minus  proprie  dicitur  ubique  praesens  scil. 
per  cognitionem  et  potentiam.  Nam,utinquitAugustinusep.  111, 
Deus  „totus  oculus  est,  quia  omnia  videt;  totus  manus  est,  quia  omnia 
operatur;  totus  pes  est,  quia  ubique  est.u 

53.  Per  essentiam  autem  potest  aliqua  substantia  esse  triplici  modo  prae- 
sens :  circumscriptive,  definitive,  repletive  seu  inadaequate  et  cum  excessu. 
Circumscriptive  seu  dimensive,  quantitative,  localiter,  si  a.  tota  qui- 
dem  est  in  toto  loco,  sed  b.  non  tota  in  singulis  partibus :  verum  ita  in  toto, 
ut  singulae  ejus  partes  singulis  loci  partibus  respondeant;  et  si  C.  non  est 
extra  illum  locum,  quem  occupat.  Hoc  modo  corpora  sunt  in  loco.  —  Defi- 
nitive  aliqua  substantia  est  in  loco,  si  adest  quidem  a.  tota  in  toto,  et 
b.  tota  in  singulis  partibus,  non  vero  C.  extra  illum  locum,  quem  occupat. 
Hac  ratione  spiritus  sunt  in  loco.  —  Repletive  est  aliqua  substantia  in 
loco,  si  a.  tota  est  in  toto,  b.  tota  in  singulis ,  partibus,  et  si  C.  determinato 
loco  nec  circumscribitur,  nec  definitur,  sed  etiam  extra  illum  locum  reperitur. 
Hoc  modo  Deus  est  ubique.  Thesis,  quatenus  Deum  dicit  immensum,  de  fide 
est,  ut  constat  ex  symbolo  Athanasiano,  ex  conc.  1  a t e r a n e n s i s  IV.  c. 
,Firmiter'  et  vaticani  sess.  3  c.  1  (n.  24).  Adversarios  recenset  Gener 
theol.  I  tr.  1  1.  1  c.  3. 

54.  Demonstratio.  1.  Deum  ubique  praesentem  esse  et  quidem 
a.  potentia,  docemur  Sap.  8,  1:  Attingit  a  fine usque ad finem  fortiter  et 
disponit  omnia  suaviter;  et  Filius  a  Paulo  Hebr.  1,  3  dicitur portans  omnia 

verbo  pirtutis  suae.  Deum  adesse  omnibus  b.  cognitione,  testatur 
idem  Paulus  Hebr.  5,  13:  Non  est  ulla  creatura  invisibilis  in  conspectu 
ejus:  omnia  autem  nuda  et  aperta  sunt  oculis  ejus.  Ceterum  id  sequitur 
ex  omniscientia  Dei,  de  qua  alias.  Deum  esse  ubique  c.  per  essentiam 
colligimus  ex  Ps.  138,  7 :  Quo  ibo  a  spiritu  tuo,  et  quo  a  facie  tua  fugiam  ? 
Si  ascendero  in  coelum,  tu  illic  es;  si  descendero  in  infernum,  ades.  Si 
sumpsero  pennas  meas  diluculo  et  habitavero  in  extremis  maris:  etenim 
illuc  manus  tua  deducet  me  et  tenebit  me  dextera  tua.  Jerem.  23,  24 :  Si 
occultabitur  vir  in  absconditis,  et  ego  non  videbo  eum,  dicit  Dominus  ?  Num- 
quid  non  coelum  et  terram  ego  impleo,  dicit  Dominus  f  Act.  17,  27  s.  His 
vero  <l.  Deum  non  circumscribi,  sed  esse  immensum,  patet  ex  2.  Paralip. 
6,  18:  Si  coelum  et  coeli  coelorum  nontecapiunt,  quanto  magis  domus  istay 
quam  aedificavi?   Cf.  Is.  40,  12. 

Quod  2.  patres  attinet,  non  est  necessarium  in  re  evidenti  multa  testi- 
monia  afferre.  Prae  ceteris  a.  egregie  expressit  Dei  omnipraesentiam  et  im- 
mensitatem  s.  Gr  egorius  M.  Moral.  II,  12  :  »Ipse  manet  intra  omnia,  ipse 
extra  omnia,  ipse  supra  omnia,  ipse  infra  omnia:  et  superior  est  per  poten- 
tiam,  et  inferior  per  sustentationem ;  exterior  per  magnitudinem  et  interior  per 
subtilitatem ;  sursum  regens,  deorsum  continens,  extra  circumdans,  interius 
penetrans.  Nec  alia  ex  parte  superior,  alia  inferior;  aut  alia  ex  parte  exterioiv 
atque  ex  alia  manet  interior ;  sed  unus  idemque  totus  ubique  praesidendo 
sustinens,  sustinendo  praesidens,  circumdando  penetrans,  penetrando  circum- 
dans. «  Quibus  similia habet  Isidorus  hisp. sent.  1. 1  c.  2  ;  Damianus  opusc. 
36  c.  6.  Eam  Hildebertus  cenomanensis  episcopus  pulchre  hoc  rhythmo 
(de  ss.  Trinit.  v.  3  ss.  ap.  Migne  patrol.  lat.  171,  1411,  qui  etiam  Abaelardo 
adscriptus  fuit)  describit : 

Super  cuncta,  subter  cuncta:  extra  cuncta,  intra  cuncta; 

Intra  cuncta  nec  inclusus :  extra  cuncta  nec  exclusus ; 

Super  cuncta  nec  elatus :  subter  cuncta  nec  substratus. 

Super  totus  praesidendo,  subter  totus  sustinendo; 

Extra  totus  complectendo,  intra  totus  es  implendo. 

Intranusquam  (al.  nunquam)  coarctaris,  extranusquam(aZ.nunquam)  dilataris: 

Super  nullo  sustentaris,  subter  nullo  fatigaris. 

Nituntur  patres  insuper  b.  immensitatem  et  omnipraesentiam  analogiis 
illustrare,  ut  aeris  ubique  diffusi,  solis  universum  virtute  sua  replentis,  ani- 
mae  corporis  molem  praesentia  sua  substantiali  vivificantis,  sed  et  universum 
lustrantis  sensu,  imaginatione,  mente.  Nam,  ut  inquit  Thomassinus  V,  3 
§  4,  »naturae  visibiles  per  varios  quosdam  gradus  immensitatem  Dei  adum- 
brant:  alia  enim  per  molis  expansionem,  alia  per  radiorum  spaisionem,  alia 
per  motionum  velocitatem,  alia  per  sensuum  et  intellectuum  pernicitatem 
diffundere  sese  ubique  et  in  immensum  dilatare  affectant.<<c 

Ne  vero  c.  erremus  in  concipienda  Dei  praesentia,  monent  cum  Augu- 
stino  ep.  187  c.  4  n.  11  :  »In  eo  ipso,  quod  Deus  dicitur  ubique  diffusus, 
carnali  resistendum  est  cogitationi  et  mens  a  corporis  sensibus  avocanda,  ne 
quasi  spatiosa  magnitudine  opinemur  Deum  per  cuncta  diffundi,  sicut  humus 

aut  humor,  aut  aer  aut  lux  ista  diffunditur  (omnis  enim  hujuscemodi  magni- 
tudo  minor  est  in  sui  parte,  quam  in  toto) :  sed  ita  potius  sicut  est  magna 
sapientia  etiam  in  homine,  cujus  corpus  est  parvum.  Et  si  duo  sunt  sapien- 
tes,  quorum  sit  alter  corpore  grandior,  neuter  sapientior,  non  est  illa  major 
in  majore,  minor  in  minore,  aut  minor  in  uno  quam  in  duobus,  sed  tanta  in 
hoc,  quanta  in  illo,  et  tanta  in  unoquoque,  quanta  in  utroque. €  Et  iterum 
in  Ps.  30  enar.  2  n.  7  rem  ita  apte  illustrat:  »Veritas  est  Deus. 
Veritas  nec  quadra  est,  nec  rotunda,  nec  longa.  Ubique  praesens  est.«  Cf. 
ep.  118  n.  23;  serm.  4  n.  7 ;  tr.  35  in  Jo.  n.  4.  Quae  similitudo  admodum 
opportuna  est,  ut  quadamtenus  saltem  concipiatur  Deus  totus  in  toto  et  totus 
in  qualibet  parte,  et  simul  tamen  solutus  a  quavis  spatii  conditione.  Nam 
veritas  concipi  potest  ubique  praesens,  omni  menti,  tota  in  qualibet,  tota  in 
omnibus,  quin  tamen  ulla  mente  circumscribatur. 

Quare  d.  ex  patrum  mente  cavendum  est  a.  ne  putemus,  Deum  circum- 
scriptive,  vel  (3.  definitive  esse  in  loco;  hinc  pluribus  placet  dicere,  Deum, 
quamvis  sit  ubique,  non  esse  in  loco,  esse  nuspiam,  ipsum  esse  locum  sibi 
rerumque  locum.  Ita  Damascenus  F.  0.  I,  13  n.  55:  »Deus,  cumsit  expers 
materiae  vel  incircumscriptus,  non  est  in  loco.  Ipse  enim  sibi  ipsi  est  locus 
implens  omnia  et  supra  omnia  consistens,  atque  ipse  continens  universa.  Di- 
citur  autem  in  loco  esse  ac  locus  dicitur  Dei,  ubi  manifesta  fit  illius  efficientia.<c 
Cavendum  est  y.  ne  putemus,  Deum  indigere  loco ;  neque  enim  propter  indi- 
gentiam  adest  locis,  sed  ut  praesentia  sua  creaturas  sustentet  ac  regat.  Ad 
rem  Augustinus  tr.  2  in  Jo.  1,  10  n.  10:  „In  mundo  erat  et  mundus  per 
eum  factus  est.  Ne  putes,  quia  sic  erat  mmundo,  quomodo  in  mundo  est  terra, 
in  mundo  est  coelum,  in  mundo  est  sol,  luna  et  stellae,  in  mundo  arbores, 
pecora,  homines.  Non  sic  iste  in  mundo  erat,  sed  quomodo  erat?  Quomodo 
artifex  regens  quod  fecit.  Non  enim  sic  fecit,  quomodo  faber  facit ;  forinsecus 
est  arca,  quam  facit  .  .  .  Deus  autem  mundo  infusus  fabricat,  ubique  positus 
fabricat,  et  non  recedit  aliquo,  non  extrinsecus  quasi  versat  molem,  quam 
fabricat:  praesentia  majestatis  facit,  quodfacit;  praesentia  sua  gubernat,  quod 
fecit.  Sic  ergo  erat  in  mundo,  quomodo  per  quem  mundus  factus  est. €  Cf.  in 
Ps.  122  n.  4.  Denique  §.  cavendum  est,  ne  putemus  Deum  omnia  penetrando 
et  pervadendo  rebus  commisceri.  Nam  etsi  omnibas  adest  et  inest,  naturae 
tamen  gradu,  ut  inquit  LessiusIIn.  18,  et  celsitudine  infinite  distat,  in 
seipsum  collectus  et  firmissime  in  sua  puritate  subsistens,  ab  omnibus  segre- 
gatus,  nullatenus  iis  commixtus  vel  immixtus :  unde  simul  conjunctissimus 
est  et  remotissimus,  praesentissimus  et  secretissimus,  unitissimus  seu  colle- 
ctissimus  et  diffusissimus.  Quo  sensu  intelligendi  sunt  nonnulli  patres,  qui 
quandoque  docere  videntur,  Deum  sola  operatione,  non  essentia  creaturis  in- 
esse.    Cf.  Scheeben  §  88. 

3.  Probatur  thesis  ratione.  Immensitas  enim  consequitur  infinitatem 
nullis  limitibus  circumscriptam,  omnipotentiam  Dei,  sine  cujus  influxu 
nulla  creatura  esse  vel  subsistere  potest,  et  summam  Dei  perfectionem : 
nam  quo  perfectior  aliqua  substantia  est,  eo  majorem  habere  potest  prae- 
sentialitatis  sphaeram,  ut  loquitur  Suarez  II,  2.  Cf.  Thomas  1.  q.  8. 
55.  Corollaria.  Ex  immensitate  Dei  haec  infert  L  e  s  s  iu  s  II,  3 : 
»1.  posse  nos  Deum  in  omnibus  rebus  intueri,  non  solum  ut  in  effectu, 
vestigio  aut  imagine,  sed  etiam  ut  ibi  reipsa  latentem,  occultatum  et  veluti 

sipario  quodam  creatae  naturae  velatum  .  .  .  Sequitur  2.  posse  nos  omnia  in- 
tueri  in  Deo.  Omnia  enim  ab  ipso  et  intime  penetrantur,  et  profundissime 
sustentantur  et  exterius  diffusissime  circumdantur  .  .  .  Sequitur  3.  maximum 
debere  nos  concipere  gaudium,  quod  tantum  thesaurum  intra  nos,  nimirum 
in  anima  nostra,  in  corde  nostro,  in  omnibus  animae  viribus,  in  omnibus  cor- 
poris  particulis  habeamus :  nimirum  Deum  ipsum  Patrem,  Filium,  Spiritum  s. 
cum  tota  potentia  etc.  .  .  .  Sequitur  4.  debere  nos  semper  tamquam  in  prae- 
sentia  Dei  cum  magna  reverentia  versari.*  Quem  fructum  inde  jam  collegit 
Clemens  alex.  Strom.  VII,  7:  »Si  autem  alicujus  boni  viri  praesentia  per 
sui  observantiam  et  reverentiam  eum,  quocum  versatur,  semper  in  melius  for- 
mat  et  effingit ;  quomodo  is,  qui  cum  Deo  semper  est  praesens,  per  cognitionem 
et  vitam  et  gratiarum  actionem,  non  jure  se  melior  semper  evadatin  omnibus 
et  factis  et  verbis  et  affectu?  Talis  est  is,  cui  est  persuasum,  Deum  ubique 
adesse,  non  autem  certis  definitisque  locis  esse  conclusum,  ut  cum  se  sine  eo 
esse  aliquando  existimaverit,  noctu  et  interdiu  intemperantiae  se  dedat  et  li- 
bidini.*  Prosequitur  Lessius:  »Sequitur5.  revocandas  es.se  cogitationes 
nostras,  quas  extrorsum  per  creaturas  dispersas  habemus,  easque  ad  nos  ipsos 
convertendas ;  deinde  in  fundum  animi  descendendum,  ibidem  hoc  immensum 
arcanum  reperturi.*  Quae  facile  in  concionem  possunt  converti. 

56.  Scholion.  Cum  Dei  praesentia  innotescat  nobis  ejusdem  ope- 
ratione,  pro  speciali  Dei  efficientia,  quae  alicubi  se  prodit,  speciali  modo  Deus 
quibusdam  in  locis  esse  dici  poterit,  ut  in  coelo,  in  justis,  in  Ecclesia  etc.  »Est 
ergo  (Deus),  inquit  s.  Bernardus  serm.  6  in  dedic.  Eccl.  n.  2,  in  omni  loco 
omnia  universaliter  continens  omniaque  disponens,  sed  longe  tamen  aliter 
atque  aliter.  Apiid  homines  malos  est  praestans  atque  dissimulans,  apud  ele- 
ctos  homines  operans  et  servans ;  apud  superos  pascens  et  cubans,  apud  in- 
feros  arguens  et  damnans  .  .  .  Itaque  si  diceie  licet,  apud  impios  est  in  dissi- 
mulatione,  apud  justos  in  veritate,  apud  angelos  in  felicitate,  apud  inferos  in 
feritate  sua  etc.«  Et  Hugo  a.  s.  Victore  de  arca  Noe  morali  I,  1  :  »Domus  Dei 
totus  est  mundus:  domus  Dei  Ecclesia  catholica  est;  domus  Dei  etiam  est 
quaelibet  fidelis  anima.  Sed  Deus  aliter  mundum  inhabitat,  aliter  Ecclesiam, 
aliter  unamquamque  fidelem  animam.  In  mundo  est  ut  imperator  in  regno ; 
in  Ecclesia  estutpaterfamilias  in  domo;  in  anima  est  ut  sponsus  in  thalamo.* 
Ut  vero  haec  specialis  operatio  vel  incipit  vel  cessat,  Deus  venire,  discedere  etc. 
dicitur;  homines  vero  ad  Deum  accedere  vel  ab  eo  recedere  dici  possunt,  si 
vel  bene  operando  ei  magis  similes  vel  peccando  dissimiles  redduntur.  »Non 
locorum  intervallis,  inquit  s.  Prosper  sent.  123,  acceditur  ad  Deum  vel  rece- 
ditur  ab  eo;  sed  similitudo  facit  proximum,  dissimilitudo  longinquum. « 

57.  InesiS  XCV.   Deus  est  omnino  immutabilis. 
Declaratio.   Deum  esse  immutabilem  docent  conc.  latera- 

nense  IV.  c.  ,Firmiter;,  et  vaticanum  sess.  3  c.  1  (n.  24).  Vi  hujus 
praerogativae  excluditur  a  Deo  omnis  mutatio  realis.  Dicimus  realem, 
quia  distinguitur  mutatio  alia,quae  intrinsecus  subjectum  afficitetest 
transitus  subjecti  de  potentia  in  actum  vel  de  actu  in  potentiam  ideoque 
est  realis:  et  alia,  quae  subjectum  intrinsecus  non  afficit  sed  tantum 
extrinsecus,  consistens  in  solo  novo  respectu  ad  rem  aliam  et  nova 

appellatione,  quae  inde  consequitur:  ut  si  res  ob  alterius  rei  imminutio- 
nem  dicitur  nunc  major,  cum  antea  esset  minor.  Ejusmodi  relationis  seu 
denominationis  mutatio  non  adversatur  divinae  immutabilitati.  Porro 
multiplex  distinguitur  mutatio  realis  pro  ratione  termini,  a  quo  et  in  quem 
fit  transitus.  Praecipuae  mutationes  creaturae  rationalis  sunt  1.  secun- 
dum  exsistentiam  seu  transitus  de  non  esse  ad  esse,  qui  tamen  im- 
proprie  mutatio,  a  nonnullis  mutatio  metaphysica  dicitur ;  2.  ratione 
accidentium;  3.  cognitionis;  4.  volitionis  et  5.  ratione  loci. 
Secundum  haec  omnia  Deus  est  immutabilis. 

58.  Demonstratio.  1.  Golligitur  thesis  praeeuntibus  patribus  et  s.  Tho- 
m  a  1  q.  9  a.  1  ex  variis  praerogativis,  quae  Deo  conveniunt.  Sane  omnis  rea- 
lis  mutatio  supponit  a.  potentiam :  Deus  vero  actus  est  purissimus  (n.  33) ; 
b.  contingentiam,  sed  Deus  est  ens  necessarium ;  c.  compositionem,  scil. 
cum  eo,  quod  mutationis  subjectum  ipsa  mutatione  acquirit  vel  amittit: 
Deus  vero  est  simplicissimus  (thes.  92) ;  supponit  d.  plerumque  quendam 
defectum  et  indigentiam  illius,  quod  mutatione  accedit :  Deus  vero  est  uot> 
esse  plenitudo  (thes.  91);  ea  e.  fere  oritur  ex  dependentia  ab  objectis  ex- 
ternis:  Deus  vero  est  plane  independens  sibique  sufficientissimus ;  deni- 
que  e.  vere  docet  Novatianus  de  Trinit.  c.  3  „immutatio  conversionis 
portio  cujusdam  comprehenditur  mortis  .  .  .  Nam  et  incrementa  originem 
monstrant  et  detrimenta  mortem  atque  interitum  probant." 

2.  Immutabilitas  Dei  colligitur  ex  Scriptura,  et  quidem  a.  ratione 
locietscientiae  exiis  effatis,  quibusDeus  exhibetur immensus (n. 54) 
et  omniscius  (n.  71  ss.);  fo.  ratione  exsistentiae  ex iis,  quae  ejus aeter- 
nitatem  probant  (thes.  seq.);  ideo  etiam  a  Paulo  Rom.  1,  23  cty&apwc 
incorruptibilis  dicitur;  c.  ratione  qualitatum  ex  Jac.  1,  17:  Apud 
quem  (Patrem  luminum)  non  est  transmutatio,  necvicissitudinis  obumbratio; 
quamobrem  qua  manens  opponitur  rebus  mutabilibus  Ps.  101,  27  s. 
(n.  63 3) ;  d.  ratione  consiliorum  voluntatis  suae  1. Reg.  15, 29 :  Porro 
triumphator  in  Israel  non  parcet  et  poenitudine  non  flectetur;  neque  enim 
homo  est,  ut  agat  poenitentiam  ;  Num.  23,  1 9 :  Non  est  Deus  quasi  homor 
ut  mentiatur}  nec  ut  fllius  hominis;  ut  mutetur;  Mal.  3,  6 :  Ego  Dominus 
(hebr.  Jehova  6  &v,  quo  nomine  ratio  continetur  immutabilitatis)  et  non  mu- 
tor.  Hinc  voluntas  Dei  dicitur  in  aeternum  permanere  Ps.  32,  1 1  colL 
Prov.  19,  21. 

3.  Eadem  praerogativa  colligi  generatim  potest  ex  illis  verbis  Dei : 
Ego  sum  qui  sum  (Exod.  3,  14),  in  quae  s.  Augustinus  serm.  7  n.  7 
scribit:  „Esse  est  nomen  incommutabilitatis.  Omnia  enim,  quae  mutan- 
tur,  desinunt  esse  quod  erant,  et  incipiunt  esse,  quod  non  erant.  Esse 
verum,  esse  sincerum,  esse  germanum  non  habet,  nisi  qui  non  mutatur. 


46  Tract.  V.  de  Deo  uno.  Exceptiones  contra  immutabilitatem  Dei. 

Ille  habet  esse,  cui  dicitur:  Mutabis  eos  et  mutabuntur,  tu  autem  idem  ipse 
es  (Ps.  101,  27  s.).  Quid  est:  Ego  sum  qui  sum,  nisi  aeternus  sum?  Quid 
est :  Ego  sum  qul  sum,  nisi,  mutari  non  possum  ?" 

4.  Patres  praeterea  docent:  a.  sub  Deo  omnia  esse  mutabilia,  eo- 
que  magis  b.  aliquid  a  mutatione  ad  immobilitatem  accedere,  quo  magis 
ad  Deum  accedat  eique  adhaerescat  et  in  eo  firmetur;  ideoque  c.  veris- 
sima  esse  Pauli  verba  Tim.  6,  16 :  Qui  (Deus)  solus  habet  immortalitatem. 
„Vera  namque,  inquit  Bernardus  serm.  81  in  Gant.  n. 5,  et  integraim- 
mortalitas  tam  non  recipit  mutationem,  quam  nec  finem,  quod  omnis  mu- 
tatio  quaedam  mortis  imitatio  sit.  Omne  enim  quod  mutatur,  dum  de  uno 
ad  aliud  transit  esse,  quodammodo  necesse  est  moriatur  quod  est,  ut 
esse  incipiat,  quod  non  est.  Quod  si  tot  mortes,  quot  mutationes,  ubi  im- 
mortalitas  l)  ?" 

59.  Scholion  I.  De  affectibus  irae,  vindictae,  poenitentiae  etc,  qui  in 
divinis  literis  Deo  tribuuntur  quique  mutationem  involvunt,  praeeuntibus  pa- 
tribus  notetur,  illa  vel  metaphorice  esse  intelligenda,  vel  quod  in  idem  fere 
recidit,  s.  Scripturam  loqui  ad  captum  nostrum  et  Deum  suscipere,  ut  ait  T  e  r- 
tullianus  adv.  Marcionem  II,  27,  »humanos  sensus  et  affectus,  per  quos 
vim  majestatis  suae  intolerabilem  utique  mediocritati  humanae  humilitate 
temperaret. «  Quapropter  ejusmodi  effata  sunt  intelligenda  modo,  qui  Deum 
decet,  quo  omnis  imperfectio  excluditur.  Bene  Augustinus  Confess.  I,  4: 
>>  Immutabilis  mutans  omnia  nunquam  novus,  nunquam  vetus,  innovans  omnia 
.  .  .  amas,  nec  aestuas ;  zelas  et  securus  es ;  poenitet  te  et  non  doles,  irasceris 
et  tranquillus  es ;  opera^mutas  nec  mutas  consilium.* 

60.  Scholion  II.  Exceptio  contra  Dei  immutabilitatem  solvitur.  — 
Omissa  interim  difficultate,  quae  oritur  ex  divina  libertate  contra  immutabi- 
litatem,  ad  illam  ex  operationibus  Dei  ad  extra,  quibus  aliquid  in  tempore 
perficit,  petitam  concedimus  quidem  eam  esse  admodum  gravem  et  si  vis  in- 
solubilem ;  quod  tamen  nemini  mirum  videbitur,  qui  incomprehensibilitatem 
non  dico  Dei,  sed  vel  operationum  animae  nostrae  consideret:  respondemus 
deinde,  in  quovis  actu  divino  esse  distinguenda :  a.  ipsum  actum  seu  svspYStav, 
b.  ejusdem  terminum  et  C.  relationem,  quae  inter  utrumque  oboritur.  Actus, 


*)  Hoc  vidit  etiam  Plutarchus,  qui  ita  egregie  disserit  apud  Eusebium 
praeparat.  evang.  XI,  11 :  »Ridicule  sane  facimus,  qui  mortem  unam  timeamus  jam 
mortui  toties  totiesque  morientes.  Succedente  sene  vir  exstinguitur,  ut  vir  juvene, 
juvenis  puero,  puer  infante  exstincto  succedit ;  imo  hesternus  in  hodiernum  interiit, 
ut  in  crastinum  interit  hodiernus.  Manet  autem  nemo,  nemo  unus  est,  sed  omnino 
multi  efficimur,  dum  circa  unum  aliquod  simulacmm  exemplarque  commune  voluta- 
tur  assidue  labiturque  materia.  Enimvero  si  iidem  manemus,  qui  tandem  alia  nobis 
placent  modo,  qui  aliis  antea  ducebamur?  qui  contraria  vel  amamusaut  odimus  vei 
praedicamus  aut  damnamus  ?  .  . .  Nec  enim  plura  Deus  est  uti  nostrum  quilibet,  qui 
congeries  quaedam  sumus  ex  omni  sexcentarum  varietatum  diversis  ex  casibus  mu- 
tationibusque  genere  et  quadam  veluti  universitate  conflata  atque  permixta.  *  Cf. 
Petavius  III,  4  s. ;  T  h  o  m  a  s  s  i  n  u  s  V,  8  ss. ;  S t e n t r u p  th.  17,  in  primis  L e s- 
siu s  1.  3. 

qui  re  non  distinguitur  ab  ipsa  essentia  divina,  est  aeternus ;  terminus  est 
vel  aeternus,  si  a  Deo  non  distinguitur,  vel  in  tempore  exsistens,  si  Deo  est 
extraneus;  relatio  autem,  si  consideratur  ut  indistincta  a  terminis,  a  quibus 
oritur,  participat  de  proprietatibus  utriusque  termini,  est  scil.  aeterna  etc,  si 
in  Deo  consideratur :  temporalis,  si  consideratur  in  creaturis;  si  vero  consi- 
deratur  relatio  consequens  operationem  Dei  ad  extra,  est  quidem  realis  in  ter- 
mino,  rationis  tantum  in  Deo.  Atqui  nova  relatio  rationis  infert  tantum  mu- 
tationem  secundum  rationem  et  hinc  secundum  denominationem ;  quare  Deus 
dici  nequit  realiter  mutatus,  etsi  in  tempore  dici  debet  creans,  cum  ante  di- 
cendus  esset  non  creans.  Sicut  veritas,  quae  in  tempore  mentes  illuminat, 
scientiam  infundit,  errorum  tenebras  dissipat,  non  mutatur,  quamvis  haec  in 
tempore  in  nobis  operetur :  ita  Deus  in  tempore  opera  mutat,  ipse  non  mutatur. 

6 1 .  Ut  explicetur  quomodo  Deus  non  mutetur,  cum  hominem  justum 
diligit,  dein  peccantem  odiohabet,  dicimus,  in  Deo  unicum  quidem  esse  di- 
vinae  voluntatis  actum,  qui  tamen  ob  suam  perfectionem  et  infinitam  Ivspfsiav, 
innumeris  actibus  re  distinctis,  amoris  scil.,  odii,  gaudii  etc.  aequivalet;  in 
creaturis  vero  hos  actus  revera  differre  objecto  et  modo  in  illud  tendendi. 
Idem  ergo  actus  divinus  tendens  in  diversa  objecta  pro  eorum  indole  et  merito 
induet  rationem  amoris,  odii,  gaudii  etc.  Quare  mutato  objecto,  ut  si  justus 
fit  peccator,  non  mutatur  actus,  quemadmodum  in  voluntate  creata,  quae  tota 
nunquam  est  actuata;  sed  alia  tantum  erit  actus  divini  ad  objectum  relatio. 
»  Sicut  lux,  inquit  Augustinus  de  Trin.  V,  1 6  (ubi  fuse  hanc  expendit  dif- 
ficultatem),  infirmis  oculis  aspera,  firmis  lenis  est  ipsorum  scil.  mutatione,  non 
sua.«  De  civ.  Dei  XII,  14  s. ;  in  Ps.  72  n.  7.  Quare  quod  est  causa  distinctio- 
nis  r  e a  1  i s  actuum  in  voluntate  c r e a t a,  fundamentum  praebet  ut  ratione 
distinguamus  in  unico  actu  Dei  varios  velutiactus.  Quod  si  haec  non  sufficiant 
solvendae  difficultati,  repeterelicebitpulchra  Augustini  verba  Confess.I,  6: 
»Quid  a  me,  si  quis  non  intelligat?  Gaudeat  et  ipse  dicens:  Quid  est  hoc? 
Gaudeat  etiam  sic  et  amet  non  inveniendo  invenire  potius  te,  quam  inveniendo 
non  invenire  te.«    Cf.  Becanus  c.  7.  10  q.  16.  18;  Scheeben  §  75. 

62.  ThesiS     XC VI.     JDeus  est  aeternus. 

Declaratio.  Aeternitas  et  aeternum  multiplici  significatione  etiam 
in  divinis  literis  occurrunt  r).  Significat  enim  1.  durationem  cum  initio 
et  fine,  sed  diuturnam ;  vel  2.  durationem  cum  initio  et  successione,  sed 
sine  fine;  vel  3.  durationem  successivam,  sed  absque  initio  et  fine,  ut 
cum  philosophi  quaerunt,  num  possibilis  sit  mundus  aeternus;  vel  4. 
durationem  sine  initio,  fine  et  successione,  et  haec  est  aeternitas  propria 


J)  Fere  eadem  dici  possunt de voce graeca  altov,  de  qua  scribit  Damascenus 
de  fide  orthod.  II,  1 :  » Sciendum  itaque,  nomen  seculi  seu  aevi  aldjvo?  multipliciter 
accipi :  complura  enim  significat.  Nam  et  hominis  cujusvis  vita  atu>v  dicitur ;  ala>v 
item  tempus  mille  annorum  appellatur.  Ad  haec  alu>v  nominatur  totum  praesentis 
vitae  curriculum  et  futura  illa  ac  post  resurrectionem  immortalis  vita.  Quin  a!u>v 
quoque  dicitur  non  tempus,  nec  temporis  pars  ulla  solis  motu  ac  cursu  definita,  sive 
ex  dierum  noctiumque  serie  conflata,  sed  ille  velut  temporalis  motus  ac  spatium, 
quod  una  cum  iis,  quae  aeterna  sunt,  protenditur.  Quod  enim  iis  quae  tempori  sub- 
sunt  tempus  est,  hoc  perpetuis  est  seculum  &i<uv.< 

Dei,  quae  unanimi  theologorum  approbatione  definitur  aBoethio  de 
consol.  phil.  1.  5  prosa  6 :  „Interminabilis  vitae  tota  simul  et  perfecta  pos- 
sessio.u  Ut  illius  notio  illustretur,  conferamus  eam  cum  notionibus  af- 
finibus. 

1.  Collata  notione  aeternitatis  cumnotione  immutabilitatis,  patebit 
eam  vix  ab  hac  differre,  quare  Augustinus  de  Trin.  XV  n.  8 :  » Aeternus,  im- 
mortalis,  incorruptibilis,  immutabilis  unum  quatuor  ista  significant. «  Quod 
si  assignandum  est  discrimen,  dicimus,  aeternitatem  immediate  excludere 
successionem,  hinc  mutationem:  immutabilitatem  immediate  excludere  muta- 
tionem,  ideoque  successionem. 

2.  Collata  aeternitate  cum  immensitate  dici  debet  aeternitas 

a.  relate  ad  tempus  esse  quod  immensitas  est  relate  ad  spatium ;  quare 

1).  sicut  immensitas  absolute  consistit  in  eo,  quod  Deus  solutus  est  ab 
omnibus  conditionibus  spatii,  nullo  circumscribitur  deiiniturqne  loco,  sed  est 
super  omnem  locum :  ita  Deus  vi  aeternitatis  nulli  tempori  est  obnoxius,  sed 
super  omne  tempus.  Hinc  s.  Anselmus  Monolog.  c.  18  audet  dicere;  »Non 
ergo  fuit  heri  aut  erit  cras,  sed  heri,  hodie  etcrases^;  imonecheri,  nechodie, 
nec  cras  est,  sed  simpliciter  est  extra  omne  tempus.*  Et  jam  Dionysius 
Areop.  de  div.  nomin.  c.  5 :  » Ac  nec  erat,  neque  erit,  neque  factus  est,  neque 
fiet,  imo  potius  nec  est  quidem.*  Verum 

C.  sicut  immensitatem  sine  relatione  ad  spatium  non  concipimus  ita  nec 
aeternitatem  absque  quadam  ad  tempus  relatione ;  quocirca  Apoc.  1 ,  4.  8 ; 
4,  8  Deus  aeternus  dicitur  qui  est  et  qui  erat  et  qui  venturus  i.  e.  futurus  est: 
non  ac  si  Deus  temporum  differentiis  obnoxius  sit,  sed  quia  simplicissima  sua 
aeternitate  illas  complectitur.  » Ibi nihil est praeteritum, inquit  Augustinus 
in  Ps.  101  n.  10,  quasi  jam  non  sit;  nihil  est  futurum,  quasi  nondum  sit. 
Non  est  ibi  nisi  est;  non  est  ibi  fuit  et  erit;  quia  et  quod  fuit,  jam  non  est; 
et  quod  erit,  nondum  est:  sed  quidquid  ibi  est,  nonnisi  est. €  Luculentius  vero 
tract.  99  in  Joan.  n.  5,  ubi  explicans  verba  Christi:  Quaecunque  audiet,  loque- 
tur  (Joan.  16,  13),  postquam  monuit,  ne  verbo  futuri  temporis  moveamur, 
subdit :  » In  eo,  quod  sempiternum  est,  sine  initio  et  sine  fine  cujuslibet  tem- 
poris  verbum  ponatur,  sive  praeteriti,  sive  praesentis,  sive  futuri,  non  men- 
daciter  ponitur  .  .  .  Fuit  in  praeteritis  seculis,  est  in  praesentibus,  erit  in  fu- 
turis.  Fuit,  quia  nunquam  defuit ;  erit,  quia  nunquam  deerit ;  est,  quia  semper 
est.  Neque  enim  velut  qui  jam  non  sit,  cum  praeteritis  occidit,  aut  cum  prae- 
sentibus  velut  qui  non  maneat  labitur;  aut  cum  futuris  velut  qui  non  fuerat 
orietur.  Proinde  cum  secundum  volumina  temporum  locutio  humana  variatur, 
qui  per  nulla  deesse  potuit  aut  potest  aut  poterit  tempora,  vere  deillodicun- 
tur  cujuslibet  temporis  verba. «  Cf.  Confess.  I,  6;  Thomasinl.  dist.  8 
q.  2  a.  3. 

Quare  d.  sicut  a.  ratione  immensitatis  Deum  dicere  possumus  esse  u  b  i- 
que  et  nullibi  (ut  docet  Anselmus):  ita  de  Deo  possunt adhiberi  vel  ne- 
gari  verba  temporum  differentias  significantia ;  sicut  (3.  Deus  absque  divisione 
singulis  adest  locis,  ita  sine  successione  totus  temporibus  adest  singulis; 
sicut  y.  ratione  specialis  operationis  divinae  Deus  dicitur  hic  vel  illic  esse, 
ubi  scil.  ejusdem  operatio  specialis  manifestatur :  ita  ratione  termini,  quem 
producit  in  tempore,  hujus  differentiae  de  Deo  aeterno  praedicari  possunt, 
unde  dicere  possumus:  Deus  creavit,  conservat,  judicabit  mundum.  Sicut  vero 

6\  Deum  ubique  esse  concipimus  et  ultra  omnem  locum  i.  e.  immensum,  ita 
Deum  ratione  suae  aeternitatis  ultra  omnia  cogitamus  tempora.  »Nec  tu  tem- 
pore, inquit pulchre Augustinus  Confess.  XI,  1 3 n.  16, tempora  praecedis, . . . 
sed  praecedis   omnia  praeterita  celsitudine   semper    praesentis   aeternitatis, 
et  superas  omnia  futura,  quia  illa  futura  sunt,   et   cum   venerint,   praeterita 
erunt,  tu  autem  idem  ipse  es   et  anni  tui  non  deficiunt  (Ps.  101,  23).*    Et 
s.  Prosper  (vel  alius  auctor  antiquus)  de  provid.  v.  175  ss. : 
Ille  manet  simul  acta  tenens  et  agenda,  futuris 
Ulterior,  tum  praeteritis  prior,  omnibus  unus 
Praesens,  et  solus  sine  tempore  tempora  condens : 
Utque  aevi  spatia  ac  numeros  praecedit  et  exit, 
Sic  nullo  immensus  cohibetur  fine  locorum. 
3.  Aeternitas  collata  cum  t  e  m  p  0  r  e  in  eo  convenit,  quod  est  rei  exsisten- 
tis  duratio ;  differt  vero,  quod  tempus  est  duratio  successiva,  aeternitas  caret 
omni  successione,  seu,  ut  id  belle  expressit  Boethius  de  consol.  phil.  prosa 
ult. :  »Nunc  fluens  facit  tempus:  nunc  stans  facit  aeternitatem ; «  et  Cas- 
sianus  de incarn.  V,  8 :  »Temporalitatisest  fieri,  esse  aeternitatis. «  — »In 
illo  enim,   inquit   G-regorius  M.  Moral.  XX,  63   in  Job  30,   21,  nec  prae- 
terita  nec  futura  reperiri  queunt,  sed  cuncta  mutabilia  immutabiliter  durant, 
et  quae  in  seipsis   simul  exsistere  non  possunt,   illi  simul   omnia  assistunt, 
nihilque  in  illo  praeterit  quod  transit,  quia  in  aeternitate  ejus  modo  quodam 
incomprehensibili  cuncta  volumina  seculorum  transeuntia  manent,  currentia 
stant. «  Quapropter  theologi  cum  L  e  s  s  i  0  IV,  4  conferunt  tempus  cum  flumine 
praetercurrente,  aeternitatem  cum  rupe  immota,  vel  cum  puncto,  »circa  quod 
describitur  circulus :  sicut  enim  punctum  illud  respondet  toti  circumferentiae 
et  singulis  ejus  punctis,  ita  aeternitas  respondet,  et  assistit  toti  tempori,  et 
singulis  ejus  momentis.*    Ex  qua  aeternitatis  notione  liquet,   quantum  per- 
fectionis  et  beatitudinis  in  Deum  redundet:  collectim  enim possidet,  quid- 
quid  boni  in  successione  indefinita  alii  nonnisi  guttatim  et  divisim  experiri 
et  gustare  possunt.    Cf.  Anselmus  Monol.  c.  1 8  ss.  (opusc.  XXVIII). 

63.  Demonstratio.  Dogma  hoc  symbolo  athanasiano,  profes- 
sione  fideiconc.  lateranensis  c. ,Firmiterc atque conc.  vaticani  sess. 
3  c.  1  (n.  24)  expressum  demonstratione  vix  indiget,  nam 

1.  teste  Tertulliano  adv.  Marcionem  I,  3  „omnium  conscientia 
agnoscit,  Deum  summum  esse  magnum  in  aeternitate  constitutum,  inna- 
tum,  infectum,  sine  initio,  sine  fine."  Ad  haec 

2.  aeternitas  est  consectarium  immutabilitatis  et  plenitudinis  -uoo 
esse,  quam  Deus  sibi  vindicat  Ex.  3,  14  vocans  se  6  wv  (n.  27 2).  Unde 
praeclare  s.  Bernardus  in  Cantic.  31  n.  1  scribit:  „Quidquid  veniens 
ex  eo  quod  f  u  i  t  non  cessat  tendere  in  id  quod  erit,  transitum  sane  habet 
per  est,  sed  omnino  non  est.  Nam  quomodo  est,  quod  nunquam  in  eo- 
dem  statu  permanet?  Solum  proindevere  est,  quodneca/w^praeciditur, 
nec  ab  erit  expungitur;  sed  solum  atque  inexpugnabile  remanet  ei  est, 
et  manet  quod  est.  Nec  fuit  sane  tollit  illi  esse  ab  aeterno,  nec  erit  esse 
in  aeternum ;  ac  per  hoc  sibi  vindicat  verum  esse,  id  est  increabile,  inter- 
minabile,  invariabile.u  Gf.  Hilarius  de  Trin.  1,  5. 

Hurter,  Compend.  theologiae  II,  9.  ed.  4 

3.  Dei  aeternitatem  testantur  Scripturae:  Ps.  89,  2  ss:  Priusquam 
montes  fierent  aut  formaretur  terra  et  orbis,  a  seculo  et  usque  in  seculum 
tu  es  Deus  .  .  .  Quoniam  mille  anni  ante  oculos  tuos  tamquam  dies  he- 
sterna,  quae  praeteriit,  et  custodia  in  nocte  (i.  e.  vigilia,  quae  etiam  bre- 
vior  est  die,  trium  tantum  horarum) ;  2.  Petri  3,  8 :  Unum  vero  hoc  non 
lateat  vos,  carissimi,  quia  unus  dies  apud  Dominum  sicut  mille  anni  et 
mille  anni  sicut  dies  unus  ;  et  Ps.  101,  26  ss. :  Initio  tu,  Domine,  terram 
fundasti  et  opera  manuum  tuarum  sunt  coeli.  lpsi  peribunt,  tu  autemper- 
manes,  et  omnes  sicut  vestimentum  veterascent,  et  sicut  opertorium  mutabis 
eos;  et  mutabuntur  :  tu  autem  idem  ipse  es,  et  anni  tui  non  deficient.  Qui- 
bus  triplex  aeternitatis  character  designatur,  carentia  scil.  initii,  finis,  suc- 
cessionis,  quam  Ghristus  quoque  videtur  excludere  sempiternum  praesens 
sibi  adscribens  Jo.  8, 58 :  Antequam  Abraham  fieret,  ego  sum;  et  Eccli.  42, 21: 
Qui  est  ante  seculum  et  usque  in  seculum.  Patrum  doctrinam  audivimus 
in  thesis  declaratione. 

Caput  III. 

De  attributis  Dei  actuosis  seu  de  vita  Dei. 

64.  Deus  est  spiritus.  —  Tam  via  excellentiae  quam  via  causalitatis 
cum  Augustino  de  doctr.  christ.  1,  7  s.,  de  civ.  Dei  VIII,  5  infertur 
Deum  esse  spiritum  et  quidem  purum:  quam  illationem  confirmant  Scri- 
pturae  sive  diserte  Joan.  4,  24:  Spiritus  est  Deus,  et  eos,  qui  adorant 
eum,  in  spiritu  et  veritate  oportet  adorare  ;  sive  aequivalenter  cum  a.  Deo 
proprietates  adscribunt,  quae  spiritui  solum  competunt,  ut  omniprae- 
sentiam  et  immensitatem  (n.  54),  intellectum,  voluntatem  etc;  cum  fo.  ejus 
spiritus  exhibetur  qua  spiritus  sapientiae  et  intellectus,  spiritus  consilii  et 
fortitudinis,  spiritus  scientiae  et  pietatis  Is.  11,  2;  cum  e.  exhibetur  auc- 
tor  charismatum,  quae  ad  intellectum  voluntatemque  referuntur  1.  Gor. 
12,  4  ss. ;  cum  d.  de  sapientia  Dei  dicitur  Sap.  7,  22  s. :  Est  in  illa  spiri- 
tus  intelligentiae,  sanctus,  unicus,  multiplex  .  .  .  omnem  habens  virtutem, 
omnia  prospiciens,  et  qui  capiat  omnes  spiritus,  intelligibilis,  mundus,  sub- 
tilis  .  .  .  et  cum  sit  una,  omnia  potest,  et  in  se  permanens  omnia  innovat, 
et  per  nationes  in  animas  sanctas  se  transfert,  amicos  et  prophetas  consti- 
tuit.  Quem  in  1.  cf.  Lorinum.  Traditionis  sententiam  expressit  Ori- 
g  e  n  e  s  de  princ.  I,  1  n.  6 :  „Non  ergo  aut  corpus  aliquod  aut  in  corpore 
putandus  est  (Deus),  sed  intellectualis  natura,  simplex  nihil  omnino  in  se 
adjunctionis  admittens  .  .  .  ut  sit  ex  omni  parte  [iov&c  et  ut  ita  dicam  svas 
et  mens.u  Quapropter  conc.  vaticanum  sess.  3  c.  1  docet substantiam 
divinam  esse  spiritualem.  Nomine  autem  spiritus  intelligimus  substantiam 
simplicem  et  immaterialem,  i.  e.  intrinsecus  independentem  a  materia  in 
essendo  et  operando,  et  quia  immaterialitas  est  ratio  intellectualitatis, 

substantiam  intellectualem,  actuosam  et  viventem,  quae  vitam  *)  suam 
intelligendo  maxime  volendoque  explicat. 

65.  Porro  v  i  t  a  divina  non  per  multos  numero  actus  diffunditur  iis- 
que  veluti  per  partes  actuatur,  sed  u  n  i  c  o  absolvitur  actu ;  quaquaversus 
infinite  est  actuata,  et  invariabilis:  hinc  tranquillissima,  beatissima, 
sanctissima.  Gum  vero  vita  spiritus  intelligendo  volendoque  se  explicet, 
Deus  intellectu  et  voluntate  praeditus  sit  oportet.  Verum  antequam  de 
duplici  hoc  attributo  disserimus,  prius  quaedam  dicamus  de  o  m  n  i  p  o- 
tentia  Dei,  quam  quidam  a  voluntate  Dei  ratione  distinguunt  tamquam 
tertiam  potentiam,  dum  aliis  ea  videtur  a  voluntate  (vel  intellectu)  non 
distingui.  Qua  de  quaestione  cf.  Th o m a s  1  q.  25 a.  1,  ubi  utramque pro- 
ponit  sententiam  permittitque. 

Articulus  I. 

De  omnipotentia  Dei. 

66.  1.  Tenendum  est  Deum  esse  omnipotentem,  ut  patet  non  solum 
«x  divinis  literis  et  symbolis,  sed  vel  ex  notione  entis  summi.  Quare  s, 
Augustinus  serm.  240  c.  2:  „Non  dico,  inquit,  da  mihi  christianum, 
da  mihi  judaeum,  sed  da  mihi  idolorum  cultorem,  daemonum  servum, 
qui  non  dicat,  Deum  esse  omnipotentem.  Negare  Christum  potest,  negare 
omnipotentem  Deum  non  potest." 

67.  Quid  non  sit  de  ratione  omnipotentiae.  —  2.  Ut  Deus  sit  omnipotens, 
nullatenus  a.  requiritur,  ut  possit  facere  impossibilia,  quae  est  sententia 
V  o  r  s  t  i  i  calvinistae.  Impossibile  enim  seu  quod  intrinsecus  repugnat,  est  id, 
in  quo  praedicato  negatur,  quod  subjecto  affirmatur.  Hoc  autem  nihil  est 
(x — x=o) ;  Deum  autem  to  nihil  producere  non  posse,  non  oritur  ex  defectu 
potentiae,  sed  ex  defectu  termini.  Quare  s.  Thomas  acute  notat  1  p.  q.  25 
a.  3,  melius  dici  »quod  impossibilia  non  possunt  fieri,  quam  quod  Deus  ea 
non  possit  facere.*  Ineptius  etiam  b.  Plinius  Hist.  nat.  II,  7  negat,  Deum 
esse  omnipotentem,  quod  non  possit  mori,  vel  ea,  quae  jam  facta  sint,  infecta 
reddere.  Similis  C.  est  opinio  eorum  qui  Deum  infirmitatis  arguunt,  quod  pec- 
care  nequeat.  Nam  ut  rite  statuit  Anselmus  Prosl.  c.  7,  mori,  peccare, 
deficere  etc.  posse,  abusive  et  improprie  dicitur  potentia:  sicut  ipsum 
non  esse  quandoque  dicitur  esse.  »Nam  saepe  dicimus  ei,  qui  rem  aliquam 
esse  negat,  sic  est,  quemadmodum,  dicis  non  esse,  cum  magis  proprie  videa- 
tur  dici,  sic  non  est,  quemadmodum  dicis  non  esse^  etc.  Quam  ob  rem  pa- 
tres  docent,  haec  oriri  ex  infirmitate,   defectu,   impotentia  ac  longissime 


*)  ,Nomen  vitae,  inquit  Kleutgen  instit.  p.  1  1.  1  q.  3  c.  1,  saepe  quidem 
sumitur  pro  operationibus,  quibus  vita  se  manifestat ;  sed  proprie  significat  ipsam 
essentiam  seu  naturam,  quatenus  est  principium  harum  operationum.  Quare  dicitur: 
,Vivere  viventibus  est  esse  (Aristoteles  de  anima  1.  2  c.  5)'.  Hoc  enim  ipso,  quod 
animal  desinit  vivere,  desinit  esse.  Neque  igitur  vita  se  liabet  ad  naturam  ut  actus 
ad  potentiam,  sed  ut  differentia  ad  essentiam,  nec  vivere  nomen  est  accidentale,  sed 
substantiale. «   Cf.  F  r  a  n  z  e  1  i  n  th.  35  ss. ;  S  c  h  e  e  b  e  n  §  89. 

abesse  ab  omnipotentia,  qua  »Deus,  ut  scribit  Hugo  a  s.  Victore  de  sacr. 
I  p.  2  c.  22,  omnia  potest,  quae  posse  potentia  est;€  neque  posse  ea  conciliari 
cum  infinita  perfectione,  quae  omni  defectui  est  inaccessa.  » Impossibile  Dei, 
inquit  ad  rem  Ambrosius  ep.  50  n.  2,  potentissimum  est.  Quid  enim  po- 
tentius  quam  nescire  quidquid  infirmitatis  est?*  Pariter  d.  omnipotentiam 
facto  negant,  qui  docent,  Deum  non  alia  posse  facere  quam  quae  fecit  vel  fa- 
cturus  est.  Quae  Abaelardi  opinio,  damnata  ab  Innocentio  II.,  sanae  rationi 
divinisque  literis  manifesto  adversatur.  Legimus  enim  Ps.  133,  6,  Deum 
fecisse  omnia  quaecunque  voluit  in  coelo  et  in  terra,  et  Luc.  1,  37  apud  Deum 
esse  possibile  omne  verbum.  Neque  e.  omnipotentiae  ratio  exigit,  ut  illi  respon- 
deat  effectus  sive  extensive  sive  intensive  infinitus,  cum uterque repugnet. 

68.  Omnipotentiae  notio.  —  Quare  3.  dicendum  est,  omnipotentiam 

Dei  esse  infmitam  a.  ratione  s  u  i,  ejusdem  enim  conditionis  est  atque  essen- 

tia  illa  infmita,  cui  inest  et  quam  consequitur,  operari  enim  sequitur  esse ; 

ideoque  est  potentia  plane  originalis,  a  qua  omnis  alia;  substantia,  non 

accidens,  actus  purissimus,  immensa  et  sempiterna,  a  qua  omnia  sunt  et 

pendent,  adeo  ut  merito  propter  eam  Deus  dicatur  rcaviottpdccoop,  quo 

nomine saepissime in divinis literis designatur ;  b. ratione  actionis, quae 

est  plane  independens  nulloque  eget  sive  instrumento  sive  materia  prae- 

jacente  sibique  sufficientissima  omnia  producit  tranquillissime,  quin  un- 

quam  fatigetur  vel  mutetur,  solo  nutu  ex  nihilo;  c.  ratione  objecti, 

semper  enim  aliaatque  alia,  majora,perfectiorasinefineettermino,  quae- 

cunque  vult  producere  potest,  ideoque  est  inexhausta  atque  illimitata. 

Dei omnipotentiam praeclare describit  Chrysostomus  hom.  5 in Jo.  1 ,  3 
n.  3 :  » Ne  quis  incredulus  dubitaret,  quomodo  tot  tantaque  per  ipsum  facta 
sint,  subdidit:  in  ipso  vita  erat.  Quemadmodum  si  ex  fonte  abyssos  emittente 
aquam  hauseris,  quantumcunque  haurias,  fontem  nihil  minuis :  ita  de  Uni- 
geniti  vi  operandi  putandum,  quantacunque  per  ipsum  facta  credideris,  nun- 
quam  illa  minuitur,  imo  vero  ut  magis  proprio  utar  exemplo,  nempe  lucis,  de 
qua  ille  mox  adjicit:  et  vita  erat  lux.  Quemadmodum  ergo  lux  quantacunque 
hominum  millia  illuminet,  nihil  splendoris  amittit:  sic  quoque  Deus  et  ante- 
quam  operetur  et  post  emissa  opera  perinde  integer  manet  nec  minuitur  nec 
ex  operatione  multa  fatigatur,  sed  etiamsi  mille  mundos  creare  oporteret, 
etiamsi  infinitos,  illis  omnibus  sufficeret,  nec  creandis  modo,  sed  etiam  post 
creationem  servandis.  *  Et  hom.  17  in  1 .  Cor.  n.  2 :  » Quemadmodum  pictor, 
qui  unam  facit  imaginem,  innumeras  facile  faciet;  sic  et  Deo  facilius  fuit  in- 
numeros  facere  mundos,  atque  infinitos ;  imo  potius,  ut  facile  tibi  est  urbem 
et  infinitos  cogitare  mundos,  ita  Deo  illos  condere  facile  est,  imo  longe  facilius; 
tu  enim  parum  saltem  temporis  in  hac  cogitatione  insumis,  Deus  vero  non 
item  etc. «  Theodoretus  serm.  4  de  graec.  affect.  cur. :  » Eerum  omnium 
opifex  nec  instrumentis,  nec  materia  indiget,  sed  quod  aliis  artificibus  sunt 
materia  et  instrumenta  tempusque  et  labor  arsque  ipsa  et  diligentia,  hoc  univer- 
sorum  Deo  est  voluntas.*  Cf.  Lessius  1.  V;  Petavius  V,  5  ss.;  Beca- 
nus  c.  17. 

69.  De  potentia  Dei  absoluta  et  ordinata.  —  4.  Omnipotentia  Dei  distin- 
guitur in potentiam  absolutam  atque  ordinatam,  quae distinctio,  quamvis 

janseniani  ea  abutantur  ad  suos  errores  tuendos,  admitti  potest  et  debet, 
si  vel  a.  nomine  potentiae  absolutae  intelligitur  potentia  Dei  nondum  aliquo 
decreto  voluntatis  ad  hunc  potius  quam  ad  illum  effectum  producendum  de- 
terminata,  nomine  vero  potentiae  ordinatae  omnipotentia  Dei  decretis  divinae 
voluntatis  ad  hunc  potius  quam  ad  illum  effectum  determinata;  vel  b.  sicon- 
cipitur  jam  determinata  universali  aliqua  lege,  non  tamen  ita  coarctata,  ut  non 
hinc  inde  sapientissimo  ex  fine  aliquid  praeter  illam  legem  agere  possit;  et  si 
nomine  potentiae  ordinatae  intelligitur  potentia  Dei  ea,  quae  operatur  secun- 
dum  modum  et  legem  communem,  quo  sensu  rectius  dicitur  ordinaria; 
vel  C.  si  hujus  nomine  intelligitur  is  agendi  modus  Dei,  quo  Deus  se  accom- 
modat  ultra  strictum  debitum  indigentiis,  desideriis,  inclinationibus,  commodis 
creaturae;  nomine  vero  potentiae  absolutae  ille  agendi  modus,  quo  Deus  sine 
ullius  juris  laesione  operari  potest  etiam  quae  minus  conveniunt  rerum  naturis. 
Janseniani  autem  d.  nomine  potentiae  Dei  absolutae  intelligunt  omnipo- 
tentiam  Dei  solutam  a  reliquis  Dei  attributis,  ab  ejusdem  sapientia,  justitia ; 
nomine  vero  potentiae  ordinatae  potentiam  Dei  harmonice  consideratam et 
in  eoncentu  cum  aliis  attributis :  quae  consideratio  est  plane  inepta.  In  homine, 
in  quo  variae  perfectiones  re  distinguuntur,  licet  distinguere  potentiam  ab 
aliis  proprietatibus,  et  quaerere,  quid  possit  homo  secundum  potentiam  ita 
solutam  ab  aliis  perfectionibus.  Sed  in  Deo  omnipotentia  essentialiter  est  idem 
cum  justitia,  bonitate,  ideoque  essentialiter  bona,  justa ;  quare  inscite  quae- 
ritur,  quid  Deus  secundum  omnipotentiam  suam  seorsim  a  justitia,  bonitate 
etc.  consideratam  possit.  Si  inscite  instituitur  ejusmodi  consideratio,  mirum 
esse  non  debet,  si  falsa  et  absurda  inferuntur  consectaria.  Quilibet  autem 
videt  distinctionem  hoc  n.  expositam  coincidere  cum  consideratione  potentiae 
divinae  in  sensu  diviso  et  sensu  composito.  Cf.  s.  Thomas  c.  gentes 
III,  98;  Kleutgen  Theol.  I  d.  4  c.  2 ;  in  primis  Schmid  quaestiones  se- 
lectae  ex  theol.  dogm.  q.  1. 

70.  Scholion.  De  dominio  Dei.  —  Omnipotentiam  consequitur  Dei 
dominium.  Porro  duplex  distingui  debet  dominium,  jurisdictionis  et 
proprietatis.  Illud  continetur  jure  ac  potestate  gubernandi  subditos,  et 
ejus  ratione  Deus  dicitur  rex  regum  et  dominus  dominantium  1.  Tim.  6,  15; 
totum  universum  describitur  ut  ejus  regnum,  cujus  ipse  est  supremus  et  ab- 
solutus  monarcha  Esth.  13,  9  ss. ;  Ps.  144,  13,  omnesque  creaturae  tam  no- 
bilissimae  quam  vilissimae  et  insensibiles  exhibentur  ejus  nutui  parentes 
Matth.  8,  26;  Ps.  103,  4;  Bar.  3,  33  etc. ;  imo  vel possibilia  obnoxia  sunt  ejus 
potestati,  adeoque  mundi  possibiles  atque  multitudo  creaturarum  inexhausta. 
Ipse  fons  est,  ex  quo  omnis  potestas  in  hominesderivaturRom.  13,  l;Eph.  3,  15. 

Dominium  proprietatis  continetur  jure  disponendi  de  re  pro  arbitrio. 
Ejusmodi  dominium  competit  Deo  1.  titulo  creationis  Kom.  9,  20  s. ;  2.ti- 
tulo  conservationis,  qua  res  omnes  indigent;  titulo  3.  redemptionis 
a.  ex  captivitate  diaboli  Col.  2,  14  s. ;  fo.  a  servitute  peccati  Rom.  6,  17  s. ; 
C.  e  captivitate  mortis  1.  Cor.  15,  14.Christohoctriplicijure  dominiumin  nos 
competit:  jure  victoris,  jure  emptionis,  empti  enim  sumus  pretio  magno 
1 . Cor.  6,20;  jure  compensationis,  quam  pro  tanto  beneficio  ei  debemus. 
Denique  competit  Deo  dominium  proprietatis  4.  titulo  ultimi  finis:  sicut 
enim  est  omnium  a  et  principium,  ita  est  omnium  oo  et  finis.  Quod  si  tale  est 
Dei  dominium  in  nos,  quale  nostrum  erga  ipsum  obsequium  esse  oportet,  quam 

universale,  perpetuum,  promptum  et  perfectum,  ut  holocausti  instar  toti  im- 
pendamur  ejus  honori  et  voluntati.    Cf.  Scheeben  §  87. 

Articulus  II. 

De  cognitione  Dei. 

71.  Ad  considerationem  divini  intellectus  accedentes  ea  supponimusr 
quae  per  se  evidentia  sunt.  Supponimus  scil.  1.  Deo  competere  intel- 
lectum  eumque  infmitum;  2.  objectum  intellectus  divini  princeps  esse 
ipsam  divinam  essentiam,  in  qua  et  per  quam  possibilia  omnia  intuetur; 
3.  Deum  cognoscere  quaecunque  physica  necessitate  fuerunt,  sunt  et 
erunt.  Nam  secundum  s.  Paulum  Hebr.  4,  13,  Non  est  ulla  creatura  in- 
visibilis  in  conspectu  ejus:  omnia  autem  nuda  et  aperta  sunt  oculis  ejus. 
Quibus  praesuppositis  sit : 

Thesis  XC YII.  Deus  cognoscit  futura  libera  ;  neque  propterea 
est9  cur  aliqua  hominum  libertati  pernicies  imminere  timeatur, 

72.  Demonstratio  p.  I.   Deum  praescire  futura  libera  probatur 

1.  ex  vaticiniis  divinitus  inspiratis;  quare  Tertullianus  adv. 
Marcionem  II,  5:  „Praescientia  Dei  tantos  habet  testes,  quantos  fecit 
prophetas.u  Quod  vel  gentes  novisse  oraculorum  consultatio  testatur. 

2.  „Gonfiteri  Deum  efc  negare  praescium  futurorum  apertissima  insa- 
nia  est,u  scribit  verissime  s.  Augustinusde  civit.  Dei  V,  9.  Hanc  enim 
cognitionem  exigit  ejus  providentia  et  summa  perfectio ;  nam  ea  cogno- 
scere  sane  magna  est  perfectio,  necessaria  plane  ad  providam  creaturarum 
rationalium  in  suum  finem  dispositionem. 

3.  Necessarium  non  est  in  comprobanda  hac  veritate,  quam  s.  Scri- 
ptura  tam  evidenter  inculcat  et  supponit,  diutius  immorari.  Ea  proponi- 
tur  l)  Eccli.  23, 28  s. :  Oculi  Domini  multo  plus  lucidiores  sunt  super  solem, 
circumspicientes  omnes  vias  hominum  et  profundum  abyssi,  et  hominum 
corda  intuentes  in  absconditas  partes.  Domino  enim  Deo  antequam  crea- 
rentur  omnia  sunt  agnita:  sic  et  post perfectum  respicitomnia.lb.  39,24  s. : 
Opera  omnis  carnis  coram  illo,  et  non  est  quidquam  absconditum  ab  oculis 
ejus.  A  seculo  usque  in  seculum  respicit}  et  nihil  est  mirabile  in  conspectu 
ejus.  Quapropter  conc.  vaticanum  defmit  sess.  3  de  Deo  o.  rer.  Creat 
cap.  1 :  „Omnia  nuda  et  aperta  sunt  oculis  ejus,  ea  etiam,  quae  libera 
creaturarum  actione  futura  sunt.u 

73.  Demonstratio  p.  II.  Potius  ostendendum  est,  nullam  idcirco 
imminere  libertati  creatae  perniciem,  uttimuit  Gicero  de divinat.  daem. 


x)  Cf.  etiam  Eccli.  42,  16  ss. ;  Is.  41,  22  s. ;  44,  7  s. ;  46,  10  etc.  Fuse  eam  pro- 
bat  Hense  in  fasc.  lit.  Katholik  1872.  II,  1  ss. ;  Schwane  das  gottl.  Vorherwissen 
und  seine  neuesten  Gegner,  Monasterii  1855. 

1.  2;  quod  patribus  praeeuntibus,  praesertim  Augustino  et  Boethio 
praestabimus.   Patres  ita  fere  disserunt:   Deus  cognoscit  et  praescit  res 
uti  eae  sunt  et  geruntur.   Atqui  electiones  nostrae  liberae  sunt  libereque 
eliciuntur.  Ergo  Deus  videt  et  praevidet  nostras  electiones,  ut  sunt  liberae. 
Quare  Dei  praescientia  non  aufert,  sedsupponit,imofirmatnostramliber- 
tatem ;  falleretur  enim  Deus,  si  videndo  nos  libere  agere,  libere  non  age- 
remus.  „Non  igitur,  inquit  Augustinus  de  lib.  arb.  III,  3,  perejusprae- 
scientiam  mihi  potestas  adimitur,  quae  propterea  mihi  certior  aderit,  quia 
ille,  cujus  praescientia  non  fallitur,  adfuturam  mihi  esse  praescivit."   „Si- 
cut  tu,  prosequitur  c.  4,  memoria  tua  non  cogis  facta  esse,  quae  praeter- 
ierunt,  sic  Deus  praescientia  sua  non  cogit  facienda,  quaesunt."  Cf.  etiam 
de  civ.  Dei  V,  9.  Boethius  de  consol.  phil.  V  pros.  3  ss.  inter  alia  scri- 
bit:  „Sicut  scientia  praesentium  nihil  his,  quae  fiunt,  ita  praescientia  fu- 
turorum  nihil  his,  quae  ventura  sunt,  necessitatis  importat ;"  et  iterum : 
„Video  jacentem  aliquem:  necessitas  ei  non  infertur  a  visione  mea  ut 
jaceat;  sed  potius  a  jacente  mihi  infertur  necessitas  ut  videam."  Hinc 
plures  omnino  patres  statuunt *) :  „Praescientia  non  est  rerum  futurarum 
causa,  sed  quod  futurum  causa  (seu  ratio)  est  praescientiae ;  non  enim  ex 
praescientia  consequuntur  futura,  sed  ex  futuris  praescientia :  neque  ulla 
ratione  causat  (Deus)  futura,  quia  praevidet ;"  vel  cum  Damasceno  in 
dial.  cum  manich.  n.  79:   „Vis  praescia  Dei  non  ex  nobis  habet  causam: 
quod  autem  haec,  quae  facturi  sumus,  praevidet,  ex  nobis  est.  Nisi  enim 
ea  essemus  facturi,  neque  ipse  ea  praevidisset,  utpote  non  futura.  Et  prae- 
scientia  quidem  Dei  verax  est  et  infallibilis,  at  non  ipsa  est  causa,  ut  om- 
nino  fiat,  quod  futurum  est ;  sed  quia  nos  acturi  sumus  hoc  vel  illud,  ipse 
praenoscit."   Gf.  infra  n.  80 *■;  Anselmus  de  casu  diab.  c.  21. 

74.  Scholion.  Multiplici  modo  distingui  potest  propositio,  quae  hac 
in  quaestione  opponi  solet:  Quod  Deus  praescit,  necessario  erit.  Dist.  1.  ne- 
cessario  erit  necessitate  antecedente  (seu  consequentis)  orta  ex  nexu  cau- 
sali  inter  praescientiam  et  actionem  liberam  praevisam,  N. ;  necessario  erit 


*)  Ita  a  u  c  1 0  r  quaestionum  ad  orthod.  q.  58 ;  cf.  0  r  i  g  e  n  e  s  1.  7  in  c.  8  ad 
Rom.  11.  8 ;  c.  Cels.  1.  2  n.  18  ss. ;  de  or.  7 ;  H  i  e  r  0  n  y  m  u  s  in  Jer.  26,  3  et  alibi  saepe; 
Chrysostomus  hom.  59  al.  60  in  Matth.  18  n.  1;  hom.  68  in  Joan.  n.  2 ;  h.  27 
in  1.  Cor.  n.  2 ;  C  y  r  i  1 1  u  s  alex.  1.  9  in  Joan.  9;Augustinusde  civ.  Dei  1.  5  c.  10  ; 
de  unit.  Eccl.  n.  23 ;  tr.  53  in  Joan.  n.  4 ;  Gaudentius  brixian.  tract.  3 de paschate; 
Epiphanius  haer.  38  n.  6 ;  T h e 0 d 0 r e t u s  in  Psalm.  57,  4 ;  in Rom.  8, 30 ;  Rab. 
M  a  u  r  u  s  ep.  6 ;  H  u  g  0  a  s.  Victore  sentent.  1.  1  c.  12  etc.  Cf.  M  0  i  1  n  a  m  de  concor- 
dia  disp.  47  ss.  et  Francisc.  Romaeum  magistrum  general.  ord.  Praed.  in  lib.  de 
libertate  et  necess.  operum  c.  49,  qui  candide  fatetur :  » Si  ad  antiquos  doctores  te 
convertas,  reperies  fere  omnes  in  hanc  unam  convenisse  sententiam,  scil.  non  ex  eo, 
quod  Deus  novit  aliquid  futurum,  idcirco  futurum  est ;  sed  quia  futurum  est,  Deus 
novit.  Sic  enim  loquuntur  Hieronymus,  Augustinus,  Chrysostomus,  Origenes,  sic 
plerique  orthodoxi  proceres.*    Cf.  Thomassinus  VII,  3  ss. 

necessitate  consequente  (seu  consequentiae),  quae  oritur  ex  ipsa  libera 
voluntatis  electione,  quam  infallibiliter  praevidet  Deus  aliud  praevisurus,  si 
voluntas  aliter  elegisset,  Conc.  Dist.  2.  cum  s.  T  h  o  m  a  1  p.  q.  1 4  a.  1 3  ad  3 : 
Est  necessarium  secundum  rem,  N. ;  secundum  dictum,  Conc. ;  vel  3.  in 
sensu  diviso,  K,  in  sensu  composito,  Conc. ;  vel  4.  est  necessario  ne- 
cessitate  eventus,  quae oritur ex determinatione  causae,  N. ;  necessario  erit 
infallibilitate  eventus,  quae  oritur  ex  certitudine  praescientiae  divi- 
nae,  Conc. 

Quod  si  in  divinis  literis  Deus  subinde  exhibetur  dubius  circa  eventum 
futurum,  ut  Is.  5,  4  et  7 ;  6,  10 ;   Ez.  2,  5;  Joan.  4,  10;   5,  46  etc,  notetur 

1.  vel  Scripturam  de  Deo  nonnunquam  modo  humano  loqui;  vel  2.  ut  ait  s. 
Gregorius  M.  hom.  9  in  Ez.  8,  »per  hoc  quod  dicitur  si  forte  audiant  (Ez. 

2,  5),  quia  ex  magna  multitudine  pauci  audituri  sint,  demonstrari.  Per  dubi- 
tationem  ergo  sermonum  Dei  quid  significatur  aliud,  nisi  paucitas  auditorum  ?  * 
Vel  3.  » illa  dubitatione  arguitur  infidelitas,  non  opinatur  divinitas.  *  ut  in- 
quit  Augustinus  tract.  37  in  Joan.  n.  3.  Vel  4.  »verbum  ambiguum  for- 
sitan  majestati  Domini  non  potest  convenire,  sed  nostro  loquitur  afFectu,  ut 
liberum  homini  servetur  arbitrium,  ne  ex  praescientia  ejus  quasi  necessitate 
facere  quid  vel  non facere  cogatur, «  utcenset  Hieronymus  inJerem.  26,  3. 
Ceterum  5.  particula  'ulaj  quae  1.  c.  occurrit,  non  semper  significat  dubium  vel 
loquentis  spem,  sed  est  particula  conditionalis.  Pariter  particula  av  non  sem- 
per  dubium  designat,  sed  idem  saepe  valet  atque  utique  vel  redundat. 

75.  Tliesis  XCYIIL  Ad  divinae  scientiae  amplitudinem  eo- 
rum  quoque  liberorum  actuum  certa  infallibilisque  cognitio  per- 
tinet,  qui  licet  nunquam  exstituri  sint,  eocsisterent  tamen,  si  certa 
quaedam  conditio  poneretur. 

Declaratio.  Triplicis  generis  futura  distingui  possunt  a.  n  e  c  e  s  s  a  r  i  a, 
quae  scil.  causas  creatas  vi  legum  naturalium  physica  necessitate  consequun- 
tur,  ut  ex.  gr.  aliqua  eclipsis  solis ;  b.  1  i  b  e  r  a,  quae  pendent  a  libera  creatura- 
f*um  rationalium  voluntate,  ut  fuit  ante  eventum  negatio,  qua  Petrus  negavit 
Christum:  de  his  locuti  sumus  n.  72;  C.  conditionata,  quae  futurarevera 
essent,  si  certa  conditio  poneretur :  nunquam  tamen  erunt,  quia  nunquam  po- 
nitur  conditio.  De  horum  scientia  hac  in  thesi  loquimur. 

76.  Demonstratio.  1.  Vindicatur  Deo  haec  scientia  auctoritate 
Scripturae  in  qua  Deus  passim  non  conjectando,  sed  pro  certo  prae- 
dicit,  quid  libere  facturi  sint  homines  sub  conditione,  quae  tamen  nun- 
quam  posita  fuit.  Gognoscit  ergo  Deus  ejusmodi  futura  conditionata.  Ita 
Matth.  11,  20  s.:  Tunc  coepit  (Jesus)  exprobrare  civitatibus,  in  quibus 
factae  sunt  plurimae  virtutes  ejus,  quia  non  egissent  poenitentiam :  Vae 
tibij  Corozain;  vae  tibi,  Bethsaida,  quia  si  in  Tyro  et  Sidone  factae  essent 
virtutes,  quae  factae  sunt  in  vobis,  olim  in  cilicio  et  cinere  poenitentiam 
egissent.  1.  Reg.  23,  7  ss.  David  fugiens  regem  Saul  Geilam  se  receperat; 
quo  audito  Saul  urbem  expugnare  cogitavit.  Quapropter  David  consu- 
luit  Dominum:  Si  descendet  Saul  sicut  audivit  servus  tuus?  Domine  Deus 
Israel,  indica  servo  tuo.    Et  ait  Dominus:  Descendet.   Dixitque  David: 


futura  libera  conditionata.  57 

Si  tradent  me  viri  Ceilae  et  viros,  qui  sunt  mecum,  in  manus  Saul  ?  Et 
dixit  Dominus:  Tradent.  Quo  audito  aufugit,  unde  nec  Saul  descendit, 
nec  ceilitae  Davidem  tradere  poterant.  Est  hic  sermo  de  eventu  futuro 
libero  (tradent)  sub  conditione  (si  descendet),  quae  ob  Davidis  fugam  non 
fuit  adimpleta.  Gf.  Ex.  3,  19;  Jer.  38,  17;  Ez.  3,  4  ss.;  Luc.  22,  67  s.,  ex 
quibus  similis  formae  argumentum  potest  institui.  Cf.  L  e  s  s  i  u  s  de  gratia 
efficaci  c.  19  s. 

2.  Vindicatur  auctoritate  patrum,  qui  passim  quaerunt,  cur  Deus 
creaverit  daemones,  quos  praesciret  lapsuros;  cur  permiserit  Evam  ten- 
tari  a  diabolo,  cum  illius  praevideret  consensum ;  cur  gentibus  quibus- 
dam  evangelium  non  praedicetur  etc. ;  quibus  quaestionibus  ita  respon- 
dent,  ut  ratum  habeant,  Deum  jam  ante  creationis  decretum  novisse  fu- 
tura  libera,  quae  sub  qualibet  conditione  exstitura  essent,  et  secundum 
hanc  scientiam  sua  moderatum  esse  decreta.  Probatur 

3.  ex  disputatione  catholicorum  cum  massiliensibus  sec.  V.,  qui 
Deo  hanc  scientiam  vindicabant.  Nunquam  vero  massilienses  ideo  er- 
roris  arguebantur,  sed  quod  illius  occasione  errores  tuebantur. 

Cum  enim  ab  eis  quaererent  catholici,  quare  ex  duobus  infantibus,  qui 
rnox  post  nativitatem  moriuntur,  unus  baptismatis  consequatur  gratiam,  alter 
ea  privetur :  respondere  solebant,  ideo  illum  consecutum  esse  baptisma,  quod 
Deus  praevidit  eum  bene  operaturum,  si  diutius  vixisset;  aiterum  vero  gratia 
fuisse  privatum,  quod  Deus  praevidit  eum  in  hypothesi  longioris  vitae  male  ope- 
raturum.  Quod  si  Augustinus  horum  futurorum  praescientiam  denegare 
videtur  Deo,  distinguatur  quaestio  de  re  a  quaestione  de  nomine:  quaestio 
scil.,  num  Deus  haec  libera  conditionata  cognoscat,  a  quaestione,  num  talis 
cognitio  possit  vocari  praescientia.  Hoc  alterum  est  quod  negat  Augusti- 
nus.  »  Quid  ?  quod  ipsa  omnino  exinanitur  praescientia,  inquit  ipse  de  anima 
et  ejus  orig.  I,  12,  si  quod  praescitur,  non  erit.  Quomodo  enim  recte  dicitur 
praesciri  futurum,  quod  non  est  futurum?*  scil.  quod  revera  non  est  exsti- 
turum,  deficiente  conditione.  Cf.  de  dono  persev.  n.  22.  23;  de  praedest.  Ss. 
n.  17.  24.  Rem  vero  ipsum  agnovisse  liquet  ex  1.  de  corr.  et  gr.  c.  8  n.  19: 
» Respondeant,  si  possunt,  cur  illos  Deus,  cum  fideliter  et  pie  viverent,  non 
tunc  de  vitae  hujus  periculis  rapuit,  ne  malitia  mutaret  intellectum  eorum  et 
ne  fictio  deciperet  animas  eorum  (Sap.  4,  11)?  Utrum  hoc  in  potestate  non 
habuit,  an  eorum  mala  futura  nescivit?  Nempe  nihil  horum  nisi  perversissime 
atque  insanissime  dicitur. « 

4.  Probatur  thesis  ex  praxi  Ecclesiae  communique  fidelium  sensu 
recurrentium  in  suis  orationibus  ad  Deum,  ut  velit  hocvel  illud  ipsis  con- 
cedere  vel  ipsos  ab  hoc  illove  periculo  liberare,  si  quidem  praevideret,  ad 
eorum  salutem  id  prodesse.  Supponit  ergo  fidelium  sensus  Deum  prae- 
scire  quid  sub  quavis  conditione  possibili  futurum  sit.  Unde  belle  dixit 
Ludovicus  legionensis  0.  S.  Aug.  hanc  scientiam  tot  pro  se  habere 
doctores,  quot  homines  sunt  in  mundo. 

5.  Vindicatur  vel  ipsa  gentilium  hac  in re  conspiratione :  qui  ideo 
consulebant  oracula  in  rebus  dubiis,  quod  certissime  credebant,  Deum 
scire,  quid  eventurum  esset  sive  hoc  sive   aliud  eligerent. 

6.  R  a  t  i  o  n  e  denique  probatur  haec  scientia  Deo  inesse,  tum  quia 

summa  est  perfectio,  cujus  etsi  minimo  in  gradu  participes  sunt  creaturae 

rationales  pro  gradu  perspicaciae  luminis  intellectualis :  cf.  2.  Reg.  19,  7; 

3.  Reg.  12,  7;  Jo.  11,  21  etc;  tum  quia  ea  non  admissa  explicari  nequit. 

quomodo  Deus  provide  sua  decreta  circa  naturas  liberas  condere  possit. 

vel  harum  libertas  salva  incolumisque  maneat.   Hinc  legimus  de  justo, 

qui  non  diu  vivit,  Sap.  4,  11:  Raptus  est,  ne  malitia  mutaret  intellectum 

ejus  aut  ne  fictio  deciperet  animam  illius.  Regitur  ergo  Deus  in  sua  provi- 

dentia  hac  cognitione,  ut  hoc  vel  illud  periculum  et  malum  a  suis  avertat 

dilectis.  Et  sane  sine  hac  cogmtione  poterit  Deus  tentare,   non   certo 

disponere  et  praedestinare  opera  sua  circa  homines. 

» Consentaneum  enim  est,  inquit  G-regoriu.s  nyssenus  in  orat.  de  iis, 
qui  immature  abripiuntur,  eum  qui  futurum  aeque  ac  praeteritum  cognoscit, 
progressum  infantis  ad  adultam  aetatem  prohibere,  ne  malum  perficiatur,  quod 
in  eo,  si  ita  victurus  esset,  vi  praescia  cognitum  est  .  .  .  Hoc  de  morte  infan- 
tium  opinamur,  quod  qui  ratione  omnia  facit,  ex  benignitate  sua  materiam 
subtrahit  improbitatis,  non  concedens  tempus  liberae  electioni  per  vim  prae- 
sciam  cognitae,  ut  per  opera  in  nequitiae  fastigio  sese  exserat. «  Ita  et  G-re- 
gorius  M.  Moral  I.  33  c.  9  docet,  justis  prodesse,  si  subinde  vexentur,  »quia 
mira  potentia  praevidet  Deus,  quod  si  quieti  et  liberi  in  tranquillitate  per- 
sisterent,  tentationes  ferre  adversarii  non  valentes  mentes  prostratae  vulneri- 
bus  jacerent. «  Cum  ergo  tot  tantisque  argumentis  haec  scientia  Deo  vindicetur, 
nihil  mirum,  si  nunc  a  nullo  theologo  catholico  in  dubium  revocatur.  Si  qua 
est  controversia,  tota circa  illius  medium  versatur.  Cf.  Franzelin  thes. 45; 
Suarez  in  opusc.  de  scientia  Dei  futurorum  conting.;  Stentrup  th.  28  s.; 
Tiib.  Qtlsch.  1850  p.  495  ss.  et  egregiam prorsus  disput.  Bastidae  in  congr. 
de  auxiliis  apud  Liv.  Meyer  hist.  1.  5  c.  43,  qui  c.  45  alia  prolixa  disputa- 
tione  ostendit,  hanc  cognitionem  in  Deo  esse  certissimam,  nullatenus  conje- 
cturalem. 

77.  Sckolion.  Quaedam  de  perfectione  divini  intellectus,  de  medio  in 
quo  res  cognoscit  et  de  potioribus  scientiae  divinae  partitionibus  addamus. 

I.  Quod  perfectionem  divini  intellectus  divinaeque  cognitionis  attinet,  ea 
ex  quadruplici  fonte  dimanat.  Sane  consideretur 

1.  illius  o  b j  e  c  t  u m ;  illud  tam  late  patet,  quam  verum,  quam  intelligibile. 

2.  Ipse  intellectus,  quatenus  vis  est  intelligendi ;  infinitae  is  est 
virtutis  et  perspicaciae.  »Deus,  inquit  s.  Bernardus  de  consid.  V,  4,  scien- 
tiarum  Dominus  est,  qui  solus  solam  nesciat  ignorantiam,  qui  totus  sit  lux, 
et  tenebrae  in  eo  non  sint  ullae,  totus  sit  oculus  et  minime  aliquando  fallitur, 
quia  minime  clauditur;  qui  extra  se  non  quaerat  lumen,  cui  admoveatur  ut 
videat,  ipse  qui  videt,  ipse  unde  videt. «    Consideretur 

3.  modus,  quo  intellectus  suum  attingit  amplissimum  objectum;  illud 
attingit  neque  successive,  neque  discursu,  neque  etiam  attingit  singula  objecta 

sejunctim  et  confuse,  sed  unico  actu  simul  omnia  et  singula  intuetur,  minima 
etiam  et  vilissima,  idque  distinctissime,  summa  perspicuitate  summoque  ordine. 
»Cum  dempsero,  scribit  Augustinus  ad  Simplic.  II.  q.  2  n.  3,  de  humana 
scientia  mutabilitatem  et  transitus  quosdam  a  cogitatione  in  cogitationem, 
cum  recolimus  ut  cernamus  animo,  quod  in  contuitu  ejus  paulo  ante  non  erat, 
atque  ita  de  parte  in  partem  crebris  recordationibus  transsilimus,  unde  etiam 
ex  parte  dicit  esse  Apostolus  nostram  scientiam  (l.Cor.  13,9):  cumergohaec 
cuncta  detraxero  et  reliquero  solam  vivacitatem  certae  atque  inconcussae  veri- 
tatis  una  atque  aeterna  contemplatione  cuncta  collustrantis,  imo  non  reli- 
quero  (non  enim  hoc  habet  humana  scientia),  sed  pro  viribus  cogitavero  in- 
sinuatur  mihi  utcunque  scientia  Dei.* 

4:.  Consideretur  tandem  accuratius  scientia  exinde  efflorescens.  Ea 
censeri debet lucidissima,  quae  veri nominis sit  intelligentia  propter  cogni- 
nitionem  principiorum,  scientia  propter  cognitionem  conclusionum,  sa- 
pientia,  propter  cognitionem  omnium  ex  altissima  causa,  comprehensiva, 
unico  contenta  actu,  in  qua  omnia  facta  et  non  facta,  etiamsi  per  se  vita  ca- 
reant,  vita  sunt.  Quod  ita  declarat  s.  Augustinus  tract.  1  in  Joan.  n.  1 7 : 
» Faber  facit  arcam.  Primo  in  arte  habet  arcam :  si  enim  in  arte  arcam  non 
haberet,  unde  illam  fabricando  proferret  ?  Sed  arca  sic  est  in  arte,  ut  non  ipsa 
arca  sit,  quae  videtur  oculis.  In  arte  invisibiliter  est :  in  opere  visibiliter  erit 
.  .  .  Attendite  ergo  arcam  in  arte  et  arcam  in  opere.  Arca  in  opere  non  est 
vita;  arca  in  arte  vita  est,  quia  vivit  anima  artificis,  ubi  sunt  ista  omnia  an- 
tequam  proferantur.  Sic  ergo,  fratres  carissimi,  quia  Sapientia  Dei,  per  quam 
facta  sunt  omnia,  secundum  artem  continet  omnia,  antequam  fabricet  omnia; 
hinc  quae  fiunt  per  ipsam  artem,  non  continuo  vita  sunt,  sed  quidquid  factum 
est,  vita  in  illo  est.  Terram  vides,  est  in  arte  terra.  Coelum  vides,  est  in  arte 
coelum.  Solem  et  lunam  vides,  sunt  et  ista  in  arte :  sed  foris  corpora  sunt,  in 
arte  vita  sunt  *■). «  Hinc in scientia divina,  ut  scribit  Augustinus  de civit.  Dei 
XI,  10»  sunt  immensi  quidam  atque  infiniti  thesauri  rerum  intelligibilium,  in 
quibus  sunt  omnes  invisibiles  atque  incommutabiles  rationes  rerum  2)  etiam 
visibilium  et  mutabilium,  quae  per  istam  factae  sunt,  quoniam  Deus  non  ali- 
quid  nesciens  fecit,  quod  nec  de  quolibet  homine  artifice  recte  dici  potest. 
Porro  si  sciens  fecit  omnia,  ea  utique  fecit,  quae  noverat. «  Censeri  deinde 
debet  scientia  divina  non  accidens,  sed  substantia,  aeterna  atque  immutabilis, 
nec  theoretica  tantum  et  infecunda,  sedpractica,  summe  efficax  et  causa  rerum, 


1)  Huic  considerationi  innititur  divisio  cognitionis  angelicae  apucl  eundem 
s.  doctorem  in  matutinam,  qua  angeli  res  creatas  in  arte  divina,  inrationibus  ae- 
ternis  vident,  et  in  vespertinam,  qua  illas  in  se  vident.  „Cognitio  creaturae,  in- 
quit  de  civ.  Dei  XI,  7,  in  se  ipsa  decoloratior  est,  ut  ita  dicam,  quam  cum  in  Dei  sa- 
pientia  cognoscitur  velut  in  arte,  qua  facta  est.  Ideo  vespera  congruentius  quam  nox 
dici  potest. «   Cf.  T  h  o  m  a  s  in  1  dist.  36  q.  1  a.  3  ad  2.  3 ;  S  c  h  e  e  b  e  n  §  94. 

2)  Hae  rationes  rerum  sunt  i  d  e  a  e  divinae,  quas  idem  s.  doctor  ita  describit 
1.  83  qq.  q.  46 :  » Sunt  namque  ideae  principales  formae  quaedam  vel  rationes  rerum 
stabiles  atque  incommutabiles,  quae  ipsae  formatae  non  sunt,  ac  per  hoc  aeternae 
ac  semper  eodem  modo  se  habentes,  quae  in  divina  intelligentia  continentur.  Et  cum 
ipsae  non  oriantur  neque  intereant,  secundum  eas  tamen  formari  dicitur  omne,  quod 
oriri  et  interire  potest  et  omne  quod  oritur  et  interit. «  Cf.  Thomas  1  p.  q.  15; 
quodlib.  4.  q.  1  a.  1 ;  Ruiz  de  ideis,  de  veritate  ac  de  vita  Dei. 

hinc  summa  prudentia,  quia  perfecte  complectitur  rectam  rationem  agi- 
bilium  et  ars  nobilissima,  quia  continet  rectam  rationem  factibilium.  Prae- 
clare  eam  itadescribit  s.  Bonaventura  Breviloquii  p.  1  c.  8:  »Et  quia  ipsa 
non  tantum  est  cognoscitiva,  sed  est  etiam  ratio  cognoscendi  omnia,  ideo  in 
quantum  est  ratio  cognoscendi  omnia  cognita,  dicitur  lux;  in  quantum  est 
ratio  cognoscendi  visa et  approbata,  dicitur  speculum;  in  quantum  est ratio 
cognoscendi  praevisa  et  disposita,  dicitur  exemplar;  in  quantum  est  ratio 
cognoscendi  praedestinata  et  reprobata,  dicitur  liber  vitae.  Est  igitur  liber 
vitae  respectu  rerum,  ut  redeuntium;  exemplar  ut  exeuntium;  specu- 
lum  ut  euntium,  lux  vero  respectu  omnium.  Ad  exemplar  autem  spectat 
idea,  verbum,  ars  et  ratio.  I  d  e  a  secundum  actum  praevidendi ;  v  e  r  b  u  m,  se- 
cundum  actum  proponendi;  ars  secundum  actum  prosequendi;  ratio,  se- 
cundum  actum  perficiendi,  quia  superaddit  intentionem  finis.  Quia  vero  haec 
omnia  unum  sunt  in  Deo,  ideo  frequenter  accipitur  unum  pro  alio. «  Eadem 
quoque  Dei  cognitio  rationem  etiam  habet  praescientiae,  visionis  et 
memoriae  prout  ejusdem  objectum  erit  vel  est  vel  fuit.  Cf.  Damianus 
opusc.  36;  Suarez  de  Deo  III,  ]  ss. ;  De  San  t.  1  p.  III  c.  4. 

78.  Qua  occasione  quaeritur,  quo  sensu  sit  Deus  summa  veritas. 

1.  Censeri  debet  veritas  prima  objectiva  et  fundamentalis, 
tum  quia  est  primum  objectum  intelligibile  ideoque  ratio  et  fundamentum 
cognitionis,  tum  quia  est  mensura,  regula  et  exemplar  omnium  possibi- 
lium,  ratio  omnia  determinans.    Gf.  Thomas  1  q.  14.  16. 

2.  Deus  est  prima  veritas  formalis,  quae  continetur  adaequatione 
intellectus  cum  objecto ;  nam  divinus  intellectus  adaequat  perfectissime 
suum  objectum  princeps  i.  e.  divinam  essentiam,  quae  omnium  est  men- 
sura,  regula  et  exemplar,  et  quidem  per  identitatem. 

3.  Deus  est  veritas  originalis  seu  fons  omnis  veritatis,  quae  ab 
eo  non  solum  revelatione  in  nos  derivatur,  sed  et  creatione,  vi  cujus  ve- 
ritas  redundat  in  creaturas,  ex  creaturis  in  intellectum,  ex  intellectu  in 
mores,  in  verba,  in  reliqua  signa.   Denique 

4.  Deus  ratione  sanctitatis  est  summa  veritas  moralis,  quae  fal- 
lere  non  potest.  Cf.  Lessius  1.  VI;  Scheeben  §  83.  90  ss. 

79.  II.  Ut  de  medio  divinae  scientiae  aliqua  dicamus,  sciendum  est,  no- 
mine  medii  cognitionis  illud  intelligi,  quod  est  causa  seu  melius  ratio,  cur 
aliquid  cognoscatur.  Cum  auteni  multiplex  distinxerimus  divinae  scientiae  ob- 
jectum,  quid  de  ejusdem  medio  tenendum  sit,  paucis  explicabimus. 

1.  Essentiam  suam  Deus  cognoscit  absque  ullo  medio  a  se  distincto,  sed 
per  se  ipsam:  neque  mirum,  nam  intellectus  cum  ipsa  identificatur. 

2.  Possibilia  cognoscit  Deus  in  sua  essentia,  quae  est  medium  cognitum, 
quo  creaturas  possibiles  quoad  essentias  et  proprietates  cognoscit:  sunt  enim 
possibilia  totidem  imitamenta,  repraesentationes,  adumbrationes  essentiae  per- 
fectionisque  divinae. 

3.  Kes  creatas  videt  Deus  in  primis  in  suis  decretis  atque  ideis  arche- 
typis.  Hinc  Dionysius  Areop.  de  div.  nom.  c.  7  n.  2  scribit:  »Non  habet 
Deus  peculiarem  scientiam  sui,   aliam  vero  in  communi  res  ceteras  comple- 

ctentem ;  ipsa  enim  omnium  causa  seipsam  cognoscens  nullo  modo  ea,  quae 
ab  ipsa  sunt  et  quorum  causa  est,  ignorabit.  Hac  igitur  Deus  res  cognoscens 
non  scientia  rerum,  sed  scientia  sui  ipsius  ipsas  novit. <<c  Quae  tamen  non  ita 
exclusive  accipienda  sunt,  ut  non  etiam  vere  dici  possit,  Deum  videre  res 
creatas  in  se  ipsis.  Non  desunt  enim  qui  tueantur,  Deum  videre  res  creatas 
etiam  in  semetipsis:  quo  tamen  non  dicimus,  res  esse  causam  proprie  dictam 
scientiae  divinae,  sed  significamus,  Deumres  creatas  cognoscere  etiam  secundum 
seipsas,  adeo  ut  scientia  divina  terminetur  in  ipsis,  et  ipsae  secundum  suum 
esse  reale  et  objectivum  terminus  sint  divinae  scientiae.  Cf.  Franzelin  th. 
39;  sed  Kleutgenq.  3  c.  2  a.  14  statuit,  »ex  veterum  communi  sententia 
dicendum  videtur :  Deus  creata  non  cognoscit  nisi  in  se  ipso  *  non  solum  tam- 
quam  medio  quo,  sed  tamquam  medio  in  quo,  ut  ipse  se  explicat. 

80.  Quo  medio  praevideat  Deus  futura  libera.  Longe  acrior  est  contro- 
versia  de  medio,  quo  Deus  cognoscit  futura  libera.    Qua  de  re  censemus 

1.  Deum  futura  iibera  sive  absoluta  sive  conditionata  non  videre  in  suis 
decretis  voluntatem  liberam  antecedenter  ad  actumpraedeterminantibus.  Ejus- 
modi  enim  decreta  a.  non  videntur  posse  bene  conciliari  cum  libertate  creatae 
voluntatis;  neque  b.  cum  iila  non  paucorum  patrum  doctrina  (n.  73),  non 
ideo  futura  libera  esse,  quia  a  Deo  videntur,  sed  ideo  videri,  quia  erunt.  » Illud 
scire  interest,  inquit  Damascenus  F.  0.  II,  30,  Deum  omnia  quidem  prae- 
scire,  sed  non  omnia  praefinire.  Praescit  enim  ea,  quae  in  nostra  potestate  sunt, 
at  non  idem  ea  praefinit.  Nec  etiam  malitiam  patrari  vult,  nec  rursus  virtuti 
vim  affert.  *  Neque  juvat  C.  provocare  sive  ad  Scripturae  x),  sive  ad  patrum 
dicta,  quibus  affirmant,  Deum  omnia  scire  in  decretis  suis  immutabilibus  et 
in  quantum  est  omnium  causa.  Haec  enim  a.  non  ita  intelligi  possunt,  ut 
pereat  libertas.  [3.  Si  ea  presse  sumuntur,  Deus  constituitur  auctor  peccatL 
Deinde  y.  in  ejusmodi  testimoniis  saepe  sermo  est  de  effectibus,  qui  vel  a 
solo  pendent  Deo,  vel  a  causis  necess  ariis,  vel  de  iis  decretis,  quae  re- 
guntur  praescientia  futurorum  liberorum,  ideoque  eam  jam  praesupponunt. 
Praeterea  6\  licet  sensu  latissimo  sumantur  illa  verba :  Deus  facit  ventura  vel 
similia,  omnia  tamen  exigunt,  ut  dicamus,  Deum  aliter  facere  ea,  quae  per- 
tinent  ad  ordinem  moralem,  qui  naturae  vires  non  excedit;  aliter  ea,  quae 
spectant  ad  ordinem  supernaturalem ;  aliter  denique  mala  moralia,  si  sensu 
aliquo  sano  dici  possit,  Deum  haec  facere.  Ceterum  s.  non  videmus,  qua  exegesi 
ejusmodi  theoria  ex  plerisque  effatis,  quae  pro  ea  afferri  solent,  inferri  possit, 
cum  non  necessario  exigant  decreta  voluntatis  divinae  actus  physice  praede- 
terminantia.  Nam  certum  est,  nihil  exstiturum  esse  Deo  non  volente  vel  non 
permittente  (n.  87).  Quare  verissime  dici  potest,  Deum  omnia  videre  in  suis 
decretis,  quibus  singula  vult  vel  permittit.  Sed  haec  ipsa  decreta  divina  jam 
praesupponunt,  ut  sint  provida  et  liberum  non  perimant  arbitrium,  cognitio- 
nem  certam  omnium,  quae  sub  qualibet  conditione  sint  futura :  nisi  forte  quis 
dicat,  Deum  etiam  futura  conditionata  cognoscere  in  decretis  suis  conditio- 


J)  Ephes.  1,  11 :  Qui  operatw  omnia  secundum  consilium  voluntatis  suae;  Prov. 
21,  1 ;  Sicut  divisiones  aquarum,  ita  cor  regis  in  manu  Domini,  quocunque  voluerit  in- 
clinabit  illud;  Is.  45,  11  sec.  LXX:  6  Ssbc,  ...  6  TCoi-r)aa<;  xa  srcspx'V£Va-  ^f.  Hense  in 
Katholik  1873  K,  525  ss. ;  Franzelin  thes.  43;  Thomassinus  VII,  3  ss.,  qui 
copiose  ex  patribus  decreta  praecleterrninantia  rejicit. 

natis,  quibus  scil.  Deus  decernit,  ad  quid  voluntatem  creatam  in  qualibet  con- 
ditione  velit  praedeterminare,  quam  miram  opinionem  egregie  refellit  Ba- 
stida  1.  c.  c.  47.  Ergo  non  vi  decreti  primum  scit  Deus,  quid  futurum  sit 
sub  determinata  conditione,  sed  tantum  illius  futuri  liberi  actualem  exsistentiam. 

2.  Ad  explicandam  praescientiam  futurorum  sufficiens  non  videtur  sen- 
tentia,  quae  contendat,  Deum  ideo  cognoscere  futura  libera,  quod  hinc  quidem 
ea  vere  exstitura  sunt,  inde  vero  intuitus  Dei  aeternus  ac  prorsus  immuta- 
bilis  est,  ita  ut  aeternitate  sua  omnia  transgrediatur  tempora:  hinc  consequi, 
omnia  Deo  in  sua  aeternitate  esse  praesentia  ideoque  ab  eo  videri ;  nam  aliis 
praetermissis, haec solutio  non  est  adaequata,  nec  nodum  difficultatis,  quae 
inest  huic  mysterio,  solvit:  nam  Deushaecfuturaliberavidet,  antequam  eorum 
exsistentiam  decernit,  ideoque  antequam  ea  exstitura  cognoscit,  per  scientiam 
m  e  d  i  a  m ;  unde  scientia  visionis  non  est  primus  fons,  ex  quo  hanc  cognitionem 
hauriat.    Cf.  B  e  c a n  u  s  c.  10  q.  10;  V a s  qu  e z  in  1  p.  d.  64. 

3.  Adaequate  tunc  tantum  solvitur  nodus  quaestionis,  cum  explicatur 
modus,  quo  Deus  videt  fufura  conditionata,  interquae  recenseri  debent  etiam 
futura  libera  absoluta  ante  conceptum  decretum  de  condendo  mundo.  Qua  de 
re  duplex  est  sententia,  quarum  una  a  theologis  non  paucis  iisque  haud  sper- 
nendis  (Henao  laudat  biscentos)  defendi  solet:  ideo  scil.  videre  Deum  futura 
libera  sub  conditione  nunquam  ponenda  exstitura,  quod  hinc  quidem  illius  in- 
tellectus,  utpote  infinitae  perfectionis  summe  est  perspicax  atque  ad  omne  verum 
perspiciendum  determinatus,  adeo  ut  nulla  particula  veri  eum  effugere  possit : 
inde  vero  negari  nequit,  haec  futura  veritatem  habere  determinatam,  semper 
enim  verum  est,  creaturam  liberam  hac  illave  conditione  posita  hoc  illudve 
esse  acturam.  Cf.  in  primis  Suarez  de  scientia  fut.  conting.  et  proleg.  2  de 
gratia :  Franzelinth.  42ss. ;  —  Bellarminus  degr.  et  lib.  arb.  IV,  1 5  cum 
Becano  aliisque  censet,  Deum  praevidere  futura  libera  sive  conditionata  sive 
absoluta  in  comprehensione  libertatis  creatae.  Cui  tamen  sententiae  illud  opponi 
solet,  cum  ea  consistere  non  posse  vel  actuum  libertatem  vel  praescientiae  in- 
fallibilitatem ;  eatenus  enim  Deus  infallibiliter  ex  voluntatis  comprehensione 
cognoscere  posset,  quid  ea  actura  esset,  quatenus  inter  actum  primum  et  secun- 
dum  nexus  esset  ex  se  infallibilis ;  atqui  tali  nexu  admisso  perit  voluntatis  in- 
differentia,  in  qua  consistit  ipsa  libertas. 

In  tanta  hujus  mysterii  obscuritate  praeplacet  nobis  responsio  s.  Au- 
gustini  in  Ps.  49  n.  18:  »Ne  forte  hoc  a  me,  fratres,  exspectetis,  ut  ex- 
plicem  vobis,  quomodo  cognoscat  Deus ;  hoc  solum  dico,  non  sic  cognoscit,  ut 
homo ;  non  sic  cognoscit,  ut  angelus ;  et  quomodo  cognoscit,  dicere  non  audeo, 
quoniam  et  scire  non  possum.  Unum  tamen  scio,  quia  et  antequam  essent, 
omnia  noverat  Deus. «  Vere  proinde  mirabilis  facta  est  scientia  tua  ex  me,  con- 
fortata  est  et  non  potero  ad  eam  Ps.  138,  6. 

8 1 .  III.  Kestat,  ut  de  potioribus  divisionibus  scientiae  divinae  loquamur, 
Fundamentum  distinctionis  non  aliunde  petitur,  quam  ex  objecti  cogniti  di- 
versitate,  quod  Deus  simplicissimo  actu  attingit.    Ex  objectis  enim 

1.  alia  necessaria  sunt,  alia  ita  exsistunt,  ut  non  esse  etiam  possent  seu 
sunt  contingentia,  eo  quod  eorum  exsistentia  pendet  a  libero  arbitrio  sive  Dei 
sive  etiam  creaturae.  Scientia  Dei,  quatenus  priora  attingit,  dicitur  a  recen- 
tioribus  necessaria  vel  naturalis  :  quatenus  altero  loco  recensita  intuetur, 
libera  sive  contingens. 


i)e  voluntate  Dei.  (33 

2.  Iterum  objectorum  alia  sunt  physice  exsistentia,  alia  tantum  possi- 
bilia.  Illa  Deus  velut  coram  se  intuetur,  haec  mente  ac  intelligentia  compre- 
hendit.  Exsistentium  cognitio  scientia  visionis  dicitur,  possibilium  com- 
prehensio  scientia  simplicis  intelligentiae. 

De  scientia  media.  —  3.  Inter  utriusque  divisionis  membra  interseritur 
claritatis  gratia,  non  spiritu  novitatis,  tertia  scientia,  quae  ratione  loci  inter- 
medii,  quem  occupat,  scientia  media  dicitur,  eaque  versatur  circa  futura  li- 
bera  conditionata.  Jure  autem  occupat  locum  intermedium,  convenit  enim  cum 
utroque  membro  utriusque  divisionis,  sed  simul  etiam  ab  utroque  discrepat. 
Sic  ex.  gr.  cum  scientia  naturali  convenit,  quia  antecedit  omne  decretum  li- 
berum  voluntatis  divinae ;  sed  discrepat  etiam  ab  illa,  eo  quod  aliud  atque 
aliud  Deus  cognoscere  posset  pro  diversa  libera  voluntatis  creatae  determi- 
natione  sub  eadem  conditione :  ideoque  convenit  cum  scientia  libera  et  contin- 
genti,  a  qua  tamen  iterum  differt  eo,  quod  non  supponit  decretum  actu  in  Deo 
exsistens,  quo  decernat  eorum  exsistentiam.  Actus  quoque,  qui  ejus  sunt  ob- 
jectum  et  futuribiles  dicuntur,  medii  sunt  inter  actus  mere  possibiles 
et  vere  futuros.  Non  desunt  tamen  graves  theologi,  qui  cum  ultro  Deo  co- 
gnitionem  actuum  liberorum  conditionatorum  vindicant,  adaequatam  censeant 
partitionem  scientiae  divinae  in  scientiam  visionis  et  scientiam  simplicis  in- 
telligentiae  illamque,  quae  m e d i a  dicitur,  ad hanc revocant.  Ita  Salmeron, 
Valentia,  Vasquez,  Bellarminus,  Ysambertus  etc. ;  ita  et  veteres 
scholae  theologi.  Quare  in  hac  materia  sedulo  distinguatur  quaestio  de  re  a 
quaestione  de  nomine,  quae  indifferens  censeri  potest,  non  vero  illa. 

4>  Alia partitio  est in  scientiam  approbationisPs.  1,6;  2. Tim,  1,19 
etc.  et  reprobationis  Matth.  7,  23;  Luc.  13,  27;  prout  cognitio  Dei  ad- 
junctum  habet  actum  voluntatis  complacentiae  vel  aversionis.  Medium  locum 
inter  utrumque  membrum  occupat  scientia  simplicis  notitiae,  quae  scil. 
nullum  ejusmodi  actum  voluntatis  comitem  habet.  Nomine  tamen  scientiae 
approbationis  veteres theologi intelligebant etiam  scientiam  Dei  practicam, 
quae  rerum  effectioni  praelucet.  Aliae  distinctiones  minoris  sunt  momenti 
atque  ex  ipsis,  quibus  enunciantur  terminis,  intelliguntur.  De  divisione  scien- 
tiae  Dei  in  speculativam  et  practicam  cf.  Thomas  in  1  p.  q.  14  a.  16; 
et  de  toto  hoc  argumento  opus  egregium  Did.  Euiz  de  ideis  et  vita  Dei;  de 
scientia  media  cum  utilitate  legetur  M  annhart  ingenua  indoles  scientiae  mediae. 

Articulus  III. 

De   voluntate  Dei. 

82.  Quae  voluntatem  Dei  spectant,  revocare  possumus  ad  ejus  ob- 
jectum,  praerogativas,  varias  partitiones,  actus. 

§  1.  De  voluntatis  divinae  olbjecto. 

83.  De  objecto  voluntatis  divinae  disserentes  supponimus:  1.  Divi- 
nae  voluntatis  objectum  princeps,  quod  ipse  necessario  amat,  esse  di- 
vinam  essentiam  seu  bonitatem;  2.  objectum  secundarium  illudque  sim- 
plici  complacentia  necessario  dilectum,  esse  ipsas  creaturas  possibiles ; 
3.  voluntatem  divinam  etiam  circa  creaturas,  si  quae  sunt,  versari ;  4.  ob- 
jectum  formale  motivum  et  adaequatum  divinae  voluntatis  esse  ipsam 

divinam  bonitatem;  5.  nullum  malum  qua  tale  objectum  esse  divinae 
voluntatis;  6.  malum  vero  sive  poenae  sive  defectus  naturalis  per  acci- 
dens  objectum  esse  posse  divinae  voluntatis.  Haec  enim  vix  ullam  prae 
se  ferunt  difficultatem.  Gum  vero  de  malo  c  u  1  p  a  e  specialis  sit  difficul- 
tas,  accuratius  de  ea  agemus. 

84.  Thesis  XCIX.  Deus,  quamvis  malum  culpae  velle  aut  in- 
tendere  nequeat,  salva  tamen  sua  sanctitate  permittere  potesU 

Declaratio  p.  I.  Thesis  est  contra  quosdam  e  reforaiatoribus  sec.  XVI. 
et  etiam  contra  haereticos  veteres,  intra  quos  mediam  tuetur  Ecclesia  senten- 
tiam,  ut  notat  s.  Augustinus  in  1.  de  haeresibus  c.  65.  66:  »Coluthiani  a 
quodam  Colutho  (c.  a.  316),  qui  dicebat  Deum  non  facere  mala,  contra  illud, 
quod  scriptum  est:  Ego  Deus  creans  mala  (Is.  45,  7);  floriniani  a  Florino 
(c.  a.  180),  qui  e  contrario  dicebant  Deum  creasse  mala,  contra  id,  quod  scri- 
ptum  est:  Fecit  Deus  omnia  et  ecce  bona  valde  (Gen.  1,  3l),  ac  per  hoc  quam- 
vis  contraria  inter  se  dicentes,  tamen  ambo  divinis  eloquiis  resistebant.  Creat 
enim  Deus  mala  poenas  justissimas  irrogando,  quod  Coluthus  non  videbat : 
non  autem  malas  creando  naturas  atque  substantias,  in  quantum  sunt  naturae 
atque  substantiae,  uti  Florinus  errabat. «  Non  intendimus  in  thesi  demon- 
strare,  Deum  peccare  non  posse,  quod  vix  quisquam  neget ;  sed  ostendemus,  nul- 
latenus  posse  admitti  impiam  eorum  opinionem,  qui  censeant,  Deum  ab  aeterno 
velle,  decernere,  praedestinare  peccata  creaturarum  rationalium,  etin  tempore 
sive  mediate  sive  immediate  impellere  homines  ad  peccandum.  Id  unum  con- 
cedimus,  Deum  salva  sua  sanctitate  posse  permittere  peccata  et  nonnisi,  ea 
permissione  supposita,  eadem  ordinare  pro  sua  sapientia,  bonitate  et  potentia 
in  finem  bonum.  Quae  assertio  nullam  quidem  habet  difficultatem  theologicam, 
difficultatibus  tamen  exegeticis  est  obnoxia,  cum  locutiones  aliquae  ss.  litera- 
rum  adversariis  favere  videantur. Ea autem  est  de  fide  ex  conc.  tridentini 
sess.  6  can.  6 :  »  Si  quis  dixerit,  non  esse  in  potestate  hominis  vias  suas  malas 
facere,  sed  mala  opera  ita  ut  bona  Deum  operari,  non  permissive  solum,  sed 
etiam  proprie  et  per  se,  adeo  ut  sit  proprium  ejus  opus  non  minus  proditio 
Judae,  quam  vocatio  Pauli,  A.  S. * 

85.  Demonstratio  p.  I.  1.  Probatur  ex  divinis  literis,  quae  vel 

a.  exhibent  Deum  gravissime  prohibentem  omnepeccatum  abs- 
que  exceptione  et  peccatores  severissime  punientem.  Quo  vero  gravior 
poena,  eo  magis  manifestat,  quantum  displiceat  culpa  legislatori.  Nulla 
autem  poena  major  poenis  aeternis,  quibus  Deus  punit  omne  grave  pec- 
catum.  Ergo  quam  maxime  aversatur  peccatum.  „Vere  injustum  esset, 
inquit  ad  rem  s.  Athanasius  de  incarn.  adv.  apoll.  II,  6,  Dei  judicium, 
quo  condemnatur  ille,  qui  peccavit ;  si  enim  implicitas  peccato  cogitatio- 
nes  molitus  est  Deus,  quonam  pacto  condemnet  eum,  qui  peccaverit?u 
Nam  „nullius  rei,  cujus  est  auctorDeus,  ultor  est  ipse,"  urget  merito  Ful- 
gentius  ad  Monimum  I,  19;  vel 

b.  diserte  testantur,  Deum  abominari,  detestari,  odisse  malum,  ini- 
quitatem :  Ps.  5,  5 :   Mane  adstabo  tibi  et  videbo :  quoniam  non  Deus  vo- 

lens  iniquitatem  tu  es,  neque  habitabit  juxta  te  malignus  .  .  .  Virum  san- 
guinum  et  dolosum  abominabitur  Dominus;  Prov.  15,  9:  Abominatio  est 
Domino  via  impii;  Judith  5,  21 ;  vel 

c.  ut  motivum  efficax  ad  sanctitatem  sectandam  malumque  fugien- 
dum  proponunt  Dei  sanctitatem  odiumque,  quo  malum  aversatur ;  Lev. 
11,  44:  Sancti  estote,  quia  ego  sanctus  sum;  19,  2;  Matth.  5,  48:  Estote 
ergo  vos  perfecti,  sicut  et  Pater  vester  coelestis  perfectus  est ; 

vel  d.  negant  Deum  ratione  suae  sanctitatis  ad  peccatum  pellicere 
posse;  Eccli.  15,  12:  Non  dicas,  ille  (Deus)  me  implanavit:  non  enim 
necessarii  sunt  ei  homines  impii;  Jac.  1,  13:  Nemo  cum  tentatur,  dicat, 
quoniam  a  Deo  tentatur :  Deus  enim  intentator  (a7T£fpasT0c)  malorum  est ; 
ipse  autem  neminem  tentat.  Unusquisqite  vero  tentatur  a  concupiscentia  sua 
abstractus  et  illectus.  Deinde  concupiscentia,  cum  conceperit,  parit  pecca- 
tum;  peccatum  vero,  cum  consummatum  fuerit,  generat  mortem.  Probat 
autem  apostolus  propositionem  suam,  Deum  neminem  tentare,  tum  quod 
Pater  luminum  estv.  17,  a  quo  nonnisi  bona  dimanant;  tum  quod  volun- 
tarie  nos  genuit  v.  18  atque  in  filios  adoptavit,  quibus  propterea  nonnisi 
bonum  vult.  Neque  his  obsunt,  quae  alibi  legimus,  quod  Deus  quosdam 
tentet.  Nam  „aliter  Deus  tentat,  inquit  Ambrosius  de  Abraham  1.  1 
c.  8,  aliter  diabolus:  diabolus  tentat,  ut  subruat;  Deus  tentat,  ut  coro- 
net.u  Cf.  Tertullianus  de  orat.  n.  8;  Augustinus  de  dono  persev. 
c.  6  n.  12.  Quare  Hab.  1,  13  legimus:  Mundi  sunt  oculi  tui,  ne  videas 
malum,  et  respicere  ad  iniquitatem  non  poteris.  Quod  si  ne  respicere  qui- 
dem  ad  malum  potest,  quanto  minus  illud  velle  et  intendere ;  hinc 

e.  Omnis,  qui  natus  est  ex  Deo,  peccatum  non  facit,  quoniam  semen 
ipsius  in  eo  manet,  et  non  potest  peccare,  quoniam  ex  Deo  natus  est  1.  Jo. 
3,  9 ;  quo  nihil  efficacius,  ut  doceamur  Deum  non  posse  velle  peccatum.  Ideo 

f.  Scripturae  tam  instanter  hortantur  ad  seriam  poenitentiam,  quod 
Deus  nolit  mortem  peccatoris  Ez.  18,  23.  32;  33,  11. 

2.  Probatur  ex  patribus,  quorum  hac  in  re  unanimis  est  sententia,  sive 
cum  a.  distinctione  facta  inter  praescientiam  et  praedestinationem  docent, 
Deum  plura  praescire,  quam  praedestinare.  Praescit  enim  peccata, 
quae  nullatenus  praedestinat.  Ita  ex.  gr.  Augustinus  depraedest.  SS.  c.  10: 
» Praedestinatio  sine  praescientia  non  potest  esse,  potest  autem  esse  sine  prae- 
destinatione  praescientia ;  praedestinatione  quippe  Deus  ea  praescivit,  quae 
fuerat  ipse  facturus  .  .  .  praescire  autem  potens  est  etiam  quae  ipse  non  facit, 
sicut  quaecunque  peccata. «  Cf.  supra  Damascenus  n.  80;  in  primis  P r 0 s- 
per  in  respons.  ad  capit.  gallorum  cap.  1.  3.  6.  11.  12.  14  et  15  cum  sub- 
jectis  sententiis,  et  respons.  ad  object.  vincentianas  (opusc.  XXXV);  Kabanus 
Maurus  de  praedest.  Mig.  112,  1531  ss.  etc.  Sivecumb.  explicantls.  45,  7: 
Faciens  pacem  et  creans  malum:  ego  Dominus,  faciens  omnia  haec ;  et  similia 
Amos  3,  6.  Distinguunt  enim  inter  mala  poenae  et  mala  culpae,  docent- 
que  Deum  quidem  illorum  auctorem  dici  posse,  nullatenus  vero  horum,   quae 

Hurter,  Compend.  theologiae  II,  9.  ed.  5 

tantum  permittit.  Praetermissis  aliis  unus  audiatur  Basilius  in  praeclara 
hom.  de  hoc  argumento  n.  2:  »Stultus  est  ac  revera  mente  privatus  et  pru- 
dentia,  qui  dicit,  Deum  non  esse.  Similis  autem  huic  est  et  nihil  ab  eo  stoli- 
ditate  differt  qui  malorum  causam  ait  Deum  esse.  Nam  par  et  aequale  utri- 
usque  esse  crimen  arbitror,  quoniam  ambo  similiter  bonum  Deum  negant ;  ille 
quidem,  dum  non  esse  simpliciter  affirmat,  hicverocumnon  esse  bonumipsum 
asserit.  Nam  si  malorum  est  auctor,  non  est  utique  bonus.  Quare  utrimque 
est  Dei  negatio.  * 

3.  Hanc  vero  reddit  Maurus  hujus  asserti  rationem  x)  op.  theolo- 
gici  I.  2  q.  59  n.  30 :  „Cum  malum  consistat  in  privatione  boni,  non  potest 
quis  per  accidens  velle  malum,  nisi  magis  velit  bonum  conjunctum  cum 
malo  quam  bonum,  quo  malum  privat.  Sed  Deus  non  potest  magis  velle 
bonum  conjunctum  cum  peccato,  quam  bonum,  quo  peccatum  privat. 
Ergo  Deus  neque  per  accidens  potest  velle  peccatum.  Probatur  minor: 
Nam  peccatum  privat  debito  ordine  ad  bonum  divinum ;  sed  Deus  nullum 
bonum  potest  magis  velle  quam  debitum  ordinem  ad  bonum  divinum. 
Nequit  ergo  velle  bonum  conjunctum  cum  peccato  magis,  quam  bonum 
illud,  quo  peccatum  privat." 

86.  Sckolion.  Exceptioni  occurritur.  —  Non  diffitemur,  in  divinis  li- 
teris  nonnulla  occurrere  testimonia,  quae  adversariis  favere  videantur,  ut  cum 
legitur  Deus  homines  indurare,  excaecare,  tradere  in  passiones  ignomi- 
niae,  praecipere,  ut  maledicant  (2.  Reg.  16,  10).  Respondemus,  praecipere 
subinde  significare  idem  ac  permittere,  cf.  Marc.  10,  3  ss.  col.  Matth.  19, 
7.8;  et  generatim  notari  debet,  genium  esse  linguae  hebraicae,  ut  verba 
actionem  proxime  significantia  de  iis  metonymice  usurpentur,  qui  operis  auc- 
tores  non  sunt,  sed  ejus  praebent  occasionem,  cum  illud  non  impediunt  adeo- 
que  permittunt.  Quare  cum  Deus  peccata  permittat,  quae  eo  non  permittente, 
non  fierent :  cum  ea  non  impediat,  quod  tamen  posset ;  iis  sapienter  utatur  ad 
fines  bonos,  imo  quandoque  aliqua  faciat,  quae  aliis  peccandi  occasionem  (sed 
ex  ipsorum  malitia)  praebent,  quod  ipse  praevidet:  non  mirum,  si  pro  hac 
duriori  loquendi  indole  linguae  hebraicae  ipsi  haec  opera  quodammodo  tri- 
buantur.    Cf.  th.  106  et  190;  Petavius  VI,  5. 

87.  Demonstratio  p.  II.  Peccata  fieri  permittente  Deo  cer- 
tum  est,  cum  nihil  contingat  absque  Dei  voluntate  vel  permissione.  Nam 
„nihil  fit,  inquit  Augustinus  de  Trin.  III,  4  n.  9,  visibiliter  et  sensibi- 
liter,  quod  non  de  interiore  invisibili  atque  intelligibili  aula  summi  im- 
peratoris  aut  jubeatur  aut  permittatur,  secundum  ineffabilem  justitiam 
praemiorum  atque  poenarum,  gratiarum  et  retributionum,  in  ista  totius 


*)  Haud  spernenda  est  etiam  ratio,  quam  affert  s.  T  h  o  m  a  s  1  p.  q.  19  a.  9  sub 
forma  ,Sed  contra  est':  »Nullo  sapiente  homine  auctore  fit  homo  deterior.  Estautem 
Deus  omni  sapiente  homine  praestantior.  Multo  igitur  minus  Deo  auctore  fit  aliquis 
deterior.  Illo  autem  auctore  fit  aliquid,  quod  fit  illo  volente.  Non  ergo  volente  Deo 
fit  homo  deterior.  Constat  autem  quod  quolibet  malo  fit  aliquis  deterior.  Ergo  Deus 
non  vult  mala. « 


De  praerogativis  clivinae  voluntatis.  (37 

creaturae  amplissima  quadam  immensaque  republica.u  Hoc  autem  non 
adversari  summae  Dei  sanctitati,  ostendi  potest  indirecte  cum  Augu- 
s  t  i  n  o  Ench.  n.  95  s. :  „Non  fit  aliquid,  nisi  omnipotens  fieri  velit  vel  si- 
nendo,  ut  fiat,  vel  ipse  faciendo.  Nec  dubitandum,  Deum  facere  bene, 
etiam  sinendo  fieri  quaecunque  fiunt  male ;  nonenimhocnisijusto  judicio 
sinit :  et  profecto  bonum  est  omne,  quod  justum  est.u 

Directe  probatur  assertio  nostra  hac  ratione :  Tunc  tantum  permis- 
sio  mali  adversatur  vel  sanctitati  vel  sapientiae,  si  a.  ea  efficaciter  influit, 
ut  malum  peragatur;  vel  si  b.  quis  tenetur  malum  impedire,  nec  adhibet 
media  opportuna;  vel  c.  si  permissionem  nullum  consequitur  bonum. 
Atqui  permissio  Dei  a.  non  est  quaedam  conniventia,  deterret  enim  Deus 
homines  a  peccando  minis,  poenis  etc. ;  neque  b.  Deus  tenetur  impedire 
iis  mediis  malum,  quae  illud  impossibile  reddant:  alioquin  nunquam 
posset  naturas  liberas  condere,  quas  sibi  permittat,  ut  pro  arbitrio  agant 
ostendantque,  quid  valeant,  quod  tamen  magnum  est  bonum  etsi  cum 
defectu  conjunctum ;  enervaret  virtutis  studium  alacritatemque,  et  malitia 
creaturae  vinceret  veluti  Deum,  ut  notat  Damascenus  dial.  c.  manich. 
n.  72;  quocirca  iis  tantum  mediis  tenetur  uti,  quaehinc  quidem  sufficiunt 
ad  impediendum  malum,  inde  vero  non  laedunt  dignitatem  conditionem- 
que  naturae  rationalis.  Ipsam  vero  permissionem  c.  consequuntur  magna 
bona,  quae  cedunt  in  majorem  Dei  gloriam  utilitatemque  hominum.  Nam, 
ut  scribit  Augustinus  ib.  n.  11,  „neque  Deus  omnipotens  .  .  .  rerum  cui 
summa  potestas,  cum  summe  bonus  sit,  ullo  modo  sineret  mali  aliquid 
esse  in  operibus  suis,  nisi  usque  adeo  esset  omnipotens  et  bonus,  ut  bene 
faceret  etiam  et  de  malo  ;u  et  op.  imperf.  c.  Jul.  V,  60 :  „Deus  tam  bonus 
est,  ut  malis  quoque  utatur  bene,  quae  omnipotens  esse  non  sineret,  si  eis 
bene  uti  summa  sua  bonitate  non  posset,  et  hinc  potius  impotens  appare- 
ret  et  minus  bonus,  non  valendo  bene  uti  etiam  malo.u  Et  revera  Adami 
culpa  occasio  exstitit  redemptionis,  qua  tantopere  Deus  glorificatur ;  ini- 
micorum  Ghristi  crudelitas  probat  martyrum  constantiam,  qua  Deo  nihil 
gloriosius;  persecutiones  exercent  sanctorum  virtutem  etc.  Ergo  pecca- 
torum  permissio  non  adversatur  Dei  sanctitati.  Gf.  T  h  o  m  a  s  c.  gentes  III,  7; 
Lessius  XI,  6. 

§  2.  Praerogativae  voluntatis  diviuae. 

88.  ThesiS  C.  Inter  ceteras,  quibus  voluntas  divina  excellit, 
praerogativas  numerari  debet  libertas. 

Demonstratio  p.  L  Prima  praerogativa  divinae  voluntatis  est, 
quod  unico  purissimoque  constat  actu;  altera  consistit  in  hujus  actus 
valore  et  virtute,  vi  cujus  aequivalet  innumeris  re  distinctis  actibus, 
quorum  perfectionem  eminentissime  possidet:  hinc  unus  idemque  volun- 

tatis  divinae  actus  est  actus  amoris,  gaudii,  odii,  misericordiae  etc.  Tertia 
praerogativa  est,  quod  hic  actus  non  solum  physice  in  ratione  virtutis 
(scil.  energiae)  est  perfectissimus  et  potentissimus,  sed  etiam  in  ordine 
morali  insigni  sanctitate  omnique  virtute  excellit  propter  voluntatis 
cum  essentia  divina  oiiinis  recti  norma  identitatem.  Praeclare  s.  T  h  o  m  a  s 
c.  gentes  I,  92 :  „Oportet,  sicut  esse  ejus  (Dei)  est  universaliter  perfectum, 
omnium  entium  perfectiones  in  se  quodammodo  comprehendens,  ita  et 
bonitatem  ejus  omnium  bonitates  in  se  quodammodo  comprehendere. 
Virtus  autem  est  bonitas  quaedam.  Virtuosus  namque  secundum  eam 
dicitur  bonus,  et  opus  ejus  bonum.  Oportet  ergo  bonitatem  divinam  omnes 
virtutes  suo  modo  continere,  unde  nulla  earum  secundum  habitum  in  Deo 
dicitur,  sicut  in  nobis.  Deo  enim  non  convenit  bonum  esse  per  aliquid 
aliud  ei  superadditum,  sed  per  essentiam  suam,  cum  sit  omnino  simplex. 
Nec  etiam  per  aliquid  suae  essentiae  additum  agit,  cum  sua  actio  sit  suum 
esse  .  .  .  Non  est  igitur  virtus  in  Deo  aliquis  habitus,  sed  sua  essentia  *)." 
Quarta  voluntatis  divinae  praerogativa  est,  quod  ea  nullius  boni  extra  se 
est  indiga,  plane  independens,  omnem  sufficientiam  in  se  habens,  omnis 
boni  extra  se  uberrimus  fons  et  causa;  quinta  est  summa  in  decretis 
semel  conceptis  constantia  etimmutabilitas.  Has  excipit  1  i b e r t a s, 
quam  praerogativam Deo  competere  est de fide :  nam  conc.  vaticanum 
sess.  3  cap.  1  defmit,  Deum  libere  mundum  condidisse,  et  hunc  statuit 
canonem  (5) :  „Si  quis  .  .  .  Deum  dixerit,  non  voluntate  ab  omni  necessi- 
tate  libera,  sed  tam  necessario  creasse,  quam  necessario  amat  seipsum, 
A.  S." 

89.  Demonstratio  p.  II.  Libertatem  Dei,  quae  consistit  non  solum 
in  immunitate  a  coactione,  sed  etiam  in  immunitate  a  quavis  neces- 
sitate  sive  externa  sive  interna  et quae  complectitur  expeditam  eligendi 
facultatem  dominiumque  actus,  vindicabimus  contra  plures,  inter  quos 
etiam  recentiore  aetate  est  H  e  r  m  e  s  Dogmat.  I  §  7 1  ss. 

1.  Probatur  ex  damnatione  erroris  Abaelardi,  quemcf.supra67d. 

2.  Auctoritate  Scripturae:  l.Gor.  1,  27:  Quae  stulta  suntmundi,ele- 
git  Deus,  ut  confundat  sapientes;  et  infirma  mundi  elegit  Deus}  ut  confun- 
dat  fortia  etc. ;  Apoc.  4,  11:  Tu  creasti  omnia  et  propter  voluntatem  tuam 


*)  S.  B  o  n  a  v  e  n  t  u  r  a  in  Breviloquio  p.  1  c.  9  ita  scribit :  » De  voluntate  Dei 
haec  tenenda  sunt,  quod  sic  ipsa  est  r  e  c  t  a,  quod  nullo  modo  possit  obliquari ;  sic 
estefficax,  ut  nullo  modo  possit  impediri ;  sic  est  una,  ut  tamen  multiformiter 
habeat  significari  .  .  .  ideo  autem  rectissima,  quia  idem  in  Deo  est  voluntas  et  veri- 
tas;  ideo  efficacissima,  quia  idem  prorsus  in  Deo  est  voluntas  et  virtus  sive  potestas* 
etc.  Cf.  L  e  s  s  i  u  s  libr.  8.  9.  12.  13 ;  K 1  e  u  t  g  e  n  instit.  q.  3  c.  3  a.  5,  ubi  beviter  de 
affectibus,  qui  Deo  tribui  possint,  disserit;  Scheeben  §  96.  104. 

erant  et  creata  sunt ;  1.  Cor.  12,  11:  Haec  omnia  operatur  unus  atque 
idem  Spiritus  dividens  singulis  prout  vult ;  Eph.  1,  4  et  11:  Operatur 
omnia  secundum  consilium  voluntatis  suae;  Ps.  134,  6:  Omnia  quaecun- 
que  voluit  Dominus  fecit  in  coelo,  in  terra}  in  mari  et  in  omnibus  abyssis; 
Rom.  9.  18;  Dan.  3,  17  etc,  quibus  in  locis  tribuitur  Deo  eligendi  po- 
testas,  rerum  exsistentia  refunditur  tamquam  in  ultimam  rationem  in 
voluntatem  Dei,  et  Deus  dicitur  omnia,  quaecunque  voluit, fecisse.  At- 
qui  haec  loquendi  ratio  conciliari  nequit  cum  voluntate  ad  unum  deter- 
minata  et  supponit  actum  expeditum  dominii  et  electionis,  ut  patet  ex  usu 
loquendi  quotidiano.   Accedit 

3.  suffragium  patrum,  de  quo  cf.  Petavius  V,  4a  necnonpraxisEc- 
clesiae  et  fidelium,  qui  a  Deo  beneficia  postulant,  pro  acceptis  gratias  re- 
ferunt.  Ubi  vero  dominatur  necessitas,  nec  petitioni,  nec  gratiarum  actioni 
locus  rationabiliter  esse  potest.   Probatur 

4.  via  excellentiae  et  causalitatis ;  negari  enim  nequit,  eligendi  facul- 
tatem  actusque  proprii  dominium  magnam  esse  perfectionem,  quae  re- 
peritur  tantum  in  nobilioribus  creaturis;  eminentissime  ergo  reperietur 
in  Deo  infmite  perfecto  libertatisque  auctore. 

5.  Probatur  ratione.  Voluntas  enim  pondere  irresistibili  fertur  tan- 
tum  in  bonum  infinitum,  in  quo  nulla  mali  macula  vel  boni  defectus,  quod 
unum  ipsam  explere  et  satiare  potest;  et  in  bona,  si  qua  sunt,  cum  hoc 
necessario  connexa.  Atqui  innumera  sunt  bona  finita,  quae  non  neces- 
sario  cohaerent  cum  bono  infinito,  et  quibus  Deus  nullo  modo  indiget. 
Circa  haec  ergo  eligendi  facultate  potietur  Deus.  Ad  haec  „Deus  volendo 
bonitatem  suam,  vult  etiam  alia  a  se,  prout  bonitatem  ejus  participant. 
Cum  autem  divina  bonitas  sit  infmita  et  infinitis  modis  participabilis 
(etiam  aliis  modis  quam  ab  his  creaturis,  quae  nunc  sunt,  participetur) : 
si  ex  hoc,  quod  vult  bonitatem  suam,  vellet  de  necessitate  ea,  quae  ipsam 
participant :  sequeretur,  quod  vellet  esse  infinitas  creaturas  infinitis  modis 
participantes  suam  bonitatem,  quod  patet  esse  falsum :  quia  si  vellet,  es- 
sent :  cum  sua  voluntas  sit  principium  essendi  rebus,  ut  infra  ostendetur : 
non  igitur  ex  necessitate  vult  etiam  ea,  quae  nunc  sunt."  Ita  s.  T  h  o  m  a  s 
c  gentes  I,  81  n.  3. 

90.  Scholion.  Omissis  difficultatibus,  quae  libertatem  Dei  in  creando 
impetunt,  baec  de  concilianda  immutabilitate  cum  libertate  Dei  addimus: 

a.  In  libertate  creata  tria  distinguenda  sunt:  potentia,  actus,  ter- 
m  i  n  u  s ;  in  divina  tantum  duo :  actus  scil.,  qui  cum  potentia  volendi  identi- 
ficatur  eminenterque  aequivalet  multis  re  distinctis  actibus,  et  terminus.  b.  Si- 
cut  libertas  creata  consistit  in  indifferentia  potentiae  ad  actum  et  in  dominio 
voluntatis  hunc  potius  quam  illum  actum  eliciendi :  ita  libertas  divina  consi- 
stit  in  indifferentia  actus  ad  terminationem  et  in  dominio  illum  unum  actum 
ad  hoc  potius  quam  ad  illud  objectum  terminandi  seu  applicandi,  ex  qua  ter- 

minatione  rationem  induit  amoris  vel  odii  pro  diversitate  objecti.  c.  Porro 
ad  hanc  applicationem  nullus  novus  atque  re  distinctus  actus  requiritur :  nam 
et  voluntas  creata  non  alio  actu  se  determinat  ad  amandum  et  alio  amat,  sed 
uno  eodemque  se  determinat  et  amat.  Quare  d.  sine  ulla  mutatione  reali  li- 
bertatis  exercitium  in  Deo  quadamtenus  saltem  explicari  poterit.  Cf.  Suarez 
metaph.  disp.  30  sect.  9;  Ruiz  de  volunt.  div.  disp.  11  ss.;  Kleutgen 
Theol.  der  Vorz.  t.  1  disp.  4. 

§  3.  De  potiorilbus  yoluntatis  divinae  partitionibus. 

91.  De  voluntate  Dei  antecedenti  et  consequenti.  —  Inter  potiores 
voluntatis  divinae  partitiones  eminet  distinctio  in  voluntatem  anteceden- 
tem  et  consequentem,  cujus  partitionis  mentionem  faciunt  Chrysosto- 
mus  hom.  1  in  ep.  ad  Ephes.  n.  2  et  Damascenus1),  imo  jam  Ter- 
tullianus;  eaque  non  differt  ab  illa,  quae  occurrit  apud  scriptores  la- 
tinos  recentiores,  cum  loquuntur  de  voluntate  misericordiae  et  de 
voluntate  justitiae.  Nomine  autem  voluntatis  antecedentis  intel- 
ligunt  patres  voluntatem  veram,  sinceram,  quae  non  ex  hominum  meri- 
tis,  sed  ex  insita  Dei  bonitate  progerminat  eumque  veluti  primum  occupat 
(unde  et  prima  dicitur),  quae  non  est  sterilis,  sed  operosa.  Haec  volun- 
tas  antecedit  praescientiam  meritorum  hominum  eaque  Deus  vult 
etiam  post  praevisum  Adami  lapsum  omnium  salutem.  Nomine  autem 
voluntatis  consequentis  intelligunt  patres  eam,  quae  non  est  simpli- 
citer  Dei,  sed  solum  quadamtenus,  utpote  quae  non  ex  ipsa  Dei  natura 
sponte  oboritur,  sed  bominum  liberis  malisque  factis  provocatur  et  ad 
quam  Deus  hominum  malitia  velut  adigitur.  Haec  consequitur  prae- 
visionem  peccatorum  eaque  vult  Deus  peccatores  impoenitentes  damnare, 
et  quia  haec  voluntas  secundo  veluti  loco  est  in  Deo,  post  praevisam  scil. 


*)  Dial.  c.  manich.  n.  79  et  F.  0.  II,  29 :  » Hoc  itidem  nosse  oportet,  Deum  pri- 
maria  et  antecedente  voluntate  velle  omnes  salvos  esse  et  regni  sui  compotes  fieri. 
Non  enim  nos,  ut  puniret,  condidit :  sed  quia  bonus  est,  ad  hoc  ut  bonitatis  suae  par- 
ticipes  essemus.  Peccantes  porro  puniri  vult,  quia  justus  est.  Itaque  prima  illa  volun- 
tas  antecedens  dicitur  et  beneplacitum  (e&Sovua),  cujus  ipse  causa  sit :  secunda  autem 
consequens  voluntas  et  permissio,  ex  nostra  causa  ortum  habens  eaque  duplex :  altera 
dispensatione  quadam  fit  et  ad  salutem  i3rudit,  altera  a  reprobatione  proficiscitur, 
ad  absolutam  poenam,  ut  diximus,  pertinens. «  Quod  pro  more  acute  expressit  T  e  r- 
tullianus  adv.  Marcionem  II,  11 :  »Ita  prior  bonitas  Dei  secundum  naturam;  se- 
veritas  posterior  secundum  causam ;  illa  ingenita,  haec  accidens ;  illa  propria,  haec 
accommodata ;  illa  edita,  haec  adhibita ;  .  .  .  alteram  sibi,  alteram  rei  (f.  reis)  Deus 
praestitit. «  Cf.  de  resur.  carn.  n.  14 ;  longe  vero  clarius  aureis  sane  verbis  s.  B  e  r- 
nardus  serm.  5  de  nativ.  Dom.  n.  3:  »Quod  miseretur, proprium illi  est;  ex  seenim 
sumit  materiam  et  velut  quoddam  seminarium  miserendi.  Nam  quod  judicat  et  con- 
demnat,  nos  eum  quodammodo  cogimus ;  ut  longe  aliter  de  corde  ipsius  miseratio 
quam  animadversio  procedere  videatur  .  .  .  Recte  igitur  non  pater  j  u  d  i  c  i  o  r  u  m  vel 
ultionum  dicitur,  sed  Pater  misericordiarum  .  .  .  eo  magis,  quod  miserendi  cau- 
sam  et  originem  sumat  ex  proprio,  judicandi  vel  ulciscendi  magis  ex  nostro.«  Cf. 
Passagliade  partitione  vol.  div.  §  2  ss. ;  28  ss. ;  231  ss. 

hominum  malitiam,  secunda  etiam  dicitur.  Dicimus  ita  hanc  partitio- 
nem  intelligere  patres ;  theologi  enim  nunc  temporis  libenter  0  m  n  e  m  Dei 
voluntatem,  quae  consequitur  praescientiam,  hinc  etiam  quae  con- 
sequitur  praescientiam  meritorum  et  qua  Deus  absolute  vult  electorum 
salutem,  consequentem  vocant.  Patres  vero  hanc  revocant  ad  volun- 
tatem  antecedentem,  quia  revera  eaidemvult,  quodilla,  quamvisjam  ab- 
solute  propter  adimpletam  conditionem. 

Theologi  scholae,  quorum  doctrinam  ordine  chronologico  proponit  D' A  r- 
g  e  n  t  r  e  in  comment.  hist.  de  praed.  et  reprob.  (inter  op. M.  Grandin  t.  III) 
c.  1 1  sect.  2,  solent  docere,  objectum  voluntatis  antecedentis  esse  na- 
turam  humanam,  quam  universam  Deus,  quantum  est  ex  se,  vult  salvam  fieri ; 
objectum  vero  voluntatis  consequentis  esse  personam  cum  actionibus 
seu  adjunctis  vel  circumstantiis,  sed  quae  sint  ab  ipsa  persona.  In  plenissimo 
consensu  cum  patribus  de  voluntate  Dei  salutifera  sincera  atque  plane  univer- 
sali  et  cum  schola  est  s.  Thomas,  ut  ex  plurimis  ejusdem  locis,  ubi  de  hac 
duplici  voluntate  disserit,  est  manifestum.  Ita  statuit  in  1  dist.  46  q.  1  a.  1  : 
»  Consideratis  omnibus  circumstantiis  personae  sic  non  invenitur  de  omnibus 
bonum  esse,  quod  salventur.  Bonum  enim  est  eum,  qui  se  praeparat  et  con- 
sentit,  salvari  per  largitatem  gratiae  divinae,  nolentem  vero  et  resistentem 
non  est  bonum  salvari,  quia  injustum  est  .  .  .  Ideo  istum  hominem  sub 
istis  conditionibus  consideratum  non  vult  Deus  salvari;  sed  tantum  istum, 
qui  estvolens  et  consentiens,  et  hoc  dicitur  voluntas  consequens,  eo  quod 
praesupponit  praescientiam  operum,  non  tamquam  causam  voluntatis, 
sed  quasi  rationem  voliti.*  Et  iterum  ad  5.  inculcat:  »Dicendum,  quod  istae 
conditiones,  quibus  homo  efficitur  deordinatus  a  consecutione  finis,  sub  qui- 
bus  exsistentem  Deus  eum  salvum  esse  non  vult,  sunt  ex  ipso  homine  et  ideo 
totum,  quod  sequitur,  sibi  imputatur  ad  culpam  J). «  Inter  primos,  qui  contra 
clara  s.  doctoris  verba  priorumque  interpretum  sensum  hanc  distinctionem 
dure  explicant,  est  Did.  Alvarez  deauxiliis  disp.  34,  secundum  quem  volun- 
tas  antecedens  ea  est,  qua  Deus  vult  salutem  omnium  spectatam  in  se ,  prae- 
cisione  facta  ab  eo  adjuncto,  quod  omnium  salvatio  impediret  majus  bonum 
universale  et  pulchritudinem  universi ;  voluntas  vero  consequens  est,  qua  Deus 
considerato  illo  adjuncto  boni  majoris  vult  salutem  praedestinatorum  tantum, 
salutem  aliorum  non  vult.  Eum  sequitur  Estius,  qui  in  ejusmodi  argumen- 
tis  caute  est  legendus.  Cf.  Franzelin  thesi  37. 

92.  Aliae  partitiones  voluntatis  divinae.  —  Hanc  partitionem  excipit  ea, 
qua  dividitur  voluntas  divina  in  absolutam  et  conditionatam.  Voluntas 
absoluta  talis  est  vel  antecedenter,  quae  scil.  independenter  a  conditionibus 
vult,  ut  terminus  exsistat;  vel  consequenter,  quae  scil.  vult  exsistentiam  ter- 
mini  verificata  jam  conditione.  Cum  ea  nectitur 

tertia  partitio  in  efficacem  et  inefficacem  sive  quae  quadamte- 
nus  non  adimpletur.  Hanc  rejiciuntcalviniani  admissa  unica  tantum  voluntate 


»)  Cf.  etiam  in  1  dist.  40  q.  4  a.  2 ;  in  2  dist.  11  q.  1  a.  5  ad  4;  in  3  d.  31  q.  2 
a.  3  ad  1 ;  1  p.  q.  19  a.  6 ;  de  verit.  q.  13  a.  2.  a.  Eadem  est  doctrina  s.  B  0  n  a  v  e  n- 
turae,  ut  praeclare  ostendit  Limbourg  Zeitschr.  fiir  k.  Theol.  1892  p.  582  ss. 

Dei,  scil.  absoluta,  invicta,  qua  Deus  irresistibiliter  sua  decreta  exsequitur, 
pro  quo  errore  allegant  Ps.  113,  3;  134,  6;  Is.  66,  10;  Rom.  9,  19.  Porro 
admittendam  esse  aliquam  Dei  voluntatem,  cui  quadamtenus  resistitur, 

1.  docent  Scripturae,  in  quibus  passim  sermo  est  de  voluntate  Dei,  quae 
non  impletur,  contra  quam  agunt  impii.  Ita  Matth.  23,  37:  Jerusalem,  Jeru- 
salem,  quae  occidis  prophetas;  et  lapidas  eosy  qui  ad  te  missi  sunt;  quoties  volui 
congregare  filios  tuos,  quemadmodum  gallina  congregat  pullos  suos  sub  alas,  et 
noluisti!  Act.  7,  51  dicit  s.  Stephanus  judaeis:  Dura  cervice  et  incircumcisis 
cordibus  et  auribus,  vos  semper  Spiritui  s.  resistitis  sicut  et  patres  vestri,  ita  et 
vos ;  Ez.  18,  23;  Is.  65,  12;  Prov.  1,  24  etc.  Sane 

2.  Deus  sincerissime  vult  praeceptorum  suorum  observantiam ,  omnium 
hominum  salutem,  et  tamen  impii  praecepta  Dei  non  servant,  nec  omnes  bo- 
mines  salvantur.  Deinde  qui  peccant,  vel  agunt  contra  divinam  voluntatem  vel 
non  agunt  contra  eam.  Si  non  agunt  contra  eam,  non  peccant ;  peccatum  enim 
est  essentialiter  transgressio  divinae  voluntatis.  Si  autem  agunt  contra  eam, 
voluntas  saltem  praecipiens  Dei  non  adimpletur.  Sed 

8.  quamvis  voluntas  divina  non  semper  adimpleatur,  tamen  propterea 
dici  nequit  victa;  nam  semper  est  victrix;  tunc  enim  tantum  voluntas  vin- 
citur,  cum  non  solum  non  adimpletur,  verum  si  etiam  ejus  dominium  atque 
ultio  effugitur.  Atqui  bomo,  etsi  Deo  praecipienti  non  paret,  ideoque  ejus  vo- 
luntatem  non  facit,  non  potest  se  subtrabere  Dei  dominio  nec  impedire,  quo- 
minus  Deus  voluntatem  suam  ipsum  puniendo  adimpleat.  Quamvis  ergo  bomo 
subtrabere  se  possit  voluntati  divinae  inadaequate  spectatae,  misericordi  scil. 
et  praecipienti :  nequit  tamen  vincere voluntatem Dei  adaequate  spectatam, 
qua  vult,  ut  bomines  sua  praecepta  servent  et  ita  consequantur  praemium, 
aut  si  nolint  obedire,  subeant  poenam.  Quod  ita  expressit  s.  Anselmus  in 
1.  cur  Deus  bomo  c.  15:  »Quamvis  bomo  vel  malus  angelus  divinae  ordina- 
tioni  subjacere  nolit,  non  tamen  eam  fugere  valet.  Quia  si  vult  fugere  de  sub 
voluntate  jubente,  currit  sub  voluntatem  punientem. €  Cf.  Tbomas  1  q.  19 
a.  6.  Rem  vero  Augustinus  ita  illustrat  de  Spir.  et  lit.  c.  33:  »Infideles 
quidem  contra  voluntatem  Dei  faciunt  (cum  ejus  Evangelio  non  credunt)  :  non 
ideo  tamen  eam  vincunt,  verum  se  ipsos  fraudant  magno  et  summo  bono  ma- 
lisque  poenalibus  implicant,  experturi  in  suppliciis  potestatem  ejus,  cujus  in 
donis  misericordiam  contempserunt.  Ita  voluntas  Dei  semper  invicta  est :  vin- 
ceretur  autem,  si  non  inveniret,  quid  de  contemptoribus  faceret,  aut  ullo  modo 
possent  evadere,  quod  de  talibus  ipse  constituit.  Qui  enim  dicit  v.  gr.  volo, 
ut  bi  omnes  servi  mei  operentur  in  vinea  et  post  laborem  requiescentes  epu- 
lentur,  ita  ut,  quisquis  eorum  boc  noluerit,  in  pistrino  semper  molat ;  videtur 
quidem,  quicunque  contempserit,  contra  voluntatem  domini  sui  facere  ;  sed 
tunc  eam  vincet,  si  et  pistrinum  contemnens  effugerit,  quod  nullo  modo  fieri 
potest  sub  Dei  potestate.*  Cf.  Scheeben  §  103.  Bene  Kleutgen  etiam  a. 
1 0  notat,  » non  vincitur  (voluntas  Dei)  boc  ipso,  quod  haec  non  fiant  nisi  Deo 
permittente ;  impletur,  quia  id,  in  quod  operantis  voluntas  intendit,  finis  est ; 
hunc  autem  Deus  etiam  in  iis,  quae  se  prohibente  fiunt,  consequitur.  Finis 
enim,  quem  Deus  extra  se  operans  prosequitur,  manifestatio  suae  bonitatis 
est;  cui  qui  nolunt  servire  bene  agendo,  coguntur  servire  poenas  sustinendo. € 

Alia  voluntatis  divinae  partitio  est  in  voluntatem  scil.  spectatam  secun- 
dum  omnia  auxilia,  quae  sunt  in  tbesauris  omnipotentiae  (quibus  Deus  vel 
rebelles  voluntates  potest  ad  se  compellere),  et  in  voluntatem  secundum  au- 

xilia,  quae  Deus  actu  confert.  Quae  distinctio  admodum  necessaria  est  ad  illu- 
strandam  Augustini  doctrinam,  ut  ostendit  Franzelinth.  48. 

Denique  mentio  fieri  potest  partitionis ,  quae  praeter  meritum  quondam 
celebris  fuit,  qua  voluntas  divina  distinguitur  in  voluntatem  beneplaciti 
et  voluntatem  signi.  Illius  nomine  (quod  alioquin  variae  significationis  est, 
significat  enim  subinde  voluntatem  Dei  absolutam  in  oppositione  ad  volun- 
tatem  conditionatam,  vel  simplicem  complacentiam)  designatur  omnis  voluntas 
Dei  vera  et  sincera;  hac  vero  signum  tantum  voluntatis,  quod  metonymice 
dicitur  voluntas.  Enumerant  autem  theologi  quinque  ejusmodi  signa,  scil. 
praeceptum,  prohibitionem,  permissionem,  consilium  et  operationem.  Ab  hac 
partitione  non  multum  distat  illa,  qua  voluntas  Dei  distinguitur  in  volunta- 
tem  arcanam  et  revelatam.  Qua  distinctione  pessime  abutuntur  cal- 
viniani,  secundum  quos  voluntas  Dei  revelata  est  etiam  ea,  quam  Deus  re- 
vera  non  habet,  sed  simulat  se  habere,  quaeque  saepe  adversatur  arcanae. 

§  4.  Actus  voluntatis  divinae. 

93.  De  providentia  Dei.  —  Actus  divinae  voluntatis  (ad  extra)  ad 
duo  suprema  genera  revocari  possunt,  ad  creationem  scil.  et  pro- 
videntiam.  De  creatione  agitur  in  tr.  sequenti.  Providentiam  vero  hic 
non  considerabimus  secundum  suam  exsecutionem  (hoc  enim  spectat  ad 
diversos  tractatus),  sed  tantum  quatenus  est  ratio  ordinis  rerum  in  finem 
in  Deo  exsistens,  ut  eam  definit  s.  T  h  o  m  a  s  1  p.  q.  22  a.  1 .  Ea  pro  diver- 
sitate  fmis  et  mediorum  in  naturalem  et  supernaturalem  distin- 
guitur.  Nostrum  non  erit  multis  probare,  generatim  aliquam  providen- 
tiam  exsistere.  „Universa  enim,  docet  conc.  vaticanum  sess.  3  cap.  1, 
quae  condidit,  Deus  providentia  sua  tuetur  atque  gubernat,  attingens  a 
fine  usque  ad  finem  fortiter  et  disponens  omnia  suaviter  (Sap.  8,  1)."  Et 
revera,  ut  bene  notat  Lactantius  de  ira  Dei  c.  9  contra Epicurum :  „Si 
est  Deus,  utique  providens  est  ut  Deus,  nec  aliter  ei  potest  divinitas  attri- 
bui,  nisi  et  praeterita  teneat  et  praesentia  sciat  et  futura  prospiciat.  Gum 
igitur  providentiam  sustulit  (Epicurus),  etiam  Deum  negavit  esse.  Cum 
autem  Deum  esse  professus  est,  et  providentiam  simul  esse  concessit. 
Alterum  enim  sine  altero  nec  esse  prorsus,  nec  intelligi  potest.u  Neque 
necessarium  erit  demonstrare,  Dei  providentiam  se  extendere  vel  ad 
res  minimas.  Hoc  enim  passim  docent  Scripturae,  Matth.  6,  26 :  Respicite 
volatilia  coeli;  quoniam  non  serunt,  neque  metunt,  neque  congregant  in  hor- 
reaPet  Pater  vester  coelestis  pascit  illa;  Ps.  146,  8;  Job37  ss.  etc.  Sufficiet 
divinam  providentiam  ea  ex  parte  vindicare  et  illustrare,  ex  qua  prae 
ceteris  solet  impugnari.  Gf.  T  h  o  m  a  s  c.  gentes  III,  64 ;  L  e  s  s  i  u  s  1.  XI  et 
in  egregio  opusc.  de  numinis  providentia. 

94.  Thesis  Cl.  Immerito  providentia  Dei  in  dubium  vocatur 
vel  1.  propter  mala,  quae  physica  dici  solent ;  vel  2.  propter  mala 
moralia,  vel  3.  propter  inaequalem   bonorum   distributionem  con- 

ditionemque  fortunae,   cum   scil.   saepe   impii  bonis  hujus  mundi 
abundent,  dum  iis  justi  destituuntur. 

Demonstratio  p.  I.  Nomine  mali  physici  intelligimus  defectus 
naturae  atque  ea,  quae  naturae  damnum,  dolorem  ipsumque  interitum 
afferunt,  ut  morbi,  venena,  calamitates  publicae  etc.  Ob  ejusmodi  mala 
Epicurus  teste  Lactantio  1.  c.  c.  13  negavit  divinam  providentiam. 

1.  Bene  Augustinus  in  Ps.  148:  „In  officina  non  audet  homo  re- 
prehendere  fabrum,  et  audet  reprehendere  in  hoc  mundo  Deum !" 

Quae  uberius  ita  illustrat  de  Genesi  c.  manichaeos  I,  16:  »Siin  alicujus 
opificis  officinam  imperitus  intraverit,  videt  ibi  multa  instrumenta,  quorum 
causas  ignorat,  et  si  multum  est  insipiens,  superflua  putat.  Jam  vero  si  in  for- 
nacem  incautus  ceciderit  aut  ferramento  aliquo  acuto,  cum  id  male  tractat, 
seipsum  vulneraverit :  etiam  perniciosa  et  noxia  existimat  ibi  esse  multa.  Quo- 
rum  tamen  usum  quoniam  novit  artifex ,  insipientiam  ejus  irridet ,  et  verba 
inepta  non  curans  officinam  suam  instanter  exercet.  Et  tamen  tam  stulti  sunt 
homines,  ut  apud  artificem  hominem  non  audeant  vituperare,  quae  ignorant, 
sed  cum  ea  viderint,  credant  esse  necessaria  et  propter  usus  aliquos  instituta : 
in  hoc  autemmundo,  cujus  conditor  et  administrator  praedicatur  Deus,  audent 
multa  reprehendere,  quorum  causas  non  vident:  et  in  operibus  atque  instru- 
mentis  omnipotentis  artificis  volunt  se  videri  scire,  quod  nesciunt  etc*  De 
civ.  Dei  XI,  22.  Cf.  Thomas  in  symb.  ap.  n.  3  opusc.  VI. 

2.  Si  patres  et  vel  ipsos  philosophos  consulimus,  respondebunt  nobis 
tantum  abesse,  ut  mala  obsint  divinae  providentiae,  ut  hanc  potius  com- 
mendent,  quod  similitudinibus  rationibusque  probant;  similitudini- 
b  u  s  ex.  gr.  oratorum,  cantorum,  pictorum,  qui  coloribus  umbras,  voci- 
bus  intercapedines  canendi  admiscent  i.  e.  bonis  eorum  privationes,  ad 
demonstrandam  suam  peritiam  operisque  perfectionem.  Provocant  ad 
rationes:  a.  totam  scil.  difficultatem  praepostera  inniti  providentiae 
notione ;  neque  enim  hanc  exigere,  ut  bonus  provisor  prae  ceteris  prospi- 
ciat  bono  particulari,  sed  in  primis  universali,  quod  quandoque  exigit  per- 
missionem  defectuum,  qui  cedunt  quidem  in  quorundam  damnum,  redun- 
dant  vero  in  bonum  commune ;  b.  perfectionem  universi  exigere  varietatem, 
varietatem  inaequalitatem  bonorum,  inaequalitatem  vero  sine  aliquo  mali 
afflatu  esse  non  posse;  c.  praepostere  haec  mala  judicari,  quia  nobis  sunt 
mala  nobisque  non  placent,  cum  aliis  sint  bona.  Ad  rem  Arnobius 
adv.  gentes  I,  19 :  „Eventa  haec  omnia,  quae  fiunt  et  accidunt  mole  sub 
hac  mundi,  commodulis  non  nostris,  sed  ipsius  pendenda  sunt  rationibus 
ordinibusque  naturae." 

3.  Si  haec  mala  in  lumine  fidei  considerantur,  ea  divinae  providen- 
tiae  non  obesse  longe  facilius  ostenditur.  Ea  enim  sunt  vel  sequela  pec- 
cati  originalis,  non  igitur  Deo,  sed  protoparentibus  transgressoribus  ad- 
scribi  debent ;  vel  plerumque  poenae  peccatorum  actualium ;  occasionem 

praebent  satisfactionis  et  meriti  simulque  stimuli  instar  sunt,  quo  homines, 
ut  sursum  tendant,  impelluntur,  ne  terram  paradisum  esse  opinantes 
verae  beatitudinis  penitus  obliviscantur. 

95.  Deinonstratio  p.  II.  In  omnibus  adversus  divinam  providen- 
tiam  exceptionibus  primum  in  memoriam  revocentur  verba  s.  Augu- 
stini  c.  adversarium  legis  et  proph.  II,  24:  „Aut  vero  usque  adeo  desi- 
piendum  est,  ut  homo  videat  melius  aliquid  fieri  debuisse,  et  hoc  Deum 
vidisse  non  putet ;  aut  putet  vidisse  et  credat  facere  noluisse ;  aut  voluisse 
quidem,  sed  minime  potuisse.  Avertat  hoc  Deus  a  cordibus  nostris.u 
Deinde  eatenus  mala  moralia  divinae  obsunt  providentiae,  quatenus  vel 
a.  Deus  illa  non  punit,  vel  Ib.  illa  ordinem  a  se  statutum  turbant,  vel  si 
C.  Deus  ex  illis  bonum  elicere  eaque  ad  finem  universi  ordinare  non 
potest.  Atqui  certum  est,  Deum  vel  minimum  peccatum  poenitentia  non 
deletum  severe  punire ;  certum  est,  peccatis  ordinem  a  Deo  statutum  non 
turbari,  cum  nullum  eo  non  permittente  esse  possit;  certum  denique  est, 
Deum  vel  ex  malis  bona  elicere  iisque  bene  uti,  „neque  enim,  ut  inquit 
Augustinus  de  civ.  Dei  XI,  18,  Deus  ullum  non  dico  angelorum,  sed 
vel  hominum  crearet,  quem  malum  futurum  esse  praescivisset,  nisi 
pariter  nosset,  quibus  eos  bonorum  usibus  commodaret  atque  ita  or- 
dinem  seculorum  tamquam  pulcherrimum  carmen  etiam  ex  aliquibus 
antithetis  honestaret.u  Et  serm.  4:  „Pictor  novit,  ubi  ponat  nigrum  co- 
lorem,  ut  sit  decora  pictura,  et  Deus  nescit,  ubi  ponat  peccatorem,  ut  sit 
ordinata  creatura?u 

96.  Demonstratio  p.  III.  Negari  nequit,  dispari  fortunae  con- 
ditione  piorum  et  impiorum,  illorum  tristi,  horum  felici,  plures  etiam  bo- 
nos  commotos  fuisse  in  fide  circa  providentiam  Dei,  ut  de  se  testatur  Da- 
vid  Ps.  72,  2  ss.;  cf.  Job  21,  7  s. ;  Jer.  12,  1  s.   Sed 

1.  haec  inaequalitas  plerumque  exaggeratur,  tum  quia  nec  omnes 
impii  bonis  hujus  mundi  abundant,  nec  omnes  pii  iis  destituuntur ;  tum 
quia  non,  uti  par  est,  ratio  habetur  aliorum  bonorum  ut  famae,  sani- 
tatis,  filiorum  morigerorum  vel  spiritualium  bonorum  animi,  quibus  etiam 
in  egestate  fruuntur  justi,  malorumque  animi  et  reae  conscientiae,  timo- 
ris,  aemulationis,  invidiae  etc,  quibus  iniqui  vel  inter  delicias  anguntur. 

2.  Eatenus  ex  his  malis,  quibus  hinc  inde  premuntur  justi,  potest 
aliquid  contra  divinam  providentiam  excipi,  quatenus  justis  obessent  ad 
consequendam  veram  felicitatem.  Atqui,  inquit  Augustinus1)  de  Trin. 
XIII  n.  20,  „prosunt  ista  mala,  quae  fideles  pie  perferunt,  vel  ad  emen- 


*)  Cf.  de  Genesi  ad  literam  XI,  6  ss. ;  de  lib.  arbitrio  III,  5.  9  aliosque  patres 
apud  Thomassinum  VII,  15  s. ;  21  ss. ;  in  primis  Chrysostomuminl.  ad  eos, 
qui  scandalizati  sunt.   Lege  insignem  diss.  K  e  p  p  1  e  r  Das  Problem  des  Leidens  in 

danda  peccata  vel  ad  exercendamprobandamquejustitiam  velad  demon- 
strandam  vitae  hujus  miseriam,  ut  illa,  ubi  erit  beatitudo  vera  atque  per- 
petua,  et  desideretur  ardentius  et  instantius  inquiratur." 

3.  Vim  haberet  exceptio,  si  praesens  vita  stadium  esset  quietis, 
beatitudinis,  remunerationis,  termini.  Atqui  militia  est  vita  hominis  super 
terram,  stadium  agonis,  laboris  et  meriti :  quocirca  durior  est  conditio  mi- 
litis  strenui  et  fortis,  quam  ignavi  et  inertis:  sed  eo  majus  etiam  prae- 
mium  et  splendidior  palma.  Ita  sibi  solvit  psaltes  1.  c.  v.  16  ss.  dubium 
molestum:  Existimabam  ut  cognoscerem  hoc;  labor  est  ante  me:  donec  in- 
trem  in  sanctuarium  Dei  et  intelligam  in  novissimis  eorum  .  .  :  Quomodo 
facti  sunt  in  desolationem,  subito  defecerunt?  perierunt  propter  iniquitatem 
suam.  Velut  somnium  surgentium,  Domine;  in  civitate  tua  imaginem  ipso- 
rum  ad  nihilum  rediges. 

4.  Patres  egregias  plane  rationes  afferunt,  ut  ostendant,  quam  sapienter 
Deus  inaequalem  bonorum  distributionem  vel  permittat  vel  etiam  quandoque 
intendat.  Ita  Augustinus  de  civ.  Dei  I(qui  totus  huc  spectat)  c.  8:  »Osten- 
dit  Deus  saepe  in  his  (bonis)  distribuendis  evidentius  operationem  suam.  Nam 
si  nunc  omne  peccatum  manifesta  plecteret  poena,  nihil  ultimo  judicio  servari 
putaretur.  Eursus  si  nullum  peccatum  nunc  puniret  aperte  divinitas,  nulla 
esse  providentia  divina  crederetur.  Similiter  in  rebus  secundis,  si  non  eas 
Deus  quibusdam  petentibus  evidentissima  largitate  concederet,  non  ad  eum 
ista  pertinere  diceremus ;  itemque  si  omnibus  eas  petentibus  daret,  nonnisi 
propter  talia  praemia  serviendum  illi  esse  arbitraremur,  nec  pios  nos  faceret 
talis  servitus,  sed  potius  cupidos  et  avaros*.  —  Chrysostomus  vero  hom. 
1  de  statuis  n.  6  ss.  octo  exponit  causas  hujus  inaequalis  distributionis :  »Ita- 
que  prima  est,  quod  ne  facile  in  arrogantiam  propter  meritorum  et  miracu- 
lorum  magnitudinem  tollantur,  ipsos  (justos)  Deus  sinat  affligi  (Ps.  118,  71 ; 
2.  Cor.  12,  2  ss.).  Secunda,  ne  ceteri  majorem  habeant  de  ipsis  opinionem, 
quam  humana  patitur  natura,  et  ipsos  deos ,  non  autem  homines  esse  arbi- 
trentur  (2.  Cor.  12,  6).  Tertia,  ut  et  Dei  virtus  appareat  per  aegrotantes  et 
compeditos  exsuperans  et  vincens  ac  praedicationem  augens  (ib.  v.  9  et  Act. 
16,  22  ss  ).  Quarta,  ut  ipsorum  patientia  manifestior  fiat,  non  propter  merce- 
dem  hominum  Deo  servientium,  sed  et  tantam  exhibentium  gratitudinem,  ut 
et  post  tot  mala  sincera  in  ipsum  benevolentia  ostendatur  (Job  1,  9  ss.). 
Quinta,  ut  de  resurrectione  cogitemus :  cum  enim  virum  justum  et  multa  ple- 
num  virtute  innumera  passum  mala  et  sic  hinc  digressum  videris,  vel  invitus 
de  futuro  ibi  judicio  cogites  oportet  (l.  Cor.  15,  23)  .  .  .  Sexta,  ut  omnes  in 
res  adversas  incidentes  sufficientem  consolationem  et  mitigationem  habeant 
in  eos  respicientes  et  malorum,  quae  ipsis  accidere,  memores  (l.  Thes.  2,  14  ; 
Hebr.  11,  32  ss.).  Septima,  ne,  quando  exhortamur  vos  ad  illorum  virtutem 
et  cuique  dicimus :  imitare  Paulum,  imitare  Petrum,  propter  gestorum  subli- 


der  Moral,  Friburgi  1894.  Secundum  Maurum  op.  theol.  1.  2  q.  52  communis 
est  theologorum  sententia  cum  s.  T  h  o  m  a  1  p.  q.  22  a.  2  etc.  gentes  II[,  71  (cf.  etiam 
in  1  dist.  44  q.  1  a.  2  ad  5 ;  dist.  46  q.  1  a.  3  ad  6 ;  in  2  dist.  23  q.  1  a.  3)  mundum 
futurum  minus  perfectum,  si  Deus  nulla  permisisset  peccata. 

mitatem  alterius  ipsos  naturae  participes  fuisse  cogitantes  ad  imitationem  tor- 
peatis  (Jac.  5,  17;  Sap.  7,  l).  Octava,  ut,  quando  beatos  vel  miseros  censere 
oportet,  discamus,  quos  beatos,  quos  miseros  et  aerumnosos  putare  debeamus 
(l.  Cor.  4,  11 ;  Hebr.  12.  6).*  Quae  insignis  doctrina  frugiferum  praebet  ar- 
gumentum  concionis  admodum  utilis  et  practicae.  Cum  magna  utilitate  cf. 
ejusdem  s.  doctoris  11.  3  de  providentia  ad  Stagirium,  pulcherrimas  ep.  ad 
Olympiadem  et  sermones  1 0  plane  eximios  Theodoreti  de  providentia. 

5.  Denique  cum  nullus  sit  impiorum,  qui  non  subinde  aliquid  boni 
fecerit,  nec  ullus  justorum,  qui  non  hinc  inde  peccet :  congruum  est,  ut 
Deus  illis  praemium  saltem  temporale  largiatur,  cum  ab  aeterno  exclu- 
dantur:  hos  vero  tribulatione  purget  temporali,  quo  citius  beatitudinem 
adipiscantur  sempiternam. 

97.  Jam  ad  considerationem  providentiae  Dei,  quatenus  respicit  finem 
ordinemque  supernaturalem,  accedamus  et  fundamenti  loco  pro  re- 
liquis  omnibus  sit: 

Thesis  CU.  Deus  voluntate  antecedenti  vera  et  sincera  vult 
non  tantum  praedestinatos  salvos  fieri,  sed  etiam  alios  praeter  eos, 
qui  reipsa  salvantur,  imo  vult  omnium  adultorum  salutem. 

Declaratio.  Thesis  statuitur  contra  Calvinum  et  calvinianos 
sive  antelapsarios  sive  postlapsarios  *),  et  contra  jansenianos,  secun- 
dum  quos  Deus  serio  et  sincere  vult  electorum  tantum  salutem.  Quoad 
priorem  partem  est  de  fide,  ut  patet  ex  conc.  tridentini  sess.  6  cam 
17 :  „Si  quis  justificationis  gratiam  nonnisi  praedestinatis  ad  vitam  con- 
tingere  dixerit,  reliquos  vero  omnes,  qui  vocantur,  vocari  quidem  sed 
gratiam  non  accipere,  utpote  divina  potestate  praedestinatos  ad  ma- 
lum,  A.  S."  et  ex  prop.  5  Jansenii  damnata:  „Semipelagianum  est  di- 
cere,  Christum  pro  omnibus  omnino  hominibus  mortuum  esse  aut  san- 
guinem  fudisse,u  quae  declarata  est  „intellecta  eo  sensu,  ut  Christus  pro 
salute  dumtaxat  praedestinatorum  mortuus  sit,  impia,  blasphema,  contu- 
meliosa,  divinae  pietati  derogans,  haeretica."  Imo  dici  potest  de  fide- 
prior  pars  quoad  omnes  f  i  d  e  1  e  s,  ut  colligitur  ex  symbolis  athanasiano 
et  nicaeno,  in  quo  profitemur:  „Qui  (FiliusDei)  propter  nos  homines  (sal- 
tem  profitentes  hoc  symbolum)  nostramque  salutem  descendit  de  coelisu 
etc.  Altera  vero  pars  non  quidem  est  de  fide,  continet  tamen  doc- 
trinam  catholicam  omnino  certam,  imo  secundum  plures  fidei  proxi- 
mam.  Huc  quadamtenus  spectat  prop.  4  ab  Alexandro  VIII.  damnata 


!)  Antelapsarii  vel  supralapsarii  illi  dicuntur  e  calvinianis,  qui  conten- 
dunt,  Deum  jam  ante  praevisum  Adami  lapsum  noluisse  omnium  hominum  salu- 
tem ;  postlapsarii  vel  etiam  infralapsarii  opinantur,  nonnisi  p 0 s t  praevisum 
Adami  lapsum  voluntatem  salutiferam  ad  quosdam  fuisse  coarctatam  et  restrictam. 

7.  Dec.  1690:  „Dedit  semetipsum  pro  nobis  oblationem  Deo  non  prosolis 
electis,  sed  pro  omnibus  et  solis  fidelibus.u 

98.  Demonstratio  p.  I.  Prior  pars  ex  divinis  literis  est  evidens  et 
argumentis  partis  II.  a  fortiori  comprobatur. 

1.  Voluntas  est  Dei  Patris,  ut  omnes,  quos  ipse  dat  Filio,  Filius  non 
perdat  (Jo.  6,  39);  et  sic  Deus  dilexit  mundum,  ut  Filium  suum  unigeni- 
tum  daret,  ut  omnis,  qui  credit  in  eum  (Filium),  non  pereat,  sed  habeat  vi- 
tam  aeternam  (ib.  3,  16;  6,  40) ;  et  certe  Deus  eos  vultsalvos,  pro  quibus 
Ghristus  est  mortuus.  Atqui  tamen  Judas,  qui  datus  erat  a  Patre  Ghristo 
(ib.  17,  12)  periit;  pereunt  vel  saltem  perire  possunt  etiam  aliqui  ex  illis, 
qui  prius  vere  in  Christum  crediderant  et  pro  quibus  ipse  Christus  mor- 
tuus  est :  Noli  cibo  tuo  illum  perdere,  pro  quo  Christus  mortuus  est  Rom. 
14,  15;  2.  Petr.  2,  1:  Erunt  magistri  mendaces,  qui  introducent  sectasper- 
ditionis,  et  eum}  qui  emit  eos,  Dominum  negant,  swperducentes  sibi  celerem 
perditionem ;  1,  10  etc. 

2.  Deus  profecto  vult  sincere  salutem  omnium  illorum,  quos  in  filios 
adoptat  et  regni  sui  heredes  constituit,  alioquin  haec  adoptio  esset  mera 
simulatio.  Atqui  Deus  praeter  praedestinatos  alios  quoque  adoptat  in 
filios  beatitudinis  coelestis  haeredes  efficit,  scil.  omnes  eos,  qui  rite  sunt 
baptizati,  e  quibus  tamen  non  omnes  salvantur.   Ad  haec 

3.  Ghristus  sincerissime  voluit  judaeorum  salutem  Matth.  23,  37: 
Jerusalem,  Jerusalem,  quae  occidis  prophetas  et  lapidas  eos,  qui  ad  te  missi 
sunt:  quoties  volui  congregare  filios  tuos;  quemadmodum gallina  congregat 
pullos  suos  sub  alas,  et  noluisti !  Si  enim  verbis  his  et  comparatione  gal- 
linae  congregantis  pullos  suos  sub  alas  et  missione  iterata  prophetarum 
sincera  voluntas  non  exprimitur :  desunt  verba  ad  illam  exprimendam  et 
de  sinceritate  omnis  testificationis  amoris  divini  dubitare  licebit.  Atqui 
judaei  teste  Christo  noluerunt  obsequi  voluntati  Dei  salutiferae.  Ergo 
Deus  praeter  praedestinatos  alios  vult  fieri  salvos. 

99.  Deinonstratio  p.  II.  Legantur  1.  cap.  11  et  12  Sap.;  ex  his 
sponte  sua  consequitur:  a.  Deum  esse  ipsam  bonitatem  plenumque  vis- 
ceribus  misericordiae,  quibus  nonnisi  amore  fertur  in  omne,  quod  e  suis 
manibus  prodit :  Diligis  enim  omnia,  quae  sunt,  et  nihil  odisti  eorum}  quae 
fecisti;  nec  enim  odiens  aliquid  constituisti  aut  fecisti  (11,  25;  12,  13). 
b.  Ab  hoc  amore  sincero  et  actuoso  ne  perditissimos  quidem  excludi: 
Misereris  omnium,  quia  omnia  potes,  et  dissimulas  peccata  hominum  pro- 
pter  poenitentiam  (11,  24).  Parcis  autem  omnibus:  quoniam  tua  sunty 
Domine,  qui  amas  animas  (v.  27).  c.  Deum  judicis  partes  obire  non  pro- 
pria  sponte,  sed  duritie  hominum  provocatum  ac  prope  coactum  (12, 15). 
Si  tamen  d.  puniat,  justitiam  misericordiae  inservire  ac  tunc  tandem  pri- 

matum  obtinere,  cum  omnes  curae  in  vanum  cesserint.  Ideoque  eos,  qui 
exerrant,  partibus  corripis :  et  de  quibus  peccant,  admones  et  alloqueris : 
ut  relicta  malitia  credant  in  te,  Domine  (12,  2).  Judicans  clas  locum  in 
peccatis  poenitentiae.  Si  enlm  inimicos  servorum  tuorum  et  debitos  morti 
cum  tanta  cruciasti  attentione,  dans  tempus  et  locum,  per  quae  possent 
mutari  a  malitia  etc.  (v.  19  s.);  ut  e.  populum  suum  doceret_per  talia 
facta,  quoniam  oportet  justum  esse  et  humanum,  et  ut  bonae  spei  faceret 
filios  suos  (ib.)  Atqui  cum  hac  Dei  indole  et  natura  manifesto  pugnat 
particularis  ejusdem  voluntas  salvandi  aliquos  tantum. 

2.  Amplitudo  voluntatis  salutiferae  dijudicari  potest  et  debet  ex  am- 
plitudine  redemptionis.  Atqui  Ghristus  mortuus  est  mortemque  suam 
obtulit  pro  toto  mundo  1.  Joan.  2,  2;  pro  omnibus  hominibus  nullo  ex- 
cepto  2.  Cor.  5,  15 :  Quod  si  unus  pro  omnibus  mortuus  est,  ergo  omnes 
mortui  sunt :  mortuus  est  vel  pro  iis,  qui  pereunt  (n.  98  *).  Omnes  ergo 
vult  Deus  salvos.   Ad  rem  Gregorius  naz.  or.  33  n.  9: 

» Communes  sunt,  inquit,  lex,  prophetae  ipsique  Christi  cruciatus ,  per 
quos  restaurati  sumus,  non  facta  aliqua  exceptione,  sed  omnes  ejusclem  Adam 
participes  et  a  serpente  in  fraudem  inducti  et  per  peccatum  morte  aflfecti  et 
per  coelestem  Adam  &aluti  restituti  et  ad  lignum  vitae,  unde  excideramus,  per 
lignum  ignominiae  revocati  sumus. «  —  Hieronymus  ep.  69  n.  1:  »Mentitur 
Joannes  Baptista  et  digito  Christum  et  voce  demonstrans:  Ecce  agnusDei,  qui 
tollit  peccata  mundi  (Joan.  1,  29),  si  sunt  adhuc  in  seculo,  quorum  Christus 
peccata  non  tulerit.  Aut  enim  ostendendi  sunt  non  esse  de  mundo,  quos  Christi 
ignoret  indulgentia,  aut  si  de  mundo  sunt,  eligendum  e  duobus  alterum :  libe- 
rati  a  peccatis  Christi  potentiam  probant;  non  liberati  quasi  adhuc  reiimbe- 
cillitatem  demonstrant.  Sed  absit  hoc  de  Omnipotente  credere,  quod  in  aliquo 
impotens  sit.  * 

3.  Probatur  auctoritate  symboli  nicaeni,  in  quo  profitemur,  Dei 
Filium  propter  nos  homines  nostramque  salutem  descendisse  de  coelis. 
Ergo  omnes,  qui  sunt  homines,  spectant  ad  voluntatem  salutiferam. 

4.  Non  desunt  decreta  conciliorum,  quibus  haec  veritas  confirmetur, 
ut  concilii  arelatensis  a.  475,  in  quo  anathema  (n.  6)  dicitur  illi,  „qui 
dixerit,  quod  Christus  non  pro  omnibus  mortuus  est,  nec  omnes  homines 
sine  exceptione  vult  salvos  fieri,  licet  non  omnes  salventur.  Quod 
autem  quidam  salvantur,  salvantis  est  donum ;  quod  autem  quidam  per- 
eunt,  pereuntinm  est  meritum.u   Accedit 

5.  luculentum  prorsus  suffragium  patrum,  quorum  testimonia  colle- 
gitPetavius  de  Deo  X,  4  ss. ;  de  incarn,  1.  XIII,  1  ss.;  diligentissime 
vero  P  a  s  s  a  g  1  i  a  de  partitione  volunt.  divinae  in  primam  et  secundam, 
qui  ferme  200  patrum  et  scriptorum  veterum  doctrinam  expendit.  Au- 
diatur  ex.  gr.  P  r  0  s  p  e  r  in  resp.  ad  capit.  gall.  n.  8 :  „  Omnium  ergo  ho- 
minum  cura  est  Deo,  et  n  e  m  0  est,  quem  non  aut  evangelica  praedicatio, 

aut  legis  testificatio,  aut  ipsa  etiam  natura  conveniat.  Sed  infidelitatem 
hominum  ipsis  adscribamus  hominibus,  fidem  autem  donum  esse  fatea- 
mur,  sine  cujus  gratia  nemo  currit  ad  gratiam."  Theologorum  scholae 
suffragium  copiose  exhibet  du  Plessis  d'Argentre  in  comment.  cit. c.  11 
Cf.  Franzelin  th.  50;  Fontana  bulla  Unigenitus  dogmatice  propu- 
gnata  ad  prop.  12  c.  5. 

100.  Thesis  CIII.  Eandem  veritatem  invicte  comprobant  verba 
Pauli  1.  Tim.  29  1  ss. ;  neque  hujus  loci  adeo  perspicui  vim  infrin- 
gunt  interpretationes  variae  s.  Augustini,  quae  a  jansenianis  ob- 
jici  solent. 

Demonstratio  p.  I.  Ita  scribit  s.  Paulus  ad  Timotheum  1.  ep.  2,  1: 
Obsecro  igitur  primum  omnium  fieri  obsecrationes,  orationes,  postulationes , 
gratiarum  actiones  pro  omnibus  hominibus ;  2.  pro  regibus  et  omnibus,  qui 
in  sublimitate  sunt,  ut  quietam  et  tranquillam  vitam  agamus  in  omni  pie- 
tate  et  castitate.  3.  Hoc  enim  bonum  est  et  acceptum  coram  Salvatore 
nostro  Deo,  4.  qui  omnes  homines  vult  salvos  fieri,  et  ad  agnitionem  veri- 
tatis  venire.  5.  Unus  enim  Deus,  unus  et  mediator  Dei  et  hominum  homo 
Christus  Jesus,  6.  qui  dedit  redemptionem  semetipsum  pro  omnibus,  testi- 
monium  temporibus  suis.  Porro  hoc  testimonium  censeri  debet  clas- 
s  i  c  u  m  i.  e.  quod  reliqua,  quae  afferri  solent  testimonia,  pondere  atque 
evidentia  praecellit  et  solum  ad  rem  conficiendam  sufficit.  Expensis  sin- 
gulis  hujus  loci  verbis  haec  eruimus  argumenta: 

1.  Omnes  eos  vult  Deus  salvos  fieri,  pro  quibus  orare  tenemur.  At- 
qui  sive  spectantur  verba  Pauli  v.  1,  sive  monitum  Christi  Matth.  5, 44  s., 
sive  jugis  Ecclesiae  praxis,  optima  praecepti  Pauli  interpres,  sive  dicta 
patrum,  pro  omnibus  hominibus  nullo  excepto  orandum  est.  Quare,  ut 
scribit  Prosper  ad  c.  2.  object.  vinc.  „sincerissimejcredendum  atque 
profitendum  est,  Deum  velle,  ut  omnes  homines  salvi  fiant ;  siquidem  apo- 
stolus,  cujus  ista  sententia  est,  sollicitissime  praecipit,  quod  in  omnibus 
ecclesiis  piissime  custoditur,  ut  Deo  pro  omnibus  hominibus  supplicetur." 
Quibus  similia  habet  auctor  de  voc.  omnium  gentium  I,  12. 

2.  Paulus  diserte  dicit:  Deum  velle  omnes  homines  salvos  fieri.  Atqui 
vox  omnes  universalissima potestate accipi debet,  adeo  ut  nemo  exclusus 
sit,  ut  constat  tum  ex  collatione  cum  commate  1,  tum  maxime  ex  colla- 
tione  cum  aliis  Scripturae  effatis:  1.  Tim.  1, 15;  4, 10:  Speramus  in  Deum 
vivumy  qui  est  Salvator  omnium  hominum}  maxime  fidelium,  2.  Petr.  3,  9 : 
Non  tardat  Dominus  promissionem  suam,  sicut  quidam  existimant ;  sed 
patienter  agit  propter  vos,  nolens  aliquos  perire,  sed  omnes  ad  poenitentiam 
reverti;  Ez.  18,  23:  Numquid  voluntatis  meae  est  mors  impii,  dicit  Domi- 
nus  Deus,  et  non  ut  convertatur  a  viis  suis  et  vivat  ?  33,  11 :  Vivo  ego}  dicit 
Dominus  Deus;  nolo  mortem  impii,  sed  ut  convertatur  impius  a  via  sua7 

et  vivat;  tum  ex  Matth.  18,  11  s.,  ubi  Christus  de  se  dicit:  Venit  Filius 
hominis  salvare,  quod  perierat . . .  N<m  estvoluntas  ante  Patrem  vestrum . . . 
ut  pereat  unus  de  pusillis  istis.  Quam  sincera  autem  sit  voluntas  Dei 
circa  hominum  salutem  colligitur  ex  tot  testimoniis,  in  quibus  Deo  tribu- 
untur  affectus  tristitiae,  irae,  doloris  etc.  ob  perditionem  impiorum. 

3.  Ratio,  cur  Deus  omnes  velit  salvos  fieri,  redditur  a  Paulo  verbis: 
unus  enim  Deus.  Eatenus  ergo  aliquis  exclusus  censeri  potest  a  volun- 
tate  Dei  salutifera,  quatenus  Deus  non  est  illius  Deus :  cum  vero  hoc  sit 
absurdum,  n  u  1 1  u  s  hominum  exclusus  est.  Quare  recte  infert  P  r  i  m  a  s  i  u  s 
in  h.  1.:  „Unus  enim  Deus  Pater  et  Filius  et  Spiritus  sanctus  omnium  ho- 
minum  Deus  est,  et  ideo  cupit  omnes  salvari,  quos  fecit.u  Ita  et  alii  pa- 
tres,  ut  Paulinus  nol.  ep.  24  n.  9;  serm.  36  n.  6;  Ambrosius  in  Ps. 
39,  20;  Theodoretus  etBruno  carthus.  in  h.  1.  Eandem  illationem 
proponit  Paulus  Rom.  3,  29;  cf.  etiam  Sap.  11,  27.  29. 

4.  Unus  et  mediator  Dei  et  hominum;  homo  Christus  Jesus.  Alia  ratio. 
Christus  omnium  eorum  est  mediator,  quorum  naturam  assumpsit ;  atqui 
^nullus,  inquit  Prosper  ad  cap.  9.  gall.,  omnino  est  ex  omnibus homini- 
bus,  cujus  natura  in  Christo  D.  N.  suscepta  non  fuit." 

5.  Omnes  eos  vult  Deus  salvos  fieri,  quos  Christus  sanguine  suo  re- 
demit.  Atqui  teste  Paulo  v.  6  Christus  o  m  n  e  s  redemit :  dedit  enim  re- 
demptionem  semetipsum  pro  omnibus  (cf.  n.  99 2).   Confirmatur  denique 

6.  interpretatio  et  illatio  nostra  suffragio  patrum  et  theologorum 
scholae,  de  quo  cf.  auctores  supra  citatos. 

101.  Scholion.  Difficultas  oritur  ex  verbis  Christi  Joan.  17,  9:  Ego 
pro  eis  (discipulis)  rogo :  non  pro  mundo  rogo}  sed  pro  his,  quos  dedisti  mihi, 
quia  tui  sunt:  ex  quibus  inferunt,  Christum  non  pro  omnibus  esse  mortuum, 
cum  ne  oraverit  quidem  pro  omnibus.  Verum  1.  haec  exceptio  certo  non  suf- 
ficit  ad  obscuranda  tam  clara  repetitaque  testimonia  pro  universalitate  volun- 
tatis  salutiferae ;  neque  enim  2.  ex  eo,  quod  Christus  hac  vice  non  oraverit  pro 
mundo,  sequitur,  eum  nunquam  pro  illo  orasse.  Imo  3.  vel  hac  occasione 
oravit  pro  mundo  dicens  v.  20  :  Non  pro  eis  autem  rogo  tantum,  sed  et  pro  eis, 
qui  credituri  sunt  per  verbum  eorum  in  me,  ut  omnes  unum  sint  .  .  .  ut  credat 
munduSy  quia  tu  me  misisti.  Ergo  scopus  mediatus  orationis  Christi  erat  etiam, 
ut  credat  mundus.  Quare  4.  illis  verbis  Christus  tantum  significat ,  se  non  ea 
ratione  orare  pro  mundo,  qua  pro  discipulis.  Rogat  scil.  pro  discipulis  Patrem, 
exhibendo  velut  motivum  discipulorum  fidem  etdilectionem,  ut  Pater 
eos  servet.  Sed  pro  mundo  neque  ex  hoc  motivo,  neque  pro  perseverantia  in 
bono,  quo  jam  mundus  frueretur,  rogare  potuit. 

102.  Demonstratio  p.  II.  Tres  aliae  reperiuntur  apud  s.  Augusti- 
n  u  m  *)  inteipretationes  verborum  Pauli :  Deus  vult  omnes  homines  salvos  fieri, 
quae  a  nostra  discrepant.  Quarum  prima  hunc  illis  subjicit  sensum :  Omnes, 


J)  Cf.  ex.  gr.  Enchir.  n.  103 ;  contra  Jul.  1.  4  n.  42  ;  de  praedes.  SS.  n.  14. 
Hurter,  Compend.  theologiae  II,  9.  ed.  6 

qui  salvantur,  per  Deum  salvantur,  seu  nemo  salvatur  nisi  Deo  volente.  Al- 
tera  est,  Deum  ex  omni  hominum  genere  aliquos  velle  salvos  fieri.  Tertia 
accipit  verba  sensu  causali,  scil.  Deum  facere,  ut  homines  velint,  omnes  salvos 
fieri.  Mirum  in  modum  hisce  delectantur  janseniani  omnesque  ii,  qui  volun- 
tatis  divinae  salutiferae  universalitatem  negant.  Verum  triplicem  hunc  com- 
mentarium,  si  exclusive  statuitur,  minus  esse  probandum,  quamvis  haud 
pauci  in  Occidente  unum  alterumque  sint  amplexi *), 

1.  liquet  ex  variis  ejusdem  adjunctis.  Nam  a.  antiquior  non  est  Augu- 
stino;  nullum  H).  nactus  estpatronum  inOriente,  nec  c.  inOccidente  factus 
est  communis,  cum  vulgatam  interpretationem  plures  retinuerint  haud  infi- 
mae  auctoritatis  2).  Imo  cl.  non  desunt  synodi  particulares  (n.  994),  quae  no- 
strum  approbarint  damnarintque  oppositum  exclusive  acceptum;  damna- 
runt  et  scriptores  ecclesiastici,  qui  contra  Gottescalci  errores  scripserunt.  Prae- 
terea  e.  commentarius  ille  modo  ab  omnibus  fere  desertus  est,  ipseque  f.  in 
se  est  dissonus,  triplex  enim  proponitur. 

2.  Caret  hic  commentarius  exclusive  acceptus  pretio  hermeneutico. 
Sane  ea  interpretatio  pretio  caret  hermeneutico,  quae  a.  adversatur  commen- 
tario  ad  omnes  regulas  sanae  hermeneuticae  tam  externas  quam  internas 
exacto;  quae  b.  in  se  dissona  nihil  fixi  ratique  habet;  quae  C.  potius  quam 
harmomam,  in  Scripturas  dissonantiam  inducit ;  quae  d.  innititur  locis  specie 
tenus  tantum  parallelis,  qui  vel  facili  negotio  retorqueri  possunt,  vel  non  sunt 
ad  rem,  cum  de  aliis  agant,  quorum  scil.  Deus  non  est  causa  unica,  sed  causa 
tantum  princeps.  Atque  ejusmodi  est  triplex  commentarius  oppositus ,  quod 
facile  ostencli  posset,  si  compendii  angustiae  non  obstarent. 

3.  Neque  hic  triplex  commentarius  exlusive  acceptus  Augustini  au- 
ctoritate  defendi  potest,  quin  s.  doctor  manifestae  contradictionis  arguatur. 
Sane  a.  ipse  diserte  docet  et  pro  principio  habet  inconcusso,  quo  adversus  pe- 
lagianos  peccati  originalis  universalitatem  probet,  Christum  j?ro  omnibus  om- 
nino  hominibus  esse  mortuum.  Ita  c.  Jul.  VI  n.  8.  14.  24;  op.  imperf.  I,  64; 
II,  132  ss.;  175  etc.  Atqui  idem  est,  tueri Christum  pro  omnibus  omnino  ho- 
minibus  esse  mortuum  et  Deum  velle  omnes  homines  salvos  fieri.  Ad  haec 
b.  Augustinus  jam  episcopus  factus  clare  docet  voluntatem  Dei  salutiferam 


1)  Ita  a u c t o r  Hypogn.  1.  6  c.  8 ;  P r o s p  e r  ep.  ad  Rufinum  c.  13;  F  u  1  g  e  n- 
t  i  u  s  de  verit.  praed.  1.  3  c.  9  ss. ;  de  incarn.  et  gr.  c.  31 ;  p  r  a  e  s  u  1  e  s  a  f  r  i  c  a  n  i 
in  Sardinia  insula  exsules  in  ep.  syn.  de  gr.  et  lib.  arb.  c.  15  ;  vulg.  Gregorius 
in  1.  Reg.  1.  5  c.  4 ;  B  e  d  a  in  h.  1. ;  J  u  1  i  a  n  u  s  tolet.  antikeimenon  1.  2  interrog.  71 ; 
Lupus  Servatus  de  tribus  quaest.  q.  2  n.  28  (M  i  g.  119,  636) ;  Prudentius  tri- 
cassinus  ep.  ad  Florum  lugd.  adv.  Scotum  Erigenam  c.  2;  Florus  lugd.  1.  c.  Scotum 
c.  2  n.  8,  ep.  ad  Hincmarum  c.  3;  Remigius  lugdunensis  de  3  epist.  c.  1 1  s. ;  de 
tenenda  veritate  Script.  c.  12;  Petrus  Damianus  1.  5  ep.  13;  Hugo  rothom.  1.  3 
dial.  interr.  14 ;  A  e  1  r  e  d  u  s  de  spec.  carit.  c.  12 ;  H  e  r  v  e  u  s  in  h.  1.  etc. 

2)  Ita  a  u  c  t  o  r  de  vocat.  omnium  gentium  1.  1  c.  12  etc.  (opusc.  t.  III),  P  r  i  m  a- 
siusinh.  1. ;  Anselmusde  gratia  et  hb.  arb.  et  1.  cur  Deus  homo  ;  Bernardus 
s.  55  in  Cant.  n.  1;  Hincmarus  rhem.  de  praed.  c.  21  s. ;  Paschasius  Radbertus 
1.  4  in  Matth.  6,  10;  Agobardus  ep.  ad  praesides  palatii  (Mig.  104,  176);  Rab. 
Maurus  ep.  4  (Mig.  112,  1526);  Atto  vercellensis  in  h.  1.  etc.  et  etiam  nonnulli 
ex  illis,  qui  alioquin  Augustini  sectantur  commentarium,  ut  Prosper  in  resp.  ad 
obj.  vincent.  2 ;  Remigi  us  lugd.  de  3  ep.  c.  12;  s.  Bruno,  Sedulius  scotus  et 
P.  Lombar  du  s  in  h.  1. 

esse  universalem  cle  catechiz.  rud.  n.  52.  Neque  C.  inchoata  disputatione  cum 
pelagianis  destitit  a  depraedicanda  salutiferae  voluntatis  universalitate ,  imo 
eam  probat  ex  his  s.  Pauli  verbis  in  1.  de  Spir.  et  lit.  c.  33,  contra  quem  lo- 
cum  Jansenius  de  gratia  Chr. II,  30  nil aliud,  quod  exciperet,  invenit,  quam 
»  Augustinuin  in  isto  1.  nihil  asserere,  sed  aliorum  (nempepelagianorum)  tam- 
quam  dubiam  proferre  responsionem  et  examini  subjicere  .  .  .  Augustinum 
responsionem  pelagianam,  quae  postea  massiliensium  fuit,  disputando  venti- 
lasse  ac  propugnasse. <<c  Quod  quam  falsum  sit ,  legenti  Augustini  contextum 
illico  apparebit.  Imo  s.  doctor  d.  expendens  Eetr.  I,  10  n.  2  quae  dixerat  de 
gen.  adv.  Manich.  I,  8  :  »  Se  ad  ejus  praecepta  servanda  convertunt,  quod  omnes 
homines  possunt,  si  velint,^  statuit:  »Non  existiment  novi  haeretici  pelagiani 
secundum  eos  esse  dictum:  verum  est  enim  omnino,  omneshomineshocposse, 
si  velint,  sed  praeparatur voluntas  aDomino  l).€  Atqui  servatis  praeceptis  con- 
sequimur  salutem.  Ergo  si  omnes,  dummodo  velint,  praecepta  servare  possunt, 
omnibus  suppetit  facultas  consequendi  salutem,  quod  sine  voluntateDei  salu- 
tifera  universali  defendi  nequit.  Quocirca  e.  propositis  variis  commentariis  il- 
lam  tantum  verborum  Pauli  excludit  interpretationem  Enchir.  n.  103,  qua 
credere  cogimur  »aliquid  omnipotentem  Deum  voluisse  fieri  factumque  non 
esse. *  Atqui  hoc  non  consequitur  ex  commentario  vulgato  (si  rite  intelligitur) ; 
hunc  ergo  Augustinus  triplice  illo  commentario  non  excludit.  Et  reveraf. 
duo  saltem  ex  his  tribus  commentariis  nostrum  supponunt.  Supponit  ille,  qui 
verba  s.  Pauli  ita  explicat :  Deus  facit,  ut  velimus  etc.  Cum  enim  fideles,  quo 
sanctiores  sunt,  eo  ardentius  omnium  hominum  velint  salutem :  quomodo  eam 
voluntatem  Deus  operaretur  in  sanctis,  si  ea  esset  contraria  suae  ?  Supponit 
alter:  dici  enim  nequit,  Deum  velle  omnes  salvos  fieri,  quia  nemo  salvatur 
nisi  eo  volente,  nisi,  quantum  est  ex  se,  velit  omnes  salvos  fieri.  Sicut  dici 
nequit  magister  o  m  n  e  s  alicujus  civitatis  pueros  docere  (quo  exemplo  utitur 
s.  doctor),  etsi  actu  non  omnes  docet,  nisi  saltem  paratus  sit,  quantum  est  ex 
se,  ad  omnes  qui  veniunt  docendos.  Quare  g*.  s.  Prosper,  fidelissimus  Au- 
gustini  discipulus  ejusque  doctrinae  apologeta  et  vindex,  inter  »calumnias, 
ineptissimarum  quarundam  blasphemiarum  prodigiosa  mendacia,  injusta  op- 
probria,  impias  profanasque  opiniones,  veras  blasphemias,  commenta  eo  invecta 
consilio,  ut  detestationem  Augustini,  quem  impeterent,  obtinerent*  etc. ,  has 
recenset  obj.  vinc.  c.  1.  2,  quas  nonnulli  adscribebant  Augustino,  propositiones : 
»  D.  N.  J.  Christum  non  pro  omnium  salute  et  redemptione  esse  passum ;  De- 
um  nolle  omnes  salvare,  etiamsi  omnes  salvari  velint ;  Deum  non  omnes  ho- 
mines  velle  salvos  fieri,  sed  certum  numerum  praedestinatorum  etc* 

4.  Dicendum  ergo  est  Augustinum  praesupposita  voluntateDei  salutifera 
universali  verba  Pauli  intelligere  de  voluntate  Dei  consequenti,  quae  re- 
vera  est  particularis.  Ita  censet  s.  Thomas  in  1.  d.  46  q.  1  a.  1 :  »Dicendum 
quod  secundum  Damascenum  verbum  Apostoli  (l.  Tim.  2,  4)  intelligitur  de 
voluntate  antecedente  et  non  de  consequente.  Sed  secundum  Augustinum 
intelligitur  de  consequente. €  Eoque  facilius  poterat  Augustinu  s  hoc  sensu 
verba  Pauli  explicare  contra  pelagianos,  quod  putabat  (cf.  de  doctr.  III  n.  38 ; 
confess.  XII,  1 3),  licere  Scripturas  multiplici  modo  vere  explicari ,  dummodo 


l)  Probat  nostrum  commentarium  in  Speculo  paulo  ante  mortem  collecto  c.  101, 
si  tamen  genuinum  est  illud,  quod  sub  ejus  nomine  edidit  card.  Mai  in  Bibl.  PP. 
nova  t.  I. 

sensus  verum  aliquid  enunciet  et  analogiae  fidei  sit  consonus ;  et  quod  pela- 
giani  circa  voluntatem  Dei  consequetuem  errarint,  opinantes  homines  viribus 
propriis  suam  operari  salutem,  necnecesse  esse,  ut  Deus  in  nobis  operetur 
velle  et  operari :  hinc  negabant  eos  tantum  fieri  salvos,  in  quibus  Deus  esset 
gratia  sua  operatus  salutem.  Cf.  Faure  in  annot.  ad  Augustini  Enchir.  cc.  4 1 . 
52.  120;  Passaglia  1.  c.  §  279  ss.;  Franzelin  th.  52. 

103.  Corollarium.  Omnia  fere  quae  diximus  probant  verba  s.  Pauli 
referenda  esse  etiam  ad  infantes.  Nam  et  ipsi  pertinent  ad  omnes,  pro  qui- 
bus  orandum  est,  quorum  Deus  est  creator,  qui  in  Adamo  mortui  sunt,  quo- 
rum  naturam  mediator  Christus  assumpsit,  et  pro  quibus  est  mortuus.  »Num- 
quid  (parvuli),  scribit  Augustinus  c.  Jul.  IV,  42,  homines  non  sunt,  ut 
non  pertineant  ad  id,  quod  dictum  est:  Omnes  homines{\.  Tim.  2,  4)?*  Quare 
rejicienda  est  exceptio  Vasquez  in  1  p.  d.  96  c.  3,  qui  contendit  incisum: 
Qui  omnes  homines  vult .  .  .  ad  agnitionem  veritatis  venire  non  spectare  ad  i  n- 
fantes;  ideoque  nec  primum  incisum,  vult  omnes  homines  salvos  fieri  esse  de 
ipsis  intelligendum.  Eesp.  enim  1.  vel  illo  inciso  significatur  conditio  conse- 
quendae  salutis,  ut  Matth.  28,  19 ;  Marc.  16,  15  s.,  et  tunc  ex  analogia  dog- 
matum  liquet,  eam  in  infantibus  non  praerequiri;  ideoque  propter  hanc  con- 
ditionem  non  restringi  incisi  principalis  universalitatem,  quam  tot  argumentis 
evicimus,  quae  non  minus  de  infantibus  probant  quam  de  adultis.  Verum 
2.  potest  illa  agnitio  veritatis  de  ea  intelligi,  in  qua  consistit  salus  nostra, 
quae  inchoatur  fide,  consummatur  visione  Joan.  17,  3.  Quo  sensu  nulla 
difficultas.  Vult  enim  Deus  homines  ad  salutem  venire  ideoque  ad  agnitionem 
veritatis:  et  quidem  quamdiu  parvuli  sunt  habitu  saltem  fidei;  si  adoles- 
cunt,  fide  etiam.  actuali ;  et  si  adimpletis  omnibus  conditionibus  decedunt,  vi- 
sione,  scil.  pro  capacitate  et  qualitate  subjecti.  Ad  rem  ergo  Augustinus 
ep.  23  ad  Bonif.  n.  10:  »Qui  parvuli  baptizantur  etmoriuntur,  per  illam  gra- 
tiam  ad  agnitionem  veritatis,  quae  in  regno  Dei  est  certissima,  veniunt.*  Cf. 
Franzelinth.  53;  SuarezIV,  4. 

104.  Scholion  I.  Quomodo  Deus  velit  omnium  salutem.  —  Ut  dif- 
ficultatibus  respondeamus,  indolem  rationemque  voluntatis  salutiferae 
universalis  nosse  oportet.  Quamvis  enim  vera  et  sincera  sit,  non  tamen 
est  absoluta,  sed  conditionata:  nam  Deus  omnium  quidem  salutem, 
vult  sed  variis  sub  conditionibus,  quae  sunt,  ut  mediis  exhibitis  utantur, 
gratiae  cooperentur,  in  bono  perseverent.   Unde  liquet 

1.  voluntatem antecedentem causam esse  potestatis  adipiscendae 
salutis,  non  vero  causam  unicam  assecutionis salutis ;  nam hujus duplex 
est  causa :  altera  princeps  et  divina,  Deus  scil.  gratia  sua ;  altera  subjugis 
et  humana,  libera  hominum  cum  gratia  cooperatio. 

Quod  ita  egregie  expressit  s.  Chrysostomus  hom.  1  in  Ephes.  n.  2 
explicans  1,  4  s.  in  caritate,  qui  praedestinavit  nos.  »Non  enim  fit,  inquit,  a 
laboribus  et  gestis,  sed  a  caritate  (nostra  salus);  neque  a  caritate  solum,  sed 
etiam  a nostra  virtute.  Nam  si a  caritate  (Dei)  sola,  oporteret  o  m  ne  s  esse  salvos ; 
si  autem  rursus  a  nostra  sola  virtute,  supervacaneus  fuisset  ejus  adventus  et 
quaecunque  facta  sunt  per  dispensationem  (incarnationem).  Sed  neque  a  sola 
caritate  neque  a  nostra  virtute ,   sed  ex  utrisque,  *   ita  tamen,  ut  secundum 

ipsum  s.  doctorem  caritati  Dei  tribuendae  sint  primae  partes,  cum  nonnisi  ex 
ipsa  pares  reddamur  ad  cooperandum  tanto  pietatis  consilio.  S.  Bonaven- 
tura  in  1  dist.  46  a.  ]  q.  1  ita  habet:  »Velle  hominem  antecedenter  salvare 
est  ordinatum  ad  salutem  facere,  et  volenti  pervenire  non  deesse.  Unde 
velle  antecedenter  salvare  non  connotat  salutem  (actu collatam),  sed  ordina- 
bilitatem  ad  salutem.  Velle  autem  consequenter  sive  absolute  salvare  est 
velle  dare  salutem  ei,  quem  praescit  ad  salutem  perventurum  per  suum 
auxilium  et  gratiam  et  connotat  salutis  eventum..*  Cf.  d.  47  a.  1. 

2.  Liquet  hinc  quare  non  obstante  sinceraDei  voluntate  non  omnes 

salvantur,  quia  scil.  nolunt,  gratia  non  utuntur,  divinae  resistunt  miseri- 

diae,  quo  pacto  patres  huic  quaestioni  respondent. 

Ita  Hieronymus  in  Eph.  4,  11 :  »Vult  autem  (Deus)  ea,  quaecunque 
sunt  plena  rationis  atque  consilii,  vult  salvari  omnes  et  in  agnitionem  verita- 
tis  venire.  Sed  quia  nullus  absque  voluntate  salvatur,  liberi  enim  arbitrii 
sumus,  vult  nos  bonum  velle,  ut  cum  voluerimus,  velit  in  nobis  et  ipse  suum 
impleri  consilium.  <<  Et  ipse  Augustinus  testatur  Enchir.  n.  97:  »Quando 
quaeritur  causa,  cur  non  omnes  salvi  fiant,  responderi  solet,  quia  hoc  ipsi 
nolunt ; «  quod  responsum  non  prorsus  improbat.  Sic  enim  disserit  in  Jo.  tr. 
n.  12:  »Quantum  in  medico  est,  sanare  venit  aegrotum.  Ipse  se  interimit, 
qui  praecepta  medici  observare  non  vult.  Venit  Salvator  in  mundum ;  quare 
Salvator  dictus  est  mundi,  nisi  ut  salvet  mundum?  .  .  .  Salvari  non  vis  ab  ipso  ? 
ex  te  judicaberis. «  Tract.  36  n.  4:  »Venit  Christus,  sed  primo  salvare,  postea 
judicare:  eos  judicando  in  poenam,  qui  salvari  noluerunt;  eos  perducendo 
ad  vitam,  qui  credendo  salutem  non  respuerunt ; «  tr.  53  n.  6;  in  actis  cum 
Felice  manich.  1.  2  n.  8 :  »  Felix :  Isti  peccatores  (damnandi)  quare  non  purgati 
sunt?  Augustinus  dixit:  Quia  noluerunt.  Felix  dixit:  Quia  noluerunt, 
hoc  dixisti?  Augustinus  dixit:  Hoc  dixi,  quia  noluerunt.«  Similia  saepe 
apud  eum  legimus ,  ut  in  tr.  de  gratia  videbimus;  de  catechiz.  rud.  c.  26; 
serm.  102:  »Ergo  tibi  dicitur,  omnis  homo,  salus  tua Christus  est;  hanc  salu- 
tem  si  volueris  obtinebis.*  Q.uod  si  Augustinus  Enchiridii  n.  97  hoc 
responsum  minus  probat,  notandum  est,  illud  non  esse  adaequatum,  quia 
infantibus  applicari  nequit.  Deinde  illud  non  vuit  admittere  sensu  pelagiano, 
secundum  quem  tria  involvit:  a.  quod  salus  ex  aequo  pendeat  a  nobis  sicut 
perditio;  quod  lb.  per  nos  vincatur  voluntas  Dei;  quod  C.  Deus  nonpossitin- 
columi  libertate  hominem  nolentem  salutem  suam  facere  virtute  gratiae  suae 
volentem  atque  ita  salvare.  Cum  patribus  consentit  s.  Thomas  c.  gentes  1.  4 
c.  55  ad  7:  »Est  siquidem  incarnationis  divinae  virtus  sufficiens  ad  omnium 
hominum  salutem ;  sed  quod  non  omnes  ex  hoc  salvantur,  ex  eorum  indispo- 
sitione  contingit,  quod  incarnationis  fructum  in  se  suscipere  n  o  1  u  n  t ,  incar- 
nato  Deo  per  fidem  et  amorem  non  inhaerendo.  Non  enim  erat  hominibus  sub- 
trahenda  libertas  arbitrii,  per  quam  possunt  vel  inhaerere  vel  non  inhaerere 
Deo  incarnato,  ne  bonum  hominis  coactum  esset  et  propter  hoc  absque  merito 
et  illaudabile  redderetur.« 

3.  Neque  aliter  responderepoterantpatres,  cum  vel  ipsae  Scripturae 
interitum  hominum  in  eorum  perversam  voluntatem  refundant,  quod  scil. 
Deum  vocantem  non  audiunt  Prov.  1,  24;  Domino  tota  die  manus  ex- 
pandenti  contradicunt  Is.  65,  2 ;  verbum  praedicatum  blasphemant  Act. 

13,  36 ;  Spiritui  sancto  resistunt  Act.  7,  56 ;  tenebras  magis  amant  quam 
lucem  Joan.  3,  19;  Deo  vel  blandienti  terga  vertunt  Matth.  23, 37  (n.  983); 
obdurant  corda  sua  Ps.  94,  8  etc. 

105.  Scholion  II.  Potior  est  difficultas,  quae  contra  universalitatem 
voluntatis  Dei  salutiferae  petitur  ex  infantibus  ante  baptismum  susceptum  vita 
functis.  De  qua  quaestione  sat  implexa  ex  ordine  statuimus : 

1.  voluntatem  Dei  sicut  quoad  adultos  ita  etiam  quoad  infantes  esse 
conditionatam;  vult  enim  illos  salvos  fieri  sub  conditione  collationis  ba- 
ptismi,  quae  tamen  multipliciter  pendet  a  cooperatione  parentum  aliorumque, 
quorum  curae  infantes  sunt  concrediti.  Sicut  ergo  fieri  potest,  ut  infantes  ex 
negligentia  parentum  salutem  corporis  amittant :  ita  fieri  poterit,  ut  ex  illorum 
negligentia  salutem  animi  non  consequantur,  cum,  quoadusque  infantes  sibi 
ipsi  consulere  nequeunt,  utraque  salus  sit  aliis  concredita.  Quamobrem  Au- 
gustinus  serm.  176  n.  2:  »Accommodat,  inquit,  illis  mater  Ecclesia  alio- 
rum  pedes,  ut  veniant,  aliorum  cor,  ut  credant,  aliorum  linguam,  ut  fatean- 
tur :  ut  quoniam  quod  aegri  sunt  alio  peccante  praegravantur,  sic  cum  hi  sani 
sunt,  alio  pro  eis  confitente ,  salventur. « 

2.  Probabilem  non  videri  opinionem,  quae  statuit,  applicationem  baptismi 
et  salutem  pendere  unice  a  voluntate  eorum,  quorum  curae  concrediti  sunt 
infantes :  nam  ea  saepe  etiam  pendet  a  causis  legibusque  physicis ;  vult  enim 
Deus  omnium  salutem  in  hoc  ordine  naturali.  Atqui  fieri  potest,  ut  leges 
naturales  exigant  mortem,  antequam  applicetur  baptismus.  Cum  ergoChristus 
nondum  actu  reparaverit  ordinem  praeternaturalem,  sed  tantum  supernatura- 
lem,  nec  Deus  semper  velit  patrare  miracula,  poterit  ipse  non  obstante  volun- 
tate  salutifera  universali  mortem  aliquorum  infantium  ante  perceptum  baptis- 
mum  permittere.  Neque  mirum  videri  debet,  infantium  salutem  pendere  a 
voluntate  aliena  atque  a  causis  legibusque  physicis.  Nam  et  salus  adultorum 
quantum  pendet  ab  hac  duplici  causa  seu  conditione !  Sufficit  enim  tyrannus 
crudelis,  qui  excitet  persecutionem  in  Ecclesiam  eamque  exterminet  in  sua 
ditione,  et  innumeri  subditi,  qui  ea  florente  certissime  essent  salvati,  in  aeter- 
num  peribunt.  Pergunt  missionarii  in  remotissimas  provincias,  orta  tempestate 
submergitur  navis,  fluctibus  absorbentur  viri  apostolici,  qui  plurimas  certe 
salvassent  animas,  modo  perituras.  Non  unice  quidem  hisce  in  casibus  pen- 
det  adultorum  salus  ab  hac  duplici  causa,  magna  tam^n  ex  parte. 

3.  Ne  videatur  nimis  dura  voluntas  Dei  permittens  infantium  mortem 
ante  perceptum  baptismum :  notetur,  infantes  tristi  hoc  eventu  non  privari 
bono  debito,  sed  bono  ipsis  plane  indebito,  etiamsi  carerent  peccato  origi- 
nali,  visione  scil.  beatifica.  Sed  defutura  eorum  conditione  cf.tr.  X  sect.  1  c.  3. 

4.  Dicendum  ergo  esse,  Deum  velle  omnium  infantium  salutem  applica- 
catione  meritorum  Christi  in  baptismo  sub  conditione,  si  scil.  et  causae 
morales  et  physicae,  liberae  nempe  hominum  voluntates  et  naturalis  ordo 
physicus,  qualis  nunc  propter  Adami  peccatum  est,  non  obsistant  *). 

106.  TliesiS  CIV.  Cum  certa  voluntate  Dei,  ut  omnes  homines 
salvi  fiant  et  nullus   eorum  pereat,  pugnat  reprobatio  positiva  a 

')  Cf.  auctor  op.  de  vocat.  omnium  gent.  1.  2  c.  21  et  23;  Passaglia  1.  c. 
§  57  ss.,  Lessiusde  praedest.  sect.  6  n.  133  ss. ;  in  primis  Straub  Zeitschr.  fiir 
kath.  Theol.  XI,  282—328;  XII,  562—79. 

gloria  coelesti :  sed  neqae  conciliari  potest  reprobatio  negativa, 
quam  plures  theologi  antecedenti  Dei  voluntati  adscribendam  esse 
putant. 

Demonstratio  p.  I.  Sententia  Galvini  est,  Deum  antecedenter 
ante  omnis  mali  meriti,  etiam  ipsius  peccati  originalis  praevisionem  de- 
creto  absoluto  homines,  qui  pereant,  aeterno  destinasse  exitio  ad  suam 
in  eis  justitiam  manifestandam.  Janseniani  quoque  et  ex  calvinianis 
infralapsarii  seu  postlapsarii  (n.  97  a.)  reprobationem  positivam  ad- 
mittunt,  sed  post  praevisum  peccatum  originale.  Quod  opinionis  porten- 
tum  pugnare  cum  voluntate  Dei  salutifera  universali  ex  dictis  adeo  est 
manifestum,  ut  refutatione  non  indigeat,  eoque  magis,  cum  sit  Deo  plane 
indignum,  injuriosum  eumque  saltem  quoad  baptizatos  injustitiae  reum 
constituit.  Quare  jam  in  antiqua  Ecclesia  qua  impium  rejectum  fuit  et 
blasphemum.  Ita  concilium  arausicanumll.  can.  25  statuit :  „Aliquos 
ad  malum  divina  potestate  praedestinatos  esse,  non  solum  non  credimus, 
sed  etiam  si  sunt,  qui  tantum  malum  credere  velint,  cum  omni  detesta- 
tione  iis  anathema dicimus ;"  ita  et  conc.  valentinum  a.  855  can.  2.  3. 
Et  sane  „nec  justitiajusta  dicetur,  scribit  Fulgentius  1.  1  ad  Monimum 
c.  22,  si  puniendum  reum  non  invenisse,  sed  fecisse  dicatur.  Major  vero 
eritinjustitia,  silapso  Deus  retribuit  poenam,  quem  stantem  praedestinasse 
dicitur  ad  ruinam.  *)" 

107.  Praeter  cap.  9  ep.  ad  Rom.,  de  quo  infra  th.  106,  provocant  calvi- 
niani  pro  suo  errore  ad  l.Petr.  2,  7  s. :  Non  credentibus  autem  .  .  .  lapis  offen- 
sionis  et  petra  scandali  (est  Christus)  his,  qui  offendunt  verbo,  nec  credunt ,  in 
quo  (in  quod)  et  positi  sunt  i.  e.  (secundum  adversarios)  ad  quam  incredulita- 
tem  divinitus  destinati  sunt.  Verum  ratione  habita  harmoniae  s.  Scripturae 
et  dogmatis  certissimi  Deum  esse  non  posse  peccati  auctorem  (n.  85),  horum 
verhorum  sensus  est,  judaeos  propter  suam  incredulitatem,  ideoque  c  o  n  s  e- 
quenter,  positos  i.  e.  justo  judicio  ordinatos  esse  ad  offendendum  inpetram, 
ut  ah  ea  conterantur.  »Sicut  enim,  inquit  G-lassius  in  grammatica  s.  tr.  1 
can.  21,  qui  in  lapidem  impingit,  laeditur  et  dolorem  sentit,  sic  qui  ad  Chri- 
stum  lapidem  salutis  incredulitate  impingunt,  insigniter  laeduntur  et  dolores 
aeternos  incurrunt.  Et  notetur  bene,  quod  v.  7  to  aTrsiftsiv  ut  antecedens  a 
7rpoc%6[XfiaTi  ut  consequente  sejungatur.*  Quo  sensu  omnia  hene  cohaerent 
et  nulla  est  difficultas. 

108.  Declaratio  p.  II.  Qua  haeresi  reprohata  plurium  theologorum 
catholicorum  rejicimus  sententiam,  secundum  quos  ut  ex.  gr.  Didacum  Ruiz 
de  praedest.  d.  1 4  Deus  eos,  qui  salvantur,  elegit  ante  eorum  praevisa  merita ; 


*)  De  calvinianorumetjansenistarum  sententia  cf.  Becanus  de  praed.  calvin. 
t.  1  opusc.  let3;Mohler  Symbolik  §  12;  Limbourg  Zeitschr.  fur  k.  Theol.  III, 
197  ss. ;  contra  eam  F  r  an  z  e  1  i  n  th.  54 ;  ex  patribus  in  primis  Prosperm  resp.  ad 
capitula  gall.  et  object.  vincent.  opusc.  XXXV ;  A  m  u  l  o  ep.  lugd.  ep.  2  ad  Gottesc. 
et  opusc.  1  de  praescientia  et  praedest.  (M i  g.  1 16,  84.  97) ;  aliosque  apud  T h  o m as- 
sinum  VII,  3  ss. 

imo,  ut  alii  volunt  cum  Suarez  de  praed.  I,  12  col.  10,  ante  ipsum  peccatum 
originale  praevisum,  et  quidem  decreto,  quo  definit  salvandorum  numerum, 
personas,  gradus  gloriae.  Ex  quo  consequitur,  illos  quos  praeteriit  Deus  in 
sua  electione,  non  esse  praedestinatos  et  quidem  ante  omnem  praevisionem 
peccatorum;  et  quia  nullus  non  praedestinatus  potest  consequi  gloriam,  esse 
exclusos  a  gloria,  quod  reprobationem  negativam  vocant.  Jam  verotuemur 
hanc  sententiam  conciliari  non  posse  cum  voluntate  seria  Dei  salvandi  o  m  n  e  s 
homines,  quam  theologi  probe  catholici  unanimes  admittunt. 

109-  Demonstratio  p.  II.  Sane  1.  voluntas  antecedens  non  prae- 
destinandi  est  voluntas  antecedens  non  salvandi  (praedestinare  enim  est 
destinare  ad  salutem).  Atqui  voluntas  antecedens  non  salvandi  aliquos 
pugnat  cum  voluntate  antecedente  salvandi  omnes.  Seu  aliis  verbis :  Sicut 
metaphysice  est  certum,  praedestinatum  salvari,  ita  in  hac  theoria  pariter 
est  certum  non  praedestinatum  non  salvari  ex  defectu  praedestinationis. 
Atqui  haec  impotentia  pendet  unice  a  voluntate  Dei  antecedenti  omnem 
praevisionem.  Ergo  a  voluntate  Dei  antecedenti  pendet  impossibilitas 
salutis  plurium.  Atqui  repugnat  ut  eadem  haec  voluntas,  a  qua  u  n  i  c  e 
pendet  impossibilitas  salutis plurium, velit  s e r i o  omnium  hominum 
ideoque  et  horum  salutem.  Ergo  reprobatio  negativa  conciliari  nequit 
cum  seria  universali  voluntate  Dei  antecedente  salutifera. 

2.  Quomodo  poterit  Deus  affirmare  et  jurare,  se  nolle  quemquam 
perire  2.  Petr.  3,  9,  se  nolle  mortem  peccatoris  Sap.  11,  21;  12,  10.  20 
(n.  99);  Is.  5,  4;  Ez.  18,  23;  33,  11;  Matth.  23,  37  etc;  si  a  priori  inde- 
pendenter  a  praevisione  peccatorum  innumeros  a  salute  exclusit  vel, 
ut  euphemistice  loqui  adamant,  in  praedestinando  praeteriit  ?  quomodo 
praecipere,  ut  omnes  s  e  r  i  o  curam  agant  suae  salutis,  si  ejusdem  neglectu 
tam  bene  promoveant  exsecutionem  decreti  sui,  quo  eos  in  praedesti- 
nando  praeteriit?  Et  sane 

3.  efficax  exclusio  ab  uno  extremo,  ubi  non  datur  medium,  est 
efficax  destinatio  ad  alterum  extremum.  Atqui  inter  coelum  et  infernum 
non  datur  medium  (praesertim  pro  adultis) ;  reprobatio  vero  negativa  est 
efficacissima  exclusio  a  coelo.  Ergo  [eo  ipso  est  destinatio  ad  infernum. 
Scio  quidem  auctores  illos  durissimam  hanc  illationem  detestari :  sed  qua  di- 
stinctionum  subtilitate  illam  evadant,  non  video. 

Neve  dicant  negative  reprobatum  semper  habere  gratiam  ad  salutem  suf- 
ficientem,  qua  quidem  uti  non  velit ;  nam  haec  exceptio  reddit  hujus  systematis 
causam  pejorem.  Fieri  etenim  nequit,  ut  non  electus  consequatur  gloriam,  ne 
augeatur  numerus  electorum  praedefinitus  contra  voluntatem  Dei :  si  ergo  Deus 
tali  non  electo  dat  gratiam  ad  salutem  vere  sufficientem,  omni  studio  et 
sollertia  invigilare  debebit,  ne  salvetur,  ac  proinde  eas  semper  de  indu- 
stria  seligere  gratias,  quas  inefficaces  fore  in  scientia  media  praeviderit, 
subtractis  sedulo  iis,  quas  efficaces  fore  cognoverit,  ex  sola  illa  voluntate,  qua 
illum  in  praedestinando  praeteriit.  Nam  intentio  finis  est  ratio  electionis  me- 

diorum.  Atqui  Deus  non  intendit  hos  praedestinare  et  consequenter  non  intendit 
eos  salvare.  Ergo  ita  tenetur  media  distribuere,  ut  non  praedestinati  non  asse- 
quantur  finem.  Quare  praevisio  boni  usus  gratiae  esset  ratio  determi- 
nans  denegandi  gratiam.  Quam  indignum  Deo,  qui non  vult  mortem  impii,  sed 
ut  convertatur  Ez.  18,  23  !  Et  quomodo  licet  dicere,  Deum  sincere  dare  gratiam 
v  e  r  e  sufficientem,  quacum  ex  tot  hominum  millibus  vi  distributionis  divinae 
ne  u  n  u  s  salvatur,  imo  ne  salvari  quidem  potest  ?  Verum  quidem  est ,  Deum 
non  omnibus  dare  gratiam  quam  praevidit  efficacem,  imo  multis  dare  gratiam, 
quam  praevidet  ex  eorum  abusu  fore  inefficacem.  Sed  ratio  hujus  distribu- 
tionis  non  oritur  ex  reprobatione  negativa  antecedenti  omnem  praevisio- 
nem  humanae  malitiae,  sed  quia  Deus  non  tenetur  se  accommodare  hominum 
socordiae,  si  nolint  uti  gratia  vere  sufficienti.  Neque  Augustinus  rationemr 
quare  Deus  aliquibus  deneget  gratiam  efficacem,  repetit  ex  reproba- 
tione  quam  admiserit,  sed  candide  fatetur  se  illius  nescire  causam. 

4.  Miramur  quomodo  theologi  doctrinae  Augustini  adeo  addicti 
reprobationem  tueantur  negativam,  quam  adeo  reprobat  Prosperr 
fidelissimus  tanti  doctoris  discipulus.  „Quod  hujusmodi  (peccatores),  in- 
quit  resp.  ad  c.  3  gall,  in  haec  prolapsi  mala  sine  correctione  poeniten- 
tiae  defecerunt,  non  ex  eo  necessitatera  pereundi  habuerunt,  quia  prae- 
destinati  non  sunt :  sed  ideo  praedestinati  non  sunt,  quia  tales  futuri  ex 
voluntaria  praevaricatione  praesciti  sunt;"  etc.  12:  „Vires  obedientiae 
non  ideo  cuiquam  subtraxit  (Deus),  quia  eum  non  praedestinavit :  sed 
ideo  eum  non  praedestinavit,  quia  recessurum  ab  ipsa  obedientia  esse 
praevidit ;"  quae  saepissime  paucis  illis  capitulis  inculcat.  Cf.  resp.  ad  c.  2. 7. 
14 ;  sententia  super  2.  7 ;  resp.  ad  obj.  vinc.  12. 

5.  Sententia  haec  non  videtur  consona  divinae  bonitati,  sapientiae, 
justitiae ;  exstinguit  zelum  animarum,  studium  propriae  salutis  bonorum- 
que  operum :  populo  proposita  vix  non  parit  desperationem,  verbo  ejus- 
modi  fructus,  qui  non  sunt  characteres  doctrinae  revelatae. 

Haec  uberius  exposita  reperies  apud  Lessium  de  div.  perf.  XIV,  2t 
qui  merito  urget  inter  reprobationem  negativam  et  positivam,  quam  omnes 
catholiei  abhorrent,  quamvis  sit  discrimen  speculativum ,  in  ordine  tamen  ad 
mores  et  aestimationem  moralem  hominum  parum  videri  diiferre:  »nam  ad 
omnem  sollicitudinem  tollendam  parum  interest,  sive  dicamur  positive  re- 
probati,  sive  negative,  si  aeque  infallibiliter  ex  tali  decreto  sequitur  dam- 
natio  .  .  .  Idem  patet  si  agatur  de  desperatione :  non  enim  minus  ad  despera- 
tionem  impellit  reprobatio  negativa  quam  positiva  .  .  .  Equidem  si  mihi  pro- 
poneretur,  utro  modo  ad  meam  consolationem  malim  factam  reprobationem, 
nescirem,  uirum  deberem  praeferre:  nisi  quod  modus  ille  positivae  reproba- 
tionis  adversariorum  (calvinistarum)  plus  videatur  adferre  excusationis ,  cum 
necessitatem  malorum  operum  inducat  (n.  41.  42).*  Saltem  faveant  patroni 
hujus  reprobationis  negativae  assignare  discrimen  non  verbale,  sed  reale, 
quod  intelligatur,  quod  conciliari  possit  cum  seria  voluntate  Dei  saluti- 
fera,  quodque  hinc  quidem  vere  cohaereat  cum proprio  systemate :  inde vero 
in  praxi,  in  concionibus  non  neget,  quod  in  praemissis  et  theoretice  affirmatur. 

Frustra  quaeris  in  ejusmodi  theoria harmoniam  et  concordiam inter  theoriam 
et  praxim.  Quod  operose  subtiliterque  in  scholis  probatur,  in  prima  con- 
cione  confidenter  negatur.  Magis  sibi  illi  constant,  qui aperte negant  uni- 
versalitatem  voluntatis  divinae  salutiferae !  Cf.  F  r  a  n  z  e  1  i  n  th.  5  5  ;  T  o  1  e  t  u  s 
in  summam  theol.  s.  Thomae  enarr.  in  1  p.  q.  23  a.  3. 

110.  Tliesis  CV.  JPraedestinatio  adultorum  ad  gloriam  non 
absolutae  voluntati  Dei  antecedenti,  sed  voluntati  consequenti  prae- 
visionem  meritorum  gratiae  tribuenda  est. 

Declaratio.    Praedestinationis  nomen  nunc  latius,  nunc  pressius 

accipi  potest ;  generatim  significat  quamvis  praedefinitionem  et  praeordi- 

nationem  divinam,  et  sic  se  extendit  ad  omnia,  quae  Deus  ab  aeterno 

statuit  vel  per  se  facere  in  tempore  vel  fieri  per  creaturam:  quo  sensu 

ctiam  apud  patres  scriptoresque  ecclesiasticos  adhibetur  de  decreto  Dei, 

quo  ab  aeterno  peccatores  propter  praevisam  impoenitentiam  finalem 

aeternae  addicit  damnationi x).   Restringitur  deinde  hoc  nomen  ad  de- 

creta  Dei  in  ordine  ad  oeconomiam  salutis,  et  si  de  homine  est  sermo, 

defmiri  potest:  Ordinatio  hominum  ad  fmem  aliquem  supernaturalem, 

antequam  exsistit.   Cf.  Thomas  1  q.  23  a.  1. 

Eatio  autem,  quare  theologi  non  soleant  loqui  de  praedestinatione  ad 
finem  naturalem,  est  secundum  Suarez  de  praedest.  I,  5  n.  8,  »quia  na- 
turalia  bona  sunt  naturae  debita  et  ordinatio  in  naturalem  finem  ex  proprio 
impetu  et  viribus  ipsius  naturae  nascitur,  ideoque  non  requirit  specialem 
praedestinationem ,  sed  communem  providentiam.  Finis  autem  supernaturalis 
non  est  ex  inclinatione  naturae,  nec  ejus  consecutio  est  per  vires  proprias :  et 
ideo  homo  ut  efficaciter  in  illum  tendat,  necesse  est,  ut  ab  alio  ordinetur  et 
quasi  transmittatur  et  hoc  fit  per  praedestinationem.  Versatur  ergo  praede- 
stinatio  circa  supernaturalia  bona. «  Quod breviter  ita expressit T h o m a s 
in  1  dist.  40  q.  2:  »Illud  proprie  dicitur  dirigi  (destinari)  in  aliquid,  quod 
non  habet  in  se,  unde  in  illud  vadat. c  Notetur  et  illud ,  quod  quamvis  etiam 
ordinatio  conditionata,  quae ex defectu conditionis adimpletae caret effectu, 
possit  dici  praedestinatio,  et  illa  gratia  praedestinata,  quae  ex  defectu  coope- 
rationis  humanae  caret  fructu :  tamen  nonnisi  ordinatio  absoluta,  scil.  con- 
juncta  cum  assecutione  finis  dici  nunc  solet  a  theologis  praedestinatio,  et  non 
nisi  gratia,  quae  suum  obtinet  effectum,  praedestinata.  De  modo  loquendi 
Scripturae  cf.  infra  n.  114  l. 

Praedestinatio  ergo  species  est  eaque  nobilissima  providentiae  Dei. 
Plures  autem  distingui  possunt  velut  gradus  seu  s  t  a  d  i  a  finis  superna- 
turalis.  Hic  enim  incipit  cum  prima  gratia,  promovetur  per  subsequentes 
gratias,  perficitur  in  justificatione,  splendet  in  perseverantia,  consumma- 


*)  Cf.  P  e  t  a  v  i  u  s  1.  IX,  1 .  Hoc  sensu  scribit  R  a  t  r  a  m  n  u  s  de  praedestinatione 
1.  2  (Mig.  121,  80):  »Sanctorum  sententia  est  catholicorum,  praedestinationem  esse 
operum  Dei  aeternam  dispositionem :  uncle  quia  quaecunque  facturus  est  Deus  in  ae- 
terno  judicii  sui  consilio  jam  dispositum  habet,  sequitur  ut  opera  Dei  universa  sint 
draedestinata. « 

tur  in  gloria;  ideoque  varii  gradus  praedestinationis  distingui  possunt,  qui 
tamen  commode  ad  duos  revocantur  scil.  ad  gratiam  etadgloriam 
seu  ad  finem  et  ad  media.  Si  praedestinatio  consideratur  et  ad  gratiam 
et  ad  gloriam  simul,  completa  dicitur:  incompleta  seu  inadaequata 
si  consideratur,  quatenus  est  vel  ad  gratiam  vel  ad  gloriam.  Cf.  Schra- 
der  comment.  I.  de  praedest. 

111.  Praetermittimus  errores  (cf.  Gener  II,  304  ss.)  et  controver- 
sias  de  ipso  fine,  ad  quem  homines  praedestinantur :  supponimus  enim 
illum  esse  plane  supernaturalem :  et  de  m  e  d  i  i  s  quibus  illum  assequi 
debeant,  scil.  de  gratia,  ejus  natura,  efficacia  etc,  de  quibus  alibi  agemus, 
solliciti  tantum  de  praedestinationis  proprietate  et  ratione,  num  pendeat 
a  praevisione  meritorum.  Omittimus  praeterea  eas  controversias,  quae 
sunt  extra  quaestionem  inter  theologos  catholicos.  Quare  supponimus 

1.  praedestinationem  ad  primam  gratiam  esse  plane  gratuitam, 
ideoque  neque  posse  refundi  a.  in  merita  vitae  ante  praesentem  actae, 
qualem  fingebant  origenistae;  neque  1).  in  merita,  quae  infantes  ha- 
buerint  in  utero  matris,  cujus  erroris  mentionem  facit  Augustinus  ep. 
186  c.  5 ;  neque  c.  in  merita  sub  conditione  longioris  vitae  praevisa,  ad 
quae  recurrebant  semipelagiani;  neque  d.  in  merita  condigna  na- 
turae,  quae  defendebant  p  e  1  a  g  i  a  n  i ;  neque  e.  in  naturalia  merita  con- 
grua  impetrationemque,  quae  tuebeantur  semipelagiani;  neque  f.  in 
dispositionem  positivam  naturae,  quod  nonnullis  scholae  theologis  arri- 
sisse  videtur. 

2.  Supponimus  praedestinationem  adaequate  spectatam  i.  e.  in 
quantum  refertur  et  ad  gratiam  et  ad  gloriam  seu  ad  universum  ordinem 
supernaturalem,  quatenus  complectitur  et  fmem  et  media,  esse  gratuitam ; 
nam  a.  ordo  supernaturalis  omnia  superat  merita  omnemque  exigentiam 
naturae ;  quare  destinatio  ad  illum  nequit  esse  debita,  sed  erit  plane  gra- 
tuita.  Ad  haec  b.  etsi  gratia  adjuti  alias  gratias  imo  et  gloriam  mereri 
possumus,  prima  tamen  gratia  est  gratuita :  hinc  omnia  merita,  quae  pen- 
dent  ab  hac  gratia,  pariter  rationem  doni  habent.  Quare  vel  ipsa  vita 
aeterna,  quae  alioquin  merces  et  corona  est,  a  Paulo  Rom.  6,  23  gratia 
dicitur.  Hinc  statuit  T  h  o  m  a  s  in  ep.  ad  Rom.  8  lect:  6 :  „Sub  praedesti- 
natione  cadit  omne  beneficium  salutare,  quod  est  homini  ab  aeterno 
praeparatum.  Unde  ponere,  quod  aliquod  meritum  ex  parte  nostra  prae- 
supponatur,  cujus  praescientia  sit  ratio  praedestinationis,  nihil  est  aliud 
quam  supponere  gratiam  dari  ex  meritis  nostris."  Hoc  sensu  verissimum 
est,  nos  merere  non  posse  praedestinationem,  nos  a  Deo  non  praedesti- 
nari  intuitu  meritorum ;  hoc  sensu  patres  adversus  pelagianos  et  semi- 
pelagianos  defendebant  praedestinationis  gratuitatem;    nec  alio  sensu 

theologi  scholae  eam  tuebantur.  Qua  animadversione  plurima  eliduntur 
testimonia,  quae  afferri  solent  pro  praedestinatione  ad  gloriam  ante  prae- 
visa  merita ;  nam  in  illis  sermo  non  est  de  praedestinatione  ad  gloriam 
p  o  s  t  gratiam,  sed  de  praedestinatione  vel  ad  solam  gratiam,  vel  ad  gra- 
tiam  simul  et  gloriam,  quam  utramque  ultro  gratuitam  esse  concedimus  *). 

112.  Jam  propius  ad  quaestionem  hac  thesi  solvendam  veniamus. 
Omnes theologi in id conveniunt,  gloriam  in  tempore  conferri  p r o p t e r 
merita ;  sed  quaeritur,  utrum  Deus  etiam  ab  aeterno  electis  gloriam  d  e- 
creverit  et  destinaverit  p r o p t e r  eorundem  menta  ex  gratia praevisa, 
an  independenter  ab  illis.  Sunt  theologi  et  numero  multi  et  auctoritate 
graves  2),  qui  hoc  ultimum  tueantur. 

Horum  plures  systema  suum  ita  concipiunt:  1.  Deus  voluntate  antece- 
d  e  n  t  e  omnem  praevisionem  meritorum  ab  aeterno  certum  fixumque  numerum 
electorum  ex  universa  hominum  multitudine  determinavit,  e  quo  constare  de- 
beret  coelestis  urbs  Jerusalem;  voluit  tamen  2.  ut  hi  electi  (si  essent  adulti) 
dum  viverent  meritis  obtinerent  et  consequerentur  gloriam  aeternam.  Quo- 
circa  3.  gloriam  ipsis  propter  merita,  quae  habituri  sunt,  praemii  instar  (in 
ordine  exsecutionis)  in  tempore  confert ;  ut  vero  4:.  electi  illi  merita  in  tem- 
pore  revera  haberent,  pro  quibus  juste  conferre  posset  gloriam  ipsis  destina- 
tam,  eum  selegit  gratiarum  ordinem,  quo  infallibiliter  acquirerent  merita 
determinata.  Paulo  secus  minusque  dure  alii  praedestinationem  ante  praevisa 
merita  ita  cum  Molina  Concordiae  q.  23  a.  4.  5  disp.  1  membr.  11  expli- 
cant:  » Praeexsistente  in  Deo  ante  omnem  actum  liberum  suae  voluntatis  ra- 
tione  ejus  ordinis  rerum,  auxiliorum  et  circumstantiarum,  quem  ex  sua  parte 
elegit,  necnon  infinitorum  aliorum,  qui  sua  omnipotentia  esse  poterant;  prae- 
vidente  item  quid  in  unoquoque  eorum  pro  libertate  arbitrii  creaturarum  esset 
futurum  ex  hypothesi  .  .  .  utique  neque  quod  Deus  hunc  potius  ordinem  ele- 


*)  Cf.  C  a  r  o  1  u  s  duPlessis  d'A  r  g  e  n  t  r  e  in  comment.  hist.  de  praedestinatione 
ad  gloriam  et  reprob.  descriptis  diligenter  theologorum  testimoniis  ab  a.  1120—1708 
infert  c.  10  §  1 :  »Veteres  scholastici  de  causa  praedestinationis  omnino  consideratae 
et  ad  gratiam  et  ad  gloriam  praecipue  agebant.  Ideo  nolebant  eam  esse  ex  praevisis 
meritis,  quia  gratia,  quae  in  ea  includitur,  non  datur,  nec  proin  praedestinatur  ob 
praevisa  merita. «  L e s s i u s  de  praedest.  et  reprob.  sect.  1;  Tricassinus  indisp. 
theolog.  de  praedest.  hominum  ad  gloriam  part.  1  s.  1  p.  3  ;  F  r  a  n  z  e  1  i  n  th.  53. 

2)  Cujusmodi  sunt  S  u  a  r  e  z,  R  u  i  z,  B  e  1 1  a r  m  i  n  u  s,  Fr.  L u  g  o,  S  a  1  m  e  r  o  n, 
Pererius,  Estius,  Lemos,  Justiniani,  Trigosus,  Antoine,  Bannez, 
Barradas,  Salmanticenses,  Arriaga,  Garnerius,  Gonet,  Norisius, 
Thomassinus,  D'Aguirre,  Habert,  Serry  ac  generatim  thomistarum 
schola  (non  tamen  sine  exceptione)  etc.  Sed  ne  virorum  horum  auctoritate  nimium 
commoveamur,  nobiscum  enim  sunt  s.  B  o  n  a  v  e  n  t  u  r  a,  s.  Franc.  S  a  1  e  s  i  u  s,  A 1- 
bertus  M.,  Alexander  hal.,  Henricus  gand.,  Petrus  de  Tarantasia  (cf. 
Limbourg  1.  c.  pag.  636  ss.),  Eckius,  Lessius,  Jos.  Tricassinus,  Fras- 
sen,  Vasquez,  Becanus,  Joan.  et  Mich.  Medina,  Sfondrati,  Maldona- 
tus,  Stapleton,  Greg.  de  Valentia,  Jansenius  gandav.,  Turrianus, 
Corn.  a  Lapide,  Alcazar,  Tole  tu  s,  Petavius,  Gamachaeus,  Amicus, 
T i r i n u s,  M a e r  a t i u s,  Platelius,  A n n a t n  s,  T o u r n e  1  y  etc. 

gerit  quam  alium  eumque  exsecutioni  ex  parte  sua  mandare  constituerit,  nec 
proinde  quod  in  Christo  hos  potius  elegerit  ad  vitam  aeternam  quam  alios  . . . 
ulla  datur  causa,  ratio,  aut  conditio  etiam  sine  qua  non,  ex  parte  usus  liberi 
arbitrii  ipsorum  aut  aliorum  praevisi ,  ob  quam  illos  praedestinaverit  volue- 
ritve  illis  ea  media,  per  quae  praevidebat  perventuros  illos  in  vitam  aeternam, 
aut  cur  potius  haec  ipsa  voluerit  eis  quam  aliis ;  sed  id  totum  in  solam  liberam 
ac  misericordem  voluntatem  Dei  est  referendum,  qui  pro  solo  suo  beneplacito 
id  ita  voluit «.  Quam  sententiam  amplectitur  illustratque  Billiot  de  Deo  uno 
et  trino  th.  31  ss.  Mediam  sententiam  proponit  Ambr.  Catharinus,  se- 
cundum.  quam  alii  ante  praevisa,  alii  post  praevisa  merita  ad  gloriam  praede- 
stinati  sunt,  quod  etiam  arrisit  Occam,Biel,  Gabriel,  Flam.  N 0 b i  1  i 0, 
Ysamberto,  Marianae  etc. 

Praeferimus  sententiam,  quae  docet,  Deum  sicut  in  tempore  confert 
gloriam  propter  merita,  ita  ab  aeterno  gloriam  electis  parasse  vel  desti- 
nasse  propter  merita  eorundem  praevisa:  de  qua merito s.  Franciscus 
Salesius  occasione  1.  Lessii  de  praedestinatione  ad  eundem  scribit  26.  Aug. 
1618:  „Gognovi  paternitatem  vestram  sententiam  illam  antiquitate, 
suavitate,  ac  Scripturarum  nativa  auctoritate  nobilissimam 
de  praedestinatione  ad  gloriam  post  praevisa  merita  amplecti  ac  tueri. 
Quod  etiam  mihi  gratissimum  fuit,  qui  nimirum  eam  semper  ut  Dei  mi- 
sericordiae  ac  gratiae  magis  consentaneam  ac  amabilem  existimavi  quod 
etiam  tantisper  in  libello  de  amore  Dei  indicavi."  Statuimus  autem  the- 
sim  nostram  in  primis  adversus  illorum  theologorum  opinionem,  quam 
primo  loco  exposuimus.  Eatenus  autem  est  etiam  contra  assertores  syste- 
matis  alterius,  quod  secundo  loco  dedimus,  quatenus  tuerentur,  rationem, 
ob  quam  Deus  inter  tot  ordines  possibiles  hunc  potius  eligit  quam  alium 
esse,  quod  a  priori  veluti  has  potius  creaturas  rationales  quam  alias 
velit  salvas.  Tunc  enim  eorum  sententia  recidit  in  priorem.  Quod  si 
aliam  reddant  rationem,  ea  conciliari  potest  cum  nostra  assertione.  Nam 
hac  in  hypothesi  ratio,  quare  hi  potius  quam  alii  in  ordine  a  Deo  pro 
lubitu  electo  destinentur  ad  gloriam  erit  praevisio  cooperationis  cum 
gratia,  non  aliqua  voluntas  Dei  absoluta  independens  a  praevisis  meritis. 
Cf.  infra  n.  1282. 

113.  Demonstratio.  1.  Probatur  haec  sententia  corollarii  modo 
ex  thesibus  praecedentibus.  Gum  praedestinatione  a  n  t  e  praevisa  merita 
cohaeret  reprobatio  negativa  multorum  ante  praevisa  merita.  Atqui 
reprobatio  negativa  conciliari  nequit  cum  voluntate  salutifera  universali 
Dei,  quam  Scripturae  clare  docent  (th.  104).  Ergo  neque  praedestinatio 
ante  praevisa  merita  conciliari  potest  cum  voluntate  salutifera  universali, 
ideoque  hac  admissa  defendi  nequit. 

2*  Probatur  ex  descriptione  judicii  universalis  Matth.  25,  34  s. : 
Tunc  dicet  rex  his,  qui  a  dextris  ejus  erunt;  Venite  benedicti  Patris  mei; 

possidete  paratum  vobis  regnum  a  constitutione  mundi.  Esurivi  enim  et 
dedistis  mihi  manducare  etc.  Hic  a.  describitur  verum  judicium,  in 
quo  Deus  justissimi  judicis  partes  obit,  distribuens  pro  meritis  demeri- 
tisque  praemia  vel  poenas.  Atqui  hoc  judicium  ad  nudam  fictionem  cae- 
remoniamque  redigitur,  si  Deus  electis  independenter  a  meritis  jam  in- 
fallibiliter  et  ante  omnem  praevisionem  cooperationis  meritorumque  de- 
stinasset  gloriam.  Judicium  enim  proprie  dictum  essentialiter  supponit 
ut  praemia  et  poenae  non  solum  dependenter  a  meritis  et  demeritis  con- 
ferantur,  sed  etiam  destinentur.  Ad  haec  b.  ratio  collationis  praemii 
refunditur  evidenter  in  merita:  Esurivi  enim  et  dedistis mihi manducare ; 
non  minus  ac  poena  refunditur  in  demerita  malorum.  Atqui  nemo  dicet, 
poenam  ante  praevisa  demerita  destinatam  fuisse  reprobis.  Ergo 
neque  praemium  praedestinatum  erit  ante  praevisa  merita. 

Particula  causalis  enim  debet  referri  tam  ad  verbum  possidete ,  quam  ad 
participium  paratum,  alioquin  sensus  foret  sat  incongruus:  Possidete  propter 
merita,  quod  vobis  paratum  est  ante  et  sine  meritis.  Prorsus  pro  arbitrio 
patroni  alterius  sententiae  supponunt,  ordinem  exsecutionis  non  respon- 
dere  ordini  intentionis  inversoque  se  habere  modo.  Nam  id  circa  reprobos 
admitti  nequit:  quo  jure  ergo  alius  destinationis  ordo  fingitur  circa  praede- 
stinatos,  cum  Christus  ex  aequo  refundat  praemium  in  merita  sicut  poenam 
in  demerita?  ^Aliter  suspicari,  inquit  ad  rem  Petavius  deDeo  X,  2  §  6,  in 
destinando  se  gessisse  Deum  atque  in  exsequendo,  quod  decreverat,  divinare 
prorsus  est,  ut  jam  dixi,  si  hoc  nulla  Scripturarum  oracula  persuadent,  nulla 
secretorum  divinorum  conscia  vox  et  interpres;^  et  s.  Thomas  lect.  6  in  ep. 
ad  Eom.  8  statuit:  »Eadem  ratione  omnia  beneficia,  quae  nobis  confert  ex 
tempore ,  praeparavit  nobis  ab  aeterno. «  Quare  bene  Chrysostomus 
hom.  80  n.  2  verba  Christi  ita  enarrat:  »Possidete  .hereditate  quasi  propria, 
quasi  paterna,  quasi  vestra,  quae  vobis  a  principio  debebantur :  nam  antequam 
nati  sitis,  quia  sciebam  vos  hujusmodi  futuros,  haec  a  me  praeparata 
fuere. «  —  Bruno  astensis  in  h.  1.  et  hom.  29  (Mig.  165,  784)  ita  habet: 
»Fit  conditionaliter  praedestinatio  Dei  nihilque  sine  aliqua  conditione 
praedestinatum  est  .  .  .  Praedestinati  sunt  omnes  boni  adgloriam,  ea  tamen 
conditione,  si  fidem  tenuerint,  si  caritatem,  si  humilitatem,  si  patientiam,  si 
misericordiam  et  pietatem  et  his  similia  habuerint.  Tales  enim  eos  futuros 
praevidit,  quos  Deus  ad  vitam  praedestinavit,  ut  quasi  praedestinando  eis  di- 
ceret :  Ego  quidem  ad  vitam  vos  praedestino,  si  tales  et  tales  fueritis ,  si  mea 
mandata  custodieritis,  si  fidem  et  misericordiam  habueritis  et  si  in  bono  tan- 
dem  inventi  fueritis.  Qui  igitur  talis  esse  non  vult,  qui  Dei  mandata  custodire 
non  nititur,  ideo  non  venit  ad  praedestinationem,  quia  non  servat  condi- 
tionem.  « 

Crescit  c.  vis  hujus  argumenti,  si  quae  hic  leguntur,  conferantur  a. 
cum  variis  parabolis,  ut  cum  parabola  operariorum  Matth.  20,  1  ss. ;  ho- 
minis  veste  nuptiali  non  induti  ib.  22,  1  ss. ;  talentorum  ib.  25,  13  ss.,  in 
quibus  ridiculum  foret  supponere  nescio  quam  praedestinationem  ad  mer- 
cedem  ante  praevisam  operariorum  vel  servorum  cooperationem ;  cum- 

que  iis  testimoniis,  in  qmbus  vita  aeterna  exhibetur  vel  (3.  ut  corona,  quae 
non  datur  absque  legitimo  certamine  et  cursu:  1.  Cor.  9,  24:  Nescitis, 
quod  iij  qui  in  stadio  currunt,  omnes  quidem  currunt,  sed  unus  accipit 
bravium  ?  Sic  currite,  ut  comprehendatis.  2.  Tim.  4,  7 :  Bonum  certamen 
certavi,  cursum  consummavi,  fidem  servavi.  In  reliquo  reposita  est  mihi 
corona  justitiae,  quam  reddet  mihi  Dominus  in  illa  die  justus  judex  / 
vel  y.  ut  merces,  quae  redditur  meritis,  sicut  ignis  redditur  ut  justa  poena 
demeritis :  1.  Gor.  3,  8 :  Unusquisque  autem  propriam  mercedem  accipiet 
secundum  suum  taborem.  Rom.  2,  5 :  Secundum  autem  duritiam  tuam  et 
impoenitens  cor  thesaurizas  tibi  iram  in  die  irae  et  revelationis  justi  judicii 
Dei,  qui  reddet  unicuique  secundum  opera  ejus.  2.  Pet.  2, 13 :  In  corruptione 
sua  peribunt,  percipientes  mercedem  injustitiae.  Quibus  posterioribus  testi- 
moniis  manifesto  evincitur,  eadem  ratione  a  Deo  conferri  praemiumr 
qua  retribuitur  poena,  nullum  enim  fit  discrimen.  Atqui  inter  catholicos 
inauditum  est,  malis  retribui  poenam  ipsis  absolute  ante  praevisa  peccata 
jam  destinatam.  Ergo  neque  gloria  justis  retribuitur,  quae  ipsis  fuerit 
ante  praevisa  merita  absolute  destinata.  Ne  pro  arbitrio  distinguamus L 
Eoque  minus,  quod  hisce  in  locis  non  apparet  vestigium  antecedentis 
cujusdam  sive  electionis  sive  reprobationis. 

3.  Neque  desunt  alia  Scripturae  testimonia  pro  nostra  sententia  ad- 
modum  valida,  in  quibus  scil.  gloria  exhibetur  ita  (supposita  gratia)  pen- 
dens  a  nobis,  ut  poena,  adeo  ut  ab  ea  excidere  possimus  ob  defectum  co- 
operationis,  sicut  et  peccatores  poenitentia  gloriam  iterum  possunt  asse- 
qui.  Quare  non  independenter  a  praevisis  meritis  destinata  est  justis. 
[deo  etiam  monemur,  ut  magna  diligentia  et  sollicitudine  utamur,  ne  a 
gloria  excidamus.  Atqui  ejusmodi  timor  et  sollicitudo  plane  esset  inutilisT 
si  gloria  antecedenter  ante  merita  praevisa  absolute  infallibiliterque  esset 
destinata;  imo  esset  Deo  injuriosa:  diffideremus  enim  quasi  de  efficacia 
divinae  praedestinationis.  Huc  in  primis  spectant  verba  s.  Petri  2  ep. 
1,  10 :  Quapropter  fratres  magis  satagite,  ut  per  bona  opera  certam  ve- 
stram  vocationem  et  electionem  faciatis.  Quomodo  potest  Petrus  fideles 
hortari,  ut  per  bona  opera  certam  faciant  suam  electionem}  si  haec  est 
certa  per  praedestinationem  immutabilem,  independentem  a  bo- 
nis  operibus,  quae  Deus  ipse  gratiis  de  industria  selectis  procurare  et 
tribuere  debet  praedestinatis,  ne  in  praedestinationis  exsecutione  a  scopo 
intento  aberret?  Haec  exhortatio  in  opinione  contraria  carere  videtur 
sensu.  Philipp.  2,  12:  Cum  metu  et  tremore  salutem  vestram  operamini. 
l.Gor.  10,  12:  Itaque  qui  se  existimat  stare,  videat ne cadat ;  Rom.  11, 22: 
Vide  ergo  bonitatem  et  severitatem  Dei:  in  eos  quidem;  qui  ceciderunty  se- 
veritatem:  in  te  autem  bonitatem  Deiy  si  permanseris  in  bonitate:  alioquin 
ettuexcideris;  Ap.  3, 11 :  Tene  quod  habes,  ut  nemo  accipiat  coronam  tuam. 


<9<3  Tract.  V.  de  Deo  uno.  Thesis  XV,  Gloria  praedestinata  est 

4.  In  divinis  literis  vita  aeterna  promittitur  omnibus  sub  conditione, 
ita  Matth.  19,  17:  Si  vis  ad  vitam  ingredi,  serva  mandata.  Gf.  Apoc.  3,  5; 
Rom.  8,  17  etc.  et  conc.  tridentinum  s.  6  cap.  16.  Atqui  promissio 
.sub  conditione  pugnat  cum  voluntate  absoluta  antecedente  praevisionem 
adimpletae  conditionis :  nam,  ut  inquit  L  e  s  s  i  u  s  de  praed.  n.  12,  „sicut 
promissio  est  signum  voluntatis,  ita  promissio  conditionata  est  signum 
voluntatis  conditionatae,  et  promissio  absoluta  signum  voluntatis  abso- 
lutae  .  .  .  Sane  insolens  plane  est  inter  homines  id  sub  conditione  pro- 
mittere,  quod  jam  voluntate  absoluta  decreverunt .  .  .  Confirmatur  quia 
non  solum  promissiones  omnes  sunt  conditionatae,  sed  adduntur  minae, 
nisi  conditio  illa  praestetur,  amissionis  regni  et  aeternae  damnationis  in- 
currendae,  quae  etiam  ad  omnes  pertinent.  Ergo  regnum  non  ita  est  de- 
cretum  alicui,  quin  reipsa  possit  amitti.  Si  enim  non  posset  sequi  realis 
amissio,  vana  essent  ista  terriculamenta.u  Ergo  gloria  electis  non  est 
destinata  ante  praevisam  adimpletionem  conditionis,  sollicitudinem,  coo- 
perationem  i.  e.  ante  praevisa  merita  gratiae.  Hinc  1.  Gor.  2,  9  gloria 
dicitur  a  Deo  praeparata  diligentibus  se ;  dependenter  igitur  a  conditione 
ponenda  ab  homine,  cujus  adimpletio  praevideri  debet,  ut  dici  possit 
absolute  praedestinata,  seu  aliis  verbis  non  ideo  diligunt  (electi),  quia 
gloria  ipsis  est  praeparata,  sed  ideo  est  praeparata,  quia  diligunt. 

5.  Probatur  sententia  nostra  luculento  patrum  suffragio.  Seposita  in- 
terim  doctrina  et  auctoritate  Augustini  eam  tuentur  patres  sive 

a.  cum  explicant  verba  Christi  Matth.  20,  21  ss.,  ubi  Christus  matri  filio- 
rum  Zebedaei  petenti :  Dic  ut  sedeant  hi  duo  filii  mei,  unus  ad  dexteram  tuam 
et  unus  ad  sinistram  in  regno  tuo,  respondet:  Sedere  ad  dexteram  meam  vel 
sinistram  non  est  meum  dare  vobis ,  sed  quibus  paratum  est  a  Patre  meo.  Ita 
€yrillus  alex.  thes.  26:  »Non  est  meum  dare:  non  quod  id  praestare  non 
posset,  sed  quia  praemia  certantium  laboribus  proportione  quadam  respon- 
dere  debent.  Perinde  ac  si  quis  iis,  qui  ad  certamen  vocati  sunt,  praemia  pro- 
ponens  dicat :  Non  est  meum ,  boni  viri ,  summum  praemium  rapere ,  et  cui 
libuerit  conferre ,  neque  enim  idcirco  curriculi  terminos  statui ;  sed  ille  hoc 
auferet,  qui  reliquos  vincendo  summo  honore  affici  meritus  fuerit.  Ita  et  Sal- 
vator  iniquum  esse  censuit ,  summum  honorem  petentibus  prompte  conferre, 
repulsis  iis,  quibus  legitime  debetur;  iis  enim  deferri  aequius  est,  quibus 
praescientia Patris  ob  virtutum  recteque  factorum excellentiam  eum  prae- 
paravit.*  —  Hieronymus  c.  Jovin.  II  n.  28:  »Regnum  coelorum  non  est 
dantis,  sed  accipientis.  Non  est  enim  acceptio  personarum  apud  Deum:  sed 
quicunque  talem  se  praebuerit,  ut  regno  coelorum  dignus  fiat,  hic  accipiet,  quod 
non  personae,  sed  vitae  paratum  est.  Si  itaque  tales  estis,  qui  consequamini 
regnum  coelorum,  quod  pater  meus  triumphantibus  et  victoribus  praeparavit, 
vos  quoque  accipietis  illud. *  — •  Epiphanius  haer.  69  n.  58;'Gregorius 
naz.  or.  37  n.  14.  15;  Chrysostomus  hom.  6 5  n.  3  in  h.  1. ;  hom.  8  c.  ano- 
moeos  de  petitione  filiorum  Zebedaei;  Ambrosius  de  fide  V,  6  n.  82;  Cae- 
sarius  (vel  quicunque  alius  auctor)  dial.  3  interrog.  131.  —  Neque  ab  hac 

expositione  dissentit  Augustini  expositio  in  Ps.  120  n.  11:  »Ut  autem  sis 
ad  dexteram,  potestatem  accepisti,  de  qua  dicit  Joannes :  Dedit  eis  potestatem 
filios  Dei  fieri  (l,  12).  Unde  accepisti  hanc  potestatem?  Credentibus  inquit  in 
nomine  ejus.  Si  ergo  credis ,  ipsa  tibi  potestas  data  est,  ut  sis  inter  filios 
Dei;  esse  autem  inter  filios  Dei,  hoc  est  ad  dexteram  pertinere;*  in  Ps.  136 
n.  18;  » Jacob  dilexi,  Esau  autem  odio  habui  .  .  .  Esau  omnes  carnales,  Jacob 
autem  omnes  spirituales;  minores  electi;  majores  illi  reprobati.  Vult  et  ipse 
eligi?  fiat  minor";  in  primis  vero  in  Ps.  126  n.  4 :  »Quid  est,  non  est  meum 
dare  vobis?  Non  est  meum  dare  superbis:  hoc  enim  adhuc  erant;  sed  si  vultis 
accipere,  nolite  esse  quod  estis.  Aliis  paratum  est ;  et  vos  alii  estote  et  vobis 
paratum  est.*  Quem  sequuntur  Beda  in  h.  1.  et  in  Marc.  10,  40,  Paulus 
diaconus  hom.  85;  Rabanus  Maurus,  Zacharias  chrysopolit.  inh.  1.  (Mig. 
186,  354),  Christianus  Druthmarus  in  h.  1.  (ib.  106,  1425),  Remigius 
antissiodorensis  hom.  11  (ib.  131,  925)  etc.  Verbis  Augustini  ut  id  obiterin- 
nuamus,  aequivalenter  continetur  notum  axioma :  Si  non  es  praedestinatus,  fac 
ut  praedestineris :  quare  hoc  axioma  censeri  potest  non  solum  verum,  uti  est, 
sed  et  augustinianum,  quod  tantus doctor  illud suo  suffragio  approbaverit. 

b.  Patres  tuentur  nostram  sententiam,  cum  explicant  Rom.  8,  30:  »Quos 
praescivit}  hos  et  praedestinavit  ;«■  in  quae  verba  ita  scribit  Ambrosius  1.  c: 
»  Quos  praescivit,  et  praedestinavit,  non  enim  a  n  t  e  praedestinavit  quam  prae- 
sciret,  sed  quorum  merita  praescivit,  eorum  praemia  praedestinavit. «  —  Quo- 
cum  consentiunt  Ambrosiaster,  Hieronymus,  Theodoretus,  cujus 
haec  sunt  verba  in  h.  1. :  »  Nam  quos  praescivit  et  praedestinavit  .  .  .  Non  enim 
simpliciter  praedestinavit  .  .  .  Qiiorum  propositum  praescivit,  hos  ab  initio 
praedestinavit,  praedestinatos  autem  etiam  vocavit.  *  Consentiunt  insuper  C  y- 
rillus  alex.,  Bruno  carthus.  (Mig.  153,  75),  s.  Thomas  et  Sedulius 
scotus  (ib.  103,  79  s.)  in  h.  1. 

C.  Eam  tuentur  aliis  occasionibus,  utFulgentius  ad  Monimum  I,  24: 
»Ostensurus  itaque  Deus,  quid  reddendum  praesciverit  et  quid  donandum, 
praedestinavit  illos  ad  supplicium,  quos  a  se  praescivit  voluntatis  malae  vitio 
discessuros,  et  praedestinavit  ad  regnum ,  quos  ad  se  praescivit  misericordiae 
praevenientis  auxilio  redituros,  et  in  se  misericordiae  subsequentis  auxilio  esse 
mansuros.*  Prosperresp.  ad  object.  vincent.  12  (opusc.  XXXV,  198):  »Volun- 
tate  exierunt,  voluntate  ceciderunt  (fideles  lapsi  et  damnati),  et  quia  praesciti 
sunt  casuri,  non  sunt  praedestinati ;  essent  autem  praedestinati,  si  essent  re- 
versuri  et  in  sanctitate  ac  veritate  mansuri. *  —  Irenaeus  IV,  39  s. ;  Jo. 
Damascenus  dial.  cum  manich.  n.  80  ;  Hilarius  inPs.  64n.  5:  »Multi 
vocati  sunt,  sed  pauci  electi  .  .  .  Itaque  non  res  indiscreti  judicii  est  electio, 
sed  ex  meriti  delectu  facta  discretio  est. € —  Honorius  augustodun.  in  dial. 
Inevitabile  (Mig.  172,  1199):  »Qui  praevisi  sunt  in  bonis  permansuri,  ad 
gloriam  sunt  praedestinati ;  qui  vero  praesciti  in  malo  vitam  finituri,  ad  poe- 
nam  sunt  utique  praeordinati.  Ergo  quos  Deus  praescivit  inFilium  suum  cre- 
dituros  et  mandata  ejus  voluntarie  servaturos,  hos  ante  secula  praedestinavit.  * 
Provocamus  patronos  alterius  opinionis  ut  vel  u  n  u  m  testimonium  ex  patri- 
bus  adeo  clarum  pro  sua,  quaestione  tamen  distincte  proposita,  afferant  no- 
strisque  tam  multis  opponant. 

6.  Nostrae  sententiae  suffragari  videtur  ipsa  Ecclesia  in  illa  ora- 
tione,  qua  precatur:   „Deus,  qui  omnium  misereris,  quos  tuos  fide  et 

Hurter,  Compend.  theologiae  II,  9.  ed.  ' 


gg  Tract.  V.  de  Deo  uno.  Thesis  CVl.  Exceptionibus  contra 

opere  futuros  essepraenoscis,"  quae  verba  desumpta  videnturexl.de  prae- 
destinat.  Dei  (in  append.  opp.  s.  Augustini  Migne  45,  1680)  n.  7:  „Quos 
Deus  suos  fidei  opere  futuros  esse  praenovit,  hos  praedestinavit  ad  glo- 
riam."  Hoc  argumento  utitur  s.  Fr.  S  alesius  x). 

7.  Suffragatur  ecclesia  graeca  in  synodo  hieros.  (a.  1672),  sta- 
tuens,  Deum  „illos  praedestinasse,  quos  arbitrio  suo  bene  usuros  prae- 
scivit,  quos  vero  male,  damnasse.  Hunc  porro  liberi  arbitrii  usum  ita 
intelligimus,  ut  divina  quidem  illuminatrix  gratia,  quam  et  praevenientem 
appellamus,  ceu  lumen  in  tenebris  a  divina  bonitate  omnibus  impendatur, 
ac  postmodum  iis,  qui  obtemperare  illi  atque  ad  ea,  quae  tamquam  saluti 
pernecessaria,  haec  ipsa  praecipit,  cooperari  voluerint  (neque  non  volen- 
tibus  utilis  est,  sed  solum  volentibus),  peculiaris  gratia  subministretur"  etc. 
(Hard.  IX,  235). 

8.  Probatur  ratione  haud  spernenda,  quod  in  opposita  sententia  re- 
sponderi  non  potest  ad  celebre  dilemma :  Vel  sum  praedestinatus  vel  non 
sum  praedestinatus.  Si  sum  praedestinatus,  quidquid  fecero  salvabor ; 
si  non  sum  praedestinatus,  quidquid  fecero  non  salvabor.  Vivam  igitur 
pro  arbitrio.  Praeterea  exhortationes  comminationesque  vim  suam  amit- 
tunt,  torpor  et  incuria  propriae  salutis  induci,  zelus  exstingui  videtur,  si 
secundum  1  o  g  i  c  a  m  ex  principiis  progredimur.  Quare  vel  ipsi  patroni 
alterius  sententiae  in  praxi,  in  concionibus,  exhortationibus  et  sermo- 
nibus  practicis  ad  populum  e  o  d  e  m  plane  modo  loquuntur  atque  illi,  qui 
tuentur  praedestinationem  post  praevisa  merita :  ultro  inculcant  a  nostro 
fervore  salutem,  a  nostra  negligentia  pendere  damnationem  etc.  Atqui 
hic  dissensus  inter  theoriam  et  praxim,  inter  corollaria  practica  et 
praemissas  nota videtur  improbabilitatis  sententiae, quam impugna- 
mus.  Praemio  digna  foret  concio  vel  instructio  ascetica  innixa  theoriae 
de  praedestinatione  a  n  t  e  praevisa  merita,  de  reprobatione  negativa,  sed 
quae  sibi  constet  et  cohaereat,  in  qua  exhortationes  non  adversen- 
tur  praemissis  et  quae  peccatores  excitet  ad  spem  et  fiduciam,  soletur 
pusillanimes,  corda  auditorum  dilatet ! 

114.  Thesis  CYI.  Praedestinationi  ad  gloriam  post  praevisa 
merita  supernaturalia  nullatenus  obsunt  sive  quae  leguntur  Mattlu 
24,  22-24;  Joan.  10,  26  ss.;  Luc.  12,  32;  Act.  13,  48;  Mom.  8,  28; 
Eph.  1,  4  ss. ;  Sap.  4,  11;  sive  nominatim  quae  s.  Paulus  traditc.  9 
ep.  ad  Homanos. 


^)  Traite  de  1'Amour  de  Dieu  1.  3  c.  5,  ubi  citatis  his  verbis  prosequitur : » Conime 
si  elle  (Ecclesia)  avouait  que  la  gloire,  qui  est  le  comble  et  le  fruit  de  la  misericorde 
divine  envers  les  hommes,  n'est  destinee  que  pour  ceux  que  la  divine  sagesse  a  pr6vus 
qu'a  Tavenir  obeissants  a  la  vocation,  ils  viendraient  a  la  foi  vive  qui  opere  par  la 
charite, (< 

Deiuonstratio  p.  I.  Legimus  apud  Matth.  24,  22:  Et  nisi  breviati 
fuissent  dies  illi,  non  fieret  salva  omnis  caro;  sed  propter  electos  bre- 
viabuntur  dies  illi ;  v.  24:  Surgent  pseudochristi  et  pseudoprophetae  et  cla- 
bunt  signa  magna  et  prodigia,  ita  ut  in  errorem  inducantur  (sifieripotest) 
etiam  electi.  Quod  testimonium  nonnullis  videtur  pro  sua  sententia 
classicum.  Sed  dum  ex  illo  arguunt,  aliqua  absque  probatione  sup- 
ponunt,  et  ex  his  aliqua  minus  legitime  inferunt. 

1 .  Supponunt nomine electorum designari  praedestinatos  ad glo- 
riam:  sed  eo  possunt  significari  generatim  fideles  vel  justi,  ut  1.  Pet. 
1,  1 :  Petrus,  apostolus  Jesu  Christi;  electis  advenis  dispersionis  etc. ;  2,  9 : 
Vos  autem  genus  electum;  Goloss.  3,  12;  2.  Thess.  2.  12;  2.  Tim.  2,  10. 
Neque  enim  satis  logica  est  illatio,  qua  ex  aliquot  testimoniis,  in  quibus 
electi  iidem  sunt  ac  salvandi,  firmus  fixusque  infertur  usus  loquendi,  quo 
electorum  nomine  semper  et  ubique  designentur  praedestinati  et  quidem 
absolute  praedestinati  independenter  a  praevisis  meritis.  Ad  rem  L  e  s- 
sius  de  praedest.  s.  6  ass.  5  n.  152  statuit  propositionem :  „Omnes 
justificatos  secundum  modum  loquendi  Scripturarum  esse  electos  et 
praedestinatos  ad  gloriam;  haec  tamenelectio  et  praedestinatio non 
est  c  0  m  p  1  e  t  a,  sed  ut  compleatur  requirit  conditionem  ex  parte  nostra, 
quam  implere  vel  non  implere  est  in  nostra  potestate,  ac  proinde  etiam 
in  nostra  potestate  est  efficere,  ut  praedestinatio  nostra  compleatur."  Gf. 
Franzelin  th.  56. 

2.  Supponunt  praepositionem  propter  exprimere  causam  f  i  n  a  1  e  m ; 
probabilius  significat  causam  meritoriam  i.  e.  propter  justorum  merita  et 
orationes  abbreviandos  esse  dies  tribulationum.   Gf.  Gen.  18,  22  ss. 

3.  Supponunt  sermonem  esse  de  salute  supernaturali:  sed  pos- 
sunt  illa  verba  commode  intelligi  de  salute  et  vita  temporali. 

4.  Supponunt  haec  referri  ad  fmem  m  u  n  d  i :  sed  de  hoc  dubitat 
ipse  Augustinus  ep.  199  ad  Hesychium  n.  29:  „Lucas  ergo  patefecit 
(21,  20  ss.),  quod  esse posset incertum,  non  ad  seculi  finem,  sedad  ex- 
p  u  g  n  a  t  i  0  n  e  m  Jerusalem  pertinere  id  quod  dictum  est  de  abomina- 
tione  desolationis  et  quod  dictum  est  de  dierum  breviatione  propter  ele- 
ctos :  quia  etsi  ea  ipse  non  dixit,  dixit  tamen  apertius  cetera  de  hoc  ipso, 
quo  et  ista  pertinere  monstravit.  Non  enim  debemus  ambigere,  quando 
eversa  est  Jerusalem,  fuisse  in  illo  populo  electos  Dei,  qui  ex  circum- 
cisione  crediderant  sive  fuerant  credituri,  electi  ante  constitutionem  mundi, 
propter  quos  breviarentur  dies  illi,  ut  tolerabilia  fierent  mala."  Videntur 
ergo  verba  haec  spectare  ad  excidium  urbis  et  templi  Jerusalem.  Quae 
omnia  paucis  complectitur  s.  Ghrysostomus  hom.  76  in  Matth.  n.  1: 
„Hoc  porro  vult  significare :  si  diutius  romanorum  contra  urbem  illam 

bellum  extractum  fuisset,  omnes  judaei  periissent,  nam  omnem  carnem 

hic  pro  judaica  ponit .  .  .  Quosnam  autem  hic  electos  vocat?   Fideles, 

qui  in  medio  illorum  conclusi  erant .  .  .  si  illi  non  adfuissent,  omnes 

radicitus  perituros  fuisse"  etc.   Cf.  hom.  5  in  Act.  ap.  n.  2;  Juvencus 

hist.  ev.  IV  v.  136. 

Verum  concedamus  quae  supponunt,  minus  legitime  ex  iis  inferunt, 
electos  illos  praedestinatos  fuisse  ante  praevisa  merita.  Cum  enim  Christus 
auditores  adeo  hortetur,  ut  sibi  sedulo  prospiciant,  caveant  a  seductoribus ; 
cum  eos  terreat  gravissimo  lapsus  periculo,  ac  salutem  a  perseverantia  finali 
dependentem  exhibeat,  contrarium  potius  inferendum  esse  censemus.  —  De 
verbis  v.  24,  quae  quidem  ad  mundi  finem  referuntur,  similia  dici  possunt. 
Insuper  notetur,  verba  si  fieri potest  non  necessario  significare  impossibi- 
litatem  perversionis  electorum,  sed  probabiliter  significare  intentionem 
eorum,  qui  signa  illa  magna  patrabunt ;  ea  scil.  facient,  ut  quantum  est  in  ip- 
sis  fideles  et  vel  Ecclesiae  columnas  seducant:  quo  in  sensu  verba  non  sunt 
ad  rem.  Nam  Christus  non  significat  id  fieri  non  posse,  imo  potius  tot  moni- 
tionibus,  quibus  fideles  ut  sibi  caveant  instruit,  nos  docet  vel  electorum  lap- 
sum  esse  possibilem.  Cf.  Patrizi  comment.  in  Marc.  13;  quaest.  de  Evan- 
geliis  1.  2  n.  148 — 150;  de  interpret.  s.  Script.  1.  1  n.  339. 

115.  Neque  ad  rem  sunt  verba  Luc.  12,  32 :  Nolite  timere  pusillus  grex, 
quia  complacuit  Patri  vestro  dare  vobis  regnum ;  nam  sequeretur  1.  Judam 
fuisse  praedestinatum ;  pertinebat  enim  tunc  ad  pusillum  gregem,  quemChri- 
stus  alloquebatur.  Supponitur  2.  nomine  regni  designari  gloriam  eamque 
exhiberi  ut  absolute  praedestinatam.  Atqui  plurimis  ex  locis  constat,  glo- 
riam  nonnisi  sub  conditione  promitti,  ideoque  supposita  praevisione  con- 
ditionis  adimpletae  destinari.  Praeterea  3.  nulla  habetur  ratio  contextus ;  Chri- 
stus  enim  ibidem  sic  fere  ratiocinatur :  Nolite  timere,  ne  vobis  desint  tempo- 
ralia,  complacuit  enim  Patri  vestro  dare  vobis  vel  maxima  dona,  ipsum  scil. 
regnum  coeleste ;  quare  profecto  dabit  et  haec  minora  necessaria.  Atqui  Deus 
certe  non  praedestinavit  bona  temporalia  saltem  pleraque ,  independenter  a 
praevisa  cooperatione  hominum.  Quare  hic  textus  prorsus  non  est  ad  rem. 

116.  Multum  fidunt  patroni  alterius  opinionis  Christi  verbis  Joan. 
10,  26  ss. :  Sed  vos  non  creditis,  quia  non  estis  ex  ovibus  meis.  Oves  meae 
vocem  meam  audiunt:  et  ego  cognosco  eas,  et  sequuntur  me.  Et  ego  vi- 
tam  aeternam  do  eis :  et  non  peribunt  in  aeternum,  et  non  rapiet  eas  quis- 
quam  de  manu  mea.  Sed  1.  nomine  ovium  intelligi  necessario  non  de- 
bent  praedestinati  ad  gloriam ;  designantur  enim  admodum  proba- 
biliter  fideles  justi.  Jam  vero  2.  hisce  ovibus  dat  Christus  vitam  aeter- 
nam,  sed  ea  ratione,  qua  eam  dat  omni  credenti  ex.  gr.  Joan.  3,  16 :  Sic 
Deus  dilexit  mundum;  ut  Filium  suum  unigenitum  daret:  ut  omnis,  qui 
credit  in  eum;  non  pereat,  sed  habeat  vitam  aeternam;  v.  16;  6,  40.  47: 
Qui  credit  in  me,  habet  vitam  aeternam  etc,  scil.  non  absolute,  sed 
sub  conditione  perseverantiae.  3.  Hae  oves  non peribunt  in  aeternum 
et  non  rapiet  eas  quisquam  de  manu  Christi  i.  e.  non  peribunt  ex  incuria 

et  negligentia  Christi,  qui  se  hic  exhibet  pastorem  bonum,  non  merce- 
narium,  qui  cum  videt  lupum  venientem  deserit  oves  (cf.  v.  10  ss.): 
quod  non  impedit,  quominus  oves  sua  sponte  pastorem  deserere  pos- 
sint.  Quare  Ghrysostomus  hom.  81  in  h.  1.  n.  2:  „Non  enim,  inquit, 
ex  custodientis  imbecillitate,  sed  ex  custoditorum  fragilitate.perditio  ex- 
sistit."  Nam,  ut  inquit  Oseas  13,  9,  perditio  tua,  Israel,  tantummodo  in 
me  auxilium  tuum.  Hinc  Petrus  ovibus  inclamat  1.  ep.  5,  9:  Cui  (leoni 
quaerenti  devorare  oves)  resistite  fortes  in  fide. 

117.  Maxime  urget  Galvinus  verba  Act.  13,  48:  Crediderunt, 
quotquot  praeordinati  erant  ad  vitam  aeternam,  Verunl  vox  praeordinati, 
sive  ratio  habetur  textus  graeci  (TsraYjjivot),  sive  contextus,  reddi  potest : 
crediderunt  quotquot  bene  d  i  s  p  o  s  i  t  i  (sane  ope  gratiae)  erant.  Sicuti 
enim  describitur  mala  judaeorum  dispositio^  causa  eorum  incredulitatis : 
ita  mox  describitur  bona  gentium  dispositio,  quae  audientes  Paulum  et 
Barnabam,  quos  audire  noluerant  judaei,  gavisae  sunt  et  glorificabant 
verbum  Domini:  qua  bona  dispositione  praesupposita  nihil  mirum,  eas 
verbum  Dei  fide  etiam  esse  amplexas.  Hoc  autem  sensu  omnino  prae- 
ferendo  verba  non  sunt  ad  rem. 

118.  Miramur  autem  nobis  objici  Eom.  8,  28:  Scimus  quoniam  diligenti- 
bus  Deum  omnia  cooperantur  in  bonum  iis,  qui  secundum  propositum  vocati  sunt 
sancti;  1.  cum  plures  gravesque  paties  haec  verba  secundum  nostram  senten- 
tiam  explicent  (supra  n.  1135  b.).  Sane  2.  legimus  versiculo  immediate  se- 
quenti :  Nam  quos  praescivit  et  praedestinavit.  Quod  si  praedestinatio  praeeun- 
tem  habet  praescientiam  eaque  regitur,  non  videtur  antecedere  merita  praevisa, 
eoque  minus,  quod  a  vers.  1 2  gloria  exhibetur  conditionata;  pendens  scil. 
a  conditione  compassionis  cum  Christo  v.  17,  ad  quam  adimplendam  hortatur 
Paulus  triplici  proposito  motivo :  a.  magnitudine  gloriae ;  h.  auxilio  Spiritus 
s.  et  quod  c.  diligentibus  Deum  omnia  cooperantur  in  bonum.  Verba  vero  3. 
qui  secundum  propositum  *)  sunt  vocati  non  designant  praedestinationem  a  b- 
solutam,  sed  Dei  beneplacitum,  bonam  voluntatem,  qua  nos  peccato  per- 
ditos  non  propter  opera  et  merita  nostra  naturalia,  sed  secundum  misericordiam 
suam  mera  sua  benignitate  et  liberalitate  ad  gratiam  et  supposita  nostra 
cooperatione  ad  sanctitatem  per  Christum  vocare,  et  per  bona  opera  ex  gratia 
profecta  ad  gloriam  eligere  proposuit  cf.  Kom.  4,  5 ;  Eph.  1,  5  et  11 ;  2.Tim. 
1,  9;  Tit.  3,  5.  Nemo  enim  catholicus  negare  pote3t,  nostram  ad  finem  super- 
naturalem  destinationem,  nostram  electionem  quamvi3  suh  conditione ,  ideo- 


*)  Hoc propositum  a.  patres  graeci  intelligunt  de  voluntate  ipsius  hominis 
(utique  ex  gratia  concepta);  h.  patres  latini  duce  Augustino  de  voluntate  Dei;  et 
ex  interpretibus  quidem  c.  alii  eam  intelligunt  de  voluntate  efficaci  dandi  gloriam 
ante  praevisa  merita,  utJustinianus,  Pererius,  Fromondus,  Estius,  quae 
tamen  voluntas  non  probatur,  sed  gratis  asseritur :  quare  d.  longe  melius  alii  tot 
claris  Scripturae  testimoniis  innixi  propositum  illud  intelligunt  de  illo  decreto,  quod 
in  textu  admittimus  et  tuemur.  Pro  varia  hac  interpretatione  alia  quoque  est  expli- 
catio  verbi  praescivit.   Cf.  in  primis  L  e  s  s  i  u  s  n.  41  ss. 

que  nostram  praedestinationem  quamvis  post  praevisa  merita,  nos  debere  sum- 
mae  Dei  misericordiae,  quae  non  respiciens  mala,  quae  fecimus  nos,  gratis  nos 
vocavit,  gratis  justificavit  et  ad  tantam  promovit  gloriam.  Hoc  autem  decre- 
tum  modo  vocatur  bona  voluntas,  quia  ex  amore  profectum  bonum  nostrum  in- 
tendit ;  modo  beneplacitum,  quia  gratuitum ;  modo  consilium,  quia  secretum ; 
modo  propositum,  quia  firmum  et  in  multis  saltem  est  efficax. 

119.  Pariter  ad  rem  non  sunt  verba  Ephes.  1,  4  s. :  Sicut  elegit  nos  in 
ipso  ante  mundi  constitutionem,  ut  essemus  sancti  et  immaculati  in  conspectu 
ejus  in  caritate.  Qui  praedestinavit  nos  in  adoptionem  filiorum  per  Jesum  Chri- 
stum  in  ipsum  secundum  propositum  voluntatis  suae  etc.  Vix  enim  credibile 
est,  revelatum  esse  pmnes  illos,  ad  quod  Paulus  scribit,  multo  minus  nos,  ad 
quos  haec  verba  pariter  spectant,  fuisse  praedestinatos  ad  gloriam  ante  meri- 
torum  praevisionem.  Agitur  hoc  in  loco  non  de  electione  ad  gloriam  ante 
praevisa  merita,  sed  de  electione  quantum  est  ex  parte  Dei,  qui  vult  omnes 
homines  salvos  fieri,  ad  fidem  et  gratiam  justificationis,  non  tamen  seclusa 
nostra  cooperatione  neque  independenter  ab  ea.  Quare  non  est  sermo  de  elec- 
tione  absoluta,  a  qua  nullus  deficere possit.  Alioquin Petrus  non hortaretur 
fideles  omnes  :  Fratres  magis  satagite,  ut  per  bona  opera  certam  vestram  vo- 
cationem  et  electioneni  faciatis  2  ep.  1,  10. 

120.  Ncque  ad  rem  sunt  Sap.  4,  1 1 :  Raptus  est,  ne  malitia  mutaret  in- 
tellecium  ejus,  aut  ne  fictio  deciperet  animam  illius.  Significatur  enim  tantum, 
mortem  praematuram  justo  non  fore  damno,  nam  in  refrigerio  erit  eaque  eri- 
pitur  tot  malis.  Collatio  autem  hujus  beneficii  non  est  necessario  refundenda 
in  aliquam  praedestinationem  absolutam,  sed  potius  in  sanctitatem  vitae,  nam 
placens  Deo  factus  est  dilectus  v.  1 0 ;  propter  hoc  properavit  educere  illum  de 
medio  iniquitatum  v.  14. 

121.  Demonstratio  p.  II.  De  cap.  9  ep.  ad  Romanos  tenendum 
est  1.  illud  haberi  non  posse  pro  loco  c  1  a  s  s  i  c  o,  e  quo  genuinum  judi- 
cium  de  praedestinatione  electorum  ad  gloriam  vel  reprobatione  malorum 
ad  interitum  peti  debeat,  tum  a.  ex  defectu  c  1  a  r  i  t  a  t  i  s,  nam  ut  scribit 
Hieronymus  ep.  120  q.  10:  „Omnis  quidem  ad  Romanos  epistola  in- 
terpretatione  indiget  et  tantis  obscuritatibus  involuta  est,  ut  ad  intelligen- 
dam  eam  Spiritus  sancti  indigeamus  auxilio,  qui  per  Apostolum  haec 
ipsa  dictavit,  sed  praecipue  locus  hic;u  cf.  ep.  121  q.  8;  tum  b.  ex  de- 
fectu  m  a  t  e  r  i  a  e ;  neque  enim  hic  agit  Apostolus  de  praedestinatione  ad 
g  1  o  r  i  a  m  post  gratiam,  nec  de  reprobatione  a  gloria :  sed  de  gratuita 
vocatione  per  fidem  ad  salutem,  gratiam  justificationis  et  dona  s.  Spiritus 
nulla  ratione  habita  generationis  carnalis  et  justitiae  legalis,  in  qua  glo- 
riabantur  maxime  judaei. 

2.  Non  licet  hoc  caput  ita  explicare,  ut  adversetur  certissimis  doc- 
trinae  capitibus  sive  ejusderh  Apostoli,  sive  generatim  s.  Scripturae. 
Atqui  Paulus  alibi  clare  et  diserte  docet,  Deum  velle  o  m  n  e  s  homines 
salvos  fieri  (n.  100),  Christum  pro  omnibus  mortuum esse, pro iis etiam, 
qui  pereunt  (n.  99 2),  Deum  tamen  non  velle  salutem  hominum  citra  eo- 

rundem  cooperationem  2.  Gor.  5,  14  ss. ;  6,  1 ;  ideoque  nobis  conniten- 
dum  esse  et  strenue  currendum  Phil.  2,  12,  cum  vita  aeterna,  etsi  gratia, 
tamen  simul  sit  m  e  r  c  e  s,  praemium,  corona,  qua  propter  nostram  desi- 
diam  excidere  possimus  (1133).  Quare  fas  non  erit  cap.  9  ep.  ad  Rom. 
ita  exponere,  ut  vel  voluntas  salutifera  coarctetur  vel  reprobatio  negativa, 
multo  minus  positiva  statuatur,  excludatur  nostra  cooperatio,  a  qua  as- 
secutio  salutis  post  gratiam  pendeat  etc. 

122.  Quod  phrases  difficiliores  attinet,  has  paucis  explicabimus. 
1.  Verba  v.  13:  Jacob  dilexi,  Esau  autem  odio  habui,  si  referuntur  ad  volun- 
tatem  Dei  consequentem  praevisionem ,  nullam  prae  se  ferunt  difficultatem. 
Sed  neque  difficultatem  facessunt ,  si  referuntur  ad  voluntatem  Dei  antece- 
dentem:  nam  tunc  non  debent  intelligi  de  odio  proprie  dicto,  sed  de  dilec- 
tione  comparative  m  i  n  o  r  i x) ,  cujus  effectus  proxime  essent  m  i  n  o  r  a  bona 
temporalia  et  etiam  spiritualia :  adeo  ut  sensus  sit :  Jacob  praetuli,  Esau  post- 
habui  quod  attinet  ad  bona  hereditate  accipienda,  nullatenus  vero :  Esau  a  sa- 
lute  exclusi,  reprobavi,  in  praedestinando  praeterii.  Ita  ea  p  o  s  s  unt  explicari ; 
ita  d  e  b  e  n  t ,  ut  suadet  a.  contextus,  quia  scopus  Pauli  non  plus  exigit :  vult 
enim  summum  Dei  dominium  in  distribuendis  beneficiis  et  gratiis  extollere ; 
probant  1).  praecedentia :  Major  serviet  minori,  cujus  ratio  redditur  verbis 
Jacob  dilexi  etc. ;  illis  autem  significatur  mera  praelatio.  Probatur  C.  ex 
ipsa  historia,  quam  respicit  Paulus ;  nam  revera  in  benedictione  praelatus  fuit 
Jacob  fratri,  qui  tamen  non  fuit  exclusus  ab  omni  benedictione  Gen.  27,  37; 
32,  6;  33,  9.  15;  36,  6;  Hebr.  11,  20,  sed  tantum posthabitus.  Hincnonob- 
stantibus  hisce  Scripturae  verbis  non  desunt  graves  theologi,  qui  tueantur 
Esau  esse  salvatum  2). 

2.  Verbis  v.  1 6  :  Igitur  neque  volentis,  neque  currentis  sed  miserentis  est 
Deij  non  excluditur  cursus  viribus  gratiae  confectus,  nec  voluntas  praepa- 


1)  Luc.  14,  26  :  Si  quis  venit  ad  me  et  non  odit  patrem  suum  et  matrem,  et  uxo- 
rem  et  filios  et  fratres  et  sorores,  adhuc  autem  et  animam  suam,  non  potest  meus  esse 
discipulus.  In  loco  parallelo  Matth.  10,  37  dicitur:  Qui  amat  patrem  aut  matrem  plus 
quam  me,  non  est  me  dignus  etc.  Cf.  Gen.  29,  30  col.  31  sec.  LXX  et  Deut.  21,  15  ss. 
Notat  autem  Franzelin  thes.  65  :  »Re  tamen  vera  apud  Malachiam  1,  2  significat 
(odio  habui)  positive  justitiam  et  seventateminpuniendispeccatis  :  neculla  est  ratio, 
cur  in  sensu  typico,  qua  ab  Apostolo  instituitur  argumentatio,  non  intelligi  debeat 
eadem  significatione  punitio  judaeorum,  qui  fidem  Christi  suscipere  noluerunt.  Haec 
autemjustitia  divina  non  potest  intelligi  nisi  suppositis  peccatis  ex  voluntate  con- 
sequente.*  Quare  Hieronymusl.  1  in  ep.  ad  Galat.  1,15  prophetae  verba  ita 
explicat:  »Hoc  ex  Dei  praescientia  evenire,  ut  quem  scit  justum  futurum,  priusdeligat 
quam  oriatur  ex  utero  :  et  quem  peccatorem,  oderit  antequam  peccet :  non  quo  et  in 
amore  et  in  odio  iniquitas  Dei  sit ;  sed  quo  non  aliter  eos  habere  debeat,  quod  scit 
vel  peccatores  futuros  esse  vel  justos  :  nos  ut  homines  tantum  de  praesentibus  judi- 
care ;  illum,  cui  futura  jam  facta  sunt,  de  fine  rerum,  non  de  exordiis  ferre  sententiam. « 

2)  Juverit  etiam  notare  triplici  modo  Jacob  et  Esau  considerari  posse :  a.  ut 
sunt  personae  singulares;  "b.  quatenus  repraesentant  populos,  qui  ex  ipsis 
generatione  prodierunt;  c.  ut  typi  in  ordine  ad  oeconomiam  gratiae.  Quod  si  ty- 
pice  considerantur,  » comparatio  lit,  ut  inquit  L  e  s  s  i  u  s  s.  3  n.  46,  inter  gentes  fide 
praeditas  absque  operibus  externis  et  inter  judaeos  habentes  opera  legis  et  illis  (et 
generationi  carnali  ex  Abrahamo)  nitentes. « 

rata  a  Domino,  cum  agitur  de  accipiendo  bravio,  ut  patet  ex  1.  Cor.  9,  24  ss. 
(n.  113  2),  2.  Cor.  6,  1:  sed  excluditur  cursus  et  voluntas  naturalis  ad  as- 
sequendam  justificationem ,  cujusmodi  fuit  cursus  Esau  venatum  et  Jacob  ad 
ovile  Gen.  27.  Cf.  opusc.  XVI,  51  ss.  annot. 

3.  Quae  leguntur  de  induratione  Pharaonis  non  sic  adscribi  possunt  Deo, 
ut  non  ipse  Pharao  causa  suae  obdurationis  libere  fuerit.  Nam  a.  Deus  est 
usus  monitionibus,  praeceptis,  minis,  quae  sicut  supponunt  Pharaonis  liber- 
tatem,  ita  intentionem  Dei,  ut  sibi  morem  gereret;  h.  induratio  ipsiPharaoni 
adscribitur  Ex.  7,  22;  8,  15;  9,  34;  atque  ipse  c.  plag^is  attritus  se  peccasse 
fatetur  9,  27;  10,  16;  imo  d.  Sap.  1 1  s.  (n.  99  x)  diserte  docemur,  Deum 
hisce  plagis  sincere  intendisse  correctionem  et  poenitentiam  induratorum. 
Idem  e.  tuentur  et  patres ,  qui  vel  docent ,  Deum  indurasse  Pharaonem  p  e  r- 
mittendo  illius  indurationem ;  vel  occasione  eorum,  quae  leguntur  Sap.  c. 
11  et  12  et  Rom.  2,  4  s.,  affirmant,  Deum  indurasse  Pharaonem,  quatenus  di- 
vitiae  bonitatis,  patientiae  et  longanimitatis  ei  occasio  indurationis  exsti- 
terint.  Ita  ex.  gr.  scribit  Chrysost omus  hom.  16  in  ep.  ad  Rom.  n.  8: 
» Vas  irae  erat  Pharao ,  id  est ,  homo ,  qui  sua  duritia  divinam  iram  incendit. 
Longam  enim  ejus  patientiam  expertus,  non  melior  effectus  est,  sed  incorri- 
gibilis  mansit.  Ideo  non  modo  vas  irae  ipsum  vocavit,  sed  praeparatum  ad 
perditionem,  id  est,  apparatum,  per  se  nempe  atque  opera  sua;  neque  enim 
Deus  quidpiam  praetermisit  eorum,  quae  ad  ejus  emendationem  facerent,  ne- 
que  ille  praetermisit  quidpiam  eorum,  quae  ipsum  perderent  omnique  venia 
privarent.  Attamen  haec  cum  sciret  Deus,  multa  patientia  eum  tulit ,  cupiens 
illum  ad  poenitentiam  abducere.  Nisi  enim  hoc  voluisset,  diuturna  adeo  pa- 
tientia  usus  non  esset.  Quia  vero  ille  noluit  divina  patientia  ad  poenitentiam 
uti,  sed  praeparavit  se  ad  iram,  usus  est  illo  Deus  ad  aliorum  emendationem, 
per  illius  supplicium  alios  studiosiores  reddens  et  sic  potentiam  suam  osten- 
dens.  Quod  enim  nolit  Deus  sic  et  per  inflictas  poenas  potentiam  suam  notam 
facere,  sed  alio  modo  per  beneficia,  per  liberalitatem ,  id  jam  Paulus  supra 
modis  omnibus  declaravi  Nt.am  si  ipsemet  non  ita  et  per  poenas  vult  potens 
videri :  non  enim  ut  nos  probati  videamur ,  inquit ,  sed  ut  vos  bonum  faciatis 
(2.  Cor.  13,  7),  multo  magis  Deus.  Sed  quia  longanimis  fuit,  ut  Pharaonem 
ad  poenitentiam  adduceret,  is  vero  poenitentiam  non  egit,  illum  diuturno  tem- 
pore  tulit,  benignitatem  simul  suam  potentiamque  demonstrans,  siquidem  ille 
lucri  aliquid  e  tanta  patientia  referre  vellet.  Similiter  cum  illum  in  sua  per- 
versitate  obfirmatum  punierit,  suam  ostendit  potentiam :  eodemque  modo  eo- 
rum,  qui  multum  qaidem  peccassent ,  sed  poenitentiam  egissent ,  miseratus 
suam  in  homines  benignitatem  patefecit.*  Cf.  etiam  n.  9.  —  Ceterum  ipse 
Augustinus  de  gratia  et  lib.  arb.  n.  45  scribit:  »Nec  ideo  auferatis  a Pha- 
raone  liberum  arbitrium,  quia  multis  locis  dicit  Deus :  Ego  induravi  Pharao- 
nem,  vel  induravi  aut  indurabo  cor  Pharaonis.  Non  enim  propterea  ipse  Pharao 
non  induravit  cor  suum.  Nam  et  hoc  de  ilio  legitur,  quando  ablata  est  ab 
aegyptiis  cynomya  dicente  Scriptura  (Ex.  8,  32):  Et  ingravavit  Pharao  cor 
suum  et  in  isto  tempore  et  noluit  dimittere  populum.  Ac  per  hoc  et  Deus  indu- 
ravit  per  justum  judicium  (permittens  indurationem  et  nolens  emollire  cor 
Pharaonis)  et  ipse  Pharao  per  liberum  arbitrium. «  —  Cf.  Caesarius  arel. 
integro  et  egregio  serm.  13;  Theodoretus  inh.  1. ;  Thomas  1.  3  in  Bom. 
9  cum  vindiciis  de  E u b e i s  in  praef.  t.  6  ed.  venetae  n.  3;  d' Argentrein 
comment.  hist.  de  praed.  c.  1.  2. 

4.  Secundum  hunc  sensum  intellegi  debent  verba  v.  1 8 :  Quem  vult  in- 
durat ;  quae  sunt  illatio  ex  induratione  Pharaonis,  i.  e.  non  emollit,  cum  possit 
quia  ad  hoc  non  tenetur;  permittit  indurari  in  poenam  praecedentium  pecca- 
torum  et  indurationem  consequenter  ad  bonum  disponit  finem. 

5.  Similitudo  ftguli  pro  lubitu  vasa  ex  luto  fingentis  ad  vivum  resecari 
non  debet.  Prae  oculis  enim  habeantur  verba  Chrysostomi  1.  c. :  »Hoc 
ubique  observandum  est,  ut  similitudines  non  universim  (i.  e.  adaequate)  ac- 
cipiantur,  sed  quod  in  illis  opportunum  est  et  ad  quod  declarandum  assumptae 
sunt,  oportet  seligere,  reliqua  vero  omnia  missa  facere.  c  Jam  vero  Paulus  hac 
similitudine  utitur  ad  supremum  Dei  dominium  in  distribuendis  suis  gratiis 
inculcandum  et  ad  ostendendum  non  quid  Deus  fecerit,  sed  quid  facere  suo 
jure  posset,  ideoque  ad  retundendam  temeritatem  praesumptuosam  hominis 
expostulantis  rationes  a  Deo  factore  suo :  non  vero  utitur  Paulus  hac  similitu- 
dine  ad  excludendam  liberam  nostram  cum  gratia  cooperationem,  ut  ex  vasis 
contumeliae  reddamur  vasa  misericordiae,  ut  praeeunte  ipso  apostolo  2.  Tim. 
2,  20  ss.  quam  plurimi  patres  docent.  Quare  ad  rem  scribit  Origenes  Phi- 
localiae  c.  2 1  :  » Cum  igitur  Apostolus  quandoque  non  adscribat  Deo ,  quod 
quis  sit  vas  in  honorem  vel  ignominiam,  sed  omnia  in  nosreferat;  etquando- 
que  non  nobis,  sed  Deo  adscribere  videatur  (Rom.  9,  20):  non  pugnant  haec 
loca  inter  se,  sed  ex  utroque  integer  colligi  sensus  debet.  Neque  libertas 
nostra  facit,  ut  bene  operemur  sine  Dei  auxilio :  neque  Dei  nos  auxilium  cogit 
ad  profectum,  nisi  et  nos  ad  bonum  concurramus. c  —  S.  Cyrillus  alex.  in 
h.  1.  coll.  Jer.  18,  2  (unde  Paulus  hanc  derivaverat  similitudinem)  clare  osten- 
dit,  homines  se  ipsos  facere  vasa  vel  in  honorem  vel  in  contumeliam.  »Viden',- 
infert,  quanam  ratione  formentur  quidam  ad  honorem,  quidam  vero  ad  igno- 
miniam?  Non  quod  reapse  sic  conformatam  naturam  sortitisint:  sedquiasin- 
guli  parem  operibus  suis  convenientemque  remunerationem  referunt.c  Cf.  Jo. 
Damascenus  F.  0.  IV,  19.  Et  revera  apostolus  docet  infra  vocationem  ad 
justitiam  et  salutem  pendere  a  cooperatione,  scil.  a  fide  v.  30  ss. ;  fidem  vero 
non  esse  absolute  praedestinatam ,  sed  pendere  pariter  a  nostra  cooperatione 
11,  20  ss.  Cf.  Toletus  comment.  in  ep.  ad  Rom.  c.  9. 

123.  Corollaria.  1.  Sano  aliquo  sensu  dici  potest,  praedestinatio- 
nem  ad  gloriam  pendere  a  nobis  post  gratiam,  quod  sicut  patet  ex  variis 
Scripturae  effatis,  ita  etiam  ex  verbis  Augustini  (n.  1135)  et  Hiero- 
n  y  m  i  c.  Jovin.  II,  28  occasione  responsi  Christi  Matth.  20,  23 :  „Frustra 
a  me  petitis  quod  in  v  o  b  i  s  situm  est,  quod  Pater  illis  paravit,  qui  dignis 
virtutibus  ad  tantam  ascensuri  sunt  dignitatem."  Cf.  Lessius  ap.  ads. 4 
n.  76  ss.;  s.  6  ass.  5;Becanus  summae  theol.  t.  1  tr.  1  c.  14. 

2.  Praedestinatio  est  certa  et  immutabilis:  innititur  enim  in- 
fallibili  praescientia  Dei ;  eodemque  modo  cum  libertate  humana  concilia- 
tur,  quo  conciliantur  cum  eo  praescientia  et  gratiae  efficacia. 

3.  Certus  est numerus praedestinatorum,  qui  quatenus subest prae- 
scientiae  Dei,  nec  augeri  nec  minui  potest. 

De  numero  determinato  praedestinatorum  vel  reproborum  nil  certi 
statui  potest,  concionatoribus  tamen  ascetisque  nonnullas  considerandas  pro- 
ponimus  propositiones  doctissimi  theologi  hispani  G-ener  theol.  dogm.  scho- 

last.  II,  342  ss.,  ne  nimis  confidenter  reproborum  numerum  adeo  exaggerent, 
ut  auditoribus  lectoribusque  desperationem  injiciant.  Ita  ille  statuit :  »  Principio 
in  collectione  omnium  Christi  fidelium  adultorum  in  catholicae  Ecclesiae 
sinu  degentium,  multo  minor  est  reproborum  numerus,  quam  praedestina- 
torum.  Quia  iis  praecipue,  tamquam  electo  Dei  populo,  favere  debent  innu- 
mera  testimonia,  quibus  divina  bonitas  vult  omnes  salvare  (maxime  fideles 
1.  Tim.  4,  10),  omnes  ad  se  venire,  nullum  perire.  Ideo  ex  iis  stantes  ante 
thronum  numerari  nequeunt  Apoc.  7,  9  utpote  vasa  misericordiae,  in  quibus 
ostendit  Agnus  divitias  gloriae  suae  Eom.  9,  23.  Unde  adumbrantur  in  con- 
vivio  patris  familias,  ubi  unus  tantum  absque  veste  nuptiali  inventus  est 
Matth.  22,  1 1  (neque  probabile  videtur,  corpus  Christi  maj  ori  ex  parte  dam- 
nari) . . .  Deinde  in  collectione  omnium  h  o  m  i  n  u  m,  praedestinatorum  numerus 
est  multo  m  a  j  o  r ,  et  consequenter  reproborum  numerus  est  multo  m  i  n  o  r, 
quam  quod  opinio  communis  existimet.  Imo  forte  saltem  non  reprobi  cum 
reprobis  ut  minimum  aequales  sunt.  Eatio  generalis  utriusque  partis  as- 
serti  est,  quia  attributum  divinae  misericordiae  cum  voluntate  salvandi  omnes 
est  prae  ceteris  in  sacro  codice  inculcatum  commendatumque  .  .  .  Neque  vero 
tot  sunt  reprobi,  exceptis  fidelibus,  quodvulgo  declamantur ;  nam  Ecclesia  habet 
innumeros  filios  occultos,  de  quibus  ipsa  dicet  in  die  novissimo :  Quis  genuit  mihi 
istos,  et  isti  ubierant?  Isai.  49,  21.*  Pag.  347  inannot.  demum  subjicit:  »Post- 
quam  tertium  hoc  assertum  jam  pridem,  prout  jacet,  definitum  ac  illustratum 
virisque  doctis  probatum  prelo  paraveram,  incidi  in  famosam  illam  dissertatio- 
nem  Benedicti  Plazza,  seu  potius  Josephi  Mariae  Gravina  in commentario 
posthumo  ejusdem  Bened.  Plazza  de  paradiso  par.  3  cap.  5,  ubi  sine  haesita- 
tione  sic  asseritur:  ,Veris:mile  est,  electos  homines  respectu  hominum  repro- 
borum  longe  numerosiores  esse'.  Id  autem  luculentissimis  probationibus 
ostenditur,  petitis  hinc  inde  et  undequaque  argumentis  e  sacra  pagina,  e  pa- 
tribus,  e  theologis  qua  scholasticis,  qua  asceticis,  e  coelestibus  revelationibus, 
e  theologicis  conjecturis  selectis  quidem  ac  propemodum  innumeris. «  Faten- 
dum  tamen  est  praecise  hoc  c.  5  damnatum  fuisse  decreto  congr.  Indicis 
22.  Maji  1772.  Inter  conjecturas  autem  illa non est spernenda,  quam ita Grener 
proponit:  ^Numerus  non  reproborum  est  saltem  compar  reprobis,  ne  dici 
possit  cum  dedecore  e.t  injuria  divinae  majestatis  et  clementiae,  majus  esse 
imperium  daemonum,  quam  Christi,  qui  plane  suum  non  fuderit  sanguinem 
quoad  efficaciam,  ut  in  tanta  hominum  paucitate,  quam  praefert  communis 
opinio,  sua  copiosa  redemptio  adimpleretur. €  Ne  vero  nimis  urgeant  qui  re- 
proborum  numerum  exaggerare  adamant  verba  Christi :  Multi  sunt  vocati,  pauci 
vero  electi  Matth.  20,  16;  22,  14,  cum  1.  non  satis  constet  utrum  haec  refe- 
rantur  ad  solos  catholicos,  eosque  adultos,  an  ad  omnes  christianos,  ad  omnes 
homines:  quod  posterius  haud  pauci  interpretes  sentiunt.  2.  Verba  pauci  et 
multi  possunt  accipi  relative  ita ,  ut  non  sequatur  absolute  paucos  catho- 
licos,  christianos  etc.  salvari,  sed  pauciores  quam  merito  erat  exspectandum 
attento  negotii  salutis  momento.  Ut  si  ad  electionem  maximi  momenti  ex  cen- 
tum  electoribus  70  venirent,  30  deessent,  posset  haud  immerito  dici,  paucos 
i.  e.  pauciores,  quam  merito  electionis  gravitas  exigebat,  venisse:  multos  i.  e. 
plures  quam  par  erat  defuisse  l). 


')  Cf.  Perger  S.  J.  in  fasc.  practicis  der  kath.  Seelsorger  1895  p.   112  ss. ; 
162  ss. ;  Dieringer,  das  Epistelbuch  der  kathol.  Kirche  t.  3  in  festo  omnium  SS., 

4.  Vere  dici  potest,  s  o  1  o  s  praedestinatos  consequi  vitam  aeternam, 
alioquin  falleretur  praescientia  Dei. 

5.  Haec  certa  et  infallibilis  notitia  Dei,  qua  eos,  qui  praedestinati 
sunt,  complectitur  et  cognoscit,  liber  vitae  dicitur  *).  Geterum  hocnomine, 
licet  minus  proprie,  designatur  notitia  Dei  etiam  illorum,  qui  actu  vitam 
gratiae  vivunt:  qui,  cum  vita  ista  possint  excidere,  deleri  quoque  ex 
libro  vitae  hoc  sensu  accepto  dici  possunt. 

6.  Mysterium  praedestinationis  non  est  situm  in  praedestinatione 
post  gratiam  ad  gloriam,  verum  in  praedestinatione  ad  gratiam  hujus- 
que  varia  distributione :  praesertim  in  eo,  quod  cum  Deus  possit  loco 
gratiarum,  quarum  praevidet  abusum,  peccatori  dare  gratiam,  quacum 
esset  cooperaturus,  hanc  tamen  non  concedit,  dum  alteri  aeque  vel  etiam 
magis  peccatori  ejusmodi  gratias  abunde  elargitur.  Huc  pertinent  verba 
Pauli  Rom.  9,  18:  Deus  cujus  vult  miseretur  et  quem  vult  indurat ;  etquae 
idem  Apostolus  habet  Rom.  11,  33  ss.  de  inscrutabilitate  judiciorum  Dei, 
quaeque  ipso  praeeunte  de  praedestinationis  mysterio  patres  tradunt.  Gf. 
in  primis  auctor  de  vocat.  omnium  gent.  I,  13.  15.  16.  21;  II,  1.  3.  9  etc. 
opusc.  t.  III.  Talis  vero  distributio  gratiae  non  pendet  ex  efficaci  et  ab- 
soluta  praedestinatione  gloriae  ante  p  r  a  e  v  i  s  a  merita,  sed  ex  liberrimo 
Dei  nutu.  „Gum  Deus,  inquit  s.  Thomas  c.  gentes  III,  161,  hominum, 
qui  in  eisdem  peccatis  detinentur,  hos  quidem  praeveniens  convertat,  illos 
autem  sustineat  sive  permittat  secundum  ordinem  rerum  procedere,  non 
est  ratio  inquirenda,  quare  hos  convertat  et  non  illos ;  hoc  enim  ex  sim- 
plici  ejus  voluntate  dependet,  sicut  ex  simplici  ejus  voluntate  processit 
quod,  cum  omnia  fierent  ex  nihilo,  quaedam  facta  sunt  aliis  digniora,  et 
sicut  ex  simplici  voluntate  procedit  artificis,  ut  ex  eadem  materia  simi- 
liter  disposita  quaedam  vasa  formet  ad  nobiles  usus  et  quaedam  ad  igno- 


de  opinione,  quod  major  pars  fidelium  salvetur,  ita  scribit :  » Diese  ermuthigende 
Auffassung  ist  wenigstens  ebenso  berechtiget,  als  die  entmuthigende,  welche  selbst 
auf  der  Tenne  Gottes  nur  hin  und  wieder  ein  Waizenkorn  finden  will,  als  ob  die 
Kirche  thatsachlich  vorhanden  ware,  um  die  H5lle  zu  bevblkern.*  Cf.  etiam  in 
dom.  22  post.  Pentec.  II,  c. ;  0  e  h  r  y  S.  J.  die  Zahl  der  Auserwahlten  in  Zeitschr.  fiir 
k.  Theol.  1889,  1 — 57;  monita  practica  de  hoc  themate  pro  concionatoribus  in  fasc. 
trimestr.  theologico-pract.  linciensibus  a.  1884  pag.  82  ss. 

*)  Becanus  c.  14  q.  8:  »Sicut  liber  militiae  sumitur  tribus  modis :  1.  in  quo 
scribuntur  electi  ad  militiam ;  2.  in  quo  traditur  ars  militaris ;  3.  in  quo  continentur 
militum  res  gestae :  ita  etiam  liber  vitae  tribus  modis  sumi  potest :  1.  in  quo  scri- 
buntur  electi  ad  vitam ;  2.  m  quo  traditur  modus  perveniendi  ad  vitam,  et  hoc  sensu 
V.  et  N.  T.  dicitur  liber  vitae ;  3.  in  quo  scribuntur  facta  et  gesta  eorum,  qui  ten- 
dunt  in  vitam  aeternam,  et  sic  in  extremo  die  judicii  habebit  unusquisque  facta  ante 
se  descripta. «  Ad  rem  autem  notat  s.  T  h  o  m  a  s  1  q.  24  a.  1  ad  3 :  » Non  est  consue- 
tum  conscribi  eos,  qui  repudiantur,  sed  eos  qui  eliguntur :  unde  reprobationi  non 
respondet  liber  mortis,  sicut  praedestinationi  liber  vitae. « 

biles.   Hinc  est  quod  Apostolus  dicit  (Rom.  9,  21):   Annon  habet  potesta- 

temfigulus  etc."  Cf.  B  o  n  a  v  e  n  t  u  r  a  1.  d.  40  q.  2  col.  L  i  m  b  o  u  r  g  1.  c.  617  ss. 

7.  Hinc  liquet,  quid  de  reprobatione  sit  tenendum.  Reprobatio 

scil.  sequitur  praevisionem  vel  peccati  originalis  vel  actualis  vel  utriusque 

simul  ad  mortem  usque  perseverantis. 

124.  Sckolion  I.  Augustini  sententia  de  praedestinatione.  —  Cum  pa- 
troni  alterius  sententiae auctoritate  unius  fere  Augus  tini  utantur,  juverit 
aliqua  notasse,  quae  vim  hujus  argumenti,  si  non  penitus  dissipent,  haud  pau- 
lum  saltem  imminuant,  ne  nimis  illo  glorientur. 

1.  Non  adeo  exploratum  est,  ut  jactatur,  Augustinum  inhaesisse  opi- 
nioni  praedestinationis  ad  gloriam  ante  praevisa  merita,  cum  non  desint 
summi  theologi,  qui  contrarium  tueantur,  ut  Lessius  s.  2.  4,  Jos.  Tricas- 
sinus,  in  Augustini  doctrina  si  quis  unquam  versatus,  Stapleton,  Va- 
lentia,  Vasquez  aliisque  omissis  Schrader,  qui  id  2 2  argumentis  pro- 
bare  nititur  comm.  III  de  praed.,  et  Franzelin. 

2.  Si  inspiciuntur  libri,  ex  quibus  potissimum  alterius  sententiae  patroni 
arguunt,  liquebit,  s.  Augustinum  in  illis  nullatenus  agere  de  praedestina- 
tione  ad  gloriam  post  praevisa  merita  supernaturalia,  sed  de  praedestina- 
tione  ad  g  r  a  t  i  a  m  ,  quae  nemine  catholicorum  diffitente  praecedit  praevisa 
merita.  Id  patebit,  dummodo  a.  considerentur  adversarii  contra  quos  scribit; 
sunt  enim  pelagiani  et  semipelagiani  inimici  gratiae.  »Videant,  inquitdedono 
persev.  n.  42,  subverti  hac  praedestinationis  praedicatione  illum  tantum- 
modo  perniciosissimum  errorem,  quo  dicitur  gratiam  Dei  secundum  me- 
rita  nostra  dari.<<  Atqui  theologi  omnes  probe  catholici,  qui  tuentur  prae- 
destinationem  post  praevisa  merita  gratiae,  ultro  tuentur,  gratiam  non  dari 
secundum  merita  (in  sensu  pelagianorum).  Non  ergo  habent  Augustinum  ad- 
versarium.  Consideretur  1),  quid  exigat  ad  sanam  doctrinam  de  praedestina- 
tione ;  exigit  scil.  tantum  ut  fateamur  bona  opera  esse  donum  Dei  eaque  prae- 
sciri  a  Deo,  ib.,  nihilque  aliud  exigit  de  gr.  Chr.  n.  52 ;  ep  217  n.  16  a  pela- 
gianis,  ut  catholice  sentiant,  quam  ut  gratiae  necessitatem  etgratuita- 
tem  confiteantur.  Atqui  hanc  omnes  confitemur.  Pax  ergo  nobis  cum  Augu- 
stino.  Considerentur  c.  argumenta,  quibus  utitur ;  sunt  enim  omnia  illa 
testimonia  Scripturae,  quibus  etiam  nunc  theologi  demonstrant  necessitatem 
et  gratuitatem  gratiae.  Cf.  ex.  gr.  de  dono  persev.  n.  36.  48.  65,  ubi  ex 
oratione  Ecclesiae  arguit :  provocat  etiam  ad  antiquos  verbi  Dei  praedicatores, 
qui  sicut  ipse  praedicarunt  » gratiam  Dei  veram . . .  quam  nulla  merita  human a 
praecedunt, «  unde  infert  ib.  n.  50  suum  cum  ipsis  de  praedestinatione  con- 
sensum.  Considerentur  d.  variae  definitiones  praedestinationis ,  quas 
tradit.  »Inter  gratiam  et  praedestinationem,  inquit  de  praedest.  SS.  c.  10,  hoc 
tantum  interest,  quod  praedestinatio  est  gratiae  praeparatio,  gratia  verojam 
ipsa  donatio. «  Considerentur  e.  conclusiones,  quas  infert,  ut  ex.  gr.  de 
dono  pers.  n.  4 1 :  » Aut  enim  sic  praedestinatio  praedicanda  est,  quemadmo- 
dum  eam  s.  Scriptura  evidenter  loquitur . . .  aut  gratiam  Dei  secundum  nostra 
dari  merita  confitendum  est,  quod  sapiunt  pelagiani. «  Atqui  hoc  posterius  non 
sapimus.  Ergo  judice  Augustino  praedestinationem  praedicamus  secundum 
Scripturam.  Cf.  etiam  n.  42.  54.  5  6.  65. 

3.  Imo  non  desunt  doctrinae  capita  apud  Augustinum,   quae  nostrae  fa- 
veant  sententiae,  ut  patet  a.  exverbis  supra  allatis  n.  113  5;  b.  exverbisPro- 

speri  et  Fulgentii,  fidelissimorum  ejus  discipulorum  ib.  et  109  4;  patet 
<>.  clare  ex  eo,  quod  cum  pelagiani  admitterent  praedestinationem,  sed  post 
praevisa  merita  naturalia  sine  gratia  acquisita,  eos  reprehendit  et  damnat 
tantum  ob  negatam  gratiae  necessitatem  ad  haec  ipsa  merita.  »Cum  dicunt 
pelagiani,  ita  ille  de  grat.  et  lib.  arb.  n.  1 5  ...  aeternam  vitam  meritis  nostris 
praecedentibus  reddi,  respondendum  est  eis :  si  enim  merita  nostra  sic  intel- 
ligerent,  ut  etiam  ipsa  dona  Dei  esse  cognoscerent,  non  esset  reprobanda  ista 
sententia;*  et  de  gr.  Christi  n.  52:  »Si  Pelagius  consenserit,  etiam  ipsam  vo- 
luntatem  et  actionem  divinitus  adjuvari,  ut  sine  illo  adjutorio  nihil  bene  veli- 
mus  et  agamus,  eamque  esse  gratiam  Dei  per  J.  C.  D.  N.,  nihil  de  adjutorio 
gratiae  Dei,  quantum  arbitror,  inter  nos  controversiae  relinquetur. *  Neque 
d.  probabile  est,  eum  in  hac  quaestione  ab  aliis  dissensisse  patribus  nulla 
hujus  dissensus  significatione  data  vel  ratione  reddita.  Hinc  etiam  est  e.  quod 
secundum  ipsum  non  major  oriatur  difficultas  ex  sua  de  praedestinatione  do- 
ctrina,  quam  ex  doctrina  de  praescientia  Dei  deque  gratiae  necessitate. 
Denique  f.  aliis  omissis,  Augustinus  saepe  inculcat,  gloriam  esse  gratiam,  etsi 
mercedis  instar reddatur  meritis,  quod  scil.  non redditur  meritis  naturali- 
bus,  sed  meritis  ex  gratia  profectis.  Atqui  praecipua  ratio  in aliorum  theo- 
logorum  opinione  est  ejus praedestinatio  ante  praevisa merita :  quae  ratioin- 
tegra  maneret,  etsi  redderetur  meritis  naturalibus.  Cum  ergo  hujus  rationis 
nunquam  mentionem  faciat,  eam  non  admisit.  Omninoadrem  sunt  ejus  verba 
ep.  195  n.  21 :  »  Quapropter,  o  homo,  si  accepturus  es  vitam  aeternam,  justi- 
tiae  quidem  stipendium  est,  sed  tibi  gratiaest,  cuigratiaestipsajustitia.  Tibi 
•enim  tamquam  debita  redderetur,  si  ex  te  tibi  esset  justitia,  cui  debetur. « 

4.  Etiamsi  Augustinus  nostrae  adversaretur  sententiae,  liceret  eum 
hac  in  parte  relinquere,  ut  sequamur  doctrinam,  quam  patres  gravissimi  nu- 
mero  plures  adeo  clare  tradunt.  Cf.  Franzelin  th.  61  ss. 

125.  Scholion  II.  Doctrina  s.  Thomae.  —  Eadem  fere  de  s.  Thoma 
repeti  possunt.  Certe  negari  non  potest,  eum  nostram  approbare  sententiam, 
cum  ita  scribit  lect.  6  in  ep.  ad  Rom.  c.  8:  »Circa  ordinem  praescientiae  et 
praedestinationis  dicunt  quidam,  quod  praescientia  meritorum  bonorum  et 
malorum  est  r  a  t  i  o  praedestinationis  et  reprobationis,  ut  scilicet  intelligatur, 
quod  Deus  praedestinet  aliquos,  quia  praescit  eos  bene  operaturos  et  in  Chri- 
stum  credituros,  et  secundum  hoc  litera  sic  legitur :  Quos  praescivit  conformes 
fieri  imaginis  Filii  ejus}  hos  praedestinavit ;  et  hoc  quidem  rationabiliter 
diceretur,  si  praedestinatio  respiceret  tantum  vitam  aeternam,  quae  datur 
meritis.  Sed  sub  praedestinatione  cadit  omne  beneficium  salutare,  quod  est 
homini  ab  aeterno  divinitus  praeparatum.  Unde  eadem  ratione  omnia  bene- 
ficia,  quae  nobis  confert  ex  tempore,  praeparavit  ab  aeterno.  Unde  ponere, 
quod  aliquod  meritum  ex  parte  nostra  praesupponatur,  cujus  praescientia  sit 
ratio  praedestinationis ,  nihil  est  aliud,  quam  gratiam  ponere  dari  ex  meritis 
nostris,  et  quod  principium  bonorum  operum  est  ex  nobis  et  consummatio  est 
exDeo. €  Et  infra :  »  Dicit  autem :  Quos praescivit  etpraedestinavit,  non  quia  omnes 
praescitos  praedestinet,  sed  quia  eos  praedestinare  non  poterat,  nisi  praesciret. € 
Cf.  supra  n.  91;  in  1  dist.  41  q.  1  a.  3,  ubi  statuit:  »In  intellectu  praede- 
stinationis  includitur  voluntas  consequens,  quae  respicit  opera,  non 
quasi  causam  voluntatis  (quatenus  est  actus) ,  sed  sicut  causam  meritoriam 
gloriae  et  sicut  praeparationem  ad  gratiam  (justificationis).€  Nam  utait  ad  1 : 
»Illi  Deus  proponit  gratiam  infundere,  quem  praescit  se  ad  gratiam  prae- 

paraturum.*  Eadem  habet  ad  5 ,  in  Eph.  c.  1  lect.  1 ;  in  3  p.  q.  1  a.  3  ad  4* 
Unde  non  desunt  theologi  graves,  qui  eum  patronis  sententiae  nostrae  adnu- 
merent,  ut  Gregorms  deValentia,  Gamachaeus,  PetrusdeComiti- 
bus,  Pranzelin  th.  64;  Lesserteur  s.  Thomas  et  la  Predestination  etc. 

126.  Scholion  III.  De  argumentis  rationis.  —  Quod  attinet  argumen- 
tum  ex  ratione  scil.  ex  ordine  mediorum  ad  finem  petitum,  cui  tantopere  al- 
terius  sententiae  patroni  fidunt,  miramur,  viris  doctis  illud  adeo  visum  esse 
validum.  Ita  proponitur  a  Goneto  in  Clypeo  theol.  thom.  t.  2  tr.  5  de praed. 
d.  2  n.  26 :  »Qui  ordinate  vult,  prius  vult  finem  quam  media  ad  illum.  Atqui 
gloria  est  finis  et  merita  sunt  media  ad  illam  conducentia.  Ergo  prius  vult 
gloriam  quam  merita,  et  consequenter  electio  ad  gloriam  non  potest  esse  ex 
praevisione  meritoriim.*  Verum 

1.  hi  theologi  non  vident  argumentum  hoc  nimium  probare,  ideoque 
n  i  1  probare.  Sequitur  enim  ex  eo  praedestinationem  p  o  s  t  praevisa  merita  fore 
impossibilem,  quod  quis  prudens  concedet ?  Kespondetur 

2.  principium,  cui  innititur  argumentum,  esse  verum,  si  quis  finem  in- 
tendit  absolute:  non  esse  verum,  si  finem  intendit  ut  mercedem,  coro- 
nam,  praemium  ab  altero  obtinendum,  ut  Deus  in  praesenti  ordine  gloriam 
intendit,  ut  patet  ex  tot  s.  Scripturae  testimoniis.  Qua  in  hypothesi  finem  non 
intendit  absolute  alicui  antecedenter  ad  ejus  merita. 

3.  Imo  belle  ita retorquetur  argumentum  cum  card.  Franzelin  th.  60: 
»Qui  ordinatissime  vult  finem  alteri  formaliter  ut  praemium  pro  liberis 
meritis,  non  vult  ei  hunc  finem  intentione  absoluta,  nisi  suppositis  meritis. 
Atqui  Deus  ordinatissime  vult  finem  gloriae  aeternae  adultis  formaliter  ut 
praemium  pro  liberis  meritis  (supernaturalibus).  Ergo  Deus  adultis  finem 
gloriae  aeternae  absoluta  intentione  non  vult  nisi  suppositis  (ergo  praevisis) 
meritis  (supernaturalibus).* 

127.  Si  quis  urgeat,  Deum  speciali  dilectione  ferri  in  praedestinatos,. 
et  propter  hanc  specialem  dilectionem  eos  eligere  ad  gloriam ,  ideoque  non 
propter  praevisa  merita,  quae  potius  sunt  effectus  illius  praedilectionis :  re- 
spondemus  dist. :  Deus  fertur  in  praedestinatos  speciali  dilectione  conse- 
quenti  praevisionem  eorundem  cooperationis,  conc. ;  dilectione  antece- 
denti  praevisionem,  subdist.  erga  aliquos,  quae  se  prodit  collatione  majo- 
rum  gratiarum,  conc. ;  erga  o m n e  s ,  rursus  dist.  eo  quod  eos  antecedenter 
praedestinaverit  ad  gloriam,  alios  excluserit,  nego;  quatenus  potuisset  eligere 
alium  ordinem,  in  quo  non  fuissent  salvati,  conc. 

Si  quis  urgeat,  gloriam  pendere  a  perseverantia  finali :  ergo  praedestinari 
post  praevisam  perseverantiam :  hanc  autem  esse  speciale  Dei  donum,  quod 
nemo  merere  potest :  praedestinationem  igitur  ad  gloriam  non  fieri  post  prae- 
visa  merita :  resp.  dist.  antec.  Gloria  pendet  a  perseverantia  finali  tamquam  a 
conditione,  conc.  tamquam  a  causa  meritoria,  neg.  alioquin  omnium  praedesti- 
natorum  esset  eadem  gloria,  cum  omnibus  communis  sit  perseverantia.  — 
Conc.  primum  consequens  sub  data  distinctione.  Dist.  min.  subsumptam :  Per- 
severantia  est  speciale  Dei  donum,  omnibus  tamen  paratum,  quod  omnes  ad- 
ulti  etsi  non  de  condigno  merere,  tamen  impetrare  et  hinc  de  congruo  merere 
possunt,  conc.  quod  non  omnibus  est  paratum,  omnes  impetrare  non  possunt, 
sed  tantum  ii,  quibus  illud  Deus  antecedenter  et  absolute  praedestinaveritr 
nego.  Ceterum  non  est  definitum  perseverantiam  esse  speciale  Dei  donum,. 

sed  m  a  g  n  u  m  Dei  donum,  et  ad  perseverandum  requiri  s  p  e  c  i  a  1  e  Dei  auxi- 
lium,  quo  significatur  non  auxilium  extraordinarium,  paucis  paratum, 
sed  auxilium  distinctum  a  gratia  habituali  omnibus  justis  destinatum,  ut 
ostendemus  in  disp.  de  gratia  actuali.  Dist.  ultimam  concl.  Praedestinatio  non 
fit  post  praevisa  merita  citra  praevisam  perseverantiam  a  justorum  strenua 
cooperatione  pendentem,  conc. ;  secus  nego. 

128.  Si  quis  demum  quaerat,  unde  factum  sit,  ut  tot  celebres  theologi,. 
non  obstantibus  tam  gravibus  rationibus,  quas  adduximus,  in  contrariam  abie- 
rint  sententiam :  respondemus,  non  deesse  conjecturas,  quibus  id  explicari  possit. 

1.  Non  semper  satis  distinxeruntinterquaestionem  generalem:  a.  quare 
Deus  decreverit  hominibus  propter  merita  gloriam  praedestinare  ?  et  quae- 
stionem  specialem  b.  quare  Deus,  hoc  decreto  supposito  et  distributa  propter- 
ea  gratia  ad  merendum,  hunc  ad  gloriam  destinet,  alium  ab  ea  excludat  ?  Priori 
quaestioni  respondendum  est,  Deum  ad  illud  decretum  condendum  nullis  ho- 
minum  meritis  fuisse  inductum,  sed  ante  omnem  meritorum  hominum  prae- 
visionem  solis  Christi  meritis  fuisse  permotum.  Ad  alteram  vero  quaestionem 
dicendum  est,  merita  vel  demerita  rationem  esse,  quare  Deus  alium  ad  gloriam,. 
ad  poenam  alium  destinet. 

2.  Ratio,  quare  Deus  uni  concedat  gratiam  quam  praevidet  efficacem,  dum 
alii  gratiam  tribuit  sufficientem  quidem,  quam  tamen  praevidet  ex  hominis  de- 
sidia  inefficacem,  certe  non  sunt  merita  praevisa.  Cum  ergo  a  collatione  talis 
gratiae  pendeat  assecutio  gloriae,  mirum  non  est,  si  qui  inde  inferant  desti- 
nationem  ad"gloriam  factam  esse  ante  praevisa  merita.  Hanc  tamen  illationem 
non  esse  legitimam  supra  significavimus  n.  109  3.  Quod  aliter  etiam  proponi 
potest:  Certum  est  Deum  posse  aliam  gratiarum  seriem  vel  ordinem  eligere, 
in  quo  is,  qui  modo  propria  culpa  perit,  salvaretur,  et  is,  qui  in  praesenti  or- 
dine  salvatur,  propria  culpa  periret ;  certum  quoque  est  nulla  hominum  merita 
rationem  Deo  esse  hujus  electionis;  ergo  neque  hominis  merita  videntur  esse 
ratio  ejus  praedestinationis  ad  gloriam.  Quare  vel  ipse  Lessius  concedit  in 
apol.  c.  censuras  lovan.  et  duac.  resp.  ad  cens.  ass.  20,  »mediate  posse  ali- 
quem  dici  electum  ad  gloriam  ante  praevisionem  meritorum;  nempe 
qua  electus  ad  gratiam  praedestinationis,  per  quam  Deus  sciebat  illum  perven- 
turum  ad  gloriam.*  Ex  altera  tamen  parte  inconcusse  quoque  tenendum  est, 
nullam  praeelectionem,  qua Deus  quosdam  absolute praedestinaverit,  alios 
in  praedestinatione  praeterierit,  rationem  fuisse  electionis  determinatiordinis, 
sed  inscrutabile  divinae  voluntatis  consilium  quod  nos  latet.  Semel  vero  gra- 
tiarum  ordine  electo  independenter  ab  hominum  meritis,  in  eo  praedestinationem 
ad  gloriam  consequi  meritorum  ex  gratia  praevisionem. 

3.  Nihil  temporale  potest  esse  c  a  u  s  a  aeterni.  Hinc  plures  scholae  theo- 
logi  nolebant  concedere  merita  praevisa  causam  esse  praedestinationis  ad  glo- 
riam  et  tamen  a  nobis  non  dissentiunt.  Accipiebant  enim  nomen  causae  sensa 
proprio,  quo  sensu  principium  est  verissimum  ;  sensu  laxiori  pro  ratione  qua- 
licunque  voliti,  illud  nullatenus  rejiciebant,  nam  iidem  docent  peccata  prae- 
visa  rationemesse  reprobationis  positivae.  Cf.d'Argentrel.  c.  10  §  4. 

4.  Cum  patroni  praedestinationis  ante  praevisa  merita  nimis  confidenter 
tamquam  plane  indubium  jactarent,  s.  Augustinum  et  s.  Thomam  a  suis 
stare  partibus  propter  quaedam  testimonia  difficiliora  vel  obscuriora:  aliqui 
absque  accuratiori  examine  eorum  doctrinae,  horum  auctoritate  permoti  et 
quasi  perterriti,  eam  opinionem  sunt  amplexi. 

5.  Denique  aliis  omissis,  cum  theologi  scholae  praedestinationem  adae- 
quate  spectarent,  ad  gratiam  et  gloriam  seu  ad  totum  ordinem  supernatura- 
lem,  quae  certe  est  plane  gratuita,  ac  primum  duce  Scoto  inciperent  distinguere, 
et  considerare  seorsim  praedestinationem  ad  gratiam,  et  hac  supposita  seorsim 
praedestinationem  ad  gloriam:  aliqui  ad  hoc  minus  attendentes,  quod  illi  de 
praedestinatione  adaequate  spectata  statuebant,  de  praedestinatione  incom- 
plete  spectata  ad  gloriam  intelligebant,  illorumque  auctoritate  permoti,  hanc 
•quoque  plane  gratuitam  asserebant.  Cf.  n.  1 1 1  2. 

PAES  II. 
De  Sanctissimo  Trinitatis  inysterio. 

129.  Mysterii  Trinitatis  momentum.  —  Mysterium  ss.  Trinitatis  my- 
steriorum  religionis  christianae  certe  est  gravissimum,  opus  Evangelii  et 
substantia  N.  T.,  ut  ait  Tertullianus  adv.  Praxeam  c.  31.  Nam 

1.  eo  revelantur  non  naturae  creatae  secreta,  sed  ipsa  profunda 
Dei;  quae  nullus  unquam  mortalium  vel  angelorum  lumine  naturali  vidit, 
vel  cogitando  est  assecutus,  vel  contemplando  potuit  conjicere  1.  Cor.  2, 
8  ss.,  ea  Filius,  qui  est  in  Patris  sinu  secretorum  paternorum  conscius, 
nobis  enarravit  Jo.  1,  18 :  et  haec  longe  splendidius  manifestant  divinae 
naturae  perfectionem  et  fecunditatem  infmitam,  quam  ulla  id  potest 
creatura :  scil.  eo  perfectius,  quo  magis  excellit  Filius  unigenitus  Patri  per 
omnia  similis  creaturam  quamvis  nobilissimam,  quae  divinae  gloriae  vix 
tenuis  est  adumbratio.  Propterea  Filius  de  hoc  mundo  transiturus  dixit 
Joan.  17,  4.  6:  Ego  te  clarificavi  super  terram,  opus  consummavi;  quod 
dedisti  mihi  ut  faciam  .  .  .  Manifestavi  nomen  tuum  hominibus :  manifesta- 
vit  enim  Deum  Patrem,  cum  antea  rerum universitas  eum manifestasset 
€reatorem  tantum  et  Dominum  rerum  omnium.  Gf.  Scheeben 
Mysterien  des  Christenth.  §  22. 

2.  Mysterii  hujus  professione  tessera  continetur,  qua  distinguuntur 
iideles  ab  infidelibus  et  judaeis;  veritas  a  quapendent  pleraque  alia  dog- 
mata.  Quare  ejus  professio  prae  ceteris  exigitur,  adeo  ut  secundum  haud 
paucos  necessaria  sit  necessitate  medii. 

3.  Ipso  totus  cultus  innititur.  „Funis  enim  triplex,  inquit  Orige- 
n  e  s  in  Exod.  hom.  9  n.  3,  non  rumpitur  (Eccl.  4,  12),  quae  est  Trinitatis 
fides,  ex  qua  dependet  et  per  quam  sustinetur  omnis  Ecclesia." 

4.  Mysterii  hujus  momentum  ostendit  dogmatis  historia,  nam  acer- 
rime  illud  a  primis  religionis  christianae  exordiis  fuit  impugnatum.  Cf. 
Scheeben  Handb.  d.  kath.  Dogm.  §  105  s.,  ubi  bene  praecipuos  hujus 
mysterii  adversarios  et  propugnatores  recenset,  nec  non  Ecclesiae  defi- 
nitiones,  quibus  fuit  expositum  et  illustratum. 

130.  Fidei  summa  de  ss.  Trinitate.  —  Collectis  in  unum  symbolis, 
variis  fidei  professionibus,  conciliorum  decretis  defmitionibusque,  assequi- 

mur  doctrinam  catholicam  de  Deo  uno  et  trino  esse,  ut  credamus  unum 
Deum  unamque  divinam  naturam  in  tribus  subsistentem  personis  divinis : 
quae  si  prae  essentia  spectantur,  eam  singulae  in  solidum  possident,  nam 
unum  idemque  sunt  cum  ea;  ideoque  in  se  spectatae  singulae  sunt  Deus 
omnibusque  divinis  perfectionibus  insignes ;  si  vero  ad  invicem  conferun- 
tur,  etsi  relationibus  distinguuntur,  quatenus  aliter  atque  aliter  eandem 
naturam  possident,  aequales  tamen  sunt,  nec  ullatenus  ab  invicem  di- 
vulsae  atque  separatae;  vinculo  enim  et  nexu  cohaerent  ejusdem  sub- 
stantiae,  quam  Pater  generatione  totam  Filio  communicat  et  totam  ab 
utroque  spiratione  accipit  Spiritus  s.  Quod  patres  praeclare  exprimunt 
sive  cum  Dionysio  alex.  docentes  (op.  p.  91  §  6):  „Unitatem  indivisi- 
bilem  in  Trinitatem  d  i  1  a  t  a  m  u  s,  ac  rursum  Trinitatem,  quae  minui  ne- 
quit,  in  unitatem  c  o  n  t  r  a  h  i  m  u  s ;"  sive  cum  Joan.  Damasceno  de 
hymno  trisagio  n.  28 :  „Unitas  a  principio  in  dyada  (dualitatem)  progre- 
diens,  atque  ad  ternarium  perveniens  in  eo  stetit  (lixp:  tpiados  ean)."  Cf. 
Gregorius  naz.  or.  23  n.  8;  Augustinus  de  Trin.  XV,  28, ubipaucis 
credendorum  summam  de  ss.  Trinitate  complectitur. 

131.  Agentes  autem  de  hoc  difficillimo  mysterio  priussingula  Eccle- 
siae  dogmata  circa  illud  vindicabimus,  quae  ad  duo  suprema  capita  re- 
vocari  possunt,  ad  Trinitatem  in  unitate  et  ad  unitatem  in  Trini- 
tate.  Triplicis  autem  generis  adversarios  prae  oculis  habere  oportet: 
monarchianos,  qui  negant  personarum  divinarum pluralitatem ;  sub- 
ordinatianos,  qui  infitiantur  earum  aequalitatem,  et  tritheitas,  qui 
pro  numero  personarum  multiplicant  naturam.  Praecipuis  vero  fidei  dog- 
matibus  vindicatis,  ea  subjiciemus,  quae  ad  illud  illustrandum  excogita- 
runt  theologi  scholae,  et  quae  ad  sanitatem  verborum,  cum  de  illo  theo- 
logice  est disserendum, pertinent :  secundum illa s.  Bonaventuraeinl. 
dist.  2 :  „Primo  contingit  ipsam  (Trinitatem)  c  r  e  d  e  r  e,  secundo  creditam 
intelligere,  tertio  intellectam  dicere  sive  enunciare.  Credere  autem 
est  per  auctoritatem,  intelligere  per  rationem,  dicere  per  catholicam  et 
rationabilem  locutionem.11 

Caput  I. 

De  Trinitate  in  Unitate. 

132.  Praemittimus  tres  propositiones  introductionis  instar  ad  dispu- 
tationem  nostram, sed  lemmatum  potius  quam  thesium instar,  cumvix 
difficultatem  prae  se  ferant. 

I.  Cum  de  Deo  divinisque  operibus  sermo  est,  mentio  fieri  solet  Pa- 
tris  et  Filii  et  Spiritus  sancti.  Quod  lemma  facile  probatur,  si  nondum 
agitur  de  singulorum  divinitate,  consubstantialitate,  aequalitate  etc, 

Hurter,    Compend.  theologiae  II,  9.  ed.  8 

a.  ex  divinis  literis,  in  quibus  saepe,  quaterpraesertim,PatrisetFiliiet 
Spiritus  s.  fit  mentio:  in  annunciatione  incarnationis  Luc.  1,  30  ss.;  in 
Christi  baptismo  Matth.  3,  16  s. ;  in  ultima  coena  Joan.  cc.  14 — 17;  et  in 
apostolorum  missione  Matth.  28,  19 ; 

b.  mentio  fit  in  omnibus  symbolis,  in  forma  baptismi; 

c.  in  doxologiis  nullo  non  tempore  in  Ecclesia  frequentatis,  de 
quibus  cf.  s.  Basilius  de  Spir.  s.  c.  27  opusc.  XXXI;  semper  enim  glo- 
rificabatur  Pater  per  Filium  in  Spiritu  s. ; 

d.  ex  haereseologia,  cum  plerique  haeretici  admiserint  Patrem 
et  Filium  et  Spiritum  s.,  etsi  circa  singulos  alii  aliter  erraverint. 

133.  II.  Pater  et  Filius  seu  Verbum  et  Spiritus  s.  re  a  se  invicem  di- 
stinguuntur ;  quod  iisdem  rationum  momentis  evincitur,  quibus  antece- 
dens  lemma  probatur:  evidenter  enim  in  symbolis,  forma  baptismi  et 
doxologiis  ab  invicem  distinguuntur  et  connumerantur.  Quibus  adde,  quod 
profecto  ii  ab  invicem  distinguuntur,  qui  numerum  faciunt,  nomine  pro- 
prio  secernuntur,  se  mutuo  alloquuntur  etc.  Haec  autem  affirmari  debent 
de  Patre  et  Filio  et  Spiritu  s.  Joan.  10,  30:  Ego  et  Pater  unum  sumus; 
14,  16 :  Et  ego  rogabo  Patrem  et  alium  Paracletum  dabit  vobis;  v.  23 :  Si 
quis  diligit  me,  sermonem  meum  servabit  et  Pater  meus  diliget  eum}  et  ad 
eum  veniemus.  Deinde  nemo  dicitur  suiipsius  pater,  a  se  procedere,  seip- 
sum  audire,  mittere  etc.  Quare  alius  est  a  Patre  Filius,  alius  Spiritus  s. 
a  Patre  Filioque. 

134.  III.  Pater,  cui  in  divinis  literis  Filius  proprius  et  unigenitus  ad- 
s cribitur,  vera  persona  verusque  est  Deus  ;  quod  vel  ab  ipsis  haereticis 
conceditur:  vel  enim  nullus  horum  trium  est  Deus,  vel  is,  qui  Pater  ex- 
hibetur  Jesu  Christi,  est  Deus.  Cf.  Kleutgen  1.  2  q.  1  c.  2.  Quibus  sta- 
tutis  jam  de  Filio  et  Spiritu  sancto  agemus. 

Articulus  I. 

De  Filii  generatione. 

135.  IliesiS  CA  II.  Deus  Pater  Filium  ab  aeterno  genuit. 
Deinonstratio  p.  I.  Inter  adversarios  thesispraecipuusestArius, 

secundum  quem  Filius  seu  Verbum  est  quidem  persona  distincta,  sed  non 
genitus  a  Patre,  hinc  neque  consubstantialis  Patri,  neque  coaeternus, 
verum  creatus,  etsi  diu  ante  mundum,  ut  esset  instrumenti  instar  ad  eum 
creandum.  Contra  quem  errorem  demonstrabimus  eum,  qui  Patris  dici- 
tur  Filius  seu  Verbum,  non  creatione  a  Patre  processisse  sed  communi- 
catione  substantiae  seu  generatione,  ideoque  Filium  esse  ratione  non 
communi  cum  creaturis,  sed  singulari  et  propria,  Filium  scil.  naturalem. 

1.  Probatur  thesis  argumento  generali:  Filius  Dei  dicitur  in  Scriptura 
simpliciter  filius,  filius  verus,  proprius,  unigenitus.  Atqui  de  ra- 
tione  filii  veri,  proprii,  unigeniti,  quique  per  excellentiam  filius  dicitur,  est 
ut  sit  genitus  generatione  propria  ac  naturali,  communicatione  scil.  na- 
turae  paternae,  non  impropria  et  metaphorica,  cujusmodi  est  productio 
vel  adoptio.  Ergo  is,  qui  tam  solemniter  dicitur  Filius  Dei,  a  Patre  est 
genitus.  Ad  rem  Gregorius  nyss.  adv.  Eunom.  1.  1  p.  83:  „Quis  potest 
esse  fide  dignior  testis,  quam  ipsius  vox  Domini,  qui  per  totum  Evange- 
liumPatrem  non  suum  creatorem,  sed  Patrem  nominat,  neque  opus 
Dei,  sed  filium  seipsum  appellat?  Quemadmodum  enim  communionem, 
quam  habet  cum  humana  natura,  significans  Filium  hominis  id,  quodap- 
parebat,  nominavit,  ut  carnis  suae  cum  ea,  unde  est  assumptus,  natura- 
lem  cognationem  ostenderet:  ita  veram  et  germanam  suam  ad  univer- 
sorum  Deum  habitudinem  filii  vocabulo  demonstrat,  naturae  cognationem 
filii  voce  declarans.u 

Sane  a.  ut  idem  per  partes  probemus,  hic  filius  vocatur  filius  simpli- 
citer  Joan.  3,  35  :  Pater  diligit  Filium  et  omnia  dedit  in  manu  ejus ;  v.  36: 
Qui  credit  in  Filium,  habet  vitam  aeternam;  5,  19:  Non  potest  Filius  a  se  fa- 
cere  quidquam;  8,  36:  Si  vos  Filius  liberaverit,  vere  liberi  eritis  etc.  Atqui  no- 
mine  filii  simpliciter  intelligitur  filius  naturalis,  qui  generatione  exsi- 
stit.  Is  enim  aliquid  simpliciter,  singulariter ,  per  excellentiam  dicitur, 
in  quo  illud  plenissime  secundum  perfectam  sui  rationem  reperitur. 
Ergo  et  in  Filio  Dei,  de  quo  nobis  sermo,  filiationis  ratio  secundum  genuinam 
suam  notionem  perfecte  reperiri  debet.  Atqui  is  tantum  vere  et  perfecte  est 
filius,  qui  est  genitus.  Ergo  tam  singularis  praedicationis  modus  evidenter 
hujus •  filii  generationem  exigit.  Et  revera  judaei  hoc  inde  inferebant,  ideo- 
que  Christum  Jo.  5,  18;  Luc.  22,  66  s.  etc.  blasphemiae  accusabant. 

b.  Eoque  magis  si  non  solum  nunquam  ut  adoptione  filius  factus  ex- 
hibetur,  sed  potius  sistitur  ut  adoptionis  auctor.  Jo.  1,  12:  Quotquot 
autem  receperunt  eum ,  dedit  eis  potestatem  filios  Deifieri;  Epb.  1,  5.  Atqui, 
ut  docent  patres  apud  Petavium  V,  4,  prius  est  filiatio  naturalis  quam 
ea,  quae  est  per  adoptionem:  est  enim  haec  illius  veluti  adumbratio.  Quare 
merito  infert  Cyrillus  alex.  thes.  ass.  32  (Mig.  75,  470):  »  Si  Christuni  in- 
duentes  per  fidem,  reformati  sumus  in  ipsum  ideoque  vocamur  filii  Dei,  ado- 
ptione  nimirum,  adoptio  autem  semper  imitatur  id,  quod  naturaliter  fit: 
ergo  Christus  est  natura,  non  adoptione  filius,*  Quae  ratio  inde  illustrari 
potest,  quod  qui  generationis  non  est  capax,  neque  adoptione  habet  filios,  ut 
angeli ;  et  inter  homines,  qui  ad  servandam  castitatem  obligantur,  ut  ministri 
Ecclesiae,  fiiios  non  adoptant.  Cum  ergo  adoptio  sit  adumbratio  filiationis  na- 
turalis,  neque  locum  habeat,  ubi  haec  est  impossibilis,  merito  infertur  ex  filia- 
tione  adoptiva  hominum  perChristum,  in  divinis  esse  filiationem  naturalem, 
atque  filium  Dei  Patris  naturalem  illum  esse,  qui  per  excellentiam  Filius  di- 
citur,  quique  fons  est  filiationis  adoptivae.  Crescit  vis  argumenti 

C.  nam  hic  filius  dicitur  filiusproprius  etverus  prae  filiis  ado- 
ptivis,  qui  exhibentur  servi,    dum  ipse  tamquam  filius  germanus  Patris 

sistitur.  Hebr.  3,  5  s. :  Et  Moyses  quidem  fidelis  erat  in  tota  domo  ejus  tam- 
quam  famulus  .  .  .  Christus  vero  tamquam  Filius  in  domo  sua;  Rom.  8,  32  : 
Qui  etiam  proprio  Filio  suo  non  pepercit *■).  Ergo  non  ratione  communi  i.  e. 
adoptione,  sed  generatione  est  filius. 

(I.  Evidenter  confirmatur  thesis  ex  appellatione  Unigeniti,  quae  sicut 
ostendit,  eum  generatione  esse  Filium,  ita  ab  ejus  filiatione  excludit  con- 
sortes:  haberet  autem,  si  esset  filius  adoptione  tantum.  Cf.  Jo.  3,  16;  1,  18: 
6  iiovofevY]^  vibc,  6  wv  slc,  zbv  koXkov  zob  tzo.zo6q,  in  quae  verbaegregie  Chry- 
sostomus  hom.  15:  ^Neitaque  ob  nominis  consortium  putares  illum  ex  eo- 
rum  numero  esse,  qui  per  gratiam  filii  sui  sunt,  adest  articulus,  qui  di- 
stinguat  illum  ab  iis,  qui  per  gratiam  filii  sui  sunt.  Quod  si  hoc  tibi  non  sit 
satis,  et  si  adhuc  versus  terram  pronus  incedis,  magis  proprium  audi  nomen: 
Unigenitus.  Sin  adhuc  humum  respicis ,  non  dubiiabo  humanum  de  Deo  pro- 
ferre  verbura  nempe  sinum  ...  Cur  ergo  sinu3  hic  memoratur?  .  .  .  Nam  si 
per  hoc  verbum  nec  verus  Filius  esse  probatur,  nec  Deum  corporeum  esse  sta- 
tuitur,  frustra  jactatur  hoc  dictum  nullius  usus.  Cur  ergo  dictum  est?  .  .  . 
Annon  palam  est,  id  eo  prolatum  esse,  ut  non  aliud  ex  eo  percipiamus,  quam 
quod  ille  sit  vere  Unigenitus,  quod  coaeternus  Patri?*  Cf.  hom.  4  deincom- 
preh.  n.  3.  4 ;  Thomas  c.  gentes  IV,  4.  7.  Praeterea 

e.  veritas,  Jesum  Christum  esse  Filium  Dei,  exhibetur  princeps  quoddam 
objectum  fidei  nostrae  Jo.  20,  31 :  Haec  autem scripta sunt,  utcredatis,  quia  Jesus 
est  Christus  Filius  Dei;  Matth.  11,  27  etc. ;  ob  cujus  confessionem  beatus  prae- 
dicatur  Petrus,  eaque  ex  paterna  tantum  revelatione  hausta  declaratur  Matth. 
16,  17.  Ratione  ergo  singulari,  nulli  communi,  Filius  est  Dei;  hinc  non 
adoptione,  munere,  gratia ,  sed  vera  generatione,  qua  sola  allata  testimonia 
apte  explicantur.  Quod  argumentum praeclare  exponunt  patres,  utCassianus 
de  incarn.  III,  1  2  ss. ;  Chrysostomus  hom.  54  in  Matth.  n.  1:  »Nisi  Pe- 
trus  sic  ipsum  vere  confessus  fuisset  ut  ab  ipso  Patre  genitum,  non  fuisset 
hoc  revelationis  opus ;  si  unum  ex  multis  illum  esse  putasset,  non  erat  illud 
beatitudine  dignum.  Etenim  jam  antea  dicebant  ii,  qui  in  navigio  erant,  post 
tempestatem:  Vere  Filius  Dei  est  hic  (Matth.  14,  33),  nec  tamen  beati  dicti 
sunt,  etsi  vere  dixerint.  Non  enim  sic  Filium  ut  Petrus  confessi  sunt:  sed 
unum  ex  multis  vere  Filium  esse  putabant,  eximium  quidem  inter  multos, 
nec  tamen  ex  ipsa  Patris  substantia ; €  et  n.  2:  »Quia,  inquit,  Patrem  meum 
praedicasti,  ego  illum  nomino,  qui  te  genuit,  ac  si  diceret:  Sicut  tu  filius 
Jona,  ita  ego  Patris  mei  Filius.  Nam  supervacaneum  fuisset  dicere:  Tu  es 
filius  Jona  (Matth.  16,  17) ;  sed  quia  ille  dixit  Filius  Dei,  ut  ostenderet,  ipsum 
esse  Dei  Filium  ut  ille  filius  erat  Jona  ejusdem  cum  patre  substantiae,  ideo 
illud  addidit;«  Faustinus  c.  2  n.  4et9.  Praecipua  argumenta,  quae  hacte- 


x)  In  quae  verba  cf.  H  i  1  a  r  i  u  s  de  Trinit.  VI,  45  ;  cf.  etiam  Matth.  3,  17 ;  17,  5  ; 
21,  37  ss. ;  Joan.  20,  17  etc.  etFaustinus,  qui  cum  aliis  patribus  de Trinit.  c.  2  haec 
argumenta  urget,  et  §  6  acute  ita  disserit :  »Si  ergo  figur  a  erat  in  Abraham,  cum 
offerret  filium,  v  e  r  i  t  a  s  autem  in  Deo  Patre,  cum  tradidit  Filium,  quid  ais  doctor 
impietatis  ?  Ubi  major  vis  versari  debet,  in  figura,  an  in  veritate  ?  Sine  dubio  in  veri- 
tate.  £t  quomodo  tu  minorem  exhibes  veritatem,  pleniorem  vero  figuram  ?  plenior 
enim  est  figura,  ubi  v  e  r  u  s  filius  offertur,  et  minor  est  veritas,  ubi  secundum  te  non 
verus  filius  traditur.«   Cf.  opusc.  XIV,  148  ss.  a. 


a  Patre  est  genitus.  ^7 

nus  proposuimus,  paucis  complectitur  Hilarius  de  Trinit.  VI  (qui  totus  est 
legendus)  n.  46:  »Non  est  humanus  hic  error  (arianorum),  neque  in  negando 
Dei  Filio  vitium  ignorantiae  est ,  ubi  ignorari  non  licet  quod  negatur.  Crea- 
tura  ex  nihilo  subsistens  Dei  Filius  dicitur  (secundum  arianos).  Hoc  si  nec 
Pater  locutus  est,  nec  Filius  testatus  est,  nec  Apostolus  praedicavit,  tamen 
audere  eloqui,  hoc  est  Christum  non  ignorare  tantummodo,  sed  odisse.  Cum 
enim  Pater  de  Filio  suo  dicat:  Hic  est  (Matth.  3,  17);  et  Filius  de  se  dicat: 
qui  tecum  loquitur  ipse  est  (Joan.  9,  37);  et  Petrus  confiteatur:  Tu  es  (Matth. 
16,  16),  et  Joannes  testetur:  Hic  verus  est  (1.  ep.  5,  2l),  et  Paulus  non  de- 
sistat  praedicare  de  proprio :  non  intelligo  aliud  quam  negandi  esse  odium, 
ubi  imperitiae  error  non  excusatur  in  crimine.* 

136.  2.  Dogma  catholicum  validissime  comprobatur  iis,  quae  legi- 
mus  Hebr.  1,  1 :  Multifariam  multisque  modis  olim  Deus  loquens  patribus 
inprophetis:  2.  novissime  diebus  istis  locutus  est  nobis  in  Filio,  quem  con- 
stituit  heredem  universorum,  per  quem  fecit  et  secula.  3.  Qui  cumsitsplen- 
dor  gloriae  et  figura  substantiae  ejus,  portansque  omnia  verbo  virtutis  suae 
purgationem  peccatorum  faciens,  sedet  ad  dextcram  majestatis  in  excelsis. 
4.  Tanto  melior  angelis  effectus,  quanto  differenthis  prae  illis  nomen  here- 
ditavit.  5-  Cui  enim  dixit  aliquando  angelorum :  Filius  meus  es  tu:  ego 
hodie  genui  te  f  etc.  Expensis  singulis  incisis  quatuor  sequuntur  argu- 
menta  pro  thesi  nostra: 

a.  ex  oppositione  Filii  ad  prophetas  v.  1,  2 ;  sic  enim  his  confertur, 
ut  solus  prae  Deo  dicatur  filius.  Filius  ergo  est  filiatione  nulli  alii  lega- 
torum  Dei  communi,  non  igitur  adoptione,  munere,  gratia,  sed  natura. 

b.  Filius  dicitur  v.  3  splendor  gloriae1).  Atqui  sive  haec  metaphora 
inspicitur,  sive  interpretationis  patrum  ratio  habetur,  liquet,  Filium  de 
Patre  prodire  et  refulgere,  sicut  lucem  de  luce  i.  e.  de  ejus  substantia. 

c.  Paulus  colligit  v.  4  praestantiam  Filii  prae  angelis  ex  ejus  n  o- 
mine.  Atqui,  ut  arguit  Ghrysostomus  hom.  2  in  Hebr.  n.  3,  „si  est 
g  r  a  t  i  a  filius,  non  solum  non  est  angelis  praestantior,  sed  etiam  minor. 
Quo  modo?  quoniamhominesquoquejusti  appellantur  filii,  etnomen  filii, 
nisi  sit  filius  germanus  et  proprius,  non  potest  ostendere  excellentiam,^ 
scil.  prae  angelis,  quia  tunc  nomen  est  c  o  m  m  u  n  e ;  ex  praedicato  autem 


x)  Hac  imagine,  quae  derivata  est  ex  Sap.  7,  24.  26,  ubi  de  Sapientia  dicitur: 
Vapor  est  enim  virtutis  Dei  et  emanatio  quaedam  est  claritatis  omnipotentis  Dei  sin- 
cera  .  .  .  Candor  est  enim  lucis  aeternae,  et  speculum  sine  macula  Dei  majestatis  et  imago 
bonitatis  illius,  admodum  delectantur  patree,  qui  inde  inferunt  1.  Filii  a  Patre  di- 
stinctionem;  est  enim  catat^az\ux.  hiiic  ab^  unb  tTfi  o64y]<;,  lux  de  luce ;  2.  ejus 
e  Patre  generationem,  cum  eodem  3.  consubstantialitatem;  nominatim 
vero  4.  coaeternitatem,  splendor  enim  luci  est  coaevus  :  proinde  si  lux  est  aeter- 
na,  splendor  erit  coaeternus.  Illustrant  inde  5.  g  e  n  e  r  a  t  i  o  n  e  m  omnis  corruptionis, 
mutationis  etc.  expertem ;  inferunt  denique  6.  Filii  d  i  v  i  n  i  t  a  t  e  m.  Cf.  C  h  r  y  s  o  s  t  o- 
m  u  s  h.  2  in  Hebr.  n.  2 ;  T  h  o  m  a  s  in  h.  c. 

communi  probari  nequit  praerogativa  propria.  Docet  autem  Apostolus 
hoc  nomen  ita  convenire  Filio  sicut  nulli  angelorum.  Quare  inferendum 
est  alia  ratione  eum  esse  Filium  ac  sunt  angeli,  ideoque  non  electione,  non 
gratia,  non  adoptione,  sed  natura. 

d.  Id  jam  s.  Paulus  comprobat  disertis  verbis  Ps.  2,  7 :  Filius  meus 
es  tu :  ego  hodle  genui  te.  Quorum  verborum  vim  egregie  enarrat  B  o  s- 
s  u  e  t  in  notis  in  h.  Ps.  scribens :  „Paucis  opus  est,  ut  probatio  valeat, 
nihilque  aliud  agendum,  quam  ut  verborum  servetur  proprietas.  JDominus 
enim  dixit  ad  me,  non  ad  alios,  sed  ad  me  proprie,  singulariter :  Filius 
meus  es  tu}  tu,  inquam,  et  non  alius ;  ergo  unicus,  unigenitus,  singularis, 
quod  nusquam  ea  emphasi  dictum  de  quopiam.  Ego  hodie  genui  te,  non 
ergo  adscitus,  non  adoptatus,  sed  genitus:  nec  gratia,  quod  angeli,  quod 
homines,  sed  natura  Filius." 

137.  Verum  s.  Paulus  non  solum  tradit,  PatremFilium  genuisse  sed 
etiam  q  u  a  1  e  m  genuerit  Filium  docet :  ac  tot  tamque  insignia  tradit  de 
Filio,  sive  comparate  ad  creaturas,  sive  relate  ad  Patrem,  sive  in  se 
spectatur,  ut  ea  clare  demonstrent,  hunc  Filium  esse  D  e  u  m,  ergo,  si  est 
genitus,  divinae  substantiae  communicatione  genitum.  Sane 

1.  de  Filio  prae  creaturis  spectato  alia  docet  affirmando,  alia  ne- 
gando.  Et  negando  statuit  a.  eum  non  esse  ut  unum  ex  prophetis,  sed 
his  potiorem  vers.  1  et2;  neque  b.  ordine  angelorum  contineri,  quibus 
eum  praefert  ratione  filiationis  v.  4  s.,  dominationis  v.  6—  10 ;  operationis 
v.  10;  aeternitatis  v.  11  s.  et  gloriaev.  13  s. ;  imo  eum  c.  creaturarum 
albo  eximit ;  omnia  enim  per  ipsum  sunt  facta,  per  quem  fecit  et  secula  v.  2 
et  10.  Affirmando  docet  eum  prae  creaturis  esse  a.  conditorem  uni- 
versi;  ipsi  enim  v.  10  applicatverbaPs.  101,26:  Tuinprincipio,Dofnine, 
terram  fundasti:  et  opera  manuum  tuarum  sunt  coeli;  b.  conservato- 
rem  ejusdem;  omnia  enim  portat *)  verbo  virtutis  suae  v.  3;  c.  domi- 
num  absolutum,  quod  sicut  est  corollarium  antecedentium,  ita  innuitur, 
cum  ei  thronus  sceptrumque  v.  8  attribuitur;  d.  terminum  cultus  divini 
ab  angelis  exhibendi  v.  G :  Et  adorent  eum  omnes  angeli  Dei,  quae  legun- 


l)  Incisum  portans  omnia  verbo  virtutis  suae  tot  fere  praebet  avgumenta  pro 
Filii  divinitate,  quot  sunt  verba.  Nam  1.  cpspouv  hic  significat  conservans,  continens, 
regens,  gubernans :  quo  sensu  judaei  adhibent  vocem  nasa  Num.  11,  14;  Deut.  1,  9; 
eorumque  magistri  saepe  exhibent  Deum,  ut  qui  portet  creaturas  suas,  mundum  etc. 
Atqui  conservatio  mundi  opus  e&t  Dei.  Dicitur  2.  Filius  portans  omnia  ;  distinguitur 
ergo  ab  omnibus,  quae  sustentatione,  conservatione  egent,  hinc  non  est  creatura.  Et 
si  portat  omnia,  o  m  n  i  p  r  a  e  s  e  n  s,  imo  i  m  m  e  n  s  u  s  esse  debet ;  ita  enim  ea  por- 
tat,  ut  si  alia  exsisterent,  illa  quoque  portaret  nulli  alligatus  loco.  Portat  3.  omnia 
verbo  i.  e.  solo  nutu,  quae  est  agendi  ratio  Dei.  Portat  ea  4.  verbo  virtutis,  i.  e.  non 
verbo  casso,  sed  efficaci,  quod  omnia  in  exsistentia  conservat;  proinde  ab  ejus  nutu 
omnia  pendent,  et  quidem  5.  verbo  virtutis  suae,  quae  ipsius  est  propria. 

tur  Ps.  9(3,  7,  ubi  de  adoratione  latreutica  Deo  Jehova  exhibenda  est 
sermo.  In  ordine  vero  reparationis  e.  est  summus  Dei  legatus  v.  1  et  2, 
atque  reconciliator  generis  humani,  quod  propria  virtute  a  peccatis  suis 
mundavit  sanctificavitque. 

2.  Prae  Deo  Patre  exhibetur  non  solum  nomine,  sed  et  hypostasi 
ab  eo  distinctus,  non  tamen  ab  eo  divulsus,  cohaeret  enim  duplici  vin- 
culo  cum  Patre :  a.  nexu  1  o  g  i  c  o,  cum  sit  manif  estatio  Patris,  quem  ma- 
nifestat,  sicut  splendor  lucem,  sicut  imago  perfectissima  archetypum: 
nam  est  splendor  gloriae  et  figura  (^apaxryjp  expressa  imago)  substan- 
tiae  ejns ;  b.  nexu  ontologico,  cum  ejusdem  sit  substantiae;  huic 
enim  innititur  nexus  logicus,  qui  consequitur  necessario  generationem. 
Quare  Patri  est  consubstantialis,  coaeternus  et  coaequalis, 
ejusdem  majestatis  et  gloriae. 

3.  Si  in  se  spectatur,  praedicatur  a.  immutabilis;  talis  enim 
est,  de  quo  dicuntur :  Tu  autem  idem  ipse  es}  et  anni  tui  non  deficient  etc. 
v.  12;  h.  aeternus,  ibid. ;  c.  verus  Deus,  quod  sicut  est  consecta- 
rium  antecedentium,  ita  diserte  v.  8  affirmatur :  Thronus  tuus,  Deus}  in 
seculum  secidi.  Quo  in  inciso  nomen  Dei  referendum  est  ad  Filium,  neque 
enim  Deus  thronus  ullius  creaturae  (quod  Filius  est  ex  adversariorum 
hypothesi)  dicitur;  ipse  etiam  Filius  dicitur  a  Paulo  sedere  ad  dexteram 
majestatis.  Quapropter  Aquila  in  sua  versione  habet  iks  ad  omnem  aequi- 
vocationem  tollendam.  Quae  perfectiones,  sicut  illi  necessario  convenire 
debent,  qui  naturalis  est  Dei  Filius,  ita  novum  argumentum  praebent, 
quo  invicte  ostenditur,  eum  qui  hisce  praerogativis  est  ornatus,  non  cre- 
atione  vel  adoptione,  sed  generatione  esse  Filium. 

138-  Exceptionibus  satisfit.  —  Ut  difficultates  solvantur,  quae  contra 
verba:  Filius  meus  es  tu,  ego  hodie  genui  te,  fieri  possunt  sive  ex  Psalmo  2, 
cujus  ea  sunt;  sive  ex  Act.  13,  33;  Hebr.  5,  4,  ubi  eadem  alio  in  sensu  a 
Paulo  intellecta  fuisse  videntur;  sive  ex  patrum  interpretatione,  quorum  multi 
ea  non  de  generatione  Filii  intellexisse  dicuntur,  notamus: 

1.  Nostrae  explicationi  verborum  Ps.  2,  7  de  generatione  scil.  naturali 
et  aeterna  non  obesse  vocem  hodie.  Nam  a.  etsi  vox  hodie  alibi  in  Scripturis 
non  designat  aeternitatem,  hanc  tamen  potest  designare,  quatenus  ea  excludit 
praeteritum  et  futurum  estque  immobile  praesens  (n.  62);  imo  secunclum  pa- 
tres  aptissima  est  ad  eam  exprimendam.  1).  De  Deo  accepta  illa  vox  significat 
hodie  Deo  dignum.  Hoc  autem  est  hodie  aeternitatis,  secundum  illud  2.  Pet.  3, 
1 8  :  Ipsi  gloria  et  nimc  et  in  diem  aeternitatis.  Etiamsi  C,  vox  hodie  intelligitur 
juxta  communem  loquendi  usum,  id  nullatenus  obest  argumento  proposito,  ut 
ostendit  Bossuet  1.  c. :  »Neque  quidquam  aptius  aut  propbeta  dignius  est  ad 
haec  non  subtilia,  sed  sublimia  et  divina  exponenda,  quam  illud  hodiey  quo 
quippe  fit,  ut  Filii  semper  sit  nova,  semper  vetus  nativitas,  nusquam  imper- 
fecta  ac  velut  in  motu,  sed  semper  absoluta  perfectaque  generatio:  atque  ipse 
Filius  quotidiano    seu  potius   aeterno  et  immutabili  partu  semper  effusus, 

semper  hodie  genitus,  neque  senescens  unquam,  denique,  ut  ait  doctissimus 
juxta  ac  sanctissimus  Isidorus  Pelusiotes  (I  ep.  323)  et  recens  et  sempiter- 
nus. *  —  Ad  rem  Origenes  quoque  hom.  9  in  Jerem.  n.  4  abHieronymo 
versa:  »Salvator  noster  splendor  est  gloriae,  splendor  autem  non  semel  nas- 
citur  et  deinceps  desinit  nasci:  quotiescunque  ortum  fuerit  lumen  (melius: 
quamdiu  manet  lumen)  ex  quo  splendor  oritur,  toties  (tamdiu)  oritur  et 
splendor  gloriae.  Salvator  noster  sapientia  Dei  est:  sapientia  vero  splendor 
est  lucis  aeternae.  Sic  igitur  Salvator  semper  nascitur  et  idcirco  dicit :  Ante 
omnes  colles  generat  me,  non  ut  quidam  male  legunt ,  generavit.  €  Cf.  L  o  ni- 
bardus  in  1.  dist.  9  etThomas  in  hanc  d.  q.  2  a.  2,  ubi  docet  optimum 
esse,  si  dicatur  Filius  semper  natus.  Eationem  reddit  Guilelmus  abbas  Theo- 
dorici  in  aenigmate  fidei  (Mig.  180,  436):  »Et  natus  et  semper  natus  intelli- 
gendus  est  Dei  Filius :  natus,  ne  quolibet  modo  imperfecta  putetur  illa  nati- 
vitas;  semper,  ut  nativitatis  ipsius  ipsa  se  praedicet  aeternitas.  Natus 
enim  pertinet  ad  perfectionem,  s  e  m  p  e  r  ad  aeternitatem,  ut  quocunque  modo 
illa  essentia  sine  tempore,  temporali  valeat  designari  sermone,*  quae  derivata 
sunt  ex  Gregorio  M.  Moral.  1.  29  c.  1 . 

2.  Paulus  locis  cit.  dum  provocat  ad  Ps.  2,  7,  non  excludit  nostram  ex- 
plicationem,  sed  eam  supponit.  Priori  enim  loco  inde  probat  non  solum  Chri- 
stum  resurrexisse ,  sed  et  resurgere  debuisse,  cum  filiatio  naturalis  non 
tantum  resuscitationis  congruentiam  inducat ,  sed  verum  includat  debitum. 
Altero  vero  loco  Paulus  immediate  non  probat  inde  Christi  sacerdotium,  sed 
illis  vel  paraphrastice  designat  Patrem,  qui  dixit  ad  Christum :  Tues  sacer- 
dos  in  aeternum  etc. ;  vel  demonstrat  qualis  quantusque  sit  hic  sacerdos.  Quod 
si  etiam  referuntur  ad  resurrectionem  et  sacerdotium  Christi,  non  adversatur 
haec  interpretatio  dictis.  Ea  enim  verba  per  quandam  extensionem  et  redun- 
dantiam  referri  possunt  ad  Christi  resurrectionem  et  sacerdotium ,  quatenus 
utrumque  est  consectarium  tiliationis,  ejus  ampliatio  et  manifestatio,  ut  infra 
dicemus.  Ceterum  etsi  Paulus  alium  in  sensum  Ps.  2,  7  alibi  interpretaretur, 
nil  inde  contra  nostrum  sequeretur  argumentum.  Neque  enim  quaeritur,  quo 
sensu  Paulus  alibi  acceperit  haec  verba,  sed  quo  illis  utatur  Hebr.  1,  5.  At- 
qui  hic  manifesto  ea  intelligit  de  generatione  naturali,  quod  ad  dogma  ca- 
tholicum  probandum  sufficit. 

3.  Quod  patres  attinet,  plurimi  interpretationem,  quam  dedimus,  suo 
suffragio  comprobant.  Si  vero  multi  verba  Ego  liodie  genui  te  vel  de  manife- 
statione  Christi  in  baptismate  facta,  vel  de  resurrectione  aut  ascen- 
s  i  o  n  e  intellexerunt,  nullus  tamen  a.  adduci  potest  (unum  si  exceperis  T  h  e  o- 
doretum  in  h.  1.,  cujus  tamen  fides  hac  in  re  suspecta  est  ob  favorem  Ne- 
storio  impensum),  qui  prius  incisum  Filius  meus  es  tu  non  intellexerit  de  Filio 
naturali  proprie  dicta  generatione  genito.  Quod  si  1).  alterum  incisum  de 
impropria  et  metaphorica  generatione  intelligunt,  naturalem  non  excludant, 
aliis  vero  in  locis  acerrime  propugnant,  inipsis  etiam  locis  objectis  supponunt; 
imo  ratio  non  improbabilis  reddi  potest,  cur  illa  verba  aliter  quoque  explica- 
verint.  Ita  ex.  gr.  ea  referunt  ad  Christi  bap tismum,  quod  in  suis  codd. 
legebant  ea  a  Patre  occasione  baptismi  Christi  dicta  Matth.  3,  17  :  hinc  infere- 
bant  iis  tempore  baptismi  declaratam  fuisse  filiationem  ejus  naturalem;  cf.  Hi- 
larius  de  Trin.  VIII,  25.  op.  IV,  322  annot.  ser.  II;  vel  ea  referunt  ad  Christi 
resurrectionem,  tum  quod  putarunt  Paulum  eadem  resurrectioni  appli- 

care ;  tum  propter  quandam  extensionem,  quia  per  resurrectionem  Chri- 
stus  a  Patre  veluti  genitus  est  ad  novae  immortalisque  vitae  decus  et  splen- 
dorem  secundum  corpus,  qualis  decuit  Filium Dei  incarnatum.  Cf.  Petavius 
III,  6  et  Thomassinus  III,  1 1  de  incarnat. 

139.  3.  Dogmainvicteprobatur  traditione,  de  qua  sufficit  notasse 

a.  nullum  omnino  esse  symbolum  sive  nicaeno  recentius  sive  ve- 
tustius,  quo  idem  non  contineatur  vel  diserte  vel  implicite ;  nominatim 
illud  in  conc.  nicaeno  contra  arianos  defmitum  fuit  verbis :  „Credi- 
mus  .  .  .  et  in  unum  D.  J.  Christum  Filium  Dei,  natum  ex  Patre  uni- 
genitum  h.  e.  ex  substantia  Patris :  Deum  de  Deo,  lumen  de  lumine,  Deum 
verum  de  Deo  vero ;  genitum,  non  factum,  consubstantialem  Patri,  per 
quem  omaia  facta  sunt  .  .  .  Eos  autem  qui  dicunt:  Erat  aliquando, 
quando  non  erat,  et  prius  quam  nasceretur  non  erat,  et  quia  ex  nullis 
exsistentibus  factus  est:  aut  qui  ex  alia  substantia  vel  essentia  dicunt 
esse,  aut  creatum,  aut  convertibilem  aut  mutabilem  FiliumDei,  hos  ana- 
thematizat  catholica  et  apostolica  Ecclesia."  EtDamasusin  anathema- 
tismis  editis  in  syn.  romana  a.  378  vel  379  n.  11:  „Si  quis  non  dixerit 
Filium  natum  de  Patre,  id  est  de  divina  substantia  ipsius,  A.  S."  Cf.  P  a  s- 
saglia  comment.  theol.  II  §  14  ss. 

b.  Hanc  veritatem  tamquam  catholicum  dogma  acerrime  fuisse 
propugnatam  tum  a  conciliis  tum  a  patribus  sec.  IV.  contra  arianos,  qui- 
buscum  tota  concertatio  fere  circa  hoc  unum  versabatur,  utrum  Filius  Dei 
sit  creatura,  an  vere  genitus  generatione  proprie  dicta,  qua  ei  Pater  com- 
municaverit  in  solidum  totam  divinam  substantiam. 

c.  Patres  unanimes,  etiam  antenicaenos,  generationem  Filii  na- 
turalem  tradidisse,  praesertim  cum  explicant  vel  Ps.  2,  7,  vel  Ps.  109,  3 : 
Ex  utero  ante  luclferum  genui  te  x),  vel  Is.  53,  8 :    Generationem  ejus  quis 


!)  De  hoc  textu  notentur :  1.  eum  esse  expressum  ad  versionem  LXX  interpre- 
tum,  cum  qua  quoad  sensum  etiam  versio  syriaca  concordat.  2.  Cum  hinc  quidem 
textus  orjgmalis,  quem  recensio  masorethica  praebet,  praesertim  in  libro  psal- 
morum  valde  neglectus  appareat,  inde  vero  alexandrina  versio  sit  admodum 
verbalis  (cf.  Keil  Einleit.  pag.  552):  concludendum  esse,  nostrum  locum  rectum  ex- 
stare  in  versione  septuagintavirali  et  vulgata  (et  arabica  et  syriaca),  non  vero  in  textu 
masorethico  (aut  Targum  aut  versione  s.  Hieronymi  propria).  Eoque  magis  3.  posse 
id  admitti,  quod  textus  masorethicus,  ut  nunc  exstat,  nonnisi  post  adventum  Christi 
fuerit  conetitutus,  et  ad  unum  exemplar  revocatus,  quod  doctores  judaei  proprio 
marte  elegerunt,  relictia  ceteris  forte  meliorem  textum  habentibus.  Decursu  autem 
tot  seculorum  ex  tempore  LXX  interpretum  usque  ad  Masorethas  potuisse  fieri  im- 
mutationem,  imo  multas  esse  factas,  probari  potest  argumentis  invictis.  Immuta- 
tionem  revera  4.  in  versu  nostro  esse  factam  suadetur  a.  versione  LXX  interpretum ; 
conjicitur  K).  ex  vetustioribus  interpretibus  Aquila  etSymmacho,  ex  quorum  versione 
liquet,  eos  aliter  legisse  hunc  textum;  c.  ex  obscuritate  (quam  testantur  tot  inter- 
pretationes  variae  cf.  Richard  0.  Min.  in  collat.  ad  h.  1.  subjunctis  commentario 
Lombardi  in  Ps.  Mig.  191,  1002)  textus  masorethici ;  d.  ex  eo,  quodtextus  maso- 


122  Tract.  V.  cle  Deo  trino.    Thesis  CVII.  Filius  ab  aeterno  genitus. 

enarrahit,  quae  verba  teste  Patrizi  de  interpr.  Script.  I  n.  36  ex  65  pa- 
tribus  a  se  consultis  53  de  divina,  vel  etiam  de  divina  generatione  intel- 
ligunt.  Quare  falsa  est  remonstrantium  assertio,  qui  cum  Simone  E  p  i- 
s  c  o  p  i  o  theol.  instit.  1.  4  sect.  2  c.  34  affirmant,  necessitatem  credendi  pro- 
fitendique  sempiternam  Filii  ex  Patris  substantia  generationem  seculo 
tandem  IV.  ac  nicaenae  synodi  defmitione  primum  fuisse  inductam. 

140.  Demonstratio  p.  II.  Filium  ab  aeterno  esse  genitum  colligitur 

1.  ex  eo,  quod  splendor  est  gloriae  paternae,  hinc  Patri  coaevus; 

2.  quod  est  ante  luciferum  genitus  i.  e.  ante  stellas,  ante  coelum 
rerumque  universitatem  i.  e.  ab  aeterno  pro  loquendi  ratione  Scripturae, 
cui  idem  est  esse  ante  rerum  universitatem  et  ab  aeterno. 

3.  Quod  est  vita  aeterna  1.  Joan.  1,  2;  fuitque  in  principio  (n.  149). 

4.  Quod  est  verus  Deus,  de  ratione  autem  deitatis  est  aeternitas. 

5.  Accedit  suffragium  traditionis.  Nam  propterea  quoque  Arius  dam- 
natus  fuit,  quod  contendebat,  fuisse  tempus,  quando  Filius  non  fuerit,  seu 
Filium  non  esse  ab  aeterno. 

141.  Scliolion.  Exceptionibns  satisfit.  —  Contra  aeternani  Filii  a  Patre 
generationem  excipi  potest  1.  ex  ea  sequi,  Filium  a Patre  esse  dependentem. 
Atqui  dependentia  includit  indigentiam  et  negat  esse  necessarium,  ideoque  et 
divinum,  de  cujus  ratione  est  esse  a  se.  Resp.  duplex  est  dependentia,  altera 
proprie  dicta,  orta  ex  indigentia  et  imperfectione,  et  haec  est  negatio  esse 
necessarii  atque  necessariae  perfectionis,  et  affirmatio  alicujus  esse  et  alicujus 
perfectionis  per  influxum  alterius  tamquam  causae ;  altera  dependentia  est  im- 
proprie  dicta,  quod  unum  non  possit  esse  sine  altero  ex  insita  exigentia 
perfectionis.  Atque  haec,  non  illa,  potest  admitti  inter  personas  ss.  Trini- 
tatis.  Scil.  tantae  perfectionis  est  zb  esse  divinum,  ut  exigat  subsistere  in 
tribus  personis,  et  ut  unus  Deus  sit  sicut  necessario  exsistens  infinita  intel- 
lectio  sui  exprimens  Verbum,  ita  etiam  necessario  exsistens  Verbum  inflnitae 
intellectionis.  Quare  non  minore  necessitate  exsistit  Filius  quamPater,  neces- 
sitate  oborta  exinfmita  naturae  divinae  perfectione.  Ad  rem  respondet  s.  Tho- 
mas  de  pot.  q.  10  a.  1  ad  similem  exceptionem,  recipere  scil.  esse  naturaein- 
digentis:  »Ad  13.  dicendum,  quod  recipiens  antequam  recipiat,  indiget.  Ad 
hoc  enim  accipit,  ut  indigentiam  repleat.  Sed  postquam  jam  acceperit,  non 
indiget :  habet  enim  quo  indigebat.    Si  ergo  aliquid  est,  quod  receptioni  non 


rethicus  inducit  vocern  novam  atqueinauditammischarproaurora,  quae  alias  semper 
dicitur  schachar.  Accedit  e»  quod  sufficit  duas  voces  expungere,  ut  textus  cnm  ver- 
sione  alexandrina  conciliari  possit.  lllud  incommodum,  textum  emendatum  etiam 
aliis  vocalibns  ornari  debere  (rimmekha  nedebeth  bejom  cheleka  etc.  pro  masorethico 
rammekha  n°daboth  bejom  chelekha  etc.)  non  multum  obstat;  nam  mutationes  vo- 
calium  non  pertinent  ad  textum  proprie  dictum.  Nec  desunt  f.  codd.  circiter  100, 
qui  faveant  versioni  alex.  Mirum  vero  g.  videri  non  debet,  si  Masorethae  selegerint 
et  praetulerint  lectionem,  quae  textum  tam  splendidum  pro  doctrina  christiana  ob- 
scuret.  Cf.  Kaulen  Katholik  1865.  II,  129—174;  Franzelin  annot.  ad  th.  30  de 
Trinit.  Oppositain  tamen  sententiam  contra  Kaulen  defendit  Reinke  Beitrage  t.  7 
et  Messianische  Psalmen,  Monasterii  1858  cum  aliis. 

praeexsistit,  sed  semper  est  inrecepisse,  hoc  nullo  modo  est  indigens. 
Filius  autem  non  sic  accipit  a  Patre  quasi  prius  non  habens  et  postea  acci- 
piensf  sed  quia  hoc  ipsum  quod  est,  habet  a  Patre.  Unde  non  sequitur  quod 
sit  indigens.  *  Urgente  autem  adversario,  creaturam  etiam  post  acceptionem 
esse  indigentem,  prosequitur:  »Ad  14.  dicendum,  quod  creatura  a  Deo  accipit 
esse  quoddam,  quod  non  esset  permanens,  nisi  divinitus  conservetur.  Et  ideo 
etiam  postquam  esse  accepit,  i  n  d  i  g  e  t  divina  operatione,  ut  conservaretur  in 
esse  et  sic  est  naturae  indigentis.  Filius  autem  accipit  a  Patre  idem  numero  esse 
et  eandem  naturam  numero,  quam  Pater  habet.  Unde  non  est  naturae  indigentis.  * 

2.  Excipi  potest  Patrem,  qui  est  Filii  principium,  ipso  esse  priorem, 
prioritatem  vero  adversari  aeternitati.  »Respondeo  dicendum,  inquit  s.  Tho- 
mas  in  1.  d.  9  q.  2  a.  1,  quod  Pater  nullo  modo  est  priorFilio,  neque  dura- 
tione,  neque  natura,  neque  intelletu,  neque  dignitate.  In  Patre 
enim  et  Filio  non  possumus  nisi  duo  considerare :  vel  id  quod  absolutum  est, 
et  hoc  utrique  commune  est :  unde  ex  hoc  unus  non  habet  prioritatem  ad  alium 
.  .  .  vel  id  quod  est  ad  aliquid.  Relativorum  autem  est  simul  esse  natura 
.  .  .  et  etiam  tempore,  quia  posita  se  ponunt  et  perempta  se  perimunt ;  et  etiam 
intellectu,  cum  unum  per  alterum  definiatur. «  Et  c.  errores  gr.  c.  2 :  » Nul- 
lus  modus  prioritatis  est,  secundum  quem  Pater  prior  Filio  dici  possit.  Ne- 
que  enim  prior  est  Pater  tempor e,  cum  Filius  sit  aeternus;  neque  prior 
natura,  cum  Pairis  et  Filii  sit  una  natura;  neque  dignitate,  cum  Pater 
et  Filius  sint  aequales ;  neque  etiam  intellectu,  cum  non  distinguantui 
nisi  in  relationibus :  relativa  autem  sunt  simul  secundum  intellectum,  cum 
unum  sit  de  intellectu  alterius.  Et  itapatet,  quod  ita  proprie  loquendo,  Filius 
non  possit  dici  esse  secundus  a  Patre,  nec  Spiritus  s.  tertius  ab  eodem.  Dicunt 
ergo  doctores  praedicti ,  Filium  esse  secundum  et  Spiritum  s.  esse  tertium  se- 
cundum  ordinem  in  numerando. «  Cf.  1.  q.  42  a.  3.  Et  sane  cum  Pater  non 
sit  potentia  ad  intelligendum,  sed  actus  intellectionis  purissimus,  concipi 
nequit  hic  actus  intellectionis  seu  diciionis  paternae  sine  suo  termino  i.  e. 
Verbo  expresso:  quare  ipsi  intellectioni  aeternae  est  prorsus  coaeternum.  Ad 
rem  Gregorius  naz.  or.  35  n.  3:  »Quod  principio  caret,  aeternum  quoque 
est:  quod  autem  aeternum  est,  non  proiinus  quoque  principio  caret,  quamdiu 
ad  Patrem  velut  ad  principium  et  originem  refertur.  Siquidem  principium 
necesse  non  est  antiquius  eo,  cujus  est  principium,  sicut  sol  non  exstat  prius 
luce,  nec  mens  angelica  verbo ,  quod  intra  sese  ipsam  exprimit.  Quod  igitur 
in  hunc  modum  ab  aeterno  principio  procedii,  id  licet  principio  quo  exsistit 
non  careat,  caret  tamen  principio  temporis.«  Hinc  Al  exand  er  alex.  in  ep. 
synodica  infert:  »Quod  si  porro  imago  Dei  non  erat  seraper,  liquet  neque  il- 
lum,  cuju->  iraago  est,  semper  fuisse.*  Cf.  Kleutgen  1.  2  q.  1  c  3  a.  1. 

142.  1  liesis  C\  III.  Frustra  objiciuntur  conlra  veram  natura- 
lemque  Filii  ex  Fatris  substantia  generationem  sive  1.  ea  effata 
Scripturae,  in  qnibus  etiam  angeli  hominesve  dicuntur  filii  Dei, 
imo  et  geniti;  sive  2.  Col.  1,  15,  ubi  Filius  primogenitus  omnis 
creaturae  vocatur  ;  sive  S.  diserta  testimonia  Frov.  8,  22  coll.  Eccli. 
24,  14;  Joan.  1,  15;  Act.  2,  3(> ;  Hebr.  3,  1  s.,  quibus  Filius  Dei 
factus  dicitur. 

DeillOHStratio  p.  I.  Libenter  concedimus,  angelos  hominesque  diserie 
vel  aequivalenter  dici  filios  Dei:  verum  ingens  est  inter utramque  appella- 

tionem  discrimen,  quod  ad  haec  capita  revocari  potest.  Dum  enim  1.  nos  ra- 
rius  filii  dicimur  et  nonnisi  cumulatim  ac  veluti  in  globo,  Christus  saepe 
dicitur  Filius  Dei  vel  simpliciter  Filius,  semper  singulariter,  cum  ap- 
positis  verus,  proprius,  unigenitus  (n.  135). 

2.  Filiatio  quae  creaturis  tribuitur,  innititur  vel  a.  creatione  Hebr. 
12,  19  ;  Is.  64,  8  etc,  quam  consequitur  specialis  cura  et  providentia  creaturis 
irrationalibus  non  communis  Matth.  6,  26;  7,  11  ;  10,  29  etc. ;  vel  1).  elec- 
tione  speciali  Ex.  4,  22;  Eom.  9,  4;  vel.  c.  adoptione  Jo.  1,  12;  Gal.  4, 
5  etc,  quae  perficitur  resurrectione  gloriosa  Luc  20,  35,  et  fruitione  heredi- 
tatis  paternae  Kom.  8,  17  ss. :  Jesu  Christi  vero  filiatio  innititur  genera- 
tione.  Quod  si  et  nos  dicimur  semel  vel iterum  geniti,  aliquid  additur,  quo 
metaphorice  id  esse  accipiendum  significatur,  ut  verbo  veritatis  Jac  1,18. 

3.  Reliqui  filii  praeter  J.  Christum  exhibentur  creaturae,  ipse  vero 
creator  (n.  137  *);  illi  describuntur  ut  servi,  a  quibus  J.  Christus  filii 
proprii  instar  secernitur  et  distinguitur.  Ad  rem  Augustinus  tract.  21 
in  Joan.  n.  3:  »Non  tamen  sicut  Christi  Pater,  ita  et  noster  Pater;  nunquam 
enim  Christus  ita  nos  conjunxit,  ut  nullam  distinctionem  faceret  inter  nos  et 
se.  Ille  enim  Filius  aequalis  Patri  .  .  .  proinde  nunquam  auditum  est  de  ore 
D.  N.  J.  Christi,  cum  ad  discipulos  loqueretur,  dixisse  illum  de  Deo  summo 
Patre  suo  Pater  noster,  sed  aut  Pater  meus  dixit  aut  Pater  vester.  Pater 
noster  non  dixit,  usque  adeo  ut  quodam  loco  poneret  haec  duo :  Vado  adDeum 
meum,  inquit,  et  Deurn  vestrum.  Quare  non  dixit:  Deum  nostrum?  Et  Patrem 
meum,  dixit,  et  Patrem  vestrum  (Joan.  20,  17);  non  dixit:  Patrem  nostrum. 
Sic  jungit,  ut  distinguat :  sic  distinguit,  ut  non  sejungat.  Unum  nos  esse  vult 
in  se,  unum  autem  Patrem  et  se. * 

4>  Christo  adscribuntur  praerogativae  plane  divinae  (n.  137):  illis,  quae 
creaturarum  sunt  propria.  Nihil  horuin  est,  quod  non  egregie  exponant  patres; 
paucis  ea  complectitur  Chrysostomus  hom.  de  consubst.  c.  anomoeos  n.  2: 
»Tu  filius  appellaris,  at  ille  est;  hic  appellatio,  illic  r es  ip sa;  tu 
filius  appellaris,  sed  unigenitus  ut  ille  non  appellaris ;  sed  in  sinu  Patris 
non  versaris,  sed  non  es  splendor  gloriae,  nec  figura  substantiae,  nec  forma 
Dei  etc*  Quare  ex  qualicunque  nominis  communitate  nihil  sequitur  contra 
naturalem  Filii,  de  quo  agimus,  filiationem. 

143.  DeillOnstratiop.il.  Antiquiores  ariani  sicut  et  recentiores  duce 
Krellio  de  uno  Deo  P.  c.  34  saepe  provocant  ad  Col.  1,  15:  Qui  (Filius)  est 
imago  Deiinvisibilis,  primogenitus  omnis  creaturae ;  coll.  Eccli.  24,  5:  Ego  (Sa- 
pientia)  ex  ore  Altissimi  prodivi,  primogenita  ante  omnem  creaturam  ;  et  v.  14: 
Ab  initio  et  ante  secula  creata  sum.  Verum  frustra.  Quos  ut  refellamus,  necesse 
non  est  cum  multis  patribus  contendere,  haec  de  Filio  Dei  secundum  huma- 
nam  naturam  dicta  esse,  secundum  quam  dicitur  etiam  primogenitus  B.  V. 
Mariae  Matth.  1,  25,  vel  primogenitus  ex  mortuis  Col.  1,  18;  sufficit 

1.  notasse,  vel  ex  loco  objecto  ostendi,  Filium  Dei  creaturam  non  esse, 
sed  divinae  consortem  naturae:  exhibetur  eziim  omnium  Creator.  Quare 

2.  appellatio  primogeniti  tam  paulum  obest  dignitati  filii,  quam  appellatio 
primae  causae  dignitati  Dei:  praesertim  cum  non  dicatur  TrpeoTOXr.aro^  sed 
7Upcor6TOXO<;,  quod  significat  vel  Filium  genitum  esse  ante  omnem  creaturam, 
cum  illud  TTpwros  saepe  vim  habeat  comparativi ;  vel  eum  in  omnem  creaturam 

habere  primatum  seu  principatum  (pro  significatione  non  insolita  hujus 
vocis):  neque  mirum,  quoniam  in  ipso  condita  sunt  universa  .  .  .  et  omnia  in 
ipso  constant  (v.  16.  17.)  Ad  rem  Tertullianus  c.  Praxeam  c.  7  :  »DePatre 
procedendo  Filius  factus  est  primogenitus,  ut  ante  omnia  genitus,  et  uni- 
genitus  ut  solus  ex  Deo  genitus;*  et  Ambrosius  de  fide  I  c.  7:  »Primo- 
genitus,  inquit,  non  primocreatus ;  ut  et  genitus  pro  natura,  et  primus  pro 
perpetuitate  credatur.*  Cf.  Jo.  Damascenus  F.  0.  IV,  8. 

144.  Oeinonstratio  p.  III.  Legimus  Prov.  8,  22:  Dominus  possedit 
(exuas)  me  in  initio  viarum  suarum,  qui  textus  ariaaorum  fuit  Achilles,  quare 
de  ejus  lectione  et  interpretatione  quaedam  annotabimus. 

Quod  1.  lectionem  attinet  originalem  seu  hebraicam,  ea  sine  con- 
troversia  est  qana,  quod  significat  aliquid  acquirere  emptione,  productione 
Gen.  14,  19.  22;  Ps.  139,  13,  hereditate,  generatione  sive  proprie  dicta 
Gen.  4,  1  ;  sive  metaphorice  accepta  Deut.  32,  6;  et  quia  quod  acquirimus 
nostrum  est,  hinc  significat  possidere. 

2.  Lectio  graeca  septuaginta  interpretum  est  sxttoe  creavit;  occurrit 
tamen  et  alia,  quae  respondet  textui  hebraico  et  vulgatae  Dommus  possedit  me, 
scil.  exT7]aaio,  ita  in  versione  Symmachi,  Aquilae  et  Theodotionis; 
cf.  etiam  s.  Basilius  II,  20  et  Gregorius  nyss.  adv. Eunomium ;  imo  Eu- 
sebius  de  eccl.  theol.  III,  2  testatur,  neminem  aliorum  interpretum  vertisse 
exuae,  sed  hy.zipa.xo;  ets.  Hieronymus  in  Is.  26,  13:  »Quaedam  exem- 
plaria  male  pro  possessione  habere  creaturam.*  Vix  tamen  credibile  est,  eam 
ab  arianis  primum  fuisse  introductam,  cum  ea  reperiatur  a.  apud  plures  patres, 
et  apud  eos  quoque,  qui  contra  arianos  pugnarunt ;  }).  in  versionibus  aethio- 
pica,  arabica,  syriaca,  paraphrasi  chaldaica  etin  vetere  1  a t i n a ;  imo 
C.  apud  patres,  qui  arianas  praecesserunt  controversias. 

3.  Huius  loci  interpretatio  est  omnino  varia.  Alii  a.  haec  non  refe- 
runt  ad  Sapientiam  hypostaticam,  seu  ad  personam  Filii ;  sed  intelligunt  de 
sapientia  in  mundo  apparente,  quae  per  figuram  prosopopoeiae  hic  loquens 
inducitur.  Ita  plus  minus  interpretes  judaei,  Clericus  in  annot.  ad  Petavium 
de  Trin.  1.  2  c.  1  §  2.  Nec  dissentit  Petavius  1.  c.  §  11,  ubi  inter  alia  scri- 
bit:  »Quocirca  magis  est,  ut  creatam  sapientiam  cum  nonnullis  patrum  istic 
intelligas,  hoc  est  prudentiam  et  scientiam,  quae  futura  disponit,  quaeque  in 
omni  hominum  vita  dominatur,  quam  aeternam  et  increatam,  nisi  quatenus 
haec  ad  externorum  molitionem  operum  ac  gubernationem  demittitur  etc* 
Eecentioribus  praetermissis  auctor  s.  246  in  appendice  serm.  s.  Augustini 
al.  58  de  verbis  Domini  sec.  Joan.  scribit  n.  1  :  »Multiquidem  d(  ctissimi  viri 
hoc  ex  persona  illius  sapientiae  dictum  asserunt,  quam  Salomo  ad  judicandum 
regendumque  populum  acceperat. *  Verum  card.  Franzelin  th.  7  annot. 
verbis  relatis  subjicit:  » Proferantur,  quaeso,  doctissimi  illi  viri  ex  patribus 
orthodoxis,  quorum  nullus  ostendi  potest  textum  integrum  eo  modo  intellexisse.  * 
Alii  1).  haec  dicta  censent  de  Sapientia  hypostatica,  imo  teste  Petavio  ib. 
§  3  major  patrum  pars  hanc  in  sententiam  abiit;  et  Patritius  testatur  1.  c 
1.  2  q.  2  n.  10:  »Patres,  qui  Sapientiam  hanc  a  Salomone  commemoratam  sen- 
sere  divinam  personam  esse,  habes  plurimos,  ad  quos  enumerandos  vix  pagina 
sufficeret;  ab  Athenagora  enim  ad  Augustinum  plus  quam  viginti  recenseas.* 

4:.  Si  haec  intelliguntur  de  hypostasi  Verbi,  nulla  est  difficultas  juxta 
textum  hebraicum,  quem  fidelius  quam  versio  alexandrina  reddidit  vul- 

gata.  Haec  vero  eo  magis  est  retinenda,  tum  quod  LXX  interpretes  verbum 
qana  semper  reddunt  verbo  %zao\im  possideo,  exceptis  tribus  vicibus :  bis  enim 
illud  vertunt  verbo  ztiCco,  semel  verbo  fsvvdeo ;  tum  ex  collatione  cum  Gen. 
4,  1,  ubi  Eva  dicit  de  filio  suoCain:  Possedi  qanithi  hominem  per  Deum.  Cum 
enim  in  textu  nostro  sermo  sit  de  eo,  qui  toties  dicitur  Filius  Dei,  imo  et  ge- 
nitus  Ps.  2,  7:  ratione  parallelismi  apte  reddetur:  Dominus  possedit  me.  Ne- 
que  difficultas  est,  si  retenta  lectione  graeca  textus  intelligitur  de  Verbo  se- 
cundum  naturam  humanam. 

5.  Lectione  graeca  etiam  retenta  eaque  intellecta  de  Verbo  non  secun- 
dum  naturam  humanam,  non  pfopterea  desperata  est  dogmatis  catholici 
causa.  » Nam hoc in  loco, inquit  Dionysius  romanus  apud Athanasium  de  decr. 
nic.  syn.  n.  26,  s)taae  idem  est  atque  sTUsaTTjae  praefecit  operibus  ab  ipso 
factis.*  Quam  explicationem  probat  etiam  Gregorius  nys.  serm.  adv.  arianos 
et  sabell.  n.  5  :  »  Quia  addidit  initium  viarum  suarum  perspicue  intelligitur  di- 
cere :  Dominus  fecit,  ut  praesim  operibus  ejus  et  initium  viarum  suarum  mihi 
commisit. «  Cf.  etiam  Cyrillum  alex.  in  h.  1.  apud  Mai  bibl.  n.  PP.  II,  367. 
Quod  si  cui  haec  explicatio  nimis  libera  videatur,  semper  tamen  prae  oculis 
haberi  debet,  verbum  xtiC^  non  ita  esse  explicandum,  ut  adversetur  subjectae 
materiae,  contextui  et  Scripturarum  analogiae:  praesertim  si  textus  originalis 
aliam  quoque  admittit  interpretationem.  Atqui  aliunde  certo  constat,  Verbum 
esse  Deum,  esse  vere  proprieque  genitum ,  quod  vel  hoc  in  loco  significatur 
v.  25:  itob  tod  ooy\  eSpaa^^vai,  %pb  Se  TrdvTwv  poovwv  fevvq  [ie:  Antequam 
montes  collocarentur  et  ante  omnes  colles  generat  me;  et  vox  qana  de  ea  pro- 
ductione  intelligi  potest,  quae  est  per  generationem.  Accipi  scil.  debet  ztlCw 
de  productione  specifice  divina,  Deo  soli  propria,  alia  tamen  atque  alia  pro 
ratione  termini  qui  est  vel  extra  vel  intra  Deum.  Ad  rem  s.  E  p  h  r  a  e  m ,  etsi 
ipse  textum  de  Christo  secundum  humanam  naturam  intelligit,  in  hymnis  de 
fide  apud  Assemanum  (Bibl.  orient.  1,  ll)  in  verba  Dominus  creavit  me: 
y, Nomen  proprium  ubique recurrit :  appellativum  et  ascititium bis  terve  ad 
summum  auditur.  Agedum  et  supputa :  reperies  in  uno  dumtaxat  Proverbio 
creaturam  a  Salomone  dici  Dei  Sapientiam.  Alia  contra  nomina  accurate  sup- 
puta :  audies  a  Patre  in  omnibus  prodigiis ,  a  prophetis  in  omnibus  linguis, 
ab  apostolis  in  omnibus  vocibus,  a  daemonibus  denique  in  omnibus  suppliciis 
Filium  uno  ore  praedicari.  Quae  cum  ita  sint,  quis  non  credat  Verbum  esse 
Filium?  Quis  in  contumaces  et  contentiosos  non  excandescat ? « 

6*  Patres  vero,  qui  legebant  sxTias  vel  condidit,  quique  hunc  textum  acci- 
piebant  de  Filio  secundum  divinam  naturam,  ingeniose  nituntur  exponere, 
quomodo  verbum  xfiCeiv  de  Filio  intelligi  possit  vel  debeat.  Notant  enim,  op- 
portune  admodum  adhiberi  promiscue  de  Verbo  xtlCsiv  et  Ysvvq.v,  cum  se  mu- 
tuo  espoliant  atque  explicent.  Nam  sicut  verbum  ^svvav  removet  a  Filio  pro- 
ductionem  seu  creationem  ex  nihilo  atque  consubstantialitatem  significat:  ita 
verbum  xu£eiv  exprimit  Verbi  subsistentiam  negatque  illud  esse  inane,  eva- 
nidum,  7rpoff  dpixov  vel  modum  tantum,  et  removet  a  divina  generatione  om- 
nem  corruptionem,  passionem,  mutationem.  Qua  de  re  praeclare  scribit  Hi- 
larius  de  synodis  n.  17:  »Sed  quia  DeiFilius  non  corporalis  partitudinis  est 
genitus  exemplo,  sed  ex  perfecto  Deo  perfectus  Deus  natus  est;  idcirco  ait 
creatam  se  esse  Sapientiam ,  omnem  in  generatione  sua  naturam  corporalis 
passionis  excludens.  At  vero  ut  ostenderet  non  creationis  in  se,  sed  nativitatis 

esse  naturam,  subjecit  et  genitam :  ut  cum  creatam  se  et  genitam  confitetur, 
absolutam  nativitatis  suae  intelligentiam  praestaret,  dum  et  indemutabilem 
Patris  naturam  in  creatione  significat,  et  legitimam  ac  propriam  ex  Deo  Patre 
genitae  naturae  suae  ostendit  esse  substantiam.  Atque  ita  perfectae  nativitatis 
intelligentiam  creationis  et  generationis  attulit  sermo,  cum  alterum 
sine  demutatione,  alterum  in  proprietate  naturae  est. «  Cf.  Athanasius  or.  2 
c.  arian.  n.  3 ;  Thomas  1.  p.  q.  41  a.  3  ad  4.  et  c.  gentes  IV,  8. 

7.  Haec  applicari  etiam  possunt  et  debent  verbis  Eccli.  24,  12:  Tunc 
praecepit  et  dixit  mihi  Creator  omnium  et  qui  creavit  me;  v.  14:  Ab  initio  et 
ante  secula  creata  sum.  Cf.  Scheeben  §  110. 

145-  Circa  reliqua  testimonia  notetur:  1.  Etiamsi  in  illis  Filius  Dei  fac- 
tus  dicitur,  cum  ex  Scripturis  evidens  sit ,  eum  duplicem  habere  naturam : 
humanam,  secundum  quam  dicitur  factus  Eom.  ] ,  3  s.,  et  praestantiorem,  se- 
cundum  quam  dicitur  Deus  super  omnia  benedictus  in  secula  Kom.  9,  5 :  contra 
regulas  logicae  inferri  eum  secundum  utramque  naturam  esse  factum  et 
nullatenus  secundum  praestantiorem  genitum  (n.  1581). 

2.  In  textu  Joan.  1,15:  Ante  mefactus  est,  quia  prior  me  erat,  nil  aliud 
significare  factus  quam  antepositus,  praelatus,  ut  constat  ex  ipsis  verbis, 
ex  contextu  propinquo  et  remotiore,  ex  locis  parallelis  Matth.  3,  1 1  ;  Marc.  l, 
7  ;  Luc.  3  ,  1 6  ;  et  ex  interpretatione  patrum,  e  quibus  cf.  in  primis  C  h  r  y- 
sostomus  hom.  13  in  h.  1.  n.  3.  Cf.  opus.  XXX,  1G9. 

3.  Act.  2,  36:  Et  Dominum  eum  etChristum  fecitDeus  hunc  Jesum,  quem 
vos  crucifixistis ,  manifesto  referri  ad  Christum  secundum  humanam  naturam, 
secundum  quam  crucifixus  fuit :  facere  enim  ibi  significat  constituere,  exaltare. 

4.  Hebr.  3,  2 :  Qui  (Jesus)  fidelis  est  ei,  qui  fecit  illum ,  verbum  facere 
pariter  significat  constituere.  Locus  vero  iste  potius  est  contia  socinianos : 
exhibetur  enim  Christus  prae  Moyse  famulo  filius  germanus  Patris ,  auctor 
et  dominus  Ecclesiae,  quae  ejus  domus  dicitur;  imo  non  obscure  Deus.  Ita 
enim  legimus :  3.  Amplioris  gloriae  iste  (Jesus)  prae  Moyse  dignus  est  habitus, 
quanto  ampliorem  honorem  habet  domus,  qui  fabricavit  illam.  4.  Omnis  namque 
dornus  fabricatur  ab  aliquo :  qui  autem  omnia  creavit,  Deus  est.  5.  Et  Moyses 
quidem  fidelis  erat  in  tota  domo  ejus  tamquam  famulus,  in  testimonium  eorum, 
quae  dicenda  erant.  6.  Christus  vero  tamquam  Filius  in  domo  sua :  quae  domus 
sumus  nos  etc.  Cf.  F  r  a  n  z  el  i  n  th.  20. 

146.  Corollaria.  Ex  hucusque  demonstratis  manifesto  sequitur 

1.  Filium  a  Patre  distingui,  non  utcunque,  sed  re  et  hypostasi; 

2.  Filium  patri  esse  consubstantialem,  cum  sit  genitus; 

3.  ideoque  aequalem,  nam  ut  patres  passim  cum  Zenone  ve- 
ronensi  inculcant  1.  1  tr.  6 §4:  „Si  quid  Filio  detraxeris,  adPatrem,  cujus 
habet  totum,  injuria  pertinebit.u   Quare 

4.  Dei  Filius  est  verus  Deus,  quod  jam  accuratius  probabimus. 

Articulus  II. 

De  divinitate  Filii. 

147.  Ostendimus  Patrem  vere  genuisse  Filium.  Jam  in  hujus  Filii 
dotes,  cujus  aliquas  saltem  obiter  proposuimus  supra  n.  137,  diligentius 

inquirendum  est.  Porro  demonstrabimus  eum  verum  esse  D  e  u  m ;  quo 
posito  sponte  sua  consequitur,  illi  omnes  perfectiones  convenire,  quas 
Deo  tribuendas  in  tractatu  praecedenti  vidimus.  Filium  autem  esse  Deum, 
semper  quidem fuit  creditum,  in  synodo  vero  nicaena  luculenter  asser- 
tum  (n.  139),  et  expressum  symbolis  antiquissimis  ecclesiarum  caesa- 
riensis  (cf.  Sozomenus  H.  E.  1,5),  hierosolymitanae  et  antio- 
c  h  e  n  a  e,  quae  profitebatur  D.  N.  J.  Christum  Filium  ejus  (Patris)  uni- 
genitum  ®s6v  aXTjthvov  i%  Osoo,  6[xoo6aiov  up  rcarpl  Cf.  Passaglia 
comment.  theol.  II  §  14  ss. 

148-  Thesis  CIX.  Scripturarum  auctoritate  evincitur,  Filium 
Dei  a  JPatre  genitum  verum  esse  Deum. 

Demonstratio.  Cum  innumera  sint  Scripturae  testimonia,  quibus 
divinitas  Filii  demonstratur,  prae  ceteris  loci  classici  instar  eminet  pro- 
logus  Evangelii  Joannis:  1.  In  principio  erat  Verbum,  et  Verbum 
erat  apud  Deum,  et  Deus  erat  Verbum.  2.  Hoc  erat  in  principio  apud 
Deum.  2.  Omnia  per  ipsum  facta  sunt;  et  sine  ipso  factum  est  nihil, 
quod  factum  est.   4.  In  ipso  vita  erat,  et  vita  erat  lux  hominum. 

Demonstrationi  praemittimus  duo  lemmata:  l.  Verbum  esse  idem  cum 
Filio,  quod  vix  demonstratione  indiget.  Dicitur  enim  a.  Yerbum  caro  factum 
v.  14;  incarnatio  autem  constanter  adscribitur  Filio;  b.  Verbum  caro  factum 
mox  et  deinceps  vocatur  Filius,  Filius  unigenitus  etc. ;  e.  Verbum  dicitur  fuisse 
apud  Deum,  per  ipsum  omnia  esse  facta,  fuisse  lucem  veram ,  in  propria  ve- 
nisse,  sed  a  suis  non  fuisse  receptum  etc,  quae  omnia  praedicantur  etiam  de 
Filio  Joan.  1,  18;  Hebr.  1,  2;  Joan.  8,  12 ;  9,  5 ;  12,  46 ;  Matth.  8,  20.  Ad 
haec  d.  Christus,  qui  est  idem  cum  Dei  Filio,  ut  alibi  ostendemus,  dicitur 
Apoc.  19,  13:  6  Xo'yos  too  d-eob. 

2.  Verbum  esse  personam  patet  a.  ex  contextu;  b.  ex  eo  quod  oppo- 
nitur  Joan.  Baptistae  ut  lux  vera  illi,  qui  non  fuit  lux ;  C.  ex  verbis  v.  11: 
Et  sui  eum  (aoTov)  non  receperunt,  ubi  propter  praecedens  <pd)£  dicendum  fuisset 
aoto ;  d.  quod  idem  sit  cum  Filio  ut  ostendimus ;  Filius  autem  persona  a  Deo 
Patre  est  distincta  (art.  l).  Quibus  praemissis  ex  singulis  prologi  incisis,  col- 
latis  opportune  aliis  locis,  eruuntur  pro  divinitate  Filii  argumenta. 

149.  Colligimus  1.  Verbum  esse  aeternum;  dicitur  enim  in  prin- 
cipio  erat  Verbum.  Atqui  sive  principii  nomine  intelligitur  principium 
absolutum,  sive  relativum,  sequitur  Verbi  aeternitas.  Relativum 
illud  dicitur,  quod  in  certo  genere  vel  ordine  etc.  est  primum,  ante  quod 
proinde  nihil  ex  illo  genere  vel  ordine  est,  ut  principium  viae,  seculi  etc. 
Absolutum  vero  est  omnium  primum,  ante  quod  generatim  nullum  aliud 
concipi  potest,  eoque  ipsa  est  aeternitas.  Hoc  autem  sensu  potius  illud 
esse  accipiendum,  suadent a. quod  simpliciter  ponatur  absque ullo ap- 
posito,  quo  restringatur  ad  certum  aliquod  principium  designandum ; 
b.  collatio  cum  Prov.  8»  22  (n.  144),  Eccli.  24,  5  (n.  143);  praesertim 

C.  1.  Joan.  1, 2 :  Annunciamus  vobis  vitam  aeternam,  quae  erat  apuclPatrem 
et  apparuit  nobis  (quae  cf.  cum  Jo.  1,  1  et  14 :  Verbum  erat  apucl  Deum 
.  .  .  et  Verbum  caro  factum  est  et  habitavit  in  nobis),  ubi  vocatur  Ver- 
bum  simpliciter  vita  aeterua.  Quare  sensus  erit:  In  aeternitate  erat 
Verbum,  unde  manifesto  sequitur  Verbi  aeternitas;  quae  tamen  etiam 
sequitur,  si  illud  principium  intelligatur  de  r  e  1  a  t  i  v  o  i.  e.  de  principio 
rerum  creatarum:  nam  a.  Verbum  dicitur  jam  fuisse  in  illo  principio, 
ac  b.  manifesto  opponitur  tamquam  non  habens  principium  rebus  prin- 
cipium  habentibus,  c.  ut  infectum  factis :  ipsum  enim  erat}  cetera  omnia 
facta  sunt.  Ergo  Verbum  est  aeternum,  ergo  non  est  creatura.  At- 
qui  haec  aeternitas  Verbi  alibi  iis  notis  describitur,  quibus  aeternitas 
unius  Dei  propria  effertur  Is.  41,  4;  44,  6;  48,  12  etc:  ita  enim  de  se 
loquitur  Filius  Dei  Apoc.  22,  13:  Ego  sum  a  et  &,primus  et  novissimus, 
principium  et  finis;  cf.  1,  8.  17;  21,  6.   Ergo  Verbum  est  Deus. 

Egregie  h.  1.  illustrant  ss.  patres  (cf.  opusc.  XXX,  29  ss.  an.),  e  quibus 
s.  Hilarius  inter  alia  scribit  de  Trin.  II,  13:  »Quid  est  istud  in  principio 
erat  ?  Transeuntur  tempora,  transmittuntur  secula,  tolluntur  aetates.  Pone 
aliquod,  quod  voles  tua  opinione  principium,  non  tenes  tempore  (Verbum): 
erat  enim,  unde  tractatur  .  .  .  Meus  piscator  illiteratus,  indoctus,  liber  a  tem- 
pore,  solutus  a  seculis  est,  vicit  omne  principium.  Erat  enim,  quod  est:  ne- 
que  in  tempore  aliquo  concluditur,  ut  coeperit,  quod  erat  potius  in  principio 
quam  fiebat.*  —  Et  s.  Basilius  de  spir.  s.  c.  6:  »Neque  ex  hac  voce  erat 
cogitatio  exitum  reperire  potest ,  neque  principium  imaginatio  transcendere. 
Quantumvis  enim  cogitatione  curras  ad  anteriora,  ex  voce  erat  exitum  non 
reperis.  Et  quantumvis  institeris  videre,  quae  sint  ultra  Filium,  non  tamen 
poteris  superare  principium.  Itaque  pium  est  juxta  hanc  rationem  Filium  si- 
mul  cum  Patre  intelligere. * 

150-  2.  Ex  verbis:  Et  Verbum  erat  apud  Deum,  quamvis  imme- 
diate  tantum  sequi  videatur,  Verbum  a  Patre  d  i  s  t  i  n  g  u  i,  re  tamen  pe- 
nitius  inspecta  plura  summi  momenti  colliguntur.  Nam  sicut  Verbum 
distinguitur  in  antecedenti  inciso  et  vers.  3  a  rebus  principiatis  et  factis, 
ita  in  hoc  inciso  connumeratur  Deo  Patri.  Non  ergo  consors  est  naturae 
creaturarum,  sed  particeps  naturae  divinae.  Cf.  Jo.  17,  3.  Si  vero  quae- 
ritur  accuratius,  quomodo  Verbum  sit  apud  Deum,  expensis  aliis  Scripturae 
effatis  colligitur  inciso  illo  non  designari  societatem  quamcunque,  sed  eam, 
vi  cujus  est  in  sinu  Patris  Jo.  1,  18,  et  qua  ei  jungitur 

a.  in   duratione  exsistentiae,  utpote  ejus  splendor  Hebr.  1,  3; 

b.  in  operibus  ad  extra  tum  creationis,  tum  renovationis  ac  re- 
parationis  (n.  153);  ideoque  significatur  societas,  qua  est  apud  Patrem, 
tamquam  ejus  sapientia  et  virtus  1.  Gor.  1,  24,  ad  quem  dixit  Gen.  1, 26 :  Fa- 
ciamus  hominem  acl  imaginem  et  similitudinem  nostram; 

Hurter,  Compend.  theologiae  II,  9.  ed.  9 

c.  qua  particeps  est  ejusdem  cum  Patre  majestatis  sedens  ad 
dexteram  ejus  Ps.  109,  1;  Hebr.  1,  3.  8.  13,  adeo  ut  una  sit  utriusque  se- 
des  et  thronus  Ap.  22,  3,  unum  regnum  11,  15;  qua 

d.  mutuo  et  intime  se  cognoscunt  et  unus  sine  altero  cognosci  nequit 
secundum  illa  Matth.  11,  27 :  Omnia  mihi  tradita  sunt  a  Patre  meo.  Et 
nemo  novit  Filium  nisi  Pater :  neque  Patrem  quis  novit,  nisi  Filius;  et 
cui  voluerit  Filius  revelare;  Joan.  14,  7 :  Si  cognovissetis  me;  et  Patrem 
meum  utique  cognovissetis  .  .  .  v.  9 :  Philippe;  qui  videt  me7  videt  et  Pa- 
trem.  Quomodo  tu  dicis:  ostende  nobis  Patrem?  v.  10:  Non  creditis;  quia 
ego  in  Patre,  et  Pater  in  me  est  ?  v.  20. 

e.  Societas  est,  qua  fit  ut  una  cum  Patre  omni  honore  et  gloria  sit 
prosequendus  Joan.  5,  33:  Ut  omnes  honorificent  Filium  sicut  honorifi- 
cant  Patrem\  cf.  Rom.  14,  11  coll.  Is.  45,  24;  Apoc.  5,  13  etc;  qua  fit 

f.  ut  non  secus  ac  Pater  sit  objectum  fidei,  spei  et  amoris; 
Joan.  14,  1:  Creditis  in  Deum:  et  in  me  credite;  Act.  4,  12:  Et  non  est 
in  alio  aliquo  salus.  Nec  enim  aliud  nomen  est  sub  coelo  datum  homini- 
bus;  in  quo  oporteat  nos  salvos  fieri;  1.  Tim.  1,  1 :  Paulus  apostolus 
J.  Christi  secundum  imperium  Dei  Salvatoris  nostri  et  Christi  Jesu  spei 
nostrae;  Joan.  14,  21  ss. ;  15,  9,  s.:  Manete  in  dilectione  mea.  Si  prae- 
cepta  mea  servaveritis;  manebitis  in  dilectione  mea;  sicut  et  ego  Patris  mei 
praecepta  servavi  et  maneo  in  ejus  dilectione ;  Matth.  10,37;  1.  Gor.  16,22; 
2.  Cor.  5,  15 :  Pro  omnibus  mortuus  est  Christus,  ut  qui  vivunt;  jam  non 
sibi  vivant,  sed  ei;  qui  pro  ipsis  mortuus  est  etc. ; 

g.  qua  fit,  ut  una  cum  Patre  constituat  objectum  beatitudinis 
nostrae :  Haec  est  autem  vita  aeterna,  ut  cognoscant  te  solum  verum  Deum 
et  quem  misisti  Jesum  Christum  Joan.  17,  3 ;  vi  cujus  tandem 

li.  ut  omnia  paucis  comprehendamus,  Filius  dicere  potuit  Joan.  17, 10 : 
Mea  omnia  tua  sunt;  et  tua  mea  sunt;  16,  15:  Omnia;  quaecunque  habet 
Pater,  mea  sunt.  Atqui  haec  manifesto  ostendunt  Verbum  seu  Filium 
consortem  esse  divinae  naturae.   Quare  verus  est  Deus. 

151.  3.  Inciso  et  Deus  erat  Verbum  (in  quo  6  Xoyoc,  est  subjectum, 
ut  patet  ex  articulo,  quo  afficitur,  et  ex  connexione  cum  aliis  incisis,  in 
quibus  omnibus  est  subjectum),  docemur  Verbum  esse  Deum;  et  quidem 
non  minus  Deum  quam  ille  est,  apud  quem  fuit  in  principio,  i.  e  Pater.  Quod 
confirmatur  plurimis  aliis  testimoniis  tum  disertis  tum  aequipollentibus; 
et  disertis  quidem :  Rom.  9,  5 :  Ex  quibus  (israelitis)  est  Christus  secun- 
dum  carnem;  qui  est  super  omnia  Deus  benedictus  in  secula;  quo  textu 
ultra  40  patres  utuntur  ad  probandam  Filii  divinitatem  (cf.  opusc.  XVI, 
240  an.) ;  Joan.  20,  28,  ubi  Thomas  viso  Christo  redivivo  dixit  ei :  Domi- 
nus  meus  et  Deus  meus,  quae  ad  Christum  referri  patet  ex  pronomine  ei; 
et  definivit  conc.  oecumenicum  V.  can.  12  adversus  Theodorum 

mopsuestenum ;  Tit.  2,  11  ss.:  Apparuit  enim  gratia  Dei  Salvatoris  nostri 
omnibus  hominibus,  erudiens  nos  .  .  .  exspectantes  beatam  spem  et  aclven- 
tum  gloriae  magni  Dei  et  Salvatoris  nostri  J.  Christi;  ad  quae  verba  no- 
tatHieronymus:  „Ubi  est  serpens Arius,  ubiEunomius  coluber?  mag- 
nus  Deus  J.  Ghristus  Salvator  dicitur;"  quem  textum  alii  quoque  patres  ad 
Christum  referunt  (opusc.  XXIX,  94  ss.  an.),  ut  contextus  etiam  exigit: 
nam  idem  articulus  in  textu  graeco  regit  utrumque  appositum  magni  Dei 
et  Salvatoris  nostri,  utrumque  ergo  ad  idem  subjectumJ.Christum  spectat; 
etJ.Christi  adventum  gloriosum  exspectamus,  nonPatris.  J.  Christus  ergo 
est  ille  magnus  Deus.  1.  Joan.  5,  20 :  Scimus  quoniam  Filius  Dei  venit  et 
dedit  yiobis  sensum,  ut  cognoscamus  verum  Deum  et  simus  in  vero  Filio  ejus. 
Hic  est  verus  Deus  et  vita  aeterna,  ubi  omnia  exigunt,  ut  verba  posteriora 
intelligantur  de  vero  Filio  Patris  (cf.  op.  XVI,  228  an.). 

Sequuntur  testimonia  aequipollentia,  in  quibus  scil.  ea,  quae  eviden- 
ter  de  Deo  et  de  Deo  Jehova  dicuntur,  de  Filio  intelligenda  esse  vel  affir- 
matur  vel  ex  contextu  patet.  Ita  Luc.  1,  16  s.  dicitur  Joannes  Baptista 
praecessurus  Dominum  Deum:  sed  ipse  se  fassus  est  praecursorem  Christi 
Filii  Dei  Matth.  3,  11;  Jo.  1,  15.  19  col.  Mal.  3,  11.  Ita  Is.  6,  1  ss.  descri- 
bitur  gloria  Dei  altissimi:  vidit  enim  propheta  Dominum  sedentem  in 
throno,  seraphim  stipatum,  qui  clamabant:  Sanctus,  sanctus}  sanctus  Do- 
minus  Deus  exercituum.  Atqui  teste  Joanne  12,41  Isaias  tunc  viditgloriam 
Filii  Dei.  Ejusdem  prophetae  verba  45,  24:  Mihi  curvabitur  omne  genu 
ttjurabit  omnis  lingua,  quae  dicta  sunt  de  Deo  praeter  quem  non  est 
alius  (v.  22),  Paulus  de  Filio  Rom.  14,  11  interpretatur. 

152.  Scholion.  Ad  quaestionem  quare  Filius  Dei  nunquam  se  diserte 
dixerit  Deum,  respondet  P  e  t  r  u  s  ven.  in  ep.  ad  Petrum  de  Joanne  de  hoc  ar- 
gumento  (Mig.  189,  492  s.):  »Quia  sol  erat  et  vera  illa  lux,  quae  illuminat 
omnem  hominem  venientem  in  hunc  mundum  Joan.  1,  9,  noluit  luminis  immensi 
fulgore  aegros  mortalium  oculos  subitus  apparens  obtundere,  sed  nube  carnis 
opposita,  sobrietate  verborum  praetenta,  ad  speculandam,  etsuotempore  per- 
videndam  hactenus  ignoratam  mortalibus  deitatis  lucem,  spiritualem  eorum 
intuitum  confovere.  Ea  de  causa  non,  ut  primo  tempore  fecerat,  se  statim,  ut 
praedicare  coepit,  solemni  illo  more  Deum  vocabat,  sed  aegris  medicus  pro 
tempore  se  conformans,  ac  velut  inductionibus,  vel  insinuationibus  utens  a 
minoribus  ad  majora  eos  gradatim  eiudiens  promovebat.  Formabat  ita  verba, 
ut  in  quantum  non  solum  veracem ,  sed  et  ipsam  veritatem  decebat,  et  scan- 
dala  infidelium  temperaret,  et  fidelibus  atque  intelligere  valentibus,  non  minus 
quam  tempore  legis  mosaicae  se  Deum  clamaret. €  Quod  postquam  probavit 
verbis  Christi  (Matth.  22,  42  ss.),  ita  prosequitur  .  .  .  »Confessus  est  plane  se 
Deum,  sed  ita  ut,  sicut  dictum  est,  et  scandalum  infirmorum  nondum  tam  sub- 
limia  capientium  vitaret,  nec  intelligere  valentibus  quod  Deus  esset  celaret. 
Inauditum  enim  hoc  erat  apud  homines,  et  ab  intellectu  communi  adhuc  om- 
nino  abhorrebat,  aliquem  mortalium  vel  sentire  vel  credere  Deum. € 

153.  4.  V.  3  edicitur,  per  Verbum  facta  esse  omnia,  nullo  excepto, 
de  quo  praedicatum  factum  affirmari  possit:  quare  significatur  ipsum 
Verbum  non  esse  factum,  alioquin  per  se  ipsum  esset  factum,  quod  ab- 
surdum.  Aliis  quoque  in  locis  docemur  ut  v.  10  per  Verbum  factum 
esse  mundum;  Hebr.  1,  2  facta  esse  secula;  v.  10  coelum  et  terram; 
Col.  1, 1$  visibilia  et  invisibiUa,univers&  et  in  coelis  et  in  terra,  ne  nobilis- 
simis  quidem  creaturis  exceptis ;  et  Paulus  1.  Gor.  8, 5  docet,  ita  per  Filium 
esse  omnia,  sicut  ex  Patre :  ideoque  eum  omnis  reaiitatis,  veritatis,  boni- 
tatis,  pulchritudinis  etc.  cum  Deo  Patre  esse  auctorem.  Ad  rem  Atha- 
n  a  s  i  u  s  in  h.  1.  or.  2  c.  arian. :  „Si  omnia  per  ipsum,  non  cum  omnibus 
ipse  numerabitur.  Nam  qui  eum,  per  quem  omnia,  unum  esse  omnium 
audebit  dicere,  hic  omnino  etiam  de  Deo,  ex  quo  omnia,  idem  cogitabit." 
Neque  solum  quoad  terminum  seu  objectum  operatio  Filii  parallela  est 
operationi  Patris,  sed  etiam  quoad  ipsam  operationem:  testatur  enim 
Ghristus  Joan.  5,  17  s. :  Pater  meus  usque  moclo  operatur,  et  egooperor ... 
Quaecunque  enim  ille  fecerit,  haec  et  Filius  similiter  facit;  et  quoad  con- 
sectaria;  eodem  enim  modo  exhibentur  creaturae  propriae  Filii  Jo.  1, 11 
eique  famulantes,  sicut  Patri  Matth.  8,  26,  eodemque  modo  quo  Pater, 
exhibetur  ipse  Creator  coeli  et  terrae,  cum  de  ipso  interpretetur  Paulus 
Hebr.  1,  10  verba  Ps.  101,  26:  Tu  in  principio,  Domine,  terram  fundasti, 
et  opera  manuum  tuarum  sunt  coeli.  Gum  ergo  eadem  sit  operatio, 
eadem  quoque  erit  virtus ;  et  si  eadem  virtus,  eadem  cum  Patre  natura. 
Eoque  magis  ex  hac  Filii  operatione  inferre  licebit  eum  esse  Deum,  quod 
creatio  est  juxta  Scripturam  nota  et  argumentum  verae  divinitatis.  Gf. 
Is.  40,  12  ss.  Atqui  nota  et  argumentum  non  esset,  si  ea  etiam  creaturae 
competere  posset.  Quare  Paulus  Hebr.  3,  4  diserte  pronunciat:  Qui  au- 
tem  omnia  creavit,  Deus  est.  Ideo  etiam  Filius  vocatur  in  divinis  literis 
simpliciter  principium  Apoc.  3,  18;  Col.  1,  18;  Jo.  8,  25. 

154.  Quae  hucusque  de  Joannis  prologo  disputavimus,  pulchro  plane 
complexus  est  commentario  Ambrosius  de  fide  1,7  n.  56  s.:  »Erat,  inquit, 
apud  Deum.  Erat,  erat,  erat,  erat:  ecce  quater  erat.  Ubi  impius  invenit  quod 
non  erat  ?  Alibi  quoque  Joannes  in  epistola  sua  dicit :  Quod  erat  in  principio 
(1  ep.  2,  l).  Indefinite  tenditur  erat:  quidquid  excogitaveris  erat  Filius.  Om- 
nes  autem  haereses  hoc  capitulo  brevi  piscator  noster  exclusit.  Quod  enim 
erat  in  principio,  non  includitur  tempore,  non  principio  praevenitur.  Ergo 
Arius  conticescat.  Quod  autem  erat  apud  Deum,  non  permixtione  confundi- 
tur:  sed  manentis  Verbi  apud  Patrem  solida  perfectione  distinguitur,  ut  Sa- 
bellius  obmutescat.  Et  Deus  erat  Verbum.  Non  ergo  in  prolatione  sermonis 
hocVerbum  est,  sed  in  illa  coelestis  designatione  virtutis,  ut  confutetur  Pho- 
tinus.  Quod  vero  erat  in  principio  apud  Deum,  sempiternae  Divinitatis  in 
Patre  et  Filio  inseparabilis  unitas  edocetur,  ut  erubescat  Eunomius.  Post- 
remo  cum  omnia  per  ipsum  facta  dicantur ,  ipse  conditor  novi  utique  Testa- 
menti  et  veteris  designatur,  ut  Manichaeus  locum  tentationis  habere  non 

possit.  Ita  piscator  bonus  intra  unum  omnes  rete  conclusit,  ut  faceret  inhabi- 
les  fraudi,  quamvis  essent  inutiles  captioni.«  Praeclare  Isidorus  quoque 
Pelusiota  IV  ep.  141  :  »Ex  Filii  appellatione  consubstantiale ;  ex  Verbi  voca- 
bulo  passionis  expers ;  ex  eo  quod  in  principio  erat  coaeternum ;  ex  eo  quod 
apud  Patrem  erat  cognationem  ejus  cum  Patre;  ex  eo  quod  Deus  est,  illius 
majestatem  intelligentes,  et  ex  unoquoque  nomine  quidquid  indecorum  est 
segregantes,  velut  a  Filio  junioris  significationem,  a  Verbo  minime  subsisten- 
tis,  Deum  aeternum,  consubstantialem  citra  passionem  et  tempus  progressum 
noverimus  et  adoremus. « 

155.  5.  Versu  4  dicitur:  In  ipso  vita  erat,  scil.  ita  in  ipsovita  est,  ut 
sit  a.  vita  subsistens  5,  26:  Sicut  Pater  habet  vitam  in  semetipso,  sic 
dedit  et  Filio  habere  vitam  in semetipso :  utsitlb.  fons  et origo  omnis  vitae 
tam  naturalis  v.  3  quam  supernaturalis  et  beatae ;  Joan.  4, 14 :  Aqua,  quam 
ego  dabo  ei;  fiet  in  eo  fons  aquae  salientis  in  vitam  aeternam;  5,  21:  Sicut 
enim  Pater  suscitat  mortuos  et  vivificat,  sic  et  Filius  quos  vult  vivificat; 
6,  58 :  Sicut  misit  me  vivens  Pater  et  ego  vivo  propter  Patrem ;  et  qui  man- 
ducat  me,  et  ipse  vivet  propter  me.  Act.  3,  15  dicitur  auctor  vitae  simpli- 
citer ;  Joan.  11,  25 ;  17,  2 :  Sicut  dedisti  eipotestatem  omnis  carnis,  ut  omne 
quod  dedisti  ei,  det  eis  vitam  aetemam ;  Joan.  14,  6  et  1.  Joan.  1,  2  vita, 
vita  aetema  etc.  Sicut  ergo  6  &v  et  fons  totius  entitatis,  Deus  est :  ita  Deus 
necesse  sit,  qui  est  vita  substantialis  et  fons  omnis  vitae. 

156.  Non  dissimili  ratione  6.  argumentari  licet  ex  inciso  sequenti: 
Et  vita  erat  lux  hominum  collatis  opportune  v.  8  s. :  Non  erat  ille  (Joannes 
Baptista)  lux,  sed  ut  testimonium  perhiberet  de  lumine.  Erat  lux  vera,quae 
illuminat  omnem  hominem  venientem  in  hunc  mundurn;  Matth.  11,  27:  Et 
nemo  novit  FWium,  nisi  Pater ;  neque  Patrem  quis  novit,  nisi  Filius,  et  cui 
voluerit  Filius  revelare:  unde  liquet  eum  esse  ipsamlucem,  ipsam  verita- 
tem  (est  enim  7}  aX-qxkia  Joan.  14,  6),  fontem  omnis  luminis  tam  natura- 
lis,  quam  supernaturalis  fidei  et  gloriae,  lucem  inaccessam:  nam  sicut 
Pater  nonnisi  per  revelationem  Filii  cognoscitur,  ita  nec  Filium  quis  no- 
vit,  nisi  Pater  et  cui  Pater  voluerit  revelare  Matth.  16, 17.  Notetur  autem 
gradatio,  qua  Verbum  exhibetur  principium  omnis  esse,  vitae,  lucis: 
quare  est  6  &v,  a  c  t  u  s  purus,  ipsa  v  i  t  a,  ipsa  1  u  x,  in  qua  tenebrae  non 
sunt  ullae  1.  Joan.  1,  5,  quae  quadamtenus  sunt  synonyma;  nam  omne 
esseest  quidam  actus  (actualitas) ;  omnis  actus  quaedam  vita  (potentiae) ; 
omnis  vita  quaedam  lux.  Quare  qui  est  ipsa  lux,  in  qua  nullae  tenebrae 
alicujus  defectus,  ipsa  vita:  undequaque  vivit  pleneque  est  actuatus: 
nulla  ergo  in  eo  est  potentia :  quare  est  actus  purus,  ideoque  Deus. 

157.  Quibus  omnibus  diligenter  expensis  non  mirabimur,  Novatia- 
num  ita  de  Trin.  c.  23  scribere  potuisse:  >Usque  adeo  hunc  (scil.  Filium) 
manifestum  est  in  Scripturis  esse  Deum  tradi,  ut  plerique  haereticorum  divi- 
nitatis  ipsius  magnitudine  et  veritate  commoti  ultra  modum  extendentes  ho- 

nores  ejus  ausi  sint,  non  Filium,  sed  ipsum  Deum  Patrem  promere  vel  putare ; 
quod  etsi  contra  Scripturarum  veritatem  est,  tamen  divinitatis  Christi  ar- 
gumentum  grande  ac  praecipuum  est  .  .  .  Alii  quoque  haeretici  usque 
adeoChristi  manifestam  amplexati  sunt  divinitatem,  ut  dixerint  illum  fuisse 
sine  carne  et  totum  illi  susceptum  detraxerint  hominem,  ne  decoquerent  in 
illo  divini  nominis  potestatem,  si  humanam  illi  sociassent,  ut  arbitrabantur, 
nativitatem*  etc. 

158.  Scholion.  Principia  ad  solvendas  difficultates.  —  Non  nega- 
mus  ex  Scripturis  plura  adduci,  quae  Filii  divinitati  adversari  videntur. 
Gum  singula  expendere  non  liceat,  juverit  quaedam  statuisse  principia, 
quibus  potiores  saltem  exponantur  textus,  qui  opponuntur. 

1.  „Distinguamus.  inquit  Augustinus  deTrin.  L,  11  n.  22,  quid  in 
Scripturis  sonet  secundum  formam  Dei,  in  qua  aequalis  est  (Filius) 
Patri,  et  quid  secundum  f ormam  s e r v i,  quam  accepit,  in  qua  minor 
est  Patre,  (et)  non  conturbabimur  tamquam  contrariis  ac  repugnantibus 
inter  se  ss.  librorum  sententiis." 

Idem  paulo  secus  expressit  Hilarius  in  Ps.  54  n.  2:  »Hic  ergo  (Deus 
Verbum)  assumens  carnis  nostrae  fragilitatem  et  manens  suus  atque  noster, 
ita  agit,  orat,  profitetur,  expectat  omnia  illa,  quae  nostra  sunt,  ut  in  his  ad- 
misceat  etiam  illa,  quae  sua  sunt,  loquaturque  interdum  ex  persona  hommis, 
quia  et  homo  et  natus  et  passus  et  mortuus  est ;  interdum  autem  omnis  ei  se- 
cundum  Deum  sermo  sit,  quia  ex  Deo  homo  et  ex  Dei  Filio  hominis  filius  ex- 
stitisset,  naturae  scil.  ejus  coniidentiam  non  oblitus  etc*  Cf.  Fulgentius 
ep.  8  n.  13  ss.  opusc  XLY,  239.  Quocirca  cum  ariani  haec  non  satis  distin- 
guerent,  imo  confunderent,  belle  conqueritur  Ambrosiusde  fide  III,  10  n.  6 5 : 
»Ariani  veluti  judaici  caupones  miscent  aquam  cum  vino,  quia  divinam  huma- 
namque  generationem  confundunt,  ad  Deitatem  referentes,  quod  de  carne  sit 
dictum;*  quibus  similia  habent  Athanasiusor.  3c  arianos  n.  35;  ep.  ad 
episc  Aegypti  n.  17  et  Gaudentius  brixianus  s.  19.  Ad  rem  notat  Chry- 
sostomus  quoque  hom.  12  t.  1,  magnum  posse  humiliter  de  se  loqui  idque 
laudi  ipsi  esse  futurum:  parvum  vero  nonnisi  cum  arrogantia  sublimia  de  se 
affirmare:  »Itaque  si  multo  inferior  Patre  Filius  esset,  ut  vos  dicitis,  non 
oportuisset  eum  verba  proloqui,  quibus  ipsum  genitori  suo  aequalem  esse  con- 
staret:  id  enim  arrogantiae  fuisset.«  Cf.  opus.  XXII,  168  ss.  annot. 

2.  Christus  considerari  potest  triplici  modo:  ut  Deus,  ut  homo, 
ut  c  a  p  u  t  corporis  sui  mystici  i.  e.  Ecclesiae :  quare  triplicis  generis  prae- 
dicata  de  eo  efferuntur;  hinc  plura  de  Christo  dicuntur,  quae  sunt  intel- 
ligenda  de  ejus  corpore  mystico,  de  Ecclesia  seu  de  Christo  secundum 
ejus  corpus ;  nam  ut  toties inculcat  Augustinus  (serm.  137  n.  1) :  „Cum 
ergo  sit  ille  caput  Ecclesiae,  et  sit  corpus  ejus  Ecclesia,  totus  Christus  et 
caput  et  corpus  est."   Cf.  t.  I.  n.  208  ss. 

Quo  sensu  nonnulli  explicant  profectum  Christi  in  sapientiaLuc  2,  52, 
quatenus  scil.  proficit  in  suis  membris  (cf.  Hieronymus  in  Eph.  1,  22); 
ignorationem  diei  judicii  Marc.  13,  32  (n.  161  3).    De  verbis  vero  Matth. 

27,  46:  Deus  meus,  Deus  meus,  ut  quid  dereliquisti  me,  ait  Athanasius  de 
incarn.  et  c.  arian.  n.  2  :  »  Ex  nostra  persona  ista  loquitur. «  Cf.  V"  i  g  i  1  i  u  s  in 
Constituto  ad  c.  23  Theodori.  In  primis  vero  secundum  hanc  considerationem 
explicant  1.  Cor.  15,  27  s.  Omnium  nomine  audiatur  Ambrosius  de  fide  V, 
13.  14  fuse  hunc  locum  expendens  n.  181 :  »Sicut  ergo  nos  in  illo  sedemus 
(Eph.  2,  6)  per  corporeae  communionem  naturae,  ita  et  il-le  .  .  .  per  obedien- 
tiam  omnium  erit  subjectus  in  nobis,  cum  gentilis  crediderit;  cum  judaeus 
agnoverit,  quem  crucifixit ;  cum  manichaeus  adoraverit,  quem  in  carne  venisse 
non  credidit;  cum  arianus  omnipotentem  confessus  fuerit,  quem  negavit;  cum 
postremo  in  omnibus  fuerit  sapientia  Dei,  justitia,  pax,  caritas,  resurrectio. « 

3.  Filius  est  quidem  Deus,  sed  Deus  de  Deo,  Deus  genitus.  Cum  ergo 
Filius  omnia  sua  in  Patrem  refert,  ut  Jo.  5,  19 :  Amen,  amen  dico  vobis : 
non  potest  Filius  a  se  facere  quidquam,  nisi  quod  viderit  Patrem  facien- 
tem;  7,  16*.  Mea  doctrina  non  est  mea,  sed  ejus  qui  misit  me  etc. :  divini- 
tatem  sibi  non  negat,  sed  genitum  se  et  Filium,  non  aorofteov  et  ingeni- 
tum,  profitetur.  „Idcirco  saepe,  ait  Gyrillus  al.  1.  2  c.  9  in  Jo.  5,  30, 
inculpate  ac  vere  suorum  potestatem  tribuit  Patri,  non  quod  seipsum  id 
posse  neget,  sed  quod  ad  unius  operationem  deitatis  omnia  refert."  Gf.  n.  163. 

4.  Sicut  in  V.  Testamento  unitas  Dei  inculcatur,  ita  etinnovo, sed 

dilatata  in  Trinitatem,  ut  patres  subinde  loquuntur  (cf.  Thomassi- 

n  u  s  de  Trin.  c.  4) :  progressu  scil.  revelationis  professio  unitatis  Dei  aucta 

est  professione  Trinitatis  personarum.   Ne  ergo  haec  illam  impediat,  no- 

men  Dei  in  divinis  literis  plerumque  tribuitur  Patri,  qui  est  Filii  et  cum 

Filio  Spiritus  s.  principium ;  Filio  vero  et  Spiritui  s.  rarius  tribuitur,  prae- 

sertim  si  simul  cum  Patre  nominantur :  ejus  loco  alia  adhibentur  nomina, 

quae  personarum  quidem  distinctionem  tueantur,  sed  simul  divinitatem 

significent.  Ejusmodi  nomen  est  praesertim  nomen  Domini,  %bpio<z,  quod 

non  minoris  est  dignitatis  quam  nomen  Dei,  cum  LXX  interpretes  nomen  Dei 

ineffabile  nomine  xbpioc,  soleant  reddere.  Hoc  porro  tribui  solet  Filio,  qui 

simpliciter  vocatur  Dominus,  vel  etiam  solus  Dominus  et  Dominator,  rex 

regum  et  Dominus  dominantium  ep.  Jud.  v.  4;  Apoc.  3,  17;  17,  14  etc. 

Huc  spectant  G-regorii  naz.  verba  or.  25  n.  15:  » Quin  pietatis  nostrae 
doctrinam  praescribe,  sic  nos  instituens,  ut  Deum  unum  ingenitum  agnosca- 
mus  Patrem,  unum  item  genitum  Dominum  Filium,  qui  Deus  quidem  appel- 
latur,  quando  per  se  et  seorsim  dicitur,  Dominus  autem,  quando  cum  Patre 
nominatur;  illud  propter  naturam,  hoc  propter  unitatem  principii. «  —  Xec 
minus  praeclare  Tertullianus  c.  Praxeam  c.  13:  »Apostolum  sequar,  ut  si 
pariter  nominandi  fuerint  Pater  et  Filius ,  Deum  Patrem  appellem,  et  Jesum 
Christum  Dominum  nominem.  Solum  autem  Christum  potero  Deum  dicere, 
sicut  idem  Apostolus :  Ex  quibus  est  Christus,  inquit,  Deus  super  omnia  bene- 
dictus  in  aevum  omne  (Rom.  9,  5).  Nam  et  radium  solis  seorsum  solem  vocabo, 
solem  autem  nominans ,  cujus  est  radius,  non  statim  et  radium  solem  appel- 
labo.*  Apostolum  autem  secuta  est  Ecclesia  in  symbolis  et  in  liturgia.  Cf.  Pe- 
tavius  de  Trin.  III,  1. 

5.  Denique  cum  in  divinis  literis  aliqua  praerogativa  divina  (scil.  ab- 
soluta  et  naturam  divinam  consequens)  Deo  vel  Patri  vindicatur,  exclu- 
duntur  quidem  ab  illius  consortio  personae  creatae,  quae  alterius  sunt 
naturae,  non  vero  Filius,  qui  utpote  genitus  ejusdem  cum  Patre  est  na- 
turae  et  omnia  habet,  quae  Patris  sunt,  quocum  unus  est  Deus.  „Nam 
unus  et  solus,  inquit  Basilius  ep.  8  n.  3,  de  Deo  dicuntur  in  Scripturis 
non  ad  distinctionem  a  Filio  aut  Spiritu  s.,  sed  adversus  eos,  qui  cum  dii 
non  sint,  dii  tamen  falso  nominantur;"  et  Cyrillus  al.  thes.  p.  142: 
„Multa  dicuntur  inesse  s  o  1  i  Patri,  tametsi  Filius  iis  omnibus  non  careat, 
siquidem  scriptum  est:  Solus  verax  Deus  Pater  .  .  .  et  Paulus  alicubi  di- 
cit:  „Immortali,  invisibili,  sdli  sapienti  Deo  (1.  Tim.  1,  17;  Rom.  16,  27). 
Filius  itaque  nihilominus  erit  naturaliter  eadem  quae  Pater,  licet  aliqua 
de  Patre  solo  praedicantur ;  omnia  enim,  quae  Patri  insunt  naturaliter  et 
necessario,  ea  pariter  communicantur  Verbo  ab  illo  procedenti."  Cf. 
Thomas  1.  d.  21  q.  1  a.  1.  2. 

159.  His  praemissis  quatuor  celebriora  testimonia,  quibus  in  primis  abusi 
sunt  ariani,  accuratius  expendamus.  Primum  legitur  Joan.  14,  28:  Pater 
major  me  est,  de  quo  notamus,  plures  patres,  latinos  praesertim,  haec  intelli- 
gere  de  Filio  secundum  humanam  naturam,  quo  sensu  (qui  ratione  habita  con- 
textus  praeferendus  videtur)  nulla  est  difficultas;  alios  vero,  graecos  in  pri- 
mis,  ea  referre  ad  Filium,  quatenus  genitus  est  ex  Patre:  diligenter  tamen 
cavere,  ne  quis  inferat,  Filium  ratione  naturae  Patre  esse  minorem,  cum  po- 
tius  ut  Filius  Patri  ratione  naturae  sit  aequalis.  Quare  hisce  verbis  significa- 
tum  tantum  censent  Patris  a£''wu,a,  quo  Filii  est  principium,  quod  tamen  nul- 
lam  inducit  inaequalitatem.  Cf.  Gregorius  naz.  or.  40  n.  43. 

160.  Alterum  testimonium  legitur  Joan.  17,  3:  Haec  est  autem  vita  ae- 
terna,  ut  cognoscant  te  solum  verutn  Deum  et  quem  misisti  Jesum  Christum.  Sed 
notetur  vocem  solum,  cui  innititur  tota  difficultas,  non  esse  referendam  ad 
suhjectum  te,  ut  patet  ex  textu  graeco,  sed  ad  praedicatum  Deum  verum ;  ideo- 
que  affirmari  unicitatem  Dei,  non  vero  ab  unicae  naturae  divinae  consortio 
excludi  Filium,  qui  utpote  genitus  ejusdem  cum  Patre  est  naturae:  quaprop- 
ter  idem  apostolus  diserte  l.  ep.  5,  20  de  eo  affirmat:  Hic  est  verus  Deus  et 
vita  aeterna.  ^Quamvis  Pater,  inquit  ad  rem  Athanasius  or.  3.  c.  arianos 
n.  9,  dicatur  solus  verus  Deus,  non  id  dictum  est  ad  repudiandum  eum  qui 
ait:  Ego  sum  veriias  (Joan.  14,  6);  sed  ad  rejiciendos  eos,  qui  non  sunt  na- 
tura  veri,  qualis  est  Pater  ejusque  Verhum.  Sic  enim  Dominus  statim  conjun- 
xit:  Et  quem  misisti  J.  Christum.  Qui  si  esset  creatura,  non  conjunxisset  et 
connumerasset  seipsum  Creatori  suo.  Quae  enim  societas  vero  cum  non  vero? 
Nunc  autem  quod  seipsum  conjunxit  cum  Patre,  ostendit  se  naturae  Patris 
esse,  nosque  docuit,  se  esse  veri  Patris  verum  genitum.  Hoc  etiam  didicerat 
et  docuit  Joannes  scribens  in  sua  epistola  1.  ep.  5,  20  etc.«  Cf.  Gregorius 
naz.  or.  30  n.  13  opusc.  XXIX,  271  cum  annot. 

161.  Tertium  testimonium  habetur  Marc.  13,  32:  De  die  autem  illo  vel 
hora  nemo  scit,  neque  angeli  in  coelo,  neque  Filim,  nisi  Pater.  Multiplex  est 
apud  patres  hujus  diificultatis  solutio.    Non  desunt 

1.  qui  cum  s.  Ambrosio  de  fide  V,  16  n.  192  affirment,  veteres  codi- 
ces  graecos  non  habere  quia  nec  Filius  scit;  »sed  non  mirum,  si  et  hoc  falsa- 
runt  (ariani),  qui  Scripturas  interpolaverunt  divinas. «  ItaPaulinns  aquilej. 
c.  Felicem  urgellit.  III,  1 2 :  quae  tamen  suspicio  solido  caret  fundamento : 
hinc  aliis  in  locis  difficultatem  solvit  s.  Ambrosius  nulla  facta corruptionis 
mentione  ut  ib.  II,  1 1  n.  93;  in  Luc.  VIII,  34  ss.  Praetermittimus 

2.  sententiam  Cyrilli  alex.  in  dial.  cumNest.  quod  s.  Virgo  Deipara  sit, 
et  in  Matth.  24,  36  (Migne  72,  443),  qui  putat,  eo  quod  dicatur  simpliciter 
Filius,  haec  non  necessario  intelligenda  esse  de  Christo:  posse  accipi  de  ho- 
mine  in  genere  ad  filiationem  adoptivam  jam  vocato. 

3.  Nonnulli  censent  Christum  haec  dixisse  in  persona  nostra,  seu  quod 
in  idem  fere  recidit,  de  Ecclesia,  corpore  suo  mystico.  Ita  Origenes  tr.  30 
in  Matth.;  Pseudo- Athanasius  in  disp.  c.  Arium  n.  28  (Migne  28, 
474  s.);  Epiphanius  haer.  77  n.  26,  30;  G  r  e  g  o  r  i  u  s  turonensis  in  praef. 
1.  1  hist.  franc. ,  quam  sententiam  laudat  et  Gregorius  M.  X  ep.  39  adEu- 
logium  patriarcham  alex.  scribens :  » De  eo  vero,  quod  scriptum  est,  quia  diem 
et  horam  neque  Filius,  neque  angeli  sciunt,  omnino  recte  vestra  sanctitas 
sensit,  quoniam  non  ad  eundem  Filium  juxta  hoc,  quod  caput  est,  sed  juxta 
corpus  ejus,  quod  nos  sumus,  est  certissime  referendum:  qua  de  re  multis  in 
locis  idem  b.  Augustinus  eo  sensu  utitur. *  Cf.  Thomas  c.  gentes  IV,  8. 

4.  Nonnulli  concedere  videntur,  Christum  secundum  naturam  h  u  m  a  n  a  m. 
diem  ignorasse  judicii,  quod  tamen,  nisi  id  dextere  explicetur  (cf.  mox  n.  5),  ad- 
mittere  non  licet.  Ideoque  Leporius  emend.  1.  n.  40  profitetur:  »Dixi  .  .  . 
D.  N.  J.  Christum  secundum  hominem  ignorare.  Sed  nunc  non  solum  dicere 
non  praesumo,  verum  etiam  priorem  anathematizo  prolatam  in  hac  parte  sen- 
tentiam,  quia  dici  non  licet,  etiam  secundum  hominem  ignorasse  Dominum 
prophetarum. «  Patres,  qui  id  affirmant,  ita  excusantur  ab  Eulogio  apud 
Photium  cod.  240:  »Quod  si  aliqui  e  patribus  ignorantiam  in  Salvatore  ex 
parte  humanitatis  admiserunt,  non  id  ut  dogma  protulerunt,  sed  ut  arianorum 
insaniam  repellerent,  qui  nimirum  humana  omnia  in  divinitatem  transferebant, 
ut  increatum  Dei  Verbum  probarent  esse  creatum :  cautius  nempe  existima- 
verunt  illi  haec  humanitati  adscribere ,  quam  sinere  illos  ea  in  ipsam  divini- 
tatem  pertrahere. «  Quare  hi  patres  magis  solliciti  deVerbi  divinitate,  permit- 
tunt  interim,  ut  haec  de  humanitate  Christi  affirmentur,  nolentes  ingredi  quae- 
stionem  difficiliorem  ad  ipsorum  scopum  tunc  non  necessariam,  num  etiam 
ab  humanitate  omnis  excludenda  sit  ignorantia.  Cf.  Garnerius  in  an.  ad  1. 
fidei  Rufini  n.  21  (Mig.  48,  247). 

5.  Vero  quodam  sensu  haec  scientia  Christi  humanitati  absque  errore 
denegari  potest,  ut  nos  docet  s.  GregoriusM.  X  ep.  39:  ,ln  natura  quidem 
humanitatis  novit  diem  et  horam  judicii,  sed  tamen  hunc  non  ex  natura 
humanitatis  novit  .  .  .  itaque  scientiam,  quam  ex  humanitatis  natura  non  ha- 
buit,  ex  qua  cum  angelis  creatura  fuit,  hanc  se  cum  angelis  .  .  .  habere  dene- 
gavit. «  Cf.  Jo.  Damascenus  de  F.  0.  III,  21.  Fere  in  eundem  sensum  P. 
Lazeri  in  annot.  subj.  ad  s.  Brunonis  ast.  comment.  inMatth.  24,  36,  allatis 
variis  interpretum  sententiis,  scribit :  »  Quid  si  dicamus,  Christum  ut  hominem 
nescisse  diem  illum  scientia  experimentali,  quatenus  eo  temporis  articulo 
adfuturus  sit,  ut  ad  eum  praenoscendum  nullus  usus  rerum,   nulla  temporum 

cognitio,  nulla  conjectura  pervenire  possit  desumpta  ex  humanarum  rerum  ex- 
perientia?  Hoc  certeesset  contextuitoti  etDominisermoniaccommodatissimum. « 

6.  Non  desunt  qui  putent,  Christum  eodem  sensu  haec  dixisse,  quo  Jo. 
5,  19  affirmat,  Filium  non  posse  a  se  facere  quidquam :  non  ut  sibi  denegaret 
potentiam,  sed  ut  significaret  se  eam  a  Patre  generatione  accepisse.  Denegavit 
sibi  scil.  scientiam  non  simpliciter,  sed  originalem,  incommunicatam  :  non 
enim  eam  habet  a  se,  sed  generatione  a  Patre  acceptam. 

7.  Communior  tamen  est  explicatio,  quam  itaproponit  s.  Augustinus 
de  Genesi  c.  manich.  c.  22:  »Quid  potest  esse,  quod  ipse  nesciat?  Sed  quia 
hoc  utiliter  occultat  discipulis,  nescientem  se  esse  dixit,  quia  illos  nescientes 
occultando  faciebat;*  secundum  quam  explicationem  Christus  nescivit  diem 
judicii  scientia  communicabili;  nescivit  qua  Dei  legatus,  cum  eam  noti- 
tiam  nobis  communicare  non  debuerit.  Quam  sententiam  jam  ante  Augustinum 
proposuerat  s.  Hilarius  de  Trin.  IX,  58  —  75  (opusc.  IV,  421  —  40;  448), 
quo  1.  IX.  omnia  haec  testimonia  fuse  evolvit. 

10  2.  Quarto  denique  loco  libenter  provocant  ariani  ad  1.  Cor.  8,  6  :  Nobis 
tamen  unus  est  Deus ,  Pater ,  ex  quo  omnia,  et  nos  in  illum;  et  unus  Dominus 
J.  Cliristus,  per  quem  omnia,  et  nos  per  ipsum.  Sed  notetur 

1.  retorqueri  posse  argumentum:  si  enim  ex  eo,  quod  Pater  dicitur  unus 
Deus  sequeretur ,  Christum  non  esse  Deum :  sequeretur  pariter  ex  eo,  quod 
Chrislus  appellatur  unus  Dominus,  Patrem  non  esse  Dominum; 

2.  Christum  simpliciter  vocari  xopiov,  quod  respondet  nomini  Dei  Adonai 
seu  Jehovah  V.  T.  Ad  rem  Ambrosiaster  in  ep.  ad  Gal.  c.  1  :  »Nec  mino- 
rem  Filium  significat,  cum  eum  Dominum  nostrum  vocat,  nec  Patrem  majo- 
rem,  quia  eum  Deum  nostrum  appellat;  quia  non  erit  verus  Deus  Pater,  nisi 
et  Dominus  sit,  neque  verus  Dominus  Filius,  nisi  et  Deus  sit;« 

3.  apposito  per  quem  omnia  clare  significari  Christum  unum  cum  Patre 
esse  fontem  omnis  realitatis,  veritatis,  bonitatis  etc,  hinc  ejusdem  cum  Patre 
substantiae.  Cf.  Hilarius  de  Trin.  VIII,  34  ss.;  Scheeben  §  108. 

163.  Corollarilllll.  CaUinianorum  error  reprobatur. —  Etsi  Filius  Dei 
legitimo  aliquo  sensu  aurooosioc  (a  se  exsistens)  et  auTofreoc  (a  se  Deus)  dici 
potest:  error  tamen  est  contendere,  Filium  Dei  ita  esse  auxoouaiov  aut  auro- 
#eov,  ut  e  Patre  quidem  habeat ,  quod  sit  Filius ,  ab  eodem  vero  communi- 
catam  generatione  naturam  non  habeat ,  qua  est  Deus.  Quae  ut  intelligantur, 
notetur,  vocem  aordc  in  ejusmodi  compositionibus  significare  subjectum,  de 
quo  effertur,  vel  vere  ac  proprie,  essentialiter  et  solide  esse,  quod  esse  di- 
citur,  non  adumbratiune,  ex  accidente,  ex  parte ;  vel  significare  id ,  de  quo 
effertur,  esse  a  se  id,  quod  affirmatur.  Priori  sensu  vere  dicitur  Filius  auroou- 
atOC)  aordtteo^,  quia  nonex  parte,  non  participatione,  sed  vere  et  per  essen- 
t  i  a  m  est  Deus.  Posteriori  sensu  dici  nequit  aord&eos,  ut  probatur 

1.  ex  vetustissimis  symbolis,  in  quibus  profitemur  Filium  DeumdeDeo; 

2.  ex  Joan.  5,  19:  Non  potest  Filius  a  se  facere  quidquam  ;  v.  26:  Sicut 
Pater  habet  vitam  in  semetipso,  sic  dedit  et  Filio  habere  vitam  in  semetipso ;  17, 
24:  Pater,  quos  dedisti  mihi,  volo  .  .  .  ut  videant  claritatem  meam,  quam  de- 
disti  mihi,  in  quibus  Filius  testatur,  se  a  Patre  accepisse  vitam,  omnipoten- 
tiam  etc,  ideoque  et  essentiam. 

3.  Ex  notione  generationis,  quae  est  communicatio  naturae  specie  vel  nu- 
mero  ejusdem,  quam  generans  habet.  Si  ergo  Filius  est  genitus  a  Patre,  non 
a  se  habet  naturam,  qua  est  Deus,  sed  a  Patre.  Ceterum 

4.  error  hic  ortus  est  ex  idearum  confusione.  Aliud  est  enim  habere  sub- 
stantiam,  essentiam  a  principio  :  et  aliud ,  substantiam  seu  essentiam  habere 
principium.  Ex  eo,  quod  Filius  habet  substantiam  divinam  a  principio  i.  e.  a 
Patre,  non  sequitur,  ipsam  substantiam,  quam  accipit,  habere  principium.  Nam 
Filius  accipit  substantiam  eandem  a  Patre,  quam  hic  habet,  ideoque  carentem 
principio :  non  ipsa  ejus  substantia  gignitur,  sed  ei  a  Patre  communicatur.  Est 
igitur  Filius  a.bzo&eos  i.  e.  vere  Deus  sicut  Pater,  quia  eandem  cumPatre  ge- 
neratione  possidet  naturam ;  non  est  aoro&eoc  a  se  Deus,  quia  eam  non  sicut 
Pater  a  se  habet.  Cf.  Bellarminus  de  Christo  II,  1;  Petavius  VI,  11. 

Articulus  III. 

De  persona  Spiritus  sancti. 

164.  Tliesis  CX.  Spiritus  sanctus,  qui  a  Patre  Filioque  distin- 
guitur,  subsistens  est  ac  vera  persona  verusque  Deus, 

Declaratio.  Thesis  tres  continet  partes,  in  quarum  prima  tuemur 
contra  sabellianos,  Spiritum  s.  a  Patre  Filioque  re  distingui;  in  se- 
cunda  vindicamus  ei  substantiam  et  personalitatem contra  socinianos 
etrationalistas,  qui  Spiritus  sancti  nomine  intelligunt  quandam  vir- 
tutem  seu  operationem  Dei;  in  tertia  afnrmamus  contra  macedonia- 
n  0  s  eum  esse  verum  Deum.  Complectitur  thesis  dogma  fundamentale 
religionis  christianae  solemniter  declaratum  in  conc.  alexandrino  a.  362: 
in  confessione  fidei  aDamaso  a.  378  vel  379  edita  in  ep.  ad  Paulinum 
antioch.  n.  3 :  „Si  quis  non  dixerit  Spiritum  s.  de  Patre  esse  vere  ac  pro- 
prie,  sicut  Filius,  de  divina  substantia  et  Deum  verum,  A.  S."  et  in  c  0  n- 
cilio  CP.  I.  a.  381,  quod  symbolo  nicaeno  haec  verba  adjecit:  „Cre- 
dimus  .  .  .  et  in  Spiritum  s.,  Dominum  et  vivificantem,  qui  ex  Patre  pro- 
cedit,  qui  cum  Patre  et  Filio  est  adorandus  et  glorificandus,  qui  locutus 
est  per  prophetas,"  in  quem  art.  cf.  Trfomas  in  expos.  symb.  ap.  n.  29. 
Quamvis  autem  tres  sint  partes,  eas  simul  probabimus ;  nam  praecipuis 
in  testimoniis  afferendis  tria  haec  simul  credenda  proponuntur. 

165-  Denionstratio.  1.  Spiritus  s.  saltem  in  25  locis,  non  solum 
nominatur  sed  vel  Patri  vel  Filio  vel  utrique  conjungitur  et  connumera- 
tur  in  oppositione  ad  creaturas :  ita  tamen,  ut  ab  iis  distinguatur  proprio 
nomine,  propriis  operationibus  (quae  scil.  ipsi  appropriantur),  tamquam 
tertius  a  primo  et  secundo.  Cf.  Matth.  3,  16  s.;  28,  19;  Joan.  cc.  14.  15. 
16;Rom.  15,  30;  1.  Cor.  12,3ss.;  2.Cor.  13, 13;  Tit.  3, 4  ss. ;  Hebr.  9, 1-4 ; 
1.  Petr.  1,  2  etc.  Atqui  haec  adeo  frequens  distinctio  et  connumeratio  cum 
Patre  et  Filio,  qui  personae  divinae  realiter  distinctae  sunt,  suadet  et  per- 
suadet,  Spiritum  s.  ita  distingui  a  Patre  et  a  Filio,  sicut  Filius  a  Patre, 

eum  subsistere,  esse  personam  non  inferioris  conditionis  quam  illi  sunt.  „Im- 
pium  enim  est,  inquit  Athanasius  de  incarn.  n.  9,  creatum  aut  factum 
dicere  Spiritum  Dei,  ubi  omnis  Scriptura  vetus  et  nova  cum  Patre  et  Filio 
ipsum  annumerat  et  glorificat/;  Quo  argumento  patres  saepe  ad  proban- 
darn  Spiritus  s.  divinitatem  utuntur,  ut  ostendimus  opusc.  XIII,  14  ss. 

2.  His  addimus  aliquot  testimonia  magis  diserta.  Ita  ex.  gr.  legimus  Joan. 
15,  26  :  Cum  autem  venerit  Paraclitus,  quem  ego  mittam  vobis  a  Patre  Spiritum 
veritatis,  qui  a  Patre  procedit,  ille  testimonium  perhibebit  de  me ;  14,  16:  Et 
ego  rogabo  Patrem,  et  aliurn  Paraclitum  dabit  vobis,  ut  maneat  vobiscum  in  aeter- 
num:  m  quibus  exhibetur  Spiritus  s.  sicut  Filius  (8,  42)  procedens  a  Patre, 
missus  a  Patre  et  Filio ,  dicitur  Spiritus  veritatis,  cujus  est  edocere  ad  finem 
usque  seculi  Ecclesiam  eamque  sua  praesentia  reddere  columnam  ac  firmamen- 
tum  veritatis ;  designatur  consummator  operis  a  Verbo  caro  facto  incepti.  At- 
qui  haec  manifesto  ostendunt  Spiritum  non  solum  distinctum  a  Patre  etFilio, 
verum  etiam  ejusdem  esse  cum  ipsis  naturae  et  dignitatis. 

Act.  5,  3  legimus :  Dixit  autem  Petrus :  Anania,  cur  tentavit  satanas  cor 
tuum  mentiri  te  Spiritui  s.  ?  .  .  .  non  es  mentitus  hominibus ,  sed  Deo.  Ergo 
mentiri  Spiritui  s.  idem  est  ac  mentiri  Deo.  Quo  argumento  libenter  utuntur 
patres  (cf.  opusc.  XXII,  190  ss).  Stephanus  7,  51  exprobrat  judaeis,  quod  sem- 
per  sicut  et  patres  eorum  resisterent  Spiritui  s.  Atqui  patres  judaeorum  ju- 
giter  arguuntur,  quod  Deo  non  obsequerentur  Hebr.  3,  7  ss. ;  4,  1  ss.  col.  Ps. 
94,  7.  Quare  sat  clare  Spiritus  s.  divinae  esse  majestatis  significatur.  —  Luc. 
12,  10  blasphemia  in  Spiritum  s.  gravior  judicatur  peccato  in  Filium :  quae 
major  gravitas  explicari  nequit,  si  Spiritus  s.  est  creatura. 

A  Paulo  dicimur  templa  Spiritus  s.  1.  Cor.  3,  16  s. ;  6,  19:  An  nescitis, 
quoniam  membra  vestra  templum  sunt  Spiritus  s.,  qui  in  vobis  est,  quem  habetis 
a  Deo,  et  non  estis  vestri  ?  Jbmpti  enim  estis  pretio  magno.  Glorificate  et  portate 
Deum  in  corpore  vestro.  Unde  infert  Augustinus,  qui  hisce  textibus  cum 
aliis  patribus  saepe  utitur,  c.  Maxim.  III  n.  3 :  »  Spiritus  s.,  quod  cum  magno 
honore  de  Deo  dictum  est  (Act.  17,  24),  non  in  manufactis  templis  habitat, 
sed  corpus  nostrum  templum  est  Spiritus  sancti;  et  ne  corpora  nostra  con- 
temnas,  membra  sunt  Christi.  Qualis  est  ergo  Deus,  cui  templum  aedificatur 
et  a  Deo  et  e  membris  Dei  ?  Et  c.  1 1  :  » Nonne  si  templum  alicui  sancto  an- 
gelo  excellentissimo  de  lignis  et  lapidibus  faceremus,  anathematizaremur  a 
veritate  Christi  et  ab  Ecclesia  Dei,  quoniam  creaturae  exhiberemus  eam  ser- 
vitutem ,  quae  uni  tantum  Deo  debetur  ?  Si  ergo  sacrilegi  essemus  faciendo 
templum  cuicunque  creaturae,  quomodo  nonestDeus  verus,  cui  non  templum 
facimus,  sed  nos  ipsi  templum  suraus?*  —  »Nulla  quippe  creatura,  subjicit 
Cyri  llus  alex.  thes.  ass.  34,  neque  factum  aliquid  tamquamDeus  in  templo 
habitare  dicitur.  Nam  id  inter  alias  proprietates  Deo  soli  convenit. «  Cf.  opusc. 
XVI,  229  a. 

166.  3.  Efficax  argumentum  pro  divinitate  Spiritus  sanctieruipotest 
ex  iis,  quae  illi  passim  in  divinis  literis  adscribuntur.    Sane 

a.  adscribitur  ei  non  obscure  mundi  creatio;  ita  Gen.  1,  1:  Spiri- 
tus  Dei  ferebatur  super  aquas,  quem  in  1.  cf.  multorum  patrum  commen- 
tarium  opusc.  XXII,  181;  Ps.  32,  6:    Verbo  Domini  coeli  firmati  sunt  et 

Spiritu  oris  ejus  omnis  virtus  eorum;  Ps.  103,  30:  Emittes  Spiritum  tuum 
et  creabuntur,  et  renovabis  faciem  terrae.   Tribuuntur  ipsi 

b.  Christi  incarnatio  Luc.  1,35,  quorumverborumoccasionepul- 
chre  Augustinus  1.  c.  c.  17:  „Mundus  per  Filium  factus  est,  et  creator 
est  Filius.  Caro  ejus,  quae  data  est  pro  mundi  vita,  per  Spiritum  s.  facta 
est,  et  non  est  creator  Spiritus  sanctus?"  Christi  inunctio  Luc.  4,  18, 
et  miracula  Matth.  12,  28  coll.  Jo.  14,  10; 

c.  quod  corpus  Christi  i.  e.  Ecclesiam  in  omnem  ducat  veritatem 
Jo.  14,  16  ss.  (t.  I  n.  2632);  regat  et  administret  Act.  20,  28;  1.  Cor.  12, 
28  (ib.  n.  250*). 

d.  Adscribitur  ei  inspiratioScripturae  etprophetarum2.Petr.  1,21, 
per  quos  tamen  jugiter  exhibetur  Deus  locutus. 

e.  Ipsius  est  non  secus  ac  Dei  Patris  fidelium  regeneratio  et  reno- 
vatio  Joan.  3,  5 :  Nisi  quis  renatus  fuerit  ex  aqua  et  Spiritu  s.,  nonpotest 
introire  inregnum  Dei ;  Tit.  3,  5  :  Secundum  suam  misericordiam  salvos 
nos  fecit  per  lavacrum  regenerationis  et  renovationis  Spiritussancti;  1.  Cor. 
6,  11:  Et  haec  quidem  fuistis ;  sed  abluti  estis,  sed  sanctificati  estis,  sed 
justificati  estis  in  nomine  Domini  nostri  J.  Christi  et  in  Spiritu  Dei  nostri ; 
Rom.  5,  5 :  Caritas  Dei  diffusa  est  in  cordibus  nostris  per  Spiritum  s.;  qui 
datus  est  nobis;  Joan.  20,  22  s. :  Accipite  Spiritum  s.,  quorum  remiseritis 
peccata,  remittuntur  eis ;  1.  Cor.  12,  3  ss.,  ubi  Paulus  recensitis  plurimis 
charismatibus  subjicit :  Haec  autem  omnia  operatur  unus  atque  idem  Spiritus 
dividens  singulis  prout  vult.  Ad  rem  Tertullianus  c.  Marc.  I,  28: 
„Baptismus  regeneratio  est  hominis.  Quomodo  regenerat,  qui  non  gene- 
ravit?  Iteratio  non  competit  ei,  a  quo  quid  nec  semel  factum  est.u  Tri- 
buuntur  ei  remissio  peccatorum,  quae  propria  est  Dei ;  distributio  charis- 
matum  et  sanctificatio,  qua  sancti  divinaeque  consortes  naturae  effici- 
mur,  cujus  effectus  occasione  ita  loquitur  Gregorius  naz.  or.  34  n.  22: 
„Non  adducor,  ut  credam,  mihi  ab  aequali  salutem  afferri.  Si  bpiritus  s. 
non  est  Deus,  fiat  Deus  prius  et  ita  demum  me,  aequalem  suum,  Deum 
efficiat."  Ex  his  vero  Spiritus  s.  operationibus  colligitur  ejusdem  o  m  n  i- 
praesentia,  imo  etimmensitas.  „Incircumscriptus  et  infinitus  Spi- 
ritus  s.,  infert  Ambrosius  de  Spir.  s.  1.  1  c.  7,  qui  se  discipulorum  sen- 
sibus  per  separatarum  divortia  discreta  regionum  remotosque  fines  totius 
orbis  infundit,  quem  nihil  potest  praeterire  vel  fallere."  Cf.  Didymus 
alex.  de  Spir.  s.  n.  6;  Petavius  II,  15. 

f .  Adscribuntur  Spiritui  s.  dotes  ac  praerogativae  divinae,  ut  sancti- 
tas  non  accidentalis,  participata,  sed  essentialis,  ex  qua  omnis  sanctitas 
in  creaturas  derivatur:  et  quidem  toties,  quoties  simpliciter  Spiritus  dici- 
tur  sanctus.  „Si  extremae  stultitiae,  inquit  Cyrillus  alex.  dial.  7  de 
Trinit,  certum  illud  est  argumentum,  nominare  quidem  Patrem  Deum,  sed 

ipsum  Patrem  esse  non  intelligere:  aut  Filium  quidem  Filium,  istud  au- 
tem  non  esse  dicere:  quomodo  ignorantiae  culpa  liberabimus  eos,  qui 
naturali  sanctitate  spoliare  audent  natura  et  vere  sanctum  Spiritum  ?"  Tri- 
buitur  ei  omniscientia  1  Cor.  2,  10  s. :  Nobis  autem  revelavit  Deus  per 
Spiritum  suum :  Spiritus  enim  omnia  scrutatur,  etiam  profunda  Dei.  Quis 
enim  hominum  scit  quae  sunt  hominis,  nisi  spiritus  hominis,  qui  in  ipso 
est?  Ita  et  quae  Dei  sunt,  nemo  cognovit,  nisi  Spiritus  Dei. 

Ex  quo  Pauli  loco  variis  modis  patres  s.  Spiritus  divinitatem  inferunt: 

<l.  tribuitur  a  Paulo  Spiritui  s.  notitia  secretorum  paternorum  profun- 
dorumque  Dei,  et  quidem  connaturalis,  sicut  connaturale  spiritui  hominis  est, 
nosse  secreta  hominis  propria.  Atqui  ejusmodi  notitia  exhibetur  connaturalis 
et  propria  Filio,  qui  est  in  sinu  Patris  (Joan.  1,  18):  nam  nemo  novitPatrem 
nisi  Filius  (Matth.  11,  27);  quare  ejusdem  est  dignitatis,  conditionis,  familia- 
ritatis  cum  Patre  Spiritus  s.  ac  Filius.  Et  sane 

b.  Spiritus  s.  confertur  cum  spiritu  hominis,  qui  non  est  aliquid  homini 
extraneum  alienumve  ab  ejus  substantia.  Ad  rem  Hilarius  de  Trin.  XII 
n.  5  5 :  » Nulla  te  (Patrem)  nisi  res  tua  penetrat,  nec  profundum  immensae 
majestatis  tuae  peregrinae  atque  alienae  a  te  virtutis  causa  metitur.  Tuum 
est,  quidquid  te  init,  neque  alienum  a  te  est,  quidquid  virtute  scrutantis  inest;* 
et  Chrysostomus  inPs.  44  n.  3  :  »  Quant  a  ergo  est  animae  ipsius  cum  seipsa 
consensio,  tanta  est  Spiritus  cum  Patre  cognatio.  Quemadmodum  ergo  Filius 
quoque  dicitur  Verbum,  nec  est  tamen  ejusmodi,  ut  non  subsistat:  ita  etiam 
Spiritus  Dei  dicitur  Spiritus,  nec  tamen  non  subsistit.*  —  Athanasius  de 
incarn.  et  c.  arian.  n.  1 3  :  »  Sicut  igitur  spiritus  hominis  ab  humanitate  ejus 
et  substantia  non  est  segregatus,  sic  et  Spiritus  Dei  a  divinitate  ejus  et  sub- 
stantia  non  est  alienus.*  Ad  haec 

C.  si  hominis  occulta  cognoscere  »divinitatis  est  proprium  (ut  ex  pluri- 
bus  s.  Scripturae  effatis  colligitur),  quanto  magis  profunda  Dei  summi  in  per- 
sona  Spiritus  s.  majestatis  insigne  est?«  ita  Paschasius  (vel  probabilius 
Faustu  s  rhegiensis)  de  Spir.  s.  II,  1.  Similiter  argumentatur  antiquus  au- 
ctor  breviarii  fidei  adv.  arianos  (Migne  13,  663):  »Sicut  legimus,  quod 
nemo  noverit  cogitationes  hominum  nisi  Deus ,  quomodo  Spiritus  s.  non  est 
Deus,  qui  etiam  non  solum  quae  in  homine,  sed  etiam  quae  in  Deo  sunt,  scire 
dignoscitur  ?  «  Praeterea 

d.  si  Spiritui  Dei  vel  ipsa  m  ^ad-q  zob  Oeoo  sunt  pervia,  nil  divinorum 
erit  illi  impervium:  Deum  ergo  comprehendit.  Deum  autem  comprehendere 
solius  est  intellectus  infiniti  seu  Dei.  Merito  igitur  Spiritus  s.  Spiritus  veritatis 
dicitur  Joan.  14,  17,  quod  omnem  complectitur  possidetque  veritatem.  —  Ar- 
gumentum  ex  divinis  literis  deductum  bene  expositum  habes  in  professione 
fidei  ab  episcopis  africanis  Hunerico  regi  oblata,  quam  exhibet  V  i  c  t  o  r  vitensis 
in  historia  persec.  vandalicae  III,  9  ss.  opusc.  XXII,  179  ss.  cum  annot.  sub- 
jectis,  Cf.  Thomas  c.  gentes  IV,  17.  18. 

167.  4.  Eadem  veritas  probatur  ex  traditione;  pro  qua  sufficit  pro- 
vocare  a.  ad  antiquissima  symbola,  in  quibus  Patri  et  Filio  conjungi- 
tur  et  connumeratur  Spiritus  sanctus. 

»  Descendisti  igitur,  inquit  de  myst.  c.  6  n.  28  s.  Ambrosius  (in  fon- 
tem  baptismi).  Recordare,  quid  responderis,  quod  credas  in  Patrem,  credas  in 
Filium,  credas  in  Spiritum  s.  Non  habes  illic:  Credo  in  majorem  et  minorem 
et  ultimum,  sed  eadem  vocis  tuae  cautione  constringeris,  ut  similiter  credas  in 
Filium,  sicut  in  Patrem  credis ;  similiter  in  Spiritum  s.  credas,  sicut  credis  in 
Filium.*  —  Et  s.  Athanasius  in  expos.  symb.  (opp.  t.  1  p.  2,  12  78):  »Cre- 
dimus  in  Spiritum  s.,  qui  non  est  alienus  a  Patre  et  Filio,  sed  consubstantialis 
Patri  et  Filio,  increatus,  perfectus  etc. « 

b.  Ad  doxologiam  ex  vetustissima traditione derivatam, qua sem- 

per  Spiritus  s.  cum  Patre  et  Filio  conglorificabatur. 

De  hac  praxi  praeclare  disserit  s.  Basilius  de  Spir.  s.  c.  27  ss.  opusc. 
XXX,  et  ep.  159,  ubi  inter  alia  scribit  n.  2:  » Ut  baptizamus,  ita  et  credimus ; 
ut  credimus,  ita  et  glorificamus.  Cum  igitur  baptisma  a  Salvatore  datum  sit 
in  nomine  Patris  et  Filii  et  Spiritus  s. ,  consentaneam  baptismo  confessionem 
fidei,  consentaneam  etiam  fidei  glorificationem  adhibemus,  Spiritum  s.  una  cum 
Patre  et  Filio  glorificantes,  eo  quod  persuasum  sit  nobis,  illum  a  natura  divina 
non  esse  alienum.  Neque  enim  eorundem  honorum  esset  particeps,  quod  alie- 
num  foret  secundum  naturam.^  Notum  enim  erat  patribus  dictum  illud  Dei 
Is.  42,  8  :  Gloriam  meam  alteri  non  dabo. 

c.  Ad  integra  o  p  e  r  a,  quibus  patres  hoc  dogma  propugnarunt,  ut 
praeter  Basilium,  Didymus  alex.,  Athanasius  in  suis  ad  Serapio- 
nem  ep.  et  passim  alibi,  Gregorius  naz.  or.  theol.  5,  praesertim  n.  26 
op.  XXIX,  et  nyssenus  serm.  de  Sp.  s.,  in  quo  n.  15  statuit:  „Qui  Patrem 
quidem  confitetur  Filiumque  admittit,  Spiritus  tamen  abolet  majestatem : 
fidem  negavit  et  est  infideli  deterior  christianique  mentitur  nomen;" 
Chrysostomus  in  duabus  homiliis  de  s.  Pentecoste,  auctor  breviarii 
iidei  adv.  arianos,  Epiphanius  haer.  74,  Ambrosius,  Cyrillus 
alex.  thes.  ass.  33.  34,  Fulgentius  ad Trasimundum  1. 3  (cf. opusc. XXII, 
198  a.),  episcopi  africani  sec.  VI.  1.  cit.  etc. 

168-  5.  In  primis delectantur patres argumento  ex  baptismi  forma 
deducto.  Ut  ejus  vis  perspiciatur,  notetur  a.  conjungi  et  adnumerari  Spiri- 
tum  s.  Patri  et  Filio  in  ritu  fundamentali  religionis  christianae  maxime- 
que  ad  salutem  necessario,  quo  homines  mundantur  a  peccatis,  regene- 
rantur,  sanctificantur  totique  transeunt  in  peculium  et  discipulatum  Dei. 
Eandem  b.  invocationis  Spiritus  s.  esse  necessitatem,  quae  invocationis 
Patris  et  Filii,  adeo  ut  ea  praetermissa  invalidus  sit  baptismus.  „Quem  si 
in  baptismate,  inquit  Vigilius  tapsensis  c.  arian.  et  sabell.  II,  37,  non 
nominaveris,  frustra  videbitur  mysterium  omne,  perfectum  non  erit  sa- 
cramentum.  Incassum  quippe  Patris  et  Filii  nomine  uteris  illo  non 
nominato  *)."  Invocari  c.  tres  personas  sub  uno  communique  nomine; 

J)  Cf.  etiam  Fulgentius  ep.  8  n.  19  opusc.  XLV;  fragm.  37  c.  Fabianum; 
Basilius  de  Spir.  s.  c.  12;  Didyniusde  Spir.  s.  n.  24;  Gregorius  naz.  or.  33 
n.  17  et  s.  Zacharias  ep.  11  ad  s.  Bonifatium. 

inepte  vero  d.  dici  fideles  baptizari  in  nomine  rei  creatae  vel  attributi. 
Cum  ergo  in  tanto  opere  tanta  necessitate  Spiritus  s.  conjungitur  Patri  et 
Filio,  liquet  eum  esse  ejusdem  auctoritatis,  virtutis,  honoris,  majestatis, 
divinitatis  cum  Patre  et  Filio. 

Praeclare  Hieronymus  in Eph.  4,5:» Fides  una dicitur,  quia  similiter 
et  in  Patrem  et  in  Filium  et  in  Spiritum  s.  credimus.  Et  baptisma  unum,  eodem 
enim  modo  et  in  Patrem  et  in  Filium  et  in  Spiritum  s.  baptizamur.  Et  ter 
mergimur,  ut  Triritatis  unum  appareat  sacramentum.  Et  non  baptizamur  in 
nominibus  Patris  et  Filii  et  Spiritus  s.,  sed  in  uno  nomine,  quod  intelli- 
gitur  Deus.  Et  miror  qua  consequentia  in  uno  vocabulo,  eodem  opere  et  eodem 
sacramento  naturae  diversitatem  Arius,  Macedonius  et  Eunomius  suspicentur 
(concordante  in  impietate  discordia)  et  creaturae  in  Filio  et  Spiritu  s.  coeno- 
sum  fontem  tenentes  diversos  haereseos  rivulos  duxerint. « —  Etaliis  praeter- 
missis  Faustinus  de  Trinit.  1.  7  §  3 :  » Sed  et  cum  praecipit  Dominus ,  ut 
gentes  in  nomine  Patris  et  Filii  et  Spiritus  s.  baptizentur,  apertissimum  est 
Spiritum  s.  non  esse  creaturam,  vel  ex  ipsa  societate,  quae  illi  cum  Patre  et 
Filio  est,  vel  quod  nunquam  praeciperetDominus,  ut  in  creaturae  nomine  ali- 
quis  baptizaretur :  multum  enim  divinae  potentiae  derogaretur,  si  cum  con- 
fessione  divini  nominis  par  quoque  creaturae  confessio  poneretur.  Et  bene 
quod  unum  nomen  posuit  dicens,  in  nomine  Patris  et  Filii  et  Spiritus  s. ,  ut 
una  principalis  auctoritas  crederetur  indivisibilis  et  perfectae  Trinitatis.* 

Articulus  IV. 

De  processione  Spiritus  sancti. 

169.  IhesiS  CXI.  Spiritns  sanctus  secundum  Scripturae  do- 
ctrinam  non  solum  a  JPatre,  verum  etiam  a  Filio  procedit. 

Demonstratio.  Dogma  hoc  catholicum  in  conciliis  lateranensi 
IV.  cap.  ,Firmiter',  lugdunensi  II.  et  florentino  solemniter  decla- 
ratum  fuit  *)  contra  graecos  schismaticos.  Lugdunense  enim  docet:  „Fi- 
deli  ac  devota  professione  fatemur,  quod  Spiritus  s.  aeternaliter  ex  Patre 
et  Filio  non  tamquam  ex  duobus  principiis,  sed  tamquam  ex  uno  princi- 
pio,  non  duabus  spirationibus,  sed  unica  spiratione  procedit." 

I.  Probatur  ex  illis  testimoniis,  in  quibus  Spiritus  s.  dicitur  Spiritus 
Filii  vel  Christi  vel  Jesu,  sicut  aliis  in  locis  passim  dicitur  Spiritus  Dei 
vel  Patris.  Act.  16,  6.  7:  Vetati  sunt  (Paulus  et  comites)  a  Spiritu  s.loaui 
verbum  Dei  in  Asia:  .  .  .  tentabant  ire  in  Bithyniam,  et  non  permisit  eos 
Spiritus  Jesu;  Gal.  4,  6:  Misit  Deus  Spiritum  Filii  sui  in  corda  vestra  cla- 
mantem  Abba  Pater.  Gf.  Rom.  8,  9;  Phil.  1,  19;  1.  Petr.  1,  11.  Atqui  Spi- 


*)  Ceterum  illud  jam  enunciatur  in  symbolo  Leonis  IX.  (t  1054);  in  ep.  13 
StephaniV.  (t  a.  89 1 )  ad  Suentopolcum  regem  (M  i  g  n  e  129,  80 1  s.) ;  in  symb.  L  e- 
onis  III.  (t  a.  816),  in  quo  profitemur  »Spiritum  s.  a  Patre  et  a  Filio  aequaliter 
procedentem,  consubstantialem,  coaeternum  Patri  et  Filio ; «  in  conc.  t  o  1  e  t  a  n  o  XVI. 
(a.  693);  XI.  (a.  675);  III.  (a.  589)  et  plenario  (a.  447);  in  symb.  athanasiano  et  in 
ep.  dogmatica  s.  L  e  o  n  i  s  I.  ad  Turri bium  c.  1  (a.  447). 

ritus  s.  ideo  dicitur  Spiritus  Patris,  quia  ex  Patre  procedit :  ut  patet  a.  ex 
confessione  ipsorum  graecorum;  b.  ex  interpretatione  patrum  x),  imo 
ipsius  Pauli,  qui  postquam  Spiritum  s.  dixit  Spiritum  Dei  (1.  Cor.  2,  11), 
quasi  hujus  appellationis  reddens  rationem  subdit  (v.  12)  Spiritum,  qui 
ex  Deo  est;  c.  ex  simili  modo  loquendi  Scripturae  et  patrum,  quo  Ver- 
bum  dicitur  Filius  Patris;  d.  ex  eo,  quod  in  divinis  alia  assignari  nequit 
relatio,  quam  relatio  originis.  Ergo  ideo  etiam  dicitur  Spiritus  s.  Spiri- 
tus  Filii,  quia  ex  Filio  procedit. 

Ad  rem  Cyrillus  alex.  in  ep.  synod.  ad  Nest.  approbata  a  conc.  ephe- 
sino :  »  Spiritus  .  .  .  non  est  alienus  a  Filio,  Spiritus  enim  Veritatis  nominatur 
et  Christus  est  veritas,  et  proinde  quoque  ab  illo  atque  a  Deo  Patre  procedit. « 
Et  Hugo  Etherianus  de  error.  graec.  1,1:  »  Si  ab  uno  solo  duorum  pro- 
cessionem  Spiritus  haberet,  duorum  non  esset  aequaliter  commune  et  indiffe- 
renter :  sed  praecipue  illius,  ex  quo  proveniret.  At  vero  Spiritus  est  alterutrius 
aequaliter  et  indifferenter ,  non  enim  minus  Filii  et  magis  Patris  est.  Quare 
non  ab  uno  solo  duorum  processionem  habet  Spiritus.* 

2.  Probatur  ex  eo,  quod  Filius  mittit  Spiritum  sanctum  teste  Scri- 
ptura.  De  ratione  missionis  sunt  duo,  processio  aliqualis  missi  a 
mittente,  et  inceptio  essendi  in  aliquo  termino  ad  extra,  saltem  novo  ali- 
quo  modo,  quo  ibi  missus  antea  non  erat.  Requiritur  praeterea,  ut  poste- 
rius  sequatur  ex  primo  quatenus  missus  habeat  vi  missionis,  quod  alicubi 
incipiat  esse  vel  modo  novo  esse.  In  divinis  fundatur  processio  in  ori- 
g  i  n  e  personae  missae  a  mittente ;  alterum  vero  elementum  continetur 
nova  relatione  ad  terminum  externum,  ratione  cujus  persona  divina  missa 
dicitur:  ideoque  missio  divina  complectitur  elementum  aeternum,  pro- 
cessionem  scil.  personae  divinae  ab  alia,  et  elementum  temporale,  habitu- 
dinem  scil.  ad  aliquam  creaturam  vel  opus  effectum. 

Falsa  et  haeretica  est  a.  missionis  notio,  qua  usi  sunt  sabelliani,  se- 
cundum  quos  missio  non  est  nisi  motio  quaedam  illius,  qui  mittere  perhibe- 
tur ;  lb.  notio  a  r  i  a  n  a ,  quae  involvit  praecellentiam  mittentis  prae  misso,  ideo- 
que  veram  perfectionis  inaequalitatem.  Neque  adaequata  est  c.  illa  missiouis 
acceptio,  qua  ea  significat  vel  solam  incarnationem  Filii,  vel  generatim  transi- 
tum  ex  statu  invisibilitatis  ad  statum  visibilem,  vel  solam  originem  aeternam 
unius  personae  ab  altera,  vel  solam  effectionem  operis  externi  aut  signi  sen- 
sibilis  repraesentantis  unam  e  divinis  personam. —  Notionem  quam  dedimus, 
esse  genuinam  suadetur  a.  inductione,  qua  constat,  neque  Patrem,  neque  ss. 
Trinitatem,  sed  solum  Filium  vel  Spiritum  s.  legi  missum,  et  quidem  a  Patre, 
a  quo  procedunt.  Confirmatur  b.  auctoritate  theologorum  scholae  praeeunte 
s.  Thoma  1.  p.  q.  43,  imo  et  gravium  patrum.  Ita  Fulgentius  c.  Fabianum 
fragm.  1.  8 :  » Filius  est  igitur  missus  a  Patre,  non  Pater  a  Filio,  q  u  i  a  Filius 


l)  Cf.  Anselmus  deproc.  Spir.  s.  c.  21.  Rationes  a  graecis  excogitatas,  quare 
Spiritus  s.  dicatur  Spiritus  Filii,  quamvis  ab  eo  non  procedat,  plane  improbabiles  vel 
inadaequatas  esse  ostendit  H  e  r  g  e  n  r  o  t  h  e  r  in  fol.  trimestri  tiibing.  a.  1858  p.  589  ss. 

Hurter,  Compend.  theologiae  II,  9.  ed.  10 

est  a  Patre  natus,  non  Pater  a  Filio.  Similiter  etiam  Spiritus  s.  a.  Patre  et 
Filio  legitur  missus,  quia  a  Patre  Filioque  procedit. «  Cf.  Augustinus  de 
Trinit.  IV,  19.  20;  c.  Maximin.  II,  14  n.  8;  Gregorius  M.  in  Ev.  hom.  26 
n.  2.  Illustratur  c.  ratione:  missio  enim  significat  unius  ab  altero  egressionem 
secundum  aliquam  rationem  principii  ad  aliquem  terminum ,  et  mitti  nihil 
aliud  est  quam  ire  vel  venire  ad  aliquem  terminum  per  virtutem  alterius  im- 
pressam  aliquo  modo  ei,  qui  mitti  dicitur:  quod  fieri  potest  quadruplici  modo, 
per  impulsum,  praeceptum,  preces,  productionem,  qua  ratione  ex.  gr.  sol  emittit 
radium,  arbor  florem.  Atqui  triplex  prior  modus  in  divinis  locum  non  habet. 
Ergo  missio  in  divinis  involvit  processionem  personae  missae  a  mittente  *). 

Quibus  praemissis  ita  instituimus  argumentum:  Missio  in  divinis  in- 
volvit  processionem  personae  missae  a  mittente.  Atqui  Spiritus  s.  non 
solum  a  Patre  mittitur,  sed  et  a  Filio;  Joan.  16,  7:  Si  non  abiero,  Para- 
clitus  non  veniet  ad  vos:  si  autem  abiero,  mittam  eum  advos  ;  15, 29;  Luc. 
24,  49.  Ergo  a  Filio  quoque  procedit.  Quod  secundum  plures  patres 
Christus  significavit  facto  illo,  quod  narratur  Jo.  20, 22 ;  Insufflavit  et  di- 
xit  eis;  Accipite  Spiritum  sanctum. 

Sic  ex.  gr.  Cyrillus  in  Jo.  14,  16  1.  9:  »Propterea  corporaliter  Chri- 
stus  sufflavit  (in  apostolos)  ostendens,  quod  sicut  ex  ore  humano  spiritus  pro- 
dit  corporaliter,  sic  et  ex  divina  substantia  Deitati  convenienter  Spiritus,  qui 
ex  eo  est,  profunditur.  Cum  ergo  Spiritus  ipse  Dei  Patris  sit  ac  Filii,  quomodo 
non  unam  omnino  habebunt  substantiam  et  distincte  simul  atque  conjunctim 
(§nf]pY]{Xsva)(;  te  apia  zai  aov7][JL{JL8va)<;)  ? *  —  S.  Thomas  c.  error.  graec.  c.  32: 
»A  nullo  potest  dari  nisi  quod  ejus  est.  Spiritus  ergo  sanctus  ab  eo  datur, 
cujus  est  sicut  habetur  1.  Jo.  4  (13):  In  hoc  cognoscimus,  quoniam  in  eo  ma- 
nemus  et  ipse  in  nobis,  quia  de  Spiritu  suo  dedit  nobis.  Si  ergo  Filius  mittit  vel 
dat  Spiritum  s.,  oportet  quod  sit  Spiritus  ejus.  Ex  hoc  autem  quod  est  Spiri- 
tus  ejus,  sequitur  quod  ab  eo  sit  aeternaliter*.  Cf.  opuse.  XVI,  234  an. 

3.  Probatur  ex  Joan.  16,  13  ss.:  Cum  autem  venerit  ille  Spiritus  veri- 
tatis,  docebit  vos  omnem  veritatem;  non  enim  loquetur  a  semetipso;  sed 
quaecunque  audiet  loquetur,  et  quae  ventura  sunt,  annunciabit  vobis.  Ille 
me  clarificabit :  quia  de  meo  accipiet,  et  annunciabit  vobis.  Omnia  quae- 
cunque  habet  Pater,  mea  sunt.  Propterea  dixi:  Quia  de  meo  accipiet  etan- 


*)  Plura  de  missionis  notione  cf.  apud  Suarez  1.  12  de  Trinit.;  Petavium 
1.  8 ;  F  r  a  n  z  e  1  i  n  th.  42  et  in  examine  doctrinae  Macarii  Bulgakow  de  processione 
Spiritus  s.,  Romae  1876  sect.  1;  Scheeben  §  125  et  Myst.  des  Christ.  §  27  ss.; 
B i  1 1  i o t  de  Deo  uno  et  trino  t.  II.  in  q.  43.  De  discrimine  inter  processionem, 
missionem  et  dationemcf.  s.  Thomasinl.  dist.  15  q.  1  a.  1.  Secundum  hu- 
manam  naturam,  secunduoi  quam  Filius  conceptus  est  de  Spiritu  s. ,  Filius  dici 
potest  missus  a  Spiritu  s.  (Ls.  61,  2).  »Si  in  missione  personae  dirinae,  inquit  s.Tho- 
m  a  s  1.  c.  c.  14,  consideretur  effectus,  ratione  cujus  persona  mitti  dicitur,  cum  effec- 
tus  sit  communis  toti  Trinitati  .  .  .  tunc  dici  potest,  quod  persona  mittitur  a  tota 
Trinitate  ; «  et hinc juxta  Augustinuinde Trinit. II,  5  et P e  t r u m  Lomb.  1 .  dist.  15 
etiam  a  seipsa,  sed  certe  minus  proprie. 

nunciabit  vobis;  quo  in  textu  mira  habetur  incisorum  connexio,  quorum 
subsequens  prioris  solet  continere  rationem.  Atqui  in  eo  diserte  edicitur, 
Spiritum  s.  accipere  a  Filio  seu  de  iis,  quae sunt Filii :  accipere vero in 
divinis  nihil  aliud  significat  quam  procedere,  cum  praeter  processionem 
alia  accipiendi  ratio  non  cognoscatur.  Hinc  etiam  Filius  suam  a  Patre 
processionem  ita  expressit  Joan.  8,  26:  Qui  me  misit,  verax  est;  et  ego 
quae  audivi  ab  eo,  haec  loquor  in  mundo :  et  non  cognoverunt,  quia  Patrem 
ejus  dicebat  Deum;  cf.  v.  28;  5,  19;  7, 16;  12,  49  s.  Adrem  Anselmus 
de  proc.  Spir.  s.  c.  11:  „Quid  est,  inquit,  audire  Spiritui  sancto,  nisi 
quasi  discere  ?  Et  quid  est  discere,  nisi  scientiam  accipere  ?  Si  ergo  sci- 
entia  ejus  non  est  aliud  nisi  essentia  ejus :  ab  illo  habet  essentiam,  a  quo 
audit  ea,  quae  loquitur  et  quae  docet;u  etAnselmus  havelburg.  dial. 
II,  18  (Mig.  188,  1190):  „Unde  illi  essentia,  inde  illi  audientia;  et  unde 
illi  audientia,  inde  illi  scientia;  et  unde  illi  scientia,  inde  illi  processio". 
Cf.  s.  Augustinus  tr.  40  et  99  in  Jo.  —  Ad  haec  Filius  testatur  se 
omnia  habere,  quae  Patris  sunt,  excepta  profecto  paternitate.  Atqui 
Pater  habet  virtutem  spirandi,  quae  non  est  idem  ac  paternitas,  alioquin 
Spiritus  s.  esset  Filius  Patris.  Ergo  et  hanc  virtutem  habet  Filius,  ideo- 
que  cum  Patre  principium  est  Spiritus  sancti. 

Neque  obstat  futurum accipiet.  Ad  rem  Augustinus  contra  serm.  arian. 
c.  24:  »Nec  moveat,  quod  futuri  temporis  verbum  est  accipiet,  quasi  nondum 
haberet.  Indifferenter  quippe  dicuntur  temporis  verba,  quamvis  sine  tempore 
manere  intelligatur  aeternitas.  Nam  et  accepit,  quia  de  Patre  processit;  et  ac- 
cipit,  quia  a  Patre  procedit;  et  accipiet,  quia  de  Patre  nunquam  procedere 
desinet :  sicut  Deus  et  est,  et  fuit,  et  erit,  et  tamen  initium  vel  finem  temporis 
nec  habet,  nec  habuit,  nec  habebit.*  Cf.  ejus  verba  n.  62  2;  Thomas  c.  gentes 
IV,  24;  Anselmus  1.  c.  c.  19  ss.  Ad  haec,  ideo  tempus  futurum  hic  adhi- 
betur,  quod  sermo  est  de  missione  Spiritus  s.,  quae  esset  manifestatio  proces- 
sionis.  Atqui  haec  missio  tunc  erat  futura.  Potuit  ergo  Christus  propter 
relationem  ad  missionem  futuram  adhibere  verbum  temporis  futuri ;  »  quodam 
enim  modo  locutionis ,  inquit  Petrus  Lomb.  in  ep.  ad  Hebr.  1 ,  4,  dicit  Scri- 
ptura  rem  esse  vel  fieri,  cum  innotescit. «  Quare  acceptio  est  futura  in  sua 
manifestatione  et  effectu  temporali,  non  vero  in  sua  o r i g i n e.  Ceterum 
plures  codd.  antiquissimi  et  patres  graeci,  necnon  versio  syriaca  simplex  ha- 
bent  tempus  praesens. 

Confirmatur  argumentum  ex  hoc  textu  petitum  authentico  veterum  suf- 
fragio.  Ita  ex.  gr.  scribit  Apollinarius  in  catena  apud  Corderium  p.  396:  »A 
me  (i.  e.  a  Filio)  Spiritus  procedit.  Qui  autem  dico  a  me,  etiam  a  Patre  signi- 
fico,  mea  enim  sunt  ea,  quae  Patris.  Ad  hunc  ergo  modum  intellige  illud  de 
meo  accipiet.*  —  Cyrillus  alex.  in  h.  1.  XI,  1 :  »Citra  culpam  et  reprehen- 
sionem  omnem  dici  potest  ab  Unigenito  quiddam  accipere  Spiritum  ejus.  Nam 
cum  per  ipsum  procedat  naturaliter  (npoibv  6Y  aotoo  cpoatxws)  utpote  cum  sit 
ejus  proprius  (d)?  iSiov  aotoo)  una  cum  omnibus,  quae  perfecte  habet,  accipere 
dicitur  quae  ejus  sunt.«  —  Didymus  alex.  de  Spir.  s.  n.  25.  26.  34:  »Non 

10* 

loquetur  a  semetipso . . .  quia  non  ex  se  est,  sed  ex  Patre  et  me  est;  hoc  enim 
ipsum,  quod  subsistit  et  loquitur,  a  Patre  et  me  illi  est  *). « 

Absurde  graeci,  ut  hujus  textus  vim  effugiant,  vel  incisum  de  meo  acci- 
piet  explicant  ita :  de  meo  Patre  accipiet ;  haec  enim  explicatio  est  contra  con- 
textum,  contra  grammaticam,  contra  traditionem  exegeticam;  vel  illud  inter- 
pretantur  de  missione  temporali:  sed  nimis  clare  ita  sermo  est  de  missione, 
ut  includatur  processio,  et  omnes  alioquin  notiones  de  processionibus  divinis 
subvertuntur,  neque  ipsa  processio  Spiritus  s.  a  Patre  poterit  a  graecis  legi- 
time  ex  divinis  literis  probari. 

170-  Thesis  CXII.  Processio  Spiritus  s.  a  JPatre  Filioque  suf- 
fragio  patrum  graecorum  comprobatur. 

DeniOIlstratio.  Graeci  schismatici  evidentia  veritatis  convicti  conce- 
dunt,  patres  latinos  processionem  Spiritus  s.  a  Filio  quoque  docere,  quos 
ideo  erroris  inscitiaeve  accusant:  ideoque  dogma  catholicum  suffragio  patrum 
graecorum  comprobabimus.  De  quo  in  primis  nobis  constare  debet  indirecte 
ex  consensu  patrum  latinorum ,  quos  cf.  apud  Petavium  VII,  8.  Si  enim 
patres  graeci  usque  ad  sec.  IX.  in  u  n  a  Ecclesia  cum  illis  fuerunt,  et  si  patrum 
latinorum  maxima  semper  fuit  in  Oriente  auctoritas :  merito  cum  doctissimo 
cardinali Bessarion  in  egregia sua  disp.  dogmatica  habita  in  conc.  florentino 
c.  8  ex  fide  patrum  latinorum  fidem  graecorum  colligemus.  Hoc  unum  conce- 
dimus,  fieri  potuisse,  ut  quod  patres  latini  clarius  et  magis  explicite  propo- 
suerunt,  graeci  obscurius  et  magis  implicite  docuerint;  verum  neque  hoc  fac- 
tum  est,  cum  et  patres  graeci  clare  et  explicite  dogma  catholicum  tueantur. 

171.  Doctrina  est  1.  s.  Basilii  ep.  125  :  „Immotus  et inviolabilis  cu- 
stodiendus  est  ordo,  quem  ex  ipsa  voce  Domini  traditum  accepimus  dicen- 
tis,  baptizantes  eos  in  nomine  Patris  et  Filii  et  Spiritus  sancti."  Atqui  non 
alia  ratio  congrua  reddi  potest  vel  redditur  a  patribus,  quare  ordo,  vi  cu- 
jus  Pater  nominatur  primus,  secundus  Filius,  tertio  loco  Spiritus  s.,  im- 
mutabilis  et  plane  necessarius  sit,  quam  quae  oritur  ex  origine  unius 
personae  ab  altera. 

»Nos  autem,  inquit  idem  c.  Eunomium  1.  1  n.  20,  secundum  causarum  2) 
habitudinem  ad  ea,  quae  ex  illis  oriuntur,   Patrem  collocari  ante  Filium  asse- 


1)  Cf.  Hilarius  de  Trinit.  VIII,  19.  20;  Augustinus  tr.  99  in  Joan.  n.  4. 8; 
Fulgentius  c.  Fabianum  fragm.  27.    Cf.  Franzelin  th.  32  ss. 

2)  Patres  quidem  graeci  c  a  u  s  a  e  faciunt  mentionem  in  divinis :  » apud  latinos 
autem,  inquit  s.  Thomas  contra  err.  graec.  1.  1  c.  1,  non  est  consuetum,  quodPater 
dicatur  causa  Filii  vel  Spiritus  s.,  sed  solum  principium  vel  auctor.  Et  hoc 
propter  tria.  Primo  quidem,  quia  Pater  non  posset  intelligi  causa  Filii  per  modum 
causae  formalis  vel  materialis  vel  finalis,  sed  solum  per  modum  causae  originantis, 
quae  est  causa  efficiens.  Hanc  autem  semper  invenimus  secundum  essentiam  esse 
diversam  ab  eo,  cujus  est  causa.  Et  ideo  ne  Filius  intelligeretur  esse  alterius  essen- 
tiae  a  Patre,  non  consuevimus  dicere  patrem  esse  causam  filii ;  sed  magis  utimur  illis 
nominibus,  quae  significant  originem  cum  quadam  consubstantialitate,  sicut  fons, 
caput  et  alia  hujusmodi.  Secundo,  quia  causa  apud  nos  correspondet  effectui,  unde 
Patrem  non  dicimus  causam,  ne  aliquis  intelligat  Filium  esse  factum.  Nam  et  apud 

rimus;*  et  etiam  clarius  1.  3  initio:  »Dignitate  secundum  eum  (Spiritum  s.) 
esse  a  Filio,  ut  qui  ab  ipso  esse  habet  et  ab  ipso  accipit  et  annunciat  nobis, 
atque  omnino  ab  illa  causa  (aFilio)  pendet,  tradit  doctrina  pietatis.*  —  Quod 
etiam  Gregorius  nyss.  statuit  c.  Eunom.  1.  1  p.  164:  »Eadem  est  nostra 
doctrina  de  Spiritu  s.,  in  solo  ordine  differentiam  (inter  personas)  agnoscens. 
Sicut  enim  conjungitur  Patri  Filius  et  ex  illo  esse  habens,  non  tamen  exsi- 
stentia  posterior  est ;  sic  pariter  ab  Unigenito  pendet  Spiritus  s. ,  ita  ut  sola 
cogitatione  secundum  rationem  principii  xaia  xov  ifjc  akta^  "koyov  Filius  prae- 
intelligatur  hypostasi  Spiritus.  Temporales  enim  dimensiones  in  aeterna  vita 
non  habent  locum,  ita  ut  excepta  ratione  principii  ss.  Trinitas  nulla  re  in 
se  ipsa  discernatur. «  Cf.  etiam  in  1.  Quod  non  putandum  sit  tres  deos  dici 
oportere  op.  II,  459  ;  serm.  de  Spir.  s.  n.  24. 

2.  Statuunt  patres,  ita  logice  et  ontologice  Spiritum  s.  connecti  cum 

Filio  ut  Filius  cum  Patre  conjungitur.   Atqui  nexus  logicus  et  ontologi- 

cus  inter  Filium  et  Patrem  innititur  o  r  i  g  i  n  e  unius  ab  altero.   Ergo  et 

nexus  inter  Spiritum  s.  et  Filium. 

Ad  catenam  logicam  haec  spectant  s.  Basilii  *■)  ex  ep.  38  ad  Grego- 
rium  fratrem :  » Qui  Patrem  intellexit ,  et  eum  in  seipo  intellexit  et  Filium 
animo  simul  est  complexus.  Qui  autem  percepit  Filium,  a  Filio  Spiritum  non 
separavit,  sed  consequenter  quidem  secundum  ordinem,  conjuncte  vero  ac  in- 
divisum  secundum  naturam  trium  simul  permixtam  in  seipsofidemexpressit.* 
Ad  catenam  ontologicam  haec  pertinent  ib.  n.  4:  »Sicut  qui  unum  ex  ca- 
tena  extremum  apprehendit,  alterum  extremum  simul  attraxit,  ita  qui  Spiritum 
attraxit,  et  Filium  et  Patrem  per  ipsum  attraxit*  etc. ;  de  Spiritu  s.  c.  16.  17. 
18,  ubi  n.  47  utrumque  paucis  complectitur :  » Proinde  via  ad  Dei  cognitionem 
est  ab  uno  Spiritu  per  unum  Filium  ad  unum  Patrem.  Et  vice  versa  essentia- 
lis  bonitas  et  secundum  naturam  sanctitas  et  regalis  dignitas  ex  Patre  per 
Unigenitum  ad  Spiritum  permanat.*  Ceterum  jam  Tertullianus  adv. 
Praxeam  scripserat  c.  25  :  »Ceterum  de  meo  sumet  (Joan.  16,  14)  sicut  ipse 
de  Patris.  Ita  connexus  Patris  in  Filio  et  Filii  in  Paracleto  tres  efficit  cohae- 
rentes,  alterum  ex  altero,  qui  tres  unum  sint,  non  unus.« 

3.  Docent  patres  eandem  esse  habitudinem  inter  Spiritum  s.  etFilium, 
quae  sit  inter  Filium  et  Patrem.  Atqui  Patrem  inter  et  Filium  est  habi- 
tudo  originis.  Ergo  et  Filium  inter  et  Spiritum  sanctum.  Quod  argumentum 
card.Bessarion  de  processione Spir.  s.  §  9 ita proponit :  „Tum  a  magno 
Basilio  tum  a  plerisque  sanctorum  Filius  quidem  dicitur  imago  Patris, 
Spiritus autem  i m a g o  F i  1  i i ;  Filius operatio Patris, Spiritus s. operatio 


philosophos  prima  causa  Deus  nominatur.  Omne  autem  causatum  sub  universitate 
creaturarum  comprehenditur  apud  eos,  et  ideo  si  Filius  causam  clicatur  habere,  pos- 
set  intelligi,  quod  sub  universitate  causatorum  vel  creaturarum  comprehenderetur. 
Tertio  quia  de  divinis  non  de  facile  debet  homo  aliter  loqui,  quam  s.  Scriptura  lo- 
quatur.  Scriptura  autem  s.  Patrem  nominat  principium  Filii  .  .  .  nunquam  autem 
dicit  Patrem  esse  causam  vel  Filium  causatum.  * 

')  Ceterum:de doctrina  s.  Basilii  cf.  Kranich  der h.  Basilius,  seine Stellung 
zum  Filioque,  Braunsbergae  1882.  De  hoc  argumento  cf.  Thomam  1.  c.  II,  30; 
J o a n n e m  theologum  in  conc.  f  1  o r e n t.  apud.  Harduinum  IX,  239  ss. 

F  i  1  i  i ;  Filius  Verbum  Patris,  Spiritus  s.  V  e  r  b  u  m  F  i  1  i  i ;  Filius  suaveo  - 
lentia  Patris,  Spiritus  s.  suaveolentia  Filii.  Sed  illa  omnia  dicitur 
Filius,  utpote  qui  a  Patre  exsistat.  Igitur  et  Spiritus  s.  eadem  dicitur  Filii 
esse  tamquam  a  Filio  exsisteas." 

Ita  ex.  gr.  Basilius  1.5  c.  Eunomium  (Mig.  29,  731):  »At  dicis :  Si 
Dei  quidem  imago  est  Filius,  et  imago  Filii  Spiritus ;  item  si  Filius  est  Ver- 
bum  (koyoc)  Dei,  et  Spiritus  Verbum  (p?j(Jia)  Filii,  cur  Spiritus  dictus  non 
est  Filii  filius?  Nam  et  hoc  argumento  firmissimo  usus  es  ad  impietatem.* — 
^Qualem  scimus,  inquit  s.  Athanasius  ep.  3  ad  Serap.  n.  1,  proprietatem 
IStOTYjTa  esse  Filii  ad  Patrem,  e  a  n  d  e  m  ad  Filium  habere  Spiritum  sanctum 
comperiemus.  Et  quemadmodum  Filius  dicit :  Omnia  quaecunque  habet  Pater, 
mea  sunt  (Joan.  16,  16),  ita  haec  omnia  per  Filium  in  Spiritu  esse  depre- 
hendemus.*  Quod  plenius  declaraverat  jam  ep.  1.  n.  20:  »Filium  quidem 
mitti  a  Patre  verissimum  est,  ut  ipse  his  verbis  testatur:  Sic  Deus  dilexit 
mundum,  ut  Filium  suum  UnigenitummitteretJoan.3,  16.  Sic  etiam  Filius  Spiri- 
tum  mittit  (Joan.  16,  7)  .  .  .  Filius  similiter  Patrem  honorat,  ut  ipse  ait  (ib.  17, 
4) :  Ego  te  clarificavi.  Spiritus  item  Filium  honorat,  ut  idem  Filius  dixit :  llle 
me  clarificabit  (ib.  16,  14).  Filius  praeterea  dicit:  Quae  audivi  a  Patre,  haec 
loquor  in  mundo  (ib.  8,  26).  Spiritus  autem  ex  Filio  accipit:  De  meo,  inquit, 
accipiet  et  annunciabit  vobis  (ib.  16,  14).  Eursus  Filius  in  nomine  Patris  venit: 
ita  et  Spiritus  s.,  inquit  Filius,  quem  mittet  Pater  in  nomine  meo  (ib.  14,  26).<,c 
Unde  infert  n.  21  :  »Cum  igitur  eundem  ordinem  eandemque  naturam  habeat 
Spiritus  erga  Filium,  qualem  Filius  erga  Patrem,  qua,  quaeso,  ratione  is,  qui 
Spiritum  s.  rem  creatam  esse  contendit,  non  idem  necessario  de  Filio  sentiet? 
nam  si  Filii  Spiritus  res  creata  est,  consequens  est,  ut  et  Verbum  Patris  rem 
creatam  esse  fateatur. «  Et  ep.  3  n.  1  :  »  Sane  ergo  si  Filius  ob  suam  proprie- 
tatem  ad  Patrem,  et  quia  ejus  substantiae  est  proprium  genimen,  non  est  crea- 
tura,  sed  Patri  consubstantialis :  sic  nec  Spiritus  s.  creatura  fuerit  .  .  .  ob  suam 
proprietatem  ad  Filium,  et  quia  ex  ipso  datur  omnibus,  et  quae  habet,  Filii 
sunt.  *  Quae  illatio  evidenter  ostendit,  Athanasium  credidisse,  Spiritum  s.  a 
Filio  ita  procedere,  ut  Filius  a  Patre  gignitur. 

4.  lmo  quemadmodum  Patrem  vocant  tttjyyjv  (principium)  Filii,  ita 
vel  aequivalenter  vel  diserte  Filium  vocant  ^yyjv  Spiritus  sancti.  Ita 
Athanasiusde  incarn. n. 9 :  „Idcirco David psallens canebat (Ps. 35, 10) : 
Quoniam  apud  te  fons  vitae,  et  in  lumine  tuo  videbimus  lumen.  Noverat 
enim  apud  Patrem  esse  Filium,  fontem  Spiritus  sancti;"  et  or.  3  adv. 
arian.  n.  24:  „Ipse  (Filius)  dat  Spiritui,  ut  dictum  est,  et  quaecunque 
habet  Spiritus,  a  Verbo  habet."    ■ 

5.  Succedunt  testimonia  *)  diserta.  Ita  ex.gr.  Gregorius  Thauma- 
turgus  in  expos.  fid.  secundum  versionem  sec.  4  apud  Rufinum  H.  E.  VII,  25 : 


J)  Haec  passim  collecta  reperiuntur  ut  apud  Petavium  VII,  3  ss.,  recentiori 
aetate  apud  van  der  Moerens  in  dissert.  theol.  de  processione  Spir.  s.  Lovanii 
1864 ;  F  r  a  n  z  e  1  i  n  thes.  35  et  in  examine  doctrinae  Macarii  Bulgakow.  Testimonia 
ex  ipsorum  graecorum  libris  liturgicis  deprompta  exhibent  monachi  balazsfalvenses 

„Unus  Spiritus  s.,  inquit,  ex  Deo  subsistentiam  habens,  et  qui  per  Filium 
apparuit,  i  m  a  g  o  Filii  perfecti  perfecta  .  .  .  Trinitas  perfecta  .  .  .  Neque 
itaque  defuit  unquam  Filius  Patri,  neque  Filio  Spiritus  s.,  sed  invertibilis 
et  immutabilis  eadem  Trinitas  semper." 

Epiphanius  haer.  62  n.  4:  »Non  alienus  est  a  Patre  et  Filio  Spiritus 
sanctus,  sed  ex  eadem  substantia,  ex  eadem  divinitate,  ex  Patre  et  Filio  cum 
Patre  et  Filio  subsistens  semper  Spiritus  sanctus ; «  et  saepe  alibi.  —  G-  r  e  g  o- 
rius  nyss.  hom.  3  in  or.  dominic. :  »Unigenitus  Filius  ex  Patre  a  s.  Scriptura 
dicitur,  et  in  hoc  sacra  doctrina  sistit  ejus  proprietatem ;  Spiritus  s.  vero  etex 
Patre  dicitur  et  ex  Filio  esse  simul  testimonio  confirmatur.  Etenim  si  quis, 
inquit  (apostolus  Rom.  8,  9),  Spiritum  Christi  non  habet,  hic  non  est  ejus  *).  * — 
Cyrillus  alex.  thes.  ass.  34  (p.  345):  »Cum  igitur  Spiritus  s.  in  nobis  in- 
habitans  conformes  nos  Deo  reddat,  procedat  vero  is  ex  Patre  et  Filio,  mani- 
festum  est,  divinae  essentiae  eum  esse  essentialiter  in  ipsa  et  ex  ipsa  proce- 
dentem,  sicut  halitus  ex  humano  ore  pro  diens,  etsi  humile  et  non  dignum  tanta 
re  sit  hoc  exemplum :  Deus  enim  omnia  excedit. « 

Quapropter  Hormisdas  ep.  79  ad  Justinum  imp.  a.  521  scribere 
potuit  nemine  ex  graecis  reclamante :  „Notum  est,  quia  proprium  est  Pa- 
tris,  ut  generaret  Filium ;  proprium  Filii,  ut  ex  Patre  Patri  nasceretur  ae- 
qualis;  proprium  Spiritus  sancti,  utdePatre  et  Filio  procederet  sub  una 
substantia  deitatis."  Gonsentiunt  et  aliae  ecclesiae  orientales,  ut  ex. 
gr.  synodus  seleuciensis  in  Mesopotamia  40  episcoporum  a.  410 
can.  2:  „Confitemur  in  Spiritum  vivum  et  sanctum  Paracletum,  vivumde 
Patre  et  Filio  2)."  Secundum  canones  s.  Hippolyti  arabice  vulgatos in- 
terrogat  sacerdos,  dum  baptismum  administrat:  „Credisne  in  Spiritum 
sanctum  Paraclitum  procedentem  a  Patre  F  i  1  i  o  q  u  e  3)  ?"  In  explicatione 
nestoriana  symboli  legimus4):  „Spintus  s.  procedit  ex  substantia  Pa- 
tris  et  Filii." 


in  flosculo  veritatis,  Romae  1862,  quae  cf.  apud  Nilles  Kalendarii  manualis  utri- 
usque  Ecclesiae  II,  406  ss. 

')  Cf.  de  quorundam  incisorum  pro  dogmate  catholico,  quaein  editis  deesse  so- 
lent,  genuinitate  Mai  in  bibl.  n.  PP.  IV,  40  ss.,  qui  illam  comprobat  auctoritate 
9  codd.  vatic,  quorum  aliqui  sunt  vetustissimi. 

2)  Cf.  Lamy  Concilium Seleuciae  et  Ctesiphonte  habitum  a.  410,  Lovanii  1869; 
de  quo  tamen  nonnihil  dubitat  H  efele  Conciliengesch.  II,  10  ed.  2. 

s)  Haneberg.  Canones  s.  Hippolyti,  Monasterii  1870  pag.  40.  76. 

4)  Cf.  Badger,  the  Nestorians,  Londini  1852.  II,  79.  Cf.  etiam  liturgiam  mo- 
nophysiticam  s.  Jacobi  (syriace),  Xisti  et  Ibn  Vahib  ;  liturgiam  syriacam  s.  Clementis 
apud  R e n a u d o t  collect.  liturg.  orient. ;  acta  martyrii  s.  Sarbeli  edesseni  (sub 
Trajano)  apud  Cureton  Ancient  syriac  documents  relative  to  the  earlest  establish- 
ment  ofChristianityin  Edessa,  Londini  1864  p.  43,  ubi  Spiritus  vivificus dicitur 
diserte  ,qui  a  Filio';  the  doctrine  of  Addai,  the  Apostle,  edited  by  G.  Pillips, 
Londini  1876,  quae  Doctrina  Addaei,  substantiam  sispectes,  recentior  non  est  sec.  III. 
et  forte  jam  sec.  I.  In  ea  auteni  p.  19  docet  Addaeus:  >Hunc  J.  Christum  praedica- 
mus  et  annunciamus  vobis  et  cum  eo  celebramus  ejus  Patrem  etadorantes  glorifica- 
mus  Spiritum  suae  divinitatis;  ipse  enim  nos  jussit,  ut  fideles  in  nomine  Patris  et 

172.  Eadem  veritas  ex  haereticorum  objectis  patrumque  adversus  eos 
disputandi  ratione  erui  potest.  Nam  haeretici  docebant,  Spiritum  s.  esse 
creatum  ejusque  productionem  soli  Filio  tribuendam,  et  sic  adversus  ejus  pro- 
cessionem  arguebant  apud  s.  Athanasium  ep.  1  ad  Ser.  n.  15:  »Si  Filii 
dicatur  esse  Spiritus,  Pater  ergo  avus  est  Spiritus;*  vel  cumEunomio  infere- 
bant,  si  Spiritus  est  ex  Filio,  filius  esset  Filii  (n.  171  3).  Atqui  patres  contra 
eos  disserentes  non  negant  Spiritum  s.  esse  a  Filio,  nec  unquam  inculcant, 
eum  a  s  o  1  o  Patre  procedere ;  quo  responso  omnis  difficultas  peremptorie  soluta 
fuisset :  verum  alia  ratione  eam  solvunt.  Supponunt  ergo  Filium  esse  princi- 
pium  Spiritus  s.,  sed  non  solum  nec  primum.  Cf.  de  hoc  argumento  B  e  s  s  a- 
rion  in  orat.  habita  in  conc.  flor.  c.  6. 

173.  Suffragatur  dogmati  catholico  etiam  gravissima  ratio  theologica, 
quam  proponit  s.  Thomas  in  1.  d.  11  q.  1  a.  1  :  » Respondeo  dicendum  sim- 
pliciter,  quod  Spiritus  s.  procedit  a  Filio.  Hoc  enim  remoto,  inevitabiliter  re- 
movetur  distinctio  Filii  et  Spiritus  s.  Dum  enim  divinae  personae  secundum 
nihil  absolutum  distinguantur,  oportet,  quod  omnis  ipsarum  distinctio  sit  se- 
cundum  relationes  originis.  Unde  si  Spiritus  s.  et  Filius  non  distinguerentur 
per  hoc,  quod  unus  est  ab  alio,  oporteret,  quod  uterque  esset  una  persona.  Nec 
hoc  remoto  posset  dici,  quod  distinguerentur  personaliter  Filius  et  Spiritus  s. 
per  diversum  modum  procedendi  a  Patre,  ut  quod  Filius  procederet  per  modum 
naturae,  et  Spiritus  s.  per  modum  voluntatis.  Ille  enim  modus  diversus  aut 
diceret  diversitatem  per  oppositionem  relationis,  et  sic  rediret  idem  quod 
prius :  aut  diceret  diversitatem  in  absolutis ;  et  tunc  vel  realem  diversitatem, 
et  sic  esset  compositio  in  Deo,  vel  diversitatem  rationum,  et  sic  non  posset 
esse  inter  Filium  et  Spiritum  s.  nisi  diversitas  rationis ;  et  hoc  non  sufficit  ad 
distinctionem  personarum,  ut  supra  dictum  est.  Et  ideo  cum  Filius  non  sit 
a  Spiritu  s.,  relinquitur,  quod  Spiritus  s.  sit  a  Filio. «  Cf.  etiam  c.  gentes  IV, 
24;  1.  p.  q.  36  a.  2.  3;  Franzelin  th.  40;  Scheeben  §  114.  praesertim 
n.  887 — 90,  ubi  sagaciter  ostendit,  quantopere  graecorum  errore  ss.  Trinitatis 
mysterium  obfuscetur,  imo  et  subvertatur. 

174.  IliesiS  CXIU.  Frustra  objiciuntur  contra  dogma  de  pro- 
cessione  Spiritus  sancti  etiam  a  Filio  sive  1.  quod  tum  Joan,  lo,  269 
tum  in  symbolo  constantinopolitano  dicatur  Spiritus  s.  a  JPatre  pro- 
cedere  nulla  facta  Filii  mentione ;  sive  quod  2.  aliqui  patres  nega- 
rint,  Filium  dici  posse  Spiritus  sancti  principium  ;  sive  S.  quod  fre- 
quentius  dixerint,  Spiritum  s.  per  Filium  mitti,  apparere  etc,  quam 
ex  Filio  esse  et  procedere. 

Deinonstratio  p.  I.  Provocant  graeci  ad  Christi  verba  Joan.  15,  26: 
Cum  autem  venerit  Paraclitus,  quem  ego  mittam  vobis  a  Patre,  Spiritum  veri- 


Filii  et  Spiritus  s.  baptizemus  et  a  peccatis  mundemus. «  Cf.  Bickell  Zeitschr.  fiir 
kathol.  Theologie,  Innsbruck  1877  p.  303;  David  archiep.  syrus  in  Revue  de  1'Eglise 
grecque  unie  1888  p.  177,  ubi  testimonia  ecclesiae  syriacae  pro  dogmate  adducit.  In 
palimpsesto  divitis  Augiae  (Reichenau)  sec.  V.,  quo  continentur  missae  liturgiae 
gallicanae  reperitur  praefatio,  in  qua  legimus :  >Spiritus  sanctus  ex  Patre  et  Fiho 
mystica  processione  subsistens. «  Cf.  Mone  lateinische  und  griechische  Messen, 
Frankfurt  1859  p.  19. 

tatis,  qui  a  Patre  procedit,  ille  testimonium  perhibebit  de  me,  et  ad  verba  gemina 
symboli  constantinopolitani  (n.  164).  Sed  notetur 

1.  verba  Christi  et  symboli  esse  affirmantia,  non  excludentia.  »  Non  autem 
omnia,  inquit  Faustus  de  lib.  arb.  I,  6,  quae  tacentur,  negantur;* 

2.  tum  in  divinis  literis  tum  in  symbolis  saepe  uni  personae  divinae  ad- 
scribi,  quae  sine  controversia  communia  sunt  reliquis  personis:  ita  ex.  gr. 
omnipotentia  et  creatio  tribui  solent  Patri ; 

3.  vel  ex  his  verbis  demonstrari  posse  thesim  cum  A  u  g  u  s  t  i  n  o  tr.  99  in  Jo. 
n.  8 :  »  Si  ergo  et  de  Patre  et  de  Filio  procedit  Spiritus  s.,  cur  Filius  dixit : 
De  Patre  procedit  ?  Cur  putas,  nisi  quemadmodum  ad  eum  solet  referre  et  quod 
ipsius  est,  de  quo  et  ipse  est?  Unde  illud  est,  quod  ait:  Mea  doctrina  non  est 
niea,  sed  ejus,  qui  me  misit  (Joan.  7,  16).  Si  igitur  intelligitur  hic  ejus  doctrina, 
quam  tamen  dixit  non  suam,  sed  Patris :  quanto  magis  illic  intelligendus  est 
de  ipso  procedere  Spiritus  s.,  ubi  sic  ait :  De  Patre  procedit,  ut  non  diceret : 
De  me  non  procedit  ?  A  quo  autem  habet  Filius,  ut  sit  Deus  (est  enim  de  Deo 
Deus),  ab  illo  habet  utique,  ut  etiam  de  illo  procedat  Spiritus  s.,  ac  per  hoc 
Spiritus  s.,  ut  etiam  de  Filio  procedat,  sicut  procedit  de  Patre,  (Filius)  ab  ipso 
habet  Patre.«  Cf.  de  Trinit.  1.  15  n.  47  ;  c.  Maximin.  II,  14n.  1.  Eademratione 
argumentatur  conc.  florentinum  in  decreto  unionis  *). 

4.  Verba  symboli  esse  contra  macedonianos,  qui  ultro  concedentes  Spiri- 
tum  s.  a  Filio  esse,  sed  creatione,  ejus  a  Patre  processionem  negabant.  Hinc  con- 
cilium  inculcare  voluit,  Spiritum  s.  ob  suam  a  Patre  processionem  Filio  esse 
aequalem  (Jo.  8,  42)  et  ex  aequo  Patri  consubstantialem.  Hinc  etiam  Damasus 
in  suis  anathematismis  parum  ante  hoc  concilium  editis,  contra  eosdem  hae- 
reticos  statuit  (16):  »Si  quis  non  dixerit  Spiritum  ex  Patre  esse  vere  et  pro- 
prie  sicut  Filius  ex  divina  substantia  et  Deuin  verum  A.  S. ;  1 8  :  Si  quis  dixe- 
rit  Spiritum  s.  facturam  aut  per  Filium  factum,  A.  S.*    Ceterum 

5.  teste  Epiphanio  Ancor.  n.  121  haec  ubique  locorum  viguit  hujus 
articuli  expositio:  »Ita  porro  in  ipsum  (Spiritum  s.)  credimus,  quod  scil.  est 
Spiritus  sanctus,  Spiritus  Dei,  Spiritus  perfectus,  Spiritus  Paracletus,  increa- 
tus,  qui  ex  Patre  procedit  et  accipit  et  esse  creditur  ex  Filio. € 

175.  Secundum  haec  licebit explicare  ea,  quae  ex  Theodoro  mopsuest. 
et  Theodoreto  schismatici  adversus  dogma  catholicum  objiciunt.  Inculcare 
scil.  hi  scriptores  volebant  processionem  Spiritus  sancti  a  Patre  per  commu- 
nicationem  substantiae,  qualis  est  processio  Filii  a  Patre,  quam  negabant  pneu- 
matomachi;  et  negare  productionem  seu  creationem  ipsius  per  Filium, 
quam  illi  tuebantur:  non  vero  processionem  a  Filio,  quae  velut  consectarium 
consequitur  processionem  a  Patre. 

176.  Demonstratio  p.  II.  Concedimus,  non  deesse  patres,  qui  Filio 
rationem  principii  quadamtenus  abjudicent;  plures  tamen  sunt,  qui  eam 
ipsi  vindicant  (n.  17l).  Unde  patet  nomen  principii  nunc  pressius,  nunc  laxius 
accipi.    Qui  ergo  vindicant  Filio  praerogativam  principii,   hujus  nomine  com- 


l)  Apud  Denzinger  Ench.  n.  586.  Cf.  Anselmus  1.  c.  c.  19  ss. ;  P.  Da- 
m  i  a  n  u  s  opusc.  1  et  38  c.  6  s.  et  2,  in  quo  scribit :  ,  Cum  Filius  dicat :  Ego  et  Pater 
unum  sumus  (Joan.  10,  30),  quomodo  potest  Spiritus  s.  ab  eo,  quod  unum  est,  pro- 
cedere  et  non  procedere?*  et  egregia  P.  Chry  solani  ep.  med.  or.  de  proc.  s.  Spiri- 
tusn.  6  s.  (Mig.  162,  1021  ss.).   Cf.  Fran  zelin  th.  38. 

prehendunt  etiam  illud,  quod  estprincipium  de  principio ;  qui  vero  eam  illi  abju- 
dicant, nomine principii intelligunt principium  principale  quod  scil.  non  est 
ab  alio,  avapyov,  secundum  illud  Aristotelis  ap)(7]  ap^YjV  s/oooa  ooxiauap^yj. 

177.  DciUOnstratlO  p.  III.  Concesso  illo  vario  loquendi  modo,  quem 
in  thesi  indicavimus,  de  Spiritu  s.  relate  ad  Patrem  et  Filium,  dicimus  tamen 
1.  illum  non  esse  universalem  et  constantem,  nam  2.  non  desunt  plures 
patres  graeci,  qui  dicant,  Spiritum  s.  a  Filio  vel  ex  Filio  esse  et  procedere,  ut  patet 
ex  testimoniis  allatis ;  et  etiam  Spiritum  s.  a  Patre  effulgere,  proiundi,  mitti  etc. 
Neque  3.  eumobesse  dogmati  catholico,  cum  verba  profundi,  effalgere  etc.  in  divi- 
nis  aptum  non  fundent  sensum,  nisi  idem  significent  ac  procedere  vel  aeter- 
n.im  supponant  processionem.  Hinc  etiam  Filius  dicitur  splendor  gloriae  Patris 
Hebr.  1,  3.  Quod  autem  4.  frequentius  dicant  Spiritum  s.  esse  per  Filium 
quam  a  Filio,  non  exinde  repeti  debet,  quod  praepositio  per  abjudicet  ratio- 
nem  principii  Filio:  imo  eam  includit,  sicut  cum  Pater  dicitur  per  Filium 
omnia  creasse.  Significat  scil.  a.  sic  Filium  esse  principium  Spiritus  sancti, 
ut  ipse  non  sit  principium  avap^ov  sine  principio,  sed  principium  de  prin- 
cipio ;  b.  Patrem  et  Filium  non  esse  duo  principia,  quae  seorsim  ab  invicem 
spirent;  sed  C.  unum  principium  et  una  spiiatione  Spiritum  s.  spirare; 
(1.  processionem  non  esse  parallelam  generationi,  sed  in  hac  fundari,  cum  ea 
tendat  et  aspiret  in  spirationem:  adeo  ut  yhrpic,  productionis  divinarum  per- 
sonarum  absolvatur  in  spiratione  Spiritus  s.,  unde  hic  significanter  dicitur 
Spiritus  Veritatis,  qui a  Patre procedlt.  Cf.  Kleutgen  q.  3  c.  3  a.  2;  Schee- 
ben  §  118  praesertim  n.  875  ss.  De  Damasceno,  cujus  auctoritate  abu- 
tuntur  schismatici,  cf.  quae  annotavimus  opusc.  XLI  pag.  25.  34.  49. 

178.  Corollarium  I.  Cum  Spiritus  s.  ex  Patre  Filioque  procedat 
processione  substantiali,  de  eo  repeti  debent,  quae  de  Filio  statuimus  n.  146. 
163  scil.  Spiritum  s.  a  Patre  Filioque  distingui,  eisque  esse  consubstan- 
tialem  et  aequalem,  verumque  Deum,  sed  non  aotdikov  a  se  Deum. 

179.  Corollarium  II.  De  additamento  ^Filioque'-.  —  Cum  ergo  addita- 
mentum  Filioque  in  symbolo  veritatem  revelatam  contineat,  cumque  Ec- 
clesia  jus  habeat  non  quidem  aliam  fidem  praedicandi,  sed  eandem  aliter 
i.  e.  clariori  et  magis  explicita  ratione  proiitendi  et  enunciandi,  praeser- 
tim  urgente  necessitate  ad  pleniorem  fidei  declarationem :  injuria  graeci 
schismatici  Ecclesiam  latinam  incusant  corruptionis  symboli.  Opponunt 
quidem  graeci  schismatici decretum synodi  III.  ephesinae  et  IV.  chal- 
cedonensis:  „De(inivit  s.  et  universalis  synodus,  alteram  fidem  nulli 
licere  proferre  aut  conscribere  vel  componere  aut  sentire  aut  alios  docere. 
Eos  autem,  qui  audent  componere  fidem  alteram  aut  proferre  aut  docere, 
aut  tradere  alterum  symbolum  .  .  .  hos  si  episcopi  fuerint  aut  clerici, 
alienos  esse  episcopos  ab  episcopatu,  et  clericos  a  clero ;  si  vero  monachi 
aut  laici  fuerint,  anathematizari  eos."  Verum  respondemus,  hoc  decreto 
prohiberi;  ne  altera,  id  est  contraria  fides,  non  vero  ne  clarior  ejusdem 
fidei  expositio  proponatur;  vel  si  etiam  hoc  prohibitum  censeatur,  prohi- 
bitum  id  esse  personis  privatis,  non  ipsi  Ecclesiae,  ut  patet  ex  decreti  o  c- 

casione,  expoenis  adjectis,  quae  respiciunt  singulares  personas;  ex 
rei  natura,  cum  Ecclesia  sibi  adimere  non  possit  jus  ad  veritatis  reve- 
latae  tutelam  plane  necessarium ;  et  ex  f  a  c  t  i  s,  cum  Ecclesia  semper 
hoc  jus  exercuerit. 

Ita  hoc  decretum  jam  explicat  Cyrillus  alex.  in  ep.  ad  Acacium  meli- 
tinensem;  Eulogius  alex.  apud  Photium  cod.  227,  Ephraem  antioche- 
nusib.  cod.  228,  aliique  catholici  apud  Maximum  op.  II,  140  et  Paulinus 
aquilejensis  egregie  apud  Mansi  coll.  conc.  XIII,  833  ss.  Cf.  Lequien 
dissert.  1  inop.  Damasceni,  quierudite  ethistoriceprosequiturcontroversiam; 
Franzelinth.  41;  Perrone  cap.  5  prop.  2.  —  Non  satis  constat,  quinam 
fuerit  auctor  additamenti  JFilioque  in  symbolo.  Certum  tamen  videtur,  usum 
canendi  in  missa  symbolum  cum  particula  ^Filioque*  primum  invaluisse  in  ec- 
clesia  hispana,  quo  tempore  gothi  ejurata  haeresi  ariana  catholicam  fidem 
professi  sunt  a.  589  in  synodo  toletana  III.  Ex  Hispania  mos  iste  transiit  in 
Galliam,  deinde  inGermaniam,  demum  inltaliam.  Komani  pontificescircahunc 
usum  passive  se  habuerunt  usque  ad  Photii  tempora,  et  nonnisi  eo  temporis 
intervallo,  quod  a  Photio  ad  Mich.  Caerularium  effiuxit,  adjectam  in  romana 
ecclesia  fuisse  symbolo  illam  particulam  verosimilius  videtur,  cum  Benedictus 
VIII.,  adnitente  Henrico  imp.,  aegre  tamen,  indulserit,  ut  Romae  in  missa  sym- 
bolum  CP.  cum  illo  additamento  caneretur  (a.  1014). 

180.  Corollarium  III.  De  personarum  trinitate.  —  Cum  ex  toto 
capite  sequatur,  Patrem  esse  Deum  eumque  genuisse  Filium,  qui  Deus  quo- 
que  sit;  ex  Patre  vero  et  Filio  procedere  Spiritum  s.,  qui  pariter  verus 
sit  Deus,  cumque  revelatio  christiana  praeter  Patrem,  Filium  et  Spiritum 
s.  aliam  personam  divinam  non  cognoscat,  christiana  pietas  nullam  aliam 
glorificet,  quod  tamen  hujus  majestas  et  cum  aliis  tribus  personis  aequa- 
litas  prorsus  exigeret,  si  qua  alia  esset  persona  divina,  et  Ecclesia  nun- 
quam  non  abhorruerit  a  quaternitate :  manifesto  sequitur,  dogma  esse 
revelationis  christianae  tres  tantum  esse  personas  divinas  et  non  plures : 
profitendam  ergo  esse  in  unitate  naturae  personarum  trinitatem,  quod  te- 
nendum  est  in  primis  contra  Sabellium,  Noetum,  patripassianos,  Photinum, 
socinianos  et  generatim  contra  rationalistas.  Haec  personarum  pluralitas 
si  non  diserte  proposita,  saltem  adumbrata  dici  potest  in  veteri.Testa- 
mento,  si  hoc  in  lumine  novi  consideretur.  Insinuatur  nimirum  verbis 
Gen.  1,  26:  Faciamus  hominem  ad  imaginem  et  similitudinem  nostram; 
in  theophaniis,  in  quibus  Deus  verus  exhibetur  missus  a  Deo  vero; 
in  vaticiniis  m  e  s  s  i  a  n  i  s,  in  quibus  Messias  promissus  praedicatur  Deus ; 
in  descriptionibus  Sapientiae  Prov.  8,  22  ss.;  Sap.  7,  25  ss.;  Eccli.  24, 
5.  14,  quae  sistitur  ut  Deus  cum  distinctione  personali.  Cf.  Franzelin 
th.  6  ss.;  Scheeben  §  110. 

181.  Numerus  vero  personarum  seu  trinitas  adumbratur  secundam 
plures  patres  (opusc.  XVI,  178  ss.)  in  visione  Is.  6,  3,  qui  audivit  cherubim 
clamantes :  Sanctus,  sanctus,  sanctus  Dominus  Deus  exercituum  :  de  qua  scribit 

Ambrosius  de  fide  II,  12  n.  107:  »Quid  sibi  vult  sub  uno  nomine  sancti- 
tatis  t  r  i  n  a  repetitio  ?  Si  trina  repetitio,  cur  u  n  a  laudatio  ?  Si  una  laudatio, 
cur  trina  repetitio  ?  T  r  i  n  a  repetitio,  cur  nisi  quia  Pater  et  Filius  et  Spiritus 
s.  sanctitate  unum  sunt?  Non  dixit  semel,  neFilium  sequestraret ;  non  bis, 
ne  Spiritum  praeteriret;  non  quater.  ne  creaturas  conjungeret.  Et  ut  osten- 
deret  Trinitatis  unam  esse  Deitatem,  cum  tertio  dixisset:  sanctus,  sanctus, 
sanctus,  addidit  singulariter :  Dominus  Deus  Sabaoth.  Sanctus  igitur  Pater, 
sanctus  Filius,  sanctus  et  Dei  Spiritus.  Adoratur  igitur  Trinitas,  non  adorat; 
laudatur  Trinitas,  non  laudat  etc.«  Cf.  etiam  Is.  48,  16 ;  Kleutgen  q.  3  c.  2. 

Caput  II. 

De  unitate  in  Trinitate. 

182.  ThesiS  CXIY.  Quamvis  JPater  et  Filius  et  Spiritus  s.  tres 
sint  personae  divinae  distinctae  et  unaquaeque  sit  Deus,  unus  tamen 
est  Deus,  et  unitate  quidem  non  tantum  morali,  specifica  vel  in 
idea,  sed  physica,  numerica,  objectiva. 

Declaratio.  Dogma  catholicum  bene  expressum  habetur  in  con- 
fessione  fidei  a  Damaso  Paulino  antiocheno  ep.  missa  (a.  378  vel  379), 
in  symbolo  athanasiano:  „Deus  Pater,  Deus  Filius,  Deus  Spiritus  s., 
et  tamen  non  tres  dii,  sed  unus  est  Deus.  Ita  Dominus  Pater,  Dominus  Filius, 
Dominus  Spiritus  s.,  et  tamen  non  tres  Domini,  sed  unus  est  Dominus :  quia  si- 
cut  singillatim  unamquamque  personam  Deum  ac  Dominum  confiteri  chri- 
stiana  veritate  compellimur,  ita  tres  Deos  autDominos  dicere  catholica  reli- 
gione prohibemur ;"  in conc.  lateranensi IV., quod c.  1  statuit :  „Firmiter 
credimus  et  simpliciter  confitemur,  quod  unus  solus  est  verus  Deus  .  .  . 
Pater  et  Filius  et  Spiritus  s.,  tres  quidem  personae,  sed  una  essentia,  sub- 
stantia  seu  natura  simplex  omnino ; "  distinctissime  vero  et  plenissime  in 
decreto  conc.  f  1  o  r  e  n  t  i  n  i  pro  jacobitis.  Defendimus  unitatem  Dei  maxime 
contra  tr.itheitas,  qui  duce  Jo.  Philopono  opinabantur  pro  numero 
personarum  multiplicari  etiam  naturam  divinam.  Eundem  in  errorem  se- 
culo  XII.  lapsus  est  Joachimus  abbas,  secundum  quem  ea  tantum  est 
naturae  divinae  unitas,  qualis  humanae  seu  hominum,  moralis  scil.  et 
specifica.  Gontra  quos  tuemur  unitatem  Dei  non  collectivam  et  m  o  r  a- 
1  e  m,  quo  sensu  multi  homines  populus  unus,  plures  amici  anima  una  et 
cor  unum  sunt;  nec  specificam,  qua  natura  humana  est  una,  specie 
scil.  non  numero;  nec  idealem  tantum,  qua  plura  re  distincta  notione 
universali  ut  unum  apprehenduntur :  sed  unitatem  singularitatis, 
physicam,  numericam,  objectivam,  qua  Deus  unus  est  a  parte  rei  inde- 
pendenter  a  nostra  consideratione.  Quod  etiam  tenendum  est  contra  re- 
centiores  quosdam  Germaniae  theologos,  qui  in  meridiana  fidei  catho- 
licae  luce  numericam  naturae  divinae  unitatem  in  dubium  vocarunt. 

183.  Deinonstratio.  1.  Perfectissimam  Dei  unitatem  evidenter  do- 
cent  divinae  literae  et  quidem  multiplici  modo,  nam  a.  absolute  affirmant, 
Deum  esse  unum:  Audi  Israel,  Dominus  Deus  noster  Dominus  unus  est 
Deut.  6,  4  coll.  Marc.  12,  29;  Rom.  3,  30  etc;  b.  id  inculcant  formulis 
negantibus:  Scito  ergo  hodie  et  cogitato  in  corde  tuo,  quod  Dominus  ipse 
sit  Deus  in  coelo  sursum  et  in  terra  deorsum,  et  non  sit  alius  Deut.  4,  39 
coll.  3.  Reg.  8,  60 ;  Is.  44,  6  s.  etc. ;  c.  formulis  excludentibus :  Et  cogno- 
scant,  quia  nomen  tibi  Dominus,  tu  solus  Altissimus  in  omni  terra  Ps.  82, 
19  col.  4.  Reg.  19,  15  ss.;  d.  id  repetunt  formulis  excludentibus  simul  et 
negantibus  Deut.  32,  39 :  Videte,  quod  ego  sim  solus  et  non  sit  alius  Deus 
praeter  me;  e.  id  significant  adhibita  figura  interrogationis  2.Reg.  22,32: 
Quis  est  Deus  praeter  Dominum,  aut  quis  fortis  praeter  Deum  nostrum  ? 
f.  id  demonstrant  formulis  comparativis,  quibus  ita  unum  esse  Deum 
docent,  ut  nemo  cum  eo  conferri  possit  Ex.  8,  10 :  Non  est  sicut  Dominus 
Deus  noster;  g*.  id  tandem  docent,  cum  gloriam,  opera  proprietatesque 
divinas  ita  adscribunt  Deo,  ut  fas  esse  negent,  alteri  cuipiam  illa  tribuere : 
Non  est  sanctus,  ut  est  Dominus:  neque  enim  est  alius  extra  te  et  non  est 
fortis  sicut  Deus  noster  1.  Reg.  2,  2;  Luc.  18,  19;  1.  Tim.  6,  15.  Accedit 
h.  probatio  ex  forma  baptismi  Matth.  28,  19  n.  168.  Hac  methodo  jam 
utitur  Cerealis  ep.  in  lib.  adv.  Maximinum  arianum  c.  2  ostendens  Pa- 
trem,  Filium  et  Spiritum  sanctum  unum  esse  Deum  x). 

2.  Eadem  veritas  probatur  ex  ipso  dogmate  catholico  de  genera- 
t i o n e  Filii  etprocessione  sancti  Spiritus ;  revelatio  enim  docet,  Pa- 
trem  vere  genuisse  Filium,  et  Spiritum  sanctum  ab  utroque  procedere. 
Posita  autem  generatione  Filii  et  processione  sancti  Spiritus,  necessario 
consequitur,  unam  eandemque  numero  esse  naturam  divinam  Patris  et 


*)  Probari  potest  thesis  etiam  ex  1.  Joan.  5,  7:  Tres  sunt,  qui  testimonium  dant 
in  coelo,  Pater,  Verbum  et  Spiritus  s. :  et  hi  tres  unum  sunt,  de  quo  textu  pluribus  dif- 
ficultatibus  criticis  et  exegeticis  obnoxio  (cf.  1. 1.  n.  182  *)  erudite  disputat  em.  card. 
Franzelin  th.  4.  5.  Ex  ordine  statuit  1.  Ecclesiae  competere  jus  declarandi  quod- 
nam  sit  verbum  Dei  divinitus  inspiratum ;  2.  conc.  tridentinum  declarasse  omnes 
libros  s.  Scripturae  cum  omnibus  suis  partibus,  prouti  in  editione  vulgata  habentur, 
verbum  Dei ;  3.  nomine  partium  ex  concilii  scopo  intelligendos  esse  textus  dog- 
maticos ;  ideoque  4.  et  hunc  textum  p  a  r  t  i  s  nomine  esse  intelligendum ;  eum  5.  re- 
periri  in  codd.  antiquis  versionis  latinae,  apud  plures  scriptores  vetustos  Hispaniae, 
Galliae,  Italiae,  jam  apud  Cyprianum  et  Tertullianum  ;  6  adversarios  non  posse  de- 
monstrare  hujus  textus  interpolationem,  cum  contra  ejus  omissio  in  pluribus  codd. 
et  apud  patres  facile  explicetur;  7.  sensum  v.  5  et  6  esse,  J.  Christum  significari  ve- 
rum  hominem  effusione  aquae  et  sanguinis  in  cruce  et  testimonio  Spiritus  sancti  (per 
apostolos),  et  demonstrari,  quod  sit  veritas,  verus  homo  verusque  Deus ;  8.  v.  7  et  8 
proponi  testimonium  in  coelo  pro  divinitate  et  testimonium  in  terra  pro  humanitate ; 
et  v.  7  significari  duplex  testimonium  de  veritate  testanda :  Jesus  est  Filius  Dei,  ver- 
bale,  testimonium  dant,  et  reale  unum  sunt ;  9.  lectionem  v.  8  probabiliorem  esse  in 
unum  sunt;  ideoque  non  esse  inter  v.  7  et  8  parallelismum  verbalem,  nedum  realem. 

Filii  et  Spiritus  sancti,  quod  ita  concilium  lateranenselV.  cap.  2. 
,Damnamus,  probat:  „Pater  ab  aeterno  Filium  generando  suam  substan- 
tiam  ei  dedit .  .  .  ac  dici  non  potest,  quod  partem  substantiae  suae  illi 
dederit  et  partem  ipse  sibi  retinuerit:  cum  substantia  Patris  indivisibilis 
sit,  utpote  simplex  omnino.  Sed  nec  dici  potest,  quod  Pater  in  Filium 
transtulerit  suam  substantiam  generando,  quasi  sic  dederit  eam  Filio, 
quod  non  retinuerit  ipsam  sibi,  alioquin  desiisset  esse  substantia.  Patet 
ergo,  quod  sine  ulla  diminutione  Filius  nascendo  substantiam  Patris  ac- 
cepit,  et  ita  Pater  et  Filius  eandem  habent  substantiam."  Quae  de  Spiritu 
sancto  quoque  repeti  possunt. 

3.  Probatur  illustri  patrum  suffragio.  Verum  cum  hi  ipsi  tritheismi 
accusentur,  data  opera  de  eorum  doctrina  disseremus  *). 

184.  Thesis  CXV.  Summa  injuria  patres  tritheismi  accusan- 
tur,  cum  potius  eorum  suftragio  una  singularisque  Tatris  et  Filii 
et  Spiritus  sancti  natura  et  essentia  comprobetur, 

Deinonstratio.  1.  Patres  non  solum  uno  ore,  maxime  cum  primum 
symboli articulum explicant, unumetunicum  esse Deum  docent :  verum 
etiam  omnis  generis  argumentis  dualismum  et  polytheismum  refellunt 
probantque  Deum  esse  unum  ex  unitate  mundi,  ex  notione  ultimi  finis, 
entis  summi,  infjniti,  simplicissimi,  quod  citra  compositionem  multiplicari 


!)  Cf.  testimonium  martyrum  opusc.  XIII,  10  ss. ;  Franzelin  th.  3  de  Deo 
trino ;  Kleutgen  q.  2  c.  3,  in  primis  Katschthaler  Zwei  Thesen  fur  das  all- 
gemeine  Concil  p.  1,  qui  etiam  in  sua  theol.  dogmat.  t.  1  pag.  136  s.  in  annot.  dili- 
genter  omnes  Ecclesiae  definitiones  de  hoc  argumento  exhibet  et  expendit.  Ad  illu- 
strandam  confirmandamque  doctrinam  catholicam  adducemus  cap.  1  schematis  con- 
stit.  dogmaticae  de  doctrina  cath.  reformati  et  patribus  conc.  vaticani  propositi  (cf. 
coll.  lacensis  conc.  VII,  553),  quod  ita  habet:  ^Mysteriorum,  quae  fide  illuminati 
profitemur,  omnium  supremum  ipse  Deus  est,  unus  in  essentia,  trinus  in  personis, 
Pater,  Filius  et  Spiritus  sanctus.  Haec  beata  Trinitas  secundum  sinceram  catholicae 
fidei  veritatem  unus  est  Deus,  propterea  quod  essentia  seu  substantia  tribus  personis 
communis  re  et  numero  una  est.  Pater  enim  ab  aeterno  Filium  generat,  non  aliam 
suae  aequalem  essentiam  emanatione  producendo,  sed  ipsam  suam  simplicissimam 
essentiam  communicando :  pariterque  Spiritus  s.  non  multiplicatione  essentiae,  sed 
ejusdem  essentiae  singularis  communicatione  a  Patre  et  Filio  tamquam  ab  uno  prin- 
cipio  una  spiratione  aeterna  procedit.  Haec  igitur  una  numero  essentia  seu  natura 
veraciter  est  Pater,  Filius  et  Spiritus  s.  tres  simul  personae  et  singillatim  quaelibet 
earundem:  ita  ut  personae  inter  se  realiter  distinctae  sint,  natura  autem  seu  essentia 
unum  idemque  sint. «  Subjiciuntur  deinde  adversus  guntherianorum  errores  canones : 
,1.  Si  quis  dixerit,  sicut  tres  personas,  ita  et  tres  essentias  seu  substantias  in  Deo 
esse,  A.  S.  2.  Si  quis  dixerit,  divinam  substantiam  non  numero,  sed  specie  seu  qua- 
litate  trium  personarum  unam  eandemque  esse,  A.  S.  3.  Si  quis  dixerit,  Trinitatem 
unum  Deum  esse  non  propter  unius  substantiae  singularitatem,  sed  propter  Dei 
trium  substantiarum  aequalitatem  et  personarum  ad  se  invicem  relationem, 
A.  S.« 

nequit,  omnipotentis,  veritatis  *)  etc,  quae  evidenter  supponunt  et  probant 
unitatem  Dei  non  specificam,  sed  n  u  m  e  r  i  c  a  m.   Quare 

2.  nullus  erit  patrum,  qui  non  assentiat  Basilio  dicenti  ep.  189 
n.  2,  „se  anathematizare  quemque,  qui  tres  deos  dicit,  ac  eum  ne 
christianum  quidem  judicare ;"  neque  unquam  apud  eos  occurrit  formula 
tres  dii;  ideoque  Vigilius  tapsensis  de  Trin.  1.  6:  „Maledictus,  inquit, 
qui  propter  tria  nomina  personarum  tres  deos  aut  tres  substantias  aut 
tres  spiritus  confitetur.  Fiat,  Fiat !"  Atqui  admissa  sola  unitate  s  p  e  c  i- 
fica  impune,  imo  verissime,  liceret  dicere  tres  deos,  sicut  multi  dicuntur 
homines ;  nec  citra  contradictionem  potuissent  patres  accusare  arianos 
polytheismi,  cujus  ipsi  fuissent  rei.  Quod  si  propter  summam  naturae 
aequalitatem  dicendae  essent  tres  personae  u  n  u  s  Deus :  quare  non  liceret 
etiam  tres  personas  dicere  u  n  a  m  personam  ? 

3.  Plane  ad  rem  est  Gregorii  nysseni  doctrina  or.  catech.  c.  3: 
,.Judaicum  dogma  (de  una  natura  et  una  persona  divina)  cum  Verbi  pro- 
fessione  tum  fide,  quae  est  in  Spiritum  s.,  evertitur,  et  gentilium  in  multos 
deos  distracta  superstitio  per  hoc  exstinguitur,  quod  inane  commentum 
multitudinis  naturae  singularitas  excludit.  Rursus  igitur  e  judaica  per- 
suasione  naturae  unitas  (Ivdt7]<;)  maneat,  ex  gentili  autem  errore  sola 
discretio  hypostaseon,  et  utrinque  congruenti  remedio  impia  curetur 
opinio.  Est  enim  velut  medicina  quaedam  iis,  qui  circa  unum  aberrant, 
Trinitatis  numerus :  iis  vero,  qui  in  multitudinem  dispersi  sunt,  unitatis 
ratio  2)."  Quibus  vix  opportunius  quidquam  ad  rem  nostram  dici  potuit. 

4.  Sicut  patres  arianos  polytheismi  accusabant,  ita  vicissim  ariani 
catholicis  sabellianismnm  objiciebant:  cf.  Hilarius  de  Trin.  X,  5.  At- 
qui  talis  accusatio  omni  caruisset  fundamento,  si  patres  tritheismo  favissent: 
non  vero  si  patres  tres  quidem  admiserunt  personas,  sed  unam  tantum  sin- 
gularemque  substantiam ;  hac  enim  admissa  vix  apparet,  quomodo  personae 
divinae  realiter  distingui  possint. 

5.  Huc  spectat  controversia  inter  catholicos,  num  liceat  dicere  una  oosia 
et  tres  dkogiolgsic,  ;  quae  formula  inde  nonnullis  suspecta  videbatur,  quod  hy- 
postasis  nomine  intelligebant  substantiam :  de  qua  cf.  H  i  e  r  o  n  y  m  u  s  ep.  15 
n.  3.  4:  Athanasius  ep.  syn.  ad  antioch.  n.  5.  6.  Idcirco  etiam 

6.  passim  inculcant,  unitatem  in  Trinitate  summum  esse  mysterium. 
»Nullo  sermone,  inquit  Grregorius  nyss.  1.  c,  declarari  potest  ineffabilis  pro- 
funditas  mysterii,  quomodo  res  eadem  et  numerabilis  est  et  numerum  fugit, 
et  cernitur  in  distinctibne  et  in  monade  intelligitur  et  distinguitur  hypostasi 
et  non  dirimitur  subjecto  (rcj)  D7ro%£iuivu)  i.  e.  natura,  quae  subesse  concipitur 
distinctis  hypostasibus).  Porro  alius   est  ille,   cujus   est  Verbum   et  Spiritus; 


!)  Cf.  Passaglia  comment.theol.il.  §  5  ss. ;  Petavius  I,  3  ss. ;  11,8; 
Scheeben  §  82.   Speciminis  gratia  lege  DamascenumF.  0.  I,  5. 

2)  Cf.  quoque  Gregorius  naz.  or.  20  n.  5.  6 ;  or.  21  n.  13 ;  or.  25  n.  16 ;  or.  38 
n.  8  et  or.  45  n.  4;  Fulgentius  ep.  8  cc.  11.  12  opusc.  XLV. 

sed  ubi  in  his  conceperis  distinctionem,  vicissim  naturae  unitas  partitionem 
non  admittit.*  Atqui  nullum  est  mysterium  plurium  unitas  moralis  vel  spe- 
cifica  et  secundum  considerationem. 

7.  Patres  passim  rationem  reddunt,  quare,  etsi  tres  sunt  personae,  unus 
tamen  sit  Deus.  Atqui  hanc  non  repetunt  ex  unitate  speciei,  sed  quod  Pater 
Filio  et  cum  Filio  Spiritui  s.  sine  divisione,  partitione  etc.  communicaverit 
totam  substantiam.  Evidenter  igitur  unam  in  tribus  personis  admittunt  sub- 
stantiam.  Hinc  docent  etiam,  perire,  si  duo  ingeniti  essent,  dogma  monarchiae 
i.  e.  unitatis  Dei ;  atque  inferunt,  personas  ab  invicem  distingui,  sed  nullatenus 
separari,  cum  glutine  ejusdem  substantiae  cohaereant.  »Neque  tres  hypostases, 
inquit  Athanasius  in  expos.  fidei  n.  2,  per  seipsas  divisas  (u,e|xepia[i§va<; 
%a#3  saoras),  ut  in  hominibus  pro  natura  corporum  accidit,  fas  est  in  Deo 
cogitare,  ne  ut  gentes  deorum  multitudinem  inducamus  :  sed  sicut  fluvius, 
qui  ex  fonte  genitus  ab  eodem  non  separatur,  quamvis  duae  sint  illorum  figurae 
duove  nomina  (56o  o^jjLata  %ai  dbo  6vd[iara).  —  Ita  etiam  Cyrillus  alex. 
dial.  6  de  Trinit. :  »Non  enim  secernitur  Pater  a  Filio,  sicut  angelus  ab  angelo, 
neque  sicut  nobiscum  aliquis  ab  aliquo  totus  a  toto  distinctus  est . . .  alioquin 
duo  essent  dii,  cum  tamenuna  et  sola  intelligatur  deitas  ; <<c  episcopi  africani 
in  lib.  fidei  Hunerico  regi  oblato  n.  6  S.  (opusc.  XXII,  175  ss.) ;  Tertullia- 
nus  adv.  Praxeam  c.  2;  sed  praeclarissime  Dionysius  rom.  (t  269),  cujus 
doctrinae  aureum  fragmentum  nobis  asservavit  s.  Athanasius  de  decr. nic. 
syn.  n.  26,  in  quo  inter  alia  statuit:  »Porro  aequum  fuerit  etiam  adversus 
illos  dicere,  qui  augustissimam  Ecclesiae  Dei  praedicationem,  monarchiam, 
inquam,  dividunt  et  discindunt  et  distribuunt  in  tres  aliquas  virtutes  et  di- 
visas  hypostases  et  tres  entitates  .  .  .  qui  e  diametro,  ut  ita  loquar,  opponuntur 
Sabellii  sententiae.  Illius  enim  impietas  in  eo  consistit,  quod  Filium  dicat 
esse  Patrem  et  vicissim ;  hi  vero  tres  deos  aliquo  modo  praedicant,  cum  in 
tres  hypostases  invicem  alienas  omnino  separatas  dividunt  sanctam  unitatem. 
Necesse  est  enim  divinum  Verbum  Deo  universorum  esse  unitum  et  Spiritum 
s.  in  Deo  manere  et  vivere  et  denique  omnino  necessarium  est  divinam  Trini- 
tatem  in  unum  quasi  quendam  verticem,  Deum  universorum  omnipotentem 
dico,  reduci  et  colligi.  Nam  insani  Marcionis  doctrina,  quae  monarchiam  in 
tria  principia  secat  et  dividit,  diabolica  est  .  .  .  Hi  (Christi  discipuli)  bene 
sciunt,  Trinitatem  quidem  in  divina  Scriptura  praedicari,  tres  vero  deos  neque 
in  V.,  neque  in  N.  T.  doceri.* 

8.  Inferunt  tres  personas  non  tantum  consideratione,  sed  re  esse 
unum Deum.  „Nobis unus Deus est, inquit  Gregorius  naz.  or.  31  n.  14 ss. : 
quoniam  una  Deitas  .  .  .  Quid  autem,  dixerint  fortasse,  nonne  apud  eth- 
nicos  quoque  deitas  una  est,  ut  docent,  qui  plenius  apud  illos  perfectius- 
que  philosophantur,  et  apud  nos  genus  universum  nonne  humanitas  una, 
nihilominus  tamen  multi  sunt  dii  et  non  unus,  sicut  etiam  (multi)  homi- 
nes?  At  in  his  communitas  habet  unitatem  solum  ratione  consideratam, 
singularia  autem  plurimum  inter  se  divisa  sunt . . .  Nostrum  (dogma)  non 
ita  habet,  nec  pars  haec  Jacob  (Jer.  10,  16),  ait  meus  theologus;  sed 
unumquodque  eorum  (unaquaeque  persona  divina)  cum  altero  non  minus 
unitatem  habet  quam  secum  ipso  identitate  essentiae  et  potentiae  (t<j>  xaoi^ 

ryjs  ooaias  xal  fjjc  Sova[isw<;).u   Cf.  infra  n.  190  a.  et  Jo.  Damascenus 
n.  193;  Fulgentius  ep.  14  n.  6  opusc.  XLVI. 

9.  Illustrant  ss.  Trinitatis  unitatem  comparatione  cum  mysterio  in- 
carnationis;  sicut  enim  in  hocest  aliud  et  aliud,  non  alius  et  alius: 
ita  vicissim  in  ss.  Trinitate  est  alius  et  alius,  non  aliud  et  aliud.  Atqui 
illa  loquendi  ratione  inculcant  singularitatem  personae  in  Christo.  Ergo 
et  hac  exprimunt  singularitatem  naturae  in  Deo.  De  hac  comparatione 
cf.  egregie  disserentem  Vincentium  lirin.  commonit.  c.  13  (opusc.  IX, 
180)  et  Damascenum  de  F.  0.  III,  5. 

10.  Denique  multiplici  similitudine  conantur  patres  illustrare  unita- 
tem  numericam  in  Trinitate, inter  quos eminet  Augustinus,  qui  passim 
in  suis  operibus,  praesertim  1.  IX.  de  Trin.,  provocat  ad  Trinitatis  vesti- 
gium,  quocf  reperitur  in  anima  humana.  „Est  quaedam  imago  Trinitatis, 
ita  ille  n.  18,  ipsa  mens  et  notitia  ejus,  quod  est  proles  ejus  ac  de  se  ipsa 
verbum  ejus,  et  amor  tertius,  et  haec  tria  unum  atque  una  substantia ; 
nec  minor  proles,  dum  tantum  se  novit  mens,  quanta  est:  nec  minor 
amor,  dum  tantum  se  diligit,  quantum  novit  et  quanta  est."  Cf.  Ansel- 
mus  monol  67  ss.;  de  fide  Trin.  c.  8;  opusc.  VI,  141  a. 

185.  Tliesis  CXVI.  JEx  asserta  unitate  naturae  divinae  sponte 
sua  consequitur  1,  tres  divinas  personas  esse  consubstantiales ;  2. 
esse  coaequales,  3.  sibique  mutuo  inexsistere  seu  perichoresis  (cir- 
cumincessionis)  nexu  vinciri. 

Declaratio  p.  I.  Non  inutile  erit  accuratius  de  consubstantialitate  di- 
vinarum  personarum  disserere,  cum  patres  sec.  IV.  pro  defensione  hujus  dog- 
matis  ac  vocis  too  ojjlooocloo  ad  profusionem  usque  sanguinis  certaverint: 
ariani  vero  totum  commoverint  orbem,  ut  vel  hanc  vocem  e  symbolo  elimi- 
narent.  Quare  notetur  1.  usum  hujus  vocis  relate  ad  personas  divinas  anti- 
quiorem  esse  concilio  nicaeno,  ut  constat  ex.  gr.  ex  Dionysio  alex.  ep.  ad 
Dionysium  rom.  (c.  a.  26 0),  in  qua  de  quibusdam  literis  disserens  subdit: 
»In  quibus  mendacii  convici  etiamillud,  quod  adversum  me  proferunt,  me  scil. 
non  asserere,  Christum  6[ioo6atov  esse  Deo.  Etiamsi  enim  dicant,  hanc  vocem 
meis  in  scripturis  se  non  invenisse,  nihilominus  argumentationes  meae,  quas 
reticuerunt,  ab  hoc  sensu  minime  sunt  alienae. « 

2.  Suspecta  igitur  videri  debet  damnatio  synodi  antiochenae  a.  269,  quae 
hanc  vocem  reprobasse  fertur.  Quam  si  reprobavit,  certo  nonnisi  in  sensu 
Pauli  samosateni  et  sabellianorum  rejecit.  »Dixerunt  enim  (Pauli  asseclae), 
scribit  Basilius  ep.  52  n.  1,  consubstantialis  voce  exhiberi  notionem  sub- 
stantiae  et  eorum,  quae  ex  substantia,  adeo  ut  divisa  substantia  appellationem 
consubstantialis  conciliet  iis,  in  quae  divisa  est *). « 


!)  Cf.  H  i  1  a  r  i  u  s  de  Trin.  IV,  4 ;  de  synodis  n.  68.  81.  Juxta  Epiphanium 
Paulus  samos.  voce  hac  usus  videtur  eo  sensu,  quo  excluditur  dualitas  hypostaseon. 
Cf.  Petavius  IV,  5  cum  an.  Zaccaria;  Hefele  Conciliengesch.  I,  140  ed.  2,  cui 
videtur  genuina  damnatio  vocis  conc.  antiocheno  tributa. 

Hurter,  Compend.  theologiae  II,  9.  ed.  11 

3.  Non  ea  est  hujus  vocis  insita  vis,  ut  significet  unam  numero  singu- 
laremque  esse  eorum  naturam,  quae  6|xoo6aia  dicuntur ;  potest  enim  significare 
horum  in  natura  unitatem  tantum  specificam;  quocirca  Christus  a  concilio 
chalcedonensi  dicitur  etiam  nobis  consubstantialis.  Tamen 

4.  ad  Deum  translata  propter  conditionem  subjecti  unitatem  significat 
singularitatis  simulque  omnem imperfectionem  excludit  creaturarum  pro- 
priam,  quae  consubstantiales  dicuntur. 

5.  Cum  autem  hac  voce  aptissime  exprimatur  dogma  revelatum,  immerito 
ariani  eam  recipere  recusant,  quod  in.s.  Scripturis  non  legatur.  Merito  enim 
respondet  Augustinu3  ep.  174:  »Quid  est  contentiosius,  quam  ubi  de  re 
constat,  certare  de  nomine?*  et  iterum  ep.  88:  »Et  si  verbum  scriptum  in 
lege  ipsum  non  invenitur,  res  ipsa  tamen  invenitur. € 

186.  Demonstratio  p.  I.  Tres  personas  divinas  consubstan- 
t  i  a  1  e  s  esse,  ex  omnibus  hucusque  dictis  adeo  est  evidens,  ut  ulteriori 
demonstratione  non  indigeat.  Textum  illum  tantum  expendemus,  quo 
ad  consubstantialitatem  Filii  cum  Patre  comprobandam  prae  ceteris  pa- 
tres  utuntur,  quique  legitur  Joan.  10,  28  ss. :  Et  ego  vitam  aeternam  do  eis 
(ovibus  meis) :  et  non  peribunt  in  aeternum,  et  non  rapiet  eas  quisquam  de 
manu  mea.  Pater  meus  quod  dedit  mihi  majus  omnibus  est x) :  et  nemo  po- 
test  rapere  de  manu  Patris  mei.  Ego  et  Pater  unum  sumus:  quibus  1.  sat 
clare  significatur  eandem  esse  Patris  et  Filii  virtutem,  cum  ex  aequo  di- 
catur,  neminem  posse  oves  rapere  de  manu  Patris  et  de  manu  Filii.  „Si 
autem  eadem  est  virtus,  infert  Ghrysostomus  in  Joan.  hom.  61  n.  2, 
manifestum  quod  eadem  et  natura." 

2.  Rationem  redditurus  identitatis  potentiae  subdit  Christus:  Ego  et 
Pater  unum  sumus.  Jam  vero,  subjicit  Augustinus  contra  serm.  ar.  n.  7 : 
,,Quis  ferat,  si  quantuscunque  homo  ac  quaelibet  adeo  creatura  dicat : 
Ego  et Deus  unum  sumus ?"  —  „Si  minor Filius  esset,  inquit Ghrysosto- 
mus  ibidem,  temerarium  esset  dictum." 

3.  Gonfirmatur  illatio  interpretatione  judaeorum  v.  31  ss.,  qui  ar- 
reptis  lapidibus  voluerunt  lapidare  Ghristum  propter  blasphemiam,  quod 
se  faceret  Deum,  v.  33 :  De  bono  opere  non  lapidamus  te,  sed  de  blasphe- 
mia:  et  quia  tu,  homo  cum  sis,  facis  te  ipsum  Deum.  Unde  Augustinus 
in  Jo.  tr.  48  n.  8:  „Eccejudaei  intellexerunt,  quod  non  intelligunt  ariani. 
Ideo  enim  irati  sunt,  quoniam  senserunt,  non  posse  dici:  Ego  et  Pater 
unum  sumus,  nisi  ubi  aequalitas  est  Patris  et  Filii." 


*)  Ita  a  Tertulliano  usque  semper  lgctum  est  in  Occidente.  Lectio  vero 
graeca  communis  est  b  iwc-rjp  jiou  o?  SeBwxsv  fiot  scil.  has  oves,  7tdvxo)v  jjlsiCwv  ecttv 
i.  e.  est  omnium  maximus.  In  verbis  Vulgatae :  Pater  meus  quod  dedit  mihi  syntaxis 
inversa  est  atque  legendum :  Quod  Pater  meus  mihi  dedit,  scil.  natura  divina,  majus 
omnibus  est. 

4.  Ghristus  judaeorum  interpretationem  non  corrigit,  ut  debuit,  si 
fuisset  falsa :  verum  eos  in  eadem  confirmat,  dum  constanter  Deum  Patrem 
suum  appellat,  se  ejus  Filium  dicit,  se  Patris  opera  facere  ac  se  in  Patre 
esse,  ut  Pater  in  ipso  est,  testatur.  Si  non  facio,  inquit  v.  37,  opera  Patris 
mei,  nolite  credere  mihi.  Si  autem  facio,  et  si  mihi  non  vultis  credere,  operi- 
bus  credite,  ut  cognoscatis  et  credatis,  quia  Pater  in  me  est  et  ego  in  Patre. 

5.  Confirmatur  haec  explicatio  suffragio  patrum,  inter  quos  praecellunt 
Hilarius  de  Trin.  VII,  22  ss.;  VIII,  5,  Chrysostomus  1.  c.  et  Augu- 
stinus,  qui  scribit  tr.  36  in  Jo.  n.  9:  »Utrumque  audi  et  unum  et  sumuset 
a  Charybdi  et  a  Scylla  liberaberis.  In  duobus  istis  verbis  quod  dixit  unum, 
liberat  te  ab  Ario:  quod  dixit  sumus,  liberat  te  a  Sabellio.  Si  unum,  non 
ergo  diversum;  si  sumus,  ergo  et  Pater  et  Filius.  Sumus  enim  non  diceret  de 
u  n  o,  sed  et  unum  non  diceret  de  diverso. «  —  Quod  si  qui  patres  contra  s  a- 
bellianos  disputantes  verba  Ego  et  Pater  unum sumus  intellexisse  videntur 
de  unitate  morali  consensionis,  voluntatis,  prae  oculis  habeatur  Hilarii  do- 
ctrina  VIII,  19:  » Non  negamus  unanimitatem  inter  Patrem  et  Filium ;  nam 
hoc  solent  haeretici  mentiri,  ut  cum  solam  concordiam  ad  unitatem  (scil.  hanc 
explicandam)  non  recipimus,  discordes  eos  a  nobis  affirmari  loquantur.  Sed 
audiant,  quam  a  nobis  unanimes  non  negentur.  Unum  sunt  Pater  et  Filius 
n  a  t  u  r  a,  honore,  virtute :  nec  natura  eadem  potest  velle  d  i  v  e  r  s  a. « 

187.  Demonstratio  p.  II.  Tres  personas  divinas  coaequales  esse 
profitemur  in  symbolo  athanasiano:  „Et  in  hac  Trinitate  nihil  prius 
aut  posterius,  nihil  majus  aut  minus :  sed  totae  tres  personae  coaeternae 
sibi  sunt  et  coaequales."  Quod  sponte  sua  sequitur  ex  singularum  divini- 
tate,  quae  est  infinitae  perfectionis.  Quare  nequit  una  esse  alia  perfectior. 
Nominatim  id  de  Filio  docet  Paulus  Phil.  2, 6 :  Qui  cum  in  forma  Dei  esset, 
non  rapinam  arbitratus  est  esse  se  aequalem  Deo ;  et  ex  notione  gene- 
r a t i o n i s  infertur  (cf.  n.  146 3).  Imo  secundum  Augustinum  de  Trin. 
VII,  8,  „tantus  est  vel  solus  Pater,  vel  solus  Filius,  vel  solus  Spiritus  s., 
quantus  est  simul  Pater,  Filius  et  Spiritus  s."  Ideo  Damasus  inter 
anathematismos  in  synodo  romana  (a.  378  vel  379)  editos  decernit  (21): 
„Si  quis  tres  personas  non  dixerit  veras  Patris  et  Filii  et  Spiritus  s.  ae- 
quales,  semper  viventes,  omnia  continentes,  visibilia  et  invisibilia,  omnia 
potentes,  omnia  judicantes,  omnia  vivificantes,  omnia  facientes,  omnia 
quae  sunt  salvanda  salvantes,  A.  S." 

188.  Nec  obsunt  proprietates  personales,  quibus  personae  realiter 
ab  invicem  distinguuntur,  de  quibus  duplex  est  sententia.  Alii  enim  negant, 
illas,  quatenus  ab  essentia  virtute  distinguuntur,  veram  perfectionis  rationem 
habere,  cum  tota  perfectio,  quae  personis  divinis  inest,  sit  formaliter  ab  es- 
sentia,  non  vero  a  relationibus.  Ita  B  a  n  e  z,  Molina,  Gonet,  Petavius 
VI,  7;  Becanus  c.  2  q.  6,  qui  eam  sententiam  pluribus  theologis  tribuit,  et 
s.  Thomae  de  pot.  q.  2  a.  5  ;  q.  10  a.  1  ad  17,  ubi  statuit:  »Auctoritas  Patris 
non  est  aliud  quam  relatio  principii.  Secundum  relationem  autem  non  dicitur 

aliquid  aequale  vel  inaequale,  sed  secundum  quantitatem,  ut  Augustinus  dicit; 
et  propter  hoc  Filius  non  est  inaequalis  Patri;«  l.p.  q.  42  a.  4  ad  2:  »Pater- 
nitas  est  dignitas  Patris,  sicut  et  essentia  Patris.  Nam  dignitas  est  absoluta 
et  ad  essentiam  pertinet.  Sicut  igitur  eadem  essentia,  quae  in  Patre  est  pa- 
ternitas,  in  Filio  est  filiatio ;  ita  eadem  dignitas,  quae  in  Patre  est  paternitas, 
in  Filio  est  Filiatio.  Vere  ergo  dicitur,  quod  quidquid  dignitatis  habet  Pater, 
habet  Filius  ;  nec  sequitur :  paternitatem  habet  Pater ;  ergo  paternitatem  habet 
Filius.  Mutatur  enim  quid  in  ad  aliquid.  Eadem  enim  est  essentia  et  dignitas 
Patris  et  Filii,  sed  in  Patre  est  secundum  relationem  dantis,  in  Filio  secun- 
dum  relationem  accipientis. «  His  accensendi  sunt  Kleutgen,  qui  1.  2  q.  5 
c.  2  a.  1  statuit  de  aequalitate  personarum  esse  judicandum  ex  iis,  quae 
absolute  personis  conveniant,  non  ex  iis,  quae  relative.  Relationibus 
enim  personae  distinguuntur :  distinctio  autem  non  facit  res  inaequales,  sed 
plures.  Quare  personales  proprietates  non  tam  sunt  plures  perfectiones, 
quam  plures  rationes,  quibus  una  perfectio,  quae  est  ipsa  divina  essentia, 
manifestatur ;  Billot  comment.  in  1.  p.  s.  Thomae  q.  28:  »Relatio  realis, 
qua  parte  dicit  in,  ponit  perfectionem  (propter  identitatem  cum  divina  essen- 
tia);  qua  vero  parte  dicit  ad  praecisive,  nihil  perfectionis  superaddit,  sed 
solum  oppositionem  ponit  ad  correlativum.  Non  tamen  inde  recte  concluderes, 
relationes  divinas  reduplicative  ut  relationes  non  pertinere  ad  necessariam 
perfectionem  Dei.  Duobus  enim  modis  potest  aliquid  pertinere  ad  perfectio- 
nem  entis:  vel  ut  complens  quasi  constitutive  perfectionem  ipsam,  vel 
solum  ut  consecutive  se  habens  ad  plenitudinem  perfectionis.  Et  hoc 
ultimo  modo  se  habent  relationes  in  divina  natura,  cujus  infinita  perfectio 
propter  rationem  nobis  ignotam  exigit  distinctionem  et  oppositionem  trium 
relativorum  in  ipsa  subsistentium :  quam  distinctionem  seu  oppositionem 
ponunt  relationes  ex  eo,  quod  est  proprium  sibi. « 

Alii  vero  censent,  proprietatibus  personalibus  perfectionis  rationem  com- 
petere,  sed  cum  ejusdem  sint  conditionis  et  dignitatis,  non  inaequales  reddere 
personas.  Quod  profecto  ita  erit  explicandum,  ut  cum  em.  card.  Franzelin 
th.  1 5  statuatur,  singulas  personas  perfectionem  relativam,  qua  constituuntur, 
habere  formaliter;  perfectiones  vero  relativas  aliarum  personarum non ha- 
bere  formaliter  h.  e.  ut constituentes,  sedper  immanentiam  seu correlative 
ut  immanentes  et  pertinentes  ad  perfectionem  uniuscujusque  personae ;  hinc 
unamquamque  personam  non  solum  esse  totam  perfectionem  absolutam  eandem, 
quae  sunt  tres  personae  simul,  quia  essentia  divina  una  est :  sed  etiam  in  ple- 
nitudine  suae  perfectionis  relativae  habere  perfectiones  relativas  aliarum  per- 
sonarum  modo  singulis  personis  convenienti.  Ad  rem  s.  Thomas  c.  errores 
graec.  I,  7:  »Non  posset  esse  Pater  perfectus,  nisi  Filium  haberet,  quia  nec 
Pater  sine  Filio  esset;  nec  esset  Deus  perfectus,  nisi  haberet  Verbum  et  nisi 
haberet  spiramen  vitae  (Spiritum  s.) . . .  In  quo  apparet,  quod  non  esset  Pater 
Deus  perfectus,  nisi  Filium  et  Spiritum  s.  haberet. « 

189.  Scholion.  Sicut  personae  divinae  dicipossunt  aequales  ita  etiam 
certo  quodam  sensu  licet  eas  dicere  s  i  m  i  1  e  s.  Verum  similitudo,  quae  subinde 
apatribus  de  divinis  personis,  non  de  earum  natura,  quae  est  una,  praer 
dicatur,  coincidit  cum  aequalitate;  et  utraque,  similitudo  scil.  et  aequalitas 
personarum  divinarum  nil  aliud  tandem  est,  quam  personarum  identitas  se- 
cundum  essentiam.  Nam  sicut  per  unam  eandemque,  quam  possident,  naturam 

divinam  sunt  personae  divinae,   ita  per  eam   similiter  seu  aequaliter  est 
unaquaeque  Deus. 

190.  Demonstratio  p.  III.  Perichoresis,  quae  latine  circuminsessio 
vel  magis  ad  verbum  circumincessio  dicitur,  unius  in  alterum  immeatione, 
illapsu,  penetratione  continetur.  Habitu  perichoresis  personas  divinas  con- 
necti  sibique  mutuo  inexsistere,  1.  testatur  Christus  Jo.  14,  10  s. :  Non  cre- 
ditis,  quia  ego  in  Patre  et  Pater  in  me  est? . . .  Pater  autem  in  me  manens  ipse 
facit  opera  ;  1 0,  3 8  (n.  1 8 6  4) ;  17,21.  Patres  vero  2.  saepe  ex  unitate  substantiae 
perichoresin  et  ex  hac  illam  inferunt.  Omnium  nomine  audiatur  Damasce- 
nus  F.  0.  I,  8  n.  40:  »Uniuntur  non  ita,  ut  confundantur,  sed  ut  invicem 
haereant  ac  mutuam  in  se  commeationem  habeant  sine  ulla  confusione  et  com- 
mixtione.  Neque  porro  extra  se  consistunt  aut  secundum  substantiam  secan- 
tur,  cujusmodi  divisionem  Arius  instituit,  indivisa  quippe  in  divisis,  ut  uno 
verbo  dicam,  est  divinitas.*  Et  revera  3«  si  eadem  natura  divina  est  in  Patre 
et  in  Filio,  necesse  est,  ut  Pater  ratione  naturae  divinae,  a  qua  non  distin- 
guitur,  sit  etiam  in  Filio  et  vicissim.  Hinc  in  decreto  pro  jacobitis  statui- 
tur:  »Propter  hanc  unitatem  Pater  est  totus  in  Filio,  totus  in  Spiritu  s.: 
Filius  totus  est  in  Patre,  totus  in  Spiritu  s. ;  Spiritus  s.  totus  est  in  Patre, 
totus  in  Filio.  Nullus  alium  aut  praecedit  aeternitate,  aut  excedit  magnitudine 
aut  superat  potestate.*  Bene  autem  notat  s.  Thomas  in  1.  p.  q.  42  a.  5: 
»Dicendum,  quod  in  Patre  et  Filio  tria  est  considerare,  scil.  essentiam  et 
relationem  et  originem  et  secundum  quodlibet  istorum  Filius  est  in 
Patre  et  e  converso.*  Quod  ex  parte  ita  explicat  Dionysius  alex.  apud 
Damascenum  Eelog.  1 :  » Nominum  illorum  quodlibet  inseparabile  est, nec 
a  proximo  dividi  potest.  Patrem  dixi,  et  priusquam  Filium  subjiciam,  hunc  in 
Patre  significavi;  Filium  subjeci,  et  etiamsi  Patrem  non  ante  nominassem, 
prorsus  tamen  in  Filio  jam  praeconceptus  fuisset;  Spiritum  s.  adjeci,  simul 
vero  (ipso  nomine  Spirati)  inclusi  et  a  quo  et  per  quem  processerit. «  —  Ful- 
gentius  ad  Monimum  III,  7:  »Sic  est  Verbum  apud  Deum,  sicut  est  in 
mente  verbum,  sicut  in  corde  consilium  .  .  .  Sicut  de  tota  mente  nascitur  ver- 
bum,  sic  intra  totam  permanet  natum.  Et  quia  cogitante  mente  non  est  ejus 
aliquid,  ubi  in  ea  verbum  non  sit;  ideo  verbum  tantum  est,  quanta  est  mens 
ipsa  de  qua  est :  et  cum  apud  illam  est,  in  illa  est *). « 

191.  Thesis  CXVII.  Evc  unitate  naturae  divinae  sequitur 
etiam  unam  eandemque  esse  JPatris  et  Filii  et  Spiritus  sancti  ope- 
rationem» 


l)  Audiatur  et  Gregorius  naz.,  qui  or.  40  n.  41  totius  vitae  sociam  nobis  et 
patronam  adprecatur  unam  deitatem,  ^trium  infinitorum  infinitam  conjunctionem, 
Deum  unumquemque,  si  separatim  consideretur,  ut  Patrem  sic  Filium,  ut  Filium  sic 
et  Spiritum  s.,  servata  sua  cuique  proprietate :  Deum  rursus  haec  tria,  si  simul  cogi- 
tentur ;  illud  propter  eandem  essentiam,  hoc  propter  unum  principatum  (2ka  ty^v 
jiovap^iav).  Vix  u n u m  animo  concepi,  cum  statim  tribus  circumfulgeor.  Vix  tria 
distinguere  incipio,  cum  ad  unum  reducor.  Si  unum  quodpiam  trium  appareat,  id 
totum  mihi  esse  videtur,  atque  implentur  oculi,  majorque  etiam  pars  oculorum  aciem 
fugit.  Hujus  magnitudinem  comprehendere  nequeo  ut  ei,  quod  reliquum  est,  plus 
tribuam.  Quod  si  rursus  haec  tria  animi  consideratione  contraxero,  unum  splendorem 
cerno,  utpote  qui  lumen  unitum  distinguere  aut  dimetiri  nequeam.  Cf.  Anse  Imus 
Monologii  c.  57  opusc.  XXVIII;  Petavius  1.  4  c.  16;  Kleutgen  c.  5  a.  2. 

Deinonstratio.  Unicam  esse  Patris  et  Filii  et  Spiritus  sancti  ope- 
rationem  personasque  divinas  non  seorsim  ab  invicem,  sed  communi  ope- 
ratione  agere,  tenendum  est  contra  guntherianos,  et  sequitur 

1.  ex  unitate  naturae:  nam  inter  naturam,  quae  consideratur  ut 
principium  et  physica  operationum  origo,  et  operationem,  quae  est  na- 
turae  motio  et  explicatio,  intimus  est  nexus,  adeo  ut  ex  diversitate  ope- 
rationis  liceat  inferre  et  diversitatem  naturae,  et  ex  identitate  operationis 
identitatem  naturae;  quod  non  solum  inductione  constat,  sed  etiam  ex 
disputatione  patrum  contra  arianos  et  monotheletas.  Licebit  ergo  etiam 
ex  unitate  naturae  divinae  operationis  unitatem  inferre. 

2.  Illationem  confirmant  patres  suo  suffragio:  ita  Cyrillus  alex.  adv. 
Nestor.  IV,  2:  »Eadem  operatur  s.  Trinitas,  et  quaecunquejusserit  ac  voluerit 
Pater  efficere,  eadem  et  Filius  eodem  modo  facit,  similiterque  et  Spiritus  s. 
Singulis  vero  hypostasibus  tribuere  s  e  o  r  s  i  m  operationes  cuique  proprias, 
nihil  est  aliud  quam  tres  seorsim  et  prorsus  inter  se  disjunctos  deos  pronun- 
ciare.  Nam  in  s.  Trinitate  illa  naturalis  unitatis  ratio  unam  prorsus  in  om- 
nibus  operibus  motionem  ostendit. «    Cf.  Petavius  IV,  15. 

3.  Nominatim  operationis  unitatem  praeclare  illa  solemni  formula 
significant,  qua  praeeunte  Scriptura  dicunt,  Patrem  per  Filium  in  Spiritu 
sancto  omnia  operari;  docemur  enim  hac  formula  a.  personarum  Tri- 
nitatem:  lb.  personarum  ad  invicem  ordinem  et  relationem:  c. 
operationis  u  n  i  t  a  t  e  m,  quae  una  cum  natura  a  Patre  in  Filium  et  ab 
utroque  in  Spiritum  s.  derivatur. 

Ita  Athanasius  ep.  1  ad  Serap.  n.  28:  »Similis  est  ipsa  sibi  et  indi- 
vidua  natura  unaque  in  ejus  operatio.  Nam  Pater  per  Verbum  in  Spiritu 
sancto  omnia  facit,  atque  ita  sanctae  Trinitatis  servatur  unitas.  Ita  unus  Deus 
in  Ecclesia  praedicatur,  qui  est  super  omnia  et  per  omnia  et  in  omnibus.* 
Quod  ita  illustrat  or.  2  c.  arianos  n.  3 1 :  » Ut  lux  omnia  splendore  illuminat, 
nihilque  sine  splendore  potest  illuminari :  ita  et  Pater  veluti  per  manum  omnia 
in  Verbo  efficit  nihilque  sine  illo  facit.<,c  —  Gregorius  nyss.  ep.  ad  Abla- 
vium  (Mig.  45,  126):  »Omnis  actio  ad  creaturam  a  Deo  perveniens,  quae  se- 
cundum  varias  notiones  atque  considerationes  nomen  accipit,  aPatre  proficis- 
citur  et  per  Filium  progreditur  et  in  s.  Spiritu  perficitur.  Idcirco  in  multitu- 
dinem  operantiutn  nomen  efficaciae  non  scinditur,  quoniam  non  separatum 
cujusque  atque  peculiare  circa  aliquam  rem  studium  est:  sed  quidquid  fit, 
quod  vel  ad  nostri  providentiam  vel  ad  summae  rerum  administrationem  et 
constitutionem  pertineat,  per  tres  quidem  fit,  non  tamen  tria  sunt  quae  fiunt. « 
Hinc  etiam  Filius  passim  brachium  vel  manus  dicitur  Patris,  Spiritus  s.  au- 
tem  digitus  Filii. 

4.  Quare  docent  patres,  opera  ss.  Trinitatis  esse  communia, 
„non quod invalidus  sit, ut scribit Augustinus  contra  serm.  arian. c.  15, 
unusquisque  eorum  sine  aliis,  quod  operatur  implere ;  sed  non  potest 
operatio  esse  divisa,  ubi  non  solum  aequalis  est,  verum  etiam  indis- 

c  r  e  t  a  natura,  ita  ut  cum  tres  sint  ac  eorum  singulus  quisque  Deus  sit, 
tres  tamen  dii  non  sint." 

Quod  similitudine  egregie  illustrat  de  Trin.  IV  n.  30:  » Quemadniodum 
cum  memoriam  meam  et  intellectum  et  voluntatem  nomino,  singula  quidem 
nomina  ad  res  singulas  referuntur,  sed  tamen  ab  omnibus  tribus  singula  facta 
sunt ;  nullum  enim  eorum  trium  nominum  est,  quod  non  et  memoria  et  intel- 
lectus  et  voluntas  mea  simul  operata  sint:  ita  Trinitas  simul  operata  est  et 
vocem  Patris  et  carnem  Filii  et  columbam  Spiritus  sancti  (Matth.  3,  16  s.), 
cum  ad  personas  singulas  singula  haec  referantur.  Qua  similitudine  utcunque 
cognoscitur  inseparabilem  in  se  ipsa  Trinitatem  per  visibilis  creaturae  speciem 
separabiliter  demonstrari,  et  inseparabilem  Trinitatis  operationem  etiam  in  sin- 
gulis  esse  rebus,  quae  vel  ad  Patrem,  vel  ad  Filium,  vel  ad  Spiritum  sanctum 
demonstrandum  proprie  pertinere  dicuntur.*    Cf.  ep.  11  n.  3 ;  169  n.  5  s. 

5.  Eandem  veritatem  Scripturae  quoque  docent,  cum  eadem  opera 
nunc  Patri,  nunc  Filio,  nunc  Spiritui  s.  adscribunt,  ut  inductione  ostendit 
auctor  B  r  e  v  i  a  r  i  i  fidei  adv.  arianos.  Nominatim  unitatem  operationis 
saltem  Patris  et  Filii  docent,  nam  extensive,  collective  et  distributive  eun- 
dem  terminum  operationi  Filii  adscribunt,  quem  •  alias  adscribunt  Patri ; 
et  extensive  quidem  Hebr.  1,  10:  Tu  in  principio,  Domine,  terram 
fundasti  et  opera  manuum  tuarum  sunt  coeli;  Joan.  5,  17:  Pater  meus 
usque  modo  operatur,  et  ego  operor ;  collective  Joan.  1,3:  Omnia per 
ipsum  facta  sunt  et  sine  ipso  factum  est  nihil,  quod  factum  est;  d  i  s  t  r  i- 
butive  Joan.  5,  19:  Quaecunque  ille  fecerit,  haec  et  Filius  similiter  facit. 
Gf.  n.  153. 

Hinc  ad  rem  Augustinus  de Trin.  I  n.  12:  » Si  enim  alia,  inquit,  per 
Patrem,  alia  per  Filium,  jam  non  omnia  per  Patrem,  nec  omnia  per  Filium. 
Si  autem  omnia  per  Patrem  et  omnia  per  Filium,  eadem  per  Patrem,  quae 
per  Filium.  Aequalis  est  ergo  Patri  Filius  et  inseparabilis  est  operatio  Patris 
et  Filii ; «  u  n  a  et  numero ;  si  enim  alia  numero  esset  operatio  Patris,  alia  Filii, 
alius  utrique  operationi  responderet  terminus,  atque  idcirco  non  omnia  et 
eadem  per  Filium,  quae  per  Patrem  *). 

192.  Scholion  I.  Provocant  tritheitae  et  etiam  ariani  vetustiores  et 
recentiores  pro  suo  errore  ad  Joan.  17,  22:  Ut  omnes  unum  sint,  sicut  tu  Pater 
in  me,  et  ego  in  te,  ut  et  ipsi  in  nobis  unum  sint ;  Act.  4,  32  ;  Multitudinis  autem 
credentium  erat  cor  unum  et  anima  una;  l.Cor.  3,  8:  Qui  autem  plantat  et  qui 


*)  In  schemate  cit.  constit.  dogmaticae  de  doctrina  cath.  c.  1  statuitur :  » £t 
quoniam  in  Deo  omnia  unum  sunt,  ubi  non  obviat  relationis  oppositio,  una  est  vo- 
luntas  et  operatio,  qua  Trinitas  sacrosancta  cuncta  extra  se  condidit,  disponit  et  gu- 
bernat.  Neque  enim  personae  divinae  extra  se  secundum  originis  relationes,  quibus 
distinguuntur,  sed  secundum  quod  sunt  unum  et  singulare  principium,  operantur.  * 
Et  can.  4  de  ss.  Trinit. :  » Si  quis  creationem  aut  quamvis  aliam  operationem  ad  extra 
uni  personae  divinae  lta  propriam  esse  dixerit,  utnon  sit  omnibus  communis,  una  et 
indivisa,  A.  S. c  Cf .  K 1  e  u  t  g  e  n  adv.  Gunther,  qui  hunc  errorem  docuit,  q.  5  c.  2  a.  3; 
Theol.  der  Vorzeit  t.  1  d.  3  c.  3  §  5. 

rigat,  unum  sunt;  1.  Joan.  5,  8 :  Et  tres  sunt,  qui  iestimonium  dant  in  terra: 
Spiritus  et  aqua  et  sanguis  et  hi  tres  unum  sunt  etc.  Ut  difficultas  inde  petita 
solvatur,  notetur: 

1.  praedicatorum  significandi  potestatem  multipliciter  pendere  a  sub- 
jecta  materia;  ideoque  unitatem,  quae  tam  de  divinis  personis,  quam  de  fide- 
libus  affirmatur,  aliter  esse  accipiendam  pro  diversitate  subjecti.  Atqui  fide- 
libus  convenit  tantum  moralis  unitas,  ontologica  vero  divinis  personis. 

2.  Non  obesse  particulam  sicut:  notum  enim  est,  eam  posse  adhiberi  tam 
de  iis,  quae  sunt  omnino  eadem  seu  aequalia,  quam  de  similibus  tantum ;  ideo- 
que  cum  homines  Deo  comparantur,  de  similitudine  analogica  intelligi  debere. 
Cf.  Jo. 6,58;  Luc.  6,36.  Ad  rem  concilium  lateranense  IV.  cap.  2  ,Damna- 
mus:'  »Cum  vero  Veritas  (i.  e.  Christus)  pro  fidelibus  suis  orat  ad  Patrem: 
Volo,  inquiens,  ut  ipsi  sint  unum  in  nobis,  sicut  et  nos  unum  sumus  :  hoc  nomen 
unum  pro  fidelibus  quidem  accipitur,  ut  intelligatur  unio  caritatis  in  gratia, 
pro  personis  vero  divinis,  ut  attendatur  identitatis  unitas  in  natura.  Quem- 
admodum  alibi  Veritas  ait :  Estote  perfecti,  sicut  et  Pater  vester  coelestis  per- 
fectus  est  (Matth.  5,  48),  ac  si  diceret  manifestius:  Estote  perfecti  perfectione 
gratiae,  sicut  Pater  vester  coelestis  perfectus  est  perfectione  naturae, 
utraque  videlicet  suo  modo :  quia  inter  creatorem  et  creaturam  non  potest 
tanta  similitudo  notari,  quin  inter  eos  major  sit  dissimilitudo  notanda.* 

3.  Imo  eo  ipso,  quod  unitas  divinarum  personarum  exemplaris  instar  esse 
debet,  quod  aspirare  debet  unitas  fidelium,  consequi,  illam  esse  omnium  per- 
fectissimam  i.  e.  unitatem  naturae. 

4.  Etiamsi  concedatur  objectis  in  testimoniis  sermonem  esse  de  unitate 
quadam  voluntatis  divinarum  personarum  ad  invicem,  nondum  tamen  con- 
sequi,  nullam  inter  eas  vigere  unitatem  ontologicam  vel  illam  non  ex  ontolo- 
gica  oriri;  sicut  etiam  fidelium  concordia  innititur  unitate  Spiritus  sancti, 
qui  omnes  inhabitat  et  animat,  et  identitate  corporis  Christi,  quo  omnes 
per  eucharistiam  fruuntur.  Hinc  s.  Bernardus  de  diligendo  Deo  c.  12  n.  35  : 
» Quid  vero  in  summa  et  beata  illa  Trinitate  summam  et  ineffabilem  illam 
conservat  unitatem,  nisi  caritas  ?  Lex  est  ergo  et  lex  Domini  caritas,  quae 
Trinitatem  in  unitate  quodammodo  cohibet,  et  colligat  in  vinculo  pacis.  Nemo 
tamen  me  aestimet  caritatem  hic  accipere  qualitatem  vel  aliquod  accidens  (alio- 
quin  in  Deo  dicerem,  quod  absit,  esse  aliquid,  quod  Deus  non  est),  sed  sub- 
stantiam  illam  divinam:  quod  utique  nec  novum,  nec  insolitum  est,  dicente 
Joanne:  Deus  caritas  est  (l.  ep.  4,  8).«  Cf.  verba  Hilarii  n.  1865;  Thomas 
lect.  3.  in  Joan.  c.  17. 

Fatendum  est,  patres  nonnullos  unitatem  personarum  contulisse  cum 
unitate  trium  hominum;  inde  tamen  inferre  non  licet,  eos  favisse  tri- 
t  h  e  i  s  m  o ;  nam  semper  prae  oculis  habendum  est,  omnem  similitudinem  clau- 
dicare,  ideoque  non  nimis  esse  urgendam ;  praesertim  si  longe  frequentius 
aliis  utuntur  similitudinibus,  quae  naturae  divinae  unitatem  numericam  rca- 
nifesto  significant.  Cf.  opusc.  VI,  141  ss.  Hac  similitudine  utuntur  vel  a.  ut 
inculcent  divinarum  personarum  in  eadem  natura  aequalitatem  contra 
arianos,  qui  naturarum  fingebant  gradus ;  vel  b.  ut  illustrent  quadamtenus 
discri.men  hypostasim  inter  et  naturam,  seposita interim  accuratiori  inqui- 
sitione  de  communitate  propria  naturae  sive  humanae  sive  divinae;  vel  C.  ut 
significent,  ita  unam  re  esse  naturam  divinam,  prout  m  e  n  t  e  concipimus  unam 

naturam  plurium  hominum.  »In  omnibus  creaturis,  inquit  ad  rem  Damas- 
cenus  F.  0.  I,  8,  discretio  quidem  personamm  quoad  rem  consideratur.  Ee 
quippe  ipsa  Petrum  a  Paulo  separatum  consideramus ;  communitas  autem  et 
conjunctio  atque  unitas  ratione  atque  cogitatione  percipitur  .  .  .  In  sacro- 
sancta  vero  et  substantiam  omnem  exsuperante  atque  ultra  res  omnes  evecta 
et  incomprehensibili  Trinitate  contrario  modo  se  res  habet.  Illic  enim  com- 
munitas  quidem  et  unitas  r  e  i  p  s  a  consideratur  . . .  Quod  autem  in  ea  discre- 
tum  est,  cogitatione  percipitur. *  —  Quod  G-regorium  nyss.  attinet,  qui 
hanc  comparationem  maxime  urget,  certum  est  aliunde,  eum  naturae  divinae 
singularitatem  nullatenus  negasse  (cf.  n.  1843);  cum  vero  nimis  inhaereret 
philosophiae  platonicae  principiis,  eam  in  opinionem  videtur  delapsus  per  ex- 
cessum,  ut  plurium  etiam  hominum  naturam  re  et  numero  esse  unam  putaret. 

193.  Scholion  II.  Exceptionibus  satisfit.  —  Contra  unitatem  opera- 
tionis  1.  excipitur,  saepe  uni  personae  specialiter  quaedam  opera  adscribi. 
Verum  hoc  non  ad  exclusionem  ceterarum  personarum  fit,  sed per  appropria- 
tionem,  de  qua  infra  n.  228  agemus. 

2.  Opponi  potest  axioma  philosophorum actiones  esse  suppositorum. 
Verum  a.  hoc  axioma  non  opponitur  doctrinae  patrum,  operationes  esse  et  natu- 
rarum.  Notari  enim  debet,  hypostasis  rationem  nihil  addere  naturae,  etiam 
secundum  eos,  qui  r  e  a  1  e  discrimen  inter  hypostasim  et  naturam  tuentur, 
praeter  modum  exsistendi.  Ab  hoc  autem  modo  b.  naturam  non  accipere  tam- 
quam  a  causa  vires,  quibus  actuosa  reddatur,  nec  eum  modum  exsistendi  esse 
fontem  et  originem  physicam  actionum,  sed  C.  conditionem  tantum,  sine 
qua  natura  agere  non  possit;  nam  ut  ea  agere  valeat,  prius  subsistere  debet 
sive  in  se  sive  inalio.  Ideoque  d.  operationes  tribui  immediate  naturae  ut 
principio  quo:  supposito  vero  mediate  ut  principio  quod,  quod  scil.  agit  vi 
suae  naturae.  Etsi  ergo  e.  Pater  et  Filius  et  Spiritus  s.  operantur  et  ad  sin- 
gulos  operatio  pertinet,  ea  tamen  est  una  et  communis  propter  unitatem  na- 
turae  divinae,  quae  singulis  inest  et  vi  cujus  seu  qua  operantur.  Quare  autem 
Pater,  Filius  et  s.  Spiritus,  etsi  tres  personae  sunt,  dici  nequeant  tria  principia 
quod,  dicemus  infra  n.  207 5. 

194.  Corollarium.  De  nomine  Patris.  —  Cum  adoptio  in  filios  sit 
opus  ad  extra,  hinc  comraunis  toti  ss.  Trinitati,  Deus  unus  et  trinus  Pater 
noster  est  dicique  potest.  Solet  tamen  adoptio  primae  ss.  TrinitaUs  personae 
speciali  ratione  appropriari.  Quare  nomen  Patris  triplici  sensu  de  Deo  adhi- 
betur.    Est  enim  nomen  personale  seu  proprium,  commune  et  appropriatum. 

195-  Scholion  III.  Quaedam  de  fide  patrum  antenicaenorum  ad- 
notabimus,  nam  fere  omnes  plus  minus  accusantur,  circa  mysterium 
Trinitatis  errasse  atque  praelusisse  arianis.  Non  erit  nostrum  singulo- 
rum  apologiam  texere  *) ;  aliqua  tantum  notabimus,  quae  ad  tuendam 
orthodoxiam,  si  non  omnium,  saltem  plerorumque  sufficient. 


l)  Id  a  pluribus  praestitum  est,  quos  cf.  apud  Gener  theol.  dogm.  schol.  t.  II 
n.  587,  in  primis  a  M a r a n o  in  op.  de  divinitate  Christi,  et  a  Stentrup  prael. 
dogm.  de  Verbo  incarn.  th.  5.  Omnibus  sedulo  expensis  unus  Lucianus  videtur 
non  posse  excusari  et  forte  etiam  Lactantius. 

1.  Vix  credibile  est,  patres,  qui  impugnabant  arianos,  tam  confi- 
d e n t e r potuisse eos accusare novitatis  et provocare adtraditionem 
et  majorum  fidem,  si  horum  plerique  illis  favissent. 

Audiatur  ex.  gr.  Athanasius  de  decr.  nic.  syn.  n.  27:  »En  igitur  nos 
quidem  demonstravimus  istiusmodi  sententiam  a  patribus  ad  patres  quasi  per 
manus  esse  traditam.  Vos  autem,  o  novi  judaei  et  Caiphae  discipuli,  quos  de- 
mum  assertionum  vestrarum  patres  ostendere  valetis?  Ne  unum  quidem  e 
prudentibus  et  cordatis  nominare  potestis.  Cuncti  vos  aversantur,  praeter 
unum  —  diabolum,  qui  s  o  1  u  s  hujus  definitionis  vobis  auctor  fuit. €  Et  n.  3 
refert:  »Eusebiani  quoque  his  ipsis  vocabulis,  quae  nunc  reprehendunt,  sub- 
scripsere  (in  synodo),  nempe  quod  Dei  Filius  ex  substantia  Patris  sit  eique 
consubstantialis,  et  quod  neque  res  creata,  nec  facta  vel  condita  sit,  sed  quod 
Verbum  ex  Patris  substantia  sit  genitum.  Imo  quod  mirum  est,  ipse  Eusebius 
Caesareaein  Palaestina  episcopus,  qui  pridie  restiterat,  postea  subscripsit,  hanc- 
que  Ecclesiae  fidem  et  patrum  traditionem  esse,  missis  ad  suam  Ecclesiam  lite- 
ris  significavit  omnibusque  aperte  declaravit,  illos  prius  errasse  frustraque 
contra  veritatem  contendisse  ^).* 

2.  Idem  suadetur  ex  fraudibus,  quibus  teste  Athanasio  in  ep.  18 
ad  episc.  Aegypti,  ariani  utebantur,  ut  suam  occultarent  haeresim  sim- 
plicesque  fideles  deciperent  Nulla  vero  calliditate  et  aequivocatione  opus 
fuit,  si  provocare  potuissent  ad  sensum  fere  totius  antiquitatis. 

Unde  eos  ita  1.  c.  provocat  s.  Athanasius:  »Si  hanc  fidem  (Arii)  e c- 
clesiasticam  esse  confidunt  et  existimant,  suam  sententiam  aperte  decla- 
rent.  Nemo  enim  accensam  lucernam  sub  modio  ponit,  sed  super  candelabrum, 
ut  omnibus  ingredientibus  luceat.  *  —  Quare  Basilius  1.  2  contra  Euno- 
mium  dicentem,  sanctos  vocasse  Filium  Tronrju.a,  scribit  n.  5 :  »Si  umbram 
haberet  testimonii,  quo  Unigenitus  factura  diceretur,  nonne  jam  aures  nostrae 
his  clamoribus  circumsonantes  obsurduissent ? €   Passim  etiam  s.  Hilarius 


l)  Plura  gemina  testimonia  adjicere  licet;  ut  de  sent.  Dionysii  n.  1  ss. ;  13 ;  27 ; 
or.  1  contra  arianos  n.  10 ;  in  vita  s.  Antonii  n.  82  etc.  Aureum  plane  est  testimonium 
scriptoris  sec.  III.  ex  libro,  cui  titulus  parvus  labyrinthus  ap.  Eusebium 
H.  E.  1.  5  c.  28.  Synodus  antiochena  adv.  Paulum  samosatenum  ap.  Mansi  1, 
1034  ita  habet  in  sua  fidei  profess.  (a.  266  secundum  nonnullos  spuria  vel  dubia ;  se- 
cundum  Mansi;  Hagemann  die  rom.  Kirche  p.  458  etc.  genuina) :  ,  Qui  vero  re- 
pugnat,  ut  non  credat  et  profiteatur  Filium  Dei  Deum  esse  ante  constitutionem 
mundi  dicens,  duos  annunciari  deos,  si  Filius  Dei  Deus  praedicetur,  hunc  alienum 
judicamus  ab  ecclesiastica  regula,  et  omnes  catholicae  ecclesiae  consentiunt  nobis- 
cum «.  Cf.  quae  ad  rem  referunt  S  o  c  r  a  t  e  s  H.  E.  I,  10  ;  V,  10  S  o  z  o  m  e  n  u  s  I,  22  ; 
VII,  12.  Juverit,  etiam  haec  Hieronymi  prae  oculis  habuisse  1.  2  apologiae  adv. 
Rufinum  n.  17:  ^Quomodo,  inquies,  in  libris  eorum  (scriptorum  veterum)  vitiosa 
nonnulla  sunt  ?  Si  me  causas  vitiorum  nescire  respondero,  non  statim  illos  haereticos 
judicabo.  Fieri  enim  potest,  ut  vel*  simpliciter  erraverint  [unus  forte  vel  alter  ex  iis, 
qui  proprie  patres  non  suntj,  vel  alio  sensu  scripserint,  vel  a  librariis  imperitis  eorum 
paulatim  scripta  corrupta  sint ;  vel  certe  antequam  in  Alexandria  quasi  daemoniui 
meridianum  Arius  nasceretur,  innocenter  quaedam  et  minus  caute  locuti  sunt  et  quae 
non  possint  perversorum  hominum  calumniam  declinare.*  Cf.  Franzelin  th.  8. 10. 
11,  qui  in  fine  th.  10  haec  verba  circumspecte  accipienda  esse  monet. 

arianorum  artes  subdolas  pro  suo  stabiliendo  errore  aperit  et  carpit  ut  de  Trin. 
VI,  4.  7 ;  VII,  1  (opusc.  IV  ser.  II). 

3.  Imo  Augustinus  de  Trin.  I,  7  testatur:  „Omnes,  quos  legere 
potui,  qui  ante  me  scripserunt  de  Trinitate,  quae  Deus  est,  divinorum  li- 
brorum  veterum  et  novorum  catholici  tractatores  hoc  intenderunt  secun- 
dum  Scripturas  docere,  quod  Pater  et  Filius  et  Spiritus  s.  unius  ejusdem- 
que  substantiae  inseparabili  aequalitate  divinam  insinuent  unitatem,  ideo- 
que  non  sinttresdii,  sedunusDeus,  quamvis  Pater  Filium  genuerit,  et  ideo 
Filius  non  sit  qui  Pater  est,  Filiusque  a  Patre  sit  genitus  et  ideo  Pater 
non  sit,  qui  Filius  est;  Spiritusque  s.  nec  Pater  sit,  necFilius,  sed  tantum 
Patris  et  Filii  Spiritus  .  .  .  Haec  et  mea  fides  est,  quando  haec  est  catho- 
lica  fides.u 

4.  Distinguatur  inter  ipsum  dogma  et  modum,  quo  dogma  enuncia- 
tur ;  inter  illius  substantiam  ejusque  scientificam  expositionem  et  illu- 
strationem;  inter  doctrinam,  quae  ex  testimoniorum  summa  colligitur, 
et  effata,  quae  extra  contextum  considerantur :  neque  difficile  erit  patrum 
antenicaenorum  fidem  tueri  vel  eos  excusare.  Ad  rem  Petavius  pro- 
oem.  de  Trin.  c.  6 :  „Errores  illi  ac  labes  opinionum  privatarum  vel  magis 
in  loquendi  modo  quam  in  re  ipsa  consistunt,  ut  saepe  dixi :  vel  ad  ipsam 
communis  dogmatis  substantiam  non  pertinent,  sed  ad  quaedam  capita 
illius  et  consequentia  decreta,  vel  denique  versantur  in  sola  interpretandi 
ratione:  cum  mysterii  ipsius  fideique  summam,  in  qua  omnes  invicem 
congruunt,  alius  aliter  edisserit." 

196.  Jam  directe  ad  praecipua  accusationis  capita  respondeamus.  Accu- 
santur  patres  illi  ideo,  quod  docuerint,  Patrem  non  ab  aeterno  genuisse  Ver- 
bum,  sed  ante  mundi  creationem,  quodque  ideo  illud  produxerit,  ut  eo  tam- 
quam  ministro  uteretur  in  condendo  mundo;  eique  praecepisse,  ut 
mundum  crearet,  ac  Filium  Patri  praecipienti  obtemperasse.    Verum 

1.  notari  debet,  patres  quandoque  triplicem  Verbi  generationem  nativi- 
tatemque  distinxisse :  primam,  qua  Verbum  ab  aeterno  a  Patre  conceptum  pro- 
cessit  ut  persona  distincta,  sed  adhuc  velut  in  visceribus  et  corde  tamquam 
consiliarius  latens;  alteram,  qua  conditum  fuit  initium  viarum  Domini,  et 
quae  non  in  alio  consistit,  quam  in  manifestatione  Verbi  creatione,  qua  Ver- 
bum  a  Patre  genitum  sed  in  sinu  Patris  latens  ad  extra  quadamtenus  est  ma- 
nifestatum :  nam  per  ipsum  dixit  Pater  omnia  et  facta  sunt ;  hinc  subtiliter 
Tertullianus  c.  Praxeam  c.  5  ss.  Verbum  considerat  ut  ab  aeterno  genitum 
et  sic  illud  vocat  Rationem,  et  deinde  manifestatum  ad  extra,  et  ita  vocat 
Sermonem.  Tertia  generatio  ea  est,  qua  Verbum  in  tempore  est  caro 
factum.  Quare  patres  illi  in  locis  objectis  de  secunda  eaque  metaphorica 
nativitate  explicari  possunt. 

2.  Quod  illas  locutiones  attinet,  quibus  dicunt,  Filium  Patri  praecipienti 
ministrasse,  notari  debet  a.  similes  locutiones  inveniri  apud  patres,  qui  post 
concilium  nicaenum  floruerunt,  quique  acerrimi  erant  hostes  haeresis  arianae, 

utapud  Hilarium,  Athanasium,  Basilium,  Gregorium  naz., utrum- 
que  Cyrillum.  Ejusmodi  ergo  locutiones  adeo  suspectae  censeri  nondebent. 
Eoque  fo.  minus,  quod  vel  Josue  10,14  legimus :  Non  fuit  antea  nec  postea 
tam  longa  dies  obediente  Domino  voci  hominis.  C.  Patres  hisce  formulis  uti  tum 
contra  gnosticos  asserentes,  mundum  conditum fuisse  a  virtute  abscissa  seu 
apostata  a  Patre,  tum  contra  sabellianos,  qui  distinctionem  personarum  nega- 
bant.  Contra  utrosque  autem  opportunae  sunt,  praesertim  cum  patres  ea  so- 
leant  adjungere,  quibus  omnis  aequivocatio  tollatur,  imperfectio  excludatur. 
Quare  ejusmodo  locutiones  explicari  ita  debent,  ut  Deum  decent,  quod  prae- 
clare  praestat  Basilius  de  Spir.  s.  n.  20  scribens:  »Itaque  quod  dicitur 
mandatum,  ne  sermonem  imperiosum  per  vocalia  organa  prolatum  intelli- 
gamus,  Filio  veluti  subdito  praescribentem,  quid  facere  debeat ;  sed  proutDeum 
decet,  cogitemus  voluntatis  communicationem,  veluti  formae  cujusdam  irradia- 
tionem  in  speculo  a  Patre  in  Filium  aeternaliter  dimanantem.  Pater  enim  di- 
ligit  Filium  et  omnia  illi  ostendit.«  —  EtAmbrosius  de  fide  V  n.  132: 
»Plerique  doctiores  et  audire  Filii  et  dicere  aliquid  Filio  Patrem,  acci- 
piunt  per  unitatem  naturae ;  quod  enim  per  unitatem  voluntatis  novit  Filius 
Patrem  velle,  videtur  audisse.  «  Verbis  ergo  Pater  mandat,  Filius  exsequitur, 
non  alia  habitudo  exprimitur,  quam nominibus  Patris  et  Filii.  Sensus  enim 
est,  Filium  operari  operatione  a  Patre  vi  generationis  communicata.  Ideoque 
Augustinus  vocat  serm.  140  n.  6  Filium  ,mandatum  natum.' 

3.  Quando  patres  affirmant  Patrem  voluntate  genuisse  i^Kwm,  non  loquun- 
tur  de  voluntate  libera,  sed  de  concomitante  et  naturali,  quae  opponitur 
coactioni  vel  necessitati  fati,  de  ea,  qua  etiam  vult  esse  Deus. 

4.  Si  negant,  Patrem  apparuisse,  quod  sit  invisibilis:  non  ideo  in- 
ferre  licet,  Filium  qui  apparuit,  alterius  inferiorisque  naturae  esse.  Nihil  enim 
aliud  significare  volunt,  quam  Patrem  ideo  non  apparuisse,  quod  apparitiones 
in  V.  T.  relatae  includerent  missionem,  missio  vero  originem,  ipse  vero  sit  in- 
genitus;  vel  decuisse,  ut  Filius  appareret,  cujus  character  proprius  est  mani- 
festare  Patrem,  cum  sit  ejus  splendor,  imago,  speculum  sine  macula  et  Ver- 
bum  Hebr.  1,3;  Sap.  7,  26;  Col.  1,  15;  et  quod  ipsius  futura  esset  incar- 
natio ;  non  vero  dicunt  eum  ideo  esse  visum,  quod  secundum  propriam  naturam 
sit  visibilis  vel  naturae  inferioris.  Hinc  non  affirmant  Filium  visum  esse  in 
propria  natura,  sed  in  assumpta  et  secundum  hanc  fuisse  visibilem,  circum- 
scriptum  etc. 

5.  Cum  Filium  vocant  portionem,  derivationem  Patris,  distinctionem 
ejus  a  Patre  contra  sabellianos  ejusque  a  Patre  processionem  vera  substantiae 
communicatione  inculcare  volunt,  tamen  sine  divinae  substantiae  divisione  vel 
personarum  inaequalitate,  ut  et  ex  analogia  fidei  et  ex  aliis  eorundem  testi- 
moniis  colligitur.    Cf.  opusc.  XIX,  107  a. 

6.  Quod  si  Filium  dicunt  Deum  sine  articulo,  personarum  divinarum 
discrimen,  non  earum  inaequalitatem  significant. 

197.  liiesiS  CXVlll.  Etsi personae  divinae  ex  natura  divina 
communi  et  charactere  personali  proprio  et  distinguente  constitui 
a  nobis  concipiuntur,  et  in  una  natura  divina  tres  creduntur  per- 
sonae  realiter  distinctae:  nulla  tamen  idcirco  realis  compositio  est 
sive  in  personis  divinis,  sive  in  Deo.  Nec  ob  tantam  simplicitatem 

ulla   pugna    oritur    inter    mysterium    ss.    Trinitatis  et   identitatis 
principium. 

Declaratio  p.  I.   Multa  ex  ratione  huic  mysterio  opponi  solent, 

quae  conferri  possunt  apud  s.  Thomam  c.  gentes  IV,  10.   Hic  potiores 

tantum  attingimus  difficultates.  Verum  si  unquam,  certo  cum  de  hoc  my- 

sterio  agitur,  prae  oculis  haberi  debent,  quae  de  habitu  rationis  ad  my- 

steria  statuimus  t.  I  n.  487  s.   Quibus  suppositis  notamus 

1.  merito  a  nobis  concipi  personas  divinas  constitui  veluti  elemento 
communi  et  proprio.  Si  enim  eandem  naturam  communem  habent  et 
simul  realiter  ab  invicem  distinguuntur,  aliud  in  ipsis  commune,  aliud 
proprium  concipi  debet.  „Oportet  igitur,  scribit  B  a  s  i  1  i  u  s  ep.  236  n.  6, 
ut  communi  proprium  adjungentes  ita  fidem  profiteamur:  commune  de- 
itas,  proprium  paternitas;  atque  haec  conjungentes  dicamus:  Gredo  in 
Deum  Patrem.  Ac  rursus  in  Filii  confessione  faciendum  est  similiter. 
Conjungendum  est  communi  proprium,  ac  dicendum:  Credo  in  Deum 
Filium.   Pariter  et  de  Spiritu  s."  Cf.  ep.  37  et  214  n.  4;  c.  Eunom.  II,  28. 

2.  Si  quaeras,  quid  sit  c  o  m  m  u  n  e  quidque  p  r  o  p  r  i  u  m,  tenendum 
est,  communem  esse  divinam  essentiam  seu,  ut  theologi  dicunt,  quidquid 
absolutum  est,  i.  e.  solutum  a  quavis  relatione  ad  aliam  personam; 
proprium  vero  esse,  quidquid  personas  distinguit  et  constituit,  seu  r  e  1  a- 
tivum  est.  Hoc  docent  a.  patres,  cum  passim  inculcant,  in  divinis  non 
aliter  personas  distingui,  quam  quod  prima  sit  Pater,  altera  Filius,  tertia 
procedens,  quibus  praedicatis  relationes  designantur. 

Quocirca  Fulgentius  de  Trin.  c.  2  statuit x) :  » Ista  relativa  nomina 
Trinitatem  faciunt;  essentialia  vero  nullo  modo  triplicantur ; *  et  Damasce- 
n  u  s  F.  0.  I,  2 :  »  Scimus  et  confitemur  unum  esse  Deum  unamque  substantiam, 
quae  cognoscitur  et  exsistit  in  tribus  hypostasibus,  nimirum  in  Patre  et  in  Filio 
et  in  Spiritu  s. ;  tum  Patrem  et  Filium  et  Spiritum  s.  unum  secundum  omnia  esse, 
excepta  ingeniti,  generationis  et  processionis  proprietate.  * ;  cf.  III,  5.  Quare 
conc.  toletanum  XI.  statuit :  »In  relatione  personarum  n u m e r u s  cer- 
nitur  .  .  .  in  hoc  solum  numerum  insinuant,  quod  ad  invicem  sunt;  et  in 
hoc  numero  carent,  quod  ad  se  sunt;«  quae  derivata  videntur  ex  tr.  39  s. 
Augustini  in  Joan.  n.  4. 

fo.  Idem  docet  universa  schola,  cui solemne  estaxioma  s.  Anselmi, 
omnia  (in  divinis)  esse  unum;  ubi  non  obviat  relationis  oppositio;  quod 
axioma  receptum  fuit  ab  Eugenio  IV.  in  decretum  pro  jacobitis2). 
Quare  Petavius  de  sententia,  quae  affirmat,  proprietates personales in- 


*)  Alia  ejusdem  verba  asservarunt  nobis  H  i  n  c  m  a  r  u  s  rhemensis  et  R  a  t  r  a- 
mus  corbejensis  in  suis  adversus  graecos  scriptis  (Migne  65,  833).  Cf.  Petavius 
IV  prooemio  et  c.  1;  Passaglia  com.  theol.  III  et  IV  §  17  ss. 

2)  Cf.  disputationes  theologorum  in  conc.  florentino  sess.  18  et  19. 


|74  Tract.  V.  de  Deo  trino.  Thesis  CXVIII.  Personae  divinae 

cludere  sua  notione  aliquid  absolutum,  ita  pronunciat  IV,  10  §  6 :  „Non 
est  omnino  tolerabilis  aut  theologi  cujusquam  patrocinio  digna  sen- 
tentia :  imo  imperitus  potius  error  est,  quem  latinae  graecaeque  pariter 
Ecclesiae  doctorum  consensus  abjudicavit."  Accedit  c.  inductio.  Expen- 
sis  enim  omnibus,  quae  secundum  s.  Scripturam  et  patres  personarum 
divinarum  sunt  propria,  et  quibus  ab  invicem  distinguuntur,  reperiemus 
tantum  q  u  i  n  q  u  e  proprietates,  quae  omnes  r  e  1  a  t  i  o  n  e  continentur,  scil. 
paternitatem,  filiationem,  spirationem  activam  et  passivam  et  esse  inge- 
nitum,  quod  relationis  negatione  continetur  *). 

3.  Proprietates  has  a  scholae  theologis  n  o  t  i  o  n  e  s  appellari,  quia 
iis  personae  divinae  innotescunt:  notio  enim  secundum  s.  Thomam  in 
1.  p.  q.  32  a.  3  est  id,  quod  est  propria  ratio  cognoscendi  divinam  per- 
sonam.  Ex  proprietatibus  illae  tres,  quae  personas  constituunt,  dicun- 
tur  hypostaticae.   Gf.  Scheeben  §  115. 

198.  Demonstratio  p.  I.  Personas  non  esse  realiter  compo- 
sitas,  etsi  in  ipsis  distinguimus  naturam  communem  et  proprietatem,  qua 
illas  constitui  concipimus,  certissimum  esse  debet  ex  decreto  Eugenii 
III.  in  conc.  rhemensi  a.  1148  edito  et  ex  definitione  conc.  lateranen- 
s  i  s  IV.  cap.  ,Damnamus' :  „Credimus  et  confitemur  .  .  .  quod  una  quae- 
dam  summa  res  est  incomprehensibilis  quidem  et  ineffabilis,  quae  vera- 
citer  est  Pater  et  Filius  et  Spiritus  s.,  tres  simul  personae  ac  singillatim 
quaelibet  earundem:  et  ideo  in  Deo  solummodo  Trinitas  est,  non  qua- 
ternitas,  quia  quaelibet  personarum  est  illa  res,  videl.  substantia,  essentia 
seu  natura  divina  .  .  .  et  illa  res  non  est  generans,  neque  genita,  nec  pro- 
cedens,  sed  est  Pater,  qui  generat;  et  Filius,  qui  gignitur;  et  Spiritus 
s.,  qui  procedit:  ut  distinctiones  sint  in  personis  et  unitas  in  natura.  Li- 
cet  igitur  alius  sit  Pater,  alius  Filius,  alius  Spiritus  s.,  non  tamen  aliud: 
sed  id,  quod  est  Pater,  est  Filius  et  Spiritus  s.  idem  omnino."  Probatur 
autem  iisdem  argumentis,  quibus  perfectissimam  Dei  simplicitatem  de- 
monstravimus  (n.  30  ss.) ;  unaquaeque  enim  persona  Deus  est,  ideoque 
perfectissime  simplex.  „Personarum  proprietates,  inquit  ad  rem  s.  Ber- 
n  a  r  d  u  s  de  consid.  V,  8,  non  aliud  quam  personas,  ipsasque  non  aliud 
quam  unum  Deum,  unam  divinam  substantiam  .  .  .  fides  catholica  con- 
fitetur.   Numera  ergo,  si  potes,  aut  sine  substantia  personas  quae  ipsa 


*)  Cf.  Petavius  VII,  12;  Becanus  c.  3  q.  12;  c.  7  q.  1;  Maurus  op.  theo- 
logici  t.  1  q.  100;  Franzelin  thesi  26.  Si  autem  quaeritur,  num  proprietates  per- 
sonales  seu  personae  sint  de  essentia  Dei  seu  essentiales,  affirmative  videtur  re- 
spondendum  cum  K 1  e  u  t  g  e  n  q.  2  c.  4  a.  2,  etsi  graves  theologi,  ut  S  u  a  r  e  z  de  Trinit. 
IV,  5,  V  a  s  q  u  e  z  in  1.  disp.  1 19  c.  2,  M  o  1  i  n  a  etc.  tenent,  personas  divinas  non  esse 
de  essentia  divinitatis  seu  melius  relationes  reales  non  esse  de  conceptu  quidditativo 
essentiae  divinae. 

sunt,  aut  sine  personis  proprietates,  quae  ipsae  sunt.  Aut  si  dividere  quis 
coneturvelpersonasasubstantia,velproprietates  a  personis,  nescio  quo- 
modo  Trinitatis  se  profiteri  cultorem  possit,  cum  in  tantam  numerosita- 
tem  excesserit.u  Quare  esse  divinum  in  summa  sua  simplicitate  eminen- 
tissime  rationem  absoluti  habet,  et  ita  unus  est  Deus;  et  simul  ratio- 
nem  relativi  seu  relativorum  habet,  et  sub  hac  ratione  est  ipsemet 
Pater  generans  et  Filius  genitus  et  Spiritus  s.  procedens ;  adeoque  summa 
res,  quae  sub  formali  ratione  absoluti  est  unum,  una  essentia,  unus 
Deus,  eadem  sub  formali  ratione  relativorum  est  tres,  qui  tresunicesub 
hac  formali  ratione  relativorum  inter  se  distinguuntur.  Haec  vero  di- 
stinctio  io5  esse  absoluti  et  too  esse  relativi  non  est  realis,  sed  ra- 
tionis  cum  fundamento  in  re ;  nam  quod  respondet  distinctis  hisce  ratio- 
nibus  relativi  et  absoluti,  est  ipsa  realitas  divina  in  se  una  et  simplicis- 
sima,  quae  simul  est  et  absolutum  et  relativum  habetque  functiones  tum 
absoluti  tum  relativi. 

S.  T  h  o  m  a  s  de  potentia  q.  8  a.  2  :  » Alia  est  ratio  substantiae  et  rela- 
tionis  et  utrique  (conceptui)  respondet  aliquid  (ratio  objectiva)  in  re,  quae 
Deus  est,  non  tamen  aliqua  res  diversa,  sed  una  et  eadem  . . .  Licet  relatio  non 
addat  supra  essentiam  aliquam  rem,  sed  solum  rationem  (i.  e.  res  eadem  re- 
vera  est  sub  alia  ratione  essentia  et  sub  alia  ratione  relatio,  et  proinde 
sub  duplici  ratione  concipitur  cum  fundamento  in  re),  tamen  relatio  est  ali- 
qua  res,  sicut  etiam  bonitas  est  aliqua  res  in  Deo,  licet  non  differat  ab  essentia 
nisi  ratione,  et  similiter  est  de  sapientia.  Et  ideo  sicut  ea,  quae  pertinent  ad 
bonitatem  vel  sapientiam,  realiter  Deo  conveniunt,  ut  intelligere  et  alia  hujus- 
modi ;  ita  etiam  id,  quod  est  proprium  realis  relationis  scil.  opponi  et  distingui 
realiter  in  divinis  invenitur. «  Cf.  de  hac  distinctione  subtiliter,  sed  dilucide 
disputantem  card.  Franzelin  thes.  21,  qui  th.  23  bene  notat:  »Non  sunt 
ibi  duae  res  vel  saltem  duae  rationes  cumpraecisioneobjectivadistinctae,  ab- 
solutum  ac  relativum,  quae  concurrant ad unam  rem  componendam;  sed 
una  summa  res,  quam  concipimus  sub  ratione  relationis  divinae  e.  g.  paterni- 
tatis  vel  in  concreto  Patris,  reipsa  est  simul  essentia  absoluta;  sicut  vicissim 
eadem  res,  dum  concipitur  sub  ratione  essentiae,  est  simul  tres  relativi  et  qui- 
libet  eorundem,  qui  non  sub  ratione  essentiae,  sed  sub  ratione  relativorum 
inter  se  distinguuntur.  Noster  vero  conceptus  relativi  ex  creaturis  derivatus 
non  exprimit  simul  absolutum,  sicut  conceptus  absoiuti  non  exprimit  simul 
relativum;  ideo  duplex  illa  ratio,  quam  summa  res  in  sua  eminentia  habet 
secundum  functionem  tum  absoluti  tum  relativi,  a  nobis  sub  duplici  inadae- 
quata  notione  concipitur.* 

199.  Demonstratio  p.  II.  Ex  quibus  sequitur,  nullam  pariter  esse 
compositionem  realem  in  Deo  propter  trinitatem  personarum.  Sane  ad  com- 
positionem  requiruntur  partes.  Atqui  personae  divinae  nec  constant  partibus, 
ut  patet  ex  parte  praec,  nec  sunt  partes  divinitatis  seu  Dei,  neque  enim  par- 
tem,  sed  totam  singulae  possident  divinam  naturam  et  quidem  per  identitatem. 
Ergo  nulla  oritur  ex  trinitate  personarum  compositio  realis.  >Personae  enim 
(divinae),  inquit  s.  Thomas  de  pot.  q.  7  a.  1  ad  10,  dupliciter  possunt  con- 

siderari.  Uno  modo  secundum  quod  comparantur  ad  essentiam,  cum  qua  sunt 
idem  re,  et  sic  patet,  quod  non  relinquitur  aliqua  compositio ;  alio  vero  modo 
secundum  quod  comparantur  ad  invicem,  et  sic  comparantur  ut  distinctae, 
non  ut  adunatae  et  propter  hoc  nec  ex  hac  parte  potest  esse  compositio,  nam  omnis 
compositio  est  unio.« 

200.  Demonstratio  p.  III.  Sequitur  jam  praecipua  difficultas : 
nam  cum  tanta  simplicitate  consistere  non  posse  videtur  reale  persona- 
rum  discrimen.  Quae  enim  eadem  sunt  uni  tertio,  sunt  etiam  eadem  inter 
se.  Atqui  personae  divinae  secundum  fidem  catholicam  sunt  unum  idem- 
que  cum  divina  natura.  Ergo  idem  inter  se.  Quare  vel  negandum  est 
reale  personarum  discrimen,  vel  hoc  admisso  defendi  amplius  nequit  aut 
summa  simplicitas  aut  unitas  Dei.  Ad  quam  difficultatem,  si  non  clare 
solvendam,  saltem  infringendam,  haec  notentur: 

1.  ingens  esse,  imo  infinitum  discrimen  inter  naturam  divinam  et 
naturas  creatas;  ideoque  harum  ad  illam  defectus  transferre  non  licere. 

2.  Inter  discriminis  capita  illud  etiam  secundum  revelationem  esse, 
quod  divina  natura,  etsi  re  una,  simul  pluribus  est  communicabilis  et  in 
sua  entitatis  opulentia  pluribus  suppositis  constituendis  par:  virtute  ergo 
aequivalet  distinctis  re  substantiis ;  dum  contra  natura  creata  utpote  finita 
ob  inopiam  too  esse  unum  tantum  suppositum  constituere  possit.  Quod 
forte  illustrari  potest  discrimine  inter  substantias  corporeas  etspi- 
rituales.  Illae  enim  ob  perfectionis  inopiam  nonnisi  uni  loco  implendo 
et  quidem  per  partes  sufficiunt ;  hae  vero  ob  suam  praestantiam  pares  sunt 
suam  praesentiam  non  solum  virtualem,  sed  et  substantialem  pluribus 
partibus  et  membris  exhibere ;  adeo  ut  absque  divisione  totae  singulis 
adsint  et  ita  quadam  multiplicitate  substantiali  gaudeant.  Ergo  ex  iden- 
titate  divinarum  personarum  cum  una  divina  natura  eaque  pluribus  com- 
municabili  non  sequitur  absoluta  personarum  identitas  inter  se. 

201.  Ad  argumentum  vero  ex  identitatis  principio  petitum  ita  in  forma 
respondet  Billot  de  Deo  uno  et  trino  in  q.  28 :  »Quae  sunt  eadem  uni  ter- 
tio,  sunt  eadem  inter  se,  dist.  maj.  Quae  sunt  eadem  re  et  ratione,  conc.  maj.; 
re,  sed  non  ratione,  subdist.  si  ratio,  secundum  quam  a  tertio  distinguuntur, 
sit  ratio  absoluta  per  se  ipsam  ponens  aliquid  in  re,  rursus  conc.  maj. ;  si  sit 
ratio  propria  relationis,  scil.  ad  aliquid,  adhuc  subdist.  sunt  eadem,  si  inter 
se  relativa  oppositione  non  opponantur,  iterum  conc.  maj. ;  si  inter  se  oppo- 
nantur  ut  relatio  principii  et  relatio  ejus  quod  est  a  principio,  neg.  maj.  Et 
contradistincta  minore,  quae  est  de  relationibus  identificatis  cum  divina  sub- 
stantia  contradistinguitur  etiam  consequens  et  consequentia. «  Eationem  au- 
tem  hujus  distinctionis  in  praemissis  annotationibus  sagaciter  evolvit. 

Quod  si  quis  excipiat :  Pater  est  Deus,  Filius  est  Deus ;  ergo  Pater  est 
Filius ;  respondendum  est :  Dist.  primum  membrum :  Pater  est  o  m  n  e  id  quod 
est  Deus,  conc,  est  omnis  is,  qui  est  Deus,  nego.  Idem  dicatur  de  altero 
membro :  et  dist.  cons. :  Pater  est  omne  id,  q  u  o  d  est  Filius  seu  i  d  e  m  (genere 

neutro)  quodFilius,  scil.  Deus,  conc. ;  Pater  est  is  qui  est  Filius,  velidem  (ge- 
nere  masculmo)  ac  Filius,  vel  eadem  persona  quae  Filius,  nego.  Pariter  si  quis 
ita  arguat :  Filius  est  essentia  divina ;  atqui  essentia  divina  non  est  genita ; 
ergo  Filius  non  est  genitus:  respondemus:  Dist.  maj.  Filius  estid  quod  essen- 
tia  divina,  conc. ;  est  omnis  is,  qui  est  essentia  divina,  neg.  Dist.  min. :  id 
quod  est  essentia  divina  non  est  genitum,  conc. ;  is  qui  est  essentia  divina 
non  est  genitus,  subd.  non  omnis,  conc.  unus  ex  tribus,  qui  sunt  essentia  di- 
vina  non  est  genitus,  nego. 

5.  Si  haec  prae  oculis  habentur,  pleraque  argumenta  socinianorum  et  ra- 
tionalistarum  sophistica  esse  deprehendentur,  vel  quia  quatuor  constant  ter- 
minis  vel  duabus  praemissis  particularibus,  vel  quia  a  sensu  identico  seu 
materiali  fit  transitus  ad  formalem  (n.  47)  aut  econtra;  regulae  vero  syllo- 
gismi  procedunt  de  propositionibus,  in  quibus  est  formalis  praedicatio,  non 
materialis  tantum.  Plura  ejusmodi  exempla  dabunt  Petavius  III,  9;  Be- 
canus  c.  3  q.  3.  Ceterum  alias  difficultates  cf.  expensas  apud  s.  Thomam 
c.  gentes  IV,  8  ss.;  Valentia  de  Trinit.  1.  1.  c.  27  ss. 


Caput  III. 

Scholastica  expolitio  mysterii  sanctissimae  Trinitatis. 

202.  Mysterium  ss.  Trinitatis  esse  sujperrationale,  adeoque  rationis 
lumen  non  solum  quoad  modum,  sed  et  quoad  exsistentiam  ita  su- 
perare,  ut  absque  revelatione  cognosci  nequeat,  significat 

1.  Ghristus  Matth.  11,  27:  Nemo  novit  Filium  nisi  Pater;  neque  Pa- 
trem  quis  novit,  nisi  Filius  et  cui  voluerit  Filius  revelare; 

2.  colligitur  ex  patrum  effatis,  quae  cf.  apud  Thomassinum  de 
Trin.  c.  1  s.   Lege  s.  Gregorii  naz.  or.  5  theologicas  (opusc.  XXIX). 

3.  Hoc  docent,  teste  S  u  a  r  e  z  de  Trin.  1, 1 1,  omnes  theologi  cum  divo 
Thoma  l.p.  q.  32  a.  1,  cujus  rationem  approbat  conc.  coloniense  a. 
1860  p.  1  tit.  2  c.  9:  „Gum  Dei  invisibilia  per  ea,  quae  facta  sunt,  intel- 
lecta  conspiciantur  (Rom.  1,  20),  e  rebus  creatis  ad  personarum  Trini- 
tatem  pertingendum  nobis  esset.  Id  autem  fieri  nequit,  cum  actus  ille, 
quo  Deus  mundum  creavit,  utpote  tribus  personis  communis,  unitatem 
quidem  essentiae,  non  vero  personarum  Trinitatem  manifestet."  Nam 
ex  effectu  ea  tantum  interre  possumus,  quae  requiruntur  ut  causa  par  sit 
producendo  effectui.  Atqui  ut  Deus  par  sit  creando  mundo  sufficit,  ut 
sit  quam  maxime  potens,  sapiens  etc,  non  vero  ut  sit  trinus.  Et  quam- 
vis  ex  his  attributis  ad  aliorum  cognitionem  deveniamus  ut  aseitatis,  in- 
finitatis  etc,  ad  cognitionem  Trinitatis  progredi  non  licet :  nam  inter  illa 
attributa  nexus  est  prorsus  necessarius,  qui  rationi  sponte  sua  innotescit, 
nullus  vero  apparet  cum  Trinitate,  nisi  forte  habitus  potius  dissonantiae 
quam  harmoniae.   Cf.  Franzelin  th.  17.  18. 

Hurter,  Compend.  theologiae  II,  9.  ed.  12 

4-.  Hoc  ostenditur  etiam  crisi  argumentorum,  quae  ad  hujus  myste- 
rii  demonstrationem  afferri  solent.  Seposita  enim  revelatione  ea  sat  vaga 
sunt,  saepe  nimis  probant,  et  si  urgentur  unitatem,  simplicitatem  aliasque 
Dei  perlectiones  in  discrimen  vocant,  vel  vix  gignunt  suasionem,  quae 
par  non  est  ad  excludendas  gravissimas  difficultates  et  apparentes  con- 
tradictiones,  quas  ratio  in  hoc  mysterio  reperit.  Quare  prudentissime  s. 
Thomasl.  c. :  „Qui  probare  nituntur  Trinitatem  personarum  naturali 
ratione,  fidei  dupliciter  derogant;  primo  quidem  quantum  ad  dignitatem 
ipsius  fidei,  quae  est,  ut  sit  de  rebus  invisibilibus,  quae  rationem  huma- 
nam  excedunt:  secundo  quantum  ad  utilitatem  trahendi  alios  ad  iidem. 
Cum  enim  aliquis  ad  probandam  fidem  inducit  rationes,  quae  non  sunt 
cogentes,  cadit  in  irrisionem  infidelium:  credunt  enim,  quod  hujusmodi 
rationibus  innitamur  et  propter  eas  credamus.u   Gf.  quae  docet  ad  2. 

5.  Imo  facta  etiam  revelatione  hujus  mysterii,  manet  ipsum  inde- 

monstrabile :  siquidem  reprobata  fuit  propositio  (25)  R  o  s  m  i  n  i :  „Reve- 

lato  mysterio  ss.  Trinitatis  potest  ipsius  exsistentia  demonstrari  argumen- 

tis  mere  speculativis,  negativis  quidem  et  indirectis,  hujusmodi  tamen,  ut 

per  ipsa  veritas  illa  ad  philosophicas  disciplinas  revocetur,  atque  fiat  pro- 

positio  scientifica  sicut  ceterae :  si  enim  ipsa  negaretur,  doctrina  theoso- 

phica  purae  rationis  non  modo  incompleta  maneret,  sed  etiam  omni  ex 

parte  absurditatibus  scatens  annihilaretur." 

Duplici  ergo  titulo  et  ratione  dogma  Trinitatis  est  mysterium.  Aliae  enim 
veritates  circa  Deum  unum  via  causalitatis  cognosci  possunt,  et  quamvis  ana- 
logice  tantum  cognoscantur,  non  tantam  quoad  modum  eas  concipiendi  diffi- 
cultatem  prae  se  ferunt;  haec  vero  veritas  sola  revelatione  cognosci  potest: 
et  revelata  quoad  m  o  d  u  m ,  quo  Deus  est  trinus,  perspici  nequit,  sed  obscu- 
rissima  manet.  Sicut  autem  ratione  nequit  demonstrari  veritas  hujus  mysterii, 
ita  neque  ejusdem  impossibilitas.  Quod  sponte  sua  sequitur  ex  principio 
generali,  revelationem  nunquam  adversari  posse  rationi :  et  suadetur  ex  infi- 
nita  Dei  perfectione,  vi  cujus  ejus  natura  adeo  est  supra  omnem  nostram  com- 
prehensionem,  ut  temerarium  sit  ejusmodi  repugnantiam  affirmare.  Cf.  Va- 
lentia  in  1.  p.  disp.  2  q.  6  p.  1.;  Scheeben  §  64etMyst.desChrist. §  5ss. ; 
Kuhn  Dogm.  t.  2  §  35  bene  de  hoc  mysterio  disserentem. 

6.  Quamvis  autem  mysterium  hoc  incomprehensibile  sit  et  patres  me- 
rito  damnent  in  haereticis  exlegem  scrutandi  pruritum,  non  tamen  ita  supra 
omnem  inquisitionem  est  positum,  ut  damnari  possint  vel  debeant  theologi  scho- 
lae,  qui  patrum  vestigiis  inhaerentes  plura  ad  illius  pleniorem  notitiam  sub- 
tilius  investigarunt  et  statuerunt.  Ad  rem  P  e  t  r  u  s  lombardus  1 .  dist.  2  :  »  Ut 
in  1.  1  de  Trinit.  (c.  ]  l)  docet  Augustinus  primum  secundum  auctoritatem 
ss.  Scripturarum,  utrum  ita  fides  se  habeat,  demonstrandum  est:  deinde  ad- 
versus  garrulos  ratiocinatores,  elatiores  quam  capaciores,  rationibus  catholicis 
et  similitudinibus  congruis  ad  defensionem  et  assertionem  fidei  utendum  est, 
ut  eorum  inquisitionibus  satis  facientes,  mansuetos  plenius  instruamus,  et  illi, 
si  nequiverunt  invenire  quod  quaerunt,  de  suis  mentibus  potius  quam  de  ipsa 

veritate  vel  de  nostra  assertione  conquerantur. «  —  Quare  probanda  non  est 
opinio  Hirscher,  qui  falso  principio  innixus,  ea scil. tantum esse revelata de 
Deo,  quae  immediate  cum  oeconomia  salutis  cohaereant:  ea,  quae  theologi  de 
Deo  in  se  deque  relationibus  personarum  divinarum  ad  invicem  paulo  subti- 
lius  statuunt,  tamquam  inutilia  et  aliena  a  revelatione  rejicit.  Principium  enim 
illud falsum est,  ut patet  vel  ex  symbolo  athanasiano,  conc.  toletano  XI., 
lateranensi  IV.  c.  ,Damnamus',  florentino  in  decr.  unionis  cum  graecis, 
in  decreto  pro  jacobitis  etc,  in  quibus  multa  statuuntur  de  Deo,  quae  cum 
oeconomia  salutis  nonnisi  remotissime  cohaerent.  Deinde  damnari  nequit  stu- 
dium  illud  scholae,  quin  reprehendantur  et  patres  doctissimi,  damnetur  omnis 
profectus  scientiae  theologicae,  qui  in  expoliendis,  illustrandis,  rimandis  dog- 
matibus  consistit.    Cf.  Kleutgen  Theol.  der  Vorz.  I  d.  3. 

203.  Jam  potiora,  quae  schola  duce  T  h  o  m  a  subtilius  de  hoc  mysterio 
statuit,  proponamus  in  forma  quaestionum  selectarum :  quas  uberius  prae- 
clare  expositas  reperies  a  Ruiz  de  Trinit.  disp.  41  ss. 

Quaestio  I.  Quo  actu  gignat  Pater  Filium  ?  Unanimis  est  theolo- 
gorum responsio,  Patrem  intelligendo  gignere Filium.  Quae sententia, 
teste  S  u  a  r  e  z  de  Deo  trino  1, 5,  in  theologia  censeri  debet  certa,  et  opinio 
D  u  r  a  n  d  i  negans  temeraria  et  errori  proxima.   Probatur 

1.  auctoritate  non  solum  scholae,  sed  etiam  patrum  (apud  Peta- 
v i u m  VI,  1  s.) :  inter  quos  eminet  Augustinus,  qui  de  Trin.  XV,  14 
ita  disserit :  „Proinde  tamquam  se  ipsum  dicens  Pa.ter  genuit  Verbum  sibi 
aequale  per  omnia.  Non  enim  se  ipsum  integre  perfecteque  dixisset,  si 
aliquid  minus  aut  amplius  esset  in  ejus  Verbo  quam  in  ipso.  Ibi  summe 
illud  agnoscitur :  Est,  est;  non;  non  (Matth.  5,  37).  Et  ideo  Verbum  hoc 
vere  Veritas  est,  quoniam  quidquid  est  in  ea  scientia,  de  qua  genitum  est, 
et  in  ipso  est ;  quod  autem  in  ea  non  est,  nec  in  ipso  est.  Et  falsum  ha- 
bere  aliquid  hoc  Verbum  nunquam  potest,  quia  immutabiliter  sic  se  habet, 
ut  se  habet,  de  quo  est."  Huc  referri  possunt  ii,  qui  ipso  duce  (n.  184 10) 
Trinitatis  mysterium  illustrant  ex  similitudine  mentis,  quae  se  intelligendo 
generat  verbum  sibi  simile  x). 

2.  Colligitur  ex  Scripturis,  in  quibus  Filius  vocatur  6  16*{q<z,  Verbum, 
cujus  nominis  rationem  patres  reddunt  cum  Gregorio  naz.  or.  36: 
„Quoniam  sic  se  habet  ad  Patrem  (scil.  Filius),  sicut  ad  intellectum  ver- 
bum;"  vel  ex  plurimorum  patrum  sententia  Sapientia,  quae  Eccli.  24,  5 


*)  Cf.  A  n  s  e  1  m  u  s  Monologii  c.  29  ss.,  in  primis  c.  67,  aliique  apud  T  h  o  m  a  s- 
sinum  c.  18  ss.  Verum  notetur  ejusmodi  similitudines  et  analogias,  quibus  theo- 
logi  utuntur,  esse  ad  illustrandum  hoc  mysterium  utiles,  sed  non  nimis  urgendas  vel 
exigendas,  quare  acute  Gregorius  naz.  adversario  postulanti :  » Da  mihi  ex  eodem 
aliud  esse  Filium,  aliud  quod  Filius  non  sit  et  tamen  ejusdem  cum  illo  substantiae, 
ac  Deum  (Filium)  et  Deum  (Spiritum  s.)  admittani,«  respondet  (or.  31  theol.  5n.  10)- 
,Da  tu  quoque  mihi  Deum  alium  Deique  naturam  et  tibi  eandem  Trinitatem,  cuin 
iisdem  nominibus  ac  rebus  dabo.«  Scheeben  Handb.  der  k.  Dogm.  I  §  116. 

de  se  testatur :  Ego  ex  ore  Altissimi  (i.  e.  ex  intellectu  Dei)  prodivi;  pri- 
mogenita  ante  omnem  creaturam.   Cf.  Scheeben  Myst.  §  16. 

3.  Illustratur  ratione.  Certum  enim  est,  in  divinis  esse  productio- 
nem  et  generationem  Filii,  quae  generatio  continetur  communicatione 
substantiae.  Atqui  in  omni  rerum  genere  productio  vel  communicatio 
naturae  fit  per  operationem  propriam  seu  accommodatam  tali  naturae.  In 
natura  autem  pure  intellectuali  proprius  actus  est  actus  intellectus  et  vo- 
luntatis.  Cum  igitur  Deus  sit  substantia  pure  intellectualis,  productio, 
quae  in  ipso  est, nonnisi  per  intellectum  et  voluntatem  erit;  ideo- 
que  Filius,  qui  secundum  neminem  per  voluntatem  procedit,  intelligendo 
gignitur.   Cf.  Thomas  1.  q.  27  a.  1;  c.  gentes  IV,  11.  26. 

204.  Quaestio  II.  Quare  Verbi  productio  seu  processio  generatio  dica- 
tur  ?  Quia  secundum  theologos  de  ratione  generationis  est,  ut  sit  origo  vi- 
ventis  non  solum  a  vivente,  sed  et  de  vivente  seu  principio  conjuncto  (qua- 
tenus  scil.  principium  gignens  in  ipsa  generatione  conjungitur  proli  gignen- 
dae  per  aliquod  proprium  sui,  quod  in  hac  maneat  i.  e.  vel  per  propriam  sub- 
stantiam  ut  in  divinis,  vei  per  semen,  ut  in  creatis)  in  similitudinem  naturae 
et  quidem  vi  productionis  seu  ex  ipso  modo  processionis,  quae  natura  sua 
tendat  veluti  in  scopum  et  metam,  ut  exprimat  in  teimino  generationis  sui 
similitudinem.  Atqui  haec  obtinent  in  productione  Verbi.  »Procedit  enim,  in- 
quit  Thomas  1.  p.  q.  27  a.  2,  per  modum  intelligibilis  actionis,  quae  est 
operatio  vitae,  et  a  principio  conjuncto,  et  secundum  rationem  similitudinis : 
quia  conceptio  intellectus  est  similitudo  rei  intellectae,  et  in  eadem  natura 
exsistens,  quia  in  Deo  idem  est  intelligere  et  esse  .  .  .  Unde  processio  Verbi 
in  divinis  dicitur  generatio,  et  ipsum  Verbum  procedens  dicitur  Filius.* 
Qua  sententia  admissa  plures  difficultates  solvuntur  et  alia  bene  explicantur. 
Sequitur  enim  exinde  et  puritas  hujus  generationis  ejusque  aeternitas, 
perpetuitas,  perfectio,  vi  cujus  scil.  Filius  est  adaequata  Patris  imago, 
et  necessitas  immunis  a  quavis  non  solum  contingentia,  sed  etiam  coac- 
tione,  cum  sit  naturalis.  Sequitur  et  unitas  Filii,  cum  Pater  unico  verbo 
perfectissime  se  comprehendat. 

205.  Quaestio  III.  Quo  actu  spiretur  vel  procedat  Spiritus  sanctus  ? 
Respondent  theologi  praeeunte  Thoma  ib.  a.  3,  Spiritum  s.  procedere 
per  voluntatem  seu  processione  amoris.  Quod  probatur 

1.  hac  ratione :  Spiritus  s.  non  minus  procedit  quam  Filius ;  Filius  vero 
procedit  per  intellectionem  Patris.  Cum  ergo  voluntas  Patris  non  minoris 
sitperfectionisetvirtutisquam  intellectus:  consequi  plane  videtur,proces- 
sionem  s.  Spiritus  ad  voluntatem  esse  referendam. 

2.  Confirmatur  illatio  nominibus,  quibus  Spirituss.  designatur.  Sicut 
enim  Filius  nominibus  designatur,  quae  relationem  ad  intellectum  includunt : 
ita  Spiritus  s.  iis  insignitur,  quae  ad  voluntatem  referuntur.  Dicitur  enim 
amor,  donum,  Spiritus,  Spiritus  s.;  quibus  ejus  ad  voluntatem  relatio  satis 
exprimitur.   Cf.  Scheebenl.  c.  §  17  s.;  Franzelin  th.  26  ss. 


et  spiratione  sancti  Spiritus.  IgX 

206.  Quaestio  IV.  Quomodo  differant  generatio  Filii  et processio  sancti 
Spiritus FTriplex  in  primis  est  discrimen.  Nam 

1.  Filius  procedit  per  intellectum,  Spiritus  s.  per  voluntatem; 

2.  ille  procedit  a  s o  1  o  Patre,  Spiritus s. a Patre  Filioque,  quod  discri- 
men  ex  priori  illustrari  potest.  Nam  voluntatis  actus  intellectionem  praeeun- 
tem  supponit.  Quapropter  processio  etiam  s.  Spiritus  praesupponit  nostro 
concipiendi  modo  Verbi  generationem.  Cum  vero  Pater  se  intelligendo  gignat 
Verbum  sibi  prorsus  aequale,  cui  propterea  omnia  sua  communicat,  potentiam 
spirandi  quoque  in  illum  derivat.    Quare  Filius  quoque  spirat  Spiritum  s. 

3.  Filius  gignitur,  non  vero  Spiritus  s.  Cujus  ratio  si  quaeritur,  re- 
spondent  patres  cum  s.  Augustino  c.  Maximin.  III,  13:  »Distinguere  inter 
illam  generationem  et  hanc  processionem  nescio,  non  valeo,  non  sufficio.* 
Tamen  hinc  inde  conantur  rationes  aliquas  indicare,  quas  collegerunt  Peta- 
v i u s  VII,  13  s.  et  Thomassinus  c.  29  ss.  Praecipua  ea est,  quam theologi 
cum  s.  T  h  o  m  a  de  pot.  q.  2  a.  4  ad  7  ita  proponunt :  » Spiritus  s.  procedit 
per  modum  amoris.  Amor  autem  non  significat  ut  aliquid  figuratum  vel 
specificatum  specie  amantis  vel  amati,  sicut  verbum  significat  speciem  di- 
centis  et  ejus  quod  dicitur  habens.  Et  ideo  cum  Filius  procedat  per  modum 
verbi,  ex  ipsa  ratione  suae  processionis  habet,  ut  procedat  in  similem  speciem 
generantis,  et  sic  quod  sit  Filius  et  ejus  processio  generatio  dicatur.  Non  au- 
tem  Spiritus  s.  hoc  habet  ratione  suae  processionis,  sed  magis  ex  proprietate 
divinae  naturae,  quia  in  Deo  non  potest  esse  aliquid  quod  non  sit  Deus.  Etsic 
ipse  amor  divinus  Deus  est,  in  quantum  quidem  divinus,  non  in  quantum 
amor.«  Cf.  n.  224.  Paulo  secus  discrimen  nonnulli  explicant statuentes,  ideo 
processioni  Verbi  et  non  spirationi  Spiritus  s.  convenire  rationem  generationis, 
quod  solum  Verbum  vi  suae  processionis  accipiat  naturam  ut  formaliter  et 
proxime  fecundam  seu  cum  potentia  formali  et  proxima  illam  ulterius  alteri 
personae  communicandi,  ideoque  solum  Verbum,  non  vero  Spiritum  s.  proce- 
dere  in  similitudinem  naturae  fecundae,  quod  ad  rationem  generationis 
ipsi  requirunt.    Cf.  Scheeben  §  122  n.  1008 — 10;  Mysterien  §  10. 

207.  Quaestio  V.  Quomodo  Spiritus  s.  a  Patre  Filioque  procedat  ? 
Respondet  conc.  lugdunense  II:  „Spiritum  s.  aeternaliter  ex  Patre  et 
Filio  non  tamquam  ex  duobus  principiis,  sed  tamquam  ex  unico  prin- 
cipio,  et  non  duabus  spirationibus,  sed  unica  spiratione  procedere."  Quod 
ut  intelligatur,  cum  Thoma  1.  p.  q.  36  notamus: 

1.  Eo  ipso  quod  Filius  generatione  omnia  accipit,  quae  sunt  Patris, 
eadem  est  utriusque  essentia,  ideoque  et  virtus  spirandi  et  spiratio. 

2.  Hinc  Spiritus  s.  ab  utroque  immediate  et  aequaliter  pro- 
cedit,  non  a  Patre  per  Filium  seu  m  e  d  i  a  n  t  e  Filio  ^).   Tamen 


*)  De  formula  Patrem  mediante  Filio spirare Spiritum s., haec ex 8. T h o m a 
in  1 .  dist.  1 2  q.  1  a.  3  notentur :  » Si  consideremus  ipsum  principium  (quo)  scil.  p  o- 
tentiam  spirativam,  cum  in  hoc  non  distinguantur  Pater  et  Filius,  non  potest 
dici  spiratio  esse  a  Patre  mediante  Filio ;  si  autem  consideramus  ipsos  spirantes, 
qui  distincti  sunt  et  secundum  hoc  praebent  suppositum  spirationi,  sic  ibi  est  ordo 
naturae  (originis),  quiaFilius  est  ex  Patre,  et  Spiritus  s.  simul  a  Patre  et  Filio.  Unde 


Ig2  Tract.  V.  de  Deo  trino.  Quomodo  Spiritus  s.  procedat. 

3.  quatenus  Filius  a  Patre  una  cum  essentia  spirationem  accipit, 
dici  potest,  Spiritum  s.  a  Patre  perFilium  procedere;  imo  cum  s.  Augu- 
stino  de  Trin.  XV,  17  Spiritum  s.  principaliterde  Patre  procedere, 
quod  scil.  Pater  virtutem  spirandi  non  habeat  ab  alio  sicut  Filius,  ideo- 
que  sit  principium  sine  principio  i.  e.  principale  (n.  176). 

4.  Quatenus  Pater  et  Filius  spirant  Spiritum  s.,  unum  sunt  prin- 
cipium,  quia  in  divinis  omnia  sunt  unum,  ubi  non  obviat  relationis  oppo- 
sitio.  Atqui  inter  Patrem  et  Filium  quatenus  spirant  Spiritum  s.,  non  est 
oppositio.  Ergo  unum  sunt  principium.  Quocirca  Augustinus  ib.V,  14: 
„Sicut  Pater,  inquit,  et  Filius  unus  Deus  et  ad  creaturam  relative  unus 
Creator  et  unus  Dominus,  sie  relative  ad  Spiritum  s.  unum  principium.u 
Cf.  Anselmus  de  proc.  Sp.  s.  c.  17  s. 

5.  Pater  et  Filius  sunt  etiam  unus  spirator,  quamvis  sint  duo  spi- 
rantes.  Ratio  est,  quia  nomina  substantiva  non  dicuntur  pluraliter,  nisi 
multiplicetur  forma  seu  proprietas,  quam  in  concreto  significant;  adje- 
ctiva  vero  ut  dicantur  pluraliter,  satis  est  pluralitas  suppositorum,  neque 
necessaria  est  pluralitas  significati  formalis. 

208.  Hanc  regulam  loquendi  ita  illustrat  s.  Thomas  1.  q.  39  a.  3: 
»Nominum  essentialium  quaedam  significant  essentiam  substantive,  quaedam 
vero  adjective.  Ea  quidem,  quae  substantive  essentiam  significant,  praedican- 
tur  de  tribus  personis  singulariter  tantum  et  non  pluraliter:  quae  vero  ad- 
jective  essentiam  significant,  praedicantur  detribus  personis  in  plurali.  Cujus 
ratio  est,  quia  nomina  substantiva  significant  aliquid  per  modum  substantiae, 
nomina  vero  adjectiva  significant  aliquid  per  modum  accidentis,.  quod  inhae- 
ret  subjecto.  Substantia  autem  sicut  per  se  habet  esse,  ita  per  se  habet  unita- 
tem  vel  multitudinem.  Unde  et  singularitas  vel  pluralitas  nominis  substan- 
tivi  attenditur  secundum  formam  significatam  per  formam.  Accidentia  autem 
sicut  esse  habent  in  subjecto,  ita  ex  subjecto  suscipiunt  unitatem  vel  multi- 
tudinem.  Et  ideo  in  adjectivis  attenditur  singularitas  et  pluralitas  secundum 
supposita*  etc.  Ita  dici  nequit  tres  omnipotentiae,  nisi  triplicetur  omni- 
potentia;  dici  veropotest  tres  omnipotentes,  quia  praedicatum  concretum 
omnipotens  est  idem  ac  habens  omnipotentiam.  Atqui  in  Deo  revera  tres  ha- 
bent  omnipotentiam ;  quare  dici  potest  tres  omnipotentes  scil.  personae.  Quod 
si  in  symbolo  athanasiano  haec  loquendi  ratio  proscribitur,  omnipotens 
sumitur  substantive,  ac  si  dicatur  omnipotens  Deus,  quod  germanice  ita 
bene  exprimi  potest :  dici  scil.  potest :  Vater,  Sohn  und  h.  Geist  sind  allmachtig ; 
sed  dicere  non  licet:  Vater,  Sohn  und  h.  Greist  sind  die  Allmachtigen ;  dici  de- 
bet,  sind  der  Allmachtige.  Adjectiva  vero  posse  dici  pluraliter,  ex  eodem  sym- 


dicit  R  i  c  h  a  r  d  u  s  (a  s.  Victore  de  Trinit.  1.  5  c.  7),  quod  generatio  in  divinis  est  im- 
mediate  a  Patre,  sed  processio  Spiritus  est  quodammodo  m  e  d  i  a  t  e,  et  quodammodo 
immediate;  immediate  quantum  ad  virtutem  spirantem,  quae  est  una  Patris  et 
Filii,  et  iterum  quantum  ad  ipsum  suppositum  Patris,  quod  immediate  est  principium 
processionis,  quia  ipse  simul  et  Filius  spirant :  sed  mediate,  in  quantum  Filius,  qui 
spirat,  est  a  Patre.* 


Quare  solus  Pater  gignat  Filium.  183 

bolo  liquet,  quod  mox  profitetur:  »Tres  personae  coaeternae  sibi  sunt  et 
coaequales.*  Cf.  de  Rubeis  in  admonit.  praevia  ad  t.  1 2  op.  s.  T h o m a e, 
qui  in  1.  dist.  1 1  q.  1  a.  4  permiserat  dici  quamvis  minus  proprie  duos  spi- 
ratores;  imo  in  summa  quoque  1.  q.  36  a.  4  ad  7  hanc  locutionem  non 
omnino  reprobat :  statuit  enim  tantum  ,m  e  1  i  u  s  videri'  si  dicamus  »  duos  spi- 
rantes  propter  pluralitatem  suppositorum,  non  autem  duos  spiratores  propter 
unam  spirationem. «  S.  Bonaventura  vero  in  1.  d.  29  a.  2  q.  2  tuetur 
ratione  suppositorum  dicendum  esse  duos  spiratores.  Qua  in  re  ei  consen- 
tiunt  Alexander  hal.,  Albertus  M.,  Petrus  a  Tarantasia  etc. 

209.  Quaestio  YI.  Quare  harum  productionum  termini  sint  personae? 
Ad  hanc  quaestionem  responderi  potest,  omnis  productionis  terminum  esse  vel 
substantiam,  vel  accidens,  vel  personam.  Productionis  autem  divinae  termi- 
nus  nequit  esse  substantia,  substantia  enim  divina  produci  nequit;  neque 
a  c  c  i  d  e  n  s,  quod  potentiam  et  imperfectionem  in  subjecto  supponit.  Cum  ergo 
vi  productionis  neque  nova  producatur  substantia,  neque  substantia  divina 
modificetur,  restat  ut  ea  communicetur,  ita  scil.  ut  alius  eam  possideat  sicut 
illam  possidet  persona  producens.  Quare  productionis  terminus  erit  persona. 
Quod  ipsum  cum  divina  perfectione  pugnare  non  intelligitur,  sed  potius  na- 
turae  divinae  opulentiam  manifestat.  Ostendit  enim,  tantam  esse  divinae  na- 
turae  perfectionem,  ut  Deus  Pater  possit  eam  personis  pluribus  sine  suo  de- 
trimento  communicare  eamque  parem  esse  pluribus  constituendis  suppositis. 
Cf.  S  c h  e  e b e n  Mysterien  §13;  Handbuch  §  1 1 9. 

210.  Quaestio  YIL  Quomodo,  cum  to  intelligere  sit  personis  commune, 
solus  Pater  intelligendo  gignat  Filium,  et  non  singulae  personae  gignant  Ver- 
bum?  Haec  quaestio  est  difficillima.  Ut  respondeamus,  notamus  to  intelligere 
in  Deo  re  ipsa  non  distingui  a  to  esse.  Quamobrem  sicut  to  esse  triplici 
charactere  modoque  subsistendi  afficitur  et  distinguitur  (in  Patre  enim  est 
afsvvYjTdx;,  in  Filio  Y£V/7]ia)<;,  in  Spiritu  s.  buuopsoTws) :  ita  to  intelligere  et 
resultans  inde  sapientia  in  Patre  est  ingenite,  in  Fiiio  per  generationem,  in 
Spiritu  s.  per  processionem.  Quare  sicut  essentia,  quatenus  consideratur  ab- 
solute  et  ut  est  communis,  neque  gignit,  neque  est  genita,  ita  nec  to  intelli- 
gere,  quatenus  consideratur  absolute,  est  productivum  Verbi.  Sed  sicut  es- 
sentia  considerata  ut  paternitatis  charactere  affecta  concipitur  redundare  in 
Filium  sine  mutatione :  ita  to  intelligere  paternum  concipi  debet  ipsa  intel- 
lectione  derivari  in  Filium.  Quam  ob  rem  magis  accurate  affirmatur:  Pater 
d  i  c  e  n  d  o  potius  quam intelligendo  gignit  Filium,  eo ipso  scil.  quod  intelligere  est 
commune,  dicere  vero  includit  to  intelligere  additque  notionem  communica- 
tionis,  originis,  productionis,  generationis.  Sicut  ergo  Pater  est  gignens  et 
Filius  genitus  et  tamen  unus  Deus  et  esse  utriusque  idem:  ita  Pater  est  di- 
cens,  Filius  dictus  (seu  Verbum),  tamen  idem  utriusque  est  intelligere.  »Sci- 
unt  ergo,  inquit  Augustinus  de  Trin.  XV,  12,  invicera  Pater  etFilius,  sed 
ille  gignendo,  hic  nascendo.  «  Vel  aliis  verbis  :  Si  Verbum  non  tantum  Deus 
esset,  sed  etiam  alius  a  Patre  Deus,  utique  se  ipsum  intelligendo  aliud  pro- 
duceret  verbum.  At  si  Verbum  Deus  quidem  est,  non  tamen  alius  a  Patre, 
unam  eandemque  numero  naturam  cum  Patre  habet,  eoque  solum  a  Patre  distin- 
guitur,  quod  ab  ipso  procedit,  et  ideo  habet  idem  intelligere  Patris  ut  commu- 
nicatum  non  ut  se  communicans,  ut  dictum,  non  ut  dicens  ideoque  non  pro- 
ductivum  Verbi  sed  ut  Verbum  genitum.    Cf.  Thomas  c.  gentes  IV,  13. 


Ig4  Tract.  V.  de  Deo  trino.  De  processionibus  divinis. 

211.  Quaestio  VIII.  Quot  sint  processiones  et  consequenter  quot 
personae  divinae  1  Respondet  revelatio,  duas  esse  processiones  et  tres 
personas,  cujus  responsi  theologi  hanc  reddunt  cum  s.  Thoma  1.  q.  27 
a.  5  rationem :  „Processiones  in  divinis  accipi  non  possunt  nisi  secundum 
actiones,  quae  in  agente  manent  Hujusmodi  autem  actiones  in  natura 
intellectuali  et  divina  non  sunt  nisi  duae  scil.  intelligereetvelle... 
Relinquitur  igitur,  quod  nulla  alia  processio  possit  esse  in  Deo  nisi  v  e  r  b  i 
et  amoris^   Cf.  c.  gentes  IV,  26. 

212.  Verum  quaeri  potes  t,  quare  Pater  dicendo  u  n  i  c  u  m  tantum  gignat  Ver- 
bum.  Eatio  est,  quod  unico  Verbo  perfecte  se  dicit  (n.  2031);  alteri  ergo  verbo 
locus  non  est.  —  Quod  si  quaeritur,  quare  Filius  non  gignat  Filium,  praeter 
rationem  n.  210Thomassinus  aliam  ex  patribus  proponit  c.  12  §  12:  »Deus 
quidquid  est,  totus  est,  omnino  est,  semper  est,  id  tantum  est,  necessario  est, 
ut  mutari  non  possit,  nec  aliud  quidvis  evadere.  Itaque  qui  Pater  est,  Pater 
tantum  est,  Pater  semper  fuit  eritque,  non  potest  non  esse  Pater,  totam  pa- 
ternitatem  occupavit,  ut  nonpossint  alii  patres  similiter  esse  (cf.  n.  22 1).  Qui 
Filius  est,  filietatem  totam  et  indemutabiliter  praesumpsit  ac  praecepit,  ut  nec 
alii  esse  possint  filii  ejusdem  naturae,  nec Pater possit  ipse  evadere...  Totam 
in  sese  uno  possidet  paternitatem  Pater,  filietatem  Filius.  Denique  ut  pater- 
nitas  esse  non  potest  filietas  et  vicissim,  ita  nec  Pater  Deus  potest  evadere 
Filius,  nec  Filius  Pater:  quia  non  aliud  est  in  Deo  Pater  quam  paternitas, 
Filius  quam  filietas,  Deus  quam  deitas.*  Similia  de  Spiritu  s.  repetantur. 

213.  Quod  si  quaeras  ulterius,  quomodo  duae  realiter  distinctae  per- 
sonae  procedere  possint  per  intellectum  et  voluntatem,  cum  in  Deo  intellectus 
et  voluntas  non  re,  sed  r  a  t  i  o  n  e  tantum  distinguantur,  respondet  S  u  a  r  e  z 
1.  1  c.  9  n.  5 :  »  Quamvis  actus  intellectus  et  voluntatis  Dei  non  habeant  in  re 
actualem  distinctionem,  sufficit  eminens  et  virtualis,  ut  una  persona  procedat 
per  actum  intellectus  et  non  per  actum  voluntatis.  Quod  quidem  est  de  fide 
certum  .  .  .  Eatione  autem  vix  potest  declarari,  nedum  convinci:  satis  vero 
nobis  est,  ostendere  non  repugnare.  Quia  licet  omnia  Dei  attributa  sunt  una 
simplicissima  perfectio,  vere  et  formaliter  continent,  quidquid  perfectionis  in 
eis  excogitari  potest  absque  imperfectione.  Sic  ergo  in  Deo  est  tota  perfectio 
intelligendi,  ut  non  minus  habeat  suum  proprium  et  adaequatum  terminum 
per  ipsam  productum,  quam  si  esset  in  re  distincta  a  quacunque  alia  perfe- 
ctione.  Sic  ergo  dari  potest  et  datur  in  Deo  quaedam  processio,  quae  solum 
est  per  intellectum,*  atque  idcirco  alia  per  voluntatem.  —  Excipienti  autem, 
unam  tantum  esse  in  Deo  productionem,  quod  haec  adaequet  exhauriatque 
virtutem  producentem,  ita  occurrit  eximius  theologus  n.  8  :  »Licet  ad  quamlibet 
processionem  requiratur  infinita  perfectio  seu  virtus  productiva,  quae  in  pro- 
cessione  qualibet  habet  adaequatum  actum  in  ratione  formali  et  quasi  specie 
talis  actus,  non  tamen  habet  adaequationem  quasi  extensivam  et  secundum 
rationem  omnium  actuum,  quos  ad  intra  habere  potest.  Sicut  etiam  ad  pro- 
ducendam  quamlibet  creaturam  ex  nihilo  requiritur  infinita  virtus  Dei,  et  ni- 
hilo  minus  non  quaelibet  creatio  est  actus  adaequatus  illius  potestatis.  Sic 
ergo  ad  productionem  Filii  requiritur  infinita  perfectio  et  fecunditas  divinae 
naturae:  illa  tamen  non  exhauritur  (ut  ita  dicam)  per  illam  solam  processio- 
nem,  quia  non  est  adaequata  utrique  facultati   (ut  sic  dicam)  illius  naturae 


De  notione  personae  divinae.  ^g5 

intellectui  scil.  et  voluntati ;  unaquaeque  autem  processio  ex  his  est  adaequata 
suo  actui  et  ideo  intra  suam  rationem  formalem  non  multiplicatur.  * 

214.  Corollarium.  Unde  inferunt  theologi,  in  Deo  unam  esse  na- 
turam,  duas  processiones,  tres  personas,  quatuor  relationes, 
quinque  notiones. 

215.  De  processionibus  divinis.  —  Ad  harum  pleniorem  notitiam,  prae- 
termissis  iis,  quae  spectant  naturae  unitatem,  circa  processiones  haec 
notentur:  1.  Processionem  esse  emanationem  seu  originem  unius  personaeab 
alia  tamquam  a  principio  productivo  eamque  supponere  seu  includere  naturae 
communicationem.  Considerari  2.  eam  posse  active,  passive,  et  formaliter. 
A  c  t  i  v  e  spectata  est  ipsa  persona,  quae  est  processionis  principium.  Potest 
autem  duplex  distingui  processionis  principium,  quod  et  quo  :  principium  quod, 
ut  diximus,  est  ipsa  persona ;  principium  quo  est  ipsa  natura ;  hoc  autem  non- 
nulli  distinguunt  in  remotissimum  seu  radicale,  quod  est  virtus  primor- 
dialis  seu  radix  productionis ;  in  potentiale  seu  remotum,  quod  est  virtus 
agendi  intermedia;  in  formale  et  proximum,  quod  est  virtus  agendi  imme- 
diata.  Ita  ex.  gr.  Platelius  in  sua  synopsi  p.  1  n.  241  statuit  processionum 
divinarum  ^principium  quod  esse  personam,  radicale  naturam,  formale 
remotum  intellectionem  (et volitionem),  et  proximum  relationem. «  Quod 
ultimum  tamen  intelligi  debet  secundum  ea,  quae  scribit  s.  Thomas  l.p.  q.  41 
a.  5 :  » Neque  paternitas  potest  intelligi  ut  q  u  o  Pater  generat,  sed  ut  con- 
stituens  personam  generantis,  alioquin  Pater  generaret  Patrem.*  Processio 
p  as  s  i  v  e  spectata  est  ipse  terminus  processionis ;  et  terminus  quidem  totalis 
seu  adaequatus  processionis  est  divina  persona,  quae  procedit ;  terminus  vero 
formalis  est  proprietas  personae  procedentis,  nam  haec  oritur  ex  processione ; 
natura  vero  divina  non  procedit,  neque  producit,  sed  communicatur.  Pro- 
cessio  formaliter  accepta  non  est,  ut  quidam  opinantur  theologi,  mera  sim- 
plexque  resultantia,  eo  fere  modo,  quo  proprietates  ex  rei  essentia  dimanare 
vel  oriri  dicuntur;  neque  enim  tali  explicatione  exhauritur  ex.  gr.  generatio- 
nis  notio,  quae  vere  proprieque  in  Patre  relate  ad  Filium  admitti  debet.  Quare 
tenendum  est  quod  sit  vera  productio,  non  quidem  talis,  qua  aliquid  novi  ex 
nihilo  in  exsistentiam  adducitur,  vel  qua  actuetur  aliquapotentia:  sed  concipi 
ea  debet  ut  aeterna,  necessaria,  naturalis,  identica  cum  persona  producente, 
consistens  in  cornmunicatione  (non  multiplicatione)  divinae  substantiae: 
ideo  etiam  persona  producens  melius  dicitur  principium  quam  causa  per- 
sonae  procedentis  (n.  171  *  a.).  Cf.  Scheeben  §  120. 

216.  De  notione  personae.  —  Quod  attinet  notionem  personae,  eam 
paucis  ita  complectitur  PetaviusIV,  8  §8:  „Quam  ob  rem  tot  anti- 
quos  summosque  theologos  secuti  merito  illud  asseveramus,  propriam 
hypostasis  rationem  in  modo  quodam  exsistendi  sitam  esse,  quo  sub- 
stantia  singularis  per  se  exstat,  idque  perfecte,  ut  neque  haereat  in  sub- 
jecto  velut  accidens,  neque  pars  sit  totum  aliquod  seipsa  componens,  vel 
ad  componendum  facta  natura,  sed  per  semetipsam  constet,  neque  cum 
alia  hypostasi  unum  quoddam  naturale  et  proprie  dictum  constituat.1- 
Quocirca  praeeunte  Boethio  a  theologis  definitur  persona:  „rationalis 

naturae  individua  substantia ;"  individua,  s  i  n  g  u  1  a  r  i  s  scil.,  non  univer- 

salis ;  t  o  t  a,  non  pars  vel  per  modum  partis ;  p  e  r  s  e  subsistens,  ut  non 

sit  alterius  vel  pluribus  communis.   Cum  ergo  personalitas  in  hac  sin- 

gulari  et  incommunicabili  subsistentia  intellectualis  naturae  consistat, 

personalitas  dici  potest  intellectualis  seu  rationalis   naturae   individua 

subsistentia.    Atqui  in  Deo  triplex  est  subsistentia :  subsistit  enim 

divina  natura  paternitate  in  Patre,  filiatione  in  Filio,  processione  in  Spi- 

ritu  sancto.   Ergo  triplex  in  Deo  est  personalitas  et  tres  sunt  personae. 

Differt  vero  persona  divina  ab  humana  non  quidem  in  elemento  for- 
mali,  id  est,  in  subsistentia  individua,  sed  in  elemento  veluti  materiali,  in  na- 
tura,  non  solum,  quod  haec  in  Deo  est  infinita,  sed  etiam  quod  ea  in  creatis 
pro  numero  personarum  multiplicatur,  non  autem  in  Deo :  nam  natura  divina, 
manens  numero  una,  propter  zob  esse  opulentiam  pluribus  communicatur 
suppositis  iisque  constituendis  est  par.  Quapropter  ne  ex  definitione  B  o  e  t  h  i  i 
inferri  possit  in  Deo,  sicut  tres  sunt  personae,  tres  quoque  esse  substantias, 
notio  personae,  quatenus  personis  divinis  applicatur,  nonnihii  est  modificanda. 
»Persona  in  communi,  ita  s.  Thomas  1.  q.  29  a.  4,  significat  substantiam 
individuam  rationalis  naturae;  individuum  autem  est,  quod  in  se  est  indi- 
stinctum,  ab  aliis  vero  distinctum.  Persona  igitur  in  quacunque  naturasigni- 
ficat  id,  quod  est  distinctum  in  natura  illa  .  .  .  Distinctio  autem  in  divinis  non 
fit  nisi  per  relationes  originis . . .  Eelatio  autem  in  divinis  non  est  sicut  acci- 
dens  inhaerens  subjecto,  sed  est  ipsa  divina  essentia :  unde  est  subsistens,  sicut 
essentia  divina.  subsistit.  Sicut  ergo  deitas  est  Deus,  ita  paternitas  divina  est 
Deus  Pater,  qui  est  persona  divina.  Persona  igitur  divina  significat  relationem 
ut  subsistentem.*  Cf.  etiam  a.  2 ;  de  pot.  q.  9  a.  4.  c. gentes IV,  14.  »Ita- 
que  divina  persona  est,  inquit  em.  card.  Franzelin  th.  23,  ipsamet  divina 
essentia  sub  formali  ratione  relativi  ad  intra,  sub  qua  ratione  sunt  tres  inter 
se  distincti;  non  autem  sub  formali  ratione  absoluti,  sub  qua  ratione  est  una 
indistincta  essentia  seu  natura.«  Etiterumth.  24:  »Nomen  persona  in  Deo 
non  significat  absolutum,  sed  distinctum  in  se  subsistentem :  in  se  subsistentes 
autem  in  Deo  sunt  relativi  et  sunt  tres,  ideo  nomen  persona  in  Deo  non  qui- 
dem  ex  modo  significandi  designat  relativum,  sed  propter  rem  significatam 
supponit  pro  relativo,  et  pluraliter  tres  personae  dicendae  sunt.  *  Cf.  B  e  c  a- 
nus  c.  3praesertim  q.  12  n.  14. 

217.  De  relationibus  divinis.  —  Duas  processiones  sponte  sua  consequun- 
tur  quatuor  relationes,  de  quibus  tenendum  est,  eas  esse  reales;  et  quia 
in  Deo  nullum  est  accidens,  eas  esse  substantiales.  Considerari  autem  non 
debent  velut  realitates  essentiae  superadditae,  sed  ut  ipsa  essentiae  realitas 
sub  formali  ratione  et  functione  relativorum.  ^Eelationes  in  divinis,  inquit  s. 
Thomas  de  pot.  q.  8  a.  3  ad  7,  etsi  constituant  hypostases  et  sic  faciant  eas 
subsistentes,  hoc  tamen  faciunt,  in  quantum  sunt  essentia  divina  (ac  proinde 
relationes  substantiales).  Relatio  enim,  in  quantum  est  relatio,  non  habet, 
quod  subsistat  vel  subsistere  faciat:  hoc  enim  solius  substantiae  est.  Distin- 
guunt  vero  relationes,  in  quantum  relationes  sunt  (sub  formali  ratione  rela- 
tionis  ad  terminum  alterum) ;  sic  enim  oppositionem  habent. «  Quod  ita  paucis 
expressit  s.  Bonaventurain  1.  dist.  33  q.  1:  »Relatio  ratione  compara- 
tionis,  quam  habet  ad   subjectum,  transit  in  substantiam  in  divinis  .  . 

Ratione  vero  comparationis,  quam  habet  ad  objectum...  habet  quodam 
modo  differentiam  a  persona ;  nec  facit  secundum  hoc  compositionem,  sed  di- 
stinctionem  respectu  cujus  est. € 

218.  Quaeri  autem  potest,  quare,  cum  quatuor  sint  relationes,  personae 
autem  concipiantur  relationibus  constitui,  non  sint  quatuor personae  ?  Respon- 
demus  cum  Kleutgen(n.  1064):  »Ea  tantum  relatio  personam  constituit, 
quae  hanc  ab  omni  alia  persona  distinguit :  haec  enim  distinctio  est  de  essentia 
personae.  Atqui  spiratio  activa  Patri  et  Filio  communis  est.  Neque  igitur  haec 
quartam  in  divinis  personam  constituere  potest.  Ratio  cur  sit  communis  haec 
est,  quoniam  non  opponitur  nisi  spirationi  passivae ;  neque  enim  aut  dictioni 
Verbi  aut  Yerbo  ipsi  spiratio  amoris  contraria  est.  ,Omnia  autem  in  Deo  unum 
sunt,  ubi  non  obviat  relationis  oppositio.'  Quapropter  etiam  spiratio  activa  a  pas- 
siva  quidem  spiratione  re,  a  paternitate  autem  et  filiatione  ratione  tantum  discer- 
nitur.  «  Cum  ergo  spiratio  activa  distinguat  quidem  realiter  Patrem  et  Filium 
a  Spiritu  s.,  non  autem  constituat  novam  personam  a  Patre  et  Filio  distinctam, 
quia  non  re,  sed  ratione  tantum  distinguitur  a  paternitate  et  filiatione :  merito 
ea  affirmatur  pertinere  ad  rationem  interiorem  et  ad  conceptum  adaequatum 
personae  Patris  ac  Filii.  Nam  paternitas  et  filiatio,  si  plenius  spectantur,  ex 
intestina  exigentia  includunt  spirationem,  et  sine  hac  non  plene  concipiuntur : 
hinc  ad  paternitatem  et  filiationem  divinam,  ut  sit  talis,  qualis  necessario  est, 
pertinet  spiratio  activa.  Imo  dici  potest  constitutionem  Patris  et  Filii  in  pleno 
suo  conceptu  intelligi  per  formalem  rationem  paternitatis  et  filiationis  quatenus 
haec  utraque  spirationem  activam  includit.  Per  hanc  enim,  quamvis  ab  invicem 
non  distinguantur,  distinguuntur  a  Spiritu  s.    Cf.  Franzelin  th.  25. 

219.  Ad  quaestionem  autera,  utrum  potius  dicendum  sit,  personas  origl- 

nibus,  an  relationibus  (quae    re  ab   originibus  non  distinguuntur)  constitui, 

ideoque  dicendum  sit,  Patrem  potius  constitui  paternitate,   an  genera- 

tione,  respondet  Kleutgen  (n.  1059):  »Quoniam  inlocutione  non  res  tan- 

tum  significata,  sed  etiam  modus,   quo  significatur  et  a  nobis  concipitur,  con- 

siderandus  est ;  plerique  theologi cum  s.  Thoma  statuunt,  relationes  potius 

quam  origines  proprietates  personales  dicendas  esse.    Proprietas  enim  per- 

sonam  constituens  a  nobis  concipitur  formae  instar  in  re  insita  et  permanens; 

origo  autem  ut  via  seu  motus  sive  a  re  sive  ad  rem,   quare  et  processio  voca- 

tur.  Sensu  enim  activo  accepta  significat  actionem  a  producente,  persona  jam 

constituta,  exeuntem;  sensu  vero  passivo  ortum  rei  nondum  constitutae.  Con- 

tra  relatio  indicat  aliquid in utroque insitum  et permanens. *  Sane  s.  Thomas 

1  q.  40  a.  2  infert:  »Melius  dicitur  quod  personae  seu  hypostases  distinguan- 

tur  relationibus  quam  per  originem.  Licet  enim  distinguantur  utroque  modo, 

tamen  prius  et  principalius  per  relationes  secundum  modum  intelligendi.  *    Ce- 

terum  cum  in  persona  Patris  prorsus  identificentur  actus  notionalis  (gignere), 

origo  (generatio)  et  relatio  (paternitas),  inaniter  quaeritur,  quid  horum  sit 

prius,  vereque  dicitur,  Pater  est  quia  generat,  et  vicissim  generat  quia  Pater 

est,  cum  unum  sit  de  ratione  alterius :  sicut  dicere  licet,  Petrus  homo  est,  quia 

est  animal  rationale :  et  vicissim  Petrus  est  animal  rationale,  quia  est  homo. 

Cf.  s.  Thomas  compendii  c.  63,  ubi  docet:   »Si  in  Patre  attendatur,  quod 

subsistens  persona  est,  dici  potest,  quod  quia  Pater  est  generat.  Si  autem  atten- 

datur,  quod  relationis  est,  e  converso  dicendum  videtur,   quod  quia  generat, 

Pater  est. «    Cf.  B  i  1 1  i  o  t  th.  3 6. 

220.  De  notionibus  quinque egimus n.  1972.  Ab  his  distingui  debent 
actus  notionales,  qui  sunt  actus  non  communes  (hi  enim  dicuntur  essen- 
tiales),  sed  proprii  personarum  divinarum,  et  tales  actus  sunt  duo,  gignere 
seudicereet  spirare;  qui  ita  sehabentad  actus  essentiales, ut personae divinae 
ad  essentiam.  Sicut  enim  personae  divinae  notione  includitur  essentia  atque 
character  personalis,  quo  illa  affecta  et  subsistens  concipitur:  ita  actus  notio- 
nalis  includit  actum  essentialem,  sed  charactere  personali  affectum.  Cf.n.  210; 
Becanus  c.  1  q.  2  n.  5. 

221.  Quaestio  IX.  Quaenam  sint  nomina  propria  divinarum  persona- 
rum?  1.  Personae  primae  proprium  est  nomen  Patris,  quod  singulari  excel- 
lentique  ratione  eidem  competit,  ut  praeclare  docet  Gregorius  naz.  or.  25 
(al.  30)  n.  16:  »Patrem  (dicimus)  vere  Patrem  ac  multo  quidem  verius,  quam 
qui  apud  nos  id  nomen  obtinent:  tum  quia  proprio  et  singulari  modo 
Pater  est,  non  autem  sicut  corpora;  tum  quia  solus  (sine  matre),  non  enim 
ex  conjunctione ;  tum  quia  solius,  nempe  Unigeniti;  tum  quia  solum,  nec 
enim  prius  quam  Pater  esset,  filius  fuit ;  tum  quia  in  t  o  t  u  m  Pater  et  totius, 
quod  de  nobis  certe  affirmari  nequit;  tum  quia  ab  initio,  nec  enim  posterius 
Pater  esse  coepit.  Filium  vere  Filium,  quod  et  solus  sit  et  solius  et  singulari 
modo  et  solum  (u,dvo<;  xai  \lovoo  xai  pidvoos  %cd  \l6vov).  «  Quare  ex  Patre  coe- 
lesti  omnis  paternitas  in  coelis  et  in  terra  nominatur  Eph.  3,15;  eoque  nomine 
maxime  ejus  manifestatur  gloria  Jo.  17,  4  s.  Unde  »si  quis  negaretDeum  cre- 
asse  mundum,  non  est  dubium,  quin  intolerabiliter  blasphemaret.  Cum  igitur 
incomparabiliter  major  sit  gloriaipse  Filius  Genitori  suo,  quam  mundus  creatori 
et  tanto  utique  major,  quanto  ipse  Filius  major  est  mundo :  a  parte  incompa- 
rabilitatis  nequius  blasphemat,  qui  negat  Deum  Patrem  genuisse  Filium,  quam 
qui  negat  eum  creasse  mundum.*  Ita  Guilelmus  paris.  de  fide  c.  3. 

2.  Patri  convenit  nomen  ingeniti,  quod  arianorum  disputationibus  factum 
est  celeberrimum :  de  quo  notetur:  a.  illud  quidem  a  patribus  graecis  promi- 
scue  dici  aysvY]iov  et  afsvvYjtov ;  tamen  b.  ^Sciendum  est,  inquit  Dama- 
scenus  F.  0.  I,  8  n.  31,  vocem  aYsvYjtov  per  unicum  v  scriptam  significare 
quod  increatum  est,  sive  quod  non  est  factum;  et  vox  afsvvYjuos  duplici  v 
scripta  significat  quod  non  est  genitum  .  .  .  Quantum igitur primam  signifi- 
cationem  attinet,  communis  est  tribus  sanctae  Divinitatis  hypostasibus  divi- 
nissimis  vox  aY,svY]to<;.  Ejusdem  enim  substantiae  sunt  et  increatae.  Quantum 
autem  ad  secundam,  non  item.  Solus  enim  Pater  ingenitus  est:  non  enim  ab 
alia  persona  habet  utsit.«  c.  Tripl.ici  sensu  a  patribus adhiberi hoc nomen : 
vel  ut  negetur  tantum  productio  per  creationem,  et  ita  nomen  esse  com- 
mune;  vel  ad  excludendam  omnem  productionem,  omnem  originem,  et  sic 
esse  solius  Patris;  vel  formaliter  ad  excludendam  solam  originem  per  gene- 
r  a  t  i  o  n  e  m,  et  sic  commune  esse  Patri  et  Spiritui  sancto.  Denique  d.  contra 
eunomianos  constanter  inculcare  patres,  nomen  hoc non secundum  substan- 
t  i  a  m  dici,  sed  referendum  esse  inter  nomina  relativa,  quia  de  Patre  negat 
relationem.    Cf.  Petavius  V,  4.  5;  Thomassinus  c.  10  s. 

222.  Denominibussecundaepersonae.  Plurasuntnominasecundaepersonae : 
hinc  scribit  s.  Thomas  1.  p.  q.  34  a.  2  ad  3:  »Ut  ostendatur  connaturalis 
Patri  dicitur  Filius ;  ut  ostendatur  coaeternus  dicitur  splendor;  ut  osten- 
datur  omnino  similis  dicitur  imago ;  ut  ostendatur  immaterialiter 
genitus  dicitur  Verbum.  Non  autem  potuit  unum  nomen  inveniri,  per  quod 

omnia  ista  designarentur ;  *  quae  fere  desumpta  sunt  ex  s.  C  y  r  i  1 1  o  al.de  Trin. 
c.  10.  Inter  haec  praecipuum  est  nomen  Filii,  de  quo  praeter  dicta  n.  135 
prae  oculis  habeas,  quae  in  ejus  defensionem  sancivit  P  i  u  s  VI.  Improbat  enim 
quae  imprudentius  exciderant  synodo  pistoriensi  in  decr.  fidei  §  2  hisce  ver- 
bis :  » Alterum,  quod  de  ipsismet  tribus  divinis  personis  tradit,  eas  secundum 
earum  proprietates  personales  et  incommunicabiles  exactius  loquendo  exprimi 
seu  appellari  Patrem,  Verbum  et  Spiritum  s. :  quasi  minus  propria  et  exacta 
foret  appellatio  Filii  tot  Scripturae  locis  consecrata,  voce  ipsa  Patris  e  coelis 
et  e  nube  delapsa,  tum  formula  baptismi  a  Christo  praescripta,  tum  e  prae- 
clara  illa  confessione,  qua  beatus  ab  ipsomet  Christo  Petrus  est  pronunciatus ; 
ac  non  potius  retinendum  esset,  quod  edoctus  ab  Augustino  angelicus  prae- 
ceptor  vicissim  ipse  docuit  (l.  p.  q.  34  a.  2  ad  3)  »in  nomine  Verbi  eandem 
proprietatem  importari  quae  in  nomine  Filii,  *  dicente  nimirum  Augustino  (de 
Trin.  VII,  2)  »Eo  dicitur  Verbum  quo  Filius.«    Hactenus  Pius  VI. 

223.  De  nomine  Verbi.  Aliud  Filii  nomen  illudque  admodum  significans 
est  nomen  Verbi:  de  quo  haec  ex  ordine  statuimus:  1.  Nomen  6  Xo^oc,  a  s. 
Joanne  Filio  tributum  et  eo  magistro  atque  duce  a  patribus  utpote  aptissimum 
ultro  frequentatum  per  se  multiplicis  esse  potestatis.  Significat  enim  a.  ra- 
tionem,  a  qua  rationales  dicimur ;  vel  b,  causam  (rationem),  quae  redditur 
reicujuspiam;velc.essentiamreiac  ejus  definitionem;  atque  etiam  d.  ideam 
archetypam,  secundum  quam  quid  fit,  rationem  rei;  praeterea  e.  suppu- 
tationem.  Praecipue  vero  ad  rem  nostram  est  f.  significatio,  qua  designat 
sermonem  tam  interiorem,  quem  verbum  proprie  dicere  solemus,  quam  inte- 
rioris  interpretem,  qui  sermo  vel  oratio  magis  appellatur;  unde  derivatur 
distinctio  X6*fov  sv&aO-srov  et  Kpo<popi%6v  seu  \6yov  zbv  svSov  et  \6yov  tov 
s^a)^£V ;  atque  ideo  g.  significat  subinde  doctrinam  1 .  Tim.  3 ,  1 ; 
Tit.  3,  8. 

2.  Pluribus  de  causis  Filius  dici  potest  Patris  \6foc,,  ut  significavit  Gre- 
gorius  naz.  or.  30  n.  20:  »Verbum  (\6yoc;)  appellatur  (Filius),  quia  sic  se 
habet  ad  Patrem,  ut  Tzpbc,  voov  \6yoc,,  non  modo  propter  generationem  passionis 
omnis  expertem,  verum  etiam  propter  conjunctionem  ipsius  cum  Patre  vim- 
que  enunciatricem  (8ia  xo  s^aYfeXuxdv).  Fortasse  etiam  quis  dixerit,  eodem 
modo  se  habere  ad  Patrem,  quo  definitio  ad  definitum  (a)£  dpo^  7Up6<;  to  optCd- 
[xevov):  nam  definitio  quoque  \6yoc,  dicitur:  qui  enim  Filium  cognovit,  ait 
Christus  (hoc  enim  significat  idem  ac  vidit  Joan.  14,  7),  etiam  Patrem  cognovit, 
ac  brevis  et  compendiosa  facilisque  naturae  paternae  declaratio  Fiiius  est.  Omne 
enim  quod  genitum  est,  genitorem  suum  tacita  quadam  voce  definit.  Quod  si 
quis  etiam,  quia  rebus  inest  omnibus,  X6fov  appellari  velit,  a  ratione  non 
aberrabit.  Quid  est  enini  quod  non  Verbo  conditum  sit?«  Tamen  ex  omnibus 
nominis  interpretationibus  ea  maxime  propria  est  ac  recepta,  cum  de  Filio 
loquimur,  qua  Xdfoc:  idem  est  ac  verbum  ^). 


J)  Minus  apte  Xb^oc,  redditur  sermo.  Non  negamus  quidem  apud  Tertullia- 
num,Novatianum,  Cyprianum,  Lactantium  etc.  nomen Sermonis frequen- 
terFilio  tribui,  imo  etiam,  sed  rarius,  a  nonnullis  patribus,  qui  post  concilium  ni- 
caenum  floruerunt;  tamen  cum  jam  usu  ecclesiastico  universali  consecratum  sit 
nomen  Verbi,  temere  cum  Erasmo,  Piscatore,  Beza  etc.  poneremus  in  Evan- 
gelii  Joannis  initio  iterum  nomen  Sermonis. 

3.  Multiplex  est  secundum  patres  analogia  inter  verbum  mentis  nosirae 
et  Filium  Verbum.  Sicut  enim  a.  verbum  nostrum  per  intellectum  gignitur, 
ita  Filius  a  Patre  per  intellectum  est  genitus  (n.  203);  ideoque  fo.  sicut  ver- 
bum  sine  mente  intelligi  nequit,  neque  haec,  quatenus  est  dicens,  sine  verbo: 
ita  neque  Verbum  Filius  absque  Patre,  neque  Pater  absque  Filio  Verbo.  » Pro-  ; 
dit  enim,  inquit  Cyrillus  alex.  dial.  2  pag.  451,  ex  mente  verbum.  Cum 
autem  sit  mens,  quia  verbum  habet,  ac  verbum  vicissim,  quia  mente  plenum 
est;  quo  pacto  demum  censebitur  esse  mens  absque  verbo,  verbum  autem 
absque  mente?*  Cf.  n.  1903.  Sicut  c.  verbum  rei  cognitae  expressa  et  formata 
est  imago,  ita  Verbum  est  speculum  sine  macula  paternae  gloriae.  Sicut  d.  ver- 
bum  e  mente  genitum  in  mente  manet,  ita  Verbum  semper  est  apud  Patrem, 
imo  et  in  sinu  Patris  Jo.  1,  18.  Sicut  e.  verbum  citra  corruptionem  puris- 
sime  e  mente  prodit,  ita  Filius  purissime  et  citra  corruptionem  ullam  a  Patre 
est  genitus.  »Verbum  dicitur,  inquit  Nicetas  de  div.  appell.  D.  N.  J.  Chr. 
(Mig.  52,  864),  vel  quod  impassibiliter  genitum  sit  a  Deo  Patre,  vel  quod 
sine  diminutione  paternae  substantiae  ejus  exstiterit  generatio.  Nam  nec  homo 
diminutionem  aliquam  pati  videtur,  cum  verbum  emittit.*  » Quemadmodum 
f.  inquit  Damascenus  F.  0.  I,  6,  verbum  nostrum  a  mente  gignitur,  nec 
idem  omnino  est,  quod  ipsa  mens,  nec  plane  diversum  (nam  cum  a  mente  pro- 
ficiscitur,  aliud  est  quam  mens,  et  cum  mentem  ipsam  indicat,  non  est  prorsus 
ab  illa  diversum,  sed  cum  sit  unum  natura,  aliud  tamen  subjecto  07T0X£i{jiv(p 
est) :  quatenus  propria  subsistit  persona  ab  eo  distinguitur,  a  quo  genitum  est ; 
quatenus  autem  illa  in  se  exprimit,  quae  cernuntur  in  Deo,  unum  natura  cum 
Deo  est.«  Sicut  denique  g.  homo  nil  facit  nisi  praeeunte  verbo,  etsi  verbum 
esse  pote->t,  quod  non  sequatur  opus:  ita  secundum  Augustinum  de  Trin. 
XV,  11:  » Verbum  Dei  potuit  esse  nulla  exsistente  creatura,  creatura  vercr 
nulla  esse  posset,  nisi  per  ipsum,  per  quod  facta  sunt  omnia.* 

4.  Multiplex  tamen  discrimen  etiam  est  juxta  patres  inter  Verbum  Deum  et 
nostrum  verbum.  Nostrum  enim  non  est  substantiale,  sed  accidens,  multiplex 
pro  varietate  objectorum,  quae  cognoscimus,  volubile,  per  se  inefficax,  tem- 
porale  etc.,  quae  de  illo  Verbo  dici  nequeunt.  Notetur  vero  illud  discrimen, 
quod  nos  producimus  verbum  ut  intelligamus,  hinc  verbo  constituimur  intel- 
ligentes,  Pater  vero  producit  Verbum  quia  intelligit,  eoque  non  constituitur 
formaliter  sapiens;  nos  illud  producimus  ex  indigentia,  Pater  ex  abundantia 
et  fecunditate  Verbum  dicit  et  profundit.  Cf.  Anselmus  Monol.  c.  11  et  60 
cum  annot.  opusc.  XXVIII,  153;  Thomasde  differentia  divini  Verbi  et  hu- 
mani;  c.  gentes  IV,  13. 

5.  Conferunt  patres  Verbum  etiam  cum  verbo  7cpo<popi%<j)  prolatitio,  non 
tamen  quatenus  hoc  est  merus  sonus,  sed  quatenus  internum  verbum  in  se 
complectitur  et  exprimit :  tum  quia  a.  Sabellius  similitudine  verbi  IvSia&eroo 
abutebatur,  qua  de  re  cf.  Basilius  hom.  21  n.  1  ;  tum  quia  b.  verbum  ex- 
ternum  notius  est  interno ;  tum  quia  c.  saepe  ad  illam  Filii  proprietatem  re- 
spiciunt,  qua  Patris  est  manifestatio,  legatus,  nuncius,  interpres :  de  qua  ra- 
tione  plura  habet  Dionysius  alex.  in  sua  apologia  ad  Dionysium  romanum 
(apud  Athanasium  de  sententia Dionysii  n.  23),  ubi  inter  alia  scribit:  »Et 
mens  quidem  est  quasi  verbum  immanens,  verbum  vero  quasi  mens  prosiliens. 
Mens  in  verbum  transit,  verbum  autem  mentem  in  circumstantes  auditores 
transmittit,  sicque  mens  per  verbum  in  animis   auditorum  insidet  simul  in- 

gressa  cum  verbo.  Ac  mens  quidem  quasi  pater  est  verbi  in  seipsa  exsistens, 
verbum  autem  velut  filius  mentis  neque  ante  ipsam,  neque  extra  ipsam  factum 
esse  potest,  sed  cum  ipsa  exsistit,  a  qua  germen  et  originem  sumpsit;  eodem 
quoque  modo  Pater  maximus  et  mens  universalis  ante  omnia  Filium  habet 
Verbum  ac  sermonem  sui  ipsius  interpretem  et  angelum.*  In  primis  vero 
d.  hac  comparatione  delectantur  ad  illustrandam  Verbi  incarnationem. 
Ita  Gregorius  nyss.  de  eo  quid  sit  ad  imaginem  Dei  (Mig.  44,  1334):  »Ge- 
neratur  in  corde  verbum  generatione  quadam  incomprehensibili  et  incorporea 
manetque  intus  incognitum,  ac  secunda  generatione  corporea  per  labia  gene- 
ratur  tumque  omnibus  innotescit:  ab  anima  tamen,  quae  ipsum  genuit,  non 
avellitur,  ut  per  duplicem  verbi  nostri  generationem  manifeste  duasDei  Verbi 
generationes  secundum  imaginem  et  similitudinem  ediscamus.  Genitus  enim 
est  invisibili  et  inexplicabili  atque  incomprehensibili  ratione  ex  Patre  ante 
secula,  eratque  incognitus  tamquam  in  anima  quadam  apud  Patrem,  quousque 
tamquam  ex  corde  quodam  ex  s.  Virgine  sine  corruptione,  sine  semine  secun- 
dum  carnem  generatus  est  mundoque  se  prodidit  nihil  ab  occulta  Dei  geni- 
toris  paterna  substantia  separatus  ^).* 

6.  Denique  minus  proprie  Spiritus  s.  Verbum  dicitur  Filii.  »Quod 
vero  Basilius,  inquit  s.  Thomas  1.  p.  q.  34  a.  2  ad  5,  interpretatur  Ver- 
bum  pro  Spiritu  s.,  improprie  et  figurate  locutus  est,  prout  verbum  alicujus 
dici  potest  omne  illud,  quod  est  manifestativum  ejus,  ut  si  ea  ratione  dicatur 
Spiritus  s.  Verbum  Filii,  quia  manifestat  Filium.*  Multo  vero  minus  dicere 
Filium  licet  Verbum  de  Verbo,  quamvis  haec  formula  apud  s.  Ambrosium 
teste  Petavio  de  Trin.  VI,  3  §  4  occurrat,  ut  docet  Augustinus  de  Trin. 
VI,  2:  »Hoc  solum  de  eis  dici  non  potest  illud  de  illo,  quod  simul  ambo 
non  sunt,  sicut  Verbum  de  Verbo  dici  non  potest,  quia  non  sunt  simul 
ambo  Verbum,  sed  solus  Filius.«j  Graece  facilius  dici  potest  \6*(o<;  ioc  Xofoo, 
quia  \6yo<z  saepe  rationem  significat;  dici  autem  potest  Filius  ratio  de  ratione 
sicut  sapientia  de  sapientia  2). 

224.  Filio  etiam  nomen  imaginis  tribuitur.  Ad  imaginis  rationem  tria 
requiruntur:  scil.  similitudo,  origo  (ideoque  Pater  dici  nequit,  non  obstante 
summa  similitudine,  imago  Filii),  et  quidem  similitudo  vi  originis  et  produc- 
tionis.  Quare  Spiritus  s.,  si  accurate  loqui  velimus,  dici  nequit  imago  Patris 
et  Filii.  Quod  ita  praeclare  expressit  s.  T  h  o  m  a  s  opusc.  c.  err.  graec.  c.  1 0 : 
»Possumus  quidem  dicere  Spiritum  s.  esse  imaginem  Patris  et  Filii,  ita  quod 


*)  Canone 8,  quo  patres  concilii  sirmiensis  contra  Photinum  statuunt :  » Si 
quis  insitum  et  verbum  prolatitium  Dei  Filium  dicat,  A.  S.«  (cujus  secundumincisum 
patres  quoque  concilii  r  o  m  a  n  i  sub  D  a  m  a  s  o  in  expositione  fidei  ad  orientales  ap- 
probant),  excluditur  tcdo(BoXy}  Valentini  (cf.  Hilarium  de Trinit.  VI,  9),  quaverane- 
gatur  Filii  generatio,  ut  praeclare  exponit  idem  Hilarius  de  synodis  n.  46:  »Hae- 
retici  perimentes  quantum  in  ipsis  est  Dei  Filium,  verbum  esse  tantum  confitentur, 
prodeuntem  scil.  loquentis  ore  sermonem  et  insubstantivae  vocis  incorporalem  sonum : 
ut  Deo  Patri  istiusmodi  sit  verbum  Filius,  cujusmodi  per  insitam  nobis  loquendi  na- 
turam  verbum  omne  profertur  in  vocem.  Fraus  ergo  haec  omnis  in  damnatione  est 
quae  Deum  Verbum,  quod  in  principio  apud  Deum  erat,  tamquam  verbum  esse  in- 
sitae  ac  prolatae  vocis  affirmet. « 

2)  De  nomine  Sapientiae,  quod  saepe  Filio  tribui  a  patribus  solet,  cf.  T  h  o  m  a  s 
c.  gentes  IV,  12;  Scheeben  1.  2  n.  801  ss. 

per  imaginem  niliil  aliud  intelligatur  quam  exsistens  ab  alio  et  ejus  similitu- 
dinem  gerens.  Si  autem  per  imaginem  intelligatur  aliquid  exsistens  ab  altero 
ex  ipsa  suae  originis  ratione  habens  qnod  similitudinem  gerat  ejns,  a  quo  ex- 
sistit.. .  sic  solusFilius  diciturimago.  Deratione  enimfilii  est,  quod  similitu- 
dinem  patris  habeat  in  quacunque  natura.  Et  similiter  de  ratione  verbi  est . . . 
Sed  non  est  ratione  spiritus  vel  amoris,  quod  sit  similitudo  ejus  cujus  est  in 
omnibus ;  sed  hoc  in  Spiritu  Dei  verificatur  propter  divinae  essentiae  unita- 
tem  et  simplicitatem,  ex  qua  oportet  quod  quidquid  est  in  Deo,  sit  Deus.« 
Duo  praeterea  in  imagine  dist;ngui  debent,  scil.  duo  termini  distincti,  qui  re- 
feruntur  ad  invicem  quique  materiae  vice  funguntur,  et  quaedam  unitas  seu 
identitas,  in  qua  conveniunt,  qua  imaginis  ratio  formalis  continetur.  Haec 
normae  instar  est,  e  qua  pendet  imaginis  perfectio ;  hinc  imago  eo  perfectior 
erit,  quo  magis  accedit  ad  identitatem.  Si  ergo  quaeritur,  quis  sit  imago? 
dicendum  est,  Filius;  si  quaeritur,  cujus  sitimago?  dicendum  est,  Patris, 
non  essentiae  vel  proprietatis  personalis  Patris.  Si  quaeritur  ratione  cujus, 
seu  secundum  quam  rationem  dicatur  imago  ?  respondere  non  licet,  ratione 
personalitatis,  sed  ratione  naturae.  Quod  etiam  docent  patres,  qui  vel  inde 
probant  Filium  veram  esse  Patris  imaginem,  quod  est  genitus,  quod  consub- 
stantialis,  quod  omnia,  quae  sunt  Patris  (paternitate  excepta)  habet ;  vel  ex  eo, 
quod  Filius  est  Patris  imago,  inferunt  ejus  cum  Patre  aequalitatem,  aut  ejus 
divinitatem,  quae  omnia  respiciunt  substantiam.  Cf.  T  h  o  m  a  s  lect.  4  in  ep. 
ad  Col.  1  ;  Petavius  VI,  5  ss. 

225.  De  nominibus  tertiae  personae.  —  Tertia  persona  divina  pluribus 
designatur  nominibus,  inter  quae  eminent  tria:  Spiritus  sanctus,  amor,  donum: 
ad  quae  reliqua  facile  revocantur.  Verum  haec  ipsa  non  sunt  ita  propria,  ut 
nomina  Patris  et  Filii,  sed  tantum  certo  quodam  sensu,  per  se  enim  sunt 
nomina  communia.  Ita  Spiritus  nomen,  si  vel  idem  significaret  quod  spi- 
ratus  vel  id,  quod  spirando  producitur,  halitus  7rvs5a.a,  nomen  esset  proprium ; 
si  vero  significatione  accipitur  nunc  vulgata,  qua  designat  substantiam  spiri- 
tualem,  nomen  est  tantum  appropriatum,  eo  quod  tertia  persona  sua  proces- 
sione  maxime  manifestat  Dei  spiritualitatem.  —  Pariter  si  nomine  amoris 
significetur  amor  spiratus,  nomen  est  proprium,  secus  approprieitum.  Cf.  T  h  o- 
mas  in  1.  d.  10  q.  1  a.  1  ad  4.  —  Si  nomine  doni  intelligitur  donumado- 
nante  distinctum,  nomen  est  proprium  tam  Filii  quam  Spiritus  s. ;  magis  tamen 
Spiritui  s.  appropriatur,  quia  ipse  per  voluntatem  et  amorem  procedit,  volun- 
tatis  autem  et  amcris  proprium  est  dona  largiri.  —  Quo  sensu  Spiritus  s. 
dicatur  communio  et  conjunctio  Patris  etFilii,  ita  explicat  Petavius  VII, 
12  §  8 :  » Quia  terminus  est  mutuae  dilectionis,  in  quem  ambo  conspirant  et 
eatenus  ab  ambobus  producitur,  qua  unum  idemque  sunt  principium.  Cum 
igitur  in  Spiritus  s.  processione  personae  duae  unius  principii  rationem  habeant 
et  unicus  ex  ambobus  terminus  et  fructus  exsistat,  merito  amborum  unitas  et 
communio  vocatur.*    Cf.  s.  Thomas  l.q.  37.  38;  Scheeben  §  121  s. 

226.  Scliolion.  De  nomine  Dei.  —  Nomen  Deus  significat  naturam 
divinam  cum  adsignificatione  per  se  indeterminata  subsistentiae  sive  in  una,  sive 
in  altera,  sive  in  tribus  personis ;  hinc  supponere  *)  pro  Patre  etc.  seu  designare 


l)  Significare,  inquit  Franzelin  th.  3,  dicitur  nomen  id,  ad  quod  designan- 
dum  ex  sese  institutum  est.  Quando  vero  ratio  significata  reperitur  in  pluribus  di- 

potest  vel  Patrem  vel  Filium  vel  Spiritum  s.,  vel  duas  personas  (ut  cum  dicitur : 
Deus  spirat  Spiritum  s.),  vel  omnes  tres  personas,  quod  ex  praedicatis  seu  ad- 
junctis  est  colligendum.  Cum  vero  nomen  Deus  directe  significet  naturam 
divinam,  quae  non  multiplicatur  pro  numero  personarum,  quamvis  singulae 
personae  dicantur  Deus,  non  licet  tres  personas  dicere  tres  D  e  o  s.  Quare 
»nomenDeus,  ut  docet  s.  Thomas  in  1.  d.  4.  q.  1  a.  2  ad  3,  proprie  loquendo 
nec  est  universale,  nec  singulare;  sed  habet  aliquid  de  ratione  u  n  i  v  e  r  s  a  1  i  s, 
scil.  quod  praedicatur  essentialiter  de  pluribus  suppositis  et  inde  habet,  quod  ea, 
quae  praedicantur  de  singulis  suppositis,  praedicantur  de  ipso ;  habet  autem  de 
ratione  singularis  hoc  quod non multiplicatur ad multitudinem suppositorum 
. .  .  et  ex  parte  ista  habet  hoc  nomen  D  e  u  s,  quod  negatio  et  affirmatio  oppo- 
nuntur  contradictorie :  unde  sicut  istae  non  possunt  simul  esse  verae :  Socf ates 
currit  et  non  currit,  ita  nec  istae:  Deus  generat  et  non  generat.« 

Caput  IV. 

Regulae  nonnuilae   loquendi   de   sanctissimo    Trinitatis 

mysterio. 

227.  Prae  oculis  habenda  sunt  Augustinide  civ. DeiX,  23verba: 
„Liberis  verbis  loquuntur  philosophi,  nec  in  rebus  ad  intelligendum  diffi- 
cillimis  offensionem  religiosarum  aurium  pertimescunt.  Nobis  autem  ad 
certam  regulam  loqui  fas  est,  ne  verborum  licentia  etiam  de  rebus,  quae 
his  significantur,  impiam  gignat  opinionem."  Quasdam  loquendi  regulas 
jam  attigimus  n.  207;  208;  226;  quibus  addantur: 

1.  abstinendum  est  a  vocabulis,  quae  sive  naturae  multiplicatio- 
nem  supponunt,  sive  personarum  pluralitatem  excludunt.  Quare  non 
est  dicendum,  ter  Deus,  Deus  in  tribus  personis  distinctus,  ut  declaravit 
P  i  u  s  VI.  reprobans  hunc  loquendi  modum  synodi  pistoriensis ;  neque, 
Pater  unus  vel  solus  est  Deus ;  potest  tamen  dici  Deus  trinus,  quia  prae- 
dicatum  trinus  non  rem,  sed  tantum  rei  modum  multiplicat;  non  vero 
Deus  triplex,  sed  ut  videtur  potius  quia  haec  formula  non  est  in  usu. 

2.  Cavendum  est,  ne  personarum  distinctio  negetur  vel  inducatur 
earum  ab  invicem  separatio,  seu  cavendum  est,  ne  personae  confundantur, 
ut  si  diceretur :  Pater  est  idem  (genere  masculino)  ac  Filius,  sive  Pater  et 
Filius  sunt  unus  (nisi  addatur  Deus) :  neque  licet  eas  ab  invicem  dividere, 
ut  dicatur:  Filius  est  diversus  aPatre,  est  portio  Patris.  Gf.  Thomas  de 
pot.  q.  9  a.  8.   Vocat  quidem  Tertullianus  Apol.  c.  21  Filium  ,portio- 


8tinctis,  potest  nomen  applicari  uni  determinato  ex  iilis  pluribus,  et  tum  pro  hoc 
determinato  ex  illis  pluribus  dicitur  nomen  supponere.  Sic  in  propositione :  homo 
vivit,  significatio  nominis  homo  non  est  alia  sive  eam  enuncies  in  communi  sive  de 
Petro ;  significat  enim  semper  animal  rationale,  sed  in  secunda  hypothesi  supponit 
pro una singulari persona. «  Quare  significatio  (Bedeutung)  respicit  o b j e c t u m, 
suppositio  (Bezeichnung)  vero  s u b j e c t u m. 

Hurter,  Compend.  theologiae  II,  9.  ed.  13 

nem  ex  summa':  sed  eodem  sensu,  quo  et  Tatianus  or.  adv.  gr.  n.  5 
scribit:  „Natus  est  autem  Filius  per  communicationem,  non  per  abscis- 
sionem."  Hinc  ipse  adv.  Marc.  II,  6  Filium,  quem  dicit  portionem,  ple- 
nitudinis  consortem  affirmat.   Cf.  opusc.  XIX,  107  annot. 

3.  Nomina  relativa  a.  non  praedicantur  de  se  invicem,  quia  sibi 
opponuntur  r  e  a  1  i  t  e  r,  unde  dici  nequit :  paternitas  est  filiatio,  vel  Pater 
est  Filius;  in  sensu  identico  h.  praedicantur  essentialia  abstracta  tam 
de  se  invicem,  quam  de  abstractis  relativis,  quia  sensus  identicus  ad  sta- 
tum  pertinet  realem,  in  quo  essentia  cum  praedicatis  omnibus  identifi- 
catur,  et  abstracta  essentialia  supponunt  pro  natura.  Qua  ex  ratione  c. 
etiam  abstracta  tam  essentialia  quam  relativa  praedicantur  de  concre- 
tis  essentialibus.  flinc  dici  potest:  bonitas  est  sapientia,  paternitas  est 
omnipotentia  (qui  tamen  modus  loquendi  nunquam  obtinet),  Deus  est 
omnipotentia,  Deus  est  paternitas  (modus  omnino  insolitus  loquendi). 
Regula  scil.  ea  est  hic  servanda,  ut  quo  major  est  distinctio  rationis  inter 
duos  conceptus,  qui  de  Deo  praedicantur,  eo  minus  convenit  eos  de  se 
invicem  praedicare,  quamvis  a  parte  rei  sint  unum  idemque. 

4.  De  actibus  notionalibus  tenenda  sunt:  a.  eos  proprie  de 
personis,  quibus  conveniunt,  praedicari,  non  vero  b.  de  proprietatibus 
essentialibus  in  abstracto,  quia  actus  tribuuntur  suppositis ;  atqui 
nomina  abstr.acta  non  supponunt  pro  personis  i.  e.  adhiberi  non  solent 
ad  designandas  personas,  sed  potius  supponunt  pro  natura.  Quocirca 
dici  nequit:  divinitas  vel  omnipotentia  generat,  bonitas  spirat.  Quod  si 
subinde  patres  actus  notionales  de  nominibus  abstractis  enunciant,  lo- 
cutio  minus  est  propria  et  exacta,  atque  benigne  est  interpretanda.  Gf. 
exempla  apud  s.  Thomam  contra  errores  graec.  1.  1  c.  4, 5;  1.  q.  39 a. 5. 
Quare  si  apud  ipsos  legimus,  sapientiam  genuisse  sapientiam,  vel  Filium 
esse  sapientiam  de  sapientia,  lumen  de  lumine,  propositio  ita  est  expli- 
canda:  Pater,  qui  est  ipsa  sapientia,  genuit  Filium,  qui  utpote  Deus  est 
etiam  ipsa  sapientia.  Cum  vero  c.  nomina  essentialia  concreta  sup- 
ponere  possint  pro  personis,  ideo  licet  de  illis  actus  notionales  affirmare, 
non  vero  simpliciter  negare.  Quare  sicut  dicitur :  omnipotens  factus  est 
homo,  mortuus  e*st,  ita  dici  poterit:  omnipotens  genitus  est;  non  vero, 
omnipotens  non  est  genitus.  Cf.  Thomas  1.  q.  39  a.  4.  Actusd.es- 
sentiales,  qui  scil.  consequuntur  essentiam  communem,  ut  intelligere, 
creare  etc.  possunt  etiam  de  abstractis  essentialibus  enunciari,  unde 
dicere  licet,  omnipotentia  creat,  justitia  punit;  quod  tamen  illimitate  non 
est  faciendum,  ut  dicatur :  aeternitas  vult,  voluntas  intelligit  (cf.  n.  47) : 
sed  haec  praedicandi  ratio  coarctanda  est  ad  illas  proprietates  nominibus 
abstractis  expressas,  quae  relationem  includunt  ad  ejusmodi  actus,  seu 
designant  illam  perfectionem,  quae  est  principium  formale  illius  actus. 

Hinc  e.  cum  proprietates  personales  sint  principium  formale  actuum  no- 
tionalium,  non  est  dicendum,  Paternitas  creat,  intelligit.  Gf.  K 1  e  u  t  g  e  n 
q.  2  c.  5. 

228.  De  appropriatione.  —  Denique  appropriatio  K6Wy]oi$  est  modus  lo- 
quendi,  quo  quaedam  sive  operationes  sive  attributa  tribus  alioquin  personis 
communia  tribuuntur  specialiter  uni  personaeprae  aliis.  Hanc  loquendi  rationem 
in  Ecclesia  Dei  obtinere  supra  omne  dubium  est,  ut  patet  ex  divinis  literis, 
ex  omnibus  symbolis,  in  quibus  omnipotentia  et  creatio  appropriantur  Patri, 
mira  Christi  conceptio  Spiritui  sancto ;  patet  ex  patrum  scriptis  et  recepto  vel 
in  liturgia  usu.  Neque  tamen  appropriatio  est  exlex,  cumnonliceatprolubitu 
appropriare  q u  a e v i s  attributa  cuilibet  personae :  sed  ea  fundatur  in  qua- 
dam  speciali  attributi  vel  operationis  essentialis  aptitudine  ad  manifestandum 
alicujus  personae  characterem  proprium  propter  congruentiam  quandam  et 
analogiam  cum  eadem  proprietate.  Quod  ita  perspicue  expressit  s.  T  h  o  m  a  s 
de  ver.  q.  7  a.  3 :  »  Appropriare  nihil  est  aliud,  quam  commune  trahere  ad  pro- 
prium.  Illud  autem  quod  est  commune  toti  Trinitati,  non  potest  trahi  ad  pro- 
prium  alicujus  personae  ex  hoc,  quod  magis  uni  personae  quam  alii  conveniat ; 
hoc  enim  aequalitati  personarum  repugnaret;  sed  ex  hoc,  quod  id  quod  est 
commune,  majorem  habet  similitudinem  ad  id,  quod  est  proprium  personae 
unius  quam  cum  proprio  alterius :  sicut  bonitas  habet  quandam  convenien- 
tiam  cum  proprio  Spiritus  s.,  qui  procedit  ut  amor  (est  enim  bonitas  objectum 
amoris) ;  et  similiter  potentia  appropriatur  Patri,  quia  potentia  in  quantum 
hujusmodi  est  quoddam  principium :  Patri  autem  proprium  est  esse  principium 
totius  divinitatis ;  et  eadem  ratione  sapientia  appropriatur  Filio,  quia  habet 
convenientiam  cum  proprio  ejus ;  procedit  enim  Filius  a  Patre  ut  Verbum, 
quod  nominat  processionem  intellectus. «  Cf.  1.  p.  q.  39  a.  7.  8. 

Scopum  appropriationis  egregie  aperit  s.  Leo  serm.  76  n.  2:  »Hujus 
b.  Trinitatis  incommutabilis  Deitas  una  est  in  substantia,  indivisa  in  opere, 
concors  in  voluntate,  par  in  potentia,  aequalis  in  gloria.  De  qua  cum  s.  Scri- 
ptura  sic  loquitur,  ut  aut  in  factis,  aut  in  verbis  aliquid  assignet,  quod  sin- 
gulis  videatur  convenire  personis,  non  perturbatur  fides  catholica,  sed  docetur, 
ut  per  proprietatem  aut  vocis  aut  operis  insinuetur  nobis  veritas  Trinitatis, 
et  non  dividat  intellectus,  quod  distinguit  auditus.  Ob  hoc  enim  quaedam  sive 
sub  Patris,  sive  sub  Filii,  sive  sub  Spiritus  s.  appellatione  promuntur,  ut  con- 
fessio  fidelium  in  Trinitate  non  erret :  quae  cum  sit  inseparabilis,  nunquam 
intelligeretur  esse  Trinitas,  si  semper  inseparabiliter  diceretur.  Bene  ergo  ipsa 
difficultas  loquendi  cor  nostrum  ad  intelligentiam  trahit,  et  per  infirmitatem 
nostram  coelestis  doctrina  nos  adjuvat :  ut  quia  in  deitate  Patris  et  Filii  et 
Spiritus  s.  nec  singularitas  est,  nec  diversitas  cogitanda,  vera  unitas  et  vera 
Trinitas  possit  quidem  mente  simul  aliquatenus  sentiri,  sed  non  possit  simul 
ore  proferri. «    Cf.  Franzelinth.  13;  Scheeben  §  124. 

229.  Corollarium  practicum.  Argumentum  concionum.  Quod  si  quis 
quaerat,  qua  ratione  hujus  disputationis  materies  in  concionum  usum  possit 
converti,  liceat  nobis  aliquas  hunc  in  finem  suggerere  ideas. 

I.  Copiosam  concionibus  habendis  segetem  praebebunt  singula  Dei  at- 
t  r  i  b  u  t  a,  quem  in  finem  maxime  consulendus  est  L  e  s  s  i  u  s  de  divinis  per- 
fectionibus  11.  14,  qui  fructum  practicum  ex  illorum  consideratione  colligen- 
dum  praeclare  operis  cursu  data  opera  assignat.    Summae  autem  utilitatis  est 

populo  christiano,  etiam  pro  vita  practica,  ut  ipse  quam  sublimissima  de  Deo 
singulisque  ejusdem  perfectionibus  imbuatur  idea:  quo  vividiori  enim  quis 
imbutus  est  sensu  majestatis  Dei,  eo  profundiores  excitabuntur  effectus  reve- 
rentiae,  admirationis,  amoris  etc,  alacrius  studium  Deo  placendi,  fugiendi 
peccatum  etc.  Quare  ejusmodi  conciones  impense  sunt  commendandae.  Quae- 
dam  innuimus  n.  27.  55.  70.  964.  99.  100  etc.  112;  115  —  17;  sed  uberem 
messem  reperies  in  Eogacci  (t  1719)  op.  L' Uno  Necessario,  in  varias  quo- 
que linguas  verso  (in  germanicam  a Bern.  M.  Lierheimer,  Eatisbonae  i 85 7) ; 
brevius  et  succincte  in  opusc.  s.  Thomae  quondam  attributo  de  moribus  divi- 
nis  ed.  parm.  XVII,  285  ss. 

230.  II.  XJt  jam  ad  mysterium  ss.  Trinitatis  accedamus,  adumbrata 
a.  ejusdem  incomprehensibili  sublimitate,  scil.  Patris  majestate,  quem 
seraphim  velata  facie  sanctum  proclamant  et  adorant  Is.  6,  2,  Filii  perfe- 
c^tione,  qui  est  splendor  paternae  gloriae  Hebr.  1,  3  (136  a.),  speculum  sine 
maculamajestatis Patris  Sap.  7,  26,  omnia portans  verbo  virtutis  suae  (n.  1 37 x), 
Patri  per  omnia  aequalis,  et  Spiritus  sanctitate,  qui  omnis  sanctitatis uber- 
rimus  est  fons :  admiranda  est  b.  ineffabilis  humanitas  Dei,  qua  ita  ad  crea- 
turas  rationales  descendit,  ut  eas  ad  se  attrahat,  elevet,  intimum  nobiscum 
inire  velit  commercium  et  familiaritatem,  imo  et  affinitatem.  Inserimur  enim 
prbpemodum  familiae  divinae,  recipimur  in  ss.  Trinitatis  sinum.  Eeddimur 
enim  gratia  Dei  Patris  filii,  fratres  et  coheredes  Unigeniti,  templa,  imo 
et  sponsae  s.  Spiritus.  Quare  C.  ut  filios  Dei  cogitare,  loqui,  operari,  nos  ge- 
rere  oportet  memores  hujus  nobilitatis  divinae ;  ut  fratres  Christi  nos  ad  ejus 
exemplar  refingere  debemus.  Sicut  enim  portavimus  imaginem  terreni  (Adami), 
portemus  et  imaginem  coelestis  1.  Cor.  15,  49.  Ut  templa  s.  Spiritus  glorificare 
et  portare  Deum  vel  incorpore  decet  (ib.  6,  20);  ut  sponsas  castissimo  ineum 
ferri  amore. 

231.  III.  Aliaquoque  ratione  licet  illustrare  intimam  ss.  Trinitatis  no- 
biscum  miseris  creaturis  et  insuper  peccatoribus  relationem,  qua  nos  ad  se  et 
in  se  attrahere  nititur.    Sic  enim  a.  Deus  (Pater)  dilexit  mundum,  ut  Filium 
suum  unigenitum  daret:  ut  omnis  qui  credit  in  eum  nonpereat,sedhabeatvitai 
aeternam  Jo.  3,  1 5,  illam  scil.  vitam  aeternam,  qua  ipse  est  beatus  Matth.  25,21 
dedit  nobis  eum,  ut  esset  nobis  et  via  et  vita  et  veritas  Jo.  14,  16 ;  ut  cui 
illo  omnia  nobis  donaret  Eom.  8,  32.    Sic  nos  b.  dilexit  Filius,  ut  nascens 
se  daret  in  socium,  convescens  in  edulium,  se  moriens  in  pretium,  se  regnans 
in  praemium  (in  hymno  ad  laudes  off.  de  ss.  Sacramento).  C.  Spiritus  ven 
sanctus  undique  adjuvat  nostram  infirmitatem  Eom.  8>  26,  delet  peccata,  re- 
fingit  nos  in  filios  Dei,  diffundit  charitatem  in  cordibus  nostris  Eom.  5,  5,  ut 
clamare  possimus :  Abba,  Pater  Gal.  4,  6 ;   estque  pignus   hereditatis  nostrae 
Eph.  1,  14.    Fructusd.  hujus  considerationis   sit,  ut  tot  tantisque  donis 
grato  promptoque  occurramus  animo,  ne  in  vacuum  Dei  gratiam  recipiamus 
2  Cor.  6,  1 ;   iis  cooperando  intentioni  benefactoris  respondeamus,  fructus  e: 
ipsis  intentos  reportemus,  qui  maneant  in  aeternum. 

232.  IY.  Momentum mysterii  ss.  Trinitatis  colligimus  a.  ex  dictis  n.  1 29 ; 
colligimus  b.  inde  quod  sicut  ordo  naturalis  fundatur  in  Deo  uno,  hunc  mani- 
festat,  ad  hujus  fruitionem  solum  ducit  (adeo  ut  in  beatitudine  mere  natu- 
r  a  1  i  nunquam  innotesceret  creaturis  rationalibus  hoc  mysterium) :  ita  ord( 
supernaturalis  et  gratiae  nititur  huic  mysterio,  ducit  recte  ad  ss.  Trinitatis 

visionem  et  fruitionem,  haec  est  enim  vita  aeterna:  ut  cognoscant  te  solum 
Deum  verum  et  quem  misisti  J.  Christum  Jo.  17,  3;  continetur  manifestatione 
hujus  mysterii  non  solum  theoretica  per  revelationem  et  fidem,  sed  et  practica, 
quatenus  adoptamur  in  filios  regeneratione,  qua  vita  divina  ad  nos  usque 
propagatur:  Sicut  misit  me  vivens  Pater,  et  ego  vivo  propter  Patrem:  et  qui 
manducat  me,  et  ipse  vivet  propter  me  Jo.  6,  58,  et  qua  reddimur  consortes 
naturae  divinae  (2.  Petr.  1,  4)  per  inhabitationem  s.  Spiritus.  Hinc  c.  fides 
in  tantum  mysterium  quam  maxime  necessaria ;  hinc  baptismus,  quo  inserimur 
habitualiter  ordini  supernaturali,  nonnisi  sub  invocatione  ss.  Trinitatis  vim 
habet  et  efficaciam  (n.  168);  hinc  glorificandus  Pater  per  Filium  in  s.  Spiritu 
(n.  1 67b),  hinc  omnis  vita  christiana  et  actio  initianda  signo  crucis,  quo  sig- 
nantes  frontem,  os  et  pectus  dicimus  in  nomine  Patris  et  Filii  et  Spiritus  s. 
Hoc  ipso  autem  d.  monemur,  illud  esse  colendum  mente  per  fidem  vivam,  ore 
per  ejusdem  professionem  alacrem,  corde  per  amorem  operosum,  illudque  do- 
minari  debere  vitae  universae  chnstianae.    Cf.  Scheeben  Mysterien  §  25  s. 

233.  Y.  Mysterium  ss.  Trinitatis  inde  quoque  celebrari  potest,  quodfides 
in  ipsum  exigit  a.  nobilissimum  mentis  obsequium,  imo  et  sacrificium ;  pro- 
tulit  I).  fructus  laetissimos ;  reportavit  C.  victorias  gloriosissimas. 

a.  Exigit  mentis  sacrificium:  exigit  enim  firmum  mentis  assensum  in 
veritatem,  quae  est  praeter  omnem  rationem,  cum  nullus  philosophorum, 
imo  nec  angelus  ex  se  illam  reperiret  (n.  201);  quae  est  supra  omnem  ra- 
tionem,  cum  doctorum  nullus  eam,  etiam  postquam  revelatione  innotuit,  vel 
minima  ex  parte  comprehendat ;  est  c  o  n  t  r  a  rationem,  quatenus  adversari  vi- 
detur  primis  ejusdem  principiis  (n.  200). 

1).  Protulit  laetissimos  fructus  mentis:  quantum  enim  fuit  hujus  my- 
sterii  fide  notio  Dei  expolita,  limata,  perfecta,  nobilitata,  sublimata;  fructus 
voluntatis,  aucta  enim  cognitione Dei roboratur  et  voluntas  in  omnem  ejus- 
dem  cultum  et  obsequium ;  hinc  videmus  christianos  quo  magis  hac  imbuun- 
tur  fide,  eo  magis  quoque  esse  Dei  adoratores  in  spiritu  et  veritate  Jo.  4,  23 ; 
eo  fideliores  .servos  in  omnem  Dei  nutum  paratos;  fructus  cordis,  tenerum 
amorem  filialem  in  Deum  Patrem,  obsequiosum  ad  sanguinis  usque  profusio- 
nem  in  Deum  Filium,  castissimum,  qui  horreat  vel  peccati  umbram,  in  Spiri- 
tum  s.  animarum  sponsum. 

C.  Reportavit  victorias  gloriosas  sibi  subjiciens  mentes  vel  doctissimo- 
rum  virorum,  trahens  ad  se  corda  tot  hominum,  qui  antea  coluerunt  idola  de- 
ditique  erant  omni  vitiorum  generi. 


Tractatus  VI. 

De  Deo  Creatore. 

234.  Postquam  Deum  consideravimus  in  se,  ad  considerationem 
operationum  ejusdem  ad  extra  transeamus,  et  primum  quidemad  crea- 
t  i  o  n  e  m,  reliquarum  omnium  initium  et  fundamentum.  Porro  duo  spe- 
ctari  possunt,  ipse  creandi  actus  secundum  omnia  suaadjuncta  etcrea- 
tionis  terminus  seu  effectus:  quare  bifariam  patet  disputatio. 

PAES  L 
De  creationis  actu. 

235.  Varii  de  mundi  origine  errores.  —  De  universarum  rerum  ori- 
gine  diversi  viguerunt  vigentque  adhuc  errores.  Alii  enim  opinantur, 
mundum  ab  aeterno  exstitisse:  alii  ejus  exsistentiam  casui  adscribunt; 
alii  ejus  originem  explicant  sive  per  substantiae  omnium  primae  et  inde- 
terminatae  jugem  ac  necessariam  formationem  et  explicationem,  qua 
ideale  a  reali,  subjectum  ab  objecto  dirimatur  atque  sibi  velut  opponatur ; 
sive  per  jugem  ab  unitate  apostasiam ;  sive  per  quandam  emanationem ; 
sive  per  limitationem  tod  esse  infmiti.  Alii  rejectis  pantheismi  theoriis 
materiam  tuentur  aeternam,  quamDeus  in  ordinem  tantum  redegerit: 
quae  omnes  opiniones  (cf.  s.  T  h  o  m  a  s  expos.  symb.  n.  6)  adversantur 
sanae  rationi  et  fidei  catholicae;  nam  conc.  lateranense  IV.  profite- 
tur  in  c.  1  ,Firmiter':  „Unum  universorum  principium  creatorem  om- 
nium  visibilium  et  invisibilium ,  spiritualium  et  corporalium:  qui  sua 
omnipotenti  virtute  simul  ab  initio  temporis  utramque  de  nihilo  condidit 
creaturam,  spiritualem  et  corporalem,  angelicam  videlicet  et  mundanam ; 
ac  deinde  humanam  quasi  communem  ex  spiritu  et  corpore  constitutam  ;l 
quae  iterum  inculcat  conc.  vaticanum  sess.  3  damnans  simul  contra- 
rios  errores  cap.  1  et  can.  1 :  „Si  quis  unum  verum  Deum  visibilium  et 
invisibilium  Greatorem  et  Dominum  negaverit,  A.  S. ;"  can.  3.  4  (n.  49) 

can.  5 :  „Si  quis  non  confiteatur,  mundum  resque  omnes,  quae  in  eo  con- 
tinentur,  et  spirituales  et  materiales  secundum  totam  suam  substantiam 
a  Deo  ex  nihilo  esse  productas,  A.  S." 

236.  Summiautem  momenti  etvere  fundamentale  est  creationis  dogma: 
eo  enim  negato  praeter  gravissimos  errores  circa  Deum  (n.  24 1),  omnia  nuta- 
bunt,  quae  revelatio  et  ratio  statuunt  de  absoluta  hominis  a  Deo  dependentia, 
de  hominis  fine  in  Deo  constituendo,  ordo  ethicus,  religiosus  et  eudaemonicus : 
eo  autem  admisso  omnia  miro  perfunduntur  splendore  et  tot  dubia  circa  homi- 
nem  clarescunt.  Unde  mirum  esse  non  debet,  incredulorum  conatus  omnes 
nostra  aestate  adversus  hanc  in  primis  dirigi  veritatem. 

237.  Thesis  CXIX.  Deus  rerum  universitatem  omnipotenti 
sua  virtute  eoc  nihilo  creavit. 

DeclaratlO.  Verbum  creare,  quod  apud  veteres  significat  generatim 
facere,  vel  gignere  (unde  procreare  filios),  vel  suffragio  eligere  (hinc  creare 
consules):  apud  christianos  propriam  quandam  illisque  incognitam  induit 
significationem,  cum  nonquamlibet  designet  productionem,  sed  eainquaeunius 
Dei  est  propria,  cujus  terrninus  a  quo  non  est  aliqua  materia  praejacens,  sed 
nullus;  et  cujus  terminus  ad  quem  seu  effectus  non  est  mera  modificatio, 
modus,  sed  ipsa  substantia  seu  totum  esse;  quocirca  creatio  ratione  ter- 
mini  a  quo  dicitur  productio  ex  nihilo,  ratione  termini  ad  quem  dici  potest 
ouai(ost€>  substantiatio.  —  Cum  vero  dicitur  productio  ex  nihilo1),  non 
affirmatur,  nihilum  esse  causam  materialem;  sed  haec  potius  penitus  exclu- 
ditur  simulque  ordo  significatur,  quo  rei  exstantia  excipit  ejusdem  non  esse 
ut  cum  dicitur  ex  nocte  fieri  diem.  Duplex  autem  distinguitur  nihilum,  ni- 
hilum  s u i  et  nihilum  subjecti,  pro  duplici  elemento,  quod  in  rebus  creatis 
(saltem  in  materialibus  et  compositis)  distingui  potest,  materia  scil.  et  forma. 
Si  materia,  unde  res  fit,  exsistit  ac  nova  tantum  inducitur  forma,  res  dicitur 
fieri  ex  nihilo  sui,  non  vero  ex  nihilo  subjecti.  Si  vero  etiam  ipsa  materia  pro- 
ducitur,  resdicitur  fieri  ex  nihilo  sui  et  subjecti:  et  haecestproprie  dicta 
creatio.  Dividi  tamen  solet  creatio  in  primam  et  secundam:  illa effectione 
ipsius  materiae  ex  nihilo  continetur ;  haec  vero  operatione,  qua  materia  ex  ni- 
hilo  creata  formatur,  hinc  productione  rerum  ex  materia  iam  condita. 

238.  Demonstratio.  Nullum  quidem  exstat  testimonium  diser- 
tum  et  expressum  in  divinis  literis,  quo  dogma  catholicum  explicite 
enuncietur,  nisi  forte  2.  Mach.  7,  28,  ubi  mater  fortissimorum  fratrum 
machabaeorum  filium  natu  minimumitaaUoquitur;  Peto,  nate,  ut  aspicias 
ad  coelum  et  terram  et  ad  omnia,  quae  in  eis  sunt:  et  intelligas,  quia 
ex  nihilo  fecit  illa  Deus.  Quia  tamen  morosus  disputator  forte  excipiat, 
verba  haec  relata  quidem  esse  ex  divina  inspiratione,  non  tamen  con- 
stare,  num  mulier  illa,  etsi  sancta,  fuerit  in  loquendo  inspirata,  ea  tamquam 
verbum  Dei  non  urgemus.   Ad  ea  tamen  merito  provocare  possumus, 


*)  Cf.  T  h  o  m  a  s  de  pot.  q.  3  a.  1  ad  7.  Cf.  de  creationis  notione  bene  disseren- 
tes  M a z z  e  1 1  a  de Deo  creante  dis.  la.  1 ;  Scheeben  §  128;  praeposteras  notiones 
ab  Ecclesia  rejectas  apud  Denzinger  Enchir.  n.  1521  s. 

quatenus  insigne  continent  testimonmm  traditionis  et  fidei  synagogae.  Ve- 
rum  etsi  desint  testimonia diserta, suppetunt  aequipollentia,  quae in- 
victe  hanc  veritatem  comprobant. 

239.  Expendantur  haec  et  similia  Scripturae  effata :  Ex.  3,  13  s. :  Si 
dixerint  mihi  (filii  Israel) :  Quod  est  nomen  ejus  ?  quid  dicam  eis  ?  Dixit 
Deus  ad  Moysen :  Ego  sum  qui  sum.  Ait :  Sic  dices  filiis  Israel ;  Qui  est, 
misit  me  ad  vos  (cf.  n.  27 2);  Is.  40,  15:  Ecce  gentes  quasi  stilla  situlae  et 
quasi  momentum  staterae  reputatae  sunt :  ecce  insulae  quasi  pulvis  exiguus  ; 
v.  17:  Omnes  gentes  quasi  non  sint;  sic  sunt  coram  eo}  et  quasi  niliilum 
et  inane  reputatae  sunt  ei;  Sap.  11,23:  Quoniam  tamquam  momentum 
staterae  sic  est  ante  te  orbis  terrarum,  et  tamquam  gutta  roris  antelucani, 
quae  descendit  in  terram;  Rom.  11,  16:  Qnoniam  ex  ipso  et  per  ipsum  et 
in  ipso  sunt  omnia;  1.  Gor.  8,  6  (n.  162).  Ex  hisce  enim  colligimus 
a.  Deum  esse  entis  plenitudinem,  qui  merito  dicitur  6  &v,  et  quidem  b. 
per  excellentiam  ad  exclusionem  aliorum,  quae  c.  ipsi  collata  quasi  ni- 
hilum  reputantur;  imo  d.  ita  esse  entis  pelagus,  ut  sit  simul  fons  inex- 
haustus  totius  esse  extra  et  praeter  ipsum,  cum  ex  ipso  sint  omnia.  At- 
qui  admissa  semel  materia  infecta,  non  esset  fons,  ex  quo  omnia  nullo 
excepto;  non  distingueretur  ab  omnibus  exsistendi  necessitate,  si  ma- 
teria  esset  aeque  necessaria;  non  esset  6  &v  per  excellentiam,  prae  quo 
reliqua  evanescunt,  si  materia  ab  eo  independens  aeque  de  suo  esse  ne- 
cessario  posset  gloriari.  Acute  igitur  infert  Tertullianus  adv.  Her- 
mogenem  c.  1 :  „Totum,  quod  est  Deus,  aufert,  nolens  illum  ex  nihilo 
cuncta  fecisse." 

2.  Expendantur  Esther  13,  9:  Domine,  Domine  rex  omnipotens,  in 
ditione  enim  tua  cuncta  sunt  posita,  et  non  est  qui  possit  tuae  resistere  vo- 
luntatiy  si  decreveris  salvare  Israel.  Tu  fecisti  coelum  et  terram}  et  quid- 
quid  coeli  ambitu  continetur.  Dominus  omnium  es,  nec  est  qui  resistat  ma- 
jestati  tuae ;  Ps.  92,  9:  Ipse  dixit,  et  facta  sunt;  ipse  mandavit  et  creata 
sunt;  Judith  16,  17:  Tibi  serviat  omnis  creatura  tua:  quia  dixisti  et  facta 
sunt:  misisti  spiritum  tuum  et  creata  sunt,  et  non  est  qui  resistat  voci  tuae ; 
Apoc.  4,  11 :  Tu  creasti  omnia  et  propter  voluntatem  tuam  erant  et  creata 
sunt:  Ps.  88,  12  s.;  118,  91;  Bar.  3,  33  s.;  etc.  Hinc  enim  edocemur, 
Deum  a.  non  solum  per  excellentiam  dici  regem  regum  et  Dominum  do- 
minantium  1.  Tim.  6,  15,  verum  etiam  ejus  1).  dominium,  si  extensionem 
spectes,  plane  esse  universale,  adeo  ut  omnia  ei  servire  teneantur,  nil 
se  subtrahere,  nil  resistere  ei  possit ;  ejusque  c.  efficaciam  tantam  esse, 
ut  solo  nutu  facere  possit,  quaecunque  velit  in  coelo  et  in  terra ;  ideoque 
d.  vocari  omnipotentem  et  ubique  exhiberi  ut  sibi  sufficientem.  Ipsum 
autem  e.  ejus  dominiumjn  res  exsistentes  refundi  in  creationem.  At- 
qui  cum  ejusmodi  dominio  absoluto  prorsus  et  universali  pugnat  materia 

infecta  et  aeterna,  ac  proinde  independens ;  neque  enim  in  hypothesi 
materiae  infectae  Deus  pro  lubitu  facere  posset,  quae  vellet :  sed  ea  tan- 
tum,  quae  et  quot  illa  permitteret. 

Quare  Tertullianus  1.  c.  c.  3  ad  rem  ita  disserit ;  »  Cum  neget  mate- 
riam  natam  aut  factam,  sic  quoque  invenio  Domini  nomen  Deo  non  competisse 
in  materiam ;  quia  libera  fuerit  necesse  est,  quae  originem  non  habendo,  non 
habuit  auctorem,  quod  erat  nemini  serviens.*  Et  iterum  c.  8  :  »Atquin  etiam 
praeponit  (Hermogenes)  illam  (materiam)  Deo  et  Deum  potius  subjicit  mate- 
riae,  cum  vult  eum  de  materia  cuncta  fecisse.  Si  enim  ex  illa  usus  est  ad  opera 
mundi,  jam  et  materia  superior  invenitur,  quae  illi  copiam  operandi  submi- 
nistravit,  et  Deus  subjectus  materiae  videtur,  cujus  substantiae  eguit  .  .  . 
Grande  revera  beneficium  Deo  contulit,  ut  haberet  hodie,  per  quem  Deus  co- 
gnosceretur  et  omnipotens  vocaretur  etc. €  Cf.  0  r  i  g  e  n  e  s  in  Gen.  1 ,  12;  J  u- 
stinus  cohort.  ad  graec.  n.  23. 

3.  Aliud  argumentum  peti  potest  ex  Is.  44,  24 :  Ego  sum  Dominus, 
faciens  omnia,  extendens  coelos  solus,  stabiliens  terram,  et  nullus  mecum; 
48,  12  s. :  Ego  ipse,  ego  primus  et  ego  novissimus.  Manus  quoque  mea  fun- 
davit  terram,  et  dextera  mea  mensa  est  coelos :  ego  vocabo  eos,  et  stabunt 
simul;  Apoc.  1,8:  Ego  sum  A  et  Q,  principium  etfinis}  dicit  Dominus  Deus, 
qui  est,  et  qui  erat,  et  qui  venturus  est,  Omnipotens.  Gf.  v.  17 ;  21,  6. 

Illud  ita  proponit  Tertullianusc.  6:  »Ego  quidem  Deus,  contesta- 
bitur  Deus  et  juravit  nonnunquam  per  semetipsum,  quod  non  alius  sit,  qualis 
ipse;  sed  mendacem  eumfaciet  Hermogenes.  Erit  enim  etmateriaqualis  Deus, 
infecta,  innata,  initium  non  habens,  nec  finem.  Dicet  Deus :  Ego  primus :  et 
quomodo  primus,  cui  materia  coaetanea  est  ?  Inter  coaetaneos  autem  et  con- 
temporales  ordo  non  est,  aut  et  materia  prima  est.  Extendi,  inquit,  coelum 
solus :  atqui  non  solus,  cum  eo  enim  extendit  de  qua  et  extendit. € 

4.  Argumentum  suppeditat  nobis  Moyses  Gen.  1,1:  In  principio 
creavit  Deus  coelum  et  terram.  Terra  autem  erat  inanis  et  vacua  etc.  Gon- 
sideretur  enim  a.  Moysen  data  opera  describere  cosmogoniam;  hanc 
b.  prorsus  distare  a  cosmogoniis  gentiliunr;  discrimen  vero  c.  haud  ulti- 
mum  illud  esse,  quod  nullius  materiae  praeexsistentis  mentio  fit,  cujus 
alioquin  alibi  (Gen.  2,  7.  19)  mentionem  facit J),  sed  statim  narrationem 


l)  Hoc  momentum  ita  urget  T  e  r  t  u  1 1  i  a  n  u  s  1.  c.  c.  20 :  » Inde  auctoritatem 
Scripturae  mihi  vindico,  quod  et  Deum,  qui  fecit,  et  ea,  quae  fecit,  ostendens,  u  n  d  e 
fecerit  non  proinde  testatur.  Nam  cum  in  omni  operatione  tria  sunt  principalia : 
qui  facit  et  quod  fit  et  ex  quo  fit,  tria  nomina  sunt  edenda  in  legitima  operis  enar- 
ratione :  persona  factoris,  species  facti,  forma  materiae.  Si  materia  non  edetur,  ubi 
et  opera  et  operator  edentur,  apparet  ex  n  i  h  i  1  o  eum  operatum.  Proinde  enim  edere- 
tur  ex  quo,  si  ex  aliquo  fuisset  operatus.  Denique  Evangelium  (Joan.  1,  1  ss.)  .  .  .  in 
quo  vel  eo  magis  debuerat  ostendi  Deus  ex  aliqua  materia  universa  fecisse,  quod 
illic  etiam^er  quem  omnia  fecerit  revelatur . . .  Ita«quocl  non  fuit,  non  potuit  Scriptura 
profiteri,  et  non  profitendo  satis  probavit  non  fuisse,  quia  profiteretur,  si  fuisset. « 
Et  c.  22  :    »Si  ergo  ex  jam  factis  rebus  alias  res  Deus  proferens  ostendit  per  prophe- 

inchoare  a  creatione ;  d.  rerum  universitatem,  qua  late  patet,  et  aliis  in 
locis  ipsa  secula,  proinde  omnem  durationem,  ipsas  substantias  spiritua- 
les,  omnia  sine  exceptione  exhiberi  creationis  divinae  terminum:  Quo- 
niam  in  ipso  (Filio)  condita  sunt  universa  in  coelis  et  in  terra,  visibilia  et 
invisibilia,  sive  throni,  sive  dominationes ,  sive  principatus,  sive  potestates} 
omnia  per  ipsum  et  in  ipso  creata  sunt  Col.  1,  16;  cf.  Prov.  8,  22;  Jo.  1,  3 
(n.  153);  Rom.  4,  17.  Hinc  sane  inferendum  est,  Deum  mundum  nulla- 
tenus  ex  praejacente  infectaque  condidisse  materia,  sed  condidisse  ex 
nihilo ;  quo  sensu  nullo  non  tempore  et  synagoga  (n.  238)  et  universum 
nomen  christianum  Moysis  verba  intellexit.  Haec  vero  tam  constans  tra- 
ditio  exegetica  de  dogmate  alioquin  difticili  et  e  diametro  universae  gen- 
tilium  philosophiae  opposito,  quod  tamen  invaluit  et  praevaluit  in  uni- 
verso  orbe  christiano,  exclusis  omnibus  contrariis  philosophorum  opinioni- 
bus,  evidens  est  argumentum,  hunc  genuinum  esse  Gen.  1,  1  sensum. 
5.  Confirmatur  dogma  catholicum  traditione  seu  suffragio  patrum. 

a.  Disertis  enim  verbis  illud  proponunt  et  inculcant  veteres  qua  dogma 
fidei  christianae.  Ita  jam  Hermae  Pastor  docens  1.  2  mand.  1  :  »Primum  om- 
nium  crede,  quod  unus  est  Deus,  qui  omnia  creavitet  consummavit  et  ex  ni- 
h i  1  o  omnia fecit. «  Quae  Irenaeus  laudat  IV,  20  n. 2 tamquam  verba  Scrip- 
turae  divinae,  et  commendat  Athanasius  de  incarn.  n.  3.  —  Ita  Ori- 
genes  Periarch.  1.  1  praef.  n.  4:  »Species  eorum,  quae  per  praedicationem 
apostolicam  manifeste  traduntur,  istae  sunt:  Primo  quod  unus  Deus  est, 
qui  omnia  creavit  atque  composuit,  quique  cum  nihil  esset,  esse  fecit  uni- 
versa.*  —  Tertullianus  fidei  christianae  professionem  itaexorditur  Apo- 
log.  c.  17  :  »Quod  colimus,  Deus  unus  est,  qui  totam  molem  istam  cum  omni 
instrumento  elementorum,  corporum,  spirituum,  verbo,  quo  jussit,  ratione, 
qua  disposuit,  virtute,  qua  potuit  de  nihilo  expressit  in  ornamentum  ma- 
jestatis  suae,  unde  et  graeci  nomen  mundo  %6a»j.ov  accommodaverunt. €  Cf. 
etiam  de  praescript.  c.  13. 

b.  Tradunt  hoc  dogma,  quoties  philosophos  vel  generatim  gentiles  in- 
fectae  materiae  assertores  impietatis  errorisque  arguunt  atque  solidis  refellunt 
argumentis,  quod  omnes  fere  christianae  religionis  apologetae  praestant,  in 
primis  Tertullianus  adv.  Hermogenem. 

C.  Illud  discriminis  esse  statuunt  Deum  inter  et  hominem,  quod  Deus 
non  indigeat  materia  praejacente  sicut  humanus  artifex.  »Quae  impossibilia 
sunt  apud  homines,  inquit  I  r  e  n  a  e  u  s  II,  1 0  n.  4,  possibilia  sunt  apud  Deum. 
Quoniam  homines  quidemde  nihilo  nonpossunt  aliquid  facere,  sed  demateria 
subjacente :  Deus  autem  quam  homines  hoc  primo  melior,  eo  quod  materiam 
fabricationis  suae,  cum  antea  non  esset,  ipse  adinvenit.  * 


tam  (Gen.  1)  et  dicit  quid  unde  protulerit  (quamquam  possimus  unde  illas  prolatas 
aestimare,  dum  ne  ex  nihilo,  jam  enim  facta  erant  quaedam,  ex  quibus  prolatae  vi- 
deri  possent),  si  tantam  curam  instmctionis  nostrae  insumpsit  Spiritus  s.,  ut  sciremus, 
quid  unde  processerit :  nonne  proinde  nos  et  de  coelo  et  de  terra  compotes  reddidisset, 
significando  unde  ea  esset  operatus,  si  de  aliqua  materia  origo  constaret  illorum?* 

d.  Neque  mirum  » si  enim  (Deus),  ut  argumentatur  Athanasius  1.  c. 
n.  2,  non  est  materiae  auctor,  sed  res  exmateria  subjecta  facit,  imbecillis  de- 
monstratur:  cum  nihil  sine  materia  fabricari  queat,  quemadmodum  utique 
fabri  imbecillitatem  indicat,  nihil  eum  sine  ligno  posse. * 

e.  Quare  docent  cum  Lactantio  div.  instit.  II,  7  >facturus  mundum 
Deus  prius  materiam,  de  qua  faceret,  praeparavit  et  praeparavit  ex  eo,  quod 
non  erat.  Quia  nefas  est  Deum  aliunde  aliquid  mutuari,  cum  ex  ipso  et  in 
ipso  sunt  omnia. «  Cf.  E p i p h a n i u s  haer.  5  n.  2;  Fulgentius  de  fide  ad 
Petrum  c.  3  (opusc.  XVI),  quaeque  collegimus  ex  actis  martyrum  in  praef. 
opusc.  XIII  n.  5;  Palmieri  de  Deo  creante  th.  2  s. ;  Scheeben§  128. 

240.  Scholion  I.  Exceptionibus  satisfit.  —  Tria  opponuntur  dogmati: 
1.  illi  adversari  verba  Sap.  11,  18:  Non  enim  impossibilis  erat  omnipotens 
manus  tua,  quae  creavit  orbem  terrarum  ex  materia  invisa  (s£  a[xop<poo  oXy]<;) 
immittere  illis  (aegyptiis)  multitudinem  ursorum  aut  audaces  leones ;  quibus 
similia  leguntur  apud  Justinum  Apol.  I  n.  10  (quem  in  1. cf.  Maranus  in 
praef.  op.  ejusdem  p.  2  c.  2).  Verum  cum  duplex  distingui  possit  creatio, 
prima  et  secunda  (237)>  nil  obstat,  quominus  haec  de  creatione  intelli- 
gantur  secunda,  cui  etiam  favet  contextus.  Cum  enim  auctor  inspiratus  id 
tantum  significare  velit,  potuisse  Deum  loco  ranarum  etc.  bestias  magis  hor- 
rendas  aegyptiis  immittere,  sufficiebat  in  memoriam  revocare  creationem  se- 
cundam,  ad  quam  revocat  Moyses  animalium  productionem  Gen.  l,  20  ss. 

2.  Contra  patrum  suffragium  excipitur,  philosophos  quoque  ethnicos  non 
secus  ac  patres  affirmare,  omnia  ex  non  exstantibus  hi  (xyj  ovrwv  esse  facta. 
Atqui  nemo  propterea  affirmet,  philosophos  illos  docuisse  creationem  ex  ni- 
h  i  1  o.  Ergo  nec  similis  loquendi  ratio  patrum  sufficiet  ad  comprobandum 
creationis  dogma.  Verum  omnia  concedere  possumus,  quin  propterea  patrum 
elidatur  suffragium.  Neque  enim  ex  sola  loquendi  ratione  patrum  nostram 
probavimus  thesim,  sed  simul  ex  variis  doctrinae  capitibus,  quae  clarissime 
ostendunt,  quo  sensu  patres  dixerint,  mundura  factum  esse  sx,  [atj  ovtwv  ex 
nihilo,  et  quae  frustra  quaeras  apud  philosophos  gentiles ;  unde  patet  hos  ea 
loquendi  formula  non  significare  creationem  exnihilo  sui  et  subjecti,  sed 
productionem  ex  nihilo  tantum  sui,  scil.  ex  materia  informi. 

3.  Nihil  vero  saepius  contra  creationis  dogma  adversarii  urgent, 
quam  creationem  repugnare,  cum  ex  nihilo  nihil  fiat.  Si  vero  quaeras 
a.  ab  ipsis,  quare  creatio  repugnet,  nil  aliud  respondere  possunt,  quam 
eam  comprehendi,  concipi  non  posse.  Atqui  aliud  est  aliquid  concipi  vel 
comprehendi  non  posse,  aliud  illud  repugnare.  Tunc  tantum  b.  repug- 
naret  creatio,  si  substantiae  notione  includeretur  aeternitas,  aseitas,  illi- 
que  repugnaret  incipere ;  neutrum  tamen  dici  potest.  Substantia  est  ens 
independens  a  subjecto ;  creatum  vero  est  ens  secundum  totam  suam  re- 
alitatem  a  causa  dependens:  quae  se  mutuo  non  excludunt.  Praeterea 
non  repugnat  notio  substantiae,  quae  non  sit  a  se  quaeque  sit  contingens : 

•  qua  admissa  habetur  creationis  notio.  De  ratione  vero  Dei  est,  ut  sit  plane 
independens,  qui  sibi  sufficiat  nulloque  indigeat.  Atqui  haec  Dei  notio 
exigit,  ut  si  Deus  aliquid  producere  velit,  non  indigeat  materia  a  se  inde- 

pendenti,  sit  plane  independens  ab  alio,  verbo  exigit  creationem  ex  nihilo. 
Quare  c.  tantum  abest,  ut  creationis  notio  adversetur  sanae  rationi,  ut 
ratio  potius  eam  postulet.  Si  enim  operationis  perfectio  et  energia  se- 
quitur  naturam  perfectionemque  operantis,  patet  aliam  et  quidem  sub- 
stantialiter  diversam  esse  debere  operationem  Dei  quam  creaturae ;  cum 
ergo  hujus  sit,  in  operando  pendere  a  materia  praeexsistenti,  in  quam  va- 
rios  tantum  potest  inducere  modos  formasque ;  Dei  erit  producere  ipsas 
substantias  et  quidem  operatione,  quae  a  nullo  requisito  pendeat.  Quod 
d.  attinet  illud  axioma  ,ex  nihilo  nihil  fit;,  reponimus,  illi  verum  et  etiam 
falsum  subesse  sensum.  Verum  est,  si  vel  significat,  a  nihilo  nihil  fit,  vel 
e  nihilo  quasi  e  causa  materiali;  vel  si  illud  intelligitur  de  causis  se- 
cundis  creandi  virtute  destitutis,  vel  de  jam  constituto  visibili  rerum 
ordine  deque  effectibus  naturalibus,  qui  non  solent  modo  a  Deo  ex  nihilo 
produci,  sed  ex  materia  jam  olim  creata.  Falsum  autem  est  axioma,  si 
ita  explicatur,  ut  negetur  creatio.   Cf.  s.  Thomas  c.  gentes  II,  16  ss. 

241.  Scholion  II.  Ex  dictis  liquet,  creationis  dogma  veritatem  esse 
revelatam;  quaeritur vero,  numcreatio  rerum  exnihilo  ratione  demonstrari 
et  absque  revelatione  cognosci  possit.  Sunt  qui  hoc  alterum,  sunt  qui  utrum- 
que  negent.  Distinctione  facta  inter  quaestionem  juris  et  quaestionem  facti 
respondemus  ad  quaestionem  juris,  hanc  veritatem  non  solum  posse  rationis 
lumine,  revelatione  supposita,  demonstrari,  sed  etiam  absque  revelatione  co- 
gnosci  seu  inveniri  x).  De  primo  responsi  membro  dubitari  nequit,  cum  theo- 
logi  et  philosophi  hoc  dogma  vindicent  rationis  argumentis,  quae  non  possint 
non  commovere  mentem  hominis,  cui  veritas  cordi  sit.  Neque  alterum  mem- 
brum  in  dubium  vocare  licet.  Sane  a.  patres  passim  gentiles  stultitiae  arguunt, 
quod  admiserint  materiam  aeternam  infectamque.  Supponunt  ergo,  illos,  etsi 
revelatione  destitutos,  potuisse  agnoscere  vel  ipsam  materiam  mundanam  esse 
factam  seu  ex  nihilo  creatam.  Et  revera  b.  rationis  lumine  inveniri  potest 
veritas,  quae  sponte  sua  fluit  ex  principiis  rationi  haud  imperviis.  Atqui  prin- 
cipia,  ex  quibus  creationis  veritasfluit,  rationi  non  sunt  impervia  :  taliaquippe 
sunt :  Materia,  utpote  contigens  et  finita,  esse  nequit  a  se  et  necessaria,  ergo  nec 
aeterna  ;  Deus,  quia  est  ens  a  se  et  infinitae  perfectionis,  nequit  esse  in  operando 
ab  alio  dependens ;  pantheismus  et  series  actu  infinita  exsistens  repugnant. 
Ex  his  autem  sequitur  ipsam  materiam  esse  factam,  Deum  in  creando  materia 
praeexsistente  non  indigere.  Negata  praeterea  C.  creatione  ex  nihilo  logica 
consequentia  nil  aliud reliquum  est  quam  vel  atheismus,  vel  dualismus, 
vel  pantheismus,  ipsaque  animarum  spiritualitas  est  neganda :  quae  se- 
quelae  sanae  rationi  arridere  nequeunt.  Haec  enim  exigit  ultimam  quandam 
omnium  rerum  rationem  sufficientem  ideoque  atheismum  aversatur ;  exigit  mo- 
narchiam,  ut  scil.  omnia  ad  unum  denique  revocentur,  a  quo  eadem  pendeant ; 
hinc  respuit  dualismum,  qui  velut  schisma  inducit  inter  ordinem  ontologicum 
et  logicum ;  exigit,  ut  entia  per  participationem,  seu  de  quorum  essentia  non 


l)  Cf.  Suarez   Disp.  Metaphysic.  20  s.  I;    D'Aguirre  theol.  s.  Anselmi 
disp.  14  s. ;  Kleutge  n  Philos.  der  Vorzeit  t.  2  disp.  9. 

est  exsistentia,  revocentur  ad  ens  per  se  et  necessarium,  de  cujus  essentia  est 
ipsa  exsistentia;  de  essentia  vero  materiae  non  est  exsistentia.  Quare  una 
creationis  veritas  est  tenenda.  Non  tamen  diffitemur,  longe  difficilius  hanc 
veritatem  inveniri  ratione  ab  eo,  qui  revelationis  lumine  caret,  quam  ab  eo, 
qui  hoc  lumine  potitur.  Revelatio  enim  in  investigandis  veritatibus  rationa- 
libus  rationem  plurimum  juvat  I,  494. 

Quod  vero  quaestionem  facti  attinet,  candide  fatemur,  nullum  e  vete- 
ribus  philosophis  creationem  ex  nihilo  agnovisse,  ut  inductione  ostendit  M  o  s- 
h  e  i  m  in  diss.  ,num  philosophorum  aliquis  mundum  a  Deo  ex  nihilo  creatum 
esse  docuerit.' 

242.  Scholion  III.  De  variis  universitatis  rerum  causis.  Cujuslibet 
effectus  multiplex  distinguitur  causa:  quare  ut  creationis  plenior  acquira- 
tur  notio,  in  varias  umversitatis  rerum  causas  inquiramus. 

I.  Causa  efficiens  mundi  est  Deus,  ut  profitemur  in  symbolis;  etqui- 
dem  Deus  Pater  per  Filium  in  Spiritu  sancto,  ut  passim  patres  loquuntur, 
etDamasus  in  confessione  fidei  missa  Paulino  antiocheno  docet :  „Si 
quis  non  dixerit,  Patrem  omnia  per  Filium  incarnatum  et  Spiritum  s.  con- 
didisse  h.  e.  visibilia  et  invisibilia  A.  S."  Creatio  autem  tribus  personis 
divinis convenit, quatenus unus sunt Deus ;  ideo etiam in conc. florentini 
decreto  pro  jacobitis  statuitur:  „Pater  et  Filius  et  Spiritus  s.  non  tria 
principia  creaturae,  sed  unum  principium  A) ;"  est  enim  operatio  ad  extra 
(n.  191):  quae  tamen  in  symbolis  appropriatur  Patri. 

243.  De  creationis  actione.  —  De  ipsa  autem  creationis  actione  videtur 
tenendum,  eam  neque  formaliter,  neque  simpliciter  transeuntem  dici  posse, 
sedesse  ex  sese  seu  formaliterimmanentem  ac  nonnisi  virtualitertranseuntem. 
»Est  duplex  rei  operatio, inquit  s.  Thomas  c.  gentes  II,  1.  Una  quidem  (im- 
manens),  quae  in  ipso  operante  manet  et  est  ipsius  operantis  perfectio,  ut 
sentire,  intelligere  et  velle;  alia  vero,  quae  in  exteriorem  rem  transit  (trans- 
iens),  quae  est  perfectio  facti  quod  per  ipsam  constituitur,  ut  calefacere,  secare 
et  aedificare.*  Creationem  esseactionem  immanentem  inde colligitur,  quod 
in  divinis  literis  dicitur  Deus  verbo,  nutu,  imperio,  voluntate  sua  res  creasse 
Ps.  32,  6.  9;  148,  5  ;  Gren.  1,  3  etc.  nutusque  divinus  ita  cum  opere  jungitur, 
ut  nihil  inter  utrumque  intercedat.  Atqui  nutus,  volitio  etc.  est  actus  imma- 
nens.  Virtualiter  tamen  est  actio  transiens,  cum  ejus  terminus  et  effectus 
extra  Deum  ponatur.  Si  creatio  a  c  t  i  v  e  spectetur  designat  secundum  T  h  o- 
mam  de  pot.  q.  3  a.  3.  »Dei  actionem,  quae  est  ejus  essentia  cum  relatione 
(rationis)  ad  creaturam. «  Passive  vero  accepta  » nihil  aliud  est  realiter, 
quam  relatio  quaedam  (realis)  ad  Deum  cum  novitate  essendi. «  Cf.  P  a  1  m  i  e  r  i 
de  Deo  creante  th.  5  ss. ;  St.entrup  in  Synopsi  th.  63  ss. 

244.  Solum  Deum  esse  causam  efficientem  universi,  diserte  docent 
ss.  Scripturae.  Ita  Is.  44,  24  Deus  dicit:  Ego  sum  Dominus,  faciens  omnia, 


*)  Cf.  etiam  professio  fidei  praescripta  waldensibus  ab  Innocentio  III.  et 
conc.  coloniense  tit.  3  c.  11,  quod  hoc  dogma  solide  explanat. 

extendens  coelos  solus,  stabiliens  terram  et  nullus  mecum  .*  40,  12  ss. ;  37, 

16;  Jer.  10,  11  ss.  etc.   „Neque  fas  est,  inquit  Augustinus  de  civ. 

Dei  XII,  24,  ullius  naturae  quamlibet  minimae  mortalisque  creatorem  nisi 

Deum  credere  ac  dicere  et  antequam  possit  intelligi."  —  Imo  revelatio  docet, 

ita  Deum  s  o  1  u  m  esse  universi  causam  efficientem,  ut  excludat  a  crea- 

tionis  opere  quamlibet  causam  secundam,  obnoxiam,  instrumen- 

talem.  Excludit  eam  silentio,  cum  nunquam  talis  causae  injiciat  men- 

tionem,  quamvis  de  creatione  saepissime  sit  sermo :  in  operibus  vero  pro- 

videntiae,  quibus  ordo  rerum  semel  institutus  regitur  et  administratur, 

frequenter  angeli  memorentur,  quorum  opera  Deus  utatur;  excludit  eam 

aequivalenter,  cum  ad  Dei  nutum  omnia narret esse facta ;  excludunt 

eam  diserte  patres,  cum  refellunt  gnosticos,  qui  angelis  adscribebant 

creationem.   Ita  Irenaeus  proponens  fidem  catholicam  ait  I,  12  n.  1: 

„Non  per  angelos  (Deum  creasse),  neque  per  virtutes  aliquas  abscissas  ab 

ejus  sententia:  nihil  enim  indiget  omniumDeus,  sed  per  Verbum  et  Spiri- 

tum  suum  omnia  faciens.u  Gf.  etiam  II,  2  n.  4  s. ;  35  n.  4 ;  IV,  20  n.  1.   „Et 

ideo,  infert  s.  Thomas  de  pot.  q.  3  a.  4,  secundum  fidem  catholicam  poni- 

mus,  quod  omnes  substantias  spirituales  et  materiam  corporalium  Deus 

i  m  m  e  d  i  a  t  e  creavit,  haereticum  reputantes,  si  dicatur,  per  angelum  vel 

aliquam  creaturam  aliquid  esse  creatum;  unde  Damascenus  dicit: 

Quicunque  dixerit  angelum  aliquid  creare  A.  S." 

245-  Quaeritur  tamen,  num  alicui  creaturae  creandi  virtus  possit  saltem 
communicari.  Hoc  patres  1.  aequivalenter  negant,  cum  passim  inde  probent, 
Filium  vel  Spiritum  s.  esse  Deum,  quod  ipsis  creatio  tribuitur;  quae  illatio 
esset  infirma,  si  et  natura  finita,  quamvis  virtute  communicata,  creare  posset. 
»Omnia  per  Verbum  facta  sunt,  inquit  s.  Athanasius  or.  c.  arian.  n.  21, 
quod  sane  non  fecisset  omnia,  si  ipsum  quoque  Verbum  e  rebus  creatis  esset. 
Nec  enim  vel  angeli  possunt  creare,  cum  ipsi  sint  creati,  licet  ita  senserint 
Valentinus,  Marcion  et  Basilides  etc.* 

2.  Suadetur  s.  Scripturae testimoniis  Is.  37,  16,  44,  24;  48,  12  s.;  Jer. 
10,  10  ss. ;  Bar.  3,  32  ss.  etc,  quibus  creata  universitas  rerum  exhibetur  ut 
argumentum  omnipotentiae,  gloriae  perfectionisque  Dei,  speculum  divinorum, 
quae  praerogativa  mundo  non  adeo  competeret,  si  pariter  esse  posset  causae 
finitae  opus.  Quare  Augustinus  de  gen.  ad  lit.  IX,  15  n.  28:  »Creare  na- 
turam,  inquit,  tam  nullus  angelus  potest,  quam  nec  seipsum.*  —  Imo  Jo. 
D  a  m  a  s  c  e  n  u  s  de  F.  0.  II,  3  pronunciat :  »  Quotquot  autem  sunt,  qui  sub- 
stantiam  ullam,  quaecunque  tandem  illa  sit,  ab  angelis  creatam  esse  conten- 
dunt,  horum  ore  diabolus  loquitur.  Cum  enim  creaturae  sint,  rerum  minime 
conditores  sunt.«  Cf.  Hilarius  de  Trin.  V,  4 ;  Cyrillus  al.  thes.  ass.  14 
c.  6;  Victorinus  afer  adv.  Arium  1.  1.  n.  3;  Vigilius  taps.  dial.  contra 
arianos,  sabell.  etc.  1.  2  n.  3  7 :  »  Creaturam  creatricem  esse  non  posse,  nulli 
est  omnino  ambiguum.«  Cassi  odorus  de  anim.  c.a  2;  Athanasius  cum 
90  episcopis  in  ep.  ad  episc.  afros  n.  8  etc. 

3.  Magno  consensu  id  tuentur  theologi  contra  Durandum  (et  Ma- 
gistrum  sententiarum)  teste  Valentia  1.  1.  disp.  3  q.  2  p.  4,  qui  tamen 

fatetur  id  magis  colligi  ex  auctoritate,  quam  ex  ratione.  K  i  p  a  1  d  a  vero  de 
ente  supern.  disp.  7  c.  1  n.  10  scribit:  »  Non  repugnare  creaturam  creantem, 
probabilissimum  esse  proponemus  op.  metaphysico  tract.  de  creatione*  (quod 
tamen  non  prodiit).  Sed  si  revera  talis  creatura  possibilis  esset,  unde  factum 
est,  ut  in  tanta  creaturarum  varietate  nunquam  talis  extiterit  natura? 

4.  Ratione  s.  Thomas  assertionem  ita  probat  de  pot.  q.  3  a.  4 :  »  Creatio 
infinitam  virtutem  requirit  in  potentia,  a  qua  egreditur :  quod  ex  quinque  ra- 
tionibus  apparet.  Prima  est  ex  hoc,  quod  potentia  facientis  proportionatur  di- 
stantiae,  quae  est  inter  id  quod  fit  et  oppositum  ex  quo  fit.  Quanto  enim  frigus 
est  vehementius,  et  sic  a  calore  magis  distans,  tanto  majori  virtute  caloris  opus 
est,  ut  ex  frigido  fiat  calidum.  Non  esse  autem  simpliciter  in  infinitum  ab  esse 
distat,  quod  ex  hoc  patet:  quia  a  quolibet  ente  determinato  plus  distat  non 
esse,  quam  quodlibet  ens,  quantumcunque  ab  alio  ente  distans  invenitur  :  et  ideo 
ex  omnino  non  ente  aliquid  facere  non  potest  esse  nisi  potentiae  infinitae <<c  etc. 
Deinde  si  causa  secunda  creare  posset,  jam  aliqua  perfectio  univoce  Deo  et 
creaturae  conveniret,  atque  operandi  ratio  divina  secundum  gradum  tantum 
et  accidentaliter  videretur  differre  ab  operatione  creaturae,  quod  nullo  modo 
admitti  potest,  quamdiu  esse  divinum  essentialiter  differt  ab  illius  esse.  »  Cum 
secundum  ordinem  agentium,  inquit  T  h  o  m  a  s  c.  gentes  II,  21,  sit  ordo  actio- 
num,  eo  quod  nobilioris  agentis  nobilior  est  actio,  oportet  quod  prima  actio 
sit  primi  agentis  propria.  Creatio  est  autem  prima  actio,  eo  quod  nullam  aliam 
praesupponit,  omnes  autem  aliae  praessupponunt  eam.  Est  igitur  creatio  pro- 
pria  Dei  solius  actio,  qui  est  agens  primum.* 

Imo  creaturae  ne  instrumentalem  quidem  causalitatem  physicam  tribui 
posse  tenendum  videtur;  quod  s.  Thomas  ita  1.  c.  probat:  » Effectus  respon- 
dens  actioni  propriae  instrumenti  est  prior  in  via  generationis  quam  effectus 
respondens  principali  agenti . . .  prius  enim  est  sectio  ligni  quam  forma  scamni 
et  digestio  cibi  quam  generatio  carnis.  Oportebit  igitur  aliquid  esse  effectum 
per  propriam  operationem  instrumentalis  creantis,  quod  sit  prius  in  via  ge- 
nerationis,  quam  esse,  quod  est  effectus  respondens  actioni  primi  creantis.  Hoc 
autem  est  impossibile;*  nam  nihil  est  prius  icp  esse.  Cf.  Mazzella  d.  1  a.  6. 

246.  II.  De  causa  exemplari  mundi.  —  Praetermissa  causa  materiali, 
quae  nulla  est,  quia  ut  ostendimus  rerum  universitas  creata  est  ex  nihilo,  ac- 
cedamus  ad  causam  ejusdem  exemplarem,  cujus  occasione  ad  rem  scribit  s. 
Anselmus  Monol.  c.  9,  clarum  esse,  »quae  facta  sunt,  nihil  fuisse  antequam 
fierent,  quantum  ad  hoc,  quia  non  erant,  quod  nunc  sunt,  nec  erat,  ex  quo 
fierent;  non  tamen  nihil  erant,  quantum  ad  rationem  facientis,  per  quam  et 
secundum  quam  fierent. «  Dicendum  scil.  est  cum  Alberto  M.  comp.  theol. 
ver.  I,  15,  »quodsicut  in mente  artificis  prius  estforma  rei,  quam  opusexeat: 
sic  ideae  rerum  ante  mundi  constitutionem  in  mente  Creatoris  erant.  «  Cf.  n.  5 1 . 
Quapropter  distinguere  licet  inter  mundum  intelligibilem  et  sensibilem  seu 
visibilem ;  ille  infinita  Dei  sapientia  praeconceptus  exemplaris  instar  arche- 
typi  ab  aeterno  praeexstitit  et  mundo  visibili  condendo  praeluxit,  hic  vero 
ectypi  instar  perfecti  a  Deo  in  tempore fuit  conditus.  Cf.  Thomas  l.p.  q.  15 
a.  1. ;  q.  44  a.  3  ;  de  veritate  q.  3  a.  1;  Staudenmaier,  Dogmatik  t.  3  §  6. 

247.  Huic  distinctioni  innititur  partitioilla  cognitionis  angelicae  in  ma- 
tutinam  et  vespertinam  (n.  774  a.),  cujus  subinde  mentionem  facit  s. 
Augustinus,  et  quam  s.  Thomas  de  verit.  q.  8  a.  16  ita  explicat:  »Co- 

gnitio  in  Verbo  dicitur  matutina  cognitio:  ultima  autem  rei  cognitio  est, 
secundum quod cognoscitur  in  s  e i p s a,  et talis  cognitio  dicitur  vespertina. 
Sciendum  tamen,  quod  ista  distinctio  potest  dupliciter  intelligi.  Uno  modo  ex 
parte  r  e  i  cognitae  ;  alio  modo  ex  p  a  r  t  e  medii  cognoscendi.  Ex  parte  quidem 
rei  cognitae,  ut  dicatur  res  in  Verbo  cognosci,  quando  cognoscitur  esse  ejus 
quod  habet  in  Verbo ;  in  propria  vero  natura,  secundum  quod  cognoscitur  ip- 
sum  esse  rei  quod  habet  in  seipsa :  ethic  non  est  conveniens  intellectus,  quia 
esse  rei  quod  habet  in  Verbo,  non  est  aliud  ab  esse  Verbi,  quia  ut  Anselmus 
dicit,  creatura  in  Creatore  est  creatrix  essentia:  unde  hoc  modo  cognoscere 
creaturam  in  Verbo,  non  esset  cognitio  creaturae  sed  magis  Creatoris.  Et  ideo 
oportet  hanc  distinctionem  intelligi  ex  parte  m  e  d  i  i  cognoscendi,  ut  dicatur 
res  cognosci  in  Verbo,  quando  per  Verbum  (ideas  archetypas)  ipsa  res  in  pro- 
pria  natura  cognoscitur ;  in  propria  vero  natura,  quando  cognoscitur  performas 
aliquas  creatas  rebus  creatis  proportionatas,  sicut  cum  cognoscit  per  formas 
sibi  inditas,  vel  etiam  si  per  formas  acquisitas  cognosceret*  etc. 

248.  III.  Siinfinem  crga^'owisinquirimus,haudpaulumjuverit^anas 
distinctiones  finis  prae  oculis  habere.   Distingui  scil.  debet 

a.  finis  o  p  e  r  i  s,  ad  quem  opus  ex  insita  sua  natura  tendit  et  ordi- 
natur,  qui  etiam  finis  internus,  proprius,  universalis,  physicus  audit:  et 
finis  operantis,  quem  sibi  operans  pro  voluntatis optione constituit, qui 
et  externus,  particularis,  ethicus  dicitur.  Ita  fmis  horologii  (bperis)  est 
indicare  diei  horam ;  finis  artificis  (operantis),  qui  illud  construit,  lucrum, 
manifestatio  suae  peritiae  seu  gloria  etc. 

b.  Distingui  potest  fmis  qui,  cui,  quo.  Finis  qui  illud  bonum  denotat, 
quod  agens  intendit  seu  appetit;  hic  etiam  objectivus  dicitur  vel  fmis  cu- 
jus,  scil.  cujus  gratia  seu  desiderio  agens  operatur;  finis  cui  est  subjec- 
tum,  cui  seu  in  cujus  commodum  operans  bonum intendit.  Finis  quo  seu 
formalis  continetur  assecutione  et  possessione  boni,  quod  operatione  in- 
tenditur.  Distingui  debet 

c.  inter  finem  quia  et  causam  finalem.  Gausa  fmalis  estbonum 
ab  operante  distinctum,  quod  sua  bonitate  eum  allicit  et  determinat  ad 
operandum,  ut  ipsum  assequatur.  Finis  quia  est  ratio  ad  operandum  mo- 
vens  (ut  ex.  gr.  bonitas  ipsius  operantis),  ac  praescindit  ab  eo  utrum  bo- 
num  sit  ab  operante  possessum  an  possidendum. 

d.  Aliud  est  agere  c  u  m  fine,  aliud  agere  p  r  o  p  t  e  r  finem  seu  proptei 
fmis  consecutionem.  Agere  cum  fine  non  exigit,  ut  operans  finis  conse- 
cutionem  tamquam  bonum  sibi  intendat,  sed  opponitur  actioni  irrationali 
et  imprudenti.  Agere  propter  finis  consecutionem  quandam  indigentiam 
seu  defectum  adsignificat,  quem  explere  debeatbonum  obtinendum.  Cum 
qua  distinctione  alia  cohaeret: 

e.  aliud  scil.  est  agere  ex  desiderio  finis,  quod  indigentiam  sup- 
ponit  et  proprium  est  creaturae ;  aliud  est  agere  ex  a  m  o  r  e  finis,  quod 
boni  abundantiam  innuit  propriumque  est  Dei. 

249.  Quibus  praestitutis  1.  quaeritur,  quis  sit  finis  operis  in  creatione 
seu  finis  rnundi.  Ad  hanc  quaestionem  jam  responderunt  angeli  laeta- 
bundi  Christi  nativitate  canentes :  Gloria  in  altissimis  Deo  et  in  terra 
pax  hominibus  bonae  voluntatis  (Luc.  2,  14),  scil.  finis  mundi  est  bonum 
hominis  et  gloria  Dei,  ita  tamen,  ut  bonum  nostrum  subordinetur  gloriae 
Dei, qui est omnium  Q.  Hinc conc.  vaticanum  sess.  3 can.  5 :  „Si quis . . . 
mundum  ad  Dei  gloriam  conditum  esse  negaverit,  A.  S.u 

Quae  fusius  exponit  concilium  coloniense  a.  1860  docens  tit  3  c.  1 3 : 
»  Si  .  .  .  finis  operis  quaeritur,  dicendum  profecto  est  eum  (Deum)  hoc  inten- 
disse  et  intendere  adhuc,  quod  cum  ejus  actione  ita  est  conjunctum,  ut  ab  ea 
separari  non  possit  .  .  .  Quod  ab  opere  Dei  abesse  non  poterat,  erat  ipsa  per- 
fectionum  divinarum,  potentiae  inprimis,  sapientiae  etbonitatis  manifestatio, 
quae,  cum  in  Dei  laudem  cedat,  gloria  Dei  externa  vocatur.  Deum  vero  per- 
fectionum  suarum  agnitionem  et  amorem  seu  gloriam  externam  revera  inten- 
disse,  dubium  esse  non  posest,  sive  spectemus  res  effectas,  quae  natura  sua 
Dei  perfectionem  manifestant ;  sive  hominem,  quiratione  praeditus  est,  ut  Deum 
ex  operibus  agnoscat  et  amet;  sive  Deum  ipsum,  qui  ut  ex  opere  suo  agno- 
sceretur,  utpote  sanctus,  non  velle  non  poterat.  Hinc  illae  tam  crebrae  Scri- 
pturarum  voces,  quibus  ad  laudandum  Deum  ex  operum  ejus  magnitudine 
monemur.  Intime  inter  se  connectuntur  hominum  felicitas  et  Dei  gloria.  Hanc 
enim  dum  homines  promovent,  sua  augent  merita  suamque  felicitatem ;  et 
Deus  quo  majora  bona  hominibus  largitur,  eo  majora  praebet  suae  bonitatis 
documenta  suamque  auget  gloriam;  unde  sicut  haec  ad  illam,  ita  illa  ad  hanc 
ducit.  Si  tamen  de  utriusque  finis  ordine  quaeritur,  dicendum  est,  ultimum 
operis  finem  esse  Dei  gloriam,  ad  quam  etiam  rerum  creatarum  et  singillatim 
hominis  felicitas  referatur.  Dei  enim  gloria,  cum  utpote  Deum  respiciens  alti- 
oris  sit  ordinis  quam  hominis  felicitas,  hanc  sibi  submissam  subservientem- 
que  habeat  decet.  Neque  ex  hoc  existimandum  est,  detrahi  aliquid  Dei  in  nos 
bonitati.  Nam  bona  nobis  collata,  cum  ad  Dei  referuntur  gloriam,  non  minu- 
untur,  imo  quo  studiosius  per  ea  nos  Dei  gloriam  quaerimus,  eo  magis  dite- 
scimus  ipsi ;  nec  Deus  ita  suam  in  mundo  intendit  gloriarn,  quasi  ex  ea  ali- 
quid,  quod  non  habeat,  boni  acquirat,  cum  id  solum  velit,  quod  rectus  ordo 
exigit.*  Scripturae  aliis  quoque  modis  testantur  rerum  universitatem  esse  in 
Dei  laudem  et  gloriam,  sive  cum  a.  id  diserte  affirment  de  homine  Is.  43,  7 : 
Et  omnem,  qui  invocat  nomen  meum,  in  gloriam  meam  creavi  eum;  formavi  eum, 
et  feci  eum  ;  nominatim  b.  de  homine  per  Christum  reparato :  Qui  praedesti- 
ndvitnosin  adoptionem  filiorum  per  J.  Christum  inipsum  .  .  .  inlaudem  gloriae 
gratiae  ipsius  Eph.  1,  6  ;  Phil.  1,  10;  C.  de  beatis,  qui  exhibentur  Deum  ju- 
giter  in  coelis  glorificantes  Apoc.  4.  11;  19,  6  etc. ;  sive  d.  cum  Christus  nos 
doceat,  vel  sibi  commissum  fuisse  opus  clarificandi  Patrem  supra  terram  Jo. 
17,  4;  sive  e.  cum  singularia  quaedamDei  opera  huncin  finem  a  Deo  patrata 
referantur:  Ps.  105,  8:  Salvavit  eos  propter  nomen  suum,  ut  notam  faceret  po- 
tentiam  suam  ;  sive  f.  cum  creaturae  vel  irrationales  sponte  sua  Deum  lau- 
dare  perhibentur,  ut  in  Ps.  147  Laudate,  et  in  hymno  Benedicite  Dan.  3, 
51  ss. 

250.  Si  vero  id,  quod  Deum  ad  creandum  impulerit,  quaeritur,  seu 
finis  operantis,  cum  eodem  concilio  dicendum  est 

Hurter,  Compend.  theologiae  II,  9.  ed.  14 

2.  nihil  Deum,  quod  ab  eo  est  distinctum,  ad  creandum  impellere  po- 
tuisse}  cum  utpote  sibi  sufficiens,  nihil  sibi  appetere  possit.  Praeterea  Deus 
omnium  est  A  et  Q  Apoc.  1,  8;  21,  6;  22,  13  etc,  cum  qua  praerogativa 
pugnat,  ut  aliquod  bonum  ab  eo  distinctum  ei  fuerit  causa  ad  creandum 
movens :  tunc  enim  relate  saltem  ad  creationem,  huic  bono  competeret 
dignitas  to5  omnium  AetQ.  Quarepassim  theologi  docent  cum  Joanne 
saresberiensi  Polycratici  II,  26  (Mig.  199,  459):  „Adeo  quidem  prima  est 
(voluntas  Dei),  ut  si  quaeratur  de  aiiquo  cur  ita  sit,  rectissime  dicatur, 
quoniam  ille  sic  voluit,  qui  omnia,  quaecunque  voluit,  fecit.  Si  vero  cur 
voluerit,  inquiratur,  inepta  quaestio  est,  quoniam  primae  causae,  volun- 
tatis  scil.,  quaeritur  causa,  cujus  nulla  est  omnino  causa." 

251.  Gum  autem  voluntas  ad  operandum  bono  moveatur,  nec  ullum 
bonum  a  Deo  distinctum  eum  ad  creandum  induxerit,  bonum  quod  Deum 
ad  creationem  movit,  intra  ipsum  Deum  est  quaerendum.  Scil. 

3.  bonitas  sua  Deum  movit  ad  creandum,  ut  se  aliis  communicaret 
atque  in  alios  derivaret  divitias  bonitatis  suae  eosque  redderet  felices. 
Quod  a.  sponte  sua  sequitur  ex  dictis,  et  diserte  nos  docet  Ib.  conc.  v  a- 
ticanum  sess. 3  cap.  1:  „Hic  solus  verus  Deus  bonitate  sua  et  omni- 
potenti  virtute  non  ad  augendam  suam  beatitudinem,  nec  ac  acquiren- 
dam,  sed  ad  manifestandam  perfectionem  suam  per  bona,  quae  creaturis 
impertitur,  liberrimo  consilio  simul  ab  initio  temporis  utramque  de  nihilo 
condidit  creaturam  etc.u  Et  antea  conc.  coloniense  1.  c. :  „Cum  porro  Deum 
creasse  constet,  et  cum  quidquid  agit,  ex  amore  bonitatis  suae  absolutae 
eum  agere  pariter  constet :  recte  dicimus,  Deum  bonitate  sua,  ut  libere 
mundum  crearet,  motum  esse.  Hoc  etiam  sensu  s.  Augustinus  dixit  de 
doctr.  chr.  I,  32 :  „Quia  bonus  est,  sumus." 

C.  Idem  nos  docent  patres.  Ita  Irenaeus  1.  4  c.  14  n.  11 :  »Non  quasi 
indigens  Deus  hominis  plasmavit  Adam,  sed  ut  haberet,  in  quem  collocaret 
sua  beneficia. « —  Hilarius  in  Ps.  135  n.  8:  »Faciendorum  sola  misericor- 
diae  suae  causa  est,  neque  enim  eguit,  ut  fierent.  Sed  qui  bonus  est,  in  id 
nniversa  fecit,  ut  plures  bonitatis  suae  copiis  uterentur.*  —  Damascenus 
F.  0.  II,  2 :  »  Quoniam  igitur  bonus  omnique  bonitate  praestantior  Deus  non 
satis  habuit  sua  ipsius  contemplatione  frui,  sed  pro  nimia  bonitate  sua  quae- 
dam  esse  voluit,  quae  ipsius  afficerentur  beneficiis  ejusque  bonitatis  partici- 
pes  forent ;  eam  ob  causam  ex  nihilo  producit  conditque  universa  etc. «  Idem 
d.  colligitur  ex  natura  boni  maxime  perfecti,  cujus  est  se  aliis  communicare. 
Cf.  Scheeben  §  132. 

252.  Quare  Deus  triplici  modo  *)  dici  potest  creationis  finis  et  Q. 
Ipsius  enim  bonitas  eum  ad  creandum  movit,  finis  ergo  quia  dicitur; 
ipsius  gloria  seu  gloriae  manifestatio,  ideoque  Deus  manifestandus  est  finis 

*)  Ad  rem.  s.  Bonaventura  breviloq.  p.  2  c.  1 :  » Nam  quoniam principium 
perfectissimum,  a  quo  manat  perfectio  universorum,  necesse  est  agere  a  se  et  secun- 

operis.  Haec  vero  manifestatio  triplici  modo  fit:  ipsa  creaturarum  pul- 
chritudine,  varietate  etc,  qua  repraesentatur  summa  Dei  perfectio ;  illa- 
rum  subjectione,  quae  gloriam  potentiae  divinae  praedicat;  appetitione, 
qua  omnia  in  ipsum  tendunt,  hinc  ipsum  summum  esse  bonum  testantur. 
Ipse  denique  est  finis  a  creaturis  rationalibus  obtinendus,  ut  sint  felices. 
Unde  dignitas  creaturae  rationalis  elucet. 

Hanc  ita  egregie  piissimus  card.  Bellarminus  exponit  de  ascens. 
mentis  in  Deum  I,  1 :  »  Si  quaeram  auctorem  meum,  inveniam  solum  Deum ; 
si  quaeram  materiam,  unde  me  fecerit,  inveniam  omnino  nihil ;  unde  colligam 
quidquid  in  me  est,  a  Deo  factum  esse,  et  totum  Dei  esse  ;  si  quaeram  formam, 
inveniam  me  esse  imaginem  Dei ;  si  finem  quaeram,  inveniam  ipsum  eundem 
Deum  esse  summum  et  totum  bonum  meum.  Itaque  intelligam  tantam  esse 
mihi  conjunctionem  et  necessitudinem  cum  Deo,  ut  ipse  solus  sit  mihi  con- 
ditor,  ipse  auctor,  ipse  pater,  ipse  exemplar,  ipse  beatitudo,  ipse  omnia.  Et  si 
hoc  intellexero,  quomodo  fieri  poterit,  ut  non  ardentissime  illum  quaeram  ? 
illum  cogitem?  illum  suspirem?  illum  videre  et  complecti  desiderem?  vel  ut 
non  exhorream  tam  densas  tenebras  cordis  mei,  quod  tam  longo  tempore  nihil 
minus  cogitavit,  aut  desideravit,  aut  quaesivit,  quam  Deum,  qui  solus  mihi  est 
omnia?*  Cf.  Palmieri  th.  10  c. 

253.  Exceptioni  satisfit.  —  Vitiosum  censeri  non  debet,  Deum  omnia 
propter  semetipsum  operatum  esse  (Prov.   16,  4):  neque  enim  vitio  vertitur 
patri,  si  reverentiam  exigit  a  filiis,  neque  regi,  si  a  subditis  obsequium.    Ad 
suam  operari  gloriamreprehensionetunc  dignum  est,  si  quaeritur  vel.a.  honor 
indebitus;   vel  b.  honor  debitus,  sed  m o d o  indebito,  ita  ut  non  referatur 
ab  homine  in  Deum,  a  quo  omnia  habet,  propter  quae  exigere  possit  honorem ; 
vel  c.  si  vane  in  illo  delectainur,  non  propter  ejus  honestatem  eum  exigimus. 
Atqui  Deus  gloriam  a  creaturis  exigit,  quia  id  postulant  rerum  naturae ;  de- 
cet  enim,  ut  opus  profiteatur  suum  auctorem,  servi  exhibeant  obsequium  Do- 
mino,  guttae  agnoscant  fontem,  mendici  laudent  benefactorem,  umbra  mani- 
festet  lucem.  Neque  propterea  Dei  amor  erga  creaturas  est  minus  purus ;  nam 
a.  est  ordinatus ;  Deus  b.  non  exigit  honorem  utilitatis  gratia,  sed  quia 
id  exigit  rerum  ordo ;  neque  operatur  ad  suam  gloriam  augendam,  sed  ad  eam 
manifestandam,  et  ita  c.  communicandam :  quo  magis  enim  eam  manifestat, 
eo  magis  id  cedit  in  creaturae  bonum  (cf.  n.  265  2),  qua  de  re  bene  disserit 
Lessius  de  perf.  div.  XIV,  3  n.  60,  qui  inter  alia   statuit:    »Summa  Dei 
gloria  externa  est,  ipsum  a  nobis  perfecte  cognosci,   amari  et  gustari.    Unde 
consistit  in  tribus  actibus  vitalibus,  et  in  iisdem  formaliter  consistit  bonum 
nostrum  et  vita  aeterna  et  essentia  beatitatis.  Summum  enim  bonum  nostrum 
et  formalis  beatitas  est,  Deum  videre,  amare,  gustare,  seu  quod  idem  uno  verbo 
dici  potest,  Deo  frui.    Itaque  in  summa  Dei  gloria  extrinseca  formaliter  et  in- 
trinsece  includitur  summum  bonum  nostrum,  ita  ut  sine  illo  concipi  nequeat : 
et  hoc  ipso,  quo   Deus  illam  gloriam  intendit  et  quaerit,  intendit  et  quaerit 
summum  bonum  et  commodum  nostrum.    Unde  non  minus  Deo  gratias  agere 


dum  se  et  propter  se ;  et  quia  nullo  in  agendo  indiget  extra  se,  necesse  est,  quod  ha- 
beat  intentionem  triplicis  causae  respectu  cujuslibet  creaturae,  scil.  efficientis, 
exemplaris  et  finalis.«   Cf.  Thomas  c.  gentes  III,  17  ss. 

debemus,  quod  quaerat  gloriam  suam,  quam  quod  quaerat  salutem  nostram, 
quia  gloria  ejus  est  salus  nostra. €  Paucis  sed  belle  finium  connexionem  ita 
complexus  est  L  a  c  t  a  n  t  i  u  s  Instit.  VII,  6  :  » Idcirco  mundus  factus  est,  ut 
nascamur ;  ideo  nascimur,  ut  agnoscamus  factorem  mundi  ac  nostri,  Deum ; 
ideo  agnoscimus,  ut  colamus ;  ideo  colimus,  ut  immortalitatem  pro  laborum 
mercede  capiamus,  quoniam  maximis  laboribus  cultus  Dei  constat :  ideo  prae- 
mio  immortalitatis  afficimur,  ut  similes  angelis  effecti  summo  Patri  ac  Domino 
in  perpetuo  serviamus  et  simus  aeternum  Dei  regnum.*  Cf.  Augustinus 
de  Doctr.  chr.  I,  31;  Pallavicino  del  Bene  III,  35. 

254.  Thesis  CXX.  Deus  in  creando  fuit  liber,  et  quidem  liber- 
tate  tum  contradictionis  tum  specificationis, 

Beclaratio.  Contendimus,  Deum  fuisse  in  creanda  rerum  universitate 
liber um  libertate  contradictionis,  seu  liberum  ad  creandum  vel  etiam 
non  creandum.  Posito  autem  creationis  decreto,  contendimus  ulterius,  eum 
fuisse  liberum libertate  etiam  specificationis,  seu  liberum  ad hunc potius 
quam  alium  mundum  creandum ;  hinc  nulla  necessitate  determinatum  fuisse  sive 
ad  creandum,  sive  ad  creandum  hunc  mundum.  Quod  posterius  tenendum  est 
contra  Abaelardum  et  Wicleffum  asserentes,  Deum non  posse  alia  facere 
nisi  ea,  quae  facit ;  tenendum  contra  Leibnitium  quoque,  qui  censet  Theo- 
diceae  n.  43,  Deum  nonnisi  mundum  optimum  posse  creare.  Circa  Dei  in 
creando  libertatem  errarunt  etiam  Hermes  et  Giinther:  quam  ob  rem 
Pius  IX.  scribit  ad  card.  de  Geissel  15  Jun.  1857:  »Neque  ignoramus  ea  iis- 
dem  libris  (Giintheri)  doceri  et  statui,  quae  catholicae  doctrinae  de  suprema 
Dei  libertate  a  quavis  necessitate  soluta  in  rebus  procreandis  plane  adversan- 
tur.«  Erravit  et  Eosmini,  cujus  opinio  reprobata  fuit  a  congr.  s.  Officii 
14.  Dec.  1887  in  prop.  18  :  »Amor,  quo  Deus  se  diligit  etiam  in  creaturis  et 
qui  est  ratio,  qua  se  determinat  ad  creandum,  moralem  necessitatem  consti- 
tuit,  quae  in  ente  perfectissimo  semper  inducit  effectum. €  Doctrinam  catholi- 
cam  asseruit  conc.  vaticanum  sess.  3  docens  cap.  1  Deum  »liberrimo 
consilio  simul  ab  initio  temporis  utramque  de  nihilo  condidisse  creaturam ; * 
et  can.  5,  quem  habes  n.  88. 

255.  Demonstratio  p.  I.  Praetermissis  argumentis,  quibus  genera- 
tim  Deo  n.  89  vindicavimus  libertatem,  quaeque  probant  Deum  in  operi- 
bus  ad  extra  esse  liberum,  ita  probatur  thesis : 

1.  Deus  non  potest  asseri  ad  creandum  determinatus,  quin  simul  sta- 
tuatur  vel  eum  indigere  mundo,  vel  mundum  quandam  esse  divinae  na- 
turae  emanationem  sive  explicationem.  Sed  neque  illud  affirmari  potesl 
quin  negetur  summa  Dei  independentia  et  perfectio  seu  omnisufficientia ; 
neque  alterum,  quin  in  pantheismum  incidamus. 

2.  In  divinis  literis  omnium  rerum  exsistentia  refunditur  in  Dei  vo- 
luntatem  Ps.  134,  6;  Sap.  11,  26;  Dan.  4,  32;  Apoc.  4,  11:  Tu  creasti 
omnia,  et  propter  voluntatem  tuam  erant,  et  creata  sunt.  Atqui  hoc  osten- 
ditur  supremum  Dei  in  creando  d  o  m  i  n  i  u  m,  quo  pro  lubitu  creare  po- 
test  vel  non  creare:  neque  enim  ex  usu  loquendi  in  voluntatem  tam- 
quam  in  rationem  ultimam  ea  refunduntur,  quae  necessario  fiunt. 

3.  Idem  docent  patres,  ut  ex.  gr.  I  r  e  n  a  e  u  s  II,  1  n.  11:  „Neque  ab 
aliquo  motus,  sed  sua  sententia  et  libertate  fecit  omnia;"  et  c.  20  n.  9: 
„Ipse  a  semetipso  libere  et  sua  potestate  et  disposuit  et  perfecit  omnia  et 
est  substantia  omnium  voluntas  ejus." 

256.  Demonstratio  p.  II.   Deum  mundum  alium  creare  potuisse, 

1.  colligitur  ex  iis  Scripturare  effatis,  quibus  edicitur,  Deum  fecisse, 
quaecunque  voluit  in  coelo  et  in  terra  Ps.  134,  6  (n.  89);  quae  loquendi 
ratio  significat  expeditam  liberrimamque  eligendi  facultatem. 

2.  In  opposita  sententia  sequitur,  unum,  qui  actu  exstat,  mundum 
esse  possibilem :  quod  admitti  nequit,  quin  circumscribatur  sive  infinita 
Dei  perfectio,  quae  unico  tantum  modo  possit  repraesentari ;  sive  ejus  sa- 
pientia,  quae  unum  tantum  possit  excogitare  rerum  ordinem,  cum  tamen 
vel  homo  pro  suo  ingenio  aliter  atque  aliter  possit  sua  disponere  opera 
atque  variare;  sive  Dei  omnipotentia.  Quare  Theophilus  alex.:  „Ne- 
cesse  est,  inquit  ep.  pasch.  2n.  18,  numero  mensuraque  factorum  Dei  for- 
titudinem  coaequari,  si  non  potuit  majora  facere,  quam  fecit."  Merito  ergo 
conc.  coloniense  jamanteconc.  vaticanum  tit.  3  cap.  12  statuerat: 
„Quemadmodum  penes  Deum  erat  mundum  creare  aut  non  creare,  ita 
penes  ipsum  etiam  erat,  hunc  creare  mundum  aut  alium.  Et  vero,  quae- 
cunque  Deum  in  mundo  creando  liberum  fuisse  demonstrant,  eundem  et 
liberum  in  hoc  illove  creando  docent  .  .  .  Itaque  ad  fidem  catholicam  sar- 
tam  tectam  gregibus  nostris  conservandum  proscribimus  omnem  doctri- 
nam,  quae  statuit,  Deum  non  potuisse  non  creare  mundum,  vel  non  po- 
tuisse  alium  atque  hunc  mundum  creare,  sive  illa  quaecunque  demum 
voce  appellata  necessitas  repeti  dicatur  e  Dei  intelligentia  seu  conscientia, 
sive  ex  Dei  amore  in  seipsum,  sive  ex  ejus  bonitate,  sive  demum  e  divina 
sapientia  et  sanctitate  aliave  perfectione." 

3.  Katione  haud  spernenda  partem  utramque  probat  Maurus  op. 
tbeol.  1.  2  q.  5  0  n.  7  :  » Nam  sicut  de  essentia  summi  boni  est,  ut  se  summe 
communicet:  sic  est  deessentia  ejusdem,ut  habita  communicatione  summa  et 
perfectissima  et  continente  eminenter  omnes  alias  communicationes,  possit  ea 
esse  contentus  ac  non  necessitetur  ad  se  ulterius  communicandum  alia  com- 
municatione  imperfecta ;  et  ut  si  voluerit  se  communicare  communicatione  im- 
perfecta,  possit  se  communicare  magis  aut  minus,  prout  illi  placuerit ;  si  enim 
posset  esse  contentus  sine  ulla  communicatione  imperfecta,  a  fortiori  posset 
esse  contentus  cum  aliqua  communicatione  imperfecta  sine  ulteriori  communi- 
catione.  Sed  Deus  ab  aeterno  se  communicat  ad  intra  Filio  et  Spiritui  sancto 
communicatione  perfectissima- et  infinita  et  continente  eminenter  ac  seclusis 
imperfectionibus  omnes  alias  communicationes ;  ergo  Deus  posset  quiescere  et 
esse  contentus  communicatione  ad  intra ;  sed  si  Deus  posset  esse  contentus 
sola  communicatione  ad  intra  sine  ulla  communicatione  ad  extra,  posset  etiam 
esse  contentus  aliqua  communicatione  ad  extra  sine  ulteriori  communicatione ; 
ergo  Deus  posset  esse  contentus  communicatione  ad  extra,  qua  se  communicet 

per  creationeiri,  absque  ulteriori  communicatione  meliori,  qua  se  communicet 
per  dona  gratiae  et  per  unionem  hypostaticam  etc. <<c  —  Qua  ratione  satisfit 
simul  difficultati,  quae  derivatur  ex  axiomate :  bonum  est  diffusivum  sui.  Ergo 
inferet  quis,  bonum  quo  majus  est,  eo  majori  quoque  nisu  propendebit  in  sui 
communicationem,  ideoque  bonum  infinitum  infinito  i.  e.  irresistibili  ac  prop- 
terea  necessario  pondere  feretur  ad  se  communicandum :  hinc  creatio  est  ne- 
cessaria. 

257.  De  optimismo.  —  Ut  vero  difficultates  solvantur,  notetur: 

1.  mundum  esse  multiplici  veroque  sensu  optimum:  optimus  sane 
est  a.  ratione  finis  saltem  ingenere,  qui  est  manifestatio  divinae  gloriae ; 
lb.  ratione  operantis  etc.  operationis,  quae  est  creatio  ex  nihilo, 
qua  nulla  perfectior  concipi  potest;  d.  ratione  dispositionis  et  ordi- 
nationis  in  finem;  e.  ratione  conspirationis  cum  causa  exemplari. 

2.  Mundus  tamen  non  est  absolute  optimus  seu  in  ratione  entis, 
quia  hoc  sensu  mundus  optimus  repugnat.  Mundus  enim  absolute  opti- 
mus  est  ille  quo  melior  concipi  nequit.  Atqui  mundus,  quicunque  demum 
concipiatur,  utpote  finitus,  augmenti  et  majoris  perfectionis  est  capax ; 
solum  enim  infinitum  augmenti  est  incapax.  Quovis  ergo  mundo  melior 
semper  concipi  poterit.  Deinde  mundus  si  est  finitus,  nunquam  exhauriet 
infinitam  Dei  imitabilitatem,  quin  ea  alio  mundo  vel  perfectius  vel  aequali 
saltem  ratione,  sed  aliter  adumbrari  possit.  Solum  Verbum  adaequata  est 
Patris  repraesentatio  et  speculum  sine  macula. 

3.  Etiamsi  non  repugnaret  mundus  optimas,  demonstrari  nequit,  ar- 
tificem,  ut  suam  manifestet  artem,  teneri  ad  opus  in  ratione  entis  p  e  r- 
fectissimum  producendum,  cum  ea  aeque  saepe  demonstrari  possit 
opere  magno  et  parvo :  neque  enim  operationis  perfectio  ab  ejusdem  ter- 
mino  pendet.  Hinc  tenetur  quidem  ut  optimo  m  o  d  o  operetur,  non  vero 
ut  producat  terminum  in  ratione  e  n  t  i  s  optimum. 

Ad  rem  Augustinus:  »Deus  autem,  inquit  deciv.  Dei  XI,  22,  itaest 
artifex  magnus  in  magnis,  ut  non  minor  sit  in  parvis,  quae  parva  non  sua 
granditate,  nam  nulla  est,  sed  artificis  sapientia  metienda  sunt «  —  Et  s.  T  h  o- 
m  a  s  1 .  p.  q.  2  5  a.  6  ad  1  :  »  Cum  dicitur,  Deum  posse  aliquid  facere  m  e  1  i  u  s  quam 
facit,  si  ly  melius  sit  n  o  m  e  n,  verum  est :  qualibet  enim  re  potest  facere  aliam 
meliorem...  Si  vero  ly  melius  sit  adverbium,  et  importet  modum  ex  parte 
facientis,  sic  Deus  non  potest  facere  melius,  quam  sicut facit,  quianon  po- 
test  facere  ex  majori  sapientia  et  bonitate.  Si  autem  importet  modum  ex  parte 
facti,  sic  potest  facere  melius;  quia  potest  dare  rebus  a  se  factis  meliorem 
modum  essendi  quantum  ad  accidentalia,  licet  non  quantum  ad  essentialia* 
(quia  tunc  non  amplius  illa  res  esset,  quam  vult  facere,  sed  alia).  Cf.  Comp. 
theol.  c.  96.  —  Quod  si  nonnunquam  patres  videntur  docere,  Deum  semper 
facere  optimum,  intelligendi  sunt  de  optimo  non  absolute,  sed  de  optimo,  quod 
est  valde  bonum,  non  omnium  bonorum  maximum,  vel  relate  ad  hunc  ordi- 
nem,  finem  determinatum  etc,  deque  quadam  congruentia,  non  vero  necessi- 
tate.  Cf.  Kleutgen  Theol  der  Vorz.  I.  d.  4. 

258.  Scholion.  De  conservatione  et  concursu.  Creationem  excipit  con- 
servatio,  neque  enim  res  creatae  in  exsistentia  permanere  possunt  sine 
operatione  divina  ea  conservante  secundum  illa  Sap.  11,  25  s. :  Dilips  omnia 
quae  sunt  . . .  Quomodo  autemposset  aliquid  permanere,  nisi  tu  voluisses}  aut  quod 
a  te  vocatum  non  esset,  conservaretur  ?  Hinc  Filius  exhibetur  Hebr.  1 ,  3  portans 
omnia  verbo  virtutis  suae  (137  l  a.).  Haec  autem  conservatio  a.  se  extendit 
ad  omnia  creata  neque  b.  consistit  mere  negative  in  eo  quod  Deus  illa  non 
destruat  vel  avertat  omnem  noxium  influxum,  qui  illa  posset  destruere:  sed 
C.  in  positiva  operatione,  qua  zb  esse  creatione  communicatum  jugiter  influit, 
sustentat,  portat,  analogica  ratione  d.  qua  sol  jugi  lucis  influxu  rem  illumina- 
tam  et  anima  actus  suos  conservat.  Verum  accuratiorem  de  ea  disputationem 
relinquimus  philosophis  sicut  et  de  c  o  n  c  u  r  s  u.  Sicut  scil.  secundum  doc- 
trinam  catholicam  omnia  creata  indigent  conservatione,  itaex  sententia  com- 
munissima  theologorum  omnes  causae  indigent  a.  concursu  eoque  K).  physico, 
neque  enim  sufficit  pro  causis  ratione  praeditis  solum  moralis,  qui  suggestione 
motivorum  ad  operandum  impellentium  consistit,  c.  immediato,  qui  non  so- 
lum  conservatione  virium  ad  agendum  continetur :  sed  d.  in  ipsas  operationes 
et  effectus  influat  et  quidem  e.  in  omnes  non  solum  ordinis  supernaturalis  sed 
et  naturalis,  non  solum  bonos  sed  et  malos  quatenus  operationes  physicae  sunt. 
Hinc  passim  in  divinis  literis  omnes  causarum  secundarun  operationes  Deo 
tribuuntur et de ipso  s.  Paulus  scribit  Act.  17,  25.  28:  Cum  ipsedet  omnibus  vi- 
tam  et  inspirationem  et  omnia  .  .  .  in  ipso  enim  vivimus  et  movemur  et  sumus. 
Cf.  Stentrup  Synopsis  de  Deo  uno  th.  80  ss. ;  S  c  h  eeben  §  130  s. 

258.  a.  Scholion  practicum.  S.  T  h  o  m  a s  in  exposit.  symb.  apost. 
n.  7  quinque  fructus  proponit  colligendos  ex  fidei  articulo,  quo  credimus  Deum 
Creatorem  coeli  et  terrae : 

I.  ,Cognitionem  divinae  majestatis'.  Haec  majestas  Creatoris  elucet  ex 
magnitudine  operis,  ex  productionis  facilitate,  ex  omnisufficientia  auctoris. 

1.  Ex  operis  magnitudine:  consideretur  enim  universi  quasi  im- 
mensitas  ex  astrorum  a  nobis  distantia,  quorum  lux  plurimis  indiget  annis,  ut 
ad  nos  perveniat ;  ex  astrorum  mole,  prae  qua  terra  nostra  puncti  instar  est ; 
specierum  varietas,  quarum  ex  solo  regno  animali  numerantur  ad  250,000; 
creaturarum  in  qualibet  specie  multitudo  prope  infinita ;  plantarum,  animalium, 
hominum  structura  et  organismus  quam  aptus  et  perfectus  ;  omnium  harmonia 
ordo,  concentus  (n.  265)  etc. 

2.  Ex  productionis  facilitate:  dixit  enim,  et  facta  sunt ;  ipse  mandavit, 
et  creata  sunt  Ps.  32,  9,  absque  fatigatione  et  temporis  impendio,  dum  nosad 
minima  opera  indigemus  tempore,  labore,  conatu,  sudore  etc. 

3.  Ex  omnisufficientia:  Ego  sum  Dominus,  faciens  omnia,  exten- 
dens  coelos  solus}  stabiliens  terram,  et  nullus  mecum  Is.  44,  24.  Non  indiget 
materia  praejacente,  non  instrumentis  vel  ministris,  non  indiget  mundo  pro 
sua  beatitate  et  perfectione ;  creavit  mundum  sola  bonitate  inductus  n.  251; 
ita  creavit  ut  neque  exhausta  sit  sua  potentia,  neque  sapientia,  neque  divitia- 
rum  copia.  Cf.  praeclara  Chrysostomi  verba  n.  68. 

Sed  quo  augustior,  potentior,  ditior  Dominus,  eonobilior  est  servitus, 
eo  fidelius,  accuratius,  perfectius  debet  esse  obsequium;  eo  majorem  licet 
sperare  mercedem. 

259.  Paulo  secus  idem  argumentum  tractat  s.  doctor  c.  gentes  II.  2: 

(1.)  »Ex  factorum  meditatione  divinam  sapientiam  utcunque  possu- 
mus  et  admirari  et  considerare.  Ea  enim  quae  arte  fiunt,  ipsius  artis  sunt  re- 
praesentativa,  utpote  ad  similitudinem  artis  facta.  .  .  . 

(2.)  Haec  consideratio  in  admirationem  altissimae  Dei  virtutis  ducit,  et 
per  consequens  in  cordibus  hominum  reverentiam  Dei  parit  .  .  .  Magnum 
est  nomen  tuumin  fortitudine :  quis  non  timebit  te}  Rex  gentium?  Jer.  10,  6. 

(3.)  Haec  consideratio  animos  hominum  in  amorem  divinae  bonitatis 
accendit.  Quidquid  enim  bonitatis  et  perfectionis  in  diversis  creaturis  parti- 
culariter  distributum  est,  totum  in  ipso  universaliter  est  adunatum,  sicut  in 
fonte  totius  bonitatis  .  .  .  Si  igitur  creaturarum  bonitas,  pulchritudo  et  sua- 
vitas  sic  animos  hominum  allicit,  ipsius  Dei  fons  bonitatis,  rivulis  bonitatum 
in  singulis  creaturis  repertis  diligenter  comparatus,  animos  hominum  inflam- 
matos  totaliter  ad  se  trahet.  Unde  dicitur :  Delectasti  me,  Domine  in  factura 
tua,  et  in  operibus  manuum  tuarum  exsultabo  Ps.  91,  5  :  et  alibi  de  filiis  ho- 
minum  dicitur:  Inebriabuntur  ab  ubertate  domus  tuae}  quasi  totius  creaturae, 
et  sic  torrente  voluptatis  tuae  potabis  eos}  quoniam  apud  te  est  fons  vitae  Ps. 
35,  9  s.  .  .  . 

(4.)  Haec  consideratio  homines  in  quandam  similitudinem  divinae 
perfectionis  constituit.  Ostensum  estenim  (I,  48.  49),  quod  Deus  cognoscendo 
seipsum  in  se  omnia  alia  intuetur.  Quum  igitur  christiana  fides  hominem  de 
Deo  principaliter  mstruit,  et  per  lumen  divinae  revelationis  eum  creaturarum 
cognitorem  facit,  fit  in  homine  quaedam  divinae  sapientiae  similitudo. * 

260.  II.  Ex  eodem  dogmate  homo  ,dirigitur  ad  gratiarum  actionem.'  Sane 
1.  ex  eo  sequitur  o  m  n  i  a  nos  habere  a  Deo  :  Quid  habes  quod  non  ac- 

cepisti?  l.Cor.  4,  7,  quot  et  quanta  sive  ordinem  percurramus  naturalem,  sive 
supernaturalem,  annosque  recogitemus  vitae  nostrae !  Benedic  anima  mea  Do- 
mino,  et  noll  oblivisci  omnes  retributiones  ejus  Ps.  102,  2; 

,,,[!  2.  sequitur  nihil  nos  habere  a  nobis:  Si  autem  accepisti,  quid  gloriaris 
quasi  non  acceperis?  1  Cor.  4,  7  ;  Quare  de  nullo  nobis  licet  gloriari  in  nobis, 
sed  qui  gloriatur,  in  Domino  glorietur  ib.  1,  31  ;  sequitur 

3.  nos  undique  esse  ex  nihilo,  scil.  ex  nihilo  meritorum,  ex  nullis  nostris 
meritis  :  quare  omnia  nostra  debemus  non  solum  divinae  potentiae,  sed  et  di- 
vinae  bonitati  (n.  251),  liberalitati,  misericordiae  (n.  252)  Hinc  colligamus.. 

4.  gratitudinem,  humilitatem,  fidelitatem  alacritatemque in 
Dei  obsequio,  ut  si  non  meruimus  creari,  consequenter  ad  creationem  non  in- 
dignos  nos  exhibeamus  tanto  beneficio  donorum  abusu :  imo  potius  dignos  nos 
praestemus,  quibus  Deus  conservet  beneficia  collata  atque  diligenter  instemus 
illi  fini  assequendo,  propter  quem  nos  creavit,  ut  adimpleatur  per  nos  et  in 
nobis  sanctissima  Dei  voluntas  de  nobis. 

261.  III.  Jnducimur  ad  recte  utendum  rebus  creatis'.  Cum  enim 

1.  omnia  a  Deo  sint  creata,  sunt  et  manent  proprietas  Dei.  Quare 

2.  »creaturis  debemus  uti  ad  hoc,  ad  quod  factae  (et  nobis  concessae) 
sunt  a  Deo.  Sunt  autem  factae  ad  duo :  scil.  ad  gloriam  Dei,  quia  universc 
propter  semetipsum  (i.  e.  ad  gloriam  suam)  operatus  est  Dominus  Prov.  16,  4, 
et  ad  utilitatem  nostram  Deut.  4,  1 9  :  Quae  fecit  Dominus  Deus  tuus  in  mini- 
sterium  cunctis  gentibus  «,  et  quidem  in  triplicem  utilitatem  pro  triplici  hominis 
vita  (n.  265  2).  Hinc  cavendum 

3,  ne  creaturis  abutamur  in  Dei  offensam,  innostrum  damnum,  sed  iis  utamur 
tamquam  fideles  dispensatores  memores  rationis  reddendae  villicationis  nostrae 
Luc.  16,  2.  Quemfructum  hinc colligendum  praeclare  complexus  est  s.  Igna- 
t  i  u  s  verbis  meditationis  notae,  quam  inscripsit  »  Principium  et  fundamentum  *  : 
»Reliqua  (praeter  hominem)  superfaciem  terrae  (sita),  creatasunt  propterho- 
minem,  et  ut  eum  juvent  in  prosecutione  finis,  ob  quem  creatus  est.  Unde 
sequitur,  homini  tantum  utendum  illis  esse,  quantum  ipsum  juvent  ad  finem 
suum,  et  tantum  debere  eum  expedire  (retrahere)  se  ab  illis,  quantum  ipsum 
ad  eum  finem  impediunt ;  quapropter 

4.  necesse  est  facere  (exhibere)  nos  indifferentes  erga  res  creatas  omnes, 
quantum  permissum  est  libertati  nostri  liberi  arbitrii,  et  non  est  ei  prohibi- 
tum,  adeo  ut  non  velimus  ex  parte  nostramagis  sanitatem  quam  infirmitatem, 
divitias  quam  paupertatem,  honorem  quam  ignominiam,  vitam  longam  quam 
brevem,  et  consequenter  in  ceteris  omnibus,  unice  desiderando  et  eligendo  ea, 
quae  magis  nobis  conducant  ad  finem,  ob  quem  creati  sumus.* 

262.  IV.  Ex  dogmate  ,ducimur  in  cognitionem  dignitatis  humanae' :  nam 

1.  omnia  subjecit  Deus  sub  pedibus  ejus  Ps.  8,  8,  hominenque  creavit, 
ut  praesit  piscibus  maris  et  volatilibus  coeli  et  bestiis  universaeque  terrae 
Gren.  1,  26.  Cum  tam  magna  etvaria  sit  universitas  rerum,  quanta  praestantia 
hominis,  quae  illi  dominatur  cognitione,  potestate,  usu. 

2.  Ita  autem  illis  praeesse  debet,  ut  ipse  subsit  Deo.  Cf.  verba  L  o  m- 
bardi  n.  265  2,  atque  ita  per  hominemomnia  revocanda sunt  ad  Deum,  cui 
omnis  honor  et  gloria  in  secula  seculorum.    Cf.  n.  288. 

3.  Adeo  vero  instituta  sunt  cuncta  in  hominis  utilitatem,  ut  teste  Paulo 
diligentibus  Deum  hinc  recte  se  habentibus  erga  finem  omnia  cooperentur  in 
bonum  Eom.  8,  28:  quo  magis  scil.  quis  Deo  servit,  eo  magis  ei  servient  res 
creatae,  in  ejus  nimirum  bonum  et  commodum :  quo  magis  vero  quis  a  Deo 
avertitur,  in  eo  majus  damnum  ejus  vergent  res  creatae,  adeo  ut  pugnaturus 
sit  in  vindictam  pro  Deo  orbis  terrarum  contra  insensatos  Sap.  5,  21,  qui  scil. 
in  rebellione  adversus  Deum  moriuntur. 

263.  Y.  Ex  hoc  dogmatehomo  ,inducitur  ad  patientiam  in  adversis'. 

1.  Si  enim  omnia  a  Deo  creata  sunt,  et  Deus  est  optimus,  imo  Pater  noster, 
nihil  inter  creaturas  erit  vere  malum :  hinc  de  singulis,  quae  Deus  creavit,  to- 
ties  repetitur  vidisse  eaDeum  et  fuisse  bona,  etin  finetotius  creationis  iterum 
inculcatur  Gen.  1,  31  :  Viditque  Deus  cuncta  quae  fecerat:  eterant  valde  bona. 

2.  Quod  si  ea  nos  affligunt,  bona  erunt  certissime  ratione  finis,  quem  in- 
quirere  debemus  ut  bonum*  illud  lucremur,  ad  quod  facta  vel  permissa  et  or- 
dinata  sunt.  Porro  eorum  finis  est,  ne  nimis  inhaereamus  huic  terrae  et  obli- 
viscamur,  quod  non  habemus  hic  manentem  civitatemy  sed  futuram  inquirimus 
Hebr.  13,  14:  ut  purgemur  a  peccatis  eorumque  reliquiis,  pro  illis  satisfacia- 
mus,  exerceamur  et  solidemur  in  virtutibus,  meritorum  occasione  fruamur 
(n.  96  4),  conformes  fiamus  imagini  Filii  sui  Kom.  8,  29,  quem  oportuit  pati 
et  ita  intrare  in  gloriam  suam  Luc.  24.  26.  Quare 

3.  mala  sine  querela,  patienter,  imo  si  est  possibile,  gratanter  de  manu 
Dei  accipiamus :  est  enim  ipse  Dominus,  imo  et  Pater  noster,  et  si  bona  susce- 
pimus  de  manu  Domini,  mala  quare  non  sustineamus?  Job.  11,  10,  illumque 
fructum  ex  malis  colligamus,  quem  supra  consideravimus  n.  96  4. 

PAES  II.  ; 

De  creationis  operibus. 

.  264.  Considerato  creationis  actu,  jam  ad  creationis  opera  trans- 
eamus,  quae  ad  tria  praecipua  revocari  possunt:  ad  mundum  scil, 
hominem,  angelos.   Quare  hanc  partem  in  tres  dividemus  sectiones. 

Sectio  I. 

D  e    M  u  n  d  o. 

265.  Quae  devisibili  reruni universitate  tenenda sunt,  paucis  absolvamus. 

1.  Tenendum  est J)  mundum  esse  signum  seu  speculum  divinorum,  nam 
invisibilia  Dei  per  ea,  quae  facta  sunt,  intellecta conspiciuntur  Rom.  1,  20.  Hoc 
probant  a.  omnia  illa  Scripturae  et  patrum  testimonia,  quibus  innixi  osten- 
dimus  (n.  6  s.),  hominem  solo  rationis  lumine  ex  creaturis  cognoscere  posse 
Deum  ;  testantur  b.  divinae  literae,  cum  affirmant,  coelos  enarrare  gloriam  Dei 
Ps.  18,  1  ss. ;  testatur  ipse  Deus,  cum  provocat  homines  ad  contemplanda 
mundi  mirabilia,  ut  inde  cognoscant  ipsius  potentiam,  magnitudinem,  majes- 
tatem  Job  c.  38  ss.  Hoc  c.  toties  inculcant  patres,  quoties  mundum  dicunt 
speculum,  librum,  praeconem,  magistrum  divinorum,  manuductorem  scalam  ad 
Deum  etc.  ItaBasilius  hom.  linHex.  n.  6:  >  Deprehendes  excogitatum 
fuisse  mundum  non  temere,  neque  frustra,  sed  ad  finem  quendam  utilem  et 
magno  usui  cunctis  rebus  futurum :  siquidem  est  revera  animarum  ratione 
praeditarum  gymnasium  et  locus,  in  quo  Dei  comparatur  cognitio,  quippe 
per  res  visibiles  sensibilesque  mentem  quasi  manuducit  ad  invisibilium  con- 
templationem,  ut  ait  apostolus  (Rom.  1,  20)*  etc.  Quare  alter  Basilius,  se- 
leuciensis  scil.  hortatur  or.  1  n.  1  :  »  Ad  creaturae  Dominum  per  creaturam 
ascendamus  :  cum  enim  Deus  eam  scalae  instar  aptaverit,  per  eam  sui  amantibus 
ad  seipsum  viam  paravit. «  Idem  docet  d.  ipsa  rei  natura,  nam  quodvis  opus 
auctorem  suum  manifestat,  eoque  magis,  quo  perfectius  est.  Eiucet  enim  pro- 
fecto  Dei  immensitas  ex  immensitate  mundi,  ejus  omnipotentia  ex  ipsa  mundi 
exstantia  et  stabilitate;  ejus  perfectio  et  liberalitas  ex  creaturarum  numero, 
varietate,  perfectione;  sapientia  ex  miro  ordine  et  provida  dispositione ;  ejus 
justitia  ex  catastrophis,  quae  nonnunquam  orbem  terrarum  concusserunt,  ut 
diluvium.  Belle  hinc  s.  Bonaventurain  itiner.  mentis  c.  2:  «Omnes  crea- 
turae  istius  sensibilis  mundi  animum  contemplantis  et  sapientis  dacunt  in  Deum 
aeternum  pro  eo  quod . . .  illius  artis  efficientis,  exemplantis  et  ordinantis  sunl 
umbrae,  resonantiae  et  picturae ;  sunt  vestigia,  simulacra  et  spectacula. * 

Verum  non  solum  signum  divinorum  theoreticum  est  rerum  univer- 
sitas,  sed  et  practicum,  provocans  jugiter  homines  ad  Dei  cultum,  dilec- 
tionem,  timorem  atque  gratiarum  actionem:  nam  non  sine  testimonio  semet- 
ipsum  reliquit,  benefaciens  de  coelo,  dans  pluvias  et  tempora  fructifera,  implens 


l)  De  quaestione,  sitne  mundus  unus,  cf.  Thomas  1.  p.  q.  47  a.  3;  Valen- 
t  i  a  in  1  disp.  3  q.  4  p.  3. 

cibo  et  laetitia  corda  nostra  Act.  14,  16.  Unde  praeclara  Augustini  verba 
Confess.  X,  6 :  » Coelum  et  terra,  et  omnia  quae  in  eis  sunt,  ecce  undique  mihi 
dicunt,  ut  te  amen:  nec  cessant  dicere  omnibus,  ut  sint  inexcusabiles.  *  Cf. 
pius  1.  Bellarmini  de  ascensione  mentis  in  Deum  per  scalas  creaturarum; 
Lessius  de  div.  perfect.  XIV,  4  s. 

2.  Tenendum  est  mundum  conditum  esse  in  hominis  utilitatem  eamque 
triplicem  pro triplici hominis  vita, animali, rationali,  supernaturali.  Dubitari 
enim  nequit  a.  mundum  cedere  in  hominis  utilitatem,  quod  vitam  spectat 
animalem ;  diserte  enim  id  significatur  Gen.  1,  26 ;  2,  17;  9,  2  etc.  Ceditb.  in 
hominis  institutionem  r  a  t  i  o  n  a  1  e  m,  quae  est  triplex :  intellectualis,  ethica,  reli- 
giosa ;  quod  probant,  quae  diximus  n.  praeced. ;  probat  et  quotidiana  experientia  ; 
nam  homines  ex  universitatis  rerum  consideratione  innumeras  hauriunt  co- 
gnitiones,  quibus  scientiae  ipsorum  supellex  ideoque  et  dominium  ampliatur ; 
in  dies  magis  idonei  redduntur  ad  contemplandas  ideas  archetypas,  quas  in 
rerum  universitate  Deus  expressas  voluit,  rationesque  aeternas,  secundum 
quas  omnia  disponuntur.  Cf.  Sap.  7,  17  ss.  Cum  vero  C.  homo  destinatus  sit 
ad  finem  supernaturalem,  ipse  quoque  ordo  naturalis  ineundem  dirigetur 
hominique  prodesse  poterit  ad  eum  assequendum:  diligentibus  saltem  Deum 
omnia  cooperantur  in  bonum  Rom.  8,  28,  quod  et  patres  satis  clare  docent. 
Cf.  opusc.  III,  100  an.  Hinc praeclare  scribit  Petrus  Lombardus  2.d.  1  n.  8  : 
»Sicut  factus  est  homo  propter  Deum  i.  e.  ut  ei  serviret;  ita  mundus  factus 
est  propter  hominem,  scilicet  ut  ei  serviret.  Positus  est  ergo  homo  in  medio, 
ut  et  ei  serviretur  et  ipse  serviret,  ut  acciperet  utrumque  (f.  utrimque)  et  reflueret 
totum  ad  bonum  hominis  et  quod  accepit  obsequium  et  quod  impendit.  Ita  enim 
voluit  Deus  sibi  ab  homine  serviri,  ut  ea  servitute  non  Deus,  sed  homo  serviens 
juvaretur :  et  voluit  ut  mundus  serviret  homini  et  exinde  similiter  juvaretur 
homo.  Totum  ergo  bonum  hominis  erat  et  quod  factum  est  propter  ipsum,  et 
propter  quod  ipse  factus  est.  Omnia  enim}  ait  Apostolus  1  Cor.  3,  22,  nostra 
sunt, scilicet  superiora  et  aequalia  et  inferiora.  Superiora  quidem  nostra  sunt 
ad  perfruendum,  ut  Deus  Trinitas ;  aequalia  ad  convivendum,  scil.  angeli  etc.  * 
Quae  sunt  derivata  ex  Hugone  a  s.  Victore  de sacr.  1.  p.  2  c.  1 . 

3.  Tenendum  est  mundum  non  ab  aeterno,  sed  in  tempore  seu  cum 
tempore  fuisse  creatum:  quae  assertio  est  de  fide,  ut  patet  ex  decretis 
conc.  lateranensis  cap.  ,Firmiter;  (n.  235)  et  vaticani  (n.  251),  et 
ex  damnatione  prop.  1 — 3  Ekkardi  (apud  Denzinger  n.  428  ss.). 
Statuitur  autem  contra  0  r  i  g  e  n  e  m  omnesque  eos  philosophos,  qui  re- 
jecto  casu  aeternam  asserunt  mundo  exsistentiam.  Et  revera  mundi 
aeternitas  est  non  solum  p  r  a  e  t  e  r  Scripturas,  in  quibus  nullum  occurrit 
vestigium  mundi  ab  aeterno  creati,  sed  etiam  contra  Scripturas,  quae 
diserte  negant,  mundum  esse  ab  aeterno,  nam  ei  adscribunt  initium, 
in  quo  inceperit,  et  ante  quod  jam  fuerit  Deus.  Ita  Gen.  1,  1 :  In  prin- 
cipio  creavit  Deus  coelum  et  terram:  quod  principium  intelligi  debet  de 
principio  temporis;  abeo  enim  numerantur  deinde  dies  sex,  qui  licet 
admodum  longi  fingantur,  temporis  intervalla  designant;  a  sexta  die  au- 
tem  numerantur  anni  humani  generis ;  sermo  ergo  est  hic  de  principio  tem- 
poris.  „Quoniam  multi  opinabantur,  inquit  Basilius  1.  c,  mundum  Deo 

esse  coaeternum  . . .  ad  istorum  hominum  errorem  tollendum  consulto 
haec  verba  elegit  (Moyses)  et  dixit :  In  principio  creavit  etc."  Quod  con- 
firmatur  collatione  cum  Gen.  2,  4,  ubi  phrasis  in  principio  exprimitur  di- 
tione  in  die,  qua  certe  significatur  tempus.  Ps.  89,  2 :  Priusquam  montes 
fierent  aut  formaretur  terra  et  orbis:  a  seculo  et  in  seculum  tu  es  Deus : 
Prov.  8,  22:  Dominus  possedit  me  in  initio  viarum  suarum,  antequam 
quidquam  faceret  a  principio  .  .  .  v.  26:  Adhuc  terram  non  fecerat  et 
flumina  et  cardines  orbis  terrae;  Joan.  17,  5:  Et  nunc  clarifica  me  tu, 
Pater,  apud  temetipsum}  claritate,  quam  habui,  priusquam  mundus  esset, 
apud  te :  Eph.  1,  4:  Elegit  nos  in  ipso  ante  mundi  constitutionem  ?rp6 
TtaxapoX^?  %o'cj[ioo  ante  jacta  mundi  fundamenta;  atqui  mundi  funda- 
menta  jacta  sunt  in  ipsa  creatione  materiae.  Si  ergo  mundus  initium 
habuit,  et  Deus  erat,  antequam  fieret  mundus,  profecto  mundus  non  est 
ab  aeterno.   Cf.  etiam  Ps.  101,  26;  Matth.  24,  21. 

266.  Scliolion  I.  Quaerunt  philosoqhi  et  theologi,  num  mundus  db 
aeterno  potuerit  esse  creatus  ita,  ut  ab  aeterno  exstiterit,  atque  in  diversas 
abeunt  sententias.  Sunt  qui  affirment,  iique  gloriantur  in  primis  T  h  o  m  a  e 
nomine,  qui  eam  tuetur  op.  27  de  aeternitate  mundi.  Cf.  de  ejus  sententia  de- 
que  fontibus  unde  ea  est  hausta,  Stockl  in  Katholik  1883.  I,  225  ss.  Sunt 
qui  hanc  possibilitatem  absolute  negent ;  sunt  qui  illam  tueantur,  sed  tantum 
quoad  substantias  incorruptibiles.  Ita  V  a  1  e  n  t  i  a,  qui  in  1 .  p.  d.  3  q.  3  p.  3 
spectatis  rationibus  philosophicis  probabilius  censet,  potuisse  mundum  quoad 
omnes  res  saltem  permanentes,  ex  quibus  constat,  ab  aeterno  produci ;  propter 
patrum  tamen  auctoritatem  absolute  id  tueri  non  audet ;  Pererius  1.  15  de 
communibus  omnium  rerum  naturalium  principiis,  postquam  56  argumenta 
Aristotelis,  Procli,  Averrois  etc.  pro  mundi  aeternitate  refutavit; 
Gener  theol.  dogm.  schol.  3,  39  etc.  Ceterum  sententia  n e g a n s  videtur 
praeferenda.    Sane 

1.  patres  contra  arianos  pugnantes  pro  certo  supponebant,  nullam  crea- 
turam  esse  vel  etiam  esse  posse  ab  aeterno ;  ideoque  ex  Filii  aeternitate  eum 
non  esse  creatum  inferebant.  Ita  Athan  asius  or.  1  c.  arian.  n.  29  :  »Au- 
diant  illi,  res  factas  aeternas  esse  non  potuisse,  etiamsi  eas  semper  Deus  po- 
tuerit  facere.  Illae  enim  ex  nihiio  sunt,  nec  erant  antequam  fierent :  quae  autem 
non  erant,  antequam  fierent,  quomodo  cum  Deo,  qui  semper  est,  possunt  ex- 
si>tere?«  Cf.  n.  14.  29  ;  or.  2  n.  1.  22.  57  etc.  —  Basilius  c.  Eunomium 
1.6:»  Nos  autem  ejusdem  insaniae  esse  putamus,  tum  creaturae  aeternitatem 
adscibere,  tum  creaturae  Dominum  hoc  testimonio  privare.*  Cf.  praeterea 
Cyrillum  alex.  thes.  ass.  32;  Zachariam  mytilaenum  qui  fuse  de  hoc 
argumento  disputat  in  1.  de  opificio  mundi;  aliosque  apud  Petavium  de 
Deo  III,  6  et  Knoll  institut.  theol.  theoret.  t.  2  §  138. 

2.  Neque  desurit  rationes.  Aeternitas  enim,  quae  competit  creaturae  ex 
hypothesi  ab  aeterno  productae,  vel  est  successiva  vel  simultanea 
totius  vitae  perfectio.  Atqui  haec  uni  Deo  competit,  perfectam  enim  supponit 
immutabilitatem  ;  altera  repugnat,  cum  nulla  duratio  succesiva  concipi  possit 
sine  initio  reali,  nulla  aeternitas  cum  initio;  nec  generatim  ulla  duratio  quae 
fine  reali  clauditur,  est  infinita;  duratio  autem  creaturae  ab  aeterno  nunc  ex- 

stantis  deberet  esse  infinita ;  si  enim  finita  est,  habet  initium:  siinitium  habet, 
non  est  aeterna ;  infinita  vero  dici  nequit,  quia  quolibet  momento  finiri  con- 
cipi  potest,  quolibet  momento  augetur,   nec  aeternitatem  Dei  exhaurit. 

3.  Hoc  adeo  evidens  visum  est  s.  Bonaventurae,  ut  scripserit:  >Po- 
nere  mundum  aeternum  esse  sive  aeternaliter  productum,  ponendo  res  omnes 
ex  nihilo  productas  omnino  est  contra  veritatera  et  rationem . . .  et  adeo  contra 
rationem,  ut  nullum  philosophorum  quantumcumque  parvi  intellectus  credi- 
derim  hoc  posuisse:  hoc  enim  implicat  in  se  manifestam  contradictionem  *)* 
Ideo  theologi  scholae  medii  aevi  communi  consensu  eam  opinionem  rejecerunt. 
Neque  ulla  est  ratio  sufficiens  hanc  possibilitatem  tuendi  quoad  substantias 
incorruptibiles,  si  ea  negatur  quoad  corruptibiles. 

Ceterum  etiamsi  mundus  ab  aterno  creatus  esset  possibilis,  »  convenientius 
fuit  et  melius,  inquit  s.  Thomas  de  pot.  q.  3  a.  17  ad  8,  ut  sic  producerentur 
(creaturae),  sicut  convenientius  et  expressius  Deum  poterant  manifestare.  Ex- 
pressius  autem  manifestatur  ex  creaturis,  si  non  semper  sint :  quia  in  hoc 
manifeste  apparet,  quia  ab  alio  eductae  sunt  in  esse,  et  quod  Deus  creaturis 
non  indiget,  et  quod  creaturae  omnino  divinae  subjacent  voluntati. €  Cf.  c. 
gentes  II,  38;  Patrizi  de  interpret.  s.  Script.  II  q.  1  a.  1  ;  Reinke  Die 
Schopfung  der  Welt  pag.  67 — 87. 

267.  Scholion  II.  De  cosmogonia  mosaica.  —  Iis  jam  consideratis 
de  mundo,  quae  propius  theologum  spectant,  nequit  disputatio  censeri  ab- 
soluta,  quin  paucis  saltem  patrocinium  suscipiamus  cosmogoniae  mo- 
saicae.  Praecipua  enim  revelationis  dogmata  innituntur  magna  ex  parte 
narrationi  Moysis.  Si  ergo  verum  esset,  quod  plenis  buccis  affirmant  in- 
creduli,  illam  pugnare  cum  disciplinis  naturalibus,  actum  esset  de  ipsa 
revelatione.  Jam  vero  exceptiones  adversus  cosmogoniam  mosaicam 
petuntur  aliae  ex  astronomia,  aliae  ex  geologia,  aliae  ex  palaeontologia. 
Quae  ex  astronomia  petuntur,  ad  haec  revocat  ipse  Strauss,  dux 
incredulorum :  1.  admitti  non  posse  creationem  terrae  ante  creationem 
solis,  sui  scil.  centri,  quam  tamen  Moyses  quartae  demum  assignat  diei; 
neque  2.  admitti  posse,  plantas  ante  exsistentiam  solis  floruisse  fructus- 
que  protulisse  fabsonum  3.  esse,  ad  terrae  formationem  quinque  exigi 
dies,  dum  unus  suffecerit  ad  solis  omniumque  stellarum  conditionem ; 


!)  In  2.  dist.  1  p.  1  a.  1  q.  2.  Et  revera  mundus  aeternus  videtur  figmentum  ra- 
tionis  sicut  spatium  immensum.  Eo  ipso  enim  instanti  incipit  tempus,  duratio  crea- 
turae  propria  quo  Deus  creat,  quod  momentum  antecedit  tantum  aeternitatis,  quan- 
tum  subsequitur ;  sicut  undecunque  concipitur  radius  e  centro  progredi  ad  periphe- 
riam,  tantum  peripheriae  praecedit  sectionis  punctum,  quantum  illud  subsequitur. 
Neque  illius  creaturae  durationem  licet  conferre  cum  duratione  quae  est  aeternitas, 
sicut  nec  esse  creaturarum  cum  esse  divino,  spatium  cum  immensitate ;  et  sicut  qui- 
libet  effectus  actionis  divinae  quamvis  infinitae  est  essentialiter  finitus,  nec  immensus : 
ita  quilibet  terminus  actionis  divinae  ad  extra  est  essentialiter  initio  et  mutabilitati 
saltem  alicui  obnoxius,  quia  durationis  ratio  non  sequitur  operantis,  sed  operis  ra- 
tionem  exsistendi.  Cf.  S  t  e  n  t  r  u  p  Das  Dogma  von  der  zeitl.  Weltschopfung ;  K 1  e  u  t- 
g  e  n  Philosophie  der  Vorzeit  t.  2  disp.  9  c.  3. 

4.  secundum  Moysen  terram  esse  praecipuam  universi  partem,  solem 
vero  reliquasque  stellas  exhiberi  satellitum  instar  famularumque  terrae 
contra  omnes  astronomiae  theorias.  —  E  geologia  maxime  urgent, 
hanc  palam  facere,  terram  gradatim  innumerorum  seculorum  lapsu  ad 
praesentem  redactam  esse  statum ;  juxta  Moysen  vero  sex  tantum  diebus 
omnia fuisse absoluta.  —  Similis exceptio ex  palaeontologia  derivatur. 

268.  Principia  ad  solvendas  difficultates.  —  Ad  quas  aliasque  diffi- 
cultates  solvendas  haec  prae  oculis  habeantur  principia: 

1.  Sicut  generatim  inter  rationem  et  revelationem  nulla  potest  esse 
pugna,  cum  sint  duo  radii  distincti  ejusdem  lucis  illuminantis  omnem  ho- 
minem  venientem  in  hunc  mundum :  ita  speciatim  nulla  concedi  potest 
pugna  inter  librum  G  e  n  e  s  i  s  divinitus  inspiratum  et  librum  n  a  t  u  r  a  e, 
opus  digitorum  Dei,  cui  innituntur  disciplinae  naturales. 

2.  Eo  minus  timenda  est  ulla  pugna  inter  Genesim  atque  disciplinas 
naturales,  quod  constat  a.  peritos  in  ejusmodi  disciplinis  viros  eam  non 
reperire,  imo  profiteri  amplisque  depraedicare  verbis  harmoniam,  quae 
inter  illam  et  has  exsistat,  ideoque  admirari  cosmogoniae  mosaicae  sa- 
pientiam necnon accurationem, ut  Cuvier, Buckland,  Ampere etc. *) ; 
quod  constat  lb.  progressu  disciplinarum  naturalium  innumera  syste- 
mata  excogitata  fuisse  geologica  narrationi  mosaicae  plus  minusve  op- 
posita,  quae  tamen  omnia  jam  antiquata  et  rejecta  sunt.  Ita  academia 
gallica  a.  1806  eorum  circa  80  enumerare  potuit,  quae  comprobata  sunt 
falsa2).  Antiquabuntur  ergo  et  corruent  systemata  quoque  recentiora 
revelationi  infensa.  Constat  c.  difficultates,  quae  diu  videbantur  fere 
insolubiles,  gradatim  mira  providentiae  dispositione,  quae  fidei  apolo- 
giae  succurrit  novis  inventionibus  et  observationibus,  fuisse  solutas  et 
dissipatas;  quare  tuto  sperare  possumus  earum  quoque  difficultatum 
solutionem,  quae  nondum  forte  satis  sunt  solutae.  Denique  d.  notitiae 
geologicae  et  palaeontologicae  nostrae  sunt  adeo  tenues  et  angustae,  imo 
et  ancipites,  ut  temerarium  plane  sit  secundum  illas,  tamquam  secundum 
normam  infallibilem,  Moysis  cosmogoniam  dijudicare 3).  Quare  ob  clamo- 
res  praeproperos  et  inconsultos  geologorum  quorundam  non  statim  con- 
cidendum  animo,  sed  pacate  exspectanda  matura  factorum  et  inventionum 


*)  Cf.  N i c o  1  a s  philos.  Studien  iiber  das  Christenth.  1,  360 ;  423 ;  Perrone 
de  Deo  Creat.  c.  2  prop.  2 ;  Reusch  Bibel  und  Natur  praelect.  6. 

2)  Cf.  W  i  s  e  m  a  n  Zusammenhang  wissenschaftl.  Forschung  mit  der  geoffen- 
barten  Religion  praelect.  5  §  9. 

3)  Cf.  Reusch  prael.  4,  15;  Cetta  il  Diluvio,  Taurini  1886,  qui  p.  179—90 
exempla  adducit  illationum  praecipitum  geologorum,  qui  ad  quaedam  phaenomena 
explicanda  100,000  annos  exegerunt:  hi  vero  maturiori  examine  redacti  sunt 
ad  4400 ;  imo  annos  900,000,  qui  redacti  demum  sunt  ad  annos  mille ! 

discussio,  et  videbimus  inanem,  imo  et  temerariam  fuisse  praesumptuosam 
eorum  jactantiam. 

3.  Illud  in  primis  notandum  est  a.  Moysis  consilium  non  fuisse, 
docere  judaeos  astronomiam,  geologiam,  zoologiam  seu  generatim  disci- 
plinas  naturales :  sed  institutionem  tradere  voluisse  religiosam  vulgi  ca- 
ptui  accomodatam,  nominatim  de  hac  spectabili  rerum  universitate,  atque 
haec  in  primis  alte  illius  menti  et  eordi  imprimere :  omnia  esse  a  Deo,  hinc 
tam  accurate  praecipua  creaturarum  genera  percurrit  omniumque  pro- 
ductionem  diserte  Deo  adscribit;  omnia  esse  bona,  nihilque  a  Deo  esse 
mali ;  omnia  esse  propter  hominem  ad  excitandam  gratitudinem  in  Deum ; 
institutionem  hebdomadae  et  sanctificationem  sabbati,  ut  religiosa  hujus 
diei  celebratione  profiterentur  Dei  dominium  atque  beneficiorum  ejus 
cum  gratiarum  actione  recordarentur.  Quocirca  h.  de  hisce  loquitur 
non  more  physicorum  et  doctorum,  sed  concipiendi  loquendique  morem 
sequitur  populi x) ;  quam  praxim,  si  intelligi  volunt,  sequuntur  vel  ipsi 
astronomi,  cum  et  ipsi  in  sermone  vulgari  dicere  soleant,  solem  oriri, 
ascendere,  moveri;  loquantur  de  stellis  majoribus  minoribusque  non  se- 
cundum  rei  veritatem  vel  scientiam,  sed  secundum  externam  visibilemque 
speciem.  Quare  injuria  exigitur  a  Moyse,  ut  more  geologorum  vel  phy- 
sicorum  scribat  eorumque  satisfaciat  curiositati.  Hinc  c.  mirum  esse 
non  debet,  si  Moyses  de  sole  stellisque  atque  aliis  eatenus  tantum  loqui- 
tur,  quatenus  referuntur  ad  terram  et  secundum  apparentiam  ceteris 
praetermissis.  Qua  una  animadversione  pleraque  inepte  ex  astrono- 
mia  a  Strauss  objecta  solvuntur.  Inde  vero  sequitur  d.  longe  pauciora 
esse  themata  seu  argumenta  communia  cosmogoniae  mosaicae  et  disci- 
plinis  naturalibus,  quam  plures  contendere  solent.  Aliud  tractat  Moyses, 
circa  aliud  occupantur  disciplinae  naturales ;  ille  disserit  de  rerum  initiis, 
de  quibus  scientia  naturalis  suis  observationibus  innixa  nihil  certi  sta- 
tuere  potest,  cum  ipsius  sit  observare  phaenomena  et  inquirere  in  leges, 
secundum  quas  praesens  ordo  regitur,  de  quibus  non  est  sollicitus 
Moyses:  quare  ipse,  utnonnemoacute  loquitur,  praefationem  velutiscrip- 
sit  ad  disciplinas  naturales  expositis  rerum  exordiis;  quae  haec  conse- 
cuta  sunt,  relinquit  indaganda  physicis  peritis,  secundum  illud  Eccle.  3, 11 : 
Mundum  (utique  qualis  modo  exsistit  a  parte  rei)  tradidit  disputationi 
eorum  2). 


*)  Thomas  1.  p.  q.  68  a.  3.  » Considerandum  est,  quod  Moyses  rudi  populo 
loquebatur,  quorum  imbecillitati  condescendens  illa  solum  eis  proposuit,  quae  mani- 
feste  sensui  apparent ;  *  q.  70  a.  1  ad  3.    Cf.  R  e  u  s  c  h  praelect.  7. 

2)  Cf.  Kur z,  Bibel  und  Astronomie  in  append.  ad  cc.  5.  6,  qui  c.  1  ingeniose 
scribit :  » Er  vergesse  nicht  (physicus),  dass  wenn  die  Natur  ein  Buch  voll  gott- 
licher  Lehre  und  Predigt  ist,  dass  dann  die  Bibel  Lexicon  und  Grammatik  ist,  woraus 

4.  Verba  ergo  Genesis  c.  1  quandam  admittunt  interpretationis  la- 
titudinem.  Quotiescunque  lgitur  observationes  geologicae  evidenter  exi- 
gerent,  ut  alia  ratione  Moysis  verba  explicentur  atque  hactenus  factum 
est,  id  licebit;  nam  sapienter  praecipit  Augustinus  de  Gen.  ad  lit.  I, 
21  n.  41,  „ut  quidquid  ipsi  (sapientes  hujus  mundi)  de  natura  rerum  ve- 
racibus  documentis  demonstrare  potuerint,  ostendamus  nostris  libris 
non  esse  contrarium.u  Licere  autem  aliter  atque  aliter  verba  Genesis 
explicare  patet,  quia  nulla  exstat  authentica  cosmogoniae  mosaicae  inter- 
pretatio,  ipsique  patres  et  post  patres  theologi  varie  eam  exponunt.  Quo- 
circa  prudenter  notat  s.  T h o m a s  1.  q.  68  a.  1:  „Sicut  Augustinus 
docet x),  in  hujusmodi  quaestionibus  duo  sunt  observanda.  Primo  qui- 
dem  ut  veritas  Scripturae  inconcusse  teneatur.  Secundo,  cum  Scriptura 
divina  multipliciter  exponi  possit,  quod  nulli  expositioni  aliquis  ita  prae- 
cise  inhaereat,  ut  si  certa  ratione  constiterit,  hoc  esse  falsum,  quod  ali- 
quis  sensumScripturae  esse  credebat,  id  nihilominus  asserere  praesumat : 
ne  Scriptura  ex  hoc  verbo  ab  infidelibus  derideatur,  et  ne  eis  via  credendi 
praecludatur."   Gf.  de  pot.  q.  4  a.  1;  in  primis  q.  9  a.  1. 

269.  Jam  potiores  cosmogoniae  mosaicae  explicationes  proponamus,  quae 
a  viris  eruditis  catholicis  excogitatae  et  defensae  fuerunt. 

1.  Non  desunt,  qui  opinentur,  narrationem  mosaicam  essemythum  sicut 
aliarum  gentium  cosmogoniae vel  descriptionem  poeticam  creationis  rerum 
ideoque  exegetas  frustra  esse  sollicitos  et  inaniter  laborare  de  harmonia  inter 
illam  et  disciplinas  naturales  determinanda,  cum  de  modo  et  ordine  producti- 
onis  rerum  nihil  certi  ex  poemate  colligi  possit.  Quae  quidem  opinio,  quate- 
nus  veritatem  narrationis  mosaicae  historicam  plus  minusve  in  dubium  videtur 
revocare,  nequit  probari,  quia  admissa  semel  tanta  interpretandi  licentia  eo- 
dem  jure  et  narratio  lapsus  protoparentum  et  diluvii  etc.  poema  reputabitur, 
e  quo  nihil  certi  liceat  expiscari.    Qua  opinione  rejecta 

2,  theologi  catholici  communi  consensu  veritatem  narrationis  mosaicae 
historicam  tuentur  iique  tamen  in  tres  classes  distribui  possunt.  Sunt  enim 
qui  admittant  simultaneam  omnium creationem,  qua omnia  opera  sex  die- 
rum  in  eodem  instanti  temporis  simul  sunt  facta  vel  in  actu  vel  in  potentia 
secundum  rationes  causales,  ut  videlicet  de  materia  praeexsistente  postea  fieri 
possent  vel  per  Verbum,  vel  per  virtutes  activas  in  ipsa  creatione  naturae 
impressas.  Quae  opinio  reperitur  jam  apud  Philonem  de  mundi  opific. 
pag.  14;  1.  Allegor.  Ex  patribus  eam  praesertim  proponit  Augustinus  de 
Genesi  ad.  lit.  IV,  33  s.;  V,  3.  5  ss.;  1.  VII  passim;  de  civit.  Dei  XI,  29  ss. 
(cf.  S  cheeben  §  144  n.  286  s.;  Hummelauer  comment.in  Gen.c.  1.  qui 


er  allein  Etyinologie  und  Syntax  dieser  heiligen  Sprache,  Bildung  und  Geschichte, 
Sinn  und  Bedeutung  aller  einzelnen  Worte  erlernen  kann ;  dass  sie  allein  die  Kritil 
und  Hermeneutik,  Aesthetik  und  Logik  lehre,  wonach  die  disjecta  membra  poeta( 
zu  ordnen,  zu  verstehen,  zu  erlautern  sind.« 

*)  L.  c.  c.  18  ss.,  quae  utiliter  legentur ;  II,  9 ;  Confess.  XII,  21  s.  Cf.  K  a  t  h  o  1  i 
1865  II,  399  ss. ;  1866  I,  385  ss. ;  1879  I,  255  ss. ;  1880  I,  263  sa. ;  Laacher-Stim- 
m  e  n  1877  II,  69  ss. 

ejuscircahancquaestionem  fluctuationes  persequitur;  Isidorus  hisp.  de  or- 
dinecreatur.  c.  8  n.  7 ;  eam  significat  Clemensalex.  Strom.  V,  14  (Mig.  9,  129 
ss.);  Origenes  in  Gen.  2,  2  (Mig.  12, 145  ss.) ;  Athanasius  or.  2  c.  aria- 
nos  n.  60  (Mig.  26,  276)  ut  videtur  etc.  Ex  theologis  scholae  illaminter  alios 
laudant  Albertus  M.,  Bonaventurain  2.  dist.  13  a.  l.q.  1  et  Thom  as, 
qui  in  2.  dist.  12  a.  2  de  ea  dicit:  »Prior  (scil.  haec  opinio)  est  rationabilior 
et  magis  ab  irrisione  infidelium  s.  Scripturam  defendens  .  .  .  et  plus  mihi 
placet*;  cf.  in  4.  dist.  43  q.  1  a  3  sol.  3  ad  1 ;  1.  p.  q.  74  a.  2 ;  eam  tuentur 
Sixtus  senensis,  Cajetanus  inGen.  1, 15  ;  Em.Cerda  (acerrime),  Car.  Mo- 
reau,  Berti  etc. ;  etiam  aliqui  protestantes.  Cf.  Norisius  in  vindiciis 
augustinianis  c.  4  §  9,  qui  eam  adversus  haeresis  accusationem  strenue  vindicat. 
Hi  nituntur  praesertim  Eccli.  18,  1  :  Qui  vivit  in  aeternum,  creavit  omnia 
simul;  censentque  Moysen  nonnisi  claritatis  gratia,  quo  creationis  opus  melius 
apprehenderetur,  per  partes  descripsise,  quae  simul  sunt  facta ;  vel  ejus  narra- 
tionem  de  opere  sex  dierum  cum  Augustino  allegorice  esse  exponendam, 
»ut  isti  sex  dies  distinguantur  secundum  quod  lumen  intellectus  angelici  sex 
rerum  generibus  cognoscendis  applicatur,  utprima  dies  sitcognitio  primi  divini 
operis,  secunda  dies  cognitio  secundi  operis ;  et  sic  de  aliis ;  et  sic  distinguuntur 
illi  sexdiesnon  secundum  ordinem  temporis  aut  successionis  rerum,sedsecun- 
dum  ordinem  naturalem  rerum  cognitarum,  prout  unum  opus  cognitum  est  prius 
altero,  ordine  naturae. *  T  h  o  m  a  s  de  pot.  q.  2  a.  4.  Haec  tamen  sententia 
conciliari  potest  cum  ea,  quae  dierum  nomine  intelligit  longas  periodos.  Si- 
cut  enim  haec  concedit,  omnia,  quae  indigent  immediata  Dei  creatione  neque 
fieri  poterant  successiva  elementorum  evolutione,  simul  a  Deo  esse  creata: 
ita  et  illa  haud  inficias  ibit,  ea  qua  non  indigent  immediata  Dei  creatione, 
sed  secundum  rationes  causales  latebant  potentia  in  rerum  initiis  atque  ex 
eisdem  per  leges  naturales  poterant  evolvi  et  progerminari,  non  statim  fuisse 
ab  initio,  sed  temporis  lapsu  ex  suis  prodiisse  causis  proximis. 

3.  Plurimi  1  i  t  e  r  a  e  inhaerent ;  hinc  dierum  nomine  intelligunt  inter- 
valla  24  horarum:  quae  sententia  vere  communis  dici  potest  apud  patres  et 
theologos  usque  ad.  sec.  XVIII.  Neque  mirum ;  principium  enim  est  indubium 
hermeneuticae,  sensum  literalem  non  esse  deserendum,  nisi  graves  urgeant 
rationes.  Atqui  usque  ad  sec.  XVIII.,  quo  primum  disciplinae  naturales  dili- 
gentius  fuere  excultae,  nullae  ejusmodi  rationes  urgentes  aderant.  Neque  nostro 
desunt  seculo  viri  eruditi,  quibus  ea  arrideat,  ut  Keil,  Veith,  Sorignet, 
Laurent,  Bosizio,  Orti  y  Lara  etc,  secundum  quos  observationes  hu- 
cusque  factae  nondum  cogunt,  ut  deseramus  sensum  literalem,  pro  quo  semper 
stat  praesumptio. 

4.  Qui  vero  disciplinis  delectantur  naturalibus,  fere  omnes  tamquam 
certum  vel  admodum  probabile  statuunt,  admitti  non  posse,  mundi  opificium 
sex diebus  ordinariis  fuisse  absolutum,  sed  breviores  longioresve  p e r i o- 
d  o  s  pro  varietate  systematum,  quae  profitentur,  ad  illud  rite  explicandum 
postulant.  Quam  hypothesim  non  pugnare  cum  s.  Scriptura  ita  evincere  nitun- 
tur  a.  Gen.  1,  2  describitur  quidem  terrae  conditio,  quae  praesentem  rerum 
ordinem  praecessit :  utrum  vero  illi  chaos  alia  terrae  conditio  praecesserit,  an 
illud  diu  duraverit,  neque  affirmatur,  neque  negatur.  Si  ergo  inter  primam 
materiae  mundanae  creationem  et  chaoticam  terrae  conditionem  v.  2  de- 
scriptam  (inter  v.  1  et  2),  vel  primum  diem,  quo  facta  est  lux  v.  3,  diuturnum 
admittitur  temporis  intervallum,  quo  contigerint  illa  mira  in  visceribus  terrae 

Hurter,  Compend.  theologiae  II,  9.  ed.  15 

latentia  phaenomena,  quae  quotidie  deteguntur,  nil  contra  Scripturae  fidem 
asseritur.  Ad  haec  b.  negari  nequit  vocem  diei  (translate)  adhiberi  de  inde- 
finita  vel  diuturna  duratione,  tum  apud  scriptores  profanos  (hinc  illa  T  u  1 1  i  i : 
»Opinionum  commenta  delet  dies,  naturae  judicia  confirmat*),  turn  in  ipsa 
Scriptura:  nam  passim  apud  prophetas,  cum  de  eventibus  futuris  est  sermo, 
in illa  die,  in  novissimo  idem  est  atque  in  illo  tempore,  in  novissimo  tempore. 
Quapropter  Augustinus  de  civ.  DeiXX,  1 :  »  Scripturarum  more  sanctarum, 
inquit,  diem  poni  solere  pro  tempore,  nemo,  qui  illas  literas  quamlibet  negli- 
genter  legerit,  nescit.*  Ita  Hilarius  in  Ps.  55  n.  2.  3:  »Diem  frequenter 
significari  pro  aetate  cognovimus,  ut  ubi  dies  tota  est,  illic  omne  vitae  tem- 
pus  ostensum  sit.  Neque  enim  David  vel  Dominus  unius  tantum  diei  insecta- 
tione  vexatus  est.«  Cf.  in  Ps.  51  n.  5;  Ambrosius  1.  7  in  Lucam  n.  222  : 
»  Scivit  et  ille  diem  esse  multiplicem,  qui  scripsit :  Hic  dies  generationis  coeli 
et  terrae  (G-en.  2,  4).*  Cf.  Reinke  Beitrage  zur Erklarung  des  A.  Testamentes 
V,  7  ss.  Imo  in  ipsa  narratione  mosaica  quadruplici  saltem  significatione 
ea  vox  accipitur:  scil.  pro  intervallo  24  horarum  (ex  hypothesi  eorum,  qui 
literae  inhaerent) ;  pro  tempore  lucis  diurnae  v.  1  6  ;  pro  illo  spatio  temporis, 
quod  dicitur  dies  v.  5.  8  et  13  ante  conditum  solem,  seu  antequam  systema 
solare  in  ordinem  redactum  fuit :  de  tribus  enim  prioribus  diebus  scribit  A  u- 
gustinus  1.  c.  XI.  6:  »Qui  dies  cujusmodi  sunt,  aut  perdifficile  nobis  aut 
etiam  impossibile  est  cogitare,  quanto  magis  dicere. «  Denique  pro  toto  tem- 
pore  creationis  Gren.  2,  4 :  Istae  sunt  generationes  coeli  et  terrae,  quando  creata 
sunt}  in  die,  quo  fecit  Dominus  Deus  coelum  et  terram.  Quare  cum  vox  dies  de- 
signare  p  o  s  s  i  t  periodos  longiores  brevioresque,  licebit  sensum  literalem  de- 
serere  ob  graves  rationes.  Et  sane  si  propter  rationes  leves  Augustino 
aliisque  patribus  necnon  theologis  licuit  literalem  sensum  penitus  deserere, 
id  licebit  et  aliis  propter  rationes  graves. 

Sed  c.  adsuntne  ejusmodi  rationes?  Adesse  plurimi  contendunt;  et  alias 
quidem  petunt  ex  astronomia,  quae  docet,  lucem  omnium  fere  stellarum  an- 
norum  plurium  spatio,  ut  ad  nos  pertingat,  indigere:  illas  autem  omnes  vel 
fere  omnes  Adamum  die  jam  sexta  vidisse,  dubiumesse  nequit  (Gen.  2,  l). — 
Alias  petunt  ex  geologia,  quae  clare  docere  videtur,  strata  superficiei  terrae 
secundum  statas  leges  gradatim  atque  successive  longo  annorum  intervallo 
fuisse  efformata;  ex  statu  fossili  et  plantarum  et  animalium,  quorum  ingens 
multitudo  in  visceribus  terrae  reperitur,  ad  quem  efformandum  secundum  le- 
ges,  quibus  praesens  regitur  rerum  ordo,  plurimum  requiritur  temporis  ;  ex 
ipso  textu  Gen.  1,11,  secundum  quem  terra  protulit  tertia  die  herbam  facien- 
tem  semen  et  lignum  pomiferum  faciens  fructum,  quod  inter  24  horas  natura- 
liter  fieri  nequit.  —  Praeterea  dies  septimus,  quo  Deus  dicitur  requievisse  ab 
omnibus  operibus  suis  2,  2,  non  sat  bene  de  die  intelligitur  vulgari.  —  Ne- 
ve  dicatur,  omnia  illa  phaenomena,  ad  quae  explicanda  non  sufficere  sex  dies 
solares  diximus,  omnipotentia  divina  momento  fieri  potuisse;  nam  non  est 
recurrendum  ad  miracula  absque  certissimis  testimoniis,  quoties  ad  effectus 
explicandos  sufficiunt  vires  naturae.  »Haec  est  enim,inquit  ad  rem  Tongiorgi 
Instit.  phil.  t.  2  1.  2  c.  3  a.  2,  divinae  providentiae  consueta  agendi  ratio  ac 
tum  in  corporeo  mundo  tum  in  spiritali,  nec  in  naturali  solum  ordine,  sed 
etiam  in  eo,  quiest  supra  naturam,  perpetua  notata  lex,  ut  quaecunque  creatae 
res  acceptis  a  creatore  viribus  agere  in  alicujus  operis  executione  possunt,  ea 
omnino  illis  efficienda  committantur ;  ac  tum  solum  divinae  potentiae  immediata 

adsit  actio,  cum  vel  creata  agentia  nulla  sunt,  vel,  si  quae  sunt,  viribus  ad 
opus  idoneifc  destituuntur  .  .  .  Jam  in  rerum  exordio  putandum  est,  Deum 
usitatum  sibi  agendi  modum  servasse,  cum  praesertim  tunc  et  providentiae 
futurae  ordo  inciperet  et  ad  mundi  finem  hic  agendi  modus  maxime  conduce- 
ret. «  Quod  si  hoc  fuit  Dei  consilium,  profecto  non  poterant  omnia  sive  uno 
momento  sive  sexiesvigintiquatuorhoris  fieri.  Imo  secundumhanc  sententiam 
longe  illustrior  apparent  sapientia,  providentia,  amor  et  cura  Dei  de  homine, 
et  quod  etiam  in  hoc  sensu  charitate  perpetua  dilexerit  nos  (Jer.  31,  3),  si 
videmusDeumjam  a  seculis  millenis  omnia  mundi  elementa  ita  instituisse  et 
disposuisse,  ut  demum  prodiret  pulcherrimum  hoc  hominis  habitaculum,  vires 
naturae  hunc  in  finem  directa3  et  impensas,  ut  homini  futuro  copiam  atque 
abundantiam  omnium  illarum  rerum  praeparent,  quibus  ad  vitae  usum  et 
commodum  indigeret,  cujusmodi  sunt  lapides,  metalla,  carbones,  sal,  bitumen 
etc.  Domine  Dominus  noster,  quam  admirdbile  est  nomen  tuum  in  universa 
terra  Ps.  8,  1. 

Neque  huicexplicationi  obstare  dicunt  rationem  archetypam,  quae  hebdo- 
madi  creationis  inest  prae  hebdomade  humana  (cf.  Exod.  20,  8  ss.).  Nam  ut 
hebdomas  illa  divina  paradigma  sit  et  norma  hebdomadae  humanae,  nonrequiri, 
inquiunt,  aequalitatem  durationis (sicut imago non  debetesse  ejusdemma- 
gnitudinis  cum  exemplari),  sed  sufficere  aequalitem  seu  similitudinem 
proportionis ;  satis  igitur  fuisse,  ut  constiterit  sex  distinctis  intervallis  cujus- 
vis  demum  durationis  vel  sex  etiam  principalibus  operationibus  et  functioni- 
bus  omnipotentiaeetprovidentiaecreatricis  cumearundem  consummatione  seu 
fine.  Ita  et  apud  Danielem  9,  24  spatium  constans  septem  annis  hebdoma- 
dam  appellari.  Hinc  jam  Augustinus  de  Gen.  ad  literam  IV,  27:  »Istos 
septem  dies,  inquit,  qui  pro  illis  agant  hebdomadam  .  .  .  sic  illorum  vicem 
quandam  exhibere  credamus,  ut  non  eos  similes,  sed  multum  impares  minime 
dubitemus.  * 

270.  Qui  periodos  admittunt,  in  diversas  iterum  abeunt  sententias. 
1.  Sunt  enim,  qui  admittant  periodum  longiorem  inter  v.  1  et  2  seu  inter 
creationem  coeli  terraeque  et  statum  chaoticum;  eo  autem  tempore  contigisse 
contendant  phaenomena  quae  miratur  geologia.  Quam  opinionem  tuenturnon 
solum  plures  e  protestantibus,  sed  etiam  e  catholicis,  inter  quos  Fr.  S  c  h  1  e- 
gel,  Car.  Maria  Mayrhofer  et  praesertim  Westermayer1),  quieammul- 
tis  expolit  et  excolit.  Secundum  ejus  theoriam  v.  1  narratur  creatio  universi 
et  terrae  anterioris,  cujus  incolae  fuerint  angeli  ante  ipsorum  lapsum 
(neque  enim  omnino  aversatur  opinionem,  angelos  corpore  quodam  esse  prae- 
ditos).  Horum  lapsu  priorterrae  conditio  periit,  non  secus  ac  postea  diluvio 
propter  hominum  peccata  mutatus  fuit  terrae  status.  Quare  v.  2  describitur 
"status  ruinae,  in  quem  angelorum  peccato  redacta  sit  terra,  v.  3  ss.  non  prima 
mundi  creatio,  sed  terrae  devastatae  restauratio;  prioris  vero  mundi  id- 
circo  nulla  fit  mentio,  quod  scopus  Moysis  fuerit  de  terra  eatenus  tantum  lo- 
qui,  quatenus  modo  est  hominis  domicilium.  Fatentur  tamen  hujus  opinionis 
patroni,  positivis  argumentis  eam  non  probari ;  illi  tamen  neque  adversari 
Scripturam,  neque  traditionem,  neque  rationem,  imo  ea  admissa  plura  revela- 
tionis  doctrinae  capita  alioquin  obscura  mirifice  illustrari  atque  explicari,  ut 
propterea  rationi  se  admodum  commendet:  inde  ex.  gr.  explicari  singularem 


*)  Das  alte  Testament  und  seine  Bedeutung  t.  1  sect.  1  §  4  ss. 

angelorum  lapsorum  ad  terram  humanumque  genus  relationem ;  dignitatem, 
momentum  et  habitum  terrae  ad  universum  *)  etc. 

Haec  tamen  opinio  probari  nequit :  obstant  enim  a.  silentium  Scripturae 
et  traditionis ;  conjunctio  v.  2  cum  1  tamquam  explicatio  termini  terrae,  de 
qua  v.  1 ;  quae  b.  conjunctio  confirmatur  repetitione  vocis  arac  v.  2  qua  si- 
gnificatur  de  ea  terra  esse  sermonem,  cujus  mentio  facta  est  v.  1  ;  c.  tempus 
praesens  hajetha,  non  historicum  vattehi ;  d.  verba  Christi  testantis  satanam 
de  coele  cecidisse  Luc.  10,  18;  e.  gratuitps,  imo  falsitas  suppositi  angelos  cor- 
pore  esse  praeditos. 

2.  Alii  quamvis  forte  non  rejiciant  longum  temporis  intervallum,  quod 
opificium  sex  dierum  praecesserit,  exigunt  tamen,  ut  nomine  dierum  c.  1 
Genesis  intelligantur  non  intervalla  24  horarum,  sed  dies  prophetici,  inter- 
valla  admodum  diuturna;  vel  tuentur  inter  singulos  illos  dies  intercessisse 
prolixa  temporis  spatia,  quorum  cursu  contigerint  omnia  quotquot  voluerint 
geologi  phaenomena.  Has  periodos  censent  alii  sibi  invicem  successisse,  qui 
concordistae  dicuntur;  alii  opinantur  eas  plus  minusve  sibi  fuisse  pa- 
rallelas  et  coaevas,  adeoque  dies  non  tam  distingui  ab  invicem  successione, 
quam  objecto  operationis  divinae,  ideoque  esse  tantum  momenta  logica  seu 
sex  divinas  ideas  creatione  in  effectum  productas.  Hi  cosmogoniam  mosaicam 
idealistice  exponere  dicuntur.  —  Ab  his  haud  multum  distinguuntur 
qui  revelationistae  dicuntur,  secundum  quos  Moysis  (seu  ejus  majores) 
didicit  cosmogoniam  visione,  qua  sub  schemate  opificii  sex  dierum  Deus  illum 
docuit  omnium  rerum  originem  divinam.  Hanc  explicationem  ceteris  praefe- 
rendam  censent  opinionibus,  quod  in  ea  evitentur  omnes  difficultates  faciliter- 
que  restituatur  concordia  scientiam  inter  et  revelationem  2). 

Sectio  II. 
De    homine. 

271.  „Ut  ingressuro  in  civitatem  aliquam  rege,  inquit  Chrysosto- 
mus   in  Gen.  hom.  8  n.  2,   operae  pretium   est,   praemitti   satellites 


*)  Ita  ex.  gr.  K  u  r  z,  Bibel  und  Astronomie  c.  4  §  19 :  » Ihr  Interesse  an  der  Erde, 
ihre  Anspriiche  an  dieselbe,  ihre  Feindschaft  gegen  den  Menschen,  dem  das  ihnen 
entrissene  Lehen  geschenkt  ist,  der  berufen  ist,  das  Gericht  iiber  sie,  dem  sie  schon 
ideal  verfallen  sind(Jud.  6;  1.  Petr.  2,  4),  auch  thatsachlich  in  Ausfiihrung  zu  bringen 
(1.  Cor.  6,  3),  dies  alles  erklart  sich  von  hier  aus  vollig  geniigend.  Es  tritt  von 
hier  aus  die  Bedeutung  der  Erde  als  des  geschichtlichen  Mittelpunktes  des 
Universum,  wo  sich  aller  Kampf  zwischen  Guten  und  Bosen  concentriert,  wo  das 
Schicksal  der  ganzen  Welt  ausgefochten  wird,  in  ihr  rechtes  Licht ;  es  erklart  sich, 
wie  das  ganze  Universum  erst  mit  der  Vollendung  der  Erde  vollendet  sein  kann*  etc. 
Cf.  contra  hanc  opinionem  Bosizio  Hexaemeron  und  Geologie  ep.  6;  Reusch 
praelect.  19;Beinkel.  c.  disp.  2. 

2)  De  nova  quadam  sat  smgulari  expositione  idealistica  Dr.  G  r  y  s  e,  secundum 
quem  dies  genesiaci  nihil  aliud  sunt  quam  dies  civiles  hebraeorum,  quorum  consti- 
tutionem  divinam  Moyses  narrat,  absque  ulla  relatione  ad  opera  Dei,  ac  si  haec  inter 
illos  contigerint;  cf.  Kern  in  Zeitschr.  fiir  kath.  Theol.  1891  p.  139  ss.  Cf.  generatim 
de  hoc  argumento  Hummelauer  der  biblische  Schopfungsbericht,  Freiburg  1877 ; 
comment.  in  Gen.  c.  1 ;  G  ii  1 1 1  e  r,  Naturforschung  und  Bibel ;  P  i  a  n  c  i  a  n  i  Erlaute- 
rung  zur  mos.  Schopfungsgesch.  §  15  ss. ;  Treissl  das  bibl.  Sechstagewerk  vom 
Standpunkt  der  kath.  Exegese  und  der  Naturwissensch.,  Ratisbonae  1894  ed.  2. 

aliosque  omnes,  ut  bene  adornata  regia  rex  in  eam  adveniat :  simili  modo 
Deus  nunc  quasi  regem  et  principem  aliquem  rebus  terrenis  praefecturus 
prius  omnem  hunc  ornatum  fabricavit,  et  tandem  iis  praeficiendum  ho- 
minem  produxit,  declarans  factis  istis,  quanto  honore  animal  hoc  (16 
Ccpov)  prosequatur."  Considerato  nimirum  domicilio  et  regno  i.  e.  mundo, 
hujus  jam  incola  et  rex  i.  e.  homo  consideratione  est  dignus.  Quatuor 
vero  attentionem  merent:  hominis  origo,  natura  atque  praestantia 
naturalis  (quantum  ejus  consideratio  ad  theologum  spectat),  ejusdem 
elevatio  ad  ordinem  supernaturalem,  tristissimus  lapsus  lapsumque 
subsecutae  miseriae. 

Caput  I. 

De  humani  generis  origine. 

272.  Variae  fuerunt  quavis  aetate  opiniones  circa  hominis  origi- 
n  e  m  sive  ejus  spectes  corpus,  sive  ejusdem  animam.  Praetermissis 
veterum  gentilium  somniis  potiores  errores,  qui  modo  praesertim  gras- 
santur,  gradatim  excludemus.   Sit  ergo 

Thesis  CXXI.    Primi  parentes  immediate  a  Deo  conditi  sunt. 

Demonstratio.  Initio  immanem  illum  errorem  rejicimus,  qui  mi- 
rum  in  modum  incredulis  nostrae  aetatis  arrisit,  secundum  quos  homo 
revera  a  brutis  specie  non  differt,  sed  tantum  gradu,  jugique  naturae  ex- 
plicatione  et  profectu  ex  animantibus  prodiit.   Verum 

1.  eum  omni  adversari  revelationi  christianae  non  est,  cur  multis 
demonstremus ;  diserte  enim  s.  Scriptura  primi  hominis  creationem  Deo 
et  quidem  immediate  adscribit  Gen.  1,  26  s.;  2,  7.  21  ss.  etc. 

2.  Theoria,  secundum  quam  homo  jugi  naturae  explicatione  ex  ani- 
mantibus demum est  obortus,  estpraeter  etcontra  omnem experien- 
tiam,  cum  nullum  adduci  possit  certum  exemplum  plantae  aliunde  quam 
a  planta,  animalis  aliunde  quam  ab  animali,  nedum  hominis  aliunde  quam 
ab  homine  nati;  imo  nec  planta  vel  animal  ullum  specie  nobilius  ab  in- 
ferioribus  prognatum  seculorum  cursu  ostendi  potest.  Quapropter  ea  ad- 
versatur  legibus  naturae,  secundum  quas  tamen  omnia  naturae  phaeno- 
mena  explicari  postulant  adversarii,  et  quarum  ferream  immutabilitatem 
atque  constantiam  ad  ravim  usque  decantant,  cum  agitur  de  miraculis. 

3.  Adversatur  observationibus  geologicis,  quae  non  solum  hunc  trans- 
itum  successivum  non  confirmant,  sed  potius  evertunt.  Non  enim  re- 
periuntur  inter  varias  animalium  species  accurate  definitas  gradus  inter- 
medii,  per  quos  una  animantium  species  in  aliam  transierit x). 

!)  Si  recentissimarum  virorum  eruditorum  observationum  rationem  habemus, 
generatio  aequivoca,  qua  animalcula  et  plantae  infimi  ordinis  sine  semine  prae- 

4.  Revera  praeter  hypotheses  atque  conjecturas  easque  omnino 
gratuitas,  arbitrarias  temerariasque,  quas  ad  solvendas  exceptiones  pro 
libitu  fingunt  et  in  dies  mutant,  nihil  pro  sua  theoria  afferre  possunt  hujus 
figmenti  patroni,  apud  quos  pro  ratione  invicta  est  impugnandae  reve- 
lationis  libido ;  eodem  enim  spiritu,  quo  tuentur,  homines  a  simia  potuisse 
oriri,  negant,  homines  omnes  ab  eodem  parentum  pari  originem  duxisse ; 
quare?  quia  revelatio  id  docet.  Quod  si  revelatio  doceret,  non  omnes 
homines  ab  uno  derivari  pari:  omnium  hominum  ab  uno  origo,  quae  ipsis 
modo  absurda  videtur  (quia  ita  docet  revelatio)  eadem  facilitate  hisce 
sapientibus,  qui  secundum  logicaerigoremratiocinarisejactant,  videretur 
evidentissima. 

5.  Immerito  causam  transformationis  successivae  unius  speciei  in  alteram 
referunt  in  novas  necessitates  novosque  appetitus,  quos  experiatur  animal  et 
a  quibus  determinetur  exercitium  suorum  organorum  facultatumque  tale,  quo 
demum  mutentur  organa  et  una  mutentur  facultates  atque  ita  novum  oriatur 
animal.  Nam  indigentiae  atque  appetitus,  qui  in  bruto  esse  solent,  deter- 
minantur  ab  ipsa  natura  facultatibusque,  quibus  idem  constituitur ;  nequit 
igitur  brutum  experiri  necessitates  atque  appetitus,  qui  non  sint  conformes 
suae  naturae  atque  in  ipsa  rationem  suam  ultimam  non  habeant.  Influxus 
quoque  adjunctorum,  in  quibus  versatur  animal,  determinatur  ab  ipso  subjecto, 
in  quod  influunt,  pro  ejusdem  capacitate  recipiendi  hunc  influxum.  Sunt  ergo 
fictitiae  istae  necessitates  novae  atque  appetitus  in  animali  novi,  a  quibus 
pendeat  essentialis  ejus  mutatio  et  determinetur  novae  speciei  origo.  Sum- 
mum  concedi  potest,  externis  adjunctis  et  necessitatibus  fieri,  ut  organa,  quae 
jam  adsunt,  illis  magis  accommodentur :  sed  nunquam  ut  nova  producan- 
tur  aliique  inducantur  instinctus ,  praesertim  tales ,  qui  in  prolem  stabiliter 
transeant. 

6.  Nunquam  vero  explicabitur  rationis  aliarumque  praerogativarum  x), 
quibus  homo  essentialiter  ab  omnibus  secernitur  animantibus,  orgio  et  evo- 
lutio,  suppositis  quibuscunque  indigentiis  in  bruto  irrationali.  Ceterum  dato 
etiam,  non  concesso,  homines  utcunque  potuisse  originem  ducere  a  brutis, 
nondum  demonstratum  esset  factum.  Cum  ergo  revelatio  mosaica,  contra  quam 
increduli  nil  ullius  momenti  excipere  possunt,  contrarium  testetur,  standurn 
est  potius  huic  testimonio,  quam  conjecturis  arbitrariis.  Verum  malunt  adver- 
sarii  proles  esse  brutorum,  quam  opus  manuum  divinarum  juxta  illa  Ps.  48, 
2 1  :  Homo  cum  in  honore  esset,  non  intellexit,  comparatus  est  jumentis  insipien- 
tibus,  et  similis  factus  est  illis. 


cedentis  animalis  vel  plantae  per  corruptionem  ex  mateiia  inferioris  ordinis  oriri 
jactantur,  est  plane  rejicienda.  Cf.  Reusch  praelect.  25.  Invicte  vero  arbitrarium 
D  a  r  w  i  n  i  systema  ex  manifestis  geologiae  factis  refellit  P  f  a  f  f  in  opusc.  Die  Theorie 
Darwins  und  die  Thatsachen  der  Geologie,  Frankfurt  1876 ;  Wigand  der  Darwims- 
mus  und  die  Naturforschung  Newtons  und  Cuviers  1874— 77  t.  3;  Gutberlet 
Lehrb.  der  Apol.  sect.  3§4;  Hertling  KL.  IV,  642  ss;  Jo.  Ranke  der  Mensch, 
Lipsiae  1894;  Hettinger  Apologie  1,  I.  diss.  7  append.  2. 

*)  Cf.   de   essentiali   discrimine   inter  hominem  et  bruta  solide  disserentem 
W  i  e  s  e  r  in  op.  Mensch  und  Thier,  Freiburg  1875  et  de  thesi  P  a  1  m  i  e  r  i  th.  25. 

273.  Num  corpus  protoparentum  immediate  a  Deo  fuerit  productum. 
Falsa  prorsus,  imo  secundum  Scheebenn.  384  haeretica,  est  quorun- 
dam  opinio,  qui  contendunt,  hominem  non  quidem  secundum  animam,  sed 
secundum  corpus  originem  duxisse  a  brutis,  seu  corpus  cujusdam  bruti 
jugi  explicatione  et  profectu  ita  gradatim  fuisse  evolutum  et  perfectum, 
donec  aptum  esset  recipiendae  animae  rationali  a  Deo  creatae,  qua  in- 
formaretur.  Ita  in  primis  in  Anglia  Prof.  M  i  v  a  r  t  *),  secundum  quem  haec 
opinio  non  adversatur  fidei.  Nolumus  quidem  materialismi  vel  increduli- 
tatis  notam  eidem  inurere,  eam  tamen  reprobamus,  quod  rationi  non 
est  consona,  nedum  s.  Scripturae,  quae  Deum  exhibet  auctorem  imme- 
diatum  corporis  humani. 

1.  Sicut  enim  Gen.  2, 9 :  Produxit  Dominus  Deus  de  humo  omne  li- 
gnum  causa  materialis  immediata,  non  remota  significatur,  ita  etiam  v.  7 : 
Formavit  Dominus  Deus  hominem  de  limo  terrae. 

2.  Cum  legimus  ib. :  Inspiravit  in  faciem  ejus  spiraculum  vitae,  vel 
ipsi  adversarii  intelligunt  illud  inspiravit  de  actione  Dei  immediata,  qua 
auctor  fuit  animae ;  quare  ergo  verbum  formavit  in  inciso  priori  non  in- 
telligitur  de  actioni  Dei  immediata,  qua  auctor  fuit  corporis  ? 

3.  Nemo  negabit  immediatam  Evae  productionem  2,  21  ss.  describi. 
Atqui  sicut  ipsa  dicitur  de  viro  sumpta,  et  ideo  appellatur  virago:  ita 
Adamus  dicitur  de  limo  terrae  formatus  2,  7 ;  de  terra  sumptus  3,  19 :  et 
propterea  Adam  vocatur.  Ergo  limi  et  terrae  nomine  non  designatur 
causa  materialis  remota,  sed  proxima. 

4.  Et  quomodo  inspectis  omnibus  animantibus  non  invenit  simile 
sibi,  visa  vero  Eva  prorupit  in  haec  verba :  Hoc  nunc  os  ex  ossibus  meis 
et  caro  de  carne  mea,  si  ipse  fuisset,  ut  affirmat  haec  theoria,  quam  im- 
pugnamus,  os  de  ossibus  et  caro  de  carne  bruti? 

5.  Gen.  3,  19  dicitur  homo  in  terram  reversurus,  de  qua  sumptus 
est ;  sed  non  revertitur  in  terram  per  innumeras  formas  ordinis  animalis ; 
ergo  nec  per  innumeras  formas  ex  terra  demum  formatus  est  in  hominem. 
Gf.  Eccli.  17,  1.  2:  Deus  creavit  de  terra  hominem  .  .  .  et  iterum  convertit 
illum  in  ipsam;  33,  10;  Eccle.  12,  7. 

6.  Denique haec opinio reprobatur in conc.  coloniensis  tit. 4 c.  14 : 
„Primi  parentes  a  Deo  immediate  conditi  sunt.  Itaque  Scripturae  s.  fidei- 
que  plane  adversantem  illorum  declaramus  sententiam,  qui  asserere  non 
verentur,  spontanea  naturae  imperfectioris  in  perfectiorem  continuo  ulti- 
moque  humanam  hanc  immutatione  hominem,  si  c  o  r  p  u  s  quidem  spectes, 


l)  Genesis  of  Species  277;  Lessons  froin  Nature   1876  p.  177;  Dublin  Re- 
view  1872  Jan.   Cf.  Knabenbauer  Stimmen  aus  M.  Laach  1877.  II,  121  ss. 

prodiisse."  Hinc  etiam  inaudita  est  in  universa  christiana  antiquitate,  quae 
illam  diserte  et  aequivalenter  nunquam  non  respuit. 

274.  Thesis  CXXII.  Adamum  primum  fuisse  hominemex  eo- 
demque  totum  genus  humanum  suam  ducere  originem  sacrae  li- 
terae  testantur,  Hli  igitur,  qui  vel  nesciri  ajunt,  unde  genus  hu- 
manum  ortum  acceperit,  vel  totum  genus  humanum  ab  Adamo 
propagatum  esse  negant,  Scripturae  sacrae  plane  et  aperte  adver- 
santur» 

Declaratio.  Hisce  verbis  aliud  doctrinae  catholicae  caput  de  humani 
generis  origine  enunciat  concilium  coloniense  tit.  4  c.  14,  damnatque  er- 
rorem  *)  tum  praeadamitarum,  secundum  quos  jam  ante  Adamum  exsti- 
terunt  homines,  tum  coadamitarum,  secundumquos  Deus  plura  hominum 
paria  immediate  condidit.  Propterea  autem  multi  doctrinam  catholicam  deori- 
gine  omnium  hominum  ab  uno  Adamo  rejiciunt,  quod  putent,  secundum  eam 
explicari  non  posse  tot  tamque  varia  inter  diversas  gentes  discrimina.  Illam 
jam  rejecit  Julianus  apostata  (op.  ed.  Spanheim  I,  292);  posteriori  aetate 
Jordanus  B  r  u  n  u  s,  in  primis  Isaac  de  la  P  e  y  r  e  r  e  in  op.  cui  titulus :  Praeada- 
mitae  sive  exercitatio  super  v.  12.  13.  14  c.  5  ep.  ad  Eomanos,  vel  titulo  im- 
mutato :  Systema  theologicum  ex  praeadamitarum  hypothesi,  quod  nostra  aetate 
plurimi  sectantur. 

275.  Demonstratio.  Omne  humanum  genus  propagari  ab  uno 
Adamo  et  Eva,  nullosque  admitti  posse  praeadamitas  sive  coadamitas. 

1.  diserte  testantur  ss.  Scripturae  quarum  doctrina  est:  a.  creasse 
Deum  Adamum  Gen.  2.  7 :  Formavit  igitur  Deus  hominem  de  limo  terrae 
etc,  et  quidem  1).  ita  ut  primus  et  solus  esset  creatus  Sap.  10,  1 ;  neque 
ante  ipsum  exstiterit  homo  2, 5 :  Et  homo  non  erat}  aui  operaretur  terram ; 
neque  eo  creato  inveniretur  adjutorium  ei  simile  Gen.  2,  20 :  Adae  vero 
non  inveniebatur  adjutor  similis  ejus;  hinc  c.  dixisse  Deum  Gen.  2, 18 :  Non 
est  bonum,  esse  hominem  solum:  faciamus  ei  adjutorium  simile  sibi}  etpro- 
pterea  Gen.  2,  21  s.  condidisse  Evam,  quae  idcirco  hoc  nomine  fuit  ap- 
pellata,  quod  mater  esset  cunctorum  viventium  3,  20.  Rationem  autem  d. 
quare  Deus  creaverit  Adamum  et  Evam,  fuisse  ut  replerent  terram  Gen. 
1,  27  s. :  Masculum  et  feminam  creavit  eos.  Benedixitque  illis  Deus,  et  ait: 
Crescite  et  multiplicamini  et  replete  terram  et  subjicite  eam.  Quae  omnia 
complectens  Paulus  docet  Act.  17,  20:  Fecit  (Deus)  ex  uno  omne  genus 
hominum  inhabitare  super  universam  faciem  terrae.  Hinc  c.  sicut  Moyses 
narrat  rerum  omnium,  animalium,  plantarum  etc,  absque  exceptione 
originem :  ita  omnium  plane  hominum  vult  referre  initia :  atque  adeo  Deo 
cordi  fuit  omnium  communis  origo,  ut  vel  Evam  non  aliunde  quam  ex 
Adamo  produxerit. 


*)  In  schemate  reformato  constit.  dogmat.  de  doctrina  cath.  pro  conc.  vati- 
cano  (Coll.  lac.  VII,  555.  566)  habetur  hoc  de  argumento  caput  (2)  et  canon  (II,  4) 
hujus  tenoris :  » Si  quis  universum  genus  humanum  ab  uno  protoparente  Adam  ortum 
esse  negaverit,  A.  S. « 

2.  Eadem  veritas  colligitur  ex  dogmate  catholico  de  peccato  origi- 
nali,  secundum  quod  omnes  homines  nascuntur  originali  infecti  peccato 
mortique  obnoxii,  eo  quod  ex  eodem  stipite  et  capite  naturam  peccato 
infectam  i.  e.  ex  Adam  trahunt  Rom.  5, 12  ss.  Atqui  hoc  negatur  admisso 
semel  praeadamitarum  vel  coadamitarum  figmento. 

3.  Eatenus  tantum  esset  difficultas  adversus  dogma  catholicum, 
quatenus  ope  disciplinarum  naturalium  posset  certo  et  invicte  demon- 
strari  repugnantia  originis  tot  diversarum  gentium  ab  uno  communi  sti- 
pite.  Atqui  ea  repugnantia  nunquam  luit  demonstrata;  imo  celebres  in 
scientia  naturali  viri  cum  revelatione  de  communi  humani  generis  ori- 
gine  conspirant,  ut  Buffon,  Guvier,  Linne,  Jo.  Muller,  Owen,  Alex. 
Humboldt,  Blumenbach,  Schubert,  Rud.  et  Andr.  Wagner, 
Quatrefages,  Gar.  Ern.  de  Baer  etc. 

4.  Sane  homines  variarum  classium  differunt  inter  se  vel  s  p  e  c  i  e 
vel  tantum  accidentaliter.  Si  secundum  accidentia  tantum,  acciden- 
talis  haec  diversitas  non  obstat  origini  communi,  cum  ea  pendere  possit 
e  diversis  rerum  adjunctis,  et  unaquaeque  animantium  species  intra  suos 
limites,  experientia  teste,  innumeras admittat  varietates  partim  trans- 
euntes,  partim  stabiles  et  perennes,  majores  etiam  iis,  quibus  variae  ho- 
minum  classes  ab  invicem  differunt.  Adesse  vero  differentiam  specificam 
(in  natura  animali)  inter  varias  hominum  classes,  admitti  nequit,  cum 
characteres  s  p  e  c  i  f  i  c  i  apud  omnes  iidem  reperiantur,  uti  sunt,  eadem 
structura  corporis  anatomica,  idem  vitae  terminus,  eadem  ad  aegrotan- 
dum  dispositio  morborumque  communitas,  idem  inter  certos  limites  cor- 
poris  calor,  medius  pulsuum  venarum  numerus,  eaedem  partus  leges,  et, 
quod  magni  est  momenti,  omnes  omnium  gentium  conjugium  par  ad  pro- 
lem  indefmite  propagandam  inire  inter  se  possunt  omnesque  iisdem  animi 
pollent  facultatibus. 

5.  Huic  veritati  praeterea  et  illud  favet  factum,  quod  transitus  unius 
hominum  classis  in  aliam  est  tam  placidus,  tenuis  et  prope  inobserva- 
bilis  per  gradus  intermedios  innumeros,  ut  nunquam  limes  possit  assi- 
gnari,  quo  una  desinat,  incipiat  altera.  Quare  nulla  apparet  repugnantia 
admissa  communi  humanae  speciei  origine,  a  qua  natura  humana  deri- 
vata,  in  suis  primis  praesertim  stadiis  admodum  flexibilis  (sicut  singulo- 
rum  hominum  natura  individua  in  prima  pueritia),  successu  temporis  ob 
multiplicem  climatis  aliarumque  causarum  influxum  varietates  stabiles 
contraxerit:  quod  etiam  in  animantibus  contigit,  quamvis  et  in  his  sin- 
gularis  haec  flexibilitas  cessaverit *). 

^Cf.  Reusch  prael.  28  88.;  Rauch  Einheit  des  Menschengeschlechtes, 
Augustae  V.  1873;  Scheeben,  qui  §  152  bene  de  momento  unitatis  humani 
generis  disserit. 

276.  TnesiS  CXXIII.  Frustra  increduli  contendunt,  humani 
generis  originem  longe  antiquiorem  esse  epocha  a  Moyse  assignata. 

Declaratio.  Nolumus  inpraesentiaaritbmeticedefinire,  quot  effluxerint 
anni  ab  Adami  creatione  ad  nostra  usque  tempora.  Fatemur  libenter  hac  de 
re  plurimum  dissentire  inter  se  non  solum  historicos  sed  etiam  patres  et  theo- 
logos :  variant  enim  quod  tempus  ab  Adamo  usque  ad  Christum  attinet  inter 
annos  3761 — 6984.  Ab  Adami  creatione  usque  ad  aerae  christianae  initium 
secundum  quosdam  judaeos  3761  anni  effluxere:  secundum  Theophilum 
antiochnum  a.  3911;Hieronymus  in  qq.  hebraicis  numerat  annos  3941  ; 
Scaliger  3950;  Beda  3951;  Cornelius  a  Lapide  3953;  Sixtus  senensis 
3960;  Bellarminus  et  Petavius  3984;  Natalis  Alexander  4000; 
Prosper  in  Chronico  4360  (usque  ad  Christi  mortem,  vel  4228);  Ado  in 
Chronico  4832:  Isidorus  hispal.  5155;  Philo  5169;  Chronicon  albel- 
dense  5198  (Mig.  129,  1127);  E  u  s  e  b  i  u  s  caesariensis  et  Victor  turo- 
nensis  cum  martyrologio  romano  et  Sicardo  cremon.  in  suo  chronico 
5199;  Grregorius  turonensis  5234;  Julianus  tolet.  5325;Philastrius 
haer.  112  a.  5341;  chronologia  antiochena  seu  byzantina  5492  (KL.  III, 
312);  plures  5500,  utEpiphanius  haer.  66  n.  50;  Theophilusl.  3  ad 
Autolycum  n.  24  ss. ;  Julius  africanus ;  Hippolytus  in  Dan.  fragm.  n.  4; 
Hilarianus  de  duratione  mundi  n.  6;  Anastasius  sinaita  angog.  con- 
templ.  in  Hexaem.  1.  7  et  11,  ubi  ait:  » Est  comrnune  et  contra  quod  nihil  dici 
potest  dogma;*  Epiphanius  diaconus  in  refutatione act.  pseudosynodi  VII. 
lecta  in  concilio  coc.  VII.  (Migne  129,  382);  Nicephorus  H.  E.  1.  1  c.  10 
et  ult.  a.  5505 ;  Ced renus  5506 ;  s.  Nicephorus  CP.  chronol.  c.  9  secun- 
dum  emendationem  Contii  c.  5508  (al.  5457)  i  Nourrya.  5538  ;  Clemens 
alex.  a.  5624;  Biaca  contra  Calinum  S.  J.  a.  fere  6000  etc.  Cf.  Vigou- 
roux  Manuel  biblique  I,  453 — 63  ed  4.  Eatio  autem  tanti  dissensus  haud 
ultima  est  ipse  dissensus  inter  textum  hebraicum  uti  nunc  exstat  (quem  se- 
quitur  vulgata)  et  versionem  alexandrinam.  Qui  illum  sequuntur  censent, 
nondum  effluxisse  sex  annorum  millia ;  qui  vero  nituntur  versioni  alexandinae, 
jam  septem  vel  etiam  octo  annorum  millia  praeteriisse  concedent.  Quare  contra 
illos  statuimus  thesim,  qui  innixi  documentis,  ut  ajunt,  historicis  (verius  di- 
xeris  plerumque  fabellis)  vel  inventis  palaeontologicis  contendant,  relationem 
mosaicam  erroris  semper  convinci,  sive  sequamur  versionis  alexandrinae,  sive 
textus  hebraici  chronologiam,  cum  longe   antiquior  sit  humani  generis  origo. 

277.  Demonstratio.  1.  Eatenus  tantum  esset  difficultas  contra  hi- 
storiam  mosaicam,  quatenus  adessent  monumenta  vetustiora  fide  omnino 
digna,  quae  humano  generi  longe  majorem  aetatem  adscriberent.  Atqui 
talia  plane  desunt;  quae  enim  proferuntur  ex  historiis  sinensium,  aegy- 
ptiorum,  assyriorum,  neque  adeo  sunt  antiqua,  neque,  fatentibus  ipsis 
prudentioribus  historicis  x),  fide  adeo  digna.   Eoque  magis 

2.  Moysi  est  fidendum,  quod  argumenta  tam  interna,  quam  externa 
ejusdem  favent  chronologiae.   Favent  interna:  scripsit  enim  Genesim 


*)  Cf.  Reusch  praelect.  32  ss. ;  Perrone  praelect.  t.  5  p.  2  c.  3;  Hum- 
melauer  in  Laacher  Stimmen  1879  II,  66  ss. ;  coll.  1874  I,  164  ss. ;  358  ss.; 
Schanz  KL.  III,  318  ss. 

pro  judaeis  aegyptiacarum  opinionum  haud  ignaris,  inter  quas  et  illa  erat 
de  antiquissima  aegyptiorum  origine.  In  ejusmodi  vero  adjunctis  populo 
suo  adeo  recentem  non  vindicasset  ortum,  neque  hic  iidem  ei  tribuisset, 
nisi  ex  traditione  primitiva  certissime  de  hac  recenti  constitisset  origine. 
—  Favent  argumenta  externa,  quae  petuntur  ex  generis  humani  no- 
vitate,  quam  novitatem  testatur  negative  defectus  omnium  monumen- 
torum  reliquiarumque  ad  humanum  genus  spectantium,  quae  certe  anti- 
quiora  sint  epocha  mosaica,  cum  plantarum  animaliumque  reliquiae,  quae 
majoris  aetatis  esse  videntur,  ubique  abundent;  testantur  positive  initia 
omnium  historiarum,  regnorum,  artium,  disciplinarum,  quae  non  exce- 
dunt  aetatem  a  Moyse  humano  generi  assignatam ;  vix  enim  ascendunt  ad 
annos  4 — 5000  ante  Christum.  Quaeomniaconciliarinequeuntcumhypo- 
thesi  senectutis  humani  generis,  quae  annorum  myriades  complectatur. 

278.  Postquam  vindicavimus  doctrinam  catholicam  adversus  errores 

de  origine  generis  humani,  vera  quoque  doctrina  vindicanda est de ori- 

gine  partis  nobilissimae  humanae  naturae  i.  e.  a  n  i  m  a  e. 

Errores  de  animae  humanae  origine. —  Potiores  errores.et  sententias  de 
animae  origine  paucis  complectitur  Hieronymus  ep.  126  n.  1:  »Superani- 
mae  statu  memini  vestrae  quaestiunculae,  imo  maxime  ecclesiasticae  quaestio- 
nis:  Utrum  lapsa  de  coelo  sit,  ut  Pythagoras  philosophus  omnesque  pla- 
toniciet  Origenes  putant;  an  a  propria  Dei  substantia,  ut  stoici,  Ma- 
nichaeus,  et  hispana  Priscilliani  haeresis  suspicantur;  an  in  thesauro 
habeantur  Dei,  olim  conditae,  ut  quidam  ecclesiastici  stulta  persuasione  confi- 
dunt ;  an  quotidie  a  Deo  fiant,  et  mittantur  in  corpora  secundum  illud,  quod 
in  Evangelio  scriptum  est,  Paler  meus  usque  modo  operatur,  et  ego  operor 
(Joan.  5,  17);  an  certe  ex  traduce ,  utTertullianus,  Apollinaris  et 
maxima  (?)  pars  occidentalium  autumant ;  ut  quomodo  corpus  ex  corpore,  sic 
anima  nascatur  ex  anima,  et  simili  cum  brutis  animantibus  conditione  sub- 
sistat.*  Praetermisso  autem  errore  absurdo  manichaeorum  et  priscil- 
lianistarum  breviter  prius  exludemus  Origenis  errorera,  apud  veteres 
valde  vulgatum,  secundum  quem  animae  suis  praeexstiterunt  corporibus,  in 
quae  nonnisi  in  poenam  suae  a  Deo  defectionis  inclusae  fuerint,  et  quidem  pro 
lapsus  gravitate  in  crassiora  vel  tenuiora.  Animarum  praeexsistentiam  tueban- 
tur  priscillianistae  quoque,  de  quibus  cf.  Leo  M.  ep.  15  c.  10,  dein 
c a t h a r i ,  plures  sociniani;  neque  ab  ea  abhorrent  Kant,  Schelling, 
Jul.  Miiller  etc. ;  eam  damnarunt  Leo  M.  ep.  cit.  conc.  braccarensell. 
a.  563  c.  6  et  oecumenicum  V.  can.  1 — 6,  quorum  1  ita  habet:  »Si  quis 
fabulosam  animarum  praeexsistentiam  et  quae  ex  illa  consequitur  monstruosam 
restitutionem  asseruerit,  A.  S.« 

279.  Origenis  error  refellitur.  —  Et  revera  adversatur  hic  error 

1.  divinis  literis,  quae  testantur,  omnia  quae  Deus  initio  creavit,  inter 
quae  et  homo,  fuisse  valde  bona  Gen.  1,31;  peccatum  in  mundum  post  ho- 
minis  creationem  intrasse  et  quidem  per  Adamum,  in  quo  secundum  dogma 
catholicum  omnes  peccarunt  Rom.  5,  12,  etiam  ii,  qui  non  peccarunt  actu  pro- 
prio  v.  13.  14;  imo  homines,  antequam  nascuntur,  nil  boni  vel  mali  fecisse 
Rom.  9,  1 1 ;  quae  conciliari  nequeunt  cum  Origenis  theoria.    Praeterea 

2.  dogma  est  catholicum  omnes  esse  suscitandos  cum  corporibus  suis. 
Atqui  si  corpora  haberent  tantum  carceris  lationem,  et  conjuntio  cum  cor- 
pore  foret  tantum  medicinalis,  peracta  purgatione,  nulla  esset  vel  neces- 
sitas,  vel  convenientia,  vel  ratio  resuscitationis  corporum. 

3.  Si  praesens  vita  stadium  esset  purgationis,  emendationis,  poenitentiae 
etc.  pro  culpa  vitae  anteactae,  hujus  vitae  culpaeque  homines  conscios  esse 
oporteret,  alioquin  non  cognito  praesentis  vitae  scopo,  eam  sicut  convenit 
instituere  non  possent  eaque  frustraretur  fructu.  Nemo  vero  sanae  mentis 
hujus  culpae  vitaeque  praeteritae  sibi  est  conscius. 

4.  Hac  in  hypothesi  animae  innumerae  quae  nonnisi  post  seculorum 
decennia  suis  junguntur  corporibus,  interim  manerent  in  statu  diuturno  cujus- 
dam  indeterminationis  ;  ejusmodi  vero  status  neque  cum  animae  natura,  neque 
cum  divina  conciliari  potest  sapientia.  Cf.  Staudenmaier§  86. 

5.  Ex  patribus  unus  audiatur  Caesarius  (vel  alius  auctor  antiquus) 
dial.  3  q.  149  ita  hanc  absurdam  opinionem  impugnans:  »Num  vero  Moyses 
precans  super  populum,  ut  essent  infiniti  et  innumerabiles  velut  arena  maris, 
volebat  tot  intellectiles  potestates  in  coelo  peccantes  in  corpora  dejici  in  aug- 
mentum  eorum,  qui  erant  in  terris  ?  Et  Anna  religiosa  femina  pro  fecunditate 
numen  exorans  (l.  Reg.  1,  ll),  num  rogabat,  ut  intellectilis  et  incorporea  po- 
testas  ex  coelis  caderet,  quo  ipsa  hominem  generaret  ?  Aut  David,  divinorum 
ille  carminum  auctor,  pro  piis  illud  votum  faciens :  Et  videas  filios  filiorum 
tuorum  (Ps.  127,  6),  num  cupiebat  per  lapsum  ultramundanarum  potestatum 
justi  genus  multiplicari ? «  Cf.  Kleutgent.  2  d.  10  c.  2  §  1. 

280.  Thesis  CXXIY.  Hejecta  opinione,  secundum  quam  ani- 
mae  ex  animabus  non  secus  ac  corpora  eoc  corporibus  traducun- 
tur  seu  gignuntur,  statuimus,  animas  divinitus  creari  atque  tunc 
cum  corpore  conjungi,  cum  praestitutus  naturae  ordo  id  exigit. 

Declaratio.  Celebris  est  controversia  de  animae  origine,  utrum  ea  scil. 
a  parentibus  ipsis  vi  generationis  gignatur,  cum  gignant  non  solum  corpus» 
sed  hominem  (neque  enim  corporis,  sed  hominis  dicuntur  genitores),  an  im- 
mediate  singulae  animae  a  Deo  creentur  corporibusque  infundantur.  Sententia, 
quae  primum  tuetur,  traducianismus  seu  melius  generatianismus 
dicitur,  cujus  varias  formas  cf.  apud  Scheeben  §  151  :  quae  alterum  defen- 
dit,  creatianismus  audit.  Plurespatres  fassi  sunt quaestionis difficultatem, 
quam  reddita  etiam  ratione  ita  belle  expressit  s.  G-regorius  M.  ep.  IX,  52  : 
»  Dulcissima  mihi  tua  caritas  sciat,  quia  de  origine  animae  inter  ss.  patres  re- 
quisitio  non  parva  versata  est,  sed  utrum  ipsa  ab  Adam  descenderit,  an  certe 
singulis  detur,  incertum  remansit:  eamque  in  hac  vita  insolubilem  fassi  sunt 
esse  quaestionem.  Gravis  enim  est  quaestio,  nec  vabt  ab  homine  comprehendi, 
quia  si  de  Adami  substantia  anima  cum  carne  nascitur,  cur  non  etiam  cum 
carne  moritur?  Si  vero  cum  carne  non  nascitur,  cur  in  ea  carne,  quae  de 
Adam  prolata  est,  obligata  peccatis  tenetur?  Sed  cum  sit  hoc  incertum,  illud 
incertum  non  est,  quia  nisi  sacri  baptismatis  gratiafuerit  renatushomo,  om- 
nis  anima  originalis  peccati  vinculis  est  obstricta. *  Quocirca  haud  pauci  pa- 
tres  controversiam  dirimere  non  suntausi,  sed  dubii  haeserunt.  Ita  Rufinus 
in  apol.  sua  ad  Anastasium  n.  6;  in  primis  vero  Augustinus,  qui  favebat 
quidem  sententiae  de  animarum  creatione,  sed  propter  difficultatem  explican- 
dae  transfusionis  peccati  originalis,  ab  ea  indubie  amplectenda  retinebatur 

(cf.  Norisium  in  vind.  august.  c.  4  §  3).  Posterius  scriptores,  ut  episcopi  afri- 
cani  in  Sardiriia  exsules  ep.  ad  Joannem  et  Venerium  c.  16;  Fulgentius 
de  verit.  praedest.  III,  18  hs.;  Eucherius  lugd.  in  Gen.  3 ;  Pomerius 
1.  4  de  anima;  Isidorus  hisp.  de  officiis  eccles.  II,  23;  differentiarum  II 
n.  105  ss.  (verae  tamen  sententiae  favet  Sentent.  I.  12  n.  4);  Rabanus  Mau- 
rus  de  anima  c.  2;  Prudentius  tricassinus  de  praedest.  adv.  Scotum  Eri- 
gena;  Bruno  astensis  in  Gen.  2,  7  (Mig.  164,  162)  etc,  Augustini  auctori- 
tate  in  primis  duci  solent.  Rem  vero  exaggerat  Hieronymus  cum  scribit 
(n.  278),  »maximam  partem  occidentalium  autumare,  ut  quomodo  corpus  ex 
corpore,  sic  anima  nascatur  ex  anima.*  Nam  si  Tertullianum  excipias, 
nullum  occidentalium,  saltem  alicujus  famae,  reperimus;  qui  disertehoc  affir- 
met.  Plures  dubitasse,  concedimus ;  plures  defendisse  vel  docuisse  eam  opini- 
onem,  quam  traducianismum  vocitant,  prorsus  negamus.  Recentiori  aetate  ge- 
neratianismum  plures  e  protestantibus amplexi sunt,  ut  Doederlein,  Bret- 
schneider,  d  e  We  tte  etc. ;  e  catholicis  Klee,  DomB.  Gravina  in  op. 
Sull'  origine  dell'  anima  umana  e  talune  verita,  che  ne  dipendono,  diss.  fisico- 
teolog.  1870;  diss.  2,  1872;  et  qui  illis  accenserinan  amplicus meret,  Froh- 
schammer  in  1.  Ueber  den  Ursprung  der  menschlichen  Seele;  ei  favet 
Hermes  in  Zeitchrift  fiir  Philos  und  k.  Theologie  1832  p.  69  s.  Singularem 
generatianismum  excogitavit  Rosmini  in  Psicologia  t.  1  1.  4  c.  23. 

281.  Tenendum  autem  omnino  est,  ut  doctrina  prorsus  catholica, 
animas  singulas  immediate  a  Deo  creari:  quae  sententia  a  tempore  scho- 
lae  vere  communis  dici  potest  in  Ecclesia,  quaeque  magis  semper  in  ea 
praevaluit:  et  quamvis  ab  Ecclesia  forte  nulla  peremptoria  declara- 
tione  fuerit  definita  x),  adeo  ut  fidei  dogma  dici  possit:  in  nonnullis  tamen 
authenticis  decretis  significatur,  imo  et  docetur.  Itajam  Anastasius  IL 
gravissimis  verbis  generatianismum  ut  haeresim,  vanam  falsamque 
persuasionem'  reprobat  atque  ita  adversus  eum  inter  alia  scribit 2) :  „Gum 
ab  illo,  qui  ab  initio  hoc  fecit,  actio  ipsa  hodieque  non  desinit,  sicut  ipse 
dixit:  Pater  meus  adhuc  operatur  et  ego  operor  (Jo.  5,  17)  .  .  .  Scriptum 
legimus:  Nonne  omnem  flatum  ego  feci  (Is.  57,  16)?  Quomodo  isti  novi 
haereticia  parentibus  dicunt  factum  et  non  a  Deo,  sicut  ipse  testatur  ? 
Itaque,  dilectissimi,  ego  absens  corpore,  spiritu  vero  praesens  vobiscum, 
ita  redargui  volo,  qui  in  novam  h  a  e  r  e  s  i  m  prorupisse  dicuntur,  ut  a 
parentibus  animas  tradi  generi  humano  adserant,  quemadmodum  ex  faece 
materiali  corpus  infunditur"  etc.  In  symbolo  a  Leone  IX.  (f  1054), 
proposito  Petro  ep. :  „Animam  non  esse  partem  Dei,  sed  ex  nihilo  crea- 
tam  et  absque  baptismate  originali  peccato  obnoxiam  credo  et  praedico." 


*)  De  sententia  opposita  statuit  s.  T  h  o  m  a  s  comp.  theolog.  c.  93  et  1.  p.  q.  1 18 
a.  2 :  T/  H  a  e  r  e  t  i  c  u  m  est  dicere,  quod  anima  intellectiva  traducatur  cum  semine ; « 
certe  erroneam  eam  opinionem  censet  Valentiat.  1  comment  in  s.  T h o m a m 
disp.  6  q.  8 ;  maxime  temerariam  Estiusin  2.  dist.  17. 

2)  Ep.  6  ad  episc.  Galliae  d.  23  vel  28  Aug.  498,  ap.  Thiel  epist.  rom.  pont. 
pag.  636.   Cf.  Zeitschrift  fur  kath.  Theol.  1884  p.  236. 

Benedictus  XII.  exegit  ab  armenis,  qui  cum  Ecclesia  catholica  conci- 
liari  cupiebant,  ut  damnarent  errorem  (apud  Raynaldum  ad  a.  1341 
n.  50) :  „Animam  humanam  filii  propagari  ab  anima  patris  sui,  sicut  cor- 
pus  a  corpore,  et  angelus  etiam  unus  ab  alio ;"  qui  error  in  synodo  ar- 
menorum  damnatus  fuit,  „quia  Ecclesia  armenorum  sicut  semper  credidit, 
ita  idem  credit,  quoniam  animae  creantur  noviter  a  Deo,  et  in  tempore 
animandi  simul  fit  creatio  de  novo  a  Deo,  et  positio  in  corpore  (M  a  n  s  i 
XXV,  1193)."  In  bulla  ,Apostolici  regiminis1  a  Leone  X.  in  concilio 
lateranensi  edita  declaratur  anima  „immortalis  et  pro  corporum,  quibus 
infunditur,  multitudine  singulariter  multiplicabilis."  Atqui  de  animarum 
infusione  proprie  sermo  esse  tantum  potest,  si  a  Deo  creantur.  Ale- 
xander  VII.  in  constitutione  „Sollicitudo  omnium  ecclesiarum"  eorum 
tuetur  pietatem  fidelium,  qui  sentiunt  bb.  Matris  V.  „animam  in  primo  in- 
stanti  creationis  et  infusionis  in  corpus  fuisse  speciali  Dei  gratia  et 
privilegio  intuitu  meritorum  J.  Christi  a  macula  peccati  originalis  praeser- 
vatam  immunem  *)."  Quam  sententiam  amplectitur  concilium  quoque  co- 
loniense  (infra  n.  295). 

•  282.  Demonstratio  p.  I.  Fatemur  quidem,  nullum  ex  divinis  lite- 
ris  pro  nostra  assertione  afferri  posse  testimonium  disertum.  Etsi  enim 
animarum  productio  et  infusio  saepe  in  divinis  literis  adscribitur  Deo,  in- 
certum  tameh  relinquitur,  utrum  iis  in  locis  significetur  causalitas  imme- 
diata  an  mediata  per  causas  secundas  ordinis  naturalis,  cum  haud  raro 
Deo  nulla  ejusmodi  causarum  facta  mentione  tribuantur  effectus,  qui  evi- 
denter  naturae  viribus  peraguntur:  ita  corporis  etiam  humani  efformatio 
passim  in  Scriptura  Deo  vindicatur.  Non  desunt  tamen  testimonia,  quae 
nostrae  sententiae  favere  saltem  videantur.  Huc  forte  spectat  quod  Deus 
distincta  operatione  formasse  legatur  corpus  et  animam  Gen.  2,  7 ;  dein 
Eccle.  12,  7 :  Revertatur  pulvis  in  terram  suamy  unde  erat :  et  spiritus  re- 
deat  ad  Deum,  qui  dedit  illum;  quem  inl.  Hieronymus:  „Exquosatis 
ridendi  sunt,  qui  putant,  animas  cum  corporibus  seri  et  non  a  Deo,  sed  a 
corporum  parentibus  generari.  Cum  enim  caro  revertatur  in  terram  et 
spiritus  redeat  ad  Deum  qui  dedit  illum :  manifestum  est,  Deum  patrem 
esse  animarum,  non  homines  2).u  Hebr.  12,  9:  Deinde  patres  quidem  car~ 
nis  nostrae  eruditores  habuimus,  et  reverebamur  eos:  non  multo  magis  ob- 
temperabimus  Patri  spirituum;  et  vivemus? 

{)  In  schemate  reform.  constit.  dogm.  de  doctrina  cath.  pro  patribus  concilii 
v  a  t  i  c.  c.  2  (coll.  lac.  VII,  555)  decernitur,  cunctos,  qui  incolunt  terram  ab  Adamo 
naturali  generatione,  carne  de  carne  nascente,  descendere,  »cui  anima  a  Deo  in  sin- 
gulis  de  novo  creata  infunditur. « 

2)  Enervare  nititur  Augustinus  ep.  166  ad  Hieronymum  hujus  testimonii 
vim  passimque  argumenta  ex  Scripturis  derivata,  ut  ep.  190;  de  Genesi  ad  lit.  X,  9; 
de  anima  et  ejus  origine,  I,  14  n.  19  ss. 

Quem  in  1.  Primasius:  »Idcirco  autem  omnipotentem  Deum  (patrem 
spirituum  i.  e.)  creatorem  animarum  appellat,  non  corporum,  cum  omnium 
creator  sit,  quia  corpus  nostrum  ex  semine  paterno  et  materno  conficitur,  ani- 
ma  vero  semper  a  Deo  ex  nihilo  creatur;*  et  Rabanus  Maurus:  »Quid  hac 
divisione  clarius  potuit  definire,  ut  carnis  quidem  nostrae  patres  homines  pro- 
nunciaret,  animarum  vero  Deum  solum  esse  patrem  constanter  exprimeret  ?  « 
Et  citatis  Eccle.  12,  7  et  Gen.  2,  7  prosequitur:  »Itaque  ex  his  testimoniis 
manifeste  colligimus,  patrem  spirituum  dicineminem  posse,  nisi  Deum  solum, 
qui  eos  ex  nihilo,  cum  voluerit,  facit :  homines  vero  carnis  nostrae  patres  tan- 
tummodo  nominari.*  Cf.  Odo  camerac.  ep.  de  pec.  orig.  (Mig.  160,  1077 
s. ;  1100  s.);  Gerhohus  1.  de  gloria  et  hon.  Filii  hominis  c.  20  (ib.  194, 
1147);  Cassianus  coll.  VIII  c.  25  opusc.  III.  273  s.  ser.  II. 

283.  Siex  patrum  auctoritate sententia fertur  de  animarum origine, 
tenendum  est,  c  r  e  a  r  i  animas ;  nam  sepositis  iis,  qui  dubii  haerent,  hinc 
neutri  favent  opinioni,  vix  unus  alterve  veterum  est x),  qui  tueatur  animam 
ex  traduce  gigni;  contra  plurimi  primique  subsellii  doctores  1.  diserte 
statuunt  animas  ex  nihilo  creari. 

Ita  Cyprianus  de  or.  dom  n.  16;  constitutiones  apostolicae  V, 
7 :  »  Qui  in  utero  hominem  ex  exiguo  semine  format,  et  animam  ex  non  ente 
creans  ipsi  indit  (%al  tyuyrp  aorcj)  oox  ooaav  £v§Y]u,toop7(dv)  . . .  idem  et  omnes 
homines  ad  vitam  revocabit  etc.  «;  Hieronynius  passim,  ut  c.  Joannem  hieros. 
li.  22  :  »Deus  quotidie  fabricatur  animas;  quod  censet  Apol.  c.  Eufinum  III, 
28  » ecclesiasticum  (scil  dictum)  secundum  eloquia  Salvatoris;*  Gregorius 
naz.  in  laud.  virgin.  v.  392  ss. : 

Non  totius  hominis  homo  pater  est,  ut  dici  solet, 
Sed  tantum  carnis  et  sanguinis,  quorum  utrumque 
Peribit.    Anima  autem  Dei  omnipotentis  spiraculum  est 
Extrinsecus  incidens  in  terrestre  figmentum.  Novit  qui  miscuit, 
Quomodo  primum  afflavit  ac  imaginem  terrae  miscuit. 

Huic  concinens  ejus  frater  Caesarius  (seu  quicunque  horum  dialo- 
gorum  est  auctor)  dial.  2  q.  120  :  »Nihil  aliud  quam  organum  homo  generat, 
animam  autem  immittit  Deus.«  —  Hilarius  de  Trinit.  X,  22:  »Ut  per  se 
sibi  assumpsit  (Dei  Filius)  ex  Virgine  corpus,  ita  ex  se  sibi  assumpsit  animam, 
quae  utique  nunquam  ab  homine  gignentium  originibus  praebetur ; «  et  n.  20: 
»Quasi  vero  si  tantum  (scil.  carnem)  ex  Virgine  assumpsisset,  (Verbum,  as- 
sumpsisset)  quoque  ex  eadem  et  animam :  cum  anima  omnis  opus  Dei  sit, 
«arnis  vero  generatio  semper  ex  carne  sit. €  —  Theodoretus  de  cur.  graec. 
affect.  serm.  5  et  4  :  » Nam  et  ex  praestitutis  corporibus  animalium  corpora 
effingit;  et  ex  iis,  quae  non  sunt,  animas  creat,  £x  u,y]  ovrwv  Sii.Yjtoopfei  zas 
tyuyoiS,  non  cunctorum  quidem  viventium,  sed  hominum  dumtaxat.*  Cf.  in- 
super  s.  Ephraem  de  inspiratione,  Procopius  gazaeus  in  Gen.  2,  7  ;  Pri- 

l)  Animas  gigni  docuit  Tertullianus,  sed  cum  de  anima  agitur,  vix  est  au- 
diendus,  de  ea  saltem  minus  proprie  loquitur :  docuit  Apollinaris,  qui  utpote 
haereticus  nullius  est  auctoritatis ;  Anastasius  presbyter  or.  4  c.  Monoph.  et 
Theodorus  Abucara  op.  35  op.  Migne  patrol.  gr.  97,  1587,  quod  idem  videtur 
cum  dialogo,  qui  editus  legitur  ib.  94,  1591 ;  favere  videntur  Gregorius  nyss.  de 
opif.  hom.  cc.  29.  30  et  Macarius  hom.  30  n.  1. 

masius  in  Kom.  5,  15;  Serenus  ab.  apud  Cassianum  coll.  8  c.  25;  Gren- 
nadius  massiliensis  de  dogmat.  eccles.  c.»14;  Clemens  alex. strom.  IV,  26; 
VI,  16  (fatente  ipso  Frohschammerl.  c.  p.  18  s.);  Petrus  Damianus  L 
1  ep.  13;  H.  Etherianus  de  anima  c.  4  (Mig.  202,  :82). 

2,  Adeo  certa  visa  est  patribus  haec  sententia,  ut  ea  illustrarent  in- 

carnationis  mysterium.  In  primis  Cyrillus  al.,  qui  inde  explicat,  cur 

b.  Virgo  dici  possit  Deipara,  quamvis  divinitatem  non  pepererit. 

»Habet  autem,  ita  ille  ep.  1,  hoc  incarnati  Verbi  mysterium  quandam 
cum  humano  partu  cognationem.  Quandoquidem  terrenorum  hominum  matres 
naturae  ad  generandum  subservientes,  in  utero  quidem  carnem  gestant,  quae 
sensim  per  temporum  intervalla  concrescens  arcanisque  quibusdam  conditoris 
operationibus  incrementa  paulatim  sumens  ad  perfectum  adducta  formam 
tandem  attingit  humanam,  Deus  vero  corpusculo  modo,  quem  ipse  novit,  spi- 
ritum  infundit :  format  enim  ille  spiritum  hominis  in  illo,  ut  propheta  ait 
(Zach.  12,  l).  Jam  alia  carnis,  alia  vero  animae  est  ratio.  Atque  licet  illae 
terrestrium  dumtaxat  corporum  matres  fiant,  non  alteram  tamen  partem,  sed 
totum,  quod  ex  anima  et  corpore  conflatur  parere  dicuntur.  Nemo  enim,  ut 
exemplo  res  illustretur,  Elisabeth  carnem  tantummodo,  non  etiam  animam  pe- 
perisse  dixerit:  siquidem  peperit  Baptistam  animatum  et  hominem  ut  unum 
ex  duobus,  carne  inquam  et  anima:  ita  et  in  Emmanuelis  quoque  ortu  acci- 
disse  cogitemus  etc. ;*  etsi  scil.  Maria  non  concepit  naturam  divinam,  sed 
tantum  humanam,  mater  tamen  dici  potest  et  debet  suppositi  seu  personae, 
quae  ex  ipsa  in  humana  natura  subsistens  nativitate  prodiit;  quae  cum  non 
tantum  sit  homo,  sed  et  Deus,  debet  Maria  dici  Deipara.  Iterum  1.  1  c.  Nesto- 
rium  c.  4 :  » Cignitur  a  carne  caro  procul  dubio,  et  ille  rerum  omnium  opifex 
modo  et  ratione,  quam  ipse  novit,  ut  animata  sit  efficit:  sed  tamen  mulierr 
quae  peperit,  etsi  carnis  tantummodo  sit  origo,  totum  hominem  tamen  enixa 
creditur,  ex  anima  inquam  et  corpore,  quamvis  ad  exsistentiam  animae  nihil 
a  se  ipsa  contulerit  etc. ;€  in  scholiis  de  incarn.  c.  86.  —  Maximus  dial.  4 
n.  6  :  »  Sicut  Isaac  genitus  ex  Abrahamo  nec  alius  quisquam  hominum  est  caro 
dumtaxat,  sed  unusquisque  nostrum  genitus  est  homo  ex  homine,  non  quod 
anima  rationalis  alteram  rationalem  genuerit,  quamvis  homo  sit  ex  anima  ra- 
tionali  et  corpore  compositus:  ita  illum,  qui  ex  Maria  genitus  est,  appello 
Deum,  animae  videlicet  etcorpori  unitum  etc*  Cf.  Paulinus  aquilej.  1.  2.3 
adv.  Elipandum;  Alcuinus  adv.  haeresim  Felicis  I,  36;  III,  7  ;  V,  3;  adv. 
Elipandum  I,  10. 

3.  Nituntur  patres  thesim  rationibus  (de  quarum  pretio  modo  non 
judicamus)  confirmare. 

Ex  Scripturis  arguit  Kufinus  syrus  1.  fidei  n.  28  (Mig.  21,  1 136); 
Lactantius  de  opif.  Dei  c.  1 9  proposita triplici  generatianismi forma prose- 
quitur:  »Nihil  ex  his  tribus  verum  est,  quia  nec  ex  utroque  (parente),  nec  ex 
alteruto  seruntur  animae.  Corpus  enim  ex  corporibus  nasci  potest,  quoniam 
confertur  aliquid  ex  utroque:  de  animis  anima  non  potest,  quia  ex  re  tenui 
et  incomprehensibili  nihil  potest  decedere.  Itaque  serendarum  animarum  ratio 
uni  ac  soli  Deo  subjacet.«  Cf.  div.  instit.  II,  12;  III,  18;  auctor  anonymus  in 
disp.  cum  manichaeis  a.  527  apud  Mai  bibl.  novae  IV,  2,  80  ss. ;  Hugo  de 
Ribodimento  (fl.  c.  a.  1125)  in  ep.  ad  G.  Andegavensem  (Mig.  166,  833  s.). 

4.  Oppositam  sententiam  patres  verbis  sat  gravibus  rejiciunt. 

» Ecclesia  divinis  verbis  obtemperans,  scribit  Theodoretus  haer.  fabul. 
V,  9 1 ,  horum  (haereticorum)  doctrinam  summopere  detestatur  et  aliorum  quo- 
que  fabulas  aversatur :  divinae  vero  Scripturae  fidem  praebens  animam  dicit  una 
cum  corpore  creari,  non  quae  ex  seminis  materia  causam  habeat  creationis,  sed 
quae  auctoris  voluntate post  corporis  exsistat formationem. «  —  Prudentius: 

Vitandus  tamen  error  erit,  ne  traduce  carnis 
Transfundi  in  sobolem  credatur  fons  animarum 
Sanguinis  exemplo,  cui  texta  propagine  vena  est. 
Non  animas  animae  pariunt  (in  Apoth.  v.  915  ss.). 

Philastrius  Seleuco  et  Hermiae  exprobat  haer.  55:  »Isti  angelos  dicunt 
creatores  esse  animarum  nostrarum,  non  Christum  Salvatorem;*  eosque  re- 
probat  haer.  111,  qui  affirmant  »animam  hominis  non  a  Deo  per  Christum 
creari  quotidie.*  »Imago  enim  Dei  i.  e.  anima  facta  est  ex  nihilo  (haer  137).* 
—  Quibus  addantur  Pseudo- Ambrosius  de  Trinit.  a.  18:  » Quotidie  ergo 
Deus  majestatis  in  plasmatis  jam  corporibus  animas  facit  et  immittit . . .  Sicut 
ergo  impium  est,  animam  hominis  de  substantia  Dei  vel  animam  ex  anima 
dici,  ita  impium  est  dicere,  quod  ante  plasmationem  corporis  sit. €  —  Auctor 
1.  Praedestinatusl.  1  c.  26:  » Objiciunt quidam Tertulliano,  quod animam 
ex  traduce  i.  e.  animam  dixerit  gigni  ex  anima  sicut  ex  corporibus  corpus, 
quod  catholica  fides  vehementer  exsecratur.  €  —  Prae  ceteris  vero  Pseudo- 
Hieronymus,  qui  ep.  37  (Mig.  30,  261  ss.)  sententiam  nostram  pluribus 
adscribit  patribus  ac  n.  9  ita  concludit :  »  Qui  ergo  animas  ex  anima  propagari 
asserunt  et  non  in  corpore  juxta  exemplum  primi  hominis  a  Deo  quotidie  fieri, 
A.  S. €  Quare  Eupertus  tuit.  scribere  potuit  de  Trin.  XXI,  2 :  Animas  non 
ex  traduce  fluere  omnium  orthodoxorum  una  est  sententia,  ne  quod  ridiculum 
est,  tot  consequatur  quotidie  animas  perire,  quot  pereunt  semina.*  Cf.  prae- 
terea  Bachiarius  in  profess.  fid. n.  4  (Mig.  20,  1030)  ;  libr.  Carolin.  III, 
1  (ib.  98,  1114).  Patrum  traditionem fuse proponit  Kleutgen  Zeitschrift fur 
k.  Theolog.  1883  pag.  196 — 229. 

5.  Vel  apud  haereticos  vulgata  erat  haec  doctrina.  Eam  enim  pro- 
fitentur  Pelagius  in  1.  fidei n.  20;  Coelestius  inl.  fidei n.  22;  Nesto- 
rius  serm.  3  n.  5;  Felix  urg.  ap.  Alcuinum  V,  3  adv.  ipsum. 

284  Neque  desunt  rationes  sat  firmae,  quae  animarum  creatio- 
n  e  m  omnino  exigant.  Adversarii  enim  statuere  debent,  animam  prolis 
traduci  ex  anima  vel  patris,  vel  matris,  vel  utriusque  parentis.  At  primum 
vel  secundum  gratis  admittunt,  atque  ita,  ut  aut  pater  aut  mater  parentis 
dignitate  privetur;  posterius  vero  admittere  nequeunt,  quin  animae  sim- 
plicitas  in  discrimen  vocetur.  —  Ad  haec  anima  secundum  ipsos  produ- 
citur  vel  ex  semine  materiali,  vel  ex  semine  spirituali,  vel  virtute  creatrice 
ex  nihilo.  Primum  affirmare  nequeunt,  quin  negent  animae  spiritualita- 
tem;  neque  alterum,  quia  semen  spirituale  a  gignentium  anima  praecisum 
adversatur  animae  simplicitati ;  neque  tertium  (quod  tamen  generatia- 
nismi  patronis  jam  placet),  „quia  vera  ac  certa  doctrina  docet,  de  facto 
nullam  creaturam  aliquid  creasse  ;  solum  enim  Deum  omnium  creatorem 

Hurter,    Compend.  theologiae  II,  9.  ed.  -  16 

vera  fides  agnoscit  et  sancti  omnes  docent."  Ita  S  u  a  r  e  z  disput.  meta- 
phys.  20  sect.  2.  Et  revera  jam  concilium  nicaenum  profitetur  Deum 
factorem  omnium  visibilium  et  invisibilium.  Hoc  vero  in  symbolo  facto- 
rem  Deum  dici,  quod  sit  creator  omnium  creaturarum,  patet  ex  subse- 
quentibus  fidei  professionibus,  ut  Leonis  IX.  ad  Petrum  antioch.;  con- 
cilii  lateranensisIV.  cap.  ,Firmiter'  etc.  Cf.  Kleutgen  Philosophie 
der  Vorzeit  disp.  8  c.  4. 

285.  Deinonstratio  p.  II.  Dicimus  praeterea  in  thesi,  animam 
tunc  corpori  conjungi,  cum  id  praestitutus  naturae  ordo  postulat.  Quod 
cum  per  se  sit  evidens,  demonstratione  non  indiget ;  atque  verum  est,  sive 
statuatur,  animas  in  ipsa  conceptione  infundi,  quod  jam pluribus pla- 
cet;  sive  cum  aliis  affirmetur,  animam  tum  demum  foetui  infundi,  cum 
ad  eam  recipiendam  est  satis  dispositus ;  ad  quam  dispositionem  alii  aliud 
exigunt  temporis  spatium. 

286.  Scholion.  Neque  propterea  quod  parentes  animam  non  gignant, 
sed  ea  a  Deo  creetur,  parentum  dignitate  privantur:  vera  enim  ipsis  causali- 
tas  prae  anima  est  asserenda:  ipsorum  enim  actione  a.  Deus  ad  animae  cre- 
ationem  determinatur,  alioquin  non  creaturus  si  ea  non  praecessisset ;  imo 
b.  operatio  Dei  est  complementum  generationis  parentum,  seque  mutuo  sup- 
ponunt,  perficiunt,  complent  in  ordine  ad  eundem  terminum,  qui  nunquam  sup- 
posita  praesenti  institutione  habetur  sine  utriusque  operationis  concursu. 
Quare  C.  parentes  vere  habent  rationem  principii  efficientis  (non  quidem 
totalis)  prae  filio,  et  hinc  etiam  prae  ejus  anima,  quae  ipsis  vere  debet  suam 
exsistentiam ;  habent  d.  rationem  principii  exemplaris,  necnon  e.  principii 
consubstantialis  seu  seminalis.    Cf.  Scheeben§151. 

Caput  II. 

De  hominis  natura  atque  praestantia  naturali. 

287.  Exposita  genuina  de  hominis  humanique  generis  origine  do- 
ctrina,  consideranda  est  natura  atque  praestantia  ipsius,  quem  Tertul- 
lianus  de  resur.  carnis  c.  9  vocat  „ingenii  divini  curam,  manuum  Dei 
operam,  molitionis  suae  regem,  liberalitatis  suae  heredem."  Hominis  au- 
tem  praestantia  naturahs ex quatuor  maxime  elucet  capitibus :  ex  modo, 
quo  fuit  conditus,  ex  ejus  ad  mundum  habitu,  ex  ejusdem  natura, 
ex  dignitate  i  m  a  g  i  n  i  s  divinae  eidem  impressae. 

Quod  attinet  hominis  conditionem,  plura  iterum  sunt,  quae  patres 
mirantur  quaeque  hominis  patefaciunt  praestantiam.  Ejusmodi  sunt  a.  quod 
ultimo  loco  fuit  creatus  (cf.  n.  27 1),  et  b.  praeeunte  quasi  consultatione  ss. 
Trinitatis  Gen.  1,  26,  unde  Gregorius  nyss.  de  opif.  hom.  c.  3  exclamat: 
>  0  rem  admirandam !  Sol  creatur  nulla  deliberatione  praecedente  eodemque 
pacto  coelum,  quibus  duobus  nihil  esse  par  creatis  in  rebus  potest.  Uno  verbo 
hujusmodi  in  rerum  natura  miraculum  exsistit  .  .  .  Solius  ad  hominis  fabri- 
cationem  creator  ille  universitatis  rerum  quadam  cum  consideratione  accedit: 

praeparataque  primum  opificii  materia  illiusque  forma  ad  eximiae  pulchritu- 
dinis  exemplar  exprimendum  designata,  fine  etiam  proposito,  ad  quem  crean- 
dus  esset,  tum  deinde  naturam  sibi  consimilem  et  actionibus  affinem  fabricatur, 
quae  operi,  cui  destinaretur,  esset  aptistima.  *  Neque  c.  solo  nutu  et  jussu, 
sed  Dei  velut  manibus  specialique  diligentia  in  lucem  fuit  editus,  qua  de 
re  inter  alios  belle  Tertullianus  (anthropomorphitice  quidem  nonnihil) 
1.  c.  c.  6  :  »Totiens  honoratur  (caro),  quotiens  manus  Dei  patitur,  dumtangi- 
tur,  dum  decerpitur,  dum  deducitur,  dum  effingitur.  Recogita  totum  illi  Deum 
occupatum  ac  deditum,  manu,  sensu,  opere,  consilio,  sapientia,  providentia  et 
ipsa  in  primis  affectione,  quae  lineamenta  ducebat.  Quodcunque  enim  limus 
exprimebatur,  Christus  cogitabatur  homo  futurus  etc.  *  Haec  tamen  narratio- 
nis  moisaicae  veluti  ornamenta  non  nimis  esse  urgenda  notat  jam  Augusti- 
nus  de  Gen.  ad  lit.  VI,  12. 

288.  Hominis praestantia  ex ejus  ad universum  relatione  elucet,  dum- 
modo  considerentur,  quae  diximus  n.  265  2.  Hinc  enim  consequitur,  hominem 
esse  quasi  centrum  et  solem  mundi  visibilis;  metam,  in  cujus  utilitatem  et 
obsequium  condita  fuit  et  dirigitur  magnifica  haec  rerum  universitas ;  ipse  est 
secundum  patres  aovSsou.0?  dbravca>v,  universi  vinculum,  mediator  et  pons, 
quo  mundus  visibilis  jungitur  mundo  spirituali ;  incola  atque  concivis  dupli- 
cis  mundi,  materialis  atque  spiritualis ;  (iittpoxoau.oc  seu  mundus  contractus, 
ut  eum  apellat  Nic.  Cusanus,  cum  nullum  sit  creaturae  genus,  quod  non 
possit  in  homine  agnosci *) ;  ideoque  naturalis  vicarius  universae  naturae  visi- 
bilis  relate  ad  Deum,  illius  interpres,  lingua,  sacerdos,  per  quem  jugis  illa 
laus,  quam  sine  fine  rerum  universitas  Deo  exhibet,  est  offerenda ;  ipse  via, 
per  quam  omnia  in  Deum  finem  ultimum  sunt  referenda ;  vicissim  vero,  ut- 
pote  omnium  constitutus  .dominus  Gen.  1,  26,  ipse  est  Dei  vicarius  in  terris 
et  si  vis  (Atttpditeoc.  Cf.  D  a  m  a  s  c  e  n  u  s  de  F.  0.  II,  12;  P  e  t  a  v  i  u  s  de  opif. 
sex  dierum  II,  l;  Staudenmaier§  40.    Scheeben  Myst.  §  37. 

289.  Colligitur  tertio  hominis  praestantia  ex  ejus  naturae,  quae  cor- 
pore  et  anima  constat,  dignitate.  Praetermittimus,  quae  de  corporis  prae- 
rogativis  passim  scribunt  patres 2) ;  quod  animam  vero  spectat,  ex  philo- 
sophia  jam  supponimus,  eam  esse  a  corpore  distinctam,  et  quidem  sub- 

^S.  Augstinus  1.  ad  Orosium  n.  11.  Cf.  Wieser  Mensch  und  Thier 
praelect.  1.  Paucis  haec  complectitur  Kurz  Bibel  und  Astronomie  pag.  56 :  »Die 
Schopfung  des  Weltalls  erscheint  nach  der  Urkunde  in  pyramidaler  Form :  Himmel 
und  Erde  in  v.  1  bilden  die  breite  Basis  dieser  Pyramide,  der  Mensch  ihre  einheit- 
liche  Spitze  .  .  .  Er  ist  das  letzte  und  vollkommenste  Geschopf,  das  aus  dem  miitter- 
lichen  Schoose  der  Tellus  gebildet  wurde:  er  selbst  gehort  der  Erde  an,  alle  ihre 
Lebensstufen  finden  sich  in  ihm  wieder  .  .  .  Darum  eignet  er  sich  zu  ihrem  Reprasen- 
tanten  und  Stellvertreter  einer  jeden  ausser-  oder  iiberirdischen  Sphare  gegeniiber. 
Aber  er  ist  auch  gottlichen  Geschlechtes,  das  Ebenbild  Gottes,  als  solcher  iiber  die 
irdische  Natur  erhoben  und  darum  ihr  gegeniiber  Reprasentant  Gottes,  Herr  und 
Konig,  Priester  und  Mittler.*  Hinc  illae  irae  diaboli  adversus  hominem  seu  naturam 
humanam,  cujus  capitalis  est  adversarius. 

2)  Inter  hos eminent  T e  r  t  u  1 1  i  a n u s  in  1.  de resurrectione camis ;  Gregorius 
nyss.  de  opificio  hominis  c.  4  ss.  et  30;  Lactantius  de  opificio  Dei;  auctor  dia- 
logorum,  qui  sub  C a e s a r i i  nomine  circumferuntur dial. 3 q.  140 ;Bonaventura 
Breviloquii  p.  2  c.  10  etc.    Cf.  Katschthaler  1,  427  ss. 

stantiam  simplicem,  spiritualem,  intellectu  ac  voluntate  eaque  libera 
praeditam,  quae  certe  magnam  ejus  perfectionem  ostendunt.  Quibus 
suppositis  nonnulla  tantum,  quae  naturam  spectant  humanam,  attingemus, 
et  initio  quidem  animae  immortalitatem. 

290.  Thesis  CXXV.  Anima  humana  est  immortalis, 

Declaratio.  Immortalitas  est  vita  in  aeternum  duratura.  Triplicis  ge- 
neris  immortalitatem  distinguere  solent:  essentialem,  naturalem  et 
gratuitam,  prout  ens  aliquod  aut  vi  essentiae  suae  absoluta  exsistit  et  vi- 
vit,  aut  eam  habet  naturam,  quae  sempiternam  exigat  conservationem,  aut 
denique  praeter  rerum  ordinem  speciali  Dei  beneficio  vita  perpetua  donatur. 
Immortalitas  essentialis  solius  Dei  absoluta  necessitate  exsistentis  est  propria : 
gratuita  convenit  corporibus  post  resurrectionem ;  naturalis  animae  humanae. 
Ad  quod  demonstrandum  ostendi  primo  debet,  animum  esse  naturaliter  in- 
corruptibilem  et  per  se  idoneam,  quae  perpetuo .  exsistat  et  operationes  vitales 
continuet,  et  deinde  eam  reipsa  destinatam  esse  ad  vitam  in  aeternum  pro- 
sequendam. 

291.  Demonstratio.  Duplici  modo  resinterire  possunt,  corruptione 
et  annihilatione.  Corruptioni  anima  hominis  obnoxia  esse  nequit ;  cor- 
rumpi  enim  non  potest  per  se,  i.  e.  in  partes  dissolvi,  cum  sit  natura 
simplex;  neque  corrumpi  potest  per  accidens,  i.  e.  exsistentia  privari 
eorum  instar,  quae  in  alio  et  per  aliud  exsistunt  eoque  destructo  esse  de- 
sinunt,  ut  animae  brutorum:  cum  sit  substantia  spiritualis,  a  corpore  in- 
trinsecus  independens.  Ergo  anima  interire  prorsus  nequit,  nisi  in  nihilum 
redigatur.  Inde  ulterius  sequitur,  eam  a  nulla  causa  creata  exsistentia  sua 
privari  posse ;  annihilare  enim  nemo  potest  nisi  Deus,  a  quo  res  omnes 
esse  suum  acceperunt  et  in  esse  suo  conservantur.  Spectata  itaque  sola 
natura  dubitari  non  potest,  quin  anima  dissoluto  corpore  superstes  sit 
futura.  Non  minus  certum  est,  animam  dissoluto  corpore  functiones  vi- 
tales,  operationes  scilicet  intellectivas,  prosequi  naturaliter  posse.  Facul- 
tates  enim  intellectivae,  quae  sunt  anorganicae  et  spirituales,  nec  alterari 
unquam,  nec  auferri  ab  anima  possunt.  Verum  quidem  est,  functiones  fa- 
cultatum  spiritualium  in  hac  vita  aliquo  modo  dependere  ab  organismo 
corporeo  et  propterea  laeso  e.  g.  cerebro  praepediri  aut  turbari ;  sed  de- 
pendentia  haec  tantum  externa  est,  utpote  ex  connexione  functionum 
sensitivarum  cum  operationibus  intellectivis  exsurgens,  nec  in  ipsa  fa- 
cultatum  spiritualium  natura  fundatur,  sed  tantum  ex  praesenti  condi- 
tione  originem  ducit.  Si  anima  soluta  fuerit  a  corpore,  alius  suppetit 
modus  illas  facultates  exercendi  mutatae  conditioni  respondens.  Ex  his 
patet  animam  post  corporis  mortem  vi  proprietatum  suarum  naturalium 
vivam  perpetuo  existere. 

292.  Etiamsi  anima  naturaliter  est  incorruptibilis,  absolute  tamen  a 
Deo  exsistentia  privan  potest,  quia  non  necessario,  sed  contingenter  ex- 

sistit.  Ut  itaque  pateat,  animam  perpetuo  exstituram  esse,  inquiramus, 
num  ab  ipso  Deo  ad  vitam  sine  fine  duraturam  destinata  sit,  seu  adsintne 
rationes,  quae  exigant  perpetuam  ejus  conservationem. 

1.  Animam  perpetuo  esse  conservandam,  docet  vel  ipsa  incorrupti- 
bilitas  ex  animae  natura  dimanans.  Quivis  enim  intelligit,  repugnare  Dei 
sapientiae,  ut  condat  naturam  per  se  quidem  incorruptibilem,  sed  modo 
violento  mox  in  nihilum  redigendam.  Naturae  incorruptibili  convenit 
duratio  perpetua;  quod  autem  convenit  naturae,  Deus  auctor  naturae 
eidem  non  subtrahet. 

2.  Idem  colligitur  ex  naturali  animae  praestantia.  Repugnat  animam, 
quae  est  substantia  spiritualis,  corpore  longe  excellentior,  ratione  exsisten- 
tiae  suae  ita  a  corpore  dependere,  ut  illo  pereunte  a  Deo  in  nihilum  sit 
redigenda.  Agens  rationalis  certo  non  solum  hunc  habet  scopum,  ut  cor- 
pus  informet :  ad  hoc  enim  non  opus  est  facultatibus  spiritualibus ;  ergo 
non  est,  cur  una  cum  corpore  destruatur. 

3.  Finis  ultimus,  ad  quem  anima  est  destinata,  idem  exigit.  Mens 
humana  ad  finem  mundi,  qui  est  gloria  Dei,  peculiari  ratione  conferre 
debet ;  ipsius  enim  est,  bonum  infinitum  cognoscere  et  amare.  At  finis 
iste  certo  non  terminatur  vita  praesenti,  sed  semper  perdurat;  nunquam 
non  Deo  honor  et  obsequium  debetur ;  nunquam  potentia  Deum  cogno- 
scendi  et  amandi  in  anima  deficere  potest;  nunquam  Dei  cognoscibilitas 
et  amabilitas  exhauritur;  semper  itaque  anima  finem  habet  sibi  propor- 
tionatum,  ob  quem  conservetur.  Si  mens  una  cum  corpore  esset  destru- 
enda,  ne  in  hac  quidem  vita  Deo  debitum  honorem  deferre  posset;  non 
enim  sibi  persuaderet,  Deum  esse  summe  bonum  et  summo  amore  dig- 
num,  si  sciret,  se  ab  ipso  in  nihilum  esse  redigendam ;  vel  certe  Dei  obse- 
quium  negligeret,  nec  Deus  honorem  suum  vindicare  posset,  homines  im- 
pios  puniendo,  quia  bonis  non  minus  quam  malis  intereundum  esset,  et 
impii  ultro  mortem  sibi  adsciscendo  Deum  vindicem  effugere  possent.  Ergo 
cum  finis  animae  praestitus  sit  perpetuus,  nec  in  hac  vita  satis  obtineri 
queat,  vitam  perennem  ei  esse  destinatam  patet. 

4.  Accedit  desiderium  semper  vivendi  animae  naturaliter  insitum. 
„Unumquodque,  ait  s.  Thomas  1.  p.  q.  75  a.  6,  naturaliter  suo  modo 
esse  desiderat.  Desiderium  autem  in  rebus  cognoscentibus  sequitur-  co- 
gnitionem.  Sensus  autem  non  cognoscit  esse  nisi  sub  hic  et  nunc.  Sed 
intellectus  apprehendit  esse  absolute  et  secundum  omne  tempus.  Unde 
omne  habens  intellectum  naturaliter  desiderat  esse  semper.  Naturale  au- 
tem  desiderium  non  potest  esse  inane." 

5.  Simile  argumentum  deducitur  ex  desiderio  felicitatis.  Anima  na- 
turaliter  desiderat  felicitatem  undique  perfectam ;  hinc  sequitur,  eam  ad 
ejusmodi  felicitatem  assequendam  esse  destinatam;  fieri  enim  nequit,  ut 

desiderium  animae  ipsa  natura  invictum  et  plane  necessarium  inane  sit 
et  fme  careat.  Sed  hac  in  vita  felicitas  obtineri  nequit.  Quare  inferri 
debet,  animam  dissoluto  corpore  consequi  vitam,  in  qua  vera  et  perfecta 
beatitate  potiri  possit,  hancque  in  aeternum  esse  duraturam,  quia  felicitas, 
quae  terminum  habet,  felicitas  vera  dici  nequit. 

6.  Neque  desunt  plures  aliae  rationes  ex  ordine  providentiae  divinae  de- 
promptae ;  quarum  unam  attulisse  sufficiet.  Dei  sanctitas  et  justitia  postulat, 
ut  virtuti  mercedem,  sceleri  poenam  retribuat,  nec  justos  et  injustos  ejusdem 
conditionis  esse  permittat.  Atqui  homines  scelerati  in  hac  vita  haud  raro 
faustiori  fortuna  gaudent  quam  probi  et  pii ;  ergo  sequitur,  etiam  superesse 
vitam,  quae  debitae  retributioni  locum  praebeat. 

7.  Eadem  veritas  universali  suffragio  generis  humani  confirmatur.  Inde 
a  prima  memoria  omnes  gentes  persuasum  habuerunt,  animam  cum  corpore 
non  esse  exstinguendam.  Temporibus  antiquis  hanc  fuisse  persuasionem  gen- 
tium  cultiorum,  et  veteres  scripsores  diserte  testantur,  et  monumenta  ac  libri 
sacri  ab  illis  relicti,  qui  nostra  aetate  in  dies  magis  explorantur,  indubie  con- 
firmant  (cf.  th.  269).  Nec  objici  potest,  quod  scita  buddhistica  in  Asia  longe 
lateque  propagata  vim  hujus  assertionis  infringant.  Attendendum  enim  est 
a.  opinionem  a  Buddhismo  introductam  novam  fuisse  et  antiquiori  persuasioni 
indorum  oppositam ;  b.  Buddhismum  non  simpliciter  docere,  animae  cum  cor- 
pore  intereundum  esse ;  tenet  enim  doctrinam  metempsychoseos ;  C.  vocem 
Nirvana,  qua  sortem  ab  anima  maxime  expetendam  designant,  non  videri 
proprie  dictam  annihilationem  significare;  d.  certum  esse,  asseclas  buddhismi 
ut  plurimum  doctrinae  de  animarum  immortalitate  esse  addictos.  Eadem  est 
persuasio  gentium  barbararum  nostrorum  temporum,  quae  ritibus  funebribus 
multo  plus  tribuere  solent  quam  gentes  cultiores.  Quare  cum  Cicerone 
quaest.  tusc.  1.  1  dicere  licet,  j>uti  deos  esse  natura  opinamur,  sic  permanere 
animas  arbitramur  consensu  omnium  nationum.*  Cf.  Knabenbauer  das 
Zeugniss  des  Menschengeschl.  fur  die  Unsterblichkeit  der  Seele;  Gutberlet 
Lebrb.  der  Apolog. p.l  s.  3  §  9;  Schneider  die Unsterblichkeit im G-lauben 
und  der  Phil.  der  Volker;  Kleutgen  Phil.  der  Vorz.  II  d.  8  c.  3. 

293.  ThesiS  CXXYI.  De  ipso  composito  humano  tenenda  sunt : 
1.  hominem  coalescere  eoc  corpore  et  anima  sive  spiritu,  et  ita  qui- 
dem  2.  ut  substantia  animae  rationalis  seu  intellectivae  vere  ac 
per  se  sit  humani  corporis  forma;  ideoque  3.  99cavendum  esse  a 
sententia  eorum9  qui  a  sana  doctrina  aberrantes  praeter  animam 
rationalem  in  homine  aliud  quoddam  fingunt  vitae  corporalis 
principium,  quod  animam  somaticam  vocant,  sive  hoc  viiae  cor- 
poralis  principium  psychicum  seu  vegetativum  etiam  a  corpore 
distinguant,  sive  unam  eandemque  cum  illo  substantiam  esse  af- 
firment  l)9m( 

Declaratio.  Hac  thesi  genuinam  et  catholicam  doctrinam  decomposito 
humano  contra  eos  vindicamus,  qui  tres  substantias  in  homine  admittunt  seu, 
ut  dici  solet,  trichotomiam  propugnant.  Praeter  manichaeos,  qui  cum 


l)  Ita  concilium  coloniense  1869  tit.  4  c.  14. 

forma  omniumpessima  amplexi  sunt  statuentes  in  unoquoque  homine  duplicem 
animam,  bonam  alteram  a  principio  bono,  alteram  malam  a  principio  malo : 
illam  admiserunt  ducibus  philosophis  graecis  Philo  de  mundi  opif.  §  22  et 
Apollinaris,  de quo refert  Gregorius  nyss.  in  Antirhet.  §  46:  » Ex tribus 
rebus  constare  hominem  Apollinaris  dicit:  spiritu,  anima  et  corpore,  quasi 
hoc  Apostolus  ad  thessalonicenses  (l.ep.  5,23)  definiat,  subditque  hanctrium 
puerorum  canticipartem,nempe:  Benedicite  spiriius  et  animae  justorum  (Dan. 
3,  86):  deinde  illud:  In  spiritu  servite  Domino  (Kom.  1,  9),  et  illa  Evangelii 
verba  insuper  addit,  quibus  Dominus  ait,  eos  qui  adorant,  in  spiritu  adorare 
oportere  (Joan.  4,  23).  Haec  ubi  pluribus  disseruit,  aliud  praeterea  quid  sub- 
dit  exsistere,  carnem  videlicet  repugnantem  spiritui :  hanc  autem  non  inanimem 
esse  dicit,  ut  eo  pacto  ostendat,  teitium  quid  praeter  animam  et  corpus  esse 
spiritum.*  Eecentiori  aetate  trichotomiam  admiserunt  plures  e  protestan- 
t i b u s ;  ex  catholicis  vero  in  primis  Giintherus  cum  sua  schola,  quorum 
doctrinam  ita  paucis  complectitur  Clemens  *):  »Secundum  hanc  doctrinam 
habet  homo  duas  animas,  rationalem  alteram,  scil.  spiritum,  quem  animam 
apellare,  quantum  fieri  potest,  cavet;  alteram  sensitivam,  quae  proprie  est 
a  n  i  m  a  tamquam  principium  vivificans  et  animans  corpus ;  haec  tamen  non 
est  aliquid  sive  qualitate  sive  essentia  a  corpore  diversum,  sed  ejusdem  cum 
hoc  substantiae  et  speciei  sub  genere,  quod  naturam  vocant,  contentae.  Haec 
^0^7]  habet  proprium  suum  cogitare,  proprium  velle,  propriam  conscientiam 
et  est  in  homine  principium  corporis  plasticum  cum  spiritu  ab  ipsa  substan- 
tialiter  diverso  sive  anima  rationali  conjunctum  in  unitatem  formalem,  qua 
homo  synthesis  ex  natura  et  spiritu  exsistit. «  —  Ad  quam  theoriam  plus  mi- 
nusve  omnes  ii  accedunt,  qui  statuunt,  hominem  componi  ex  spiritu  et  na- 
tura  animata  seu  vivificata.  Quamvis  enim  hi  aversentur  trichotomiam  cras- 
sam,  secundum  quam  homo  tribus  componitur  substantiis  (spiritu,  anima, 
corpore) :  subtilioremtamen  quandam  trichotomiam  profitentur,  quatenus  prae- 
ter  corpus  duplex  admittunt  principium  vitae  substantialiter  distinctum,  spi- 
ritum  scil.  rationalem  et  principium  vitae  animalis  et  vegetativae  (quod  quam- 
vis  a  spiritu  separent,  substantiam  a  corpore  distinctam  esse  negant).  Error 
praecipuus  propter  quem  eorum  sententia  doctrinae  catholicae  opponitur,  est, 


2)  Die  speculative  Theologie  A.  Gunthers  und  die  kath.  Kirchenlehre  ep.  3: 
x,Nach  dieser  Lehre  hat  also  der  Mensch  zwei  Seelen,  eine  verniinftige,  den  Geist, 
fiir  den  die  Schule  den  Ausdruck  Seele  moglichst  zu  vermeiden  sucht,  und  eine  sinn- 
liche  Naturseele,  die  eigentliche  Seele,  die  Psyche  als  lebendes  und  beseelendes 
Princip  des  Leibes,  die  jedoch  nichts  qualitativ  oderim  Wesen  vomLeib  verschiede- 
nes,  sondern  mit  diesem  Einer  Substanz  ist,  weil  eine  und  dieselbe  Individualitat  des 
besonderen  Naturprincips.  Diese  Naturseele  hat  ihr  eigenes  Denken,  ihr  eigenes 
Wollen,  ihr  eigenes  Bewusstsein  und  ist  im  Menschen  als  plastisches  Princip  des 
Leibes  mit  dem  wesentlich  von  ihr  verschiedenen  Geiste  oder  der  vemiinitigen  Seele  zu 
einer  formalen  Einheit  verbunden,  wodurch  der  Mensch  zu  einem  Vereinswesen  von 
Natur  und  Geist  wird. c  His  praeludere  videtur  Alanus  ab  Insulis  c.  haeret.  1.  1 
c.  28  Mig.  210,  329  s.  Cf.  Scheeben  §  149  n.  392  ss.,  qui inter trichotomiae  patro- 
nes  adducit  etiam  avverroistas,  nam  praeter  animam  formam  corporis  et  vitae 
animalis  principium  finxerunt  formam  quandam  intellectualem  per  omnes  homines 
ditfusam  seque  singulis  communicantem  principium  vitae  intellectualis,  contra  quem 
errorem  statuta  fuit  a  conc.  viennensi  doctrina  cathohca,  quam  hac  thesi  vindicamus. 
Quare  quadruplex  saltem  est  trichotomiae  forma. 

quod  negent  animam  rationalem  esse  formam  corporis  seu  principium  vitae 
animalis  omnisque  sensus  et  motus,  ac  propterea  praeter  animam  rationalem 
admittant  principium  vitae  animalis  ab  ipsa  substantialiter  distinctum, 
quomodocunque  demum  hoc  describant.  Contra  quem  errorem  doctrinam  ca- 
tholicam,  quam  thesi  habes  expressam,  vindicabimus. 

294.  Demonstratio  p.  I.  Hominem  ex spiritu sive  anima  et  cor- 
p  o  r  e  coalescere,  neque  ipsi  quos  impugnamus,  in  dubium  solent  vocare ; 
inutile  tamen  non  erit  paucis  id  comprobasse.   Probatur  autem 

1.  ex  Gen.  2,  7  (n.  296)  et  Ez.  37,  1  ss.,  ubi  legitur  hominis  genesis ; 

2.  ex  Eccles.  12,  7  (n.  282),  ubi  ejusdem  habes  analysim ; 

3.  ex  plurimis  Scripturae  testimoniis,  Matth.  19,  28 :  Nolite  timere 
eos,  qui  occidunt  corpus,  animam  autem  non  possunt  occidere:  sed  potius 
timete  eumy  qui  potest  et  animam  et  corpus  perdere  in  gehennam  ;  Tob.  4, 
3 ;  1.  Gor.  5, 3  ss. ;  7,  34:  Mulier  innupta  et  virgo  cogitat,  quae  Domini  sunt, 
ut  sit  sancta  corpore  et  spiritu  .•  Jac.  2,  26 :  Corpus  sine  spiritu  mortuum 
est;  Luc.  8,  55;  Matth.  16,  25  etc.  In  his  enim  a.  describitur  homo  coa- 
lescens  sive  ex  corpore  et  spiritu,  sive  ex  corpore  et  anima;  b.  mors  ut 
separatio  sive  spiritus  a  corpore,  sive  animae  a  corpore ;  et  c.  voces 
spiritus  et  animae  promiscue  adhibentur  ad  eandem  designandam  sub- 
stantiam,  si  de  homine  est  sermo,  quamvis  forte  ipsam  non  semper  se- 
cundum  eundem  designent  respectum.  Atqui  haec  non  solum  probant 
hominem  coalescere  ex  spiritu  sive  anima  et  corpore,  sed  etiam  eum  non 
componi  tribus  substantiis ;  secus  enim  tam  constans  loquendi  ratio  par- 
tim  falsa,  partim  manca  admodum  foret. 

4.  Simile  argumentum  ex  patrum  loquendi  ratione  colligi  potest. 
Sed  cum  modo  nemo  sit,  qui  hanc  crassam  tueatur  trichotomiam  affir- 
metque  hominem  tribus  constare  substantiis,  ad  alteram  thesis  partem 
magis  controversam  accedamus.  Interim  sufficiat  conc.  oecumenici  VIII. 
can.  11:  „Veteri  et  novo  Testamento  unam  animam,  rationalem  et  in- 
tellectualem,  habere  hominem  docente  et  omnibus  deiloquis  patribus  et 
magistris  Ecclesiae  eahdem  opinionem  asseverantibus :  quidam  .  .  .  de- 
venerunt  ut  duas  eum  habere  animas  impudenter  dogmatizare  .  .  .  per- 
tentent .  .  .  Itaque  sancta  haec  et  universalis  synodus  .  .  .  talis  impietatis 
inventores  et  patratores  et  his  similia  sentientes  magna  voce  anathemati- 
zat  etc.   Gf.  Tub.  Qtlschr.  1854  p.  1  ss. 

295.  Declaratio  p.  II.  et  III.  Jam  quaentur,  qualis  sit  habitus 
inter  animam  rationalem  et  corpus,  et  respondemus  de  fide  esse,  animam 
rationalem  esse  formam  corporis;  atque  ita  formam  corporis,  ut  sit 
principium  o  m  n  i  s  vitae,  sensus,  motus  corporis ;  quod  sine  errore  in 
fide  negari  nequit ;  ideoque  pariter  error  in  fide  erit,  praeter  animam  ra- 
tionalem  aliud  statuere  principium  vitae  animalis  et  vegetativae  ab  illa 

substantialiter  distinctum.  Sane  concilium  viennense  (in  Clementina 

de  summa  Trin.  et  fide  cath.  I,  1)  „doctrinam  omnem  seu  positionem  te- 

mere  asserentem  aut  vertentem  in  dubium,  quod  substantia  animae  ra- 

tionalis  seu  intellectivae  vere  ac  per  se  humani  corporis  non  sit  forma, 

velut  erroneam  ac  veritati  catholicae  inimicam fidei4"  rejicit,  et definit, 

„quod  quisquis  deinceps  asserere,  defendere  seu  tenere  pertinaciter  prae- 

sumpserit,  quod  anima  rationalis  seu  intellectiva  non  sit  forma  corporis 

humani  per  se  et  essentialiter,  tamquam  haereticus  sit  censendus." 

Quam  defmitionem  etiam  L e o  X.  in  conc.  lateranensi  V.  sess.  VIII. 

innovavit  atque  iterum  inculcavit  Pius  IX.  in  ep.  ad  card.  de  Geissel  15. 

Jun.  1857  contra  GiJntherum.  „Cum  igitur,  subjicit  conc.  coloniense 

c.  14,  secundum  conciliorum  decreta  anima  rationalis  vere  ac  per  se  sit 

corporis  forma,  et  cum  illorum  temporum  doctores  gravissimi  formam 

illud  dicant  principium,  quo  corpus  vivit,  sentimus,  movemur  et  intelli- 

gimus  .  .  .  dubium  esse  nequit,  e  conciliorum  mente  anima  rationali  a 

Deo  creata  ipsa  omnes  illas  vitae  nostrae  operationes  perfici,  eamque  esse 

veram,  per  se  atque  immediatam  corporis  formam."  Quibus  deinde  illam 

subjicitillationem,  quam  habes  in  ipsa  tbesis  enunciatione.  Quare  PiusIX. 

authentice  declarat  in  ep.  ad  episc.  wratislav.  30.  Apr.  1860:   „Senten- 

tiam,  quae  unum  in  homine  ponit  principium,  animam  scil.  rationalem, 

a  qua  corpus  quoque  et  motum  et  vitam  omnem  et  sensum  accipiat,  in 

Dei  Ecclesia  esse  communissimam  atque  doctoribus  plerisque  et  proba- 

tissimis  quidem  maxime  cum  Ecclesiae  dogmate  ita  videri  conjunctam  ut 

hujus  sit  legitima  solaque  vera  interpretatio,  nec  proinde  sine  errore  in 

fide  possit  negari." 

Dicitur  autem  anima  rationalis  forma  per  se,  ergo  neque  per  acci- 
dens,  neque  per  aliud.  Non  per  accidens,  quia  naturaliter  hanc  aptitudinem 
et  hoc  munus  habet,  ut  informando  corpus  sit  humanae  vitae  principium.  Non 
per  aliud,  quia  vita  hominis  propria  non  efficitur  per  aliquam  animammediam 
inter  corpus  et  spiritum,  quae  virtute  spiritus  moveatur  ac  regatur,  sed  so- 
lum  ab  anima  rationali  dependet ;  hinc  est  forma  immediate,  et  est  essen- 
tialiter,  tum  ex  parte  ipsius  animae,  quia  hoc  est  de  ejus  essentia,  ut  sit 
apta  corpori  informando,  tum  ex  parte  compositi  i.  e.  hominis,  quia  compositio 
hujusmodi  essentiale  est,  ut  corpore  tamquam  materia  et  anima  tamquam  for- 
ma  coalescat.  Quod  anima  rationalis  immediata  sit  corporis  forma  declarat 
etiam  Pius  IX.  1.  c.  rationem  reddens  damnationis  operum  Giintheri:  »Nosci- 
mus  iisdem  libris  laedi  catholicam  sententiam  ac  doctrinam  de  homine,  qui 
corpore  et  anima  ita  absolvatur,  ut  anima  eaque  rationalis  sit  vera,  per  se  at- 
que  immediata  corporis  forma.*  Huc  referri  potest  etiam  prop.  22  Eosmini 
reprobata  a  congr.  s.  Officii  14.  Dec.  1887:  »Non  est  cogitatu  impossibile 
divina  potentia  fieri  posse,  ut  a  corpore  animato  dividatur  anima  intellectiva, 
et  ipsum  adhuc  maneat  animale :  maneret  nempe  in  ipso  tamquam  basis  puri 
animalis  principium  animale,  quod  antea  in  eo  erat  velut  appendix.  «  Prop.  24: 
»Forma  substantialis  corporis  est  potius  effectus  animae  atque  interior  ter- 

minus  operationis  ipsius:  propterea  forma  substantialis  corporis  non  est  ipsa 
anima.«  —  Per  se  autem  jjatet  huic  doctrinae  catholicae  adversari  opiniones 
illorum,  qui  sive  cum  Malebranche  censent  in  conjunctione  animae  et  cor- 
poris  locum  habere  tantum  occasionalismum,  sive  cum  Leibnitio  h a r- 
moniam  quam  dicunt  praestabilitam.  Cf.  KL.  III,  2095.  Statui  tamen  ne- 
quit,  a  conc.  viennensi  definitum  esse,  animam  esse  formam  corporis  eo  sensu, 
ut  immediate  uniatur  materiae  primae  et  huic  tribuat  ipsam  formam  corporei- 
tatis :  ut  liquet  ex  interpretatione  Pii  IX.  et  ex  concilii  colon  verbis,  quae 
habes  in  textu.  Cf.  Palmieri  de  Deocreante  th.  26  cum  append.  pag.  769  ss. 
De  doctrina  s.  Thomae  cf.  Mazelladisp.  3  a.  6  §  2. 

296.  Demonstratio.  1.  Concilii  doctrina  probatur  ex  divinis  literis, 
praesertim  ex  Gen.  2,  7 :  Formavit  igitur  Dominus  Deus  hominem  de  limo 
terrae}  et  inspiravit  in  faciem  ejus  spiraculum  vitae  et  factus  est  homo  in 
animam  viventem.  Hic  duplicis  tantum  fit  mentio  elementi,  limi  et  spira- 
culi  vitae.  Atqui  nomine  spiraculi  vitae  intelligi  debet  (immediate  vel 
saltem  mediate)  anima  rationalis,  ut  patet  ex  Eccles.  12,  7  (n.  282),  et 
quia  alioquin  praecipui  elementi  naturae  humanae  nulla  facta  fuisset  men- 
tio,  quod  improbabile  est,  cum  describatur  hominis  creatio ;  huic  vero 
adscribitur  o  m  n  i  s  vita,  ut  patet  tum  ex  nomine,  tum  ex  effectu,  nam  in- 
spiratione  hujus  spiraculi  vitae  factus  est  limus,  omni  plane  vita  adhuc 
carens,  animal  vivens.  Ergo  anima  rationalis  principium  est  etiam  vitae 
animalis  et  yegetativae. 

Quod  si  quis  contendat,  nomine  spiraculi  vitae  esse  intelligendam  vitam, 
adeo  ut  sensus  sit,  Deum  donasse  limum  illum  vita,  non  eliditur  argumen- 
tum.  Nam  spiraculum  vitae  si  immediate  significat  vitam,  mediate  saltem 
significat  principium  vitae:  quod  identificari  cum  anima  rationali  satis  patet 
ex  duplici  ratione  supra  allata.  Neque  etiam  ullo  modo  probabile  est,  verbis 
inspiravit  spiraculum  vitae  significari  simul  infusionem  animae  rationalis  et 
principii  vitae  sensitivae  ab  anima  rationali  substantialiter  distincti:  praeser- 
tim  cum  ex  hypothesi  adversariorum  principium  vitae  sensitivae  non  tam  ab 
extra  infundatur,  quam  potius  ex  corporis  veluti  fundo  et  visceribus  emergat, 
a  quo  substantialiter  non  distinguitur.  Cum  ergo  anima  rationalis  sit  prin- 
cipium  omnis  vitae,  explicatur  usus  loquendi  s.  Scripturae,  quo  promiscue 
adhibentur,  cum  de  homine  est  sermo,  voces  animae  et  spiritus7  quod  scil. 
anima  rationalis,  ideoque  spiritualis,  et  principium  vitae  sensivitae  atque  ani- 
mans  corpus  substantia  unum  sunt  atque  idem;  secus  enim  promiscuus  usus 
non  esset  legitimus,  ut  probant  ipsofacto  adversarii,  qui  sedulo  ab  eo  abstinent. 

2.  Probatur  doctrina  catholica  luculento  traditionis  suffragio.  Huc 
pertinet  a.  promiscuus  vocum  spiritus  et  animae  usus,  qui  frequentius  ad- 
huc  apud  patres  obtinet;  huc  faciunt  b.  animae  humanae  definitiones  vel 
descriptiones,  quae  apud  eos  occurrunt:  nam  inter  illius  proprietates  re- 
censent  virtutem  vivificandi,  animandi  corpus. 

Ita  a  Jo.  D  a  m  a  s  c  e  n  o  F.  C.  II,  1 2  anima  definitur  >  vivens,  simplex  et 
incorporea  substantia  .  .  .  immortalis,  rationis  et  intelligentiae  particeps,  or- 

ganis  insiructo  utens  corpore,  cui  vitam,  imcrementum,  sensum  et  gignendi 
vim  tribuat,  non  aliam  a  se  sejunctam  mentem  habens:  mens  quippe  nihil 
aliud  est  quam  subtilissima  ipsius  pars  (i.  e.  virtus,  facultas)  .  .  .  arbitrii  li- 
bertate  volendique  et  agendi  facultate  praedita. «  Ita  Cassiodorus  de anima 
c.  2 :  »  Anima  hominis,  ut  veracium  doctorum  consentit  auctoritas,  est  a  Deo 
creata  spiritalis  propriaque  substantia,  sui  corporis  vivificatrix,  rationalis  qui- 
dem  et  immortalis,  sed  in  bonum  malumque  convertibilis. « 

Accedunt  c.  plura  diserta  testimonia,  quibus  patres  animae  rationali 
ut  principio  adscribunt  omnem  corporis  vitam. 

Ita  Irenaeus  II  c.  33  n.  4:  »Non  enim  fortius  est  corpus  quam  anima, 
quod  quidem  ab  illa  spiratur  et  vivificatur  et  augetur  et  articulatur,  sed  anima 
possidet  et  principatur  corpori  .  .  .  (Anima)  non  amittit  in  totum  suas  virtu- 
tes,  sed  quasi  vitam  participans  corpori,  ipsa  vivere  non  cessat.*  Clarissime 
adversariorum  errorem  proscribit  Gennadius  de  eccl.  dogm.  c.  15:  »Neque 
duas  animas  dicimus  in  uno  homine,  sicut  Jacobus  et  alii  syrorum  disputato- 
res  scribunt,  unam  animalem,  qua  animetur  corpus  et  (quae)  immixta  sit  san- 
guini,  et  alteram  spiritalem,  quae  rationem  ministret :  sed  dicimus,  unam  esse 
eandemque  animam  in  homine,  quae  et  corpus  sua  societate  vivificet,  et  semet- 
ipsam  sua  ratione  disponat,  habens  in  se  libertatem  arbitrii,  ut  in  suae  sub- 
stantiae  eligat  cogitatione,  quod  vult.« 

Huc  d.  plura  spectant  testimonia  admodum  authentica,  in  quibus 
de  incarnatione  sermo  est.  Ita  in  concilio  oecumenico  V.  can.  4  de- 
cernitur  admittendam  esse  unionem  Dei  Verbi  Tcpoc  aapxa  £<j)D)(a)fji£V7)v 
ty»Xil  ^TWft  %at  vospa ;  et  iterum  can.  8  contra  Origenem.  Leo  I.  in  ce- 
leberrima  ep.  ad  Flavianum  c.  2:  ,,Verbum  caro  factum  est  et  habitavit 
in  nobis :  h.  e.  in  ea  carne,  quam  assumpsit  ex  homine  et  quam  spiritu 
vitae  rationalis  animavit." 

Cyrillus  al.  ep.  46:  »Quid  enim  est  aliud  humanitatis  natura,  nisi 
oap£  i^o^wjJLSVY]  voepd)??*  ep.  2  ad  Nestorium.  —  Efficacia  sunt  etiam  Theo- 
doreti  adversus  apollinaristas  de  Provid.  or.  1  verba:  »Rursus  alii  carnem, 
quae  assumpta  est  (a  Verbo),  animatam  vocant,  interim  vero  rationalem  et  in- 
tellectivam  in  eo  fuisse  animam  negant,  suam  fortasse  propriam  insaniam 
hujus  opinionis  suae  argumentum  habentes.  Nos  vero  hominis  animam  nullam 
praeter  eam,  quae  et  rationalis  sit,  novimus.*  —  Damascenus  F.  0.  III,  2 
ter  inculcat  Verbum  assumpsisse  aapxa  e(J>i>)(a)^evY]V  ^XXi  ^07^*8  T£  %ai  V0£P^- 
Cf.  3imilia  ib.  c.  7 ;  de  recta  sent  n.  2;  contra  jacob.  n.  28;  in  concilii  VI. 
act.  VI;  et  conc.  lateranesis  sub  Martino  I.  (a.  649)  can.  2. 

3.  Gonfirmatur  doctrina  catholica  ipsa  experientia  eaque  duplici. 
Experimur  enim  a.  unum  idemque  plane  subjectum,  quod  alias  atque 
alias  experitur  sensationes  actusque  sensitivi  appetitus  elicit,  etiam  intel- 
ligere,  ratiocinari  ac  velle.  Atqui  conscieutia  identitatis  in  hypothesi  dua- 
rum  animarum,  quarum  una  intelligit,  altera  sentit,  utraque  vero  suam 
conscientiam  habet,  explicari  nullatenus  potest.  Anima  enim  sibi  con- 
scia  esse  nequit,  nisi  earum  operationum,  quas  ipsa  elicit.  Si  ergo  duplex 

esset  anima,  duplex  esset  etiam  conscientia,  non  una  eademque.  Pro- 
vocat  Ib.  s.  Thomas  ad  alterum  factum,  quod  ita  enunciat  c.  gentes  II, 
58 :  „Diversae  vires,  quae  non  radicantur  in  uno  principio,  non  impediunt 
se  invicem  in  agendo,  nisi  forte  earum  actiones  essent  contrariae ;  quod 
in  proposito  non  contingit.  Videmus  autem,  quod  diversae  operationes 
animae  impediunt  se,  cum  enim  una  est  intensa,  altera  remittitur.  Opor- 
tet  igitur  quod  istae  actiones  et  vires,  quae  sunt  earumproximaprincipia 
reducantur  in  unum  principium."   Gf.  1.  q.  76  a.  3. 

297.  Neque  juvat  adversarios  provocaread  luctam  illam  internam,  quam 
in  nobis  inter  vires  inferiores  atque  partem  rationalem  experimur.  Sicut  enim 
una  eademque  mens  trahi  potest  oppositis  argumentis  in  assensum  vel  dis- 
sensum ;  sicut  voluntas  diversis  motivis  ad  volitiones  contrarias,  unde  et  in 
ipsa  mente  vel  voluntate  rationali  quandam  subinde  experimur  luctam:  ita 
poterit  una  eademque  anima  bono  rationis  et  bono  sensibili  in  diversas  trahi 
partes  pro  duplici  ordine  facultatum,  quibus  est  instructa;  imo  haec  lucta 
probat  animae  rationalis  et  principii  vitae  sensitivae  identitatem,  cum  idem 
omnino  subjectum,  eadem  plane  anima  has  contrarias  experiatur  inclinationes ; 
neque  in  adversariorum  hypothesi  minuuntur  difficultates  psychologicae,  quin 
potius  augentur.  Ad  haec  C.  nulla  est  necessitas  admittendi  duplex  principium 
vitae,  cum  omnia  phaenomena  duplicis  vitae  ih  homine  satis  bene  explicentur, 
imo  simplicius  et  facilius,  admissa  una  substantia,  duplici  facultatum  ordine 
instructa.  Quare  praeter  rationem  sufficientem  duplex  substantialiter  distin- 
ctum  vitae  principium  in  homine  statuitur.  Praeterea  d.  sanae  philosophiae 
non  facile  suadebitur,  esse  in  homine  substantiam  spiritualem  per  tot  annos 
omni  prorsus  activitate  destitutam ;  si  enim  anima  rationalis"  ipsa  non  est  quae 
vivificet  corpus,jam  quidfaciat  in  corpore,  donec  rationis  usus  incipiat,  plane 
ignoratur.  Cf.  Katschthaler,  Zwei  Thesen  fiir  das  allgemeine  Concil  be- 
leuchtet,  qui  erudite  doctrinam  catholiam  propugnat:  Scheeben§  149; 
Kleutgen  Philos.  der  Vorz.  II  disp.  8  c.  1  ss. 

298.  Scholion.  Exceptionibus  occurritur.  —  Ad  explicanda  plura  Sci- 
pturae  patrumque  testimonia,  ad  quae  alterius  theoriae  patroni  provocant, 
notari  debet,  vocem  spiritus  esse  multiplicis  potestatis.  Designare  enim  potest 
vel  ipsam  animam  rationalem,  ut  cum  de  Christo  moriente  dicitur  eum  emi- 
sisse  spiritum ;  vel  animam,  sed  secundum  nobiliores  ejus  facultates,  quatenus 
intelligendi volendique  vi  est praedita ;  unde  Augustinus  passim  notat  ut 
de  anima  et  ejus  orig.  IV.  22  n.  36  ss,  »proprie  dici  spiritum  non  universam 
animam,  sed  aliquid  ipsius.*  Si  ita  distinguitur  spiritus  ab  anima,  nomine 
spiritus  intelligitur  anima,  quatenus  est  principium  vitae  rationalis ;  nomine 
autem  animae  eadem  substantia,  quatenus  animat,  informat  corpus,  principium 
est  vitae  sensitivae  et  vegetativae.  Nomine  spiritus  saepe  etiam  designantur 
charismata  s.  Spiritus,  quatenus  sunt  principium  vitae  supernaturalis ;  vel  ipse 
Spiritus  s.  justos  tamquam  templa  sua  inhabitans,  regens,  fovens.  Jam  vero 
una  ex  tribus  posterioribus  significationibus  admissa,  quaedam  si  vis  tricho- 
tomia  vere  legitimeque  potest  concedi,  eaque  apte  omnia,  quae  opponi  solent, 
Scripturae  et  patrum  eftata  explicantur,  ut  1  Cor.  2,  14  s. :  Animalis  homo 
non  percipit  ea,  quae  sunt  Spiritus  Dei  .  .  .  Spiritualis  autem  judicat  omnia ; 
Hebr.  4,12:    Vivus  est  enim  sermo  Dei  et  efficaoc  et  penetrabilior  omni  gladio 

anicipiti :  et  pertingens  usque  ad  divisionem  animae  ac  spiritus,  compagum  quo- 
que  ac  medullarumy  et  discretor  cogitationum  et  intentionum  cordis.  Hic  verbo 
Dei  tribuitur  suruma  efficacia  adeo  penetrabilis,  ut  vel  spiritum  possit  divi- 
dere  ab  anima.  Si  autem  spiritus  ab  anima  esset  substantialiter  distinctus, 
unius  ab  altero  separatio  non  adeo  commendaret  efficaciam  verbi,  quae  mul- 
•tum  extollitur,  si  possit  animam  in  se  simplicem  a  se  ipsa  propemodum  divi- 
dere,  quatenus  efticit,  ut  pars  animae  superior,  ratio  et  voluntas,  non  sequatur 
partem  inferiorem,  sed  huic  strenue  resistat.  Ineptum  vero  est,  ex  eo,  quod 
subinde  spiritus  ab  anima  distinguitur,  statim  inferre  discrimen  substan- 
tiale.  Longe  enim  frequentius  a  corpore  distinguitur,  et  tamen  secundum 
giintherianos  anima  substantialiter  a  spiritu  distincta  non  distinguitur 
substantialiter  a  corpore.  —  Dan  3,  86:  Benedicite  spiritus  et  animae  justo- 
rum  Domino.  His  non  necessario  significantur  duo  subjecta  substantia- 
liter  distincta,  sicut  nec  v.  87  cumdicitur:  Benedicite  sancti  et  humiles  corde 
Domino  ;  vel  cum  Tobias  dicit  13,  9 :  Ego  autem  et  anima  mea  in  eo  laetabi- 
bimur.  Cf.  etiam  Matth.  22,  37;  Luc.  10,  27  ;  1.  Cor.  14,  15.  —  Ita  expli- 
care  licet  1  Thess.  5,  23:  Ipse  autem  Deus  pacis  sanctificet  vos  per  omnia,  ut 
integer  spiritus  vester  et  anima  et  corpus  sine  querela  in  adventu  D.  N.  J.  Christi 
servetur;  quo  in  loco  nomine  spiritus  vel  intelligitur  ipsa  anima,  quatenus 
est  rationalis,  vel  cum  Hieronymo  ep.  120  q.  12:  »Nos  autem  in  prae- 
senti  loco  spiritum  qui  cum  anima  et  corpore  integer  conservatur,  non  sub- 
stantiam  Spiritus  s.,  quae  non  potest  interire,  sed  gratias  ejus  donationesque 
accipimus,  quae  nostra  vel  virtute  vel  vitio  et  accenduntur  et  exstinguuntur 
in  nobis. « 

299.  Ita  facile  etiam  explicantur  varia  Irenaei  effata  V,  6  ss.,  ad  quae 
trichotomiae  patroni  provocant ;  nomine  enim  spiritus  intelligit  vel  ipsum  Spi- 
ritum  s.,  vel  saltem  ejus  charismata,  ut  cum  scribit  n.  1 :  » Anima  autem  et 
spiritus  pars  hominis  esse  possunt,  homo  autem  nequaquam :  perfectus  autem 
homo  commixtio  et  adunitio  est  animae  assumentis  Spiritum  Patris  et  admix- 
tae  ei  carni,  quae  est  plasmata  secundum  imaginem  Dei«  etc.  Nomine  spi- 
ritus  eum  revera  intelligere  Spiritum  s.  vel  ejus  charismata,  non  aliquam  sub- 
stantiam  naturae  humanae  essentialem,  patet  a.  ex  appositis,  vocat  enim  eum 
passim  Spiritum  Dei,  Spiritum  Patris ;  Tb.  quia  illum  eum  esse  dicit,  de  qno 
sermo  est  1.  Cor.  2,  et  quo  repletus  Paulus  variis  loquebatur  linguis  et  sa- 
pientiam  inter  perfectos ;  quia  C.  eum  dicit  in  nos  effundi,  a  nobis  participari, 
habitare  in  nobis  nosque  esse  ejus  templum  secundum  Paulum  1.  Cor.  3,  16; 
eum  esse  pignus,  in  quo  clamamus  Abba,  pater  Eph.  1,  13  s.;  Rom.  8,  15  ; 
quem  d.  homines  carnales  non  habent,  sed  taatum  justi  etc. 

300.  TheSlS  CXXVII.  Inter  praerogativas,  quibus  homo  eoc- 
cellit,  ea  quoque  recenseri  debet,  quod  ad  imaginem  et  similitudinem 
Dei  est  creatus, 

Demonstratio.  Hominem  ad  imaginem  et  similitudinem  Dei  esse 
creatum,  passim  docent  ss.  literae,  ut  Gen.  1,  26 :  Faciamus  hominem  ad 
imaginem  et  similitudinem  nostram  .  .  .  Et  creavit  Deus  hominem  ad 
imaginem  suam:  ad  imaginem  Dei  creavit  illum:  masculum  et  feminam 
creavit  eos.  Quo  autem  accuratius  hanc  praerogativam  explicemus,  aliquot 
quaestiones  propositionesque  statuemus. 

301.  1.  Quaeritur,  num  qua  sit  dijferentia  inter  imaginem  et  similitu- 
dinem.  Kesp.:  Etsi  patres  subinde  inter  imaginem  et  similitudinem  distin- 
guunt,  tamen  secundum  Scritpuras  non  videtur  esse  discrimen;  nam  promi- 
scue  dicunt  modo  hominem  ad  imaginem  Dei,  modo  ad  similtudiuem,  modo 
ad  imaginein  et  similitudiuem  esse  creatum.  Cf.  Gen.  1,  27  ;  5,  1.  3  ;  9,  6 ;  Eccli. 
17,  1;  Col.  3,  10;  Jac.  3,  9.  Quare  illorum  verborum  sensus  est,  hominem 
factum  esse  ad  imaginem  similem.  Hinc  Sap.  2,  23  dicitur:  Quoniam  Deus 
creavit  hominem  inexterminabilem,  et  ad  imaginem  similitudinis  suae  fecit  illum. 

2.  Quaeritur,  possitne  homo  dici  imago  Dei.  Patres  nonnulli  dubitarunt 
volueruntque  propter  similitudinis  imperfectionem  hominem  tantum  dici  ad 
imaginem  Dei  secundum  verba  Moysis.  Quamvis  vero  solus  Filius  sit  perfecta 
Dei  imago  multumque  deficiat  homo  a  Dei  similitudine,  dicitamen  ipsepotest 
et  dicitur  etiam  imago  Dei  1.  Cor.  ll,  7. 

3.  Quaeritur,  num  omnes  homines  sint  facti  ad  Dei  imaginem.  Dubitandi 
occasionem  praebet  Paulus  1.  c.  scribens:  Vir  quidem  non  debet  velare  caput 
suum,  quoniam  imago  et  gloria  Dei  est :  mulier  autem  gloria  viri  est.  Verum 
omnino  tenendum  est,  omnes  homines,  ideoque  etiam  mulieres,  esse  ad 
Dei  similitudinem  factos,  ut  patet  implicite  ex  eo,  quod  homo  illimitate,  sim- 
pliciter  dicitur  factus  ad  imaginem  Dei,  ergo  omnis ;  explicite  vero  ex  G-en.  1,27 
supra  allato.  Ex  verbis  Pauli  sequitur  tantum,  imaginis  rationem  in  viro  eminere. 
^Dicendum,  inquit  s.  Thomas  1.  q.  93  a.  4  ad  1,  quod  tam  in  viro  quam  in 
muliere  invenitur  Dei  imago,  quantum  ad  id,  in  quo  principaliter  ratio  imaginis 
consistit,  scil.  quantum  ad  intellectualem  naturam..,  Sed  quantum  adaliquid 
secundarium  imago  Dei  invenitur  in  viro,  secundum  quod  non  invenitur  in  mu- 
liere.  Nam  vir  est  principium  mulieris  et  finis,  sicut  Deus  est  principium  et 
finis  totius  creaturae.  *  Quibus  addatur,  etiam  ratione  d  o  m  i  n  i  i,  quo  se  ma- 
nifestat  imaginis  dignitas  (n.  303  c),  imaginis  praerogativam  eminere  in  viro. 

4.  Quaeritur,  secundum  quam  perfectionem  vel  proprietatem  homo  dicatur 
factus  ad  imaginem  Dei.  Hominem  esse  secundum  c  o  r  p  u  s  factum  ad  imagi- 
nem  Dei  error  fuit  anthropomorphitarum,  qui  refutatione  non  indiget, 
cum  ostenderimus  Deum  esse  spiritum  purissimum.  Notari  tamen  debet,  non 
defuisse  scriptores,  qui  censuerint,  primum  hominem  efformatum  fuisse  ad 
imaginem  Christi  futuri.  Cui  sententiae  patrocinatur  Tertullianusn. 
287  et  de  resur.  carnis  c.  6:  »Ita  limus  ille  jam  tunc  imaginem  induens 
Christi  futuri  in  carne  non  tantum  Dei  opus  erat,  sed  etiam  pignus.*  Cf.  s. 
Hildegardis  in  1.  div.  operum  p.  2  vis.  5  n.  43.  Sed  haec  opinio  conciliari 
nequit  cum  verbis  ad  imaginem  nostram.  Quare  omnimo  tenendum  est,  ho- 
minem  secundum  animam  esse  Dei  imaginem, quod  unanimiter patres  tuen- 
tur  et  statutum  est  in  conc.  tusiaco  a.  860  (Hard  V,  512.  513).. 

302.  Si  vero  accuratius  inquirimus,  in  quo  consistat  haec  imaginis  ratio, 
patres  in  diversa  abire  videntur.  Alii  enim  eam  constituunt  in  simplicitate 
vel  spiritualitate,  vel  immortalitate ;  alii  in  intelligendi  vi,  alii  in  libertate, 
qua  homo  est  suorum  actuum  dominus.  Ita  illam  describit  Ambrosius 
Hexaem.  VI,  8  :  >  Non  ergo  caro  potest  esse  ad  imaginem  Dei,  sed  anima  nostra, 
quae  libera  est,  et  diffusis  cogitationibus  atque  consiliis  huc  atque  illuc  va- 
gatur,  quae  considerando  spectat  omnia.  Ecce  nunc  sumus  in  Italia  et  cogi- 
tamus  ea,  quae  ad  orientales  aut  occidentales  partes  spectare  videntur,  et  cum 
illis  versari  videmur,  qui  in  Perside  sunt  constituti,  et  illos  videmus,  qui 
degunt  in  Africa  etc.  Ea  igitur  est  ad  imaginem  Dei,  quae  non  corporeo  aesti- 

matur,  sed  mentis  vigore ;  quae  absentes  videt,  transmarina  visu  obit,  per- 
currit  aspectu,  scrutatur  abdita,  huc  atque  illuc  uno  momento  sensus  suos 
per  totius  orbis  fines  et  mundi  secreta  circumfert. «  —  Gennadius  CP. 
(t  47 1)  fragm.  in  Gen.  1,  26:  »Ita  Deum,  ait,  agnosco  cuncta  providere  exeo, 
quod  ipse  plura  provideo:  immensum  esse  et  omnibus  praesentem  esse,  quia 
vel  perexigua  mente  ubicunque  voluero  adsum;  rerum  omnium  regem,  quod 
ipse  nonnullis  dominor  et  impero ;  judicem  incorruptum  quia  et  mihi  hoc  com- 
petit ;  omnibus  invisibilem  et  immortalem,  quia  et  mihi  immortalis  anima ; 
creatorem  et  conditorem,  quia  ipse  quaedam  condere  valeo.  Alia  sunt  insuper 
innumera,  quae  nostram  cum  archetypo  similitudinem,  quoad  fieri  potest,  de- 
clarant.*  =  Et  Tertullianus  adv.  Marc.  II,  5:  »Liberumet  suiarbitrii  et 
suae  potestatis  invenio  hominem  a  Deo  institutum,  nullam  magis  imaginem 
et  similitudinem  Dei  in  illo  animadvertens,  quam  ejusdmodi  status  formam. 
Neque  enim  facie  et  corporalibus  lineis  tam  variis  in  genere  humano  ad  uni- 
formem  Deum  expressus  est;  sed  in  ea  substantia,  quam  ab  ipso  Deo  traxit, 
i.  e.  animae  ad  formam  Dei  respondentis  et  arbitrii  sui  libertate  et  potestate 
signatus  est. «  —  Alii  patres  reperiunt  rationem  imaginis  in  praerogativis  na- 
turalibus,  similitudinis  in  gratia.  Alii  imaginis  dignitatem  cernunt  in  dominio 
quo  homo  potitur  in  universa,  et  ratione  cujus  vices  quasi  gerit  Dei  invisibilis 
in  terris ;  alii  eam  collocant  in  virtutum  exercitio,  quo  Deum  imitamur  eique 
similes  redimur.  Cf.  Petavius  deopificio  6  dierum  c.  4  s. ;  Casini  in  opusc. 
Quid  est  homo  ?  a.  1  §  2. 

303.  Verum  variae  hae  opiniones  facile  conciliari  possunt,  se  enim 
mutuo  expoliunt,  perficiunt,  complent,  et  ita  unam  constituunt  senten- 
tiam  plenam.  Distinguatur  scil.  inter  imaginis  essentiam,  perfe- 
ctionem,  manifestationem  seu  splendorem,  quo  se  imago  prodit, 
et  omnia  facile  in  harmoniam  revocantur.  Si  enim  quaeritur  a.  ima- 
ginis  e  s  s  e  n  t  i  a,  ea  continetur  ipsa  perfectionum  summa,  quibus  homo 
bruta  praecellit,  seu  in  ejus  rationalitate ;  nam  eo  certo  continetur,  quo 
a  brutis  essentialiter  distinguitur  et  magis  ad  Deum  accedit;  hoc  autem 
est  ratio  cum  hujus  consectariis  immortalitate,  libertate  etc.  Hinc  A  u- 
gustinusin  Joan.  tr.  3  n.  4:  „Non  distas  a  pecore  nisi  intellectu:  noli 
aliunde  gloriari.  De  viribus  praesumis  ?  a  bestiis  vinceris ;  de  velocitate 
praesumis  ?  a  muscis  vinceris ;  de  pulchritudine  praesumis  ?  quanta  pul- 
chritudo  est  in  pennis  pavonis  ?  Unde  ergo  melior  es  ?  ex  imagine  Dei. 
Ubi  imago  Dei  ?  in  mente,  in  intellectu !" 

b.  Imaginis  autem  major  minorve  potest  esse  perfectio.  Ad  rem 
Bellarminus  de  amiss.  gr.  et  statu  pecc.  V,  3  n.  23:  „Sciendum  est 
imaginem  Dei  tribus  modis  considerari  posse:  secundum  naturam,  se- 
cundum  h  a  b  i  t  u  m  et  secundum  a  c  t  u  m,  ex  quibus  secundus  et  tertius 
modus  nil  aliud  sunt,  quam  perfectiones  imaginis  primo  modo  consideratae. 
Nam  quemadmodum  imago  depicta,  si  solum  sit  lineis  adumbrata,  vera 
erit  imago,  sed  rudis ;  si  addantur  colores,  reddetur  perfectior ;  si  expri- 
mantur  venae,  musculi  et  minutissimae  quaeque  partes,  perfectissima 

quoque  judicabitur :  sic  etiam  substantia  animae  rationalis  imagoDeiest, 
sed  addito  habitu  gratiae  et  sapientiae  perficitur  et  ornatur;  cum  vero 
actu  cognoscit  et  diligit,  perfectissima  et  ornatissima  est.u  Idem  docent 
patres,  cum  inter  imaginem  et  similitudinem  discernentes  statuunt,  ho- 
minem  ratione  animae  rationalis  esse  Dei  imaginem ;  hanc  vero  imagi- 
nem  ornari,  perfici  similitudine  speciali,  quam  conciliant  gratia  et  virtutes, 
virtutumque  in  primis  exercitium. 

Patrum  sententiam  bene  expressit  auctor  commentarii  in  Genesin,  qui 
E  u  c  h  e  r  i  o  lugdunensi  tribui  solet,  scribens  1.  1 : ,  » Inter  similitudinem  et 
imaginem  hoc  interest:  Imago  Dei  omnium,  similitudo  paucorum.  Haec  nam- 
que  imago  Dei  ab  excellentia  divinae  similitudinis  distat,  quod  imago  Dei 
anima  peccatrix  esse  non  desinit:  ad  Dei  autem  similitudinem,  nisi  anima 
sancta  fuerit,  non  pervenit ;  quia  illa  anima  creata  est  per  naturam,  hac  dabitur 
consummari  per  gratiam.*  Quare  s.  Thomas  1.  p.  q.  93  a.  4  cum  glossatri- 
plicem  distinguit  imaginem,  scil.  naturae,  gratiae  et  gloriae;  in  gloria 
enim  imago  Dei  in  homine  omnibus  numeris  erit  absoluta :  de  qua  cf.  L  e  s- 
sius  de  summo  bono  II,  16.  Hinc  corollarii  instar  sequitur,  duplicem  in  ho- 
mine  distingui  posse  imaginem,  naturalem  alteram  seu  essentialem  et  in- 
delebilem;  alteram  vero  supernaturalem,  quae  acquiri,  perfici,  sed  et 
obscurari  atque  amitti  possit.  Quapropter  Augustinus:  » Ipsa  imago  Dei, 
inquit  de  spir.  et  lit.  n.  48,  renovatur  in  mente  credentium  per  Testamentum 
novum,  quam  non  penitus  impietas  aboleverat:  nam  remanserat  utique  id, 
quod  anima  "hominis  nisi  rationalis  esse  non  potest.* 

C.  Imaginis,  quae  in  homine  cernitur,  signum  aliquod,  manifestatio, 
splendor  et  velut  quaedam  actuatio  continetur  illo  dominio,  quo  in  creata  po- 
titur.  Factus  est  enim  ad  imaginem  Dei  Gen.  1,  26,  ut  illis  praesit  loco  veluti 
Dei  atque  vicaria  potestate.  Ideoque  plures  patres  imaginis  rationem  in  dominio 
quoque  reperiunt.  Ita  ex.  gr.  G-regorius  nyss.  de opific. hom. c. 4 :  »Animus 
quidem  regiam  excelsamque  dignitatem  suam  longe  ab  humilitate  privata  se- 
junctam  in  eo  declarat,  quod  dominum  neminem  agnoscit,  et  suo  ex  arbitrio 
agit  omnia,  meroque  et  summo  imperio,  ut  ipsi  libet,  semet  gubernat.  Nai 
cui  tandem  hoc  convenit  sinon  regi?  Praetereahominemnaturaedivinae,  cujus 
omnia  parent  imperio,  imaginem  esse,  nil  esse  aliud  putandum  est,  quam  regium 
ei  decus  in  ipsa  creatione  tributum  esse. «    Cf.  Theodoretus  q.  20  in  Gen. 

304.  Si  quaeritur  5.  prototypon,  ad  cujus  similitudinem  factus  est 
homo,  dicimus,  illud  esse  Deum  unum  et  trinum.  Audivimus  enim  hominem 
esse  ad  Dei  imaginem  secundum  animam  et  quidem  propter  rationem  hujus- 
que  praerogativas.  Atqui  ratione  assimilatur  homo  Deo  quatenus  est  unus. 
Ex  doctrina  tamen  patrum  homo  in  se  refert  vestigia  et  imaginem  Dei  etiam 
quatenus  est  trinus ;  ideoque  cum  Augustino  de  Trin.  11.  8  ss.  libenter 
Trinitatis  mysterium  ex  anima  quadamtenus  saltem  illustrare  nituntur  (l  84 10). 
Quare  etiam  s.  Thomas  docet  1.  q.  45  a.  7:  » Processiones  divinarum  perso- 
narum  attenduntur  secundum  actus  intellectus  et  voluntatis  .  .  .  nam  Filius 
procedit  ut  verbum  intellectus:  Spiritus  s.  ut  amor  voluntatis.  In  creaturis 
igitur  rationalibus,  in  quibus  est  intellectus  et  voluntas,  invenitur  repraesen- 
tatio  Trinitatis  per  modum  imaginis,  in  quantum  in  eis  invenitur  verbum  con- 
ceptum  et  amor  procedens.«    Cf.  c.  gentes  IV,  26. 

6.  Quaeritur  num  imaginis  praerogativa  in  anima  residens  in  ipsum  quo- 
dam  modo  redundet  corpus.  Resp.  cum  patribus  affirmative,  praesertim  si  ad 
imaginis  rationem  spectet  hominis  in  universa  dominium.  Creaturae  enim  vi- 
sibiles  quam  plurimae  in  corporis  immediate  cedunt  obsequium  et  utilitatem, 
et  anima  per  corpus  exserit  dominium  suum ;  quare  regius  quidam  character 
impressus  est  homini  etiam  secundum  corpus,  ut  significat  Augustinus 
scribens  de  Gen.  ad  lit.  VI,  12:  »Quid  habet  homo  excellentius  in  hac  re,  nisi 
quod  ipse  ad  imaginem  Dei  creatus  est?  Nec  tamen  hoc  secundum  corpus, 
sed  secundum  intellectum  mentis  .  .  .  Quamquam  et  in  ipso  corpore  habeat 
quandam  proprietatem,  quae  hoc  indicet,  quod  erecta  statura  factus  est. «  Bene 
vero  notat  Petavius,  formam  corporis  non  habere  quidem  rationem  ima- 
ginis,  sed  esse  veluti  signum  et  documentum  imaginis  Dei  in  homine. 

7.  Denique  quaeritur,  num  angeli  quoque  ad  imaginem  Dei  sintfacti.  Cui 
quaestioni  affirmative  est  respondendum,  cum  ipsi  etiam  sint  substantiae  spiri- 
tuales,  gratiae  donis  ornati gloriaque  coelesti beati.  Cf.  Thomas  in  2.  dist.  16 
q.  1  a.  3.  Idcirco  autem  haec  praerogativa  speciatim  in  divinis  literis  et  a 
patribus  de  homine  praedicatur,  quod  in  eo  magis  est  admiranda,  cum  sit  cor- 
pore  mortali,  quod  aggravat  animam,  praeditus  et  admodum  fragilis.  Alias 
rationes  addit  Scheeben,  juxta  quem  anima  secundum  quid  plenius  Deum 
repraesentat  quam  angeli:  scil.  a.  ratione  informationis  corporis,  qua  vi- 
vificam  Dei  in  omnibus  praesentiam  imitatur;  1).  ratione  corporis,  quo 
quadamtenus  animae  dignitas  et  praestantia  manifestatur,  sicut  universitate 
rerum  manifestantur  perfectiones  et  divitiae  divinae ;  c.  ratione  d  o  m  i  n  i  i, 
quod  mediante  corpore  et  ratione  corporis  magisexercetinmundum  visibilem, 
cujus  homo  est  centrum,  scopus  et  caput,  et  in  quo  est  visibilis  Dei  vicarius, 
cui  rerum  universitas  obsequi  et  inservire  debet.  Cf.  n.  204.  288.  303c.  Cf. 
Jeiler  KL.  IV,  64  ss. ;  Scheeben  §  146  s. 

305.  Scliolion  practicum.  I.  Cum  haud  pauci  patres  homilias  ha- 
buerint  de  cosmogonia  mosaica,  ut  Basilius,  Ambrosius,  Glregorius 
nyssenus  etc.  licebit  et  nobis  in  spiritualem  fidelium  utilitatem  narrationem 
illam  considerare  ut  typum  renovationis  seu  recreationis  hominis  per  gratiam, 
sicut  id  praestitimus  t.  III  n.  2  in  annot. 

306.  II.  Argumentum  utilis  concionis  tibi  praebent  ea,  quae  diximus  de 
imagine  Dei  in  homine.    Hinc  enim 

1.  discimus  quanta  sit  praestantia  hominis,  dummodo  haec  attendas 
similitudinis  momenta :  a.  sicut  Deus  ratione  suae  immensitatis  ubique  est  et 
esse  potest:  ita  homo  vi  cogitandi  ubique  esse  potest;  sicut  b.  Deus  ratione 
suae  perfectionis  omne  esse  possidet:  ita  homo  virtute  sua  cognoscitiva  qua- 
damtenus  omnia  fit:  eatenus  enim  cognoscit,  quatenns  objecti  cogniti  in  se 
exprimit  similitudinem.  Sicut  c.  Deus  ratione  suae  libertatis  est  dominus 
suarum  operationum  et  creaturarum,  ita  et  homini  multiplex  competit  ratione 
libertatis  dominium  in  res  creatas  et  auctor  est  multarum  mutationum  circa 
eas  etc.  Cf.  praeclara  patrum  testimonia  n.  302.  Haec  vero  similitudo  gratia 
quam  maxime  expolitur  et  perficitur,  ut  liquet  ex  t.  III  th.  203.  Verum 

2.  sufficere  nobis  non  debet,  ut  sinius  ad  imaginem  et  similitudinem 
Dei  secundum  esse;  oportet  simus  ad  imaginem  Dei  etiam  secundum  operari, 
agere,  vivere :  quapropter  Christus  hortatur :  Estote  ergo  vos  perfecti,  sicut  et 
Pater  vester  coelestis  perfectus  est  Matth.  5,  48.  Imitari  ergo  nos  decet,  si  veli- 

Hurter,  Compend.  theologiae  II,  9.  ed.  17  i 

mus  esse  vivae  Dei  imagines,  ejus  misericordiam,  liberalitatem,  caritatem  etc. 
Quam  amplus  imitationis  campus. 

3.  Maxime  vero-  vita  nostra  est  expressa  ad  similitudinem  vitae  divinae 
fitque  deiformis  exercitio  virtutum  theologicarum,  quarum  idem  est  objec- 
tum  ac  vitae  divinae.  Fide  enim  cognoscimus  profunda  Dei  oculo  propemodum 
Dei,  innixi  ipsius  visioni,  qua  videt  ea,  quae  ipse  nobis  enarravit  Jo.  1,  18: 
enarrationi  enim  ipsius  seu  revelationi  innitentes  illa  pro  veris  certissime  te- 
nemus.  Per  spem  illud  bonum  persequimur  Dei  dexterae  innixi,  cujus  posses- 
sione  et  fruitione  ipse  beatus  est,  et  jam  praegustamus.  Et  sicut  Deus  se  su- 
per  omnia  et  alia  propter  se  amat,  bonitas  ipsius  est  aet  w  omnium  opera- 
tionum  Dei  ad  extra,  et  ipse  omnia  propter  semetipsum  operatur :  ita  caritas 
theologica  docet  et  inducit  nos,  amare  Deum  super  omnia  propter  seipsum, 
reliqua  propter  ipsum,  operari  omnia  propter  Deum  in  ejus  honorem,  obsequi- 
um,  cultum,  eumque  habere  ut  a  et  o)  motivum  et  finem  omnis  notrae  vitae 
et  actionis.  Hinc  exercitio  virtutum  theologicarum  completur  in  hac  vita  ratio 
imaginis  divinae  in  nobis. 

307.  III.  Occasione  thesium  de  hominis  creatione  a  Deo  et  omnium  ab 
Adamo  propagatione  n.  272  ad  commendandam  fidemet  incredulitatem  retun- 
dendam  has  tres  propositiones,  totidem  concionis  membra,  utiliter  inculcare 
licet:  fides  hominetn  elevat,  nobilitat:  eum  deprimit,  vilificat  incredulitas : 
fides  homines  inter  se  unit :  dividit  ab  invicem  incredulitas ;  fides  promovet 
hominum  honum:  huic  obest  incredulitas.    Sane 

1.  fides  docet  quantasit  hominis  praestantia  n.  286  ss. :  estenim  a.  opus 
manuum  Dei  tanta  sollicitudine  elaboratum  (n.  287):  b.  viva  ipsius  imago 
(n.  300  s.  306);  C.  anima  immortali  donatus  (n.  29 1);  d.  ad  altissimum  desti- 
natus  finem;  contra  incredulitas  gloriatur  a.  de  origine  ex  brutis,  nominatim 
ex  simia;  tota-fo.  in  eo  est,  ut  affinitatem  cum  brutis  inculcet,  hanc  originem 
scientiae  specie  verosimilem  reddat,  ideoque  C.  censet  cum  morte  omnia  finiri, 
sicut  in  brutis  contingit,  hominisque  d.  finem  bonis  contineri  terrenis  atque 
temporalibus.  Ad  verbum  implent  increduli  verba  Ps.  48,  2]  :  Homo  cum  in 
honore  esset,  non  intellexit,  comparatus  est  jumentis  insipientibus,  et  similis 
factus  est  illis. 

2.  Fides  docens  omnes  ab  Adamo  originem  ducere,  homines  inter  se  unii 
in  familiam  unam,  et  eo  ipso  hominum  ratione  naturae  aequalitatem,  consan- 
guineitatem,  fraternitatem  ob  oculos  ponit  et  urget :  contra  incredulitas  negata 
originis  communitate  homines  ab  invicem  separat,  dividit  in  classes  (Rassen) 
sanguinis  vinculo  inter  se  non  conjunctas,  ab  invicem  alienas,  fame  bonorui 
temporalium  sibi  inimicas  et   contrarias.  Hinc 

3.  fides  promovet  mutuum  amorem  et  concordiam,  aversatur  servitutei 
(Sklaverei),  tutatur  jura  infirmorum:  contra  incredulitas  serit  discordiam,  pa- 
trocinatur  juri  fortioris,  inducit  servitutem,  fovet  tyrannidem :  quae  luce  hi- 
storiae  illustrantur.  Ubi  enim  incredulitas  dominatur,  ibi  regnat  terror,  injus- 
titia,  servitus,  tyrannis. 

Caput  III. 

De  hominis  ad  statum  supernaturalem  elevatione  et 

primitiva  conditione. 

308.  „In  ipso  generis  humani  primordio  magnum  insuper  quoddam 
divinae  pietatis  arcanum  fides  christiana  agnoscit.   Homo  ad  imaginem 

Dei  factus  ipsa  quidem  natura  sua  ordinatur  ad  Deum  cognoscendum, 
colendum,  amandum,  eo  videlicet  modo,  qui  insitae  facultati  congruit. 
Verumtamen  summus  rerum  conditor  et  Dominus,  cujus  potentia  creatae 
naturae  proprietatibus  et  legibus  non  circumscribitur,  inexhausta  bonitate 
humanum  genus  in  primo  parente  super  naturae  conditionem  ad  statum 
quendam  sublimem  elevare  voluit,  in  quo  divinae  ipsius  consors  efficere- 
tur  naturae  (2.  Petr.  1,  4).  Itaque  praeter  dona,  quibus  in  propria  natura 
perficeretur,  Spiritum  s.  ei  infudit,  ut  natura  quidem  servus,  sanctitatis 
autem  gratia  filius,  jam  non  solius  naturae  vigore,  sed  caritate  desuper 
infusa,  divina  mandata  et  virtutis  opera  exsequendo,  aeternam  heredita- 
tem  promereretur.  Ad  haec  carnem  spiritui  gratia  sua  plene  subjectam 
fecit,  et  mortis  ipsius  timorem  a  mortali  removit.  Mortalis  quippe  erat 
homo  conditione  corporis  animalis,  immortalis  autem  beneficio  conditoris 
(s.  A  u  g  u  s  t  i  n  u  s  de  Gen.  ad  lit.  VI,  25)."  Hactenus  schema  reformatum 
const.  dogm.  de  doctrina  cath.  patribus  conc.  vat.  propositum  c.  3  (coll. 
lac.  VII,  555). 

309.  Ut  hanc  disputationem  vere  fundamentalem  solide  tractemus 

1.  exponemus  paucis  varios  de  protoparentum  primitiva  conditione 
errores  quidque  hac  de  re  doceat  Ecclesia  catholica; 

2.  accurate  evolvemus  notiones  naturae,  naturalis,  supernaturalis, 
praetematuralis,  a  quibus  omnis  disputatio  pendet.  His  praemissis 

3.  ad  stabiliendam  doctrinam  catholicam  accedemus. 

Articnlus  I. 

Varii  errores  circa  originalem  protoparentum  conditio- 
nem  et  Ecclesiae  catholicae  doctrina  de  eadem. 

310.  1.  Pelagiani  errarunt  per  defectum,  quorum  hac  de  re  erro- 
rem  paucis  sic  expressit  Marius  Mercator  in  commonit.  super  nomine  Coe- 
lestii  n.  1  :  »Adam  mortalem  factum,  qui  sive  peccaret,  sive  non  peccaret, 
moriturus  fuisset.  Quoniam  peccatum  Adae  ipsum  solum  laesit  et  non  genus 
humanum.  Quoniam  parvuli,  qui  nascuntur,  in  eo  statu  sunt,  in  quo  fuit 
Adam  ante  praevaricationem.  Quoniam  neque  per  mortem  vel  praevaricatio- 
nem  Adae  omne  genus  hominum  moritur:  neque  per  resurrectionem  Christi 
omne  hominum  genus  resurgit. « 

2.  A  pelagianis  paulum  distant  sociniani,  quiinter  aliadocent  a.  justi- 
tiam  originalem  distinctam  ab  immunitate  a  peccato  in  homine  ante  lapsum 
fuisse  nullam ;  neque  1>.  ullum  esse  peccatum  originale ;  C.  ex  Adami  peccato 
tantum  moriendi  necessitatem  ad  posteros  manasse. 

3.  Lutherani  per  excessum  errant.  Secundum  eos  a.  protoparentes 
pluribus  instructi  erant  donis,  quibus  modo  caremus,  quae  quamvis  collata 
per  Spiritum  s.  1).  non  fuerunt  vere  supernaturalia,  sed  naturalia,  essentialia 
homini  ut  est  ens  morale  et  religiosum,  ideoque  prorsus  debita  ;  ea  vero  C.  imo 
vel  ipsum  liberum  arbitrium  amissa  sunt  peccato  Adami;  hinc  d.   natura 

humana  intrinsecus  est  corrupta,  quatenus  jam  caret  ratione  superiore  omni- 
que  facultate  seu  virtute  agendi  vitam  moralem  et  religiosam.  Fatendum  est, 
posteriores  protestantes  hanc  doctrinam  emollire,  sicut  fere  omnes  Lutheri 
errores,  quia  nimium  adversantur  non  solum  omni  revelatae  doctrinae,  sed  et 
sanae  philosophiae.    Cf.  Scheeben  §  154. 

4.  Non  dissimilem  doctrinam  proposuit  B  a  j  u  s  ,  cujus  praecipua  capita 
sunt  x) :  a.  dona  omnia,  quibus  Adamus  ornatus  fuit  quaeque  amisit  peccando, 
ut  sunt  consortium  divinae  naturae,  adoptio,  integritas  seu  immunitas  a  con- 
cupiscentia,  immortalitas,  dona  esse  homini  debita;  debita  quidem  non  neces- 
sitate  essentiae  (ac  si  essent  de  essentia  naturae  humanae),  sed  necessitate 
exigentiae  et  debito  ordinis,  ut  scil.  finem  proprium  sibique  innocenti 
debitum  consequi  possit;  hinc  1).  hominem  absque  hisce  donis  seu  ut  nunc 
nascitur,  creari  non  potuisse,  ideoque  hoc  sensu  ea  naturalia  dici  posse. 
Si  vero  C.  hinc  inde  gratia,  gratuita  appellantur,  impropriam  esse  locutionem ; 
gratiae  enim  nomine  ea  tantum  intelliguntur  munera,  quae  per  J.  Christum 
male  merentibus  et  indignis  conferuntur.  Error  vero  d.  fundamentalis  est, 
quod  Bajus  non  satis  distinxit  inter  duplicem  ordinem,  naturalem  et  super- 
naturalem,  et  inter  duplicem  justitiam,  naturalem  scil.  et  supernaturalem. 

5.  Hos  errores plus  minus recoquit  Jansenius  2),  qui inter alia  statuit 
:>  nihil  connaturalius  innocenti  imagini  Dei  quam  gratia;*  hac  enim  sola  potest 
homo  diligere  Deum ;  sine  ea  creatura  potest  tantum  diligere  creaturam ;  ubi 
non  est  caritas  (ex  gratia),  regnat  vitiosa  cupiditas.  Quare  gratia  debita  est 
debito  saltem  decentiae.  Jansenium  sequuntur  Quesnellus,  ut  liquet  ex 
ejus  prop.  34  seq.  damnatis,  et  synodus  pistoriensis  prop.  16.  17. 

6.  Hermesii  doctrina  ad  haec  redit  momenta:  a.  sanctitas  christiana 
continetur  moralitate  naturali;  quare  b.  ex  eo,  quod  protoparentes  fuerunt 
conditi  in  sanctitate  et  justitia,  non  sequitur,  eos  supernaturali  quodam  dono 
fuisse  ornatos ;  sequitur  tantum  c.  facultates  morales  fuisse  ordinatas  in  bonum 
honestum  atque  concupiscentiam  rationi  fuisse  subjectam.  Propter  hanc  vero 
d.  bonam  hominis  dispositionem  Deus  sibi  in  homine  complacuit,  inqua  com- 
placentia  consistit  gratia  habitualis;  e.  ratione  hujus  complacentiae  exstitit 
Deum  inter  et  hominem  habitus  amicitiae  filiationisque  adoptivae,  qui  licet 
debitus,  dicendus  tamen  est  supernaturalis.  —  Neque  immunis  ab  errore  est 
Hirscher  doctrina  de  conditione  primitiva  humani  generis,  ut  ostendit 
Kleutgen  t.  2  disp.  9  c.  3  §  3  ;  doctrina  Kuhn,  de  qua  cf.  Schazl  er  Na- 
tur  und Uebernatur c.  7  pag.  2 8 9  ss. ;  doctrina  Giintheri  de qua cf.  K a t s c h- 
thalertheol.  dogmat.t.  1  n.  260  etgeneratimdehiserroribusScheeben§  161. 

311.  Doctrina  autem  eatholica,  quae  colligitur  tum  ex  conciliis 
milevitano  Il.can.  1,  arausicano  II. can.  1  et  19,  tridentino  sess. 
5  can.  1.  2,  tum  ex  propositionibus  damnatis  supra  citatis,  ad  haec  revo- 
catur  capita :  a.  conditionem  protoparentum  ante  peccatum  meliorem  fe- 
licioremque  fuisse  ea,  quae  peccatum  est  consecuta.  Idcirco  autem  b.  fuisse 


J)  Cf.  ejus  prop.  1.  3.  7.  9.  21.  23.  24.  26.  55.  78.  79  damnatae  a  Pio  V.  etc; 
Scheeben  KL.  I,  1858  et  in  primis  Katholik  1868.  I,  281—308. 

2)  De  statu  nat.  purae  1.  1  c.  15  ss. ;  cf.  Ernst  die  Werke  und  Tugenden  der 
Unglaubigen  §  5. 

meliorem,  quod  donati  fuerunt  gratia  sanctificante,  quae  continetur  sub- 
limatione  et  exaltatione  in  consortium  divinae  naturae  atque  adoptione 
in  filios  Dei;  insuper  integritate,  immunitate  a  necessitate  moriendi  et  a 
doloribus,  ac  scientia;  c.  ea  dona  non  fuisse  debita  humanae  naturae 
quamvis  innocenti,  hinc  non  naturalia,  sed  praeter  et  supernaturalia ; 
ideoque  d.  Deum  potuisse  hominem  sine  illis  creare. 

312.  Ab  his,  quae  sunt  omnino  certa,  sejungantur  aliquot  quaestiones 
secundariae  et  inter  theologos  controversae,  scil.  1.  num  omnes hae prae- 
rogativae  statim  abipsa  origine  collatae  fuerintfprotoparentibus  (cf.  n.  328); 

2.  num  justitia  originalis  distincta  fuerit  a  statu  sanctitatis  (cf.  n.  325  4)  ; 

3.  num  gratia  santificans  Adami  fuerit  eadem  cum  gratia  sanctificante  ordinis 
praesentis,  quod  affirmandum  videtur ;  4.  num  protoparentes  indiguerint  gra- 
tia  actuali  ad  opera  meritoria,  quod  tenendum  esse  colligitur  ex  dicendis  in 
tr.  de  gratia. 

Articulus  II. 

De  notionibus  naturae,  naturalis,  supernaturalis  et 

praeternaturalis. 

313. 1.  Natura.  „Sciendum  est,  inquit  s.  Thomas  q.  disp.  deVerbo 
inc.  a.  1,  quod  nomen  naturae  a  nascendo  sumitur,  unde  primo  est  dicta 
natura  quasi  nascitura  ipsa  nativitas  viventium  scilicet  animalium  et 
plantarum.  Deinde  tractum  est  nomen  naturae  ad  principium  praedictae 
nativitatis.  Et  quia  hujusmodi  nativitatis  principium  intrinsecum  est,  ul- 
terius  derivatum  est  nomen  naturae  ad  significandum  interius  principium 
motus  .  .  .  et  quia  motus  naturalis  praecipue  in  generatione  terminatur 
ad  essentiam  speciei,  ulterius  essentia  speciei,  quam  significat  definitio, 
natura  vocatur."  Natura  ergo 

1.  etymologice  significat  originem,  nativitatem,  sicut  vox  graeca 
cpoais  a  <p6eo,  quo  sensuPaulus  scribitEph.  2,  3:  Eramus  natura  filii  irae 
i.  e.  ab  ipsa  nativitate,  ipsa  origine.  Huc  referri  possunt  verba  Tertul- 
liani  de  anima  c.  52:  „Facile  usurpari  nomen  naturae  in  ea,  quae  vi- 
dentur  a  nativitate  ex  accidenti  adhaesisse." 

2.  Ontologice  signiticat  ipsam  rei  essentiam,  quae  nativitate  seu 
generatione  communicatur,  ergo  quidquid  rei  defmitione  continetur; 
unde  saepe  essentia,  substantia  et  natura  promiscue  adhibentur  *) :  et  quia 


^Augustinus  de  moribus  manich.  II,  2  :  » Nam  et  ipsa  natura  nihil  est 
aliud,  quam  id,  quod  intelligitur  in  suo  genere  aliquid  esse.  Itaque  ut  nos  jam  novo 
nomine  ab  eo,  quod  est  esse,  vocamus  essentiam.  quam  plerumque  substantiam  etiam 
nominamus :  ita  veteres,  qui  haec  nomina  non  habebant,  pro  essentia  et  substantia 
naturam  vocabant. «  Ceterum  latius  patet  notio  essentiae  notione  s u b s t a n- 
t  i  a  e,  et  haec  latius  notione  n  a  t  u  r  a  e. 

etiam  accidens  aliaque  ejusmodi  definiri  possunt  suamque  habent  essen- 
tiam,  hinc  de  natura  accidentis,  gratiae,  peccati  loqui  licet. 

3.  Dynamice  significat  substantiam  seu  essentiam  singularem  vel 
substantiarum  creatarum  collectionem,  visibilem  rerum  universitatem, 
sed  non  qua  late  patet,  sed  quatenus  ex  ea  aliquid  nasci  potest  seu  in 
quantum  ea  est  principium  operationis,  activitatis,  generationis,  vel,  ut 
loquitur  Thomas  de  ente  et  ess.,  „essentiam  rei,  secundum  quod  habet 
ordinem  vel  ordinationem  ad  propriam  operationem."  Quocirca  non  fa- 
cile  loquimur  de  natura  lapidum,  seu  generatim  earum  rerum,  quae  omni 
destituuntur  vita  et  activitate. 

4.  Cum  vero  rei  essentiam  in  sese  non  cognoscamus,  sed  e  sensibi- 
libus  rei  proprietatibus  ratiocinando  vel  conjiciendo  inferamus :  natura 
subinde  designat  summam  earum  qualitatum,  quibus  rei  essentia  seu  sub- 
stantia  se  prodit,  nobis  innotescit  et  ab  aliis  distinguitur.  Hoc  sensu  patres 
subinde  de  natura  panis,  quae  maneat  in  eucharistia,  loquuntur.  Alias  na- 
turae  significationes  minus  frequentes  cf.  apud  Ripalda  de  ente  super- 
nat.  d.  1;  Schrader  de  triplici  ord.  n.  58  ss.;  107. 

314.  II.  Naturale.  —  1.  Praetermissis  significationibus  hujus  vocis 
minus  usitatis,  secundum  quas  naturale  significat  vel  a.  quidquid  opponi- 
tur  ei,  quod  est  contra  naturam,  cum  natura  pugnat,  violentum  est,  atque 
idcirco  significat  quidquid  naturae  consentaneum  est,  eam  ornat,  perficit : 
quo  sensu  gratiae  dona  dici  possunt  naturalia,  peccatum  contra  naturam ; 
vel  b.  naturale  opponitur  libero,  artificiali,  insolito,  extraordinario,  mira- 
culoso,  personali  etc,  vel  c.  naturale  dici  potest  id  omne,  cujus  capax  est 
potentia  obedientialis,  quae  quadamtenus  est  naturalis  (n.  324) ;  ad  po- 
tiores  hujus  vocis  significationes  accedamus,  quae  sponte  sua  consequun- 
tur  naturae  notiones,  quas  dedimus.   Potest  ergo 

2.  accipi  sensu  etymologico,  ut  idem  significet,  quod  origi- 
nale;  ita  s.  Thomas  scribit  3  p.  q.  3  a.  12:  JDicitur  naturalis  gratia 
in  Christo,  in  quantum  eam  a  nativitate  habuit."  Hoc  sensu  patres  prae- 
rogativas  naturae  humanae  in  Adamo  superadditas  subinde  naturales 
vocant;  qua  appellatione  Bajus  cum  suis  asseclis  libenter  abutitur,  ut 
dona  protoparentum  contra  Ecclesiae  doctrinam  supernaturalia  fuisse 
neget.  Huc  forte  referri  possunt  etiam  Augustini1)  verba  c.  Faustum 
XXVI,  3.  „Id  enim  erit  cuique  rei  naturale,  quod  ille  fecerit,  a  quo  est 
omnis  modus,  numerus,  ordo  naturae." 


*)  Cf.  Retract.  I,  10.  ubi  de  dicto  »nullum  esse  malum  naturale*  ait:  »Ad  na- 
turam  talem  referantur,  qualis  sine  vitio  primitus  condita  est.  Ipsa  enim  vere  ac 
proprie  natura  hominis  dicitur.  Translato  autem  verbo  utiruur,  ut  naturam  dicamus, 
etiam  qualis  nascitur  homo. «  Cf.  etiam  de  lib.  arbitrio  III,  19.  Ceterum  de  modo 
loquendi  Augubtino  proprio  cf.  Ernst  1.  c.  §  18. 

3.  Secundum  duplicem  aliam  naturae  significationem  naturale  dici- 
tur  quidquid  vel  naturam  sive  rei  essentiam  constituit  (quamvis  quod 
naturam  constituit,  potius  natura  dicatur :  naturale  enim  significat  ali- 
quid,  quod  ordinem  habet  ad  naturam,  quam  jam  supponit);  vel  ex  na- 
tura  constituta  dimanat,  ad  eam  pertinet;  vel  quod  natura  suis  viribus 
attingere,  assequi  aut  efficere  potest ;  vel  quod  eidem  debetur,  ne  vires 
sint  frustra  et  ut  proprium  assequatur  fmem ;  vel  quod  continetur  ordine 
earum  rerum,  quae  a  natura  exiguntur  (ut  scil.  natura  vires  suas  exse- 
rere  vel  explicare  possit  ne  frustra  sint).  Huic  too  naturalis  acceptioni  in 
primis  opponitur  supernaturale,  de  quo  mox. 

315.  Cum  secundum  hanc  acceptionem  to  naturale  amplissime  pateat  et 
quam  plurima  ad  illud  spectent,  quae  essentialia  dici  nequeunt,  quaedam 
declarationis  gratia  ex  Palmieri  de  Deo  creante  th.  30  ss.  de  his  accurate 
disserente  addemus.    Notari  scil.  debet 

1.  quaedam  etsi  a  determinato  individuo  naturae  non  exiguntur,  ideoque 
huic  plus  minus  indebita  et  speciale  beneficium  sunt,  ut  ex.  gr.  sanitas,  visus, 
loquelae  usus  etc,  exigi  tamen  posse  a  natura  illius  individui  universim  spec- 
tata  vel  a  collectione  individuorum  illius  naturae:  neque  enim  I)eus  posset 
creare  omnes  homines  coecos,  multos  infirmos. 

2.  Non  quidquid  natura  potest  (potestate  passiva)  reciperea  Deo,  esse 
naturale,  alioquin  periret  discrimen  inter  bona  naturalia  et  supernaturalia ; 
sed  quoad  potestatem  passivam  illud  naturale  dici,  quod  exigitur,  ne  natura 
ejusque  vires  frustra  sint,  vel  ne  frustra  sint  aliae  naturae,  quae  potestatem 
activam  habent  complendi  eam  capacitatem. 

3.  Cum  pluribus  modis,  iisque  perfectione  inaequalibus,  possit  fieri  satis 
naturae,  ne  frustra  sit :  illud  saltem  a  natura  exigi,  ne  frustra  sit  quod  est 
minus  perfectum.  »Sane  permodum  perfectiorem  habet  nontantum,  nefrustra 
sit,  sed  et  ut  melius  sit :  per  alium  vero  habet  tantum,  ne  frustra  sit ;  unde 
illud  prius  potest  ei  utique  convenire,  sed  nequit  ab  ea  exigi.  Imperfectiorem 
vero  modum  sibi  sufficientem  exigit:  in  hypothesi  vero  quod  ille  non  detur, 
exigit  alium  aequivalentem,  licet  hic  sit  perfectior.  Sub  hoc  ergo  respectu 
concipi  potest  indifferentia  naturae:  Non  est  autem  indifferentia  aequa  ad 
utrumque  ;  quia  modus  minus  perfectus  exigitur  absolute,  ne  frustra  sit  na- 
tura;  alter  nonnisi  conditionate,  et  quidem  tantum  quoad  eam  partem,  quae 
aequivalet  priori,  non  vero  quoad  excessum.  Atque  haec  est  norma  quaedam 
generalis  discernendi  in  bonis,  quae  complent  capacitatem  naturae,  illud  quod 
est  naturale  ab  eo  quod  est  supernaturale. €  Quare  omnia  demum,  quaecun- 
que  de  bono  naturali  dicuntur,  eo  redeunt,  ut  aliqua  naturae  exigentia  adsit 
erga  illud :  ideoque  formula  generali  naturale  dici  potest  debitum  naturae. 

316.  III.  Supernaturale.  —  Plurimae  sunt  sententiae  de  supernaturalis 
notione.  Plane  falsae  sunt  variae  rationalistarum  x)  opiniones,  secundum 
quos  a.   supernaturale  idem  est  ac   supersensibile,  spirituale,  quod  sub 


*)  Quorum  opiniones  cf.  apud  Denzinger,  vier  Biicher  von  der  religiosen 
Erkenntniss  1,  82  ss.  Sententias  varias  veterum  scholasticorum  cf.  apud  Ripalda 
disp.  4etMontagnede  gratia  in  q.  prooemiah  a.  2. 

sensus  non  cadit,  neque  materiale  est;  nam  secundum  sanam  philosophiam 
sensibile  et  naturale  non  sunt  synonyma;  vel  b.  illorum  sententia,  quibus 
supernaturale  idem  est  ac  bonum  morale  et  liberum,  et  opponitur  ei,  quod 
ex  naturae  determinatione  oboritur.  Falsa  est  c.  opinio  Xav.  Vockii  theol. 
dogm.  II.  tr.  4  §  202,  cui  supernaturale  idem  est  atque  id,  quod  non  acausis 
secundis,  sed  immediate  a  Deo  producitur;  animaenim,  quae  immediate  aDeo 
creatur  (thes.  124),  non  est  supernaturalis.  Improbanda  est  d.  opinio  quo- 
rundam  recentiorum  *),  secundum  quos  naturale  et  supernaturale  propter  ter- 
minorum  ambiguitatem  declarantur  terminis  finiti  et  infiniti,  non  divini 
et  divini,  creati  et  supercreati  (seu  increati) ;  sive  secundum  quos  e. 
supernaturale  continetur  praedominio  spiritus  super  carnem  2),  sive  vita  spi- 
rituali  in  Deum,  qui  est  super  naturam  creatam,  ordinata;  sive  bono  praeter 
ordinem  et  debitum  divinitus  collato.    Alias  falsas  notiones  cf.  n.  323. 

317.  Ut  accurate  supernaturalis  notionem  evolvamus,  statuimus: 
1.  supernaturale,  ut  ex  ipsa  patet  voce,  est  illud,  quod  est  supra 
naturam:  quod  ergo  a.  neque ad naturam pertinet  constitutive,  neque 
consecutive,  neque  dynamice,nequeexigitive,nequefinaliter; 
quod  ib.  extra  naturae  ambitum  ac  velut  atmosphaeram  positum  ad  na- 
turam  jam  constitutam  accedit ;  hinc  dona  supernaturalia  passim  a  scho- 
lae  theologis  et  a  patribus  dona  naturae  superaddita,  superapposita, 
superna,  coelestia  etc.  appellantur.  Supernaturale  autem  c.  naturam  ac- 
cessu  suo,  infusione  sua  perficit,  perficiendo  elevat  atque  elevando  ad 
altiorem  ordinem  transfert;  quod  proinde  d.  debitum  non  solum  per- 
sonale  (morale),  sed  et  naturale  excludit. 

De  hoc  duplici  debito  ita  scribit  s.  Thomas  1.  2  q.  111  a.  1  ad  2 :  »Po- 
test  intelligi  duplex  debitum.  Unum  quidem  ex  merito  proveniens,  quod  re- 
fertur  ad  personam  (hinc  personale),  cujus  est  agere  meritoria  opera,  secun- 
dum  illud  ad  Rom.  4,  4 :  Ei,  qui  operatur,  merces  imputatur  secundum  debitum, 
non  secundum  gratiam.  Aliud  est  debitum  ex  conditione  naturae  (hinc 
naturale),  puta  si  dicamus  debitum  esse  homini,  quod  habeat  rationem  et  alia, 
quae  ad  humanam  pertinent  naturam.  Neutro  autem  modo  dicitur  debitum 
propter  hoc  quod  Deus  creaturae  obligatur,  sed  potius  inquantum  creatura 
debet  subjici  Deo,  ut  in  ea  divina  ordinatio  impleatur:  quae  quidem  est,  ut 
talis  natura  tales  conditiones  vel  proprietates  habeat,  et  quod  talia  operans 
talia  consequatur.  Ddna  naturalia  carent  primo  debito,  non  autem  carent 
secundo  debito ;  sed  dona  supernaturalia  utroque  debito  carent  et  ideo  spe- 
cialius  sibi  nomen  g  r  a  t  i  a  e  vindicant. «  Cf.  etiam  1  q.  2 1  a.  1  ad  3.  Aliis  verbis 
idem  ita  exprimi  potest:  Debitum  personae,  quod  et  morale  dicitur,  oritur 


1)  Knoodt  Gunther  und  ClemensIII,  104:  » Wenn wir uns dem theologiscnen 
Sprachgebrauch,  der  nur  e  i  n  Uebernaturliches  kennt,  anschliessen  wollen,  so  werden 
wir  gut  thun,  die  Worte  ubernaturlich  und  naturlich  wegen  ihrer  Vieldeutigkeit  zu 
vertauschen  mit  den  Worten  Unendliches  und  Endliches,  Gottliches  uud  Nichtgott- 
liches  oder  auch  Uebergeschopfliches  und  Geschopfliches. « 

2)  Cf.  Schazler  Natur  und  Uebernatur  pag.  317  adversus  Kuhn,  cujus  est 
haec  doctrina ;Scheebent.  2n.  606. 

ex  eo,  quod  ipsa  facit;  debitum  naturae  seu  physicum  innititur  ei,  quod 
natura  est  seu  esse  debet,  ut  sit  talis  natura.  Ad  rem  vero  notat  Casini  in 
1.  Quid  est  homo  sive  controv.  de  statu  nat.  purae  a.  1  :  »Arctius  strictiusque 
est  multo,  quam  moraie,  debitum  physicum:  si  quidem  meritum  non  so- 
lum  congruum,  sed  etiam  condignum,  nullo  praemio  remunerari,  nisi  promis- 
sio  aut  pactum  aliquod  intercesserit,  Deo  solutissimum  est,  quin  ullam  prop- 
terea  faciat  homini  injuriam  .  .  .  Contra  vero,  si  neget  aut  adimat  naturae  quod 
est  proprium  ipsius,  ei  vim  aliquam  afferet.  Multo  magis  igitur  gratiae  et  fa- 
vori  adversatur  debitum  physicum,  quod  est  ex  naturali  conditione  atque  exi- 
gentia,  quam  debitum  morale  ex  opere  ortumatque  ex  antecedenti  aliquo  me- 
rito. *  Neque  praetermitti  debent  verba  cl.  P  a  1  m  i  e  r  i  th.  32:  »  Bona  super- 
naturalia  dici  indebita,  quia  subjectum,  licet  exsistat,  non  habet  jus  ad  illa ; 
naturalia  vero  omnia  dici  indebita,  quia  subjectum  defuit,  quod  illa  exigeret: 
ideoque  supernaturalia esse  indebita  positive,  est  enim reale  subjectum,  cui 
non  debentur:  naturalia  negative.* 

2.  Triplex  autem  considerari  potest  natura,  scil.  a.  natura  creata 
singularis;  b.  natura  omnis  creata;  c.  universa  natura  possibi- 
lis  seu  creabilis.  Si  in  supernaturalis  notione  natura  accipitur  primo 
alteroque  modo,  quod  respectu  unius  naturae  est  naturale,  relate  ad  al- 
teram  inferiorem  poterit  esse  supernaturale.  Ita  crescere  et  florere,  quod 
est  naturale  plantis,  supra  naturam  est  lapidis ;  currere  virtute  sibi  insita, 
quod  est  naturale  animalibus,  est  supra  naturam  arborum,  et  sic  porro. 
Si  vero  accipitur  natura  tertio  sensu,  quo  accipienda  est  in  hac  quaestione, 
ubi  quaeritur  de  eo,  quod  est  simpliciter  et  absolute  supernaturale,  cum 
supra  omnem  creabilem  naturam  sit  tantum  natura  divina,  liquet,  super- 
naturale  contineri  participatione  speciali  boni  divini  personae  solum  di- 
vinae  proprii  et  naturalis. 

318.  Notio  supernaturalis illustratur.  —  Hunc  recessum  a  quo  (natura) 
etaccessum  ad  quem  (altiorem  statum)  seu  duplicem  too  supernaturalis 
proprietatem,  negativam,  secundum  quam  est  extra  et  praeter  naturae  ambitum, 
et  positivam,  vi  cujus  natura  dono  supernaturali  supra  se  elevatur,  ad  altiorem 
i.  e.  divinum  transfertur  ordinem,  specialem  cum  Deo  contrahit  affinitatem 
excedentem  omne  naturae  debitum,  passim  inculcant  patres,  in  primis  vero 
Cyrillus  alex. :  »Demisit  se  (Filius  Dei),  ita  ille  dial.  4.  de  Trin.  (Mig.  75, 
882),  ad  inanitionem,  et  similis  nobis  apparuit,  non  utin  Divinitate  damnum 
aliquod  senserit,  desinens  esse  Deus  ac  Filius  revera,  sed  ut  id,  quod  natura 
servum  est  et  creatum,  nos  videlicet  filios  Dei  reddens  ad  eam  gloriam 
transferret,  quae  sibi  ac  soli  Domino  inest.  Cum  igitur  inter  nos  censeatur  ex 
eo,  quod  primogenitus  dicitur,  non  nos  ipsum  ad  aliquid,  quod  sit  praeter  na- 
turam,  adigemus,  multum  abest,  sed  ipse  nos  potius  ad  dignitatem  superna- 
turalem  evehet.  Etenim  divinam  et  ineffabilem  naturam  dicere  vi  adactam  esse 
aut  creaturae  subditam,  an  non  stupidi  est  ac  vecordis?  Itaque  factus  nobis 
similis,  nobis  similis  non  erit  utique  amisso,  quod  suum  est,  sed  nos  propter 
ipsum  supra  nos  ipsos  gratia  ejus,  qui  nos  honorat,  ultra  propriae  naturae 
conditionem  evecti,  et  ad  superioremet  excelsum  statum  translati. €  Etiterum 
in  Joan.  Ev.  1.  1  (Mig.  73,  154):  »Enimvero  dat  Filius,  ut  sint  potestate  id, 

quocl  sibi  uni  proprie  et  secundum  naturam  inest,  in  commune  quodammodo 
proponens,  in  signumbenignitatis  suae  erga  homines  et  erga  mundum  caritatis 
. . .  Igitur  ad  dignitatem  supernaturalem  ascendimus  propter  Christum :  verum- 
tamen  non  sicut  ille,  nullo  plane  discrimine  nos  quoque  futuri  sumus  Dei  filii, 
sed  ad  ejus  similitudinem,  per  gratiam  nimirum,  qua  illum  imitando  reprae- 
sentamus.  Est  enim  verus  ille  Filius,  exsistens  a  Patre,  sed  nos  ejus  beni- 
gnitate  adoptivi,  gratiae  loco  id  accipientes :  Ego  dixi :  dii  estis  et  filii  Excelsi 
omnes  (Ps.  81,  6).  Creata  quippe  et  serva  natura  ad  res  supernaturales  vocatur 
solo  nutu  ac  voluntate  Patris:  Filius  autem,  et  Deus  et  Dominus,  non  Di  ac 
Patris  nutu,  nec  ejus  sola  voluntate  id  habet,  quod  Deus  sit,  sed  cum  exeipsa 
substantia  Patris  effulserit,  proprium  ejus  bonum  secundum  naturam  sibi  ad- 
sciscit  .  .  .  Qui  per  fidem  in  Christum  vocati  sunt  in  adoptionem  filiorum  Dei, 
propriae  quidem  naturae  vilitatem  exuerunt,  Deique  honorantis  gratia  ceu 
splendida  quadam  veste  conspicui,  ad  supernaturalem  dignitatem  evehuntur. 
Non  enim  amplius  carnis  filii,  sed  Dei  potius  adoptiva  soboles  nuncupantur. « 
Et  1.  11  c.  11  in  Jo.  17,  23:  »Non  aliter  ad  incorruptionem  evehi  poterit  na- 
tura  corruptioni  subjacens,  nisi  descenderet  in  ipsam  natura  omnis  corruptionis 
expers,  elevans  quodammodo  ad  proprium  bonum  eam,  quae  infra  semper  jacet, 
et  communione  et  commixtione  cum  se  ipsa  ex  terminis  creaturae  conveni- 
entibus  extrahens  et  in  se  ipsam  transformans  eam,  quae  ex  se  talis  non  est. € 
Alioium  patrum  effata  cf.  apud  Casini  1.  c.  a.  6  §  2;  Scheeben  §  163. 

319.  Potest  supernaturalis  notio  duplici  modo  apte  illustrari:  pri- 
mo  analysi  boni  illius  supernaturalis  x),  quod  est  velut  centrum  et  radix 
ordinis  supernaturalis,  sicut  natura  radix  et  fundamentum  est  totius  ordinis 
naturalis.  Porro  illud  bonum  est  gratia  sanctificans,  cujus  supernaturalitas 
sponte  sua  elucet  ex  praerogativis  quas  conciliat  (n.  34 0),  inter  quas  eminet 
filiatio  adoptiva.  Sicut  de  ratione  servi  non  est,  ut  sit  filius  adoptivus; 
neque  haec  praerogativa  eam  consequitur,  neque  ipsi  debetur,  neque  est  merces 
ullis  ipsius  operibus  debita,  quamvis  servus  multam  magnamque  alioquin 
mercedem  possit  apud  patremfamilias  merere :  si  vero  in  filium  adoptatur,  supra 
suum  elevatur  statum,  ex  servorum  ordine  extrahitur  et  transfertur  in  familiam, 
huic  inseritur  et  particeps  evadit  bonorum  filio  naturali  debitorum  atque  pro- 
priorum :  ita  si  homo  per  gratiam  in  filium  Dei  adoptatur,  praerogativa  ei  con- 
ceditur,  quae  non  est  de  ratione  naturae  servae,  neque  ei  debita,  quam  nullo 
modo  promerere  potest  suis  operibus  (quamvis  alioquin  beatitudinem  aliquam 
naturalem  mercedis  instar  bonis  suis  operibus  obtinere  possit),  eaque  super 
propriam  suam  vilitatem  elevatur  atque  veluti  ad  ordinem  transfertur  divinum, 


')  Duo  bona  sunt  in  primis  supernatnralia  ac  veluti  centra  duplicis  ordinis  eu- 
pernaturalis,  a  quibus  reliqua  pendent :  unio  hypostatica  Verbi  cum  humana  natura 
et  visio  beatifica  alterius  vitae,  ad  quam  tendit  et  disponit  gratia  sanctificans,  quae 
est  radix  et  fundamentum  ordinis  supernaturalis  vitae  praesentis.  Cf.  Scheeben 
§  159.  In  schemate  constit.  dogm.  de  doctrina  cath.  patribus  concilii  vaticani 
proposito  legitur  etiam  canon  (III,  2  coll.lac.  VII,  566),  qui  ad  notionem  theologicam 
xob  supernaturalis  spectat,  hujus  tenoris :  » Si  quis  dixerit,  eatenus  tantum  ordinem 
supernaturalem  admittendum  esse,  quatenus  supernaturale  dici  possit,  quidquid  ad 
essentialem  hominis  perfectionem  non  pertinet,  et  non  confiteatur,  esse  dona  et  in- 
stituta  divina,  quae  tum  vires,  tum  exigentiam  naturae  creatae  superent,  eamque 
ultra  suum  ordinem  perficiant,  A.  S. «   Cf.  S  c  h  r  a  d  e  r  n.  75  ss. 

quatenus  particeps  evadit  illius  beatitudinis  et  hereditatis,  quae  est  propria 
Filii  unigeniti :  si  filii,  et  heredes,  heredes  quidem  Dei,  coheredes  autem  Christi 
(Eom.  8,  17.)  Cf.  verba  s.  Bonaventurae  infra  III,  140-  Quare  innixi 
analysi  hujus  primarii  boni  supernaturalis  dicere  forte  licet,  illud  contineri 
participatione  boni  personae  divinae  proprii,  quae  analogice  respondet  ge- 
nerationi  et  spirationi  divinae,  qua  illud  naturaliter  communicatur  persorae 
divinae.    Cf.  n.  340.  Scheeben  Mysterien  §  32. 

320.  Alio  modo  supernaturalis  notio  illustrari  potest  ex  compara- 
tione  cum  incarnatione.  Libenter  enim  inculcant  patres  cum  Fulgentio 
ep.  1 7  n.  1 5  :  » Ille  (Filius),  quod  ex  prima  nal  ivitate  natura  non  fuit,  secunda 
nativitate  per  gratiam  factus  est,  ut  nos,  quod  primae  nativitatis  natura  non 
fuimus,  gratia  secundae  nativitatis essemus. *  —  Augustinus  saepe  in  pri- 
mis  ep.  140  c.  4:  »Descendit  ergo  ille,  ut  nos  ascenderemus,  et  manens  in 
natura  sua  factus  est  particeps  naturae  nostrae,  ut  nos  manentes  in  natura 
nostra  efficeremur  participes  naturae  ipsius*  etc.  Sicut  scil.  Dei  Filius  incar- 
natione  infra  suam  naturam  velut  descendit  (semetipsum  enim  exinanivit  Phil. 
2,  7)  factus  particeps  naturae  humanae,  eidem  seu  humano  generi  se  inserens 
(formam  servi  accipiens,  in  similitudinem  hominum  factus  et  habitu  inventus  ut 
homo),  quae  natura  humana  est  extra,  praeter  et  infra  naturam  divinam,  in 
qua  erat  (cum  in  forma  Dei  esset) :  ita  per  dona  supernaturalia,  quae  sunt  extra, 
praeter  et  supra  naturam  creatam,  haec  attollitur  ad  altiorem  ordinem,  consors 
fit  naturae  divinae  (2.  Petr.  1,  4),  inseritur  familiae  divinae;  fit  enim  homo 
filius  Dei,  primogeniti  frater  atque  Spiritu  s.  desponsatur. 

321.  Notiones  supernaturali  affines.  —  Supernaturalis  notionem  *) 
comparemus  cum  notionibus  affinibus,  quo  magis  distincta  reddatur. 

1.  Conferatur  cum  praeternaturali,  cum  quo  convenit  quoad 
elementum  negans,  quod  descripsimus  n.  1.  lit.  a.;  differt  vero  in  ele- 
mento  positivo ;  praeternaturale  enim  continetur  bono  indebito,  sed  non 
bono  ordinis  divini;  perficit  quidem  naturam,  non  extrahit  eam  extra 
limites  naturae  creatae,  neque  elevat  supra  ordinem  totius  naturae,  sed 
continetur  bono  huic  quidem  naturae,  non  vero  altiori  naturae  creatae 
vel  creabili  indebito.  Ita  ex.  gr.  immortalitas  non  est  naturae  humanae 
debita,  sed  eam  intra  suum  ordinem  admodum  perficit,  non  tamen  ita, 
ut  eam  elevet  ad  ordinem  divinum;  quod  adeo  est  verum,  ut  ea  maneat 
in  damnatis  ad  eorum  majorem  poenam ;  idem  dicatur  de  insigni  plane 
scientia  etc.  Eo  ipso  autem  quod  praeternaturale  est  medium  inter  na- 
turale  et  supernaturale,  modo  huic,  modo  illi  accensitum  fuit  ab  iis,  qui 
tertii  membri  non  fecerunt  mentionem  expressam. 

2.  Convenit  supernaturale  cum  gratuito  et  indebito,  ut  species 
cum  genere;  hinc  cum  illo  non  convertitur,  nam  omne  supernaturale  est 


')  Tam  sublimis  est  supernaturalis  boni  notio,  ut  seposita  revelatione  homines 
de  ejus  possibilitate  ne  cogitassent  quidem,  eaque  a  priori  vix  probari  possit,  ut 
ostendit  P  a  1  m  i  e  r  i  th.  36. 

quidem  gratuitum,  sed  non  omne  gratuitum  est  supernaturale ;  potest  enim 
esse  bonum  praeternaturale  vel  etiam  ordinis  naturalis. 

3.  Supernaturale confundi  non  debet  cum  miraculoso;  etsi  enim 
supernaturale  quandoque  est  miraculosum,  non  tamen  omne  supernatu- 
rale  est  miraculosum.  Conveniunt  scil.  in  eo,  quod  utrumque  creatas  su- 
peret  vires,  proinde  unum  Deum  habeat  auctorem  (t.  I  n.  19). 

322.  Supernaturalis  partitiones.  —  Ad  supernaturalis  notionem  illu- 
strandam  pariter  confert  varias  nosse  illius  partitiones.  Dividitur  enim  1.  ra- 
tione  excessus  supra  naturam  in  supematurale  simpliciter  et  absolute,  et 
supernaturale  secundum  quid  et  relative,  prout  superat  vel  o m n e m  na- 
turam  creabilem  vel  tantum  certam  a  1  i  q  u  a  m  naturam ;  ideoque  supernaturale 
secundum  quid  et  relative  convenit  cum  praeternaturali. 

2.  In  supernaturale  secundum  substantiam  seu  entitatem,  de  quo 
hucusque  disseruimus,  et  supernaturale  secundum  m  o  d  u  m,  quod  continetur 
bono  quidem  naturali,  sed  quod  modo  confertur,  qui  excedit  vires  et  exigen- 
tiam  naturae,  ut  sanitas  miraculose  restituta.  Illud  subdividi  potest  in  super- 
naturale  beatificans  et  glorificans,  quod  continetur  beatitudine  supernaturali ; 
secundum  santificationem,  quod  sua  inhaesione  subjectum  sanctum 
reddit  supernaturali  sanctitate  dignumque  illa  beatitudine,  ut  gratia  sancti- 
ficans;  et  secundum  virtutem  sanctificatricem,  quae  talem  operatur 
sanctitatem,  ut  sacramenta.  Distinguitur 

3.  in  supernaturale  intrinsecus  vel  quoad  substantiam  vel  saltem 
quoad  modum,  et  extrinsecus  supernaturale,  quod  scil.  per  se  est naturale, 
sed  ad  finem  ordinatur  supernaturalem ;  hoc  tamen  improprie  admodum  dicitur 
supernaturale.  Cf.  Scheeben  §  158  s. 

323.  Corollaria.  Erroneae  notiones  supernaturalis.  —  Ex  superna- 
turalis  notione  exposita  liquet,  1.  errare  Bajum,  cum  normae  instar  statuit, 
ea  non  esse  supernaturalia,  sed  naturalia,  quae  »originem  comitantur.*  Haec 
enim  norma  est  prorsus  accidentalis ;  nam  supernaturale  dicitur  ratione  habita 
naturae  independenter  a  tempore  quo  confertur,  ideoque  spectat  ad  ordinem 
ontologicum,  non  chronologicum.  Concedimus  quidem  omne  naturale  esse  ali- 
quo  modo  originale  formaliter  vel  virtualiter  et  in  radice,  sed  non  viceversa 
omne  originale  est  naturale.  Quod  si  patres  bona,  quae  originem  protoparen- 
tum  comitabantur,  vocarunt  naturalia  (cf.  n.  314a),saepissime  tamen  ea  voca- 
runt  gratiam,  gratuita,  quae  naturam  excederent.  Hinc  etiam  Ecclesia  Baji 
normam  reprobavit.    Cf.  Palmieri  th.  34  s. 

2.  Errare  Bajum  cum  contendit,  indignitatem  naturae  postulari,  ut  gra- 
tiae  dona  censeri  possint  supernaturalia ;  nam  supernaturale  dicitur  de  natura 
in  se  spectata,  non  ratione  peccati,  quo  forte  inquinatur;  alioquin  unio  hypo- 
statica  et  gratia  angelis  facta  non  essent  supernaturales. 

3.  Errare  Jansenium,  qui  contendit,  rationem  supernaturalis  boni 
pugnare  quidem  cum  debito  ex  operibns  profecto,  apte  vero  posse  conciliari 
cum  debito,  quod  ex  insita  naturae  conditione  dimanet  (cf.  n.  317). 

324.  Scliolion.  De  potentia  obedientiali.  —  Cum  supernaturalis  notione 
connexa  est  notio  potentiae  obedientialis.  Jam  alias  diximus  (n.  32),  poten- 
tiae  nomen  accipi  posse  active,  et  tunc  significare  virtutem  agendi,  nam 
ea  refertur  ad  agere,  vel  passive  et  tunc  significare  capacitatem  aliquid  re- 

recipiendi,  nam  ea  est  ad  esse.  Si  haec  capacitas  potest  expleri  et  ad  actum  re- 
duci  virtute  causis  naturalibus  insita  et  propria,  potentia  est  simpliciter  na- 
turalis;  si  ad  actum  reduci  tantum  potest  virtute  divina  novoque  interventu 
Dei  indebito  et  supra  subjecti  exigentiam  posito,  habetur  potentia,  quae  pro- 
prie  dicitur  obedientialis.  »Per  collationem  donorum  supernaturalium,  scribit 
Palmieri  th.  41,  natura  elevatur  a  Deo  ad  ordinem  superiorem  indebitum. 
Huic  elevationi  activae  Dei  respondet  in  subjecto,  in  quo  activitas  Dei  se  ex- 
serit,  potentia  quaedam,  secundum  quam  capax  est  natura  recipiendi  ea,  quae 
ipsi  conferuntur.  ,In  qualibet  creatura,  ait  s.  Thomas  3.  q.  11  a.  1,  consi- 
deratur  duplex  potentia  passiva,  una  quidem  per  comparationem  ad  agens 
naturale;  alia  vero  per  comparationem  ad  agens  primum,  quod  potest 
quamlibet  creaturam  reducere  in  actum  aliquem  altiorem  actu,  in  quem  re- 
ducitur  per  agens  naturale ;  et  haec  consuevit  vocari  potentia  obedientiae  in 
creatura'  .  .  .  Ea  definituraRipalda  disp.  24:  „aptitudo  rerum creatarum  ut 
pro  arbitrio  agentis  superioris  nempe  Dei  ejusque  auxilio  indebito  ipsis  munus 
impleant,  quod  nativa  virtute  et  concursu  sibi  debito  non  possent.  Haec  po- 
tentia  omnibus  inest  creaturis. *  Eatenus  autem  dicitur  naturalis,  qua- 
tenus  ea  sponte  sua  consequitur  naturae  limitationem  et  a  Deo  dependentiam, 
neque  est  aliquid  naturae  superadditum ;  sed  omnino  distinguitur  a  potentia 
passiva  ad  bona  naturalia,  nam  ejus  terminus  seu  actus,  quo  actuatur, 
sunt  bona  supernaturalia,  plane  indebita,  quibus  ea  supra  debitum  naturae 
expletur.  Quare  ipsa  non  fertur  appetitu  innato  seu  appetitu  exigentiae  in 
bona  supernaturalia  utpote  indebita,  dum  contra  potentia  passiva  proprie  dicta 
illo  fertur  in  bona  naturalia  et  debita,  quibus  actuetur.  Cf.  s.  Augustinus 
de  Gen.  ad  lit.  IX,  17,  quiutramque  potentiam  passivam  bene  illustrat ;  Lim- 
bourg  Zeitschr.fur  k.  Theol.  1892  p.  231 — 73;  Mazzella  d.  4  a.  7. 

325.  I)e  variis  statibus.  —  Quibus  praemissis  jam  intelligitur  quid  sit 
status  naturalis,  supernaturalis  etc.  Status  ex  ipsa  vi  nominis 
significat  permanentem  rei  positionem  in  aliquo  situ  seu  conditione  mo- 
dove  se  habendi  sive  in  se  sive  ad  aliud ;  et  cum  de  statu  naturae  ratio- 
nalis  est  sermo,  intelligitur  conditio  seu  modus  se  habendi  naturae  ratio- 
nalis  ad  D  e  u  m  tamquam  ad  f  i  n  e  m  suum  ultimum  juxta  divinae  provi- 
dentiae  ordinationem ;  quae  alia  atque  alia  esse  potuit;  quapropter  theo- 
logi  varios  (reales  sive  possibiles)  distinguunt  humanae  naturae  status, 
quorum  praecipuos  paucis  declarabimus. 

1.  Status  naturae  purae  ille  est,  in  quo  natura  humana  habet, 
quidquid  ei  debetur,  et  nihil  sibi  superadditum  seu  indebitum,  ut  accura- 
tius  explicabimus  thes.  133. 

2.  Status  naturae  i  n  t  e  g  r  a  e  ille  dicitur,  in  quo  natura  humana  con- 
sideratur  sana  et  libera  a  defectibus  illis,  qui  eam  sponte  sua  consequun- 
tur:  hinc  absque  concupiscentiae  rebellione,  ideoque  cum  subjectione  ap- 
petitus  inferioris  sub  ratione,  absque  morte  aliisque  naturae  morbis,  sine 
destinatione  tamen  ad  finem  supernaturalem :  qui  status  potest  habere 
gradus  pro.  pleniori  carentia  defectuum. 

3.  Si  homo  ad  finem  destinatur  supernaturalem,  i.  e.  ad  finem,  qui 
omnem  naturae  creatae  superat  exigentiam,  mediisque  ad  hunc  fmem 
consequendum  opportunis  instruitur,  status  est  supernaturalis,  in 
quo  Deus  creaturae  se  non  ut  Dominus  servo,  sed  ut  Pater  communicat 
filio,  atque  idcirco  naturam  servam  bonorum  indebitorum  communica- 
tione  supra  suam  evehit  conditionem. 

4.  Status  vero  ille,  in  quo  ante  lapsum  fuit  Adamus,  in  quo  non  so- 
lum  destinatus  fuit  ad  finem  supernaturalem  auctusque  donis  supernatu- 1 
ralibus,  verum  etiam  ornatus  donis  praeternaturalibus,  quae  omnia  dona 
in  posteros  ipsa  generatione  transiissent,  si  ipse  non  peccasset  (sicut 
modo  transit  peccatum  originale),  status  dicitur  originalis  justitiae  et 
sanctitatis,  vel  etiam  status  innocentiae,  non  solum  negative  propter 
culpae  exclusionem  (quae  excluderetur  etiam  in  statu  naturae  purae  ab 
homine  creato  a  Deo),  sed  et  p  o  s  i  t  i  v  e,  quod  includeret  justitiam  eam- 
que  supernaturalem  et  integritatem  excludentgm  concupiscentiae  rebel- 
lionem  pravosque  indeliberatos  motus,  etdispositive  quod  aptissimus 
esset  ad  servandam  innocentiam. 

Dicimus  statum  originalis  justitiae  et  sanctitatis;  quia  theologi  non  satis 
inter  se  conveniunt  in  definitione  o  riginalis  justitiae  ambitu.  Secundum 
alios  ea  complectebatur  cum  immunitate  a  culpa  dona  praeternaturalia  scien- 
tiae,  immortatitatis,  felicitatis  et  in  primis  integritatis,  ita  tamen,  ut  a  gratia 
distingueretur ;  secundum  alios  ad  eam  spectabant  omnia  dona  tam  super- 
naturalia  sanctificantia  quam  praeternaturalia  Adamo  collata,  quae  se  habebant 
ad  gratiam  ut  rami  acl  radicem;  seu  complectebatur  triplicem  subjectionem : 
subjectionem  corporis  sub  anima  per  immunitatem  a  morte  et  doloribus ;  ani- 
mae  seu  sensualitatis  sub  ratione  immunitate  a  concupiscentia ;  subjectionem 
rationis  seu  mentis  sub  Deo  innocentia  et  gratia.  Hinc  ad  evitandam  contro- 
versiam  de  nomine,  statum  Adami  dicimus  statum  justitiae  originalis  et  san- 
ctitatis,  utique  supernaturalis  ex  gratia  profectae.  Cf.  plura  aqud  Suarez 
proleg.  4  de  statibus  nat.  hum.  (in  op.  de  gratia)  ;  de  opif.  III,  20;  Kleut- 
gen  II.  d.  6  ;  Scheeben  §  176 ;  Mysterien  §  34  s. 

5.  Status  naturae  lapsae  ille  est,  qui lapsum  Adami immediate con- 
secutus  est ;  qui  tamen  non  duravit,  cum  mox  promiserit  Deus  repara- 
torem.   Qualis  is  futurus  fuisset,  non  satis  liquet. 

6.  Denique  status  naturae  reparatae,  in  quo  modo  sumus:  in 
quo  scil.  iterum  destinamur  ad  fmem  supernaturalem  mediisque  ad  eum 
consequendum  proportionatis  instruimur,  non  restitutis  donis  praeter- 
naturalibus  integritatis,  immortalitatis  etc,  quibus  Adamus  in  statu  ori- 
ginalis  justitiae  fuit  auctus.  Quapropter  hic  status  non  dicitur  naturae 
adaequate  reparatae,  quoad  omnia  scil,  quae  ipsa  in  Adamo  accepit, 
sed  secundum  id  tantum,  quod  praecipuum  erat :  quoad  dona  supernatu- 
ralia,  non  quoad  praeternaturalia.  Verum  horum  .statuum  notio  dispu- 
tatione  procedente  plenius  declarabitur. 

Articulus  III. 

Doctrina  catholica  de  statu  originali  protoparentum 
adversus  varios  errores  defenditur. 

326.  Thesis  CXXYIII.  JProtoparentes  gratia  sanctificante 
erant  ornati, 

Deelaratio.  Protoparentes  gratia  fuisse  praeditos  sanctificante,  dono 
scil.  aliquo  habituali,  quo  constituerentur  Deo  speciali  modo  grati,  amici, 
justi,  filii  Dei  adoptivi,  haeredes  gloriae  coelestis,  pares  ad  hanc  bonis 
operibus  promerendam,  dogma  est  fidei  catholicae,  ut  colligitur  ex  con- 
cilio  tridentino  sess.  5  can.  1:  „Si  quis  non  confitetur,  primum  ho- 
minem  Adam,  cum  mandatum  Dei  in  paradiso  fuisset  transgressus,  sta- 
tim  sanctitatem  et  justitiam,  in  qua  constitutus  fuerat,  amisisse,  incuris- 
seque  per  offensam  praevaricationis  hujusmodi  iram  et  indignationem 
Dei,  atque  ideo  mortem,  quam  antea  illi  comminatus  fuerat  Deus,  et 
cum  morte  captivitatem  sub  ejus  potestate,  qui  mortis  deinde  habuit 
imperium,  hoc  est,  diaboli,  totumque  Adam,  per  illam  praevaricationis 
offensam,  secundum  corpus  et  animam  in  deterius  commutatum  fuisse, 
A.  S.u ;  can.  2 :  „Si  quis  Adae  praevaricationem  sibi  soli  et  non  ejus  pro- 
pagini  asserit  nocuisse,  et  acceptam  a  Deo  sanctitatemetjustitiam,  quam 
perdidit,  sibi  soli  et  non  nobis  etiam  eum  perdidisse  etc,  A.  S."  Quibus 
addeconc.  arausicanill.  can.  19;  Baji  prop.  21et24  damnatas, quas 
dabimus  n.  338. 

327.  Demonstratio.  1.  Probatur  veritas  catholica  generatim  ex 
fine  oeconomiae  Ghristi,  qui  fuit  renovare,  redimere,  regenerare,  recon- 
ciliare,  restaurare,  reparare  etc.  genus  humanum  Adami  peccato  lapsum, 
nos  eripere  de  potestate  tenebrarum,  a  diabolo,  qui  mortis  habebat  im- 
perium,  de  morte  ad  vitam.  Cf.  Rom.  3,  25  s.;  2.  Cor.  5,  18  s. ;  Eph.  2, 
1  ss. ;  Coloss.  1,  13:  Qui  (Deus  Pater)  eripuit  nos  de  potestate  tenebrarum 
et  transtulit  in  regnum  Filii  dilectionis  suae}  in  quo  habemus  redemptionem 
per  sanguinem  ejus,  remissionem  peccatorum;  Hebr.  2,  14  etc.  Hunc 
fuisse  incarnationis  scopum  colligitur  vel  ex  ipsis  nominibus  redem- 
ptionis,  redemptoris,  renovationis,  reconciliationis,  mediatoris  etc.  Hinc 
Christus  exhibetur  alter  Adam  Rom.  5,  14.  „Mysteriorum  Christi  omnium, 
inquit  Gregorius  naz.  or.  38  n.  16,  unum  hoc  caput  atque  unus  hic 
scopus,  nimirum  mea  perfectio  et  instauratio  atque  ad  primum  illum 
Adamum  reditus."  Quibus  evidenter  significatur,  praesentem  humani  ge- 
neris  conditionem  non  esse  primitivam  et  originalem.  Atqui  renovatio 
restauratioque  perficitur  et  continetur  infusione  gratiae  sanctificantis, 
qua  ex  mimicis  amici,  ex  filiis  irae  filii  Dei  iterum  constituimur,  ut  sup- 

ponimus  ex  tr.  de  justificatione.  Ergo  et  hac  gratia  genus  humanum  in 
Adamo  auctum  fuit  atque  ornatum.  Ideo  Gregorius  nyss.;  „Age  igitur 
inquit  de  opif.  hom.  c.  30,  revertamur  omnes  ad  divinam  illam  gratiam, 
qua  rerum  initio  Deus  hominem  creatum  ornavit,  cum  diceret :  Faciamus 
hominem.u 

2.  Speciatim  huc  spectat  Eph.  4,  23:  Benovaminl  autem  spiritu  men- 
tis  vestrae;  et  induite  novum  hominem}  qui  secundum  Deum  creatus  est  in 
justitia  et  sanctitate  veritatis.  Quo  in  textu  nomine  illius,  qui  secundum 
Deum  creatus  est,  esse  intelligendum  Adamum,  colligitur  a.  ex  eo,  quod 
hic  sensu  plenissimo  dici  potest  novus  et  creatus,  et  quidem  b.  secundum 
Deum,  utpote  factus  speciali  cura  et  intentione  ad  imaginem  et  similitu- 
dinem  ipsiusGen.  1,  26,  ut  esset  exemplar  reliquorum;  c.  ex  locis  paral- 
lelis  Coloss.  3,  10;  Induentes  novum  (hominem),  eum  qui  renovatur  in 
agnitionem,  secundum  imaginem  ejus  qui  creavit  illum;  Eccles.  7,  30: 
Solummodo  hoc  inveni,  quod  fecerit  Deus  hominem  rectum,  et  ipse  se  infi- 
nitis  miscuerit  quaestionibus  ;  d.  ex  interpretatione  patrum.  Sed  quicun- 
que  demum  est  ille  novus  homo,  hoc  videtur  omnino  significari,  secundum 
Deum  esse  creatum  complecti  justitiam  et  sanctitatem  veritatis  i.  e.  gratiam 
sanctificantem.  Atqui  data  opera  inculcatur  in  Scripturis,  Adamum  se- 
cundum  Deum  fuisse  creatum  (n.  300  s.) :  et  ille  sane  laetissima  et  Deo 
grata  novitate  gaudebat.  Ergo  creatus  est  cum  gratia  sanctificante.  Quod 
etiam  patres  plures  ex  Gen.  1,  26  colligunt.  Gratia  enim  maxime  reddi- 
mur  Deo  similes.  Gum  ergo  inter  protoparentum  praerogativas  in  primis 
referatur,  quod  ipsi  fuerint  creati  ad  imaginem  et  similitudinem  Dei,  et 
certum  sit  nos  perAdamumcecidisse,meritocolligitur,  similitudinem  illam 
inclusisse  gratiam.  Accedit  Eccles.  7,  30  dici  Deum  creasse  hominem 
rectum,  quod  debet  intelligi  de  rectitudine  seu  justitia  supernaturali  ex 
gratia  profecta ;  aliam  enim  rectitudinem  s.  Scriptura  non  agnoscit  et  col- 
laudat  et  recti  nomine  constanter  designatjustum,  qui  Dei  gratia,  nonsuis 
viribus  est  justus. 

3.  Eadem  veritas  colligitur  ex  traditione  et  quidem  a.  ex  disertis 
patrum  verbis;  ita  Maximus  M.  quaerit  dial.  3  n.  16  a  Macedonio:  »Annon 
vero  prorsus  concedis,  Adamum  in  paradiso  fuisse  sanctum?  Macedoniu3: 
Etiam.  Orthodoxus :  An  quoniam  talis  creatus,  an  quod  sua  virtute  talis  evase- 
rit?  Macedonius:  Quod  talis  esset  creatus.*  Et  Jo.  Damascenus  F.  0. 
II,  30  :  »Hunc  igitur  hominem  (primum)  summus  ille  opifex  masculum  con- 
didit  divinam  ei  gratiam  impertiens  seque  per  eam  ipsi  communicans.  *  Idem 
docent  patres  fo.  cum  affirmant,  Adamum  gratiam  acceptam  amisisse.  Ita 
Irenaeus  inducit  Adamum  plorantem  III,  23  n.  5:  »Eam,  quam  habui  a 
Spiritu  sancto  stolam  sanctitatis,  amisi ;  *  et  iterum  V,  1 0  n.  1 :  » Rursus  qui 
infructuosi  sunt  a  justitia  et  velut  sentibus  obvoluti  homines,  si  diligentiam 
percipiant  et  velut  insertionem  accipientes  verbum  Dei,  in  pristinam  veniunt 
hominis  naturam,   eam  quae   secundum  imaginem  et  similitudinem  facta  est 

Dei.€  Cyprianus  de  bono  pat.  n.  19:  »Adam  contra  coeleste  praeceptum 
cibi  letalis  impatiens  in  mortem  cecidit,  nec  acceptam  divinitus  gratiam  pa- 
tientia  custode  servavit.*  Conferunt  C.  insufflationem  Christi  Joan.  20,  22 
cum  inspiratione  Dei  Gen.  2,  7  docentque  cum  Severiano  Gabalorum  epi- 
scopo  or.  5  de  mundi  creat.  n.  5 :  Eam,  quae  perierat,  Adami  insufflationem, 
Christus  restituit,  et  factus  est  rursus  homo  in  animam  viventem.*  Ita  Ba- 
silius  de  Spir.  s.  16  n.  39:  «Dominus  renovans  hominem  eique  iterum  red- 
dens  gratiam,  quam  ex  afflatu  Dei  acceptam  amiserat,  cum  inspirasset  in  fa- 
ciem  apostolorum,  quid  ait?«  c.  15.  Augustino  tamen  de  civit.  Dei  XIII, 
24  n.  1  ea  comparatio  minus  placet.  Cf.  de  thesi  Kleutgen  t.  2  disp.  9  c.  1 ; 
de  Ru  b  e  i  s  de  peccato  orig.  c.  39;Palmierith.  48  ss.  ;Scheeben  Mysterien 
des  Christenth.  §  33;  Handb.  der  kath.  Dogm.  §  183. 

328.  Scholion.  Quaeritur,  utrum  protoparantes  statim  in  ipsa  crea- 
tione  an  nonnisi  postea  gratiam  consecuti  fuerint  sanctificantem.  Qua  de 
quaestione  notetur :  1.  teste  Pallavicino  Hist.  conc.  trid.  VII,  9  noluisse 
concilium  dirimere  controversiam ;  plurimos  2.  scholae  antiquioris  theologos 
censuisse,  Adamum  auctum  quidem  fuisse  in  ipsa  origine  donis  praeternatu- 
ralibus,  sed  gratiam  sanctificantem  non  accepisse  in  ipsa  creatione:  quam 
sententiam  s.  Thomas  in  2.  d.  4  a.  3  communiorem  vocat.  Tamen  3.  sen- 
tentiam  affirmantem  esse  praeferendam,  cum  illi  faveant  et  Scripturae  et  pa- 
trum  effata.  Hanc  tuentur  s.  Thomas  1.  p.  q.  95  a.  1  eamque  sequuntur  ex 
recentiori schola  plerique theologi,  quimaxime  innituntur verbis  Augustini 
de  civ.  Dei  XII,  5 :  » Deus  simul  erat  in  eis  condens  naturam  et  largiens  gra- 
tiam.*  Etiam  ex  iis  4:.  qui  huic  subscribunt  sententiae,  plures  statuere,  pro- 
toparentes  non  citra  dispositionem,  ex  gratia  tamen  actuali  profectam,  acce- 
pisse  gratiam  sanctificantem.  Cf.  Suarez  de  opere  sex  dierum  III,  17;  Maz- 
zellad.  4  a.  6;  Scheeben§  172. 

329.  Thesis  CXXIX.  Inter  bona  protoparentibus  collata  nu- 
merari  debet  immunitas  a  concupiscentia  seu  integritas9  vi  cujus 
appetitus  inferior  obnoxius  erat  voluntati  rationali. 

Declaratio.  Utintegritatis  donum  rite  intelligatur, paucis  con- 

cupiscentiae  morbum,  cui  illa  opponitur,  explicabimus. 

1.  Concupiscentiae  nomen  nunc  laxius,  nunc  pressius  accipitur;  eo 
enim  significatur  vel  a.  generatim  quicunque  appetitus  boni,  etiam  lici- 
tus,  supernaturalis,  meritorius,  ut  cum  theologi  loquuntur  de  amore  con- 
cupiscentiae  etiam  Dei;  cf.  Sap.  6,  21;  Gal.  5,  17;  Ps.  118,  20  etc;  vel 
b.  appetitus  boni  delectabilis,  speciatim  boni  secundum  sensum  seu  appe- 
titum  sensitivum;  vel  c.  in  specie  passio  seu  pronitas  illa,  qua  appe- 
titus  sensitivus  fertur  in  bona  sensibilia  contra  rationis  ordinem,  quo 
praecipue  sensu  hac  in  disputatione  accipitur. 

2.  Concupiscentia  hoc  sensu  veluti  technico  accepta  continetur  a. 
appetitus  sensitivi  prosecutionibus  aversationibusque  bonorum  malorum- 
que  sensibilium,  quae  sponte  sua  consequuntur  apprehensiones  sensiles, 
praevertunt  vero  b.  rationis  deliberationem  suoque  c.  illicio  nituntur 
voluntatem  ad  consensum  pellicere ;  qua  d.  dissentiente,  pugna  oritur 

Hurter,  Compend.  theologiae  II,  9.  ed.  1" 

inter  partem  hominis  superiorem  seu  rationalem  et  inferiorem  seu  ani- 
malem.  Has  vero  e.  appetitiones  comitantur  immutationes  in  corpore, 
quae  illis  respondent  et  quibus  corpus  paratum  redditur  ad  id  assequen- 
dum  vel  aversandum  quod  concupiscentia  appetit  vel  aversatur,  quos 
motus  ratio  pro  arbitrio  compescere  nequit.  Cf.  Gregorii  naz.  descriptio- 
nem  orat.  14  n.  6  s. 

3.  Non  oritur  concupiscentia  ex  positiva  aliqua  qualitate  morbida 
per  peccatum  naturae  veluti  inserta,  qua  homo  ad  concupiscendum  incli- 
netur ;  sed  hinc  quidem  ex  defectu  vigoris  et  perfecti  dominii  rationis, 
quae  sibi  partem  inferiorempenitussubjicerenequit:  inde  vero  ex  defectu 
debitae  subordinationis  partis  inferioris  sub  ratione;  unde  optime  cum 
rebellione  confertur:  quod  enim  est  rebellio  in  aliqua  societate,  est  con- 
cupiscentia  in  natura  humana. 

4.  Distinguere  licet  duplicem  concupiscentiam,  alteram  appetitus  sen- 
sitivi,  quam  descripsimus ;  alteram,  quae  huic  analogice  respondet,  volun- 
tatis  rationalis  inferioris.  Distinguunt  enim  theologi  post  Augustinum  de 
Trinit.  XII,  3.  7  ss.  in  ipsa  rationalitate  duplicem  rationem,  hinc  duplicem 
appetitum:  superiorem,  qui  convenit  animae  quatenus  est  spiritus,  et 
fertur  in  bona  altiora,  spiritualia,  divina;  et  inferiorem,  qui  ei  convenit 
quatenus  animat  corpus  eique  est  attigua,  et  tendit  in  bona  naturae  hu- 
manae  congrua,  sed  ordinis  inferioris,  uti  sunt  honores,  fama,  potestas  etc. 
Jam  vero  sicut  appetitus  sensitivus  adversatur  saepe  rationi  generatim, 
ita  voluntas  rationalis  inferior  voluntati  superiori.  Ratio  generatim  spec- 
tata  se  habet  ad  sensualitatem  ut  homo  ad  animal;  ratio  superior  ad  in- 
feriorem,  ut  vir  ad  uxorem.   Cf.  Scheeben  §  153. 

5.  Concupiscentia  prout  dicit  vel  pronitatem  ad  concupiscendum  vel 
concupiscendi  actum,  distinguitur  in  habitualem  vel  actualem. 
Distingui  autem  debet  concupiscentia  habituaiis  ab  h  a  b  i  t  u  vitioso.  Illa 
enim  est  naturalis,  necessaria,  non  tendit  in  objectum  qua  difforme  a 
morum  norma,  sed  praecise  qua  sibi  conforme,  praevertit  rationem,  eaque 
saepe  possumus  bene  uti;  habitus  vero  vitiosus  est  acquisitus  liberorum 
actuum  pravorum  repetitione,  tendit  in  objectumdifformeamorum  norma, 
neque  eo  bene  uti  possumus. 

6.  Si  quaeras  sitne  concupiscentia  mala,  haec  teneantur:  a.  concu- 
piscentiam  in  praesenti  rerum  ordine  esse  malum  p  o  e  n  a  e :  h.  malura 
esse,  quatenus  est  quaedam  imperfectio  consistens in defectu physico : 
minus  enim  conveniens  est  enti  rationali  motus  pati  in  id,  quod  non  licet 
vel  decet:  quod  utrumque  ita  complectitur  s.  Thomas  in  2.  dist.  30  q. 
1  a.  1 :  „Secundum  hoc  ergo  dico,  quod  isti  defectus  possunt  ad  naturara 
humanam  dupliciter  comparari :  vel  ad  eam,  secundum  quod  in  princi- 
piis  naturalibus  suis  tantum  consideratur ;  et  sic  procul  dubio  non  sunt 

poenae  ejus,  sed  naturales  defectus:  sicut  etiam  esse  ex  nihilo,  vel  in- 
digere  conservatione,  est  defectus  quidam  naturalis  omnem  creaturam  con- 
sequens  et  nulli  est  poena;  vel  ad  eam,  prout  instituta  est,  et  sic  procul 
dubio  poena  sunt  sibi;  quia  etiam  ex  privatione  ejus,  quod  gratia  ali- 
cui  conceditur,  postquam  concessum  est,  puniri  dicitur  aliquis."  Concu- 
piscentia  tamen  c.  non  est  malum  morale  seu  peccatum :  nam  hoc  conti- 
netur  actu  libero,  motus  vero  concupiscentiae  praevertunt  deliberatio- 
nem,  et  nonnisi  accedente  libero  voluntatis  consensu  paritur  peccatum ; 
vel  ut  docent  Salmanticenses  IV  tr.  13  d.  16  dub.  4  §  2  n.  95:  „Ap- 
petitus  (sensitivus)  nullo  modo  attingit  ad  sphaeram  rationis,  neque  limi- 
tes  sensibilis  naturae  transcendit.  Atqui  malitia  formalis  spectat  ad  or- 
dinem  rationis  et  ordinem  pure  sensibilem  excedit."  Nihilominus  dici 
potest  d.  in  ordine  moralitatis  concupiscentiae  motibus  quandam  inesse 
malitiam,  non  quidem  formalem,  sed  m  a  t  e  r  i  a  1  e  m,  tum  quia  plerumque 
sunt  contra  rationem  seu  moralitatis  normam;  tum  quia  destituuntur 
rationis  ordine,  nam  rationis  deliberationem  nutumque  praevertunt  atque 
irrefrenate  in  sua  tendunt  objecta;  tum  quia  ad  peccatum  alliciunt.  Ad 
peccatum  autem  allicit  concupiscentia  partim  excitando  passiones: 
unde  fit,  ut  illud  bonum  judicetur,  quod  passione  absente  judicareturma- 
lum ;  partim  distrahendo:  concupiscentiae  enim  motibus  ratio  in  ju- 
dicando  turbatur,  impeditur,  minori  utitur  energia,  in  operationibus  suis 
languescit;  partim  acuendo  imaginationem,  qua  ratio  in  judicando 
saepe  decipitur  *).  Quod  si  e.  concupiscentia  a  Paulo  dicitur  peccatum 
Rom.  7,  „vocatur  peccatum,  quia  peccato  facta  est,  cum  jam  in  regene- 
ratis  non  sit  peccatum :  sicut  vocatur  lingua  locutio,  quam  facit  lingua ; 
et  manus  vocatur  scriptura,  quam  facit  manus.  Itemque  sic  vocatur  pec- 
catum,  quia  peccatum,  si  vincit,  facit :  sicut  vocatur  frigus  pigrum,  non 
quod  a  pigris  fiat,  sed  quod  pigros  faciat."  Ita  Augustinus  de  nupt.  et 
conc.  I,  23  et  passim  alibi.  Quare  conc.  tridentinum  sess.  5.  can.  5 
statuit :  „Hanc  concupiscentiam,  quam  aliquando  Apostolus  peccatum  ap- 
peliat,  s.  synodus  declarat,  Ecclesiam  catholicam  nunquam  intellexisse 
peccatum  appellari,  quod  vere  et  proprie  in  renatis  peccatum  sit :  sed  quia 
ex  peccato  est,  et  ad  peccatum  inclinat." 

330.  Quibus  praemissis  jam  melius  donum  integritatis  intelli- 
gitur:  consistebat  nimirum  in  dominio  perfecto  (seu  despotico,  ut  ajunt, 


*)  T  h  o  m  a  s  in  3.  dist.  17  q.  1  a.  2  sol.  2 :  »Pugna  sive  contrarietas  sensualitatis 
ad  rationem  causatur  in  nobis  ex  tribus :  1.  ex  diversitate  volitorum ;  2.  quia  sensu- 
alitas  in  suum  volitum  effrenate  et  sine  regimine  rationis  fertur ;  3.  ex  hoc  quod  sen- 
sualitas  effrenata  tendens  in  suum  volitum,  retardat  motum  rationis  et  impedit  vel 
in  toto  vel  in  parte. «  Cf.  etiam  1.  p.  q.  77  a.  1 ;  1,  2  q.  9  a.  2  ;  de  R  u  b  e  i  s  c.  44  ss. ; 
Scheeben§  156. 

non  tantum  politico),  vi  cujus  ratio  ita  obnoxiam  sibi  habebat  partem  in- 
feriorem,  ut  hujus  motus  nunquam  turbarent  suo  impetu  rationis  delibe- 
rationem,  sed  penderent  ab  ejus  nutu,  adeo  ut  ab  ea  pro  lubitu  potuerint 
excitari  atque  semel  excitati  etiam  frenari  comprimique,  quo  imperio  mens 
nunc  saltem  in  plura  corporis  membra  fruitur.  Gum  autem  vi  hujus  doni 
perfecta  regnaret  harmonia  et  concordia  in  homine  inter  partem  inferiorem 
et  superiorem  exsularetque  illud  dissidium,  quod  excitat  concupiscentia  et 
quo  homo  a  se  i.  e.  pars  inferior  a  superiore  discordat,  aptissime  dicta  esl 
ea  praerogativa  donum  integritatis. 

331.  Demonstratio.  1.  Probatur  thesis  ex  Gen.  2,  25:  Erat  autei 
uterque  nudus,  Adam  scil.  et  uxor  ejus}  et  non  erubescebant ;  coll.  3,  7: 
aperti  sunt  oculi  amborum:  cumque  cognovissent  se  esse  nudos,  consuerunt 
folia  fiCus,  et  fecerunt  sibi  jperizomata;  v.  11:  Quis  indicavit  tibi,  quoc 
nudus  esses,  nisi  quod  ex  ligno,  de  quo  praeceperam  tibi,  ne  comederes, 
comedisti  ?  ex  quibus  liquet  a.  protoparentes  iis  in  adjunctis  fuisse  a  con- 
cupiscentia  immunes,  in  quibus  homines  reliqui  eidem  sunt  obnoxii;  id- 
que  b.  diserte  notari  tamquam  quid  singulare;  eam  vero  c.  praerogati- 
vam,  quo  primum  peccarunt,  cessasse  idque  d.  nexu  causali  et  meritoric 
seu  in  poenam  peccati.  Ergo  ante  peccatum  erant  protoparentes  alia  ii 
conditione  ratione  concupiscentiae  ac  nos,  immunes  ab  ejus  motibus  ir- 
refrenatis,  ideoque  dono  integritatis  praediti.  Et  revera  si  integritatis  don( 
non  fuissent  protoparentes  aucti,  magna  indecentia  et  quaedam  impudentij 
fuisset  defectus  pudoris,  eorumque  jam  adultorum  conversatio  inter  s< 
nudos  signum  feritatis  vel  petulantiae,  qualis  vix  apud  incultissimas  gentes 
reperitur;  neque  decuisset  Deum,  modestiae  et  verecundiae  amatorem, 
qui  mox  orto  pudore  illis  tunicas  pelliceas  procuravit,  indumento  destitu- 
tos  eos  creare.  Sequeretur  et  illud  absurdum  protoparentes  peccandc 
profecisse  modestia,  honestate,  pudore. 

Hoc  argumento  passim  utuntur  patres  praesertim  adversus  pelagianos. 
ItaAugustinus  de  nuptiis  et  concup.  I,  5  s.  et  passim  alibi ;  Gelasiui 
adv.  pelag.  (Mig.  59,  135);  Avitus  1.  2  carminis  de  pecc.  orig. ;  Gregoriu, 
M.  Moral.  V,  31  n.  54;  Ambrosius  de  Joseph.  c.  5  n.  25  etc:  aucto 
Hypognosticon  1.  4;  Maximus  taur.  hom.  85;  auctor  comment.  in  Gen.  2, 
3  5  ;  3,  7  (qui  Eucherio  lugd.  adscribi  solet)  ;Alcuinus  resp.  ad  interrog.  59 
Severianus  gabal.  de  mundi  creat.  or.  5  n.  9 ;  or.  6  n.  6  et  D a m a s c e n u 
F.  0.  II,  11.  Quam  autem  congrua  fuerit  haec  poena,  ut  protopaventes  proptei 
suam  erga  Deum  inobedientiam  punirentur  integritatis  amissione,  patribus 
praeeuntibus  ita  explicat  Thomas  comp.  theolog.  c.  186.  192:  »Quia  igitui 
dicti  status  tam  ordinata  integritas  tota  causabatur  ex  subjectione  humana* 
voluntatis  ad  Deum,  consequens  fuit,  ut  subducta  humana  voluntate  a  sub- 
jectione  divina  deperiret  illa  perfecta  subjectio  inferiorum  virium  ad  rationei 
et  corporis  ad  animam.  Unde  consecutum  est,  ut  homo  sentiret  in  inferiori 
appetitu   sensibili  concupiscentiae,  irae  et  ceterarum   passionum  inordinatoSj 

motus  non  secundum  ordinem  rationis,  sed  magis  ei'  repugnantes  et  eam  ple- 
rumque  obnubilantes  et  quasi  perturbantes. «  Cf.  Scheeben  Myst.  §  43. 

2.  Paulus  Rom.  7,  7  ss.  concupiscentiam  vocat  peccatum.  Atqui  eam 
non  appellasset  peccatum,  si  homo  ut  a  Deo  fuit  creatus,  eidem  fuisset 
obnoxius:  eoque  minus,  quod  teste  Eccles.  7,  30  Deus  fecit  hominem 
rectum,  et  ipse  apostolus  docet,  per  unum  hominem  peccatum  in  hunc 
mundum  intrasse  Rom.  5,  12.  Ergo  eam  peccatum  vocat,  vel  quia  in- 
clinat  ad  peccatum :  quae  causa  ratione  habita  Eccles.  7,  30  et  Rom.  5, 
12,  non  videtur  sufficiens,  ut  id,  quod  sponte  consequitur  naturam  tanta 
cura  a  Deo  institutam  (Gen.  1,  26 ;  2,  7),  vocetur  peccatum ;  vel  quia,  ut 
conc.  tridentinum  declarat,  „ex  peccato  est  et  ad  peccatum  inclinat," 
quae  una  ratio  satisfacit.  Ergo  si  concupiscentia  est  sequela  peccati,  ante 
peccatum  ea  carebant  protoparentes. 

3.  Id  probatur  ex  controversia  cum  pelagianis,  contra  quos  catho- 
lici  duce  Augustino  (in  primis  de  Gen.  ad  lit.  XI,  31)  strenue  tueban- 
tur,  a.  protoparentes  angelicam  in  paradiso  duxisse  vitam,  pudorem  fo., 
etsi  nudos,  ideo  non  esse  expertos  quod  gratia  erant  vestiti ;  in  poenam 
e.  inobedientiae  rebellione  membrorum  fuisse  punitos.  Manifesto  ergo 
supponebant,  aliam  fuisse  protoparentum  circa  concupiscentiam  con- 
ditionem  ante  peccatum.  Quapropter  Petrus  diaconus  nomine  eorum, 
qui  a  graecis  in  causa  fidei  Romam  missi  fuerant,  ad  episcopos  Africae 
in  Sardinia  exsules  scribit  n.  15 :  „Credimus  itaque  bonum  et  sine  ulla 
carnis  impugnatione  a  Deo  creatore  omnium  factum  Adam  *)»** 

4.  Imo  adeo  certa  fuit  veteribus  protoparentum  immunitas  a  con- 
cupiscentia,  ut  plures  putaverint  conjugium  esse  sequelam  peccati 2). 

Ita  Athanasius  in  Ps.  50,  7:  »Prior  Dei  scopus  erat,  ut  non  per 
matrimonium  et  corruptionem  nasceremur,  sed  transgressio  mandati  nuptias 
induxit  ob  Adami  iniquitatem ; «  Gregorius  nyss.  de  opificio  hominis  c.  17, 
nbi  et  haec  babet :  »  Quid  si  quis  .  .  .  ex  nobis  scire  velit,  ecquo  tandem  modo 
homines  orituri  fuissent,  si  conjugii  adjumento  non  eguissent?  eum  vicissim 
rogabo,  quomodo  angeli  sint  orti,  quove  pacto,  cum  ad  infinita  prorsus  millia 
sint  diffusi,  et  una  natura  et  multi  numero  esse  possint?*  Quae  tamen  opinio 
nullatenus  est  probabilis,  nam  tum  ex  creatione  utriusque  sexus  Gen.  1,  27  ; 
tum  ex  benedictione  protoparentibus  immediate  post  creationemimpertitav.  28  ; 


J)  Cf.  T  h  o  m  a  in  1.  p.  q.  95.  98.  99 ;  B  e  1 1  a  r  m  i  n  u  m  de  gratia  primi  hominis 
c  2  n.  18  ss. ;  U  o  u  d  i  n  tract.  theol.  11  q.  2  a.  2,  P  a  1  m  i  e  r  i  th.  49. 

s)Auctor  dial.  s.  Caesario  adscriptorum  dial.  3  ad  interrog.  156;  (favet) 
Chrysostomus  hom.  18  in  Gen.  n.  4;  de  virginit  n.  14;  Theodoretus  ad  in- 
terrog.  37  in  Gen. ;  Theodorus  mopsuestenus  ad  Gen.  3,  17;  Gennadius  CP. 
in  Gen.  (Migne  patrol.  gr.  85,  1638);  Pseudo-Basilius  de  virginit.  n.  54; 
auctor  qq.  adAntiochum  (inter  op.  At  han  asii,  Migne  28,630)q.52;  Photius 
q.  254  ad  Amphilochium ;  D  a  m  a  s  c  e  n  u  s  de  F.  0.  II,  30 ;  S  c  o  t  u  s  Erigena  saepius 
in  op.  de  divisione  naturae  ex.  gr.  1.  5  n.  38  (Migne  122,  1013). 

tum  ex  matrimonio  ante  lapsum  instituto  ib.  2,  22  ss.  liquet,  propagationem 
generis  humani  per  generationem,  hinc  matrimonium ,  non  esse  peccati  seque- 
lam,    Cf.  Suarez  de  op.  sex  dierum  V.  1. 

332.  Thesis  CXXX.  Cum  dono  integritatis,  quo  Deus  primos 
homines  locupletavit,  singularem  quoque  conjunacit  scientiam,  quae 
felicissimo  illorum  statui  et  insito  protoparentum  characteri  pro- 
portioni  responderet. 

Demonstratio.  1.  Quamvis  s.  Scriptura  non  multa  habeat  de  in- 

signi  scientia  protoparentum,  ea  tamen  quantum  satis  est  colligitur  tum 

ex  Eccli.  17,  1  ss.,  ubi  inter  alia  de  protoparentibus  dicitur  v.  5  s. :  Dis- 

ciplina  intellectus  replevit  illos.    Creavit  illis  scientiam  spiritus,  sensu  im- 

plevit  cor  illorum :  et  mala  et  bona  ostendit  illis.  Posuit  oculum  suum  super 

corda   illorum,   ostendere   illis  magnalia  operum   suorum  etc;   tum  ex 

Gen.  2,  19 :  Formatis  igitur  Dominus  Deus  de  humo  cunctis  animantibus 

terrae  et  universis  volatilibus  coeli,  adduxit  ea  ad  Adam;  ut  videret,  quid 

vocaret  ea:  omne  enim,  quod  vocavit  Adam  animae  viventis,  ipsmn  est 

nomen  ejus  (ad  amussim  illi  conveniens,  undique  aptum).   Appellavitque 

Adam  nominibus  suis  cuncta  animantiay  et  universa  volatilia  coeli  et  omnes 

bestias  terrae;  quae  impositio  nominum  iis  in  adjunctis  insignis  plane 

scientiae  estspecimen.  „Ipse Pythagoras,  refert  Augustinus  op. imper- 

fecti  V,  1,  a  quo  philosophiae  nomen  exortum  est,  dixisse  fertur,  illum 

fuisse  omnium  sapientissimum,  qui  vocabula  primus  indidit  rebus."  Ita 

jam  Clemens  al.  in  eclogis  n.  32.   Ad  hoc  factum  pariter  provocant 

Chrysostomus  hom.  14  in  Gen.  n.  5;  Severianus  orat.  6n. 2;  Se- 

renus  apud  Cassianum  coll.  8  c.  21. 

2.  Eam  postulat  character  proprius  Adami,  qui  a  Deo  non  solum 
constitutus  fuit  principium  humani  generis  in  ordine  physico  ratione  ge- 
nerationis,  sed  efiam  in  ordine  ethico,  sociali  et  theologico  ratione  insti- 
tutionis;  ipse  enim  debebat  (saltem  magna  ex  parte)  instituere  in  hoc  tri- 
plici  ordine  genus  humanum  a  se  progignendum  atque  omnium  prima 
jacere  fundamenta.  Quare  ut  esset  par  tanto  muneri,  scientia  non  qua- 
libet  sed  plane  insigni,  instrui  debuit.   Cf.  Thomas  1  q.  94  a.  3. 

3.  Scientiam  admodum  promovebat  felix  ipsius  conditio.  Sane  eo 
facilius  scientia  insigni  quis  imbui  potest,  quo  melius  est  dispositus  et  quo 
perfectius  est  medium  cognitionis.  Atqui  optime  erat  Adamus  dispositus 
in  ordine  cognitionis  tum  ratione  integritatis,  quae  excludebat  passionum 
tumultum,  qui  veri  contemplationem  admodum  impedit;  tum  ratione  fe- 
licitatis  excludentis  sollicitudinem,  dolores,  timores  etc. ;  tum  ratione  in- 
nocentiae  familiarisque  conversationis  cumDeo  (cf.  Prov.  13, 20).  Medium 
vero  cognit^ionis  erat  bene  dispositum,  quod  erat  ipsehomo  etrerumuni- 
versitas:  nam  ille  ante  peccatum  nitidior  erat  Dei  imago,  haec  maledicto 
nondum  obnoxia. 

Quam  ob  rem  Augustinus  ib.  IV,  75:  »Quis  dubitet  christianus,  in- 
quit  1.  c.|  eos,  qui  in  hoc  seculo  erroribus  aerumnisque  plenissimo  ingeniossimi 
apparent,  quorum  tamen  corruptibilia  corpora  aggravant  animas,  si  illius 
(Adami)  ingenio  comparentur,  distare  longe  amplius  quam  celeritate  a  volu- 
cribus  testudines  distant;*  et:  »Omnes(nunc  vividi  et  acutissimi  ingenii)  ipsi 
paucissimi,  si  hominis,  qui  primus  est  factus,  comparentur  ingenio,  plumbei 
judicantur. *  —  Cyrillus  alex.  1.  ]  in  Joan.  c.  9 :  » Auctor  ille  nostri  generis 
Adam  non  in  tempore  sicuti  nos,  sapientiam  videtur  esse  consecutus,  sed  a 
primo  statim  ortus  sui  initio  perfecta  intelligentia  praeditus  cernitur.* 

333.  Scholion.  1.  Quaeritur  m*m  protoparentes  fuerint  adeo  perfecti,  ut 
non  potuerint  errare.  Affirmat  s.  T  h  o  m  a  s  1 .  p.  q.  9 1  a.  1 .  Quia  tamen  ra- 
tiones  pro  ea  sententia  non  sunt  adeo  efficaces,  statuit  Palmieri  in  append. 
post  th.  81:  »  Sententia  s.  Thomae  est  communior :  sed  certe  solum  pobabilis 
est,  non  certa :  quia  nulla  est  repugnantia  inter  errorem  et  gratiam  atque  in- 
tegritatem,  nisi  supponas  statum  illum  obtinuisse  perfectissimum  gradum, 
quod  quidem  quomodo  demonstras  ?  *  Et  sane  si  potuit  peccare,  quare  non  et 
erarre  ? 

2,  Quaeritur,  numhomo  in  statu  justitiae  originalis potuerit  peccare  venia- 
liter.  Negat  s.  Thomas  1.  2  q.  89  a.  3,  quod  ut  probabilius  sequitur  Suarez 
proleg.  4  de  gr.  c.  3;  affirmat  Scotus  in  2.  dist.  21.  Solutio  quaestionis 
»pendet,  ut  notat  Palmieri,  ex determinato  conceptu,  quem nobis  effingimus 
illius  status,  in  eo  collocantes  quidquid  ad  perfectionem  spectare  posse  videtur. 
At  quis  certiores  nos  facit,  quod  reapse  talis  fuerit  ille  status  ?  nam  gradus 
in  ejus  perfectione  non  repugnant.«  Cavendum  omnimo  videtur,  ne  ita  extol- 
lamus  illum  statum,  ut  peccandi  possibilitas  vix  explicari  possit,  eumque  con- 
fundamus  cum  statu  termini  vel  angelorum  conditione.  Eatione  habita  nar- 
rationis  de  lapsu  Evae  Gen.  3,  1  ss.,  vix  tibi  persuadebis,  eam  ante  lapsum 
fuisse  immunem  a  possibilitate  erroris  et  peccati  venialis,  cum  tam  familiaris 
et  continuata  conversatio  cum  seductore  aperte  provocante  ad  inobedientiam 
contra  Deum  nondum  quidem  fuerit  ipse  lapsus,  certe  tamen  non  laudabilis 
neque  immunis  a  quavis  erroris  culpaeque  umbra.  Cf.  Mazzella  d.  4  a.  6, 
qui  negative  ad  utramque  q.  respondet. 

3.  Quaeritur,  num  infantes  in  statu  originali  ab  ipsa  nativitate  praediti 
fuissent  insigni  scientia.  Kespondemus,  quamvis  protoparentum  praerogativae 
peccato  non  interveniente  transiissent  in  filios,  quoad  scientiam  tamen  esse 
tenendum  cum  s.  T  h  o  m  a  1.  p.  q.  1 0  1  a.  1  :  »  De  iis,  quae  sunt  supra  naturam, 
soli  auctoritati  creditur.  Unde  ubi  auctoritas  deficit,  sequi  debemus  naturae 
conditionem.  Est  autem  naturale  homini,  ut  scientiam  per  sensus  acquirat .  . . 
et  ideo  anima  unitur  corpori,  quia  indiget  eo  ad  suam  propriam  operationem : 
quod  non  esset,  si  statim  a  principio  scientiam  haberet  non  acquisitam  per 
sensitivas  virtutes.  Et  ideo  dicendum  est  quod  pueri  in  statu  innocentiae  non 
nascerentur  perfecti  in  scientia,  sed  eam  in  processu  temporis  absque  difficul- 
tate  acquisivissent  inveniendo  vel  addiscendo.  * 

334.  Corollariuin.  De  statu  protoparentum  infantili.  —  Ex  dictis  rejici 
debet  rationalistarum  necnon  et  quorundam  catholicorum  opinio,  secundum 
quam  protoparentes  conditi  sunt  in  statu  plane  rudi  et  imperfecto,  adeo  ut 
essent  infantium  instar.  Potest  tamen  eorum  conditio  i  n  f  a  n  t  i  1  i  s  dici  vel 
1.  ratione  novitatis  status,  nam  primo  a  sua  creatione  die  erant  vix  nati, 

ideoque,  si  vis,  ratione  aetatis  infantes ;  vel  2.  ratione  perfectionis  conse- 
quendae,  cum  et  in  scientia  theoretica  et  practica,  necnon  in  virtute  multum 
proficere possent  atque  deberent ;  vel 3.  ratione  innocentiae  et  simplicitatis, 
qua  participes  erant  illius  infantiae,  quam  Christus  commendat  et  a  suis  exi- 
git  dicens  Matth.  18,3:  Nisi  conversi  fueritis  et  efficiamini  sicut  parvuli,  non 
intrabitis  in  regnum  coelorum ;  vel  4.  ratione  immunitatis  a  stimulo  con- 
cupiscentiae ;  vel  5.  ratione  subjectionis  erga  Deum.  Cf.  K 1  e u t g e n  t.  2 
d.  9  c.  §  13;  Suarez  op.  cit.  III,  9.  10.  18. 

335.  Thesis  CXXXI.  Hisce  bonis  adjecit  Deus  donum  immor- 
talitatis  corporis,  quo  protoparentes  praediti  possent  non  mori,  et 
morituri  revera  non  fuissent,  si  conditionem  divinitus  statutam 
sancte  servassent. 

Declaratio.  Thesis  est  de  fide,  ut  patet  ex  Ecclesiae  defmitionibus, 
ut  conc.  milevitani  et  plenarii  carthaginensis  can.  1 :  „Ut  qui- 
cunque  dicit,  Adam  primum  hominem  mortalem  factum,  ita  ut  sive  pec- 
caret,  sive  non  peccaret,  moreretur  in  corpore  h.  e.  de  corpore  exiret, 
non  peccati  merito,  sed  necessitate  naturae,  A. S. ;  conc.  arausicanill. 
can.  2  etc.  et  tridentini  sess.  5  can.  1  et  2  (n.  326). 

Ita  ergo  conditus  fuit  Adamus,  ut  vi  conditionis  non  esset  necessitati 
moriendi  obnoxius,  in  statu  intermedio  inter  statum,  quo  deberet  mori,  et 
statum,  quo  non  posset  mori ;  in  statu,  in  quo  pendebat  mors  et  immortalitas 
perfecta  ab  ipso :  qua  animadversione  conciliantur  loquendi  formulae  ad  spe- 
ciem  dissonae,  quae  de  protoparentibus  subinde  occurrunt.  Dicuntur  enim 
facti  conditione  mortales,  sed  potestate  seu  beneficio  immortales  ;  vel  immor- 
tales,  sed  potestate  mortales ;  vel  nec  mortales  nec  immortales,  sed  utrumque 
potestate  pro  merito  suo.  Cf.  Garnerius  diss.  7.de  haer.  pelag.  n.  3.  Quod 
si  quaeras,  quid  futurum  fuisset,  si  Adamus  non  peccasset,  dicimus  cum  A  u- 
gustino  de  Gen.  ad  lit.  VIII,  6 ;  » Arborem  illam  (ligni  vitae)  praestitisse, 
quo  corpus  hominis  sanitate  stabili  firmaretur,  non  sicut  ex  alio  cibo,  sed  non- 
nulla  inspiratione  salubritatis  occulta;«  et  iterum  de  civ.  Dei  XIII,  20:  »Ale- 
bantur  ergo  aliis  cibis,  quos  sumebant,  ne  animalia  corpora  moleatiae  aliquid 
esuriendo  aut  sitiendo  sentirent.  De  ligno  autem  vitae  propterea  gustabatur, 
ne  mors  eis  undecunque  subreperet,  vel  senectute  confecti  decursis  temporum 
spatiis  interirent. *  Causas  hujus  praerogativae  valde  bene  recenset  s.  Bona- 
ventura  Brevil.  II,  10:  »Incorruptio  igitur  et  immortalitas  corporis  Adae 
principaliter  veniebat  ab  anima  sicut  a  continente  et  influente ;  a  corporis  bona 
et  aequali  complexione  sicut  a  disponente  et  suscipiente ;  a  ligno  autem  vitae 
sicut  a  vegetante  et  adminiculante  ;  a  regimine  vero  divinae  providentiae  sicut 
interius  conservante  et  exterius  protegente.  *  Expleto  autem  probationis  stadio 
divinitus  singulis  constituto,  translati  fuissent  homines  sine  morte  ad  vitam 
prorsus  immortalem  praemii  vel  poenae. 

336.  Demonstratio.  1.  Probatur  th.  ex  controversia  cum  pelagia- 
nis  sec.  V.,  qui  etiam  damnati  sunt,  quod  docuerint,  Adamum  creatum 
fuisse  mortalem,  adeo  ut  etiamsi  non  peccasset,  moriturus  fuisset. 

2.  Ex  divinis  literis,  quae  clare  docent,  mortem  esse  sequelam  et 
fructum  primi  peccati.  Eo  ipso  ergo  significant,  protoparentes  vi  originis 

non  fuisse  morti  obnoxios,  sed  a  moriendi  necessitate  fuisse  immunes. 
Ita  Sap.  2,  23  ss. :  Deus  creavit  hominem  inexterminabilem  et  ad  imaginem 
similitudinis  suae  fecit  illum.  Quis  ergo  illum  non  solum  secundum  ani- 
mam,  sed  et  secundum  corpus  exterminavit  ?  Invidia  autem  diaboli  mors 
introivit  in  orbem  terrarum;  Eccli.  25,  33:  A  muliere  initium  factum  est 
peccati,  et  per  illam  omnes  morimur ;  Rom.  5,  12:  Propterea  sicut  per 
unum  hominem  peccatum  in  hunc  mundum  xntravit,  et  per  peccatum  mors, 
et  ita  in  omnes  homines  mors  pertransiit ;  1.  Cor.  15,  21  s.:  Quoniam  qui- 
dem  per  hominem  mors  et  per  hominem  resurrectio  mortuorum.  Unde  ex- 
cluditur  effugium  eorum,  qui  contendant,  sermonem  esse  tantum  de  morte 
spirituali;  nam  etsi  haec  ex  Adamo  in  omnes  fuit  propagata,  hoc 
tamen  in  loco  intelligenda  est  in  primis  mors  corporis :  nam  Paulus  hic 
disputat  de  resurrectione  corporum,  et  nomine  resurrectionis  mortuorum 
sensu  obvio  haec  intelligi,  saltem  primario,  solet.  At  clarius  Paulus  tue- 
tur  thesim  omneque  excludit  effugium  Rom.  8,  10 :  Corpus  quidem  mor- 
tuum  est  propter peccatum ,  spiritus  vero  vivit propterjustificationem.  Quare 
Sap.  1,  13  absolute  declaratur :  Deus  mortem  non  fecit. 

3.  Eadem  veritas  colligitur  ex  Gen.  2,  17 :  In  quocunque  die  come- 
deris  ex  eo  (ligno  scientiae  boni  et  mali),  morte  morieris;  quae  quamvis 
intelligi  possint  et  forte  debeant  de  morte  etiam  spirituali,  explicanda 
sunt  de  morte  in  primis  secundum  corpus,  ut  patet  a.  ex  sensu  obvio  ver- 
borum ;  b.  quia  rationem  continent  sanctionis ;  mortis  autem  nomine, 
quae  rationem  habeat  sanctionis,  intelligi  semper  solet  corporalis ;  c.  ex 
locis  parallelis,  quos  adduximus;  d.  ex  exsecutione  Gen.  3,  17  ss.:  Quia 
audisti  vocem  uxoris  tuae  et  comedisti  de  ligno  .  .  .  in  sudore  vultus  tui 
vesceris  pane}  donec  revertaris  in  terram,  de  qua  sumptus  es:  quia  pulvis 
es  et  in  pulverem  reverteris ;  quibus  satis  clare  infligitur  poena,  quam  com- 
minatus  est  Deus:  sed  iis  manifesto  designatur  mors  corporis.  Neque 
obstat,  quod  sermo  sit  de  morte  incurrenda  ipso  die,  quo  Adamus  pec- 
caturus  sit.  Nam  illud  in  quocunque  die  explicare  licet  quando  (cf.  2,  4), 
et  praeeuntibus  patribus  verba  morte  morieris,  apte  omnino  ita  explican- 
tur :  morti  eris  obnoxius,  vel  eris  mortalis,  vel  mori  incipies :  vere  enim 
dicitur  hominis  vita,  a  quo  factus  est  mortalis,  jugis  mors.  Proinde  morte 
morieris  et  illico  secundum  animam  eodemque  instanti  debitum  incurres 
mortis  secundum  corpus,  eris  mortalis  incipiesque  mori.  Neque  dura  vel 
violenta  censeri  debet  haec  explicatio,  cum  in  hebraica  lingua  verba  actum 
exprimentia  de  necessitate  et  debito  explicare  liceat.  Ita  Paulus  corpus 
nostrum  vocat  mortuum  quidem  propter  peccatum,  utique  debito  et  de- 
stinatione.  Cf.  s.  Thomam  l..p.  q.  97;  Bellarminum  1.  c.  c.  8; 
de  Rubeis  c.  41. 

337.  De  felici  protoparentum  statu.  —  Haec  voluit  Deus  cumulata  sin- 
gulari  felicitate,  qua  protoparentes  ab  omnibus  aerumnis  et  doloribus  essent 
soluti  iisque  abundarent,  quae  vitae  suavitatem  conciliant.  Quod  colligitur 
partim  ex  dictis,  partim  ex  descriptione  primitivae  conditionis  protoparentum 
Gen.  2,  8  coll.  3,  16  ss.  Ex  his  enimliquet,  illos  bene  se  habuisse  et  ad  Deum 
ob  gratiam  sanctificantem  familiaremque  cum  ipso  conversationem,  et  ad  se 
ipsos  ob  integritatis  donum ;  in  ordine  ad  verum  propter  insignis  scientiae 
lumen;  relate  ad  vitae  continuationem  propter  immunitatem  a  necessitate 
moriendi :  ratione  loci  et  commodorum  vitae,  quia  erant  in  paradiso  voluptatis, 
immunes  ab  omnibus  aerumnis,  doloribus,  laboribus  poenalibus,  quae  sunt 
peccati  fructus.  Nihil  ergo  eorum  deerat,  quae  ad  singularem  quandam  felici- 
tatem  pertinent.  Quare  apud  christianos  semper  viguit  fides  de  feliciore  quon- 
dam  conditione  protoparentum.  Ideo  Augustinus  op.  imperfecti  c.  Julian., 
ubi  saepe  de  hac  disserit  felicitate,  scribit  VI,  29:  »Tuautem,  si  te  cogitares, 
non  dico,  christianum,  sed  qualemcunque  hominem,  facilius  nullum  esse  con- 
tenderes  paradisumDei  quam  eum  faceres  tua  sacrilega  disputatione  poenalem.* 
Cf.  de  civ.  Dei  XIV,  26.  Hinc  patres  ex  vitae  miseriis  lapsum  generis  humani 
communisque  culpae  seu  peccati  originalis,  quod  omnes  inficiat,  colligunt  ex- 
sistentiam ;  imo  apud  gentes  plerasque  hujus  traditionis  reperiuntur  vestigia, 
cum  auream  quandam  aetatem  praecessisse  nostram  plus  minusve  persuasum 
habeant.    Cf.  H  u  e  t  i  u  s  qq.  alnet.  II,  1 1 . 

338.  Tliesis  CXXXII.  JRecensita  bona  super  et  praeter  natu- 
ram  fuerunt,  ideoque  naturae  humanae  inclebita. 

Dcclaratio.  Hucusque  ex  adversariis  plures  doctrinae  catholicae 
consentientes  habuimus :  hisce  enim  donis  protoparentes  fuisse  praeditos, 
nobiscum  sentiunt  Lutherus,  Bajus,  Jansenius,  Quesnellus  etc, 
qui  tamen  contendunt,  ea  fuisse  protoparentibus  naturalia  aut  saltem 
debita  debito  vel  essentiae  (Lutherus),  vel  exigentiae  (Bajus),  vel 
decentiae  (Jansenius).  Thesis  quidem  non  est  fidei  dogma  ab  Eccle- 
sia  definitum,  doctrinam  tamen  continet,  quae  clare  infertur  ex  repetita 
errorum  oppositorum  damnatione,  hinc  vere  catholica  fideique  proxima 
dici  potest.  Quare  a  Pio  VI.  declaratur  „doctrina  synodi  (pistoriensis 
n.  16)  de  statu  felicis  innocentiae,  qualem  eum  repraesentat  in  Adamo 
ante  peccatum,  complectentem  non  modo  integritatem,  sed  et  justitiam 
interiorem  cum  impulsu  in  Deum  per  amorem  caritatis  atque  primae- 
vam  sanctitatem  aliqua  ratione  post  lapsum  restitutam:  quatenus  com- 
plexive  accepta  innuit  statum  illum  sequelam  fuisse  creationis,  debitum 
ex  naturali  exigentia  et  conditione  humanae  naturae,  non  gratuitum  Dei 
beneficium;  falsa,  alias  damnata  in  Bajo  et  Quesnello,  erronea,  favens 
haeresi  pelagianae.u 

Sane  damnatae  sunt  prop.  Baji  9:  »Dona  concessa  homini  integro  et 
angelo  forsitan  non  improbanda  ratione  possunt  dici  gratia ;  sed  quia  secun- 
dum  usum  s.  Scripturae  nomine  gratiae  ea  tantum  munera  intelliguntur,  quae 
per  J.  Christum  male  merentibus  et  indignis  conferuntur,  ideo  neque  merita, 
neque  merces,  quae  illis  redditur,  gratia  dici  debet.  2 1 .  Humanae  naturae  sub- 

limatio  et  exaltatio  in  consortium  divinae  naturae  debita  fuit  integritati  pri- 
mae  conditionis,  et  proinde  naturalis  dicenda  est,  et  non  supernaturalis.  23.  Ab- 
surda  est  eorum  sententia,  qui  dicunt,  hominem  ab  initio  dono  quodam  su- 
pernaturali  et  gratuito  supra  conditionem  naturae  suae  fuisse  exaltatum,  ut 
fide,  spe  et  caritate  Deum  supernaturaliter  coleret.  24.  A  vanis  et  otiosis  ho- 
minibus  secundum  insipientiam  philosophorum  excogitata  est  sententia,  quae 
ad  pelagianismum  rejicienda  est,  hominem  ab  initio  sic  constitutum,  ut  per 
dona  naturae  superaddita  fuerit  iargitate  conditoris  sublimatus  et  in  Dei 
filium  adoptatus.  26.  Integritas  primae  conditionis  non  fuit  indebita  humanae 
naturae  exaltatio,  sed  naturalis  ejus  conditio.  78.  Immortalitas  primi  hominis 
non  erat  gratiae  beneficium,  sed  naturalis  conditio. *  Quesnelli  35:  »Gratia 
Adami  est  sequela  creationis  et  erat  debita  naturae  sanae  et  integrae.*  Alias 
dabimus  infra.  Cf.  conc.  coloniense  tit.  4  c.  15.  In  schemate  vatic.  cit. 
(coll.  lac.  VII,  566)  parati  erant  canones  1  :  »Si  quis  non  confiteatur,  huma- 
num  genus  in  primo  parente  ad  statum  supernaturalem  elevatum  fuisse, 
A.  S.;  3:  Si  quis  dixerit,  sanctitatem  et  justitiam,  in  qua  homo  ante  lapsum 
constitutus  erat, non  fuisse  supernaturalem,  sedejusmodi,  ad  quam  recte 
vivendo  per  insitas  naturae facultates  pertingere  potuisset,  A.  S.«  Cf.  supran.  308. 

339.  Demonstratio.  1.  Probatur  hac  ratione:  Adamus  dona,  quae 
ipsi  vindicavimus,  peccando  amisit.  Atqui  peccando  nihil  amisit  natu- 
rale ;  ergo  haec  dona  non  erant  naturalia.  Eum  autem  nihil  amisisse  na- 
turale,  sicut  neque  angeli  lapsi,  adeo  certum  visum  est  scholae,  ut  ipsa 
eo  asserto  uteretur  tamquam  demonstrationis  principio. 

Ita  passim  s.  T  h  o  m  a  s.  »  Manifestum  est  autem,  inquit  1 .  p.  q.  9  5  a.  1 ,  quod 
illa  subjectio  corporis  ad  animam  et  inferiorum  virium  ad  rationem  non  erat 
naturalis :  alioquin  post  peccatum  mansisset,  cum  etiam  in  daemonibus  data 
naturalia  post  peccatum  permanserint,  utDionysius  dicit, «  cujus  haec  sunt 
verba  de  div.  nom.  c.  4  n.  2  3 :  » ISTec  vero  quidquam  eorum,  quae  sunt,  interit, 
quatenus  essentia  est  et  natura  .  .  .  neque  dicimus  angelicas  dotes,  quas  acce- 
perant,  penitus  unquam  fuisse  immutatas,  sed  etiamnum  integras  esse  plane- 
que  conspicuas. «  Pariter  patre3  in  disputatione  cum  monotheletis  passim 
supponebant,  manente  natura,  manere  naturalia  ;  ideoque  inferebant,  Christum 
eoipso  humanam  habere  voluntatem,  quodhumanam  assumpsit  naturam.  Cum 
ergo  Adamus  peccando  non  amiserit  naturam  humanam  (neque  enim  facta 
est  alia  natura),  non  amisisset  haec  dona,  si  fuissent  naturalia.  —  Confirmatur 
illatio  efficaci  analogia:  in  praesenti  enim  rerum  ordine  ob  peccata  actualia 
non  solent  amitti  dona  naturalia,  sed  supernaturalia,  gratia  scil.  sanctificans. 
Igitur  si  homines  propter  peccatum  ne  actuale  quidem  amittunt  dona  natu- 
ralia,  a  fortiori  non  privabitur  universum  genus  humanum  propter  peccatum 
originale  minus  ad  ipsum  spectans,  quam  peccatum  actuale  ad  singulos,  bonis 
naturalibus  et  debitis,  sed  bonis  tantum  supernaturalibus  atque  indebitis.  Et 
revera  nulla  injustitia  in  eo  cernitur,  quod  quis  propter  culpam  alterius  pri- 
vetur  indebitis  :  sed  non  facile  explicabitur  quomodo  quis  bonis  naturae  debitis 
propter  culpam  alterius  privetur,  qui  propter  culpam  propriam  iis  non  spolia- 
tur.  »Quod  detrimentum  aliquod  patiatur,  inquit  s.  Thomas  de  malo  q.  5 
a.  2,  aliqua  persona  in  his,  quae  sunt  supra  naturam,  potest  contigere  velex 
vitio  personae  vel  ex  viiio  naturae:  quod  autem  detrimentum  patiatur  in  his 

quae  sunt  naturae,  hoc  non  videtur  posse  contigere  nisi  propter  vitium  pro- 
prium  personae. * 

340.  2.  Probatur  thesis  ex  ipsa  donorum  natura  et  praestantia.  Sane 
gratiam  sanctificantem  non  esse  proprietatem  seu  praerogativam  natura- 
lem  et  debitam,  sed  indebitam  plane  et  supernaturalem,  colligitur  ex  ef- 
fectibus  ejusdem  formalibus,  quorum  ipsa  sua  inhaesione  est  causa. 
Per  eam  enim,  ut  nonnullos  tantum  recenseamus,  nam  fusius  de  illis  age- 
tur  in  thesi  203,  constituimur 

a.  Dei  a  m  i  c  i :  atqui  nullus  subditus  conditione  sua  est  amicus  re- 

gis.   Ergo  a  fortiori  nulla  creatura  conditione  sua  est  amica  Dei. 

»Quid  autem  majus,  ait  Cyrillus  alex.  in  Jo.  1.  10  c.  23,  quid  clarius 
quam  Christi  amicum  et  esse  et  apellari?  Excedit  haec  dignitas  naturae  hu- 
manae  terminos.  Omnia  enim  serviunt  Creatori,  ut  ait  psalmista,  nec  quid- 
quam  est,  quod  jugo  servitutis  non  subjiciatur.  Quod  cum  ita  sit,  ad  super- 
naturalem  gloriam  Dominus  servos  suos  mandata  sua  servantes  redigit,  non 
servos,  sed  amicos  appellans  et  ut  amicos  in  omnibus  tractans.* 

b.  Gonstituimur  filii  Dei  adoptivi.    Atqui   adoptio   bonum   est 

nulli  naturae  debitum.   Et  sane  videtur  contradictio  in  terminis  filius 

adoptivus  naturalis  seu  qui  naturaliter  sitadoptivus  (cf.  n.  319).  Quamob 

rem  patres  inculcant,  nos  non  natura,  sed  gratia  esse  Dei  filios. 

Ita  Cyrillus  hieros.  cat.  3  :  »Ut  filius  sis,  non  per  naturam  habes,  sed 
per  adoptionem  %ata  -fteaiv  filii  apellationem  consequeris. *  —  Athanasius 
or.  2  c.  arianos  n.  19:  »  Deus  non  solum  eos  homines  fecit,  sed  et  filios  dixit, 
tamquam  si  illos  genuisset.  Est  autem  Dei  benevolentia,  quod  quorum  sit 
conditor,  horum  postea  per  benevolentiam  Patrem  se  faciat;  quod  tum  con- 
tingit,  cum  creati  homines,  ut  ait  Apostolus,  Spiritum  Filii  ejus  clamantem 
Abba,  Pater,  in  suis  cordibus  suscipiunt  .  .  Nec  enim  alio  modo  possunt  filii 
fieri,  cum  ex  natura  sua  sint  creati,  nisi  spiritum  ejus  qui  est  naturalis  et 
verus  Filiis,  acceperint. «    Cf.  Cyrillus  alex  thes.  ass.  32   (Mig.  75,  562). 

c.  Gonstituimur  fratres  Christi  Hebr.  2,  11  et  participes  illorum 
bonorum,  quae  ipsi  ut  Filio  vi  generationis  competunt,  scil.  dilectionis 
paternae,  quae  ex  ipso  in  nos  quoque  redundat  Jo.  17,  20  ss.;  adeo  ut 
ipsius  Patrem  appellare  possimus  Patrem  nostrum  ib.  20,  17 ;  partici- 
pes  reddimur  Spiritus  Filih  Quoniam  estis  filii}  misit  Deus  Spiritum  Filii 
sui  in  corda  vestra  clamantem :  Abba  Pater  Gal.  4,  6 ;  reddimur  consor- 
tes  vitae  et  virtutis  Filii  Joan.  6,  58 :  Sicut  misit  me  vivens  Pater}  et  ego 
vivo  propter  Patrem:  et  qui  manducat  me  et  ipse  vivet  propter  me:  15,  5: 
Ego  sum  vitis,  vos  palmites.  Qui  manet  in  me  et  ego  in  eo}  hic  fert  frucium 
multum;  GaL  2,  20;  et  haereditatis  Filii,  per  gratiam  enim  sumus  ejus 
coheredes  Rom.  8,  17 ;  reddimur  ejus  commensales  Luc.  22,  29.  30  et 
oovftpovoi  Apoc.  3,  11;  participes  ipsius  gaudii  et  gloriae,  nam  accipiam 
vos  ad  me  ipsum,  ut  ubi  sum  ego}  et  vos  sitis  Jo.  14,  3 ;  volo}  ut  ubi  sum 
ego}  et  illi  sint  mecum  ib.  17,  24;  Matth.  25,  21.  Etsi  autem  servus  fidelis 

jus  habet,  ut  liberaliter  tractetur,  mercede  et  quiete  demum  donetur: 
praesumptuosum  est  affirmare,  creaturae  vi  conditionis  suae  competere 
jus  ad  haec  omnia  bona,  quae  naturaliter  vi  generationis  competunt 
Filio  naturali  et  unigenito.  Ergo  gratia  sanctificans  non  est  sequela  crea- 
tionis,  sed  plane  indebita  et  supernaturalis. 

d.  Imo  gratia  deificamur  divinaeque naturae reddimur consortes, 
ut  praeeunte  Petro  2.  ep.  1,  4  patres  passim  docent.  Ita  Augustinus 
in  Ps.  49  n.  2 :  „Manifestum  est  ergo,  quia  homines  dixit  deos  (Ps.  82,  6) 
ex  gratia  sua  deificatos  .  .  .  Si  filii  Dei  facti  sumus,  deificati  sumus;  sed 
hoc  est  gratiae  adoptantis,  non  naturae  generantis."  Cf.  in  Ps.  94  n.  6. 
Atqui  deificatio  appellari  nequit  nisi  participatio  eorum  bonorum,  quae 
sunt  supra  naturam;  quousque  enim  bona  sunt  debita  naturae  humanae 
ejusque  comprehensa  ambitu,  homo  ea  participans  est  homo  tantumr 
nullatenus  consors  altioris  naturae.  Ut  deificetur,  necesse  est,  ut  parti- 
cipet  quae  sint  supra  ejus  naturam,  indebita,  bona  unius  Dei  propria.  Ergo 
deificatio  seu  participatio  divinae  naturae  dici  nequit  ulli  creaturae,  etsi 
innocentissimae,  etsi  angelicae,  debita  vel  naturalis;  sed  per  eam  quae- 
libet  natura  creata  suos  transcendit  limites,  supra  se  effertur,  hinc  prae- 
rogativa  est  supernaturalis.  „Dicimus  quaedam  supra  naturam  esse,  in- 
quit  0  r  i  g  e  n  e  s  adv.  Celsum  V,  23,  prout  hanc  vocem  plerique  intelligunt, 
quae  Deus  efficere  possit,  ut  cum  hominem  supra  naturam  humanam 
enerens,  participem  facit  melioris  diviniorisque  naturae." 

e.  Tam  sublimis  verbo  est  status  gratiae,  ut  tam  sacrae  literae  quam 
patres  eum  describant  ut  magnum  mysterium  supereminentis  magni- 
tudinis  virtutis  divinae  Eph.  1,  19,  transcendens  omnem  cognitionem  vel 
conjecturam  humanam,  quod  ex  sola  Spiritus  s.  revelatione  cognosci 
possit  1  Cor.  2,  6  ss.,  cum  Deus  in  eo  effundat  divitias  ineffabiles  bonita- 
tis  suae  Eph.  1,  3  ss.,  intimumque  per  eum  ineamus  consortium  cum  Patre 
et  Filio  1  Jo.  1,  3,  sigillatum  participatione  ipsius  s.  Spiritus.  Quare  sta- 
tus  ille  exhibetur  ut  terminus  novae  creationis,  imo  generationis  ex  Deo, 
qua  renovati  et  regeniti  Christo,  Filio  Dei  unigenito,  conformamur  eum- 
que  induimus  Gal.  3,  27;  4,  19;  Rom.  8,  29.  „Supernaturalis  proin 
dicenda  est,  infert  conc.  coloniense,  gratia  illa  sanctificans,  qua  homo 
adeo  supra  suam  conditionem  elevabatur,  ut  filius  Dei  esset  per  adop- 
tionem  fieretque  idoneus,  qui  felicitatem  illam  consequeretur,  quae,  cum 
in  Dei  cognitione  intuitiva  consistat,  omnem  hominis  facultatem  natura- 
lem  transcendit." 

341.  Hinc  infertur  reliqua  quoque  dona  scil.  integritatem,  in- 
signem  scientiam,  immunitatem  a  necessitate  moriendi  et  felici- 
tatem  non  fuisse  naturalia  et  debita,  sed  saltem  praeternaturalia. 
Nam  a.  naturalia  non  pendent  a  supernaturalibus,  ut  patet  ex  rei  natura 

et  ex  analogia  praesentis  ordinis,  in  quo  naturalia  non  pendent  a  superna- 
turalibus.  Atqui  haec  dona  ex  positiva  saltem  Dei  voluntate  pendebant 
quoad  ipsorum  conservationem  a  gratia  sanctificante,  qua  amissa,  mox 
perierunt  (cf.  Scheeben  §  178;  Mysterien  §  35).  Ergo  non  fueruntdona 
naturalia  et  debita.  Quia  autem  ea  naturam  humanam  per  se  ad  altiorem 
non  transferebant  ordinem,  sed  tantum  intra  suos  perficiebant  limites, 
praeternaturalia  apte  meritoque  dicuntur  (cf.  n.  321  l)- 

Speciatim  h.  id  liquet  quoad  donum  immortalitatis  ex  Gen.  3,  19 : 
In  sudore  vultus  tui  vesceris  pane,  donec  revertaris  in  terram}  de  qua  sum~ 
ptus  es :  quia  pulvis  es,  et  in  pulverem  reverteris.  Mors  enim  exhibetur 
naturalis  sequela  ipsius  originis  et  conditionis  humanae.  Quocirca  a 
Pio  VI.  declaratur  „propositio  (17.  synodi  pistoriensis)  his  verbis 
enunciata:  ,Edocti  ab  Apostolo,  spectamus  mortem  nonjamutnaturalem 
conditionem  hominis,  sed  revera  ut  justam  poenam  culpae  originalis : 
quatenus  sub  nomine  Apostoli  subdole  allegato  insinuat,  mortem,  quae  in 
praesenti  statu  inflicta  est  velut  justa  poena  peccati  per  justam  subtrac- 
tionem  immortalitatis,  non  fuisse  naturalem  conditionem  hominis,  quasi 
immortalitas  non  fuisset  gratuitum  beneficium,  sed  naturalis  conditio: 
captiosa,  temeraria,  Apostolo  injuriosa,  alias  damnata." 
Quod  si  immortalitas  non  est  naturalis,  neque  ipsa  immunitas  a  doloribus, 
neque  illa  discendi  facilitas  (cf.  th.  130) ;  haec  enim  intime  cohaerent. 
Quare  analogia  ducimur  ad  conjiciendum,  neque  integritatem  fuisse  na- 
turalem  et  debitam. 

De  hac  ita  egregie  disputat  Scotus  in  2.  dist.  29  q.  1  :  »Rebellio  esset 
in  homine  exsistente  in  puris  naturalibus,  quia  naturale  est  unicuique  appe- 
titui  ferri  in  suum  appetibile.  Igitur  cum  appetitus  sensitivus  exsistens  in 
puris  naturalibus  habeat  proprium  appetibile  et  delectabile,  summe  haberet 
tendere  in  illud,  quantum  est  ex  se,  et  illud  tendere  impediret  actum  rationis, 
quia  adhuc  essent  istae  potentiae  in  eadem  essentia,  sicut  modo.  Dici  ergo 
potest,  quod  si  originalis  justitia  habuit  illum  efFectum,  scilicet  facere  per- 
fectam  tranquillitatem  in  anima  quantum  ad  omnes  potentias,  ita  quod  natura 
inferior  non  inclinaretur  contrajudicium  superioris,  autsi  inclinaretur,  posset 
tamen  a  superiori  ordinari  sine  difficultate,  cum  hoc  non  habuerit  potentia 
facta  in  puris  naturalibus :  necesse  est,  ipsam  ponere  donum  supernaturale.  « 
Cf.  T h o m a s  de  verit.  q.  27  a.  7;  Scheeben  §  155. 

c.  Si  haec  quatuor  bona  essent  debita  naturae  humanae  innocenti 
et  nunc  tantum  ob  indignitatem  peccato  originali  contractam  indebita  et 
supernaturalia,  hac  indignitate  baptismo  sublata  et  deleta,  jam  iterum 
fierent  debita  et  consequenter  naturalia.  Atqui  per  baptismum  deleto 
peccato  originali  praeter  gratiam  sanctificantem,  quae  prorsus  gratis  red- 
ditur,  reliquae  praerogativae  non  restituuntur.  Ergo  eae  neque  olim  fue- 
runt  debitae  et  naturales. 

342.  Doctrinam  3.  quam  thesi  vindicamus,  suffragio  suo  confirmant 
patres,  quoties  vel  generatim  illa  dona  non  naturae  sed  gjatiae  adscri- 
bunt,  vel  affirmant,  hominem  peccando  gratiae  veste  fuisse  nudatum  gra- 
tuitisque  spoliatum,  quam  doctrinam  ita  paucis  expressit  Petrus  L  o  m- 
bardus  in  2.  d.  25  n.  8:  „Hic  (Adam)  est  enim  ille,  qui  a  latronibus 
vulneratus  est  et  spoliatus  (respicit  parabolam  Luc.  10,  30  ss.),  vulnera- 
tus  quidem  in  naturalibus  bonis,  quibus  non  est  privatus,  alioquin  non 
posset  fieri  reparatus:  spoliatus  vero  gra.tuitis,  quae  pergratiam  natura- 
libus  addita  fuerant."  Nominatim  integritatem  gratiae  adscribunt,  hinc 
eam  non  putabant  vel  naturalem  vel  debitam  esse.  Ita  passim  A  u  g  u- 
stinus,  ut  c.  Julianum  1.  4  c.  ult.  n.  82:  „Quid  est  gustato  cibo  prohi- 
bito  nuditas  indicata,  nisi  peccato  nudatum,  quod  gratia  contegebat? 
G  r  a  t  i  a  quippe  Dei  m  a  g  n  a  ibi  erat,  ubi  terrenum  et  animale  corpus 
bestialem  libidinem  non  habebat.  Qui  ergo  vestitus  gratia  non  habebat 
in  nudo  corpore,  quod  puderet:  spoliatus  gratia,  sensit  quod  operire  de- 
beret.u  Idem  significant,  cum  affirmant  hominem  ob  integritatem  in 
paradiso  angelicam  duxisse  vitam :  neque  enim  homini,  qui  naturaliter 
non  est  angelus,  naturalis  vel  debita  est  conditio  angelica.  Paucis  sed 
clare  doctrinam  catholicam  enunciat  Athanasius  de  incarn.  n.  4: 
„Praecepti  transgressio  illos  ad  propriae  naturae  conditionem  revocavit." 
Gf.  de  hoc  argumento  egregie  disserentem  Gasinia.  6  etScheeben 
in  recapitulatione  subjecta  et  Handb.  §  162. 

343.  Corollarium  I.  Ergo  homo  in  sua  primitiva  conditione  eleva- 
tus  fuit  ad  ordinem  supernaturalem.  Haec  vero  elevatio  non  fuit  permissa 
hominis  arbitrio  factaque  per  modum  invitationis  vel  consilii,  sed  prima- 
ria  intentione  a  Creatore  volita  et  omnibus  per  modum  formae  legisque 
impressa :  adeo  ut  ejus  neglectus  non  sit  solum  benefactoris  contemptus, 
sed  injuria  Creatoris  summique  Domini  et  laesio  ordinis  a  se  solemniter 
statuti.  Hinc  1.  praeter  finem  hominis  supernaturalem  nullus  facto  est 
alius  fmis  hominis ;  2.  opera  mere  naturalia  in  praesenti  ordine  pretium 
non  habent  pro  fme  obtinendo,  sunt  extra  et  praeter  viam ;  3.  natura 
sine  gratia  sordescit  et  est  abnormis  et  deformis;  4.  gratia  et  natura  in 
idea  Creatoris  intime  sunt  consertae  ad  unam  hominis  perfectionem  ge- 
nuinam  in  hoc  ordine  constituendam.  Qua  de  re  praeclare  omnino  dis- 
putat  Scheeben  §  173. 

344.  Corollarium  II.  Si  haec  dona  fuerunt  indebita  naturae  hu- 
manae,  praeter  et  supra  eam,  potuit  homo  etiam  absque  illis  creari.  Quod 
etsi  ex  dictis  plane  evidens  est,  de  singulis  tamen  praerogativis  id  osten- 
demus,  cum  etiam  nostra  aetate  fuerint  theologi  catholici,  qui  a  sana  doc- 
trina  hisce  in  quaestionibus  aberraverint. 

I.  Potuit  Deus  creare  hominem  sine  gratia  sanctificante.  Et  revera  eatenus 
tantum  affirmare  licet,  hominem  sine  gratia  sanctificante  creari  non  potuisse 
quatenus  ea  includitur  notione  sive  Dei  creantis  sive  naturae  humanae  creatae. 
Atqui  ea  neque  continetur  Dei  creantis  notione,  cum  haec  differat  a  notione 
Dei  se  amici  et  patris  instar  communicantis  et  in  filium  adoptantis ;  neque 
notione  naturae  humanae  creatae,  quae  qua  creata  rationem  potius  habet  ser- 
vae  quam  filiae  n.  340.  Probari  ergonequit,  gratiam  sanctificantem  sequelam 
esse  creationis.  Cf.  Palmieri  th.  37.  Sed  gravicr  est  controversia  de  inte- 
gritate;  quare  dicimus: 

345-  II.  Integritas  non  iis  continetur  bonis}  quae  naturae  humanae 
innocenti  ex  sese  debentur  et  sine  quibus  eadem  condi  nequit,  quin  misera 
continuo  sit  atque  mala.  Haec  illatio  non  solum  corollarii  modo  se- 
quitur  ex  dictis,  sed  alia  quoque  ratione  confirmari  potest. 

1.  Secundum  adversarios  idcirco  Deus  non  potest  hominem  concu- 
piscentiae  obnoxium  creare,  quod  ea  intrinsecus  sit  mala.  Atqui  hoc 
falsum  esse  ostendimus  n.  329 6,  et  evidenter  inde  probatur,  quod  secun- 
dum  concilium  tridentinum  sess.  5  can.  5  in  baptismo  deletur,  quid- 
quid  habet  peccati  rationem,  et  tamen  concupiscentia  relinquitur,  eaque 
consistere  potest  cum  vera  solidaque  sanctitate.   Unde 

2.  praeclare  ita  arguit  Scheeben  annot.  ad  Gasini  a.  1  n.  8:  „Si 
Deus  modo,  cum  nos  tamquam  membra  Ghristi  infinita  et  ineffabili  cari- 
tate  complectitur  (ob  quam  Apostolus  exclamat:  Si  TJnigenitum  Filium 
pro  nobis  dedit,  nonne  cum  ipso  otnnia  donavit  ?  Rom.  8,  32),  istam  pra- 
vitatem  in  nobis  relinquit,  ut  sit  nobis  occasio  majoris  victoriae  ac  glo- 
riae;  quomodo  dicas,  Deum  natura  ipsa  exigente  ab  initio  eam  ex  debito 
removere  debuisse,  praesertim  cum  natura  per  se  amorem  infinito  mino- 
rem  mereatur,  quam  is  sit,  quem  modo,  licet  post  demeritum  Adae,  per 
merita  infinito  majora  novi  Adami  promeretur  ?;- 

3.  Neque  dissentit  Augustinus,  ad  quem  adversarii  provocant 
Is  enim  luculenta  oratione  probat,  Deum  potuisse  creare  hominem  mise- 
riis,  ignorantiae  ipsique  concupiscentiae  obnoxium,  rationesque  reddit, 
cur  Deus  eum  sic  condere  potuisset ;  unde  concludit  Retr.  1, 9  n.  6 :  „Quam- 
vis  ignorantia  et  difficultas,  etiamsi  essent  hominis  primordia  naturalia* 
nec  sic  culpandus,  sed  laudandus  esset  Deus." 

Idem  s-  doctor  de  lib.  arb.  III,  20  scribit:  »Si  ergo  altera  (anima)  talis 
esse  coepit,  non  solum  ante  peccatum,  sed  ante  omnem  vitam  suam,  qualis 
alia  post  vitam  culpabilem  facta  est,  non  parvum  bonum  habet,  unde  Condi- 
tori  suo  gratias  agat;  quia  ipse  ortus  ejus  et  inchoatio  quovis  perfecto  corpore 
est  melior.  Non  enim  mediocria  bona  sunt,  non  solum  quod  anima  est,  qua 
natura  jam  omne  corpus  praecedit,  sed  etiam  quod  facultatem  habet,  ut  ad- 
juvante  Creatore  seipsam  excolat  et  pio  studio  possit  omne3  acquirere  et  capere 
virtutes,  per  quas  et  a  difficultate  cruciante  et  ab  ignorantia  coecante  liberetur. 
Quod  si  ita  est,  non  erit  nascentibus  animis  ignorantia  et  difficultas  suppli- 

cium  peccati,  sed  proficiendi  admonitio  et  perfectionis  exordium.  Non  enim 
ante  omne  meritum  boni  operis  parum  est  accepisse  naturale  judicium,  quo 
sapientiam  praeponat  errori  et  quietem  difficultati,  ut  ad  haec  non  nascendo, 
sed  studendo  perveniat.  *  —  Eadem  est  doctrina  s.  T  h  o  m  a  e,  cujus  verba  notatu 
sunt  digna  in  2.  d.  31  q.  1  a.  2  ad.  3 :  »  Poterat  Deus  aprincipio,  quando  homi- 
nem  condidit,  etiam  alium  hominem  ex  limo  terrae  formare,  quem  in  condi- 
tione  naturae  suae  relinqueret,  ut  scil.  mortalis  et  passibilis  esset,  et  pugnam 
concupiscentiae  ad  rationem  sentiens:  in  quo  nihil  humanae  naturae  deroga- 
retur,  quia  hoc  ex  principiis  naturae  consequitur;  non  tamen  iste  defectus  in 
eo  rationem  culpae  et  poenae  habuisset,  quia  non  per  voluntatem  iste  defectus 
causatus  esset.«  Cf.  alia  ejusdem  verba  n.  329  6  et  apud  Ripalda  III  d.  8 
s.  1  ;  de  Eubeis  c.  51 ;  Palmieri  th.  45. 

34  6.  III.  Ex  quibus  liquet,  juxta  Augustinum  Deum  potuisse  hominem 
innocentem  creare  etiam  absque  scientiae  ipraerogativa,  qualem  descripsimus 
n.  332.  Originalis  enim  ignorantia  est  defectus  seu  imperfectio  sponte  con- 
sequens  naturam  humanam,  sicut  concupiscentia,  mortalitas,  passibilitas,  qui- 
bus  obnoxium  hominem  creare  potest  Deus,  ut  vidimus.  Nam  anima  rationalis 
est  forma  corporis,  hinc  ipsius  est  ex  sensibilibus  assurgere  ad  intelligibilia : 
quocirca  in  cognitione  plurimum  pendet  ab  organismi  explicatione,  quae  na- 
turaliter  gradatim  fit.  Quare  vi  creationis  scientia  infusa  ei  non  debetur,  sed 
tantum  cognoscendi  potentia. 

Quod  si  Augustinus  ignorantiam  vocat  malum  et  peccatum,  lo- 
quitur  vel  a.  de  ordine  historico,  quia  est  sequela  peccati ;  vel  quia  l).  est 
occasio  peccati  saltem  materialis ;  vel  quia  C.  est  defectus  et  imperfectio,  sed 
naturalis.  Quare  diligenter  prae  oculis  habeantur,  quae  infra  n.  351  3  de  con- 
cupiscentia  notabimus,  praesertim  sub.  lit.  e.  et  g. 

347.  IV.  Potuit  Deus  hominem  creare  obnoxium  tam  doloribus  et 
aerumnisj  quam  ignorantiae  et  morti.  Quae  assertio  iisdem  rationibus  pro- 
batur,  et  colligitur  etiam  ex  Scripturae  patrumque  doctrina  de  malorum, 
tentationum,  imo  et  peccatorum  permissione ;  docent  enim  hanc  nulla- 
tenus  adversari  divinae  sive  justitiae  sive  sapientiae  sive  misericordiae 
(cf.  thes.  99),  cum  omnia  etiam  mala  diligentibus  Deum  cooperentur  in 
bonum  Rom.  8,  28 ;  imo  Deum  permittere,  ut  sancti  quoque  viri  gra- 
vibus  pulsentur  tentationibus  malisque  divexentur  acerbis,  quod  ingens 
ipsis  inde  meritorum  praemiorumque  paretur  occasio.  Hinc  videmus 
patres  in  laudes  tribulationum,  passionum,  crucis  effusos.  Si  ergo  optime 
conciliari  potest  cum  divina  sapientia  et  bonitate  Dei  permissio,  qua  vel 
sanctissimos  viros,  filios  suos  carissimos,  imo  vel  immaculatissimam  Filii 
sui  unigeniti  matrem,  gravibus  relinquit  obnoxios  miseriis  ipsique  morti: 
affirmari  nequit,  naturae  s  e  r  v  a  e,  etsi  innocenti,  deberi  immunitatem  a 
quavis  miseria  etc,  adeo  ut  Deus  non  potuerit  eam  creare  hisce  obno- 
xiam  defectibus,  quibus  modo  premimur.  Unde  merito  etiam  damnatae 
sunt  prop.  72  Baji:  „Omnes  omnino  justorum  afflictiones  sunt  ultiones 
peccatorum  ipsorum :  unde  et  Job  et  martyres  quae  passi  sunt,  propter 
peccata  sua  passi  sunt;"  et  Quesnelli  70:   „Nunquam  Deus  affligit  in- 

Hurter,  Compend.  theologiae  II,  9.  ed.  19 

nocentes :  et  afflictiones  semper  serviunt  vel  ad  puniendum  peccatum  vel 
ad  purificandum  peccatorem.u 

348-  Thesis  CXXXIIT.  Quare  possibilis  est  status  naturae 
purae,  et  quidem  potentia  non  solum  absoluta,  sed  etiam  potentia 
quam  ajunt,  ordinata. 

Declaratio.    Ut  rite  intelligatur,  quid  sit  status  naturae  purae, 

notetur  naturae  puritatem  tolli  tum  subtractione,  eorum  scil.  quae 

naturae,  ne  sit  in  se  manca,  sunt  debita,  connaturalia ;  tum  additione 

eorum,  quae  sunt  supra,  praeter  et  extra  naturam,  ut  gratiae  sanctifican- 

tis,  immortalitatis  sive  etiam  peccati,  quod  vi  originis  ipsam  inficit  et  hac 

ratione  ad  eam  velut  accedere  concipitur.   Positive  autem  exigit  status 

naturae  purae  quandam  totalitatem  seu  ea  omnia  et  ea  solum,  quae  con- 

tinentur  idea  hominis,  sed  in  ordine  non  tantum  metaphysico  verum 

etiam  physico,  ethico  etfinali  seu  eudaemonico  considerati.  Adra- 

tionem  ergo  status  naturae  purae  ea  omnia  pertinent,  quae  necessaria 

sunt,  ut  homo  non  solum  vitam  degere  possit  physicam,  sed  etiam  m  o- 

ralem,  ad  quam  requiruntur  sufficiens  cognitio  (seu  cognoscendi  pos- 

sibilitas)  legis  moralis  et  potentia  (sive  proxime  sive  saltem  remote)  vere 

sufficiens  eam  servandi ;  requiruntur  etiam  media  vere  et  relative  suffi- 

cientia  ad  consequendam  beatitudinem  naturalem,  indigentiae,  exigentiae 

et  desiderio  (vere)  naturali  convenientem  idque  plene  explentem.   Quae 

omnino  sunt  tenenda,  ut  habeatur  genuina  et  rationalis  status  naturae 

purae  notio. 

Quare  omnino  ad  rem  Franzelin  de  habitudine  rationis  humanae  ad 
divinam  fidem  c.  3  §  4  inter  alia  plane  egregia  scribit :  »  Sine  dubio  falluntur, 
qui  praesentem  ordinem  providentiae  cum  statu  naturae  purae  ita  comparant,  ut 
statum  praesentem  considerent  detractis  omnibus  auxiliis  supernaturalibus  et 
nullis  substitutis  aliis,  quam  quae  nunc  sunt,  adjutoriis  naturalibus  ;  tum  vero 
talem  fore  statum  purae  naturae  sibi  persuadent.  *  Quare  non  esset  contra 
hujus  status  indolem  bonarum  cogitationum  excitatio  immediata  Dei  in  ho- 
minem  operatione,  beneficiorum  impetratio,  peccatorum  remissio  intuitu  poe- 
nitentiae  naturalis  etc.  Qualis  vero  fuisset  providentiae  divinae  ratio,  quae 
media  etc,  accuratius  determinari  nequit;  satis  est  ea  relinquere  divinae  sa- 
pientiae.  Ceterum  ideam  aliquam,  conjecturis  quidem  innixam,  status  naturae 
purae proponit  Gloudin  tract.  theolog.  t.  2  q.  2  a.  1,  qui  vero  similius  censet, 
beatitudinem  natuvalem  eo  in  statu  exigere  etiam  felicitatem  corporis,  ideoque 
corporum  resurrectionem,  aut  etiam  (quod  minus  probamus)  proborum  homi- 
num  citra  mortem  ad  statum  immortalitatis  translationem.  Hujus  status  pos- 
sibilitatem  vindicamus  contra  Bajum,  cujus  prop.  55  fuit  damnata:  »Deus 
non  potuisset  ab  initio  talem  creare  hominem,  qualis  nunc  nascitur;«  Jan- 
senium  eorumque  asseclas,  necnon  contra  quosdam  recentiores  theologos 
germanos.    Cf.  S  c  h  e  e  b  e  n  §  156  s. 

349.  Demonstratio  p.  I.  Thesis  est  corollarium  sponte  sua  con- 
sequens  ea,  quae  hucusque  demonstravimus  n.  338  ss.  Et  revera  nonnisi 

praepostere  in  dubium  revocatur  possibilitas  illius  status  naturae  huma- 
nae,  in  quo  ea  haberet  omnia,  quae  continentur  ejus  notione  eique  deben- 
tur  in  ordine  metaphysico,  physico,  ethico  et  finali,  et  in  quo  careret  donis 
tantum  indebitis.  Atqui  hic  est  status  naturae  purae.  Ergo  status  naturae 
purae  merito  possibilis  judicatur.   Gf.  de  Rubeis  §  38.  51  ss. 

350.  Demonstratio  p.  II.  Haec  pars  est  contra  nonnullos  theo- 
logos  ex  schola  augustinianorum,  ut  Norisium,  Berti,  Bellelli  etc; 
Contenson,  Lemos,  Serry  etc.  ex  thomistis ;  Victorem  a  G o c a  1  e o 
0.  Gap.,  Hermes,  Hirscher,  Giinther  etc,  qui  contendunt,  statum 
naturae  purae  esse  possibilem  secundum  potentiam,  quam  dicunt  Dei  a  b- 
solutam,  si  scil.  Deus  operetur  solum  secundum  leges  et  rigorem  ju- 
stitiae ;  non  vero  esse  possibilem  secundum  potentiam,  quam  vocant  o  r- 
dinatam,  si  scil.  Deus  in  operando  rationem  habeat  suae  bonitatis,  de- 
centiae,  cujusdam  congruitatis.  Verum  in  Deo  omnipotentia  divina  iden^ 
tificatur  non  tantum  cum  uno  alterove  attributo,  sed  cum  omnibus;  hinc 
nil  Deo  vere  dici  potest  possibile,  quod  cum  aliquibus  ejusdempugnatat- 
tributis  (n.  69).  Atqui  secundum  hos  theologos  status  naturae  purae  cum 
aliquibus  Dei  pugnat  attributis.  Ergo  Deo  vere  possibilis  dici  nequit,  seu 
is  pugnat  etiam  cum  Dei  omnipotentia :  quod  nemo  catholicorum  admit- 
tit  vel  admittere  potest  post  damnationem  prop.  Baji  (n.  338),  praeser- 
tim  55  (n.  348).  Quare  nec  licebit  admittere  theorema,  ex  quo  ejusmodi 
conclusio  malesana  consequitur.  Minus  autem  felix  est  effugium  Norisii, 
qui  in  vindiciis  august.  c  3  §  3  scribit :  „Licet  sit  possibile  potentiae, 
non  est  possibile  justitiae,  talem  condi  hominem,  qualis  modo  nasci- 
tur:  in  priori  tantum  sensu  qui  negat  cum  damnata  propositione  Baji 
sentit.u  Nequeenim  tam  tardi  ingenii  erat  Bajus,  ut  crederet,  creationem 
hominis  miseriis  obnoxii  esse  opus  tam  ingens  et  stupendum,  ut  supera- 
ret  ipsam  omnipotentiam  divinam;  sed  putabat  ideo  talem  hominem 
creari  non  posse,  quod  ejus  creatio  adversaretur  vel  divinae  justitiae,  vel 
sapientiae,  vel  bonitati.  Gf.  Kleutgen  d.  9  c  4. 

351.  Scholion.  Exceptionibus  satisfit.  —  Contra  ea,  quae  demonstravi- 
mus  in  thes.  132  s.  et  corollariis  adnexis,  plura  opponi  solent. 

1.  Excipitur:  Id  debitum  et  naturale  censeri  debet,  quod  Deus  nonnisi 
intuitu  peccati  creaturis  denegat.  Atqui  Augustinus  contra  pelagianos  dis- 
putans  passim  inculcat,  Deum  creaturis  nonnisi  intuitu  peccati  negare  gratiam, 
adoptionem,  regnum  coelorum.  Cf.  ex.  gr.  contra  Julian.  IV,  16  n.  83  ;  V,  1 
n.  4;  VI,  2.  21  etc.  Ergo  haec  naturae  innocenti  sunt  naturalia,  vel  saltem 
debita.  Verum  facilis  est  responsio :  Augustinus  loquitur  de  ordine  hi- 
storico,  de  ordine  a  Deo  libere  instituto.  Atqui  in  tali  ordine  eadona  homini 
innocenti  erant  debita,  non  ex  rerum  naturis,  ut  censuit  Lutherus;  non  ex 
creaturae  rationalis  exigentia  ad  finem  suum  consequendum,  ut  opinati  sunt 
Bajus  etJansenius:  sed  ex  libero  Dei  decreto,  quo  voluit homines  ex mera 

gratia  in  Filios  adoptare  ac  beatitudinis  suae  participes  reddere.  Quare  in  hoc 
ordine  adoptio,  gratia  etc.  erant  debita,  sed  ex  hypothesi  hujus  gratuitae  vo- 
luntatis  divinae,  et  amitti  poterant  tantum  peccato. 

2.  Eadem  fere  ratione  respondendum  est  ad  alias  similes  exceptiones,  ut 
ex.  gr.  Augustinum  aliosque  patres  docere  hominem  sine  Spiritu  s.  non  posse 
diligere  Deum :  hominem  vero  sine  potentia  diligendi  Deum  esse  malum ;  vel 
eum  sine  gratia  esse  vitiosum.  Loquuntur  scil.  de  ordine  historico,  quem 
Deus  liberrime  et  ex  gratia  instituit,  non  de  eo,  quem  humana  natura  per  se 
exigit.  Quod  si  Augustinus  non  videtur  agnoscere  amorem  medium  inter  ca- 
ritatem  et  vitiosam  cupiditatem,  nemo  inferat,  caritatem  ex  gratia  profectam 
esse  homini  innocenti  debitam.  Loquitur  enim  s.  doctor  vel  de  ordine  histo- 
rico,  in  quo  non  dutur  status  intermedius  inter  statum  caritatis  et  gratiae  et 
statum  dominantis  peccati  et  cupiditatis  ;  vel  nomen  caritatis  accipit  latissima 
significatione,  qua  quemlibet  amorem  rectitudinis,  ordinis,  honestatis  desi- 
gnat.  —  Si  adversarii  urgent,  vel  ipsam  Dei  visionem  intuitivam  naturae  ra- 
tionali  innocenti  esse  debitam,  hinc  etiam  gratiae  dona,  sine  quibus  illa  ob- 
tineri  nequit:  difficultatis  solutionem  differimus  ad  th.  274  tr.  de  Deo  con- 
summatore,  in  quo  ostendemus  visionem  beatificam  esse  supernaturalem,  ergo 
mdebitam,  neque  contrarium  ex  s.  T  h  o  m  a  posse  probari. 

3.  Quod  attinet  exceptiones  contra  collorarium  II  n.  345,  scias. 

a.  Deum non teneri  ad  optimum  tollendosque  defectus,  qui  sponte  con- 
sequuntur  naturam  creatam;  ejusmodi  defectum  esse  concupiscentiam. 

K).  Veram  fore  difficultatem,  si  concupiscentia  rationi  nullatenus  subesset 
vel  ad  peccandum  necessitaret,  vel  si  Deus  nulla  suppeditaret  ad  eam  vincen- 
dam  auxilia  necessaria,  quorum  tamen  nihil  affirmare  licet. 

C.  Prae  oculis  habeatur,  vitam  praesentem  non  esse  necessario  stadium 
quietis  et  felicitatis,  sed  esse  stadium  veri  agonis  verique  certaminis,  ut  non- 
nisi  strenue  pugnantes  et  in  agone  desudantes  praemium  assequantur  aeter- 
num.  Atqui  concupiscentia  non  tantum  est  occasio  peccati,  sed  iis,  qui  bonae 
sunt  voluntatis,  occasio  multiplicis  boni,  meriti  virtutumque  exercitii:  nam 
virtus  in  infirmitate  perficitur  2.  Cor.  12,  9  et  magis  splendet  in  camino  tri- 
bulationis.  Idcirco  vero 

d.  patres,  Augustinus  nominatim  concupiscentiam  exhibent  ut  vi- 
tium,  morbum,  non  solum  quod  ea  est  defectus  quidam  et  velutirubigo  (sed 
naturalis)  naturae  humanae,  sed  praesertim  quod  loquuntur  de  ordine  prae- 
senti  et  historico,  in  quo  est  fructus  peccati,  rebellio  propter  excussum  rationis 
jugum,  cui  prius  erat  et  secundum  institutionem  primitivam  Dei  debebat 
esse  obnoxia,  anomalia  quaedam  ratione  habita  illius  praestantissimi  archetypi, 
secundum  quod  homo  creatus  fuit  a  Deo.    Cf.  Scheeben  Myst.  §  48. 

e.  Neque  pudor,  qui  concupiscentiam  comitatur,  probat,  eam  tali  infici 
malitia,  propter  quam  non  potuisset  permitti  in  creatura  innocenti.  Pudor 
enim  est  partim  poenalis  seu  prodit  ejus  originem  ex  peccato ;  partim  n a- 
turalis;  solemus  enim  pudore  affici  ob  alios  quoque  defectus  ab  omni  labe 
immunes,  ob  vulnus,  deformitatem  corpoream  etc,  scil.  quoties  nos  aliis  in- 
feriores  videmus ;  partim  est  medicinalis  seu  salutaris,  ut  eo  impulsi  fre- 
nemus,  moderemur,  regamus  concupiscentiam.  Quare  cum  pudor  naturaliter 
nobis  insertus  tam  salutaris  sit,  ut  eo  adversus  concupiscentiam  muniamur, 
liquet  concupiscentiam  divinitus  posse  permitti. 

f.  In  primis  vero  est  inculcandum,  de  concupiscentia,  qualis  esset  vi 
conditionis  in  statu  naturae  integritatis  dono  destitutae,  non  judicari  legitime 
ex  aestu  et  effrenata  libidine,  quo  modo  persaepe  inficitur.  Nam  negari  nequit 
concupiscentiae  vehementiam  pendere  quam  plurimum  a  causis  quibusdam 
particularibus  physicis  et  moralibus,  cujusmodi  sunt  peccata  repetita ;  ab  ipsis 
parentibus,  quorum  vitia  physicum  influxum  saepe  habent  in  prolem  a  se  ge- 
hitam:  ab  educatione,  quae  oleum  affundit  ejusdem  ardori  vel  eam  freno  co- 
hibet,  prout  ea  est  mundana  vel  religiosa;  ab  occasionibus,  in  quibus  adoles- 
cens  versatur  et  quae  illam  quam  vehementissime  succendere  valent.  Qua- 
propter  non  idem  concupiscentiae  ardor  solet  esse  in  iis,  qui  in  corruptissimis 
degunt  instituunturque  urbibus,  atque  in  illis,  qui  in  magna  morum  simpli- 
citate  in  vallibus  et  montibus  procul  a  civitatum  seductione  duram  agunt 
vitam  agrorum  culturae  vel  pascendis  gregibus  deditam.  —  Idem  dicatur  de 
miseriis,  quae  modo  affligunt  genus  humanum.  Plures  enim  non  sunt  sequelae 
(immediatae),  quae  necessario  vi  conditionis  consequuntur  naturam  humanam, 
sed  sequelae  peccatorum  actualium,  malitiae  et  perversitatis  humanae,  ut  bella, 
caedes,  rapinae,  subinde  etiam  inopia  publica  etc.  Quare  praepostere  ex  statu 
historico  miseriae  humanae  infertur,  qualis  ea  esset  vi  status  naturae  pu- 
rae.  Nunquam  satis  inculcari  potest,  ne  fiat  hic  illationis  saltus,  quem  si  ca- 
verent  plures  ex  patronis  oppositae  sententiae,  non  tam  facile  propter  statum 
quem  homines  propria  culpa  repetitis  peccatis  fecerunt  deteriorem,  contemne- 
rent  statum  naturae  purae,  qui  a  Deo  institutus  fuisset,  si  homines  nullis 
auxisset  donis  indebitis.   Cc.  s.  Thomas  c.  gentes  IV,  52 ;  1.  2  q.  85  a.  6. 

4.  Excipitur,  patres  et  apologetas  religionis  christianae  ex  miseriis  vitae 
inferre  peccati  cujusdam  communis  seu  originalis  exsistentiam :  quod  argu- 
mentum  esset  plane  inefficax,  si  Deus  naturam  humanam  etiam  innocentem 
potuisset  tot  subjicere  miseriis.  Videntur  ergo  patres  et  apologetae  omnino 
supponere,  non  potuisse  hominem  ita  a  Deo  primum  creari,  ut  morti  et  igno- 
rantiae  etc.  esset  obnoxius.  Non  negamus  ex  dogmate  de  peccato  originali 
haud  parum  illustrari  tristem  humani  generis  conditionem:  hinc  posse  apolo- 
getas  ad  hanc  explicandam  ad  illud  provocare  tamquam  ad  hypothesim,  quae 
se  admodum  commendat.  Quod  vero  ipsam  illationem  exsistentiae  peccati 
originalis  ex  vitae  hujus  miseriis  attinet,  notamus  eam  triplici  modo  posse  spec- 
tari :  a.  admissa  persuasione  de  feliciori  quondam  statu  humani  generis,  quem 
s.  Scriptura  clare  docet  et  vel  traditiones  populorum  testantur ;  et  tunc  ar- 
gumentum  esse  efficax;  vel  b.  spectari  posse  ratione  habita  solius  bonitatis 
divinae  omne  debitum  excedentis  erga  genus  humanum,  ut  ea  in  ss.  literis  de- 
scribitur ;  et  tunc  illationem  esso  probabilem;  vel  C.  eam  spectari  posse 
tantum  ratione  habita  exigentiae  rerum  et  juris  divini ;  et  tunc  eam  esse  in- 
efficacem.  Cf.  Palm  ieri  th.  42  s. ;  Scheeben  Myst.  49. 

352.  Scholion  practicillll.  Laetissima  protoparentum  conditio  minus 
aptum  videri  potest  concionum  pro  populo  argumentum.  Mox  enim  illorum 
peccato  periit,  neque  nobis  licet  redire  in  paradisum.  Si  quis  tamen  concio- 
num  serie  fidem  catholicam  ex  ordine  exponere  vel  priora  Genesis  capita  illu- 
strare  cogitet,  duplex  ipsi  suggerimus  orationis  schema. 

I.  Laetissima  protoparentum  conditio  apte  adumbratur  symbolo  pacis 
quadruplicis,  qua  omnia  ad  miram  harmoniam  revocabantur : 

1.  Regnabat  pax  Deum  inter  et  hominem,  cum  Deus  conversaretur 
cum  homine  ut  pater  cum  filio  eoque  praedilecto,  quem  sibi  gratia  sancti- 
ficante  adoptaverat  bonisque  omnibus  copiose  cumulaverat. 

2.  Regnabat perfecta  pax et harmonia in  ipso homine  dono  integritatis 
(n.  33 o),  adeo  ut  nullo  passionum  tumultu  turbaretur,  mentis  serenitas  nullis 
rebellibus  carnis  motibus  obfuscaretur. 

3.  Regnabat  pax  corpus  inter  et  animam,  cumnulla  moriendi neces- 
sitas  hanc  conjunctionem  potuerit  intercidere,  nullae  molestiae,  dolores,  morbi, 
incommoda  nulla  corpus  affligerent  vel  afficerent  animam,  corpus  ad  nutum 
esset  animae  instrumentum  aptum  et  promptum. 

4.  Regnabat  pax  n a t u r a m  inter  et  hominem,  cui  illa  tunc  non  ger- 
minabat  tribulos  et  spinas,  sed  obsequiose  praebebat  omnium  fructuum  uberem 
copiam :  et  vel  animantia  nullum  poterant  ei  inferre  damnum,  sed  reverenter 
agnoscebant  ejus  dominium  et  regnum.  Quantum  jam  damnum  secutum  est 
Adami peccatum !  Quadruplex  invaluit  rebellio.  Ipse  factus  Deo  rebellis 
sensit  in  poenam  rebellionem  membrorum  (n.  331  l),  corporis  adversus 
animam  mortis  debito,  naturae  ipsius  adversus  ejus  dominium,  cum  eam 
modo  homo  domare  debeat  in  labore  et  sudore  Gen.  3,  16  ss. 

353.  II.  Colligere  licet  ex  doctrina  catholicade  felici  protoparentum  con- 
ditione,  quanta  fuerit  bonitas  Dei  erga  genus  humanum.  Nam  contulit 

1.  tam  insignes  praerogativas  ultra  naturae  debitum  homini  nihil  adhue 
merenti :  non  exspectavit  ejus  meritum,  sed  illud  praevenit.    Dedit 

2.  illi  praerogativas,  quas  modo  ne  sanctissimis  quidem  viris  neque  post 
merita  vel  maxima  concedit  hac  in  vita,  cujusmodi  sunt  integritas,  immunitas 
a  moriendi  necessitate,  ingenium  plane  sagacissimum  etc. 

3*  Dedit  eas  praerogativas  non  soli  Adae,  sed  in  ipso  sub  conditione 
facillima  toti  ejus  posteritati,  universo  generi,  in  quod  scil.  transiissent  ipsa 
generatione.  Quam  effusa  ergo  bonitas  in  homines,  quantum  damnum 
peccatum  originale,  hinc  quantum  illius  malum. 

4.  Non  est  tamen  cur  invideamus  Adamo,  crevit  enim  cum  lapsu  Dei 
bonitas  et  misericordia  erga  humanum  genus,  quia  a.  nunc  confert  sua  bene- 
ficia  homini  non  solum  nihil  merenti,  sed  homini positive  indigno  non  tan- 
tum  ob  peccatum  originale,  sed  et  proptertot  peccata  actualia ;  confert  b.  be- 
neficia  majora,  ut  liquet,  si  ratiohabetur  ex.gr.  sacramentorum  eucharistiae 
et  ordinis;  confert  c.  efficaciori  propensione,  quiamotus  sanguine  pretio- 
sissimo  Filii  sui  ita  ea  confert,  ut  quamvis  in  multis  effectu  careant,  fructum 
uberem  referant  etiam  in  multis,  adeo  ut  non  pereat  ordo  reparatus,  sicut 
totus  corruit  status  originalis  protoparentum  lapsu. 

Caput  IV. 

De  Adami  lapsu  lapsumque  consecuta  miseria. 

354.  Quatuor  articulis  omnia  complectemur,  quae  ad  tristem  spe- 
ctant  statum,  qui  felicem  protoparentum  conditionem  propter  eorum  pec- 
catum  est  consecutus.  Agemus  scil.  de  misero  Adami  lapsu;  dein  de 
p  e  c  c  a  t  i  in  posteros  omnes  propagatione ;  denique  in  hujus  peccati  quan- 
tum  f as  est  inquiremus  naturam  ac  sequelas. 

Articulus  I. 

De  Adami  lapsu. 
355.  Quae  Adami  lapsum  spectant,  paucis  expediemus.   Certum  est 

1.  Deum  protoparentibus  imposuisse  praeceptum  Gen.  2,  16  s. :  Prae- 
cepit  ei  dicens:  ex  omni  ligno  paradisi  comede:  de  ligno  autem  scientiae 
boni  et  mali  ne  comedas.  In  quocunque  enim  die  comederis  ex  eo,  morte 
morieris.    Cf.  etiam  3,  3.  11.  17;  Rom.  5,  18. 

2.  Protoparentes  legem  esse  transgressos  manifestum  est  ex  Gen.  3. 

Neque  enim  quae  Gen.  3  narrantur,  mythi  instar  sunt,  vel  allego- 
r i a m  continent,  vel  Evae  somnium1).  Hoc  enim  adversatur  sensui  obvio 
textus  sacri  et  sensui  antiquitatis,  eaque  interpretatione  semel  admissa,  nil 
erit  in  divinis  literis,  quod  non  possit  simili  interpretandi  arte  vel  potius 
fraude  negari.  —  Quod  si  quaeras  cujusmodi  fuerit  ille  serpens,  de  quo 
Gen.  3,  1  sermo  est,  respondemus,  illum  fuisse  serpentem  verum  quidem,  ut 
patet  tum  ex  nomine,  tum  ex  collatione  cum  aliis  animantibus  terrae,  quorum 
erat  callidissimum :  sed  a  daemone  actum,  ut  patet  tumex  ejus  loquela,  tum 
ex  aliis  Scripturae  locis,  in  quibus  protoparentum  lapsus  adscribitur  diabolo 
2.  Cor.  11,  3  coll.  14;  Apoc.  12,  9;  20,  2;  Sap.  2,  24;  Joan.  8,  44;  tum  ex 
patrum  sententia,  e  quibus  Origenes  scribit  deprinc.  III,  2  n.  1  :  »Inaseen- 
sione  Moysis,  cujus  libelli  meminit  in  epistola  sua  apostolus  Judas,  Michael 
archangelus  cum  diabolo  disputans  de  corpore  Moysis,  ait  a  diabolo  inspiratum 
serpentem  causam  exstitisse  praevaricationis  Adae  et  Evae;«  tum  ex  analogia 
quadam,  cum  et  secundus  Adam,  Christus,  pariter  a  daemone  fuerit  tentatus. 

3.  Peccatum  Adarni,  etsi  materies  videtur  levis,  plane  fuisse  gravissimum, 
ut  patet  a.  ex  solemnitate,  qua  fuit  impositum  praeceptum.  »Quisnam 
satis  explicet,  inquit  ad  rem  Augustinus  de  civ.  DeiXIV,  5,  quantum  ma- 
lum  sit  non  obedire  in  re  facili  et  tantae  potestatis  imperio  et  tanto  terrenti 
supplicio  ?  «  lb.  ex  f  a  c  i  1  i  t  a  t  e,  qua  potuisset  illud  servari,  unde  idem  s.  doctor : 
» Quisquis,  inquit  ibidem,  hujusmodi  damnationem  vel  nimiam  vel  injustara 
putat,  metiri  profecto  nescit,  quanta  fuerit  iniquitas  in  peccando,  ubi  tanta 
erat  non  peccandi  facilitas.  Sicut  enim  Abvahae  non  immerito  magna  obe- 
dientia  praedicatur,  quia  ut  occideret  filium,  res  difficillima  est  imperata  (Gen. 
22,  2):  ita  in  paradiso  tanto  major  inobedientia  fuit,  quanto  id,  quod  prae- 
ceptum  est,  nuUius  difficultatis  fuit.*  Patet  peccati  gravitas  C.  ex  sanctione 
adjecta,  et  d.  ex  praecepti  scopo,  qui  erat,  ut  Adamus  pracepti  observantia 
supremum  Dei  testaretur  et  profiteretur  dominium ;  e.  ex  praecepti  s  e  q  u  e  1  a : 
ex  ejus  enim  observatione  pendebat  posterorum  etiam  felix  conditio.  Bene  de 
hoc  peccato  s.  Augustinus  Enchiridii  n.  45:  »Quamvis  et  in  illo  peccato 
uno,  quod  per  unum  hominem  intravit  in  mundum,  et  in  omnes  homines  per- 


*)  Quod  censuit  J  a  h  n  in  append.  hermeneut.  fasc.  2  pag.  206  ss.  Cf.  P  a  t  r  i  t  i  i 
de  interpret.  Script.  ss.  1.  2  q.  3 ;  Reinke,  Beitrage  zur  Erklarung  des  A.  T.  II, 
268—414.  Ceterum  Moyses  bene  distinguit  inter  facta  et  somnia  ut  liquet  ex  iis 
quae  narrat  de  Joseph  et  Pharaone.  Secundum  Philonem  serpens  est  tantum 
8ymbolum  voluptatis,  cum  protoparentum  peccatum  fuerit  copula  carnalis. 


296      Tra°t-  VI.  de  Deo  Creatore.  Th.  CXXXIV.  CXXXV.  Protopar.  peccato 

transiit,  propter  quod  etiam  parvuli  baptizantur,  possint  intelligi  plura  pec- 
cata,  si  unurn  ipsum  in  sua  quasi  membra  singula  dividatur.  Nam  et  super- 
bia  est  illic,  quia  homo  in  sua  potius  esse,  quam  in  Dei  potestate  dilexit ;  et 
sacrilegium,  quia  Deo  non  credidit;  et  homicidium,  quia  se  praecipitavit  in 
mortem ;  et  fornicatio  spiritalis,  quia  integritas  mentis  humanae  serpentina 
suasione  corrupta  est;  et  furtum,  quia  cibus  prohibitus  usurpatus  est;  et  a- 
varitia,  quia  plus  quam  illi  sufficere  debuit,  appetivit :  et  si  quid  aliud  in  hoc 
uno  admisso  diligenti  consideratione  inveniri  potest.*  Cf.  Scheeben  Myste- 
rien  des  Chr.  §  38.  39. 

4t.  Violata  lege  protoparentes  felici,  in  quo  conditi  erant,  statu  excidisse, 
iram  indignationemque  Dei  incurrisse,  originalem  justitiam  et  sanctitatem 
amisisse  atque  secundum  corpus  et  animam  in  deterius  commutatos  esse,  ut 
docet  conc.  tridentinum  sess.  5  can.  1  (n.  326),  et  probatur  a.  ex  dispu- 
tatione  catholicorum  cum  pelagianis  ;  Ib.  ex  dogmate  catholico  de  peccato  ori- 
ginali  (de  quo  mox),  quod  hanc  veritatem  omnino  praesupponit ;  tum  C.  ex 
thes.  128  seqq. ;  ostendimus  enim  hominem  pluribus  auctum  fuisse  praeroga- 
tivis,  quas  certissime  amisit ;  d.  ex  attenta  lectione  Gen.  c.  3 ;  in  primis  vero 
e.  ex  incarnationis  necessitate. 

Articulus  II. 

De  peccati  originalis  exsistentia  atque  in  homines 

omnes  transfusione. 

356.  Distingui  sedulo  debet  inter  exsistentiam  et  essentiam 
peccati  originalis,  inter  factumetmodum  propagationis  ejusdem.  In 
hoc  articulo  tantum  de  peccati  originalis  exsistentia  deque  factopro- 
pagationis  ejus  in  omnes  homines  disputabimus. 

357.  ThesiS  CXXXIV.  Adamus  divinamtransgrediendolegem 
non  solum  sibi,  sed  suae  quoque  nocuit  propagini. 

Declaratio.  Adamum  non  solum  suo  damno,  sed  damno  totius  generis 
transgressum  esse  legem,  dogma  est  fidei  catholicae.  Docet  enim  conc.  tri- 
dentinum  sess.  5  can.  2  :  »  Si  quis  Adae  praevaricationem  sibi  soli,  et  non 
ejus  propagini,  asserit  nocuisse :  et  acceptam  a  Deo  sanctitatem  et  justitiam, 
quam  perdidit,  sibi  soli,  et  non  nobis  etiam  eum  perdidisse ;  aut  inquinatum 
illum  per  inobedientiae  peccatum,  mortem  et  poenas  corporis  tantum  in  omne 
genus  humanum  transfudisse,  non  autem  et  peccatum,  quod  mors  est  animae, 
A.  S.«  Idem  docuit  semper  Ecclesia  contra  pelagianos,  quorum  praeformator 
Theodorus  mopsuestenus  affirmabat  secundum  Marium  Mercatoreml. 
subnot.  in  verba  Jul.  praef.  n.  ] ,  »  progenitores  humani  generis  Adam  et  Evam 
mortales  a  Deo  creatos,  nec  quemquam  posterorum  sui  praevaricatione  trans- 
gressi  laesisse,  sed  sibi  tantum  nocuisse  seque  mandati  reos  apud  Deum  fe- 
cisse,  alterum  penitus  nullum ; «  unde  conc.  arausicanum  II.  iisdem  fere  verbis 
can.  1 .  2  ac  conc.  tridentinum  eosdem  damnavit.  Nondum  autem  in  hac  thesi 
accuratius  in  damni  ab  Adamo  generi  humano  illati  naturam  inquirimus, 
sed  in  genere  tantum  affirmamus,  eum  damnum  aliquod,  qualecunque  demum 
illud  sit,  peccato  intulisse  suis  posteris. 

358.  Deinonstratio.  Sane  certum  est,  voluisse  Deum,  ut  praero- 
gativae  Adamo  concessae,  de  quibus  egimus  thes.  128  ss.,  transirent  in 
posteros ;  quod  colligimus  a.  praejudicio  quodam  et  quasi  a  priori.  Jure 
enim  affirmatur,  naturas  immediate  a  Deo  creatas  fuisse  exemplarium 
archetyporum  instar  pro  qualibet  specie,  adeo  ut  ad  eum  typum  esse  de- 
berent  expressa,  quotquot  temporis  cursu  illius  speciei  orirentur  individua. 
Colligitur  b.  maxime  ex  incarnationis  fine,  qui  fuit  in  primis  reparatio 
ruinae  per  Adamum  illatae ;  non  fuit  ergo  haec  particularis,  personalis, 
unius  Adami,  sed  universalis,  totius  naturae;  hinc  et  ordo  a  Deo  in 
Adamo  institutus  fuit  universalis,  omnibus  ex  ipso  nascituris  communis. 
Probatur  c.  maxime  ex  controversia  cum  pelagianis,  contra  quos  semper 
defensum  fuit,  ordinem,  in  quo  nascimur,  non  esse  primitivum,  non  fuisse 
a  Deo  primario  intentum,  sed  peccati  Adami  sequelam  esse.  Gum  ergo 
Adamus  peccando  has  amiserit  praerogativas  nosque  iis  post  ejus  lapsum 
nascamur  destituti,  sequitur,  Adamum  peccato  non  solum  sibi,  sed  et  no- 
bis  nocuisse,  quod  ita  praeclare  expressit  s.  Hilarius  in  Job  apuds.  Au- 
gustinum  c.  Jul.  II,  8  n.  27 :  „In  Adae  offensa  generositatem  primae  et 
beatae  illius  creationis  amisimus;"  et  s.  Anselmus  de  conc.  virg.  c.  23: 
„In  tanta  gratiae  altitudine  positus  bona,  quae  sibi  et  illis  (posteris)  ser- 
vanda  acceperat,  sponte  deseruit;  idcirco  filii  perdiderunt,  quod  pater 
illis,  cum  servando  dare  posset,  non  servando  abstulit.u  Gf.  s.  Thomas 
1.  q.  100  a.  1;  Scheeben  §  184;  Mysterien  §  36. 

359.  Thesis  CXXXY.  Damnum  ab  Adamo  aeneri  humano 
peccato  illatum,  eo  continetur,  quod  in  omnes  suos  posteros  trans- 
fadit  non  solum  mortem  poenasque  corporis,  quas  incurrit,  verutn 
etiam  peccatum  ;  omnes  enim  nascuntur  peccato  obnoxii. 

Declaratio.  Iis  omissis,  qui  peccatum  originis  negarunt  indirecte,  di- 
recte  illud  infitiati  sunt  ineunte  sec.  V.  hujus  haeresis  praeformator  Theo- 
dorus  mops.  (n.  357) ;  Pelagius  et  Coelestius,  quorum  doctrina  ad 
haec  redit  capita :  1.  Adamum  peccando  sibi  solum,  non  suis  nocuisse  posteris, 
ideoque  2.  mortem  reliquasque,  quibus  obnoxii  sumus,  miserias,  non  habere 
poenae  rationem ;  quodsi  3.  Paulus  Rom.  5,  12  doceat,  peccatum  perAdamum 
intrasse  hunc  in  mundum,  omnesque  peccasse  in  Adamo,  haec  non  esse  intel- 
ligenda  de  peccato  aliquo  generatione  ipsa  transfuso,  sed  quod  Adamus  pec- 
cando  praeiverit  malo  exemplo,  oinnesque  qui  peccent  ipsum  imitentur,  hinc 
mortis  nomine  per  peccatum  ingressae  mortem  designari  non  corporalem,  sed 
spiritualem.  Potiora  eorum  argumenta  proponit  Augustinus  de  pecc.  me- 
ritis  et  rem.  II,  3:  »Hi  qui  contra  traducem  peccati  sunt,  ita  illam  impugnare 
nituntur.  Si  Adae,  inquiunt,  peccatum  etiam  non  peccantibus  nocuit,  ergo  et 
Christi  justitia  etiam  non  credentibus  prodest,  quia  similiter,  imo  et  magis 
dicit  (Apostolus)  per  unum  salvari,  quam  per  unum  ante  perierunt . . .  Deinde 
ajunt:  Si  baptismus  mundat  antiquum  illud  delictum,  qui  de  duobus  bapti- 
zatis  nati  fuerint,  debent  hoc  carere  peccato ;  non  enim  potuerunt  ad  posteros 
transmittere,  quod  ipsi  minime  habuerunt.  Illud  quoque  accedit,  quia  si  anima 

non  est  ex  traduce,  sed  sola  caro,  ipsa  tantum  habet  traducem  peccati  et  ipsa 
sola  poenam  meretur :  injustum  esse  dicentes,  ut  hodie  nata  anima  non  ex 
massa  Adae  tam  antiquum  peccatum  portet  alienum.  Dicunt  etiam,  nulla  ra- 
tione  concedi,  ut  Deus,  qui  propria  peccata  remittit,  imputet  aliena.  «  Negavit 
peccatum  originale  Julianus  eclanensis,  quamvis  alioquin  Pelagii  errores 
non  nihil  temperaverit  statuens,  nil  mali  praeter  mortem  ex  Adami  peccato 
in  homines  redundasse ;  aliisve  ommissis  negarunt  illud  etiam  arminiani 
et  s o c i n i  a n i.  Cf. horum  et  aliorum errores  apud  de  E u b  e i  s  c.  2  ss. ;  Gener 
3,  326  ss. ;  in  primis  Winer  comparative  Darstellung  etc.  pag.  57  s. 

360.  Thesis  continet  dogma  religionis  christianae  fundamentale,  nam 
»hoc  qui  negat,  inquit  Augustinus  c.  Jul.  I,  2  n.  4,  ipsa  christianae  fidei 
subvertere  fundamenta  conatur;*  c.  6  n.  22  :  »Hoc  .  .  .  ad  ipsa  fidei  pertinet 
fundamenta.  Quisquis  in  christiana  fide  vult  labefactare,  quod  scriptum  est: 
Per  hominem  mors  et  per  hominem  ressurectio  mortuorum  ;  sicut  enim  in  Adam 
omnes  moriuntur ,  ita  etin  Christo  omnes  vivificabuntur  (l.  Cor.  15,  11  s.),  totum 
quod  in  Christum  credimus  auferre  molitur ;«  n.  34;  serm.  30  al.  12  de  verbis 
Ap.  n.,  5  :  »Hoc  est  christianae  fidei  fundamentum,  unuset  unus:  unus 
homo,  per  quem  ruina:  alius  homo,  per  quem  structura;*  de  pecc.  orig. 
c.  24  n.  28  :  >Incausa  duorum  hominum,  quorum  per  unura  venumdati  sumus 
sub  peccato ,  per  alterum  redimimur  a  peccatis  .  .  .  proprie  fides  christiana 
consistit. * 

361.  Cum  ergo  dogma  de  peccato  originali  tanti  sit  momenti,  acri- 
terque  fuerit  ab  adversariis  impugnatum:  hinc  saepius  ab  Ecclesia 
solemniter  fuit  definitum  et  inculcatum,  ut  a  conc.  milevitano  II. 
et  plenario  carthaginensi  ca.  2  (infra  n.  371),  ab  arausicano  II. 
can.  1,  qui  uterque  canon  fere  iisdem  verbis  repetitur  in  conc.  t  r  i  d  e  n- 
tino  sess.  5  can.  2  et  4  (cf.  infra);  ab  Innocentio  II.,  qui  damnavit 
capit.  9  Abaelardi,  a  Leone  IX.  in  symbolo  lidei  Petro  ep.  propo- 
sito  etc.  (quae  reperies  in  Denzinger  Enchiridio  symbolorum),  nomi- 
natim  in  tota  sess.  5  synodi  tridentinae,  cujus  can.  2  habes  n.  357; 
et  can.  4.  statuitur:  „Si  quis  parvulos  recentes  ab  uteris  matrum  bapti- 
zandos  negat,  etiam  si  fuerint  a  baptizatis  parentibus  orti,  aut  dicit  in  re- 
missionem  quidem  peccatorum  eos  baptizari,  sed  nihil  ex  Adam  trahere 
originalis  peccati,  quod  regenerationis  lavacro  necesse  sit  expiari  ad  vi- 
tam  aeternam  consequendam,  unde  fit  consequens,  ut  in  eis  forma  baptis- 
matis,  in  remissionem  peccatorum,  non  vera,  sed  falsa  intelligatur ;  A.  S. : 
quoniam  non  aliter  intelligendum  est  id,  quod  dixit  Apostolus :  Per  ununi 
hominem  peccatum  intravit  in  mundum,  et  per  peccatum  mors,  et  ita  in 
omnes  homines  mors  pertransiit,  in  quo  omnes  peccaverunt  (Rom.  5i  12); 
nisi  quemadmodum  Ecclesia  catholica  ubique  diffusa  semper  intellexit; 
propter  hanc  enim  regulam  fidei  ex  traditione  apostolorum  etiam  par- 
vuli,  qiii  nihil  peccatorum  in  semetipsis  adhuc  committere  potuerunt, 
ideo  in  remissionem  peccatorum  veraciter  baptizantur,  ut  in  eis  regene- 
ratione  mundetur,  quod  generatione  contraxerunt.   Nisi  enim  quis  re- 

natus  fuerit  ex  aqua  et  Spiritu  sancto,  non  potest  introire  in  regnum  Dei 
(Joan.  3,  5)." 

362.  Demonstratio.  Primum  argumentum  idque  multiplex  deri- 
vatur  e  loco  classico  x),  quo  semper  eatholici  usi  sunt  ad  peccatum  ori- 
ginale  probandum,  Rom.  5,  12  ss.,  de  quo  accuratius  agemus.  Docet  Apo- 
stdlus  v.  1 2 :  Propterea  sicut  per  unum  hominem  peccatum  in  hunc  mun- 
dum  intravit,  et  per  peccatum  mors,  et  ita  in  omneshomines  mors  pertrans- 
iit,  in  quo  omnes  peccaverunt. 

Probationi  quasdam  observationes  exegeticas  praemittimus. 

1.  Controvertitur  de  altero  eomparationis  membro,  quod  respondeat  in- 
ciso :  Sicut  per  unum  hominem  etc.  Implicite  illud  significatur  verbis  v.  1 4 : 
qui  (Adamus)  est  forma  futuri,  id  est,  e  contrario,  contrariis  praeditus  dotibus, 
nam  ipse  est  auctor  ruinae,  hic  reparator  salutis ;  plenius  v.  1 8. 

2.  Vox  peccati  hic  non  accipitur  a.  metonymice  pro  morte  miseriisque 
humanis,  ut  contendunt  Julianus  et  zwingliani;  ab  his  enim  satis  di- 
stinguitur  ut  causa  mortis :  et  per  peccatum  mors;  neque  b.  pro  sola  concu- 
piscentia,  quam  apostolus  c.  7  vocat  peccatum,  vel  quod  in  idem  fere  re- 
cidit,  pro  vitiositate  (secluso  peccato):  nam  non  ita  accipitur  vox  au/xprta 
v.  13  et  14;  multo  minus  v.  1 5  ss.,  ubi  dicitur  delictum,  opponitur  justitiae, 
quae  ex  Christo  in  nos  redundat;  exhibetur  ut  forma,  qua  constituimur  pec- 
catores  v.  19,  sicut  justitia  justi ;  ut  causaet  ratio  mortis  quae  sitpoenae  loco 
(v.  12  col.  13);  neque  c.  eo  designatur  peccatum  Adami  personale,  quodin 
ipso  substiterit,  hoc  enim  dicitur  7rapdf3aaic  v.  14,  7tapa7ura)»j.a  v.  15,  TtapaxoT] 
v.  19;  sed  est  illud,  quod  omnes  peccarunt,  quo  omnes  constituti  sunt  au.ap- 
TwXoi  peccatores,  peccatum  notum  et  commune,  quod  ita  intravit  in  mundum 
sicut  mors,  quae  non  substitit  in  Adamo,  sicut  justitia  Christi  qua  justi  red- 
dimur,  quare  vere  j\  a^apua:  illud  scil.  de  quo  dixit  Joannes  B.  Jo.  1,  29: 
Ecce  agnus  Dei,  ecce  qui  tollit  peccatum  mundi  rnv  a{JLapi[av  zob  Ttoafioo. 

3.  Hoc  peccatum  exhibetur  intrasse  in  mundum  ita,  ut  dominatum  sit 
naturae  humanae  eamque  sibi  reddiderit  obnoxiam:  non  secus  ac  mors,  quae 
omnes  victoris  instar  invadit  sibique  subjicit. 

4.  Mundi  nomine  intelliguntur  homines  omnes,  ut  ex  inciso  mox  se- 
quenti  patet ;  mortis  vero  nomine  non  designatur  exclusive  mors  spiritualis : 
sed  vel  mors  corporalis,  vel  saltem  etiam  mors  corporis,  quo  sensu  mox  acci- 
pitur  v.  14,  et  probatur  locis  parallelis,  quibus  mors  corporis  exhibetur  ut 
ffuctus  et  sequela  peccati  (cf.  n.  336  2).  Quod  si  quis  tamen  contendat  mortis 
nomine  designari  mortem  spiritualem,  non  propterea  infringitur  argumenti 
pro  peccato  originali  vis ;  nam  Paulus  hanc  mortem  spiritualem  omnium  non 


*)  Provocare  etiam  possumus  ad  Job  14,  4 :  Quis  potest  facere  mundum  de  im- 
mundo  conceptum  semine?  nonne  tu,  quisolus  es?  quod  testimonium  ita  secundum  tex- 
tum  hebraicum  sonat :  Quis  dabit  mundum  ex  immundo  ?  JSon  unus  ;  secundum  LXX  : 
Quis  enim  mundus  erit  a  sorde  ?  et  nemo.  Etsi  unus  dies  sit  vita  ejus  super  terram. 
Ps.  50,  7 :  Ecce  enim  in  iniquitatibus  conceptus  sum,  et  in  peccatis  concepit  me  mater 
mea.  Quae  dogma  catholicum  innuunt,  praesertim  si  in  lumine  doctrinae  N.  T.  et  tra- 
ditionis  spectantur,  ettantuminhypothesi  peccati  originalis  plene  explicari  possunt. 

facit  pendentem  a  singulorum  peccato  actuali,  sed  ab  uno  peccato ;  sensusque 
foret,  per  unius  peccatum  mors  spiritualis  omnes  invasit  homines,  quod  inepte 
prorsus  diceretur  de  peccato  Adami  ratione  exempli :  nam  illud  minima  ho- 
minum  pars  novit  nullamque  prorsus  exercet  seductionis  vim ;  ergo  explicari 
debent  ea  verba  de  vera  peccati  propagatione  per  originem,  de  peccato  vere 
originali. 

5.  Dictio  l^  (j)  in  quo,  juxta  leges  sanae  interpretationis,  incolumi  ma- 
nente  dogmate  catholico  de  peccato  originali,  reddi  potest  eo  quod :  respondet 
enim  a.  idiotismo  hebraico  ^V^,  quod  significationecausali  occurrit  G-en.  39, 
9.  23;  imo  videtur  prorsus  classica,  exponenda  per  figuram  attractionis,  qua 
nomen  relativum  ponitur  incasu  demonstrativi  propositionis,  quacum  nectitur, 
ita  ut  sensus  sit  in  loco  nostro :  eo  quod  in  eo  (desswegen  weil  in  ihm,  seu 
brevius  et  ad  verbum  indem).  In  alia  vero  explicatione  b.  relativum  quo  esset 
referendum  ad  subjectum  nimis  remotum  (Adamum),  quod  satis  inconveniens 
est,  neque  c.  adeo  bene  dicitur  nos  stt5  3A6a{i  peccasse,  sicut  etiam  non  solet 
dici  nos  kiti  Xpiaup,  sed  £v  Xptartpjustificari.  Neque  d.  objiciatur  raritas  sen- 
sus  causalis,  nam  non  est  adeo  rarus  (cf.  2.  Cor.  5,  4;  Hebr.  2,  18),  si  ratio 
habeatur  locutionis  hebraicae,  cui  respondet:  hinc  eam  gravissimi  interpretes 
sec.  XVI.  non  reprobarunt.  Neque  obstat  e.  communis  interpretandi  ratio  pa- 
trum,  quae  magis  respicit  ipsum  dogma  de  peccato  originali  quam  explicatio- 
nem  grammaticam  singulorum  incisorum,  eaque  innititur  plurimum  auctori- 
tate  Augustini,  qui  tamen  alia  utitur  lectione.  Ceterum  f.  interpretationi 
causali  favent  aliquot  versiones  antiquae.  Cf.  Patrizi  in  diss.  ital.  a.  1876 
edita  de  verbis  s.  Pauli:  In  quo  omnes peccaverunt ;  Palmieri  th.  66.  Ra- 
tiones  contra  hanc  interpretationem  cf.  apud  Mazzella  disp.  5  a.  2  n.  455  ss. 

363.  Quibus  praeraissis  hoc  instruere  licet  argumentum :  ex  verbis 
Pauli  sequitur  a.  tantum  patere  peccatum,  quantum  patet  mors :  hinc  ex 
aequo  exhibetur  peccatum  ingressum  esse  mundum  sicut  et  mors ;  b. 
omnes,  qui  moriuntur,  peccasse  et  idcirco  omnes  mori,  eo  quod  peccave- 
rint.  Ideo  etiam  mors  dicitur  stipendium  peccati  Rom.  6,  23,  et  pecca- 
tum  stimulus  mortis  1.  Gor.  15,  56,  et  per  peccatum  mors.  Atqui  etiam 
infantes  moriuntur.  Ergo  et  ipsi  peccarunt;  verum  non  peccato  proprio 
actuali,  peccato  imitationis.  Ergo  in  Adamo  (in  quo  omnes  peccaverunt), 
cujus  peccatum  in  omnes  pertransiit,  quo  infecti  nascuntur  jam  filii  irae 
Eph.  2,  3,  ideoque  morti  obnoxii.  Quare  eodem  modo  intravit  peccatum 
mundum,  quo  mors :  transfusione  scil.,  propagatione,  non  sola  imi- 
tatione.  „Omnes,  inquit  Augustinus  c.  Jul. IV  n.  104,  qui  nondum  nati 
nihil  per  proprias  voluntates  agere  poterant  vel  boni  vel  mali,  in  uno 
potuerunt  peccare,  in  quo  per  rationem  seminalem  erant,  quando  ille 
propria  voluntate  peccatum  illud  grande  peccavit  naturamque  in  se  vitia- 
vit,  mutavit  obnoxiavitque  humanam.u  Gf.  ep.  synod.  episc.  africanorum 
a  Fulgentio  conscripta  (17)  n.  28. 

364.  Quod  si  quis  excipiat,  verbum  peccarunt  in  inciso  in  quo  omnespec- 
caverunt  designare  peccatum  actuale;  respondemus,  illud  supponere  pecca- 
tum  actuale  saltem  unius,  omnibus  tamen  imputatum:  sicut  cum  civitas  dici- 

tur  aliquid  decrevisse,  .supponitur  unius  saltem  civis  (i.  e.  capitis)  decretum 
actuale  ceteris  imputatum.  Quare  non  necessario  significat  peccatum  actuale 
et  personale  omnium,  si  obstet  contextus  et  subjecta  materia  infantes,  de  qui- 
bus  mox  v.  14  dicitur,  eos  non  peccasse  in  similitudinem  praevaricationis  Adae. 
—  Si  vero  quis  urgeat  parallelismum  cum  3,  23  :  Omnes  peccaverunt,  ubi  ha- 
bita  ratione  contextus  Paulus  loquitur  de  peccatis  actualibus  hominum;  re- 
spondemus  a.  ex  parallelismo  verbali  non  posse  statim  inferri  parallelismum 
realem;  concesso  fo.  quocunque  demum  parallelismo  illud  Rom.  3,  23  omnes 
peccaverunt  pro  subjecta  materia  aliter  de  infantibus,  aliter  de  adultis  esse  in- 
telligendum,  qui  peccato  communi  propria  addiderunt.  Quod  si  c.  Paulus  hoc 
1.  peccata  actualia  respicit :  ejus  scopus  prae  oculis  habeatur,  qui  est  judaeo- 
rum  (sane  adultorum)  de  legis  observatione  gloriantium  tumorem  compescere, 
quod  efficacius  praestat  provocando  ad  peccata  eorum  actualia,  quam  ad  ori- 
ginale  jam  remissum ;  neque  propterea  negat,  quod  postea  est  probaturus  5, 
tam  late  patere  peccatum  quam  mortem. 

365-  Prosequitur  Paulus:  Usque  ad  legem  enim  peccatum  erat  in 
mundo :  peccatum  autem  non  imputabatur,  cum  lex  nonesset;  sedregnavit 
mors  ab  Adam  usque  ad  Moysen  etiam  in  eos,  qui  non  peccaverunt  in  si- 
militudinem  praevaricationis  Adae}  qui  est  forma  futuri. 

Apostolus  tacitae  occurrit  objectioni,  quae  ita  habet :  non  esse  conse- 
quens  peccatum  originale  in  omnes  dimanasse  homines,  eo  quod  omnes  mo- 
riuntur,  siquidem  mundus  nunquam  caruit  peccatoribus  actualis  peccati  reis, 
qui  morte  punirentur.  Cohaerent  ergo  hi  versus  nexu  confirmationis  cum  v.  12. 
Porro  notetur  1.  voce  peccati  v.  13  non  designari  idem  quod  v.  12:  nam  ex- 
primitur  absque  articulo  (a»mpua)  et  non  fuit  imputatum.  2.  Nomine  legis  de- 
signari  generatim  legem  positivam  sermonemque  esse  de  imputatione  poenali. 
3.  In  nonnullis  codd.  desiderari  particulam  non  in  inciso  v.  1 4 :  etiam  in  eos, 
qui  non  peccaverunt,  quae  tamen  certo  est  retinenda;  hanc  a.  exhibent  pleri- 
que  codd.  graeci  ad  nos  usque  reliqui,  quique  exstiterunt  tempore  Augustini, 
qui  ep.  1 5  7  n.  19  testatur :  Tamen  graeci  codd.,  unde  in  latinum  Scriptura  trans- 
lata  est,  illud  (scil.  non)  plures  habent ;  cf.  de  pecc.  mer.  et  remiss.  I,  11  n. 
13.  Exhibent  b.  versiones  itala,  vulgata,  syriaca,  arabica,  aethio- 
pica;  exhibent  C.  codd.  latini  praestantissimi ;  legunt  d.  patres  graeci  ab 
Irenaeo  usque  ad  Joannem  Damascenum;  neque  enim  verum  est  aliter  le- 
gisse  Origenem  vel  Cyrillum  alex. ;  legunt  e.  patres  latini,  exceptis  Am- 
brosiastro,  Rufino  et  Sedulio,  et  nonnisi  dubie  exceptis  Tertul- 
liano,  Cypriano  etVictorino;  exigit  f.  contextus  seuauxesis,  qua  ma- 
nifesto  Paulus  utitur  et  quae  insinuatur  particula  etiam.  4.  Aliam  quoque 
differentiam  esse  inter  textum  graecum  et  vulgatam :  codd.  enim  graeci  plerique 
(non  omnes),  habent  sXXofelrat,  imputatur  in  tempore  praesenti ;  sed  perinde 
est :  nam  hac  lectione  enunciatur  principium  universale ;  secundum  vulgatam 
enunciatur  directe  conclusio  ex  hocprincipio  universali. 

366.  Quare  ita  argumentamur:  Mors  in  omnes  homines  regnat,  ut 
sequela  peccati  (per  peccatum  mors).  Atqui  ea  non  regnat  ut  sequela  et 
poena  peccati  actualis;  ergo  ut  sequela  et  poenapeccati  communis, 
quod  Adamus  tamquam  radix,  principium  et  caput  generis  humani  et 

quondam  omnis  homo  commisit,  et  quo  commisso  infecit  ipsam  natu- 
ram  humanam  in  ipso  recollectam,  atque  adeo  omnes  homines,  qui  ita 
in  ipso  omnes  peccarunt. 

Ad  rem  Augustinus  de  civit.  Dei  XIII,  14:» Deus  creavit  hominem 
rectum  .  .  .  sed  sponte  depravatus  justeque  damnatus  damnatos  depravatosque 
generavit.  Omnes  enim  fuimus  in  illo  uno,  quando  omnes  fuimus  ille  unus, 
qui  per  feminam  lapsus  est  in  peccatum  .  .  .  Nondum  erat  nobis  singillatim 
creata  et  distributa  forma  in  qua  singuli  viveremus ;  sed  jam  natura  erat  se- 
minalis,  ex  qua  propagaremur :  qua  scil.  propter  peccatum  vitiata,  et  vinculo 
mortis  obstricta  justeque  damnata,  non  alterius  conditionis  homo  ex  homine 
nasceretur.* 

367.  Confirmatur  illatio  iis.  quae  Paulus  subjicit  v.  18  s.:  Igitur  si- 
cut  per  unius  delictum  in  omnes  homines  in  condemnationem :  sic  et  per 
unius  justitiam  in  ownes  homines  in  justificationem  vitae.  Sicut  enim  per 
inobedientiam  unius  hominis  peccatores  constituti  sunt  multi;  ita  et  per 
unius  obeditionem  justi  constituentur  multi.  Notetur  autem,  hos  m  u  1 1  o  s 
(ol  izolXoi)  non  opponi  omnibus  hominibus  ex  Adamo  progenitis,  ac 
si  p  1  u  r  e  s  tantum  ex  his  fuerint  constituti  peccatores ;  sed  hi  multi  op- 
ponuntur  uni  (too  ho<z,  ol  noXkoi),  per  quem  sive  lapsi  sive  reparati  sunt; 
ideoque  significant  totam,  universam  multitudinem,  eos  qui  alibi  dicun- 
tur  omnes ;  quare  promiscue  adhibentur  hic  multi  et  omnes.  Quod  jam 
animadvertit  Didymus  alex.  in  2.  Gor.  2,  17  in  Mai  bibl.  PP.  n.  IV, 
2,  122:  „Significat  hoc  vocabulum  (ol  noXXoi)  etiam  omnes}  veluti  ibi: 
Sicut  enim  per  inobedientiam  unius  peccatores  constituti  sunt  multi :  cuncti 
enim  homines  propter  unius  inobedientiam  peccato  obnoxii  facti  sunt." 
Ita  vero  instituimus  argumentum:  Teste  Apostolo  ita  homines  consti- 
tuuntur  Adami  inobedientia  peccatores,  sicut  Christi  obedientia  justi. 
Atqui  justi  constituuntur  obedientia  Christi  regeneratione.  Ergo  et  ipsa 
nativitate  ex  Adamo  constituuntur  propter  ejus  inobedientiam  pecca- 
tores.  Praeterea  omnes  dicuntur  Adami  delicto  condemnari,  et  quidem 
condemnatione,  cui  opponitur  justificatio.  Ergo  eo  ipso  exhibentur  par- 
ticipes  culpae. 

»Nimis  enim  impium  est,  inquit  Pro  sp  er  adv.  Collat.  c.  9  n.  24,  hoc  de 
Dei  justitia  sentire,  quod  a  praevaricatione  liberos  cum  reis  voluerit  esse  dam- 
natos.  Patet  ergo  culpa,  ubi  non  latet  poena,  et  societas  peccati  convincitur 
de  communione  supplicii,  ut  quod  est  humanae  miseriae,  non  de  institutione 
Creatoris,  sed  de  retributione  sit  judicis.*  Et  P.  Chrysologus  serm.  112: 
>Sit  homo  peccator,  ut  sit  Deus  justus:  quia  reatus  reduudat  ad  judicem,  si 
poena  percellit  innoxium. «  Quae  argumentatio  confirmatur  luculento  suffragio 
patrum  et  Ecclesiae  in  controversia  cum  pelagianis  sec.  V.,  contra  quos  hunc 
in  sensum  Pauli  locus  semper  fuit  intellectus. 

368.  Neque  obstat,  quod  non  o  m  n  e  s  homines  in  Christo  et  per  Christum 
justificantur,  sed  tantum  multi.    Katio  habeatur  comparationis,  quae  ejus- 

modi  est :  sicut  omnes,  qui  nascuntur  ex  Adamo,  moriuntur,  et  condemnationi 
sunt  obnoxii :  ita  omnes  prorsus,  qui  ex  Christo  regenerantur,  justificantur,  et 
nullus  est  justorum  qui  per  Christum  non  justificetur.  Perfectus  est  paralle- 
lismus,  dummodo  prae  oculis  habeatur  conditio  inutroque  membro:  nativi- 
tatis  et  regenerationis;  sicut  enim  illa  ratio  est  contrahendi  delicti,  ita 
haec  ratio  est  accipiendae  salutis  et  justitiae.  Quod  autem  lapsi  et  regeniti 
non  sint  pares  numero,  inde  oritur,  quod  conditio  participandi  lapsum,  na- 
tivitas  ex  Adamo,  non  est  nobis  libera,  neque  pendet  a  nobis:  conditio  vero 
consequendae  justificationis  i.  e.  regeneratio  pendet  a  libero  arbitrio  hominum. 
Verum  et  quoad  extensionem  potest  reparatio  dici  aequalis  ruinae,  qua- 
tenus  Christus,  quantum  est  ex  se,  pro  omnibus  est  mortuus ;  omnes  ergo  ha- 
bent  reparationis  possibilitatem  ;  et  hinc  unius  hominis  justitia  in  omnium 
omnino  hominum  justificationem  sive  actu  sive  virtute  redundat,  quantum  est 
ex  parte  Christi :  sicut  verissime  dici  potest  Adamum  actu  multos  infecisse 
peccato,  sed  virtute  et  quantum  est  ex  se  longe  plures,  in  hypothesi  scil.  si 
plures  gignerentur  homines ;  omnes  enim  illos,  quantum  est  ex  se,  infecit,  qui 
possent  ex  ipso  gigni.  Quemadmodum  ergo  hi  actu  non  inficiuntur,  quia  non 
adimpletur  generationis  conditio;  ita  illi  actunon  justificantur,  quiex  Christo 
non  regenerantur,  non  ex  defectu  virtutis  in  Christo,  sed  ex  conditionis  defectu. 

369.  Aliud  argumentum  efficax  ad  probandum  peccatum  originale 
petitur  ex  iis  effatis,  quibus  Christus  exhibetur  omnium  Redemptor,  Sal- 
vator,  Reconciliator,  Mediator ;  unde  ita  argumentatur  s.  Augustinus 
de  pecc.  mer.  I,  23,  fuse  de  hoc  dogmate  disputans:  „Quis  audeat  dicere, 
non  esse  Christum  infantum  Salvatorem,  nec  Redemptorem?  Unde  au- 
tem  salvos  facit,  si  nulla  in  eis  est  originalis  aegritudo  peccati?  unde  re- 
dimit,.  si  non  sunt  per  originem  primi  hominis  venumdati  sub  peccato  ?u  — 
Urgere  deinde  licet  Joan.  1,  29,  ubi  dicitur  Christus  agnus  Dei,  qui  tollit 
peccatum  mundi  (ttjv  afxapxtav  too  xoafxoo),  quod  tantum  intelligi  potest  de 
peccato  quodam  toti  mundo  seu  universo  humano  generi  communi,  de 
peccato  naturae,  quod  una  cum  natura  generatione  in  omnes  transit,  quod 
omnes  peccarunt  in  suo  parente  Adamo.  —  Saepe  vero  urget  s.  A  u  g  u- 
stinus  2.  Cor.  5,  14  ss. :  Si  unus  pro  omnibus  mortuus  est}  ergo  omnes 
mortui  sunt.  Et  pro  omnibus  mortuus  est  Christus :  ut  et  qui  vivunt,  jam 
non  sibi  vivant,  sed  ei,  qui  pro  ipsis  mortuus  est  et  resurrexit. 

»Conclusio  haec  apostoli,  ita  ille  adv.  Jul.  op.  imperfecti  1.  1  n.  f>4,  in- 
victa  est,  ac  per  hoc,  quia  et  pro  parvulis  mortuus  est,  profecto  etiam  parvuli 
mortui  sunt. «  Et  iterum  in  priori  adv.  Julianum  op.  VI,  4 :  » Ex  hoc  probavit 
(Apostolus)  omnes  mortuos  esse,  quia  pro  omnibus  mortuus  est  unus.  Impingo, 
inculco,  infercio  recusanti.  Accipe,  salubre  est,  nolo  moriaris.  Unus  pro  om- 
nibus  mortuus  est,  ergo  omnes  mortui  sunt.  Vide  quia  consequens  esse  voluit, 
ut  intelligantur  omnes  mortui,  si  pro  omnibus  mortuus  est.  Quia  ergo  non  in 
corpore,  restat  ut  in  peccato  esse  mortuos  omnes,  pro  quibus  Christus  mortuus 
est,  nemo  dubitet,  qui  se  non  negat  aut  dubitat  esse  christianum. •  Etiamsi 
vero  verba  Apostoli  forte  de  morte  spirituali,  de  morte  peccati  non  sunt  in- 
telligenda,   argumentum  tamen  s.  Augustini  ex  morte  Christi  pro   omnibus 

non  minus  efficax  manet :  mors  enim  Christi  pro  omnibus  supponit  omnes  esse 
peccatores. 

370.  Tertium  argumentum pelitur  ex  paedobaptismo,  unde  qua- 
druplici  modo  dogma  catholicum  probari  potest.   Et  quidem 

1.  ex  ejusdem  necessitate  secundum  verba  Ghristi  Joan.  3,  5: 
Amen,  amen  dico  tibi,  nisi  quis  renatus  fuevit  ex  aqua  et  Spirilu  sancto, 
non  potest  introire  in  regnum  Dei.  Unde  ita  argumentamur :  Creatura  ra- 
tionalis  a  fine  ultimo  sibi  semel  praestituto  non  excluditur  nisi  demerito 
peccati.  Atqui  infantuli  non  baptizati  excluduntur  teste  Ghristo  a  fine 
sibi  in  hoc  ordine  praestituto.  Inesse  ergo  illis  debet  peccatum.  „Cur 
nascatur  denuo,  quaerit  merito  Augustinus  de  pecc.  mer.  et  rem.  I  n. 
58,  nisi  renovandus  ?  unde  renovandus  nisi  a  vetustate  ?  qua  vetustate, 
nisi  in  qua  vetus  homo  noster  simul  crucifixus  est  cum  illo,  ut  evacuetur 
corpus  peccati  (Rom.  6,  6)?  aut  unde  imago  Dei  non  intrat  in  regnum 
Dei,  nisi  impedimento  probibente  peccati?"  Cf.  n.  63;  Marius  Mercator 
1.  subnot.  in  verba  Juliani  n.  8. 

2.  Ex  baptismi  effectu  primario:  profitemur  enim  in  symbolo 
unum  baptisma  in  remissionem  peccatorum;  cum  ergo  et  infantibus  sit 
conferendus,  credendum  est,  et  in  illis  peccatum  esse  deiendum ; 

3.  ex  forma  seu  ritu  quo  confertur;  confertur  enim  ritu  ablutionis: 
ablutio  vero  supponit  baptizandos  esse  infectos  macula; 

4.  ex  adjunctis  caeremoniis,  praesertim  ex  praemissis  exorcis- 

mis,  qui  supponunt  etiam  infantulum  esse  sub  servitute  diaboli:  servitus 

autem  diaboli  non  contrahitur  nisi  peccato. 

Saepe  argumentum  hoc  urget  s.  Augustinus,  ita  1.  c.  n.  62:  »Quid 
de  ipsa  forma  sacramenti  loquar?  vellem  aliquis  istorum,  qui  contraria  sa- 
piunt,  mihi  baptizandum  parvulum  afferret.  Quid  in  illo  agit  exorcismus  meus, 
si  in  familia  diaboli  nontenetur?  Ipse  certe  mihi  fuerat  responsurus  proeodem 
parvulo,  quem  gestaret,  quia  pro  se  ille  respondere  non  posset.  Quomodo  ergo 
dicturus  erat,  eum  renunciare  diabolo,  cujus  in  eo  nihil  esset?  quomodo  con- 
verti  ad  Deum,  a  quo  non  esset  aversus  ?  credere  inter  cetera  remissionem 
peccatorum,  quae  illi  nulla  tribueretur  ?  .  .  .  Falsam  igitur  vel  fallacem  tradi 
parvulis  baptismatis  formam,  in  qua  sonaret  atque  agi  videretur,  et  tamen 
nulla  fieret  remissio  peccatorum,  viderunt  aliqui  eorum  nihil  exsecrabilius  ac 
detestabilius  dici  posse  atque  sentirL*  Itaetiam  Optatus  IV,  6  et  Cypria- 
nus  ep.  59,  quae  tota  huc  spectat  (opusc.  XXI);  Coelestinus  ep.  ad  episc. 
Galliae  c.  12. 

371.  Cuni  pelagiani  concederent  infantes  esse  baptizandos,  ut  consequeren- 
tur  regnum  coelorum:  imo  etiam  permitterent  illis  conferri  baptismum  in  re- 
missionem  peccatorum,  negato  tamen  peccato  originali  *) :  merito  statuit  conc. 


l)  Ita  C  o  e 1  e  s  t  i  u  s  in  1.  fidei  n.  19 :  » In  remissionem  peccatorum  baptizandos 
infantes  non  idcirco  dicimus,  ut  peccatum  ex  traduce  affirmare  videamur  .  .  .  illud  ergo 
confiteri  congruum  est,  ne  diversa  baptismatis  genera  facere  videamur. « 

milevitanum  II.  et  carthaginense  plenarium  a.  418  can.  2 :  »Item 
placuit,  ut  quicunque  parvulos  recentes  ab  uteris  matrum  baptizandos  negant, 
aut  dicit  in  remissionem  quidem  peccatorum  eos  baptizari,  sed  nihil  ex  Adam 
trahere  originalis  peccati,  quod  regenerationis  lavacro  expietur ;  unde  sit  con- 
sequens,  ut  in  eis  forma  baptismatis  »  m  remmissionem  peccatorum  «  non  vera, 
sed  falsa  intelligatur,  anathema  sit:  quoniam  non  aliter  intelligendum  est 
quod  ait  Apostolus :  Per  unum  hominem  peccatum  intravit  in  mundum?  et  per 
peccatum  mors,  et  ita  in  omnes  homines  pertransiit,  in  quo  omnes  peccaverunt 
(Rom.  5,  12);  nisi  quemadmodumEcclesia  catholica  ubique  diffusa  semper  in- 
tellexit:  Propter  hanc  enim  regulam  fidei  etiam  parvuli,  qui  nihil  peccatorum 
in  semetipsis  adhuc  committere  potuerunt,  ideo  in  peccatorum  remissionem 
veraciter  baptizantur,  ut  in  eis  regeneratione  mundetur,  quod  generatione  tra- 
xerunt. <<c  Unde  liquet,  quam  efficax  sit  argumentum  ex  infantium  baptismo 
derivatum  et  ad  populi  captum  quam  accommodatum,  ut  ab  eo  merito  sibi 
timerent  pelagiani ;  hinc  Critobulus  pelagianorum  partes  agens  apud  H  i  e  r  0- 
nymum  III  n.  17  ita  loquitur:  »Cogis  me,  utad  invidiosum  illud  veniam  et 
dicam  tibi :  Quid  enim  peccaverunt  (infantes)  ?  ut  statim  in  me  populorum  la- 
pides  conjicias,  et  quem  viribus  non  potes,  voluntate  interficias. « 

372.  Argumentum  quartum  petitur  ex  traditione,  ad  quam  jam  sec. 
V.  provocarunt  doctores  catholici,  inprimiss.  Augustinus,  qui  prolatis 
veterum  suffragiis  ita  disserit  c.  Jul.  II  n.  33 :  „Propter  quam  catholicam 
veritatem  sancti  ac  beati  in  divinorum  eloquiorum  pertractatione  claris- 
simi  sacerdotes,  Irenaeus,  Cyprianus,  Reticius,  Olympius,  Hi- 
larius,  Ambrosius,  Gregorius  (nazianzenus),  Innocentius, 
Joannes  (Ghrysostomus),  Basilius,  quibus  addo  presbyterum,  nolis 
velis,  Hieronymum,  ut  omittam  eos,  qui  nondum  dormierunt,  adver- 
sus  vos  proferunt  de  0  m  n  i  u  m  hominum  peccato  0  r  i  g  i  n  a  1  i  obnoxia 
successione  sententiam."  Hinc  adversus  eundem  de  nuptiis  et  concup.  II, 
12  n.  25  scribit:  „Non  ego  finxi  originale  peccatum,  quod  catholica  fides 
credit  antiquitus:  sed  tu,  qui  hoc  negas,  sine  dubio  es  novus  haereti- 
cus.u  Gt.  etiam  op.  imperfecti  IV,  112.  Ita  et  Paulinus  diaconus  in  1. 
adv.  Goelestinum  (Migne  19,  713  s.)  n.  3:  „Habet  adversum  se  etiam 
veteres  ecclesiarum  doctores  plurimos  orientales  et  occidentales,  meridi- 
anae  partis  atque  septentrionalis,  qui  in  libris  suis  illum  de  originali  pec- 
cato,  si  sanari  desiderat,  possunt  docere."  Gf.  Bellarminus  de  amiss. 
gratiae  IV,  15 :  d  e  R  u  b  e  i  s  c.  21  ss. 

373.  Cum  patrum  occidentalium  fides  dubia  vix  sit,  graecorum 
vero  doctrina  minus  certa  videatur,  ad  dogma  catholicum  tuendum,  illo- 
rum  vindicandam  fidem  difficultatesque  solvendas  respondemus 

1.  etiamsi  deessent  patrum  graecorum  testimonia,  plenissime  con- 
stare  de  fide  Orientis:  nam  a.  non  requiruntur  verba,  ubi  aperte  lo- 
quuntur  facta  publica,  authentica  et  universalia.  Ejusmodi  sunt  hac  in  quae- 
stione  infantium  baptismus  in  remissionem  peccatorum  et  exorcismi  eidem 
praemissi;  haec  enim  praxis  peccatum  supponit  originale. 

Hurter,  Compend.  theologiae  II,  9.  ed.  20 

Quapropter  Augustinus  Juliano  ad  patres  Orientis  pro  sua  haeresi 
provocanti  respondet  I,  4  n.  1 4 :  » Non  est  cur  provoces  ad  Orientis  antistites 
.  .  .  Nam  peccatum  originale,  quod  in  aliorum  perniciem  parvulorum  negas, 
quacunque  aetate  sis  baptizatus,  aut  ipsum  tibi  remissum  est,  aut  et  ipsum. 
Sed  si  verum  est,  quod  audivimus,  te  infantulum  baptizatum,  etiam  tu,  quam- 
vis  a  tuis  propriis  peccatis  innocens,  tamen  quia  ex  Adam  carnaliter  natus, 
contagium  mortis  antiquae  prima  nativitate  traxisti  et  in  iniquitate  conceptus 
es,  profecto  exorcizatus  et  exsuffiatus  es,  ut  a  potestate  erutus  tenebrarum 
transferreris  in  regnum  Christi  (Coloss.  1 , 1 3).  0  fili  male  ex  Adam  nate,  sed  bene 
in  Christo  renate !  sacramenta,  quibus  te  peperit,  tuae  matri  conaris  auferre.  « 

b.  Gonstat  de  fide  Orientis,  quoties  constat  de  fide  Occidentis,  quo- 
cum  ille  u  n  a  m  usque  ad  Photii  schisma  constituebat  Ecclesiam :  unitas 
autem  Ecclesiae  unitatem  supponit  fidei  (cf.  tom.  I.  n.  132).  Gonstat  c. 
ex  fide  ecclesiae  graecae  posteriorum  saltem  seculorum,  quae  circa  hoc 
dogma  conspirat  cum  Ecclesia  latina :  neque  enim  ullum  exstat  schis- 
matis  tempore  vestigium  de  aliquo  circa  illud  dissensu,  unde  manifestum 
est,  semper  hanc  in  Ecclesia  graeca  exstitisse  fidem  et  traditionem. 

2.  Duplici  ex  causa  non  tam  splendida  et  diserta  testimonia  (saltem 
non  ita  frequenter)  pro  dogmate  catholico  reperiuntur  apud  patres  graecos 
sicut  apud  latinos,  qui  necessitate  compulsi  hoc  dogma  data  opera  in- 
stanterque  adversus  pelagianos  defenderunt  et  explicarunt:  quod  scil. 
a.  deessent  qui  peccatum  originale  aperte  negarint. 

Quam  ob  rem  cura  Julianus  provocasset  ad  Chrysostomum  dicentem : 
» Ideo  et  infantes  baptizamus,  quamvis  peccata  non  habentes,  *  respondet  A  u- 
gustinus  1.  c.  n.  22:  ^lntellige  propria,  et  nulla  contentio  est.  At  in- 
quies,  cur  non  ipse  addidit  propria  ?  Cur,  putamus,  nisi  quia  disputans  in  ca- 
tholica  Ecclesia,  non  se  aliter  intelligi  arbitrabatur !  tali  quaestione  nullius 
pulsabatur,  vobis  nondum  litigantibus  securius  loquebatur. €  »Quis  enim, 
inquit  Vincentius  lirenensis  commonit.  c.  2 4,  ante  prodigiosum  discipulum 
ejus  (Pelagii)  Coelestium  reatu  praevaricationis  Adae  omne  genus  humanum 
denegavit  adstrictum  ?  * 

Alia  b.  causa  forte  fuit,  quod  in  Oriente  grassarentur  errores,  qui 
per  excessum  a  sana  deficiebant doctrina,  utmanichaeorum(n. 294), 
origenistarum  et  platonicorum  (n.  279). 

3.  Si  qua  testimonia  reperiuntur  implexa  vel  ad  speciem  contraria 
dogmati  catholico,  haec  prae  oculis  habeantur:  a.  eam  interpretationem 
esse  praeferendam,  qua  patrum  verba  conspirent  cum  doctrina  ab  uni- 
versa  Ecclesia,  in  cujus  communione  ad  finem  usque  vitae  vixerunt,  re- 
cepta  et  cum  aliis  testimoniis  sive  eorundem  patrum  sive  patrum  aequa- 
lium  (cf.  t.  I.  n.  137);  1).  silentium  non  aequivalere  negationi;  c.  aliud 
esse  dogmatis  substantiam,  aliud  certum  quendam  illius  explicandi  mo- 
dum ;  illam  sufficienter  proponi,  si  dicitur,  propter  Adami  lapsum  dam- 
natum  fuisse  humanum  genus,  indigere  redemptione,   reconciliatione ; 

Ghristum  coelutn  iterum  aperuisse,  humanum  genus  redemisse,  omnium 
esse  Redemptorem,  neminem  sine  ipso  consequi  salutem  etc;  haec  enim 
omnia  peccatum  quoddam  commune,  hinc  originale  supponunt.  Quod 
etiam  supponere  dicendi  sunt,  si  solum  dicant,  Adamum  factum  esse  pec- 
cando  mortalem ;  hoc  enim  ideo  negabant  pelagiani,  quod  negabant  pec- 
catum  originale.  Atqui  nullus  erit  patrum  graecorum,  qui  haec  non  saepe 
doceat  atque  inculcet. 

4.  Negamus  ceterum  quod  tam  fidenter  jactant  adversarii.  Genseri 
enim  debent  clara  et  admodum  efficacia  ea  testimonia  pro  asserendo 
peccato  communi  generis  humani,  adeoque  originali  seu  hereditario,  qui- 
bus  dicitur  nos  in  A  d  a  m  o  comedisse  de  fructu  prohibito,  transgressos 
esse  legem  in  paradiso  divinitus  datam  etc,  quae  simul  commentarii  in- 
star  sunt  verborum  Pauli :  in  quo  omnes  peccaverunt  Rom.  5,  12. 

Ita  autem  loquuntur  praetermissis  patribus  latiuis  Tatianus  orat.  adv. 
graecos  n.  7.  11.  12;  IrenaeusV,  16;  »Deum  in  primo  Adam  offendimus 
non  facientes  ejus  praeceptum;  in  secundo  autem  Adam  reconcialiti  sumus 
obedientes  usque  ad  mortem  facti :  neque  enim  alteri  cuidam  eramus  debitores, 
sed  illi,  cujus  praeceptum  transgressi  fueramus  ab  initio;*  c.  17  n.  1  ;  Grre- 
gorius  naz.  or.  10  n.  2et  saepissimialibi;  Gregorius  nyss.  in  vita  Moysis ; 
Cyrillus  hieros.  cat.  2  n.  4  s. ;  Basilius  or.  1  de  jejunio  n.  4:  »Quianon 
jejunavimus,  de  paradiso  excidimus;*  hom.  in  psalm.  114  n.  4:  »Quoniam 
itaque  et  nos  in  paradisi  domicilio  illo  gloriosi  et  illustres  aliquando  eramus, 
ac  subinde  infames  et  villes  ruina  et  prolapsione  nostra  facti  sumus,  Deus  noster 
miseretur,  cum  videt,  quales  ex  qualibus  facti  sumus;*  Germanus  CP.  or. 
in  Mariae  praesentat.  in  8 ;  in  annunc.  n.  8;  Sophronius  orat.  in  laudem  s. 
Joan.  Bapt.  n.  4;  liturgia  s.  Basilii  apud  Renaudot  collect. liturg.  1,  14: 
»Aperuisti  mihi  paradisum  voluptatis  .  .  .  manifestasti  mihi  arborem  vitae: 
ostendisi  mihi  spinam  mortis,  ne  ex  ea  comederem:  mihi  interdixisti  ex  ea 
sola  ne  ederem:  comedi  voluntarie,  sponte  neglexi  mandatum  tuum,  contem- 
psique  praecepta  tua,  atque  induxi  sententiam  mortis ; <<;  quae  etiam  leguntur 
in  liturgia  Gregorio  naz.  tributa  (Mig.  36,  682).  Ecclesia graeca in Menaeis 
16  Jan.  od.  yj:  »Callidus  serpens  insidiis  dulcis  cibi  me  in  exsilium  detrusit;* 
Basilius  seleus.  de  renunciat.  seculi  n.  6;  Methodius  apud  Epiphanium 
haer.  64  n.  55  s. :  Chrysostomus  hom.  26  in  Joann.  1 ;  h.  36  n.  2 :  »Initio 
dedit  nobis  Deus  vitam  sollicitudine  laboribusque  vacuam :  dono  abusi  sumus ;  * 
hom.  1 1  ad  antioch. ;  » Ego  quidem,  ita  inducit  Deum  hominem  alloquentem, 
ad  majorem  te  vocabam  honorem;  tu  vero  teipsum  munere  indignum  reddi- 
disti  paradiso  excidens ;  verum  tamen  neque  sic  te  despiciam,  sed  peccatum 
tuum  corrigens  in  coelum  reducam;*  hom  3.  n.  1  (Mig.  63,  473).  Quae  om- 
nino  notentur,  cum  Chrysostomi  in  primis  fides  depeccato  originali  indu- 
bium  vocetur.  Athanasius  de  Yerbi  incarn.  n.  4,  qui  alioquin  clarissime 
fidem  catholicam  tradit,  ut  or.  1  adv.  arianos  n.  51:  »  Peccante  Adamo,  pecca- 
tum  in  omnes  homines  pertransiit ;  *■  in  Ps.  1 ,  7 :  »  Omnes  qui  ex  Adamo  ori- 
untur,  in  iniquitatibus  concipiuntur  damnatione  collapsi  proavi  sui.«  Quare 
a  u  c  t  o  r  homiliae  3  de  paradiso  quondam  B  a  s  i  1  i  o  adscriptae  n.  4 :  »  Quoties- 
cunque,  inquit,  florem  conspicio,  in  mei  peccati  memoriam  redeo,  cujus  reatu 

mdictum  terrae,  ut  mihi  spinas  ac  tribulos  germinet.*    Cf.  Palmieri  th.  70. 
Bossuet  Defense  de  la  Tradition  et  de  ss.  Peres  8,  2  ss. 

374.  Scliolioil.   Kxceptionibus  satisfit.  —  Ex  divinis  literis  pelagiani 

1.  objiciebant  praesertim  Deut.  24,  16:  Non  occidentur  patres  pro  filiis, 
nec  filii  pro  patribus,  sed  unusquisque  pro  peccato  suo  morietur.  Verum  hisce 
continetur  tantum  praeceptum  judicibus  populi  in  judiciis  utique  h  u  m  a  n  i  s 
servandum.  Eatio  praecepti  est,  quia  si  excipias  primum  Adami  peccatum,  re- 
liqua  peccata  sunt  mere  personalia,  et  praeter  peccantem  neminem  sine  hujus 
consensu  inquinant.  Quare  peccante  patre  non  ideofilius  est  reus  peccati:  pu- 
niri  ergo  nequit  pro  patris  peccato.    Quare  verba  illa  non  sunt  ad  rem. 

2.  Objiciebant  Ez.  18,  2  ss.  ubi  v.  20  legimus:  Anima,  quae  peccaveritt 
ipsa  morietur:  filius  non  portabit  iniquitatem  patris,  et  pater  non  portabit  ini- 
quitatem  filii.  Neque  haec  sunt  ad  rem,  affirmatur  enim  tantum  filios,  utique 
innocentes,  quales  se  putabant judaei,  quorum querelis respondet propheta, 
non  esse  propter  parentum  peccata  poenis,  praesertim  positivis,  captivitate, 
bonorum  temporalium  ablatione,  intempestiva  morte  puniendos :  idque  negatur 
de  iis,  quorum  parentes  nullo  modo  sunt  capita  aliorum,  sicut  Adamus  fuit 
caput  naturae :  non  vero  negatur  posse  filios  peccati  patris  participes,  quales 
sumus  nos  natura  filii  irae  Eph.  2,  3,  puniri  ablatione  bonorum  indebitorum. 
Cf.  Palmieri  th.  68. 

375.  Corollarium.  Argumenta  allata  probant  contra  Zwinglium 
aliosque  ex  protestantibus,  etiam  infantes  parentum  baptizatorum  peccato  ori- 
ginali  esse  obnoxios,  eosque  propter  parentes  ab  hac  macula  jam  mundatos  ab 
universali  lege  peccati  originalis  non  esse  exceptos.  Neque  verba  Pauli  1 .  Cor. 
7,  14:  Sanctificatus  enim  est  vir  infidelis  per  mulierem  fidelem,  et  sanctificata 
est  mulier  infidelis  per  virum  fidelem :  alioquin  filii  vestri  immundi  essent :  nunc 
autem  sancti  sunt,  contrariurx  probant.  Nemo  enim  ignorat,  praedicatum  sancti 
alia  atque  alia  usurpari  significatione,  neque  semper  designare  sanctitatem  in- 
ternam  sed  subinde  externam  tantum,  quae  cum  peccato  consistere  possit; 
quo  sensu  etiam  vir  infidelis  dicitur  sanctificari  per  mulierem  fidelem.  Dicun- 
tur  ergo  infantes  fidelium  sancti,  quia  utpote  filii  parentum  Deo  dicatorum  eo 
ipso  jam  Deo  sunt  dicati,  ad  Deum  speciali  destinatione  spectant  proximeque 
sunt  baptismo  sanctificandi,  sunt  candidati  fidei. 

Articulus  III. 

De  peccati  originalis  natura. 

376.  Vere  scripsit  Augustinus  de  moribus  Eccl.  1.  1  c.  22,  »antiquo 
peccato  nihil  esse  ad  praedicandum  notius,  nihil  ad  intelligendum  secretius. <<c 
Hinc  alii  in  alias  de  ejus  natura  abiere  sententiae.  Potiores  circa  illam  er- 
rores  quibusdam  propositionibus  excludemus,  atque  ita  prius  determinabimus, 
quid  non  sit.  Cf.  Mohler  Symbolik  §6.  8.  9;  Scheeben  §202.  Praeter- 
mittimus  vero  illorum  errorem,  qui  contendunt,  animas  in  priori  quadam  vita 
peccasse  et  in  peccati  poenam  inseri  corporibus.  Hac  enim  in  theoria  peccatum 
originale,  hereditarium,  omnino  negatur.  Ea  vero  omninoadversatur doctrinae 
s.  Pauli,  qui  Rom.  5,12  docet,  per  unum  hominem,  non  per  multos  peccatum 
in  hunc  introisse  mundum ;  Esau  et  Jacobum,  antequam  nascerentur,  nil  egisse 
mali  9,  11.    Cf.  supra  n.  279,  ubi  eandem  alia  ex  causa  refutavimus. 

377.  Propositio  I.  Peccatum  originale  non  consistii  in.forma^quadam 
substantiali  mala,  qua  fit,  ut  peccatum  non  tam  in  anima  exsistat,  quam  ipsa 
sit  anima  substantialiter  corrupta.  Hic  error  est  F 1  a  c  c  i  Illyrici  dicentis, 
hominem  peccato  Adami  substantialiter  fuisse  corruptum  eamque  corruptionem 
in  omnes  derivari  atque  in  eo  consistere  peccatum  originale ;  unde  ejus  asseclae 
dicti  sunt  substantialistae.    Verum  hoc  figmentum 

1.  refellitur  doctrina  Ecclesiae  contra  manichaeos  sollicite  defensa,  quam 
ita  enunciat  s.  Augustinus  c.  Julianum  1.  1  c.  3 :  » Non  resistimus  mani- 
chaeis,  nisi  obtineamus,  non  esse  mala  orta  nisi  ex  bonis:  nec  mala  substan- 
tiam  esse,  sed  substantiarum  vitia  creatarum.* 

2.  Refellitur  doctrina  de  baptismatis  efficacia,  quo  omnino  deletur  pec- 
catum  originis  nullatenus  mutata  ipsa  hominum  natura: 

3.  Refellitur  doctrina  de  incarnatione ;  certum  enim  est  Verbum  assump- 
sisse  nostram  naturam,  non  naturam  substantialiter  diversam :  atqui  profecto 
non  assumpsit  naturam  substantialiter  malam.  Ergo  natura  nostra  non  est 
facta  peccato  originis  substantialiter  mala. 

378.  Propositio  II.  Peccatum  originale  non  consistit  in  poenis,  quae 
ex  Adami  peccato  in  ejus  posteros  derivatae  sunt,  quaeque  metonymice 
dicuntur  peccatum.  Hic  Zwinglii  etAbaelardi  error  iis  refellitur  omni- 
bus,  quibus  comprobavimus  dogma  catholicum,  quae  ostendunt,  non  solum 
transiisse  miserias  in  Adami  posteros,  verum  etiam  peccatum,  vi  cujus  consti- 
tuuntur  peccatores  Rom.  5,  19,  spiritualiter  mortui  2.  Cor.  5,  14,  filii  irae 
Eph.  2,  3,  redemptione  et  reconciliatione  indigi  (n.  369).  Fide  deinde  christiana 
edocemur.  baptismo  deleri  peccatum  originis,  quapropter  ipsi  infantes  jamolim 
baptizabantur ;  atqui  baptismo  non  delentur  sequelae  poenaeque  Adami  peccato 
inductae. 

379.  Propositio  III.  Peccatum  originale  non  consistit  in  concu- 
piscentia,  quae  quamvis  in  regeneratis  ut  verum  maneat  peccatum,  cre- 
dentibus  non  imputetur.  Ita  censuit  Lutherus  etJansenius,  quo- 
rum  tamen  opinio  adversatur  dogmati  catholico :  nam  1.  baptismo  pec- 
catum  originis  aufertur,  deletur,  lavatur:  atqui  baptismo  concupiscentia 
non  tollitur.  Ergo  non  ea  est  ipsum  originis  peccatum.  Praeterea  2.  con- 
cupiscentia  vel  idcirco  esset  peccatum,  quia  effectus  est  peccati  Adami, 
vel  quia  ad  peccandum  allicit,  vel  quia  ipsa  ad  concupiscendum  pronitas 
habitualem  cum  lege  divina  involvit  pugnam  atque  adeo  est  peccatum. 
Atqui  ea  non  est  peccatum  ob  primam  rationem,  alioquin  et  mors  esset 
peccatum ;  non  propter  alteram,  quia  quamdiu  allicit  et  homo  resistit, 
non  est  peccatum :  quod  praeclare  nos  docet  s.  Jacobus  1,  13:  Unus- 
quisque  vero  tentatur  a  concupiscentia  sua  abstractus  et  illectus.  Deinde 
concupiscentia,  cum  conceperit,  parit  peccatum. 

Quae  in  verba  ad  rem  Augustinus  adv.  Julianum  VI,  15  n.  47: 
»In  his  verbis  partus  a  pariente  discernitur.  Pariens  enim  est  concupiscentia, 
partus  pecca^um.  Sed  concupiscentia  non  parit,  nisi  conceperit;  nec  concipit, 
nisi  illexerit,  h.  e.  ad  malum  perpetrandum  obtinuerit  volentis  assensum.  Qiiod 
ergo  adversus  eam  dimicatur,  hoc  agitur,  ne  concipiat  pariatque  peccatum.* 

Kom.  6,  12:  Non  ergo  regnet  peccatum  in  vestro  mortali  corpore,  ut  obediatis 
concupiscentiis  ejus;  Eccli.  18,  30:  Post  concupiscentias  tuas  non  eas,  quem  in 
locum  scribit  A  u  g  u  s  t  i  n  u  s  ib.  V,  2  n.  11:  »  Frustra  dictum  est :  Post  con- 
cupiscentias  tuas  non  eas  (Eccli.  18,  30),  si  jam  quisque  reus  est,  quod  tu- 
multuantes  et  ad  mala  trahere  nitentes  sentit  eas,  nec  eas  sequitur,  si  non  eis 
traditur,  exercens  adversus  eas  gloriosa  certamina,  sivivit  ingratia;*  de  nup- 
tiis  et  concup.  I  n.  15  (supra  n.  3296)  et  saepius  alibi.  Quare  Calvinus 
Instit.  III,  3  §  10  fatetur,  hoc  esse  discrimen  inter  ipsum  et  Augustinum, 
quodAugustinusconcupiscentiae  morbum  appellare  non  audeat  peccatum,  »nisi 
cum  opus  vel  assensus  accedit ;  nos  autem  illud  ipsum  pro  peccato  habemus, 
quod  aliqua  omnino  cupiditate  homo  titillatur  «  Acute  notat  s.  Thomas 
1.  1.  in  ep.  ad  Rom.  c.  8:  »In  eadem  specie  peccati  gravius  peccat  fidelis  quam 
infidelis  secundum  illud  Hebr.  10,  29:  Quanto  magis  putatis  deteriora  mereri 
supplicia,  qui Filium Dei  conculcaverit  et  sanguinem  testamenti  pollutum duxerit? 
Si  ergo  primi  motus  (concupiscentiae)  in  infidelibus  essent  peccata  mortalia, 
multo  magis  in  fidelibus.* 

E  quibus  liquet  concupiscentiam  neque  propter  tertiam  rationem 

esse  proprie  et  formaliter  peccatum,  quamdiu  desit  consensus.   Quare 

Augustinus  de  perfect.  just.  n.  44  ait,  „peccati  nomen  accepit  (concu- 

piscentia),  quod  ei  consentire  peccatum  sit,"  Hinc  damnatae  B  a j  i  prop. 

50:   „Prava  desideria,  quibus  ratio  non  consentit,  et  quae  homo  invitus 

patitur,  sunt  prohibita  praecepto:  Non  concupisces ;"  51:   „Concupiscen- 

tia  sive  lex  membrorum  et  prava  ejus  desideria,  quae  inviti  sentiunt  homi- 

nes,  sunt  vera  legis  inobedientia;"  74.  75et3  Lutheri  illis  affmes.  Ergo 

ipsa  concupiscentia  non  est  peccatum  originale. 

380.  Propositio  IV.  Peccatum  originale  non  consistit  in  dispositione 
ad  inordinatam  concupucentiamy   quae   dispositio  Adae  posteris  ante  justifi- 
cationem  peccato  vertatur.  Ita  censuit  Hermesius,   secundum  quem  a.  pec- 
catum  Adami  nequit  haberi  pro  peccato  totius  naturae  humanae;   quocirca 
b.  illud  in  quo  omnes  peccaverunt  Eom.  5,  12  sic  est  explicandum :  in  quo  om- 
nes  ad  peccandum  facti  sunt  proni,  propter  illam  scil.  deordinationem,  quae 
viget  inter  sensualitatem  et  rationem;  quae  discordia  c.  Deo  displicetindepen- 
denter  ab  Adami  peccato,  non  tamen  proprie  dictum  est  peccatum;  cujus 
d.  propagatio  etiam  facile  explicatur  sola  lege  physica.    Verum  haec  opinio 
praedamnata  est  a  conc,  tridentino  sess.  5  can.  5:    »Si  quis  .  .  .  asserit 
(per  gratiam  quae  in  baptismo  confertur)  non  tolli  totum  id,  quod  veram  et 
propriam  peccati  rationem  habet:  sed  illud  dicit  tantum  radi  aut  non  imputari, 
A.  S.«    Atqui  baptismo  non  tollitur  dispositio  et  pronitas  ad  concupiscendum 
vel  peccandum;  iterum  damnata  a  Gregorio  XVI.  brevi  d.  26.  Sept.  1835 
et  in  conc.  coloniensi  tit.  V.  cap.  16.  Renovat  enim  Hermes  suadoctrica 
errorem  Lutheri,   secundum  quem  peccatum  originale  consistit  in  concu- 
piscentia;  errorem  Zwinglii,  cui  peccatura  originale  non  est  peccatum  pro- 
prie,  sed  metonymice  tantum ;  errorem  Baji,  cujus   damnatae   sunt  prop.  46: 
»Ad  rationem  et  definitionem  peccati  non  pertinet  voluntarium,   nec  defini- 
tionis  quaestio  est,  sed  causae  et  originis,   utrum  omne  peccatum  debeat  esse 
voluntarium ; *  et  47:  »Unde  peccatum  originis  vere  habet  rationem  peccati 
sine  ulltt  relatione  ac  respectu  ad  voluntatem,  a  qua  originem  habuit.* 

381.  Notio  genuina  peccati  originalis.  —  Rejectis  potioribus  errori- 
bus,  jam  eam  de  essentia  et  natura  peccati  originalis  x)  sententiam  pro- 
ponamus,  quae  communior  dici  potest  inter  theologos  catholicos. 

1.  Praemittimus  quae  demonstrata  supponimus,  scil.  a.  auctos  fuisse 
protoparentes  a  Deo  donis  plane  indebitis 2),  quae  essent  super  omnem 
eorum  exigentiam.  lb.  Voluisse  Deum,  ut  haec  dona  a  protoparentibus 
transirent  vi  generationis  una  cum  natura  ad  eorum  posteros ;  ideoque 
has  praerogativas  non  fuisse  personales,  sed  quasi  naturales,  i.  e.  naturae 
ipsi  humanae  coucessas  omnibusque  hominibus  ex  Greatoris  intentione 
communes  (n.  358).  c.  Adamum  peccando  eas  amisisse,  qua  amissione 
spoliavit,  nudavit,  vitiavit  in  se  tamquam  in  radice  humanam  naturam. 
„Spoliavit,  inquit  Anselmus  de  conc.  virg.  et  pecc.  orig.  c.  23,  persona 
naturam  bono  justitiae  in  Adam,  et  natura  egens  facta,  omnes  personas, 
quas  ipsas  de  se  procreat,  eadem  egestate  peccatrices  et  injustas  facit." 
Thomas  comp.  theol.  c.  195.  Hinc  d.  homines  modo  nasci  hisce  donis 
privatos,  atque  propterea  secundum  corpus  et  animam  in  deterius  muta- 
tos,  abnormes  a  praestantissimo  arehetypo  primitivo,  quod  Deus  con- 
diderat,  ideoque  ipsi  invisos.   His  praestitutis  dicimus 

2.  hac  privatione,  nuditate,  contineri  partim  peccatum  originale, 
partim  poenam  ejusdem:  privatione  scil.  gratiae  sanctificantis  quatenus 
est  justificans  et  hominem  formaliter  convertens  et  bene  disponens  in  finem 
supernaturalem  contineri  ipsum  peccatum  originale  singulos  inficiens ;  pri- 
vatione  integritatis,  immortalitatis  et  felicitatis  ejusdem  poenam.  Hinc 
peccatum  originale  defmiri  solet  originalis  justitiae  carentia.  Revera  au- 
tem  in  privatione  gratiae  sanctificantis,  quae  omnibus  Adami  posteris 
secundum  voluntatem  Dei  Conditoris  inesse  deberet,  consistere  peccatum 
originale 3),  probatur 

a.  ex  effectu  baptismi,  qui  in  primis  institutus  est  ad  delendum  pec- 
catum  originale,  ut  regeneratione  sanetur  vulnus  generatione  contractum. 


1)  Bene  docet  Palmieri  initio  c.  3  a.  2,  duplicem  dari  posse  definitionem 
peccati  originalis,  nempe  definitionem  peccati  originalis  reduplicative  accepti,  et  sic 
definiri,  peccatum  quod  nobis  inest  ab  origine  vel  a  primo  parente  derivatum,  et  sub 
hoc  respectu  de  eo  a.  2  egimus ;  vel  definitionem  peccati  originalis  f  ormaliter  tantum 
accepti  h.  e.  secundum  suam  formam  seu  secundum  suas  notas,  quibus  a  parte  rei 
constituituretpropter  quas  ei  praedicatumpeccati  competit;  dehacnunc  sumussolliciti. 

2)  In  hypothesi,  quod  protoparentes  caruissent  donis  indebitis,  nullum  quoque, 
etsi  Adam  peccasset,  peccatum  foret  originale.  Cf.  s.  T  h  o  m  a  s  de  malo  q.  4  a.  8 ; 
Scheeben  Mysterien  des  Christenthums  §  44. 

3)  Paratus  erat  canon  (5)  pro  conc.  vaticano  (coll.  lac.  VII,  566) :  »Si  quis  dixerit 
peccatum  originale  formaliter  esse  ipsam  concupiscentiam  autphysicum  seu  substan- 
tialem  naturae  humanae  morbum,  et  negaverit,  privationem  gratiae  sanctificantis  de 
ejus  ratione  esse,  A.  S. «,  quo  tamen  non  statuitur,  privationem  gratiae  esse  adae- 
quate  ipsam  essentiam  peccati  originalis. 

Atqui  baptismus  hoc  peccatum  delet  gratia,  quam  confert,  ut  docet  con- 
cilium  tridentinum  sess.  5  can.  5,  restituta  stola  innocentiae,  quam 
Adam  sua  inobedientia  sibi  et  nobis  perdidit  (sess.  6  cap.  7).  Ergo  gratiae 
privatione  peccati  hujus  macula  continetur. 

b.  Ex  doctrina  ejusdem  concilii,  quod  praeeunte  concilio  arausi- 
c  a  n  o  II.  can.  2  diserte  dicit  (n.  357),  peccatum  ex  Adamo  in  posteros 
transfusum  m  o  r  t  e  m  esse  animae ;  anima  vero  moritur  privatione  gra- 
tiae  sanctificantis,  et  vivificatur  hujus  infusione :  sicut  corpus  moritur  ani- 
mae  separatione  et  hujus  infusione  vivificatur: 

c.  ex  consensu  et  auctoritate  scholae,  quae  non  dissentit  ab  A  n- 
selmi  doctrina  1.  c.  c.  27:  „Hoc  peccatum,  quod  originale  dico,  aliud 
intelligere  nequeo  in  eisdem  infantibus,  nisi  ipsam,  quam  supra  posui, 
factam  per  inobedientiam  Adae  justitiae  debitae  nuditatem."  Idem  acute 
videtur  expressisse  s.  Augustinus  1.  83  qq.  q.  67  n. 4:  „Ipse  homo  cum 
jam  signaculo  imaginis  propter  peccatum  amisso  remansit  tantummodo 
creatura."  Hinc  conqueritur,  quia  modo^(nisi  renascamur)  tantum  ho- 
mines  sumus. 

d.  Ex  oppositione,  quam  Paulus  Rom.  5,  15  ss.  instituit  inter  pecca- 
tum,  quo  omnes  ex  Adamo  infecti  nascuntur,  et  gratiam  atque  justitiam, 
qua  omnes  in  Ghristo  regeniti  justificantur ;  denique 

c.  ex  analogia,  nam  ita  se  habet  peccatum  originatum  (transfusum 
in  homines)  ad  peccatum  originans  (i.  e.  peccatum  Adami,  quod  causa 
est  peccati  originalis  in  hominibus),  ut  peccatum  habituale  et  actuale ;  at- 
qui  habituale  continetur  modo  in  privatione  gratiae  sanctificantis  peccato 
actuali  inducta.   Cf.  s.  Thomas  1.  2  q.  83  a.  3;  Mazzella  d.  5  a.  4. 

3.  Non  quaelibet  tamen  carentia  vel  absentia  est  defectus,  privatio 
sensu  proprio,  deformitas,  vitium,  nisi  sit  carentia  perfectionis  debitae ; 
neque  ea  habet  rationem  maculae  moralis  et  peccati,  nisi  sit  culpabilis : 
nam  etiam  in  statu  naturae  purae  homines  carerent  gratia,  neque  pro- 
pterea  essent  peccatores.  Atqui  uterque  hic  character  competit  carentiae 
gratiae,  in  qua  modo  nascimur.  Ex  intentione  enim  Dei  creatoris  omnes 
homines  gratia  praediti  esse  deberent  (n.  358) :  quare  ea  carentia  modo 
habet rationem  verae  privationis,  deformitatis :  eaque  habet  rationem 
culpae  seu  est  culpabilis  ex  relatione  et  dependentia  a  voluntate 
Adami,  quem  Deus  constituit  caput  generis  seu  familiae  humanae  et  in 
cujus  veluti  manus  posuit  hujus  sortes  circa  bona  supernaturalia.  Jam 
vero  peccatum  hujus  capitis  liberrime  commissum  causa  fuit  meritoria 
hujus  privationis  pro  ipso  omnibusque  familiae  membris;  sicut  modo 
privatio  gratiae  sanctificantis,  qua  continetur  macula  peccati  habitualis, 

rationem  peccati  habet,  eo  quod  libere  peccato  actuali  est  inducta  *).  Hinc 
s.  Paulus  Rom.  5,  19  per  inobedientiam  unius  hominis  ait  peccatores  esse 
constitutos  multos.  Quod  etiam  Ecclesia  docet  et  inculcat  damnatione 
prop.  46  et  47  Baji  (n.  380).   Cf.  s.  Thoms  1.  2  q.  81  a.  1. 

382.  Sed  quomodo  haec  privatio  non  nostra,  sed  voluntate  Adae  in- 
ducta  nobis  imputari  potest  ad  peccatum  ?  In  hoc  latet  dogmatis  difficul- 
tas  et  mysterium,  quod  nunquam  clare  explicabitur;  ad  illud  nonnihil 
illustrandum  minuendamque  difficultatem  prae  oculis  habeatur 

a.  doctrina  s.  Thomae  2),  peccatum  originis  gravissimum  qui- 
dem  esse  in  ratione  d  a  m  n  i,  privamur  enim  et  quidem  omnes  bonis  ma- 
ximis,  indebitis  tamen;  minimum  vero  in  ratione  peccati,  eo  quod 
minimum  habet  de  voluntario ;  non  enim  voluntarium  est  voluntate  pro- 
pria,  sed  voluntate  Adami,  capitis  generis  humani. 

b.  Peccatum  originale  non  esse  peccatum  personale3),  sed  pec- 
catum  potius  n  a  t  u  r  a  e :  illius  scil.  naturae,  quae  in  Adamo  capite  et 
patrefamilias  totius  generis  humani  divinitus  constituto  veluti  recapitulata 
exsistens  Dei  incurrit  offensam  et  cujus  naturae  Deo  invisae  reddimur 
participes  generatione. 


*)  Bene  Scheeben  Mysterien  §  45 :  ,Beide  Momente,  die  Verkehrtheit  (quae 
continetur  privatione  gratiae  justificantis)  und  die  Verschuldung,  fallen  also  bei  der 
Erbsiinde  weit  auseinander.  Hebt  man  das  eine  hervor,  so  erscheint  die  Erbsiinde  als 
innerlich,  betont  man  das  andere,  so  erscheint  sie  als  ausserlich.  Aber  nach  der  Natur 
der  Sache  und  dem  Sprachgebrauche  der  Kirche  und  der  Theologie  muss  eben  haupt- 
sachlich  das  erste  vorgekehrt,  und  daher  das,  was  man  gewohnlich  die  Erbsiinde  zu 
nennen  pflegt,  als  schlechtweg  innerlich  bezeichnet  werden.  Denn  namentlich  das 
lateinische  peccatum  (Fehltritt)  drtickt  zunachst  gerade  die  Verkehrtheit  aus,  die  in 
der  Siinde  enthalten,  durch  die  Verschuldung  hervorgebracht  wird,  uberdies  will  man 
ja  auch  mit  Erbsiinde  gerade  dasjenige  bezeichnen,  was  von  Adam  auf  seine  Nach- 
kommen,  als  an  ihnen  haftend,  iibergeht,  was  durch  die  origo  aus  Adam  in  ihnen 
hervorgebracht  wird,  und  das  ist  eben  die  in  dem  Mangel  der  schuldigcn  Gerechtig- 
keit  liegende  Verkehrtheit. «    Cf.  etiam  §  40  et  Handbuch  t.  II  §  202. 

2)  In  2.  dist.  33  q.  2  a.  1  ad  2 ;  in  3.  dist.  1  q.  1  a.  2  ad  6 ;  q.  5  de  malo  a.  1  ad  9. 
G  e  n  e  r  III,  396  quaerit :  » Quodnam  peccatum  majus  sit,  originalene,  seu  veniale  pro- 
prium?"  Et  respondet  cum  pluribus  theoJogis:  »Veniale.  Nain  quid  gravius  simpli- 
citer  est  agere  contra  Deum,  ipsum  quomodolibet  ofFendendo,  quam  pati  et  permit- 
tere  Dei  odium  ac  inimicitiam  seorsim  ab  omni  actione  mea.  Atqui  per  veniale  ago 
contra  Deum  et  per  originale  patior  dumtaxat  Dei  odium  et  inimicitiam.*  Alias 
deinde  pro  suo  asserto  adducit  rationes. 

s)  Dicimus  non  esse  personale,  quatenus  non  est  patratum  ab  ea  persona, 
cui  inhaeret;  quamvis  personale  dici  possit,  quatenus  personae  inhaeret  et  inest  uni- 
cuique  proprium,  ut  ait  conc.  tridentinum  sess.  5  can.  3.  » Sicut  est  quoddam 
bonum,  inquit  s.  T  h  0  m  a  s  in  2.  dist.  30  q.  1  a.  2,  quod  respicit  naturam,  et  quoddam, 
quod  respicit  personam ;  ita  etiam  est  quaedam  culpa  naturae  et  quaedam  personae. 
Unde  ad  culpam  personae  requiritur  voluntas  personae,  sicut  patet  in  culpa  actuali, 
quae  per  actum  personae  commititur ;  ad  culpam  vero  naturae  non  requiritur  nisi 
voluntas  in  natura  illa.  Sic  ergo  dicendumest,  quoddefectus  illius  originalisjustitiae, 
quae  homini  in  sua  creatione  collata  est,  ex  voluntate  hominis  accidit ;  et  sicut  illud 

» Traxit  ergo  (homo  quilibet)  reatum,  inquit  ad  rem  Augustinus  ep.  98 
n.  1,  quia  unus  erat  cum  illo,  aquotraxit,  quando  quod  traxit  admissum  est.« 
De  civitate  Dei  XIII.  1 4 :  Deus  creavit  hominem  rectum,  naturarum  auctor, 
non  utique  vitiorum:  sed  sponte  depravatus  justeque  damnatus  depravatos 
damnatosque  generavit.  Omnes  enim  fuimus  in  illo  uno,  quando  omnes  fuimus 
ille  unus,  qui  per  feminam  lapsus  est  in  peccatum,  quae  de  illo  facta  est 
ante  peccatnm.  Nondum  erat  nobis  singillatim  creata  et  distributa  forma,  in 
qua  singuli  viveremus;  sed  jam  naturaerat  seminalis,  ex  qua  propagaremur : 
qua  scil.  propter  peccatum  vitiata  et  vinculo  mortis  obstricta  justeque  dam- 
nata  non  alterius  conditionis  homo  ex  homine  nasceretur. «  Lege  ejus  serrm 
204  c.  7.  —  Discrimen  autem  inter  peccatum  personae  et  peccatum  na- 
turae  ita  pulchre  expressit  Odo  cameracensis  de  pecc.  originali  1.  2  (Mign  e 
160,  1085):  »Peccatum,  quo  peccavimus  in  Adam,  mihi  quidem  naturale  est, 
in  Adam  vero  personale.  In  Adam  gravius,  levius  in  me;  nam  peccavi  in  eo 
non  qui  sum,  sed  quod  sum.  Peccavi  in  eo  non  ego,  sed  hoc  quod  sum  ego ; 
peccavi  homo,  non  Odo;  peccavi  substantia,  non  persona;  et  quia  substantia 
non  est  nisi  in  persona,  peccatum  substantiae  est  etiam  personae,  sed  non  per- 
sonale.  Peccatum  vero  personale  est,  quod  facio  ego  qui  sum,  non  hoc  quod 
sum,  quo  pecco  Odo,  non  homo;  quod  pecco  persona  non  natura:  sed  quia 
persona  non  est  sine  natura,  peccatum  personae  est  etiam  naturae,  sed  non 
naturale. *  —  Potest  forte  duplex  hoc  peccatum  illustrari  analogia  duplicis 
debiti.  Aliud  enim  contrahimus  actibus  propriis  ut  emptione,  aliud  in  nos 
derivatur  generatione  i.  e.  hereditate,  quia  filii  ideoque  et  heredes  sumus  pa- 
rentum  nostrorum,  quorum  debita  nondum  soluta  in  heredes  transeunt. 

c.  Notetur  propter  hoc  peccatum  Adami  homines  privari  bonis  non 
naturalibus  et  debitis,  sed  tantum  indebitis,  quae  Deus  justissime  po- 
tuisset  Adamo  innocentissimo,  nulla  etiam  culpa  praecedente,  ejusque 
posteris  denegare,  quaeque  gratiosissime  ipsi  tamquam  capiti  generis  con- 
cesserat  cum  natura  in  filios  tamquam  familiae„  nobilitatem  et  praeroga- 
tivas  propaganda,  si  legem  sancte  servasset. 

d.  Denique  memores  simus  infmitae  justitiae  Dei,  qui  certissime  hoc 
peccatum  nobis  non  imputaret,  si  ea  imputatio  vel  umbram  involveret 
injustitiae.  Deus  enim  sine  ullis  praecedentibus  meritis  exhibet  miseri- 
cordiam,  sed  sine  demerito  neminem  potest  damnare.  Absolvimus  prae- 
claris  verbis  conc.  eolqniensis  a.  1869  p.  1  tit.  4  c.  16:  „Cum  Dei  boni- 
tate  et  justitia  non  pugnare,  quod  bonis  non  debitis,  eximia  autem  libe- 
ralitate  nobis  praeparatis,  Adam  praevaricatione  nos  privari  permiserit, 
id  quidem  eo  facilius  intelligimus,  quum  etiam  sine  illis  hominem  condere 
Deus  potuerit,  et  miseriae,  quibuscum  ob  eandem  praevaricationem  nunc 
conflictamur,  uberrima  nobis,  si  volumus,  meritorum  seges  exsistant.  Am- 


naturae  donum  tuit  et  fuisset  in  totam  naturam  propagatum,  homine  in  justitia  per- 
sistente ;  ita  etiam  privatio  illius  boni  in  totam  naturam  perducitur,  quasi  privario 
et  vitium  naturae,  ad  idem  enim  genus  privatio  et  habitus  referuntur ;  et  in  quolibet 
hornine  rationem  culpae  habat  ex  hoc,  quod  per  voluntatem  principii  naturae,  id  est 
primi  hominis,  inductus  est  talis  defectus. « 


peccatum  originale.  315 

pliora  etiam  quam  Adami  abstulit  culpa,  Christi  nobis  contulit  redemptioi 

unde  canit  Ecclesia ;  ,0  felix  culpa,  quae  talem  ac  tantum  meruit  habere 

redemptorem !IU   Cf.  Palmieri  th.  74;  Mazzella  d.  5  a.  5. 

383.  Egregie  s.  Thomas  dogma  catholicum  ita  illustrat  de  malo  q.  4 
a.  1:  »Aliquis  homo  singularis  dupliciter  potest  considerari.  Uno  modo 
secundum  quod  est  quaedam  p  e  r  s  o  n  a  singularis ;  alio  modo  secundum  quod 
est  p  a  r  s  alicujus  collegii :  et  utroque  modo  ad  eum  potest  aliquis  actus  per- 
tinere ;  pertinet  enim  ad  eum,  in  quantum  est  singularis  persona,  ille  actus, 
quem  proprio  arbitrio  et  per  se  ipsum  facit ;  sed  in  quantum  est  pars  collegii, 
potest  ad  eum  pertinere  actus  alienus,  quem  per  se  ipsum  non  facit,  necpro- 
prio  arhitrio;  sed  qui  fit  a  toto  collegio,  vel  a  plurihus  de  collegio  vel  a  prin- 
cipe  collegii :  sicut  illud  quod  princeps  civitatis  facit,  dicitur  civitas  facere . . . 
Hujusmodi  enim  collegium  hominum  reputatur  quasi  unus  homo,  ita  quod 
diversi  homines  in  diversis  officiis  constituti  sunt  quasi  diversa  membra  unius 
corporis  naturalis  .  .  .  Sic  ergo  tota  multitudo  hominum  a  primo  parente  hu- 
manam  naturam  accipientium,  quasi  unum  collegium,  vel  potius  sicut  unum 
corpus  unius  hominis,  consideranda  est;  in  qua  quidem  multitudine  unus- 
quisque  homo,  etiam  ipse  Adam,  potest  considerari  vel  quasi  singularis  per- 
sona,  vel  quasi  aliquod  membrum  hujus  multitudinis,  quae  per  naturalem  ori- 
ginem  derivatur  ab  uno.  Est  autem  considerandum,  quod  primo  homini  in 
sua  institutione  datum  fuerit  divinitus  quoddam  supernaturale  donum,  scilicet 
originalis  justitia,  per  quam  ratio  subdebatur  Deo  et  inferiores  vires  rationi, 
et  corpus  animae.  Hoc  autem  donum  non  fuerat  datum  primo  homini  ut  sin- 
gulari  personae  tantum,  sed  ut  cuidam  principio  totius  humanae  naturae,  ut 
scilicet  ab  eo  per  originem  derivaretur  in  posteros.  Hoc  autem  donum  acce- 
ptum  primus  homo  per  liberum  arbitrium  peccans  amisit  eo  tenore,  quo  sibi 
datum  fuerat,  scilicet  pro  se  et  pro  tota  sua  posteritate.  Defectus  ergo  hujus 
doni  totam  ejus  posteritatem  consequitur:  et  sic  iste  defectus  eo  modo  tradu- 
citur  in  posteros,  quo  modo  traducitur  humana  natura:  quae  quidem  tradu- 
citur  non  quidem  secundum  se  totam,  sed  secundum  aliquam  sui  partem, 
scilicet  secundum  carnem,  cui  Deus  animam  infundit:  et  sic  sicut  anima  di- 
vinitus  iufusa  pertinet  ad  naturam  humanam  ab  Adam  derivatam  propter  car- 
nem,  cui  conjungitur;  ita  et  defectus  praedictus  pertinet  ad  animam  propter 
carnem,  quae  ab  Adam  propagatur  non  solum  secundum  corpulentam  sub- 
stantiam,  sed  etiam  secundum  seminalem  rationem,  id  est  non  solum  materia- 
liter,  sed  sicut  ab  activo  principio :  sic  enim  accipit  a  patre  naturam  humanam. 
Si  ergo  consideratur  iste  defectus  hoc  modo  per  originem  in  istum  hominem 
derivatus,  secundum  illud,  quod  iste  homo  est  quaedam  persona  singularis, 
sic  hujusmodi  defectus  non  potest  habere  rationem  culpae,  ad  cujus  rationem 
requiritur,  quod  sit  voluntaria;  sed  si  consideretur  iste  homo  generatus  sicut 
quoddam  membrum  totius  humanae  naturae  a  primo  parente  propagatae,  ac 
si  omnes  homines  essent  unus  homo,  sic  habet  rationem  culpae  propter  vo- 
luntarium  ejus  principium,  quod  est  actuale  pecatum  primi  parentis :  sicut  si 
dicamus,  quod  motus  manus  ad  homicidium  perpetrandum,  secundum  quod 
manus  per  se  consideratur,  non  habet  rationem  culpae,  quia  manus  de  neces- 
sitate  movetur  ab  alio ;  si  autem  consideretur,  ut  est  pars  totius  hominis,  qui 
voluntate  agit,  sic  habet  rationem  culpae,  quia  sic  est  voluntarius.  Sicut  ergo 
homicidium  non  dicitur  culpa  manus,  sed  culpa  totius  hominis ;  itahujusmodi 
defectus  non  dicitur  esse  peccatum  personale,  sed  peccatum  totius  naturae : 

nec  ad  personam  pertinet,  nisi  in  quantum  natura  inficit  personam.  Et  sicut 
ad  unum  peccatum  faciendum  diversae  partes  hominis  adhibentur,  scilicet  vo- 
luntas,  ratio,  manus  et  oculus  et  hujusmodi,  et  tamen  est  unum  solum  pe- 
catum  propter  unitatem  principii,  scilicet  voluntatis,  a  quo  peccati  ratio  ad 
omnes  actus  partium  derivatur;  ita  etratione  principii  in  totanatura  humana 
consideratur  quasi  unum  peccatum  originale.* 

384.  Exceptioni  satisfit.  —  Quare  si  quis  excipiat:  De  ratione  peccati  est 
esse  voluntarium.  Atqui  peccatum  originale  nobis  non  est  voluntarium.  Nequit 
ergo  habere  rationem  peccati :  respondemus :  D.  Maj. :  de  ratione  peccati  est  esse 
voluntarium  voluntate  vel  personae  vel  naturae,  conc. ;  esse  voluntarium  volunta- 
te  personae,  subd.  est  de  ratione  peccati  personalis,  conc. ;  peccati  naturae,  rur- 
sus  dist.  ut  sit  voluntarium  voluntate  alicujus  personae  scil.  primae,  in  qua 
tamquam  in  radice  et  capite  natura  seminaliter  recapitulabatur,  conc,  omnium 
personarum,  quas  inficit,  nego.  Pariter  dist.  min. ;  peccatum  originale  non  est 
nobis  voluntarium  voluntate  personali,  conc. :  voluntate  naturae  i.  e.  voluntate 
naturae  in  Adamo  tamquam  in  capite  generis  humani  exsistentis  et  generatione 
in  nos  transfusae,  nego.  Dist.  et  consequens:  ergo  peccatum  originale  non 
habet  rationem  peccati  a  nobis  commissi  et  personalis,  conc. ;  peccati  here- 
ditarii,  contracti  et  inficientis  naturam,  nego.  —  Alias  difficultates  contra 
peccatum  originale  solutas  cf.  apud  s.  Thomam  c.  gentes  IV,  51,  52. 

385.  Peccati  originalis  propagatio.  —  Hinc  quadamtenus  explicatur 
transfusio  peccati  originalis.  Cum  enim  hoc  consistat  in  privatione  gra- 
tiae  sanctificantis,  quam  natura  humana  in  protoparentibus  veluti  in  suo 
stipite  et  radice  exsistens  peccato  capitis  amisit,  natura  hoc  privata  dono 
communicatur  generatione,  ideoque  macula  ab  origine  est  infecta.  Sicut 
scil.  in  statu  naturae  purae  generatione  propagata  fuisset  natura  pura, 
in  statu  justitiae  originalis  natura  hoc  dono  ornata,  sic  post  amissionem 
natura  praerogativa  justitiae  originalis  privata. 

Si  vero  excipias,  animam  immediate  creari  a  Deo,  illi  ergo  pecca- 
tum  inesse  non  posse,  haec  notentur:  a.  animam  quatenus  est  a  Deo, 
auctore  naturae,  esse  bonam,  eamque  fo.  infundi  corpori,  quocum  coa- 
lescit  in  unam  naturam  humanam ;  sed  c.  pro  exigentia  corporis  „per 
quandam  collimitationem,  ut  iuquit  s.  T  h  o  m  a  e  in  2.  d.  30  q.  1  a.  2  ad  5? 
unius  ad  alterum:  quia  forma  recipitur  in  materia  secundum  conditio- 
nem  ipsius  materiae :  cum  omne  quod  est  in  altero,  sit  in  eo  per  modum 
recipientis :  et  ideo  quia  ex  hoc  ipso  quod  corpus  illa  virtute  private 
qua  perfecte  erat  subjicibile  animae,  sequitur  etiam  quod  anima  illa  vir- 
tute  careat,  qua  perfecte  corpus  subditum  regat:  et  talis  defectus  origi- 
nalis  justitiae  culpa  est  naturae."  Cf.  lect.  3  in  Rom.  5.  Quod  ita  ex- 
pressit  s.  Anselmus  med.  super  Ps.  50  n.  14  (bibl.  nova  PP.  ed.  Mai 
t.  1):  „Anima  a  te,  Deus,  creando  infusa  corpori  taliter  labefactato  (per 
Adamum)  maculata  polluitur  et  foedatur,  sicut  in  vase  non  sincero  vinum 
infusum  licet  optimum  inficitur  et  acescit.u  Forte  ita  etiam  dixeris, 
animam  infundi  pro  exigentia  principii  gignentis,  quod  ob  libere  abjectam 

gratiam  originalem  naturam  eo  ornatam  nequit  amplius  transfundere 
(n.  381  *  c).  Quare  d.  anima  primum  incipit  habere  peccatum,  cum  in- 
funditur  corpori:  tunc  enim  incipit  esse  homo  filius  Adami.  Siquidem 
anima  ut  prius  natura  intelligitur  creari  a  Deo,  nihil  habet  cum  Adamo 
commune  ideoque  non  communicat  ejus  peccato ;  sed  cum  in  corpore 
generato  ex  Adamo  incipit  habitare  et  cum  ipso  corpore  unum  suppositum 
facere,  peccatum  originis  contrahit.  Neque  e.  Deus  est  auctor  maculae 
vel  peccati,  nam  Deus  non  causat  aliquid  faciendo.  Quod  si  intuitu  pec- 
cati  Adami  et  propter  illud  non  infundit  gratiam,  tam  parum  est  causa 
peccati  ac  cum  intuitu  peccati  actualis  non  conservat  ulterius  gratiam 
sanctificantem  in  peccatore.  Causa  enim  meritoria  et  moralis  illa  est, 
quae  determinat  ablationem  vel  non  collationem  gratiae.  Hinc  si  anima 
uniretur  ad  unam  constituendam  naturam  cum  corpore  non  ex  Adamo 
generatione  orto,  etsi  gratia  destituta  non  contraheret  peccatum  originale, 
quod  ea  carentia  non  determinaretur  culpa  praecedente  capitis  naturae, 
sed  solo  beneplacito  Dei. 

386.  Hinc  ad  difficultatem :  Peccatum  consistit  in  carentia  gratiae  san- 
tificantis ;  atqui  Deus  est  auctor  hujus  carentiae ;  ergo  et  auctor  peccati :  ita 
in  forma  respondemus:  dist.  maj.:  Peccatum  consistit  in  carentia  gratiae  san- 
ctificantis  quacunque,  neg.  inaj.;  in  carentia,  quae  rationem  habeat  verae  pri- 
yationis  quaeque  sit  culpabilis,  conc.  maj.  (n.  381  3).  Dist.  min.:  Deus  est  ca- 
rentiae  gratiae  auctor  moralis  seu  cui  ea  imputari  possit,  nego ;  est  auctor  seu 
causa  physica,  subd.  per  actionem  physicam,  nego ;  per  omissionem  infusionis, 
rursus  dist. :  motus  propria  voluntate,  nego ;  ob  transgressionem  Adami,  conc. 
min.  Cf.  Bellarminus  de  amiss.  gratiae  et  statu  pecc.  V.  15. 

387.  Si  quaeritur  quare  justus  non  gignat  justum,  ita  respondet  Au- 
gustinus  de  pecc.  mer.  et  remiss.  II.  9:  »Quasi  ex  hoc  quisque  carnaliter 
gignat,  quod  justus  est,  et  non  ex  hoc,  quod  in  membris  ejus  concupiscentia- 
liter  movetur  et  ad  usum  propagandi  lex  peccati  mentis  lege  convertitur.  Ex 
hoc  ergo  gignit,  quod  adhuc  vestustum  trahit  inter  filios  seculi:  non  ex  hoc, 
quod  in  novitatem  promovit  inter  filios  Dei  .  .  .  Unde  quisquis  filius  de  hac 
parte  nascitur  vetusta  et  infirma,  necesse  est,  ut  etiam  ipse  vetustus  sit  et  in- 
firmus :  idcirco  oportet,  ut  etiam  ipse  in  aliam  generationem  per  remissionem 
peccati  spiritu  renovetur.^  Et  breviter  serm.  294  n.  16:  »Ideo  de  baptizato 
non  justus  nascitur,  quia  non  eum  generat,  unde  regeneratus  est,  sed  unde 
generatus  est  .  .  .  Justum  baptizatum  pone  granum  purgatum :  non  attendis, 
quia  de  grano  purgato  frumentum  cum  palea  nascitur,  sine  qua  seminatur?* 
—  Thomas  de  malo  q.  4  a.  6  ad  4  :  ^Manifestum  est  quod  homo  baptizatus 
non  generat  secundum  superiorem  partem  animae,  sed  secundum  inferiores  et 
secundum  corpus,  et  ideo  homo  baptizatus  non  transfudit  in  prolem  novitatem 
Christi,  sed  vestutatem  Adae.*  —  Ideo  ergo  parentes  justi  non  amplius  deri- 
vant  justitiam  vi  generationis  in  filios,  quia  in  statu  naturae  reparatae  justitia 
non  est  amplius  praerogativa  naturae  adnexa,  sed  donum  personale,  quod 
quivis  homo  sibi  acquirere  debet ;  hinc  sicut  doctus  non  gignit  doctum,  dux 
ducem,  medicus  medicum,  quia  doctrina,  peritia  militaris  etc.  sunt  praerogati- 


318  Tract.  VI.  de  Deo  Creatore.  Alia  peccati  orig.  explicatio. 

vae  personales,  propriae,  non  bona  familiae :   ita  neque  justus  gignit  modo 
justum. 

388.  Siquaeritur,  quare  Adamo  peccante  transierit  quidem  peccatum,  ipso 
autem  poenitentia  acta  veniam  impetrante  poenitentiae  fructus  scil.  reconciliatio 
non  ad  nos  pervenerit ;  responderi  debet,  Adamum  primo  peccato  dignitate  ca- 
pitis  excidisse,  neque  qua  peccator  erat,  parem  ullo  modo  fuisse  promerendo 
vel  impetrando  tantum  bonum  indebitum,  quale  est  reconciliatio  naturae  hu- 
manae  cum  Deo  ofFenso :  cum  ne  innocens  quidem  potuisset  nobis  promerere 
justitiam  originalem.  Verum  Deus  misericordia  motus  ipsi  substituit  aliud 
digniusque  caput,  Christum  Jesum,  qui  satisfactione  condigna  exhibita,  recon- 
ciliaret  humanum  genus  lapsum;  quare  nonnisi  intuitu  hujus  satisfactionis 
futurae  contulit  Adamo  poenitendi  gratiam,  qua  se  disponeret  ad  impetran- 
dum  illius  satisfactionis  fructum  i.  e.  reconciliationem,  quam  modo  singuli 
non  assequuntur,  Deo  ita  disponente,  nisi  regeneratione  intuitu  J.  Christi,  ca- 
pitis  ordinis  restaurati ;  sicut  generatione  participes  redduntur  peccati  Adami, 
capitis  ordinis  lapsi.    Cf.  Scheeben  Mysterien  §  47. 

389.  Alia  peccati  originalis  explicatio.  —  Non  desunt  tamen  theo- 
logi,  qui  peccatum  originale  paulo  secus  explicent.  Secundum  hos  scil. 
peccatum  originale  analogia  respondet  peccato  habituali.  Atqui  pec- 
catum  habituale  (secundum  lpsos)  formaliter  non  continetur  gratiae  san- 
ctificantis  privatione,  quae  poenae  potius  habet  rationem ;  sed  aliud  non 
est  quam  peccatum  actuale  physice  licet  praeteritum,  in  ordine  tamen  mo- 
rali  et  imputationis  perseverans,  quia  nondum  retractatum  vel  saltem  non- 
dum  remissum,  ideoque  ratio  semper  sufficiens  immutati  status  et  relatio- 
nis  Dei  ad  hominem,  aversionis  scil.  et  inimicitiae  habitualis.  Quare  pec- 
catum  originale  consistit  in  ipso  peccato  naturae  humanae  in  Adamo 
ejusdem  capite  et  principio  exsistentis  physice  quidem  praeterito,  ipsi 
etiam  Adamo,  qua  persona  est  singularis,  sed  nondum  illis,  qui  genera- 
tione  hujus  naturae  redduntur  participes,  remisso :  quocirca  ratio  est  perse- 
verans,  propter  quam  et  posteripriventur  donis  illis  indebitis,  in  Adamo  ipsis 
quoque  concessis,  et  debito  sint  obnoxii  incurrendae  irae  atque  inimicitiae 
divinae.  ItaPighius,  Gatharinus,  Frassen,  deLugo  de poenit disp. 
7  s.  7;  Salmeron  disp.  46  in  ep. adRom.;  Toletus  in  ep. adRom.c.5; 
Platelius,  theolog.  wirceburg.  t.  4  disp.  3  c  2  a.  3;  Gener  111,391. 
637.  647.  649.  Imo  Ripalda  de  ente  supern.  disp.  ult.  sect.  1  n.  4  vocat 
hanc  sententiam  recentiorum  communiorem.  Cf.  n.  12. 159.  Merito  autem 
ea  aliis  videtur  minus  consona modo  loquendi  etsentiendi  conc.  triden- 
tini,  quod  peccatum  originale  unicuique  proprium,  singulis  inesse  dicit 
mortemque  animae ;  illud  deinde  non  infusione  gratiae  per  baptismum, 
sed  sola  non  imputatione  remitteretur.  Neque  quis  sola  peccati  alterius 
imputatione  peccator  constituitur,  sed  ideo  peccator  judicatur,  quia  inest 
ei  peccatum.  Cf.  Bellarminus  V,  16;  Kleutgen  disp.  10;  de  Ru- 
beis  c.  58  ss.;  Palmieri  th.  73;  inprimis  vero  can.  paratum  pro  conc. 
vaticano  supra  n.  38 12  a. 

390.  Scholion.  Quaestiones  reliquae.  — Plures  quaestiones  a  theologis 
hac  occasione  institui  solent,  quas  brevissime  expediemus.    Quaeritur 

1.  num  requireretur  positiva  institutio  divina,  vi  cujus  Adam  esset 
caput  nostrum  morale,  atque  ita  ejus  culpa  omnibus  imputari  potuerit,  et  re- 
spondendum  est  affirmative.    Cf.  Suarez  de  op.  sex  dierum  III,  21. 

2.  Quaeritur,  numad  explicandam  peccati  originalis  propagationem  a.  fue- 
rit  necessarium  aliquod  pactum  Deum  inter  et  Adamum,  qui  nomine  totius 
generis  consensum  praebuerit.  Respondemus  negative,  quia  ejusmodi  pa- 
ctum  gratis  fingitur,  neque  necessarium  est  ad  dogma  explicandum,  neque 
mysterii  difficultatem  tollit.  —  Neque  b.  ad pactum  implicitum  pro  explica- 
tione  mysterii  necessarium  est  recurrere,  nisi  eo  nihil  aliud  intelligitur,  quam 
quod  in  q.  prima  concessimus.  —  Neque  C.  fingenda  est  inclusio  omnium 
nostrum  voluntatum  in  voluntate  Adami  ut  explicetur,  quomodo  eo  peccante 
omnes  in  eo  peccaverimus.  Censemus  enim  sufficere  ordinationem  divinam,  qua 
Deus  voluit  ut  conservatio  bonorum  illorum  indebitorum  vel  amissio  pro  nobis 
penderet  a  voluntate  Adami.  Quod  si  quaeritur  hujus  ordinationis  divinae 
fundamentum,  concedimus  illud  non  fuisse  mere  extrinsecum  et  arbitrarium, 
sed  intrinsecum  et  naturale.  Eatio  nimirum  hujus  dependentiae  eo  continetur, 
quod  Adam  erat  caput  et  principium  geneticum  totius  generis  humani,  quod 
totum  seminaliter  in  ipso  praecontinebatur.  » Quomodo  dictum  est,  quaerit 
Augustinus  serm.  294  n.  15,  de  Adam:  in  quo  omnes peccaverunt ? . . .  quia 
secundum  propaginem  carnis  in  illo  eramus  omnes  antequam  nati  essemus. 
Tamquam  in  parente,  tamquam  in  radice  ibi  eramus.*  Cf.  Mazella  d.  5  a.  5. 

3.  Quaeritur,  revelatane  fuerit  Adamo  haec  oeconomia  divina,  vi  cujus 
constitutum  fuit  caput  generis  humani  ita,  ut  eo  peccante  omnes  ipsius  posteri 
incurrerent  offensam  Dei  amitterentque  justitiam  originalem.  Merito  id  cum 
S  u  a  r  e  z  ut  probabilius  censemus. 

4.  Quaeritur,  quo  sensu  dicant  patres,  concupiscentia  traduci  peccatum. 
Resp.  non  eo  sensu,  ac  si  concupiscentia  sit  medium  vel  conditio  necessaria 
tranfusionis  peccati;  ea  enim  etiam  divino  privilegio  sopita  peccatum  tamen 
transfunderetur  generatione  naturali ;  sed  ea  loquendi  ratione  nil  aliud  signi- 
ficari  videtur,  quam  peccatum  transiundi  generatione  naturae  lapsae  propria 
infecta  scil.  vitio  concupiscentiae,  quae  est  signum  ruinae  et  lapsus  Adami  et 
argumentum  amissae  justitiae  originalis  ideoque  etiam  carentiae  ejusdem  in 
prole  (nisi  de  exceptione  revelatione  constet):  vel  ut  acute  notat  Palmieri 
th.  77,  significat  simpliciter  transfundi  peccatum  generatione  naturali,  com- 
mixtione  maris  et  feminae,  qua  exsistente  maxime  nunc  concupiscentia  viget. 
Hinc  gigni  sine  concupiscentia  est  patribus  idem  ac  gigni  sine  ea  commixtione 
i.  e.  sine  opera  viri. 

5.  Quaeritur,  numAdamus  salutem  sit  consecutus.  Affirmativerespondet 
Philippus  de  Harveng  abbas  Bonae  Spei,  qui  integrum  1.  de  salute  primi 
hominis  scripsit,  atque  ita  concludit  c.  27:  Quod  ergo  doctores  ecclesiastici, 
imo  tota  utait  Augustinus,  Ecclesia  de  illo  sentit,  debemus  et  nos  sen- 
tire,  unde  nulla  Scripturarum  invenitur  auctoritas  dissentire.  Denique  encra- 
titae,  qui  et  Tatiani  dicti  sunt,  haereticae  pravitatis  teste  Augustino  argu- 
untur,  pro  eo  quod  inter  cetera,  quae  perverse  et  sentiunt  et  dicunt,  saluti 
primi  hominis  contradicunt. « 


320  Tract.  VI.  de  Deo  Creatore.  De  sequelis 

Articulus  IV. 

De  peccati  originalis  sequelis. 

391.  Vitanda  suntduo  extremain  determinandis peccati originalis 
sequelis.  Non  licet  eas  exaggerare  cum  protestantibus  adeo,  ut  affirme- 
tur  natura  humana  peccato  originali  prorsus  corrupta  et  omnis  boni  in- 
capax,  quia  tunc  nec  Dei  justitia  vindicari,  nec  explicari  potest,  quomodo 
homo  lapsus  gratia,  dummodo  ei  cooperetur,  possit  reparari,  atque  salvari. 
Non  hcet  vicissim  sequelas  peccati  originalis  ita  extenuare,  ut  homo  lapsus 
vix  differat  ab  Adamo,  qualis  a  Deo  fuit  conditus :  quia  tunc  incarnationis 
et  redemptionis  necessitas  in  dubium  vocabitur.  Distinctione  ergo  facta 
inter  ea,  quae  sunt  certa  et  ad  doctrinam  spectant  catholicam,  ab  iis, 
quae  sunt  controversa  et  dubia,  de  damnis  humano  generi  originis  peccato 
certo  illatis  haec  statuimus: 

1.  in  ordine  theologico  amissa  gratia  sanctificante  hujus  effectus 
formales  amisimus,  uti  sunt  filiatio  adoptiva,'  supernaturalis  venustas  et 
similitudo  cum  Deo,  jus  ad  hereditatem  coelestem  seu  ad  beatitudinem 
supernaturalem  visione  beatifica  comprehensam ;  hinc  infantes  sine  ba- 
ptismo  decedentes  ea  privantur  damnationemque  incurrunt. 

2.  In  ordine  e  t  h  i  c  o  amisit  homo  integritatis  donum,  seu  obnoxius 
factus  est  concupiscentiae,  quae  quandoque  vocatur  peccatum,  non  quasi 
ea  proprie  peccati  habeat  rationem,  alioquin  non  maneret  post  baptis- 
mum,  quo  totum  id  quod  peccati  rationem  habet  tollitur;  sed  a.  extrin- 
seca  denominatione,  quia  consectarium  est  veluti  primarium  peccati 
privationisque  gratiae  sanctificantis,  et  adpeccatumsollicitat(cf.n.3296); 
b.  secundum  significationem,  nam  sicut  vox  ore  prolata dicitur ver- 
bum,  quia  significat  verbum  mentis ;  ita  Adami  peccatum  statim  concu- 
piscentia  se  prodidit  et  manifestavit :  sicut  enim  illud  quadam  rebellione 
erga  Deum  consistebat,  ita  et  concupiscentia  in  rebellione  partis  inferioris 
adversus  rationis  dominium  continetur.  Cf.  s.  Thomas  1.  2  q.  82  a.  3 
et  supra  n.  33 11.  Imo  c.  dicitur  concupiscentia  t6  materiale  peccati 
originalis,  non  quasi  sit  materia  seu  subjectum  peccati  originalis;  hoc 
enim  inest animae, sed secundum quandam  integrationem;  sicut enim 
integritas  exornabat,  complebat  justitiam  originalem,  et  sicut  actus  ex- 
ternus,  quamvis  in  se  non  habeat  peccati  rationem,  actum  tamen  inter- 
num  peccaminosum  complet  el  integrat :  ita  concupiscentia  complet  et  in- 
tegrat  quadamtenus  peccatum  originale  seu  illam  totalem  privationem, 
quae  hominem  deformem  et  exosum  reddit  in  praesenti  ordine. 

Hoc  sensu  ignorantia  etiam  spectatad  zb  materiale peccati  originalis, 
ut  docet  s.  Thomas  de  malo  q.  3  a.  7 :  »In  peccato  originali  est  aliquid  for- 
male,  scil.  carentia  originalis  justitiae,  quae  pertinet  ad  voluntatem.    Sicut 

autem  ex  originali  justitia,  per  quam  voluntas  Deo  conjungebatur,  fiebat  quae- 
dam  perfectionis  redundantia  in  alias  vires,  ita  scil.  quod  ratione  illustrata 
cognitione  veritatis  irascibilis  et  concupiscibilis  sortirentur  rectitudinem  a 
ratione :  ita  subtracta  originali  justitia  a  voluntate  deficit  cognitio  veritatis  in 
intellectu  et  rectitudo  in  irascibili  et  concupiscibili.  Et  sic  ignorantia  et  fomes 
sunt  materialia  in  peccato  originali,  sicut  conversio  ad  bonum  commutabile  in 
peccato  actuaii.*  Cf.  Scheeben  §  197;  Myst.  §  46;  Palmieri  th.  75. 

3.  In  ordine  physico  amisit  homo  alia  dona  praeternaturalia,  quae 
humanam  insigniter  perficiebant  naturam,  uti  sunt  immortalitas,  insignis 
felicitas,  scientia  exquisita  vel  saltem  magna  ad  illam  consequendam  fa- 
cilitas.  Voluit  enim  esse  sicut  Deus :  hinc  amisit  deificationem  et  redae- 
tus  est  ad  conditionem  naturae  suae. 

4.  Incurrit  humanum  genus  devictum  seductoris  captivitatem, 
ut  docet  conc.  tridentinum  sess.  5  can.  i  et  sess.  6cap.  1,  solemniter- 
que  nunquam  non  professa  est  christiana  antiquitas  *)  et  universa  Eccle- 
sia  adhibitis  ante  baptismum  exorcismis;  et  ipsa  insinuat  s.  Scriptura, 
sive  cum  daemonem  vocat  Jo.  12,  31;  14,  30;  16,  11  principem  hujus 
mundi;  cf.  etiam  Matth.  12,  29;  Luc.  11,  21  ss.;  sive  cum  toties  dicimur 
nos  r  e  d  i  m  i  per  Christum :  eramus  ergo  captivi ;  nominatim  cum  Pau- 
lus  Col.  1,  13  de  Deo  affirmat:  Qui  eripuit  nos  de  potestate  tenebrarum  et 
transtulit  in  regnum  Filii  dilectionis  suae,  quem  dicit  ib.  2,  15  in  cruce 
exspoliasse  principatus  et  potestates.  Est  quidem  hoc  dominium  diaboli 
in  humanum  genus  ex  parte  ipsius  prorsus  injustum,  vera  usurpatio,  sed 
a  Deo  juste  permissum  in  poenam  a  protoparentibus  promeritam,  et  con- 
sistit  partim  in  amissione  tam  excelsae  conditionis  filiorum  Dei,  quod 
morem  gesserint  tentatori,  et  in  necessitate  subeundi  saltem  ex  parte  dam- 
num  a  daemone  intentum  et  sua  malitia  et  victoria  de  ipsis  reportata 
illatum,  nominatim  mortem,  unde  de  diabolo  dicitur  Hebr.  2,  14:  Qui 
mortis  habebat  imperium,  a  qua  ruina  propriis  conatibus  et  viribus  ne- 
queunt  se  eximere;  partim  in  majore  potestate  homines  ob  amissum  in- 
tegritatis  et  impassibilitatis  donum  acriter  tentandi  atque  multipliciter  in- 
festandi  (cf.  n.  425  ss.),  ut  eos,  si  fieri  possit,  totalis  damnationis  secum 
reddat  consortes.  Certum  tamen  est  hoc  dominium  plurimum  augeri  et 
intendi  peccatis  actualibus,  quibus  homo  demum  verus  fit  diaboli  servus 
et  ipse  Deus  hujus  seculi  2.  Cor.  4,  4. 

5.  Centro  autem  perturbato  dejectoque  capite  nil  mirum,  si  et  ordo 
cosmicus  est  turbatus,  rerum  visibilis  universitas  vanitati  subjecta  Rom. 


*)  Cf.  Patrum  effata  apud  N  o  r  i  s  i  u  m  in  vindiciis  august.  3  §  5  arg.  5  ;  de  ipsa 
servitute  Scheeben  §  205.  Lapsus  gravitatem  pulchre depingit Prosper  in  carmine 
de  ingratis  c.  21  v.  888  ss.  opusc.  XXIV. 

Hurter,  Compend.  theologiae  II,  9.  ed.  21 

8,  20;  Gen.  3,  18  et  a  primordiali  conditione  sua  prope  dimota.  Merito 
ergo  conc.  tridentinum  praeeunte  arausicano  II.  can.  1  definivit 
sess.  5  can.  1,  Adamum  per  praevaricationis  offensam  secundum  corpus 
et  animam  in  deterius  fuisse  commutatum :  non  quidem  secundum  suam 
naturam  philosophice  spectatam,  sed  prae  iilo  statu,  in  quo  fuit  ante  pec- 
catum  auctus  tot  donis  indebitis ;  merito  etiam  definivit  sess.  6  cap.  1 
praeeunte  arausicano  II.  can.  13  et  25,  liberum  arbitrium  fuisse  at- 
tenuatum  et  inclinatum,  scil.  propter  gratiae  et  virtutum  infusarum  amis- 
sionem,  propter  privationem  gratiarum  actualium,  propter  amissum  in- 
tegritatis  donum  et  succrescentem  membrorum  rebellionem  omnemque 
concupiscentiae  aestum,  propter  daemonis  captivitatem,  quam  incidit  etc, 
quod  schola  expressit  axiomate  ,hominem  Adami  peccato  spoliatum  fuisse 
g  r  a  t  u  i  t  i  s,  vulneratum  in  n  a  t  u  r  a  1  i  b  u  s.'  Cf.  T  h  o  m  a  s  1.  2  q.  85  a.  3. 

392.  Errores  de  peccati  originalis  sequelis.  —  Circa  haec  plus  minusve 
nobiscum  sentiunt  non  solum  bajani  etjanseniani,  sed  et  lutherani, 
qui  tamen  in  describendis  peccati  originalis  sequelis  modum  excedunt;  quare 
tanendum  est  contra  eos  cum  Ecclesia  hominem  per  originis  peccatum  nullum 
emisisse  bonum  naturale  proprie  dictum,  quod  naturam  constituit  consti- 
tutamque  consequitur ;  speciatim  vero  non  amisisse  liberum  arbitriu.m; 
hinc  conc.  tridentinum  sess.  6  can.  5  statuit:  »Si  quis  liberum  hominis 
arbitrium  post  Adae  peccatum  amissum  et  exstinctum  esse  dixerit,  aut  rem 
esse  de  solo  titulo,  imo  titulum  sine  re,  figmentum  denique  a  satana  invectum, 
A.  S.*  Si  quam  adversarii  libertatem  admittunt,  ea  consistit  in  immunitate 
tantum  a  coactione,  non  vero  a  necessitate.  Hinc  damnata  ut  haeretica  prop.  3 
Jansenii:  »Ad  merendum  et  demerendum  in  statu  naturae  lapsae  non  re- 
q  uiritur  in  homine  libertas  a  necessitate,  sed  sufficit  libertas  a  coactione. €  Et 
sane  amissa  libertate  a  necessitate,  essentialiter  mutata  fuisset  hominis  natura. 

393.  Augustinus  vindicatur.  —  Neque  suffragatur  Augustinus  adversari- 
orum  figmento,  cum  affirmat,  Adami  peccato  liberum  periisse  arbitrium.  Lo- 
quitur  enim  (ut  interim  alia  omittamus)  non  de  arbitrio  libero  naturali  sed 
historico,  quale  illud  prodiit  e  manibus  Dei,  prout  ipse  clare  se  explicat 
scribens  contra  duas  ep.  pelag.  1.  l  n.  5 :  » Quis  autem  nostrum  dicat,  quod 
primi  hominis  peccato  perierit  liberum  arbitrium  de  humano  genere  ?  Liber- 
tas  quidem  periit  per  peccatum,  sed  illa  quae  in  paradiso  fuit,  habendi 
plenam  cum  immortalitate  justitiam;  propter  quod  natura  humana  indiget 
gratia  dicente  Domino :  Si  vos  Filius  liberaverit,  vere  liberi  eritis  (Joan.  8,  36): 
utique  liberi  ad  bene  justeque  vivendum.  Nam  liberum  arbitrium  usque  adeo 
in  peccatore  non  periit,  ut  per  illud  peccent,  maxime  omnes,  qui  cum  delec- 
tatione  peccant. €  Saepissime  vero  homini  lapso  sive  sub  gratia  constituto 
sive  respectu  peccati  libertatem  immunitatemque  a  necessitate  tribuit,  ut 
videbimus  disserentes  de  gratiae  efficacia ;  imo  data  opera  libertatem  humanam 
adversus  manichaeos  tuetur,  neque  eam  unquam  negat  adversus  pelagianos; 
si  quid  negat,  negat  libertatis  humanae  ex  sese  (seclusa  gratia)  sufficientiam 
ad  opera  salutaria.  Quod  si  videtur  subinde  a  libertate  solam  excludere  coac- 
tionem,  notari  debet,  coactionis  nomen  triplici  accipi  sensu:  vel  enim  a.  ac- 
cipitur  sensu  proprio ;  vel  fo.  idem  significat  ac  necessitas :  et  sane  si  latine 

loqui  velis,  quod  theologi  scholae  dicunt  necessitare,  dicere  debebis  cogere ;  vel 
C.  sensu  laxiori  significat  vim  illatam,  qua  quis  inducitur  ad  libere  quidem 
eligendum,  sed  contra  voluntatis  inclinationem :  quod  adversatur  libertatis 
perfectioni.  Quare  ex  ejusmodi  testimoniis  non  statim  licet  inferre,  Augusti- 
num  negasse  libertatis  electionem  immunem  a  necessitate.  Etiamsi  vero  ad- 
misisset  aliquam  peccandi  necessitatem,  non  propterea  liceret  inferre,  eum 
negasse  omnem  libertatis  indifferentiam  atque  docuisse  hominem  lapsum  in 
nulla  re  vel  in  nullo  peccato  esse  immunem  a  necessitate.  Quo  vero  sensu  vi- 
deatur  admittere  peccandi  necessitatem,  videbimus  in  tr.  de  gratia.  Cf.  opusc. 
XVI,  44  ss.  an.;  Palmieri  th.  80. 

394.  Num  natura  fuerit  infirmata.  —  Hactenus  de  certis.  Ut  ad 
controversa  veniamus,  non  desunt  et  numero  multi  et  auctoritate 
graves  theologi,  qui  concedant  quidem,  hominem  peccato  Adami  nullum 
amisisse  bonum  naturale ;  sed  innixi  doctrinae  concilii  t  r  i  d  e  n  t  i  n  i  atque 
patrum  de  commutatione  hominis  in  deterius,  de  ejusdem  vulneratione  in 
naturalibus,  de  captivitate  diaboli,  quam  incurrit  genus  humanum  lapsum, 
de  morali  hominis  lapsi  impotentia  servandi  legem  naturalem  et  vitandi 
omnia  peccata  gravia,  de  necessitate  redemptionis  pro  adultis  ad  evaden- 
dam  damnationem  positivam  etc,  contendunt,  hominem  secundum  facul- 
tates  naturales  factum  esse  debiliorem,  hinc  inter  hominem  lapsum 
et  hominem  in  statu  naturae  purae  id  esse  discriminis,  quod  inter  homi- 
nem  aegrotum  et  sanum.  Cf.  argumenta  pro  hac  sententia  in 
Schmid  qq.  selectis  q.  4  Zeitschr.  fiir  k.  Theol.  1892  p.  505  ss.  —  Alii 
tamen,  pariter  auctores  graves,  censent,  hominem  peccato  originali  se- 
cundum  naturam  nullatenus  fuisse  laesum,  cum  spoliatus  tantum  fuerit 
indebitis;  adeoque  hominem  lapsum,  naturam  si  spectes,  conside- 
ratione  tantum,  non  re  differre  ab  homine  in  statu  naturae  purae,  sicut 
homo  spoliatus  non  differt  a  nudo.  Neque  desunt  pro  hac  assertione 
rationes.  Eam  a.  suadet  analogia  cum  peccato  personali,  quod  in  prae- 
senti  ordine  per  se  non  solet  infirmare  et  laedere  naturam  in  se  ipsa: 
multo  minus  ergo  id  de  peccato  originali  videtur  affirmandum.  Gf.  verba 
Thomae  n.  339.  Ad  haec  b.  tenendum  est,  nihil  naturale  peccato 
Adami  fuisse  amissum.  Atqui  quaedam  sanitas  et  bona  valetudo  si  non 
singulis,  saltem  naturae  humanae  in  genere  est  debita,  neque  enim  po- 
tuit  Deus  creare  humanum  genus  aegrotum  et  infirmum,  ideoque  est 
naturalis;  ergo  universim  non  est  amissa.  Quod  si  c.  semel  concedatur, 
peccatum  originis  ipsam  in  se  vitiasse  naturam,  jam  deest  fixa  certaque 
norma  determinandi  damna  peccati  originalis  atque  defensio  doctrinae 
catholicae  adversus  Bajum,  Jansenium  horumque  asseclas  longe  diffi- 
cilior  redditur. 

Neque  obstant  argumenta  prioris  sententiae.  Miseriae  enim  omnes,  qui- 
bus  modo  sumus  obnoxii ,  sane  sunt  et  merito  dicuntur  poenae,  vulnera,  morbi 

etc,  sed  tantum  prae  statu  felici,  quo  Adami  praevaricatione  excidimus,  non 
prae  statu  naturae  purae,  in  quo  eaedem  miseriae  essent,  rationemque  haberent 
defectuum  naturam  sibi  relictam  sponte  sua  consequentium  (cf.  n.  351).  Si- 
militer  axioma  illud  scholae  hominem  vulneratum  esse  in  naturalibus, 
satis  explicatur  sola  amissione  donorum  praeternaturalium  integritatis,  im- 
mortalitatis  etc. ;  haec  eniru  dona  sanabant  naturam  a  defectibus  alioquin  na- 
turalibus,  et  naturam  perficiebant  perfectione  quidem  indebita,  sed  tamen  in- 
ter  limites  ordinis  naturalis,  cum  ea  non  elevent  naturam  ad  ordinem  super- 
naturalem.  Prae  natura  ergo  sic  aucta,  mundata  a  defectibus  etc.  erat  amissio 
horum  donorum  vera  vulneratio,  vi  cujus  redacta  est  natura  ad  conditionem 
naturae  purae,  qui  status  comparate  ad  priorem  tot  indebitis  praerogativis 
ornatum  certe  lugendus  est.  Quare  vulneratus  fuit  in  naturalibus  non  philo- 
sophice,  sed  historice  spectatis,  indebita  perfectione  auctis,  spoliatus  gratuitis 
i.  e.  supernaturalibus.  Verbo  si  restringimus  damnum  ad  amissionem  bono- 
rum  supernaturalium  et  praeternaturalium  tantum,  satisfit  decretis  conciliorum 
et  patrum  effatis  de  damnis  illatis  peccato  originali.  Quare  ergo  hoc  absque 
necessitate  adeo  augere  et  reddere  difficillimam  apologiam  justitiae  divinae  ? 
Cf.  quae  notavimus  n.  351  3. 

Nonnulli  tamen,  ut  aliquid  priori  concedant  sententiae,  tuentur  ho- 
minem  Adami  praevaricatione  factum  esse  saltem  extrinsecus  de- 
biliorem  seu  auctam  esse  ipsi  difficultatem  bene  agendi  ob  graviores 
daemonis  tentationes,  quibus  Adami  praevaricatione  factus  estobnoxius; 
incidit  enim,  ut  diximus,  humanum  genus  in  daemonis  captivitatem.  Haec 
tamen  concessio  non  arridet  Suarez  de  pecc.  orig.  d.  9  s.  5,  6;  proleg. 
de  gratia  c.  8  s.  et  quidem  merito.  Si  enim  Deus  in  statu  originali  potuit 
permittere  insidias  daemonis,  et  in  statu  praesenti  reparato  tentationes 
et  vexationes  gravissimas,  quare  non  etiam  in  statu  naturae  purae  sup- 
peditatis  idoneis  auxiliis  ad  resistendum?   Cf.  Scheeben  §  197,  prae- 

sertim  n.  230.  381. 

395.  Praeferenda  videtur  sententia,  quam  secundo  loco  proposui- 
mus.  Quare  notetur  corollarium,  quod  ita  enunciat  Palmieri  th.  78  n. 
5 :  „Itaque  Adamus  peccans  amisit  quidem  nobis  bona  illa,  quae  ipsi,  ut 
capiti  naturae  collata  fuerunt  propaganda  inposteros,  quae  sunt  gratuita : 
at  bona  naturalia  non  amisit.  Hinc  capacitas  Dei  ut  finis  naturalis  non 
est  amissa  propter  ejus  peccatum  a  posteris.  Ipse  quidem  actu  peccans, 
quando  quidem  et  contra  legem  naturalem  peccavit,  aversus  est  quoque 
a  fme  naturali;  at  peccatum  ejus  non  imputatur  nobis,  nisi  quatenus 
caput  nostrum  in  ordine  morali  propagandorum  donorum  supernatura- 
lium  constitutus  erat;  ideoque  aversio  a  finenaturalifuitejuspropria,nec 
transit  ad  posteros."  Hinc  homines  vi  peccati  Adami  excluduntur  quidem 
a  visione  beatifica,  sed  non  addicuntur  poenis  positivis  (sensus)  inferni, 
ut  patebit  ex  dicendis  de  infantibus  sine  baptismo  decedentibus.  Quod 
si  tamen  damnantur  ad  ignem  inferni,  poena  haec  erit  peccatorum  per- 
sonalium ;  privantur  amore  paterno,  quo  Deus  prosequebatur  humanum 

genus  in  Adamo,  non  vero  omni  providentia ;  mediis  supernaturalibus  ca- 
rent  ad  hereditatem  sibi  in  protoparentibus  destinatam  consequendam, 
non.  tamen  omnibus  destituuntur  auxiliis  ad  vitam  degendam  humanam. 
Quare  nec  improbabile  est,  quod  Deus,  si  noluisset  reparare  genus  hu- 
manum,  daturus  fuisset  media  sufficientia  homini  lapso  ad  cavenda  pec- 
cata  saltem  gravia  l). 

396.  Scholion  practicum.  Duplex  concionis  argumentum,  cui  prae- 
sens  caput  occasionem  praebet,  suggeremus: 

I.  Saepe  nos  quaedam  quasi  amaritudo  adversus  protoparentes  subit,  quod 
adeo  male  suas  obierint  partes  in  paradiso,  cum  ageretur  de  causa  totius  ge- 
neris  atque  ideo  nos  tanto  affecerint  damno  :  imo  subrepit  forte  et  praesump- 
tio,  quod  nos  futuri  fuissemus  Deo  fideliores.  Pro  nostra  humiliatione  et  eru- 
ditione  instituamus  comparationem  inter  nos  et  protoparentes.  Similes  enim 
illis  sumus  in  elevatione,  lapsu,  reparatione. 

1.  Aucti  quidem  sunt  protoparentes  praerogativis insignibus  (n.  326  ss.): 
sed  non  est  cur  illis  invideamus.  Quamvis  non  simus  conditi  sicut  illi  in 
gratia,  tamen  vix  nati  a.  regeniti  sumus,  ideoque  aucti  ut  illi  gratia  sanctifi- 
cante  cum  omnibus  ejus  consectariis  (n.  340).  Etsi  vero  destituimur  donis 
praeternaturahbus,  quibus  illi  fuere  ornati  (n.  329  ss.),  Deus  eorum  defectum 
supplet,  nam  b.  contra  concupiscentiam  adjuvatnos  multiplici gratia,  ut 
virtus  in  infirmitate  perficiatur  2.  Cor.  12,  9,  eaque  reddatur  occasio  ferax  mul- 
torum  meritorum.  Morti  c.  abstulit  stimulum  multumque  suae  amaritudinis 
spe  gloriosae  resurectionis  Jo.  3,  16 ;  6,  44 ;  11,  25  etc,  adeout  verifideles 
cum  Paulo  dicere  possint:  Desideriam  habeo  dissolvi  et  esse  cum  Christo,  mihi 
enim  vivere  Christus  est  et  mori  lucrum  Phil.  1 ,  21.  22;  et  pretiosa  sit  in  con- 
spectu  Domini  mors  sanctorum  ejus  Ps.  115,  15.  Ignorantiae  d.  succurrit 
fide,  qua  magis  illuminamur  et  plura  scimus  in  ordine  salutis  ipso  Adamo. 
Miserias  vero  hujus  vitae  e.  ita  Deus  allevat,  ut  inter  illas  experiri  liceat 
pacem,  quam  mundus  neque  cognoscit,  neque  dare  potest,  et  dicere:  Super- 
abundo  gaudio  in  omni  tribulatione  nostra  2.  Cor.  7,4;  suaque  gratia  altioris 
felicitatis  praelibationem  concedit,  ut  jam  omnis  felicitas  temporalis  desipiat, 
beati  sint  pauperes  spiritu,  beati  qui  persecutionem  patiuntur  propter  justitiam 
Matth.  5,  3  ss. ;  ut  innumeri  sponte  sua  fugiant  bona  terrena,  honores,  gloriam, 
emissis  votis  paupertatis,  castitatis,  obedientiae,  omniaque  quae  mundus  pol- 
licetur  existiment  detrimentum,  arbitrentur  ut  stercora  ut  Christum  lucrifa- 
ciant  Phil.  3,  8.  Collocavit  et  nos  f.  in  paradiso  i.  e.  in  Ecclesia,  quae  merito 
confertur  paradiso  a.  propter  arborum  ubertatem  pulchritudinemque  florum, 
qui  sunt  sancti,  et  speciatim  p.  propter  arborem  verae  vitae,  quae  est  eucha- 
ristia,  et  y.  propter  gratiarum  abundantiam ;  nam  et  in  ipsa  est  uberrimus  gra- 
tiarum  fluvius,  qui  dividitur  in  septem  capita  i.  e.  fluit  per  septem  sacramen- 
torum  canales,  vel  si  vis  in  quatuor  capita  (Gen.  3,  10),  quatenus  gratia  et 
purgat,  et  illuminat,  et  roborat,  et  solatur;  et  S\  propter  familiarem 


*)  Conjecturas  probabiles  de  providentia  divina  circa  genus  lapsum,  si  illud 
Deus  restaurare  noluisset,  cf.  apud  Suarez  de  gratia,  proleg.  4  c.  9  n.  12;  Jos. 
R  a  g  u  s  a  de  Incarn.  q.  1  a.  3§6;Lessiumde  Incarn.  q.  1  a.  3  n.  57.  Conjecturas 
vero  de  providentia  erga  homines  Adamo  non  peccante  cf.  Gener  3,  164  ss. 

conversationem  cum  Deo,  qua  liberius  quam  Adamo  nobis  licet  conversari  cum 
Christo  in  sanctissimo  altaris  sacramento,  quo  cumulatissime  adimpletur  pro- 
missio  divina  Lev.  26,  12:  Quoniam  inhabitabo  in  illis  et  inambulabo  inter 
eos,  et  ero  illorum  Deus,  et  ipsi  mihi  erunt  populus.  Est  elevatio  nostra  aemula 
elevationis  protoparentum. 

2,  Neque  lapsus  noster  est  dissimilis.  Consideremus  tentationem, 
consensum,  sequelas.  Sicut  a.  Deus  praecepto  tentavit  Adami  fidelita- 
tem :  ita  ut  nos  probet,  plura  Deus  praecipit  permittitque  tentationem.  Sicut 
b.  nec  paradisus,  nec  gratiarum  copia,  nec  praerogativae  tutos  a  tentatione 
et  lapsu  redidderunt  protoparentes,  ita  quamdiu  vivimus,  securos  esse  non 
licet.  Qui  se  existimat  stare,  videat,  ne  cadat  1  Cor.  10,  12;  Vigilate  et  orate 
Matth.  26,  41 ;  cum  metu  et  tremore  vestram  salutem  operamini  Phil.  2,  12. 
Serpens  c.  Evam  simplicem,  nihil  mali  suspicantem  aggressa  est,  ita  qua  hora, 
qua  occasione,  quo  loco  et  modo  non  putamus,  tentatio  venit  nosque  aggre- 
ditur :  vere  enim  quae  Christus  dixit  de  morte,  furis  aemula,  de  tentatione 
licet  repetere.  Serpens  d.  Evam  non  est  aggressa  cum  strepitu,  sed  blande  et 
placide,  ita  et  tentatio  se  insinuat.  Serpens  e.  non  statim  ad  transgressionem 
mandati  divini  provocat,  sed  dubium  movet:  Nequaquam  morte  moriemini, 
specie  boni  decipit:  Eritis  sicut  dii  Gen.  3,  4.  5 :  ita  et  daemon  dubia  movet, 
num  quid  sit  adeo  malum,  noxium,  prchibitum  etc,  ut  diei  solet,  specie  magni 
boni  illicit.  Sequitur  jam  consensus  et  peccatum  per  hos  veluti  gradus : 
colloquium  cum  seductore;  vidit,  deliberatio,  delectatio  morosa;  iulit,  exponit 
se  periculo:  comedit,  consentit;  dedit  viro  suo  (Gen.  3,  6),  scandalum  quo  vel 
alii  in  peccatum  trahuntur.  Peccati  sequelae  sunt:  pudor,  stimuli  con- 
scientiae ;  se  abscondunt,  nituntur  suum  peccatum  celare ;  reprehensi  culpam 
in  alium  rejiciunt.  Ita  forte  et  nos  egimus.  Experti  conscientiae  angores,  ausi 
sumus  peccatum  celare,  forte  etiam  in  confessione,  culpam  rejecimus  non  in 
nostram  socordiam,  sed  in  socium,  tentationis  vehementiam,  naturae  indolem. 

3.  Consideremus  reparationem.  Sicut  a.  Deus  praevenit  protoparen- 
tes  eosque  quasi  invitos  ad  agnitionem  sui  peccati  adduxit :  ita  et  gratia  sua 
nos  respexit,  misertus  est  nostri,  aperuit  oculos  mentis  nostrae,  gratiam  com- 
punctionis  infudit.  Spem  veniae  b.  illis  fecit  promittendo  mulieris  semen, 
quod  contereret  serpentis  caput  sanaretque  vulnus  illatum:  ita  erigitur  pec- 
cator  in  fiduciam  obtinendae  veniae  per  J.  Christum,  qui  nos  redemit,  ejus- 
que  ss.  matrem,  quae  est  peccatorum  refugium.  Adam  c.  in  poenam  incurrit 
laborem,  sudorem,  mortem:  In  laboribus  comedes  .  .  .  in  sudore  .  .  . 
vesceris  pane,  donec  revertaris  in  terram  Gen.  3,  17  ss.,  quibus  triplex  adum- 
bratur  conditio  consequendae  a  nobis  veniae  et  curandae  salutis:  fletus 
poenitentiae  seu  dolor  de  peccatis ;  labor  certaminis  adversus  concupiscen- 
tiam,  quae  spinas  et  tribulos  jugiter  germinat,  nam  regnum  coelorum  vim  pa- 
titur  et  violenti  rapiunt  illud  Matth.  11,  12;  et  demum  perseverantia  ad 
mortem  usque,  qui  enim  perseveraverit  usquein  finem,  hic  salvus  erit  ib.  24,  13. 

397.  II.  Aliud  concionis  argumentum  praebet  consideratio  peccati  Adami : 
1.  quam  grave  malum  illud  fuerit  collige  a.  ex  ejus  sequelarum,  quas 
recensuimus  n.  391,  intensione  seu  gravitate ;  b.  exearum  extensione, 
inficiunt  enim  humanum  genus  qua  late  patet,  c.  ex  infectionis  duratione, 
durabit  enim  usque  ad  seculi  consummationem  :  hinc  conjice  d.  quam  magnum 
fuerit  beneficium  redemptoris  promissio  et  m  i  s  s  i  o. 

2.  Jam  converte  attentionem  ad  tua  peccata,  quae  a.  non  minoris  ruinae 
in  anima  tua  causae  sunt:  imo  b.  majoris,  quatenus  peccatum  Adami  exclude- 
bat  quidem  posteros  a  visione  beatifica,  non  tamen  addicebat  flammis  aeternis, 
quas  incurris  peccato  quovis  gravi ;  attendas  nominatim  c.  peccato  actuali 
magis  nos  daemonis  incidere  captivitatem  quam  peccato  originali  et  concupi- 
scentiae  plerumque  intendi  vigorem,  hinc  experientia  tesle  constat  eos,  qui 
sunt  Deo  infideles,  'ab  ipso  tradi  in  passiones  ignominiae  Eom.  1,  26;  unde 
d.  liquet  quanta  sit  erga  nos  gratia,  si  ex  tristissima  ruina,  e  qua  Deus  nos 
primum  reparavit  baptismo,  novo  et  majori  beneficio,  quia  ob  peccata  actualia 
longe  indigniores,  poenitentia  salvat  et  eripit.  Quo  salutis  desiderio  tan- 
tam  medicinam  jam  exoptare,  qua  alacritate  eam  adhibere,  qua  gratitu- 
dine  amplecti,  qua  cautione  salutem  ea  obtentam  custodire  et  fovere  nos 
oportet  ? 

Sectio  III. 

De    Angelis. 

398.  Omnia,  quae  ad  angelos,  tertium  ex  operibus  divinis  (n.  264), 
spectant,  commode  ad  quatuor  capita  revocantur: 

1.  de  angelorum  in  genere  exsistentia  et  natura; 

2.  de  eorum  primitivo  statu  et  quorundam  lapsu; 

3.  speciatim  de  angelis  bonis  et 

4.  de  angelis  malis. 

Caput  I. 

De  angelorum  exsistentia  et  natura. 

399. 1.  Angelos  exsistere  ex  revelatione  ita  est  evidens,  ut  coecus 
sit,  qui  id  in  dubium  vocare  velit.  Quare  rationalistae,  qui  post  B e- 
c  k  e  r  hanc  persuasionem  accensent  incultioris  aetatis  opinionibus,  eam 
solum  pro  arbitrio  absque  ulla  probabilitatis  specie  rejiciunt;  neque 
enim  pro  ea  neganda  afferre  possunt  argumentum  ex  Scripturis,  quae  ad 
omnem  paginam  angelorum  testantur  exsistentiam,  neque  ex  ratione,  quae 
eam  potius  postulat.   Sane  aliis  omissis 

1.  facto  ipso  constat  voluisse  Deum  divitias  gloriae  perfectionisque 
suae  manifestare  productione  variorum  generum  specierumque,  quarum 
aliae  aliis  sine  fine  sint  perfectiores,  quaeque  miram  quandam  et  con- 
tinuam  constituant  scalam.  Jam  vero  exsistunt  substantiae  corporeae, 
exsistunt  naturae  mixtae  corpore  et  spiritu:  exsistere  autem  possunt 
substantiae  mere  spirituales,  ut  patet  ex  animabus  a  corpore  separatis, 
quae  prae  ceteris  Dei  similitudinem,  quam  ipse  in  creando  adumbrare 
voluit,  prae  se  ferunt.  Ergo  admodum  est  probabile,  ejusmodi  exsistere 
substantias,  quae  sint  puri  spiritus  quasque  angelos  dicimus. 

2.  Nisi  exsisterent  puri  spiritus,  praevaleret  in  operibus  Dei  materia, 
quae  duplici  modo  exsisteret,  pura  et  spiritui  admixta,  dum  spiritualis  na- 
tura,  quae  est  longe  praestantior,  exsisteret  tantum  corpori  admixta,  nul- 
latenus  pura.  Quamobrem  animarum  immortalitas  facile  in  dubium  vo- 
cari  posset,  si  nulli  exsisterent  spiritus  seorsum  a  corpore. 

3.  Spirituum  exsistentia  confirmatur  populorum  omnium  in  ea  ad- 
mittenda  conspiratione.  Cf.  s.  Thomas  1.  p.  q.  50  a.  1;  c.  gentes  II,  91 
cum  comment.  Ferrariensis;  Staudenmaier  III  §60;  Hettin- 
g  e  r  II  disp.  3.  Errores  de  angelis  fuse  recenset  G  e  n  e  r  III,  52  ss. 

399.  II.  Angelos  a  Deo  esse  creatos,  non  vero  emanatione  ex  Dei  prodiisse 
substantia,  Ecclesia  contra  gnosticos,  manichaeos,  priscillianistas 
semper  tenuit,  ut  patet ex  synodis  braccarensi  can.  5;  lateranensiet 
vaticana  n.  235.  Quapropter  Justinianus  imperator  decrevit  novella 
132:  »E  quovis  loco  expellendos  esse  eos  omnes,  qui  non  profitentur  angelos 
esse  Dei  creaturam. «  Sane  id  probant  argumenta,  quibus  comprobavimus  thes. 
119;  probat  vel  ipsum  angelorum  nomen,  quo  exhibentur  servi  Dei  et  ab  eo 
pendentes;  nominatim  Ps.  148,  2,  ubi  David  provocans  omnia  ad  Dei  laudem 
dicit :  Laudate  eum  omnes  angeli  ejus,  col.  v.  5 :  Quia  ipse  dixit,  et  facta  sunt ; 
ipse  mandavit,  et  creata  sunt ;  et  similiter  Dan.  3,  57  s. :  Benedicite  omnia  opera 
Domini  Domino  ;  primo  autem  loco  recensentur  angeli :  Benedicite  angeli  Do- 
mini  Domino.  Spectant  ergo  et  ipsi  ad  Dei  opera.  Quocirca  Theodoretus 
in  Gren.  q.  2 :  » Angelos,  archangelos,  et  si  quid  aliud  est  incorporeum,  ss.  Tri- 
nitate  excepta,  naturam  habere  creatam,  divina  Scripturanos  edocet.*  Et  pro- 
latis  nonnullis  Scripturae  effatis  prosequitur :  »  Sed  de  his  plura  loqui  super- 
vacaneum  existimo,  cum  hujus  doctrinae  plena  sit  divinitus  inspirata  Scriptura 
universa.  *  Quare  hallucinatur  H  o  b  b  e  s  asserens,  Scripturae  auctoritate  non 
damnari  eum,  qui  angelorum  per  Deum  creationem  negaret. 

400.  Quaeritur  num  Moyses  creationis  angelorum  faciat  mentionem.  Non 
desunt,  qui  contendant,  eam  tradi  Gen.  1,  1  vel  3,  cum  designentur  sub  no- 
mine  coeli  vel  lucis.  Alii  eam  a  Moyse  referri  negant;  imo  data  opera  praeter- 
missam  affirmant,  quod,ut  inquit  Cyrillus  1.  2  c.  Julian. ,  » incorporeorum 
notitia  exquisitior  fuerit,  quam  ut  tardiora  hebraeorum  ingenia  illam  caperent.* 
Melius  forte  dicitur,  Moysen  illam  implicite  significare  exhibendo  Deum  au- 
ctorem  vel  universitatis  rerum,  ad  quam  et  ipsi  spectant,  vel  coeli  cujus  ipsi 
dicuntur  exercitus.    Cf.  Petavius  de  op.  sex  dierum  I,  2. 

401-  III.  Quod  tempus  crectionis  angelorum  attinet,  a.  non  una  eadem- 
que  fuit  hac  de  re  veterum  sententia.  Verum  tamen  b.  non  videtur,  patres 
plerosque  putasse,  angelos  diu  jam  ante  visibilem  rerum  universitatem 
exstitisse,  cum  ex  iis  non  desint,  qui  id  negent,  ex  aliorum  autem  verbis  id 
unum  sequatur,  angelos  exstitisse  jam  ante  absolutum  sex  dierum  opificium, 
non  vero  diu  ante  creatam  primam  omnium  materiam.  Neque  C.  ulla  exstant 
Scripturae  effata,  quibus  angeli  ante  illud  principium,  cujus  Moyses  Gen.  1, 
1  meminit,  producti  probentur ;  ad  rem  enim  non  sunt  Job.  38,  7  ;  40,  10.  14  ; 
ad  Tit.  1,  2,  ut  ex  sola  patet  lectione.  Quamvis  autem  d.  merito  sententia 
negans  angelorum  creationem  diu  praecessisse  materiae  mundanae  productio- 
nem  innitatur  concilii  lateranensis  verbis,  quod  docet,  Deum  » s i m u  1  ab 

initio  temporis  utramque  de  nihilo  condidisse  creaturam,  spiritualem  et  corpo- 
ralem,  angelicam  videlicet  et  mundanam:*  nontamen  proptereaea  definitade- 
que  fide  tenenda  censeri  potest,  ut  graves  statuunt  theologi,  et  confirmat  s. 
Thomas  suffragio  suo,  qui  postquam  dixit  1.  p.  q.  61  a.  3,  probabile  non 
esse,  Deum  creaturam  angelicam  seorsum  ante  alias  creaturas  produxisse,  sub- 
jicit  » quamvis  contrarium  non  sit  reputandum  erroneum. «  Et  revera  etsi  ex- 
positio  de  simultaneitate  temporis,  sit  magis  naturalis  et  obvia,  potest  ta- 
men  vox  simul  etiam  reddi:  sine  exceptione,  ut  Ps.  13,  3,  vel  aequaliter,  ut 
Eccli.  18,  1  i.  e,  ex  aequali  intentione;  nam  interprete  eodem  s.  Thoma 
in  comment.  adhoc  decr.  opusc.  V.  al.  VIII.,  editaest  haecfidei  definitiv  contra 
Origenis  ejusque asseclarum  opinionem,  secundum  quam Deus non  ex  prin- 
cipali  intentione  creavit  creaturas  corporales,  quasi  bonum  esset  eas  esse,  sed 
consequenter  solum  ad  puniendum  creaturarum  spiritualium  peccatum. 

402.  Quare  ad  summumut  theologice  certum  tuemur,  angelorum crea- 
tionem  non  praecessisse  (saltem  diu)  primam  mundanae  materiae  creationem. 
Cui  sententiae  subscribunt  post  conc.  lateranense  unanimes theologi  teste 
Suario  de  angelis  I,  3  n.  15,  secundum  quem  contrarium  esset  nunc  teme- 
rarium  *).  Clare  enim  concilium,  etsi  illud  simul  non  accipitur  significatione 
temporali,  eidem  temporis  initio  assignat  creationem  naturae  et  angelicae  et 
mundanae:  sunt  ergo  coaevae.  Favent  etiam  Scripturae  Gen.  1,  1  (n.  239  4); 
Prov.  8,  22;  Jo.  17,  5  ;  Eph.  1,  4  (n.  265  3)  etc,  e  quibus  liquet,  velut  syno- 
nyma  haberi,  exstitisse  aliquid  ante  primam  mundanae  materiae  productionem 
et  illud  esse  aeternum.  Quare  Epiphanius  haer.  65  n.  5:  »Illud  evidenter, 
inquit,  divinus  sermo  declarat,  neque  post  sidera  (cf.  Job.  38,  7)  productos 
angelos,  neque  ante  coelum  et  terram  nihil  omnino  conditarum  rerum  exsti- 
tisse,  quoniam  in  principio  creavit  Deus  coelum  et  terram,  ut  illud  sit  creandi 
principium,  ante  quod  creatis  ex  rebus  omnino  nulla  fuerit.*  Et  sane  ange- 
lorum  chori  non  constituunt  ordinem  a  rerum  universitate  prorsus  separatum, 
sed  ad  eam  ipsi  quoque  spectant.  Probabile  ergo  non  est,  eorum  creationem 
prolixo  admodum  temporis  intervallo  a  mundi  creatione  fuisse  sejunctam. 

403-  Thesis  CXXXVI.  Angeli  sunt  praediti  intelligendi,  vo- 
lendi  agendique  virtute  humana  praestantiori. 

Demonstratio  p.  I.  Assertio  thesi  enunciata  demonstratione  non 
indiget:  ea  enim  sponte  sua  consequitur  ex  indubia  doctrina  etcommuni 
persuasione,  angelos  praestantiores  esse  hominibus.  Ps.  8,  6:  Minuisti 
eum  paulo  minus  ab  angelis ;  2.  Reg.  14,  20:  Tu  Domine  mi  rex,  sapiens 
es}  sicut  habet  sapientiam  angelus  Dei,  ut  intelligas  omnia  super  terram. 
Cf.  etiam  Ps.  77,  25;  Job.  4,  18;  Gal.  1,  8  s. ;  Hebr.  1,  4  ss.  Quare  pas- 
sim  vocantur  a  patribus  voo?.  A  D  i  o  n  y  s  i  o  Areopagita  de  div.  nomini- 
bus  c.  4  §  22  ita  describitur  angelus:  „Certe  angelus  est  imagoDei  et  ar- 
cani  luminis  declaratio  ((pavspwai^),  speculum  purum,  clarissimum,  in- 
tegrum,  immaculatum,  incontaminatum,  totam  in  se  recipiens  (si  dictu 


*)  Jam  H  u  g  o  a  s.  Victore  q.  3  in  2.  ad  Tim.  scribit :  » Fere  omnes  doctores  di- 
cunt,  creatos  angelos  non  ante,  sed  cum  mundo  . .  .  Mihi  autem  priorum  (patrum 
graecorum)  sententia  videtur  potior  salva  reverentia  secretorum.  Hoc  dico  nihil  te- 
mere  asserendo.* 

fas  est)  pulchritudinem  boniformis  Deiformitatis  (zf^  afafroTOTcou  OeoSeia?) 
liquidoque  (quoad  fieri  potest)  in  semetipso  resplendere  faciens  secretis- 
simi  illius  silentii  bonitatem." 

404.  Quamvis  certum  sit,  intelligendi  vim  angelicam  praecellere  hu- 
manae  sive  a.  ratione  actualitatis,  semper  enim  circa  aliqua  saltem 
objecta  in  actu  est,  sive  b.  ratione  amplitudinis,  sive  c.  ratione  per- 
spicaciae  ab  errore remotae,  discursu  non  indigentis,  unico intuitu plu- 
rima  complectentis  suumque  objectum  connaturale  comprehendentis : 
difficile  tamen  est,  illius  sive  defmire  ambitum  sive  modum  explicare. 
Quare  negative  potius  quam  positive  quaedam  de  ea  statuemus. 

1.  Tenendum  est  angelos  non  cognoscere  certo  humani  cordis  secreta  :  »  con- 
venit  enim  inter  christianos,  inquit  Petavius  1.  c.  I,  7,  liberas  cogitationes 
angelorum  aut  hominum,  quas  arcanas  apud  se  continere  nec  ullis  indiciis 
prodere  voluerint,  a  solo  conditore  Deo,  nec  ab  ullo  altero  posse  naturaliter 
cognosci.*  Et  revera  a.  in  divinis  literis  cognitio  secretorum  cordis  uni  Deo 
ut  propria  reservatur.  Cf.  1.  Paral.  28,  9;  3.  Reg.  8,  39,  ubi  Salomon  in  sua 
oratione  ad  Deum  dicit:  Tu  nosti  solus  cor  omnium  filiorum  hominum;  Jer.  1 7, 
9  s. :  Pravum  est  cor  omnium  et  inscrutabile :  quis  cognoscet  illud  ?  Ego  Dominus 
scrutans  cor  et  probans  renes ;  Joan.  1,  47  ;  2,  24  s. ;  8,  7 ;  Matth.  9,4;  Hebr. 
4,  12;  1.  Cor.  14,  24  s.  etc.  Patres  vero  b.  passim  ex  eo,  quod  Christus  cor- 
dium  novisset  secreta,  ejus  inferunt  divinitatem.  Cf.  Cassianus  coll.  VII, 
1 5  cum  annot.  Gazaei.  Ipsa  quoque  C.  dignitas  naturae  rationalis  videtur  exi- 
gere,  ne  omnia  ejus  consilia  et  decreta  sint  velut  in  propatulo  et  omnium  co- 
gnitioni,  ipsa  vel  inviia,  exposita. 

2.  Angeli  nequeunt  vi  proprii  intellectus  praescire  futura  libera  ;  nam  a.  et 
horum  cognitio  in  divinis  literis  uni  adscribitur  Deo,  ac  nota  exhibetur  divi- 
nitatis.  Is.  42,  22  s. :  Annunciate,  quae  ventura  sunt  in  futurum,  et  sciemus, 
guia  dii  estis  vos  etc. ;  44,  6  ss.;  Dan.  2,  28  s.  etc.  Ad  haec  b.  sinonpossunt 
per  se  cognoscere  actus  aliorum  liberos  praesentes,  multo  minus  futuros  non- 
dum  exsistentes,  quorum  exsistentia  pendet  a  libera  Dei  voluntate  vel  permis- 
sione,  naturaliter  cognoscent.    Cf.  Staudenmaier  §60. 

3.  Tenendum  etiam  est  angelos  lumine  naturali  plura  fidei  nostrae  my- 
steria  assequi  non  posse  (cf.  t.  I  n.  488  s.),  sed  solum  Deo  revelante,  a  quo 
non  omnia  eodem  didicerunt  tempore ;  quaedam  ipsis  adhuc  occulta  videntur, 
ut  dies  judicii  Marc.  13,  32  (n.  lfil);  quaedam  prius  obscurius  indicata,  cla- 
rius  deinde  perspexerunt,  postquam  scil.  adimpleta  sunt :  ut  colligitur  ex  Eph. 
3,  8  ss. :  Mihi  omnium  sanctorum  minimo  data  est  gratia  haec,  in  gentibus  evan- 
gelizare  investigabiles  divitias  Christi,  tt  illuminare  omnes,  quae  sit  dispensatio 
sacramenti  absconditi  a  seculis  in  Deo,  qui  omnia  creavit :  ut  innotescat  princi- 
patibus  et  potestatibus  in  coelestibus  per  Ecclesiam  multiformis  sapientia  Dei 
etc. :  quocirca  plures  patres  non  verentur  affirmare,  angelos  per  apostolos,  seu 
per  Ecclesiam  plura  didicisse  mysteria  *).  Cf.  Scheeben  §  135,  139,  quemcf. 
§  140  de  eorum  voluntate;  Katholik  1880.  II,  l  ss.  356  ss. 


*)  Cf.  Hieronymum,  Theodoretum,  Hervaeum,  et  praesertim  T h o- 
m a m  in  h.  1.  et  in  2.  dist.  1 1  q.  2  a.  4 ;   Chrysostomum  hom.  1  in  Joan.  n.  2 ; 

405.  Scholion.  De  locutione  angelica.  —  Cum  loqui  nil  aliud  sit  quam 
manifestare  alteri  suas  ideas  actusque  internos,  idque  certe  angeli  possint 
(constituunt  enim  quandam  societatem) :  evidens  est,  esse  quandam  locutionem 
angelicam.  Qualis  vero  ea  sit,  non  ita  certo  constat.  Alii  censent  idearum 
manifestationem  fieri  per  solum  loquentis  consensum  sine  ulla  efficientia,  alii 
per  quaedam  signa  spiritualia  alteri  a  loquente  impressa;  alii  per  productio- 
nem  ideae  loquentis  in  alterius  intellectu.  Prior  sententia  videtur  praeferenda ; 
hinc  locutio  angelica  eo  videtur  contineri,  quod  angelus  loquens  exhibeat  su- 
um  conceptum  per  modum  objecti  ordinetque  ad  alterum,  ut  hic  illum  intueri 
possit  et  ad  videndum  determinetur :  nam  citra  loquentis  consensum  ejus 
actus  interni  latent  alios.  Quare  bene  statuit  s.  Thomas  1.  p.  q.  107  a.  2, 
»  angelum  loqui  angelo  nihil  aliud  est  quam  conceptum  suum  ordinare  ad  hoc, 
ut  ei  innotescat  per  propriam  voluntatem.*  Hinc  angelus  loqui  nequit  cum 
altero,  quin  sit  in  eadem  sphaera  activitatis ;  sed  ita  cum  eo  potest  loqui,  ut 
alii  etsi  praesentes,  eum  non  audiant.  Deus  vero  angelis  loquitur  eos  illumi- 
nando.    Cf.  Becanus  tr.  3  de  angelis  c.  1  q.  14. 

406.  Demonstratio  p.  II.  Ex  eodem  principio,  quo  supra  sumus 
usi,  sequitur,  angelos  virtute  agendi  humana  praestantiori  esse  praeditos ; 
quod  confirmatur  praeterea  ex  ipsis  eorundem  nominibus :  quidam  enim 
dicuntur  virtutes,  potestates,  principatus,  dominationes. 
De  ipsa  assertione  nulla  est  difficultas,  quae  mox  oritur,  si  eam  virtutem 
accuratius  determinare  nitimur.  „Quid  possint  per  naturam,  scribit  Au- 
gustinus  de  Trin.  III,  18,  nec  possint  per  prohibitionem,  et  quid  per 
ipsius  naturae  suae  conditionem  facere  non  sinantur,  homini  explorare 
difficile  est,  imo  vero  impossibile"  etc. 

1.  Certum  tamen  videtur  angelos  carere  creandi  potestate  (cf.  n.  245) ; 

2.  Nihil  virtute  propria  facere  posse,  quod  sit  contra  vel  supra  vel  praeter 
vires  legesque  universi ;  hoc  enim  illius  tantum  est  proprium,  qui  ab  his  est 
exemptus  quique  legum  est  auctor  et  dominus.  Atqui  vel  ipsi  angeli  pars  sunt 
universi.  Hujus  igitur  subjiciuntur  legibus.  Ergo  angeli  miracula  proprie 
dicta  patrare  nequeunt.    Cf.  s.  Thomas  1  q.  110  a.  4;  114  a.  4. 

3.  Tamen  cum  angeli  nobis  sint  multo  perspicaciores,  leges  viresque  na- 
turae  quam  accuratissime  cognoscant  atque  majori  excellant  agendi  virtute  et 
celeritate,  effectus  producere  possunt  qui  sint  quidem  supra  vires  nostras, 
praeter  et  supra  ordinem  naturae  nobis  notae,  ac  propterea  miri,  et  si  vis  mi- 
racula  secundum  quid  et  quoad  nos :  nullatenus  tamen  miracula  simpliciter. 
Quocirca  patres  effectus  miros,  qui  inter  gentiles  subinde  contingebant,  dia- 
bolicae  adscribebant  sollertiae  et  virtuti.  Ceterum  in  hisce  semper  prae  oculis 
habeantur  aurea  s.   Augustini  verba  n.  87  allata. 

407.  TliesiS  CXXXYII.  Angeli  sunt  spiritus  puri,  a  quovis 
omnino  corpore  soluti. 


hom.  7  in  Ephes.  n.  1;  Augustinum  de  Gen.  ad  lit.  V,  19  n.  38;  Rupertum 
tuit.  1.  13  in  Matth. ;  de  victoria  Verbi  1,  1  c.  29.  Singularis  est  Origenis  opinio 
hom.  23  in  Luc.  Mig.  13,  1862. 

Declaratio.  Plures  negarunt  angelos  esse  spiritus  puros,  neque  diffi- 
temur  aliquos  etiam  ex  patribus  adscripsisse  ipsis  corpus.  »Plane  ex  duplici 
angelos  esse  substantia,  inquit  Fulgentius  de  Trin.  c.  9,  asserunt  magni 
et  docti  viri,  i.  e.  ex  spiritu  incorporeo,  quo  a  Dei  contemplatione  nunquam 
recedunt,  et  ex  corpore,  per  quod  ex  tempore  hominibus  apparent,  approbantes 
hoc  ex  illo  loco  psalmi,  ubi  dicit :  Qui  facit  angelos  suos  spiritus,  et  ministros 
suos  ignem  urentemfis.  103,  4).  Corpus  ergo  aethereum  i.  e.  igneum  eos  di- 
cunt  habere:  angelos  vero  malos  i.  e.  daemones  corpus  aereum.*  Huc  referri 
possunt  plures  ex  iis,  qui  putarunt,  angelos  cum  filiabus  hominum  Gen.  6  2 
peccasse.  Dico  p  1  u  r  e  s,  non  omnes ;  poterant  enim  forte  opinari  nonnulli,  an- 
gelos  per  corpora  tantum  assumpta  peccasse,  vel  corporifuissejunctos  post 
sunm  e  coelo  lapsum.  Medio  aevo  adhuc  angelis  corpus  aliquod  tribuunt 
Eupertus  tuit.  de  trinit.  I,  11  (Mig.  167,  208);  de  Spir.  sancto  IX,  21; 
de  victoria  Verbi  I,  26.28;  Honorius  augustod.  1.  12  qq.  q.  11  (Mig.  172, 
1183)  et  1.  8  qq.  c.  3;  etiam  Sixtus  sen.,  Cajetanus,  Bannez.  Aliidubii 
haeserunt, ut adhuc  s.  Bernardus  in  Cant.  serm.  5  ;  de  consid.  V,  4 ;  vel  sal- 
tem  hujus  dubii  seu  controversiao  suo  aevo  vigentis  mentionem  faciunt  (cf. 
Palmieri  th.  18  n.  9);  alii  vero  ita  de  angelis  disserunt,  ut  incertum  sit, 
quid  hac  de  re  senserint.  —  Angelos  carere  corpore  seu  esse  spiritus  puros, 
non  est  de  fide :  sententia  tamen  ita  in  scholis  christianis  recepta  et  definitioni 
lateranensi  conformis,  ut  temerarium  foret,  id  in  dubium  revocare.  Quod  tamen 
daemones  attinet,  scribit  s.  Thomas  etsi  eos  corpora  habere  negat,  q.  16  de 
malo  a.  1 :  » Respondeo  dicendum,  quod  sive  daemones  habeant  corpora  sibi 
naturaliter  unita,  sive  non  habeant,  hoc  non  multum  refert  ad  fidei  christia- 
nae  doctrinam.  Dicit  enim  Augustinus  (de  civ.  Dei  XXI.  10):  »Sunt  quae- 
dam  sua  etiam  daemonibus  corpora,  sicut  doctis  homnibus  visum  est,  ex  isto 
aere  crasso  atque  humido,  cujus  impulsus  vento  flante  sentitur.*  Si  tamen 
quisquam  nulla  habere  daemones  corpora  assereret,  non  est  laborandum  de 
hac  re  aut  operosa  inquisitione  aut  contentiosa  disputatione  certandum.*  — 
Spiritus  autem  purus  est  spiritus  (n.  64),  qui  perse  est  natura  completa,  nec 
actu  nec  destinatione  ordinatus,  ut  cum  corpore  in  unam  coalescat  naturam. 
Hinc  neque  materiae,  cum  de  angelis  sermo  est,  mentio  fieri  potest.  Quod 
si  tamen  nonnulli  theologi  materiae  angelicae  mentionem  faciunt,  cum  de  an- 
gelis  loquuntur:  materiae  nomine  intelligunt  quidquid  est  quomodocunque 
inpotentia,  et  formatunc  dicitur  omnis  actus  (cf.  s.  Thomas  quodl.  3  a.  20), 
vel  quod  fere  in  idem  recidit,  angelorum  substantia,  quatenus  formarum 
accidentalium,  quibus  informetur,  capax  est  analogice  ac  materia  corporalis, 
quae  formarum  corporalium  est  subjectum.    Cf.  Scheeben  §  136. 

408.  Demonstratio.  1.  Probatur  thesis  silentio  Scripturae,  quae  ne- 
que  diserte  corporum  meminit  angelicorum,  neque  aequivalenter  eos  vo- 
cans  animas.  Quare  angelis  adscribere  corpus  est  praeter  s.  Scri- 
pturam.  Neve  quis  provocet  ad  angelorum  apparitiones,  cum  inde  se- 
queretur,  Deum  etiam,  qui  apparuit  forma  visibili,  habere  corpus,  vel  an- 
gelos  esse  homines,  apparuerunt  enim  in  forma  humana. 

2.  Scriptura,  quae  animas  quidem,  nunquam  vero  homines,  qui  com- 
positi  sunt  ex  anima  et  corpore,  vocat  spiritus,  angelos  appellat  simpli- 
citer  spiritus,  neque  unquam  loquitur  def  spiritibus  angelorum,  sicut  lo- 

quitur  de  spiritu  hominis :  signifieat  ergo  eos  esse  simplices,  constare  sub- 
stantia  spirituali.  Dum  vero  eos  nunquam  appellat  animas,  significat  an- 
gelos  non  sicut  animas  humanas  ad  unionem  cum  corpore  destinari,  ideo- 
que  naturas  esse  pure  spirituales.  Accedit 

3.  doctrina  conc.  lateranensis  cap.  1  ,Firmiterl:  Deum  „sua 
omnipotenti  virtute  utramque  de  nihilo  condidisse  creaturam,  spiritualem 
et  corporalem,  angelicam  videlicet  et  mundanam,  ac  deinde  humanam 
quasi  communem  ex  spiritu  et  corpore  constitutam.u  Unde  sequitur  a. 
naturam  angelicam  esse  spiritualem,  b.  nil  habere  admixtum  corporei, 
cum  hoc  distinguatur  a  natura  humana ;  ita  c.  unica  absolvi  substantia, 
sicut  anima  humana,  quae  etsi  destinata  ad  unionem  cum  corpore,  in  sua 
tamen  substantia  est  immaterialis  et  spiritualis.   Hinc 

4.  schola  unanimis  admisit  angelos  esse  puros  spiritus.  Neque  desunt 

5.  patres,  qui  idem  doceant.  Fatemur  quidem,  ex  solis  appositis, 
quae  patres  angelis  frequenter  tribuunt,  cum  eos  vocant  incorporeos, 
invisibiles,  immateriales,  spirituales  etc,  non  statim  inferri 
posse,  angelos  secundum  eorum  sententiam  esse  spiritus :  ratione  tamen 
contextus  aliorumque  appositorum,  quibuscum  conjunguntur,  manifesta 
saepe  est  patrum  mens  de  perfecta  spiritualitate  angelorum.  Ita  D  a  m  a  s- 
c  e  n  u  s  definit  F.  0.  II,  3  angelum  „substantiam  int  elligentem  materiae 
atque  corporis  expertem ;"  Gassiodorus  vero de anima c. 2 inde probat 
animam  non  esse  angelum,  „quia  carni  sociabilis  est.u 

6.  Denique  idem  suadet  conjectura  illa,  qua  ostendimus,  angelorum 
exsistentiam  esse  secundum  rationem  n.  398.    Gf.  Mazzella  d.  2  a.  2. 

409.  Scholion.  Exceptionibus  satisfit.  —  Haudpauca  sunt,  quae  contra 
angelorum  spiritualitatem  solent  excipi.  Dilata  interim  quaestione,  qua 
ratione  inferni  igne  daemones,  si  puri  sunt  spiritus,  cruciari  possint :  provo- 
cant  nonnulli  1.  ad  verba  Christi  Luc.  20,  35:  Illi  vero,  qui  digni  habebuntur 
seculo  illo  et  resurrectione  ex  mortuis,  neque  nubent,  neque  ducent  uxores ;  neque 
enim  ultra  mori  poterunt :  aequales  enim  angelis  sunt,  et  filii  Dei,  cum  sint  filii 
rescurrectionis.  Quibus  profecto  non  affirmatur  aequalitas  omnimoda  inter  ho- 
mines  redivivos  et  angelos,  sed  tantum  secundum  quid.  Comparantur  scil.  justi 
in  resurrectione  angeiis  ratione  immortalitatis  et  incorruptionis,  quae  excludit 
usum  necessitatemque  nuptiarum ;  nam  nuptiae  institutae  sunt  ad  reparanda 
mortis  damna,  ne  pereat  genus  humanum.  Post  resurrectionem  ergo,  sublata 
morte,  cessabit  nuptiarum  necessitas  et  hinc  etiam  usus. 

2.  Excipiunt  adversarii,  spiritus  nequam  odorari  odorem,  eo  fugari  Tob. 
6,  8 ;  8,  3 ;  allici  signis  sensibilibus,  ut  factum  narratur  in  praestigiis  mago- 
rum  etc.  Sed  haec  et  alia  similia  non  necessario  exigunt  corpus  in  daemoni- 
bus,  cum  ad  ea  explicanda  sufficiat  tueri  accessum  vel  recessum  daemonum 
signis  sensibilibus  alligari  propter  hominem,  qui  corpore  constat,  aut  ejus- 
modi  ritibus  hominem  disponi,  ut  facilius  vel  difficilius  influxui  diabolico  sit 
obnoxius ;  aut  Deum  iis  uti  ad  humiliandam  superbiam  spiritualis  nequitiae, 
quae  cedere  his  vilibus  elementis  cogitur.    Quae  vero  leguntur  de  alligatione 

vel  religatione  daemonis  Tob.  8,  3;  Apoc.  20,   2  difficultatem  non  habent, 
facile  enim  possunt  explicari  de  alligatione  etc.  non  materiali,  sed  virtuali. 

3.  Provocant  ad  patres,  qui  angelis  corpora  adscribunt.  Verum  a.  his 
alii  opponi  possunt,  qui  nostram  omnino  tueantur  sententiam.  Unde  ad  sum- 
mum  b.  sequitur,  hanc  quaestionem  ex  sola  patrum  auctoritate  certo  dirimi 
non  posse.  Plura  vero  C.  patrum  effata  quae  opponi  solent,  satis  commode  ita 
explicari  possunt,  ut  nostrae  non  adversentur  sententiae.  Subinde  enim  patres 
id  materiale  vel  corporeum  dicunt,  quod  loco  definitur,  vel  in  potentia  est 
ad  varias  formas,  vel  non  omnimoda  gaudet  simplicitate ;  quo  sensu  omnia 
comparate  ad  Deum  corpora  appellant.  Quod  si  (l.  angelos  vocantignem, 
aetherem  etc,  ejusmodi  vocabula  accipiunt  sensu translato,  sicut  modo  no- 
men  spiritus  de  angelis  sensu  translato  adhibetur.  Nam  a.  vix  credibile 
est,  patres  tam  crasse  de  angelis  cogitasse,  quos  alioquin  immortales,  incor- 
ruptibiles  dicunt ;  praesertim  cum  eos  [3.  alibi  intelligentes  affirment,  voos 
mentes,  utique  subsistentes,  appellent,  et  y.  hominibus  praestantiores  esse 
doceant.  Occasionem  o\  huic  loquendi  modo  praebuisse  videntur  verba  Ps. 
103,  4 :  Qui  facis  angelos  spiritus  i.  e.  ventorum  instar  celeres  agilesque:  et 
ministros  tuos  ignem  urentem  i.  e.  tam  subtiles,  fervidos,  puros,  lucentes,  igni- 
tos,  omnia  penetrantes  ac  si  essent  flamma  ignis.  Idcirco  scil.  eos  libenter 
ignem  appellant,  quod  ignis  symbolo  aptissime  angelorum  praerogativae 
adumbrentur,  ut  notat  vulgatus  Dionysius  docens  de  coel.  hier.  c.  15: 
»Significare  formam  igneam  coelestium  intelligentiarum  maximam  cum  Deo 
conformitatem :  sancti  siquidem  theologi  superessentialem  et  quae  formari  ne- 
quit  essentiam  in  igne  describunt,  velut  qui  multas  quodammodo  visibiles  di- 
vinae  proprietatis  imagines  praeseferat. «  Et  recensitis  pluribus  ignis  proprie- 
tatibus  prosequitur :  »  Quod  cum  theologi  perspectum  habeant,  coelestes  essen- 
tias  ex  igne  formant  (i.  e.  sub  ignis  forma,  symbolo  concipiunt),  declarantes 
earum  divinam  similitudinem  et  quantum  licet  imitationem.  *  Quare  e.  ad  om- 
nem  aequivocationem tollendam  eosvocant  ignem  immaterialem,  ut  Gre- 
gorius  naz  or.  38  n.  9,  et  post  eum  Damascenus  1.  c.  Si  autem  e.  aliqui 
patres  revera  corpus  tribuunt  angelis,  non  statim  inferre  licet  eos  censuisse 
corpus  esse  de  essentia  angelorum ;  loquuntur  enim  forte  de  corpore  ab  ange- 
lis  sponte  assumpto  vel  in  poenam  peccati  ipsis  ut  pati  possint  superaddito, 
de  corpore  proinde  poenali,  non  naturali.  Quod  si  illud  essent  opinati,  propter 
argumenta  n.  praecedenti  allata  facile  deseri  possunt. 

410.  Ceterum  plures  veterum  in  hanc  sententiam  erroneam  inciderunt 
ob  minus  accuratam  versionem  alexandrinam  Gen.  6,  2,  quae  ita  habet: 
'I86vts<;  Ss  aYfsXoi  xoo  d-zob,  dum  vulgata  ita  vertit:  Videntes  filii  Dei  filias 
hominum,  quod  essent  pulchrae,  acceperunt  sibi  uxores  ex  omnibus,  quas  elege- 
rant.  Verum  locutionem  hebraicam  bene  'Elohim  hic  non  designare  ang^os, 
patet  a.  quia  laqach  semper  adhibetur  de  ineundo  matrimonio,  de  ducenda 
uxore,  non  de  copula  illicita  transeunte;  nemo  autem  contendet  angelos  vere 
duxisse  uxores  atque  matrimonium  iniisse,  angeli  enim  neque  nubent,  neque 
nubentur  Matth.  22,  30.  b.  Hisce  nuptiis  invaluit  universalis  corruptio, 
ideoque  inducta  fuit  poena  universalis,  in  primis  sane  in  hujus  corruptionis 
auctores ;  atqui  puniti  sunt  homines :  ergo  bene  'Elohim  sunt  homines.  C.  Eate- 
nus  tantum  recurrendum  esset  ad  angelos,  ad  substantias,  quae  ad  humanam 
nullatenus  spectant  societatem,  quatenus  hic  textus  de  hominibus  nullomodo 

posset  intelligi :  hoc  vero  plane  inepte  affirmatur.  Ergo  voce  bene  'Elohim, 
qua  certissime  non  solum  angeli  proprie  dicti  designantur,  sed  et  homines 
saltem  justi  et  pii  eodem  jure  quo  illi  designari  possunt,  homines  intelligi 
debent,  cum  id  flagitet  subjecta  materia.  Ad  haec  d.  cum  angeli  certe  non 
fuerint  boni,  sed  mali  i.  e.  daemones :  quis  sibi  persuadebit  daemones  de- 
signari  nomine  filiorum  Dei.  Quocirca  e.  versiones  omnes  verba  illa  reddunt 
vel  filii  Dei,  vel  filii  principum  seu  potentum  etc;  imo  et  filii  Dei  innonnullis 
codicibus  versionis  alexandrinae  teste  Augustino  de  civ.  Dei  XV,  23 
legebatur;  et  certo  iidem  LXX  interpretes  v.  4  eandem  vocem  bene  'Elohim 
reddunt  ol  oloi  xoo  #£o5  l).  Hinc  jam  plures  patres  angelorum  peccatum  cum 
filiabus  hominum  refellunt  ut  fabulam,  absurdidatem,  insaniam  etc.  Ita  Chry- 
sostomus  hom.  2 1  in  Genesim  n.  2;  Theodoretus  haer.  fabul  V ,  7  et 
q.  47  in  Gen. ;  et  ex  hoc  Photius  q.  255  ad  Amphyl. ;  Cyrillus  alex.  adv. 
Julianum  1.  9  ;  contra  anthropomorph.  c.  17;  Glaphyrorum  in  Gen,  1.  2  n.  2 ; 
Serenus  apud  Cassianum  collat.  8  c.  2]  ;  Philastrius  haer.  108  al.  59; 
Augustinus  de  civ.  Dci  XV,  23  et  1.  1  qq.  in  Heptateuchum :  Basilius 
seleuc.  or.  6.  Quare  mirum  hoc  somnium  pluribus  protestantibus,  maxime  ra- 
sionalistis,  arrisisse. 

411.  De  angelorum  numero  et  ordinibus.  —  Quod  angelorum  numerum 
attinet,  constat  ex  divinis  literis,  eum  esse  admodum  magnum.  Nam  ita  le- 
gimus  Dan.  7,  10:  Millia  millium  ministrabant  ei,  et  decies  millies  centena 
millia  assistebant  ei.  Cf.  etiam  4.  Reg.  6,  15  ss. ;  Hebr.  12,  22;  Apoc.  5,  11. 
Omnes  autem  perfectissimam  quandam  constituere  societatem,  dubium 
esse  nequit,  cum  exhibeantur  quasi  Dei  aula  et  exercitus.  Quod  etiam  colli- 
gitur  ex  iis,  quae  patres  passim,  frequentius  vero  theologi  disputant  variis  de 
angelorum  ordinibus.  » Diversitas  vero  ordinum,  inquit  s.  Thomas  l.p. 
q.  108  a.  2,  secundum  diversa  officia  et  actus  consideratur :  sicut  patet  quod 
in  una  civitate  sunt  diversi  ordines  secundum  diversos  actus.  Nam  alius  est 
ordo  judicantium  et  alius  pugnantium  et  alius  laborantium  in  agris  et  sic  de 
aliis.«  —  Quod  ordinum  numerum  attinet,  notamus: 

1.  Communem  jam  esse  theologorum  doctrinam  de  novem  angelorum 
ordinibus;  ea  enim  a.  innititur  divinis  literis,  in  quibus  occurrit  mentio  an- 
gelorum  passim,  archangelorum  1.  Thes.  4,  15,  thronorum,  dominationum, 
principatuum,  potestatum,  virtutum  Col.  1,  16.  Eph.  1,  21,  cherubim  Gen.  3, 
24,  Ex.  15,  28,  et  seraphim  Is.  6,  2.  Haec  autem  nomina  non  esse  synonyma, 
satis  ex  ipsis  locis  eruitur,  et  certum  est  ex  constanti  patrum  traditione,  qui 
id  universim  ut  exploratum  habent,  quamvis  deuno  alterove  dubitentnomine. 
Ergo  cum  spiritus  coelestes  novem  distinctis  nominibus  designentur,  eaque  non 
sint  synonyma,  satis  innuitur,  angelos  in  n  o  v  e  m  classes  seu  ordines  distingui. 
Quo  argumento  jam  Gregorius  M.  utitur  hom.  34  in  Evang.  Ex  patribus 
vero  b.  plurimi,  etiam  vetusti,  modo  6  vel  7,  modo  8  et  etiam  9  angelorum 
ordines  recensent  sive  gradu,  sive  munere,  sive  alia  quadam  ratione  distinctos. 
Omnes  novem  ordines  primum  forte  recensentur  in  liturgia  hierosolymi- 
tana  apud   Cyrillum  hieros.  in  catechesi  mystag.  5  n.  6  (cf.  opusc.  VII, 


l)  Cf.  R  e  i  n  k  e  Beitrage  zur  Erklarung  des  A.  T.  t.  5  sect.  5  et  S  c  h  o  1  z,  Keil- 
schrift  und  die  Genesis,  notat  etiam  in  antiquis  inscriptionibus  hac  locutione  de- 
wgnari  viros  pios  et  religiosos. 


336  Tract.  VI.  de  Deo  Creatore.  Ang.  ordines  et  hierarchiae. 

126  s.).  Praeter  Cyrillum  seu  potius  liturgiam  vetustissimam  ecclesiae 
hierosol.  alii  scriptores  ecclesiastici  jam  a  sec.  IV.  omnes  novem  ange- 
lorum  ordines  numerant,  ut  constit.  apostolicae  VII,  35;  VIII,  12  re- 
censent  octo  ordines,  omissis  dominationibus,  quarum  loco  legimus  alwvas 
xai  GzpOLZiac,  (infra  tamen  cum  his  et  dominationes  nominantur) ;  A  t  h  a  n  a- 
sius  ep.  2  ad  Serap.  n.  4,  ubi  quidem  thronos  omittit;  Ambrosius  apol. 
proph.  David  n.  20 :  Chry  sostomus  hom.  4  in  Gen.n.  5 ;  Pseudo-Chry- 
sostomus  hom.  in  Ev.  sec.  Luc.  in  Drachma  (Mig.  61,  781);  Hierony- 
mus  apol.  c.  Ruf.  1.  2  n.  12;  auctor  commentarii  in  psalmos  33  n.  21 ;  112 
n.  12,  quialias  Hieronymo  adscribi  solebat;  Basilius  seleuc.  or.  39; 
Pseudo-Ignatius  ep.  (interpolata)  ad  Trallianos  n.  5,  qui  tamen  atwvoov 
^sfaXorrjia?  addit;  et  aliis  posterioribus  omissis  Isidorus  Etymol.  VII,  5; 
sent.  I,  10;  de  ord.  creat.  c.  2.  Quare  haec  sententia  operibus,  quae  sub  Dio- 
nysii  Areop.  nomine  circumferuntur,  in  acceptis  referri  non  debet,  quamvis 
post  illa  celebrior  facta  sit.  Unanimi  etiam  consensione  C.  eam  recepit  illu- 
stravitque  schola  universa. 

2.  Nimii  tamen  sunt,  qui  hanc  sententiam  fidei  accensent  dogmatibus. 
Nam  etsi  plures  patres  eam  tradunt,  et  communi  consensu  complectuntur 
scholae  theologi,  non  ut  fidei  doctrinam  eam  solent  proponere :  nec  ulla  hac 
de  re  exstat  Ecclesiae  definitio  vel  monumentum  authenticum,  quo  ea  credenda 
vel  tenenda  comprobetur;  ex  veteribus  autem  non  desunt,  qui  vel  de  angeli- 
corum  ordinum  numero  dubii  haereant,  vel  diserte  affirment,  certi  hac  de  re 
nil  definiri  posse.  Ita  Augustinus  Enchir.  n.  58,  ita  Chrysostomus: 
»Sunt  enim,  inquit  hom.  4  de  incompreh.  n.  2,  sine  dubio  et  aliae  virtutes, 
quarum  ne  nomina  quidem  novimus.  Perpendite  insanam  haereticorum  arro- 
gantiam.  Servorum  ne  appellationes  quidem  scimus,  et  illi  Domini  substan- 
tiam  curiose  inquirunt.  Sunt  enim  angeli,  archangeli,  throni,  dominationes, 
principatus  et  potestates.  Sed  non  soli  isti  sunt  coetus  in  coelis,  verum  in- 
finitae  gentes,  tribus  innumerae,  quas  nulla  explicare  potest  oratio.  Et  unde 
constat,  plures  iis  alias  esse  virtutes,  quarum  ne  vocabula  quidem  novimus? 
Nimirum  qui  illa  dixit  Paulus  et  hoc  asseveravit  alterum,  cum  sic  de  Christo 
loquitur :  Sedere  ipsum  fecit  supra  omnem  principatum  et  potestatem  et  virtutem 
et  omne  nomen,  quod  nominatur  non  solum  in  hoc  seculo,  sed  etiam  in  futuro 
(Eph.  1,  2l).  Videtis  aliqua  illic  esse  aliquando  cognoscenda,  quae  nunc  ignota 
sunt f*  Cf.  hom.  5  n.  4 ;  hom.  3  in Eph.  1,21.  Similia habent  Theodoretus, 
Oecumenius  et  Tfreophylactus  inh.  1.  Ipse  Dionysius  (seu  qui- 
cunque  alius  auctor),  cujus  auctoritate  prae  ceteris  ea  sententia  innititur, 
scribit  1.  c.  c.  6  n.  1 :  » Quantae  quidem  sint  et  quales  supercoelestium  essen- 
tiarum  dispositiones,  et  quo  pacto  earundem  sacri  ordines  initientur,  solum 
exacte  nosse  censeo  divinum  illum,  a  quo  consecrantur,  principatum  etc.  *  Hinc 
etiam  nostra  aetate  Kaulen  KL.  IV,  870  in  numerum  septenarium  ordinum 
angelicorum  propendet.    Cf.  etiam  Origenes  de  princ.  I,  5;  1. 1  in  Jo.  n.  34. 

3.  Minori  etiam  certitudine  fruitur  altera  theologorum  scholae  doctrina 
de  tribus  angelorum  hierarchiis.  Hierarchiae  nomine  intelligitur  sacer  princi- 
patus,  cujus  finis  est  promotio  creaturae  rationalis  in  Deum.  Cum  ergo  Deus 
angelis  utatur  ad  homines  resque  creatas  regendos  et  in  finem  adducendos, 
secundum  analogiam  hierarchiae  ecclesiasticae  poterit  concipi  hierarchia  an- 
gelica.    Prout  autem  alii  ex  angelis  considerantur  in  his  inferioribus  imme- 

diate  operari  et  ad  homines  mitti,  alii  Deo  proprius  assistere,  rarius  et  nonnisi 
a  Deo  immediate  mitti,  alii  velut  medii  per  superiores  mitti  et  inferiores  mit- 
tere,  ratio  aliqua  est,  ut  statuamus  triplicem  hierarchiam,  nisi  forte  alicui 
aliud  distinctionis  fundamentum  arrideat. 

4:.  Quae  vero  singulos  spectant  ordines  praetermittimus,  sunt  enim  plane 
incerta  meraeque  conjecturae,  ut  ostendit  Becanus  opusc.  14  c.  1  ss.  Cf. 
si  lubet  ex  patribus  Bernardus  de  consid.  V,  4  et  in  Cant.  serm.  19;  ex 
theologis  P  a  1  m  i  e  r  i  th.  24.  Non  desunt,  qui  putent  eam  distinctionem  factam 
esse  post  confirmationem  bonorum  angelorum  in  gratia,  ut  Petrus  pictav. 
Sentent.  1.  2  c.  5,  cui  opinioni  favere  videtur  etiam  Magister  sententiarum 
1.  2  d.  9.  Praeferenda  est  s.  Thomae  sententia  statuentis  1.  c.  a.  4  ordines  esse 
in  angelis  »  completive  secundum  dona  gratuita,  dispositive  autem  secundum  dona 
naturalia.*  De quaestione num angeli differant  specie  cf.  Mazzella  d.  2  a.  2. 

Caput  II. 

De  AngeloTum  conditione  primitiva  et  plurium  lapsu. 

411.  I.  Tenendum  in  primis  est,  angelos  ad  supernaturalem  ordinem 
divina  gratia  fuisse  evectos,  quod  hisce  rationibus  comprobatur: 

1.  Angeli  in  Scripturis  et  frequenter  a  patribus  dicuntur  sancti, 
coelestes,  angeli  lucis,  amici  Dei,  filii  Dei  etc.  nonsecusatquehominesjusti. 
Atqui  hisce  praedicatis  designatur  modo  semper  praerogativa  non  natu- 
ralis,  sed  ex  gratia  profecta.  Ergo  et  angeli  gratia  potiuntur  ideoque  ad 
ordinem  evecti  sunt  supernaturalem. 

2.  Angeli  etiam  vident  Deum  facie  ad  faciem :  angeli  enim  eorum 
(parvulorum)  in  coelis  semper  vident  faciem  Patris  mei,  qui  in  coelis  est 
Matth.  18,  20 ;  sunt  civesregni  coelorum,  participes  ejus  beatitudinis,  quae 
nobis  est  destinata :  unde  et  unam  cum  justis  hominibus  constituunt  Ec- 
clesiam  triumphantem  sub  Christo  capite  Hebr.  12,  22;  Eph.  1,  10  ss.  At- 
qui  visio  beatifica  et  beatitudo  justis  reservata  est  omni  creaturae  indebita 
et  supernaturalis.  Cf.  th.  247.  Ergo  ad  finem  ordinemque  supernaturalem 
fuerunt  evecti. 

3.  Idem  colligitur  ex  eorum  prae  hominibus  praestantia  n.  403. 

4.  Consentiunt  patres  vel  aequivalenter  vel  diserte;  aequivalenter, 
cum  affirmant,  homines  fore  angelorum  consortes,  in  eorum  locum  sub- 
stitui,  unam  cum  illis  constituere  Ecclesiam  sub  Christo  capite,  naturam 
humanam  angelicae  praecellere  ratione  tantum  incarnationis  etc. 

Diserte  id  docent  Damascenus  de  F.  0.  V,  3:  »Per  Verbum  omnes 
angeli  creati  sunt  et  Spiritu  sanctificante  consummationem  acceperunt,  ut  pro 
sua  quisque  dignitate  et  ordine  splendoris  gratiae  essent  participes;*  et  Ful- 
gentius  ad  Trasim.  II,  3:  »Non  alia  gratia  stantem  angelum  a  ruina  potuit 
custodire,  nisi  illa,  quae  lapsum  hominem  post  ruinam  potuit  reparare.  Una 
est  in  utroque  gratia  operata,  in  hoc  ut  surgeret,  in  illo  ne  caderet.  *  Quae  non 
sunt  intelligenda  de  gralia  actuali  tantum,  sed  de  habituali  et  actuali  simul : 
eoque  magis  quod  gratia  actualis  in  praesenti  ordine  inservit  tota  habituali, 

Hurter,  Compend.  theologiae  II,  9.  ed.  22 

ad  haec  scil.  vel  primum  inducendam,  vel  conservandam,  vel  augendam.  Ne- 
que  enim  ex  gr.  sola  gratia  actuali  homo  perfecte  reparatur  vel  surgit,  nisi 
etiam  infundatur  gratia  justificationis.  Hanc  ergo  s.  doctor  simul  cum  actuali 
gratiae  nomine  complectitur. 

5.  Idem  colligitur  ex  damnatis  Baji  prop.  1:  „Nec  angeli,  necprimi 
hominis  adhuc  integri  merita  recte  vocantur  gratia ;  3 :  Et  bonis  angelis 
et  primo  homini,  si  in  statu  illo  perseverasset  usque  ad  ultimum  vitae, 
felicitas  esset  merces  et  non  gratia."  prop.  4.  5.  Controversia  autem  olim 
inter  theologos  fuit,  utrum  angeli  gratiam  acceperint  post  praeviam 
dispositionem  congruam  ad  illam,  an  ipso  creationis  momento,  quae  po- 
sterior  sententia  est  praeferenda.   Cf.  Scheeben  §  181. 

413.  II.  Tenendum  est  plures  angelos  e  supernaturali  statu,  in  quo 
conditi  a  Deo  fuerunt,  proprio  excidisse  peccato. 

Huic  asserto  omnes  illi  adversantur,  qui  daemonum  exsistentiam  ne- 
gant  vel  saltem  in  dubium  revocant,  qui  quidem  ad  quatuor  revocari  pos- 
sunt  classes.  Sunt  qui  vel  1.  exsistentiam  daemonum  exegeticis  impugnent 
argumentis,  eo  usque  temeritatis  progredientes,  ut  negent  in  divinis  literis 
mentionem  fieri  daemonnm,  quales  iilos  credunt  judaei  et  christiani.  Sed  cum 
nimis  evidens  sit  in  Scriptura  veros  commemorari  daemones,  idcirco  2.  alii 
potius  quam  eorum  admittant  exsistentiam,  narrationis  evangelicae  sincerita- 
tem  de  Christi  doctrina  originali  et  propria  relate  ad  daemones  in  suspicionem 
vocant.  Cum  autem  et  haec  assertio  sit  nimis  audax  et  temeraria,  contendunt 
alii  3.  totam  de  daemonibus  doctrinam  ex  orientalium  profluxisse  opinionibus, 
et  accommodatione  quadam  in  ipsum  judaicae,  postmodum  christianae  doctri- 
nae  corpus  receptam  fuisse.  Alii  vero  4.  statuunt,  doctrinam  de  daemonibu3 
sanae  adversari  philosophiae.  Cf.  Wiest  instit.  theol.  ]V  §  276.  Sed  angelo- 
rum  lapsus  et  daemonum  existentia  dogma  est  catholicum,  quod  docet  con- 
cilium  lateranense  IV.  cap.  1 :  »Diabolus  et  alii  daemones  a  Deo  quidem 
natura  creati  sunt  boni,  sed  ipsi  per  se  facti  sunt  mali.« 

414.  1.  Asserti  veritatem  nunquam  non  aperte  professa  est  universa 
antiquitas,  ut  ex.  gr.  s.  L  e  o  ep.  15  ad  Turribium  c.  6 :  „Fides  vera,  quae 
est  catholica,  omnium  creaturarum  sive  spiritualium,  sive  corporalium 
bonam  confitetur  substantiam,  et  mali  nullam  esse  naturam ;  quia  Deus, 
qui  universitatis  est  conditor,  nihil  non  bonum  fecit.  Unde  et  diabolus 
bonus  esset,  si  in  eo,  quod  factus  est,  permaneret.  Sed  quia  naturali  ex- 
cellentia  male  usus  est,  et  in  veritate  non  stetit  (Joan.  8, 44),  non  in  con- 
trariam  transit  substantiam,  sed  a  summo  bono,  cui  debuit  adhaerere, 
descivit.u  Quae  Gennadius  recepit  inter  eccles.  dogmata c.  60.  Cf.  conc. 
bracarense  a.  561  can.  7.  In  Africa  episcopi  ante  suam  consecrationem 
inter  alia  interrogabantur,  crederentne  quod  „diabolus  non  per  con- 
ditionem,  sed  per  arbitrium  factus  sit  malus  ?" 

2.  Angelorum  lapsum  tradunt  ss.  Scripsurae  Joan.  8, 44;  Luc.  10, 18: 
Videbam  satanam;  inquit  Christus,  sicut  fulgur  de  coelo  cadentem;  2.  Petr. 

2,  4 :  Si  enim  Deus  angelis  peccantibus  non  pepercit;  sed  rudentibus  inferni 
detractos  in  tartarum  tradidit  cruciandos,  injudicium  reservari ;  ep.  Judae 
v.  6:  Angelos  vero}  qui  non  servaverunt  suum  principatum;  dignitatem,  ori- 
ginalem  praecellentiam,  sed  dereliquerunt  suum  domicilium  i.  e.  meritorie, 
quapropter  coacti  sunt  deserere  coelum  (Apoc.  12,  7  s.),  in  judicium 
magni  diei,  vinculis  aeternis  sub  caligine,  in  loco  caliginoso,  reservavit. 

3.  Golligitur  haec  veritas  ex  analogia  dogmatum.  Evidens  enim  est 
ex  revelatione  malorum  spirituum  seu  daemonum  exsistentia ;  evidens  pa- 
riter  est  ex  eadem  et  sana  ratione,  Deum  non  esse  auctorem  malae  vo- 
luntatis  (th.  99),  sed  quidquid  creat  esse  bonum  et  bonum  valde,  neque 
eum  quemquam  nisi  propter  peccatum  damnare.  Siergoexsistuntdaemo- 
nes  iique  admodum  mali  et  in  poenali  statu,  nil  aliud  reliquum  est,  quam 
quod  quondam  creati  boni  atque  in  statu  laetiori,  culpa  propria  inde  ex- 
ciderint.   Cf.  Augustinus  de  gen.  ad  lit.  XI,  13  ss. 

415.  Alias  quaestiones,  quas  theologi,  fuse  subinde,  agitare  solent,  quo 
scil.  peccato  ceciderint  angeli,  et  quot  numero,  et  ex  quo  ordine,  prae- 
termittimus,  quod  neque  tanti  sunt  momenti,  neque  certum  habent  exitum. 
Cf.  varias  patrum  opiniones  apud  Petavium  III,  2  s.  Sufficiant  nobis  quae 
scribit  Origenes  in  praef.  de  princ.  n.  6  :  »De  diabolo  et  angelis  ejus  con- 
tariisque  virtutibus  ecclesiastica  praedicatio  docuit,  quoniam  sunt  quidem 
haec  :  quae  autem  sint  aut  quomodo  sint,  non  satis  clare  exposuit.  Apud  plu- 
rimos  ista  habetur  opinio,  quod  angelus  fuerit  iste  diabolus  et  apostata  effec- 
tus  quam  plurimos  angelorum  secum  declinare  persuaserit,  qui  et  nunc  usque 
angeli  ipsius  vocantur.*  Theologorum  conjecturas  cf.  in  commentariis  ad  s. 
Thomae  1.  q.  63.  64.  Satis  tamen  probabile  est,  quod  angeli  duce  Lucifero, 
qui  forte  omnium  angelorum  fuit  princeps,  lapsi  sint  superbia,  non  quate- 
nus  est  peccatum  generale,  sed  speciale  complectens explicitam subjectionis 
negationem  et  rebellionem,  independentiae  et  autonomiae  appetitum  ambitio- 
nemque  dominii  in  universitatem  rerum,  ut  scil.  omnia  sibi  subessent;  vel, 
ut  nonnullis  placet,  consistens  in  eo,  quod  revelato  ipsis  incarnationis  mysterio, 
inique  tulerint  naturam  humanam  a  Verbo  esse  assumendam  detrectaverint- 
que  futuro  Deo  homini  exhibere  reverentiam.  Cf.  Palmieri  th.  60. 

416.  III.  Deus  angelis  libere praevaricantibus  nullum  fecit  reparatio- 
nis  ac  poenitentiae  locum.  Quod  colligitur  1.  tum  ex  s.  Scripturae  silentio : 
nullibi  enim  ejusmodi  reparationis  fit  mentio;  tum  ex  testimoniis  sat 
disertis  numero  41 4 2  allatis.  Idem  2.  clare  docent  patres,  qui  rationes 
simul  redeunt,  quare  Deus,  qui  humani  generis  lapsi  sit  misertus,  angelis 
peccantibus  non  pepercerit. 

Primam  reddit  s.  Athanasius  de  incarn.  Verbi  n.  6  :  »Indignum  enim 
erat  bonitate  Dei,  ut  quae  ab  ipso  facta  erant,  corrumperentur  fraude  et  calli- 
ditate  diaboli,  qua  homines  circumvenerat.  Tum  minime  omnium  decebat, 
divinum  in  hominibus  artificium  obliterari,  sive  ipsorum  socordia,  sive  astu 
et  illusione  daemonum*  etc.,  quod  n.  10  haud  incongrua  illustrat  similitudine. 
3>Quocirco  revera  maxime  consentaneum  erat  bonitati  Dei  magnum  illud  opus. 

Nam  si  rex  aliquis  aedificium  vel  urben,  cujus  conditor  fuisset  ipse,  incolarum 
negligentia  a  latronibus  oppugnatam,  neutiquam  negligit,  sed  tamquam  opus 
suum  tuetur  ac  liberat,  non  tam  ad  habitatorum  ignaviam,  quam  ad  id,  quod 
se  dignum  est  respectum  habens :  multo  magis  optimi  Patris  Verbum  Deus  in 
corruptelam  prolabens  hominum  a  se  procreatum  genus  non  contempsit. <<c  —  Ra- 
tio  altera  est  G  r  e g o  r  i  i  M.  »  Angelorum  spiritus,  scribit  ille  Mor.  IX,  50,  idcirco 
irremissibiliter  peccarunt,  quia  tanto  robustius  stare  poterant,  quanto  eos  carnis 
commixtio  non  tenebat.  Homo  vero  idcirco  post  culpam  veniam  meruit,  quia 
per  carnale  corpus  aliquid,  quo  seipso  minor  esset,  accepit.  *  —  Cui  rationi  ex 
minori  hominis  stabilitate  deductae  tertiam  adjicit  Alcuinus  quaerenti,  cur 
summi  angeli  peccatum  insanabile  fuerit  et  hominis  sanabile,  respondens  in 
Gen.  q.  4 :  » Angelus  sui  sceleris  inventor  fuit,  homo  vero  alterius  fraude  se- 
ductus.*  Et  priorem  rationem  approbans  ait:  »Quanto  sublimior  angelus  in 
gloria,  tanto  major  in  ruina ;  homo  vero  quanto  fragilior  in  natura,  tanto  fa- 
cilior  ad  veniam.*  —  Denique  nec  illa  ratio  praetermittenda  est,  quod  non 
omnes  angeli  perierunt ;  qui  vero  ceciderunt,  propria  culpa  sunt  lapsi ;  homi- 
nes  vero  omnes  propter  unius  delictum,  hinc  plurimi  absque  propria  culpa 
personali  condemnati  sunt.  Quare  horum  causa  prae  angelorum  causa  melior 
seu  potius  veniae  est  propinquior.  Et  sane  peccatum  angelorum  longe  gravius 
fuit  undequaque  peccatis  hominum:  fuit  enim  peccatum  merae  malitiae,  for- 
malis  rebellionis,  tota  voluntatis  energia  et  intensione  commissum.  Cf.  Tho- 
massinus  de  inc.  II,  H;Scheeben  Mysterien  §  41  s. 

3.  Denique  colligitur  haec  veritas  ex  damnatione  Origenis,  con- 
tra  quem  semper  assertum  fuit,  angelis  lapsis  nullam  esse  spem  repara- 
tionis.  Ita  inter  alios  scribit  Sulpicius  Severus  dial.  1  n.  7:  „Gum  ab 
episcopis  excerpta  in  libris  illius  (Origenis)  multa  legerentur,  quae  contra 
catholicam  fidem  scripta  constaret,  locus  ille  vel  maxime  parabat  invi- 
diam,  in  quo  editum  legebatur,  quia  Dominus  Jesus,  sicut  pro  redemptione 
hominis  in  carne  venisset,  et  crucem  pro  hominis  salute  perpessus  mor- 
tem  pro  hominis  aeternitate  gustasset,  ita  esset  eodem  ordine  passionis 
etiam  diabolum  redempturus :  quia  hoc  bonitati  illius  pietatique  congrue- 
ret,  ut  qui  perditum  hominem  reformasset,  prolapsum  quoque  angelum 
liberaret.u  Verum  quidem  est,  patres  in  Origene  maxime  damnasse,  quod 
negarit  aeternitatem  poenarum  admiseritque  alternantes  vices  lapsus  et 
reparationis :  sed  ex  eorum  disserendi  ratione  liquet,  nullam  semel  lapsis 
relictam  fuisse  reparationis  spem,  ideoque  ipsorum  neminem  reparatum 
seu  veniam  esse  consecutum. 

Gener  tamen  III,  99  statuit:  »Daemonesfueruntphysicecapacespoeni- 
tentiae:  imo  ex  verosimili  argumento  ad  eam  a  summo  Creatore  invitati  sunt 
per  supercoelestem  gratiam  sufficientem.  Favent  Basilius  in  Is.  c.  14  ;  Cy- 
rillus  hieros.  cat.  2;  Nyssenus  1.  1  philos.  c.  3;  Hieronymus  in 
Ephes.  1;  Bernardus  serm.  1 7  in  cantica. «  In  annot.  subj  citat  pro  hac 
opinione  Grandin  de  angelis  p.  64  a.  3,  Scotum,  Quiros  disp.  74  n.  10 
etSalmeron  in  Petri  2  disp.  3  p.  m.  125  ss.,  quem  in  primis  commendat, 
qui  de  ea  egregrie  disputet.    Primum  quidem  membrum  hujus  assertionis  vi- 

detur  posse  defendi,  non  vero  alterum.  Nam  vel  haec  gratia  angelis  lapsis  ob- 
lata  fuit  ex  meritis  Christi:  et  hoc  adversatur  universae  antiquitati,  quae 
respuit  opinionem,  Christum  esse  mortuum  pro  daemonibus  (cf.  Stentrup 
praelect.  de  Yerbo  incarn.  p.  2  thes.  29),  etmirum,  quod  ne  unus  ea  situsus; 
vel  ea  fuit  prorsus  gratuita,  nullius  mediatoris  cujusdam  meritis  impetrata, 
et  hoc  repugnat  iis,  quae  de  incarnationis  consilio  patres  tam  copiose  dispu- 
tant.  Cf.  infra  th.  142  p.  5.  —  Quae  spectant  praesentem  daemonum  condi- 
tionem  expendemus  in  tr.  de  Deo  Consummatore,  ubi  de  inferno  agemus. 

Caput  III. 

De  angelis  bonis. 

417.  Dilatis  iis,  quae  angelorum  beatitudinem  coelestem  spectant, 
ad  tractatum  de  Deo  omnium  consummatore,  de  eorum  ad  D  e  u  m  r  e- 
latione  sufficiat  dixisse,  eos  Deo  frui,  Deum  laudare  eique  ad  omnem  nu- 
tum  promptissime  obsequi.  Et  revera  Deum  iis  in  administranda  rerum 
universitate  saepe  uti,  patet  ex  universa  s.  Scriptura.  Ad  invicem  vero 
uniuntur  habitu  mutuae  caritatis,  quae  etiam  benefica  est.  Quare  frequens 
est  scholae  assertum,  angelos  inferiores  a  superioribus  illuminari, 
quod  ita  s.  Thomas  explicat  l.p.q.  106  a.  1  ad  1 :  „Rationes  divinorum 
operum,  quae  in  Deo  cognoscuntur  sicut  in  causa,  omnes  quidem  Deus  in 
seipso  cognoscit,  quia  seipsum  comprehendit ;  aliorum  veroDeum  viden- 
tium  tanto  unusquisque  in  Deo  plures  rationes  cognoscit,  quanto  eum 
perfectius  videt.  Unde  superior  angelus  plura  in  Deo  de  rationibus  divi- 
norum  operum  cognoscit  quam  inferior,  et  de  his  eum  illuminat."  De  eo- 
rum  ad  h  o  m  i  n  e  s  relatione  sit 

418.  ThesiS  CXXXVIII.  Angelil.  in  hominum  deputantur  cu- 
stodiam,  adeo  ut  2.  singulis  praesto  sint  fidelibus  ;  imo  3,  homi- 
num  sit  nullus,  qui  eorum  tutela  omnino  privetur ;  neque  4.  im- 
probabile  sit,  regnis,  provinciis  ecclesiisque  suos  designari  angelos. 

Demonstratio  p.  I.  Fidei  d  o  g  m  a  est,  angelos  in  hominum  custo- 
diam  deputari.  Quod  Paulus  flebr.  1,  14clanssime  tradit:  Nonne  omnes 
(angeli)  sunt  administratorii  spiritus,  in  ministerium  missi  propter  eos,qui 
hereditatem  capient  salutis  ?  et  unanimiter  patres  docent.  0  r  i  g  e  n  e  s  inter 
ea,  de  quibus  nulla  in  Ecclesia  est  controversia,  etiam  hoc  memorat  de 
princ.  praef.n.  10:  „Est  etiam  illud  in  ecclesiastica  praedicatione  positum, 
esse  angelos  Dei  quosdam  et  virtutes  bonas,  qui  ei  ministrant  ad  salutem 
hominum  consummandam." 

Hilarius  passim  idem  tradit,  et  inter  alia  scribit  in  Matth.  18  n.  5: 
»Angeli  praesunt  pusillorum  fidelium  orationibus.  Praeesse  angelos  absoluta 
auctoritas  est.«  Cf.  in  Ps.  137.  —  Augustinus  vero,  ut  evincat  angelos 
quoque  a  nobis  esse  diligendos,  hanc  reddit  rationem  de  doctr.  christ.  I,  30: 
»Si  vel  cui  praebendum  est,  vel  a  quo  nobis  praebendum  est  officium  miseri- 
cordiae,  recte  proximus  dicitur,  manifestum  est,  hoc  praecepto,  quo  tenemur 

diligere  proximurn,  etiam  sanctos  angelos  contineri,  a  quibus  tanta  nobis  mi- 
sericordiae  impenduntur  officia,  quanta  multis  divinarum  Scripturarum  locis 
animadvertere  facile  est. «  Ceterum  hoc  est  adeo  evidens  ex  universa  revela- 
tione,  ut  forte  nemo  refragetur,  nisi  qui  ipsam  angelorum  negaverit  exsisten- 
tiam.  Et  sane  si  daemones  homines  tentare  possunt,'quare  non  poterunt  boni 
angeli  eos  juvare? 

419.  Demonstratio  p.  II.  Certum  est,  singulos  fideles  saltemsuos 
habere  angelos  custodes.  Quod  eruunt  patreshaud  immerito  exMatth.  18, 10: 
Videte,  ne  contemantis  unum  ex  his  pusillis  ;  dico  enim  vobis,  quia  angeli 
eorum  in  coelis  semper  vident  faciem  Patris  mei,  qui  in  coelis  est;  ex  qui- 
bus  liquet,  judaeorum  pusillis  suos  adfuisse  angelos,  qui  eorum  gererent 
curam  et  sollicitudinem ;  nec  ratio  est,  cur  illos  adultos  deseruerint.  At- 
qui  profecto  privilegia  vel  praerogativae  synagogae  transierunt  ad  Ec- 
clesiam.  Quare  tenendum  omnino  est,  Ecclesiae  membra  angelorum  frui 
custodia. 

»Adest  unicuique  nostrum,  inquit  Origenes  hom.  20  in  Num.,  etiam 
minimis,  qui  sunt  in  Ecclesia  Dei,  angelus  bonus,  angelus  Domini,  qui  regat, 
qui  moveat,  qui  gubernet,  qui  pro  actibus  nostris  corrigendis  et  miserationi- 
bus  exposcendis  quotidie  videat  faciem  Patris. «  Et  hom.  1  in  Ez.  (ab  Hieronymo 
versa) :  »  Qui  (Christus)  distribuit  eos  custodes  credentium  nomini  suo :  tu  heri 
sub  daemonio  eras,  hodie  sub  angelo. <<c  Citato  autem  Matth.  18,  10  prosequi- 
tur :  »  Obsequuntur  saluti  tuae  angeli,  concessi  sunt  ad  ministerium  Filii  Dei, 
et  dicunt  inter  se :  Si  ille  descendit  et  descendit  in  Corpus,  si  mortali  indutus 
est  carne  et  sustinuit  crucem  et  pro  hominibus  mortuus  est,  quid  nos  quie- 
scimus?  quid  parcimus  nobis?  Eja  omnes  angeli  descendamus  e  coelo  etc* 
Cf.  hom.  23  in  Luc.  ut  adv.  Celsum  VIII  n.  34.  —  Athanasius  in  Ps.  90, 
1 1  citatis  variis  Scripturae  effatis  subdit :  » Ex  omni  parte  igitur  ediscimus, 
quod  universorum  Deus  eos,  qui  credunt  in  ipsum,  per  angelos  custodiat. «  — 
Basilius  1.  3  c.  Eunom.  n.  1  :  »Quod  autem  unicuique  fidelium  adsit  ange- 
lus  tamquam  paedagogus  aliquis  et  pastor  vitam  gubernans  nemo  contradicat, 
qui  Domini  verborum  meminerit  dicentis :  Ne  contemnatis  unum  ex  his  pusillis, 
quoniam  angeli  eorum  semper  vident  faciem  Patris  mei,  qui  in  coelis  est  (Matth. 
18,  10);  et  Psalmista  dicit:  Castrametibatur  angelus  Domini  in  circuitu  timen- 
tium  ipsum  (Ps  33,  8);  et  Angelus,  qui  eruit  me  ajuventute  mea  (Gen.  48,  16), 
et  cetera  id  genus.«  —  Idem  eruit  Chrysostomus  ex  Act  12,  15  hom.  26 
in  h.  1.  n.  5.  Refert  enim  s.  Lucas,  fideles  audientes  a  puella,  Petrum  quem 
Herodes  in  carcerem  conjecerat,  stare  ante  januam,  noluisse  id  credere,  sed 
respondisse :  Angelus  ejus  est.  Indubium  ergo  illis  erat,  fidelium  saltem  quem- 
libet  suum  habere  angelum,  sane  in  ejus  deputatum  commodum  et  custodiam, 
quod  insinuatur  pronomine  adjecto  ejus,  dicitur  enim  angelus  ejus.  —  Quare 
P  r  i  m  a  s  i  u  s  statuit  in  Hebr.  1 ,  14:  »  Generaliter  autem,  sicut  doctores  dicunt, 
unicuique  fidelium  ab  ortu  nativitatis  vel  potius  a  tempore  baptimatis  datur 
a  Deo  angelus  ad  sui  custodiam  et  qui  suadeat  bona  agere.* 

420.  Deuionstratio  p.  III.  Gommunis  est  theologorum  sententia, 
singulis  hominibus  suos  adesse  angelos  custodes:  nam  sine  ulla  limi- 
tatione  pronunciat  Hieronymus  in  Matth.  18,  10:   „Magna  dignitas 

animarum,  ut  unaquaeque  habeat  ab  ortu  nativitatis  in  custodiam  sui  an- 
gelum  delegatum;"  Theodoretus  q.  3  in  Gen.:  „Christus  Dominus  di- 
xit  (Matth.  18,  10)  singulos  homines  subesse  singulorum  angelorum  pro- 
curationi;"  etlsidorus  hisp.  1.  1  sentent.  c.  10:  „Omnes  homines  an- 
gelos  habere  probatur  loquente  Domino  in  Evangelio :  Amen  dico  vobis, 
quia  angeli  eoram  semper  vident  faciem  Patris  mei}  qui  in  coelis  est.  Unde 
et  Petrus  in  Actibus  apostolorum,  cum  pulsaret  januam,  dixerunt  intus 
apostoli:  Non  est  Petrus;  sed  angelus  ejus  est  (12,  15).u  Et  merito  quidem 
id  tuentur  theologi,  si  enim  daemon  omnes  et  singulos  homines  tentare 
potest,  conveniens  est,  ut  nullus  destituatur  angelica  tutela. 

421.  Demonstratio  p.  IV.   Plures  quoque  patres  docent,  singulis 

regnis,  provinciis,  ecclesiis,  praeesse  angelos,  hisce  innixi  Scri- 

pturae  effatis:  Dan.  10,  13,  ubi  Gabriel  Danieli  refert:   Princeps  autem 

regni  persarum  restitit  miki  viginti  et  uno  diebus:  et  ecce  Michael  unus  de 

principibus  primis  venit  in  adjutorium  meumetegoremansiibijuxtaregem 

persarum;  v.  21:  Nemo  est  adjutor  meus  inomnibushis,nisiMichaelprin- 

ceps  vester;  Zach.  1,  12:  Respondit  angelus  Domini  etdixit:  Domine  exer- 

cituum,  usquequo  tu  non  misereberis  Jerusalem  et  urbium  Juda,  quibus 

iratus  es;  Deut.  32,  8  sec.  LXX;  Act.  16,  9. 

Ita  Theodoretus  in Dan.  10,  13:  » His  igitur docemur singulis angelis 
uniuscujusque  nostrum  curam  creditam  esse  ut  custodiant,  tueantur  et  a  pravi 
daemonis  nos  liberent  insidiis.  Archangelis  vero  illud  munus  est  impositum, 
ut  gentium  sint  praefecti,  sicut  b.  Moyses  docet(Deut.  32,  8),  cujus  dictisitem 
b.  Daniel  consentit,  cum  dicit  ipse  regni  persarum  principem  et  rursus  paulo 
post  principem  graecorum,  Michaelem  quoque  principem  Israelis  vocat. «  Cf. 
haer.  fab.  V,  7.  —  Non  clausit,  inquit  Augustinus  in  Ps.  88  serm.  1  n.  3, 
Deus  fontem  bonitatis  suae  etiam  in  alienigenas  gentes,  quas  sub  angelis  con- 
stituerat,  portionem  sibi  faciens  populum  Dei.«  —  Ambrosius  in  Ps.  118 
serm.  1  n.  8:  »  Quanto  magis,  si  quis  allevet  mentis  oculos  et  consideret,  plena 
esse  angelorum  omnia,  aera,  terras,  mare,  ecclesias,  quibus  angeli  praesunt 
(mittit  enim  Dominus  angelos  suos  ad  defensionem  eorum,  qui  heredes  futuri 
sunt  promissorum  coelestium),  concepto  potest  renunciare  peccato?  . . .  Plenus 
est  enim  mundus  sanctarum  virtutum,  quia  plenus  est  laqueis. *  —  Basilius 
1.  c. ;  »Quod  sint  angeli  quidem,  qui  gentibus  integris  praepositi  sunt,  docet 
nos  per  canticum  Moyses  (Deut.  32,  8)...  et  sapiens  Daniel  (10,  12)  etc* — 
Gregorius  naz.  or.  42  n.  9:  »Nec  mihi  dubium  est,  quin  aliialiarum  eccle- 
siarumpraesides  acpatroni  sint,  quemadmodum  in  Apocalypsi  Joannes  me  docet.  * 

422.  Non  desunt,  qui  affirment,  unicuique  adesse  duos  angelos,  alterum 
bonum,  m  alum  alterum,  utHermas  pastor  1.  2  mandato  6 ;  Origenes 
hom.  12  in  Lucam,  ubi  ita  scribit:  »Unicuique  duo  assistunt  angeli ;  alter 
justitiae,  alter  iniquitatis  .  .  .  Quomodo  ergo  per  singulos  homines  bini  sunt 
angeli,  sic  opinor  et  in  singulis  dispares  esse  provinciis,  ut  sint  et  boni,  sint 
et  mali. «  Cf.  G  r  e  g  o  r  i  u  s  nyss.  1.  de  vita  Moysis ;  S  e  r  e  n  u  s  abbas  apud 
Cassianum  collat.  VIII,  1 7  ;  XIII,  1 2  ;  Cbristianus  Druthmarus  in  Matth. 
18,  10  (Mig.  106,  1409):  »Ex  hoc  loco   et  ex  aliis  invenimus,  quod   unus- 

quisque  homo  duos  angelos  habet  sibi  deputatos  a  die  ortus  usque  ad  diem 
mortis  suae,  bonum  et  malum;*  Bandinus  1.  2  sentent.  dist.  11  ;  Hilde- 
bertus  cenom.  tr.  theol.  c.  22;  Hugo  as.  Victore  de  sacr.  1.  1  p.  5  c.  31  ; 
cf.  Huetium  in  Origenianis  1.  2  q.  5.  —  Imo  s.  Augustinus  1.  83  qq. 
q.  79  statuit:  Unaquaeque  res  visibilis  in  hoc  mundo  habet  potestatem  an- 
gelicam  sibi  praepositam,  sicut  aliquot  locis  divina  Scriptura  testatur.«  Ita 
ante  ipsum  Origenes  etiam  hom.  14  n.  2  in  Num.  aliique,  quos  cf.  in annot. 
subjecta  Mig.  12,  680.  Ceterum  Origenes  plura  de  angelis  singularia  et  ab- 
normia  a doctrina catholica  habetut  ex.  gr.  hom.  13el  35  in  Luc.  Cf.  Schee- 
ben  §  182. 

423.  Scliolioil.  Exceptioni  ocurritur.  —  Graviter  falluntur,  qui  hujus 
ecclesiasticae  doctrinae  originem  ex  platonicis  derivant  commentis.  Negari 
quidem  non  potest  plura  de  angelo  custode  praeclare  dicta  apud  illos  reperiri, 
ut  apud  Apulejum  de  Deo  Socratis  If,  237  ed.  bip.  et  Epictetum,  qui 
ita  habet  apud  Arrianum  diss.  1.  1  c.  14:  » Tutorem  unicuique  assignavit 
Deus  singulorum  genium  et  huic  ipsum  custodiendum  tradidit,  et  quidem 
ejusmodi,  qui  neque  dormiat,  neque  falli  possit.  Nam  cui  tandem  alteri  prae- 
stantiori  ac  sollicitiori  custodi  unumquemque  nostrum  committeret?  Itaque 
quando  januas  occluseritis  et  tenebras  intus  induxeritis,  mementote  uti  nun- 
quam  vos  solos  esse  dicatis,  non  enim  estis,  Deus  intus  est  et  genius  vester. « 
Propterea  tamen  non  licet  inferre,  patres  hanc  doctrinam  a  philosophis  mu- 
tuatos  esse.  Sane  nullus  unquam  patrum  eam  e  philosorum  placitis  probat, 
verum  omnes  illam  proponunt  tamquam  divinitus  traditam  confirmantque 
Scripturae  effatis.  Quare  potius  dicendum  est  gentilium  doctrinam  de  ange- 
lorum  tutela  quasdam  continere  reliquias  revelationis  divinae  generi  humano 
in  patriarchis  vel  populo  judaico  factae,  unde  ad  alios  derivata  est  populos: 
idcirco  autem  prae  aliis  doctrinae  capitibus  melius  fuisse  conservatam,  quod 
admodum  rationi  se  coramendarit.  Praeclara  vero  dicta,  quae  apud  platonicos 
praesertim  post  Christum  florentes  reperiuntur,  forte  ab  ipsis  christianis  esse 
hausta.    Cf.  Petavius  II,  7. 

424.  Scholioil  practicum.  Per  se  patet  ea,  quae  diximus  de  angelis 
bonis,  facile  in  concionem  posse  converti.  Exponantur  scil.  factum  custodiae 
angelicae,  illius  scopus  atque  fructus  ex  ea  colligendus. 

1.  Ad  probandum  factum  angelorum  custodiae  sufficiunt  a.  testimonia 
s.  Scripturae  et  patrum,  quae  n.  418  ss.  adduximus,  et  quae  eo  ferre  ordine 
proponi  possunt,  quem  in  thesi  secuti  sumus.  Addatur  b.  duplex  congruen- 
tiae  ratio  :  una  petitaex  Verbi  incarnatione.  Si  enim  angeli merito  stupent 
Verbi  humanitatem  ad  nos  usque  descendentis,  ut  nobis  succurret,  provo- 
cabuntur  et  ipsi  in  nostrae  salutis  curam,  cum  futuri  simus  ipsorum  in  beati- 
tudine  sodales.  Cf.  praeclara  Origenis  verba  n.  419.  Accedit  et  altera  ex  dae- 
monum  infestatione  derivata.  Nam  si  daemones  nullum non movent lapidem 
in  nostram  perniciem :  quid  putabimus,  angelos  bonos  fore  adeo  socordes  et 
tepidos,  utnon  sint  de  nobis  solliciti  ex  zelo  gloriae  Dei  etex  caritate  erga 
nos  et  ex  aversione  contra  daemones.    Cf.  verba  Ambrosii  n.  421. 

2.  Demonstrato  facto  inquirere  licet  in  finem,  quem  Deus  in  mittendis 
angelis  ad  nostram  custodiam  intendat.  Ostendere  nobis  vult,  quantum  a.  ipsi 
cordi  sit  nostra  salus,  cum  praeter  tot  alia  media  et  angelos  incitet,  ut  de 
nostra  solliciti  sint  salute,   quo  iterum  pateat:  Diligentibus  Deum  omnia  coo- 

perantur  in  bonum  Kom.  8,  28.  Manifestatur  b.  angelorum  custodia  sanctorum 
communio  vitalisque  nexus,  qui  intercedit inter  creaturas  rationales,  vi  cu- 
jus  omnes  unum  constituunt  regnum  in  laudem  et  gloriam  Dei  omnium  su- 
premi  Domini.  Declaratur  c.  summa  naturae  humanae  dignitas,  cum  in  ejus 
custodia  occupentur  vel  angeli. 

3.  Multiplex  fructus  ex  angelorum  custodia  colligi  debet.  Triplex 
a.  suggeritura  s.  Bernando  in  serm.  in  Ps.  90,  exquo  lectiones  derivatae  sunt 
secundi  Nocturni  in  festo  ss.  angelorum  custodum:  »rev  erentia  pro  prae- 
sentia,  devotio  pro  benevolentia,  fiducia  pro  custodia.  Caute  ambu^a,  ut 
videlicet  cui  adsunt  angeli,  sicut  eis  mandatum  est,  in  omnibus  viis  tuis.  In 
quovis  diversorio,  in  quovis  angulo  angelo  tuo  reverentiam  habe «  etc.  b.  Sti- 
mulus  sit  haec  fides,  ut  tuae  salutis  agas  curam.  Si  enim  angeli  de  sua  salute 
securi,  de  tua  tamen  adeo  sunt  solliciti,  tibi  in  primis  pro  te  est  vigilandum. 
Hinc  c.  debes  et  aliis  esse  angelus  custos :  si  enim  angeli  alterius  etsi  naturae 
zelo  exardescunt  nostrae  salutis,  et  nos  sollicitos  esse  oportet  confratrum, 
membrorum  in  eodem  corpore  Christi  mystico,  filiorum  spiritualium,  imo  quan- 
tum  fieri  potest  omnium,  quibuscum  in  eadem  convivimus  societate.  Cf.  G-re- 
g  0  r  i  u  s  M.  hom.  6  in  Ev.  n.  6  opusc.  VI  ser.  II.  Quanto  magis  vero  d.  caven- 
dum  est  omne  scandalum:  angeli  enim  eorum,  quibuscum  conversamur,  in 
coelis  semper  vident  faciem  Patris,  qui  in  coelis  est  (Matth.  18,  10),  ideoque 
facile  possunt  vindictam  Dei  in  scandali  auctores  provocare. 


Caput  IV. 

De  angelis  malis  seu  de  infestatione   daemoniaca. 

425.  Daemonum  ad  homines  relatio.  —  Deangelis  malis  jam  aliqua 
diximus  c.  2.  Inter  se  constituunt  quandam  velut  societatem  et  regnum 
sub  quodam  principe.  Hinc  saepe  fitmentio  principis  daemoniorum  ejus- 
que  regni  Matth.  12,  24  ss.  etc,  ipse  dicitur  homicida,  mendax  et  pater 
mendacii  Jo.  8,  44;  draco  ille  magnus,  serpens  antiquus,  qui  vocatur  dia- 
bolus  et  satanas,  qui  seducit  universum  orbem  Apoc.  12,  9;  princeps  hujus 
mundi  Jo.  12,  31 :  imo  Deus  hujus  seculi  2.  Gor.  4,  4.  Nititur  autem  haec 
societas  communi  odio  et  invidia,  et  oborta  inde  conspiratione  adversus 
genus  humanum ;  quo  pacto  et  haeretici  alioquin  maxime  inter  se  divisi 
communi  consilio  conspirant  in  Ecclesiae  perniciem ;  necnon  et  ordi- 
natione  divina,  qua  in  poenam  daemones  subjiciuntur  Lucifero,  quem  in 
rebellione  ducem  sunt  secuti.   Cf.  Scheeben  §  193  ss. 

426.  Nonnulla  de  eorum  ad  humanum  genus  relatione  dicenda  super- 
sunt,  quae  tota  cum sit polemica, voce generica  infestationis  designa- 
tur:  cujus  nomine  intelliguntur  omnes  daemonum  conatus  viribus  suis 
utentium  ad  mala  moralia  vel  saltem  physica  in  mundo  promovenda.  Ideo 
autem  tanto  conatu  hominem  impugnare  nituntur,  utillum  vel  sibi  socium 
addant  in  suo  adversus  Deum  bello,  vel  saltem  ut  suum  odium,  quod  in 
Deum  exserere  nequeunt,  exserant  in  ejus  imaginem  et  vicarium  in  terris 

visibilem,  qui  destinatus  est  ad  occupandas  sedes  ab  ipsis  amissas,  et 
cujus  natura  electa  fuit  in  unionem  hypostaticam  a  Verbo  assumendam. 
Triplex  infestationis  distinguitur  species :  t e n t a t i o  scil.,  obsessio  et 
m  a  g  i  a.  Antequam  de  singulis  disseramus,  in  primis  monendum  est,  dae- 
mones  absque  Dei  permissione  nihil  contra  homines  posse :  quod  passim 
patres  eorum  occasione  inculcant,  quae  narrantur  in  Jobi  historia  cc.  1. 
2  et  Matth.  8,  29  ss.  de  daemonibus  rogantibus,  ut  de  obsessis  pulsi  por- 
corum  gregem  ingredi  permitterentur.  Rationem  aliquam  hujus  permis- 
sionis  reddit  s.  T  h  o  m  a  s  1.  p .  q.  64  a.  4 :  „Angeli  secundum  suam  naturam 
medii  sunt  inter  Deurn  et  homines.  Habet  autem  hoc  divinae  providen- 
tiae  ratio,  quod  infenorum  bonum  per  superiora  procuretur.  Bonum  au- 
tem  hominis  dupliciter  procuratur  per  divinam  providentiam :  uno  modo 
directe,  dum  scil.  aliquis  inducitur  ad  bonum  et  retrahitur  a  malo,  et  hoc 
decenter  fit  per  angelos  bonos ;  alio  modo  indirecte,  dum  scil.  aliquis  ex- 
ercetur  impugnatus  per  impugnationem  contrarii.  Et  hanc  procurationem 
boni  humani  conveniens  fuit  per  angelos  malos  fieri,  ne  totaliter  post 
peccatum  ab  utilitate  naturalis  ordinis  exciderent.u 

427.  Quod  attinet  tentationes,  patet  illas  non  quidem  semper,  saepe  ta- 
men  teste  Scriptura  e  diaboli  oriri  suggestione.  Cum  tentationibus  cohaerent 
multiplicis  generis  persecutiones,  quas  commovit  diabolus  in ipsum  Chri- 
stum,  caput  Ecclesiae  Joan.  13,  2;  commovet  in  ejus  ministros  Luc.  22,  31  s., 
membra  Apoc.  2,  10  universumque  Christi  corpus  Matth.  16,  18;  cohaerent 
et  illusiones  admodum  periculosae.  Illudit  autem  hominibus  vel  patratis 
signis  et  prodigiis  ita  stupendis,  ut  etiam  electi  possent  induci  in  errorem 
Matth.  24,  24;  vel  se  tranfigurans  in  angelum  lucis  2.  Cor.  11,  14  falsisque 
revelationibus  decipiens  homines  male  credulos  2.  Paralip.  18,  18  ss.  Cf.  s. 
Thomas  l.q.  114;Amort:  De  revelationibus,  visionibus  et  apparationibus 
privatis  regulae  tutae  ex  Scriptura,  conciliis,  ss.  patribus  aliisque  optimis  au- 
ctoribus  collectae  explicatae  atque  exemplis  illustratae. 

428.  De  obsessione.  —  Succedit  altera  infestationis  species  scil.  ob- 
sessio,  cujus  nomine  intelligitur  potestas  daemonis  ad  nocendum  homini 
cum  actuali  vel  habituali  vexatione  tum  negativa  tum  positiva  conjuncta. 
Habet ea diversos gradus, quorum primus dicitur  circumsessio,  quand( 
scil.  daemon  hominis  corpus  nondum  invasit,  ipsum  tamen  extrinsecus 
quasi  obsidet,  omni  ex  parte  vexat  et  in  actionibus  communibus,  prae- 
cipue  spiritualibus,  impedit  gravibusque  tentationibus  vexat.  Gradus  se- 
cundus  dicitur  presse  obsessio,  si  daemon  corpus  jam  inhabitat,  vires 
physicas  et  psychicas  sibi  vindicatetusurpat,  iisque  tamquam  suis  magis 
minusve  utitur,  adeo  ut  in  tali  homine  grave  oriatur  actionum  dissidium. 
Tertius dicitur  possessio,  qui  obsessionis  modo  descriptae intensior est 
gradus,  atque  tunc  obtinet,  cum  daemon  hominem  ita  occupat,  ut  fere 
omnis  hominis  ipsius  cesset  actio,  quae  tamen  conditio  plerumque  non 


Thesis  CXXXIX.  de  obsessione  daemoniaca.  347 

est  diuturna.  Obsessionem  diabolicam  omnes,  ut  per  se  patet,  ii  negant, 
qui  daemonum  infitiantur  exsistentiam ;  verum  etiam  ex  iis,  qui  hanc  con- 
cedunt,  alii  a.  negant  ejus  possibilitatem ;  vel  b.  eam  divinitus  permitti 
non  posse  contendunt ;  vel  c.  factum  non  admittunt ;  vel  denique  d.  facto 
admisso  usque  ad  Christi  mortem,  ex  Redemptoris  de  daemone  victoria 
inferunt,  obsessionem  penitus  modo  cessasse.  Contra  quos  totidem  sta- 
tuemus  propositiones. 

429.  Tliesis  CXXXIX.  De  obsessione  daemoniaca  tenenda 
sunt :  1.  eam  esse  possibilem,  2,  cum  divina  sapientia  providentia- 
que  posse  conciliari,  eam  3,  quondam  obtinuisse  atque  4,  post 
Christi  quoque  tempora  adhuc  obtinere. 

Demonstratio  p.  I.  Obsessio  daemoniaca  est  possibilis.  —  Spiritus 
enim  generatim  agere  possunt  in  corpus,  ut  patet  ex  anima  illud  infor- 
mante ;  et  vel  ipsa  elementa  maxime  subtilia,  ut  aer,  lux,  magnetismus  etc. 
mire  corpus  afficiunt  et  phaenomena  plane  stupenda  in  eo  producunt.  Cum 
ergo  daemon  polleat  virtute  agendi  magnaque  sagacitate  et  experientia 
circa  leges  viresque  naturae ;  nulla  probabilis  reddi  potest  ratio,  quare  ipse 
immediate  vel  saltem  mediantibus  naturae  viribus  producere  phaeno- 
mena  non  possit  obsessionis  propria. 

430.  Demonstratio  p.  II.  Non  adversatur  divinae  providentiae 
obsessionis  permissio.  Etenim  non  repugnat  divinae  providentiae  per- 
missio  morborum,  tentationum,  illusionum,  persecutionum,  seductionum 
etc,  quae  saepe  multo  plus  corporibus  animisque  nocent,  quam  obsessio, 
atque  teste  Scriptura  persaepe  a  daemone  excitantur;  imo  si  Deus  inco- 
lumi  sua  sapientia  et  sanctitate  permittit  peccata,  non  adversabitur  pro- 
videntiae  divinae  permissio  obsessionis  daemoniacae,  quae  non  est  pec- 
eatum,  ac  plerumque  re  vix  differt  a  quibusdam  morbis. 

Eationes  autem,  propter  quas  Deus  permittit  ejusmodi  obsessiones,  re- 
censet  Bonaventura  in  2.  dist.  8  p.  2  a.  1  q.  1  :  » Permittit  autem  hoc  Do- 
minus  sive  ad  gloriae  suae  ostensionem  (cf.  Joan.  9,  3),  sive  ad  peccati  puni- 
tionem,  sive  ad  peccantis  correctionem  (cf.  1.  Cor.  5,  3  ss),  sive  ad  nostram 
eruditionem.  Sed  ex  qua  istarum  causarum  determinate  permittat,  latet  hoc 
humanam  industriam,  propter  hoc,  quod  occulta  sunt  Dei  judicia;  hoc  tamen 
planum  est,  quod  non  sint  injusta,  et  ideo  non  permittit  talia  sine  causa. « 

431.  Demonstratio  p.  III.  Obsessionis  factum  tempore  Christi  ne- 
gari  nequit,  quin  non  solum  mspiratio,  sed  etiam  omnis  fides  historica 
evangelistarum  in  dubium  vocetur.   Et  sane  saepissime 

1.  mentio  fit  obsessorum  a  daemone  Matth.  4,  24:  Obtulerunt  eiom- 
nes  male  habentes,  variis  languoribus  et  tormentis  comprehensos}  et  qui  dae- 
monia  habebant,  et  lunaticos  et  paralyticos,  et  curavit  eos;  8,  16;  Luc.  8, 
2.  27  etc,  quibus  in  locis  satis  accurate  obsessi  distinguuntur  ab  aegrotis : 

quibus  tamen  merito  accensentur,  quia  obsessio  est  verum  malum  etiam 
physicum  non  secus  atque  epilepsia  aliique  morbi. 

2.  Diserte  affirmatur  Ghristum  ejecisse  daemonia  Marc.  1,  34:  Et 
curavit  multos,  qui  vexabantur  variis  languoribus,  et  daemonia  multa  ejicie- 
bat,  et  non  sinebat  ea  loqui}  quoniam  sciebant  eum :  Luc.  11, 14 ;  morbos  vero 
ejici  non  satis  apte  dicitur. 

3.  Christus  alloquitur  daemones,  interrogat  de  nomine,  increpat  at- 
que  ut  exeant  praecipit ;  quae  agendi  ratio  evidenter  supponit  daemonis 
in  obsesso  praesentiam :  dedecuisset  enim  Christi  gravitatem  et  veraci- 
tatem  haec  simulare  tantum  atque  ita  populum  in  falsa  confirmare  opi- 
nione.  Luc.  8,  30:  Interrogavit  autem  illum  Jesus  dicens:  Quod  tibi 
nomen  estf  At  ille  dixit:  Legio,  quia  intraverant  daemonia  multa  in  eum; 
Marc.  9,  24 :  Surde  et  mute  spiritus,  ego  praecipio  tibi,  exi  ab  eof  et  am- 
plius  ne  introeas  in  eum.  Daemones  vero  exhibentur  loquentes,  claman- 
tes,  rogantes  Christum  etc.  Matth.  8,  31  s.:  Daemones  rogabant  eum  di- 
centes :  Si  ejicis  nos  hinc}  mitte  nos  in  gregem  porcorum.  Et  ait  illis:  Ite. 
At  illi  exeuntes  abierunt  in  porcos  etc. 

4.  Denique  aliis  omissis  Christus  apostolis  tradit  potestatem  ejiciendi 
daemones  distinctam  a  charismate  sanandi  morbos,  Matth.  10, 1 :  Et  con- 
vocatis  duodecim  discipulis  suis  dedit  illis  potestatem  spirituum  immun- 
dorum,  ut  ejicerent  eos,  et  curarent  omnem  languorem  et  omnem  infirmi- 
tatem;  Marc.  16,  17.  Quae  cum  non  semel  atque  iterum,  sed  toties  nar- 
rentur  ab  evangelistis,  nisi  sint  vera,  actum  est  de  evangeliorum  authentia. 

432.  Neve  excipiatur,  supposita  narrationis  evangelicae  veritate,  seque- 
retur  exstitisse  tempore  Christi  turbam  obsessorum  ingentem,  qualis  nunquam 
ante  vel  post  ipsum  exstitit,  quod  plane  gratis  affirmatur.  Respondemus  enim, 
ex  evangeliis  sequi  quidem  Christi  tempore  exstitisse  plures  obsessos,  non 
tamen  tantam  multitudinem,  quam  forte  sibi  fingunt  adversarii ;  neque  deesse 
rationes  admodum  probabiles,  quare  id  Deus  permiserit.  Idcirco  scil.  hoc 
permisit,  ut  vel  ipsi  daemones  Christi  imperio  obsessorum  corporibus  expulsi 
testes  fierent  adventus  Messiae  ;  ut  visibili  daemonis  expulsione  clare  demon- 
straretur,  jam  advenisse  tempus,  quo  ejiceretur  princeps  hujus  mundi,  dissol- 
vereutur  ejus  opera,  redimeretur  ex  ejus  servitute  genus  humanum.  Cf.  Alb. 
a  Bulsano  Instit.  tbeol.  II  c.  3  a  7. 

433.  Demonstratio  p.  IV.  Post  Christi  mortem  obsessio  locum  ad- 
huc  habet.  —  Etsi  enim  devictus  fuit  morte  Christi  diabolus,  nondum  ta- 
men  penitus  fracta  est  ejus  potestas  (cf.  1.  Cor.  15,  21  ss.),  et  ideo  per- 
mittitur  non  solum  homines  tentare,  excitare  tempestatem  contra  Eccle- 
siam,  sed  etiam  subinde  obsidere  homines.  Cujus  facti  argumentum  est 
ipse  exorcistarum  ordo,  qui  a  remotissima  aetate  inEcclesia  semper 
fuit;  testes  sunt,  quotquot  patres  contra  ethnicos  scripserunt  atque  no- 
minis  crucisque  Cbristi  virtutem  laudibus  extulerunt,  et  tot  conciliorum 

decreta  de  energumenis  edita.   Gf.  tom.  I  n.  92 ;  et  diss.  daemon  vel  in- 
vitus  testis  divinae  origims  relig.  christ.  opusc.  t.  I  et  XI,  128  ss. 

434.  Sicut  absolute  negare  obsessionis  atque  generatim  infestationis 
daemonicae  facta  ^procedit  ex  radice  infidelitatis  sive  incredulitatis,  quia  non 
credunt  esse  daemones,  nisi  in  aestimatione  vulgi,  *  ut  docet  s.  T  h  om  a  s  in 
4.  d.  34  q.  1.  a.  3  :  ita  neque  facile  quis  a  daemone  obsessus  credendus  est. 
Prae  oculis  habeantur  verba  ritualis  r  o  m  a  n  i  tit.  de  exorcizandis  obsessis : 
»In  primis  ne  facile  credat  (exorcista)  aliquem  a  daemone  obsessum  esse,  sed 
nota  habeat  ea  signa,  quibus  obsessus  dignoscitur  ab  iis,  qui  vel  atra  bile  vel 
morbo  aliquo  laborant.  Signa  autem  obsidentis  daemonis  sunt :  ignota  lingua 
loqui  pluribus  verbis  vel  loquentem  intelligere,  distantia  et  occulta  patefacere, 
vires  supra  aetatis  seu  conditionis  naturam  ostendere,  et  id  genus  alia,  quae 
cum  plurima  concurrunt,  majora  sunt  indicia*  etc. 

435.  I)e  magia.  —  Tertium  infestationis  genus  est  magia.  Nomine 
m  a  g  i  in  genere  is  designatur,  qui  mira  et  insolita  ceterorum  hominum 
facultatem  superantia  efficere  potest,  et  quidem  vel  ope  notitiae  virium 
naturalium,  quae  aliis  sunt  occultae,  vel  ope  artis  et  dexteritatis,  vel  ope 
daemonis.  Quod si primum obtinet,  magia  dicitur  naturalis;  si alterum, 
artificialis;  si  tertium,  magia  appellatur  nigra.  Alii  hujus  magiae 
possibilitatem  vel  factum  simpliciter  negant;  alii  concessa  ejus 
possibilitate  factum  post  Christi  mortem  infitiantur,  vel  saltem  in  dubium 
vocant;  alii  factum  vel  absolute  vel  inter  certos  tantum  limites  concedunt. 

436.  ThesiS  CXL.  Distinctione  facta  inter  crimen,  factum  et 
artem  magiae,  concedimus  crimen  et  etiam  factum  magicum  esse 
possibile,  atque  subinde  contigisse  vel  contigere:  sedmagiae  artem 
non  putamus  esse  admittendam. 

Demonstratio.  1.  Ut  magiae  crimen  committatur,  sufficit  impius 
hominis  conatus  ope  daemonis  mira  patrandi.  Atqui  tam  mala  volun- 
tas  atque  conatus  profecto  est  plane  possibilis  sive  effectus  sequatur,  sive 
non  sequatur.  Possibile  ergo  est  magiae  crimen.  Ejus  vero  non  solam 
possibilitatem  abstractam,  sed  factum  testantur  leges  ab  ipso  Deo,  deinde 
ab  Ecclesia  in  magiam  statutae,  quae  superfluae  sunt,  si  neque  reale,  ne- 
que  possibile  est  ipsum  crimen. 

2.  Facta  etiam  seu  eventus  magici  nequeunt  revocari  in  dubium: 
imo  S  u  a  r  e  z  statuit  de  virt.  et  statu  relig.  III  1.  2  c.  14 :  „Haec  assertio 
(dari  magiam)  est  tam  certa,  ut  siue  errore  in  fide  negari  non  possit." 
Nomine  facti  magici  designamus  quemlibet  effectum  ab  homine  ope  dae- 
monis  productum.  Fatemur  quidem,  nimia  saepe  peccatum  fuisse  cre- 
dulitate ;  fatemur  etiam,  difficile  saepe  esse,  effectum  magicum  ab  effectu 
dicernere  mere  naturali :  quocirca  ultro  approbamus  Lucii  F  e  r  r  a  r  i  s  re- 
gulam  in  prompta  bibl.  sub  v.  superstitio  n.  59,  in  dubio  scil.  factum  ali- 
quod  tamdiu  habendum  esse  naturale,  quamdiu  non  probetur  contra- 

rium.  Gum  tamen  facta  magica  esse  possibilia  negari  nequeat,  et  tot  facta 
a  testibus  fide  dignis  referantur,  quae  alio  modo  explicari  vix  possint, 
factorum  magicorum  exsistentiam  in  dubium  vocare  non  licet;  eoque 
minus  quod  sacrae  literae  sat  clare  ejusmodi  factorum  testantur  exsisten- 
tiam,  ut  2.  Thess.  2,  9 :  Cujus  (iniqui  i.  e.  antichristi)  est  adventus  secun- 
dum  operationem  satanae  in  omni  virtute  et  signis  et  prodigiis  mendacibus ; 
Matth.  24,  24  :  Surgent  enim  pseudochristi  et  pseudoprophetae  et  dabunt 
signa  magna  et  prodigia;  ita  ut  in  errorem  inducantur  (si  fieri potest)  etiam 
electi.  Clarius  etiam  patres  testantur,  ejusmodi  facta  locum  habere,  at- 
que  insuper  explicant,  quomodo  daemones  possint  patrare  opera  stu- 
penda.  Cf.  Tertullianus  Apol.  c.  22  s.;  Min.  Felix  in  Octavion. 26 s.; 
Augustinus  de  divinatione  daemonum ;  E u s e b i u s  praepar.  ev. II, 4 s. 
Cf.  Baltus  Reponse  a  1'histoire  desOracles  de  Fontenelle;  e  Suite  de  la 
Reponse  a  1'  histoire  des  oracles  p.  1  c.  14. 

3.  Ars  vero  magica  non  videtur  tam  facile  admittenda.  Hujus  enim 
nomine  intelligimus  facultatem  positis  quibusdam  signis  effectus  miros 
daemonis  ope  certo  et  constanter  producendi.  Atqui  vix  probabitur 
Deum  daemonibus,  qui  sine  ipsius  permissione  nil  possunt  (n.  426) 
semper  permissurum,  ut  pro  lubitu  homines  infestent  atque  omnibus  im- 
piorum  conatibus  in  hominum  damnum  inserviant  et  obsequantur,  quo- 
tiescunque  scil.  magis  vel  sagis  certa  determinataque  adhibere  libuerit 
signa.  Haec  deinde  ars  quandam  daemonis  supponit  omnipraesentiam, 
liberrimum  in  res  creatas  dominium  atque  in  promisso  servando  fideli- 
tatem.  Atqui  haec  s  u  p  p  o  n  i  quidem  gratis  possunt,  p  r  o  b  a  r  i  vero  ne- 
queunt.  Ergo  ars  magica  non  videtur  admittenda. 

437.  Scholion.  Ad  facta  magica  revocari  possunt  plura  phaeno- 
mena  somnambulismi  magnetici  et  artificialis,  in  primo  vero  spiritismi. 

I.  Illius  phaenomena  magis  singularia  haec  sunt :  Intuitio  clara  rerum 
etiam  occultarum  vel  maxime  distantium  oculis  clausis  ;  cognitio  cogitationum ; 
sensuum  commutatio,  qua  v.  gr.  visus  transfertur  ad  occiput  vel  epigastrium, 
auditus  ad  pedes  etc. ;  elevatio  facultatum  intellectualium,  adeo  ut  vel  rudes 
calleant  veritates  metaphysicas  subtilissimas,  idiomata  ignota;  visio  medica, 
vi  cujus  rudes  accurate  cognoscunt  et  dignoscunt  aliorum  morbos  una  cum 
remediis  contra  eosdem  adhibendis ;  sensationum  et  affectionum  communicatio, 
qua  persona  somnambula  et  magnetizata  in  se  experitur  aliarum  personarum 
etiam  maxime  distantium  affectiones,  dummodo  cum  illis  aliquo  modo  jungatur 
mediante  re  ad  eas  spectante,  ut  per  capillos  etc. ;  futurorum  praevisio ;  ex- 
stasis,  in  qua  audiuntur  concentus  plane  miri,  et  angelorum  animarumque 
locum  habent  apparitiones.  —  Phaenomena vero  magis  singularia  spiritismi 
sunt  vel  phaenomena  mechanica,  cum  corpora  sponte  sua  miris  modis  mo- 
ventur  et  circumaguntur  etiam  per  aera ;  vel  luminosa,  cum  miri  videntur 
splendores;  vel  acustica,  cum  omnis  generis  audiuntur  soni;  vel  physio- 
logica  in  corporibus;  vel  signific ativa,  cum  ad  quaestiones  propositas 

pulsibus  seu  percussionibus  certo  numero  editis  responsa  redduntur ;  aut  cum 
manus  personae,  quae  m  e  d  i  u  m  dicitur,  virtute  invisibili  ducitur  super  alpha- 
beti  literas,  e  quibus  responsionis  coalescant  verba  ;  eut  cum  manus  medii  im- 
pellitur  ad  ea  scribenda ;  aut  si  instrumentum  aliquod  inanime  virtute  invisi- 
bili  motum  eadem  scribit.  Praecipuum  autem  phaenomenon  est  evocatio 
spiritum,  angelorum  scil.  et  animaaum  hominum  defunctorum :  qui  spiritus 
comparent  atque  personam  assumunt  sanctorum,  b.  Mariae  V.,  imo  ipsius 
Christi,  atque  ad  quaestiones  propositas  respondent  ac  pro  auditorum  ratione 
modo  haeresim  calvinianam,  modo  doctrinam  catholicam,  et  si  vis  ipsam  romani 
pontificis  infallibilitatem  tradunt  plerumque  tamen  rationalismum  purum  pu- 
tidumque  naturalismum  depraedicant.  Cf.  P  e  r  r  o  n  e  de  virt.  religionis  p.  2 
s.  2;  Civilita  cattolica  1864  ser.  Vt.  11  et  1885  ser.  XII  t.  9  pag.  544  ss.; 
W  i  e  s  e  r  Zeitschr.  fiir  kath.  Theol.  Oeniponti  1880  pag.  6  6  2  ss. ;  1 8  8 1  p.  8  5  ss. ; 
Hagemann  Spiritismus  und  seine  Literatur  in  Handweiser  1880  Nr.  263; 
1885  Nr.  376  s. ;  Schneider  der  neuere  Geisterglaube,  Paderbonae  1882; 
Gutberlet  Der  Spiritismus,  Coloniae  1882  etc. 

438.  II.  De  plurimum  saltem  phaenomenorum  veritate  h  i  s  t  o  r  i  c  a 
satis  constat,  etsi  recentiori  aetate  ea  magis  iterum  in  dubium  vocatur, 
mediorum  quorundam  famosorum  fraude  palam  detecta.  Confirmatur 
enim  a.  innumerorum  hominum  testimonio  omnis  nationis,  conditionis, 
aetatis,  professionis  religiosae;  b.  a  doctis  etiam,  a  viris  in  ecclesiastica 
dignitate  constitutis,  quorum  maximi  intererat  fraudes,  mendacia,  prae- 
stigias  detegere;  a  testibus  insuper  c.  qui  illa  facta  prius  negaverant  atque 
irriserant.  Confirmantur  d.  phaenomena  saltem  somnambulismi  magne- 
tici  authentica  relatione  a  deputatione  facultatis  medicae  parisiensis  post 
examen  data  opera  et  diligentissime  per  quinquennium(1826 — 1831)  in- 
•stitutum  edita.  Neque  e.  fraus  vel  mendacium  semper  videtur  possibile, 
cum  facta  sint  publica,  notoria,  frequentia,  quae  ubique  locorum  in  mul- 
torum  contingant  conspectu. 

439.  III.   Si  vero  inquiratur  horum  phaenomenorum  causa,  statuimus 

1.  ea  non  posse  proficisci  tamquam  a  causa  adaequata  vel  principali  a 
fluido  materiali,  quodcunque  demum  fingatur;  cum  plura  nonsolum  attingant 
ordinem  spiritualem,  verum  etiam  manifesto  prodant  causam  intelligentem  et 
liberam,  ut  responsa  ad  quaestiones  data.  Neque  eorum  causa  physica  et  im- 
mediaia  esse  potest  voluntas  personae  sive  magnetizatae  sive  magnetizantis: 
quia  hominis  non  est  agere  solo  nutu  atque  producere  effectus  adeo  miros,  qui 
excedunt  certo  facultatem  atque  vires  utriusque  sat  notas.  Quod  si  sola  vo- 
luntas  alterutrius  sufficeret  ad  ejusmodi  producendos  effectus,  cur  iidem  non 
obstante  conatu  voluntatis  saepe  deficiunt  ?  cur  etiam  effectus  ab  eo,  qui  in- 
tendebatur,  contrarius  locum  habet  ?  cur  non  semper  pro  lubitu  hos  producere 
potest  effectus? 

2.  Neque  horum  effectuum  causa  physica  et  mediata  esse  potest  voluntas 
humana,  scil.  mediantibus  viribus,  quae  ejus  subsunt  nutui.  Nam  non  potest 
nomo  alteri  communicare,  quo  ipse  prorsus  caret,  ut  est  notitia  linguarum  vel 
rerum,  quas  ipse  penitus  ignorat.  Deinde  tam  is,  qui  magnetizat,  quam  is,  qui 
magnetizatur,  bene  sibi  conscius  est,  se  non  producere  suis  viribus  hos  effectus, 

sed  tantum  se  ponere  conditiones  quasdam,  quae  per  se  nullam  habent  pro- 
portionem  ad  illos  effectus,  quibus  positis  illi  saepe  quidem,  non  tamen  semper, 
imo  subinde  etiam  contrarii,  sequuntur.  Neque  probabile  est  homini  in  sua 
natura  praesto  esse  vires  ad  nutum  ad  tam  mira  phaenomena,  quarum  sibi 
maxima  hominum  pars  per  tot  secula,  imo  annorum  millia  ne  conscia  quidem 
fuit,  Quare  poterit  quidem  homo  esse  causa  mediata  et  moralis,  praeter 
quam  alia  causa  immediata,  physica,  intelligens,  hominum  nutui  saepe  obse- 
quens  est  statuenda. 

3.  Haec  causa  neque  Deus  est,  neque  angeli  boni  sunt,  ut  patet.  Credi- 
bile  enim  non  est  bonos  angelos  hominibus  in  rebus  curiosis,  inutilibus,  pue- 
rilibus,  indecoris  etc.  ad  nutum  servire,  pravas  inspirare  doctrinas  vel  etiam 
aperte  docere,  aliorumque  pravorum  effectuum  esse  auctores. 

4.  Quare  nil  reliquum  est,  quam  ut  concludamus,  horum  phaeno- 
menorum  si  non  omnium,  multorum  certe,  daemonem  esse  causam.  Ne- 
que  enim  a.  causa  alia  cum  ulla  probabilitatis  specie  assignari  potest; 
daemon  vero  h.  plane  sufficiens  et  par  est  (posita  Dei  permissione) 
ejusmodiproducendisphaenomenis,  etChristus  c.  praedixit  venturos  esse 
pseudochristos  et  pseudoprophetas,  qui  daturi  sint  signa  magna  et  pro- 
digia  ad  decipiendos  vel  ipsos  electos  Matth.  24, 24,  utique  ope  daemonis, 
ut  colligitur  ex  2.  Thess.  2,  9  (n.  436 2);  et  d.  ipse  effectus  respondens 
hisce  phaenomenis,  contemptus  religionis  christianae,  ejusmodi  causam 
prodit.  Auctoritate  etiam  patrum  e.  constat,  olim  similia  contigisse  phae- 
nomena,  quae  adscribere  solebant  daemoni. 

Ita  ex  gr.  scribit  jam  Tertullianus  Apol.  c.  23  n.  92:  »Porro  si  et 
magi  phantasmata  edunt,  et  jam  defunctorum  infamant  animas  (quando  scil. 
animae  virorum  celebrium  ad  nutum  sagae  nefariae  excitantur  vel  excitari  si- 
mulantur),  si  pueros  in  eloquium  oraculi  elidunt  (incantant,  ut  corruant  velut 
caduci,  in  quo  dein  statu  plura  praesagire  solebant),  si  multa  miracula  circu- 
latoriis  praestigiis  ludunt,  si  et  somnia  immittunt,  habentes  semel  invitatorum 
angelorum  et  daemonum  assistentem  sibi  potestatem,  per  quos  et  caprae  et 
m  e  n  s  a  e  divinare  consuerunt :  quanto  magis  ea  potestas  de  suo  abitrio  et  pro 
suo  negotio  studeat  totis  viribus  operari,  quod  alienae  praetat  negotiationi?* 
Cf.  alia  patrum  testimonia  in  diss.  cit.  opusc.  t.  I.  et  XI,  128  ss.  an.  Factum 
mirum  iisque  simile,  quae nostra contingunt  aetate,  refert  Am.  Marcellinus 
rerum  gestarum  XXIX,  1.  Cf.  Thomas  c.  gentes  III,  104. 

Et  sicut  f.  olim  daemones  ejusmodi  operantes  praestigias  a  christi- 
anis  adjurati  nequitiam  suam  sunt  fassi,  ita  nec  modo  desunt  ejusmodi 
exempla.  „Non  semel  enim  spiritus  illi,  qui  magis  boni  et  graves  videban- 
tur,  quique  se  doctrinae  orthodoxae  propugnatores  exhibebant,  postea  a 
Deo  ipso  compulsi  fateri  debuere,  se  fuisse  deceptores  atque  ad  fallen- 
dum  compositos  sermones  suos  intexuisse,  ut  auditoribus  dominarentur 
atque  hos  ad  malum  inducerent.  Alii  vero,  qui  pariter  se  finxerunt 
hactenus  sanctos,  deinde  ex  contactu  objectorum  sacrorum  aut  aquae 
lustralis  aspersione  patefecerunt,  quinam  reipsa  essent,  mendaces  nempe 

ac  deceptores."  Ita  Perrone  c.  6  prop.  4  n.  784.  Quibus  omnibus  ex- 
pensis  non  temere  affirmatur,  somnambulismum  magneticum  et  spiri- 
tismum,  si  secundum  potiora  eorundem  spectentur  phaenomena,  in- 
staurationem  esse  superstitionis  et  magiae  paganae,  quae  prae- 
sertim  ante  Christi  adventum  religionisque  christianae  per  orbem  propa- 
gationem  viguit  et  modo  invalescente  iterum  incredulitate  et  multorum 
a  Deo  apostasia  reviviscere  incipit,  forma  quidem  nonnihil  immutata  et 
ad  urbanitatem  quandam  redacta.  Digna  poena,  ut  qui  prae  superbia 
Deo,  cui  servire  regnare  est,  obsequi  nolint,  mancipia  fiant  atque  ludi- 
brium  daemonum. 


Hurter,  Compend.  theologiae  II,  9.  ed.  23 


Tractatus  VII. 

De  Deo  incarnato. 

440.  „Homo  quidam  descendebat  ab  Jerusalem  in  Jericho,  et  incidit 
in  latrones,  qui  etiam  despoliaverunt  eum:  et  plagis  impositis  abierunt 
semivivo  relicto.  Accidit  autem,  ut  sacerdos  quidam  descenderet  eadem 
via,  et  viso  illo  praeterivit.  Similiter  et  levita,  cum  esset  secus  locum  et 
videret  eum,  pertransiit.  Samaritanus  autem  quidam  iter  faciens  venit 
secus  eum,  et  videns  eum  misericordia  motus  est.  Et  appropians  alliga- 
vit  vulnera  ejus  infundens  oleum  et  vinum:  et  imponens  illum  in  jumen- 
tum  suum  duxit  in  stabulum  et  curam  ejus  egit  (Luc.  10,  30  ss.)."  Haec, 
quae  parabolam  referre  videntur,  paucis  adumbrant,  quae  disputatione 
praecedente  fuse  demonstravimus  quaeque  in  hac  atque  in  sequenti  dice- 
mus.  Homo  enim  ille,  si  patrum  x)  audimus  interpretationem,  non  est  alius 
atque  Adamus,  qui  ex  felicissima  conditione,  qua  in  paradiso  fruebatur, 
redactus  est  in  miserum  praesentis  vitae  statum  incidens  in  daemonis 
insidias,  quo  lapsu  donis  supernaturalibus  spoliatus  atque  ablatis  donis 
praeternaturalibus  multiplici  affectus  fuit  vulnere  (n.  301  ss.).  Lapsum  genus 
humanum  neque  lex,  neque  prophetae  erigere  valuerunt.  Quod  cum  vi- 
deret  unigenitus  Dei  Filius,  misericordia  motus  est,  atque  appropians  i.  e. 
accedens,  descendens  assumptione  naturae  humanae,  qua  semetipsum 
exinanivit,   in   similitudinem    hominum    factus   et  habitu   inventus   ut 


!)  Speciminis gratia  sint  haec,  quae jam  Origenes  ex commentario cujusdam 
presbyteri  hom.  3+  in  Lucam  refert:  »Ajebat  quidam  de  presbyteris  volens  parabo- 
lam  interpretari,  hominem  qui  descendit  esseAdam:  Jerusalem,  paradisum ;  Jericho, 
mundum;  latrones,  contrarias  fortitudines ;  sacerdotem,  legem;  levitam,  prophetas; 
samaritem,  Christum ;  vulnera  vero  inobedientiam ;  animal,  corpus  Domini ;  pan- 
dochium,  id  est,  stabulum,  quod  universos  volentes  introire  suscipiat,  Ecclesiam  in- 
terpretari.  Porro  duos  denarios,  Patrem  et  Filium  intelligi ;  stabularium  Ecclesiae 
prnesidem,  cui  dispensatio  credita  est.  De  eo  vero,  quod  samarites  reversurum  se  esse 
promittit,  secundum  Salvatoris  figurabat  adventum. «  Cf.  praeclaram  parabolae  ex- 
positionem  apud  Wiseman  Abhandl.  iiber  verschiedene  Gegenst.  I,  3,  1.8  ss., 
Regensburg  1854. 

homo,  summa  sollieitudine  nostri  gessit  curam,  vulnera  sanavit,  ablata 
bona  supernaturalia  restituit  atque  ita  Adami  reparavit  ruinam. 

441.  Disputatioms  partitio.  —  Lapsum  humani  generis  considera- 
vimus,  consideremus  modo  ejus  reparationem  per  Verbi  incarnationem. 
Universa  autem  doctrina  de  incarnatione  x)  ad  duo  apte  revocari  potest 
capita,  ad  Christologiam  scil.  etadsoteriologiam;  quorum  illud 
Verbum  incarnatum  in  se,  p  e  r  s  o  n  a  m  boni  samaritani  seu  Redemptoris, 
alterum  ejus  opus  in  hominum  salutem  susceptum  seu  ipsam  redem- 
ptionem  contemplatur.  Doctrina  vero  de  Christo  apte  iterum  sex  in  capita 
dispescitur,  quorum  quatuor  ex  incarnationis  analysi  sponte  sua  eruun- 
tur,  aha  duo  complementi  instar  ad  uberiorem  tanti  mysterii  inseruntur 
illustrationem.   Considerare  enim  possumus 

1.  personam  divinam,  quae  visibilem  assumpsit  naturam; 

2.  naturam,  quam  unigenitus  Dei  Filius  assumpsit; 

3.  unionis  rationem  personam  assumentem  inter  naturamque  as- 
sumptam ; 

4.  ea  quae  unionem  sponte  sua  consequuntur.  Expendemus  insuper 

5.  incarnationis  convenientiam,  necessitatem,  possibilitatem,  atque 

6.  quaecunque  spectant  ad  b.  Mariam  V.,  ex  qua  carnem  sumpsit 
Verbum.  Incipiemus  tamen  a  capite  quinto,  cum  illud  introductionis  in- 
star  sit  ad  priora  plenius  et  melius  intelligenda. 

PAES  I. 

Christologia. 
Caput  I. 

De  incarnationis  convenientia,  necessitate  et  possi- 

bilitate. 

442.  Tliesis  CXLI.  Incarnationis  mysterium  undique  est  con- 
-veniens, 

Demonstratio.  „Si  quis  diligenter,  inquit  ad  rem  s.  Thomas 
c.  gentes  IV,  54,  et  pie  incarnationis  mysteria  consideret,  inveniet  tantam 
sapientiae  profunditatem,  quod  omnem  humanam  cognitionem  excedat, 

')  De  variisincarnationis  nominibus  cf.  Petavium  de  incarnatione  II,  1.  Inter 
haecapud  veteres  Irequens  estoeconoiniae  (latine  dispensatio)  appellatio,  cujus 
multiplex  est  acceptio.  Adhibetur  enim  1.  de  Deo  ad  oppositionem  vt$  \i.ovapyiu.<z 
unitatis,  atque  ita  refertur  ad  Trinitatem  personarumque  ad  invicem  relationem  et 
ordinem  Significat  2.  providam  rei  alicujus  administrationem  ac  gestionem,  hinc 
etiam  omnia,  quae  Deus  m  no>tram  ordinavit  salutem  ;  vel  3.  illam  agendi  rationem, 
qua  quis  se  aliis  accommodat,  de  suo  jure  decedit,  seque  deuiittit  atque  in  alterius 
utilitatem  agit,  quod  alioquin  facere  nondeberet:  quo  duplici  sensu  aptissime  incar- 
natio  oeconomia  dicitur.  Denique  4.  oeconomia  subinde  designat  humanam  Christi 
naturam  quatenus  distinguitur  a  divina;  hinc  doctrina  de  Christo  solet  quandoque 
^istingui  iu  theologiam  et  oeconomiam. 

23* 

secundum  illud  Apostoli,  quod  stultum  est  Dei,  sapientius  est  hominibus 
(1.  Cor.  1,  25);  unde  fit,  ut  pie  consideranti  semper  magis  ac  magis  admi- 
rabiles  rationes  hujusmodi  mysterii  manifestentur."  Gum  autem  has  con- 
gruentiae  rationes  patres  saepissime  fidelium  considerationi  proponant 
diligenterque  evolvant,  cumque  plurimum  lucis  ex  iis  redundet  in  univer- 
sam  de  Christo  redemptionisque  opere  doctrinam,  non  inutile  erit  in  iis 
investigandis  exponendisque  accuratius  aliquantulum  immorari. 
443.  I.  Incarnationem  divinae  bonitati  fuisse  consentaneam 

1.  ea  consideratione  suadetur,  qua  utitur  s.  Thomas  3.  p.  q.  1  a.  1, 
de  ratione  scil.  boni  esse,  aliis  se  communicare.  Cum  ergo  Deus  infinita 
sua  bonitate  permotus  ita  profuderit  suas  divitias,  ut  creatione  hominem 
fecerit  sui  capacem,  elevatione  filium  adoptivum,  glorificatione  sui  pos- 
sessorem :  alienum  ab  eo  censeri  non  debet,  si  suprema  omnium  sui  com- 
municatione,  unione  scil.  hypostatica,  ita  se  communicarit  naturae  huma- 
nae,  ut  persona  eadem  Deus  simul  esset  et  homo.  Quam  considerationem 
sublimiter  evolvit  Scheeben  Mysterien  §  55  ostendens,  incarnationem 
cum  suis  consectariis  splendidam  esse  manifestationem  processus  trini- 
tarii  interni  ac  velut  ad  extra  protensionem. 

2.  Id  Deo  admodum  est  conveniens,  quo  quam  splendidissime  ipsius 
manifestantur  perfectiones.  Sed  quamvis  coeli  enarrent  gloriam  Dei  (Ps. 
118,  2),  revelatione  patriarchis  facta  humanitasDei  illustrior  apparuerit: 
summo  splendore  hoc  mysterio  divinae  refulgent  perfectiones. 

a.  Elucet  enim  in  eo  Dei  omnipotentia;  nam  incarnatio,  ut  notat 
Thomassinus  de incarn.  I,  1  §  4,  » coacervatio  quaedam  est  impossibilium. 
Quid  enim  ex  hominum  non  de  trivio  imperitorum,  sed  de  lyceo,  sed  de  aca- 
demia  philosophorum  judicio  magis  impossibile,  quam  Deum  hominem  fieri, 
aeternum  nasci,  immortalem  mori,  incommutabilem  pati,  mortuum  reviviscere, 
virginem  matremque  eandem  esse?  .  .  .  Haec  argumenta  sunt  multo  admira- 
biliora,  quam  vel  coelos  fabricare,  vel  illuminare  sidera,  vel  fundare  terram; 
haec  enim  omnia  quasi  ludibundus  effundit,  haud  magno  sane  nisu  et  pronis- 
simo  naturae  tum  suae  tum  creatae  ingenio.  *  Et  n.  7 :  »  Si  omnipotentia  Dei 
daemones  frangat,  homines  restauret,  fidem  et  stuporem  extorqueat,  minus  id 
quidem  mirum  est ;  quis  enim  inexsuperabili  potestati  aut  certare  aut  obstre- 
pere  audeat?  At  potentus  vincet,  si  sua  se  potestate  exuat  et  vincat  tamen: 
si  infirmitate  se  succingat,  et  perinde  vincat.  Etenim  ut  argumentatur  Apo- 
stolus  1.  Cor.  1,  25  s.,  si  infirmum  Dei  potentius  sithominibus  et  daemonibus, 
tum  demum  Deus  ineffabiliter  omnipotens  est:  si  humilitate  regnet,  si  exina- 
nitione  repleat,  si  paupertate  opulentet ;  si  morte  vitam  spiret,  si  cruce  mortem 
subigat;  si  stultitia  sapientiam  domet,  si  per  ludibria  admirationem  cieat,  si 
per  imperitos  philosuphiam  expugnet :  tum  demum  ineffabiliter  omnipotens 
erit.  At  haec  oinnia  per  incarnationem  praestitit. €  Quare  more  suo  audacter 
scribit  Tertullianusde  carne  Christi  c.  5  :  »  Natus  est  Dei  Filius :  non  pudet, 
quia  pudendum  est;  et  mortuus  est  Dei  Filius:  prorsus  credibiJe  est,  quia 
ineptum  est;  et  sepultus  resurrexit,  certum  est,  quia  impossibile. €  Cf.  pul- 

cherrimus  rhythmus  Alani  ab  Insulis  Mig.   210,   577;  Lessius,  qui  de 
div.  perf.  XII,  5  egregie  mirabilia  incarnationis  expendit. 

b.  Refulget  in  hoc  mysterio  b  o  n  i  t  a  s,  quam  in  eo  contemplandam  sistunt 
Scripturae  Joan.  3,  16  :  Sic  enim  Deus  dilexit  mundum,  ut  Filium  suum  uni- 
genitum  daret ;  1  ep.  4,  9 :  In  hoc  apparuit  caritas  Dei  in  nobisy  quoniam  Fi- 
lium  suum  unigenitum  misit  Deus  in  mundum,  ut  vivamus  per  eum  ;  Rom.  5, 
8  s. :  Commendat  autem  caritatem  suam  Deus  in  nobis,  quoniam  cum  adhuc 
peccatores  essemus,  secundum  tempus  Christus  pro  nobis  mortuus  est.  Consi- 
deretur  scil.  quid,  quibus,  quomodo  datum  sit,  quanta  nimirum  Dei 
effusione  et  conjunctione  cum  hominibus:  sine  horum  meritis,  cum  magnis 
suis  expensis  1  Petr.  1,  18  s.  Tantam  Filii  bonitatem  admirans  s.  Bernar- 
dus  scribit  de  dilig.  Deo  c.  5  n.  15:  »Non  tam  facile  refectus  sum,  quam 
factus  .  .  .  Dixit  et  facta  sunt  (Ps.  148,  5).  At  vero,  qui  me  tantum  et  semel 
dicendo  fecit,  in  reficiendo  profecto  et  dixit  multa,  et  gessit  mira,  et  pertulit 
dura;  nec  tantum  dura,  sed  et  indigna,  Quid  ergo  retribuam  Domino  pro  om- 
nibus,  quae  retribuit  mihi  (Ps.  115,  12)?  In  primo  opere  me  mihi  dedit,  in 
secundo  se ;  et  ubi  se  dedit,  me  mihi  reddidit.  Datus  ergo  et  redditus,  me  pro 
me  debeo,  et  bis  debeo.  Quid  Deo  retribuam  pro  se?  Nam  etiam  si  memillies 
rependere  possem  quid  sum  ego  ad  Deum  ?  «  Et  serm.  1  in  Epiph.  belle  dicit : 
»Quanto  minorem  se  fecit  in  humanitate,  tanto  majorem  se  exhibuit  in  boni- 
tate;  et  quanto  pro  me  vilior,  tanto  mihi  carior  est*.  Serm.  1 1  in  Cant.  n.  7. 
—  Et  s.  Ambrosius  de  Jac.  et  b.  vita  I.  6:  »Tantum  fuit  Domino  studium 
tuae  salutis,  ut  propemodum  de  suo  (Filio)  periclitaretur,  dum  te  (servum  fu- 
gitivum)  lucraretur*.  Cf.  in  Lucam  1.  2  n.  41. 

C.  Refulget  in  mysterio  incarnationis  summa  Dei  justitia,  quodnoluit 
peccatum  relinquere  impunitum,  quod  exegit  tantam  victimam,  quod  in  libe- 
rando  non  egit  pro  lubitu,  non  usus  est  sola  potestate,  sed  justitia.  Quam 
justitiam  et  aequitatem  in  redemptione  servatam  duplici  modo  exponunt  patres, 
et  quidem  vel  ita  cum  Bernardo  ep.  190  ad  Innocentium  II.  c.  6  n.  15: 
»Venit  princeps  hujus  mundi,  et  in  Salvatore  non  invenit  quidquam:  et  cum 
nihilominus  innocenti  manus  injecit,  justissime  quos  tenebat,  amisit :  quando 
is,  qui  morti  nihil  debebat,  accepta  mortis  injuria,  jure  illum,  qui  obnoxius 
erat,  et  mortis  debito  et  diaboli  solvit  dominio. «  —  Ita  et  Theodoretus  or. 
10  de  provid. :  »Divina  lex  peccatores  morti  tradidit:  tu  vero  (diabolum  allo- 
quitur)  etiam  peccati  expertem  mortis  vinculis  tradidisti :  cumque  unum  injuste 
ceperis,  omnibus  simul  subditis  juste  spoliaris.*  Leo  M.  serm.  22  c.  4  opusc. 
XIV,  69.  —  Vel  ita  cum  Joanne  Damasceno  de  F.  0.  III,  1  et  18  n.  82: 
»Homo  quippe  factus  est  (Dei  Filius),  ut  quod  victum  fuerat,  vinceret.  Haud 
enim  ejus  imbecillitatis  erat  ille,  qui  omnia  potest,  quin  omnipotenti  sua  vir- 
tute  hominem  ex  tyranni  dominatu  eripere  valeret.  Verum  tyrannus  querelae 
occasionem  habuisset,  si  postquam  hominem  ipse  vicerat,  illata  vi  a  Deo  spo- 
liatus  esset.  Quocirca  Deus  pro  sua  misericordia  et  erga  homines  benevolentia 
homo  fit,  quo  simile  similis  opera  instauret.* 

d.  Mirantur  patres  in  sacramento  incarnationis  Dei  sapientiam,  quae 
modum  excogitavit,  ut  misericordia  et  veritas  in  cruce  obviaverint  sibijustitia 
et  pax  osculatae  sint  (Ps.  84,  1 1);  praesertim  vero  mirantur  modum,  quo  dia- 
bolus  fuit  deceptus,  captus,  atque  idcirco  juste  spoliatus  captivis,  quos  ante 
in  suam  redegerat  potestatem,  Ita  ex.  gr.  Gregorius  M.  disputat  hom.  25 

in  Ev.  n.  8:  »In  hamo  esca  ostenditur,  aculeus  occultatur.  Hunc  ergo  (Levia- 
than  i.  e.  diabolum)  Pater  omnipotens  hamo  cepit,  quia  ad  mortem  illius  uni- 
genitum  Filium  incarnatum  misit,  in  quo  et  caro  passibilis  videri  posset  et 
divinitas  impassibilis  videri  non  posset.  Cumque  in  eo  serpens  iste  per  mnnus 
persequentium  escam  corporis  momordit,  diviriitatis  illum  aculeus  perforavit 
.  .  .  Quasi  hamus  ergo  fauces  glutientis  tenuit,  dum  in  illo  esca  carnis  patuit, 
quam  devorator  appeteret ;  et  divinitas  passionis  tempore  latuit,  quae  necaret. 
Inhamo  ejus  incarnationis  captus  est,  quia  dum  in  illo  appetit  escam  corporis, 
transfixus  est  aculeo  divinitatis.  Ibi  quippe  inerat  humanitas,  quae  ad  se  de- 
voratorem  duceret ;  ibi  divinitas,  quae  perforaret ;  ibi  aperta  infirmitas,  quae 
provocaret;  ibi  occulta  virtus,  quae  raptoris  faucem  transfigeret.  Inhamoigitur 
captus  est,  quia  inde  interiit,  unde  momordit.  Et  quos  jure  tenebat  mortales, 
perdidit,  quia  eum,  in  quo  jus  non  habuit,  morte  appetere  immortalem  prae- 
sumpsit  *  Gemina  patrum  effata  cf.  opusc.  XI,  209  a.  Elucet  etiam  Dei  sa- 
pientia,  quod  nihil  excogitare  potuit  efficacius  Verbi  incarnatione  ad  excitan- 
dum  hominum  studium  illudque  impensum  omnis  virtutis,  amoris  ferventis- 
simi  erga  Deum  usque  ad  profusionem  sanguinis,  caritatis  erga  proximum 
usque  ad  immolationem  sui,  zeli  apostolici  pro  salute  animarum,  humilitatis, 
mortificationis  etc.    Cf.  P  e  t  a  v  i  u  s  II,  5  ;  T  h  o  m  a  s  s  i  n  u  s  I,  7  ss. 

444.  II.  Supposito  incarnationis  decreto,  conveniens  fuit,  ut  ex  tri- 

bus  personis  divinis  Filius  incarnaretur }  cujus  congruentiae  plures  ratio- 

nes  proponuntur  a  patribus,  quas  paucis  complectitur  s.  Bonaventura 

Brevil.  IV,  2:  „Mediatoris  est  esse  medium  inter  hominem  et  Deum,  ad 

reducendum hominem ad divinam  cognitionem,  ad  divinam  c o n f o r- 

mitatem  et  ad  divinam  filiationem.  Nullum  autem  magis  decet  esse 

medium,  quam  personam,  quae  producit  et  producitur,  quae  est  media 

trium  personarum;  nullumque  magisdecetreducerehominemaddivinam 

cognitionem,  quam  Verbum,  quo  se  Pater  declarat,  quod  est  unibile  carni, 

sicut  et  verbum  voci ;  nullumque  etiam  magis  decet  reducere  ad  divinam 

conformitatem  quam  eum,  qui  est  imago  Patris;  nullum  magis  decet  ad 

filiationem  adoptivam  reducere  quam  Filium  naturalem ;  ac  per  hoc  nullum 

magis  decet  fieri  filium  hominis,  quam  ipsum  Filium  Dei." 

Cf.  Thomas  3.  p.  q.  3  a  8 ;  c.  gentes  IV,  42  J.  Damascenus  de  Trin. 
n.  1  ad  quaestionem :  >  Qua  de  causa  Filius  homo  factus  est,  non  Pater,  nec 
Spiritus,«  aliam  rationem  reddit:  »Pater  est  Pater,  non  Filius:  Filius  est 
Filius  et  non  Pater :  Spiritus  s.  est  Spiritus  et  non  Pater,  nec  Filius.  Proprietas 
enim  dimoveri  non  potest:  aut  quomodo  esset  proprietas,  si  dimoveretur  vel 
recideret  ?  Eapropter  Filius  Dei  etiam  Filius  hominis  fit,  qui  ex  s.  Virgine  in- 
carnatus  est,  nec  tamen  a  filiali  proprietate  discessit. €  Quam  rationem  probat 
Anselmus  de  fide  Trinit.  c.  5;  cur  Deus  homo  1.  2  c.  9.  Cf.  pulcherrime 
disserentem  s.  Bernardum  serm.  1  in adv.  Dom. ;  Scheeben  loc.  c. 

445.  Scholion.  Plura  a  theologis  quaeruntur:  1.  Num  natura  divina, 
quae  tribus  personis  est  communis,  potuerit  incarnari :  quod  merito  plures 
negant  (adversus  Scotum,  Richardum,  Durandum ,  Suarez  etc.): 
quia  natura  divina,  quatenus  consideratur  praecisione  facta  a  tribus  personis 
in  quibus  subsistit,  nullam  habet  propriam  subsistentiam,  secundum  quam 

solum  possibilis  est  Dei  incarnatio ;  si  vero  consideratur  ut  subsistens  et  iden- 
tificata  cum  tribus  personis,  relabimur  in  sequentem  quaestionem. 

2.  Quaeritur,  ntfm  tres  personae  potuerint  assumere  unam  eandemque 
naturam  humanam  vel  angelicam.  Negat  Anselmus  1.  2  cur Deus  homo  c.  9 
et  de  fide  Trin.  c.  4  (cum  S  coto);  affirmat  Thomas  3  p.  q.  3  a  6  cum  plu- 
ribus  scholae  theologis,  adeo  ut  de  Lugo  de  incarn.  d.  12  s.  6  sententiam 
affirmantem  dicat  communem  (ipse  tamen  in  sententiam  negantem  propendet) ; 
judicium  suspendit  Petavius  III,  1  §  6  s.  Negans  sententia  videtur  prae- 
ferenda  ex  ratione,  quam  innuimus  n.  201. 

3.  Quaeritur,  num  singulae  personae  divinae  potuerint  assumere  na- 
turam  cieatam.  Yidetur  id  esse  cum  s.  Thoma  affirmandum.  Etsi  enim  con- 
veniens  fuit  ut  potius  Filius  incarnaretur,  quam  alia  persona :  ratio  possibili- 
tatis  incarnationis  non  est  filiatio  sed  infinita  perfectio  divinae  personalitatis. 
Haec  autem  ex  aequo  convenit  tribus  personis :  nulla  ergo  videtur  esse  ratio, 
quare  Pater  et  Spiritus  s.  non  potuerint  %a$'  07U0aTaaiv  uniri  naturae  alicui 
creatae. 

4.  Quaeritur,  num  u n a  eademque  persona  divina  duas  pluresve  po- 
tuerit  assumere  naturas.  Affirmative  respondet  Thomas  1.  c.  a.  7.  Cf.  Be- 
canus  p.  3  theol.  scholast.  c.  4.  Eatio  videtur,  quod  perfectio  personalitatis 
divinae,  qua  potest  praeter  naturam  propriam  aliam  assumptam  sustentare, 
non  exhauritur  una  natura  humana. 

5.  Quaeritur,  num  persona  divina  potuerit  assumere  naturam  irratio- 
nalem?  respondet  Thomss  in  3  dist.  2  q.  1  a.  1  qcl.  1:  »Loquendo  de  po- 
tentia  absoluta  Deus  potest  assumere  quamcunque  creaturam  vult.  Unde  se- 
cundum  hoc  non  est  una  creatura  magis  assumptibilis  quam  altera.  Loquendo 
autem  de  potentia  ordinata,  illam  creaturam  assumere  potest,  quam  congruit 
eum  assumere  ex  ordine  suae  sapientiae.  Unde  illa  creatura  dicitur  assumpti- 
bilis,  in  qua  hujusmodi  congruitas  invenitur.  Invenitur  autem  in  humana  na- 
tura  congruitas  prae  aliis  quantum  ad  tria,  quae  in  assumptione  requiruntur. 
Primo  quantum  ad  similitudinem  unibilium  .  .  .  Secundo  quantum  ad  termi- 
num  assumptionis :  terminatur  enim  assumptio  ad  unitatem  personae,  perso- 
nalitas  autem  non  reperitur  in  irrationalibus  naturis  .  .  .  Tertio  quantum  ad 
finem  assumptionis.  Si  enim  perfectio  universi  dicatur  assumptionis  finis  prae- 
cipuus,  ut  quidam  dicunt,  nulla  natura  particularis  assumi  potuisset,  per  quam 
universum  ita  perfici  posset  sicut  per  assumptionem  humanae  naturae,  tum 
quia  homo  est  ultima  creaturarum . . .  tum  etiam  quia  in  homine  quodammodo 
omnes  naturae  confluunt  .  .  .  unde  homine  unito,  quodammodo  omnis  creatura 
unita  est.  Si  vero  finis  assumptionis  ponatur  liberatio  a  peccato,  sic  etiam  sola 
humana  natura  congrue  assumi  potuit,  quia  in  creatura  irrationali  peccatum 
non  erat  etc.« 

6.  Quaeritur,  num  solius  personae  divinae  sit  aliam  naturam  hyposta- 
tice  assumere.  Affirmative  est  absque  dubio  respondendum,  si  natura  assu- 
menda  est  rationalis.  Tuentur  enim  patres  solius  Dei  esse  illabi,  immeare 
spiritum  creatum  eumque  replere.  Atqui  in  hypostatica  unione  bypostasis  na- 
turam  aliam  assumens  ei  illabi  eamque  replere  debet,  ut  eam  sibi  tamquam 
propriam  asserere  possit..  Minus  certa  res,  si  agitur  de  assumenda  tantum 
substantia  materiali.  Cf.  Scheeben  Handb.  1.  5  n.  462. 

7.  Quaeritur  utrum  unica  statuenda  sit  incarnatio,  an  admitti  possit, 
Verbum  aliam  forte  naturam  alicubi  hypostatiee  assumpsisse.  Statuenda  est 
prorsus  unica  assumptio  hypostatica  naturae  creatae.  Nam  non  solum  altum 
de  alia  quadam  incarnatione  silentium  in  antiquitate  universa  christiana ;  verum 
etiam  ita  extollitur  incarnationis  excellentia,  vi  cujus  Christus  est  omnium 
caput  et  dominus,  qui  ascendit  super  omnes  coelos,  ut  impleret  omnia  Eph.  4,  1 0, 
ut  omnis  alterius  incarnationis  necessitas,  convenientia,  scopus  etfructus  ex- 
cludatur.  Cf.  Katholik  1886.  II,  449. 

446.  III.  Lapsi  sunt  angeli,  lapsi  sunt  homines  omnes  in  Adamo : 
jam  vero  si  Deus  non  utrorumque,  sed  alterutrorum  tantum  misereri  de- 
crevit,  conveniens  fuit,  ut  potius  genus  repararet  humanum;  quam  angelos 
redimeret.   Hujus  convenientiae  rationes  cf.  n.  416. 

447.  IY.  Praeclaras  vero  rationes  reddunt  patres,  quare  Dei  Filius, 
volens  suo  piissimo  adventu  consecrare  mundum,  naturam  elegerit  as- 
sumpseritque  humanam;  imo  in  iis  indagandis  sunt  plane  sagaces  et  in  iis 
declarandis  diserti. 

1.  Voluit  scil.  nostram  induere  naturam  »ut  quod  victum  fuerat  vinceret* 
scil.  daemonem,  ut  supra  docentem  audivimus  Damascenum  (n.  443c). 

2.  Huic  affinis  est  ratio  Theophanis,  cognomento  Kspau.e6s  hom.  3: 
»Serpens  non  modo  letale  venenum  habet,  sed  etiam  pharmacum  letalis  pro- 
pulsandi  veneni  vi  praeditum,  quod  ex  serpentum  carnibus  medici  adremedium 
conficiunt.  Sic  ex  Adami  natura  mortali  proprium  corpus  Dei  sibi  Verbum 
elaboravit,  quod  et  mortem  e  medio  tollere  posset.* 

3.  Voluit  nostram  assumere  naturam,  ut  veluti  bonus  medicus  nobiscum 
infirmaretur;  »nammedicus,  inquit  Petrus  Chry  sologus  serm.  50,  qui  non 
fert  infirmitatem,  curare  nescit:  et  qui  cum  infirmo  non  fuerit  infirmatus,  in- 
firmo  non  potest  conferre  sanitatem ; «  ut  redderetur  nobis  plane  familiaris 
secundum  illud  Pauli:  Omnibus  omnia  factus  sum7  ut  omnes  facerem  salvos 
(1  Cor.  9,  22).  —  Quare  Tertullianus  adv.  Marcionem  IT,  27:  »Deum 
non  potuisse,  inquit,  humanos  congressus  inire,  nisi  humanos  sensus  et  affec- 
tus  suscepisset,  per  quos  vim  majestatis  suae  intolerabilem  utique  humanae 
mediocritati  humilitate  temperaret  sibi  quidem  indigna,  homini  autem  neces- 
saria,  et  ideo  jam  Deo  digna :  quia  nihil  tam  dignum  Deo,  quam  salus  homi- 
nis.« —  Quod  pulchre  Chrysostomus  exMoysis  facto  illustrat,  qui  rediens 
ad  filios  Israel  post  colloquium  cum  Domino,  suam  velabat  faciem,  quod  illi 
ipsius  faciei  splendorem  ferre  non  possent.  »  Si  enim,  inquit  hom.  1  de  prophet. 
obscurit.  n.  6  (Mig.  56,  1 7 1),  servi  gloriam,  quae  illi  postea  obvenit,  cernere 
non  potuere  judaei,  quo  pacto  nudam  postea  divinitatem  videre  potuissent?*  — 
»Quia  homo,  inquit  s.  Th  om  a  s  in  op.  1 5  de  humanitate  Chr.  a.  1,  per  pecca- 
tum  corruit  in  infirmitatem,  ignorantiam  et  maiitiam,  per  quae 
ineptus  factus  est  ad  virtutem  divinam  imitandam,  ad  veritatem  cognoscendam 
et  ad  bonitatem  diligendam :  ideo  Deus  homo  factus  est,  per  quod  se  tradidit 
homini  imitabi  lem,  cognoscibilem  et  amabilem.*  —  Quam  Verbi 
attemperationem  Augustinus  saepe  extollit  atque  miratur  et  praeclare  il- 
lustrat  similitudine  scribens  tr.  98  in  Joan.  n.  6  :  »Nam  et  in  ipsis,  quae 
sumimus,  alimentis,  usque  adeo  non  est  lacti  contrarius  solidus  cibus,  ut  ipse 

lactescat,  quo  possit  esse  aptus  infantibus,  ad  quos  per  matris  vel  nutricis 
pervenit  carnem :  sicut  etiam  fecit  mater  ipsa  Sapientia,  quae  cum  sit  in  ex- 
celsis  angelorum  solidus  cibus,  dignata  est  quodammodo  lactescere  parvulis, 
cum  Verbum  caro  factum  est  et  habitavit  in  nobis  (Joan.  1,  14).*  Et  iterum 
in  Ps.  33  enarr.  2  n.  6:  »Nisi  enim  es?et  humilis,  nec  manducaretur,  nec  bi- 
beretur.  Eespice  altitudinem  ipsius :  In  principio  erat  Verbum  et  Verbum  erat 
apud  Deum,  et  Deus  erat  Verbum  (Joan.  1,1).  Ecce  cibus  sempiternus :  sed 
manducant  angeli,  manducant  supernae  virtutes,  manducant  coelestes  spiritus, 
et  manducantes  saginantur,  et  integrum  manet,  quod  eos  satiat  et  laetificat. 
Quis  autem  homo  posset  ad  illum  cibum  ?  Unde  cor  tam  idoneum  illi  cibo  ? 
Oportebat  ergo,  ut  mensa  illa  lactesceret  et  ad  parvulos  perveniret.  Unde  au- 
tem  fit  cibus  lac?  unde  cibus  in  lac  convertitur,  nisi  per  carnem  trajiciatur? 
Nam  mater  hoc  facit.  Quod  manducat  mater,  hoc  manducat  infans :  sed  quia 
minus  idoneus  est  infans,  qui  pane  vescatur,  ipsum  panem  mater  incarnat,  et 
per  humilitatem  mamillae  et  lactis  succura  de  ipso  pane  pascit  infantem.  Quo- 
modo  ergo  de  ipso  pane  pavit  nos  sapientia  Dei?  Quia  Verbum  caro  factum 
est  et  habitavit  in  nobis  (Ibid.  v.  1 4).  Videte  ergo  humilitatem  :  quia  panem 
angelorum  manducavit  homo,  ut  scriptum  est:  Panem  coeli  dedit  eis,  panem 
angelorum  manducavit  homo  (Psal.  77,  24):  id  est,  Verbum  illud,  quo  pascun- 
tur  angeli,  sempiternum,  quod  est  aequale  Patri,  manducavit  homo :  quia  cum 
in  forma  Dei  esset,  non  rapinam  arbitratus  est  esse  aequalis  Deo.  Saginantur  illo 
angeli :  sed  semetipsum  exinanivit,  ut  manducaret  panem  angelorum  homo,  fur- 
mam  servi  accipiens,  in  similitudinem  hominum  factus  et  habitu  inventus  ut 
homo ;  humiliavit  se  factus  obediens  usque  ad  mortem,  mortem  autem  crucis 
(Philipp  2,  6 — 8):  ut  jam  de  cruce  commendaretur  nobis  caro  et  sanguis 
Domini  novum  sacrificium.*  —  Et  Augustini  premens  vestigia  Eernar- 
dus  in  Cant.  serm.  35  n.  3 :  »Erat  illi  (Adamo  innocenti)  sors  et  societas  cum 
plebe  angelorum  et  cum  omni  militia  coelestis  exercitus.  Sed  mutavit  istam 
gloriam  Dei  in  similitudinem  vituli  comedentis  foenum.  Inde  est,  quod  panis 
angelorum  factus  est  foenum  positum  in  praesepio,  appositum  nobis  tamquam 
jumentis.  Verbum  quippecaro  factum  est;  et  juxtaprophetam,  omnes  caro  foe- 
num  (Is.  40,  6).*  Cf.  Scheeben  die  Mysterien  §  54;  Stentrup  th.  134. 

4>  In  primis  voluit  Verbum  homo  fieri,  ut  exemplo  nobis  praeiret.  »Ita- 
que  Filius  Dei,  inquit  ad  rem  Augustinus  de  agone  christ.  c.  11,  hominem 
(i.  e.  singularem  humanam  naturam)  assumpsit,  et  in  illo  humana  perpessus 
est.  Haec  medicina  hominum  tanta  est,  quanta  non  potest  cogitari.  Nam  quae 
superbia  sanari  potest,  si  humilitate  Filii  Dei  non  sanatur?  Quae  avaritia  sa- 
nari  potest,  si  paupertate  Filii  Dei  non  sanatur  ?  Quae  iracundia  sanari  potest, 
si  patientia  Filii  Dei  non  sanatur  ?  Quae  impietas  sanari  potest,  si  caritate 
Filii  Dei  non  sanatur?  Postremo  quae  timiditas  sanari  potest,  si  resurrectione 
corporis  Christi  Domini  non  sanatur?  Erigat  spem  suam  genus  humanum,  et 
recognoscat  naturam  suam,  videat  quantum  locum  habeat  in  operibus  Dei  .  .  . 
Qnem  dignatur  imitari  vitiosa  jactantia,  ut  ad  virtutem  percipiendain  possit 
adduci,  si  erubescit  imitari  eum,  de  quo  dictuni  est,  antequam  nasceretur,  quod 
Filius  Altissimi  vocabitur  (Luc.  1,  32)?  ...  0  medicinam  omnibus  consulen- 
tem,  omnia  tumentia  comprimentem,  omnia  tabescentia  reficientem,  omnia 
superflua  resecantem,  omnia  necessaria  custodientem,  omnia  perdita  reparan- 
tem,  omnia  depravata  corrigentem ! «  Et  tract.  25  n.  16  in  Joan.  scribit:  »Ut 
ergo  causa  omnium  morborum  curaretur   i.  e.  superbia,  descendit  et  humilis 

factus  est  Filius  Dei.  Quid  superbis  homo?  Deus  propter  te  humilis  factus 
est.  Puderet  te  fortasse  imitari  humilem  hominem,  saltem  imitare  humilem  Deum.u 
Quam  rationem  ab  exemplo  derivataiu  urget  Lactantius  <liv.  instit.  IV,  23 
inter  alia  scribens :  » Vides  ergo,  quanto  perfectior  sit  mortalis  doctor,  quia 
dux  mortali  esse  potest,  quam  immortalis  ?  quia  patientiam  doeere  nonpotest, 
qui  passionibus  subjectus  esse  non  potest.*  Huic  et  praecedenti  rationi  suf- 
fragantur  verba  Pauli  Hebr.  2,  14  ss. 

5.  Non  solum  excitamur  incarnationis  mysterio  ad  fugam  peccati,  quod 
tanto  remedio  fuit  sanandum,  omnisque  virtutis  exercitium,  sed  ad  tolerantiam 
malorum,  quibus  abundat  praesens  vita  et  quae  incarnatione  nobilitata  pretio- 
que  plane  inexstimabili  superfusa  fuere.  Speciatim  incarnatione  promovetur 
fides;  quis  enim  tanto  magistro  caro  facto  libenter  non  se  subjiciet;  fovetur 
spes,  si  enim  Deus  proprio  Filio  non  pepercit,  sed  pro  nobis  omnibus  tradidit 
illum:  quomodo  non  etiam  cum  illo  omnia  nobis  donavit?  Accenditur  amor  et 
fervor  (n.  443b) ;  de  quo  fructu  piissima  sunt  s.  Bernardi  verba  serm.  29  de 
div.  n.  2  :  »Sane,  inquit,  acl  affectuosum  .  .  .  cordis  amorem  plurimum  valet 
incarnationis  Christi  cogitatio,  sed  et  totius  dispensationis,  quam  gessit  in 
carne,  et  maxime  passionis.  Videns  enimDeus  homines  omnino  carnales  effec- 
tos,  tantam  eis  dulcedinem  exhibuit  in  carne,  ut  durissimi  cordis  sit,  quisquis 
eum  toto  affectu  non  diligat.  Volens  siquidem  nobilem  creaturam  hominem 
recuperare:  si,  inquit,  invitum  coegero,  asinum  habebo,  non  hominem:  quan- 
doquidem  non  libens  veniet,  nec  spontaneus  . . .  Ut  ergo  habeam  voluntarium, 
terrebo  eum,  si  forte  convertatur  et  vivat.  Et  comminatus  est  acerbiora,  quae 
excogitari  possunt  .  .  .  Cum  autem  nec  sic  homo  revocaretur,  ait:  Non  solum 
timidus,  sed  etiam  cupidus  est:  promittam  ei  quod  potissimum  desiderabile 
videatur  .  .  .  Promisit  itaque  vitam  aeternam :  promisit  quod  nec  oculus  vidit, 
nec  auris  audivit,  nec  in  cor  hominis  ascendit  (].  Cor.  2,  9).  Videns  autem 
quod  nihil  proficeret:  Unum,  inquit,  restat  adhuc.  Inest  homini  non  solum 
timor  et  cupiditas,  sed  et  amor,  nec  quidquam  in  eo  vehementius  ad  trahen- 
dum.  Venit  igitur  in  carne,  et  tam  amabilem  se  exhibuit,  ut  illam  nobis  im- 
penderet  caritatem,  qua  majorem  nemo  habet,  ut  animam  suam  daret  pro  no- 
bis.  Quisquis  sane  nec  ob  hoc  quidem  converti  voluerit,  nonne  merito  audiet : 
Quid  debui  facere  tibi,  et  non  feci  (Is.  5,  4)?*  Cf.  Augustinus  de  catechiz. 
rud.  c.  4;  Ivo  carnot.  s.  6  et  15  (Migne  162,  562  s.). 

6.  Singularis  est  ratio,  quam  Cyrillus  hierosol. paucis  innuit  cat.  XII, 
n.  15:  »  Relinquentes  homines  Deum  fabricaverunt  humanae  formae  idola.  Cum 
igitur  humanae  formae  figmentum  Deus  mendaciter  adoraretur,  Deus  vere  homo 
factus  est,  ut  solveret  mendacium*.  —  Quam  rationem  paulo  secus  sed  forte 
melius  proponit  s.  T  h  o  m  a  s  in  opusc.  3  seu  declarat.  quorund.  art.  c.  graecos 
etc.  c.  5  :  » Deinde  quod  homo  habens  intellectum  et  affectum  ad  corporalia 
depressum,  ad  ea  quae  supra  se  sunt  de  facili  elevari  non  poterat.  Facile  autem 
est  homini  cuilibet,  ut  alium  hominem  diligat  et  cognoscat:  sed  considerare 
divinam  alitudinem  et  in  eam  ferri  per  debitum  amoris  effectum  non  est  om- 
nium  hominum,  sed  eorum,  qui  per  Dei  auxilium  cum  magno  studio  et  labore 
a  corporalibus  ad  spiritualia  sublevantur.  Ut  ergo  omnibus  pateret  via  ad 
Deum,  voluit  Deus  homo  fieri,  ut  etiam  parvuli  Deum  cognoscere  et  amarc 
possent  et  paulatim  proficerent  ad  perfectum. «  Hinc  Christus  se  ipsum  dixit 
viam  Jo.  1 4,  6  et  patres  eum  exhibent  ut  viam  ad  Patrem. 

7.  Denique  aliis  praetermissis  eximiam  rationem  reddit  Lessius  de  div. 

perf.  XII,  4  :  »Fuit  iste  modus  congruentissimus  perfectioni  totius  universi . . . 
quia  homine  assumpto,  totum  universum  quodammodo  assumptum  et  divinitati 
connexum  est.  Nam  in  homine  quodammodo  est  tota  rerura  universitas,  qua- 
tenus  in  eo  sunt  omnes  rerum  gradus  (cf.  n.  288).  Unde  et  {uy.pdxoajxog  dictus 
est  a  philosophis.  Itaque  omnes  rerum  gradus  in  illo  assumpti.  Tum  quia 
totum  universum  accepit  caput  et  rectorem  sibi  congruentem,  nempe  homo- 
geneum  ac  ejusdem  naturae,  sive  natura  corporea  spectetur  sive  incorporea. 
Tum  quia  sic  universo  additus  est  supremus  gradus  communionis  divinae. 
Cum  enim  antea  solum  constaret  gradu  naturae  et  gratiae,  accessit  gradus 
unionis  hypostaticae,  qui  omnium  est  excellentissimus. *  Hinc  intelligitur, 
quam  miro  modo  incarnationis  mysterio  omnia  in  Deum,  universorum 
finem  et  apicem,  revocentur.  Omnia  enim  vergere  debent  in  hominis  utilitatem 
(n.  264 2),  homines  (saltem  regeniti)  membrorum  instar  revocantur  ad  Christum 
caput ;  Christus  ipse  in  gloriam  est  Patris.  Quae  praeclarissime  expre3sit 
Paulus  illis  verbis :  Omnia  vestra  sunt,  sive  Paulus,  sive  Apollo,  sive  Cephas, 
sive  mundus,  sive  vita,  sive  mors,  sive  praesentia,  sive  futura:  omnia  enim 
vestra  sunt:  vos  autem  Christi,  Christus  autem  Dei  (l.  Cor.  3,  22).  Cf.  s.  Tho- 
mas  in  expos.  symb.  n.  14  op.  VI,  et  &upra  44 5 5. 

448.  V.  Verbum,  naturam  humanam,  qua  indui  voluit,  asswnpsit  ex 
b.  Maria  V:,  cujus  consilii  plures  reddunt  patres  rationes.  Voluit  Verbum 
teste  A  u  g  u  s  t  i  n  o  ep.  3  de  femina  nasci 

1.  quod  partus  ex  femina  validum  est  argumentum,  se  vere  nostram 
induisse  naturam.  Si  enim  non  obstante  ejus  ex  virgine  nativitate  multi 
de  veritate  carnis  assumptae  dubitarunt:  nonne  cum  majori  veri  specie 
illam  in  dubium  vocassent,  sl  carnem  secum  coelitus  detulisset? 

2.  „D.  J.  Christus,  inquit  Augustinus  de  agone  christ.  c.  22,  qui 
venerat  ad  homines  liberandos,  in  quibus  et  mares  et  feminae  pertinent 
ad  salutem,  nec  mares  fastidivit,  quia  marem  suscepit,  nec  feminam,  quia 
de  femina  natus  est.  Huc  accedit  magnum  sacramentum,  ut  quoniam 
per  feminam  nobis  mors  acciderat,  vita  nobis  per  feminam  nasceretur." 
Ita  ex  Maximus  taurinensis  h.  15:  „Nascitur  Christus  ex  femina,  ut 
sicut  Adam  decipientem  per  Evam  diabolum  non  potuit  praecavere,  ita 
diabolus  adventantem  per  Mariam  Deum  non  deprehenderet  esse  prae- 
sentem.  Parturit  ergo  femina  salutem  mundi,  ut  quae  exstiterat  fomes 
iniquitatis,  fieret  ministra  justitiae,  et  per  quam  mors  sibi  in  hunc 
mundum  aditum  patefecit,  per  eam  ad  nos  vita  haberet  ingressum.  At- 
que  ut  ostenderet  Creator  humani  generis  utriusque  sexus  curam  se  ha- 
bere  et  utrumque  velle  salvare,  vir  nascitur  et  procedit  ex  femina,  qua- 
tenus  adverteremus  nullam  esse  apud  Deum  inter  virum  et  feminam  in 
percipienda  salute  distantiam  ')." 


J)  Quare  pulchre  a  u  c  t  o  r  carminis  adv.  Marcionem  1.  1  c.  4 : 
Sponsa  virum  necuit,  genuit  sed  sponsa  leonem : 
Virgo  viro  nocuit,  sed  vir  de  virgine  vicit  etc. 

3.  Idcirco  de  femina  voluit  nasci,  ut  nobis  secundum  omnia  similis 
fieret,  excepto  peccato ;  ut  vere  esset  ex  genere  nostro  atque  ita  aptissi- 
mus  mediator,  qui  sanguinis  vinculo  conjunctus  cum  humano  genere  dam- 
nationi  obnoxio  causam  nostram  in  se  susciperet,  atque  satisfactione  ob- 
lata  nos  secundum  carnem  fratres  Patri  coelesti,  utpote  innocentissimus 
dignissimusque,  reconciliaret."   Cf.  Thomas  3.  p.  q.  31  a.  4. 

449.  Scholion.  Incarnatio  Deum  non  dedecet.  —  Gentiles  et  increduli, 
ex  haereticis  vero  omnes,  qui  infitiantur  veritatem  corporis  seu  naturae  hu- 
manae  a  Verbo  assumptae,  hoc  duplici  praesertim  offenduntur  fidei  articulo, 
quo  Verbum  incarnatum  natumque  ex  Virgine  profitemur.  Putant  enim 
carnis  vilitatem  partumque  ex  muliere  quam  maxime  dedecere  Dei  majestatem. 
Quapropter  patres  in  suis  contra  veritatis  christianae  adversarios  libris  nulli 
parcunt  diligentiae,  ut  rationibus  atque  analogiis  maculam  omnem  ab  hisce 
excludant  mysteriis.  Saepe  apud  illos  recurrit  similitudo,  qua  s.  Augusti- 
nus  utitur  de  fide  et  symb.  n.  10,  ex  radiis  solis  deprompta:  »Debent  igitur 
intueri,  qui  hoc  putant  (manichaei),  solis  hujus  radios,  quem  certe  non  tam- 
quam  creaturam  Dei  laudant,  sed  tamquam  Deum  adorant,  per  cloacarum  foe- 
tores  et  quaecunque  horribilia  usquequaque  diffundi,  et  in  his  operari  secun- 
dum  naturam  suam,  nec  tamen  inde  aliqua  contaminatione  sordescere,  cum 
visibilis  lux  visibilibus  sordibus  sit  natura  conjunctior:  quanto  minus  igitur 
poterat  pollui  Verbum  Dei,  non  corporeum  neque  visibile,  de  femineo  corpore, 
ubi  humanam  carnem  suscepit  cum  anima  et  spiritu,  quibus  intervenientibus 
habitat  majestas  Verbi  ab  humani  corporis  fragilitate  secretius?  Unde  mani- 
festum  est  nullo  modo  potuisse  Verbum  Dei  maculari  humano  corpore,  quo 
nec  ipsa  anima  humana  maculata  est.  Non  enim  cum  regit  corpiis  atque  vivi- 
ficat,  sed  cum  ejus  bona  mortalia  concupiscit,  de  corpore  anima  maculatur. 
Quod  si  animae  maculas  illi  vitare  vellent,  haec  mendacia  potius  et  sacrilegia 
formidarent. «  —  Rufinus  alia  non  minus  egregia  comparatione  utitur.  »Si 
quis,  inquit  in  symb.  ap.  12,  videat  parvulum  inprofundo  coeni  necari,  et  ipse, 
cum  sit  vir  magnus  et  potens,  extremum,  ut  ita  dixerim,  ingrediatur  coenum, 
ut  parvulum  liberet  morientem,  pollutusne  a  te  accusabitur  hic  vir,  qui  pau- 
lulum  calcaverit  luti:  an  ut  misericors  laudabitur,  quodvitam  contulerit  mo- 
rituro?*  Quae  comparatio  fusius  instituitur  in  actis  s.  Sebastiani  M.  c.  13 
(Mig.  17,  1040  s.).  Scite  vero  Tertullianus  c.  Marc.  III,  10:  »Si  ad 
certum  spectamus,  nulla  substantia  digna  est,  quam  Deus  induat.  Quodcunque 
induerit,  ipse  dignum  facit. €  Cf .  in  primis  Gregorius  nyss.  or.  catech.  cc. 
9.  15.  16.  27.  28. 

450.  VI.  Neque  tempori,  quo  hoc  peractum  est  mysterium,  sua  deest 
congruentia.  Si  enim  a  patribus  quaerimus,  quare  tam  sero  Verbum  venerit, 
respondent,  Dominum  voluisse,  ut  humanum  genus  tot  seculorum  experientia 
disceret  morbi  magnitudinem  et  gravitatem,  propriam  infirmitatem,  miseriam 
et  impotentiam :  ut  velut  filius  prodigus,  qui  ipsius  gerebat  personam,  eo  avi- 
dius  expeteret  remedium,  eo  gratius  acceptaret  beneficium  eoque  cupidius  ac- 
ciperetreconciliationis  gratiam.  Quod  itaexpressit  s.  Bonaventura:  Brevil. 
IV,  4 :  » Nullus  quaerit  medicum,  nisi  recognoscat  morbum ;  nullus  quaerit 
uoctorem,  nisi  recognoscat  se  ignorantem ;  nullus  quaerit  adjutorem,  nisi  re- 
cognoscat  se  impotentem.   Quia  igitur  homo  in  principio  sui  lapsus  adhuc  su- 

perbiebat  de  scientia  et  virtute,  ideo  praemisit  Deus  tempus  legis  naturae,  in 
quo  convinceretur  de  ignorantia.  Et  post,  cognita  ignorantia,  sed  permanente 
superbia  de  virtute  .  .  .  addidit  legem  praeceptis  moralibus  erudientem  et 
caeremonialibus  aggravantem,  ut  habita  scientia  et  cognita  impotentia  confu- 
geret  homo  ad  divinam  misericordiam  et  gratiam  postulandam,  quae  data  est 
nobis  in  adventu  Christi.  Et  ideo  post  legem  naturae  et  Scripturae  subsequi 
debuit  incarnatio  Verbi.« —  Addit  s.  Augustinus  tr.  31  in  Joan.  n.  5: 
»  Primo  per  multam  seriem  temporum  et  annorum  praedicendus  fuit ;  non  enim 
aliquid  parvum  venturum  fuit.  Diu  fuernt  praedicendus,  semper  tenendus. 
Quanto  major  judex  veniebat,  tanto  praeconum  series  longior  praecedebat. <<c 
Cf.  de  praedest.  SS.  c.  9  col.  Retract.  II,  31  opusc.  XXXVI,  54  ss. ;  s.  Leo,  qui 
serm.  3  in  nativ.  Dom.  egregie  hac  de  re  disserit ;  s.  Thomas  3.p.  q.  1  a.  5  ss.; 
auctor  ep.  ad  Diognetum  c.  9  opusc.  XV;  Kob.  Pullus  sentent.  1.  3  c.  1. 
Argumenta  quae  contra  incarnationis  convenientiam  excogitari  possunt,  sub- 
tiliter  proponit  solvitque  Thomas  c.  gentes  IV,  53  ss.  Cf.  Thomassinus 
in  opere  de  adventu  Christi,  Hettingerll,  3  disp.  24. 

451.  Thesis  CXLII.  Unigeniti  incarnatio  1.  neque  absolute  fuit 
necessaria ;  neque  2.  necessaria  fuit  in  hypothesi  sive  creationis, 
sive  3.  lapsus  humani  generis,  sive  4.  reparationis  ejusdem:  ne- 
cessaria  tantum  fuit  5,  in  hypothesi,  quod  Deus  noluerit  humanum 
reparare  genus  citra  exhibitam  sibi  satisfactionem  condignam. 

Demonstratio  p.  I.  Incarnatio  Filii  Dei  absolute  non  fuit  necessaria. 
Hoc  tenendum  est  contra  Wicleffum  Trialogi  1.  3  c.  245  aliosque.  Sane. 

1.  incarnatio  praesupponit  creationem.  Atqui  creatio  Deo  fuit  libera, 
ut  ostendimus  th.  120.    Ergo  dici  nequit  incarnatio  absolute  necessaria. 

2.  Incarnatio  fructus  est  caritatis,  gratiae  etmisericordiae  ergahumanum 
genus  lapsum,  si  divinis  credimus  literis ;  caritatis  vero,  gratiae  et  misericor- 
diae  decreta  non  necessitate  reguntur,  sed  libere  eduntur.  Praeterea 

3.  fides  docet  Filium  Dei  ,propter  nos  nostramque  salutem*  esse  incar- 
natum,  et  ita  quidem,  si  sensum  interrogamus  catholicum,  ut  hominum  ne- 
cessitas  eum  ad  id  impulerit.  Quod  si  incarnatio  est  absolute  necessaria,  non 
propter  nos,  sed  propter  semetipsum  Deus  factus  est  homo :  sicut  nec  propter 
nos  nostramque  salutemPater  ab  aeterno  genuit  Filium. 

452.  Demonstratio  p.  II.  Multiplici  distincta  hypothesi  tenendum 
est,  incarnationem  in  hypothesi  creationis  non  fuisse  necessariam.  Quod 
statuimus  contra  Raimundum  Lullum,  de  quo  cf.  Vasquez  in  3.  p.  d. 
1  c.  2,  Malebranche,  secundum  quem  Deus  liber  quidem  fuit  in  de- 
cernenda  creatione :  ea  tamen  decreta  debuit  ex  amore  suae  infmitae 
perfectionis  illum  eligere  mundum,  quo  sua  gloria  perfectissime  manife- 
staretur.  Ejusmodi  est  mundus  ille,  cujus  fastigium  est  incarnatio.  Quoad 
conclusionem  nec  Leibnitius  dissentit.  Verum  in  hypothesi  creationis 
incarnationem  non  fuisse  necessariam  probatur 

1.  Quia  opinio  contraria  inititur  systemati,  quod  Optimismus  dici- 
tur,  et  tam  philosophice  quam  theologice  est  falsum  (n.  257). 

2.  Quomodocunque  demum  incarnatio  spectatur,  quamvis  stupenda 
plane  sit  divinae  gloriae  manifestatio,  semper  tamen  est  quaedam  etiam 

Dei  demissio  et  exinanitio  et  exaltatio  indebita  ereaturae  in  Deum.  At- 
qui  sat  humiliter  cogitant  de  Deo,  qui  defendunt,  eum  debere,  quo  crea- 
tura  sua  sit  perfecta  opusque  se  dignum,  exinaniri  et  hypostatica  unione 
naturam  complecti  humanam,  nec  alio  modo  posse  condigne  suam  mani- 
festare  gloriam.   Quare 

3.  viri  illi  eruditi,  a  quibus  dissentimus,  dum  nimis  sunt  solliciti  de 
opere  manuum  Dei,  obliviscuntur  divinae  majestatis,  nec  ejus  ut  par  est 
rationem  habent;  quam  tantum  abest,  ut  extollant,  ut  deprimant  potius. 
cum  secundum  ipsos  Deus  ne  creare  quidem  possit,  quin  se  demittat,  exi- 
naniat  atque  cum  creatura  sua  in  unam  coalescat  personam.  Quantum 
vero  resplendetDei  misericordia,  independentia,  a  creatuns  distantia,  adeo- 
que  majestas  et  simul  amor,  si  in  hypothesi  creationis  nulla  actus  neces- 
sitate,  sola  caritate  motus  naturam  assumit  humanam? 

453.  DemOHStratio  p.  III.  Neque  necessaria  est  incarnatio  in  hypo- 
ihesi  lapsus  generis  humani.  Quod  suaderi  primum  potest  analogia :  si  enim 
Deus  angelis  peccantibus  non  pepercit,  nec  parcere  debuit  humano  generi 
lapso  ideoque  nec  iliud  incarnatione  reparare.  Ad  haec,  exaltatio  in  illum  statum, 
e  quo  lapsus  est  homo,  plane  indebita  fuit  (cf.  thes.  133);  ergo  afortioriresti- 
tutio  in  eundem  erit  indebita.  Quocirca  passim  in  divinis  literis  humani  ge- 
neris  reparatio  et  reconciliatio  per  incarnationem  caritati,  misericordiae,  ^ra- 
tiae  divinae  adscribuntur  Rom.  3,  25;  Eph.  2,  4  ss. ;  Tit.  2,  11;  3,  4.  Hinc 
Augustinus  de  nat.  et  gr.  n.  5:  j>Universa  massa  poenas  debet  et  si  omni- 
bus  damnationis  supplicium  redderetur,  non  injuste  procul  dubio  redderetur 
.  .  .  Quis  igitur  usque  adeo  dementissime  insaniat,  ut  non  agat  ineffabiles  gra- 
tias  misericordiae  quos  voluit  liberantis,  qui  recte  nullo  modo  posset  culpare 
justitiam  universos  omnino  damnantis  ?  * 

454.  Demonstratio  p.  IY.  Neque  absolute  necessaria  fuit  incar- 
natio  in  hypothesi,  quod  Deus  voluerit  humanum  genus  lapsum  reparare. 
Contrarium  placuit  s.  Anselmo  x)  in  1.  curDeushomo,  recentiori  aetate 
Tournelio  etDieringer.  Verum  propositio,  quam  enunciavimus,  si 
Valentiam  audimus  in  3.  p.  d.  1  q.  1  p.  4,  „sententia  est  certissima  et 
communis  omnium  theologorum,  quam  defendit  d.  T  h  o  m  a  s  3  p.  q.  1 
a.  2  (et  q.  46  a.  2  ad  3) ;"  secundum  S  u  a  r  e  z  de  inc.  d.  4  s.  2  ita  certa, 
„ut  negari  non  possit  sine  temeritate  et  fidei  incommodo ;"  et  secundum 
Lugo  de  inc.  d.  2  s.  1  n.  6  opposita  opinio  „ad  errorem  accedit."  Et 
merito  quidem,  cum  ea  sine  ratione  sufficienti  divinae  sapientiae  et  po- 
tentiae  limites  ponat.   Quare  passim  a  patribus  reprobatur. 

Speciminis  gratia  sint  Athanasii  verba  or.  2  c.  arian.  n.  68  :  »Sine 
ullo  ejus  (Filii)  adventu  poterat  Deus  tantummodo  dicere  atque  ita  solvere 

*)  Cf.  in primis  Stentrup,  qui data opera  id ostendit in Zeitschr. fiir k. Theol. 
1892  p.  653  contra  Dorholt  Die  Lehre  von  per  benugthuung  Christi  sect.  2,  ni^us 
enim  est  iste  theologus  s.  Anselmi  verba  in  benigniorem  interpretari  sensum.  Cf.  etiam 
K 1  e  u  t  g  e  n  II.  n,  409 :  S  c  h  w  a  n  e  Kircheniex.  1,  896. 

maledictionem.  Yerum  attendere  oportet,  quid  sit  liominibus  utile,  non  autem, 
quid  in  omnibus  possit  Deus. *  Augustinus  de  agone  christ.  n.  1 2 :  »Sunt 
autem,  inquit,  stulti,  qui  dicunt:  Non  poterat  aliter  Sapientia  Dei  hominem 
liberare,  nisi  susciperet  hominem  et  nasceretur  ex  femina,  et  a  peccatoribus 
omnia  illa  pateretur !  Quibus  dicimus :  Poterat  omnino!  Sed  si  aliter  faceret, 
similiter  vestrae  stultitiae  displiceret. «  Et  Bernardus  ep.  190  c.  8  n.  19: 
»Ratio  hujus  facti  fuit  dignatio  facientis.  Quis  negat  omnipotenti  ad  manum 
fuisse  alios  modos  nostrae  redemptionis,  justificationis,  liberationis  ?  .  .  .  Alias 
autem  nemo  hominum  novit,  nec  noscere  ad  plenum  potest,  quid  boni  ad  gra- 
tiam,  quid  congruentiae  ad  sapientiam,  quid  decori  ad  gloriam,  qui  1  commodi 
ad  salutem  penes  seipsam  contineat  hujus  ventrandi  mysterii  inscrutabilis  al- 
titurio;*  et  aliis  omissis  Alexander  III  in  instruct.  fid.  ad  Soldanum  Iconii 
(Mig.  207,  1047):  »Alium  siquirlem  redemptionis  modum  poterat  Dominus 
proourasse,  sed  nullus  suae  benignitati  nostraeque  saluti  congruentior  occur- 
rebat.*    Cf.  Kleutgen  instit.  p.  1  1.  1  q.  3  c.  3  a.  9. 

455.  Deinonstratio  p.  Y.  Necessaria  fuit  incarnatio  in  hupothesi, 
quod  Deus  sine  condigna  satisfadione  sibi  exhibita  noluit  humanum  repa- 
rare  genus.  Cujus  ratio  ita  paucis  poterit  enunciari:  Ut  satisfactio  sit 
c  o  n  d  i  g  n  a,  hoc  est,  offensae  adaequata  compensatio,  opus  est,  ut  persona 
satisfaciens  sit  dignitatis  aequalis  cum  persona  offensa,  vel  certe  ut  non 
tanta  sit  inter  eas  distantia,  quae  nulla  operum  excellentia  possit  exae- 
quari.  Sicut  enim  injuriae  gravitatem  in  primis  personae  offensae  gradu 
dimetimur,  ita  satisfactionis  valorem  personae  satisfacientis  aestimamus 
dignitate.  Quod  si  hoc  merito  in  qualibet  satisfactione  condigna  postu- 
latur,  a  fortiori  exigi poterit in satisfactione  vicaria,  sisubjectumrecon- 
ciliandum  infinitatem  quandam  habet,  ut  natura  humana  in  indefmitum 
multiplicabilis,  et  si  unica  satisfactione  sint  delendae  culpae  prope  in- 
numerae  promerendaque  innumera  gratiae  dona.  Atqui  Deum  inter  et 
creaturam  quamlibet  distantia  est  infinita.  Nulla  ergo  pura  creatura  con- 
digne  poterit  pro  humani  generis  peccatis  satisfacere  Deo.  Quare  ut  ejus- 
modi  satisfactio  condigna  sit  possibilis,  necessaria  est  personae  divinae 
incarnatio.  Persona  enim  divina  incarnata  secundum  eam  naturam,  quam 
assumpsit,  poterit  satisfacere,  quod  secundum  naturam  divinam  non  po- 
test;  et  quia  intinitae  est  majestatis,  in  satisfactiones  secundum  naturam 
assumptam  exhibitas  infinita  redundabit  dignitas,  valor  atque  pretium, 
quo  carent  actiones  cujuscunque  creaturae. 

Ad  rem  Ambrosius  in  Luc.  VI.  n.  109:  » Quis  tantus  homo,  inquit,  in 
quo  omnium  peccat^  morerentur?  Llcirco  non  unus  e  plebe,  non  unus  e  nu- 
mero,  sed  Filius  Dei  a  Deo  Patre  electus  est,  qui  cum  supra  omnes  esset,  pro 
omnibus  se  posset  offerre:  quem  niori  oportuit,  ut  cum  esset  fortior  morte, 
ahos  liberaret.«  Cf.  alia  patrum  effata  apud  T  homa&s  inuml,  4;  IV,  3; 
IX,  7.  Subtilis  est  ratio,  quam  reddit  A  nselmu  s  Medit.  11  et  Cur  Deus 
homo  I,  21  et  II,  14,  quae  ad  haec  principia  revocatur :  a.  Peccatum  est  majus 
malum  quam  sit  creaturarum  bonitas,  adeo  ut  omnium  creaturarum  destructio 

praeferenda  sit  patrationi  peccati.  Ideoque  fo.  condigne  satisfieri  pro  eo  nequit, 
nisi  reddatur  aliquid  majus,  quam  sit  id,  pro  quo  peccatum  patrari  non  debuit. 
»  Quod  C.  quoniam  humana  natura  sola  non  habebat  .  .  .  subvenit  bonitas  Dei 
et  eam  in  suam  personam  assumpsit  Filius  Dei,  ut  in  ea  persona  esset  homo 
Deus,  qui  haberet  quod  superaret  non  solum  omnem  essentiam,  quae  Deus 
non  est,  sed  etiam  omne  debitum,  quod  peccatores  solvere  deberent  .  .  .  Pre- 
tiosior  est  namque  vita  hominis  illius,  quam  omne  quod  Deus  non  est  .  .  .  Si 
enim  interfectio  illius  superat  omnem  multitudinem  et  magnitudinem  pecca- 
torum,  quae  cogitari  possunt  extra  personam  Dei,  palam  est,  quia  vita  ejus 
magis  est  bona,  quam  omnia  peccata  sint  mala. €  Potius  enim  d.  quis  eligere 
debet  ut  veniant  omnia  peccata  super  ipsum,  quam  interficere,  vel  solum 
laedere  hunc  hominem.  »Unde  sequitur,  quia  vita  istaplus  amabilis  est,  quam 
sint  peccata  odibilia.*  Quare  e.  oblatio  hujus  vitae  satis  fuit  condigna,  imo 
et  superabundans  pro  peccatis  omnibus  totius  mundi.  Cf.  Bonaventura 
Brevil.  q.  4  §  1  ;  Thomas  in  4.  d.  20  q.  1  a.  2;  Schazler  das  Dogma  von 
der  Menschwerdung  §  33;  Stentrup  de  Verbo  incarn.  pars  altera,  Sote- 
riolog.  th.  22  s. 

Quae  hactenus  statuimus,  comprobantur  suffragio  conc.  c  o  1  o  n  i  e  n- 
sis  a.  1860  I,  18:  „Poterat  quidem  Deus  genus  humanum  inAdamolap- 
sum  non  reparare  ad  pristinum  finem  supernaturalem,  sed  sorti  sibi  pa- 
ratae  et  libere  inductae  suisque  viribus  naturali  tantum  auxilio  adjutis 
committere.  Poterat  quoque  aliis  humano  generi,  si  reparare  volebat, 
succurrere  viis.  Si  vero  integram  exigens  satisfactionem  justitiam  non 
minus  quam  misericordiam  manifestando  reparare  volebat,  nemo  poterat 
satisfacere,  nisi  qui  Deus  simul  esset  et  homo." 

456.  Sckolion.  Si  qui  patres  sint,  qui  doceant  Verbi  incarnationem 
fuisse  necessariam,  ii  intelligendi  sunt  non  de  necessitate  absoluta,  sed  de 
hypothetiea,  scil.  ea  in  hypothesi,  in  qua  hanc  necessitatem  ipsi  conces- 
simus ;  vel  de  necessitate,  quae  congruentiam  tantum  quandam  significat, 
quo  sensu  s.  Thomas  etiam  incarnationis necessitatem tuetur  3.  p.  q.  1  a.  2, 
ubi  proponit  quaestionem :  »  Utrum  necessarium  fuerit  ad  reparationem  generis 
humani  Verbum  Dei  incarnari*  et  respondet:  Kespondeo  dicendum,  quod  ad 
finem  aliquem  dicitur  aliquid  esse  necessarium  dupliciter.  Uno  modo,  sine  quo 
aliquid  esse  non  potest:  sicut  cibus  est  necessarius  ad  conservationem  huma- 
nae  naturae.  Alio  modo,  per  quod  melius  et  convenientius  pervenitur  ad  finem : 
sicut  equus  necessarius  est  ad  iter.  Primo  modo  Deum  incarnari  non  fuit  ne- 
cessarium  ad  reparationem  humanae  naturae.  Deus  enim  per  suam  omnipo- 
tentem  virtutem  poterat  humanam  naturam  multis  aliis  modis  reparare.  Se- 
cundo  autem  modo  necessarium  fuit  Deum  incarnari  ad  humanae  naturae  re- 
parationem.€  In  hunc  sensum  loquuntur  patres  illi,  quorum  doctrinam  paucis 
complectitur  Garnerius  diss.  1  de  haeresi  et  11.  Nestorii  c.  4  §  9:  »Nemo, 
inquit  Proclusl.de  recta  fide  c.  2,  salvare  potest  hominesnisi  Deus.  Nemo, 
ait  Cyrillus  in  Ps.  129,  salvare  potest  hominum  genus  a  peccatis,  nisi  qui 
natura  impeccabilis  est.  Ille  potuit  redimere,  clamat  Augustinus  hom.  6, 
qui  se  non  potuit  vendere.  Eusebius,  qui  dicitur  emesenus,  1.  5  contra 
Eutych. :  Intervenire  non  potest  pro  servis  astrictus  legibus  servitutis.  Vigi- 
1  i  u  s  afer  1.  2  ad  Trasimundum  c.  2 :   Ut  contraria  in  unum  revocarentur  et 

supera  et  ima  restituerentur,  non  aliter  fieri  potuit,  nisi  talis  mediator  exsi- 
steret,  qui  de  coelestibus  veniens  couniretur  terrenis.  Fulgentius  in Ps.  48 : 
Quomodo  beneficientiae  largitor  universalis  exsisteret,  quem  alienae  opis  in- 
digum  natura  monstraret?  Basilius  inPs.  48  n.  4:  Solus  homo  Deus  potest 
dare  propitiationem  pro  peccatis.  Quid  adeo  magnum  in  hoc  seculo  possideat 
quispiam,  ut  idoneum  habere  possit  animae  pretium?*  Cf.  Petavius  II,  12. 

457.  Corollarium.  Ex  dictis  infertur,  potuisse  Deum  absque  Verbi 
incarnatione  intuitu  satisfactionis  a  puro  homine  exhibitae  reparare  genus 
humanum.  Qui  enim  potest  sine  ulla  satisfactione  remittere  offensam  (n.  454),  a 
fortiori  poterit  eam  condonare  qualicunque  demum  satisfactione  contentus.  Hic 
vero  reparationis  modus  toto  coelo  distaret  a  reparatione  per  Christum,  quae 
secundum  omnia  sua  adjuncta  spectata  tam  abundans,  tam  splendida,  tam  ef- 
ficax  et  gratiarum  fecunda  fuit,  ut  vel  sola  argumentum  sit  haud  invalidum 
divinitatis  illius,  qui  ejusmodi  reparationis  auctor  est  et  fons.  Quapropter 
patres  hanc  reparationis  perfectionem  prae  oculis  habentes  libenter  concedunt, 
imo  inculcant,  Dei  incarnationem  fuisse  necessariam  ad  humanum  genus  re- 
parandum,  reparatione  utique  ea,  quam  Christus  perfecit,  cum  ei  praestandae 
nulla,  quamvis  innocentissima,  quamvis  nobilissima,  par  fuerit  creatura.  Cf. 
Stentrup  th.  13.  Subtiliores  hac  de  re  controversiae,  v.  gr.  num  potuerit 
creatura  pro  culpa  Deo  revera  satisfacere,  cf.  apud  Suarez  disp.  4  sect.  7  et 
Ripalda  de  ente  supern.  disp.  97. 

458.  Thesis  CXLIII.  De  quaestione,  num  Dei  Filius  assump- 
turus  fuisset  naturam  humanam  in  hypothesi,  quod  Adam  nonpec- 
casset,  censemus  sententiam  negantem  esse  praeferendam. 

Demonstratio.  Quaerunt  theologi,  num  Filius  Dei  assumpturus 
fuisset  humanam  carnem,  Adamo  non  peccante.  Affirmant  gravissimi 
theologi x),  qui  statuunt,  Deum  ante  res  omnes  decrevisse  incarnationem 
Filii  sui  propter  excellentiam  mysterii  et  gloriam  Christi;  ita  ut  hic  finis 
esset  omnium,  quae  erat  conditurus  in  mundo,  ideoque  etiamsi  non  pec- 
casset  Adamus,  venturum  fuisse  Christum,  non  tamen  in  carne  passibili ; 
passionem  enim  Ghristi  ejusque  adventum  in  carne  passibili  concedunt 
praeviso  tantum  Adami  peccato  a  Deo  fuisse  decretum.  Verum  non  minus 
graves  theologi 2)  praeeunte  T  h  o  m  a  3  q.  1  a.  3  id  negant,  idque,  ut  no- 
bis  videtur,  merito.   Sane 


!)  Ita  teste  Valentia  in  p.  3  disp.  1  q.  2  Alexander  halensis  3  p.  q.  2 
membro  13;  Albertus  M.  in  3  dist.  20  a.  4 ;  S  c  o  t  u  s  in  3  d.  ^7  q.  3 ;  d.  19  q.  unica; 
Catharinus  de  praedestinatione  eximia  Christi;  Rupertus  ab.  tuit.,  qui  secun- 
dum  Lessium  primus  hanc  sententiam  tuetur,  1.  2  de  glorific.  Trinit.  c.  21 ;  1.  13 
de  gleria  et  honore  Filii  hominis  (Mig.  168,  1628,  cf.  tamen  de  oper.  Sp.  s.  1.  2  c.  6, 
ubi  contrarium  videtur  affirmare) ;  H  o  n  o  r  i  u  s  augustod.  1.  8  qq.  c.  2  (M  i  g.  172, 1 187). 
Praeter  hos  etiam  s.  Bernardinus  sen.  et  s.  Franciscus  Salesius  de  1'Amor  de 
Dieu  1.  2  c.  4 ;  S  u  a  r  e  z  de  incarn.  d.  5  s.  5;  Nachiantein  Ephes.  1;  Frassenius 
de  incarn.  d.  1;  Ysambertus  etc.  et  recentiori  aetate  Oswald  die  Erlosung  in 
Christo  Jesu  p.  1 ;  favet  etiam  Scheeben  Mysterien  des  Christenth.  §  64;  Handb. 
t.  2  n.  1007. 

2)  Ita  ut  quosdam  nominemus,  s.  Bonaventura  in3d.  a.  2  q.  1,  Thomas 
Argentina,  Dionysius  carthusianus,  Marsilius,  Capreolus,  Cajetanus, 

1.  sententiae  neganti  favent  Scripturae,  quae  constanter,  diserte  vel 
aequivalenter,  missionis  et  incarnationis  Filii  rationem  exhibent  nostram 
ruinam,  mundi  peccatum,  Adami  lapsum  etc.  Quam  ob  rem  Augusti- 
nus  promittit  de  pecc.  mer.  et  remiss.  1,  26  se  plurima  allaturum  esse 
Scripturae  effata,  quibus  sufficienter  appareat  „D.  J.  Christum  non  aliam 
ob  causam  in  carne  venisse  .  .  .  nisi  ut  hac  dispensatione  misericordissi- 
mae  gratiae  omnes,  quibus  tamquam  membris  in  suo  corpore  constitutis 
caput  est  ad  capessendum  regnum  coelorum,  vivificaret,  salvos  faceret, 
liberaret,  redimeret  etc.,u  et  quod  promisit  praestat  c.  seq.  in  medium  adduc- 
tis  hisce  Scripturae  testimoniis  Luc.  5,  32;  19,  9  s.;  Joan.  1,  28;  Rom. 
3,  22  ss. :  8,  3 ;  1  Gor.  15,  3  etc.  „Unde,  infert  T  h  o  m  a  s,  cum  in  s.  Scri- 
ptura  ubique  incarnationis  ratio  ex  peccato  primi  hominis  assignetur, 
convenientius  dicitur,  incarnationis  opus  ordinatum  esse  a  Deo  in  reme- 
dium  contra  peccatum,  ita  quod  peccato  non  exsistente  incarnatio  non 
fuisset.u   Gf.  etiam  lect.  4  in  1.  Tim.  1. 

2.  Patres  sententiae  neganti  omnino  favent,  apud  quos  plura  reperies 
doctrinae  capita,  quibuscum  aegre  concilies  alteram  sententiam.  Docent 
siquidem  passim,  Verbum  idcirco  esse  incarnatum,  ut  homines  superbia 
lapsos  humilitate  erigeret ;  ut  homines  sensibilia  sectantes  ad  invisibilium 
revocaret  contemplationem,  a  qua  defecerant;  ut  tamquam  alter  atque 
praestantior  i^damus  prioris  repararet  ruinam ;  ut  humanum  genus,  si  non 
in  omnibus  suis  membris,  saltem  in  pluribus  invincibile  in  posterum  ad- 
versus  daemonis  impetus  redderet  etc. ;  quae  rationes  supponunt  incar- 
nationem  non  independenter  a  praevisione  lapsus  Adami  et  tantum  ut 
remedium  adversus  peccatum  fuisse  decretam.  Praeterea  secundum  quos- 
dam  theologos  in  hypothesi,  quam  impugnamus,  vix  rite  explicari  potest 
peccatum  originale,  quod  supponit  Adamum  fuise  universi  generis  hu- 
mani  caput.  Si  vero  a  priori  i.  e.  independenter  ab  Adami  lapsu  destinata 
fuit  incarnatio,  dignitas  capitis  sine  dubio  competisset  Unigenito  carofacto, 
qui  jure  sibi  insito  et  suae  personae  dignitate  hoc  sibi  vindicassetmunus. 
Sub  tali  autem  tantoque  capite  lapsus  communis  non  fuit  possibilis.  Pa- 
trum  testimonia  hac  de  re  cf.  apud  Thomasinum  1.  c. 

3.  Patres  etiam  disertis  verbis  nostrae  subscribunt  sententiae.  Ex  plurimis, 
quos  adducunt  Valentia,  Thomassinus  et  Petavius  11.  cit.,  quosdam 
audiamus.  Ita  s.  Leo  serm.  48  n.  1  :  »Nec  alia  fuit  Dei  Filio  causa  nascendi, 
quam  ut  cruci  posset  affigi ;  serm.  77  n.  2.  »Si  homo  ad  imaginem  et  simi- 
litudinem  Dei  factus  in  suae  honore  naturae  mansisset,  nec  diaboli  fraude  de- 


Ferrariensis,  Valential.  c,  Petaviusde incarn.  12.  c.  17,  Thomassinus 
de  incarn.  1.  2  c.  5,  Lessius  de  praedest.  Christi  n.  16;  Molina,  Becanus, 
L'H erminier,  Tournely,  Antoine, Cbarmes, Berti,  Billuart,  Witasse, 
Le  Grand,  Holtzclau  de  Deo  Verbo  incarn.  n.  359.  etc. 

ceptus  a  lege  sibi  posita  per  concupiscentiam  deviasset,  Creator  mundi  crea- 
tura  non  fieret:  neque  aut  sempiternus  temporalitatem  subiret,  aut  aequalis 
Deo  Patri  Filius  Deus  formam  servi  et  similitudinem  carnis  peccati  assumeret. <<c 
—  Idero  passim  testatur  s.  Athanasius  de  incarn.  n.  4 :  » Quia  enim  ser- 
monem  habemus  de  Salvatoris  nostri  ad  nos  adventu,  necesse  est  etiam  de 
hominam  primordiis  loqui,  quo  plane  perspicias,  nostram  causam  ejus  adventus 
fuisse  occassionem  nostroque  peccato  Verbi  benignitatem  excitatam  fuisse,  ut 
ad  nos  accederet  et  inter  homines  Dominus  appareret;*  or  2  c.  arianos  n.  54. 
67:  »Sine  qua  (hominum  necessitate)  carnem  minime  induisset  Verbum  .  .  .  . 
Ceterum  ut  fieret  (Filius  Dei)  homo,  nunquam  destinatum  fuisset,  nisi  homi- 
num  necessitas  ejus  rei  causam  praebuisset ; €  cf.  n.  55.  56.  —  Ambrosius 
de  incarn.  sacr.  c.  6  n.  56  :  »Quae  erat  causa  incarnationis,  nisi  ut  caro,  quae 
peccaverat,  per  se  (i.  e.  per  Verbum)  redimeretur ? *  —  Gregorius  naz.  or. 
30  n.  2:  »Quaenam  humanae  propter  nos  susceptae  naturae  causa  exstitit? 
Nempe  ut  nos  omnes  salutem  adipisceremur.  Quid  enim  aliud  afferri  potest? 
etc. «  —  Chrysostomus  hom.  3 1  in  Matth. :  »  Adeo  procul  est,  ne  peccatores 
abominetur,  ut  solum  eorum  causa  se  advenisse testetur. *  —  Augustinus 
serm.  1 7  5  n.  1 :  » Nulla  causa  fuit  veniendi  Christo  Domino,  nisi  peccatores 
salvos  facere.  Tolle  morbos,  tolle  vulnera,  et  nulla  est  causa  medicinae ; <<c  cf. 
serm.  174.  —  Theodoretus  in  1.  Tim.  1,  15:  »Quod  peccatorum  gratia 
Unig^nitus  homo  factus  sit,  ipsemet  docuit  in  sacris  evangeliis  (Luc.  5,  32).« 
Quae  testimonialocum  non  relinquunt  distinctioni,  qua  nonnunquam  utuntur 
alterius  sententiae  patroni,  patres  non  loqui  de  incarnatione  Filii  Dei  univer- 
sim,  sed  de  ea,  vi  cujus  Verbum  assumpsit  naturam  humanam  doloribus  mor- 
tique  obnoxiam. 

4.  Eo  major  horum  testimoniorum  est  vis,  quod  alterius  sententiae  pa- 
troni  nullum  pro  sua  testimonium  disertum  vel  clarum  ex  Scripturis  afferre 
possint,  nullum  ex  patribus.  Quae  ex  uno  Cyrillo  alex.  allegant,  ut  mini- 
mum  dicamus,  dubia,  si  sensum  spectes,  sunt ;  quae  vere  subtili  argumenta- 
tione  colligunt  ex  Prov.  8,  22  col.  1,15;  2.  Cor.  2,  7  ;  3,  22  ;  Eph.  1,4;  2,  10, 
sat  infirma  sunt,  cum  1.  cit.  vel  non  sit  sermo  de  Christo  secundum  naturam 
humanam,  vel  non  agatur  de  praedestinatione  incarnationis  ante  praevisum 
originis  peccatum,  vel  alius  sensus  sit  aeque  probabilis,  forte  probabilior,  ut 
ostendit  Lessius  de  praed.  Christ.  s.  2. 

Si  ergo  quaestio  secundum  theologiae  normas  et  non  secundum  sub- 

tiles  sive  pias  meditationes  dirimitur,  sententia,  quae  incarnationem  ne- 
gat  in  hypothesi,  quod  Adam  non  peccasset,  est  praeferenda.  Gui  opinioni 
si  quis  non  vult  subscribere,  multo  minus  ei  licebit  alteri  inhaerere,  quae 
argumentis  omnibus  destituitur  ex  revelationis  instrumentis.  Quare  ab- 
solvimus  verbis  Petavii,  qui  praelata  sententia  negante  scribit  II,  17: 
„Quod  eo  sensu  defendimus,  uti  nullam  significationem,  nec  ullum  docu- 
mentum  capi  dicamus,  sive  ex  literis  sive  ex  aliis  theologicorum  decreto- 
rum  regulis,  unde  aliud  affirmare  prudenter  liceat."  Et  expensis  Scripturae 
effatis  non  aliam  incarnationis  causam  praeter  peccatum  significantibus 
subjicit:  „Divinare  est  ergo,  comminisci  causam  aliam  adventus  illius  et 
susceptae  carnis  praeter  hanc,  quam  unicam  tot  illa  fidei  oracula  et  coe- 
lestia  responsa  personant." 

24* 

459.  Thesis  CXLIV.  Quamvis  mysterii  incarnationis  possibi- 
litas  solo  rationis  lnmine  positive  et  directe  demonstrari  nequeat, 
potest  ea  tamen  demonstrari  negative:  potest  scil.  omnium  eocce- 
ptionum,  quae  eoc  ratione  contra  illud  petuntur,  vis,  quantum  satis 
est,  infringi» 

Declaratio.  Incarnationis  possibilitatem  rationis  lumine  non 
cognosci  vel  etiam  demonstrari,  consensu  communi  concedunt  tuentur- 
que  theologi;  et  revera  incarnatio  constanter  in  divinis  literis  et  a  pa- 
tribus  mysteriis  iisque  maximis  accensetur.  Ad  summum  potest  ratio  na- 
turalis  revelatione  suscepta  uti  conjecturis  quibusdam  atque  analoghs  ad 
illustrandum  mysterium,  quod  patres  et  theologi  passim  praestant.  Ex 
ipso  autem  incarnationis  facto,  quod  revelatio  evidenter  docet,  et  ex 
certissimo  principio,  inter  revelationem  et  rationem  nullam  esse  pugnam 
(t.  I.  n.  487),  manifesto  colligitur,  rationem  nunquam  demonstrare  posse 
incarnationis  impossibilitatem.  Unde  patet,  omnia  rationis  argumenta  ad- 
versus  hoc  dogma  non  esse  nisi  sophismata.  Qua  persuasione  semel  sup- 
posita,  haud  difficile  erit  rationi,  illorum  vim  infringere  ostendendo,  ea  vel 
forma  peccare  (quod  non  infrequens  apud  fidei  adversarios),  vel  materia 
ob  praemissas  incertas,  dubias  aut  etiam  falsas. 

460.  Demonstratio.  Sane  omnes  adversariorum  difficultates,  quas 
cf.  apud  s.  Thomam  c.  gentes  IV,  40  col.  49,  ex  triplici  potissimum  capite 
petuntur,  scil.  vel  ex  parte  D  e  i  seu  personae  assumentis,  vel  ex  parte 
n  a  t  u  r  a  e  assumptae,  vel  ex  parte  ipsius  u  n  i  o  n  i  s, 

1.  Ex  parte  personae  assumentis  videntur  incarnatione  in  discrimen 
vocari  summa  simplicitas,  quae  omnem  aversatur  compositionem,  et  im- 
mutabilitas  Dei.  Quod  hanc  attinet,  non  major  est  in  hoc  mysterio  dif- 
ficultas,  quam  cum  affirmatur,  Deum  sine  ulla  sui  mutatione  in  tempore 
creasse  mundum.  Ut  eam  minuant,  patres  a.  ad  nonnullas  provocant 
analogias,  quarum  illa  ipsis  est  familiaris,  quam  petunt  ex  verbo  mentisr 
quod  pronunciatione  veluti  incarnatur,  sensibile  ac  quodammodo  palpa- 
bile  redditur  absque  immutatione  et  laesione. 

»Cum  intellectus  inest  cordi  meo,  inquit  Augustinus  serm.  28  n.  5r 
et  volo,  ut  insit  etiam  cordi  tuo,  quaero,  qua  ad  te  transeat,  quasi  vehiculum 
sonum:  assumo  sonum  et  quasi  impono  intellectum,  et  profero  et  produco,  et 
doceo  et  non  amitto.  Si  potuit  hoc  facere  intellectus  meus  de  voce  mea,  non 
potuit  Verbum  Dei  de  carne  sua?  Ecce  enim  Verbum  Dei,  Deus  apud  Deum, 
Sapientia  Dei  manens  incommutabiliter  apud  Patrem,  ut  procederet  ad  nosr 
carnem  quasi  sonum  quaesivit  eique  se  inseruit  et  ad  nos  processit  et  a  Patre 
non  recessit.  lntelligite,  sapite  hoc,  quod  audistis,  quantum  sit  et  quale  co- 
gitate,  et  de  Deo  majora  sentite.  Vincit  ille  omnem  lucem,  vincit  omnem. 
intellectum. «  Cf.  223  3.  Utitur  dein  analogia  vestis  scribens  i.  38  qq.  q.  73: 
»  Non  est  mutatum  Verbum  susceptione  hominis,  sicut  nec  membra  veste  induta . 

mutantur,  quanquam  illa  susceptio  ineffabiliter  suscipienti  susceptum  copu- 
laverit:  sed  quantum  verba  humana  rebus  ineffabilibus  coaptari  possunt,  ne 
mutatus  inteliigatur  Deus  humanae  fragilitatis  assumptione,  electum  est,  ut 
graece  Gyri\s.ot.  et  latine  dicereretur  habitus  (Phil.  2,  9)  illa  susceptio. «  Tertiam 
analogiam  proponit  s.  Bonaventura  hisce  verbis  in  3.  d.  1  a.  1  q.  1 :  »Si 
enim  crystallus  superinducatur  radio  jam  domum  illuminanti,  crystallus  illu- 
minari  dicitur  et  radio  pertransiri  et  ei  copulari  absque  mutatione  facta  ex 
parte  radii,  sed  solum  ex  parte  crystalli :  sic  suo  modo,  sed  longe  spiritualius 
intelligendem  est  in  natura  assumpta  et  persona  Verbi. «  Cf.  L  e  s  s  i  u  s  XII,  5. 

Ideo  autem  fo.  Verbum  incarnatione  non  mutatur,  quia  ad  proprie 
dictam  mutationem  requiritur,  ut  aliquid  aliter  simpliciter  et  absolute 
se  habeat,  quam  prius :  ut  acquirat  aliquid,  quod  antea  simpliciter  et  om- 
nino  non  habuit,  vel  aliquid  eorum  quae  prius  habuit  amittat.  Res  autem, 
quae  modo  praestantiore,  nempe  eminenter,  aliquid  prius  habuit,  non  pro- 
prie  mutatur,  si  illud  postea  acquirat  formaliter,  quia  non  simpliciter  et 
absolute  illo  prius  carebat.  Si  autem  diceretur  mutari,  lis  esset  de  no- 
m  i  n  e,  non  de  re.  Atqui  Verbum  assumptione  naturae  humanae  nil  ac- 
quisivit,  quod  antea  eminentissime  jam  non  habuerit.  Verbi  igitur  per- 
sona  naturae  humanae  accessione  non  fuit  immutata.  Neque  simplicitas 
divina  laeditur  incarnatione,  nam  natura  humana  nullatenus  afficit  natu- 
ram  divinam,  quae  immutata  plane  atque  in  sua  permanet  simplicitate. 

»Bonum  creatum,  inquit  Thomas  in  3  dist.  6  q.  2  a.  3  ad  1,  se  habet 
ad  bonum  increatum,  sicut  punctum  ad  lineam :  unde  sicut  lineae  punctum 
additum  non  facit  majus,  ita  nec  bonum  creatum  additum  in  persona  bono  in- 
creato  facit  melius.*  Et  de  unione  Verbi  a  1  ad  9  :  »Sicut  incarnatio  nihil 
bonitatis  adjicit  ad  personam  divinam,  ita  nihil  et  adjicit  diligibilitatis.  Unde 
persona  Verbi  incarnati  non  est  plus  diligenda,  quam  persona  Verbi  simpli- 
citer :  licet  sit  secundum  aliam  rationem  diligenda,  quae  tamen  ratio  sub  uni- 
versali  bonitate  Verbi  comprehenditur. «  — Belle  Augustinus  1.  83  qq. 
q.  73  :  »Cum  sapientia  homini  accidit,  non  ipsa  mutatur,  sed  hominem  mutat, 
quem  de  stulto  sapientem  facit.«  —  »Unitas  personae,  inquit  ad  rem  Tho- 
m  a  s  s  i  n  u  s  III,  1 9,  cum  naturas  inconfuse  copulet  et  indivise  secernat,  suam 
inferiori  multiplicitatem  servat  intactam  sospitemque.  Item  unitas  personae 
cum  naturam  inferiorem  superiori  non  tam  apponat  aut  componat,  quam  sup- 
ponat;  non  tam  conjungat  quam  subjungat  mancipetque,  nihil  officit  supe- 
rioris  simplicitati. «  Cf.  V  a  1  e  n  t  i  a  comment.  theol.  IV  d.  1  q.  1  p.  2 

461.  2.  Impugnatur  Verbi  incarnatio  inde  quod  una  persona  divina 
sine  altera  incarnari  nequeat,  cum  opera  ss.  Trinitatis  ad  extra  sint  c  o  m- 
munia  (n.  191).  Pro  difficultatis  solutione  notamus  a.  productionem  et 
unitionem  visibilis  naturae,  qua  invisibilis  ex  sese  Unigenitus  factus  est 
conspicuus,  si  spectantur  efficienter  seu  ut  sunt  operationes,  Deo  uni  et 
trino  esse  asserendas. 

Ita  docent  conc.  lateranense  IV.  cap.  ,Firmiter'  et  toletanum  XI., 
necnon   patres  apud  Petavium  II,  4;   docent  ss.  Scripturae,  quae  incarna- 

tionem  modo  Patri,  modo  ipsi  Filio,  modo  Spiritui  s.  adscribunt.  Hebr.  10,5: 
Ideo  ingrediens  mundum  dicit  (Filius) :  Hostiam  et  oblationem  noluisti,  corpus 
autem  aptasti  mihi ;  Philipp.  2,6:  Qui  cum  in  forma  Dei  esset . . .  semetipsum 
exinanivit  formam  servi  accipiens ;  Matth.  1,  18:  Cum  esset  desponsata  mater 
ejus  Maria  Joseph,  antequam  convenirent,  inventa  est  in  utero  habens  de  Spiritu 
s.  Quare  merito  dicit  Durandus  in  3.  p.  dist.  1.  q.  2  n.  6,  »totam  ss.  Trini- 
tatem  incarnare,  sed  non  incarnari.  * 

fo.  Hoc  vero  non  impedit,  quominus  incarnationis  opus  speciali  modo 
Spiritu  saricto  approprietur,  cujus  appropriationis  rationes  cf.  apud  Thomam 
3.  q.  32  a.  1.  Inde  tamen  ne  inferas  Spiritum  s.  esse  veldici  posse  Patrem 
Christi.  »Quis, inquit  Augustinus  Enchir. n.  38  s.,  hoc  dicere  audebit  ?  Nec 
opus  est  ostendere  disputando,  quanta  alia  sequantur  absurda,  cum  hoc  ipsum 
jam  ita  sit  absurdum,  ut  nullae  fidelium  aures  id  valeant  sustinere.c  Nam, 
ut  docet  s.  Thomas  1.  c.  a.  3,  ad  hoc,  ut  quis  dici  possit  alterius  filius,  neces- 
sarium  est,  ut  nascatur  ia  similitudinem  naturae  illius,  qui  dicitur  pater  (n. 
204),  et  de  ejusdem  substantia;  atqui  Christus  non  est  natus  ex  Maria  V.  in 
similitudinem  naturae  Spiritus  s.  nequede  ejus  substantia. 

c.  Etsi  naturae  humanae  assumptio  efficienter  spectata  toti  adscri- 
benda  est  Trinitati,  et  lege  appropriationis  Spiritui  s. :  nihil  tamen  impe- 
dit,  quominus  natura  humana  uni  personae  Filii  sit  unita  et  ab  ea  dum- 
taxat  propria  habeatur :  sicut  id  semper  Ecclesia  catholica  professa  est 
sive  docens  solum  Filium  esse  hominem,  sive  damnans  patripassianos, 
qui  affirmabant.  Patrem  esse  incarnatum  atque  passum.  Quamvis  autem 
hypostasis  et  natura  in  Deo  re  non  differant,  sed  sint  eadem  summa  res 
(n.  198) :  attamen  eadem  summa  res  sub  alia  formali  ratione  natura,  sub 
alia  hypostasis  est.  Facta  est  unio  humanae  naturae  immediate  cum  eadem 
sub  formali  ratione  hypostasis  et  non  sub  formali  ratione  naturae.  Et 
„quia  unio  relatio  quaedam  est,  per  mutationem  creaturae  Deus  dicitur 
de  novo  factus  homo  i.  e.  unitus  in  persona  humanae  naturae."  S.  T  h  o- 
m  a  s  lect.  2  in  Rom.  1. 

d.  Si  quaeras,  qua  ratione  fieri  possit,  ut  natura  humana  solius  sit  Filii, 
respondemus  cum  Claudiano  Mamerto  de  statu  aniraae  1.  2:  »Quaerunt 
rationem  hujus  mysterii,  quod  semel  factum  est,  cum  ipsi  reddere  rationem 
nequaquam  possint  ejus  rei,  quae  fit  semper,  quomodo  societuranima  corpori, 
ut  fiat  homo.  *  Notamus  deinde  unionem  in  eo  consistere,  quod  is,  qui  habuit 
ab  aeterno  divinam  naturam,  intempore  sibi  vindicet  propriamque  habeathu- 
manam  atque  accidentis  prope  in  modum  sustentet,  qua  absque  reali  sui  im- 
mutatione  homo  denominetur.  Quare  efficiens  naturam  humanam  est  Deus 
trinus  et  unus  ;  habens  est  solum  Verbum :  sicut,  ut  non  desit  aliqua  analogia, 
si  plures  pronunciant  nomen  Petri,  sonus  seu  vox  efficitur  a  pluribus,  sive 
efficienter  ad  plures  spectat,  unum  tamen  significat  seu  significative  ad  unum 
pertinet  (n.  1 9 1  4) ;  vel  si  tres  unam  vestiunt  puellam  (qua  analogia  utitur 
s.  Bonaventura),  una  est  induta,  etsi  tres  in  ea  induenda  occupantur.  Cf. 
Thomas  3.  q.  9  a.  4. 

462.  3.  Difficultatum,  quae  petuntur  ex  naturaassumpta,potiorhaec 

est:  fieri  scil.  non  posse,  ut  humana  natura  integra  et  singularis  sit,  quin 

simul  fuerit  persona.  Verum  haec  exceptio,  quae  tanti  non  est,  oppor- 
tunius  solvetur,  postquam  exposuimus  personae  notionem;  interim  suf- 
ficiat  s.  T  h  o  m  a  e  responsio  opusc.  2  al.  3  c.  6 :  „Si  quis  autem  objiciat, 
quod  cum  humana  natura  etiam  in  Christo  non  sit  accidens,  sed  sub- 
stantia  quaedam :  non  autem  universalis,  sed  particularis,  quae  hypostasis 
dicitur ;  videtur  consequi,  quod  ipsa  natura  humana  in  Christo  hypostasis 
quaedam  sit  praeter  hypostasim  Dei  Verbi  et  sic  in  Christo  duae  erunt 
hypostases :  considerare  debet  qui  sic  objicit,  quod  non  omnis  substantia 
particularis  hypostasis  dicitur,  sed  solum  illa,  quae  ab  aliquo  principaliori 
non  habetur ;  manus  enim  hominis  est  substantia  quaedam  particularis, 
non  tamen  potest  dici  hypostasis,  nec  persona :  quia  habetur  a  principali- 
ori,  quod  est  homo  .  .  .  Humana  ergo  natura  in  Christo  non  est  accidens, 
sed  substantia,  non  universalis,  sed  particularis :  nec  tamen  hypostasis  dici 
potest,  quia  assumitur  a  principaliori,  scil.  a  Dei  Verbo."  Simili  fere  modo 
respondet  jam  Augustinus  tract.  19  in  Joan.  n.  15;  „Filius  Dei,  quod 
est  Verbum  Dei,  habet  hominem  tamquam  anima  corpus.  Sicut  anima 
habens  corpus  non  facit  duas  personas,  sed  unum  hominem :  sic  Verbum 
habens  hominem  non  facit  duas  personas,  sed  unum  Christum.  Quid  est 
homo  ?  Anima  rationalis  habens  corpus.  Quid  est  Christus  ?  Verbum  Dei 
habens  hominem."  Quae  tamen  comparatio  non  nimis  est  urgenda.  Dif- 
ficultates  vero  omnes,  quae  petuntur  ex  ipsa  unione,  partim  jam  solutae 
sunt,  partim  solventur  exposita  prius  unionis  indole. 

463.  Scholion  practicum.  Inearnationis  occasione  plura  populo  uti- 
liter  commendari  possunt. 

1.  s.  Thomas  in  expositione  symboli  n.  14  quintuplicem  proponit 
fructum  inde  colligendum:  Ea  1.  »connrmatur  fides  nostra:*  Deum  enim 
nemo  vidit  unquam:  unigenitus  Filius,  qui  est  in  sinu  Patris,  ipse  carofactus 
enarravit  Jo.  1,18;  multifariam  multisque  modis  olim  Deus  loquens  patribus 
in  prophetis,  novissime  diebus  istis  locutus  est  nobisin  Filio  Hebr.  1,1  s.  Quan- 
tus  a.  magister,  quam  i).  authenicus  prae  magistris  quibusvis  humanis, 
quibus  tamen  tanta  impenditur  attentio  ;  qualis  c.  doctrina  (I,  68),  quam  d. 
copiosa  ratione  habita  parsimoniae  V.  Testamenti,  quam  e.  familiariter  nobis- 
cum  versatur  absque  fastu  proprio  sapientium  mundi  (cf.  n.  447  3). 

2.  Hoc  mysterio  »elevatur  spes  nostra.  Constat  enim,  quod  Dei  Filius 
non  pro  parvo  ad  nos  venit  sumens  carnem  nostram,  sed  pro  magna  utilitate 
nostra:  unde  fecit  quoddam  commercium,  scil.  quod  assumpsit  corpus  anima- 
tum  et  de  Virgine  nasci  dignatus  est,  ut  nobis  suam  largiretur  deitatem ;  et 
sic  factus  est  homo,  ut  hominem  faceret  Deum.  Rom.  5,  2:  Per  quem  habemus 
accessum  per  fidem  in  gratiam  istam,  in  qua  stamus,  et  gloriamur  in  spe  gloriae 
filiorum  Dei.«  Quibus  adde  apostoli  verba  ib.  8,  32:  Qui  (Deus)  etiam  proprio 
Filio  suo  non  pepercit,  sedpro  nobis  omnibus  tradidit  illum :  quomodo  non  etiam 
cum  illo  omnia  nobis  donavit? 

3.  »Ex  hoc  accenditur  caritas.  Nullum  enim  est  tam  evidens  divinae 
caritatis  indicium,   quam  quod  Deus  creator  omnium  factus  est  creatura,  Do- 

minus  noster  factus  est  frater  noster,  Filius  Dei  factus  est  filius  hominis. 
Jo.  3,  16  :  Sic  Deus  dilexit  mundum*  etc.    Cf.  n.  443  2  b;  447  5. 

4.  »Inducimur  ad  servandam  puram  animam  nostram.  In  tantum  enim 
natura  nostra  fuit  nobilitata  et  exaltata  ex  conjunctione  ad  Deum,  quod  fu.it  ad 
consortium  divinae  personae  suscepta  .  .  .  Ideo  dicit  b.  Petrus  2.  ep.  1,  4: 
Per  quem  maxima  et  pretiosa  nobis  promissa  donavit,  ut  per  haec  efficiamur 
divinae  consortes  naturae,  fugientes  ejus  quae  in  mundo  est  concupiscentiae  cor- 
ruptionem. « 

5,  »Ex  his  inflammatur  desiderum  nostrum  ad  perveniendum  ad 
Christum.  Si  enim  aliquis  rex  esset  frater  alicujus,  et  esset  remotus  ab  eo, 
desideraret  ille,  cujus  frater  est  rex,  ad  eum  venire  et  apud  eum  esse  et  ma- 
nere :  unde  cum  Christus  sit  frater  noster,  debemus  desiderare  esse  cum  eo  et 
conjungi  ei«  etc. 

464.  II.  Merito  cecinerunt  angeli  Christo  nato  Gloria  in  altissimis  Deo 
Luc.  2,  14,  nam  incarnationis  mysterio  magis  quam  mundi  creatione  mani- 
festatur  Dei  gloria,  manifestantur  divinae  perfectiones.  Cf.  n.  443  2. 

1.  Refulget  scil.  summa  Dei  bonitas.  Quid  enim  dedit  in  creatione, 
quid  in  incarnatione  ?  Sic  Deus  dilexit  mundum,  ut  Filium  suum  unigenitum 
daret  Jo.  3,  16.  Quid,  quibus,  quomodo?  Cf.  n.  443  2.  b. 

2.  Refulget  mira  Dei  sapientia,  et  quatenus  a.  modum  reperit  conci- 
liandi  duo  attributa,  quae  sibi  adversari  videntur,  justitiam  scil.  ridigissimam 
et  clementissimam  misericordiam  n.  443  2  d. ;  quatenus  b.  hocmysterio  ignem 
venit  mittere  in  terram  Luc.  12«  49,  quo  suavissimo  sed  efficacissimo  modo 
accenderet  et  traheret  ad  se  corda  hominum,  alioquin  adeo  dura  et  ad  malum 
adeo  prona.  Cf.  n.  447  5;  quatenus  c.  aptissimam  iniit  methodum  docendi  hu- 
manum  genus :  venit  enim  ipsa  Sapientia,  sed  in  nostra  natura  (cf.  doctrinam 
s.  Augustini  n.  447  3),  exigens  non  studium  et  scientiam,  sed  fidem  omnibus 
accommodatam  (I.  n.  7  2),  docens  quam  maxime  exemplo  (cf.  praeclare  Augu- 
stini  verba  n.  447  4). 

3.  Effulget  ineffabihis  Dei  m  a  j  e  s  t  a  s  et  sanctitas ,  quae  tanta  indiguit 
victima,  ut  sibi  condigne  satisfieret  n.  455.  Eelucet 

4t.  divina  potentia,  quae  tam  tenuibus  innitiis  condidit  regnum  in- 
victum  adversus  portas  inferi,  sempiternum  et  universale,  tot  triumphis  ad- 
versus  ipsas  gloriosum :  unde  angelus  recensens  signa  quibus  agnos  ere  pos- 
sent  pastores  natura  Salvatorem  haec  indicat :  Invenietis  infantem  pannisinvo- 
lutum  et  positum  in  praesepio  Luc.  2,  12.  Quod  scil.  Christus  non  potentia, 
divitiis,  gloria  devicit  daemonem  sibique  subjecit  mundum,  sed  infirmitate, 
paupertate,  humilitate,  argumentum  est  divinae  eius  missionis,  eum  vere  esse 
Emanuelem,  hic  esse  opus  dexterae  Dei.  Quare  de  tanto  mysterio  gloriari  nos 
oportet,  gaudere,  gratias  agere,  et  satagere,  ut  bona  et  fructus  laetissimi,  quo- 
rum  adventus  Filii  Dei  causa  fecunda  exstitit,  in  nos  redundent,  ut  et  in  nos 
veniat  regnum  Dei  illudque  ipse  in  nobis  condat  firmetque. 

465.  III.  S.  Thomas  in  serm.  3  inter  serm.  dominicales  incarnationi 
applicat  verba  Matth.  21,  5  :  Ecce  rex  tuus  venit  tibi  mansuetus,  atque  singula 
expendens  verba  haec  evolvenda  proponit : 

1.  Rex  tuus  i.  e.  »Kex  clemens  in  parcendo,  justus  in  judicando,  bonus 
in  retribuendo,  sapiens  in  gubernando,  omnipotens  in  bonos  protegendo,  ter- 
ribilis  in  malos  puniendo,  aeternus  aeternaliter  regnando  et  regnum  aeternum 

conferendo. «  Scil.  quis  quantusque  venit?  Ipse  Deus  Deique  Filius  unigeni- 
tus  n.  467,  Rex  regum  et  Dominus  dominantium. 

2.  Venit  tibi  i.  e.  »ad  utilitatem  tuam  .  .  .  Fuit  autem  utilitas  adventus 
septuplex:  1.  mundi  illuminatio;  2.  inferni  exspoliatio;  3.  coeli  reparatio ; 
4.  peccati  destructio ;  5.  diaboli  superatio ;  6.  hominis  cum  Deo  reconciliatio ; 
9.  hominis  beatificatio*.  Unde  liquet  quale  negotium  seculorum  ageretur  in 
Bethlehem,  cum  Christus  nasceretur,  dignum  ut  coeli  (angeli)  replerentur 
stupore,  terra  gaudio,  terrore  infernus. 

3.  »  Mansuetus,  in  mansuetudine  enim  voluifr  venire  D.  J.  Christus.  Vo- 
luit  autem  venire  mansuetus  propter  quatuor.  1 .  ut  malos  facilius  corrigeret ; 
2.  ut  omnibus  se  amabilem  exhiberet  (cf.  Eccli.  3,  19);  3.  ut  omnes  ad  se 
traheret;  4.  ut  mansuetudinem  doceret.*  Hanc  vero  mansuetudinem  ostendit 
a.  ipsa  assumpsione  naturae  nostrae,  qua  factus  est  unus  e  nobis  frater 
noster,  caro  de  carne  nostra;  b.  ipsa  exinanitione  in  natura  nostra,  quia 
voluit  fieri  similis  nobis  in  omnibus  excepto  peccato ;  hinc  illa  Bernardi 
(11.  443  2  b.):  »Quanto  pro  me  vilior,  tanto  mihi  carior;*  c.  susceptione 
affectionum  atque  miseriarum  nostrarum.  Cf.  verba  patrum  n.  447  3  et  n.  482; 
d.  accessu  ad  nos boni  samaritani  instar,  ut curaret  vulnera nostra  (n.  440) ; 
C.  quia  non  est  dedignatus  nobis  praeire  exemplo  in  omni  genere  virtutum. 
Cf.  verba  Augustini  n.  447  4.  Quare  occure  tanto  regi  tuo  humanissime 
ad  te  venienti,  et  a.  sequere  ejus  vestigia;  accede  b.  ad  eum  ut  sanetvulnera 
tua ;  indue  C.  viscera  pietatis  suae ;  hoc  d.  senti  in  te,  quod  et  in  Christo  Jesu, 
qui  .  .  .  semetipsum  exinanivit  etc.  Phil.  2,  5  ss.,  assume  e.  ipsius  vitam  in 
te,  quam  vitis  in  palmites,  caput  in  membra  effundit. 

466.  IY.  Praetermittere  non  possumus  sermonis  schema,  quod  reperies 
inter  sermones  s.  doctoris  n.  144 :  ^Parvulus  natus  est  nobis  Is.  9,  6.  In  istis 
verbis  tria  notantur  circa  nativitatem  Domini.  Primo  natus  describitur;  se- 
cundo  ipsa  nativitas  subditur ;  tertio  nativitatis  utilitas  sequitur.  Primum  ibi 
Parvulus  ;  secundum  ibi:  natus  est ;  tertium  ibi:  nobis. 

1«  Natus  est  ergo  parvulus:  sed  cujusmodi  parvulus?  admirabilis,  ama- 
bilis,  ineffabilis,  formidabilis,  venerabilis,  desiderabilis.  De  liis  hoc  est  quod 
postea  sequitur :  Et  vocabitur  nomen  ejus  admirabilis,  ecce  primum ;  et  ama- 
bilis,  quia  est  consiliarius  ;  ineffabilis  quia  Deus  ;  formidabilis  quia  fortis ;  ve- 
nerabilis  quia  pater  futuri  seculi;  desiderabilis,  qm& princeps  pacis.  Admira- 
bilem  istum  coeli  enarrant  (stellam  emittendo),  angeli  clamant,  magi  nun- 
ciant,  pastores  praedicant . . . Est  admirabilis  tripliciter,  quia  creator  crea- 
tura  efficitur,  virginitas  in  sui  partu  non  perditur,  hoc  ab  homine  rationali 
creditur.  Haec  tria  miracula  fecit  hodie  Dominus  .  .  .  Est  amabili  s  propter 
bonitatem,  quae  apparet  in  tribus.  Primo  ex  sui  effasione  seipsum  hodie  effun- 
dendo  Jo.  1,  14  .  .  .  secundo  ex  benignitatis  suae  ostensione  .  .  .  Tit.  3,  4: 
Apparuit  benignitas  et  humanitas  Salvatoris  nostri  Dei  etc.  Tertio  ex  optimo- 
rum  adductione  .  .  .  Adduxit  autem  nobis  tria  optima,  scil.  optimum  s  c  i  e  n- 
tiae,  gratiae  et  gloriae...  Vidimus  gloriam  ejus,  quoad  optimum  gloriae ; 
plenum  gratiae  .  .  .  et  veritatis,  quoad  optimum  scientiae.  Est  ergo  amabilis. 
Sed  est  ineffabilis  propter  tria.  Primopropter  aeternitatem,  secundo 
propter  eandem  cum  Patre  aequalitatem,  tertio  propter  divinitatem. 
De  his  tribus  Joan.  1,1:  In  principio  erat  Verbum,  ecce  aeternitas ;  et  Verbum 
erat  apud  Deum,  ecce  aequalitas  (cf.  n.  160);  et  Verbum  erat  Deus,  ecce  Dei- 
tas  .  .  .  Est  et  venerabilis,  quia  omnicreator,  omnigubernatoret 

omnicreator.  Ista  tria  habentur  in  ep.  (festi  nativitatis)  Hebr.  1,3:  Per 
quem  fecit  et  secula,  ecce  creator:  portans  omnia  verbo  virtutis  suae  (n.  137  * 
a),  ecce  gubemator ;  purgationem  peccatorumfaciens,  ecce  recreator . . .  Est  etiam 
desiderabilis  propter  speciositatem  .  .  .  Sed  est  et  formidabilis  pro- 
pter  t  r  i  a.  Primo  quia  lux,  ut  omnia  videat ;  secundo  p  o  t  e  n  s,  ut  omnia  va- 
leat ;  tertio  j  u  s  t  u  s ,  ut  de  omnibus  justitiam  faciat  .  .  .  Debemus  ergo  eum 
admirari,  ut  obstupescamus  ;  amare,  ut  ardescamus ;  ineffabilem  cogitare,  ut 
humiliemur ;  formidabilem,  ut  timeanus  ;  venerabilem,  ut  laudemus ;  desidera- 
bilem,  ut  ad  eum  festinemus. 

2.  Circa  nativitatem  sciendum  hic,  quod  triplex  est  ejus  nativitas.  Ae- 
ternalis  ex  Patre,  temporalis  ex  matre,  spiritualis  ex  corde.  Hoc 
significant  tres  missae  in  die  nativitatis  .  .  . 

3.  Duplicem  utilitatem  consecutus  esthomo  de  ejus  nativitate,  scil.  ma- 
lorum  omnium  remotionem  et  bonorum  omnium  acquisitionem.  Hoc  di- 
xerunt  angeli  Luc.  1,  10  s. :  Annuncio  vobis gaudium  magnum,  quoad  bonorum 
adeptionem;  quia  natus  est  vobis  Salvator,  quoad  malorum  remotionem  .  .  . 
Ipse  parvulus  hodie  natus  faciat  nos  tanti  gaudii  participes  etc.€ 

Caput  II. 

De  persona  assumente  naturam  humanam  seu  de 

divinitate  Christi. 

467.  Thesis  CXLY.  Dogmaest  revelationis  christianae,  Filium 
Patris  unicum,  Deum  de  Deo,  secundum  promissiones  patribus 
factas  in  beata  temporum  plenitudine  de  coelo  descendisse,  natura- 
que  humana  assumpta  visibilem  inter  homines  apparuisse,  hunc- 
que  Deum  incarnatum  alium  non  esse  atque  Christum  Jesum, 

Declaratio.  Supponimus  ex  tr.de  ss.  Trinitate  contra  sabellianos, 
tres  esse  personas  realiter  distinctas  in  natura  divina  (n.  180);  insuper 
secundam  personam  i.  e.  Patris  Filium  seu  Verbum  esse  Deum  (cf.  th.  109). 
Quod  quaeritur  est,  numhomo  ille,  qui  dicitur  Christus  Jesus,  quique 
visibilis  inter  homines  versabatur,  sit  Deus,  Dei  Filius  in  humana  forma 
seu  natura  conspicuus,  Verbum  caro  factum.  Hoc  in  thesi  affirmamus  est- 
que  dogma  fundamentale  religionis  christianae  omnibus  symbolis  plus 
minusve  expressum  ac  nunquam  non  ab  universa  Ecclesia  contra  hae- 
reticos  quam  plurimos  propugnatum,  quorum  notiores  suntsec.  III.  Pau- 
lus  samosatenus;  sec.  IV.  ariani  et  Photinus;  sec.XVI.  sociniani, 
qui  in  catech.  racov.  pag. 32  profitentur:  „Vox  Deus  duobus potissimum 
modis  in  Scripturis  usurpatur :  prior  est,  cum  designat  illum,  qui  in  coelis 
et  in  terra  omnibus  ita  dominatur  et  praeest,  ut  neminem  superiorem 
agnoscat .  .  .  atque  in  hac  significatione  Scriptura  unum  csse  Deum  asserit. 
Posterior  modus  est,  cum  eum  denotat,  qui  potestatem  aliquam  sublimem 
ab  uno  illo  Deo  habet  aut  Deitatis  unius  illius  Dei  aliqua  ratione  parti- 
ceps  est.  Etenim  in  Scripturis  propterea  Deus  ille  unus  Deus  deorum  vo- 
catur  Ps.  50  (49),  1.   Et  hac  quidem  posteriore  ratione  Filius  Dei  voca- 

tur  Deus  in  quibusdam  Scripturae  locis."  Socinianos  sequuntur  seu  potius 
impietate  superant  rationalistae  recentiores. 

468.  Dcmonstratio.  Thesis,  Verbi  divinitate  supposita,  facile  pro- 
batur,  cum  Scripturae  passim  testentur,  Verbum  factum  esse  carnem,  et 
habitasse  inter  nos ;  Patrem  misisse,  dedisse  Filium  suum  Unigenitum,  qui 
factus  sit  ex  muliere,  propitiatio  pro  peccatis  nostris.  Atqui  tota  Scriptu- 
rarum  serie  is,  de  quo  haec  affirmantur,  exhibetur  non  alius  ac  Christus 
Jesus.  Ergo  Christus  Jesus  est  Deus  incarnatus,  Deus  conspicuus  in  forma 
humana.  Speciminis  gratia  sint  Joan.  1,  14 :  Et  Verbum  caro  factum  est, 
et  habitavit  in  nobis  et  vidimus  gloriam  ejus,  gloriam  quasi  Unigeniti  a 
Pdtre,  plenum  gratiae  et  veritatis ;  Joan.  3,  16:  Sic  Deus  dilexit  mundum, 
ut  Filium  suum  Unigenitum  daret,  ut  omnis,  qui  credit  in  eum,  non pereat, 
sed  habeat  vitam  aeternam;  Rom.  8,  32;  Gal.  4,  4:  At  ubi  venit  plenitudo 
temporis,  misit  Deus  Filium  suum,  factum  ex  muliere,  factum  sub  lege:  ut 
eos}  qui  sub  legeerant,  redimeret,  utfiliorum  adoptionem  reciperent;  1.  Joan. 
4,  9:  In  hoc  apparuit  caritas  Dei  in  nobis,  quoniam  Filium  suum  Uni- 
genitum  misit  Deus  in  mundum,  ut  vivamus  per  eum ;  5,  20 :  Et  scimus, 
quoniam  Filius  Dei  venit  et  dedit  nobis  sensum,  ut  cognoscamus  verum 
Deum  et  simus  in  vero  Filio  ejus.   Hic  est  verus  Deus  et  vita  aeterna. 

4G9.  Verum  Filii  divinitate  non  supposita,  thesis  probatur,  quod  in 
divinis  literis  Christus  Jesus  clarissime  praedicatur  Deus,  Deus  verus,  Deus 
magnus,  Deus  super  omnia  benedictus,  Deus  Jehova  (n.  151.  1373).  Cum 
autem  aliunde  constet,  eum  esse  hominem,  colligimus,  Deum  ad  nos  ve- 
nisse  atque  manifestatum  esse  in  carne,  quod  patribus  saepe  fuit  pro- 
missum  atque  praedictum  per  prophetas.  Is.  35,  4  s. :  Dicitepusillanimis: 
Confortamini  et  nolite  timere,  ecce  Deus  vester  ultionem  adducet  retribu- 
tionis,  Deus  ipse  veniet,  et  salvabit  vos.  Tunc  aperientur  oculi  coecorum 
etc;  25,  6:  Fropter  hoc  sciet  populus  meus  nomen  meum  in  die  illa:  quia 
ego  ipse,  qui  loquebar,  ecce  adsum;  Zach. 2, 10:  Laudaetlaetare,filia Sion, 
quiaecceegovenio  et  habitabo  in  medio  tui}  ait  Dominus;  Baruch  3,  36  ss.: 
Hic  est  Deus  noster  et  non  aestimabitur  alius  adversus  eum.  Hic  adinvenit 
omnem  viam  disciplinae  et  tradidit  illam  Jacob  puero  suo  et  Israel  dilecto 
suo.  Posthaec  in  terrisvisus  est,  et  cum  hominibus  conversatus  est;  Mal.  3, 
1  s. :  Ecce  ego  mittam  angelum  meuin ;  et  praeparabit  viam  ante  faciem 
meam.  Et  statim  veniet  ad  templum  suum  Dominator,  quem  vos  quaeritis, 
et  Angelus  testamenti,  quem  vos  vultis. 

Probatur  speciatim  J.  Christum  esse  Deum  carofactum  ex  Philipp.  2, 5 : 
Hoc  enim  sentite  in  vobis}  quod  et  in  Christo  Jesu;  qui  cum  in  forma  Dei 
esset,  non  rapinam  arbitratus  est  esse  se  aequalem  Deo;  sed  semetipsum 
exinanivit  formam  servi  accipiens,  in  similitudinem  hominum  factus  et  ha- 
bitu  inventus  ut  homo.  Hic  enim  sermo  est  de  Christo  Jesu,  qui  evidenter 

exhibetur  Deus:  quomodocunque  enim  explicetur  illud  in  forma  Dei1), 

talis  semper  ei  adscribi  debet  conditio  et  natura,  ratione  cujus  absque  ulla 

Dei  injuria  aequalem  se  Deo  arbitrari  possit.   Atqui  plane  evidens  est, 

hoc  tantum  eum  posse,  si  habet  naturam  divinam,  si  et  ipse  est  Deus. 

Ergo  manifesto  Ghristus  Jesus  Deus  perhibetur.  Simul  vero  affirmatur  eum 

habuisse  naturam  humanam,  hominis  instar  inter  nos  esse  versatum.  Ergo 

Christus  Jesus  est  Deus  in  humana  natura  conspicuus  seu  carofactus. 

Praetermittimus  traditionis  suffragium,  quod  satis  colligitur  ex  testimo- 
niis  patrum,  quae  passim  adduximus  th.  109.  De  patribus  apostolicis  cf.  Ka- 
tholik  1878  II,  258  ss.  Martyrum  testimonium,  quod  maximi  est  faciendum, 
cf.  opusc.  XIII,  7  ss.  Vel  ipsis  gentibus  innotuit  haec  christianorum  fides,.ut 
patet  ex  Hierocle  eorum  acerrimo  adversario  (qui  floruit  c.  a.  300),  qui 
inter  Christum  et  Apollonium  thyanaeum  comparationem  instituit,  »ut  liceat 
contendere  invicem  accuratum  nostrum  solidumque  de  re  quavis  judicium  et 
animi  in  christianis  levitatem.  Quandoquidem  nos  quidem  tam  magna  opera- 
tum  non  Deum,  sed  tamen  deorum  amicum  esse  arbitramur.  Illi  vicissim  ob 
exiguas  quasdam  praestigias  Jesum  Deum  esse  praedicant  (apud  Eusebium 
1.  contra  Hieroclem  c.  2). <<c  Cf.  pro  thesi  Cassianus  de  incarn.  11.  2 — 4 
opusc.  XXXII ;  M  a  r  a  n  u  s  de  divinit.  Christi ;  Stentrup  prael.  dogmat  de 
Verbo  incarn.  th.  1  s. 

470.  Exceptioni  satisfit.  —  Ad  solvendas  difficultates  contra  Christi  di- 
vinitatem  eadem  prae  oculis  habeantur  principia,  quae  dedimus  ad  diluendas 
exceptiones  contra  Filii  divinitatem  n.  158.  Ad  exceptionem  vero  illam  So- 
cini,  Christo  qua  Dei  legato  tribui  divina,  sicut  in  V.  T.  de  angelo  pa- 
triarchis  apparente  talia  affirmantur  (supposita  hypothesi,  eum  qui  in  V.  T. 
apparuit,  non  fuisse  ipsum  Dei  Filium) :  respondemus  1.  Christo  quatenus 
distinctus  est  aDeo  P.  et  in  se  consideratur,  tribui  divina :  tribui  autem  non  so- 
lent  legato,  quatenus  a  legante  distinguitur  et  secundum  se  spectatur,  hujus 
praerogativae.  Sicut  2.  Christo  homini  tribuuntur  divina,  ita  Christo  Deo  tri- 
buuntur  humana ;  atqui  non  solent  legati  imperfectiones  transferri  inlegantem. 
Ergo  illa  tribuuntur  Christo  Deo,  quia  simul  fuit  verus  homo  ideoque  Deus 
homo  seu  Deus  carofactus.  Tanta  solemnitate  3.  tribuuntur  Christo  divina  et 
tam  saepe,  ut  ea  solum  per  vim  possint  aliter  explicari. 

Caput  III. 

De  natura  humana  assumpta. 

471.  Thesis  CXLVI.  JVatura,  quam  Dei  Filius  assumpsit,  non 
apparens  tantum  fuit  et  simulata,  sed  vera  et  solida,  coalescens 
ex  corpore  non  aliunde  quam  de  b.  Maria  V.  assumpto  et  anima 
eaque  rationali. 

*)  Locutio  jJiopcpYj  0eoo  significat  vel  majestatem  divinam,  vel  quod  pvaeferendum 
videtur,  naturam  seu  substantiam  divinam,  ut  colligitur  ex  oppositione  ad  naturam 
humanam  assumptam,  cujus  mox  fit  m^ntio  ;  ex  locis  parallelis  Joan.  1,14:  Hebr.  1,  3 ; 
Colos.  2,  9;  Tim.  3,  16  secundum  lectionem  graecam  sat  probabilem;  ex  patrum  ex- 
positione.  Si  vero  immediate  significat  majestatem,  dignitatem,  splendorem,  con- 
ditionem  divinam,  cum  haec  supponant  naturam  divinam,  mediate  saltem  hanc  si- 
gnificat  seu  adsignificat. 

Declaratio.  Saepe  Ecclesia  ea,  quae  enunciamus  thesi,  modo  sin- 
gillatim,  modo  omnia  simul  definivit;  plenissime  Eugenius  IV.  in  de- 
creto  pro  jacobitis,  et  conc.  viennense  inClementina  de  summa  Trinit. 
et  cath.  fide :  „Cum  s.  matre  Ecclesia  confitemur,  unigenitum  Dei  Filium 
in  iis  omnibus,  in  quibus  Deus  Pater  exsistit,  una  cum  Patre  aeternaliter 
subsistentem  partes  nostrae  naturae  simul  unitas,  ex  quibus  in  se  verus 
Deus  exsistens  fieret  verus  homo,  humanum  videlicet  corpus  passibile  et 
animam  intellectualem  seu  rationalem  ipsum  corpus  vere,  per  se  et  essen- 
tialiter  informantem  assumpsisse  ex  tempore  in  virginali  thalamo  ad  uni- 
tatem  suae  hypostasis  et  personae.u  Adeo  vero  evidens  est  1.  th.  pars, 
quae  statuitur  contra  docetas  seu  phantasiastas  (de  quibus  cf. 
Kuper  KL2  III,  1918  ss.)  Christo  asserentes  corpus  tantum  apparens  et 
simulatum,  ut  in  dubium  vocari  non  possit,  quin  et  universa  oeconomia 
christiana  subvertatur,  et  principia  probentur,  quibus  admissis  non  modo 
veritas  theologica,  sed  universim  historica  et  empirica  certitudo  pariter 
labefactetur.   Sufficiet  quaedam  cum  patribus  notasse. 

472.  Demonstratio  p.  I.   1.  Scite  notat  s.  Augustinus  1.  83  qq. 

q.  14:   „Si  phantasma  fuit  corpus  Christi,  fefellit  Christus,  et  si  fefellit, 

veritas  non  est.   Est  autem  veritas  Christus :  non  igitur  fuit  phantasma 

corpus  ejus." 

Tertullianus  adv.  Marcionem  III,  8 :  »Cur  enimnon  etiam  Deiphan- 
tasma  portaverit  Christus?  An  credam  ei  de  interiori  substantia,  qui  sit  de 
exteriori  prostratus  ?  Quomodo  verax  haberetur  in  occulto,  tam  fallax  repertus 
in  aperto  ?  *  et  de  carne  Chr.  c.  1 5  :  »  Quid  dimidias  mendacio  Christum  ?  Totus 
veritas  fuit.  Maluit,  crede,  nasci,  quam  ex  aliqua  parte  mentiri. «  —  Bene 
etiam  Novatianus  Christum  alloquitur  de  Trin.  c.  1 0  :  »Odisse  debueras 
corporis  imitationem,  si  oderas  veritatem. <<c  —  Bellissime  vero  Irenaeus  IV, 
43  n.  5:  »Judicabit  autem  (homo  fidelis  sequens  Scriptuarum  doctrinam)  et 
eos,  qui  putativum  (Christum)  inducunt.  Quemadmodum  enim  ipsi  vere  se 
putant  disputare,  quando  magister  eorum  putativus  fuit  ?  aut  quemadmodum 
firmum  quid  habere  possunt  ab  eo,  si  putativus  et  non  veritas  erat?  .  .  .  Pu- 
tativum  est  igitur  et  non  veritas  omne  apud  eos;  et  nunc  jam  quaeretur,  ne 
forte,  cum  et  ipsi  homines  non  sint,  sed  muta  animalia,  hominum  umbras  apud 
plurimos  perferant.*    Cf.  V,  29;  Prudentius  in  Apotheosi  v.  1051  ss. 

2.  Alio  ex  capite  Tertullianus  hunc  impugnat  errorem  ita  1.  c. 
disputans :  „Jam  nunc  cum  mendacium  deprehenditur  caro  Christi,  sequi- 
tur,  ut  ea  omnia,  quae  per  carnem  Christi  gesta  sunt,  mendacio  gesta 
sint  .  .  .  Eversum  est  igitur  totum  Dei  opus,  totum  christiani  nominis  et 
pondus  et  fructus ;  mors  Christi  negatur,  quam  tam  impresse  Apostolus 
demandat  dtique  veram,  summum  eam  fundamentum  constituens  Evan- 
gelii  et  salutis  nostrae  et  praedicationis  suae.  Negata  vero  morte  nec  de 
resurrectione  constabit.  Proinde  Christi  resurrectione  infirmata  etiam 
nostra  subversa  est."   Cf.  T  h  o  m  a  s  s  i  n  u  s  IV,  5. 

3.  Probatur  haec  veritas  omnibus  iis,  quibus  ex  patribus  convenien- 
tiam  assumptionis  naturae  humanae  illustravimus  n.  447. 

473.  Neque  huic  assertioni  obsunt  verba  Pauli  Kom.  8,  3:  Misit  Deus 
Filium  suum  in  similitudinem  carnis  peccati:  quibus  non  detrahitur  Christo 
universim  humanae  carnis  substantia,  sed  quaedam  carnis  humanae  quali- 
tas  seu  potius  vitium,  infectio  scil.  per  peccatum.  Neque  adversariis  pro- 
dest  provocare  ad  angelorum  in  humana  forma  apparitiones,  sive  ad  locutiones 
metaphoricas,  quibus  vel  ipsi  Deo  membra  tribuuntur.  Merito  enim  notat 
s.  Thomas  c.  gentes  IV,  29:  »Licet  rerum  similitudines  aequivoce  rerum 
nomina  sibi  interdum  assumant,  non  tamen  competit  s.  Scripturae,  ut  narra- 
tionem  unius  facti  totam  sub  tali  aequivocatione  proponat,  ita  quod  ex  aliis 
Scripturae  locis  manifeste  veritas  haberi  non  possit:  quia  ex  hoc  non  eruditio 
hominum,  sed  magis  deceptio  sequeretur. •  Cf.  3  q.  5  a.  1.  2.  Atqui  ne  vesti- 
gium  quiden  in  divinis  reperitur  literis,  unde  sequatur,  ea  quae  de  Christi 
humana  natura  leguntur,  translate  esse  intelligenda ;  imo  Christus  dubia  de 
veritate  naturae  humanae  assumptae  verbis  factisque  reprobatLuc.  24,  39  ss.: 
Palpate  et  videte,  quia  spiritus  carnem  et  ossa  non  habet,  sicut  me  videtis  ha- 
bere  .  .  .  Habetis  hic  aliquid  quod  manducetur  ?  etc.  Quae  autem  de  angelorum 
leguntur  apparitionibus,  ne  minima  quidem  ex  parte  conferri  possunt  cum  iis, 
quae  de  humana  Christi  vivendi  agendique  ratione  narrantur.  Ille  vero  angelus 
qui  prae  ceteris  potuit  credi  corpore  praeditus,  ad  corrigendum  hunc  errorem 
demum  se  fassus  est  spiritum  Tob.  12,  17  ss.  Praeclare  exceptionem  ex  an- 
gelorum  apparitionibus  refellit  auctor  confutationis  quarund.  propositionum 
(inter  opera  Ath  anasii,  Migne  28,  1378  ss;  1339  ss.)  prop.  13. 

474.  Demonstratio  p.  II.  1.  CarnemaVerboassumptamnonfuisse 
aeream,  sideream  vel  de  coelo  allatam,  ut  Appelles,  Valentinus 
manichaei  etc.  somniabant,  sed  nostrae  consubstantialem,  quam  ex  b.  Maria 
accepit,  manifestum  est  ex  Rom.  1.  3;  Gal.  3,  16;  4,  4  etc,  ubi  Christus 
dicitur  factus  ex  semine  David,  semen  Abrahae.  Hinc  Ferrandus  ep.  3 
ad  Anatolium :  „Tollat  impius  disputator  Christo  materiam  carnis,  quam 
Maria  ministravit,  et  doceat,  quomodo  est  semen  Abrahae  Christus,  aut 
quomodo  factus  est  ex  semine  David." 

2.  Christus  passim  dicitur  filius  David,  Abrahaey  Mariae.  Cf.  Matth.  1,  1 
et  21  ss. ;  8,  20;  9,  6;  10  13  etc,  unde  hoc  colligit  idem  Ferrand  us  n.  2 
argumentum:  »Si  secundnm  quod  haereticus  (Eutyches)  sapuit,  imo  potius 
desipuit,  caro  Verbi  Dei  secundum  carnem  nascentis  a  carne  Virginis  pronun- 
ciatur  extranea,  sine  causa  Filius  Dei  etiam  filius  hominis  factus  asseritur. 
Quomodo  enim  naturaliter  filius  est  hominis,  qui  originem  non  habet  ex  ho- 
mine  ?  Nullam  vero  originem  habet  ex  homine,  si  conceptus  in  utero  Virgini3 
carnem  non  traxit  ex  carne. * 

3.  Simile  est  argumentum,  quod  ex  appellatione  matris  Mariae  passim 
tributa  Matth.  2,  13;  Luc.  1,  43  etc.  petit  antiquus  auctor  anonymus  opusc. 
in  verba  Jo.  1,  14  (inter  opera  s.  Athanasii) :  »Nam  quomodo  mater  est,  cujus 
quod  partu  editum  est,  nullam  partem  aufert?  quinam  vero  partus  appelletur 
peregrinus  ille  quasi  per  canalem  transitus?  Vas  itaque,  non  matrem,  faciunt 
illi  s.  Virginem ; «  vel  quod  s.  Athanasius  infert  ex  Luc.  1,35:  Quod  nas- 

cetur  ex  tey  in  ep.  ad  Epictetum :  »Non  enim  absolute  dixit  (angelus),  quod 
gignetur  in  te,  ne  extrinsecus  in  illam  inductum  corpus  ejus  putaretur:  sed 
ex  te  dixit,  ut  quod  vere  genitum  esset,  originem  ex  illa  sumpsisse  manife3te 
crederetur.  * 

4.  Hucspectant,  quae  diximus  (n.  448)  de  convenientia  nativitatis  Christi 
ex  femina.  Cf.  disp.  Archelai  cum  Manete  n.  9. 

475.  Neque  adversarios  juvant  verba  Pauli  1.  Cor.  15,  47 :  Primushomo 
de  terra  terrenus :  secundus  homo  de  coelo  coelestis.  Nam  et  ex  antecedentibus 
et  ox  consequentibus  liquet,  sermonem  ibi  esse  non  de  origineet  essentia 
visibilis  naturae  ab  Unigenito  assumptae,  sed  de  specie  gloriaque  humani- 
tatis  redivivae,  quae  proportione  respondeat  gloriae  statuique  coelesti,  in  quo 
post  resurrectionem  est  Christus  et  cujus  nos  etiam  post  nostram  resurrectio- 
nem  participes  futuros  speramus.  —  Paulo  secus  textum  hunc  explicat  T  h  o- 
mas  lect.  7:  »Dicit  (Ap.)  primum  hominem  de  terra  secundum  modum  lo- 
quendi,  quo  res  de  illo  esse  dicuntur,  quod  prima  pars  est  in  earum  fieri ;  sicut 
cultellus  dicitur  de  ferro,  quia  prima  pars  unde  est  cultellus,  est  ferrum,  et 
quia  prima  pars,  unde  Adam  factus  est,  terra  est,  ideo  dicitur  de  terra.  Se- 
cundus  homo  dicitur  de  coelo,  non  qiiod  attulerit  corpus  de  coelo,  cum  de  terra 
assumpserit  scil.  de  corpore  b.  Virginis,  sed  quia  divinitas,  quae  naturae  hu- 
manae  unita  est,  de  coelo  venit,  quae  fuit  prior,  quam  corpus  Christi ;  *  cf.  3 
q.  3 1 ;  vel  quia  (secundum  alios)  conceptus  est  de  Spiritu  sancto. 

476.  Scholion.  Etsi  Christus  dicitur  et  est  filius  Abrahae,  semen  David 
etc,  non  tamen  propterea  sequitur,  eum  eodem  modo  fuisse  secundum  carnem 
in  lumbis  patrum,  quo  nos  fuimus.  Nam  Christus  fuitin  illis  secundum  car- 
nem  tantum,  quae  bona  est  creatura,  non  autem  secundum  modum  propa- 
gationis  naturalis  ex  concupiscentiae  lege,  quo  ibi  sunt  reliqui  omnes  ho- 
mines :  neque  enim  natus  est  secundum  legem  naturae,  sed  virtute  Spiritus  s. 
De  qua  distinctione  cf.  Augustinum  de  Grenesi  ad  lit.  X  n.  35,  ubi  inter 
alia  scribit:  »In  lumbis  Abrahae  secundum  carnem  et  Levi  et  Christus:  sed 
Levi  secundum  concupiscentiam  carnalem,  Christus  autem  secundum  solam 
substantiam  corporalem. «  Quod  subtiliter  et  fusius  exponit  Anselmusde 
conceptu  virg.  et  orig.  pecc.  c.  23,  ubiinter  alia  statuit:  »Dealiis  (hominibus) 
erat  in  Adam  i.  e.  in  ejus  potestate,  ut  de  illo  essent;  de  isto  vero  (Christo) 
non  erat  in  illo,  ut  aliquo  modo  esset :  sicut  non  erat  in  limo,  unde  vir  pri- 
mus  factus  est,  ut  de  illo  esset  mirabiliter;  neque  in  viro,  ut  Eva  de  illo, 
quemadmodum  facta  est,  esset.  Sed  nec  in  aliquo  eorum,  in  quibus  ab  Adam 
usque  ad  Mariam,  erat  ut  esset;  fuittamen  in  illis,  quia  erat  in  eis,  unde  ipse 
assumendus  erat,  quemadmodum  erat  in  limo,  unde  primus  homo  factus  est, 
et  in  eo,  unde  Eva  facta  est,  non  voluntate  creaturae  aut  potestate,  sed  sola 
divinc  virtute ;  sed  iste  tanto  mirabilius  et  majori  gratia,  quanto  illi  puri  ho- 
mines,  hic  homo  Deus  factus  est.«  Cf.  Franzelin  th.  10  ss. 

477.  Quaeritur,  quare  Christus  tam  frequenter  et  consulto  se  dixerit 
filium  hominis.  Multiplex  reddi  solet  ratio  :  ita  se  appellavit  humilitatis  gratia ; 
ad  designandam  veritatem  carnis  seque  vere  unum  esse  ex  nobis ;  ad  provo- 
candum  tanta  demissione  nostrum  amorem  atque  fiduciam ;  ad  insinuandum 
se  esse  humani  generis  exemplar  atque  ideam,  hominem  per  excellentiam, 
vel  forte  magis  ad  rem  ut  designaret  se  illum  esse,  quem  Daniel  7,  13  vidit 
Tenientem  quasi  Filium  hominis,  se  esse  Messiam  divinitus  praedictum,  al- 

tioris  originis  quam  mere  humanae  i.  e.  divinae  :  hinc  appellatione  hac  altiorem 
naturam  suam  i.  e.  divinam  insinuat.  Cf.  Z  enner  Zeitschr.  fur  k.  Theol.  1892 
p.  567  ss, 

478.  Demonstratio  p.  III.  Contra  arianos  tenendum  est  Ver- 
bum  assumpsisse  corpus  anima  informatum.   Et  sane 

1.  in  opposita  sententia  admitti  deberet,  vel  Christum  nullos  esseex- 
pertum  dolores,  cum  corpus  inanime  doloris  sit  incapax:  vel  divinitatem 
ipsam  passioni  fuisse  obnoxiam.  Atqui  neutrum  sine  manifesto  errore 
concedi  potest.   Habuit  ergo  Christus  animam.   Ad  haec 

2.  arianorum  sententia  directe  adversatur  Scripturae,  quae  Christo 
adscribit  animam  vel  d  i  s  e  r  t  e  Luc.  23,  46 :  Pater,  in  manus  tuas  com- 
mendo  spiritum  meum.  Et  haec  dicens  exspiravit;  Matth.  26,  38;  27, 
50  etc,  vel  aequipollenter,  quoties  scil.  ei  tribuit  obedientiam,  meri- 
tum,  tristitiam  etc,  quae  evidenter  supponunt  animam;  neque  enim 
Christus  secundum  naturam  divinam  obedire,  merere,  tristari  potuit,  cum 
ejusmodi  actus  quandam  naturae,  qua  obeditur  etc,  distinctionem,  in- 
ferioritatem  et  dependentiam  supponat.  Undead  rem  Tertullianus  de 
fuga  in  persec  c  8 :  „Professus  quidem  et  ipse  est  animam  anxiam  usque 
ad  mortem  (Matth.  26,  38)  et  carnem  infirmam,  ut  tibi  ostenderet  primo 
in  se  utramque  substantiam  humanam  fuisse,  ex  proprietate  anxietatis 
animae  et  imbecillitatis  carnis ;  nec  aliam,  ut  quidam  nunc  induxerunt, 
aut  carnem  aut  animam  Christi  interpretareris.u 

3.  Luculentum patrum suffragium cf. apud  Thomassinum  IV, 8 ss., 
qui  illius  veluti  summam  exhibet  III,  18  n.  5 :  „Deinde  non  partes  tantum 
naturae  physicas,  corpus  et  animam,  sed  et  minutissima  quaeque  Verbo 
Deo  ss.  patres  affigere  laborarunt:  dolorem,  metum,  lacrimas  anectusque 
omnes,  conceptum,  natales,  cunas,  aetates  omnes,  esuriem,  sitim,  fati- 
gationem  aerumnasque  omnes,  ut  quocunque  irrepserat  peccatum,  insinu- 
aretur  et  medicina;  utque  omnia  mors  tabefecerat,  sic  omnibus  vita  in- 
spergeretur."  Ita  ex.  gr.  scribit  Gregorius  naz.  or.  37  n.  2:  „Somnum 
fortasse  capit  (Filius  Dei),  ut  somnum  benedicat;  fortasse  etiam  lacrimas 
fundit,  ut  lacrimas  laudabiles  reddat.u 

479.  Demonstratio  p.  IY.  Animam  Christi non fuisse  mentis  ex- 
pertem,  ut  opinati  sunt  apollinaristae,  probatur 

1.  ex  s.  Scriptura,  in  qua  Christus  passim  vocatur  homo;  filius  homi- 
nis,  alter  Adam.  Atqui  neque  homo,  neque  filius  hominis  dici  potuisset, 
si  eo  caruisset,  quod  maxime  proprium  est  hominis  et  sine  quo  homo  n( 
concipi  quidem  potest,  scil.  ratione.  Praeclare  Augustinus  tr.  47  ii 
Joan.  n.  9:  „Videte  absurditatem  et  insaniam  non  ferendam:  animam  ir- 
rationalem  eum  habuisse  voluerunt,  rationalem  negarunt;  dederunt  ei 
animam  pecoris,  subtraxere  hominis." 

2.  Ex  patribus,  quoties  cum  Gregorio  naz.  ep.  101  ad  Gledonium 
n.  7  statuunt;  „Si  quis  in  hominem  mentis  expertem  sperat,  amens  est 
revera,  neque  dignus,  qui  totus  salvetur.  Quod  enim  assumptum  non  est, 
curationis  est  expers:  quod  autem  unitum  est  Deo,  idipsum  salute  dona- 
tur;  si  dimidiatus  tantummodo  Adamus  lapsus  est,  dimidiatum  quoque 
tantummodo  sit,  quod  assumitur  et  salvum  iit.  Quod  si  totus  peccarit,  toti 
quoque  unitus  est  atque  ex  toto  salutem  assequitur."  Fulgentiusl.  1 
ad  Trasimundum  post  longam  disp.  c.  12sagaciter  notat:  „Qui  (Ghristus) 
si  minus  aliquid  habuit  humanae  naturae,  nec  personam  sumere  pontificis, 
nec  offerri  potuit  pro  peccatis.  In  lege  enim  sacerdotio  fungi  non  poterat, 
si  quis  homo  minus  aliquid  habuisset  in  se :  nec  vitiosum  vel  imperfectum 
pecus  ad  sacrificium  euiquam  licebat  offerre.  Pontificem  vero  nostrum 
J.  Christum  esse  quis  ambigat?" 

3.  Dogma  catholicum  probatur  ex  obedientia  et  merito  Ghristi,  quae 
sine  anima  rationali  nequeunt  explicari.   Quare 

4.  concilium  GP.  a.  382  in  ep.  synod.  statuit:  „Incarnationis  quoque 
doctrinam  incorruptam  servamus,  neque  animae  neque  mentis  expertem 
vel  imperfectam  carnis  dispensationem  suscipientes,  sed  agnoscimus  per- 
fectum  omnino  Verbum  Dei  ante  secula,  perfectum  hominem  in  novissi- 
mis  diebus  pro  nostra  salute  factum  esse."  Et  jam  antea  Damasus  I: 
„Anathematizamus  eos,  inquit  in  conf.  fid.  ad  Paul.  antioch.,  qui  pro  ho- 
minis  anima  rationabili  et  intelligibili  dicunt  Dei  Verbum  in  humana  carne 
versatum,  cum  ipse  Filius  sit  Verbum  Dei,  et  non  pro  anima  rationabili 
et  intelligibili  in  suo  corpore  fuerit,  sed  nostram  i.  e.  rationabilem  et  in- 
telligibilem  sine  peccato  animam  susceperit  atque  salvaverit."  Gf.  Petrus 
v.  ep.  1  Mig.  189,  175  ss.;  Thomas  3.  q.  5  a.  4;  c.  gentes  IV,  32.      . 

480.  ScholiOH.  Patrum  antiquorum  apologia.  —  Manifesto  errant  re- 
centiores  quidam  inter  protestantes,  utMiinseher,  Neander,  de  Wette, 
qui  paene  omnes  antiquiores  patres  fuisse  in  errore  calumniantur  non  dissimili 
atque  ariani  et  deinde  apollinaristae,  secundum  quos  Verbum  carnem  tantum- 
modo,  non  animam,  vel  certe  non  animam  rationalem  assumpsit.  Nominatim  vero 
incusant Tertullianum,  Clementem  rom.,  IgnatiumM.,  Justinum, 
Irenaeum  et  Origenem  in  operibus  ante  libros  contra  Celsum  scriptis. 
Verum  immerito,  nam  horum  nullus  est,  qui  sicut  carnis,  ita  et  animae  vel 
integrae  naturae  humanae  non  fecerit  mentionem.  Ita  ex.  gr.  scribit  C 1  e  m  e  n  s 
ep.  1  n.  48:  »In  caritate  assumpsit  nos  Dominus  Deus  noster  ex  voluntate 
Dei,  sanguinem  suum  pro  nobis  tradidit  et  carnem  pro  carne  nostra,  et  animam 
pro  animabus  nostris.«  Cf.  verba  Tertulliani  n.  478  2.  —  Quod  si  patres 
vetustiores  frequentius  carnis  a  Verbo  assumptae  meminere,  non  deerant  con- 
gruae  rationes.  Malebant  enim  1.  uti  verbis  Joannis  1,  14:  Et  Verbum  caro 
factum  est ;  scribebant  2.  contra  docetas  carnis  veritatem  negantes ;  in  deliciis 
3,  ipsis  erat  Christi  humilitas  et  ex  amore  nostri  exinanitio,  quam  carnis 
vocabulum  quovis  melius  in  memoriam  revocat;  inculcare  volebant  4.  Chri- 

Hurter,    Compend.  theologiae  II,  9.  ed.  -5 


386         Tract.  VII.  de  Verbo  incarnato.  Thesis  CXLVII.  Natura  assumpta 

stum  non  solum  nostram  assumpsisse  naturam,  sed  etnostras  infirmitates  at- 
que  miserias,  quas  sponte  carnis  notio  suggerit.  Denique  5..hac  locutione 
melius  insinuatur  personae  unitas  in  dualitate  naturae ;  caro  enim  per  se  in- 
gerit  notionem  substantiae  hypostasi  propria  carentis,  non  ita  notio  naturae 
humanae.  Cf.  Fr anzelin  th.  3.  De  alio  errore  circa  unionem  animam  inter 
et  corpus  in  Christo  cf.  Thomas  c.  g.  IV,  37. 

481.  Corollarium.  Ex  dictis  sponte  sua  consequitur,  Christum  esse 
et  verum  Deum  Patri  consubstantialem,  et  verum  hominem  nobis  consub- 
stantialem,  quod  ita  enunciat  concilium  chalcedonense:  „Sequentes 
sanctos  patres,  unum  eundemque  confiteri  Filium  et  D.  N.  Jesum  Christum 
consonanter  omnes  docemus,  eundemque  perfectum  in  deitate  et  eundem 
perfectum  in  humanitate,  Deum  vere  et  hominem  vere,  eundem  ex  anima 
rationali  et  corpore,  consubstantialem  Patri  secundum  deitatem,  consub- 
stantialem  nobis  eundem  secundum  humanitatem,  per  omnia  nobis  si- 
milem  absque  peccato ;  ante  secula  quidem  de  Patre  genitum  secundum 
deitatem,  in  novissimis  diebus  eundem  propter  nos  et  propter  salutem 
nostram  ex  Maria  Virgine  Dei  Genitrice  secundum  humanitatem." 

482.  Thesis  CXLYII.  Natura  a  Verbo  assumpta  humanis  af- 
fectibus,  doloribus  aliisque  defectibus  humanam  naturam  in  prae- 
senti  rerum  ordine  sponte  sua  consequentibus  fuit  obnoxia, 

Demonstratio  p.  I.  Filius  Dei  humanam  assumendo  naturam,  as- 
sumpsisse  affectus  quoque  humanos,  manifestum  est  vel  ex  eo,quod  hi 
sponte  sua  et  naturaliter  consequuntur  naturam  humanam.  Ad  rem  A  m- 
brosius  in  Ps.  61  n.  5:  „Unde  valde  eos  errare  res  indicat,  qui  car- 
nem  hominis  a  Christo  ajunt  esse  susceptam,  affectum  negant,  et  contra 
ipsius  Domini  Jesu  venire  consilium,  qui  hominem  ex  homine  tollunt,  cum 
homo  sine  affectu  hominis  esse  non  possit.  Nam  caro  sine  affectu  et 
praemii  immunis  et  culpae  est.  Illud  ergo  suscipere  debuit  et  sanare,  unde 
culpa  manaverat,  ut  originem  erroris  et  quasdam  prorumpentis  delicti 
fores  clauderet." 

Praeter  hanc  rationem  necessariam,  plurimas  convenientiae  reddunt  pa- 
tres.  Mallemus  eos  loquentes  inducere,  sed  prolixitatem  vitantes,  summatim 
tantum  illas  innuemus.  Suscepit  Dei  Filius  humanos  affectus,  tristitiae,  an- 
goris  etc.  1.  ut  se  verum  testaretur  esse  hominem ;  2.  ad  consolationem  infirmo- 
rum  meinbrorum,  ne  desperent,  quando  turbantur  etc,  cumipsum  suumcaput 
turbatum  et  ad  mortem  usque  triste  videant ;  3.  ut  discant,  quid  ejusmodi  in 
adjunctis  ipsis  sit  agendum ;  4.  ut  affectus  suscipiendo  eos  sanaret,  nobisque 
vim  eos  moderandi  sanctificandique  inspiraret,  ut  s.  L  e  o  passim  significat,  qui 
occasione  verborum:  Tristis  est  anima  mea  etc.  Matth.  26,  38  ita  serm.  54 
n.  4  loquitur:  ^Quibus  verbis  quandam  formidinem  profitentibus  nostrae  in- 
firmitatis  affectus  participando  curabat,  et  poenalis  experientiae  metum  sub- 
eundo  pellebat.  In  nobis  ergo  Dominus  nostro  pavore  trepidabat,  ut  suscep- 
tionem  nostrae  infirmitatis  indueret,  et  nostram  inconstantiam  suae  virtutis 
soliditate  vestiret.  Venerat  enim  in  hunc  mundum  dives  atque  misericors  ne- 

gotiator  e  coelis,  et  commutatione  mirabili  inierat  commercium  salutare,  nostra 
accipiens  et  sua  tribuens,  pro  contumeliis  honorem,  pro  doloribus  salutem  etc.  * 
Hincinducit  Cbristum  ita  Petrum  alloquentem :  »Non  te  confundat  infirmitas, 
quam  recepi.  Ego  de  tuo  fui  trepidus,  tu  de  meo  esto  securus. «  —  Ita  A  u- 
gustinus  in  Joan.  tr.  60  n.  2:  »Quando  turbatur  magnus,  fortis,  certus, 
invictus,  non  ei  timeamus,  quasi  deficiat ;  non  perit,  sed  nos  quaerit  .  .  .  Nos 
ipsos  in  illius  perturbatione  videamus,  ut  quando  turbamur,  non  desperatione 
pereamus :  quando  turbatur  qui  non  turbaretur  nisi  volens,  eum  consolatur, 
qui  turbatur  et  nolens.*  Cf.  tr.  52  n.  1 — 4. 

483.  Cum  tamen  affirmamus  Dei  Filium  nostros  induisse  affectus, 
non  propterea  statuimus,  nullum  fuisse  discrimen  inter  affectus  Christi  et 
affectus  nostros ;  ita  enim  illos  habuit,  ut  a.  nunquam  in  objectum  illici- 
tum,  a  lege  divina  dissonum,  ferrentur.  Ideo  Augustinus:  „Quisquis 
credit,  inquit  op.  imperf.  IV,  47,  carnem  Christi  contra  spiritum  concu- 
pisse,  anathema  sit."  Puros  ergo  et  inculpatos  habuit  affectus,  ut  loquun- 
tur  patres.  Ita  illos  habuit  lb.  ut  iidem  nunquam  rationis  dictamen  prae- 
verterent  atque  rationis  lumen  turbarent ;  ut  c.  pro  nutu  eos  compescere, 
intendere  vel  minuere  posset. 

484.  Demonstratio  p.  II.  Adeo  evidens  est  Christum  obnoxium 
fuisse  passibilitati  habituali  naturae  humanae,  et  actu,  non  specie  tenus, 
passionibus  doloribusque,  ut  a  probatione  abstineamus.  Quae  enim  pro- 
bant  eum  habuisse  verum  corpus,  et  hanc  probant  assertionem.  Cf.  in 
primis  verba  Augustini  472 \  quae  merito  hic  repetere  licet. 

■Quare  potius  inquiramus  in  rationes,  o.b  quas  Dei  Filius  voluerit  huma- 
nas  assumere  miserias,  quae  alioquin  sunt  peccati  originalis  sequelae,  cui  ipse 
in  natura  humana  assumpta  sane  non  erat  obnoxius.  Respondet  praeeuntibus 
patribus  Thomas  3.  p.  q.  14  a.  1 :  »Conveniens  fuisse  corpus  assumptum  a 
Filio  Dei  humanis  infirmitatibus  et  defectibus  subjacere  et  praecipue  propter 
tria.  Primo  quidem,  quia  ad  hoc  Filius  Dei  carne  assumpta  venit  in  mun- 
■dum,  ut  pro  peccato  humani  generis  satisfaceret ...  S  e  c  u  n  d  o  propter  fidem 
incarnationis  adstruendam.  Cum  enim  natura  humana  non  aliter  esset  nota 
hominibus,  nisi  prout  hujusmodi  corporalibus  defectibus  subjacet,  si  sine  his 
•defectibus  Filius  Dei  humanam  naturam  assumpsisset,  videretur  non  fuisse 
verus  homo ;  nec  veram  carnem  habuisse  sed  phantasticam  .  .  .  Unde  et  b.  Tho- 
mas  per  aspectum  vulnerum  est  ad  fidem  revocatus,  ut  dicitur  Joan.  20. 
Tertio  propter  exemplum  patientiae,  quod  nobis  exhibet  passiones  et  defec- 
tus  humanos  fortiter  tolerando. *  Huc  referri  possunt  illa  Pauli  Hebr.  2,  17: 
Unde  debuit  per  omnia  fratribus  similari,  ut  misericors  fieret  et  fidelis  pontifex 
ad  Deum,  ut  repropitiaret  delicta  populi.  In  eo  enim,  in  quo  passus  est  ipse  et 
tentatuSy  potens  est  et  eis,  qui  tentantur,  auxiliari. 

485.  Demonstratio  p.  III.  Haec  pars  declaratione  magis,  quam 
probatione  indiget.  Quare  quod  humanae  naturae  defectus  atque  miserias 
spectat,  notetur  1.  eos  esse  duplicis  generis:  alii  enim  sunt  universa- 
1  e  s,  cuilibet  naturae  humanae  communes,  quia  consequuntur  naturam 

humanam  rubiginis  instar,  ut  mortalitas,  passibilitas  etc. ;  alii  p  a  r  t  i  c  u- 
lares,  qui  non  consequuntur  sponte  sua  naturam  humanam,  «ed  oriun- 
tur  ex  causa  particuiari  vel  physica,  ut  coecitas  a  nativitate  aliaque  mem- 
brorum  vitia;  velmorali,  ex  hominum  peccatis,  ut  variae  infirmitates.  Jam 
vero  2.  humana  Christi  natura  immunis  quidem  erat,  utpote  in  suo  genere 
perfectissima,  a  defectibus  particularibus,  cujusmodi  sunt  morbi,  membro- 
rum  vitia  etc. ;  obnoxia  tamen  erat  defectibus  communibus :  poterat  enim 
mori,  varia  incommoda  pati,  fatigari  etc,  iis  tamen  exceptis,  quae  quan- 
dam  indecentiam  prae  se  ferunt,  ut  sunt  ignorantia  x)  et  concupiscentia. 
Ceterum  3.  ingens  erat  discrimen  inter  modum,  quo  Christus  hisce  erat 
obnoxius,  et  modum,  quo  nos  subjicimur  illis.  Illos  enim  a.  Dei  Filius 
libere  suscepit,  nos  vero  necessario  eos  contrahimus  et  patimur.  In  nobis 
b.  hi  defectus  consectarium  sunt  peccati  originalis:  Christus  vero  ideo 
illos  admisit,  ut  remedium  fierent  contra  peccatum.  Ita  nos  c.  iis  sumus 
obnoxii,  ut  in  nos  dominentur ;  Christus  vero  pro  nutu  proque  lubitu  illis 
dominabatur,  eosque  vitare,  temperare,  suspendere  etc.  poterat.  Ita  nos 
d.  hi  defectus  invadunt,  ut  toti  patiamur  iisque  afficiamur :  non  vero  totus 
Christus  iis  afficiebatur ;  attingebant  quidem  humanam  naturam,  non  vero 
divinam.  Quae  si  prae  oculis  habeantur,  haud  pauca  patrum  effata  ex- 
plicari  poterunt,  quae  prima  specie  doctrinae  catholicae  adversari  videntur. 

486.  Ex  quibus  solvitur  controversia,  quae  tempore  s.  Bernardi  agi- 
tabatur  inter  P h i  1  i p p u m abbatem Bonae  Spei etJoannem  monachum 
ac  praepositum,  quorum  ille  ep.  5 — 7  et  22  ss.  (Mig.  203, 34  ss.)  conten- 
debat,  carnem  Christi,  de  Spiritu  s.  conceptam,  non  fuisse  naturaliter,  sed 
quasi  miraculose  et  praeter  naturamdoloribusmiseriisqueobnoxiam:  hic 
vero  asserebat,  carnem  Christi  naturaliter,  ex  conditione  naturae  assum- 
ptae  fuisse  passibilem  humanisque  subjectam  infirmitatibus.  Quod  alte- 
rum,  ut  patet  ex  praemissis,  tenendum  est,  sed  inter  assignatos  limites. 

Ut  statum  controversiae  amborumque  sententiam  rite  intelligas,  exemplo 
utamur.  Narrat  Matth.  4,  2 :  Et  cum  jejunasset  quadraginta  diebus  et  quadra- 
ginta  noctibus,  postea  esuriit.  Jejunium  per  40  dies  secundum  Philippum 
servavit  Christus  naturaiiter  (sicut  post  resurrectionem  absque  cibo  potu- 
que  vivere  potest) ;  esuries  subsecuta  erat  voluntaria  seu  positiva  voluntate  et 
ex  dispensatione  admissa  ideoque  praeternaturalis  (sicut  cum  Christus  post 


])  Qua  de  re  bene  disputat  Anselmus  cur  Deus  homo  1.  2  c.  13,  ubi inter  alia 
scribit:  »Nonne  dixi,  quia  sapienterfiet  illa  incarnatio?  Sapienter  namque  assuniet 
Deus  mortalitatem,  qua  sapienter,  quia  valde  utiliter,  utetur.  Ignorantiam  vero  non 
poterit  assumere  sapienter,  quia  nunquam  est  utilis,  sed  semper  noxia :  nisi  forte  cum 
per  eam  mala  voluntas,  quae  nunquam  in  illo  erit,  ab  effectu  restringitur.  Nam  etsi 
aliquando  ad  aliud  non  nocet,  hoc  solo  tamen  nocet,  quia  scientiae  bonum  aufert; 
et  ut  breviter  absolvam  quod  quaeris:  ex  quo  homo  ille  erit,  plenus  Deo  semper  ut 
seipso  erit ;  unde  nunquam  erit  sine  ejus  potentia  et  fortitudine  et  sapientia. « 

resurrectionem  manducabat  Luc.  24,  43).  Sed  secundum  Joannem  (et  doc- 
trinam  catholicam)  jejunium  tam  diu  toleratum  erat  miraculosum  (sicut 
in  Elia  3.  Reg.  19,  8);  esuries  subsecuta  conditio  erat  naturalis,  sicut  in 
nobis,  qui  diu  jejunantes  esuriem  experimur.  Ceterum  de  hac  controversia 
valde  bene  disputant  Leontiusl.  1  adv.  Nestorium  et  Eutychen  ;  a  u  c  t  o  r 
consultat.  quarundam  proposit.  interopera  Athanasii  prop.  7  (Migne  28, 
1358  s.)  ;  Fulgentius  ep.  18  ad  Eeginonem;  Joan.  Damascenu  s  F.  0. 
III,  28;  Thomas  comp.  theol.  c.  232  et  3.p.  q.  14  et  15. 

487.  Scholion.  8.  Hilarii  vindiciae.  —  Fatendum  quidem  est,  Hi- 
larium  ea  habere,  quae  prima  saltem  specie  cum  doctrina  catholica  vix  pos- 
sint  conciliari.  Ita  enim  de  Trinit.  1.  10  n.  23  disputat:  »Homo  itaque  Jesus 
Christus  unigenitus  Deus,  per  carnem  et  Verbum  ut  hominis  filius  ita  et  Dei 
Filius,  hominem  verum  secundum  similitudinem  nostri  hominis,  non  deficiens 
a  se  Deo,  sumpsit:  in  quo  quamvis  aut  ictus  incideretaut  vulnus  descenderet, 
aut  nodi  concurrerent,  aut  suspensio  elevaret,  afferrent  quidem  haec  impetum 
passionis,  non  tamen  dolorem  passionis  inferrent :  ut  telum  aliquod  aut  aquam 
perforans,  aut  ignem  compungens,  aut  aera  vulnerans,  omnes  quidem  has  pas- 
siones  naturae  suae  infert,  ut  foret,  ut  compungat,  ut  vulneret ;  sed  naturam 
suam  in  haec  passio  illata  non  retinet,  dum  in  natura  non  est  vel  aquam  forari, 
vel  pungi  ignem,  vel  aerem  vulnerari,  quamvis  naturae  teli  sit  et  vulnerare  et 
compugere  et  forare.  Passus  quidem  est  Dominus  Jesus  Christus,  dum  cae- 
ditur,  dum  suspenditur,  dum  crucifigitur,  dum  moritur:  sed  incorpus  Domini 
irruens  passio,  nec  non  fu.it  passio, .  nec  tamen  naturam  passionis  exseruit : 
dum  et  poenali  ministerio  desaevit,  et  Virtus  corporis  sine  sensu  poenae  vim 
poenae  in  se  desaevientis  excepit.  Habuerit  sane  illud  Domini  corpus  doloris 
nostri  naturam,  si  corpus  nostrum  id  naturae  habet,  ut  calcet  undas  et  super 
fluctus  eat,  et  non  degravetur  ingressu,  neque  aquae  insistentibus  vestigiis 
cedant;  penetret  etiam  solida,  nec  clausae  domus  obstaculis  arceatur.  At  vero 
si  dominici  corporis  sola  ista  natura  sit,  ut  sua  virtute,  sua  anima  feratur  in 
humidis,  et  insistat  in  liquidis,  et  exstructa  transcurrat :  quid  per  naturam 
humani  corporis  conceptam  ex  Spiritu  carnem  judicamus?  Caro  illa,  id  est 
panis  ille  de  coelis  est ;  et  homo  ille  de  Deo  est.  Habens  ad  patiendum  qui- 
dem  corpus,  et  passus  est ;  sed  naturam  non  habens  ad  dolendum. «  Propter 
haec  et  similia  a  nonnullis  etiam  erroris  accusatur,  ut  a  Mamerto  Claudiano 
de  statu  animae  II,  9  n.  3. 

Verum  Hilarius  passim  in  suis  operibus  et  vel  in  ipso  loco  objecto  doctri- 
nam  catholicam  tradit.  Difficultas  si  qua  est,  exegetica  censeri  debet :  quae 
evanescet,  si  hinc  quidem  scopus,  quem  in  opere  de  ss.  Trinitate  edendo  prae 
oculis  habuit,  attendatur,  inde  vero  vocabulorum,  quibus  utitur,  vis  rite  in- 
telligatur.  Atqui  s.  doctoris  scopus  eo  spectat,  ut  anomoeos  et  eunomianos  re- 
fellat,  qui  »quae  ab  eo  (Christo)  secundum  hominem  dicta  sunt,  dicta  esse 
secundum  naturae  divinae  infirmitatem  mentiuntur  (1.  9  n.  5),*  hinc  ipsam 
naturam  divinam  defectibus  doloribusque  asserunt  obnoxiam.  Quod  vero  lo- 
quendi  rationem  attinet,  notetur,  Hilarium 

1.  distinguere  inter  pati  et  passibilem  esse:  illud  Verbo  incarnato 
adscribit,  hoc  abjudicat.  Cf.  de  synodis  n.  49.  Ratio  distinctionis  videturesse, 
quod  p  a  t  i  significat  tantum  patiendi  factum,  cui  quis  etiam  sponte  se  sub- 
jicere  potest:  passibilitas  vero  significat  patiendi debitum  et necessitatem 


390  Tract.  VII.  de  Verbo  incarnato.  Hilarii  vindieiae. 

ideoque  supponit  subjecti  imperfectionem,  quae  conciliari  nequit  cum  Verbi 
licet  incarnati  dignitate. 

2.  Nomine  Christi  Hilarius  intelligit  saepe  Verbum  secundum  naturam 
non  assumptam,  sed  sibi  congenitam  et  maxime  propriam  i.  e.  divinam ;  binc 
quod  de  Christo  simpliciter  affirmat  vel  negat,  passim  de  Verbo  secundum 
d  i  v  i  n  a  m  naturam  est  intelligendum. 

3.  Quocirca  (divinam)  Christi  naturam  dispensationi  et  assumtae  infir- 
mitati,  sicut  naturalia  ipsius  attributa  assumptis  opponere  solet,  et  haec  veluti 
extranea  considerat,  secundum  quam  considerationem  negare  potuit  pas- 
sionem  fuisse  naturalem;  quo  modo  etiam  Ambrosius  scribit  (in  Luc. 
X,  6l):  »Tristis  autem  est  non  ipse,  sed  anima. « 

4.  Vocabulo  virtutis  Hilarius  cum  aliis  patribus  utitur  ad  designan- 
dam  Christi  divinitatem,  atque  idcirco  virtus  corporis  est  divinitas  Verbi 
unione  hypostatica  naturae  humanae  unita.  Qua  significatione  posita  facile 
explicantur  verba  ad  speciem  difficiliora:  »Virtus  corporis  sine  sensu  poenae 
vim  poenae  in  se  desaevientis  excipit. «  Idem  scil.  tradit,  quod  cum  aliis  pa- 
tribus  ita  expresserunt  Beatus  et  Etherius  adv.  Elipandum  1.  1  n.  112: 
^Nullus  liber  sine  litera  est  et  nulla  litera  sine  intellectu.  Et  litera  in  libro 
aperto  legitur,  ut  quod  legitur,  intelligatur.  Et  cum  intellexerit,  jain  gaudetr 
quia  quod  foris  legerat,  intus  invenit.  Et  qui  conciderit  ipsum  librum,  pagi- 
nam  et  literam  concidit,  intellectum  literae  concidere  non  potuit.  Et  tamen  et 
litera  exterius  et  intellectus  interius  unus  liber  est  et  sine  utroqueesse  non  po- 
test  .  .  .  Sic  est  Christus  liber  noster :  exterius  paginaet  litera:  quodesthomo, 
corpus  et  anima:  intus  divinitas  tamquam  intellectus  in  litera:  quem  librum 
judaei  concidere  potuerunt,  intellectum  tamen,  quod  est  divinitas  ejus,  nec 
concidere  nec  separare  potuerunf.*  Quae  si  prae  oculis  habentur,  patebit, 
Hilarium  doctrinam  catholicam,  quam  exposuimus  n.  485,  obscurius  quidem 
nonnihil  tradere,  sed  ab  ea  non  deflectere.  Cf.  Coustantius  in  praef.  gener. 
ad  s.  Hilarii  opera  sect.  4  §  3,  etFranzelinin  schol.  1  post  th.  42  et  ante 
hos  P.  Lombardus  in  3.  dist.  15,  cujus  explicationem  paucis  complectitur 
s.  Thomas  in  comment.  subjecto.  »Solutio  Magistri,  inquit,  consistit  inhoc, 
quod  simpliciter  noluit  (Hilarius)  removere  a  Christo  dolorem,  sed  tria  quae 
sunt  circa  dolorem.  Primo  dominium  doloris  .  .  .  secundo  meritum  do- 
loris  .  .  .  tertio  necessitatem  doloris  .  .  .  Et  secundum  hoc  solvuntur  tria 
difficilia,  quae  in  verbis  ejus  videntur  esse  etc.« 

Caput  IV. 

De  unione  naturae  humanae  cum  Verbo. 

488.  Demonstravimus  Verbum  humanam  assumpsisse  naturam :  hinc 
u  n  i  o  quaedam  facta  est  inter  personam  Verbi  et  naturam  assumptam. 
Jam  quaeritur,  quaenam  sit  conjunctionis  indoles  atque  ratio.  Cui  quae- 
stioni  plene  satisfacit  conc.  chalcedonense  statuens post verba n. 481 
allata :  „Unum  eundemque  Christum  Filium  Dominum  unigenitum  (doce- 
mus)  in  duabus  naturis  inconfuse  (ao^ybz^),  immutabiliter  (azpenz^), 
indivise  (aStaipdiooc),  inseparabiliter  (axwptowoc)  agnoscendum,  nusquam 

sublata  naturarum  differentia  propter  unitionem  magisque  salva  proprie- 
tate  utriusque  natiirae  et  in  unam  personam  atque  subsistentiam  (dc,  iv 
rcpoca>7rov  %ai  uiav  orcdaTaaiv)  concurrente,  non  in  duas  personas  partitum 
atque  divisum,  sed  unum  et  eundem  Filium  unigenitum  Deum  Verbum 
Dominum  Jesum  Christum  *)."  Quibus  verbis  triplex  unionis  proprie- 
tas enunciatur ;  exhibetur scil.  indivisa,  inconfusa,  inseparabilis. 
De  qua  triplici  conjunctionis  proprietate  tribus  disseremus  articulis. 

Articulus  I. 

DeunionenaturaruminChristoindivisa  seuhypostatica. 

§  1.  Dogmatis  catholici  prohatio. 

489.  Hoc  in  articulo  disputabimus  adversus  divisionem  inductama  Dio- 
doro  tarsensi  (f  c.  a.  394),  Theodoro  mopsuesteno,  Nestorio  ep.  CP. 
(a.  428)  et  Leporio  (fl.  a.  418).  Theodori  mopsuesteni  errores  complexa  est 
et  damnavit  synodus  oecumenica  V.  can.  12:  » Si  quis  defendit  Theodorum 
impiissimum  mopsuestenum,  qui  dixit,  alium  esse  Deum  Yerbum,  et  alium 
Christum,  et  passionibus  animae  et  concupiscentiis  carnis  molestatum,  et  a 
malis  paulatim  separantem  se,  et  ita  ex  profectu  operum  melioratum,  et  ex 
vitae  conversatione  incontaminatum  constitutum,  tamquam  purum  hominem 
baptizari  in  nomine  Dei  Patris,  Filii  et  Spiritus  sancti,  et  per  baptismum  gra- 
tiam  s.  Spiritus  accipere  et  adoptionem  promereri,  et  ad  similitudinem  im- 
perialis  imaginis  in  personam  Dei  Verbi  adorari ;  post  resurrectionem  incon- 
vertibilem  secundum  intellectum  et  sine  peccato  penitus  factum.  Et  iterum 
dicente  eodem  impiissimo  Theodoro,  unionem  Dei  Verbi  ad  Christum  talem 
factam  fuisse,  qualem  dixit  Apostolus  in  marito  et  uxore:  Erunt  duo  in  carne 
una  .  .  .  A.  S.«   Cf.  can.  4  infra  n.  492. 

Nestorii,  qui  inter  adversarios  maxime  innotuit,  errores  ita  paucis,  sed 
dilucide,  exponit  s.  Thomas  3.  q.  2  a.  6  :  »Alia  fuit  haeresis  Nestorii  et 
Theodori  mopsuesteni  separantium  personas  (seu  unionem  dissolventium  hy- 
postaticam) ;  posuerunt  enim  aliam  esse  personam  Filii  Dei  et  filii  hominis, 
quas  dicebant  sibi  esse  invicem  unitas:  primo  quidem  secundum  inhabita- 
tionem,  in  quantum  scilicet  Verbum  Dei  habitavit  in  illo  homine  sicut  in 
templo ;  secundo  per  unitatem  affectus,  in  quantum  scil.  voluntas  illius  ho- 
minis  est  somper  conformis  voluntati  Verbi  Dei;  tertio  secundum  operatio- 
n  e  m,  prout  scil.  dicebant  hominem  illum  esse  Verbi  Dei  instrumentum ;  quarto 
secundum  dignitatem  honoris,  prout  omnis  honor,  qui  exhibetur  Filio  Dei, 
coexhibetur  filio  hominis  propter  conjunctionem  ad  Filium  Dei ;  quinto  secun- 
dum  aequivocationem  i.  e.  communicationem  nominum,  prout  scil.  dici- 
mus  illum  hominem  esse  Deum  et  Filium  Dei.«  Admisit  ergo  Nestorius  in 
Christo  duas  personas  aliam  Verbi,  aliam  filii  hominis,  hinc  unionem  tantum 
moralem  inter  Verbum  et  naturam  humanam   assumptam:  unde  inferebat 


')  Fusius  sed  praeclarissime  hanc  unionem  describunt  L  e  o  M.  ep.  28  c.  4 
(opusc.  XXV,  174) ;  A  g  a  t  h  o  in  ep.  ad  imperat.  et  L  e  o  IX.  in  symbolo  fidei  propo- 
sito  Petro  episc.  (apud  Denzingerin  enchirid.  n.  133;  235 et 293);  Vincentius 
lir.  commonit.  c.  13  op.  IX. 

Mariam  non  esse  ■O-eoidxov,  secl  tantuin  ^piarordxov,  nec  vere  dici  posse  Deum 
esse  natum,  passum,  mortuum.  Verum  quidem  est,  Nestorium  concessisse  in 
Christo  sv  7updao)7uov,  sed  pro  laxiori  hujus  vocis  significatione,  qua  significat 
personam  moralem,  subjectum  juris,  quo  sensu  personae  physice  plures 
unam  constituere  possunt  personam  moralem,  et  persona  physice  una  plures 
induere  potest  personas  morales ;  quo  sensu  patres  subinde  dicunt,  Christum 
locutum  esse  in  persona  hominis,  in  nostra  persona.  Cf.  etiam  V i n c e n- 
t  i  u  m  lirin.  commonit.  c.  12;  C  y  r  i  1 1  u  m  al.  ep.  ad  Coelestinum  n.  3  et  prae- 
sertim  ejusdem  commonitorium  (opusc.  XVIII,  190  et  199  ss.);  et  fuse  de 
horum  haereticorum  erroribus  et  fatis  Petaviuml,  7  ss.,  Garnerium  in 
diss.  1  de  haeresi  et  libris  Nestorii  c.  4  §  9,  Hefele,  Conciliengesch.  §  127  s.; 
S  tentrup  th.  16  ss. 

491.  Rejicienda  autem  prorsus  est  opinio  eorum,  qui  contendunt,  Nesto- 
rium  illegitime  omnino  fuisse  a  concilio  ephesino  damnatum,  et  inter  ipsum 
et  Cyrillum  alex.  seu  generatim  catholicos  nullam  exstitisse  dissensionem  de 
dogmate,  sed  tantum  de  verbis,  totamque  controversiam  revocari  ad  in- 
signem  quandam  logomachiam.  Haec  enim  opinio  plane  injuriosa  est  in  patres 
plurimos  alioquin  doctissimos,  quos  ignorantiae  arguit  in  re  tanti  momenti ; 
in  concilium  oecumenicum  ephesinum,  cui  levitatem  inexcusabilem  tribuit  in 
damnandis  Nestorio  ac  tot  ejusdem  asseclis ;  in  universam  Ecclesiam,  quae  se- 
cundum  hoc  somnium  tot  viros  orthodoxos  suo  excussit  sinu ;  in  Spiritum  s., 
cujus  nutu  et  assistentia  reguntur  concilia  oecumenica  in  suis  definitionibus. 
Cf.  fasciculi  trimestres  tubing.  1835  pag.  215  ss. ;  Petavius  toto  1.  6  : 
Eafalis  Alexander  sec.  V  diss.  9. 

492.  Contra  Nestorii  haeresim  congregatum  fuit  conc.  ephesinuro 
oecumenicum  III.  a.  431,  quod  pluribus  canonibus  daninavit  ejus  errores ; 
quorum2.  est:  „Si  quis  non  confitetur,  carni  secundum  substantiam  uni- 
tum  Dei  Patris  Verbum,  unumque  esse  Ghristum  cum  propria  carne, 
eundem  scilicet  Deum  simul  et  hominem,  A.  S."  Quam  damnationem 
confirmavit  pleniusque  expressit  synodus  V.  (a.  553),  cujus  can.  4  ita 
habet:  „Si  quis  dicit,  secundum  gratiam,  vel  secundum  operationem,  vel 
secundum  dignitatem,  vel  secundum  aequalitatem  honoris,  vel  secundum 
auctoritatem  aut  relationem  aut  effectum  aut  virtutem,  unitionem  Verbi 
Dei  ad  hominem  factam  esse ;  aut  secundum  bonam  voluntatem,  quasi 
quod  placuit  Deo  Verbo  homo,  quia  bene  visum  est  ei  de  ipso,  sicut 
Theodorus  insaniens  dicit :  vel  secundum  solam  nominis  similitudinem, 
quam  graeci  homonymiam  vocant,  per  quam  nestoriani  Deum  Verbum 
Jesum  et  Christum  vocantes,  et  hominem  separatim  Christum  et  Filium 
nominantes,  et  duas  personas  (£6o  npoGoma)  manifeste  dicentes,  per  so- 
lam  nominationem  et  honorem  et  dignitatem  et  adorationem  et  unam 
personam  (§v  7rpdaa>7uov)  et  unum  Christum  confingunt  dicere;  sed  non 
confitetur,  sicut  ss.  patres  docuerunt,  unitatem  Dei  Verbi  ad  carnem  ani- 
matam  anima  rationali  et  intellectuali  secundum  compositionem,  id  est 
secundum  subsistentiam  (za\r'  o7i6oTaoiv),  factam,  et  propterea  unam  ejus 

substantiam  ((xiav  tyjv  oTioaraaiv),  qui  est  D.  N.  J.  Ghristus,  unus  de  ss.  Tri- 
nitate,  talis  A.  S." 

493.  Thesis  CXLVIII.  Eoc  divinis  literis  manifesto  constat, 
xinxim  atque  eundem  J,  Christxim  Deum  esse  et  hominem,utnonalius 
sit,  qui  est  Deus  Verbxim,  et  alixis,  qui  est  homo:  sed  idem,  qui 
Deus  est  aeternus,  manens  Dexis  coeperit  in  tempore  esse  verxis 
homo,  Quare  nestoriana  divisio  moralisque  naturarum  in  Christo 
xmio  rejici  debet. 

Demonstratio.  In  thesi  tuemur  unionem  Verbi  cum  humana  na- 
tura  non  fuisse  moralem  tantum  secundum  inhabitationem,  affectum, 
operationem,  sed  omnino  substantialem,  qua  unum  physice  subjectum, 
unum  prodiit  individuum.  Ex  plurimis  argumentis,  quibus  dogma  catho- 
licum  probari  potest,  potiora  quaedam  eligimus.  Utemur 

1.  argumento  generali :  Duplicem  reperimus  seriem  veritatum  revela- 
tarum;  prima  revelatur  Christus  Filius  Dei  (th.  107)  verusque  Deus  (th. 
109) ;  altera  idem,  qui  verus  Deus  demonstratus  fuit,  probatur  etiam  verus 
homo  (th.  146).  Atqui  prima  veritatum  series  non  de  uno,  de  alio  autem 
altera  affirmatur,  sed  utraque  de  uno  eodemque  plane  subjecto,  de  Jesu 
Nazareno.  Est  ergo  revelatum,  Deum  verum  esse  simul  verum  hominem 
J.  Christum  natum  de  Maria  V.,  passum,  mortuum  etc,  et  illum  hominem 
Jesum  esse  ipsum  aeternum  Dei  Filium,  verum  Deum,  seu  unum  idemque 
subjectum  et  individuum,  unum  eundemque  J.  Christum  simul  esse  ho- 
minem  et  Deum.  Quare  ita  facta  est  unio,  ut  una  esset  utriusque  naturae 
persona.  Quod  argumentum  ita  quoque  potest  proponi :  Hypostasis  est 
ultimum  subjectum  omnis  praedicationis.  Atqui  non  de  alio  subjecto  hu- 
mana,  de  alio  divina  praedicantur.  Ergo  unum  est  praedicationis  sub- 
jectum,  de  quo  divina  et  humana  affirmantur.  Ergo  una  est  persona  seu 
hypostasis,  quae  habet  utramque  naturam.  Quare  unio  facta  est  in  uni- 
tatem  hypostasis  seu  est  hypostatica. 

2.  Ita  Paulus,  ut  ad  quaedam  testimonia  in  specie  veniamus,  Rom. 
9,  5  eundem  plane,  quem  exhibet  unum  ex  israelitis,  quique  dicebatur 
Christus  J.,  affirmat  esse  Deum,  super  omnia  benedictum,  scribens:  Quo- 
rum  patres,  et  ex  quibus  est  Christus  secundum  camem,  qui  (hic  idem,  non 
alius  ab  eo  distinctus)  est  super  omnia  Deus  benedictus  in  secula,  Amen. 
Expendantur  etiam  Is.  9,  6 :  Parvulus  enim  natus  est  nobis,  et  filius  datus 
est  nobis,  et  factus  est  principatus  super  humerum  ejus:  et  vocabitur  no~ 
men  ejus  Admirabilis,  Consiliarius,  Deus,  Fortis,  Pater  futuri  seculL 
Princeps  pacis ;  Matth.  16,  16:  Respondens  Simon  Petrus  dixit:  Tu  es 
Christus,  Filius  Dei  vivi;  Joan.  8,  58:  Amen}  amen  dico  vobis,  antequam 
Abraham  fieret,  ego  sum ;  1.  Gor.  2,8:  Quam  (sapientiam  Dei)  nemoprin- 
cipum  hujus  seculi  cognovit:  si  enim  cognovissent,  nunquam  Dominum 

gloriae  crucifixissent.  Ex  quibus  argumentum  hujus  formae  derivamus: 
de  uno  eodemque  subjecto  et  individuo  constanter  praedicantur  et  hu- 
mana  et  divina.  Atqui  hoc  fieri  non  potest,  si  alius  est  Deus,  alius  homo ; 
si  moralis  tantum  est  unio,  non  physica  et  substantialis  inter  Deum  Ver- 
bum  et  naturam  humanam ;  si  non  unus  idemque,  eadem  persona  simul 
est  Deus  et  homo:  neque  enim  propter  intimam  unionem  moralem  inter 
virum  et  uxorem,  qua  una  sunt  caro}  licet  praedicata  viri  de  uxore,  et 
hujus  dotes  de  illo  affirmare.  Ita  ergo  facta  est  unio,  ut  Deus  Verbum  et 
homo  Christus  Jesus  sit  una  eademque  persona.  Quare  unio  est  hypo- 
statica,  vi  cujus  natura  humana  assumpta  fuit  in  unitatem  personae. 

3.  Accedunt  Joan.  10,  30;  1.  Cor.  ],  23;  Bar.  3,  36  s.  et  Phil.  2,  9 
(supra  n.  469),  cujus  loci  occasione  Cyrillus  alex.  in  dial.  quod  unus  est 
Christus  (Migne  75,  1282)  scribit:  »Universum  administrationis  in  carne 
mysterium  plane  in  contrarium  mutabitur  (secundum  Nestorii  errorem).  Ne- 
que  enim  Deus  natura  exsistens  atque  ex  Deo  Verbum  seipsum  ad  exinanitio- 
nem  demisisse  cernitur,  neque  humiliaverit  semetipsum  :  sed  e  contrario  rela- 
tus  quidem  fuerit  homo  in  Deitatis  gloriam  inque  excellentiam  omnium  supre- 
mam:  acceperit  vero  et  formam  Dei  et  exaltatus  fuerit  assessor  Patri  factus.* 
Et  p.  1315:  »Neque  utvidetur  Verbum  caro  factum  est,  sed  avfrptoTTOTroXiTYjs 
h.  e.  hominis  incola,  et  conveniens  fuerit  illum  (Filium  Dei)  non  hominem,  sed 
humanum  vocare,  quemadmodnm  et  qui  Nazareth  inhabitavit  nazarenus  dictus 
est,  non  Nazareth.  Quin  imo  nihil  prorsus  obstiterit,  si  commentum  illorum 
verum  est,  hominem  vocari  una  cum  Filio  Patrem  et  Spiritum  sanctum.  Habitat 
enim  in  nobis  per  Spiritum  sanctae  et  consubstantialis  Trinitatis  plenitudo.* 
In  dial.  vero  quod  unus  est  Christus  p.  1346  cit.  verbis  Joan.  3,  16 :  Sic  enim 
Deus  dilexit  mundum,  ut  Filium  suum  unigenitum  daret  etc,  ita  prosequitur: 
»Cum  vero  Dei  ac  Patris  dilectionem  erga  mundum  ita  extollat  et  immensam 
atque  inexhaustam  fuisse  dicat,  cur  haeretici  hanc  elevant  atque  imminuunt 
dicentes,  non  verum  Filium  pro  nobis  datum  esse,  sed  quendam  ex  nobis  per 
gratiam  in  filium  adoptatum,  eumque  in  naturalis  Filii  locum  attollentes,  cum 
sit  Unigenitus,  qui  pro  nobis  datus  est?*  Cf.  Cassianus  de  incarn.,  prae- 
sertim  III,  9  ;  IV,  6  s.,  V,  3  ss. ;  Thomas  c.  gentes  IV,  34. 

4.  Praeterea  Jesus  Christus  passim  Patri  et  Spiritui  s.  connumeratur, 
ut  2.  Cor.  13,  13:  Gratia  D.  N.  J.  Christi  et  caritas  Dei  et  communicatio 
s.  Spiritus  sit  cum  omnibus  vobis ;  1.  Thess.  3,  11;  2.  Thess.  2,  15;  Rom. 
15,  30;  ita  etiam  in  symbolis,  passim  in  doxologiis.  Atqui  si  J.  Christus 
non  esset  unus  idemque,  una  eademque  cum  Filio  Patris  unigenito  per- 
sona,  jam  non  trinitas,  sed  quaternitas  esset  profitenda.  Merito  ergo  Cy- 
rillus  al.  exposita  doctrina  catholica  adversus  Nestorium  scripsit  in  ep. 
anathem.  n.  23 :  „Hoc  ita  sentire  edocti  sumus  a  ss.  apostolis  et  evange- 
listis  et  ab  universa  divinitus  inspirata  Scriptura  atque  ex  veraci  beato- 
rum  patrum  confessione.u 

494.  Thesis  CXLIX.  Eadem  veritas  symbolis  patrumque  so- 
lemni  ad  Nestorium  usque  traditione  comprobatur. 

Demoiistratio  p.  I.  Ex  symbolis  eadem  argumentandi  forma  pro- 
batur  dogma  calholicum,  qua  illud  demonstravimus  ex  divinis  literis.  Et 
revera  in  iisdem  diserte  profitemur,  eundem  plane,  qui  est  Patris  Filius, 
Deus  de  Deo,  genitus  non  factus,  consubstantialis  Patri  (ut  in  symb.  ni- 
caeno),  natum  ex  Maria  V.,  passum,  mortuum,  sepultum.  Atqui  „si  ita 
hominem,  inquit  Leporius  in  lib.  emendationis,  eum  Deo  natum  esse 
dicamus,  ut  seorsim  quae  Dei  sunt,  soli  Deo  demus,  et  seorsim  quae  sunt 
hominis,  soli  homini  reputemus :  quartam  manifestissime  inducimus  in 
Trinitate  personam,  et  de  uno  Filio  Dei  non  unum,  sed  facere  incipiemus 
duos  Ghristos,  quod  a  nobis  jam  Dominus  et  Deus  Christus  avertat." 
Quare  synodus  ephesina,  censens  Nestorium  symbolo  nicaeno  prae- 
damnatum,  decrevit  act.  6 :  „non  esse  alteram  fidem  scribendam  ;u  et  con- 
cilium  VI.  act.  3:  „Sufficiebat  quidem  ad  perfectam  orthodoxae  fidei.co- 
gnitionem  et  confirmationem  hoc  (nicaenum)  pium  et  orthodoxum  sym- 
bolum."  Hinc  Gyrillus  alex.  Nestorium  passim  ex  eo  refellit,  ut  in  ep. 
ad  mon.  n.  6 ;  ep.  syn.  3  etc. 

495.  Demonstratio  p.  II.  Nestorius  et  qui  illius  amplectuntur 
divisionem,  ab  hisce  abhorrent  (et  in  ipsorum  hypothesi  omnino  conse- 
quenter)  propositionibus :  Verbum  duas  subiisse  nativitates ;  Verbum  esse 
ex  Maria  V.  natum ;  Deum  esse  passum,  mortuum  etc.  Atqui  hae  gemi- 
naeque  propositiones  passim  reperiuntur  in  antiquissimorum  patrum 
scriptis.  Ita  scribit  ad  ephesios  n.  18  Ignatius  (f  a.  107):  „Deus  noster 
J.  Ghristus  parturiebatur  a  Maria;"  et  n.  7:  „Unus  est  medicus  et  carnalis 
et  spiritalis,  factus  et  non  factus,  in  carne  natus  Deus,  in  morte  vita  aeterna, 
tum  ex  Maria,  tum  ex  Deo ;  primum  passibilis,  dein  (scil.  post  resurrec- 
tionem)  impassibilis."  Irenaeus  (f  a.  202)  V,  17:  „Verbum  Dei  per 
divinam  extensionem  manuum  (in  cruce),  ut  quidam  e  senioribus  dixit, 
congregavit  duos  populos  ad  unum  Deum :"  et  ib.  c.  2  n.  2 :  „Verbum  Dei 
sanguine  suo  nos  redemit,  et  in  eucharistia  calicem  suum  sanguinem, 
panem  suum  corpus  confirmavit ;"  et  ex  Evangelio  et  epist.  Joannis  pro- 
bat  III,  16  damnari  „blasphemas  regulas,  quae  dividunt  Dominum,  quan- 
tum  ex  ipsis  attinet,  ex  altera  et  altera  substantia  (i.  e.  hypostasi)  dicentes 
eum  factum." 

Melito  (fl.  c.  a.  ]70)  scribit  (ap.  Gallandium  I,  679):  »Deus  passus  est 
a  manu  israelitica. «  —  Clemens  romanus  (t  c.  a.  100)  ep.  1  ad  Cor.  n.  2: 
»Passiones  Dei  erant  ante  oculos  vestros.«  —  Tertullianus  (fl.  c.  a.  200) 
de  carne  Clir.  c.  5:  »Nonne  vere  crucifixus  est  Deus?  nonne  veremortuus  est, 
ut  vere.crucifixus  est?«  Disputationem  c.  Praxeam  c.  27  ita  concludit :  »Vi- 
demus  duplicem  statum  non  confusum,  sed  conjunctum  in  una  persona  Deum 
et  hominem. «  —  Dei  passi  mentionem  faciunt  etiam  Tatianus  (fl.  sec.  II) 
or.  adv.  graecos  n.  13  et  Clemens  alex.  (fl.  c.  a.  200)  in  Protreptico  p.  66: 
»Crede,  homo,  homini  et  Deo  ;  crede,  homo,  passo  et  adorato  Deo  viventi. «  — 

Alexander  alex.  (f  326)  serm.  de  anima  et  corp.  (Mig.  18,  595)  n.  5: 
»Quaenam,  oro,  necessitas  Deum  coegit  in  terram  descendere,  carnem  assu- 
mere,  panniculis  in  praesepi  involvi,  lactante  sinu  ali,  baptismum  a  famulo 
suscipere,  in  crucem  tolii,  terreno  sepulcro  infodi,  a  mortuis  tertia  die  resur- 
gere?  .  .  .  Aspicite,  o  homines  aspicite,  omnes  populi,  prodigia  nova!  Ligno 
eum  suspenderunt,  qui  terram  expandit:  clavis  eum  confixerunt,  qui  mundi 
fundamenta  stabilivit :  circumscripserunt  eum,  quicoelum  circumscripsit*  etc. 
Cf.  Tub.  Qtlschr.  1880  p.  119  ss. ;  martyrum  testimonia  dedimus  opusc.  XIII 
praef.  n.  10  ss.  Denique  huc  referri  possuntobjectionesjudaeorumetgentiliurn, 
qui  passim  christianis  exprobrabant,  stultum  esse  atque  impium,  Deum  natum 
credere  ex  muliere  (c.  449),  crucifixum  *)  :  nec  posse  Deum  immutabilem  fieri 
hominem,  nec  mori  immortalem.  Plura  patrum  testimonia  reperies  in  actis 
conc.  ephesini  sess.  1  Hard.  I,  1399 — 1410  etapud  Cassianum  VII,  24  ss. 

496.  Scliolioil  I.  Unica  difficultas  eaque  vix  mentione  digna  contra 
thesim  petitur  ex  Chrysostomi  hom.  3  in  ep.  ad  Hebr.  Sufficit  enim  con- 
textum  inspicere,  ut  liqueat  s.  doctorem  non  duas  in  Christo  asserere  hyposta- 
ses,  sed  inculcare  Patrem  et  Filium  esse  duas  realiter  distinctas  hypostases. 
Explicans  verba  Ps.  44,  7:  Thronus  iuus,  Deus,  in  seculum  seculi:  virga  ae- 
quitatis  virga  regni  tui.  Dilexisti  justitiam  et  odisti  iniquitatem :  propterea  un- 
xit  te  Deus,  Deus  tuus,  oleo  exsultationis  prae  participibus  tuis,  quae  Paulus 
aliegat  Hebr.  1,  8  s.,  notat:  »Apostolus  et  judaeos  et  Pauli  samosateni  disci- 
pulos  et  arianos  et  Marcellum  et  Sabellium  ferit  et  Marcionem.  Quomodo  ? 
Judaeos  quidem  ostendens  unum  et  eundem  esse  duo,  tum  Deum,  tum  homi- 
nem ;  alios  vero,  Pauli  samosateni,  inquam,  discipulos,  eo  quod  de  aeterna  haec 
disserit  exsistentia  et  increata  essentia.  Nam  in  oppositione  ad  illud  fecit 
posuit  hoc:  Thronus  tuus,  Deus,  in  seculum  seculi;  contra  arianos  iterum  hoc 
idem,  et  quod  non  est  servus ;  contra  Marcellum  et  illos  alios,  quod  duae  sunt 
hae  personae  distinctae  (scil.  Pater  et  Filius)  secundum  hypostasin ;  contra 
marcionitas,  quod  divinitas  non  ungitur,  sed  humanitas.*  Cf.  duplicem  diss., 
aliam  Gabrielis  Danielis,  aliam_Jgn.  Tentscher,  in  thes.  theol.  ed.  Zac- 
caria  IX.  Cf.  Stentrup  th.  12.  13. 

497.  Scholion  II.  Juverit  paucis  expendere  potiores  formulas,  quibus 
patres  unionem  Verbi  cum  humana  natura  designant.  Vocant  eam  I.  physicam, 
naturalem,  essentialem,  substantialem :  non  a.  ut  negent 2)  eam  esse  supernatu- 
ralem,  neque  b.  quia  existimant  unionem  factam  esse  immediate  internaturam 
divinam  et  humanam  3) ;  neque  c.  ut  significent  unam  ex  ea  prodiisse  natu- 
ram;    sed  d.  ut  exlcudant  conjunctionem  moralem  per  affectum,   secundum 


1)  Huc  spectant  etiam  verba  Pauli  1.  Cor.  1,  23 :  Nos  autempraedicamus  Christum 
crucifxxum  ,-judaeis  quidem  scandalum,  gentibus  autem  stultitiam  ;  ex  quibus  verbis  prae- 
clarum  pro  dogmate  catholico  derivat  argumentum  Cassianus  III,  8  ss.  Cf.de 
gentilium  objectionibus  Maranum  de  divinit.  Christi  II,  2;  III,  2;  Kraus  Roma 
sotterranea  1872  1.  4  pag.  222. 

2)  Unionis  supernaturalitatem  illustrat  Scheeben  Mysterien  §  55  ss. 

3)  Unio  enim  facta  est  immediate  inter  personam  Verbi  et  n a t u r a m  hu- 
manam,  ac  proinde  mediante  personalitate  Verbi  cum  natura  divina,  ut  ait  Rusti- 
c  u  s  diaconus  contra  acephalos :  » Non  Deus  Verbum  per  divinam  naturam,  sed  divina 
natura  per  Dei  Verbi  personam  unita  dicitur  carni. « 

operandi  virtutem  tantum,  qualem  almisit  Nestorius ;  et  c.  ut  inculceut  uni- 
onem  esse  intimam,  veram,  realem,  objectivam,  independentem  ab  actibus,  vi 
cujus  Christus  sit  objective  unum  subjectum  et  individuum.  Haec  abunde 
constant  ex  historia  controversiae  cum  nestorianis,  contra  quorum  haeresim  iu 
primis  adhibitae  fuerunt  hae  formulae.  Ita  Cyrillus  et  synodus  ephesina 
anath.  3  statuit:  »Si  quis  in  uno  Christo  post  unionem  dividit  hypostases 
ipsasque  ea  tantum  conjunctione  inter  se  connectit,  quae  est  secundum  digni- 
tatem  vel  auctoritatem  vel  potestatem,  et  non  eo  potius  concursu,  qui  est  se- 
cundum  naturalem  unionem  (xaft'  ivcoaiv  cpuanmjv),  A.  S. ;«  et  hunc  anathe- 
matismum  explicans  in  apol.  contra  orient.  docet :  »  Quod  si  naturalem  unionem 
dicimus,  veram  intelligimus.  Non  igitur  confundentes  naturas,  neque  ipsas 
inter  se  permiscentes  naturalem  dicimus  factam  unionem,  sed  ex  duabus  rebus 
dissimilibus,  Deitate  nimirum  et  humanitate,  unum  factum  esse  Christum  et 
Filium  et  Dominum  ubique  affirmamus. «  —  Et  Damascenus  F.  0.  III,  3 
n.  8 :  » Substantialem  (oookoSyj)  dicimus  unionem  i.  e.  veram  et  non  imagina- 
riam:  substantialem,  non  quod  duae  naturae  unam  compositam  naturam  effe- 
cerint,  sed  quod  in  unam  Filii  Dei  compositam  hypostasim  inter  se  unitae  sint. 
Quinimo  substantialem  ipsarum  differentiam  integram  et  incolumem  servari 
statuimus. «  Cf.  R u s t i c u s  diaconus  contra  acephalos  (Migne67,  1194); 
Thomassinus  III,  7;  Kleutgenn.  98  s. 

498.  Qua  occasione  subtiliter  quaerit  Lugo  d.  11  s.  4  s.,  utrum  Ver- 
bum  unitum  sit  naturae  assumptae  substantialiter,  an  accidentaliter  tantum. 
Hoc  posterius  potest  videri  probabile  ideo,  quia  quod  advenit  alicui  enti  in  actu 
completo,  dicitur  ei  accidentaliter  advenire.  Cum  igitur  humanitas  accedat 
Verbo,  quod  est  in  se  perfectum  et  completum,  unietur  ei  non  substantialiter, 
sed  accidentaliter.  Respondet  vero  hunc  in  modum :  Substantia  dicitur  illa, 
quae  est  prima  radix  determinata  et  fundamentum  aliorum  omnium,  quibus 
ideo  dicitur  substare,  et  quae  per  se  exsistit:  unde  omnia,  quae  pertinent  ad 
constituendam  illam  primam  radicem  in  tali  ratione  sunt  etiam  entitates  sub- 
stantiales  .  .  .  Quo  supposito  constat,  unionem  etiam  hypostaticam  humanita- 
tis  cum  Verbo  debere  esse  substantialem,  quia  haec  unio  constituit  in- 
trinsece  hominem.  Hac  enim  unione  sublata  non  manet  homo,  sed  humanitas. <c 
Contenson  vero  in  theol.  mentis  et  cordis  1.  9  diss.  3  c  1  axioma  illud  ita 
restringit:  »Illud  quod  advenit  enti  completo,  advenit  accidentaliter,  nisi  tra- 
hat  illud,  cui  advenit,  ad  consortium  sui  esse.  Verbum  autem  adveniens  hu- 
manitati  facit  eam  consortem  suae  subsistentiae,  unde  illi  substantialiter  uni- 
tur.«  Cf.  s.  Thomas  3  p.  q.  2  a.  6 ;  Scheeben  §  215. 

499.  II.  Patres  affirmant  naturas  in  Christo  non  separari,  sed  tantum 
distingui,  imo  secerni  solum  posse  %aza  ftecopiav  secundum  mentis  conside- 
rationem.  Haec  vero  doctrina  non  favet  errori  monophysitarum :  nam  ab  illis 
quoque  proponitur,  qui  huic  haeresi  gravissime  restiterunt.  Sciendum  enim 
est  distinctionem  secundum  considerationem  opponi  quidem  distinc- 
tioni  reali,  subinde  tamen  etiam  divisioni.  Atqui  patres  cum  affirmant, 
naturas  in  Christo  ratione  tantum  distingui,  hanc  distinctionem  opponunt  d  i- 
visioni  et  separationi  nestorianae.  Sane  eodem  modo  dicunt  in  homine  ani- 
mam  a  corpore  ratione  seu  %ara  ■frscopiav  distingui,  non  negata  propterea  reali 
animae  a  corpore  differentia :  realem  enim  divisionem  volunt  tantum  exclusam. 
Quare  hac  loquendi  ratione  a.  negative  excludunt  unionem  moralem ;  positive 

lo,  affirmant  subjecti  unitatem ;  comparate  C.  unitatem  personae  in  duabus 
Christi  naturis  conferunt  cum  unitate  naturae  in  trinitate  personarum.  Sicut 
enim  personae  divinae,  etsi'  le  ab  invicem  distinguuntur,  vinculo  ejusdem 
substantiae  ita  uniuntur,  ut  absolute  nunquam  re  ab  invicem  separari  vel 
dividi  possint :  sic  unitione  semel  facta,  nalura  humanaita  adhaerescit  Verbo, 
ut  ab  eo  nunquam  seorsim  essistat,  nunquam  dividatur,  sed  consideratione 
tanlum  dividi  veluti  possit.  Cf.  de  hac  comparatione  n.  184  9;  Rusticum 
1.  c.  (M  ig,  67,  1 179  s.);  Alcuinum  de  fide  Trinit.  III,  13;  Bernardum 
de  consid.  V,  9 ;  Petavium  IV,  3  §  14;  10;  VI,  9.  Occasione  tamen  hujus 
comparationis  nota,  licet  dici  possit  in  Christo  esse  aliud  etaliud:  tamen 
»illa  propositio:  Christus  est  aliud  et  aliud  potius  est  neganda  quam  con- 
cedenda*,  inquit  Suarez  in  comm.  in  3.  p.  q.  16  a.  1,  quia  significaret  diver- 
sitatem  in  supposito,  seu  duo  esse  supposita. 

500.  III.  Non  defuerunt,  qui  cum  Cyrillo  alex.  ad  inculcandara  inti- 
mam  Verbi  cum  humana  natura  conjunctionem  uterentur  formula  [i/a  cfOT-C 
too  Aoy&o  asaap7ta);j,£V7]  una  natura  Dei  Verbi  incarnata,  de  qua  tene: 

1.  eam  per  se  nullatenus  favere  errori  monophysitarum,  quod  evin- 
cunt  argumenta  tam  interna,  quam  externa.  Sane  a.  in  conciliis  chalcedo- 
nensi,  constantinopolitano  II.  et  lateranensi  sub  Martino  L,  in 
quibus  profiigatae  fuere  omne3  monophysitarum  formulae,  approbata  et  recepta 
fuit  haec  loquendi  ratio ;  usurpata  fuit  1).  a  patribus  quoque  orthodoxis,  qui 
contra  monophysitas  decertarunt.  Praeterea  C.  constat,  Cyrillum  disserte  do- 
cuisse,  in  Christo  etiam  post  unitionem  duas  sedulo  secernendas  esse  naturas, 
easque  in  Christo  esse  integras  et  inconfusas.  Quare  ipse  Theodoretus, 
Cyrilli  alioquin  adversarius,  testatur  ep.  83  se  ad  duarum  naturarum  verita- 
tem  demonstrandam  uti  Cyrilli  et  Theophili  libris,  »aperte  siquidem  et 
duarum  naturarum  discrimen  nos  docent,  et  immutabilitatem  divinae  praedi- 
cant  naturae.*  Ad  haec  d.  Cyrillus,  qui  prae  ceteris  hac  usus  est  formula, 
scripsit  1.  contra  synusiastas  seu  eos  qui  confundunt  naturas,  cujus  fragmen- 
ium  exhibet  Mai  N.  B.  PP.  II,  449  ss.,  et  eam  explicans  omnem  monophysi- 
tici  erroris  ab  ea  removet  suspicionem.  Ita  enim  scribit  ad  Successum  ep.  46 : 
»Si  dicentes  unam  naturam  Verbi  tacuissemus,  ac  minime  adjuxissemus  in- 
carnatam  excluso  propemodum  dispensationis  mysterio,  esset  fortasse  illo- 
rum  oratio  non  inepta,  dum  interrogare  se  simulant :  ubinam  est  in  humani- 
tate  perfectio,  aut  quomodo  subsistit  substantia  nostra?  Sed  quia  et  illa  in 
humanitate  perfectio  et  essentiae  nostrae  declaratio  est,  dum  dicimus  incama- 
tam,  desinant  baculo  niti  arundineo.* 

2.  Hac  formula  significatur  unitas  Christi  ontologica:  negatur  scil.  duas 
esse  in  ipso  naturas  subsistentes,  Deum  et  hominem,  sensu  nestoriano,  et  do- 
cetur  naturae  jam  inVerbo  subsistenti  subjungi  alteram  i.  e.  humanam,  ut  sit 
Deus  incarnatus,  ut  illa  principaliter  emineat,  haec  accessio  ejus  sit;  illa  fue- 
rit  semper  et  pergat  esse,  altera  velaminis  instar  nuper  illi  ita  accreverit,  ut 
sit  propria  Verbi  jam  in  natura  divina  subsistentis,  et  per  se  seorsim  nec  sit, 
nec  unquam  fuerit.  Quare 

3.  ad  rem  sunt,  quae  hujus  formulae  occasione  disputat  Gelasius,  et 
quae  ex  eo  adducit  Fulgentius  ep.  14  n,  19:  » Nam  et  cum  dicunt,  unam 
fuisse  naturam  incarnatam,  volentes  hoc  modo  velut  ostendere  singularem, 
nullatenus  evadunt  significationem  duarum.  Dum  enim  dicitur  unam  divini- 

tatis  naturam  fuisse  incarnatam,  remotis  ambiguitatibus,  altera  erit  q  u  a  e  in- 
carnata  est,  altera  qua  incarnata  perhibetur:  quoniam  non  eadem  erit  natura 
deitatis,  quae  incarnata  est,  quae  est  natura  carnis,  qua  incarnata  firmatur ; 
neque  seipsa  natura  deitatis  incarnata  est.  sed  natura  carnis  incarnata  cogno- 
scitur.*  Cyrillum  tuetur  etiam  Facundus  episc.  hermianensis  1.  1  c.  5. 
Merito  ergo  conc.  oecumenicum  V.  can.  8  de  hac  formula  statuit:  »Si  quis  ex 
duabus  naturis,  deitate  et  humanitate  confitens  unionem  factam  fuisse,  vel 
unam  naturam  Dei  Verbi  incarnatam  dicens,  et  non  sic  has  voces  intelligit, ' 
sicut  ss.  patres  docuerunt,  quod  ex  divina  natura  et  humana  unitione  secun- 
dum  subsistentiam  (%<xfr  oTroaraotv)  facta,  unus  Christus  factus  est,  sed  ex 
hujusmodi  vocibus  unam  naturam  sive  substantiam  deitatis  et  carnis  Christi 
introducere  conatur,  talis  A.  S.«  Cf.  Suarez  disp.  7  sect.  2;  Franzelin 
thes.  35;  Petavius  IV,  6  ss.  et  1.  VI. 

501.  IV.  De  formula  ;unio  hypostatica'.  —  Prae  ceteris  vero  for- 
mulis  a  patribus  ad  designandam  Verbi  cum  natura  assumpta  conjunctio- 
nem  adhibitis  solemnis  est  ea,  qua  illam  appellant  unionem  xa^'  o7tcmaatv 
hypostaticam  seu  secundum  subsistentiam.  Qua  non  significatur  duas 
in  Christo  unitas  fuisse  hypostases,  sed  unionem  non  esse  specie  tenus, 
externam,  moralem  tantum,  ut  censuit  Nestorius :  sed  veram  et  substan- 
tialem,  pro  illa  i^  o7roaTdasa)<;  significatione,  qua  opponitur  ei,  quod  est 
inane  et  evanidum,  phantasma.  Ita  ille  in  defens.  anathemat.  2  adv. 
Theodoretum  (Mig.  76,  402)  unionem  xaO-5  oTtdotaatv  explicat,  ut  sit 
unio  xara  aXvj^stav,  vi  cujus  unus  intelligitur  atque  est  Christus,  idem 
Deus  et  homo. 

In  primis  vero  ea  formula,  ut  nunc  passim  explicatur,  edicitur  unio, 
vi  cujus  non  duae  sunt  in  Christo  personae,  sed  una  tantum:  quod  na- 
tura  humana  ita  accesserit  ad  Verbi  personam,  ut  hujus  fieret  propria  in 
eaque  subsisteret.  Quam  unionem  ita  praeclare  describit  Epiphanius 
haer.  77  n.  29:  „Verbum  descendit  de  coelo  et  in  se  ipso  carnem  subsi- 
stentem  fecit  ex  utero  s.  Virginis  et  integram  humanam  naturam  perfecte 
in  se  transplasmavit."  Et  jam  sec.  III.  Hippolytus  c.  Noetum  n.  15: 
„Unigenitus  perfectum  est  Verbum,  caro  autem  per  se  ipsam  seorsim  a 
Verbo  non  potuit  subsistere,  quia  in  Verbo  habebat  consistentiam  *)." 
Verum  haec  melius  inteliigentur  exposita  prius  hypostasis  notione. 

502.  V.  Denique  patres  in  suis  disputationibus  praesertim  tum  contra 
gentiles,  tum  contra  apollinaristas  solent  dicere    Verbum  carnem  assumpsisse 


^Thomassinus  III,  8  §  4  stilo  suo  proprio  ita  eam  describit,  ut  sit unio,  vi 
cujus  » natura  superior  inferiorem  invadendo  domaret,  sibique  subjugaret,  suam  effi- 
ceret,  suo  juri  censuique  manciparet,  nec  extrinsece  illi,  sed  introrsum  dominaretur ; 
eam  ageret  gereretque  ut  suam,  ac  proin  natura  inferior  suo  in  se  ipsam  jure  exuta 
superiori  accederet  et  insereretur,  nec  seorsim  per  se  atque  in  se  con&isteret,  sed  illi 
meliori  adhaeresceret,  illi  incumberet  et  inniteretur. *   Cf.  Stentrup  th.  14. 

mediante  anima.  Ea  autem  foramla  non  ita  est  intelligenda,  ac  si  negetur  i  m- 
mediata  Verbi  conjunctio  cum  tota  humana  natura,  vel  affirmetur  Verbum 
seorsim  corpus  et  seorsim  assumpsisse  animam.  Utrumque  enim  est  erro- 
neum.  Verum  patres  ea  illud  ipsum  significarunt,  quod  s.  Thomas  3.  p. 
q.  6  a.  1  ita  exprimit:  ^Secundum  ordinem  causalitatis  ipsa  anima  est  aliqua- 
liter  causa  carnis  uniendae  Filio  Dei.  Non  enim  esset  assumptibilis  nisi  per 
.ordinem,  quem  habet  ad  animam  rationalem,  secundum  quam  habet,  quod  sit 
caro  humana;*  et  iterum  q.  50  a.  2  ad  2:  »Verbum  Dei  dicitur  unitum  carni 
mediante  anima,  in  quantum  caro  per  animam  pertinet  ad  humanam  naturam, 
quam  Filius  Dei  assumere  intendebat;*  c.  gentesIV,  44;  praesertim  vero  in  3. 
d.  2  q.  2  a.  1,  ubi  sol.  2  etiam  statuit:  »Dicendum  quod  Divinitas  mediante 
spiritu  animam  assumpsit,  sicut  anima  mediante  corpus;  sicut  enim  corpus 
non  est  assumptibile  nisi  per  hoc,  quod  habet  animam;  ita  anima  non  est  as- 
sumptibilis,  nisi  per  hoc,  quod  mens  in  ea  est,  per  quam  imaginem  Dei  habet. « 
Quae  explicatio  facilius  intelligetur,  si  probetur  quorundam  theologorum  opinio, 
Deum  non  potuisse  hypostatice  assumere  naturam  irrationalem  (n. 445 5); 
tunc  enim  liquet,  carnem  eatenus  tantum  potuisse  a  Verbo  assumi,  quatenus 
est  pars  naturae  rationalis,  intuitu  ergo  animae  rationalis  eandem  informantis. 
Cf.Bonaventura  Brevil.  IV,  3  ;  P  e  t  a  v  i  u  s  IV,  13;  T  h  o  m  a  s  s  i  n  u  s  IV,  9. 

§  2.  Uberior  catholici  dogmatis  de  unione  hypostatica  illustratio. 

503.  Jam  ad  accuratiorem  dogmatis  catholici  de  unione  hypostatica 
in  Christo  expositionem  accedamus.  Quam  ob  rem  nonnulla  praemitte- 
mus  de  hypostasis  notione. 

Lemma  I.  Essentia  (cf. n.  39 4a.)  sive  summa  notarum  essentialium, 
qua  unumquodque  in  certa  specie  et  entium  ordine  constitutum  intelligitur, 
usu  communi  a  ss.  patribus  et  ab  universa  Ecclesia  recepto  appellatur  na- 
tux-a  (n.  31 3 2).  Quatenus  vero  consideratur  subjectum,  sive  is,  qui  habet  na- 
turam  et  per  naturam  constitutus  esse  intelligitur  hic  unus  in  certo  rerum 
ordine,  dicitur  hypostasis.  Ad  rem  s.  Thomas  in  3.  p.  q.  17  a.  2:  »Esse 
pertinet  et  ad  naturam  et  ad  hypostasin.  Ad  hypostasin  quidem  sicut  ad  id 
q  u  o  d  habet  esse ;  ad  naturam  autem  sicut  ad  id,  q  u  o  aliquid  habet  esse.  * 
Uno  verbo  dicere  possumus,  id  quod  objicitur  considerationi,  quid  aliquid 
sit,  esse  naturam  vel  essentiam;  quod  vero  objicitur  distinctioni,  quis  sit, 
esse  hypostasim  x). 


*)  Quaedam  de  ipsis  nominibus,  quibus  modo  saepius  utemur,  notabimus : 

1 .  Natura  vel  essentia  dicitur  etiam  quidditas  vel  substantia,  quamvis 
olim  apud  patres  non  satis  fixa  fuerit  vocis  substantiae  significatio :  aliis  idem  erat 
ac  natura  seu  essentia,  aliis  idem  quod  modo  hypostasis,  hinc  non  verebantur  in  Deo 
tres  affirmare  substantias ;  quae  significatio  jam  est  obsoleta.   Cf.  infra  n.  5. 

2.  Hypostasis  solet  non  solum  dici  substantia,  sed  etiam  subsistentia, 
suppositum,  persona(side  rationali  hypostasi  est  sermo,  qua  de  re  infra). 

3.  Subsistentia  a  verbo  subsistere  derivatur,  quod  significat  a.  esse  ens ve- 
rum,  reale,  solidum,  in  oppositione  ad  fictum,  apparens  et  intentionale ;  vel  d.  ex- 
sistere,  vel  c.  esse  substantiam  in  oppositione  ad  accidens,  vel  d.  esse  substantiam 
primam  totam  per  se  et  seorsim  exsifctentem,  quae  est  maxime  propria  significatio 
tam  verbi  subsistere  quam  substantivi  subsistentiae ;  praesertim  quod  tres  praece- 

504.  Leinma  II.  Haereticum  est  affirmare,  naturam  et  hypostasim  sive 
personam  ita  esse  unum,  ut  neque  re  neque  ratione  ab  invicem  distinguantur. 
Quod  facile  probatur:  nam  secundum  dogma  catholicuin  tenendum  est,  duas 
esse  naturas  in  Christo,  sed  unam  tantum  personam,  et  in  ss.  Trinitate  tres 
esse  personas,  unam  vero  naturam.  Atqui  haec  sibi  constare  nequeunt,  si 
persona  et  natura  nec  re  nec  ratione  distinguerentur.  Hinc  videmus  plures 
ex  haeresibus  contra  Trinitatis  et  incarnationis  mysteria  ex  neglectu  distin- 
ctionis  personam  inter  et  naturam  originem  traxisse.  Ad  rem  Maxentius 
adv.  nestorianos  dial.  1  :  »Nimirum  hoc,  inquit,  erroris  vestri  et  non  alia  causa 
est;  nam  non  valetis  discernere,  quid  inter  personam  intersit  et  naturam,  id 
ipsum  intelligentes  naturam  esse,  quod  et  persona;  imo  nullatenus  credentes 
naturam  esse  posse  sine  persona,  vocabula  personae  naturarumque  confun- 
ditis  et  duas  omnino  personas,  sicut  duas  naturas  unius  Filii  Dei  sine  dubio 
praedicatis.  *  Ex  quibus  infer  corollarium,  omnem  hypostasis  personaeque  de- 


dentes  significationes  in  eam  confluant  in  eaque  simul  reperiantur.  Atque  hac  ac- 
ceptione  concreta  a  ss.  patnbus  et  scholasticis  usurpatur ;  a  recentioribus  vero  subinde 
significatione  abstracta,  ut  designetur  subsistendi  m  o  d  u  s,  quo  aliqua  substantia 
singularis  est  tota  per  se  et  seorsim  exsistens  seu  hypostasis. 

4.  Suppositum  ex  etymologia  noxrunis  idem  est  ac  sub  alio  positum.  Potest 
autem  aliquid  sub  alio  poni  vel  ontologice  vel  logice.  Ontologice  aut  ut  ma- 
teria  formae,  aut  ut  subjectum  accidenti  inhaerenti.  Logice  pariter  duobus  modis, 
aut  ut  inferius  superiori  quoad  praedicationem  aut  ut  concretum  abstracto.  Utrum- 
que  perfectissime  convenit  hypostasi,  quae  ita  est  sub  aliis  posita  et  ontologice  et 
logice,  ut  nihil  aliud  ipsi  supponatur,  nec  sicut  inferius  superiori,  nec  sicut  concre- 
tum  abstracto,  nec  ut  subjectum  accidenti,  quaeque  consistit  per  se,  neque  ulli  alteri 
inest,  neque  de  ullo  praedicatur.  A  theologis  scholae  hypostasis  dicitur  etiam  res 
naturae,  hoc  aliquid. 

5.  Quod  attinet  nomina  graeca,  sciendum  est,  philosophos  gentiles,  quamvis  distin- 
guerent  inter  ooaiav  Tcptoxirjv  et  osoxspav,  nomine  oboiaq  communiter  intellexisse  sub- 
stantiam  primam  i.  e.  singularem ;  et  cum  menti  revelationis  lumine  non  illustratae 
nulla  occurreret  substantia  singularis  in  sua  natura  perfecta,  quae  non  esset  tota  in 
se  i.  e.  hypostasis,  idcirco  nomen  ooaia<;  etiam  pro  hypostasi  usurpasse,  qua  significa- 
tione  obalac,  nomen  etiam  apud  veteres  scriptores  christianos  occurrit,  adeo  ut  non 
deessent,  qui  tres  ooaia<;  in  Deo  admitterent.  Cf.  s.  Hi  erony  mi  ep.  15  adDamasum 
(opusc.  XI,  30).  Verum  haec  obolac,  cum  hypostasi  confusio  paucorum  fuit,  et  mox 
penitus  cessavit.  Communi  consuetudine  receptum  est,  ut  a  notione  obsiaq  remove- 
retur  adsignificatio  illa  incommunicabilitatis,  quam  philosophia  admittebat,  adeo  ut 
Theodoretus  in  dial.,  quem  inscripsit "AtpsTCTOc;,  Eranisti  interroganti,  »sitne  ali- 
qua  differentia  o&aiav  inter  et  oTcoataaiv  ?  orthodoxum  ita  respondentem  inducat :  »  Se- 
cundum  exterorum  quidem  sapientiam  nulla  est  .  .  .  at  secundum  patrum  doctrinam 
sicut  difterunt  commune  et  proprium,  vel  genus  et  species  atque  individuum,  ita  difte- 
runt  ooaia  et  6Tc6axaaig  «. 

6.  Quod  attinet  vocem  bKooxaoiq,  vix  est,  qui  ante  Basilium  eam  accuratius  ab 
ooaia  distinxerit,  ita  ut  non  defuerint  patres,  qui  in  Deo  un  am,  in  Christo  dnas 
profiterentur  hypostases ;  Basilio  autem  adnitente  post  concilium  nicaenum  pressior 
illa  hypostasis  acceptio,  qua  significat  substantiam  singularem,  perfectam,  totam  et 
in  se  subsistentem,  facta  est  vulgaris  et  modo  una  obtinet  ac  proinde  ecclesiastica 
dici  debet.  Cf.  Passaglia  comment.  theol.  de  significatione  ecclesiastica  xrfi  oboiac, 
etStentrup  zum  Begriff  der  Hypostase  in  Zeitschr.  fiir  k.  Theol.  Oeniponti  1877 
p.  57  ss.  et  in  thes.  20—26.  28.  30  de  Verbo  inc. 

Hurter,  Compend.  theologiae  II,  9.  ed.  26 

finitionem,  ex  qua  sequitur,  tot  esse  hypostases  personasve,  quot  sunt  naturae, 
esse  erroneam  x). 

505.  Leinma  III.  Ens  dispescitur  in  substantiam  et  accidens. 
Substantia  eo  opponitur  accidenti,  quod  illi  » competat  habere  esse  non  in 
subjecto,  quidditati  autem  sive  essentiae  accidentis  competit  habere  esse  in 
subjecto,*  ut  docet  s.  Thomas  3.  p.  q.  77  a.  1  ad  2,  seu  competit  non quidem 
actualis  inhaerentia  in  subjecto,  sed  aptitudo  ad  subjectuminhaesionis  seuexi- 
gentia  inhaesionis.  Quapropter  ex  pervetusta  philosophorum  definitione  sub- 
stantia  est  ens,  cui  convenit  esse  per  se  sive  in  se,  non  vero  in  alio  tamquam  in 
subjecto,  cui  inhaereat 2).  Porro  substantia  ipsa  in  primametsecundam 
dividitur  3).  Substantiam  primam  eam  esse  docemur,  quae  cum  sit  integra  et 
perfecta,  ita  est  per  se  sive  in  se  et  sua  sibi,  ut  nullo  modo  sit  in  alio  vel 
alterius;  e  contra  substantiam  secundam  eam  esse  arbitramur,  quae  quocun- 
que  demum  modo  est  in  alio  vel  alterius.  Hinc  substantia  divina  nobis  est  et 
dicitur  substantia  secunda,  nam  etsi  una  numero,  tribus  realiter  distinctis  est 
communis ;  item  humana  Christi  natura,  quoniam  alterius  est,  nimirum  Verbi ; 
denique  universale  substantia  secunda  dici  debet,  quia  exsistere  non  potest 
nisi  in  singularibus.    Quibus  praesuppositis  sit 

506-  Prop.  1«  Hypostasis  est  substantia  prima.  Hoc  colligimus 
1.  ex  modo  loquendi  de  hypostasi.  Hypostasis  ex  omnium  consensu 
est  a.  ens  r  e  a  1  e,  non  rationis  tantum,  ut  notio  generis  vel  speciei :  est 
enim  vi  vocis  quod  maxime  exstat  (n.501),  quodque  subjectum  est  prae- 
dicationis  ideoque  supponitur  abstractis,  cujusmodi  sunt  notiones  generis 
vel  speciei.  Hinc  Ib.  neque  est  accidens :  hypostasis  enim  nomine  id  in- 
telligitur  quod  subsistit,  quod  non  est  alterius,  sed  cujus  sunt  omnia  quod- 
que  ea  veluti  portat  (Trager,  Besitzer,  Inhaber),  ideoque  supponitur  (si  est 
creata)  accidentibus.  Atqui  haec  affirmari  nequeunt  de  accidente.  Erit 
ergo  c.  substantia,  eaque  d.  integra,  perfecta,  tota,  non  substantia 
partialis.  „Non  potest  dici,  inquit  s. Thomas  de  unione  Verbi  a.  2,  quod 


*)  In  schemate  constit.  dogm.  de  doctrina  cath.  pro  patribus  conc.  v  a  t  i  c.  (coll. 
lac.  VII,  559)  c.  4  statuitur:  ^Secundum  ss.  patrum  admonitionem  intelligant  omnes 
oportet,  essentiae,  substantiae  seu  naturae  notionem  cum  notione  hypostasis,  sub- 
sistentiae  seu  personae  minime  esse  confundendam ;  ne  cum  manifesta  sacratissimo- 
rum  dogmatum  subversione  tot  semper  dicantur  esse  personae,  quot  sint  intellectua- 
les  sive  ut  loquuntur  (g ii n  t h e r i a n i)  sui  consciae  naturae. •  Cf.  Damascenuml. 
contra jacobitas  n.  2  ss.  Mig.  91,  1437,  et  Boethium  de  una  persona  et  duabus 
naturis  c.  6.  Habes  hic  specimen  utilitatis,  quae  ex  revelatione  vel  in  subtiliores 
philosophiae  notiones  redundat,  et  quo  modo  philosophia  non  prorsus  sit  indepen- 
dens  a  revelatione,  sed  in  ea  habeat  normam  externam,  a  qua  deflectere  nefas  sit. 
Cf.  Franzelinth.  26. 

2)  Cf.  Sanseverino  elementa  philosophiae  christ.  vol.  2  c.  3  a.  1. 

8)  » Cum dividitur substantia inprimametsecundam,  non est divisio gene- 
ris  in  species,  cum  nihil  contineatur  sub  secunda  substantia,  quod  non  sit  in  prima : 
sed  est  divisio  generis  secundum  diversos  modos  exsistendi.  Nam  secunda  substantia 
significat  naturam  generis  secundum  se  absolutam :  prima  vero  substantia  significat 
eam  ut  individualiter  subsistentem.*  S.  Th o m as  de  pot.  q.  9  a.  2  ad  6. 

haec  manus  sit  persona  vel  hypostasis  aut  suppositum,  quamvis  dici  pos- 
sit,  quod  sit  aliquid  particulare,  singulare  vel  individuum.  Manus  enim 
etsi  pertineat  ad  genus  substantiae,  quia  tamen  non  est  substantia  completa 
in  se  subsistens,  non  dicitur  hypostasis  aut  suppositum  vel  persona."  Gf. 
comp.  theol.  c.  211 ;  3.  q.  2.  a.  2  ad  3.  Neque  est  e.  substantia  secunda. 
Hypostasis  enim  seu  personae  (si  scil.  est  rationalis)  est  h  a  b  e  r  e,  non 
haberi ;  a  g  e  r  e,  non  agi ;  esse  suam  s  i  b  i,  non  alterius.  Atqui  haberi,  agi, 
esse  alterius,  sunt  substantiae  quae  habet  rationem  partis,  substantiae 
secundae.  Non  est  ergo  hypostasis  substantia  secunda.  Ergo  f.  via  ex- 
clusionis  liquet  eam  esse  substantiam  p  r  i  m  a  m  seu  substantiam  integram 
et  perfectam,  singularem  et  indiyiduam,  quae  alteri  non  communicatur 
per  modum  partis,  neque  communis  est  plunbus  inter  se  re  distinctis,  ut 
contingit  in  mysterio  ss.  Trinitatis.  Quare  patres  sequens  docet  T  h  o  m  a  s 
de  potentia  q.  8  a.  3 :  „Nomen  hypostasis  significat  substantiam  individuam 
i.  e.  quae  non  potest  de  pluribus  praedicari.  Unde  genera  et  species  in 
praedicamentis  substantiae,  ut  homo  et  animal,  non  possunt  dici  hypo- 
stases,  quia  de  pluribus  praedicantur.  Socrates  vero  et  Plato  dicuntur 
hypostases,  quia  praedicantur  de  uno  solo." 

2.  Hanc  hypostasis  notioiiem  patres  suo  confirmant  suffragio.  Explicantes 
enim  illius  rationem  semper  exigunt,  ut  sit  substantia  exsistens  ava  uipo? 
separatim,  loYcf,  %ax  ISlxw?  proprie  per  se  *)  et  seorsim ;  ut  sit  IdiOGbGvazoQ 
privatim  et  per  se  exsistens,  l§i07repiopiaTOS  proprio  termino  circumscripta, 
iSioojtoararo^  propria  subsistentia  fruens.  Plura  infra  dabirnus,  cum  rationem 
exponemus,  quare  secundum  patres  humana  Christi  natura  propria  careat 
hypostasi.  Interim  sufficiant  verba  Kustici  in  disp.  c.  acephalos  (Mig.  67, 
1239):  »Etsi  omnis  homo  individuus  persona  est,  non  tamen  haec  causa  est, 
ut  persona  sit  itidem,  quae  est,  ut  homo  sit.  Sed  ut  sit  quidem  homo,  haec 
causa  est,  quod  sit  animal  rationale  de  terra ;  ut  autem  sit  persona,  haec  causa 
est,  eo  quod  sit  subsistentia  rationalis  individua.  Sed,  ut  diximus,  illa  huma- 
nitas  non  in  semetipsa,  sed  in  Verbo  habet  subsistentiae  rem,  nec  enim  pro- 
pter  hoc,  ut  sua  ipsius  separatim  esset  sicut  nos,  sed  ut  Verbo  uniretur  et 
ejus  esset  proprium  indumentum  et  inaestimabile  .  .  .  instrumentum,  et  ut 
Deus esset homo, creata est, nostrae  causa salutis. «  —  Damascenus:  » Nomen 
hypostasis,  inquit  dial.  c.  42,  duplicemhabetsignificationem.  Interdumenim  sim- 
plicem  exsistentiam  significat,  quo  sensu  inter  substantiam  et  hypostasim  nihil 
interest,  unde  nonnulli  ss.  patrum  naturas  hypostases  appellarunt;  interdum 
eam,  quae  per  se  est  et  seorsim  subsistit,  exsistentiam  .  .  .  Unde  Domini  caro, 
cum  per  se  et  seorsim  sumpta  ne  minimo  temporis  puncto  substiterit,  proprie 
non  est  hypostasis,  sed  svoTToaTaTOV  quoddam;«  cf.  43 ;  de  haer.  cc.  81.  83.  — 
Et  s.  Thomas  3.  p.  q.  16  a.  12:  »Christus  secundum  quod  homo  non  est 
persona,  quia  humana  natura  non  est  per  se  seorsum  subsistens  a  divina  na- 
tura,  quod  requirit  ratio  personae.*    Cf.  Franzelin  th.  27  ss. 

')  Notetur  ens  per  se  opponi  enti  in  alio.  Aliquid  autem  triplici  modo  ens  in 
alio  dicitur:  1.  ens  in  alio  ut  in  subjecto  (accidens) ;  ens  in  alio  ut  de  subjecto  (univer- 
sale) ;  ens  in  alio  ut  in  toto  (pars).  Jam  vero  hypostasis  triplicem  hanc  perseitatem  exigit, 

507.  Corollarium.  Subsistentia  in  significatione  concreta,  ut  a  ve- 
tustioribus  sumi  solet,  idem  significat,  quod  hypostasis,  ut  supra  diximus. 
Unde  apparet,  quid  significet  subsistere.  Significat  aliquid  ita  exsistere  in 
se,  ut  nec  communicetur  pluribus  in  se  totis,  nec  uniatur  alteri  partis  modo. 
Quare  hypostasin  subsistere  in  tali  natura,  nil  aliud  sibi  vult,  quam  eam  esse 
in  se  talis  naturae.  Naturam  vero  subsistere  in  alio  significat,  eam  non  esse 
in  se  hypostasim,  non  esse  suam  sibi,  sed  aliam  esse  hypostasim,  cujus  ipsa 
sit;  quod  idem  significatur,  cum  dicitur  natura  humana  ab  hypostasi  Verbi 
sustentari.  Quatenus  natura  humana  Christi  non  est  hypostasis,  dicitur 
avo7rdaraTOC ;  quatenus  vero  facta  est  natura  hypostaseos  naturae  superioris, 
dicitur  svo^oararoc.  Ex  quibus  sequitur,  in  conceptu  hypostasis  intrinsecus 
includi  conceptum  essentiae  et  substantiae,  non  tamen  viceversa.  Intelligitur 
etiam  sensus  doctrinae  patrum,  quando  cum  Basilio  ep.  28  docent,  hypo- 
stasim  (subsistentiam  in  abstracto)  sistere  et  circumscribere  proprietatibus  in 
re  aliqua  determinata  id,  quod  commune  est  et  incircumscriptum. 

508.  Propositio  II.  Inter  hypostasim  et  naturam  in  concreto  specta- 
tam  et  connaturaliter  exsistentem  non  est  reale  discrimen,  sed  rationis  tantum. 
Discrimen  r e  a  1  e  plures  defenderunt  scholae  theologi,  ut  Greg.  de  Valentia 
in  3.  p.  disp.  1  q.  4  puncto  2;  Suarez  Metaphys.  disp.  34  sect.  1  et  2 ;  et 
in  3.  p.  disp.  8  sect.  3.  4;  Vasquez  in  3.  p.  disp.  31  c.  6;  Did.  Euiz  de 
Trinit.  disp.  34  sect.  7.  8  etc,  secundum  quos  subsistentia  est  modus  realis 
a  natura  singulari  a  parte  rei  diversus,  naturae  exsistentiam  consequens,  eam- 
que  afficiens  et  formaliter  terminans,  reddensque  naturam  alteri  incommuni- 
cabilem,  ideoque  hypostasim.  Quem  modum  appellant  naturae  terminum  et 
complementum,  formam  hypostaticam,  modum  suppositalitatis,  perseitatis  vel 
exsistendi  per  se.  Nullum  tamen  videtur  esse  discrimen  reale,  sed  rationis 
tantum,  si  nomine  naturae  intelligatur  substantia  s-ingularis  et  in  ratione  na- 
turae  integra,  et  eadem  comparetur  secum  ipsa,  quatenus  hypostasis  est  con- 
naturaliter  exsistens.    Nam 

1.  falsum  est,  non  admisso  ejusmodi  discrimine  reali,  incarnationis  my- 
sterium  explicari  non  posse.  Imo  adeo  bene  explicatur  admissa  sola  rationis 
distinctione,  ut  hinc  nostra  sententia  haud  paulum  confirmetur.    Sane 

2.  substantia  singularis  et  integra  est  hypostasis  connaturaliter  exsistens 
eo  solo,  quod  est  tota  in  se  et  sua  sibi.  Atqui  talis  est  se  ipsa,  non  aliqua  ad- 
dita  realitate,  seu  totalitas  non  est  aliquismodus  realis  distinctus  ab  ipsa  na- 
tura,  quae  dicitur  tota;  sicut  nec  multitudo  est  modus  realis  distinctus  a 
multis  hominibus,  et  quaternitas  a  quatuor  unitatibus  simul  junctis.  Distin- 
guitur  tamen  ratione  cum  fundamento  in  re :  alius  enim  est  conceptus  naturae 
qua  naturae,  et  alius  quatenus  consideratur  praecise  ut  tota,  ut  seorsim 
exsistens,  quod  bene  expressit  Eusticus  verbis  n.  506  allatis. 

3.  Haec  est  doctrina  patrum,  qui  ejusmodi  formae  realis,  quae  suo  accessu 
naturam  constituat  hypostasim,  non  faciunt  mentionem.  Praeclare  eorum  do- 
ctrinam  expressit  Theodorus  Abucara  scribens  ep.  2 8 :  » Aliudne  est  sub- 
stantia,  aliud  hypostasis?  Orthodoxus:  Aliud  et  aliud,  non  tamquam  res  alia 
et  alia,  sed  quod  aliud  significet  hypostasis  et  aliud  substantia.  Sicut  granum 
tritici  dicitur  et  est  tum  semen  tum  fructus,  non  tamquam  res  alia  et  alia, 
sed  aliud  significat  semen  et  aliud  fructus. « 


non  est  discrimen  reale.  4Q5 

4.  Haec  est  sententia  s.  Thomae,  cujus  doctrinam  claritatis  gratia  ad 
quaedam  principia  revocabimus.  Frequenter  a.  quaerit  s.  doctor,  cur  natura 
a  Verbo  assumpta  non  sit  hypostasis ;  cujus  rei  hanc  assignat  causam  adae- 
quatam:  »quia  assumitur  a  principaliori  scil.  a  Verbo  Dei  (opusc.  3  contra 
graecos  c.  6).  Cf.  n.  462  et  515.  b.  Non  defectu  cujusdam  entitatis  seureali- 
tatis  vel  modi  nescio  cujus  realis  et  substantialis  ab  ipsa  natura  distincti  fit, 
ut  natura  humana  non  sit  hypostasis  seu  natura,  sed  sola  assumptione.  »Na- 
turae  assumptae  non  deest  propria  personalitas  propter  defectum  alicujus, 
quod  ad  perfectionem  humanae  naturae  pertinet,  sed  propter  additionem 
alicujus,  quod  est  supra  humanam  naturam,  quod  est  unio  ad  divinam  per- 
sonam.«  Cf.  n.  506.  Quapropter  C.  consentanea  sibi  constantique  ratione  docet, 
humanam  Christi  naturam  sola  separatione  absque  alicujus  rei  accessione  futu- 
ram  esse  personam.  »Separatio  clat,  inquit  s.  doctor  in  3.  dist.  5  q.  3  ad  3, 
utrique  partium  totalitatem.  Unde  supposito  quod  hominem  (Christus)  depo- 
neret,  subsisteret  homo  ille  per  se  in  natura  rationali  et  ex  hoc  ipso  acciperet 
rationem  personae. «  Et  q.  1  a.  3  ad  3  :  »Si  essent  naturae  cum  suis  proprie- 
tatibus  seorsum  positae,  utrimque  espettotalitas,  quam  requirit  ratio  personae; 
non  est  autem  nisi  una  totalitas,  quando  conjunguntur,  etideo  est  (inChristo) 
una  persona.«  Denique  d.  disertis  verbis  docet,  sicut  praeter  animam  et  cor- 
pus  et  utriusque  unionem  nihil  positivi  requiritur,  ut  eo  ipso  compositum  sit 
homo,  ita  naturam  Christi  humanam,  si  deponeretur  a  Verbo,  eo  ipso  futuram 
esse  personam.  Ita  in  3.  dist.  6  q.  1  a.  2  ad  5 :  »Hoc  quod  facit  conjunctum 
ex  anima  et  corpore  esse  hominem,  non  est  praeter  animam  et  corpus  et  unio- 
nem  aliquid  positive,  sed  ex  hoc  ipso,  quod  ipsum  compositum  ex  anima  et 
corpore  non  adjungitur  alteri  subsistenti  in  natura  composita,  sequitur,  quod 
conjunctum  sit  homo  (persona).  Unde  si  Filius  humanam  naturam,  quam  assump- 
sit,  deponeret,  ex  hoc  ipso  esset  homo  illud  conjunctum  ex  duabus  substantiis.  * 

509.  Scholion.  Concedimus,  hypostasin  cum  natura  specifice  spectata 
collatam  re  differre  ab  illa,  si  sermo  sit  de  creaturis.  Nam  ita  considerata  na- 
tura  proprietates  tantum  omnibus  communes  complectitur,  non  vero  notas 
individuantes,  quibus  singuli  et  individui  ab  invicem  secernuntur,  et  quae 
includuntur  in  notione  hypostasis.  Hoc  vero  modo  considerat  d.  Thomas 
naturam,  cum  subinde  docet  hypostasin  a  natura  differre. 

510.  Propositio  III.  Hypostasis,  quae  in  natura  rationali  sub- 
sistit,  ob  specialem  hujus  naturae  dignitatem,  jpersonae  nomine  insignitur. 
Vere  scribit  Boethius  de  duabus  nat.  c.  2:  „Nullus  lapidis,  aut  arboris, 
aut  equi  dicit  esse  personam ;  at  hominis  dicimus  esse  personam,  dicimus 
angeli,  dicimusDei  etc.:"  personae  nimirum  nomen  designat  nobilissimam 
hypostasim,  scil.  rationalem.  Nam  propria  formalisque  hypostasis  ratio 
consistit  in  modo  essendi  in  se,  per  se  atque  sibi.  Eo  igitur  perfectiori 
altiorique  gradu  aliquid  est  hypostasis,  quo  perfectius  est  in  se,  per  se  et 
sibi.  Atqui  esse  in  se,  per  se  et  sibi  longe  altiori  ratione  competit  by- 
postasi  rationali,  quam  irrationali.  Merito  ergo  proprio  distinguitur 
nomine.   Gf.  Thomas  1  q.  29  a.  3  ad  2.  Sane 

1.  illud  perfectiori  modo  est  in  se  et  sibi,  quod  et  realiter  et  inten- 
tionaliter  (seu  idealiter),  est  sibi  et  in  se  seu  etiam  quod  se  cognoscendo 

suique  conscientia  se  possidet  seque  amore  fruitur :  quam  id,  quod  tan- 
tum  realiter  est  sibi  et  in  se,  sed  neque  semetipsum  intelligendo  possidet, 
neque  amando  se  fruitur.  Atqui  illud  competit  hypostasi  rationali  prae 
irrationali ;  ipsa  sola,  ut  recentiores  loqui  amant,  sui  atque  suae  ab  aliis 
omnibus  distinctionis  conscia  sibi  dicit:  Ego. 

2.  Hypostasis  est  habere  et  agere.  Quo  perfectior  activitas,  eo  per- 
fectior  est  hypostasis.  Aliquae  ex  hypostasibus  ex  se  non  agunt,  ut  lapides ; 
vel  si  agunt,  ut  plantae,  agunt  secundum  formam  determinatam ;  vel  si 
forma  non  est  determinata,  ut  in  brutis,  determinatum  saltem  finem  sibi 
non  praestituunt :  unde  potius  aguntur  quam  agunt.  Gontra  hypostasis 
rationalis  eminet  circa  principium,  formam,  finem  activitatis,  finemque 
libere  sibi  praestituere  potest,  ideoque  dominium  habet  sui  actus.  Cf. 
Thomam  1.  p.  q.  29  a.  1.  Hoc  ergo  sensu  verum  est,  libertate  fieri,  ut 
ens,  quod  est  hypostasis,  altiori  perfectiorique  gradu  propriam  formalem- 
que  hypostaseos  rationem  habeat,  quam  quaevis  hypostasis,  quae  liber- 
tate  destituitur.  Nullatenus  tamen  concedi  potest,  libertate  formaliter 
constitui  hypostasis  rationem. 

3.  Illud  perfectiori  altiorique  ratione  est  in  se  et  sibi,  quod  aliquam 
habet  rationem  finis,  quam  illud,  quod  tantum  habet  rationem  medii 
ideoque  totum  in  alterius  bonum  et  commodum  cedit.  Atqui  hypostasis 
rationalis  (creata)  aliquam  finis  rationem  habet,  non  vero  hypostasis  ir- 
rationalis,  quae  immediate  cedit  in  commodum  et  bonum  hypostasis  ra- 
tionalis.  Neque  obstat,  quod  etiam  hypostasis  rationalis  ordinetur  in 
Deum  tamquam  in  finem  suum ;  haec  enim  ordinatio  nullatenus  efficit,  ut 
cesset  ab  ea  ratio  finis  "respectu  creaturarum  irrationalium,  eteaipsaor- 
dinatio  in  summam  ejus  redundat  perfectionem  atque  commodum.  Cf.  249. 
253.  2652;  Thomas  contra  gentes  III,  112. 

4.  Solae  creaturae  rationales  sunt  subjectum  juris,  sui  juris,  do- 
minae,  in  qua  juris  prdprietate  maxime  cernitur  vis  nomenque  personae. 
Nam  possidere,  agere,  seorsim  et  in  se  exsistere  suiquejurisesseetdomi- 
num,  quod  est  proprium  personae,  maxima  est  juris  demonstratio.  Hinc 
immobiliter  sunt  hypostases,  quatenus  nullius  alterius hypostasis  cre- 
atae  possunt  fieri  propriae,  in  nullius  cedere  dominium,  ideoque  nequeunt 
excidere  sua  dignitate,  imo  vel  simpliciter,  ut  angeli,  vel  secundum  suam 
partem  eminentiorem,  ut  homines,  suntnaturaliterincorruptibiles.  Cf.  T  ho- 
massinus  III,  3;  Franzelin  th.  28;  Stentrup  th.  27. 

511.  Corollarium  I.  De  Boethii  definitione.  —  Boethius  defmit 
personam,  ut  sit  „naturae  rationalis  individua  substantia,"  quae  definitio 
communi  suffragio  ab  universa  recepta  fuit  schola.  Cum  hac  defmitione 
cohaeret  personae  notio,  quam  hucusque  expolivimus,  dummodo  apposi- 

tum  individua  significet,  quod  est  unum  in  se  et  distinctum  ab  omnibus 
aliis,  adeo  ut  non  sit  communicatum  sive  ut  universale,  sive  ut  pars,  sive 
ad  modum  partis,  sive  ut  realiter  commune  identitate  cum  pluribus  (quo 
modo  natura  divina,  etsi  singularis,  communis  est  tribus  personis) :  unde 
substantia  individua  hoc  sensu  est  substantia  singularis,  integra,  tota  in 
se  et  sibi  ac  proinde  substantia  prima  sive  hypostasis.  Cf.  s.  T  h  o  m  a  s 
3.  p.  q.  2  a.  2  ad  3 ;  de  pot.  q.  9  a.  2  etc.  Notetur  autem  quod  idem  scri- 
bit  in  3.  d.  5  q.  2  a.  1  ad  2 :  „Triplex  incommunicabilitas  est  de  ratione 
personae  .  .  .  Non  est  autem  contra  rationem  personae  communicabilitas 
assumentis :"  nam  haec  non  impedit,  quominus  assumens  maneat  sui  juris 
atque  in  se  subsistat,  sed  solum  facit  ut  non  in  una  tantum  natura,  sed 
etiam  in  alia  subsistat.   Cf.  Billot  de  Verbo  inc.  q.  2  §  2  a. 

512.  Corollarium  II.  Giinther  refellitur.  —  Ex  dictis  pariter  liquet, 
errare  Gruntherum  ejusque  asseclas,  necnon recentiores  quosdam  theologos, 
secundum  quos  Lockio  praeeunte  personalitas  continetur  conscientia 
sui,  adeo  ut  persona  sit  substantia  sui  conscia :  qua  in  definitione  isti  sibi  ita 
complacent,  ut  eam  velut  magnum  scientiae  philosophicae  et  theologicae  pro- 
fectum  jactent.    Sed  ea  definitio  censeri  debet 

1.  theologice  ideoque  etiam  philosophice  falsa,  ex  qua  sponte  sua  se- 
quuntur  gravissimae  haereses.  Atqui  ex  hac  personae  definitione  sequitur  in 
Deo  unam  esse  personam ;  nam  sicut  una  est  natura,  ita  unum  est  intelligere 
ac  proinde  una  natura  sui  conscia;  sequitur  in  Christo  duas  esse  personas, 
cum  duplex  in  eo  sit  natura  sui  conscia,  a  qua  illatione  guntheriani  non  pror- 
sus  abhorrent;  siquidem  docent  duas  in  Christo  admittendas  esse  personas 
ad  unam  personalitatem  relatione  revocatas,  ne  secus  personalitas  humani  spi- 
ritus  personalitati  Verbi  praepostere  litetur.  Quae  nova  unionis  hypostaticae 
explicatio  non  solum  inaudita  est,  sed  prorsus  abhorrens  a  majorum  doctrina,  ut 
patet  ex  dictis  et  clarius  patebit  ex  dicendis. 

2.  Mirum  hinc  non  est  praecipuum  quendam  ex  his  theologis  (Baltzer 
Neue  theol.  Briefe  an  A.  Giinther)  provocare  potuisse  ad  symbolum,  quod  ha- 
betur  act.  1  conc.  chalcedonensis,  ut  inde  persuaderet,  Christi  personam 
non  esse  arithmetice  unam,  sed  personas  esse  duas  et  duo  praedicationis  ego 
subjecta,  Filium  Dei  et  Filium  hominis,  ex  quibus  componatur  p.ersona  una 
unitate  copulativa  et  formali.  Atqui  symbolum  illud  in  doctrina  de  incarna- 
tione  orthodoxum  non  est,  sed  haereticum,  ut  constat  tum  ex  contextu,  tum  ex 
disertis  concilii  et  patrum  testimoniis  et  damnatione.  Legimus  enim  in  conc. 
oecumenici  V.  act.  4 :  » Et  postquam  lecta  sunt  blasphemiae  Theodori  et  im- 
pium  ejus  symbolum  (illud  scil.,  ad  quod  provocat  theologus  iste),  sancta 
synodus  exclamavit :  Hoc  symbolum  satanas  composuit ;  anathema  ei,  qui  hoc 
symbolum  composuit.  Hoc  symbolum  ephesina  I.  synodus  una  cum  auctore 
ejus  anathematizavit.  * 

3.  Quare  Pius  IX.  literis  ad  card.  de  Geissel  15.  Jun.  1857  datis  de 
Guntheri  operibus  scribit : »  Noscimus  in  iis  libris  non  pauca  legi,  quae  a  catholica 
fide  sinceraque  explicatione  de  unitate  divinae  substantiae  in  tribus  distinctis 
sempiternisque  personis  non  minimum  aberrant.  In  compertis  pariter  habemus, 
neque  meliora,  neque  accuratiora  esse,  quae  traduntur  de  sacramento  Verbi 

incarnati,  deque  unitate  divinae  Verbi  personae  in  duabus  naturis  divina  et 
humana.*  Et  re  vera  omnes  conciliorum  definitiones  adversus  nestorianam 
divisionem  valent  etiam  contra  hanc  doctrinam,  ut  e.  g.  definitio  conc.  tole- 
t  a  n  i  XI.  a.  6  7  5 :  »  Perfectus  Deus,  perfectus  et  homo  in  unitate  personae  unius 
est  Christus.  Nec  tamen  quia  duas  diximus  in  Filio  esse  naturas,  duas  causa- 
bimus  in  eo  esse  personas,  ne  Trinitati,  quod  absit,  accedere  videatur  quater- 
nitas.  Deus  enim  Verbum  non  accepit  personam  hominis,  sed  naturam,  et  in 
aeternam  personam  divinitatis  temporalem  accepit  substantiam  carnis. *  Cf. 
p.  402  a.  l.  verbaschematispatribusconc.  vaticani  propositi,cuisubjunctierant 
canones  (3) :  »  Si  quis  unam  personam  J.  Christi  tamquam  plures  complectentem 
intelligat  duasque  in  mysterio  Christi  personas  introducat,  divinam  et  huma- 
nam,  quae  nexu  indissolubili  inde  a  conceptione  conjunctae  unam  personam 
compositam  efficiant,  A.  S.«  (4):  »Si  quis  dixerit,  tot  necessario  esse  perso- 
nas,  quot  sunt  intellectus  et  voluntates :  aut  negata  duplici  in  Christo  persona 
negari  humanae naturae perfectionem,  A.  S. *  Cf.  Kleutgen  n.  48  ss. ;  104ss.; 
Katholik  1862  I,  305  ss.;  574  ss. 

513.  Thesis  CL.  Ab  hypostasis  notione  ad  ipsam  unionis  hy- 
postaticae  Verbi  cum  natura,  humana  adumbrationem  patribus 
praeeuntibus  gradum  facientes,  statuimus:  1.  Verbum  natuvae 
humanae  uniri  atque  illabi,  et  quidem  2.  ita,  ut  natura  humana 
seorsim  I8ia  hoI  Ihu&c,  non  exsistcit,  nec  sua  sibi  sit,  sed  Verbo  acce- 
dat,  adhaerescat  eique  inctimbat. 

Demonstratio  p.  I.  Jam  demonstravimus  Verbum  assumpsisse 
naturam  humanam ;  non  tamen  quomodocunque  Verbum  eam  assumpsit, 
ut  extrinsecus  tantum  illam  attingeret  atque  afficeret,  sed  intrinsecus  ei 
illapsum  est  penitissimeque  eam  penetravit,  quem  illapsum  ^spi^wpTjaiv 
appellare  solent  patres.   Perichoresim  in  incarnatione  esse  admittendam 

.  1.  patres  diserte  docent,  secundum  quos  non  solum  natura  divina 
et  humana  intime  sunt  conjunctae  invicem  et  consertae,  sed  earum  co- 
pulatio  et  commixtio  longe  arctior  est  ea,  qua  in  homine  anima  et  corpus 
vinciuntur:  ita  tamen  ut  abhorreat  quam  longissime  a  confusione  et  im- 
mutatione  naturarum.  Nam  ut  fatetur  Leporius  in  libello emendationis 
n.  4:  ,,Deus,  qui  capax  est,  non  capabilis,  penetrans  non  penetrabilis,  im- 
plens  non  implebilis,  qui  ubique  diffusus,  per  infusionem  potentiae  suae 
misericorditer  naturae  mixtus  est  humanae.u 

Omnium  nomine  audiatur  Damascenus  F.  0.  III,  7:  »Sciendum  est, 
quod  etiamsi  dicamus  naturas  Domini  se  mutuo  permeare,  Ttspr/wpypis  facta 
est  a  divina  natura;  nam  omnia  pertransit  quemadmodum  vult,  et  permeat 
omnia,  per  ipsam  autem  nihil ;  et  ipsa  quidem  proprias  dotes  carni  impertit, 
cum  ipsa  maneat  impassibilis  et  immunis  ab  afFectionibus  carnis.  Nam  si  sol 
multiplicis  virtutis  suae  nos  participes  reddit,  nostrorum  tamen  manet  expers, 
quanto  magis  solis  factor  et  dominus!* 

2.  Naturae  divinae  in  humanam  illapsum  similitudinibus  illustrant, 
ut  ferri  igniti,  carbonis  candentis,  lilii  odore  suavissimo  imbuti,  lanae 

purpureo  colore  tinctae  etc.  Ita  Gyrillus  praef.  1.  2  adv.  Nest.:  „Di- 
citur,  inquit,  carboni  persimilis  propterea,  quod  ex  duabus  ac  dissimi- 
libus  rebus  intelligitur,  sed  ita  secundum  veritatem  convenientibus,  ut 
in  unitatem  propemodum  conjungantur.  Ignis  enim  ubi  lignum  pene- 
trarit,  illud  in  suam  ipsius  claritatem  ac  vires  transfert,  eo  tamen  servato, 
quod  erat.u 

3.  Eundem  probant  ex  effectibus.  Sicut  enim  ferrum  per  ignis  il- 
lapsum  hujus  redditur  particeps  proprietatum,  ita  Christi  humanitas 
illapsu  divinitatis  divinarum  consors  fit  dotum.  Sane  nisi  Verbi  sub- 
stantia  se  in  ipsa  humanitatis  penetralia  insinuaret  suaque  insinuatione 
deitatis  dotibus  illam  irrigaret  imbueretque,  quantum  natura  creata  in- 
creatae  potest  vires  dotesque  combibere :  qui  fieret,  ut  humanitas  vivifica 
esset  totiusque  humani  generis  redempti  veluti  vitis  et  radix  et  vitae  su- 
pernaturalis  fons  inexhaustus  ? 

Ad  rem  Cyrillus  dial.  quod  unus  estChristus  (Mig.  75,  1359):  »Ne- 
que  enim  alia  ratione  caro  vivifica  effici  potest,  quam  secundum  propriam  suam 
naturam  corrumpi  atque  interire  necesse  erat,  nisi  propria  facta  esset  Verbi 
omnia  vivificantis.  Hoc  enim  pacto  operata  est  et  praestitit,  quae  ipsi  Verbo 
sunt  propria,  vivificanti  ipsius  virtuti  conversata.  Et  quidem  mirum  non  est. 
Nam  si  verum  est,  quod  ignis  circa  materiam  aliquam  versans,  eam,  quae  alio- 
quin  ex  sua  natura  calida  non  est,  calidam  efficit  (immittit  enim  ei  abunde 
facultatis,  qua  praeditus  est,  efficaciam),  quo  pacto  non  potius  immittit  Deus 
Verbum  propriae  carni  vivificantem  suam  virtutem  atque  operationem,  cum 
illam  sibi  unitam  et  propriam  citra  confusionem  aut  mutationem  et  quo  ipse 
novit  modo  declaravit  ?  «  Quare  passim  docent  patres,  naturam  humanam  hoc 
illapsu  fuisse  deif icatam.  Ita  Damascenus  de  imag.  or.  1:  »Ex  quo 
Deus  Verbum  caro  factus  est  et  inconfuse  commixtus  nostrae  naturae,  carnem 
sine  immutatione  deificavit  per  mutuam  in  invicem  deitatis  ejus  et  carnis  in- 
confusamque  immigrationem. «  Quam  deificationem  itabene  explicat  s.  T  h  o  m  a  s 
in  3.  d.  4  q.  1  a.  2  ad  6 :  »Caro  dicitur  deificata,  non  quiasit .  facta  divini- 
tas,  sed  quia  facta  est  Dei  caro,  et  etiam  quia  abundantius  dona  divinitatis 
participat  ex  hoc,  quod  est  unita  divinitati,  et  quia  est  quasi  instrumentum, 
per  quod  divina  virtus  salutem  nostram  operatur:  tangendo  enim  leprosum 
carne  sanavit  per  divinitatis  virtutem,  et  moriendo  carne  mortem  vicit  per  vir- 
tutem  divinitatis.  Virtus  autem  agentis  aliquo  modo  est  in  instrumento,  quo 
mediante  aliquid  agit.«  Cf.  Petavius  IV,  14;  V,  1 ;  Scheeben  §  2  14  ss. 

514.  Demoustratio  p.  II.  Naturam  Verbi  ita  illabi  naturae  hu- 
manae,  ut  ea  seorsim  non  exsistat,  nec  sua  sibi  sit,  sed  tota  reddatur  Verbi 
propria,  adeo  luculenter  tradunt  patres,  utThomassinus  III,  8  ss.  eo- 
rum  effata  ad  triginta  potuerit  revocare  classes :  ex  quibus  pauca : 

1.  Ad  nullam  unitionis  speciem  frequentius  provocant  patres,  ut 
conjunctionem  Verbi  cum  natura  assumpta  quadamtenus  illustrent,  quam 
ad  unionem,  qua  anima  suum  sibi  facit  corpus  sibique  prorsus  vindicat. 
Ita  ex.  gr.  Cyrillus  c.  Nestor.  I,  1:   „Carnem  factum  esse  illud  ex  Deo 

Patre  Verbum  docet  Scriptura  divinitus  inspirata  h.  e.  inconfuse  secun- 
dum  hypostasim  unitum  esse  carni:  neque  enim  alienum  ab  ipso  erat 
corpus  ipsi  unitum  et  factum  ex  muliere ;  sed  sicut  unicuique  nostrum 
proprium  est  suum  corpus,  hoc  eodem  modo  etiam  Unigeniti  corpus  pro- 
prium  illi  erat  et  non  alterius."   Huc  pertinet 

2.  comparatio,  qua  naturam  assumptam  conferunt  vesti,  velamento, 
indumento.  Pulchre  Athanasius1):  „Dominus  noster  in  principio 
quidem  erat  Verbum  .  .  .  quando  autem  voluit  Pater,  ut  pretium  pro 
omnibus  redimendis  solveretur  et  gratia  in  omnes  conferretur,  tunc  Ver- 
bum  carnem,  ut  Aaron  vestem  talarem,  e  terra  assumpsit.u 

3.  Hinc  patres  graviter  invehuntur  in  Nestorium,  quod  talem  pro- 
baverit  unionem,  ex  qua  consequens  sit,  humanam  naturam  loYcj.  xai  i&xux; 
exsistere  et  non  fieri  propriam  Verbi. 

»Alia  est  res  divinitas,  inquit  Cyrillus  al.  1.  c.  III,  6,  alia  nostrae  si- 
milis  hurnanitas,  quod  ad  rationem  attinet,  quae  naturis  inest:  congressu 
autem  secundum  veram  unionem  unus  est  Christus  ex  utrisque,  ut  saepe  di- 
ximus;  hypostasibus  vero,  ut  tu  ais,  divisis  in  duo  ac  privatim  et  seorsim 
exsistere  intellectis,  quomodo  congressus  in  unam  personam  fiet,  nisi  unum 
alterius  esse  quodammodo  proprium  dicatur,  ut  nimirum  animae  humanae 
proprium  intelligitur  ejus  corpus  ?  . . .  In  Emmanuele,  quia  deitas  aliud  quid- 
dam  est  ab  humanitate,  nisi  dixerimus  proprium  factum  fuisse  corpus  ipsius 
Verbi  per  veram  unionem,  quomodo  una  absolvetur  ex  utroque  persona,  cum 
alterutra  substantia  propriam  utrique  ferat,  utpote  seorsim  posita  atque  se- 
juncta  (to  au/f  oiv  exarepa?  yjulv  OTTOGTaaeu);  cpepooGYjc  i&ov  ux;  ava  [lipoc 
xei|iiv7js)  ?  * 

4.  Huc  refer  patrum  dicta  quibus  affirmant,  Deum  esse  natum,  pas- 
sum,  mortuum  (n.  495)  etc.  Haec  enim  praesupponunt  ejusmodi  unionem, 
vi  cujus  Verbum  sibi  vindicaverit  propriamque  fecerit  humanam  naturam 
ita,  ut  quidquid  hujus  est,  proprium  sit  Verbi,  seu  ut  natura  humana  non 
fuerit  sua  sibi,  sed  fuerit  Verbi,  et  Verbum  ipsius  subjectum  et  hypostasis 
(der  Trager,  Eigenthiimer),  in  qua  subsisteret. 

Unde  Cyrillus  Nestorio  neganti  dici  posse  Deum  natum,  reponit  1.  c.  I,  1 
jSi  proprium  corpus  ejus  intelligitur,  quomodo  non  prorsus  proprii  corporis 


')  Or.  2  c.  arianos  n.  7.  S.  Tho  m  as  in  3.  dist.  9  q.  3  a.  2  ad  1 :  »Humana 
natura  in  Christo  habet  aliquam  similitudinem  cum  accidente,  et  praecipue  cum 
habitu  quantum  ad  tria:  1.  quia  advenit  personae  divinae  postesse  completum,  sicut 
habitus  et  omnia  alia  accidentia;  2.  quia  est  in  se  substantia  et  advenit  alteri,  sicut 
vestis  homini;  3.  quia  melioratur  ex  unione  ad  Verbum  et  non  mutat  Verbum ;  sicut 
vestis  formatur  secundum  formam  ve&tientis  et  non  mutat  vestientem.*  Patres  in- 
super  hac  comparatione  utuntur,  ut  4.  inculcent  naturarum  dualitatem  et  5.  personae 
unitatem  ;  ut  6.  explicent,  quare  natura  humana  sit  objectum  adorationis  partiale  et 
quomodo  7.  ejusdem  passiones  tribui  possint  Verbo.  Cf.  Augustinus  enarr.  in 
Ps.  130  n.  10  et  serm.  213  n.  3;  Thomas  c.  gentes  IV,  37,  ubi  ostendit  dissimili- 
tudinem  quoque,  quae  in  hac  comparatione  obtinet. 

nativitatem  sibi  tamquam  suam  vindicabit  et  asseret?*  Quod  saepius  inculcat 
in  scholiis  de  inc.  et  1.  ad  reginas  n.  5.  —  Et  jam  antea  Athanasius  or.  3 
adv.  ar.  n.  32 :  »Decebat,  inquit,  Dominum  humanam  carnem  induentem  totam 
eam  cum  propriis  affectionibus  induere,  ut  quemadmodum  proprium  ejus  esse 
corpus  dicimus,  ita  etiam  corporis  affectiones  ejusdem  solum  propriae  esse  di- 
cerentur,  tametsi  ejus  non  attingebant  divinitatem.  Itaque  si  alterius  esset 
corpus,  illius  etiam  esse  affectiones  dicerentur :  sed  si  Verbi  caro  est  (Verbum 
enim  caro  factum  est),  necesse  est  carnis  affectiones  illius  dici,  cujus  ipsa  caro 
est.*  Cf.  ep.  ad  Epict.  n.  6.  —  Kusticus  diaconus  in  sua  contra  acephalos 
disput.  (Migne  67,  1244):  »Verbum  ex  ipsa  vulva  unitum  genituram  car- 
nalem  dicitur  sustulisse,  ut  propriae  carnis  genituram  suificans:  similiter 
et  reliqua,  quae  humana  sunt,  quoniam  quod  ejus  proprium  factum  est  corpus, 
ista  sustinuit.«  In  eadem  disp.  docet(ib.  1234):  »  Sed  nostra  natura  in  Christo, 
non  etiam  persona  est.  Non  enim  in  semetipsa  et  secundum  seipsam  segre- 
gatim  habet  esse  suum,  sed  in  Verbo  subsistit*  Merito  ergo  concilium 
ephesinum  can.  11  statuit:  »Si  quis  non  confitetur,  carnem  Domini  vivi- 
ficatricem  esse  et  propriam  ipsius  Verbi  Dei  Patris,  sed  velut  alterius  praeter 
ipsum,  conjuncti  eidem  per  dignitatem  aut  quasi  divinam  habentis  habitatio- 
nem,  ac  non  potius  vivificatricem  esse,  quia  facta  est  propria  Verbi  cuncta 
vivificare  valentis,  A.  S.« 

515.  Thesis  CLI.  Quare  humana  natura  in  Christo,  etsi  sin- 
gularis,  propter  conjunctionem  cum  Verbo,  quam  descripsimus, 
propria  caruit  personalitate,  non  quidem  ob  alicujus  perfectionis 
modique  realis  defectum,  sed  ob  infinitam  perfectionem ,  quae  illi 
supra  naturam  accessit. 

Deinonstratio  p.  I.  Humanam  naturam  propter  unionem,  quam 
descripsimus  thesi  praec,  non  esse  personam,  fluit  ex  hypostasis  no- 
tione  (n.  506).  „Persona  enim  est,  inquit  Thomassinus  (III,  18),  ipsa- 
met  natura,  ut  seorsim  ab  aliis  intellecta,  ut  nullius  accessio  facta,  ut  totaT 
ut  sua  sibi,  ut  nulli  superiori  substantiae  inserta  et  mancipata."  Atqui 
natura  humana  eo  ipso,  quod  assumitur  a  Verbo,  ab  hac  conditione  ex- 
cidit.   Ergo  non  est  persona. 

Quod  ex  doctrina  patrum  disertedocet  Theodorus  Abucara  opusc.  29, 
qui  proposita  difficultate :  »  Christus  naturam  nostram  habuit  cum  proprieta- 
tibus ;  natura  autem  cum  proprietatibus  nonne  hypostasis  est  ?  «  ita  respondet : 
»Non  satis  est  ad  hypostasis  constitutionem,  naturam  compositam  esse  cum 
proprietatibus,  sed  oportet concurrere  ad  hocetnonesse  partem.  Quiaigitur 
pars  Christi  est  assumptum  corpus  animatum,  ideo  non  est  hypostasis,  sed 
hypostaticum.*  Ita  et  Rusticus  diaconus  n.  506 2;  ita  et  s.  Thomas  saepe 
omnino,  ut  patet  ex  n.  5084,  ex  1.  p.  q.  29  a.  1  ad  2 :  »Humana  natura  in 
Christo  non  est  persona,  q  u  i  a  est  assumpta  a  digniori ;  *  ex  3.  p.  q.  4  a.  2  ad  3  : 
»Si  humana  natura  non  esset  assumpta  a  divina  persona,  natura  humana  pro- 
priam  personalitatem  haberet,  et  pro  tanto  dicitur  persona  consumpsisse  per- 
sonam,  licet  improprie,  quia  persona  divina  sua  unione  impedivit,  ne  humana 
natura  propriam  personalitatem  haberet ; «  q.  2  a.  3  ad  2 ;  lect.  3  in  Kom.  1 . 
Ita  et  Bonaventura  in  3.  dist.  5  a.  2  q.  2:  »Ad  illud,  quod objicitur, quod 

anima  rationalis  unita  carni  facit  personam :  dicendum,  quod  verum  est,  quando 
anima  et  caro  non  conjungitur  digniori  .  .  .  Non  autem  sic  est  in  proposito, 
quia  anima  et  caro  fuerunt  sibi  invicem  unita  ipsi  Verbo:  nec  in  aliquo  in- 
stanti  fuit  anima  illa,  quin  esset  unita  Verbo  .  .  .  et  ideo  non  constituebant 
personam,  sed  solum  naturam.  * 

516.  Demonstratio  p.  II.  Haec  pars  probatur  corollarii  modo: 

1.  Hypostasis  ratio  ex  dictis  continetur  ea  substantiae  perfectione 
et  totalitate,  vi  cujus  ISta  xai  I3txa>s  seorsim  ac  sibi  exsistit.  Atqui 
ut  qua  substantia  a  sua  totalitate  ac  veluti  autonomia  et  consequenter 
ab  hypostasis  gradu  excidat,  non  requiritur,  ut  decedat  aliqua  realitas,  sed 
sufficit,  ut  ipsa  accedat  ad  aliquod  totum  perfectius,  huic  adhaerescat, 
quod  factum  esse  in  Christo  demonstravimus. 

2.  Confirmatur  patrum  suffragio,  qui  nunquam  realitatis  alicujus 
mentionem  faciunt,  cujus  defectu  natura  humana  inChristo  non  estper- 
sona ;  sed  id  inde  repetunt,  quod  natura  humana,  etsi  integra,  fuit  assumpta 
et  propria  facta  Verbi,  ut  patet  ex  testimoniis  allatis. 

Praeclare  Paschasius  Eadb.  (vel  F a u s t u s  rheg.)  de  Spiritu  s.  c.  4 : 
»Dei  quidem  et  hominis  duplex  substantia  est,  sed  una  tamen  persona.  Quam- 
obrem?  Quia  dum  formam  servi  accipiens  (Filius)  famulo  Deus  jungitur, 
minoris  humilitas  intra  reverentiam  majoris  absconditur,  et  superioris  lumine 
exinanita  consumitur,  ac  sic  proprietatem  personae  humanae  divinitate  vel 
obumbrante  vel  eminente  non  obtinet. «  Idem  satis  clare  insinuat  Rusticus 
in  disp.  c.  acephalos  (Mig.  67,  1239):  »Igitur,  etsi  in  imaginatione  mentis 
sive  speculatione  tenuissima  intellecta  humanitas  Domini  Christi  videtur  et 
substantia  esse  et  persona  (nec  enim  habet  aliquid  minus  praeter  alias  sub- 
sistentias  rationales  et  individuas) ;  sed  tamen  intellecta  per  semetipsam  hoc 
esse  videtur,  sed  non  jam  sicut  unita  Sermoni.  Igitur  non  veritas  rei,  sed 
mentis  hoc  cogit  putari  defectus,  quasi  oblivio  unitionis  exsistens.  Quando 
vero  id,  quod  humanum  est,  non  quasi  in  semetipso  manens,  sed  per  uniti- 
onem  proprium  factum  subsistentiae  Dei  Verbi  recommemorata  mens  fuerit, 
non  potest  id  pro  persona  suscipere. «  Cf.  de  hypostasis  notione  Typhanum 
in  declaratione  ac  defensione  scholasticae  doctrinae  ss.  patrum  et  doctoris 
angelici  de  hypostasi  et  persona,  ubi  ultra  40  patres  et  vetustiores  theologos 
adducit,  qui  docent,  non  propter  defectum  vel  amissionem  alicujus,  sed  ob  ac- 
cessum  ad  divinae  personae  infinitam  perfectionem  fieri,  ut  humana  natura 
Christi  non  sit  in  se  hypostasis;  Stentrup  th.  32.  33;  Franzelin  th.  31. 

517.  Scholion.  Exceptioni  satisfit.  —  Concedimus  quidem  patres  affir- 
mare,  Verbum  assurapsisse  naturam,  non  personam  humanam  ;  atque  inculcare, 
aliud  esse  hypostasin  et  aliud  naturam ;  negamus  vero  inde  sequi  vel  reale 
esse  discrimen  inter  naturam  et  personam,  vel  humanam  Christi  naturam  carere 
aliquo  modo  substantiali  a  natura  r  e  a  1  i  t  e  r  distincto,  qui  a  Verbo  suppleatur. 
Ut  enim  posterior  formula  explicetur,  sufficit  rationis  discrimen  (n.  508);  ut 
altera  intelligatur,  satis  estmeminisse  naturam  assuraptam  nunquam  seorsim 
exstitisse,  sed  a  primo  suae  exsistentiae  initio  in  Verbo  substitisse,  ut  art.  3 
ostendemus.  Hinc  non  liceteamconsiderare  quasi  tSta  xat  ldtxti>€  exstiteritseu 
qua  personam :  ideoque  Verbum  non  assumpsit  personam,  sed  tantum  naturam. 

518.  Corollaria.  I.  »Unio  divinae  naturae,  animadvertit  rite  Ale- 
xander  halensis  Summae  p.  3  q.  6  membr.  4,  ad  humanam  nullum  bonum 
aufert  homini  .  .  .  nec  est  etiam  diminutio  dignitatis  hominis  ;  quia  quamvis 
non  habuerit  personalitatem  humanam,  habet  tamen  personalitatem  divinam.  * 
Scil.  quamvis  esse  per  se,  ceteris  paribus,  perfectius  sit,  quam  esse  in  alio  et 
alterius  ejusdem  generis  et  ordinis;  attamen  perfectius  est  esse  in  alio  per- 
fectiori,  quam  esse  in  se :  eoque  magis,  quo  alticris  ordinis  est  illud  aliud.  Si 
ergo  jam  corpori  melius  est  esse  unitum  animae,  quam  esse  per  se :  quanto  magis 
perfectiusestassumiapersona  divina,  quam  frui  propria  personalitate  humana? 

2.  Substantiae  finitae  sola  additione  amittunt,  sola  divisione  nan- 
ciscuntur  rationem  hypostasis;  humanitas  assumpta  ergo  sola  a  Yerbo  divi- 
sione  persona  humana  fieret.  »Si  Christus  deponeret  humanitatem,  inquit 
Albertus  M.  in  3.dist.  5  a.  12,  id,  quod  deponeret,  erit  substantia rationalis 
naturae ;  ergo  erit  persona.  Si  autem  quaeritur,  quid  conferat  ei  personalitatem, 
quam  prius  non  habuit,  dicendum,  quod  singularitas,  quamprius  non  habuit, 
sive  incommunicabilitas,  ut  alii  dicunt ;  nam  propria  singularitas  facit  perso- 
nam  in  rationali  natura.  Si  autem  quaeritur  iterum,  quid  ei  conferat  singu- 
laritatem,  dicendum,  quod  divisio  per  accidens  confert  ei.  Divisio  enim  licet 
per  se  aufert,  tamen  per  accidens  confert  divisum  esse  unum  et  ab  alio  divisum, 
et  haec  est  singularitas. « 

3.  Manifesto  repugnat,  ut  hypostasis  manens  hypostasis  uniatur  alteri 
hypostasi  unione  vera  et  substantiali,  et  duae  maneant  hypostases.  Dicere  enim 
hypostasin  finitam  esse  alteri  conjunctam  secundum  hypostasin  et  substan- 
tialiter,  idem  est  ac  dicere  eam  non  manere  in  se  totam,  sed  se  habere  per 
modum  partis  et  ut  naturam  alterius :  et  simul  affirmare  eam  manere  hypo- 
stasin,  significat,  eam  manere  totam  in  se  et  noti  esse  naturam  alterius,  quae 
contradictionem  involvunt.  Secundum  hoc  intelligi  debet  illa  patrum  doctrina, 

Iex  duabus  hypostasibus  per  se  exsistentibus  nil  unquam  fieri  unum  i.  e.  sub- 
stantialiter. 
519.  Scholion.  Non  diffitemur  esse  theologos  d.  Thomae  addictos, 
quibus  haec  explicatio  unionis  hypostaticae  non  arrideat:  mysterii  enim  pro- 
funditatem  non  videtur  satis  attingere,  unionis  vim  extenuare,  ad  unionem 
fere  accidentalem  redigere  conjunctionem  naturae  assumptae  cum  Verbo.  Hinc 
distinctione  reali  inter  essentiam  et  exsistentiam  in  rebus  creatis  praesup- 
posita  ita  paucis  complectitur  Billot  de  Verbo  inc.  p.  105,  quaefusius  evol- 
verat  q.  2  p.  42  ss. :  »Fieri  nequit,  ut  illud  quod  est  completum  in  natura  et 
habet  proprium  esse  exsistentiae,  ulterius  compleatur  substantialiter  per  ad- 
junctionem  ad  aliquid  quod  sit  et  maneat  a  se  distinctum ;  poterit  quidem 
adhuc  compleri  accidentaliter  .  .  .  vel  etiam  integraliter  (sicut  accidit  in  aug- 
mento  et  nutritione  viventium) :  sed  primo  modo  non  fit  complementum  in 
linea  substantiae  .  .  .  secundo  autem  modo,  praeterquam  quod  ratio  sub- 
stantiae  manet  immutata,  non  fit  complementum  per  adjunctionem  alicujus 
quod  manet  actu  distinctum  .  .  .  Jam  vero  quidquid  est  substantialiter  ita 
terminatum,  ut  non  possit  in  linea  substantiae  per  adjunctionem  alterius  prin- 
cipii  ampliu3  terminari,  si  reipsa  alteri  pariter  completo  et  perfecto  adjungatur, 
non  erit  cum  eo  unum  substantiale  sed  multa,  quocunque  tandem  modo  sub- 
stantia  accipiatur;  et  ratio  hujus  est,  quia  fieri  nequit,  ut  duo  sint  unum  in 
eo  ipso  ordine,  in  quo  sunt  duo.  Oportet  igitur  ut  in  unione  incarnationis 
unum  extremorum  scil.  creatura  sit  substantialiter  incompletum  idque  per 

carentiam  alicujus  principii  cujus  ipsa  divina  persona  vices  gerere  possit. 
Hoc  autem  principium  juxta  omnes  non  potest  esse  aliquod  naturae  seu  essen- 
tiae  constitutivum.  Eelinquitur  ergo  ut  sit  ultimus  actus  exsistentiae,  quia 
nihil  aliud  substantiale  in  ente  creato  assignabile  est.  Sic  igitur  dicendum, 
quod  natura  humana  non  habet  proprium  esse  exsistentiae ;  sed  ex  ipso  esse 
personali  Verbi  quasi  formaliter  habet  exsistere ;  dico  quasi  formaliter, 
■quia  divinum  esse  communicatione  sui  causat  consistentiam  humanitatis  extra 
causas,  quin  tamen  inveniatur  ibi  imperfectio,  quae  est  de  ratione  causae  for- 
malis,  scil.  receptio  in  subjecto  quod  actuatur;  hujusmodi  enim  receptio  Deo 
oonvenire  non  potest,  et  aliunde  non  est  necessaria  propter  actus  puri  infini- 
tatem  et  omnimodam  illimitationem.  * 

Articulus  II. 

De  unione  naturarum  inconfusa. 

520./Tliesis  CLII.  Duae  sunt  in  Christo  natuvae  integrae,  di- 
stinctae,  inconfusae  et  impermixtae. 

Declaratio.  Thesis  statuitur  contra  monophysitas,  qui  auctore  Eu- 
tyche,  archimandrita  monasterii  cujusdam constantinopolitani  medio  sec.  V., 
docebant,  Christum  ex  duabus  quidem  naturis  esse,  non  autemin  duabus  sub- 
sistere  seu  u  n  a  m  esse  in  Christi  naturam  post  unionem  (unde  eorum  nomen) : 
dissentiebant  tamen  circa  modum,  quo  duae  naturae  in  unam  coaluerint.  Alii 
enim  contendebant  factum  id  esse  commixtione,  alii  alterius  c o n s u m- 
ptione  et  in  alteram  mutatione,  alii  conversione  duarum  naturarum  in 
tertiam,  alii  compositione.  Dissentiebant  etiam  circa  tempus,  quo  haec 
contigerit  naturae  unitas ;  secundum  aliquos  ea  jam  facta  est  in  conceptione, 
aliis  ea  videbatur  contigisse  resurrectionis  tempore,  vel  post  Christi  in  coelos 
ascensionem  ac  plenam  glorificationem.  Doctrinam  catholicam  clare  enunciavit 
conc.  chalcedonense  (n.  488),  et  luculentissime  exposuit  Leo  M.  in  ce- 
lebri  ad  Flavianum  epistola. 

521.  Demonstratio.  Vix  probanda  est  assertio  post  omnia,  quae 
hucusque  demonstravimus.   Sane 

1.  ostendimus,  unum  eundemque  J.  Christum  verum  esse  Deum  ve- 
rumque  hominem.  Atqui  nemo  verus  est  Deus,  nisi  veram  integramque 
habeat  naturam  divinam ;  nemo  verus  perfectusque  est  homo,  nisi  in- 
tegram  perfectamque  habeat  naturam  humanam.  Ergo  unus  idemque 
J.  Ghristus  divinam  simul  atque  humanam  possidet  naturam.  Hinc  quae 
Cassianus  de  inc.  III,  5  de  Paulo  affirmat,  de  quovis  scriptore  N.  T. 
repeti  possunt :  „Praeclarus  utique,  inquit,  et  admirabilis  magister  sciens 
D.  J.  Christum  sicut  verum  Deum  ita  et  verum  hominem  praedicandum, 
ita  semper  majestatem  divinitatis  in  eo  praedicat,  ut  incarnationis  con- 
fessionem  penitus  non  relinquat ;  excludens  utique  et  phantasma  Marcionis 
incarnatione  vera,  et  paupertatem  Hebionis  divinitate  perfecta:  ne  scil. 
per  alterutram  blasphemiae  perversitatem  D.  J.  Christus  aut  homo  penitus 
sine  Deo,  aut  Deus  sine  homine  credatur."  Nullum  scil.  fere  est  Scriptu- 
rae  effatum  de  Christo,  in  quo  non  duplicis  etiam  naturae  mentio  fiat. 

2.  Patres  rationibus  quoque  dogma  catholicum  adversus  monophy- 
sitas  tuentur.  Ita  ex.  gr.  Joan.  Damascenus  de  duab.  volunt.  n.  8  dis- 
putat:  „Si  natura  ex  diversis  naturis  composita  est,  neutri  earum  con- 
substantialis  est.  Nam  unaquaeque  suam  tantum  habet  definitionem, 
composita  vero  aliam  defmitionem  habet  scil.  compositam.  Impossibile 
autem  est  ea,  quae  diversa  sunt  et  diversam  definitionem  capiunt,  ejusdem 
esse  substantiae.  Igitur  si  Christi  una  est  natura,  quomodo  consubstan- 
tialis  erit  Patri  et  matri  ?  Ille  enim  Deus  est,  haec  homo.  Dei  autem  et 
hominis  non  una  est  natura."   Gf.  c.  jacob.  n.  14  ss. 

3.  Huc  pertinent  integrae  epistolae  Ferrandi  ad  Anatolium  et  ad 
Severum,  in  quarum  altera  infert :  „Si  enim  Creator  factus  est  creatura 
si  Verbum  factum  est  caro,  si  Deus  habitu  inventus  est  ut  homo,  nec  Cre- 
ator  creari,  nec  Verbum  caro  fieri,  nec  Deus  esse  potuit  homo  sine  su- 
sceptione  alterius  naturae;  et  si  altera  natura  est  suscepta,  duae  pro- 
fecto  sunt  naturae,  non  una."  Quod  argumentum  ita  proponi  potest: 
Verbum  factum  est  caro  seu  homo.  Atqui  non  est  factum  caro  muta- 
tione,  quod  adversatur  immutabilitati  naturae  divinae;  ergo  assum- 
ptione  naturae  humanae.  Ergo  praeter  naturam  divinam  immutabilem 
ftabuit  aliam  naturam  i.  e.  humanam,  qua  constitueretur  homo.  Neque 
dicatur  ipsa  assumptione  hanc  fuisse  mutatam;  si  enim  fuisset  mutata 
in  aliam,  Verbum  per  eam  non  fuisset  homo,  sed  aliquid  aliud,  atque 
praeterea  incarnatio  scopum  suum  non  attigisset  fuissetque  supervacanea : 
ideo  enim  incarnatus  est,  ut  fieret  homo,  frater  noster,  nobis  per  omnia 
similis  excepto  peccato,  ut  nos  non  solum  redimeret,  sed  et  exemplo  suo 
doceret. 

Quod  argumentum  ita  proponit  Guitinundus  in  confess.  Trinit. 
(Mignel49,  1499):  »Assumpsit  autem  ita  Deus  hominem,  ut  nec  Deus  in 
hominem  mutaretur,  nec  homo  absorberetur  in  Deum.  Si  enim  Deus  in  ho- 
minem  mutaretur,  jam  non  esset  Deus,  sed  homo  solus  et  ideo  non  adjuvaret ; 
si  vero  homo  absorberetur  in  Deum,  jam  non  homo,  sed  Deus  solus,  et  ideo 
mori  non  posset. «  Cf.  Anselmus  cur  Deus  homo  II,  7.  Quare  aliis  prae- 
termissis  concludimus  cum  Novatianode  Trinit.  c.  24 :  »  Atque  ideo  Christum 
J.  Dominum  ex  utroque  connexum,  ex  utroque  contextum  atque  concretum  et 
in  eadem  utriusque  substantiae  concordia  mutui  ad  invicem  foederis  confibu- 
latione  sociatum,  hominem  et  Deum  Scripturae  hoc  ipsum  dicentis  veritate 
cognoscant. c  Patrum  testimoniacollegitjam  Theodoretus  dial.  1  (Mig.  83, 
75  ss).  Cf.  Petavius  I,  14;  III,  5  ss.;  Thomassinus  V,  3  ss. 

522.  Scliolion.  Paradigmate  unionis  animae  et  corporis  libenter  fre- 
quenterque  utuntur  patres  ad  illustrandam  unionem  Verbi  cum  humana  natura 
assumpta.  Cf.  Petaviu3  III,  10;  VI,  10.  Verum  eo  utuntur  seu  potius 
abutuntur  ad  suos  confirmandos  errores  et  ariani  et  apollinaristae  et 
nestoriani  et  monophysitaeet  giintheriani.  Secundum  a r i a n o s 
quidem  et  apollinaristas  similitudo  est  plane  adaequata,  cum  juxta  ipsos 
Verbum  in  Christo  vice  fungatur  vel  animae  vel  animae  saltem  rationalis.  — 

Nestorius  serm.  5  n.  5  ea  usus  est,  ut  declararet  duarum  hypostasium 
Verbi  et  hominis  intimam  inter  se  inseparabilemque  conjunctionem,  quamvis 
enim  corpus  non  sit  anima,  et  anima  non  sit  corpus,  illa  tamen  in  hoc  est.  — 
Cum  vero  ex  unione  animae  et  corporis  una  prodeat  humana  natura,  idcirco 
monophysitis  in  primis  apta  visa  est  comparatio  ad  suum  de  una  Christi 
natura  errorem  confirmandum.  —  Gruntheriana  vero  schola  sicut  errat  in 
explicanda  unione  animae  cum  corpore  (n.  293),  ita  etin  declaranda,  quam  ex 
hac  illustrare  vult,  unione  hypostatica.  Negat  enim  unitatem  substantialem 
humanae  naturae  compositae  ex  anima  et  corpore,  statuitque  inter  corpus  vi- 
vens  instructumque  facultatibus  psychicis  ac  spiritum  seu  animam  rationalem 
conjuntionem  dynamicam  mutuo  intluxu  et  mutua  actione  unius  in  alterum. 
Unionem  omnino  similem,  hinc  dynamicam,  tuetur  inter  Deum  Verbum  et 
hominem  Jesum.  —  Quare  ut  assequamur,  quo  spectet  haec  comparatio,  ju- 
verit  paucis  similitudinis  juxta  ac  dissimilitudinis  capita  articula- 
tius  definire. 

523.  1.  Sicut  unio  animae  cum corpore  non  estmoralis  tantum  etaffec- 
tus,  sed  substantialis  et  ontologica,  ita  et  unio  Verbi  cum  humana  natura. 
»Nam  licet  Verbum,  inquit  Cyrillus  al.  ep.  17  ad  Nest.,  in  nobis  habitarit 
omnemque  divinitatis  plenitudinem  corporaliter  in  Christo  inhabitare  literis 
proditum  sit  (Col.  2,  9),  attamen  non  ita  in  illo  habitavit,  ut  in  sanctis  in- 
habitare  dicitur.  Habitavit  enim  secundum  naturam  unitum  (ivoikis  ttara 
(fbaiv),  non  in  carnem  mutatum,  tali  inhabitatione,  qualem  dici  potest  hominis 
animam  erga  sibi  proprium  corpus  habere.* 

2.  Quare  sicut  hac  unione  corpus  proprium  redditur  animae  ejusque  in- 
strumentum,  non  externum  quidem  et  adventitium,  sed  conjunctum,  quod  hac 
conj  unctione  quam  plurimum  perficitur:  ita  Verbi  propria  ejusque  organum 
unione  hypostatica  facta  est  natura  humana  atque  dotibus  prorsus  praestan- 
tissimis  aucta  (n.  513  3).  Plerumque  vero 

3.  hac  similitudine  illustrare  conantur  mysterium,  quo  Christus,  etsi 
Deus  et  homo,  unumtamen  est  subjectum,  una  persona,  unus.  Itasymb.  atha- 
nasianum:  »Qui (Christus)  licet  Deus  sit  et  homo,non  duo  tamen  sed  unus 
est  Christus  . . .  Unus  omnino  non  confusione  substantiae,  sed  unitate  personae. 
Nam  sicut  anima  rationalis  et  caro  unus  est  homo,  ita  Deus  et  homo  unus  est 
Christus.*  —  Et  Vigilius  1.  5  c.  Eutychen:  »Siquidem  negari  non  potest, 
ut  superius  dixi,  hominem  ex  duabus  constare  naturis,  animae  scil.  et  carnis. 
Nemo  tamen  nisi  insipiens  et  totius  rationis  expers,  recte  hominem  dixerit  duas 
habere  personas :  aut  quia  rursus  una  est  hominis  persona,  recte  opinatus  sit 
unam  esse  carnis  animaeque  naturam  .  .  .  Quid  ergo  inauditum,  quid  a  Scri- 
pturis  canonicis  alienum  et  peregrinum,  ut  sicut  credimus  et  experimur  unum 
esse  hominem  animam  rationabilem  et  carnem,  ita  credamus  unum  esse  Christum 
Deum  et  hominem,  sicut  apostoli  docuerunt  et  sicut  nobis  viri  apostolici  tra- 
diderunt?*  Et  passim  Augustinus  ep.  140  n.  12;  169  n.  9  etc. 

4.  Quemadmodum  in  homine  substantiae  quamvis  substantialiter  unitae 
non  confunduntur :  ita  in  Christo  divina  natura,  etsi  humanae  intime  unita, 
est  tamen  manetque  ab  ea  sine  confusione  distincta. 

5.  Unione  animae  cum  corpore  suadere  nititur  Augustinus  incarna- 
tionis  possibilitatem.  »Quaerere  quidam  solent,  inquit  serm.  371,  quomodo 
misceri  potuit  homo  et  Deus.  Quaerunt  rationem  hujus  mysterii,  quod  semel 
factum  est,  cum  ipsi  nequaquam  possint  rationem  reddere  ejus,  quod  fit  sem- 

per,  i.  e.  quomodo  anima  miscetur  corpori,  ut  homo  fiat.  Ergo  sicut  res  cor- 
porea  incorporeaque  conjungitur,  ut  homo  efficiatur,  ita  homo  conjunctus  est 
Deo  et  factus  est  Christus.*  Cf.  ep.  173  n.  11. 

524.  Etsi  multiplex  similitudinis  ratio  est  inter  unitionem  humanae  na- 
turae  cum  Verbo  et  unitionem  animae  et  corporis,  non  negligunt  veteres  nos 
monere,  ut  et  multiplicis  memores  simus  dissimilitudinis. 

1.  Anima  et  corpus  ad  mutuam  unionem  natura  ordinantur,  quod  in 
Verbo,  si  spectes  carnem,  locum  non  habet ;  cui  affinis  ratio  Joannis  Max  e  ntii : 
»  Si  vero  dixerint,  sicut  ex  anima  et  carne  una  humana  natura  conficitur,  quae 
singulari,  non  plurali  numero  pronunciatur,  ita  ex  divinitate  et  humanitate 
una  facta  est  natura  Christi.  Primo  quidem  hoc  exemplum  Filio  Dei  minime 
existimo  convenire,  cui  subsistendi  causa  caro  non  fuit.  Quippe  qui  ante  secula 
a  Patre  natus  in  propria  persona  incommutabiliter  subsistit,  sed  cum  Verbum 
caro  fieret,  misericordiae  fuit.  Animam  autem  humanam  ante  carnem  alicubi 
subsistere  et  postmodum  carni  inseri,  nemo  ausus  est  affirmare  (si  scil,  ori- 
genistas  excipimus).* 

2.  Hinc  anima  et  corpus  se  mutuo  excipiunt  tamquam  verissimae  partes 
uni  us  compositae  naturae ;  a  dignitate  vero  Verbi  penitus  abhorret  ratio  partis. 
»Potuit  enim,  inquit  Facundus  pro  defens.  trium  cap.  c.  6,  hominis  anima 
in  unam  naturam  cum  sua  carne  componi.  De  Christi  vero  divinitate  incon- 
vertibiliter  simplici  non  sine  blasphemia  dicitur,  quod  in  unam  naturam  cum 
suscepta  humanitate  componi  potuerit. «  » Illic  quidem,  ita  a  u  c  1 0  r  fragm.  de 
exemplo  ex  natura  hominis  allato  inter  op.  Athanasii  (Mig.  26,  1233  ss.), 
pars  hominis  sunt  anima  et  corpus,  hic  vero  neque  caro  pars  Verbi  neque 
Verbum  pars  carnis :  nam  utrumque  etiam  ante  conjunctionem  (scil.  si  seorsim 
considerantur)  perfectam  exhibet  naturam,  ut  nihil  penitus  deficiat  vel  divini- 
tati,  quod  ad  sui  rationem  pertineat,  vel  humanitati :  aliud  quippe  est  compleri 
duabus  partibus  substantiam,  aliud  conjungi  duas  substantias,  quarum  utraque 
suam  habeat  perfectionem :  quamobrem  et  forma  Dei  dicitur  et  forma  servi. 
Quod  hominem  vero  spectat,  neque  anima  sola  homo,  neque  caro.« 

3.  Christus  tam  Deus  est,  quam  homo,  seu  Deus  homo.  Homo  vero  ne- 
que  est  neque  dicitur  aut  anima  rationalis  aut  corpus.  Adrem  Bernardus 
de  consid.  V,  9 :  » Tantam  denique,  inquit  tamque  expressam  unionis  vim  in 
se  praefeit  ea  persona,  in  qua  Deus  et  homo  unus  est  Christus,  ut  si  duo 
illa  de  se  invicem  praedices,  non  erraveris,  Deum  videlicet  hominem  et  homi- 
nem  Deum  vere  catholiceque  pronuncians.  Non  autem  similiter  vel  carnem 
de  anima  vel  animam  de  carne  nisi  absurdissime  praedicas,  etsi  similiter  anima 
et  caro  unus  sit  homo.« 

4.  »Anima  nullatenus  foris  a  corpore  suo  habet  operationis  principium. 
Deus  autem  Verbum  et  in  humanitate  exsistens,  in  coelo  et  ubique  consuetas 
operationes  implevit,  licet  quasdam  et  inaestimabiles  percorpus;*  ita  Rusti- 
cus  in  disp.  c.  acephalos,  qui  et  hanc  dissimilitudinem  urget:  »Rursus  anima 
compatitur  corpori,  Deus  autera  Verbum nequaquam. «  CfThomassinus  III, 
19  n.  9  ss.,   qui  recenset  discrimina  novem. 

525  Thesis  CLIII.  Cum  duabus  in  Christo  distinctis  imper- 
mixtisque  naturis  juncta  est  tum  duplex  operandi  vis,  tum  dupleoc 
operatio. 

Hurter,  Compend.  theologiae  II,  9.  ed.  27 

Declaratio.  Quamquam  monotheletae  sec.  VII.  auctoribus  Sergio 
ep.  CP.,  Pyrrho  etPaulo  ejus  successoribus,  Theodoro  ep.  phara- 
nitano,  Gyro  alex.  etc.  universim  fatebantur  duas  in  Ghristo  naturas  di- 
stinctas  et  inconfusas,  atque  adeo  chalcedonensi  subscribebant  definitioni, 
ac  forte  etiam  concedebant  duplicem  operandi  facultatem,  negabant  ta- 
men  Ghristo  duplicem  operationem.  Cf.  Petavius  I,  19;  VIII,  3  ss. 
Verum  Ecclesia  catholica  in  conc.  oecumenico  VI.,  CP.  III.  (a.  680)  de- 
clarat:  „Duas  naturales  voluntates  in  eo  (J.  Christo)  et  duas  naturales 
operationes  indivise,  mconvertibiliter,  inseparabiliter,  inconfuse  secun- 
dum  ss.  patrum  doctrinam  adaeque  praedicamus  (Hard.  III,  1400)."  Cf. 
conc.  lateranensis  sub  Martino  I.  can.  10  ss.;  ep.  dogmatica  Agatho- 
nis  et  conc.  romani  125  ep.  ad  imp. 

526.  Demonstratio.  1.  Probatur  dogma  e  divinis  literis,  in  quibus 
saepe  mentio  fit  operationum  Ghristi,  quas  divinitas  operata  dici  nequit, 
ut  esurire,  sitire,  crescere,  cibo,  potu,  quiete  et  somno  refici,  tristari  etc, 
alioquin  fuissent  communes  Patri  et  Spiritui  s.  Ergo  cum  praeter  divi- 
nam  operationem,  de  qua  cum  monotheletis  non  est  controversia,  aliam 
habuerit  Ghristus,  duplex  in  eo  agnosci  debet  pro  numero  naturarum 
operatio,  ideoque  et  vis  operandi. 

2.  Aliam  praeter  divinam  in  Christo  esse  agnoscendam  voluntatem, 
testatur  ipse  Luc.  22,  42:  Pater,  si  vis,  transfer  calicem  istum  a  me:  ve- 
rumtamen  non  mea  voluntas,  sed  tua  fiat ;  ubi  voluntatem  suam  distinguit 
a  voluntate  paterna,  quae  alioquin  ipsi  sicut  natura  divina  erat  commu- 
nis.  Cf.  Matth.  26,  39;  Jo.  5,  30;  6,  38  etc.  Insuper  Phil.  2,  8;  Rom.  5, 15; 
Hebr.  10,  7  etc.  commendatur  Christi  obedientia:  haec  vero  supponitdu- 
plicem  voluntatem,  voluntatem  scil.  praecipientis  Dei,  quae  Christo  utpote 
Deo  communis  erat  cum  Patre,  et  voluntatem,  quae  praecipienti  se  subjicit. 

3.  Patres  eandem  veritatem  multiplici  ratione  evincunt.  Passim 
enim  a.  inculcant  cum  Jo.  Damasceno  F.  0.  III,  15 :  „Cum  duae  in  Christo 
naturae  sint,  duas  quoque  in  eo  actiones  dicere  necesse  est.  Quorum 
enim  natura  diversa  est,  horum  quoque  dispar  est  actio,  et  contra  quo- 
rum  natura  est  eadem,  horum  et  actio  est  eadem ;  quorum  autem  actio 
una  est,  horum  etiam  substantia  una  est  secundum  divinorum  sermonum 
interpretes  patres."  Quo  axiomate  nil  certius  apud  patres  contra  mono- 
theletas.  Quapropter  lt>.  negata  duplici  operatione  ipsa  naturarum  dua- 
litas  in  dubium  vocatur.  „Nec  enim,  ita  A  g  a  t  h  o  ep.  ad  imp.,  alia  tam 
manifesta  probatio,  quae  posset  eundem  ipsum  et  Deum  et  hominem  de- 
monstrare,  quam  naturales  operationes,  ex  quarum  qualitatibus  et  natu- 
rae,  de  quibus  essentialiter  procedebant,  in  eo  esse  certissime  credeban- 
tur."  Quare  c.  patres  conc.  oecumenici  VI.  act.  18  in  serm.  prospho- 
netico  ad  imp. :  „Perfectum  igitur  in  divinitate,  inquiunt,  et  eundem  in 

humanitate  perfectum  secundum  antiquas  patrum  traditiones  et  divinam 
Chalcedone  sancitam  formulam  praedicamus :  atque  uti  naturas  duas  ac- 
cepimus,  ita  et  duas  naturales  voluntates  et  duas  naturales  ipsius  opera- 
tiones  agnoscimus.  Quippe  neutram  in  Ghristo  naturam  in  ejus  incarna- 
tione  voluntatis  expertem  aut  operationis  audebimus  asserere,  ne  earum 
proprietates  perimentes,  naturas  una  perimamus.u 

Ad  rem  lateranensis  synodus  secr.  2:  »In  quo  typo  (edito  a  Con- 
stante  imp.  ex  persuasione  Pauli  CP.  monotheletae)  sine  operatione  et  volun- 
tate  omnino,  i.  e.  sine  intellectu  et  anima  immobilem  ipsum  gloriae  Deum 
D.  N.  J.  Christum  dogmatizaverunt,  similiter  gentilium  idolis  inanimatis  de 
quibus  dicit  magnus  David :  Idola  gentilium  aurum  et  argentum,  opera  manuum 
hominum  ;  os  habent  et  non  loquentur  (Ps.  1 1 3,  4  s.) . .  .  quoniam  tale  est  omne, 
quod  sine  operatione  et  voluntate  est. «  Et  s.  Maximus  in  disputatione 
(Mig.  129,614)  coram  principibus  ad  eum missis in secretario :  » Nihil  eorum, 
inquit,  quae  sunt  sine  operatione  naturali,  subsistit.  Sancti  namque  patres 
manifeste  dicunt,  non  esse,  nec  sciri  sine  substantiali  operatione,  quae  hanc 
substantialiter  characterizet :  quomodo  esse  Christum  aut  agnosci  Deum  natura 
veraciter  et  hominem  est  possibile?  Amisso  quippe  secundum  ss.  patres  fre- 
mibili,  leo  jam  non  leo,  et  latrabili,  canis  jam  non  canis;  et  aliud  quodcunque 
perdito,  quod  se  naturaliter  commendabat,  non  ulterius  est  quod  erat.  Et  di- 
cunt  ei  (principes) :  Novimus  vero,  quod  ita  sit. «  Cf.  insignem  ipsius  disp. 
cum  Theodosio  ep.  ib.  p.  640  ss. 

d.  Denique  cum  Agathone  (Hard. III,  1104)  patres  ita  adversarios 
impugnant:  „Si  una  est  (operatio),  dicant,  si  temporalis  an  aeterna  di- 
cenda  est :  divina  an  humana  .  .  .  eadem  quoque,  quae  et  Patris  est,  an 
altera  praeterquam  Patris.  Si  igitur  una  est  eademque,  una  et  divinita- 
tis  et  humanitatis  Ghristi  communis  est:  quod  absurdum  est  dici.  Ergo 
dum  Filius  Dei  quidem,  qui  Deus  et  homo  est,  humana  est  operatus  in 
terris,  pariter  et  Pater  cum  eo  naturaliter  operatus  est:  quia  quae  Pater 
facit,  haec  et  Filius  facit  similiter  (Joan.  5,  19).  Sin  autem,  quod  veritas 
continet,  dum  humana  quaedam  operatus  est  Christus,  ad  solam  ejus  Filii 
personam  redigitur,  quae  non  est  eadem,  quae  et  Patris:  secundum  aliud 
profecto  et  aliud  operatus  est  Ghristus  etc." 

4.  Pleraque  demum,  quae  ostendunt  convenientiam  assumptionis 
naturae  humanae,  evincunt  convenientiam  assumptionis  etiam  voluntatis. 

Omnia  haec  argumenta  paucis  complectitur  J.  Damascenus  1.  de  duabus 
volunt. :  » Si  non  assumpsit  humanam  voluntatem  Christus,  qua  voluntate 
factus  est  Patri  obediens?  si  non  assumpsit  humanam  voluntatem,  qua  volun- 
tate  factus  est  sub  lege?  si  non  assumpsit  humanam  voluntatem,  qua  volun- 
tate  implevit  omnem  justitiam?  si  non  assumpsit  humanam  voluntatem,  non 
attulit  ei  remedium,  quod  primam  in  morbum  inciderat;  quod  enim  non  as- 
sumptum  fuit,  non  est  curatum,  ut  ait  Gregorius  theologus ;  quid  enim  offen- 
derat  nisi  voluntas  ?  Quod  ergo  offenderat,  quod  peccaverat,  id  demum  amplius 
curatione  egebat.  Quodsi  neges  id  ab  eo  assumptum  quod  peccaverat,  fateare 
necesse  est,  nec  peccatricem  quidem  ac  aegram  naturam  eum  assumpsisse. 

27* 

Quod  si  non  assumpsit,  nec  humanam  assumpsit  naturam:  ipsa  quippe  est 
quae  peccaverat.* 

527.  Scholion  I.  De  operationibus  Christi.  Ad  pleniorem  doctrinae 
declarationem  distingue 

1.  triplex  operationum  Christi  genus,  „siquidem,  utdocetMaximus 
M.  ep.  4.  Dionysii  Ar.  commentans,  ut  Deus  tantum  operabatur,  quando 
absens  centurionis  filium  sanabat  (operatio  d-soizpeicfi^) ;  ut  homo  tantum, 
etsiDeus  erat,  quando  comedebat  et  tristabatur  (operatio  av&p(j»7ro7rps7T7jc) ; 
mixtim  autem  operabatur  miracula,  coeci  oculos  illinendo  restituens,  hae- 
morrhoissae  fluxum  solo  tactu  sistens:"  quae  operationes  in  primis  di- 
cuntur  ftsavSpixau 

2.  Ejusmodi  vero  operationes  mixtae  manifesto  duplici  constabant 
actione :  „Nam  exspuere,  inquit  Theorianus  in  dial.  adv.  armenos,  re- 
spiciens  miraculum  Christi  Joan.  9,  6,  lutumque  de  sputo  conficere  coe- 
cique  pupillas  inungere,  hominis  omnino  actio  est,  quippe  divinitatem  ex- 
spuere  non  dicimus,  si  non  insani  sumus :  at  lutum  illud  in  oculum  et 
lucem  convertere,  id  vero  divinitati  omnino  attribuemus.  Erit  autem, 
pergit  ille,  tota  res  perspicua  de  gladii  quoque  candentis  exemplo.  Nam 
is  pariter  et  secat  et  urit,  estque  dubio  procul  ustio  non  ferri,  sed  ignis, 
sectio  vero  non  ignis,  sed  ferri:  et  diversarum  naturarum  actiones  sunt 
ustio  et  sectio,  sed  propter  unionem  non  ignis  tantum  esse  dicimus  hanc 
ustionem,  sed  etiam  ferri." 

3.  Verum  etiam  operationes  mere  humanae  et  operationes  simpli- 
citer  divinae  possunt  dici  theandricae  seu  deiviriles  ratione  personae 
operantis,  quae  est  ^edvfrpcoTuoc :  nam,  ut  jam  notat  Hippolytus  por- 
tuensis  fragm.  8  serm.  adv.  Beronem  et  Heliconem  (Migne  10,  839),  in- 
carnatione  peracta  neque  Verbum  aliquid  operatur  carne  veluti  nudatum 
seu  seorsum  a  humana  natura,  quacum  est  semper  hypostatice  unitum, 
neque  Christus  homo  aliquid  agit  divinitate  desertus,  nam  semper  homo 
ille  Deus  est  Dici  debent  theandricae  ea  ratione  etiam,  quam  ita  expres- 
sit  Damascenus  F.  0.  III,  19:  „Agit  utraque  natura  in  Christo  cum 
alterius  communione;  communicat  igitur  divina  natura  carni  operanti, 
tum  quia  divinae  voluntatis  nutu  permittit,  ut  patiatur  et  operetur,  quae 
sibi  propria  sunt:  tum  quia  operationem  carnis  omnino  effieit  salutarem, 
id  quod  non  humanae,  sed  divinae  potius  actionis  est .  ,  .  Communicat 
autem  operanti  Deitati  Verbi  et  dispensanti  et  gubernanti  universa  (na- 
tura  humana)  intelligens  et  cognoscens  et  dispensans  non  ut  nuda  hominis 
mens,  sed  ut  Deo  secundum  hypostasin  unita  et  Dei  mens  constituta." 
Verbum  Deus  scil.  partem  habet  in  operationibus  mere  humanis,  a.  qua- 
tenus  naturam  humanam  reddit  subsistentem,  to.  in  eam  influit  sicut  in 
actiones  omnium  creaturarum,  eas  c.  permittendo,  dirigendo,  eievando; 


Exceptioni  satisfit.  421 

d.  iis  utens  ad  suos  fines  in  omnibus,  quae  agit  ut  Dei  legatus.  Natura 
vero  humana  in  his  cooperatur  naturae  divinae,  et  dum  Ghristus  qua 
Verbum  rerum  universitatem  gubernat,  ipsa  hoc  cognoscit  et  approbat. 
Quare  merito  conc.  lateranense  secr.  5  can.  15  decernit :  „Si  quis  se- 
cundum  scelerosos  haereticos  deivirilem  operationem,  quod  graeci  dicunt 
O-eavSpw/jv,  unam  operationem  insipienter  suscipit,  non  autem  duplicem 
esse  confitetur  secundum  ss.  patres,  h.  e.  divinam  et  humanam :  aut  ipsam 
<9-sav§pix7]v,  quae  posita  est,  novam  vocabuli  dictionem  unius  esse  designa- 
tivam,  sed  non  utriusque  mirificae  et  gloriosae  unitionis  demonstrativam, 
condemnatus  sit."   Cf.  S  c  h  e  e  b  e  n  §  219. 

528.  Scholion  II.  Exceptioni  satisfit.  —  Organi  appellatione  hu- 
manae  Christi  naturae  a  patribus  tributa  abusi  sunt  ad  suos  errores  tuendos 
ariani,  apollinaristae,  nestoriani,  eutychiani,  monotheletae, 
qui  inde  inferebant,  unicam  esse  Christi  operationem,  siquidem  artificis  et  in- 
strumenti  una  esset  operatio.  Verum  haec  loquendi  ratio  nullo  modo  haeretico- 
rum  erroribus  favet.  Organum  enim  patres  naturam  humanam  respectu  Verbi 
appellant  vel  ut  significent  eam  non  esse  connaturalem  Verbi  naturam,  vel  quia 
organi  rationem  revera  habuit  in  Verbi  operationibus,  maxime  in  operationi- 
bus  miraculosis.  Tunc  vero  notetur,  duplex  esse  secundum  Thomam  3.  p. 
q.  19  a.  1  organi  genus,  inanimatum  et  animatum,  quod  sicut  proprio 
vitae  principio  ita  et  propria  agendi  virtute  est  instructum,  cujusmodi  est 
famulus  respectu  domini  sui.  Atqui  humana  Christi  natura  censeri  debet  or- 
ganum  animatum,  cui  propterea  adscribenda  est  tum  propria  actio,  tum 
propria  operandi  virtus ;  et  est  quidem  verissimum  organum  tum  universim, 
quod  sit  creata  et  obnoxia  natura ;  tum  nominatim,  quod  sit  natura  Verbi  ab 
eo  tamquam  ab  habente  pendens.  Sed  instrumentum  est  plane  singulare  et 
eximium,  incomparabile  et  inauditis  praefulgens  praerogativis,  cujus  organi 
ratio  potissimum  elucet  in  operationibns  ontologice  supernaturalibus,  ad  quas, 
licet  eae  proficiscerentur  a  divina  natura,  subinferre  voluit  Dei  Filius  etiam 
ministerium  aliquod  humanae  suae  naturae,  ut  cum  tangendo  sanabat,  insuf- 
flando  dabat  Spiritum  sanctum,  vocando  suscitabat  a  mortuis.  Quare  si  adver- 
sarii  urgent,  artificis  et  instrumenti  unicam  esse  operationem,  ideoque  etiam 
Verbi  et  humanae  naturae  unam  esse  operationem,  facilis  ex  dictis  est  respon- 
sio.  Distinguere  enim  licet  illud  principium:  una  utriusque  est  operatio,  si 
instrumentum  est  inanimatum,  conc.  vel  transeat;  si  est  animatum,  subd. 
p  h  y  s  i  c  e,  nego ;  moraliter,  quatenus  utriusque  operatio  ad  eundem  scopum 
vel  effectum  tendit,  concedo ;  sicut  famuli  jussu  domini  eleemosynam  dantis 
propria  est  actio  physica  distincta  a  jussione  domini,  licet  una  tantum  sit 
eleemosyna.  Cf. Petavius  VIII,  2  et  11  s.,  quiregulas  novem  tradit, ut  rite 
*  de  Christi  operationibus  judicetur. 

529  Corollarium  I.  Etsi  duplex  est  operatio  Christi,  unus  tamen  est 
operans  ob  unitatem  personae  (actiones  enim  tribuuntur  supposito),  quae  est 
Deus  homo,  qui,  cum  in  terris  degeret,  et  ut  Deus  se  ipsum  gerebat,  et  ut 
homo ;  operabatur  scil.  et  quae  Deum  et  quae  hominem  addecerent ;  sicut  homo 
nunc  ratiocinatur,  qua  rationalis  est,  nunc  cursitat,  qua  corporeus :  et  quidem 
philosophatur  cum  corpore,  non  corpore,  et  cursitat  cum  ratione,  non  ratione ; 

unde  duplex  et  longe  dissimillima  est  operatio  philosophari  et  cursitare,  etsi 
unus  idemque  est,  qui  philosophatur  et  cursitat,  quique  si  libet  et  cursitat 
philosophando  et  philosophatur  cursitando,  ut  ait  Thomassinus  V,  6. 
Liquet  etiam  quo  sensu  actiones  sint  naturarum,  quo  sensu  suppositorum : 
suppositi  sunt,  ut  principii,  q  u  o  d  illas  elicit :  naturae  ut  principii,  quo  eliciuntur. 

530.  Corollarium  II.  De  libertate  Christi.  Cum  humana  voluntas 
essentialiter  sit  libera,  et  libertas  vera  sit  ejusdem  perfectio,  consequitur 
humanam  Christi  naturam  fuisse  libertate  praeditam.   De  qua  notamus: 

1.  Libertatem  humanam  Christi  mediam  esse  inter  libertatem  Dei 
propriam  et  eam,  quae  est  creaturarum.  Cum  illa  habet  commune,  ut 
circa  bonum  honestum  tantum  versari  queat;  cum  libertate  purarum 
creaturarum  habet  commune  idemque  diversum  a  libertate  Dei,  quodne- 
que  constat  puro  unieoque  actu  neque  habet  impeccantiae  praerogativam 
vi  ipsius  essentiae. 

2.  Fatemur  gravissimis  difficultatibus  veritatem  de  humana  Christi  liber- 
tate  esse  obnoxiam.  Ejusmodi  tamen  a.  non  est  ea,  quae  petatur  ex  Christi 
impeccabilitate,  cum  et  Deus  et  angeli  libertate  fruantur,  etsi  ornantur 
impeccantiae  praerogativa  (quamvis  aliter  atque  aliter,  ille  natura,  hi  gratia). 
Neque  b.  talis  est,  quae  petatur  ex  visione  beatifica,  quae  corollarium  fuit 
unionis  hypostaticae.  Nam  visio  beatifica  excludit  quidem  libertatem  ad  malum 
ut  quandam  libertatis  creatae  rubiginem,  non  fero  funditus  tollit  libertatem: 
imo  eam  perficit.  Talis  neque  C.  est,  quaepetatur  ex  pugna  inter  voluntatem 
divinam  et  humanam  Christi  necessario  admittenda,  probata  libertate  humana ; 
ejusmodi  enim  pugna  exclusa  est  ipso  impeccantiae  dono,  et  excluditur  a  beatis 
quoque  incolumi  manente  eorum  libertate. 

.3.  Talis  vero  ea  est,  quae  oritur  hinc  quidem  ex  admissa  impec- 
cantia  Christi,  inde  vero  ex  ejus  obedientia  libera  et  meritoria  in 
obeunda  morte  ab  aeterno  ad  reparationem  humani  generis  a  Patre  prae- 
definita,  quae  ita  in  forma  proponi  potest :  Christus  in  obeunda  morte 
vel  fuit  liber  vel  non  fuit  liber.  Si  non  fuit  liber,  mors  ejus  non  fuit  me- 
ritoria  et  ita  corruunt  praecipua  theoremata  de  redemptione  per  Chri- 
stum;  si  vero  fuit  liber,  potuisset  etiam  non  mori,  consequenter  transgredi 
praeceptum  paternum,  quo  mors  ei  erat  praecepta,  ideoque  peccare  quod 
pugnat  cum  ejus  impeccabilitate.  Ergo  vel  neganda  est  Christi  libertas 
vel  impeccabilitas. 

4.  Theologi  in  hac  difficultate  solvenda  in  diversa  abeunt.  Fran- 
ciscus  Amico  recenset  de  incarn.  d.  25  s.  3  circa  17  varias  solutiones. 
Sunt,  qui  putent,  mortem  Christo  praeceptam  fuisse,  sed  potuisse  Chri- 
stum  petere  dispensationem,  qua  non  petita,  non  obstante  praecepto,  li- 
bere  mortuus  est:  de  qua  sententia  cf.  Lugo  d.  26  s.  8.  —  Sunt,  quicum 
Ysambert  in  3  p.  q.  18  d.  2  a.  6  statuant,  praeceptam  quidem  fuisse 
Christo  mortem  in  genere,  at  non  in  specie  et  individuo  secundum  omnia 
motiva  et  adjuncta  interna  et  externa  temporis,  loci,  modi  etc,  ideoque 

praeceptum  illud  non  impedivisse,  quominus  mors,  qualis  hic  et  nunc  a 
Christo  acceptabatur,  esset  libera  et  meritoria ;  sicut  et  martyrum  mors 
est  libera  et  meritoria,  etsi  natura  ipsa  moriendi  necessitati  sint  obnoxii. 
—  Alii  contendunt,  Patris  mandatum  antecedenter  ad  liberam  Christi 
electionem  non  fuisse  strictum  praeceptum,  sed  tantum  Patris  bene- 
placitum,  ita  ut  Patri  alter  quoque  redemptionis  modus  fuisset  gratus, 
si  Christus  illum  elegisset;  consequenter  vero  ad  liberam  Christi  ele- 
ctionem  voluntatem  Patris  conditionatam  transiisse  in  absolutam  ra- 
tum  habendo  modum  a  Christo  libere  electum.  —  Alii  negant  pro- 
prie  dictum  praeceptum,  quod  tantam  personae  Christi  dignitatem,  sa- 
pientiam  atque  sanctitatem  minus  videtur  decere,  neque  requiritur  ad 
obedientiae  perfectionem :  haec  enim  eo  sincerior  est,  quo  minus  quis 
praeceptum  exspectat,  sed  illud  praevertens  paratus  est  ad  omne  obse- 
quium,  quod  alteri agnoscit gratum.  Cf.  s.  Thomas  3.  q.  18  a.  4;  Fran- 
zelin  th.  44;  Scheeben  §  250. 

531.  Corollarium  III.  De  compositione  Christi.  —  Cum  Verbum  hu- 
manam  naturam  assumpserit  in  unitatem  personae,  ideoque  Christus  in  duabus 
naturis  inconfusis  secundum  conc.  chaJcedonense  exsistat,  compositus 
et  persona  Christi  composita  poterit  affirmari ;  quae  loquendi  ratio  vel  diserte 
vel  aequivalenter  occurrit  apud  patres  et  in  conciliis.    Sed 

1.  ab  hac  compositione  omnis  imperfectio  creaturarum  propria  est  ex- 
cludenda :  unde  Verbum  et  natura  assumpta  dici  quidem  possunt  elementa 
constituentia  Christum,  non  vero  partes,  quae  se  mutuo  perficiant:  perficitur 
enim  tantum  natura  assumpta.  Merito  autem  haec  dicitur  sub  aliquo  respectu 
plus,  sub  alio  minus  esse  parte.  Minus  est,  quia  accedit  ad  Verbum,  quod 
est  totum  sub  ratione  tam  naturae  quam  personae  perfectissimum :  plus  vero 
est  parte,  quia  formae  instar  constituit  Filium  Dei  vere  hominem,  partis  autem 
non  e3t,  sed  totius  aliquid  constituere  in  certo  genere  vel  specie.  Composi- 
tionis  deinde  est,  ut  totum  sit  majus  sua  parte.  Atqui  Christus  non  est  ali- 
quid  majus  seu  perfectius  quam  Verbum  solum. 

2.  Noveris,  personam  Christi  duplici  modo  spectari  posse  formaliter 
et  materialiter,  prout  considerantur  sive  is  qui  possidet,  sive  ea  quae  possidet. 
Formaliter  qua  persona  est  simplex;  est  enim  ipsa  hypostasis  Verbi, 
quae  assumptione  naturae  humanae  in  ratione  personae  nullatenus  perficitur ; 
materialiter  persona  Christi  est  c o m p o s i t a,  quatenus  praeter  naturam 
divinam,  quae  ipsi  est  essentialis,  aliam  habet,  quae  accidentis  instar  ad  illam 
accedit;  et  ita  quidem,  ut  eam  nullatenus  mutet.  Quod  si  Christum  forma- 
liter  considero  ratione  muneris,  tunc  sane  ita  consideratus  dici  debet  composi- 
tus :  nam  de  ratione  Christi  est,  ut  sit  Deus  carofactus. 

3.  Quare  ita  in  forma  respondendum  est  ad  difficultatem  nonnihil  intri- 
catam:  hypostasis  Verbum  est  hypostasis  simplex,  hypostasis  Christus  est  hy- 
postasis  composita.  Atqui  hypostasis  simplex  et  hypostasis  composita  realiter 
distinguuntur.  Ergo  hypostasis  Verbum  et  hypostasis  Christus  realiter  distin- 
guuntur.  Conc.  1  p.  maj.;  dist.  2  p.  maj.:  hypostasis  Christus  quatenus  est 
persona  est  composita,  exsurgens  e  partibus,  neg. ;  est  composita  e  Verbi  persona 
immutabiliter  permanente  absque  nova  perfectionis  accessione  et  ex  humana 

natura,  quae  perficitur  et  non  perficit,  conc.  —  Dist.  min. :  hypostasis  simplex 
et  hypostasis  composita  exsurgens  e  partibus,  vel  in  qua  componentia  se  mu- 
tuo  perficiunt,  re  distinguuntur,  conc.  min. ;  si  hypostasis  simplex  praeexsistens 
hoc  tantum  sensu  est  composita,  quod  sine  sui  mutatione  habet  alteram  na- 
turam,  subd. :  formaliter  qua  persona,  neg.  min. ;  materialiter,  seu  ut  alii  di- 
cunt  per  modum  numeri  et  extensive,  quod  scil.  duae  naturae  non  sint  una, 
conc.  min.  Ita  homo  vestitus  et  homo  spoliatus  in  ratione  hypostasis  non 
differt,  quamvis  aliquod  sit  discrimen  materiale  ;  ita  verbum  mente  conceptum 
et  ore  prolatum  in  ratione  verbi  non  distinguitur,  neque  enim  prolatione  per- 
ficitur  aut  in  se  mutatur.  Cf.  Thomas  3.  p.  q.  2  a.  4;  q.  17  a.  2;  lect.  5  in 
Ephes.  3;  Stentrup  th.  36;  Scheeben  §  221.  Si  vero  quaeritur,  denomi- 
natio  hominis  Verbo  sitne  intrinseca,  respondet  Suarez  disp.  8  sect  4, 
eam  esse  veluti  mediam,  »nam  quia  est  a  natura  realiter  distincta,  videtur 
extrinseca;  quia  vero  est  a  natura  intime  conjuncta,  videtur  intrinseca,  et  ita 
potius  est  appellanda.« 

Articulus  III. 

De  unione  naturarum  inseparabili. 

Oo2.  luesis  CJLIV.  Verbum  assumpsit  naturam  humanam  ab 
ipso  hujus  exsistentlae  exordio,  adeo  ut  ea  nunquam  seorsim  ab 
ipso  exstiterit:  ita  vero  illam  sibi  univit,  ut  eam  nunquam  depo- 
suerit,  nunquam  sit  depositurum. 

Demonstratio  .  I.  Thesis  est  de  fide.  Unionem  autem  Verbi  cum 
humana  natura  factam  esse  in  ipso  conceptionis  exordio 

l.diserte  instanterque  inculcant  patres  adversus  Paulum  samosa- 
eriutn,  L  eporium,  Nestorium1)  etc,  eorumque  doctrinae  summa 
est:  a.  non  ante  exstitisse  humanam  naturam,  quam  substiterit  in  per- 
sona  Verbi;  b.  illius  exsistentiam  simultaneam  esse  unitioni  cum  Verbo; 
c.  Verbum  assumpsisse  non  personam,  sed  naturam  humanam.  Ita  s 
Leo  M.  statuit  ep.  35  c.  3:  „Natura  nostra  non  sic  assumptaest,  utprius 
creata  post  assumeretur,  sed  ut  ipsa  assumptione  crearetur.u 

Praeclare doctrinam catholicam exponit  Vincentius  lirin.  c.  25:  » Haec 
igitur  in  Christo  personae  unitas  nequaquam  post  Virginis  partum,  sed  in  ipso 

l)  Num  Nestorius  circa  unitionis  t  e  m  p  u  s  erraverit,  acris  est  controversia 
inter  theologos  gravissimos.  Affirmat  Petavius  I,  9  §  4;  III,  3  §3;  refragatur 
Garnerius  in  diss.  de  haeresi  in  librisNest.  (in  sua  ed.  operum  Marii  Merc.)  c.  1 
§  3,  quem  sequitur  Schrader:  dum  contra  Ballerini  in  sylloge  monument.  ad 
immac.  concept.  b.  M.  V.  spectantium  II,  118  ss.  ed.  paris.  1857  (opusc.  XXXLV, 
308  ss.  annot.)  iteruzn  tuetur  thesim,  Nestorium  errasse  circa  conjunctionis  tempus. 
Nititur  em.  card.  Franzelin  contrarias  conciliare sententias,  concedens Nestorium 
quidem  admisisse  conjunctionem  perpetuam  secundum  sanctificationem ;  sed  con- 
junctionem  secundum  charisma,  quo  Jesus  esset  Christus,  redemptionis  instrumen- 
tum  et  legatus,  et  ex  quo  propterea  oriretur  unitas  auctoritatis,  dignitatis,  personae 
moralis,  in  conceptu  fuisse  tantum  destinatione:  progressu  vero  temporis,  prae- 
sertim  in  baptismo  et  initiatione  ad  vitam  publicam,  assumptionem  factam  fuisse 
actu,  et  hoc  sensu  Jesum  crevisse  meritis,  quibus  hanc  assecutus  sit  dignitatem. 
Cf.  ex.  gr.  Nestorii  serm.  6  n.  8. 

Virginis  utero  compacta  et  perfecta  est.  Vehementer  enim  praecavere  debemus, 
ut  Christum  non  modo  unum,  3ed  etiam  s  e  m  p  e  r  unum  confiteamur :  quia 
intoleranda  blasphemia  est,  ut  etiamsi  eum  nunc  unum  esse  concedas,  ali- 
quando  tamen  non  unum,  sed  duos  fuisse  contendas,  unum  scil.  post  tempus 
baptismatis,  duos  vero  sub  tempore  nativitatis.  Quod  immensum  sacrilegium 
non  aliter  profecto  vitare  poterimus,  nisi  unitum  hominem  Deo  sed  unitate 
personae  nonab  ascensu  vel  resurrectione  vel  baptismo,  sed  jam  in  matre,  jam 
in  utero,  jam  denique  in  ipsa  virginali  conceptione  fateamur.* —  J.  Damas- 
c  e  n  u  s :  »  Neque  Verbum  carni  in  propria  persona  jam  seorsim  exstanti  uni- 
tum  est,  sed  in  s.  Virginis  utero  nulla  circumscriptione  in  sua  ipse  persona 
immorans,  ex  castis  ipsius  perpetuae  Virginis  sanguinibus  carnem  anima  ra- 
tionali  et  intelligente  praeditam  substare  fecit,  humanae  conspersionis  primi- 
tias  assumens,  Verbum  ipsum  carni  factum  hypostasis.  Quamobrem  simul  atque 
caro  exstitit,  simul  quoque  Dei  Verbi  exstitit  caro,  simul  caro  animata  rationis 
particeps  et intelligentiae  *)«€  —  Gregorius  naz.  ep.  1  ad  Cled.  adv.  Apolli- 
narii  criminationes  statuit:  »Si  quis  hominem  formatum  esse,  deinde  Deum 
subiisse  dicat,  damnatus  esto.  Hoc  enim  generatio  Dei  neutiquam  fuerit.*  — 
Unde  C  y  r  i  1 1  u  s  ep.  1  ad  Nestorium  :  »  Non  enim  primum  ex  s.  Virgine  homo 
communis  genitus  est,  in  quem  postea  Verbum  descenderit :  sed  ab  ipsamet 
vulva  unitione  facta  carnalem  generationem  admisisse  dicitur.*  —  Theo- 
doretus  etiam  dial.  2  agnoscit  (Mig.  83,  139)  »ne  momentulum  interposi- 
tum  fuisse  inter  assumptionem  carnis  et  ejus  unitionem  cum  Verbo. *  Cf.  P  e- 
t a v i u s  IV,  11  ;  Thomassinus  III,  1 1  s. 

2.  Haec  veritas  corollarii  instar  sequitur  ex  dogmate,  b.  Mariam 
esse  non  solum  Dei  matrem,  Deiparam,  sed  et  Dei  genitricem  (th.  160). 
Atqui  non  est  sensu  pleno  Dei  genitrix,  nisi  genuerit  Deum.  Neque  vere 
dici  potest  genuisse  Deum,  nisi  Verbum  hypostatice  fuerit  unitum  hu- 
manae  naturae  ab  ipsa  conceptione:  nam  humana  de  Deo  Verbo  non- 
nisi  ratione  unionis  hypostaticae  praedicare  licet.  Ergo  si  dicitur  geni- 
tum,  debuit  uniri  naturae  humanae,  dum  ea  conciperetur.  Idem  simili 
modo  probatur  symboli  apostolici  articulo,  quo  profitemur,  Filium  Dei 
conceptum  esse  de  Spiritu  s.,  quod  de  Filio  Dei  nonnisi  ratione  naturae 
humanae  dici  potest.  Ergo  in  ipsa  jam  conceptione  haec  Verbo  eratpro- 
pria  i.  e.  hypostatice  unita. 

3.  Denique  quantum  satis  est,  probatur  dogma  ex  Gal.  4,  4;  Rom. 
1,  2.  3,  ubi  ipse  Dei  Filius  dicitur  factus  ex  semine  David,  ex  muliere;  ex 
Luc.  1,  35  col.  43,  ubi  b.  M.  V.  mox  a  conceptione  dicitur  ab  Elisabeth 
ex  inspiratione  s.  Spiritus  Mater  Domini  mei;  quare  infans,  quem  mox  ante 
conceperat,  jam  erat  Dominus  i.  e.  Deus  incarnatus.  Facta  ergo  jam  erat 
unio  hypostatica. 


l)  De  F.  0.  III,  2  Graece :  05  faP  Tzpobizooxax-Q  v.a^5  eaoxvjv  aapv.1  yivioO-yj  6 
^slo<;  A6yo<;,  aXX'  hoiv.rpac,  xy  YaaTPt  x*fi  a-riac,  DaptHvoo,  aTcepiYparcxux;  ev  xrj  eaoxoo 
^Tcoaxdaei  ev.  xd>v  afvdiv  xyjc,  'AsiTtapxHvoo  al{xdxu>v  adpxa  £^0)(U)}jl£VYjV  tyoxfi  ^°TCX^  X£  ^0^ 
vospa  6irsaxY)aaxo,  ditapx.Y)v  KjOoka^6\t.svoq  xo6  dvfrpcoTrstoo  cpopd|j.axog,  a5xo?  6  Ko^oc, 
Ysv6|ievo;  xrj  aapv.1  6TCoaxaat;.  Cf.  Lequi  en  in  h.  1. 

533.  Dcmonstratio  p.  II.  Verbum  nunquam  exuisse,  quam 
semel  induerat,  naturam  humanam,  plane  certum  est,  quod  etiam  praeter 
conc.  chalcedonense  (n.  488)  docet  conc.  toletanum  XI.  a.  675 
hisceverbis:  „In  quo  Deo  Filio  duas  credimus  esse  naturas,  unam  divinita- 
tis,  alteram  humanitatis,  quas  ita  in  se  una  Ghristi  persona  univit,  ut  nec 
divinitas  ab  humanitate,  nec  humanitas  a  divinitate  possit  aliquando  se- 
jungi.u  Dubium  suboriri  potest  de  tempore  passionis  propter  Verba 
Christi  in  cruce  dicentis :  Deus  meus,  Deus  meus,  ut  quid  dereliquisti  me 
(Matth.  27,  46)?  et  de  tempore  mortis,  cumanimaacorporefuitseparata. 
Neque  defuerunt  haeretici,  qui  ejusmodi  divisionem  commenti  sint *). 
Verum  illis  verbis 

1.  non  probatur  tempore  passionis  dissolutam  fuisse  unionemhypo- 

staticam,  cum  ea  apte  intelligipossintdeprotectiomsdivinaesubtractione. 

Ad  rem  H  u  g  o  Victorinus  1.  2  de  sacr.  I,  1 0  (ubi  bene  hanc  quaestionem 
tractat)  :  »Dereliquit  (Deus  humanitatem)  illis,  sed  illam  non  dereliquit.  Dereli- 
quit  illis,  sed  sibi  non  dereliquit.  Dereliquit,  quia  auxilium  non  contulit :  sed 
non  dereliquit,  quia  praesentiam  non  abstulit ;  subtraxit  protectionem,  sed  non 
separavit  unionem.  Separavit  se  foris,  ut  ad  defensionem  contra  inimicos  non 
adesset,  sed  non  separavit  se  intus,  ut  illi  ad  unionem  personae  deesset.  Sic 
ergo  dereliquit,  ut  non  adjuvaret,  sed  non  dereliquit,  ut  recederet. «  Eadem 
repetit  Werner  ab.  1.  1  deflorat. PP.  (Mig.  157,  914),  et  magister  sent.  1.  3 
d.  21.  Alii  patres,  ut  diximus  n.  158  2,  censenthaec  verba a  Christo  dicta  esse 
in  nostra  persona,  scil.  quatenus  est  caput  nostrum. 

2.  Neque  ex  Christi  morte  probatur  factam  esse  separationem  inter 
Verbum  et  naturam  humanam.  Nam  mors  non  consistit  in  separatione 
humanitatis  a  divinitate,  sed  in  separatione  animae  a  corpore,  quae  lo- 
cum  habere  potest  manente  vinculo,  quo  tum  anima  tum  corpus  Verbo 
agglutinantur.  Revera  nullam  factam  esse  separationem  mortis  tempore 
testantur  patres.  Ita  s.  Athanasius  in  1.  de  salut.  adventu  Chr.:  „Si 
Verbum  recessit  a  corpore  et  ita  mortiiicatio  facta  est,  contra  Deum  prae- 
valuere  judaei  hoc  ipso,  quod  indissolubilem  mixtionem  solverunt;"  et  s. 
Leo  serm.  17  de  pass. :  „In  tantam  unitatem  Dei  et  hominis  natura  con- 
venit,  ut  nec  supplicio  potuerit  dirimi,  nec  morte  disjungi." 

3.  Idem  probatur  ex  articulo  symboli  de  passione  et  morte  Filii  Dei. 
„Neque  enim,  scribit  C  a  p  r  e  o  1  u  s  ep.  2  ad  Vitum  et  Const.  n.  4,  vel  in 


')  Cf.  P e t a v i u s  XH,  19  §  let  Constantius  in  praef.  gem  ad  opera 
Hilarii  n.  162  ss.,  qui  excusat  patres  quosdam,  qui  haereticorum  errori  videntur 
favisse.  Discrimen  enim  hoc  fuisse  statuit  inter  hos  et  haereticos,  quod  1.  hi  docue- 
rint,  Verbum  secessisse  ex  timore  passionis  et  mortis :  illi  vero,  quod  putaverint, 
Christum  hominem  praesente  ipsa  Vita  mori  non  potuisse.  Haeretici  2.  docebant 
Verbum  jam  ante  passionem  deseruisse  humanam  naturam  et  quidem  non  solum  cor- 
pus,  sed  et  animam :  hi  vero  patres  censuerunt  Verbum  deseruisse  solum  corpus,  et 
quidem  tantum  mortis  tempore.  Stentrup  vero  Soterol.  th.  42  patres  illos  ab 
omni  errore  vindicat. 

passione  defuit  illi  homini  Deus,  alioquin  non  est  Dominus  gloriae  cruci- 
fixus."  Et  aethiopes  circa  finem  suae  liturgiae  profitentur :  „Credo,  credoT 
credo,  quod  divinitas  non  sit  separata  ab  humanitate  ne  hora  quidem, 
neque  per  ictum  oculi."  Cf.  Migne  patrol.  lat.  138, 926 ;  et  graec.  36,  731 , 
ubi  similia  reperies  in  lit.  alex.  s.  Greg.  naz.  Rationes  congruentiae  cf. 
apud  s.  Thomam  in  3.  d.  21  q.  1  a.  1  sol.  1. 

534.  Scholion.  Quaerunt  theologi,  num  Verbum  triduo  mortis  potuerit 
dici  homo.  Affirmat  Lombardusl.  3  dist.  22,  et  quidem  idcirco,  quod  Ver- 
bum  cum  anima  et  corpore  licet  inter  se  separatis  conjunctum  erat,  item 
Hugo  Victorinus  1.  c.  c.  11.  Verum  de  hac  opinione  ita  pronunciat  Peta- 
vius  XII,  20  §  3:  »Ea,  ut  uno  verbo  dicam,  falsa  prorsus  et  absurda  est; 
hujus  enim  consectaria  sunt  quaedam,  quae  a  catholica  illius  mysterii  profes- 
sione  dissident.  Quare  merito  ab  omnibus  de  schola  theologis,  qui  ducem  alio- 
quin  et  magistrum  sibi  Lombardum  praescribunt,  damnata  hujus  ista  est  opinio, 
et  inter  rejicula  numerata  in  indiculo,  qui  illius  operi  est  subjectus.  Neque 
enim  partes  illae  duae  sejunctae,  sed  copulatae  hominem  faciunt,  nec  m  o  r  t  u  u  s 
homo  revera  est  homo,  sed  aequivoce  tantum.*    Cf.   Thomas  quodl.  2  a.  1. 

535.  De  controversia  acriter  olim  agitata,  solutane  fuerit  unio  hypostatica 
cum  sanguine  in  cruce  effuso  cf.  G-ener  I,  30  et  Holtzclau  tr.de  Deo  Verbo 
incarn.  n.  271  ss.  in  theol.  wirceb.  t.  2.  Pius  II.  de  ea  edidit(l464)  decretum: 
»  Autoritate  apostolica  tenore  praesentium  statuimus  et  ordinamus,  quod  nulli 
ordinum  Minorum  aut  Praedicatorum  liceat  deinceps  de  supradicta  dubietate 
disputare,  praedicare  vel  publice  aut  private  verbum  facere  seu  aliis  suadere, 
quod  videlicet  haereticum  vel  peccatum  sit,  tenere  vel  credere,  sanguinem 
ipsum  sacratissimum,  ut  praemittitur,  triduo  passionis  ejusdemD.  N.  J.  Christi 
ab  ipsa  divinitate  quomodolibet  fuisse  vel  non  fuisse  divisum,  vel  separatum, 
donec  super  dubietatis  ejusmodidecisione  quidtenendum  sit,  fuerit  per  sedem 
apostolicam  definitum.*  Tenendum  esse  unionem  cum  sanguine  hypostaticam 
mortis  triduo  solutam  non  fuisse,  pluribus  ostendit  Stentrup  th.  44. 

536.  Denionstratio  p.  III.  Verbum  nunquam  relicturum  esse 
naturam  humanam ex eadem definitione  chalcedonensi  et.toletana 
consequitur,  quocirca  Ecclesia  hunc  errorem damnavit  in  seleucianis, 
inPhotino,  Marcello  ancyrano  etc,  quos  D a m a s c e n u s  haer.  93 
appellat  ^piotoXotae  seu  Christum  solventes,  „qui  D.  N.  J.  Christum  ajunt, 
posteaquam  surrexit  a  mortuis,  relicto  in  terra  animato  corpore  nuda  sola- 
que  deitate  ad  coelos  ascendisse."  Refellitur  autem  Hebr.  13, 8  :  J.  Christus 
heri  et  hodie,  ipse  et  in  secula;  Ps.  109,  4:  Tu  es  sacerdos  in  aeternum  se- 
cundum  ordinem  Melchisedech ;  aliisque  Scripturae  effatisRom.  6,9;  Luc. 
1,  33;  Dan.  7,  24;  Ap.  1,  6;  2.  Petr.  3,  18  etc,  quibus  Christus  non  amp- 
lius  moriturus,  ejus  regnum  aeternum  et  fine  carens  exhibetur,  et  ipse 
glorificandus  in  secula  seculorum.  Atqui  Christus  proprie  est  synthesis  ex 
Verbo  et  natura  humana  assumpta;  regnum  ejus  est  Ecclesia  non  solum 
militans,  sed  in  primis  triumphans,  quae  est  ejus  corpus  mysticum,  cujus 
ipse  est  caput.  Ergo  in  aeternum  manebit  haec  synthesis  et  unio.   Adeo 


428  Tract.  VII.  de  Verbo  incamato.  Th.  CLV.  J.  Christus 

autem  evidens  visum  est  hoc  dogma  patribus,  ut  illud  tamquam  certum 
ubique  supponant,  neque  ullum  apud  ipsos  dubitationis  compareat  vesti- 
gium.  Cf.  Petavium  I,  3  §  10  ss.;  XII,  18.  Ex  patribus  in  primis  hanc 
haeresim  impugnarunt  Cyrillus  hieros.  cat.  15  et  Eusebius  caesar. 
de  eccl.  Theol.  1.  3  c.  13  ss.   Cf.  Augustinus  1.  de  haer.  n.  59.» 

.    Capift  V. 

De  praerogativis  humanae  naturae  assumptae  aliisque 
consectariis,  quaeunionem  consequuntur  hypostaticam. 

537.  Thesis  CLY.  Christus  Jesus  etiam  ut  hichomo  est9  credi 
debet  naturalis,  non  adoptivus  Dei  Filius. 

Declaratio.  Propositio,  Christus  quatenus  homo  est,  Filius  Dei  est  na- 
turalis,  accipi  potest  sensu  vel  specificativo  vel  reduplicativo  et  for- 
mali  *) :  in  priori  ea  est  vera,  falsa  in  posteriori.  Vera  scil.  est,  si  designatur 
haec  hypostasis,  hoc  suppositum  humanae  naturae,  hic  subsistens  in  natura 
humana,  a  qua  dicebatur  verissime  homo,  ille  distinctus  ab  aliis  hominibus, 
quem  apostoli  videbant,  alloquebantur,  qui  natus  est  ex  Maria  V.,  qui  crevit 
etc,  ut  subjectum,  cui  convenit  praedicatum  Filius  Dei  naturalis.  Falsa  vero 
est  propositio,  si  natura  humana  designatur  ut  ratio,  secundum  et  propter 
quam  praedicatum  Filius  Dei  naturalis  illi  conveniat  subjecto.  Minus  aequi- 
voca  est  propositio :  Christus,  ut  hic  homo,  est  Filius  Dei  naturalis :  ipsum 
enim  pronomen  demonstrativum  designat  suppositum  et  personam,  hunc  sub- 
sistentem in humana natura.  Statuitur  autem  thesis  ad versus  adoptianismi 
haeresim,  quae  surculus  est  erroris  nestoriani.  Illius  auctores  fuere  sec.  VIII. 
labente  F e  1  i x  episcopus  urgellitanus  et  Elipandus  archiepiscopus  tole- 
tanus,  qui  pro  numero  naturarum  in  Christo  totidem  Dei  filios  distinguebant 
contendentes,  Christum  secundum  naturam  divinam  Filium  esse  naturalem, 
adoptivum  vero  secundum  naturam  humanam.  Verum  huncerrorem  praedam- 
navit  jam  D  a  m  a  s  u  s  in  ep.  ad  Paulinum  antioch.  scribens :  »  Anathematizamus 
eos,  qui  duos  esse  filios  affirmant,  unum  ante  secula  et  alium  post  assum- 
ptionem carnis ex Maria ; «  data  dein opera damnavit  conc.  francofordiense, 
cujus  definitio  approbata  fu.it  a  romano  pontifice  universaque  Ecclesia.  Alias 
definitiones  cf.  in  fasc.  lit.  Katholik  1862  I,  595. 

538.  Demonstratio.  1.  Probatur  dogma  omnibus  iis,  quibus  con- 
tra  Nestorium  demonstratur  unitas  personae  in  Christo.  Ostendimus  enim 
unum  eundemque  J.  Christum  simul  esse  verum  Deum  a  Patre  genitum 
verumque  hominem  ex  Virgine  natum.  Ergo  is,  qui  est  J.  Christus,  qui  est 


l)  Sensus  specificativus  designat  subjectum,  prout  ab  aliis  distinguitur ; 
reduplicativus  illud  sistit  seu  designat  sub  illa  praecise  forma,  quam  nomen 
enunciat :  seu  restringit,  circumscribit  considerationem,  ut  subjectum  consideretur 
sub  ea  formalitate,  respectu,  quem  significat  nomen.  llle  resolvitur,  ut  in  nostro  ma- 
neamus  argumento,  ita :  Christus,  qui  est  homo,  est  Filius  Dei  naturalis ;  sensus 
reduplicativus  ita :  Christus  J.  secundum  quod  est  homo,  propter  humanam  naturam 
ratione  humanae  naturae,  est  Filius  Dei  naturalis. 

filius  hominis  et  homo,  idem  est  filius  Dei  naturalis :  et  quia  filius  natura- 
lis  nequit  esse  ejusdem  patris  filius  adoptivus,  non  est  Christus  homo 
filius  Dei  adoptivus.  Filiatio  enim  adoptiva  est  adumbratio  tantum  filia- 
tionis  naturalis ;  hujus,  ubi  deest,  tenue  et  umbratile  supplementum ;  et 
definitur  „personae  extraneae  in  filium  et  heredem  gratuita  assumptio." 

2.  Sane  vel  Pater  nullum  habet  filium  naturalem,  vel  is  est  homo 
Christus  J. :  nam  fere  omnia  testimonia  sive  Scripturae,  sive  patrum 
(n.  135  ss.),  quibus  ostendimus  Patrem  habere  Filium  naturalem,  agunt 
de  J.  Christo  homine.  Ergo  si  ne  is  quidem  Filius  Dei  naturalis  est,  nullus 
erit  unigenitus  Dei  Filius.  Hinc  Christus,  quamvis  familiarissime  cum  homi- 
nibus  versaretur,  nunquam  se  hominibus  jungens  dixit  Patrem  nostrum, 
sed  sedulo  se  ab  iisdem  secernit  dicens :  Ascendo  ad  Patrem  meum  et 
Patrem  vestrum  Joan.  20, 17.  Quare  non  est  unus  ex  multitudme  filiorum 
adoptivorum,  sed  Filius  naturalis  etiam  in  carne  humana.  Merito  igitur 
Cassianus  adversus  Nestorium  scribit  II,  6 :  „Tu  ergo  Jesum  Christum 
utrumque  hoc  i.  e.  Dei  Filium  atque  hominis,  an  tantum  hominis  esse  as- 
seris  ?  Si  tantum  hominis,  reclamant  tibi  apostoli,  reclamant  prophetae, 
reclamat  ipse  denique,  per  quem  facta  est  conceptio,  Spiritus  sanctus. 
Obruitur  impudentissimum  os  tuum  cunctis  divinorum  apicum  testimo- 
niis ;  obruitur  sacris  voluminibus,  sanctis  testibus ;  obruitur  denique  ipso 
Dei  Evangelio  quasi  divina  manu." 

3.  Verbum  incarnatione  mansit  quod  erat,  factum  est  quod  non 
erat ;  erat  Filius  Dei  naturalis,  non  erat  filius  hominis  et  homo.  Ergo  ipse, 
qui  factus  est  filius  hominis  et  homo,  est  Filius  Dei  naturalis. 

Patrum  effata,  qui  vel  diserte  vel  aequivalenter  numerum  binarium  filio- 
rum  in  Christo  diu  ante  hanc  haeresim  damnarunt  cf.  apud  Alcuinum  1. 
adv.  haeresim  Felicis  (Mig.  101,  87  ss.)  et  passim  in  suis  scriptis.  Verum 
quidem  est,  adoptianos  provocasse  pro  suo  errore  ad  quorundam  patrum  et 
liturgiae  mozarabicae  testimonia,  in  quibus  mentio  fit,  cum  de  Christo  homine 
est  sermo,  adoptionis,  gratiae  adoptionis,  hominis  adoptivi ;  sed  hisce  in 
locis  adoptio  sumitur  vel  pro  assumptione  (adoptare  quasi  adaptare,  assumere) 
scil.  naturae  humanae,  vel  sermo  est  de  adoptione  non  qua  praeditus  esset 
Christus,  sed  cujus  ipse  est  auctor :  quotquot  enim  receperunt  eum,  dedit  eis 
potestatem  filios  Dei  fieri  Joan.  1,  12.  Cf.  Hefele  Conciliengesch.  t.  III  §  390. 

539.  Ratio  autem,  quare  Christus,  ut  hic  homo  est,  Filius  Dei  natu- 
ralis  credi  debeat,  est,  ut  ex  ipsis  patet  argumentis,  unio  hypostatica, 
vi  cujus  unus  idemque  est  Filius  Mariae  et  Filius  Dei,  vi  cujus  Filius  Dei 
naturalis  non  obstante  sua  exinanitione  nihil  detrimenti  passus  est,  hinc 
quamvis  subsistat  in  natura  humana  ideoque  sit  homo,  mansit  quod  erat. 
Nituntur  tamen  theologi  subtilius  hoc  mysterium  rimari,  inter  quos  emi- 
nent  de  Lugo  de  incarn.  d.  31  s.  3,  Thomassinus  VIII,  5  ss.  et  Pe- 

tavius  VII,  5  ss.,  quorum  explicationem  ita  paucis  complectimur :  Pater 
generatione  eundem  Filium,  quem  ab  aeterno  genuit  in  sola  forma  Dei, 
in  tempore  gignit carni  se  hypostatice  communicantem :  quare  termi- 
nus  divinae  generationis  ante  incarnationem  est  Filius  in  sola  forma  Dei : 
in  tempore  idem  forma  hominis,  a  qua  denominatur  homo,  indutus.  „Ex 
quo  enim,  it.a  Leontius  contra  monophysitas  (apudMai  veterum script. 
VII,  147),  natura  assumpta  ad  Filium  naturalem  attracta  est,innexaquo- 
que  est  naturalis  filiationis  dignitati:  quare  simul  honorata  glorificatur 
simulque  adoratur."  Et  jam  diu  antea  Novatianus  de  Trinitate cap. 23 
al.  19  occasione  verboruin  Luc.  1,  35 :  Quod  nascetur  ex  te  Sanctum,  vo- 
cabitur  Filius  Dei:  „Hic  est  enim  legitimus  Dei  Filius,  qui  ex  ipsoDeoest, 
qui  dum  sanctum  istud  assumit  et  sibi  filium  hominis  annectit  et  illum  ad 
se  rapit  atque  transducit,  connexione  sua  et  permixtione  sociata  praestat 
et  Filium  Dei  facit,  quod  ille  naturaliter  non  fuit,  ut  principalitas  hominis 
istius  Filius  Dei  in  Spiritu  Domini  (in  Verbo  secundum  naturam  divinam) 
sit,  qui  descendit  et  venit."  Eo  ipso  scil.  quod  natura  humana  assumpta 
fuit  in  unitatem  personae,  atque  ideo  personae  Verbi  veluti  inserta,  con- 
sors  redditur  divinae  filiationis,  qua  persona  Verbi  constituitur  ac  distin- 
guitur.  Quare  eadem  relatione  originis  refertur  ad  Deum  Patrem  Verbum 
cum  natura  humana  sibi  unita,  qua  constituitur  homo,  seu  Verbum  in- 
carnatum,  quod  est  homo  Christus  Jesus,  qua  ad  eundem  Patrem  refer- 
tur  Verbum  nondum  incarnatum. 

Quare  ad  difficultatem :  De  ratione  filiationis  naturalis  est  generatio; 
atqui  Christus  homo  non  est  a  Patre  genitus ;  ergo  etc. :  respondemus  injforma : 
De  ratione  filiationis  naturalis  est  generatio  D.  M. :  ut  persona  sit  genita,  quae 
dicitur  filius  C. ;  ut  ea  omnia,  quae  habet,  accipiat  vi  generationis,  N.  —  D. 
Min.  Christus  homo  i.  e.  Christus,  qui  est  homo,  non  est  genitus,  N. ;  non  est 
genitus  a  Patre  secundum  naturam  humanam  C.  —  D.  Cons.  Ergo  non  est  filius 
propter  vel  secundum  naturam  humanam  Conc,  non  est  in  natura  vel  cum 
natura  humana  filius  N.  Cf.  Thomas  3  q.  23  a.  4;  q.  32  a.  3;  q.  35  a.  4.  5. 

540.  His  nonnulli  theologi  nondum  contenti  alias  excogitarunt  rationes, 
propter  quas  Christus,  ut  hic  homo  est,  filius  naturalis  dici  possit:  sancti- 
ticationem  scil.  naturae  humanae  per  substantivam  cum  Verbo  unionem 
et  jus  inde  obortum  ad  hereditatem  Dei.  Cf.  Becanum  theol.  schol.  p.  3  tr. 
I  c.  18  q.  4.  5,  qui  statum  quaestionis  pro  more  dilucide  exponit.  Contra 
quam  opinionem  excipimus  1.  eam  esse  praeter  Ecclesiae  doctrinam,  quae  non 
novit  aliud  hujus  dogmatis  fundamentum,  quam  personae  unitatem;  2.  in  ea 
perverti  filii  naturalis  notionem,  cum  nova  quaedam  filiatio  naturalis  admit- 
tatur,  quae  non  fundetur  in  generatione ;  3.  ex  ea  sequi,  Christum,  ut  hic  homo 
est,  quodam  vero  sensu  filium  esse  non  solius  Patris,  sed  totius  Trinitatis: 
atqui  a  tali  doctrina  patres  prorsus  abhorrent.  Cf.  Augustinus  Enchiridii 
n.  38  s.;  Alcuinus  ep.  adFelicem  n.  4  (Mig.  101,  122),  et  praesertim  Ful- 
g  e  n  t  i  u  s  fragm.  3  2  contra  Fabianum,  ubi  inter  alia  scribit :  »  Quis  enim  un- 
quam  tantae  reperiri  possit  insaniae,  qui  auderet  Jesum  Christum  totius  Tri- 

nitatis  Filium  praedicare?  Ecclesia  quippe  Dei  vivi,  columna  et  firmamentum 
veritatis  (1.  Tim.  3,  15),  unum  sciens  Patrem  unius  Filii,  et  unum  sciens 
Spiritum  sanctum  Patris  et  Filii,  nunquam  potest  Jesum  Christum  Filium 
Trinitatis  dicere  :  quia  neque  duos  Patres,  neque  duos  Filios,  neque  duos  Spi- 
ritus  sanctos  potest  aliquatenus  praedicare.  Jesus  Christus  itaque  non  solum 
secundum  divinitatem  (in  qua  naturaliter  aequalis  est  Deo  Patri),  sed  et  se- 
cundum  animam  et  carnem  (in  qua  idem  Deus  consubstantialis  est  matri)  non 
solum  Filius  Dei  Patris  est,  verum  etiam  unigenitus  Filius. «  Denique  4:.  in 
ea  theoria  vix  effugitur  error,  in  Christo  duos  esse  Filios,  alterum  proprie  na- 
turalem,  alterum  analogice  naturalem,  quod  paulum  distat  ab  errore  adoptia- 
norum.  Cf.  Stentrup  th.  39  ss. 

541.  Scholion  I.  Exceptionibus  satisfit.  —  Qui  Christi  divinitatem  ne- 
gant,  triplicem  excogitarunt  causam,  propter  quam  ipse  singulari  ratione  ap- 
pelletur  Dei  Filius,  scil.  1.  propter  coelestem  ejus  originem  de  Spiritu  s. 
secundum  illa  Luc.  1,  25:  Spiritus  sanctus  superveniet  in  te,  etvirtus  Altissimi 
obumbrabit  tibi.  Ideoque  et  quod  nascetur  ex  te  Sanctum,  vocabitur  Filius  Dei; 
2.  ob  ejus  munus  et  missionem  plane  singularem  juxta  illa  Joan.  10,  36: 
Quem  Pater  sanctificavit  et  misit  in  mundum,  vos  dicitis :  Quia  blasphemas,  quia 
dixi,  Filius  Dei  sum;  3.  propter  admirabilem  a  mortuis  resurrectionem, 
qua  etiam  Paulus  Act.  13,  33  adimpleta  fuisse  dicit  verba  Ps.  2,  7:  Filius 
meus  es  tu}  ego  hodie  genui  te.  Secundum  Wegscheider  Institut.  theologiae 
§82  Christus  quadruplici  significatione Filius  Deidicitur:  »1.  physica,  qua 
non  a  patre  humano  originem  duxisse  traditur  Luc.  1,  31.  35;  2.  theocratica 
et  messiana,  qua  Jesus  Messias  hoc  nomine  designatur  Matth.  3,  17;  16, 
13  etc. ;  3«  metaphysica,  qua  notio  naturae  et  dignitatis,  humanae  qui- 
dem  naturae  et  experientiae  fines  longe  superantis  exprimitur  Joan.  1,  1  ss. 
etc. ;  4.  ethica,  quatenus  Jesus  propter  similitudinem  cum  Deo  moralem  ab 
eo  unice  dilectus  et  hominibus  tamquam  archetypus  cogitandi  agendique  pro- 
positus  est  Philip.  2.<<c 

542.  Quod  primam  filiationis  rationem  attinet,  mirabilem  scil.  Christi 
conceptum  ex  Virgine,  respondemus,  hunc  non  esse  causam  et  rationem,  cur 
Christus  sit  dicaturque  Dei  Filius,  sed  esse  divinae  filiationis  consectarium  et 
collatis  V.  T.  vaticiniis  ejusdem  filiationis  divinae  argumentum  et  manifesta- 
tionem.  Possit  tamen  illis  verbis  significari  etiam  ratio  divinae  filiationis,  si 
nomine  Spiritus  sancti  vel  saltem  virtutis  Altissimi  intelligatur  cum  pluribus  pa- 
tribus  ipsum  Verbum  illabens  Virgini  atque  in  ipso  illapsu  hypostatice  assumens 
sibique  efformans  naturam  humanam.  —  Quod  a  1 1  e  r  a  m  filiationis  rationem 
spectat,  quam  repetunt  ex  speciali  Christi  missione,  concedimus  quidem,  verba 
Jo.  10,  36  difficultatem  forte  exegeticam  prae  se  ferre,  sed  nullatenus  negare 
Christi  divinitatem  filiationemque  naturalem,  quam  ipse  sibi  tam  clare  ib.  vin- 
dicat.  Christus  de  blasphemia  accusatus  v.  33,  hanc  a  se  amoliri  nititur. 
Utitur  autem  argumento  a  minori  ad  majus :  Si  Scriptura  absque  blasphemia 
illos  dixit  deos,  quos  Deus  judices  constituit :  neque  blasphemia  erit,  si  meip- 
sum  Filium  Dei  dicam,  quem  Pater  sanctificavit  tantoque  signorum  splendore 
atque  tot  missionis  divinae  indiciis  (v.  32.  37.  38)  misit  in  mundum:  cum 
tantus  sanctitatis  (quomodocunque  demum  haec  sanctificatio  explicetur)  mis- 
sionisque  divinae  splendorplus  sitquam  constituipopulijudicem.  Quare  Chri- 
stus  haec  immediate  non  dicit  ut  explicet,  quo  sensu  sit  Filius  Dei ;  sed  ad  re- 

pellendam  blasphemiae  calumniam,  quae  repelleretur  etiam,  sresset  filius 
tantum  adoptione.  Quo  autem  sensu  revera  se  dixerit  volueritque  se  intelligi 
Dei  Filium,  satis  patet  ex  antecedentibus  et  consequentibus  (n.  186).  Cf.  Pe- 
trus  ven.  in  1.  ad  Petr.  de  s.  Joanne  (Mig.  189,  493  ss.).  —  De  tertia  scil. 
de  resurrectione  Christi  Act.  13,  33,  quatenus  refertur  ad  ejus  filiationem, 
satis  diximus  138  3. 

543.  Scholion  II.  Quaeritur,  num  Christus  dici  possit  creatus :  creatura 
vel  servus.  De  priori  quaestione  statuimus: 

1.  ex  patribus  alios  hunc  loquendi  modum  reprobare,  alios  vero  permit- 
tere  vel  etiam  eo  uti. 

2.  Christum  hominem  considerari  posse  secundum  naturas  quas  habet, 
secundum  subsistentiam.  Si  priori  modo  consideratur,  cum  humana  natura 
sit  creatura,  secundum  hanc  dici  poterit  creatus,  minus  bene  creatura,  cum 
hac  voce  fere  semper  designetur  substantia  secundum  subsistentiam  etiam 
creata.  Si  vero  Christum  consideras  secundum  subsistentiam,  dici  nequit  crea- 
tura  vel  creatus;  secundum  hanc  enim  persona  est  divina. 

3.  Si  voce  creationis  significatur  actio,  qua  res  non  simpliciter,  sed  se- 
cundum  quid  esse  incipit,  poterit  Christus  dici  creatus,  factus,  praesertim  cum 
apposito  quis  sit  factus,  apostolus,  pontifex,  mediator  etc. ;  nam  Christus  qua 
talis  non  erat  ante  incarnationem.  Quibus  positis  patres  facile  ad  harmoniam 
revocantur.  Fatendum  tamen  est,  melius  esse  hac  loquendi  ratione  propter 
haereticorum  abusum  abstinere,  nisi  explicatio  addatur.  Cf.  Thomas  3  q. 
16;  q.  20  a.  1  ;  c.  gentes  IV,  48. 

4:.  Quamvis  dici  possit  Deus  factus  homo,  dicere  tamen  non  licet  homo 
factus  est  Deus,  quia  terminus  homo  supponit  pro  persona  Christi,  quae  sem- 
per  fuit  Deus.  Quare  si  haec  propositio  reperiatur  apud  veteres,  necesse  est 
ut  ita  exponatur:  Is  qui  factus  est  homo,  est  Deus  etc. 

544.  Circa  alteram  quaestionem  certum  est,  non  deesse  patres,  qui 
Christum  nolint  appellare  servum:  alii  praeeuntibus  Scripturis  ab  hac  ap- 
pellatione  non  abhorrent,  qui  tamen  facile  ad  harmoniam  revocantur.  Si  enim 
1.  vox  servi  accipitur  sensu  stricto  et  proprio  (hypostatice),  quatenus  sci- 
licet  servus  opponitur  filio  sive  adoptivo,  sive  naturali,  Christus  dici  nequit 
servus.  Quandoque  vero  2,  sensu  latiori  et  minus  proprie  eum  designat,  qui 
etsi  fortefilius,  alterius  voluntatiobsequituretobedit :  hoc  sensu  Christus  dici 
potest  servus  Dei  Patris,  denominatione  scilicet  desumpta  ex  operationibus  a 
Christo  libere  susceptis  propter  servilem  susceptam  oeconomiam.  Quare  hac 
appellatione  non  excluditur  ratio  filii  naturalis,  nec  significatur  inferioritas 
personae :  sed  includitur  inferioritas  naturae  humanae,  secundum  quam  solam 
potest  Filius  Dei  exhibere  obedientiam.  Verum  3.  juxta  loquendi  rationem 
N.  T.,  in  quo  Christus  nunquam  dicitur  servus,  hujusmodi  locutio  sine  expli- 
catione  non  est  frequentanda.  Cf.  Petavius  VII,  6  ss. 

545.  Scholion  III.  De  praedestinatione  Christi.  —  Paucis  expedienda 
est  etiam  quaestio,  num  et  quo  sensu  Christus  dici  possit  praedestinatus. 

1.  Prae  oculis  habeas  in  hac  quaestione:  praedestinationem  generatim 
esse  aeternam  ordinationem  in  mente  divina  operis,  speciatim  beneficii,  super- 
naturalis :  unde  praedestinatum  dici  potest  objectum  ipsum  seu  opus  super- 
naturale  in  complexu,  i.  e.  aliquid  alicui,  vel  praedestinatus  aliquis  ad  alifyuid. 
Porro  praedestinatio  et  exsecutio  in  tempore  sibi  respondent.  Quidquid  ergo 

in  mysterio  incarnationis  factum  est  in  tempore,  id  praedestinatum  etiam  est 
ab  aeterno.  Quare  sicut  dici  potest  :  Christus  factus  est  in  tempore,  ita  dici 
potest  praedestinatus  ab  aeterno ;  scilicet  a.  praedestinatum  est  ipsum  opus 
incarnationis ;  lb.  humanae  Christi  naturae  praedestinata  est  gratia  unionis, 
seu  humana  natura  est  praedestinata  ad  unionem  cum  Verbo :  in  qua  praede- 
stinatione  includitur  C.  praedestinatio  ad  omnes  gratiae  et  gloriae  thesauros, 
qui  unione  supposita  huic  homini  sunt  connaturales  et  consequentia  qau- 
dam  debiti. 

2.  Quaeritur  jam,  num  Christus  dici  possit  praedestinatus  esse  Filius  Dei, 
seu  ad  hoc,  ut  sit  Filius  Dei.  Huic  quaestioni  occasionem  praebuerunt  Pauli 
verba  Rom.  ],  3  s.,  ubi  de  Jesu  Christo  Filio  Dei  dicitur:  Qui  factus  est  ei  ex 
semine  David  secundum  carnem,  qui  praedestinatus  est  Filius  Dei  in  virtute  se- 
cundum  Spiritum  sanctificationis  ex  resurrectione  mortuorum  J.  Christi  Domini 
nostri.  In  textu  graeco  pro  praedestinatus  legitur  opia^svro^.  Jam  vero,  in- 
quit  Chrysostomus  h.  2  in  h.  1.  n.  2,  »quid  sibi  vult  illud  optafrsVco^  ? 
Ostensus,  declaratus,  indicatus,  confessus,  omnium  judicio  et  calculo,  a  pro- 
phetis,  ab  inexspectato  ortu  secundum  carnem,  a  potentia  signorum,  a  Spiritu, 
per  quem  sanctificationem  dedit,  a  resurrectione,  qua  mortis  tyrannidem  sol- 
vit.«  Hunc  in  sensum  alii  etiam  patres  verba  explicant,  et  hac  explicatione 
omnis  evanescit  difficultas,  quae  alioquin  haud  levis  est,  si  stricte  sequimur 
vim  verborum  versionis.  Quod  si  qui  ob  versionem  vulgatam  dixerint,  Christum 
esse  praedestinatum  FiliumDei,  propositio  ita  est  intelligenda,  ut  significetur, 
praedestinatum  est,  ut  Filius  Dei  sit  homo  et  homo  sit  Filius  Dei.  Nam  prae- 
destinatum  est  illud,  quod  factum  est  in  tempore.  Atqui  in  tempore  non  homo 
Jesus  praeexsistens  factus  est  Filius  Dei,  sed  factum  est,  ut  Filius  Dei  sit  homo 
Jesus  et  hic  homo  sit  Filius  Dei.  Hoc  ergo,  non  illud  praedestinatum  est. 

3.  Tenendum  est  personam  divinara  per  se  non  esse  subjectum  prae- 
destinationis.  Quade  rebene  Becanus  theol.  schol.  p.  3  c.  19  q.  1 :  »Quam- 
vis  probabile  sit,  dici  posse  Filium  Dei  praedestinatum  esse  ab  aeterno,  ut 
fiat  homo  seu  ad  esse  hominis :  probabilius  tamen  est  oppositum.  Priorem 
tenet  Suarez  disp.  50  s.  1,  et  citat  pro  se  d.  Thomam  et  quosdam  alios. 
Eatio  ejus  est,  quia  proprie  dicimus,  Verbum  factum  est  homo :  ergo  etiam 
Verbum  praedestinatum  est,  ut  fieret  homo.  Posterior  p.  probatur  a.  ex  dictis, 
quia  Filius  Dei  non  est  subjectus  gubernationi  divinae  providentiae  (cujus  pro- 
prie  est  praedestinari  cf.  n.  4) ;  b.  quia  alias  praedestinasset  seipsum,  ut  fieret 
homo ;  C.  quia  nomen  praedestinationis  significat,  praedestinatum  ordinari  ad 
aliquod  beneficium  vel  gratiam  suscipiendam :  at  respectu  Filii  Dei  non  est 
beneficium  aut  gratia,  quod  fiat  homo.  Vide  Thomam  q.  24  a.  2  ad  3  et 
Durandum  in  3  dist  7.*  Potest  tamen  secundum  s.  Thomam  in  ep.  ad 
Eom.  c.  1  lect.  3,  »praedestinatio  attribui  personae  Christi,  secundum  quod 
subsistit  in  humana  natura,  licet  non  attribuatur  ei  secundum  quod  subsistit 
in  divina.*  Quod ita jam expressit conc.  toletanum  XI:  »Hic  tamen  pro  eo, 
quod  de  Deo  Patre  sine  initio  prodiit,  natus  tantum  (nam  neque  factus,  neque 
praedestinatus  accipitur),  per  hoc  tamen  quod  de  Maria  V.  natus  est,  et  natus 
et  factus  et  praedestinatus  esse credendus  est. «  Cf.  Franzelin  scholion  post 
th.  38;  De  Rubeis  in  admonit.  praevia  t.  6  opp.  Thomae  ed.  ven.  n.  3. 

546.  Tliesis  CLYI.  Christus  Itomo  1.  non  solam  immunis  fuit 
a  quovis  peccato  sive  actuali  sive  originali,  verum  etiam  2,  a  con- 
cupiscentiae  morho,  imo  3,  fuit  plane  impeccabilis, 

Hurter,  Compend.  theologiae  II,  9.  ed.  28 

Demonstratio  p.  I.  Ex  unione  Verbi  sponte  sua  et  connatura- 
liter  redundavit  in  humanam  naturam  summae  sanctitatis  praeroga- 
tiva:  de  qua  plures  statuimus  propositiones.  Et  primo  quidem,  Ghristum 
Sanctum  sanctorum  immunem  fuisse  a  quovis  peccato  a  c  t  u  a  1  i  testan- 
tur  Scripturae  1.  Petr.  2,  22 :  Qui  peccatum  non  fecit,  nec  inventus  est  do- 
lus  in  ore  ejus  ;  Is.  53,  9;  2.  Gor.  5,  21;  1.  Jo.  3,  5.  Hinc  Christus  confi- 
denter  adversarios  suos  provocare  potuit:  Quis  ex  vobis  arguet  me  de 
peccato?  Joan.  8,  46  et  14,  30  testatur:  Venit  princeps  mundi  hujus,  et 
in  me  non  habet  quidquam.  Talis  enim  decebat,  inquit  Paulus  Hebr.  7,  26, 
ut  nobis  esset  pontifex,  sanctus,  innocens}  impollutus;  segregatus  a  peccato- 
ribus  et  excelsior  coelis  factus. 

547.  Christum  fuisse  immunem  etiam  a  peccato  originali,  patet 
tum  ex  doctrina  Pauli  Rom.  8,  3  docentis,  Filium  missum  fuisse  in  simi- 
litudinem  carnis  peccati  coll.  Hebr.  4, 15,  ubi  idem  apostolus  testatur,  eum 
tentatum  fuisse  per  omnia  pro  similltudine  absque  peccato;  tum  ex  ap- 
pellatione  agni  Dei}  qui  tollit  peccatum  mundi  Joan.  1,  29 ;  tum  ex  ejus 
conceptione  de  Spiritu  s.  Luc.  1,  35.  Et  sane  si  nostra  regeneratio  de 
Spiritu  s.  et  aqua,  quae  illius  est  tantum  adumbratio,  omnis  peccati 
est  impatiens  et  quodcunque  adsit  delet,  quanto  magis  Christi  nativitas 
omnem  exclusit  peccato  aditum  ?  „Quo  Spiritu,  inquit  Atto  vercell.  in 
Rom.  1,  4,  hic  fit  remissio  peccatorum,  eodem  factum  est,  ut  ipse  nul- 
lum  haberet  omnino  peccatum."  Hoc  inculcat  conc.  ephesinum  can. 
10 :  „Qui  dicit,  quod  (Christus)  pro  se  obtulisset  semetipsum  oblationem 
et  non  potius  pro  nobis  solis  (non  enim  eguit  oblatione,  qui  peccatum 
prorsus  nescivit),  A.  S.u  et  conc.  florentinum  in  decr.  pro  jacobitis: 
„Firmiter  credit,  profitetur  et  docet,  neminem  ex  viro  feminaque  con- 
ceptum  diaboli  dominatione  fuisse  liberatum  nisi  per  meritum  mediatoris 
Dei  et  hominum  J.  Christi  D.  N.,  qui  sine  peccato  conceptus,  natus  et 
mortuus  humani  generis  hostem,  peccata  nostra  delendo,  solus  sua  morte 
prostravit." 

548.  Demonstratio  p.  II.  Caruit  Ghristus  et  concupiscentia, 
quod  probatur  1.  ex  defectu  causae.  Gonsequitur  enim  illa  in  praesenti 
rerum  ordine  peccatum  originale  et  conceptionem  concupiscentia  infe- 
ctam.  Atqui  Christus  et  peccato  originali  funditus  caruit,  et  ipsius  eon- 
ceptio  utpote  de  Spiritu  sancto  a  quavis  concupiscentiae  umbra  fuit  im- 
munis.  Id  2.  axiomatis  instar  erat  non  solum  patribus,  sed  etiam  haere- 
ticis  arianis,  apollinaristis,  monotheletis,  qui  propterea  negabant  Christum 
habuisse  vel  animam  vel  animam  rationalem  vel  voluntatem  humanam,  quod 
putabant,  his  semel  admissis  Christum  non  fore  prorsus  immunem  a  qua- 
vis  interna  pugna.  Cf.  Petavius  IX,  11.  Idem  3.  patres  diserte  te- 
stantur.  Ita  ex.  gr.  Augustinus  op.  imperf.  IV,  47 :   „Quisquis  credit 

carnem  Christi  contra  spiritum  concupisse,  anathema  sit;"  et  iterum  c. 
eundem  Julianum  V,  15  n.  52:  „Quisquis  carnem  Ghristi  ita  comparat 
carni  nascentium  hominum  ceterorum,  ut  asserat  utramque  esse  purita- 
tis  aequalis,  detestandus  haereticus  invenitur."  Et  sane  4.  concupiscentia 
est  in  ratione  inversa  vigoris  rationis  voluntatisque  in  partem  inferiorem ; 
oritur  enim  ex  defectu  dominii.  Atqui  in  Christo  homine  virtute  pericho- 
resis  maximus  erat  vigor  partis  superioris  in  inferiorem.  Quare  conc. 
oecumenicum  V.  can.  12  statuit:  „Si  quis  defendit  Theodorum  im- 
piissimum  mopsuestenum,  qui  dixit,  alium  esse  Deum  Verbum  et  alium 
Christum,  et  passionibus  animae  et  concupiscentiis  carnis  molestatum,  et 
a  malis  paulatim  separantem  se,  et  ita  ex  promotione  operum  melioratum, 
-et  ex  vitae  conversatione  incontaminatum  constitutum  etc,  A.  S."  Cf, 
Thomas  3  q.  15  a.  1.  2. 

549.  Imo  »probabilius  est,  inquit  Platelius  in  synopsi  curs.  theol.  de 
incarn.  c.  5  §  3  n.  286,  Verbum  non  potuisse  assumere  naturam  cummotibus 
inordinatis  appetitus  sensitivi;  ita  Suarez,  Praepositus,  Amicus  et  alii 
communius  contra  Vasquez  et  Lugo.  Probatur,  quiaisti  motus fuissent  in- 
terpretative  voluntarii  supposito,  a  quo  processissent,  adeoque  peccaminosi. « 
Quare  sicut  nobis  non  licet  motus  concupiscentiae  inordinatos  admittere,  si 
illos  cavere  possumus  :  ita  videtur  Christus  non  potuisse  illos  assumere,  cum 
illos  impedire  potuerit. 

550.  Deinonstratio  p.  III.  Tenendum  praeterea  est,  naturam  hu- 
inanam  Christi,  impeccabilitatis  praerogativa  fuisse  donatam,  quod 
recentiori  aetate  schola  giintheriana  in  dubium  vocat.  Et  sane 

1.  Christum  hominem  esse  impeccabilem  principii  inconcussi  instar 
erat  tum  patnbus,  tum  haereticis,  quos  supra  nominavimus.   Praeterea 

2.  patres  (cf.  n.  456)  saepe  inculcant,  eum  tantum  potuisse  redimere 
genus  humanum,  delere  peccata,  morbos  sanare,  qui  ipse  in  servitutem 
incidere,  peccatum  committere  non  posset,  quique  esset  supra  omnem 
vim  morbi.  S.  Thomas  hanc  rationem  urget  in  3.  d.  12  q.  2  a.  1,  quod 
Christus  fuerit  dux  noster  „dirigens  nos  secundum  viam  rectam.  In  quo- 
libet  autem  genere  oportet  primum  regulans  torqueri  non  posse,  quia 
alias  esset  error  in  omnibus,  quae  ad  ipsum  regulantur."   Ad  haec 

3.  Christus  si  peccasset,  egisset  cpntra  propriam  voluntatem  (divi- 
nam)  quae  certe  in  ipso  dominabatur.  Omnia  quae  hactenus  statuimus, 
docentur  in  schemate  cit.  patribus  conc.  vaticani  proposito  c.  4  n.  5 
(coll.  lac.  VII,  560)  hisce  verbis :  „ At  vero  carni  et  sanguini  participans 
cum  infirmitate  naturae  culpae  maculam  nequaquam  suscepit,  et  licet 
verolibero  arbitrio  praeditus,nonsolum  nonpeccavit,  sed  necpeccare  potuit. 
<Jui  neque  passionibus  animae  aut  carnis  concupiscentiis  molestatus  (est, 
neque)  a  malis  paulatim  sese  separavit  (conc.  oecum.  V.  can.  12),  verum 

in  purissimae  Virginis  utero  de  Spiritu  s.  sanctus  conceptus  et  natus  est.u 
Cf.  Kleutgenn.  268  ss. 

551.  Hujus  vero  impeccabilitatis  radix  una  est  visio  beatifica,  qua 
donata  erat  jam  a  conceptione  anima  Christi  (n.  556) ;  praecipua  vero 
unio  hypostatica  atque  perichoresis,  ut  passim  docent  patres.  Et  sane 
1.  si  visio  beatifica  reddit  sanctos  impeccabiles,  a  fortiori  unio  hyposta- 
tica  naturam  assumptam :  est  enim  unio  longe  arctior ;  et  quo  magis  quis 
unitus  estDeoregulaeomnis  bonietrecti,  eo  minus  est  peccato  obnoxius. 
Quare  natura  humana  substantialiter  Verbo  unita  impeccabilitate  veluti 
imbibita  fruitur.  Tum  2.  certum  est,  sanctitatem  substantialem  non 
posse  deficere  i.  e.  peccare;  Verbum  vero  esse  ipsam  sanctitatem  sub- 
stantialem  et  quidem  etiam  in  natura  assumpta.  Atqui  naturae  assum- 
ptae  actus,  in  primis  liberi,  personae  i.  e.  Verbo  sunt  imputandi.  Si  ergo 
Christus  peccaret,  ipsum  Verbum  peccare  dicendum  esset,  quod  cum  in- 
fmita  ejus  sanctitate  conciliari  nequit.  Quare  humana  Christi  natura  pec- 
cato  est  plane  inaccessa.  Ad  haec  3.  si  vel  gratia  sanctificans  componi 
nequit  cum  peccato  1.  Joan.  3,  9:  quanto  magis  sanctitas  substantialis 
hypostatice  unita  absterget  omnem  peccandi  possibilitatem.  Dein  4.  de- 
ficiendi  possibilitas  in  creaturis  inde  videtur  etiam  repetenda,  quod  sunt 
naturae  et  personae  a  Deo  distinctae,  quod  de  Christo  nullo  modo  dicere 
licet.  Insuper  5.  peccatum  consistit  in  prosecutione  boni  Deo  contrarii: 
repugnat  autem  amori  Christi  proprio,  ut  prosequatur  bonum  sibi  con- 
trarium.   Cf.  Atzberger  die  Unsundlichkeit  Christi,  Monachii  1883. 

552.  De  sanctitate  Christi.  —  Hucusque  recensuimus  elementa  ne- 
gativa  sanctitatis  Christi:  jam  ad  positiva  accedamus.  In  primis 
tuentur  theologi  unanimes,  Christum  fuisse  sanctum  sanctitate  sub- 
stantiali.  Quod  patres  (cf.  Petavius  XI,  7  s.;  Kleutgen  n.  176 ss.) 
tunc  potissimum  significant,  quando  affirmant,  humanitatem  ipsa  divini- 
tate  inunctam  fuisse  et  non  tantum  operatione,  ut  in  aliis  christis  seu 
unctis,  sed  totius  unguenti  praesentia,  ut  loquitur  Gregorius  naz.  or. 
30  n.  21.  Idem  hac  ratione  suaderi  potest:  Certum  est,  homines  sancti- 
ficari  participatione  divinitatis,  quae  est  ipsa  sanctitas  essentialis.  At 
nulla  potest  esse  major  divinitatis  participatio  quam  per  unionem  sub- 
stantialem  cum  persona  divina,  atque  hinc  cum  ipsa  natura  divina.  Ergo 
hac  maxime  natura  humana  assumpta  sanctificatur.  Quod  ita  cum 
Antoine  plenius  explicari  poterit  theol.  univ.  tr.  de  incarn.  c.  6  a.  2  §  1 : 
„Humanitas  Christi  sanctificatur  per  Verbum  formaliter  seu  tamquam  per 
formam  aut  quasi  formam  sanctificantem  ei  substantialiter  unitum.  Ergo 
sanctificatur  sanctitate  substantiali  per  Verbum :  nam  Verbum  est  san- 
ctitas  substantialis,  cum  sit  esse  divinum  substantiale.  Probo  antece- 
dens:  lllud  humanitatem  sanctificat  formaliter,  quod  reddit  illam  parti- 

cipem  esse  diviiii,  Deo  gratam  et  dignam  supernaturali  amicitia  Dei,  ex- 
cludit  ab  ea  omne  peccatum,  tum  actuale,  tum  habituale,  et  dat  ei  jus  ad 
beatitudinem  aeternam:  nam  haec  omnia  sunt  effectus  formales  sancti- 
tatis.  Atqui  Verbum  haec  omnia  humanitati  suae  praestat  propter  unio- 
nem  hypostaticam.  Nam  Verbum  seipsum  formaliter  communicat  etiam 
physice  humanitati  suae  hoc  ipso,  quod  ei  personaliter  unitur:  et  huma- 
nitas  propter  Verbum  sibi  communicatum  physice  est  specialissimo  modo 
gratissima  Deo,  dignissima  supernaturali  amicitia  Dei,  habet  jus  infrusta- 
bile  ad  beatitudinem  aeternam,  fit  non  solum  immunis  a  peccato,  sed 
etiam  impeccabilis.  Ergo  humanitas  Christi  sanctificatur  formaliter  per 
Verbum  ratione  unionis  hypostaticae." 

553.  Ad  difficilem  quaestionem,  quare  humana  Christi  natura  a  Verbi 
sanctitate  dici  possit  sancta,  non  autem  ab  hujus  omnipotentia  omnipotens, 
respondet  Petavius  c.  12  §  12:  »De  hoc  nihil  apud  patres  legere  memini, 
quare  a  scholarum  docotribus  mutuo  sumere  oportet,  quod  illi  respondeatur. 
Ajunt  igitur  hoc  interesse  inter  sanctitatem  et  attributa  cetera,  quod  sanctitas 
sit  morale  quiddam,  nec  mere,  ut  loquuntur,  physicum,  quod  nimirum  ex  ho- 
minum  more  et  prudentijudicio  rationis  aestimationem  habet  ac  dignationem, 
quam  non  solum  derivat  in  possessores,  sed  in  pleraque  alia,  quae  cum  ipsis 
utcunque  cohaerent  et  copulantur :  quemadmodum  regia  vel  pontificia  dignitas 
praeter  eos,  quibus  insunt,  afficit  etiam  ac  denominat  alia  pleraque  cum  illis 
juncta  et  utcunque  copulata,  quae  itidem  pretium  et  excellentiam  nescio  quam 
accipiunt.  Multo  ergo  magis  divina  et  increata  sanctitas  tamquam  illius  generis 
forma  cohaerentem  sibi  et  in  personae  communionem  receptam  hominis  na- 
turam  sanctam  faciet  et  peccati  funditus  expertem.*  Remittit  dein  lectores  ad 
Maeratium  de  incarnat.  disp.  31  a.  1  §  5  s. 

554.  Sed  praeterea  in  Ghristo  admittendam  esse  gratiam  sancti- 
ficantem  accidentalem,  creatam,  dona  s.  Spiritus,  virtutes  infusas,  verbo 
plenitudinem  gratiarum  distinctam  a  sanctitate  substantiali,  communis 
cst  theologorum  doctrina,  quam  ita  egregie  probat  s.  T  h  0  m  a  s  3.  p.  q.  7 
a.  1 :  „Dicendum,  quod  necesse  est  ponere  in  Christo  gratiam  habitualem 
propter  tria:  primo  quidem  propter  unionem  animae  illius  ad  Verbum 
Dei:  quanto  enim  aliquod  receptivum  est  propinquius  causae  influenti, 
tanto  magis  participat  de  influentia  ipsius.  Influxus  autem  gratiae  est  a 
Deo,  et  ideo  maxime  fuit  conveniens,  ut  anima  illa  reciperet  influxum  di- 
vinae  gratiae  *);  secundo  propter  nobilitatem  illius  animae,  cujus  opera- 
tiones  oportebat  propinquissime  attingere  ad  Deum  per  cognitionem  et 
amorem,  ad  quod  necesse  est,  elevari  rationalem  naturam  per  gratiam; 
tertio  propter  habitudinem  ipsius  Christi  ad  genus  humanum.   Christus 


*)  Joan.  Damascenus  F.  0.  111,  22  :  ^Nam  si  caro  a  primo  statim  ortu  vere 
Deo  unita  est .  .  .  qui  fieri  potuit,  ut  non  omnibus  prorsus  sapientiae  et  gratiae  doti- 
feus  af  fluxerit  ? « 

enim  in  quantum  homo,  est  mediator  Dei  et  hominum,  et  ideo  oportebat, 
quod  haberet  gratiam  etiam  in  alios  redundantem  secundum  illud  Joan. 
1,  16:  De  plenitudine  ejus  omnes  accepimus  et  gratiam  pro  gratia."  De 
qua  gratiarum  plenitudine  praeclare  disserit  Chrysostomus  in  Ps.  44 
n.  2.  3,  ubi  inter  alia  habet:  „Omnis  gratia  effusa  est  in  illud  templum. 
Non  dat  enim  ille  Spiritum  in  mensura :  nos  enim  de  ejus  plenitudine  ac- 
cepimus ;  illud  autem  templum  integram  et  universam  accepit  gratiam. 
Hoc  Isaias  quoque  significans  dicebat:  Bequiescet  super  ipsum  Spiritus 
sapientiae  et  intelligentiae,  Spiritus  consilii  et  virtutis,  Spiritus  scientiae 
et  pietatis.  Spiritus  timoris  Dei  implebit  ipsum  (11,  2.  3).  Sed  illic  quidem 
est  integra  et  universa  gratia:  in  hominibus  parum  quid  et  gutta  ex  illa 
gratia  etc."  Et  revera  si  Ghristus  est  caput  nostrum,  ex  quo  in  nos  sua 
membra  omnis  virtus  et  vita  supernaturalis  redundat ;  si  est  vitis,  quae 
justis  velut  palmitibus  virtutem  ferendi  fructus  manentes  in  vitam  aeter- 
nam  subministrat,  fons  esse  debet  inexhaustus  omnis  gratiae.  Merito  ergo 
theologi  triplicem  in  Ghristo  distinguunt  gratiam,  substantialem,  acciden- 
talem  et  gratiam  capitis.   Gf.  Scheeben  Mysterien  §  51. 

555.  Disputant  theologi  de  certitudine  assertionis,  in  Christo  fuisse  gra- 
tiam  habitualem  creatam.  Suarez  censet  eam  ad  fidem  catholicam  pertinere  ; 
acriter  refragatur  Vasquez,  secundum  quem  haereticum  non  foret,  quamvis 
temerarium,  hanc  reprobare  sententiam.  Vasquesio  adstipulantur  Valentia, 
Lugo,  Maeratius,  Petavius.  De  quaestione  num  gratiarum  plenitudo  in 
Christo  fuerit  infinita,  cp.  s.  Thomas  de  verit.  q.  29  a.  3  ;  in  primis  Comp. 
theol.  c.  215.  »  Scilicet  est  infinitanon  in  ratione  entis,  sed  secundum  propriam 
rationem  gratiae,  pro  quanto  se  extendit  ad  omnes  gratiae  operationes  et  effec- 
tus  (et  sic  accipitur  infinjtas  extensiva);  tum  praeterea est  in  summo  gradu, 
qui  possibilis  est  haberi  in  actuali  (non  in  omni  possibili)  ordine  a  divina  sa- 
pientia  definito  (et  sic  accipitur  infinitas  intensiva).*  Ita  Billot  de  Verbo 
incarn.  p.  1  c.  2  th.  17,  qui  ibidem  notat,  »  evidentissimum  est,  non  posse  dari 
summum  in  gratia,  hoc  sensu  quod  de  potentia  etiam  absoluta  repugnet  gra- 
dus  major  et  perfectior.  Quare  s.  Thomas  q.  7  a.  12  ad  2  expresse  dicit, 
quod  virtus  divina  potest  facere  aliquid  majus  et  melius,  quam  sit  habitualis 
gratia  Christi. «  Cf.  Bonaventura  Breviloquii  p.  4  §  5;  Thomassinus 
1.  6  c.  1  ss.;  Pranzelin  th.  41;  Schazler,  die  Lehrevon  der  Wirksamkeit 
der  Sacramente  §  4,  ubi  erudite  doctrinam  scholae  de  gratia  Christi  exponit. 

556.  ThesiS  CLVII.  De  intellectus  humani  in  Christo  prae- 
rogativis  statuimus:  1,  animam  Christi  ab  ipsa  origine  donatam 
fuisse  visione  Dei  beatiflca;  2.  scientia  insuper  amplissima  infusa, 
praeter  quam  tamen  3.  admittere  in  ipso  licet  scientiam  etiam  ex- 
perimentalem  propriis  actibus  successive  acquisitam,  secundum 
quam  crevisse  dici  potesU 

Demonstratio  p.  I.  Doctrinam  veram  de  scientia  Christi  itapaucis 
complectitur  conc.  coloniensea.  1860:  „Fuisse  in  anima Ghristi prae- 
ter  scientiam  acquisitam  etiam  scientiam  infusam,  imo  et  visionem  bea- 

torum  et  quidem  inde  ab  ortu  magno  consensu  docent  theologi."  Revera 
animam  Christi  donatam  fuisse  visione  beatifica  ab  ipso  suae exsisten- 
tiae  exordio  colligitur  ex  dignitate  Filii  Dei  naturalis  et  ex  unione  hypo- 
statica,  quam  consequitur  plenitudo  gratiarum  ac  donorum  spiritualium 
in  intellectu  et  voluntate,  ultra  quam  nullus  possit  esse  profectus.  Cujus 
consecutionis  veritas  comprobatur  unanimi  theologorum  consensu.  Imo  ut 
recte  scribit  Petavius  XI,  4,  „nulla  est  hactenus,  non  dicam  inter  doc- 
tos  ac  theologos,  sed  inter  christianos  de  ea  re  controversia  .  .  .  tametsi 
nec  Scripturae  disertis  hoc  verbis  expressisque  testificentur  et  paucissimi 
ex  antiquis  patribus  illud  aperte  prodiderint."  Quocirca  sententiam  con- 
trariam, quam recentiori aetate schola  giintheriana  amplexa est (etiam 
K 1  e  e,  S  c  h  e  1 1  etc),  passim  temerariam  pronunciant.  Et  sane  si  Christi 
dignitas  exigit,  ut  fuerit  gratiae  consummatissimus,  gratia  ultra  omnem 
profectum  repletus,  fruebatur  visione  beatifica,  quae  est  secundum  theo- 
logos  gratiae  consummatio.  Ad  haec  humana  natura  vi  unionis  hyposta- 
ticae,  qua  nulla  sublimior  concipi  potest,  in  unitatem  personae  fuit  as- 
sumpta.  Qui  ergo  concipi  potest,  eam  minori,  quae  visione  beatifica 
habetur,  fuisse  privatam,  fuisse  peregrinam  et  exsulem  a  Deo  ?  peregrini 
enim  sunt  a  Domino,  teste  Paulo  2.  Cor.  5,  6  ss.,  qui  per  speciem  illum 
non  contemplantur.  Neque  omni  probandi  vi  carent  Jo.  3, 11 — 13:  Amen, 
amen  dico  tibi,  quia  quod  scimus  loquimur,  et  quod  vidimus  testamur  .  .  . 
Si  terrena  dixi  vobis  et  non  creditis,  quomodo  si  vobis  dixero  coelestia  cre- 
detis?  Atqui  Christus  testis  erat  divinorum  quahomo.  Cf.v.  31.32;  8,48: 
Ego  quod  vidi  apud  Patrem  meum  loquor. 

557.  Scliolion.  Exceptioni  satisfit.  —  Haud  levis  tamen  difficultas  pe- 
titur  ex  Christi  passione,  praesertim  ex  summa  ejusdem  tristitia  et  desolatione, 
quae  vix  conciliari  potest  cum  visione  beatifica,  cum  gaudium  inde  obortum 
natura  sua  omnem  angorem,  tristitiam,  desolationem  excludat.  Verum  sipo- 
tuit  Verbum  ita  uniri  naturae  humanae,  quin  propterea  exluderet  ab  ea  mi- 
serias  et  gloria  redundaret  in  corpus;  potuit  etiam  esse  in  anima  Christi 
gaudium  beatificum,  quin  propterea  redundaret  in  vires  inferiores  ita,  ut  has 
omnes  absorberet :  quare  divina  dispensatione  factum  est,  ut  locus  relinquere- 
tur  tristitiae;  neque  repugnat  in  eadem  facultate  ex  objecti  diversitate  simul 
esse  gaudium  et  dolorem,  ut  subinde  etiam  in  sanctis  contingit.  »Virtute  di- 
vinitatis  Christi,  inquit  s.  Thomas  3.  p.  q.  13  a.  5  ad  3,  dispensative  sic 
beatitudo  in  anima  continebatur,  quod  non  derivabat  ad  corpus,  ut  ejus  pas- 
sibilitas  et  mortalitas  tolleretur.  Et  eadem  ratione  delectatio  contemplationis 
sic  retinebatur  in  mente,  quod  non  derivabatur  ad  vires  sensibiles,  ut  perhoc 
dolor  sensibilis  excluderetur ; «  et  s.  Bonaventurain  3.disi  16  a.  2  q.  2: 
»Non  tantum  hujusmodi  dolor  et  gaudium  non  sunt  contraria,  sed  unum  est 
materiale  respectu  alterius.  Et  ideo  simul  eidem  inesse  poterunt,  sicut  in  vero 
poenitente  videmus,  quod  simul  dolet  et  de  dolore  gaudet.  Sic  et  anima  Christi 
secundum  naturam  corpori  patienti  compatiebatur,  tamen  de  illa  passione  et 
compassione  laetabatur.  *  Cf.  Bautz  Katholik  1881.  I,  251  ss. 

558.  Deinonstratio  p.  II.  Praeter  visionem  beatificam  amplissima 
rerum  aliarum  scientia  Ghristum  hominem  ab  ipsa  conceptione  divinitus 
fuisse  praeditum,  quae  propterea  infusa  dici  solet,  manifestum  videtur, 
siquidem  in  ipso  omnes  thesauri  sapientiae  et  scientiae  Dei  absconditi 
erant  (Coloss.  2,  3);  super  ipsum  requievit  teste  Isaia  11,  2  Spiritus  sa- 
pientiae  et  intellectus,  Spiritus  consilii  et  scientiae,  quem  ei  non  ad  men- 
suram  dedit  Deus  (Joan.  3,  34) ;  ipse  constitutus  fuit  magister  supremus 
noster  (Matth.  23,  10),  rex,  judex  et  caput  nostrum.  Quod  insuper  ita  sua- 
deri  potest :  Nulla  perfectio  est  deneganda  Christo  homini,  nisi  opponatur 
vel  visioni  beatificae,  ut  fides ;  vel  impeccabilitati,  ut  poenitentia ;  vel  officio 
Redemptoris,  ut  gloria  consummata.  Atqui  scientia  rerum  in  se  perfectio 
est  intellectus  creati,  nec  adversatur  visioni  beatificae  (nam  theologi  prae- 
eunte  Augustino  in  beatis  distinguunt  scientiam  matutinam  et  vesper- 
tinam,  quae  est  distincta  a  visione  beatifica),  nec  etiam  adversatur  Re- 
demptoris  officio.  Ergo  ea  non  caruit  Christus. 

559.  Scientia  autem  Christi  neque  tanta  fuit  ut  comprehenderet  Deum, 
damnata enim fuit  prop.  Augustini  de  Koma  in  concilio  basileensi  sess.  22: 
j,Anima  Christi  videt  Deum  tam  clare  et  intense,  quam  clare  et  intense  Deus 
videt  seipsum  ; €  neque  ea  fuit  infinita,  perfectissima  tamen  et  amplissima  est 
censenda.  Nam  generatim  cognitio  rerum  extra  Deum  beatis  divinitus  con- 
cessa  respondet  perfectioni,  statui,  auctoritati  ac  potestati  uniuscujusque  in 
res  et  personas  aliqua  ratione  sibi  subjectas  et  a  se  pendentes.  Atqui  Christus 
secundum  humanam  naturam  est  lapis  angularis,  fastigium  et  ultima  perfectio 
totius  ordinis  creati;  et  humana  natura  in  Christo  in  ordine  ascendente  ab 
imis  ad  summa  ac  velut  in  scala  conjunctionis  cum  Deo  et  participationum 
divinarum  est  in  gradu  supremo,  ultra  quem  non  modoalius  non  est,  sed  nec 
esse  potest;  potestati  ejus  ac  moderationi  subjecta  sunt  omnia,  et  universum 
creatum,  qua  late  patet,  est  ejus  regnum;  creata  omnia  ad  eum  vergunt  velut 
ad  suum  solem,  in  ipso,  cum  ipso  et  per  ipsum  sunt  in  honorem  et  gloriam 
Dei  tam  per  decursum  historiae  mutabilem  quam  in  consummatione  immutabili ; 
ipse  omnium  est  mediator,  judex  vivorum  et  mortuorum,  centrum  totius  hi- 
storiae.  Quare  ejus  scientiae  objectum  est  amplissimum,  omnia  scil.  quae  ali- 
quando  actu fuere,  sunt et  erunt complectens.  Cf.  Bonaventura  Breviloquii 
p.  4  §  6;  Franzelin  thes.  32;  Kleutgen  195  ss.  et  patrum  suffragium 
apud  Thomassinum  VII,  1  ss.  —  De  exceptione  agnoetarum,  qui  Christo 
adscribebant  ingnorantiam  propter  verba  Marc.  13,  32,  cf.  supra  n.  161.  Ad 
testimonia  patrum,  quae  objici possunt  (cf.  Petavium  XI,  l),  notetur,  patres 
quamdiu  adversus  arianos  solliciti  solum  erant  de  vindicanda  Christi  divinitate, 
satis  aliquando  habuisse  respondere,  verba  iila  non  de  divina,  sed  de  humana 
Christi  natura  esse  intelligenda,  praetermissa  interim  quaestione,  qualis  esset 
haec  ignorantia,  quae  illi  adscribitur ;  verum  in  controversia  alia,  ubi  data  opera 
loquuntur  de  Christo  homine  nominatim  adversus  Theodorum  mops.,  Nestorium 
etagnoetas,  damnantquamvisignorantiae  suspicionem  etiam  secundum  naturam 
assumptam.  Cf.  Nat.  Alexander  diss.  7  in  sec.  VI ;  S  c  h  m  i  d  die  Lehre  der  Ag- 
noeten  Zeitschr.  fiir  k.  Theol.  1895  p.  651  ss.  —  Alias  subtiliores  cbntroversias 
de scientia Christi  cf. apud  Thomam  3p. qq.  9 — 1 2  et  commentatores inhas qq. 

560.  Denionstratio  p.  III.  Potest  Christo  adscribi  scientia  etiam 
acquisita,  cujus  nomine  intelligitur  scientia,  quae  comparatur  natura- 
lium  exercitio  facultatum  et  cujus  usus  dependetaphantasmatibus,  qua  ergo 
cognoscimus  omnia  secundum  modum  nostrae  naturae.  Nam  Christus 
habuit  humanam  naturam,  naturales  facultates,  connaturales  operationes ; 
nisi  igitur  illas  plane  inertes  fuisse  asserere  velimus,  quod  vel  monothele- 
tismum  vel  docetismum  saperet,  illarum  exercitio  eam  quoque  acquisivit 
cognitionem,  quae  ejusmodi  operationibus  est  connaturalis.  Cum  vero 
haec,  ut  diximus,  ab  usu  et  exercitio  facultatum  pendeat,  tempore  cre- 
visse  merito  dici  potest.  Quare  verba  Luc.  2,  52 :  Et  Jesus  proficiebat 
sapientia,  et  aetate  et  gratia  apud  Deum  et  homines,  non  solum  de  succe- 
siva  scientiae  manifestatione  deque  profectu  secundum  effectus,  sed  etiam 
de  vero  profectu  scientiae  acquisitae  intelligi  possunt.  Crevit  scil.  non 
cognitionis  objectum,  sed  plura  ex  iis,  quae  jam  noverat  scientia  infusa, 
novo  modo  scientia  acquisita  et  propria  experientia  gradatim  cognovit. 

561.  Thesis  CLYIII.  Distinctione  facta  inter  objectum  formale 
et  materiale  adorationis  statuimus:  unica  eaque  latreutica  ado- 
ratione  colendum  esse  Christum  Deum  hominem:  ideoque  2,  hu- 
manitatem,  quatenus  hypostatice  Verbo  unitur,  objectum  esse  par- 
tiale,  quod  adoratur  quidem  in  se,  non  tamen  propter  se,  cum  3. 
m,otivum  adorationis  formale  sit  divinitas   Verbi. 

Deelaratio.  Expendimus  praerogativas,  quae  generatim  ex  unione  hy- 
postatica  in  naturam  humanam  assumptam,  speciatim  vero  in  ejus  intellectum 
atque  voluntatem  redundarunt.  Praetermissis  vero  iis  dotibus,  quae  redun- 
darunt  in  ejus  virtutem  agendi  atque  in  ipsum  corpus  *),  de  honore,  qui  in 
ordine  cultus  ad  eam  derivatur,  modo  disseremus.  Quare  notetur  1.  nomine 
objecti  materialis  adorationis  intelligi  objectum,  ad  quod  adoratio  et  cultus 
dirigitur;  formalis  nomine  excellentiam  illam,  quae  est  propria  ratio  seu 
motivum  adorationis  et  cultus.  Patet  autem  2.  objectum,  quod  adoratur,  de- 
bere  esse  conjunctum  aliquo  modo  cum  objecto  formali.  Quomodb  enim  ado- 
rari  posset,  si  nulla  illi  inesset  excellentia  ad  cultuin  movens  et  quodammodo 
provocans  ?  Haec  vero  3.  conjunctio  habetur  vel  a.  identitate,  ut  in  Deo ;  vel 
1).  informatione  seu  per  modum  formae,  ut  in  creatis  spiritibus,  qui  coluntur 
propter  inhaerentem  ipsis  sanctitatem;  vel  C.  objectum,  quod  est  terminus 
adorationis,  potest  esse  aliquid  substantialiter  unitum  tamquam  pars  vel  partis 
instar  alteri  propter  se  et  ratione  suae  formalis  excellentiae  colendo:  qua  in 
bypothesi  illud  substantialiter  unitum  est  objectum  directum  quidem,  sed 
partiale,  objectum  in  se,  non  propter  se,  illius  cultus,  qui  ad  totum  unum  sub- 
stantiale  dirigitur.  Sic  dum  colimus  hominem  propter  sapientiam,  una  eadem- 
que  veneratio  dirigitur  ad  totum  hominem,  hinc  ad  corpus  etiam,  licet  ratio 
formalis  venerationis  immediate  afficiat  animam,  et  ad  corpus  eatenus  tantum 


*)  De  quibus  cf.  T  h  o  m  a  8  3.  p.  q.  13 ;  P  e  t  a  v  i  u  s  X,  1  ss.  et  S  u  a  r  e  z  disp.  32 
in  3  p. ;  de  ejus  pulchritudine  disputant  ThomassinusIV,  7;  Vavasseur 
in  1.  de  forma  Christi  et  Stent  rup  th.  60.  61. 

pertineat,  quatenus  corpus  est  pars  substantialis  hominis  colendi  propter  sa- 
pientiam. 

Christum  hominem  adorandum  esse  adoratione  latreutica,  ado- 
ratione  uni  Deo  exhibenda,  ut  affirmamus  parte  prima,  docet  Gyrillus 
al.  anathem.  8 :  „Si  quis  audet  dicere,  assumptum  hominem  coadorandum 
Deo  Verbo  et  conglorificandum  et  nuncupandum  Deum  tamquam  alterum 
cum  altero  (nam  syllaba  oov  superadjecta  haec  cogit  intelligi),  ac  non 
potius  una  supplicatione  veneratur  Emmanuelem  unamque  ei  glorificatio- 
nem  dependit,  juxta  quod  Verbum  factum  est  caro,  A.  S.u;  conc.  oecu- 
m  e  n  i  c  u  m  V.  can.  9 :  „Si  quis  adorari  in  duabus  naturis  dicit  Christumr 
ex  quo  duae  adorationes  introducuntur  semotim  Deo  Verbo  et  semotim 
homini;  aut  si  quis  ad  peremptum  carnis  aut  in  confusionem  deitatis  et 
humanitatis  unam  naturam  sive  essentiam  convenientium  portentuose 
dicens,  sic  adorat  Christum,  sed  non  una  adoratione  Deum  Verbum  in- 
carnatum  cum  ejus  carne  adorat,  juxta  quod  sanctae  Dei  Ecclesiae  ab 
initio  traditum  est,  talis  anathema  sit."  Et  conc.  n  i  c  a  e  n  u  m  II.  act.  5 : 
„Cum  Christus  adoratur,  non  separatur  humanitas  a  divinitate,  sed  utra- 
que  ut  unum  adoratur." 

562.  Demonstratio  p.  I.  Ratio  asserti  est  evidens,  quia  profecto 
Verbum  adorandum  est,  quacunque  forma  vel  habitu  se  adorandum  ex- 
hibet:  sicut  rex  colendus  est,  quocunque  habitu  sit  indutus.  Atqui  Ver- 
bum  carne  indutum  atque  in  forma  humana  se  nobis  exhibet ;  ergo  Ver- 
bum  carofactum,  Verbum  homo  eadem  ratione  est  adorandus,  qua  Ver- 
bum  colendum  erat  antequam  indueret  carnem.  Quapropter  statutum  est 
Joan.  5,  23,  ut  omnes  honorificent  Filium  (sane  incarnatum,  de  quo  ibi 
estsermo),  sicut  honorificant  Patrem  ;  et  Pater,  cum  iterum  introducit pri- 
mogenitum  in  orbem  terrae}  praecipit  ut  adorent  eum  omnes  angeli  Hebr.  1, 6, 
utiqueea  adoratione,  de  qua  sermo  est  Ps.  96, 7,cujus  verba  apostolus  al- 
legat,  scil.  uni  Deo  debita ;  et  magi  ex  Oriente  procidentes  adoraverunt 
Jesum  Matth.  2,  11,  et  Joannes  in  Apoc.  5, 8  ss.  vidit  ab  angelis  omnique 
alia  creatura  adorationem  exhibitam  Agno. 

Praeclare  Athanasius  ep.  ad  Adelphium  n.  3:  »Neque  corpus,  inquit, 
a  Verbo  dividentes  seorsim  adoramus,  neque  Verbum  adorare  volentes  ipsum 
longe  a  carne  disjungimus :  sed  cum  sciamus  Verbum  carnem  factum  esse,  hoc 
ipsum  etiam  in  carne  positum  Deum  agnoscimus.  Quis  igitur  ita  desipit,  ut 
Domino  dicat :  Recede  a  corpore  tuo,  ut  te  adorem  ? «  et  n.  6 :  » Noverint  nos 
cum  Dominum  in  carne  adoramus,  non  rem  creatam  adorare,  sed  Dominum 
creato  indutum  corpore. €  —  Cyrillus  adv.  Nestorium  II,  11:  » Adoratur 
etiam  cum  carne  ut  ante  carnem  adorandus  erat.  Erat  enim  et  est  secun- 
dum  naturam  Deus  et  ante  exinanitionem  et  cum  exinanitionem  subiisse 
dicitur. € 

563.  Demonstratio  p.  II.  Ex  his  sponte  sua  consequitur,  ob- 
jectum  totale  adorationis  Ghristo  exhibendae  esse  non  solum  Verbum, 
sed  Verbum  caro  factum,  hinc  humanam  naturam  esse  objectum  par- 
tiale  adorationis:  quod  praeterea  probatur  1.  ex  calumnia  apolli- 
naristarum,  qui  propter  hanc  doctrinam  catholicos  vocarunt  hominicolas  r 
2.  ex  studio  patrum,  quo  ostendere  nituntur,  adoratione  naturae  a  Verbo 
assumptae  nullum  idololatriae  committi  crimen;  3.  ex  similitudinibus, 
quibus  doctrinam catholicam  illustrant.  Belle  Damascenus  de F.  0. IIIr 
8 :  „Timeo  prunam  tangere  propter  ignem  ligno  unitum ;  adoro  Ghristi 
naturas  ambas  propter  unitam  carni  Deitatem."  4.  Ex  doctrina  patrum 
de  adoratione  carni  Christi  in  eucharistia  exhibenda,  de  qua  alias.  Ratio 
vero  5.  est,  quia  honor  et  adoratio  (absoluta)  non  exhibetur  nisi  personae- 
et  si  persona  honoratur,  tota  honoratur;  Christi  vero  persona  complectir 
tur  utramque  naturam;  ergo  adorari  nequit,  quin  coadoretur  etiam  ejus 
humanitas,  seu  quin  adoratio  partialiter  terminetur  ejus  humanitate. 

564.  Demonstratio  p.  III.  Motivum  formale  adorationis  Christo 
exhibendae  esse  divinitatem,  hinc  humanam  naturam  esse  quidem  ado- 
randam  in  se,  non  tamen  propter  se,  patet  jam  ex  dictis;  sed  confirmatur 
praeterea  definitione  contra  Paulum  samosatenum  conc.  nicaeno 
olim  adscripta  (p.  IV.  conc.  ephesini),  quae  ita  habet :  „Totus  quippe  est 
Deus  etiam  cum  corpore,  non  secundum  corpus;  totus  adorandus 
etiam  cum  corpore,  sed  non  propter  corpus;"  et  ex  damnatione  prop.  61 
synodi  pistoriensis:  „Propositio,  quae  asserit,  ,adorare  directe  hu- 
manitatem  Christi,  magis  vero  aliquam  ejus  partem,  fore  semper  hono- 
rem  divinum  datum  creaturae ;;  quatenus  per  hoc  verbum  d  i  r  e  c  t  e  in- 
tendat  reprobare  adorationis  cultum,  quem  fideles  dirigunt  ad  humani- 
tatem  Christi,  perinde  ac  si  talis  adoratio,  qua  humanitas  ipsaque  caro 
vivifica  Christi  adoratur,  non  quidem  propter  se  et  tamquam  nuda  caro, 
sed  prout  unita  divinitati,  foret  honor  divinus  impertitus  creaturae,  et  non 
potius  una  eademque  adoratio,  qua  Verbum  incarnatum  cum  propria 
ipsius  carne  adoratur;  ex  concil.  CP.  V.  gen.  can.  9  falsa,  captiosa,  pio 
ac  debito  cultui  humanitatis  Christi  a  fidelibus  praestito  ac  praestando 
detrahens  et  injuriosa."  Confirmatur  assertio  luculento  patrum  suffragio, 
qui  docent,  idcirco  adoratione  humanitatis  Christi  non  committi  crimen 
idololatriae,  quod  ea  non  propter  se,  sed  propter  Verbum,  cujus  propria 
facta  est,  adoratur.  Quare  Athanasius  apollinaristas,  qui  Christi  car- 
nem  adoratione  esse  indignam  judicabant,  ita  redarguit  de  incarn.  Verbi 
I,  6 :  „0  stulti,  cur  non  illud  cogitatis,  corpus  Domini  etiamsi  creatum 
minime  creaturae  propriam  adorationem  requirere,  quippe  quod  increati 
Verbi  factum  est  corpus  ?  nam  cujus  est  corpus,  huic  adhibetur  adoratio." 
Cf.  PetaviusXV,  3. 

Prae  ceteris  doctrinam  catholicam  dilucide  expressit  Damascenus  IV, 
3  :  »  Dei  Filium  simul  cum  Patre  et  Spiritu  s.  adoramus,  corpore  quidem  nudum, 
antequarn  humanitatem  assumpsisset:  nunc  autem  eundem  incarnatum  homi- 
nemque  factum  cum  eo  quod  Deus  est.  Ac  proinde  ipsius  caro  suapte  quidem 
natura,  si  subtili  quadam  consideratione  id,  quod  visibile  est,  ab  eo,  quod 
xatione  tantum  intelligitur,  distinxeris,  nequaquam  adoranda  est,  utpote  creata: 
at  cum  Deo  Verbo  unita  sit,  propter  ipsum  et  in  ipso  adoratur.  Quemadmodum 
enim  rex  et  nudus  et  vestibus  indutus  adoratur ;  ac  purpura  quidem  velut 
simplex  purpura  calcatur  et  projicitur ;  postquam  autem  in  regium  indumentum 
adhibita  est,  tum  honore  et  gloria  afficitur  eaque  conditione  est,  ut  qui  eam 
indecore  tractarit,  morte  plerumque  mulctetur:  velut  etiam  simplex  lignum 
non  sic  comparatum  est,  ut  tangi  non  possit:  ceterum  ubi  admoto  igne  carbo 
evasit,  non  quidem  suapte  vi,  sed  ob  adjunctum  ignem  nec  propius  adiri,  nec 
tangi  omnino  potest;  non  quod  ea  ligni  natura  sit,  ut  propiorem  ad  se  acces- 
sum  non  ferat,  sed  quod  jam  carbo  sit  seu  lignum  accensum;  ad  eundem 
quoque  modum  caro  suapte  quidem  natura  nequaquam  est  adoranda,  sed  cum 
incarnato  Verbo  adoratur,  non  quidem  propter  seipsam,  sed  propter  Deum 
Verbum,  quod  secundum  hypostasim  ipsi  copulatum  est.  Neque  enimfatemur 
rmdam  simplicem  carnem  adorari,  verum  Dei  carnem,  sive  Deum  incarnatum.  * 
Eatio  ergo  formalis,  cur  Christus  homo  sit  adorandus,  non  est  humana  natura, 
sed  haec  est  ratio,  cur  Christus  adorandus  sit  homo. 

565.  Si  quaeras,  cur  Christo  homini,  qui  est  adorandus,  non  etiam  offe- 
ratur  sacrificium,  quod  adorationis  est  expressio,  respondet  Antoine  de  in- 
€arn.  c.  7  a.  1  :  »  Disparitas  est,  quia  unicum  inL.  N.  sacrificium  offerri  potest, 
nempe  eucharistiae  sacrificium,  quod  a  sacerdotibus  offertur  in  persona  ipsius 
€hristi,  in  quo  proinde  Christus  ipse,  ut  homo,  est  offerens  ministerio  sacer- 
dotum:  Christus  autem  quatenus  homo  non  potest  sibi  ut  homini,  sed  solum 
ut  Deo  sacrificare ;  nam  idem  sub  eodem  respectu  non  potest  esse  offerens  sa- 
erificium  et  is  cui  offertur.  At  quando  Christum  adoramus,  illum  adoramus 
non  in  persona  ipsius,  sed  in  nostra  propria  persona,  in  qua  recte  possumus 
illum  adorare  cultu  latriae  absolutae  non  solum  qua  Deum,  sed  etiam  qua 
nominem. « 

566.  Corollariiiin.  De  cultu  ss.  cordis  Jesu.  —  Hinc  sponte  sua 
consequitur  legitimum  esse  ss.  cordis  Jesu  cultum.  Nolumus  fusius  de 
eodem  disputare,  cum  id  alii  viri  eruditi  luculenter  praestiterint l) :  sed 
quaedam  tantum  principia  statuemus,  quibus  ille  vindicetur  atque  ab  omni 
superstitionis  umbra  liberetur. 

1.  Objectum  cultus,  qui  Verbo  incarnato  exhibetur,  totus  est  Chri- 
stus ;  cum  vero  Ghristus  duplicem  complectatur  naturam,  divinam  et  hu- 


x)  E  recentioribus  cf.  ex.  gr.  eruditum  opus  Nic.  Nilles  de  rationibus  festo- 
rum  ss.  Cordis  Jesu  et  purissimiCordis  Mariae  Oeniponte  1885  ed.  5,  in  quo  reperi- 
untur  omnia,  quae  ad  historiam  hujus  cultus  spectant ;  speciatim  II,  520  amplissima 
auctorum  sylloge,  qui  de  ss.  Corde  Jesu  egerunt  ;Jungmann5  Satze  zur  Erklarung 
der  Andacht  zum  h.  Herzen  Jesu;  Meschler  Stimmen  aus  Maria  Laach  1876. 
II,  316  die  Andacht  zum  gottlichen  Herzen  Jesu;  Leroy  de  ss.  Corde  ejusque  cultu 
tr.  philosophicus,  historicus,  dogmaticus,  asceticus  etc. 

manam,  objectum  partiale  est  ejus  humanitas,  hinc  etiam  corpus,  et  quia 
corpus  pluribus  constat  membris,  singula  corporis  membra. 

2.  Motivum  formale,  quare  etiam  in  haec  dirigatur  talis  tantusque 
cultus,  est  divinitas  Verbi,  cujus  sunt  propria  vi  unionis  hypostaticae. 
Quocirca  damnata  fuit  prop.  63  synodi  pistoriensis:  „Item  in  eot 
quod  cultores  cordis  Jesu  hoc  etiam  nomine  (synodus)  arguit,  quod  non 
advertant,  ss.  carnem  Christi  aut  ejus  partem  aliquam,  aut  etiam  humani- 
tatem  totam  cum  separatione  aut  praecisione  a  divinitate  adorari  non 
posse  cultu  latriae,  quasi  fideles  cor  Jesu  adorarent  cum  separatione 
vel  praecisione  a  divinitate,  dum  illud  adorant  ut  est  cor  Jesu,  cor  nempe 
personae  Verbi,  cui  inseparabiliter  unitum  est,  ad  eum  modum,  quo  ex~ 
sangue  corpus  Ghristi  in  triduo  mortis  sine  separatione  aut  praecisione 
a  divinitate  adorabile  fuit  in  sepulchro :  captiosa,  in  fideles  cordis  Ghristi 
cultores  injuriosa." 

3.  Ratio  autem,  quare  fideles  colendo  Christum  cultum  suum  spe- 
ciatim  dirigant  in  ejus  ss.  cor  potius  quam  in  aliud  sanctissimi  ejusdem 
corporis  membrum  v.  gr.  oculos,  aures  etc,  haud  est  arbitraria,  sed  ad- 
modum  rationi  consentanea:  est  enim  a.  cor  symbolum  naturale  infiniti 
illius  amoris,  quo  Ghristus  nos  dilexit  usque  ad  effusionem  sanguinis,  qui- 
que  fons  exstitit  inexhaustus  tot  gratiarum,  quibus  nos  ditavit.  Gum  vero 
dicimus  cor  Jesu,  quod  colimus,  symbolum  esse  divini  amoris,  non  pro- 
pterea  dicimus,  objectum  immediatum  vel  unicum  hujus  cultus  esse 
cor  symbolicum :  nam  objectum  immediatum,  directum,  proximum,  in 
quod  hic  cultus  tendit,  est  ss.  cor  Jesu  carneum,  naturale,  proprium,  quod 
propter  multiplicem  nexum  cum  infmita  Christi  caritate  et  tota  sanctis- 
sima  ejus  vita  interna  utramque  nobis  in  memoriam  revocat,  ob  oculos 
sistit  et  sensibiliter  repraesentat,  ideoque  rationem  induit  symboli  amoris 
Christi  etc.  b.  Cor  sponte  sua  quasi  verbum  reale  in  memoriam  revocat 
et  oculis  mentis  contemplandas  sistit  omnes  ilias  sanctissimas  affectio- 
nes,  quae  reddunt  Christum  adeo  amabilem  atque  omnis  sanctitatis  exem- 
plar.  c.  Gor  fons  fuit,  ex  quo  tam  copiose  scaturivit  sanguis  redemptio- 
nis  nostrae  pretium  atque  d.  sedes  illius  amarissimae  passionis  et  doloris 
in  primis  interni,  qui  amabilissimum  magistrum  et  salvatorem  nostrum 
afflixit.  Quare  fieri  nequit,  ut  quis  attentionem  in  ipsum  dirigat,  quin  iu 
memoriam  revocetur  omnis  ille  amor  divinus  indeque  noster  accendatur 
amor ;  quin  recordemur  tot  beneficiorum,  quae  inde  profluxerunt,  in  pri- 
mis  dirissimae  ejus  passionis,  atque  ita  excitetur  gratitudo  atque  com- 
passionis  affectio  compensationisque  studium;  quin  menti  repraesentetur 
omnis  Christi  sanctitas  et  ad  imitationem  provocemur.  Quis  autem  in- 
digne  ferat,  si  quis  miser  speciali  affectu illam  deosculetur  manum,  quae 
eum  eripuit  a  morte,  eleemosynam  pinguem  largita  est,  lrberationis  sen- 

tentiam  firmavit?  Quis  non  singulari  honore  prosequeretur  linguam 
:s.  Joannis  Ghrysostomi,  si  eam  possideret,  quae  tam  aureae  et  salutaris 
eloquentiae  fuit  instrumentum  ? 

4.  Divinae  providentiae  nutu  factum  est,  ut  cultus  ss.  cordis  Jesu 
speciali  modo  per  Ecclesiam  diffunderetur.  Ecclesia  enim  non  solum  in 
docendo  regitur  a  s.  Spiritu,  qui  eam  ducit  in  omnem  veritatem  et  pro 
temporum,  adjunctorum  necessitatumque  opportunitate  inducit  ad  alias 
atque  alias  veritates  disertius  et  explicatius  inculcandas,  sed  etiam  in  mo- 
deranda  vita  practica  et  cultu  religioso  fidelium.  Sicut  ergo  impietas 
haereticorum  negantium  realem  Christi  in  eucharistia  praesentiam  occa- 
sio  exstitit,  ut  refloresceret  et  multiplici  modo  se  proderet  pietas  et  gra- 
titudo  fidelium  erga  hoc  tam  insigne  divinae  bonitatis  pignus :  ita  cum 
janseniani,  praeeuntibus  calvinianis,  suis  erroribus  impeterent  bonitatem 
praesertim  et  amorem  Christi  negata  redemptionis  universalitate  etc,  et 
cum  jam  instet  tempus,  quo  refrigescit  caritas  multorum  propter  moram 
adventantis  judicis :  nil  opportunius  cultu,  quo  Christi  prosequimur  carita- 
tem,  et  quidem,  quia  sensibilibus  sumus  immersi  iisque  assueti,  sub  visi- 
bili  forma  cordis,  ut  via  plana  nobisque  accommodata  ignem  divini  amoris 
in  nostris  accendamus  cordibus. 

5.  Temere  autem  ille  cultus  damnatur  vel  irridetur,  quem  Eccle- 
sia,  sicut  fidei  morumque,  ita  et  cultus,  quo  sponsus  et  caput  ejus  coli 
debeat  velitque,  magistra,  tam  theoretice  quam  practice  comprobat. 
Atqui  Ecclesia  impense  commendat  hunc  cultum  institutione  festi  cum 
missa  et  officio  proprio  de  ss.  corde ;  indulgentiis,  quibus  fideles  ad  illum 
allicit;  approbatione  congregationum  in  ss.  cordis  honorem  institutarum ; 
damnatione  propositionum  synodi  pistoriensis  63  et  62,  quarum  illa  ita 
sonat :  „Doctrina,  quae  devotionem  erga  ss.  cor  Jesu  rejicit  inter  devo- 
tiones,  quas  notat  (synodus  illa)  velut  novas,  erroneas  aut  saltem  peri- 
culosas,  intellecta  de  hac  devotione,  qualis  est  ab  apostolica  sede  pro- 
bata :  falsa,  temeraria,  perniciosa,  piarum  aurium  offensiva,  in  apostoli- 
cam  sedem  injuriosa."  Temere  ergo  cultus  ss.  CordisS.  carpitur. 

6.  Quod  si  ex  fructibus  dignoscere  licet  arborem,  fructus  plane  lae- 
tissimi,  quos  haec  devotio  in  dies  ubique  locorum  in  fidelium  animis,  etsi 
omnibus  vitiis  quondam  deditis,  profert,  splendidissimum  argumentum  sunt 
•cultum  hunc  esse  secundum  cor  Jesu,  Deo  gratissimum,  Spiritus  s.  inspi- 
rationi  et  ductui,  quo  Dei  regitur  Ecclesia,  adscribendum. 

7.  Neque  mirum  eum  Deo  esse  acceptissimum,  excellit  enim  quin- 
que  praerogativis :  est  enim  a.  cultus  vere  internus  et  spiritualis,  quo 
Jesum  in  spiritu  et  veritate  colimus,  et  de  quo  vere  dicere  licet :  Animalis 
Jiomo  non  percipit  ea  quae  sunt  Spiritus  Dei:  ideoque  et  homines  mun- 

dani  et  carnales  devotionem  hanc  noncapiunt;  h.  estcultuspracticus, 
qui  consistit  non  tam  in  caeremoniis  externis  multarumque  precum  vo- 
calium  recitatione,  quam  potius  in  virtutum  exercitio,  imitatione  ss.  Cordis, 
spiritu  satisfactionis  et  reparationis ;  hinc  c.  est  cultus  efficax,  quo 
ipse  cultor  secundum  interiorem  hominem  reformatur.  Fieri  enim  ne- 
quit,  quin  cultu  ss.  Cordis  Jesu  sensim  ejus  imbuamur  spiritu  et  sensibus. 
Est  d.  cultus  s  0 1  i  d  u  s,  ipsam  enim  radicem  vitae  internae  afficit,  insti- 
tuit,  informat  et  reformat,  proprium  scil.  cor,  de  quo  scpriptum  est :  Omni 
custodia  serva  cor  tuum}  quia  ex  ijpso  vita  procedit  Prov.  4, 23 ;  est  demum 
e.  Deo  gratissimus  atque  pretiosus  in  conspectu  ejus,  quia  ineoetper 
eum  sequimur  consilium  s.  Spiritus  ib.  23,  26 :  Praebe  fili  mi  cor  tuum 
mihi:  offerimus  enim  optima  quae  habemus,  cor  cum  suis  affectibus  amoris, 
gratitudinis,  compassionis  etc.  Hinc  videmus  cultum  hunc  criterium  esse 
fervoris  et  impensi  studii  virtutum,  probi,  sinceri,  fervidi  catholici. 

567.  Thesis  CLIX.  Ex  unione  hypostatica  consequitur  etiam 
idiomatum  communicatio, 

Deinonstratio.  Communicatio  idiomatum  gr.  avri§oai<:,  avr^sra- 
oraais,  ttotvojuoiT)oic  iSiojJuxTaw  eo  continetur,  ut  idiomata  i.  e.  proprietates, 
propria  Dei  Verbi,  affirmare  liceat  de  Christo  homine ;  et  quae  propria 
sunt  Christi  hominis,  praedicare  de  Deo  Verbo :  unde  oritur  illa  admi- 
rabilis  praedicatorum  commutatio  et  permixtio,  vi  cujus  dicimus  Deum 
Verbum  esse  passum,  Vitam  esse  mortuam,  et  Christum  hominem  esse 
Deum,  filium  Mariae  fuisse,  antequam  Abraham  fieret  etc.  Jam  vero  tria 
praestanda  sunt:  probandum  est  factum  talis  permutationis ;  aperienda 
est  illius  radix;  indicandae  sunt  regulae,  quas  in  illa  prae  oculis  ha- 
bere  oportet,  ne  ultra  fas  vagetur. 

I.  Quod  attinet  factum,  illud  est  adeo  evidens  ex  divinis  literis  et  ex 
patribus,  ut  adductis  testimoniis  non  sit  comprobandum.  Sufficiant  patrum 
effata  a  nobis  disputationis  cursu  adhibita  (n.  495),  in  quibus  idiomatum 
communicatio  manifesta  est.  Quibus  adde  s.  Augustini  verba  serm. 
187  n.  1:  „Ineffabiliter  sapiens  sapienter  infans:  mundum  implens  in 
praesepio  jacens;  sidera  regens  ubera  lambens;  ita  magnus  informaDei, 
brevis  in  forma  servi,  ut  nec  ista  brevitate  magnitudo  illa  minueretur, 
nec  illa  magnitudine  ista  brevitas  premeretur."  Belle  quoque  s.  Ber- 
nardus  serm.  3  in  Vig.  Nativ.:  „Tanta  dignatione  Deus  descendit  in  li- 
mum  tantaque  dignitate  limus  ascendit  in  Deum,  ut  quod  in  eo  Deus  fe- 
cit,  limus  fecisse  credatur;  quidquid  limus  pertulit,  Deus  in  eo  pertulisse 
dicatur."   Cf.  hom.  2  super  Missus  est  n.  9  opusc.  XIL,  83  s. 

568.  II.  Radix  et  causa  hujus  nominum  permutationis  non  est  li- 
centia  poetica,  sed  in  primis  unio  hypostatica  seu  unitas  hypostaseos : 
quae  ratio  ut  rite  intelligatur,  haec  prae   oculis  habeantur  principia: 

Hypostasis  seu  persona  est  subjectum  praedieationis,  de  quo  scil.  omnia 
affirmari  possunt,  quae  ei  conveniunt  atque  propria  sunt.  Ita  dicimus 
Petrus  intelligit,  loquitur,  ambulat,  non  vero,  humana  natura  seu  natura 
Petri  intelligit  etc.  Atqui  persona  Christi  est  composiia,  seu  Christus  habet 
duas  naturas,  divinam  atque  propterea  omnia,  quae  hanc  consequuntur, 
et  humanam  cum  omnibus  hujus  proprietatibus.  Ergo  de  persona  Christi 
merito  praedicantur  humana  et  divina:  unde  s.  Cyrillus:  „Cujus  pro- 
prium  est,  inquit  ep.  ad  Valer.,  corpus,  huic  merito  quae  corporis  sunt 
propria  adscribuntur  omnia."  Sed  persona  Christi  a  natura  divina,  quam 
possidet,  velut  a  forma  denominari  potest  Deus,  nam  omnis  habens  di- 
vinam  naturam  est  Deus ;  et  ab  humana  natura  dici  poterit  homo,  cum 
omnis  habens  naturam  humanam  sit  homo.  Ergo  de  eodem  subjecto, 
quod  a  natura  divina  dici  potest  Deus,  praedicari  possunt  non  solum 
divina  sed  et  humana:  et  de  eodem,  quod  a  natura  humana,  quam 
hypostatice  assumpsit,  verissime  denominatur  homo,  possunt  praedicari 
non  tantum  humana,  verum  etiamdivina.  „Dicendum,  inquit  s.  Thomas 
lect.  2  in  1.  Cor.  2,  quod  Christus  est  una  persona  et  hypostasis  in  utra- 
que  natura  consistens,  divina  scilicet  et  humana :  unde  potest  utriusque 
naturae  nomine  designari;  et  quocunque  nomine  significetur,  potest  prae- 
dicari  de  eo  id,  quod  est  utriusque  naturae,  quia  utrique  non  supponitur 
nisi  una  hypostasis;  et  per  hunc  modum  possumus  dicere,  quod  homo 
creavit  stellas  et  quod  Dominus  gloriae  est  crucifixus ;  et  tamen  non  crea- 
vit  stellas  secundum  quod  homo,  sed  secundum  quod  Deus ;  nec  crucifixus 
est  secundum  quod  est  Deus,  sed  in  quantum  homo." 

569.  Possumus  itaque  verissime  dicere  non  solum  Deus  Verbum  est 
omnipotens,  sed  etiam  Deus  Verbum  natus  est  ex  Maria  V.,  sanguine  suo  nos 
redemit,  pependit  in  cruce  etc. ;  et  non  solum  Christus  homo  natus  est  ex 
Maria  Virgine,  sed  etiam  filius  Mariae  est  Filius  Dei,  Christus  homo  est  Deus 
super  omnia  benedictus  in  secula,  omnipotens,  creator :  quibus  in  propositio- 
nibus  nomine  hominis  non  designamus  naturam  humanam,  sed  suppositum 
subsistens  in  humana  natura,  a  qua  tamquam  a  forma  denominari  potest  homo, 
quod  quamvis  habeat  naturam  humanam,  certissime  simul  est  Deus,  omni- 
potens,  creator.  Sensus  igitur  non  est :  humana  natura  est  Deus,  omnipotens 
etc,  neque  hic:  Christus  secundum  humanam  naturam  est  Deusetc. ;  sed  non 
alius  quam  hic:  iste  qui  habet  naturam  humanam  ideoque  homo  di- 
citur,  est  omnipotens,  Deus  etc.  non  secundum  humanamnaturam,  sed  secun- 
dum  divinam,  quam  praeter  humanam  possidet.  Et  iterum  cum  dicimus,  Deus 
natus  est  ex  Maria  V.,  sensus  non  est :  natura  divina  nata  est,  vel  Deus  secun- 
dum  naturam  divinam  natus  est  ex  Maria  V.,  sed  hic:  Filius  Dei,  qui  propter 
naturam  divinam  est  diciturque  Deus,  natus  est  ex  Maria  V.  non  quidem  se- 
cundum  naturam  divinam,  sed  secundum  humanam,  quam  dignatus  est  hypo- 
statice  assumere.  Praeclare  Augustinus  de  pecc.  mer.  et  remiss.  I,  31  n. 
60  :  »Per  distantiam  divinitatis  et  infirinitatis  Filius  Dei  manebat  in  coelis, 
Filius  hominis  ambulabat  in  terris:  per  unitatem  vero  personae,  qua  utraque 

substantia  unus  est  Christus,  et  Filius  Dei    ambulabat  in  terra  et  idem  ipse 
Filius  hominis  manebat  in  coelo.«  Cf.  Jo.  Damascenus  F.  0.111,4;  IV,  16. 

570.  III.  Haec  tamen  proprietatum  permutatio  non  est  exlex  et 
arbitraria.  Qua  de  causa  theologi  plures  proponunt  regulas  in  ea  sedulo 
servandas,  quarum  potiores  breviter  indicabimus. 

1.  Propter  unitatem  hypostasis  in  duplici  natura  de  hypostasi  no- 
mine  Dei  vel  hominis  significata  praedicari  debent  idiomata  tum  humana 
tum  divina  in  concreto  enunciata,  ex.  gr.  Deus  est  homo,  est  natus ;  hic 
homo  est  Deus,  aeternus  etc.  Ratio  est,  quia  nomina  concreta  tum  in 
subjecto  tum  in  praedicato  supponunt  pro  hypostasi.  Si  ergo  de  Deo 
praedicantur  humana,  de  Ghristo  homine  divina,  hypostasis  in  subjecto 
designatur  secundum  unam,  in  praedicato  secundum  alteram  naturam. 
Atqui  hypostasis  subsistens  in  natura  divina  et  hypostasis  in  natura  sub- 
sistens  humana  est  eadem.  Ergo  potest  et  debet  enunciari  ejus  identitas 
spectata  secundum  unam  et  secundum  alteram  naturam.  Nihil  enim  aliud 
est  dicere :  Deus  mortuus  est,  quam  dicere :  Is,  qui  est  Deus  secundum 
unam  naturam,  est  ipsemet,  qui  est  mortuus  secundum  alteram. 

2.  Gum  ergo  illae  praedicationes  non  sint  verae  nisi  propter  identi- 
tatem  hypostasis,  sequitur,  non  posse  de  subjecto  formaliter  secundum 
unam  naturam  seu  sensu  reduplicativo  sumpto  praedicari  attributa  alte- 
rius  naturae :  quia  inter  hypostasin  reduplicative  sumptam  secundum  unam 
naturam  et  alteram  tale  est  discrimen,  quale  inter  naturas  i.  e.  reale.  Hinc 
dici  nequit  Deus,  quatenus  Deus,  natus  est  in  tempore. 

3.  Quamvis  de  hypostasi  Verbi  praedicentur  praedicata  divina  ab- 
stracta  propter  ejus  identitatem  cum  divina  natura :  tamen,  quia  inter 
hypostasim  Verbi  et  naturam  assumptam  non  est  identitas,  ideo  de  illa 
non  possunt  in  recto  praedicari  humana  abstracte  sumpta ;  haec  enim  sup- 
ponunt  pro  natura  seu  designare  solent  naturam ;  dici  ergo  nequit  Verbum 
est  humanitas.  „Quia  porro  partes,  subdit  Stentrup  th.  37,  sive  essen- 
tiales  sive  integrales  ad  instar  abstractorum  significant ;  quod  de  idioma- 
tibus  humanis  in  abstracto  enunciatis  statuimus,  idem  de  partibus  huma- 
nae  naturae  repetendum  est.  Hinc  dicere  non  licet:  Deus  est  anima,  aut, 
est  corpus  .  .  .  sed  solum  licet  dicere :  Deus  est  habens  animam  et  ha- 
bens  corpus  .  .  .  Quamvis  scil.  partes  concrete  exhibeantur,  nihilominus, 
quoniam  partes  sunt,  non  possunt  supponere  pro  persona,  neque  sunt  id 
quod  habet,  sed  sunt  id  quod  habetur." 

4.  Propter  diversitatem  naturarum  in  Christo  unius  de  altera  proprie- 
tates  affirmari  nequeunt,  ideoque  dicere  non  licet;  divinitas  est  mortalis, 
humanitas  est  increata ;  et  quia  divina  abstracta  non  supponunt  pro  per- 
sona,  seu  per  se  non  solent  adhiberi  ad  significandam  personam,  sed  sup- 
ponunt  potius  pro  natura,  praedicata  humana  de  illis  enunciari  nequeunt, 

Hurter,  Compend.  theologiae  II,  9.  ed.  29 

ut  omnipotentia  est  mortua.  Quod  si  quidam  ita  liberius  locuti  sunt,  re- 
solvi  ea  locutio  ita  debet:  Is,  qui  est  omnipotens  seu  ipsa  omnipotentia, 
scil.  Filius,  mortuus  est. 

5.  Quamvis  quae  Christo  conveniunt  secundum  unam  naturam,  pos- 
sint  de  eo  simpliciter  affirmari :  non  tamen  simpliciter  de  eo  negari  pos- 
sunt,  quae  ei  juxta  unam  tantum  naturam  non  conveniunt,  quia  negatio 
removet  praedicatum  a  toto  subjecto.  Hinc  licet  simpliciter  dici  possit, 
Ghristus  est  mortuus ;  propterea  tamen  quod  Christus  non  est  mortuus 
secundum  naturam  divinam,  dici  nequit:  Christus  non  est  mortuus. 

6.  Denique  cum  communicatio  idiomatum  innitatur  unione  jam 
facta,  neque  Verbo,  quatenus  praeexstitit  incarnationi,  licet  tribuere  hu- 
mana,  neque  Christo,  qui  supponit  incarnationem  jam  factam,  ea  quae 
sunt  via  ad  illam,  ut  Christum  assumsisse  naturam  humanam,  vel  ea  quae 
Verbum  peregit  ante  incarnationem.  Quare  dici  nequit,  Christum  creasse 
coelum  et  terram,  apparuisse  patriarchis  in  V.  T.  Quod  si  patres  ita 
quandoque  loquuntur,  nomen  Christi  tribuunt  Filio  per  quandam  anti- 
cipationem  et  propter  identitatem  hypostasis:  ille  enim  idem,  qui 
creavit  mundum  vel  apparuit  patriarchis,  post  incarnationem  dictus  est 
Christus.  Cf.  P  e  t  a  v  i  u  m,  qui  IV,  16  duodecim  tradit  regulas ;  X,  7.  ss. ; 
Franzelin  th.  27. 

571.  Corollarium  I.  Ubiquistarum  error.  —  Hincliquet,  rejiciendam 
esse  communicationem  idiomatum  tratidam  ab  ubiquistis,  secundum  quos 
praedicata  divina  de  humanitate  affirmari  possunt,  ut  ex.  gr.  humanitas  est 
infinita,  immensa  etc.  Cum  enim  a.  propositiones  enuncient  quandam  iden- 
titatem  inter  subjectumet  praedicatum;  cumb.  praedicata,  quae  in  sua  notione 
includunt  rationem  infiniti,  communicari  nequeant  formaliter  naturae  finitae, 
exigunt  enim  subjectuni  proportionatum  scil.  infinitum:  cum  C.  in  Christo 
duae  naturae  non  identificentur,  sed  realiter  distinguantur :  liquet,  de  natura 
humana  deque  humanitate  non  posse  affirmari  praedicata,  quae  Verbo  secun- 
dnm  naturam  conveniunt  divinam 

572.  Corollarium  11«,  Patet  ex  dictis  formulam:  Unus  de  Trinitate 
crucifixus  esty  sanum  posse habere  sensum.  Quare  si  illam  Hormisdas  noluit 
approbare,  id  non  factum  est,  quod  eam  falsam  censuerit :  sed  quod  necessenon 
est,  novas  semper,  quamvis  veras,  cudere  loquendi  formulas ;  vel  quod  eorum, 
qui  illius  approbatioem  instantius,  quam  par  esset,  urgebant,  fides  et  intentio 
ipsi  fuerit  susspecta.  Cf.  Petavius  V,  2  ss. ;  Nat.  Alexander  diss.  2insec. 
VI ;  de  aliis  ioquendi  formulis  Thomas  3  p.  q.  16:  Thomassinus  III,  24 ; 
Becanus  theol.  schol.  p.  3  tr.  1  c.  7  q.  2;  De  Lugo  disp.  23  s.  1. 

Caput  IV. 

M  a  r  i  o  1  o  g  i  a. 

573.  Thesis  CLX.  Cum  mysterio  incarnationis  intime  conser- 
tum  est  b.  V.  Mariam  credi  dicique  oportere  Dei  Genitricem. 

Declaratio.  Decet  theologum,  postquam  diu  multumque  in  contem- 
plando  Deo  divinisque  mysteriis  versatus  est,  ad  considerationem  transire  b. 

Virginis,  tuna  quia  creaturas  reliquas  omnes  dignitate  antecellit,  ,nam  quid 
nobilius  Dei  matre,  inquit  Ambrosius  de  virg.  I,  7,  quid  splendidius  ear 
quam  splendor  elegit ? «  tum  quia  teste  Bernardo  in  hom.  4  super  Missus 
est  n.  ],  »non  est  dubium,  quidquidin  laudibus  matris  profertur,  ad  Filium 
pertinere;«  tum  gratitudinis  ergo,  »per  Mariam  enim  coelum  repletum,  in- 
fernus  evacuatus  est,  instauratae  ruinae  coelestis  Jerusalem,  exspectantibus 
miseris  vita  perdita  data.«  Ita  idem  s.  doctor  hom.  4  in  assumpt.  b.  M.  V. 
n.  8.  Hinc  etiam  gloriosa  dicta  sunt  a  Scripturis  etuniversa  christianaanti- 
quitate  de  hac  civitate  Dei  (Ps.  86,  3);  et  Goffridus  ab.  vindocinensis 
(Migne  157,  2f>9)  nos  provocat:  »Nihil  in  hujus  Virginis  laudibus  haesite- 
mus:  honorat  siquidem  Filiurn  qui  laudat  matrem,  sine  cujus  ]aude  Deo  pla- 
cere  impossibile  est  et  cum  laude  ejus  ei  displicere  nemo  potest.  Hanc  igitur 
ss.  et  admirabilem  Virginem  laudemus,  quia  Virginis  Filio  placere  sine  ma- 
tris  virginis  laude  non  possumus. *  Ideo  Petrus  cellensis  1.  2  ep.  171  pro- 
testatur:  »Mallem  certe  non  habere  linguam  quam  aliquid  dicere  contra  do- 
minam  nostram ;  ante  eligerem  non  habere  animam,  quam  vellem  ejus  extenu- 
are  gloriam. «  lpsa  quoque  historia  theologiae  magistra  discimus,  eos  patres 
atque  theologos,  qui  prae  ceteris  b.  Virginem  laudibus  extulerunt,  in  Filii 
quoque  laudem,  amorem,  obsequium  fuisse  effusissimos :  contra  vero  prote- 
stantium  plerosque,  qui  in  laudibus  b.  Virginis  adeo  sunt  parci,  eo  demum 
devenisse,  ut  vel  Christi  divinitatem  negaverint.  Vere  hinc  dicipotest,  cultum 
Virginis  munimentum  esse  fidei  in  divinitatem  Christi.  Quo  enim  sublimius  co- 
gitabimus  dematre,  eo  excelsius  quoque  sentiemus  de  Filio,  propter  quemilla 
ideofuit  sublimata;  quo  vero  dejectius  aliquis  de  ipsa  sentiet,  eo  pronior  erit, 
abjecte  et  de  ejus  filio  opinari *). 

574.  Jamvero  ^quidquid  est  in  b.  Maria  laude  et  praedicatione  dignum, 
notat  scite  Petavius  de  incarn.  XIV,  8  n.  2,  quodcunque  gratiae  ac  gloriae 
inest  decus  et  ornamentum,  totum  id  illa  maternitati  suae  refert  acceptum. 
Ab  hac  enim  ceu  fonte  et  origine  cuncta  fluxerunt,  quae  in  ea  mirifica  et  stu- 
penda  congessit  divina  largitas,  quae  nusquam  alias  se  copiosius  atque  ube- 
rius  effudit.*  Quare  ab  hac  praerogativa,  reliquarum  matrice,  contemplanda 
auspicabimur :  eoque  magis  quod  tantum  est  hujus  dogmatis,  quo  b.  Virginem 

l)  Cf.  Preuss  Zum  Lobe  der  unbefleckten  Empfangniss  der  allersel.  Jungfrau 
p.  124  ss.  Ad  rem  Linsemann  Tiib.  Qtlschr.  1887  p.  206 :  Die  alte  Kirche  wie  die 
heutige  kennt  Maria  nicht  ohne  Christus ;  daher  kennt  aber  auch  umgekehrt  die 
Kirche  keinen  Christus  ohne  Maria.  Et  paulo  superius  p.  205  :  Die  Marienverehrung 
geht  in  der  Kirchengeschichte  gleichen  Schritt  mit  der  Entwicklung  der  Lehre  von 
der  Person  Christi,  und  der  Kampf  um  die  Gottheit  Christi  war  es,  welcher  den  Namen 
der  Gottesgebarerinfur  Mariaschuf,  wie  umgekehrt  derKampf  um  diewahreMenschen- 
natur  des  Erlosers  es  dahin  brachte,  dass  man  Maria  eine  personliche  Aufgabe  und 
Mitwirkung  im  Erlosungswerke  zutheilte.  »Neque  enim  potevant,  inquit  Suarez 
in  praef.  ad  suas  de  b.  M.  V.  disputationes  n.  1,  qui  et  sanguine  et  dilectione  adeo 
conjuncti  sunt,  disputatione  sejungi.*  Et  n.  2  fatetur :  »Ego  post  ipsius  Dei  et  Christi 
cognitionem  nullam  aut  utiliorem  aut  viro  theologo  digniorem  esse  existimo. «  Quam 
effusi  f  uerint  theologi  catholici  in  laudes  b.  V.  Mariae,  vel  exinde  collige,  quod  R  o  s- 
kovanyint.  6  op.  b.  V.  Maria  in  suo  conceptu  immaculata,  Budapestini  1873  su- 
pra  20,000  scripta maviologica recensere potuerit.  Jos.  Capelladas  O.  S. Ben.  com- 
posuit  Onomatologiam  b.  M.  V.  t.  4  in  f.  msc,  in  qua  collegit  7600  nomina,  encomia, 
praedicata  etc.  ipsius  ex  christiana  antiquitate.  Cf.  Mittheilungen  aus  dem  Benedic- 
tinerorden  etc.  1885  I,  470. 

29' 


452  Tract.  VII.  Mariologia.  Thesis  CLX.  Maria 

-frsordxov  profitemur,  momentun),  ut  vere  affirmari  possit,  ita  fuisse  sec.  V.  a 
tempore  Nestorii  trjc  fteoTOXOD  professionem  orthodoxae  fidei  tesseram,  quem- 
admodum  sec.  IV.  contra  arianos  erattoo  6[xooo3ioo  confessio.  »Merito  etvere, 
inquit  s.  Jo.  Damascenus  F.  0.  III,  12,  Mariam  •O-soroxov  apellamus.  Hoc 
enim  nomen  totum  incarnationis  mysterium  adstruit.  Nam  si  Dei  mater  est, 
quae  genuit,  profecto  Deus  est,  qui  ex  ipsa  genitus  est:  profecto  etiam  homo. 
Nam  qui  fieri  potuisset,  ut  Deus,  qui  ante  secula  exstabat,  ex  muliere  nasceretur, 
nisi  homo  factus  esset  ?  Qui  enim  filius  est  hominis  homo  etiam  ipse  sit  necessum 
est.  Quod  si  ille  ipse,  qui  ex  muliere  natus  est,  Deus  est,  unus  procul  dubio 
atque  idem  est,  qui  ex  Deo  Patre  genitus  est,  quod  ad  divinam  et  initii  ex- 
pertem  substantiam  attinet,  quique  extremis  temporibus  ea  substantia,  quae 
initium  habuit  temporique  subjecta  est,  bocest  humana,  ex  Virgine  natus  est. 
Hoc  vero  unam  D.  N.  Jesu  personam  duasque  naturas  et  duas  generationes 
significat. «  Et  revera  quanti  momenti  habita  fuerit  hujus  dogmatis  professio, 
liquet  ex  gestis  Pauli  ep.  emeseni,  qui  Alexandriam  missus  fuit  de  pace  inter 
orientales  et  Cyrillum  alex.  seu  potius  catholicos  acturus.  Cum  enim  prae 
concione  dixisset:  »Parit  itaque  Dei  genitrix  Maria  Emmanuelem, «  populus 
acclamavit :  »  Ecclesiae  fides  haec  est,  Dei  hoc  donum  est,  orthodoxe  Cyrille :  istud 
audire   quaerebamus.  Qui   ita  non  loquitur,  A.  S. :  moxque  pax  confecta  fuit. 

575.  Statuitur  thesis  in  primis  contra  Nestorium,  qui  negatauni- 
one  hypostatica  concessit  quidem,  Mariam  esse  ^piatordxov,  sed  nullatenus 
esse  d-eozoxov ;  quod  si  aurium  christianarum  offensionem  timens,  hanc 
appellationem  permittere  videtur,  illius  sensum  plane  pervertit.  Tenen- 
dum  autem  est,  Mariam  esse  vere  Deiparam,  imo  Dei  Genitricem,  idque 
non  sensu  diviso,  quasi  eum  genuerit,  qui  p  o  s  t  e  a  factus  sit  Deus,  quo 
sensu  dici  potest  Monica  genuisse  sanctum  Augustinum,  qui  scil.  postea 
fuit  sanctus ;  sed  omnino  in  sensu  composito,  quatenus  terminus  ge- 
nerationis  erat  persona  divina  carne  utique  induta  l).  Sane  si  Maria  ge- 
nuisset  tantum  hominem,  qui  postea  factus  est  Deus,  improprie  diceretur 
Dei  Genitrix,  imo  impune  hoc  nomen  ei  denegari  posset,  sicut  negari 
potest,  Monicam  genuisse  sanctum,  episcopum,  doctorem  Ecclesiae,  nec 
possent  tam  facile  damnari  qui  Mariam  dicunt  tantum  Christiparam.  De- 
finitum  fuit  hoc  dogma  anathematismo  1.  s.  Gyrilli  al.  a  conc.  oecume- 
n  i  c  o  III.  probato :  „Si  quis  non  confitetur,  Deum  esse  veraciter  Emmanuel, 
et  propterea  genitricem  s.  Virginem :  peperit  enim  secundum  carnem  fac- 
tum  Dei  Verbum  .  .  .  A.  S. ;"  conc.  V.  can.  6  collat.  8 :  „Si  quis  abusive, 
sed  non  vere  Dei  Genitricem  dicit  sanctam  gloriosam  semper  Virginem 
Mariam,  A*  S.;u  et  iterum  in  conc.  lateranensi  sub  Martino  I.  can.  3. 
Geterum  jam  s.  Gregorius  naz.  ep.  101  n.  4  scribit:  „Si  quiss.  Mariam 
Deiparam  non  credit,  extra  divinitatem  sit." 


J)  Dogma  catholicum  praeclare  exponit  Vincentius  lirin.  common.  c.  15. 
Quaestiones  subtiliores  de  parte  quam  habuit  b.  Virgo  in  ipsa  Christi  conceptione 
cf.  Morgott  die  Mariologie  des  h.  Thomas  pag.  12  ss. ;  28  ss. 

576.  Demonstratio.  1.  Maria  est  mater  et  genitrix  Jesu  Christi, 
ut  evidens  est  ex  divinis  literis.  Atqui  Jesus  Ghristus  verus  est  Deus  (th. 
145)  et  quidem  a  conceptionis  exordio  (th.  154).  Ergo  Maria  est  genitrix 
Dei.  „Si  dicant  adversarii,  inquit  Cyrillus  x),  s.  Virginem  nulla  ratione 
Deiparam  appellari  debere,  sed  potius  Christiparam,  manifeste  blasphe- 
mant,  et  Christum  Deum  ac  vere  Filium  esse  negant.  Nam  si  ipsum  re- 
vera  Deum  esse  credunt  .  .  .  cur  ipsius  genitricem  Deiparam  appellare 
verentur,  secundum  carnem,  inquam?" 

2.  Sacramentum  incarnationis  in  eo  est  situm,  ut  Deus  Verbum  in 
plenitudine  temporum  novam  subierit  generationem,  qua  fieret  homo. 
Atqui  hanc  subiit  ex  Maria  Virgine.  Ergo  Maria  genuit  Deum  utique  se- 
cundum  naturam,  quam  ex  ea  assumpsit.  Ad  rem  Facundus  hermia- 
nensis  pro  defensione  trium  capit.  IV,  4 :  „Si  Deus  vere  est  homo,  nec 
aliunde  vere  homo  nisi  nascendo  ex  Virgine,  cur  non  dicatur:  Deus  vere 
natus  est  ex  Virgine  ?  et  si  Deus  proprie  factus  est  homo ,  nec  aliunde 
proprie  factus  est  homo,  nisi  nascendo  de  Virgine,  cur  non  dicatur  etiam 
proprie  natus  ex  Virgine?" 

3.  Unus  idemque  est  Filius  Patris  genitus  e  Patre  secundum  divini- 
tatem  et  Filius  hominis  genitus  ex  Maria  V.  secundum  humanitatem.  Neque 
enim  duos  filios  agnoscit  Ecclesia  (th.  148).  Atqui  FiliusPatris  est  Deus; 
ergo  Deus  est  Filius  Mariae.  „Proprie  est  nata,  scribit  Ferrandus  ad 
Anat.  n.  17,  de  Patre  divinitas  pura  (i.  e.  Verbum  absque  carne),  proprie 
est  nata  eadem  divinitas  incarnata:  et  hoc  distat  inter  unius  Filii  duas 
generationes,  quod  in  divina  generatione  nulla  fuit  humanitas,  in  humana 
generatione  adunata  fuit  humanitati  proprie  nascenti  divinitas." 

4.  Accedit  traditionis  suffragium.  Nam  b.  V.  Mariam  Dei  Genitricem 
diserte  vel  aequivalenter  creditam  fuisse  jam  diu  ante  Nestorium,  patet  ex 
Cyrillo,  qui  contra  Nestorium  ad  traditionem  provocat  in  dial.  quod  unus 
sit  Christus ;  adv.  Nestorium  I,  1  ;  de  recta  fide  ad  reginas  n.  9  ;  ep.  ad.  Coelest. 
n.  5  opusc.  XVIII,  190;  patet  ex  Joanne  antiocheno,  teste  non  suspecto,  qui 
ad  Nestorium  scribens  testatur  ep.  ]  n.  4:  »Hoc  nomen  (Dei  Genitrix)  nemo 
doctorum  ecclesiasticorum  repudiavit.  Nam  et  multi  eo  usi  sunt,  iique  cele- 
bres  et  qui  usi  non  sunt,  utentes  non  reprehenderunt ;  egregiamque  subjicit 
rationem:  »Etenim  si  id,  quod  nominis  significatione  offertur,  non  recipimus, 
restat  ut  in  gravissimum  errorem  prolabamur;  imo  vero  ut  inexplicabilem 
illam  Unigeniti  Filii  Dei  oeconomiam  abnegemus.  Quandoquidem  nomine  hoc 
sublato  vel  hujus  potius  nominis  notione  repudiata,  sequitur  mox  illum  non 
esse  Deum. «  Patet  ex  Theodoreto  de  haer.  IV,  12:  »  Antiquissimos  ortho- 
doxae  fidei  praecones  secundum  apostolicam  traditionem  docuisse,  Matrem 
Domini  dicendam  credendamque  esse  Dei  Genitricem,  clarum  est.*  Patet  de- 


*)  In  dial.  quod  nnus  sit  Christus ;  cf.  ep.  1  (M  i g.  77,  14  s.),  et  Cassianus 
1.  2  de  incarn.  Patrum  testimonia  cf.  apud  Facundum  hermian.  1.  c. ;  Petavium 
V,  14;Thomassinum  III,  15 ;  S t e n t r u p  th.  42  etc. 

nique  vel  ex  ipso  Juliano  apostata,  qui  apud  Cyrillum  alex.  VII,  262  chri- 
stianos  arguens:  »Atqui  vos,  inquit,  Mariam  non  cessatis  vocare  •freoTdxov.  * 
Cf.  etiam  pag.  276;  De  Magistris  in  praef.  ad  opera  Dionysii  alex.  §  15.16. 
Teste  Socrate  H.  E.  VII,  32  jam  Origenes  in  ep.  ad  rom.  latissime  expo- 
suit,  qua  ratione  Maria  V.  dici  possit  Deipara.  Quare  concludere  licet  cum 
Maximo  M. :  » Qui  non  dicit  dominam  nostram  superlaudabilem,  sanctissi- 
mam,  intemeratam  et  omni  naturae  intellectuali  venerandam,  naturalem  vera- 
citer  matrem  Dei  effectam  .  .  .  sit  anathema  a  Patre  et  Filio  et  Spiritu  s.  .  .  . 
ac  ab  omni  supercoelesti  virtute,  atque  a  choro  sanctorum  apostolorum,  pro- 
phetarum  et  infinita  plebe  ss.  martyrum,  omnique  spiritu  in  justitia  consum- 
mato,  nunc  et  semper  et  in  secula  seculorum,  amen. «  Ita  in  relatione  de  dog- 
matibus,  quae  motasunt  inter  s.  Maximum  et  Theodosium  ep.  Caesareae 
Bithyniae  in  Migne  patrol.  129,  6  56. 

577.  Ut  difficultates  solvantur,  notetur,  necesse  non  esse,  quo  Maria  possit 
dici  Dei  Genitrix,  ut  ipsam  genuerit  divinam  naturam,  sed  sufficit,  ipsam  ge- 
nuisse  naturam  humanam  hypostatice  Verbo  unitam ;  sicut  mater  quaevis 
merito  dicitur  hominis  genitrix,  etsi  animam  non  gignit,  sed  corpus  tantum, 
quod  substantialiter  animae  unitur.  Qua  similitudine  Cyrillus  passim  dogma 
catholicum  illustrat  (cf.  n.  283  2).  Eatio  est,  quod  nomen  filii,  quamvis  sup- 
ponat  naturae  communicationem,  non  est  nomen  naturae,  sed  personae,  quae 
in  Christo  fuit  divina.  Quare  merito  dicitur  b.  Virgo  genuisse  Deum,  i.  e. 
personam  Verbi,  non  quidem  secundum  divinam  naturam,  sed  secundum  hu- 
manam :  et  hinc  cum  sit  Dei  Genitrix,  prior  dici  potest  suo  Filio,  quod  de  ra- 
tione  est  matris,  sed  utique  secundum  eam  naturam,  secundum  quam  is  est 
Filius  et  ex  ipsa  genitus,  non  simpliciter.  Cr.  s.  Thomas  compend.  theol. 
c.  222.  De  quaestione,  num  b.  V.  Maria  dici  posset  Deigenitrix,  siunio  hypo- 
statica  facta  esset  post  partum,  seu  si  genuisset  hominem,  quem  Verbum 
postea  in  unitatem  personae  assumpsisset  cf.  Suarez,  qui  respondet  negative. 

578.  ThesiS  CLXI.  Summa  est  Dei  genitricis  dignitas,  cui  ex 
divinae  sapientiae  ordine  ea  respondet  gratiae  plenitudo,  ut  ipsa 
prae  omnibus  creaturis  majora  privilegia  gratiae  acceperit. 

Deinonstratio  p.  I.  Haud  immerito  infert  Albertus  M.  in  Ma- 
riali  q.  197 :  „Filius  infinitat  Matris  bonitatem,  infinita  bonitas  in  fructu 
infmitam  quandam  adhuc  ostendit  in  arbore  bonitatem."  Et"Bruno  ast. 
in  Matth.  p.  1  c.  9:  „Quaeris  fortasse  qualis  mater?  quaere  prius,  qualis 
Filius  ?  Non  habet  Filius  in  hominibus  parem,  non  habet  mater  in  mulie- 
ribus  similem.  Speciosus  ille  prae  filiis  hominum;  speciosa  illa  quasi 
aurora  consurgens.  Fecit  ille  matrem  suam,  quod  nemo  alius  fecit:  pe- 
perit  illa  filium  et  virgo  permansit,  quod  nulla  alia  fecit."  Ad  hanc  Matris 
bonitatem  uberius  illustrandam  considera 

1.  b.  Virginem  ipsa  communicatione  humanae  naturae  affinitatem 
naturalemque  cum  Dei  Filio  cognationem  contraxisse,  in  quamirabilisac 
plane  singularis  relatio  includitur  matris  Ghristi  ad  Deum  Patrem  gene- 
rantem  eundem  Filium  secundum  naturam  divinam,  et  ad  Spiritum  san- 
ctum,  cujus  ipse  Filius  Virginis  secundum  divinitatem  est  principium  et 
secundum  humanitatem  fructus  quidam  specialis. 

Ad  rem  s.  Bernardus  serm.  3  super  Missus  est  n.  4:  »Cum  Dominus 
sit  cum  omnibus  sanctis,  specialiter  tamen  cum  Maria,  cum  qua  utique  tanta 
ei  consensio  fuit,  ut  illius  non  solum  voluntatem,  sed  etiam  carnem  sibi  con- 
jungeret,  ac  de  sua  Virginisque  substantia  .  .  .  unus  Christus  fieret;  qui  etsi 
nec  totus  (secundum  totum)  de  Deo,  nec  totus  de  Yirgine,  totus  tamen  Dei  et 
totus  Virginis  esset,  nec  duo  filii,  sed  unus  utriusque  Filius  .  .  .  Nec  tantum 
Dominus  Filius  tecum,  quem  carne  tua  induis,  sed  et  Dominus  Spiritus  sanctus, 
de  quo  concipis,  et  Dominus  Pater,  qui  genuit,  quem  concipis.  Pater,  inquam, 
tecum,  qui  Filium  suum  facit  et  tuum :  Filius  tecum  .  .  .  Spiritus  sanctus 
tecum,  qui  cum  Patre  et  Filio  tuum  sanctificat  uterum.*  Hinc  etiam  factum 
est,  ut  in  omnibus,  etiam  vetustissimis,  symbolis  mentio  Mariae  fiat,  nomen 
Mariae  inter  nomina  Patris  et  Filii  et  Spiritus  utpote  cum  personis  divinis 
intimae  familiaritatis  nexibus  conjunctae  occurrat.  Cf.  Eadmerum  de  ex- 
cellentia  V,  c.  3;  Morgott  1.  c.  p.  42;  Scheeben§  240  b;  27  7. 

Ratione  suae  maternitatis  passim  exhibetur  Maria  ut  pons  et 
annulus,  quo  divina  et  humana,  coelum  et  terra,  Deus  et  creatura  jungun- 
tur ;  thalamus,  in  quo  desponsantur ;  scala,  qua  Deus  ad  nos  descendit, 
unionis  naturarum  officina,  salutaris  commercii  nundinae,  secundi  Adami 
paradisus.  Ita  ex.  gr.  s.  P  r  o  c  1  u  s  in  pulcherrima  orat.  I.  inter  alia  haec 
plane  aurea  habet  n.  1 :  „Maria,  inquam,  ancilla  et  mater,  virgo  ac  coe- 
lum,  Dei  ad  homines  unicus  pons,  horrendum  incarnationistextoriumju- 
gum,  in  quo  ineffabili  quadam  ratione  unionis  illius  tunica  confecta  est: 
cujus  quidem  textor  extitit  Spiritus  s.,  nectrix,  virtus  obumbrans  ex  alto ; 
lana,  antiquum  Adami  vellus ;  frama,  impolluta  caro  ex  virgine ;  textorius 
radius,  immensa  gestantis  gratia;  artifex  tandem,  Verbum  per  auditum 
illabens."   Lege  et  n.  3 ;  or.  V.  n.  2. 

3.  Ratione  hujus  dignitatis  Maria  maternitatis  habitum  induit  etiam 
erga  omnia  membra  omnesque  fratres  Christi,  praestantorique  ratione 
mater  est  viventium  quam  Eva  (cf.  iefra  n.  593) ;  quocirca  dici  poterit,  qui 
Mariam  non  habet  matrem,  nec  Deum  habet  Patrem. 

Titulo  autem  quintuplici  merito  salutatur  Maria  mater  nostra:  a. 
titulo  cognationis  cum  Christo:  dignatus  enim  est  Dei  Filius  secundum 
naturam  frater  noster  fieri,  et  gratia  nos  adoptare  in  Dei  filios,  hinc  in  fratres 
Cf.  Ambr.  Autpertus  s.  in  purif.  b.  M.  V.  n.  7. 

h.  Titulo  cooperatio  nis  (cf.  th.  167)  ad  nostram  reparationem,  qua 
facti  sumus  filii  Dei.  Ipsa  enim  fuit  janua  salutis,  sicut  Eva  janua  mortis : 
hinc  Anselmus  or.  52  ab.  51  :  »Deus  qui  omnia  fecit,  ipse  se  ex  Maria  fecit, 
et  sic  omnia  quae  fecerat,  refecit.  Qui  potuit  omnia  de  nihilo  facere,  noluit  ea 
violata  sine  Maria  reficere.  Deus  igitur  est  Pater  rerum  creatarum  et  Maria 
mater  rerum  recreatarum  ;  Deus  est  Pater  constitutionis  omnium,  et  Maria  est 
mater  restitutionis  omnium.  Deus  enim  genuit  illum,  per  quem  omnia  sunt 
facta ;  et  Maria  peperit  illum,  per  quem  omnia  sunt  salvata.  Deus  genuit  illum, 
sine  quo  nihil  penitus  est,  et  Maria  peperit  illum,  sine  quo  omnino  nihil  bene 
est.  0  vere  Dominus  tecum,  cui  dedit  Dominus,  ut  omnis  natura  tantum  tibi 

deberet  secum.«  —  Ets.  Augustinus  de  virginit.  c.  6:  »IHa  una  femina 
non  solum  spiritu,  verum  etiam  corpore,  et  mater  est  et  virgo.  Et  mater  qui- 
dem  spiritu,  non  capitis  nostri,  quod  est  ipse  Salvator,  ex  quo  magis  illa 
spiritualiter  nata  est  .  .  .  sed  plane  mater  membrorum  ejus,  quod  nos  sumus; 
quia  cooperata  est  caritate,  ut  fideles  in  Ecclesia  nascerentur,  quae  illius  ca- 
pitis  membra  sunt. «  Ceterum  hoc  patres  toties  significant,  quoties  Mariam 
vocant  alteram,  sed  priori  longe  praestantiorem  Evam  (n.  593).  Atqui  Eva 
fuit  mater  omnium  viventium,  sed  naturalis.  Ergo  et  Maria  est  omnium  mater 
non  quidem  secundum  naturam,  sed  secundum  gratiam. 

C.  Titulo  eo,  quem  innuit  s.  Thomas  3  p.  q.  30  a.  1,  quatenus  Maria 
loco  totius  humanae  naturae  assensum  dedit  in  illud  spirituale  matrimonium, 
quod  vi  incarnationis  Dei  Filius  iniit  cum  humana  natura :  ideoque  generis 
redemptio  quadamtenus  pependit  a  Virginis  consensu:  ut  id  rhetorice  admo- 
dum  Bernardus  h.  4  n.  8  super  Missus  est  exponit. 

d.  Titulo  am o r i  s  et  sollicitudinis  de  nostra  salute,  qui  si  sufficit,  ut  quis 
dici  possit  pater  spiritualis :  sufficiet  etiam,  ut  Maria  dicatur  nostra  mater. 

e.  Denique  titulo  hereditatis,  cum  ex  fidelium  sensu  Christus  in 
cruce  moriens  in  persona  Joannis  nos  ipsi  assignaverit  in  filios. 

4.  Mirum  ergo  non  est,  si  a  patribus  praefertur  sanctis  omnibus. 
„Dominus  tecum,  ita  Sophronius  de  annunc.  n.  21,  et  quisnam  tecum 
contendere  ausit?  Deus  ex  te,  ecquis  e  vestigio  tibi  noncedat,  etnonma- 
gis  tibi  primatum  praecellentiamque  gaudens  tribuat?" 

Quapropter  auctor  pius,  sed  anonymus  in  tr.  de  concept.  s.  Anselmo  olim 
tributo  n.  14  (opusc.  XII)  tantam  Mariae  dignitatem  admirans  exclamat :  »Ni- 
hil  tibi,  Domina,  aequale,  nihil  comparabile  est:  omne  enim  quod  est  aut  su- 
pra  te  est,  aut  subtus  te  est.  Quod  supra  te  est,  solus  Deus  est;  quod  infra 
te,  omne  quod  Deus  non  est.  Ad  tuam  tantam  excellentiam  quis  aspiciet? 
quis  attinget ? *  His  similia  habet  Anselmus  or.  1;  Gregorius  M.  (vel 
alius  auctor)  in  1.  Keg,  n.  5  :  »Potesthujus  montis  (l,  1 )  nomine  bb.  semper  V. 
Maria  Dei  Grenitrix  designari :  mons  quippe  fuit,  quae  omnem  electae  creaturae 
altitudinem  electionis  suae  dignitate  transcendit.  An  non  mons  sublimis 
Maria,  quae  ut  ad  conceptionem  aeterni  Verbi  pertingeret,  meritorum  verticem 
supra  omnes  angelorum  choros  usque  ad  solium  deitatis  erexit?  Hujus  enim 
montis  praecellentissimam  dignitatem  Isaias  vaticinans  ait :  Erit  in  novissimis 
diebus  praeparatus  mons  domus  Domitii  in  vertice  montium  (Is.  2.  2).  Mons 
quippe  in  vertice  montium  fuit,  quia  altitudo  Mariae  supra  omnes  sanctos 
refulsit  .  .  .  Nam  mons  in  vertice  montium  Maria  non  fieret,  si  supra  angelo- 
rum  altitudinem  hanc  divina  fecunditas  non  levaret;  et  domus  Domini  non 
fieret,  si  in  ejus  ventre  per  assumptam  humanitatem  Verbi  divinitas  non  jace- 
ret. «  Cf .  V  e  g  a  Theologiae  marianae  palaestra  prooem.  cert.  1 . 

579.  5.  Propter  tantam  dignitatem  Ecclesia  et  patresubiqueMariam 
in  Scripturis  vident  praefiguratam.  Nam  „multa,  inquit  Ambrosius  de 
instit.  virg.  c.  34,  in  figura  Ecclesiae  de  Maria  propbetata  sunt.u  Quadru- 
plicis  praesertim  generis  testimonia  referunt  ad  Mariam: 

a.  Ex  psalmis  illa,  in  quibus  celebratur  splendor  et  sanctitas  tabernaculi, 
templi,   civitatis  Dei,   coeli  solisque  ut  throni   Dei  magnificentia.  Merito  qui- 

dem ;  fuit  enim  b.  Maria  V.  speciali  ratione  tabernaculum  et  templumDomini. 
Quare  longe  plenius  ea  de  Maria  quam  de  tabernaculo  materiali  intelligi  de- 
bent,  seu  de  his  eatenus  praedicantur,  quatenns  praefigurant  et  adumbrant 
Mariam  Dei  genitricem.  Ita  Ps.  86,  1  —  3:  Fundamentum  ejus  in  montibus 
sanctis ;  diligit  Dominus  portas  Sion  super  omnia  tabernacula  Jacob.  Gloriosa 
dicta  sunt  de  te  civitas  Dei  etc. ;  Ps.  45,  5.  6:  Fluminis  impetus  laetificat  civi- 
tatem  Dei ;  sanctificat  tabernaculum  suum  Altissimus.  Deus  in  medio  ejus,  non 
commovebitur  ;  adjuvabit  eam  Deus  mane  diluculo  ;  Ps.  131,  13:  Elegit  Domi- 
nus  Sion,  elegit  eam  in  habitationem  sibi;  18,  6  ;  ln  sole  posuit  tabernaculum 
suum,  et  ipse  tamquam  sponsus  procedens  de  thalamo  suo  etc. 

b.  Referunt  omnia  ad  Mariam  V.,  quae  in  laudem  sponsae  dicuntur  in 
cantico  canticorum.  Quaecunque  enim  sponsae  nomina  designatur,  sive  natura 
humana  seu  melius  Ecclesia  in  suis  membris  electis  sive  animae  singulae  ju- 
stae:  sponsae  hujus  idea  prae  primis  in  b.  Virgine  verificatur:  unde  de  ipsa 
praeter  alia  illa  intelligunt  4,  7  :  Tota  pulchra  es  etmacula  nonest  in  te;  2,  2 : 
Sicut  lilium  inter  spinas,  sic  amica  mea  inter  filias;  6,  y  :  Quae  est  ista,  quae 
progreditur  quasi  aurora  consurgens,  pulchra  ut  luna,  electa  ut  sol,  terribilis  ut 
castrorum  acies  ordinata  ?  4,  7 :  Hortus  conclusus,  soror  mea  sponsa,  hortus 
conclusus,  fons  signatus  etc. 

C.  Referunt  quae  in  libris  sapientialibus,  praesertim  Prov.  8,  Eccli.  24, 
et  Sap.  7,  de  Sapientia  divina  praedicantur,  ad  b.  Virginem,  quae  utpote 
incarnationis  aurora  et  sapientiae  incarnatae  mater  hujus  ex  redundantia  prae- 
rogativis  refulget.  Cf.  in  primis  Scheeben  §  274  ss. 

(1.  Referunt  demum  patres  praeeunte  Ecclesia  in  sua  liturgia  ad  Dei  ge- 
nitricem  quidquid  splendidum,  quidquid  eminens,  quidquid  singulare  spar- 
sim  in  divinis  literis  V.  T.  reperitur  :  ubique  enim  eam  vident  adumbratam, 
praefiguratam,  praenunciatam.  Omnium  nomine  audiatur  Damascenus  ita 
paucis  praecipuos  Virginis  typos  complectens  or.  1  in  Deiparae  dormit.  n.  8.  9: 
»Tu  spiritualis  es  Eden,  antiqua  illasanctiorac  divinior.  In  illa  siquideniter- 
renus  Adam  commorabatur,  in  te  autem  Dominus,  qui  de  coelo  descendit.  Te 
olim  a  r  c  a  figuravit,  in  qua  secundi  mundi  semen  servatum  fuit.  Tu  enim 
Christum  mundi  salutem  peperisti,  qui  peccatum  quidem  submersit,  ejusque 
fluctus  sedavit.  Te  rubus  delineavit  (Ex.  3,  2),  tabulae  a  Deo  exaratae  ex- 
presserunt,  legis  arca  praenunciavit,  urna  aurea,  candelabrum,  mensa, 
virga  Aaronis,  quae  floruit,  aperte  praesignarunt.  Nam  ex  te  flamma  divini- 
tatis,  Patris  terminus  (opo?)  et  Verbum,  suavissimum  illud  et  coeleste  manna, 
nomen  illud  nominis  expers,  quod  est  super  omne  nomen,  lumen  illud  sempi- 
ternum  et  inaccessum,  vitae  panis  coelestis  nulla  cultura  editus  fructus,  ex 
te  corporaliter  pullulavit.  Quid?  annon  te  fornax  illa  praemonstravit  (Dan. 
3,  50),  cujus  ignis  roridus  simul  ac  flammeus  erat,  quae  divini  ignis  in  te 
habitantis  figuram  praeferebat?  Quin  Abrahami  tabernaculum  te  mani- 
festissime  significabat.  Deo  quippe  Verbo  in  utero  tuo  velut  in  tabernaculo 
degenti  humana  natura  subcinericium  panem,  sui  primitias,  ex  purissimo  san- 
guine  tuo  obtulit,  divino  igne  coctas  panemque  factas,  in  divina  ejus  persona 
subsistentes,  et  ad  veram  corporis  anima  rationali  et  intelligente  instructi  ex- 
sistentiam  venientes.  Parum  abfuit,  quin  me  Jacob  scala  praeteriret.  Quid 
enim?  annon  cuivis  perspicuum  est,  te  ea  praesignatam  figuratamque  esse? 
ut  enim  ille  per  extremas  scalae  partes  coelum  cum  terra  copulatum,  et  an- 
gelos  per  eam  descendentes  et  ascendentes,  quin  etiam  illum,  qui  vere  fortis 

insuperabilisque  est,  typice  secum  luctantem  vidit:  sic  tu  quoque  mediatricis 
munus  obiens,  effectaque  Deij  ad  nos  descendentis  scala,  ut  debilem  nostram 
naturam  assumeret,  sibique  copularet  et  uniret,  adeoque  hominum  mentem 
videntem  Deum  redderet,  ea  quae  dirempta  erant,  collegisti.  Quocirca  angeli 
ad  eam  descenderunt,  uti  Domino  ac  Deo  inservirent :  homines  autem  angeli- 
cum  vitae  genus  amplectentes,  in  coelum  evehuntur.  .  .  .  Quodnam  est  domi- 
nicum  illud  vellus,  in  quod  regis  omnium  Dei  Filius,  qui  Patri  coaeternus 
est  ejusque  regni  consors,  pluviae  instar  descendit  (Ps.  71,  6)  ?  annon  tu  pers- 
picue?  Quaenam  item  ea  Virgo,  quamlsaias  (7,  14)  provido  Spiritu  inutero 
habituram  Deumque,  qui  nobiscum  foret,  seu  qui,  cum  factus  esset  homo,  si- 
mul  maneret  Deus,  parituram  praedixit?  Quid  mons  ille  Danielis  (2,  24), 
ex  quo  lapis  angularis  Christus  sic  abscissus  fuit,  ut  viri  scalprum  non  su- 
bierit?  Nonne  ipsa  es,  quae  nullo  semine  suscepto  peperisti,  ac  rursus  Virgo 
permansisti?  Veniat  divinissimus  Ezechiel  clausamque  portam  ostendat  (44, 
2),  Domino  perviam,  nec  tamen  apertam,  quemadmodum  prophetico  instinctu 
praenunciavit.  Dicta  sua  eventu  comprobata  monstret.  Te  dubio  procul  osten- 
det,  per  quam  transiens,  qui  super  omnia  Deus  est,  assumpta  carne,  virgini- 
tatis  portam  nequaquam  aperuit.  Signaculum  quippe  in  aeternum  perseverat. 
Quocirca  te  prophetae  praedicant :  tibi  ministrant  angeli,  inserviunt  apostoli, 
virgo  ille  ac  theologus  perpetuae  virgini  Deiquegenitrici.*  Cf.  hom.  2  de  an- 
nunc.  n.  2  ss.  opusc.  XXXIV,  1 5  ss.  Plura  de  his  b.  Mariae  V.  typis  cf.  apud 
Passaglia  de  immac.  Deiparae  semper  V.  conceptu  sect.  3.  De  paradiso,  typo 
Mariae,  cf.  Nicolaus  s.  Bernardo  ab  epistolis  serm.  11  inter  serm.  P.  Da- 
miani  (Mig.  144,  5  58  ss.). 

580.  6.  Huc  referri  possunt,  quae  scriptores  magno  consensu  tra- 
dunt  de  mira Dei circa b. Virginem  providentia  et  cura, unde  a s. B e r- 
nardo  dicitur  hom.  2  super  Missus  est  n.  4  „a  seculo  electa,  ab  Altis- 
simo  praecognita  et  sibi  praeparata,  ab  angelis  servata,  a  patribus  prae- 
signata,  a  prophetis  promissau ;  et  s.  2  de  Pentec. :  „Centrum  et  negotium 
seculorum,  in  quam  intenti  sunt  omnes." 

7.  Non  desunt  qui  Mariae  dignitatem  vocent  ineffabilem.  „Quem- 
admodum  intelligere  Deum,  inquit  Basilius  seleuc.  or.  33,  et  eloquinon 
est  facile,  imo  prorsus  impossibile :  sic  ingens  Dei  genitricis  mysterium 
intelligentiam  omnem  excedit  ac  linguam."  Sane  sicut  incarnatio  est 
mirabilium,  imo  ut  audacter  loquamur,  impossibilium  (apparentium  n. 
443 2  a.)  summa,  ita  quadamtenus  etiamDei  Genitricis  mysterium  mirabi- 
lium  est  complexio.  Ipsa  enim  a.  manens  virgo  concepit  perperitque 
filium  factaque  est  mater;  ipsa  b.  Adami  est  filia  et  tamen  sine  macula 
concepta;  c.  creatura  filiaque  hominis  et  tamen  mater  Creatoris  aucto- 
risque  sui  suoque  filio  junior;  ipsa  d.  ancilla  Domini  exaltata  super  cho- 
ros  angelorum  mater  Dei  praecipiens  Domino  suo ;  ipsa  e.  pauper  et  tamen, 
utpote  mater  regis  regum,  regina  coeli  et  terrae ;  ancilla  humilis  et  quon- 
dam  despecta,  quam  beatam  dicunt  omnes  generationes ;  ipsa  f .  vitam 
plane  absconditam  degens  et  tamen  benedicta  inter  mulieres  atque  omni 

gratia  plena  etc.  Unde  belle  Alanus  in  Anticlaudiano  V,  9  Mig.  210r 
538  V.  laudes  enarrans  canit: 

Hic  natura  silet,  logicae  vis  exsulat,  omnis 
Rhetoricae  perit  arbitrium  ratioque  vacillat. 
8.  Denique  hinc  factum,  ut  tantae  dignitati  specialis  in  universa  Ec- 
clesia  respondeat   cultus,  qui  sua  universalitate,  perennitate,  varietate, 
splendore,  intensione  quadamtenus  saltem  adumbret  sublimissimam  Dei 
Matris  excellentiam.   Cf.  Suarez  d.  1  s.  2;  Passaglia  1.  c.  s.  6  c.  1. 

581.  Scholioil  I.  Quod  si  quaeras,  quare  de  Mariae  dignitate  Evangelia 
tam  parce  loquantur,  notamus  1.  inter  matrem  et  Filium  quandain  vigere  ana- 
logiam:  sicut  enim  se  exinanivit  Filius,  servi  formam  accipiens,  in  qua  per 
triginta  annos  vitam  plane  absconditam  degit,  adeo  ut  vix  innotuerit,  hacque 
humilitatis  via  conscendit  summam  gloriam,  ut  in  ejus  nomine  omne  genu 
flectatur  coelestium,  terrestrium  et  infernorum  (Phil.  2,  5) :  ita  et  Maria  prius 
humilitatis  et  cujusdam  exinanitionis  viam  debuit  incedere,  donec  illam  bea- 
tam  dicturae  essent  omnes  generationes  Luc.  1,  48.  »Sicut  gloriam  in  Filio, 
inquit  Guibertus  ab.  de  laude  s.  Mariae  c.  2  (Migne  156,  511)  praecessit 
humilitas:  sic  matris  humilitatem,  quae  redundabat  a  Filio,  nimirum  est  sub- 
secuta  siblimitas. € 

2.  Id  exigebat  oeconomia  salutis,  ut  scil.  prius  omnium  attentio  et  ad- 
miratio  figeretur  in  Christum  Deum  incarnatum :  cujus  promulgata  et  stabilita 
gloria,  sponte  sua  Mariae  quoque  gloria  latius  diffundebatur. 

3.  Ceterum  negamus,  ss.  literas  parcas  esse  in  laudibus  Virginis.  Magni- 
ficentius  enim  ea  nequit  extolli,  quam  si  dicitur  Mater  Jesu,  si  exhibetur  ma- 
ter  Dei:  quae  verba  pauca  quidem  sunt,  sed  sensu  plenissima,  grani  sinapis 
instar,  quod  specie  est  minimum,  sed  virtute  maximum:  complectitur  enim 
vel  eminenter  vel  virtualiter  omnia  encomia  et  honorum  titulos,  quos  in  lita- 
niis  lauretanis  ei  tribuimus.  Ita  etiam  respondet  s.  Thomas  a  Villanova 
conc.  2  in  Nativ.  V. :  »  Sufficit  ad  ejus  plenam  historiara,  quod  scriptum  est  in 
themate,  quia  de  illa  natus  est  Jesus.  Quid  amplius  quaeris,  quid  ultra  requi- 
ris  in  Virgine?  Suflicit  tibi,  quod  mater  Dei  est.  Qnaenam,  obsecro,  pulchri- 
tudo,  quaenam  virtus,  quae  perfectio,  quae  gratia,  quae  gloria  Matri  Dei  non 
congruit?  .  .  .  Quidquid  igitur  de  Virgine  scire,  aut  intelligere  cupis,  totum 
hoc  clauditur  breviloquio :  de  qua  natus  est  Jesus.  Haec  longa  et  plenissima 
historia  ejus  est.*  Quod  fassus  est  ipse  Lutherus,  qui  ita  scribit  in  com- 
ment.  ad  b.  V.  M.  cant.  (op.  IX,  85  Wittembergae  1554):  »Qua  re  (quod  mater 
Dei  facta  est)  tam  praeclara  et  ingentia  bona  ei  data  sunt,  ut  superent  captum 
cujuscunque ;  hinc  enim  omnis  honos  ac  beatitudo  provenit,  ut  in  universo 
genere  humano  unica  sit  persona  superior  cunctis,  cui  nemo  sit  par,  quod  cum 
coelesti  Patre  Filium  tantum  habeat  communem  .  .  .  Ergo  propterea  unico 
verbo  totus  ejus  honos  concluditur,  si  Parentis  Dei  insignietur  nomenclatura, 
quandoquidem  nemo  majora  vel  de  illa  praedicare  vel  il*i  nunciare  possit, 
etiamsi  tot  linguas  habeat,  quot  flores  terra  herbulasque,  coelum  stellas  ac 
mare  sustinet  arenas. «  Cf.  N  i  c  o  1  a  s,  die  allerseligste  Jungfrau  Maria  t.  2  c.  2  : 
Hettinger,  die  Dogmen  des  Christenth.  d.  9. 

582.  Quod  si  quis  excipiat,  Christum  ipsum  videri  matrem  suam  non 
tanti  facere,   cum  eam  non  apellet  matrem,   sed  mulierem  Jo.  2,  4;  19r 

26,  imo  ei  dicat:  Quid  mihi  et  tibi  est  mulier  2,  4  coll.  Matth.  12,  46  ss.,  re- 
spondemus  a.  falsum  esse  Christum  Mariam  non  fecisse  magni:  quis  enim 
major  concipi  potest  honor,  quam  quod  Filius  Dei  respexit  humilitatem  an- 
cillae  suae  eamque  sibi  elegit  in  matrem,  eique  dein  subditus  erat  annis 
triginta  (Luc.  2,  51)?  Quare  ad  rem  Leo  XIII.  in  ep.  encycl.  de  rosario  ma- 
riali  7.  Sept.  1892:  »Eo  namque  illustrius  menti  apparebat,  quanto  illa  esset 
et  amore  et  honore  digna,  quam  Deus  ipse  amavit  et  dilexit  primus,  atque 
ita  dilexit,  ut  unam  ex  universitate  rerum  sublimius  evectam  amplissimis- 
que  ornatam  muneribus  sibi  adjunxerit  matrem.*  Illa  b.  agendi  loquendique 
ratio  Christi  refertur  ad  tempus,  quo  jam  fungebatur  munere  Messiae.  Voluit 
autem  ea  significare  se  non  duci  in  eo  motivis  carnis  et  sanguinis,  respectus 
humani  etc,  sed  motivis  supernis,  unice  voluntate  paterna :  nam  in  iis,  quae 
Patris  ipsius  erant,  oportebat  eum  esse  Luc.  2,  40  ;  voluit  se  jam  ostendere 
Filium  Patris,  non  solum  matris  humanae:  ideo  tunc  quandam  affectabat  in- 
dependentiam  a  matre  et  dependentiam  totalem  a  Patre  coelesti.  Hinc  c.  et 
matribenedictae  occasionem  praebuit  exercendae  manifestandae  suae  virtutis1). 
Ceterum  d.  vel  illis  in  occasionibus  maxime  honoravit  matrem  suam  patrato 
ad  ipsius  nutum  mivaculo  tam  singulari,  esti  nondum  venerat  hora  ejus  Jo.  2. 
4,  et  commendatis  ipsi  in  filios  (ex  sensu  fidelium)  hominibus,  cum  pendebat 
in  cruce  abiturus  ex  hoc  mundo. 

583.  Scholioil  II.  Quaeritur,  num  praeferenda  sit  filiatio  adoptiva 
maternitati  Dei.  Patres  nonnulli  videntur  id  affirmare,  occasione  responsi 
Christi  ad  verba  mulieris :  Beatus  venter,  qui  te  portavit,  et  ubera,  quae  suxisti 
Luc.  11,  27:  cuireposuit:  Quinimo  beati,  qui  audiunt  verbum  Dei,  etcustodiunt 
illud.  Suarez  disp.  1  s.  2  n.  6  respondet:  »Primo,  si  praecise  conferantur, 
ita  ut  una  ab  alia  omnino  separetur,  praeferendam  esse  dignitatem  filii  ado- 
ptivi  .  .  .  Secundo  vero  addi  potest,  dignitatem  matris  moraliter  consideratam, 
et  prout  includit  omnia  quae  quodammodo  ex  natura  rei  et  secundum  ordinem 
divinae  sapientiae  illi  debentur,  altiorem  esse  dignitate  filii  adoptivi  «  Qua 
duplici  propositione  testimonia  majorum  ad  speciem  inter  se  pugnantia  ad  har- 
moniam  revocantur.  Scheeben  tamen,  qui  fuse  de  maternitatis  dignitate  et 
praestantia  §  276  disputat,  praeunte  Bipalda  de  ente  supernat.  d.  ult.  cen- 
set,  eam  fuisse  formam  seipsa  Mariam  sanctificantem  gratamque  facientem. 

584.  Demonstratio  p.  II.   Tantae  divinitus   concessae   dignitati 

proportione  respondisse  gratiae  plenitudinem  1.  manifestum  videtur. 

Ad  rem  Basilius  seleuc.  or.  39  in  annunc. :  »Quis  non  miretur,  quan- 
topere  superemineat  (Maria),  quotquot  honoramus  sanctos?  Nam  si  Deus  ser- 
vis  tantum  impertitus  est  gratiae,  qualem  matri  virtutem  inesse  cogitabimus? 
An  non  multo  majorem,  quam  ei  subjectis?  Cuivis  id  notum  est.  Si  Petrus 
beatus  appellatus  est  clavesque  regni  coelorum  creditas  habuit,  cur  non  prae 
omnibus  una  beata  praedicetur,  cui  datum  est  eum  eniti,  quem  ille  ore  con- 
fessus  est?  Si  Paulus  vas  electionis  cognominatus  est,  quod  augustum  Christi 
nomen  extulerit  illudque  ubique  terrarum  evulgaverit,  quale  vas  erit  Dei  mater? (< 


')  Imo  si  vera  est  interpretatio  cl.  Mittermaier  theol.  prakt.  Monatschr. 
1893  p.  713  ss.  secundum  loquendi  usu  orientalium  Jo.  2,  4  commendatur  Mariae 
gratia  apud  Filium  suum,  cum  sensus  sit:  Nichts  ist  zwischen  uns;  was  in  deinem 
Herzen  ist,  das  ist  auch  in  meinem;  galhce :  Nous  n'avous  eu  qu'une  pensee. 


et  gratiarum  plenitudo.  46 1. 

2.  Hanc  gratiae  plenitudinem  s.  Thomas  infert  3  p.  q.  27  a.  4  ex 
principio  indubio,  Deum  „illos,  quos  ad  aliquid  eligit,  ita  praeparare  et 
disponere,  ut  ad  id,  ad  quod  eliguntur,  inveniantur  idonei;'-  hinc  gratiis 
per  sacramenta  homines  exornat,  ut  idonei  sint  Dei  filii,  Ghristi  milites 
et  ministri,  conjuges;  hinc  gratia  vocationis  etc.  Et  a.  5.  eam  uberius 
ita  confirmat:  „Quanto  aliquid  magis  approprinquat  pfincipio  in  quolibet 
genere,  tanto  magis  participat  effectum  illius  principii .  .  .  Christus  au- 
tem  est  principium  gratiae,  secundum  divinitatem  quidem  auctoritative, 
secundum  humanitatem  vero  instrumentaliter  .  .  .  b.  autem  Virgo  Maria 
propinquissima  Christo  fuit  secundum  humanitatem,  quia  ex  ea  accepit 
humanam  naturam.  Etideo  prae  ceteris  majorem  debuit  a  Christo  gratiae 
plenitudinem  obtinere." 

Dionysius  carthus.  de  laud.  V.  1.  1  :  » Quemadmodum  decentissimum 
fuit,  ut  illam  naturam,  quam  Creator  voluit  suae  personae  unire,  omni  charis- 
mate  gratiae  et  gloriae,  omni  virtute  perfecta  ac  dono  Spiritus  s.  summe  et 
incomparabiliter  decoraret  eodem  instanti,  quo  assumpsit:  ita  omnino  conde- 
cens  fuit,  ut  Virginem  illam,  quam  sibi  matrem  elegit,  post  humanitatem  as- 
sumptam,  universalis  gratiae  ac  gloriae  charismatibus  inenarrabiliter  excel- 
lentius  munificentiusque  ornaret,  quantum  sine  dubio  decuit  matrem  Dei  prae 
ministris  ornari,  exaltari  atque  deificari.  Etenim  sicut  non  decuit  naturam 
humanam  nisi  pulcherrimam  atque  incomparabiliter  decoratam  assumi  a  Verbo : 
ita  nullatenus  decens  luit  personam  humanam  effici  Dei  matrem,  nisi  specio- 
sissime  ac  gloriosissime  ornatam.  *  Quod  praeclare  significatur  apolcalyptica 
illa  visione  mulieris  sole  amictae  (Apoc.  12,  l),  qua  b.  Virginem  adumbrari 
haud  immerito  censetur.  Eam  respiciens  ad  rem  disserit  s.  Bernardus  serm. 
in  oct.  assumpt.  b.  M.  V.  n.  3:  »IHo  nimirum  igne  (divinae  Sapientiae)  pro- 
phetae  labia  purgantur,  illo  igne  seraphim  accenduntur.  Longe  vero  aliter  Ma- 
ria  meruit,  non  veluti  summatim  tangi,  sed  operiri  magis  undique  et  circum- 
fundi  et  tamquam  ipso  igne  concludi.  Candidissimus  sane,  sed  et  calidissimus 
hujus  mulieris  amictus ;  cujus  omnia  tam  excellenter  irradiata  noscuntur,  ut 
nihil  in  ea,  non  dico  tenebrosum,  sed  ne  subobscurum  saltem,  vel  minus  lu- 
cidum,  sed  ne  tepidum  quidem  aliquid  aut  non  ferventissimum  liceat  suspicari. € 

3.  Gratiae  plenitudinem  in  Christi  matre  honor  exigebat  Patris,  cu- 
jus  filia  Maria  xat5  s£op]v  salutatur ;  exigebat  Filii  honor,  quem  nonnisi 
ex  matre  sanctissima  decuit  prodire;  exigebat  honor  Spiritus  s.,  cujus 
singularis  et  electa  sponsa  praedicatur  ss.  virgo. 

Alterum  hujus  rationis  membrum  confirmat  Jacobus  sarugensis,  co- 
gnomento  doctor  (sec.  VI),  Batnarum  in  Mesopotamia  episcopus  (sed  monophy- 
sita)  serm.  1  de  s.  V.  Dei  Genitrice  n.  21  in  Assemani  biblioth.  orient. :  » Si 
qua  macula  aut  defectus  animae  ejus  inesset,  aliam  utique  sibi  matrem  quae- 
sivisset,  quae  omnis  labis  expers  foret.  *  Quod  ita  paulo  fusius  enunciat  G  u  i- 
b  e  r  t  u  s  de  laude  s.  Mariae  c.  4  s. :  »  Si  via  Deo,  per  quam  ad  cor  veniat  cu- 
jusque  fidelis,  parari  jubetur,  mater,  cui  se  generandum  contulit,  squalori  et 
incuriae  dimittetur  ?  Verbi  gratia,  certe  si  secundum  platonicam  sententiam 
spiritus  nostri  prius   creantur  quam  corpora,  posset  Deus  cuipiam  spiritui 

optionem  dare,  qua  vellet  procreari  ex  matre.  Quod  si  fieret,  quam  putas  ille 
personam  sibi  ipsi  consciret?  De  corporis  forma  ac  habitudine  sileam.  Quid 
honestatis,  quid  prudentiae  animo  ejus  ac  moribus  comportaret,  nihil  procul 
dubio  illi  adimeret,  quo  ipsa  aliis  invidiosa  non  esset.  Si  sic  hominis  spiritus, 
oivitatem  virginalis  uteri,  quam  sibi  fundat  Altissimus,  quo  potentior  est, 
nonne  Dei  multo  magis  perornat  Spiritus  ?  Securus  dico,  si  civium  pariter  su- 
pernorum  cordis  ejus  apparatum  explicare  proponerent  organa,  ante  deficerent 
quam  dicerent  digna.*  Cf.  Bernardu  s  super  Missus  est  h.  2  n.  l.  Cum  ergo 
ss.  Trinitatis  honor  tantum  exposceret  Virginis  ornatum  atque  dotem,  conclu- 
•dunt  majores  nostri,  tantam  quoque  fuisse  gratiarum  plenitudinem  Mariae, 
ut  digna  esset,  quae  fieret  mater  Dei.  »Nullum  dicendi  finem  facerem,  testa- 
tur  Ballerini  in  sylloge  monument.  ad  mysterium  concept.  immac.  Deiparae 
V.  illustrandum  II,  154  annot.  ed.  paris.,  si  exscribere  hic  vellem  quaecunque 
ad  manum  habeo  testimonia  ss.  patrum  affirmantium  pulchritudine  sua  Ma- 
riam  effecisse,  ut  Deus  velut  attractus  in  eam  descenderet  carnem  assumptu- 
rus.<  Quem  in  sensum  explicant  Ps.  44,  12:  Concupiscet  rex  decorem  tuum. 
Cf.  P  a  s  s  a  g  1  i  a  1.  c.  n.  778  ss. ;  1171  ss. 

585.  4.  Vere  igitur  beata  virgo  ab  angelo  salutari  meruit :  Ave}  gra- 
tia  jplena,  Dominus  tecum,  benedicta  tu  in  mulieribus  Luc.  1,  28. 

Hujus  salutationis  vim  praeclare illustrat  s.  Thomas  in  expos.  in  salut. 
angel.  (opusc.  XXXIV,  320)  inter  alia  n.  3  ita  scribens:  » B.  Virgo  excessit  an- 
gelos  .  .  .  in  plenitudine  gratiae,  quae  magis  est  in  b.  Virgine,  quam  in  ali- 
quo  angelo,  et  ideo  ad  insinuandum  hoc,  angelus  ei  reverentiam  exhibuit,  di- 
€ens :  Gratia  plena;  quasi  diceret:  Ideo  exhibeo  tibi  reverentiam,  quia  me  ex- 
cellis  in  plenitudine  gratiae.  Dicitur  autem  b.  Virgo  plena  gratia  quantum  ad 
tria.  Pri  mo  quantum  ad  animam,  in  qua  habuit  omnem  plenitudinem  gratiae. 
Nam  gratia  Dei  datur  ad  duo,  scil.  ad  bonum  operandum  et  ad  vitandum  ma- 
lum :  et  quantum  ad  ista  duo  perfectissimam  gratiam  habuit  b.  Virgo :  nam 
ipsa  omne  pecatum  vitavit  magis,  quam  aliquis  sanctus  post  Christum  .... 
Ipsa  etiam  omnium  virtutum  opera  exercuit,  alii  autem  sancti  specialia  quae- 
dam  .  .  .  et  ideo  ipsi  dantur  in  exemplum  specialium  virtutum  . . .  sed  b.  Virgo 
in  exemplum  omnium  virtutum  .  .  .  Sic  ergo  plena  est  gratia  b.  Virgo  et  quan- 
tum  ad  boni  operationem  et  quantum  ad  mali  vitationem.  S  e  c  u  n  d  o  plena  fuit 
gratiaquantum  ad  redundantiam  animae  ad  carnem  vel  corpus.  Nam  magnum 
est  in  sanctis  habere  tantum  de  gratia,  quod  sanctificet  animam :  sed  anima  b. 
Virginis  ita  fuit  plena,  quod  ex  ea  refudit  gratiam  in  carnem,  ut  de  ea  conci- 
peret  Filium  Dei  .  .  .  Tertio  quantum  ad  refusionem  in  omnes  homines. 
Magnum  enim  est  in  quolibet  sancto,  quando  habet  tantum  de  gratia,  quod 
sufficit  ad  salutem  multorum :  sed  quando  haberet  tantum,  quod  sufficeret  ad 
salutem  omnium  hominum  de  mundo,  hoc  esset  maximum,  et  hoc  est  in  Christo 
«t  in  b.  Virgine.  Nam  in  omni  periculo  potes  salutem  obtinere  ab  ipsa  Vir- 
gine  gloriosa  .  .  .  item  in  omni  opere  virtutis  potes  eam  habere  in  adjutorium 
.  .  .  Sic  ergo  plena  est  gratia  et  excedit  angelos  in  plenitudine  gratiae.  *  Unde 
triplicem  distinguit  gratiae  plenitudinem  lect.  10  in  Jo.  1  :  »Est  plenitudo 
sufficientiae,  qua  aliquis  et  sufficiens  ad  actus  meritorios  et  excellentes 
faciendos  sicut  in  Stephano.  Item  est  plenitudo  redundantiae,  qua b.  Virgo 
excellit  omnibus  sanctis  propter  eminentiam  et  abundantiam  meritorum.  Est 
etiam  plenitudo  efficientiae  et  effluentiae,  quae  soli  homini  Christo  com- 

petit  quasi  auctori  gratiae.  *  Eeliqua  quoque  verba  evangelicae  salutationis 
gratiae  plenitudinem  innuunt.  Anima  enim  sanctificatur  et  repletur  gratia  ex 
conjunctione  cum  Deo.  Fuit  porro  Domirius  cum  Maria  ut  pater,  sponsus,  filius. 
Cum  vero  simpliciter  dicatur  benedicta  prae  reliquis,  inferri  potest  eam 
semper,  eam  totam  fuisse  benedictam:  semper  scil.  in  initio  (per  immacula- 
tam  conceptionem),  tempore  vitae  (per  immunitatem  a  concupiscentia),  in  fine 
vitae  (per  incorruptionem  et  gloriosam  resurrectionem) ;  fuisse  benedictam  to- 
tam  secundum  spiritum  per  originalem  et  perrennem  sanctitatem,  secun- 
dum  animam  per  integritatis  praerogativam,  secundum  corpus  per  invio- 
latam  virginitatem  et  anticipatam  corporis  resurrectionem. 

Patrum  in  salutationem  angelicam  commentaria  paucis  complectitur 
Pius  IX.  in  bulla  »Ineffabilis  Deus«,  cum  secundum  illos  docet:  »Hac  sin- 
gulari  solemnique  salutatione  nunquam  alias  audita  ostendi,  Deiparam  fuisse 
omnium  divinarum  gratiarum  sedem,  omnibttsque  divini  Spiritus  charismatis 
exornatam,  imo  erundem  charismatum  infinitum  prope  thesaurum  abyssum- 
que  inexhaustum,  adeo  ut  nunquam  maledicto  obnoxia  et  una  cum  Filio  per- 
petuae  benedictionis  particeps  ab  Elisabeth  divino  acta  Spiritu  audire  merue- 
rit:  Benedicta  tu  inter  mulieres  et  benedictus  fructus  ventris  tui  (Luc,  1,  42).* 
»Quid  sanctitatis,  inquit  s.  Damianus  serm.  46,  quid  justitiae,  quidreligio- 
nis,  quid  perfectionis  singulari  huic  Virgini  deesse  potuit,  quae  totius  divinae 
gratiae  charismate  plena  fuit?  Sic  namqueab  angelodum  salutaretur  audivit: 
Ave  gratia  plena,  Dominus  tecum.  Quod,  rogo,  vitium  in  ejus  mente  vel  corpore 
vindicare  sibi  potuit  locum,  quae  ad  instar  coeli,  plenitudinis  totius  divinitatis 
meruit  esse  sacrarium?*  Cf.  s.  Sophronius  in  annunc.  n.  29  ss.  etVirginis 
idea  apud  Damascenumh.  in  V.  nat.  n.  9  opusc.  XXXIV,  280  s.  et  49  ; 
Passaglia  n.  1093  ss. 

586.  5.  Hinc  Epiphanius  Deiparam  dicit l)  „secundum  omnia 
gratia  plenam;"  Joannes  geometra2)  „solam  totam  factam  domicilium 
gratiarum  universarum  s.  Spiritus,"  et  „omnium  charismatum  coelestium 
ac  miraculorum  mare  indeficiens ;"  E  p  i  p  h  a  n  i  u  s  junior 3)  ejus  gratiam 
„immensam";  auctor  anonymus 4)  „interminabilem" ;  Albertus  M. 
„summam5)u.  Secundum  Gregorium  thaumaturgum 6) :  „Gum  ipsa 
totus  gratiae  thesaurus  reconditus  erat .  .  .  Vere  enim  arca  est  ss.  Virgo 
intrinsecus  deaurata,  quae  universum  sanctificationis  thesaurum  suscepit." 
„Integrum  gratiarum  abyssum  in  te  reconditum  esse  agnoscimus"  profi- 
tetur  J  o  a  n  n  e  s  euchaita  7).  Quod  ut  significantius  exprimerent  majores 
nostri,  axiomatis  instar  statuebant 8) :  „Aliis  ad  mensuram  gratiam  dari, 
hanc  autem  gratia  plenam  dici." 


*)  Haer.  58  n.  24.  2)  Serm.  in  Deip.  annunc. 

3)  Or.  de  V.  laud.  M  i  g.  patrol.  gr.  43,  419. 

4)  H.  in  Chr.  nativ.  inter  op.  Chrysostomi.  5)  Bibl.  mar.  n.  177. 

6)  Hom.  (nonnihil  dubia)  in  Mig.  patrol.  gr.  10,  150. 

7)  In  can.  Deip.  od.  1  apud  Migne  patrol.  graecae  29,  CCCLLV. 

8)  B  r  u  n  o  ast.  in  Luc.  §  3. 

»Ave  gratia  plena,  inquit  Petrus  Chrysologus  x),  quia  singulis  gratia 
se  largita  est  per  partes,  Mariae  vero  se  tota  infudit  gratiae  plenitudo ;  *  et  sic 
dictus  sapiens  i  d  i  o  t  a :  »  Quodcunque  donum  alicui  sanctoruin  unquam  datum 
fuit,  tibi  non  fuit  negatum,  sed  omnium  sanctorum  privilegia  omnia  habes  in 
te  congesta.  Nemo  aequalis  est  tibi,  nemo  major  te  nisi  Deus  2).«  Nam,  ut 
inculcat  s.  Thomas  in  4.  d.  30  q.  2  a.  1  qcl.  1,  j>in  b.  Virgine  debuit  appa- 
rere  omne  illud,  quod  fuit  perfectionis.  Merito  ergo  Pius  IX.  in  bulla  ci- 
tata:  »Concors  eorundem  (patrum  et  scriptornm  ecclesiasticorum)  est  sen- 
tentia,  gloriosissimam  Virginem,  cui  fecit  magna  qui  potens  est,  ea  coelestium 
omnium  donorum  vi,  ea  gratiae  plenitudine,  eaque  innocentia  emicuisse,  qua 
veluti  ineffabile  Dei  miraculum,  imo  omnium  miraculornm  apex  ac  digna  Dei 
mater  exstiterit,  et  ad  Deum  ipsum  pro  ratione  creatae  naturae  quam  proxime 
accedens  qua  humanis  qua  angelicis  praeconiis  celsior  evaserit.*  Cf.  Dama- 
scenus  h.  1  de  nat.  V.  n.  2  op.  XXXIV,  32  ss. 

587.  ThesiS  CLXII.  Inter  haec  privilegia  eocimia  primo  loco 
referri  debet  immaculatus  ejusdem  Virginis  conceptus.  Catholica 
enim  fi.de  tenendum  est9  „b.  Virginem  JSlariam  in  primo  in- 
stanti  suae  conceptionis  fuisse  singulari  omnipotentis  Dei  gratia 
et  privilegio  intuitu  meritorum  Christi  Jesu  Salvatoris  humani 
generis  ab  omni  originalis  culpae  labe  praeservatam   immunem.,, 

Declaratio.  In  thesi,  qua  exhibemus  dogmatis  definitionem  ex  bulla 
P  i  i  IX.  Jneffabilis  Deus',  non  quaerimus,  num  conceptio  a  c  t  i  v  a  seu 
generativa,  quae  est  opus  parentum,  fuerit  immunis  a  quavis  concupi- 
scentiae  macula,  ut  nonnulli  conjiciunt;  sed  agimus  de  conceptione  pas- 
s  i  v  a  seu  personali  quae  continetur  infusione  animae :  contendimus  enim, 
animam  b.  Virginis,  dum  corpori  infunderetur,  fuisse  praeservatam,  quo- 
minus  contraheret  sicut  alii  homines  actu  peccatum  originale.  Neque 
quaerimus,  num  b.  Virgo  fuerit  praeservata  etiam  a  debito  peccatum 
originale  contrahendi.  Est  enim  controversia  inter  theologos,  num  b.  Virgo 
caruerit  hoc  debito.  Distinguunt  vero  theologi  debitum  proximum  et  re- 


x)  Serm.  143,  quae  repetit  auctor  antiquus  in  ep.  de  assumpt.  b.  M.  V.  n.  5 
inter  op.  Hier.  Mig.  30,  127. 

2)  In  contempl.  de  V.  M.  c.  2.  Hoc  axioma  ex  terminis  per  se  notum  esse  af- 
firmat  Albertus  M.  in  1.  de  b.  Maria  cc.  69.  70.  71.  Eo  praeterea  utuntur  Ruper- 
tus  tuit.  in  cant.  cantic.  1.  1  (Mig.  168,  841);  Godefridus  admont.  hom.  fest.  70 
(ib.  174,  986);  Hermannus  tornac.  de  incarn.  c.  8  (ib.  180,  30);  Gerson  serm.  de 
nativit.  Virg. ;  Vincentius  Ferreril.  1  de  nativit.  b.  V.  M. ;  Ildephonsus  tolet. 
s.  6  de  virg.  assumpt. ;  B  e  r  n  a  r  d  u  s  s.  in  Virg.  nativitate  n.  6 ;  Laurentius  J  u  s  t  i- 
n  i  a  n  u  s  de  casto  connubio  animae  et  Verbi  c.  9  et  serm.  de  assumpt. ;  Petrus 
Damianus  serm.  41  et  46  de  Virg.  nat.  3;  auctorde  concept.  b.  M.  V.  inter  op. 
Anselmi  n.  11;  Eadmerus  de  quatuor  virt.  b.  V.  c.  7 ;  Petrus  cell.  serm.  6; 
s.  T  h  o  m  a  s  3.  p.  q.  27  a.  1 ;  B  o  n  a  v  e  n  t  u r  a  de  laud.  V.  c.  7 ;  B  e  r  n  a r  d  u  s  tolet. 
in  antiph.  Salve  Regina  serm.  4  n.  3 ;  Jo.  G  e  o  m  e  t  r  a  serm.  in  deip.  annunc.  n.  36 
(apud  Ballerini  II,  203);  Radulphus  Ardens  h.  16  (Mig.  155,  1360)  etc.  Cf. 
P 1  a z z a  Causa  immac.  conceptionis  ss. Matris  Dei  Act.  2 append.  post  a.  3;  Suarez 
d.  4  et  18  s.  2.  4  collato  P  e  t  a  v  i  o  de  incarn.  1.  14  c.  8  §  9  ss. ;  S  c  h  e  e  b  e  n  §  278. 

motum :  p  r  o  x  i  m  u  m  dicunt,  quod  oritur  ex  inclusione  in  pactum  vel  quasi 
pactum  cum  Adamo  initum  seu  ex  lege  et  oeconomia  divinitus  instituta, 
vi  cujus  homo  quivis  naturaliter  ex  Adamo  progenitus  ob  hujus  praeva- 
ricationem  in  primo  conceptionis  instanti  privatus  gratia  sanctificante 
exsistit  (n.  390),  atque  ita  contrahit  peccati  originalis  maculam  (n.  381), 
nisi  ipso  illo  instantiDeus  ex  misericordia  sequelas  hujus  debiti  suspendat 
ac  gratiam  praeter  debitum  donet.  Debitum  remotum  dicunt  fundari 
in  origine  ab  Adamo  via  generationis  naturalis:  nam  homo  quivis  ita 
genitus,  etsi  singulari  Dei  privilegio  non  inclusus  pacto  seu  lege  illa  divina, 
debuisset  ea  includi,  nisi  Deus  speciali  favore  cum  ipso  dispensasset. 
Gommuniter  docent  theologi  Mariam  saltem  obnoxiam  fuisse  debito  re- 
moto ;  a  debito  proximo  eam  plures  eximunt  cum  V  e  g  a  *) :  alii  conten- 
dunt,  Mariam  debito  proximo  fuisse  obnoxiam.  Ita  ex.  gr.  Bellarmi- 
nus,  Vasquez,  Suarez  disp.  3  s.  2,  qui  de  sententia  eximente  Dei- 
param  a  debito  contrahendi  peccatum  originale  ait:  „Haec  sententialicet 
speciem  quandam  pietatis  prae  se  ferat,  tamen  nec  Scripturis  ss.,  nec  pa- 
tribus  videtur  consentanea."   Cf.  infra  n.  596 4. 

Demonstr.  Pro  tam  insigni  Virginis  privilegio  plures  initio  suppetunt 
rationes  congruentiae,  quae  quidem  ad  dogma  probandum  non  sufficiunt,  illud 
tamen  reddunt  probabile  admodum  atque  rationi  consentaneum. 

1.  »Prorsus  decebat  2),  ut  sicut  Unigenitus  in  coelis  Patrem  habuit,  quem 
seraphim  ter  sanctum  extollunt,  ita  matrem  haberet  in  terris,  quae  nitore 
sanctitatis  nunquam  caruerit. *  Ita  Pius  IX.  in  bulla  definitionis. 

2.  »Si  Jeremias,  inquit  piissimus  auctor  antiquus  de  concept.  V.  n.  9, 
quia  in  gentibus  erat  propheta  futurus,  in  vulva  est  sanctificatus ;  et  Joannes 
Dominum  in   spiritu  et  virtute  Eliae  praecessurus  Spiritu  sancto  est  ex  utero 


*)  Theol.  marianae  palaestra  5  cert.  1  ss.,  qui  auctores  utriusque  sententiae 
diligenter  enumerat;  theol.  wirceburgensis  t.  4  de  peccatis  n.  126  ss.  Cum  utilitate 
cf.  de  hac  quaestione  P 1  a z  z a  op.  cit.  in  apparatu  praevio  a.  2 ;  Scheeben  Dogm. 
1.  IV  n.  1677  ss.  et  KL.  IV,  460,  ubi  quaestionem  paulo  secus  proponit.  Censet  scil. 
Mariam  materialiter  consideratam,  ratione  naturae  communis  vi  generationis  natu- 
ralis  acceptae  debito  obnoxiam  dici  posse,  non  vero  si  consideretur  formaliter,  qua- 
tenus  est  nova  Eva,  mater  redemptoris  divino  consilio  specialiter  electa. 

2)  S.  Franciscus  Sal.  tr.  de  1'Amour  de  Dieu  II,  6:  ,Ainsi  il  (Dieu)  destina 
premierement  pour  sa  tres  sainte  mere  une  faveur  digne  de  1'  amour  d'  un  fils,  qui 
etant  tout  sage,  tout  puisant  et  tout  bon,  se  devait  preparer  une  mere  a  son  gre  et 
partant  il  voulut  que  sa  redemption  Jui  fut  appliquee  par  maniere  de  remede  preser- 
vatif  afin  que  le  peche\  qui  s'  6coulait  de  generation  en  generation,  ne  parvint  point 
a  elle;  de  sorte  qu' elle  fut  rachetSe  si  excellement,  qu'  encore  que  par  apres  le  tor- 
rent  de  1'  iniquite  originelle  vint  rouler  ses  ondes  infortunees  sur  la  conception  de 
cette  sacree  Dame  avec  autant  d'  imp6tuosite  comme  il  eut  fait  sur  celle  des  autres 
filles  d'Adam,  cependant,  etant  arrive  la,  il  ne  passa  point  outre,  mais  s'arreta  court, 
comme  fit  anciennement  le  Jourdain  du  temps  de  Josue  (Jos.  3,  14  ss.),  et  pour  le 
meme  respect ;  car  ce  fleuve  retint  son  cours  en  reverence  du  passage  de  1'  arche  de 
1'  alliance,  et  le  peche  originel  retira  ses  eaux,  reverant  et  redoutant  la  presence  du 
vrai  tabernacle  de  1'  6ternelle  alliance. « 

Hurter,  Compend.  theologiae  II,  9.  ed.  30 

matris  repletus:  quis  dicere  audeat  singulare  totius  seculi  propitiatorium  ac 
Filii  Dei  omnipotentis  dulcissimum  reclinatorium  mox  in  suae  conceptionis 
exordio  Spiritus  s.  gratiae  illustratione  destitutum  ? *  Conjecturae  vim  auget 
s.  Thomas  in  4.  d.  6  q.  1  a.  1  qcla.  2:  »In  Joanne  B.  etiam  fuit  expressior 
(sanctificatio)  quam  in  Hieremia  .  .  .  ut  secundum  gradum  propinquitatis  ad 
Christum  sit  gradus  sanctificationis.  * 

3.  »Horremus  dicere,  ita  Dionysius  carth.  in  3  d.  3  q.  1,  mulierem, 
quae  caput  serpentis  contritura  erat,  quandoque  ab  eo  contritam,  et  quae  dia- 
boli  filia  fuit  matrem  Domini  futuram:  insuper  dominam  angelorum  servam 
fuisse  peccati,  et  amantissimam  Dei  Patris  filiam  quandoque  fuisse  filiam  irae. 
Horremus  dicere  Dei  inimicam,  diaboli  servam,  immundam  et  foedatam,  etiam 
per  unicum  instans  fuisse  illam  prae  ceteris  electam  creaturam,  quae  quidem 
ex  ore  Altissimi  prodivit  primogenita  ante  omnem  creaturam  et  quae  in  omni 
gente  et  in  omni  populo  primatum  habuit  (Eccli.  24,  5).* 

4.  Adde  rationem,  quam  ita  proponit  S  cotus  in  3  d.  3  q.  1  n.  4:  »Per- 
fectissimus  Mediator  habet  perfectissimum  actum  mediandi  respectu  alicujus 
personae,  pro  qua  mediat.  Sed  Christus  est  perfectissimus  mediator.  Ergo 
Christus  habuit  perfectissimum  gradum  mediandi  respectu  alicujus  creaturae 
sive  personae,  respectu  cujus  erat  mediator.  Sed  respectu  nullius  personae 
habuit  excellentiorem  gradum,  quam  respectu  Mariae.  Igitur  etc.  Sedhocnon 
esset,  nisi  meruisset  eam  praeservari  a  peccato  originali. «  Cf.  G  e  r  s  o  n  in  ep. 
ad  Jo.  Fr.  Bassandi  de  suscept.  humanitatis  Chr.  n.  11  op.  I,  450  s. 

5.  Accedunt  omnes rationes  congruentiae,  quibus  d.  Thomas  3.p.  q.  27 
a.  4  probat,  b.  V.  Mariam  ab  omni  peccato  actuali,  etiam  veniali  fuisse  immu- 
nem ;  nam  eae  non  minori  probabilitate  immunitatem  a  peccato  originali  sua- 
dent,  ut  ostendit  Ambr.  Catharinus  1.  3  de immac. conc.  Earum primam ita 
enucleat  Suarez  d.  3  s.  5:  »Dat  Deus  unicuique  gratiam  eo  tempore,  modo 
et  perfectione,  quo  secundum  rectam  et  prudentem  rationem  maxime  congruit 
fini,  dignitati,  officio,  inquo  ab  ipso  Deo  constituitur.  Sed  prima  dignitas 
Virginis  fuit,  esse  Matrem  Dei,  quo  titulo  illi  debetur  maximus  amor  et  honor, 
et  cum  hac  conjuncta  est  alia,  scilicet,  cooperari  redemptioni,  cui  fini  nil  potest 
magis  esse  contrarium  quam  peccatum.  Et  ex  his  sequitur  tertia,  scilicet  ut 
singulari  modo  sit  domina  omnium  et  regina  angelorum.  Non  decebat  autem 
dominam  esse  inferiorem  servis,  scilicet  sanctis  angelis  in  perpetua  sanctitate 
et  vitae  innocentia  ac  puritate. « 

6.  Alias  duodecim  rationes  congruentiae  ibidem  congerit  eximius  doctor, 
quarum  quintam  ita  proponit  n.  31:  »  Quia  Christus  dispensavit  cum  matre  in 
aliis  legibus,  ut  in  lege  fomitis  (cf.  infra  n.  606),  in  illa:  In  dolore  paries  filios 
Gren.  3,  16;  et  in  illa:  In  pulverem  reverteris  ib.  v.  19.  Ergo  multo  magis 
oportuit,  ut  in  hac  lege  cum  illa  dispensaret,  qua  omnes  nascimur  filii  irae. 
Quia  non  est  minus  potens  ad  dispensandum  in  hac  quam  in  ceteris,  neque 
erat  minor  causa  dispensandi,  sed  major,  cum  ad  honorem  matris  et  filii  hoc 
magis  necessarium  sit  quam  reliqua, «  et  quia,  ut  addit  n.  32,  »majus  malum 
est  originale  peccatum  quam  corruptio  carnis  vel  similes  defectus.  Cf.  Per- 
rone  de  immac.  V.  conc.  an  dogmatico  decreto  definiri  possit  p.  1  c.  14. 

589.  Jam  argumenta  pro  dogmate  ordine  ascendente  proponamus. 
Primum  et,  judicio  Petavii,  forte  praecipuum,  petitur  ex  sensu  fidelium, 

cujus  momentum  ut  rite  perspiciatur,  sedulo  expendantur  conspirationis 
factum,  historia,  dotes,  fructus  et  demum  probandi  vis.   Sane 

1.  negari  nequit,  a  seculo  saltem  XII.  invaluisse  in  Ecclesia  fidem 
explicitam  de  immaculato  Virginis  conceptu,  eamque  gradatim  praeva^ 
luisse  totamque  pervasisse  ecclesiam  occidentalem,  ut  ante  dogmaticam 
definitionem  e  tot  centenis  pastoribus  vix  unus  alterve  esset,  qui  de  eo 
dubitaret.  Neque  solum  ecclesiam  occidentalem  haec  fides  pervasit,  sed 
orientalem  etiam  tam  orthodoxam  quam  schismaticam ;  imo  vel  apud 
haereticos  et  a  christiana  fide  alienos  ejus  reperiuntur  vestigia. 

Ita  Gregorius  narekiensis,  sec.  X.  scriptor  armenus,  Mariam  dicit 
^primae  reae  mulieris  filiam  inculpatam;*  »carentem  peccati  fomite,  male- 
dictione  humani  generis  liberam ; «  Georg.  Vardanus,  scriptor  sec.  XIII. 
etiam  armenus  »immunem  crimine  Evae,«  apud  Mai  bibl.  nova  patrum 
I,  452  annot.  3;  item  Georg.  Varda  hymnographus  nestorianus  sec.  XIII. 
sub  initio  (Directorium  spirituale  ed.  Elia  Joan.  M  i  1 1  o  s,  archiep.  acrensi, 
Komae,  1862  p.  252.  257)  ita  habet:  »Quis  mente  cogitare,  ore  eloqui 
et  explicare  posset  illam  castam,  puram,  sanctam,  sanctificatam,  abscon- 
ditam  semper  Virginem,  quae  sanctificata  est  jam  in  ipso  momento  con- 
ceptionis  suae  et  segregata  inde  ab  utero  ?  Benedicta  es,  o  vellus,  quo  viso 
Gedeon  tuum  cognovit  mysterium ;  ros  enim,  qui  in  te  descendit,  in  alium 
nullum  locum  se  demisit :  et  imber  ille,  qui  alios  omnes  locos  invasit,  ne  uni- 
cam  quidem  guttulam  tibi  aspergere  potuit.*  Cf.  Isidorum  thessalonic. 
(graecum)  orat.  de b.  Virgine  in  sylloge cit.  Ballerinit.  1  cum hujus  praefat. ; 
Passaglia  1.  n.  c.  1805  ss.;  Martinov  in  anno  eccles.  graeco - slavico  ad 
d.  9  Dec.  De  consensu  ecclesiae  russiacae  cf.  Gagarin  1'  Eglise  Russe  et 
Tlmmaculee  Conception,  Parisiis  1876.  Sed luculentissimum  argumentum pro 
consensu  sectarum  Orientis  cum  Ecclesia  catholica  de  hac  veritate  exhibet  P. 
Josephus  B  e  s  s  o  n  S.  J.  superior  missionum  soc.  Jesu  in  Syria  et  Perside 
(t  1691),  qui  invitatis  tribus  patriarchis  et  uno  archiepiscopo  probavit,  pro- 
ductis  ducentis  circiter  locis  ex  orientalium  libris  liturgicis  vetustissimis, 
hanc  fuisse  constantem  sententiam  ecclesiarum  omnium  et  populorum  orien- 
talium  circa  immunitatem  Virginis  beatissimae  ab  omni  originalis  peccati  labe 
atque  festum  ipsum  immaculatae  conceptionis ;  quam  declarationem  solemniter 
subscripserunt  praesentibus  testibus  et  Francisco  Baron,  Galliarum  consule, 
tres  illi  patriarchae  et  archiepiscopus  et  quidem  non  sola  nominis  appositione, 
sed  hunc  in  modum:  »Ego  pauper  Ignatius  Andreas  patriarcha  antiochenus 
nationis  syrorum  confirmo  hanc  sententiam  orthodoxam,  quam  explanavit  P. 
Josephus  e  S.  J.,  dominam  nostram  Virginem  purissimam  s.  Mariam  semper 
liberam  exstitisse  et  immunem  a  peccato  originali,  ut  explicuerunt  antiqui  ss. 
patres  longe  plurimi,  magistri  orientalis  Ecclesiae. «  Simili  forma  subscrip- 
serunt  reliqui  *). 


*)  Cf.  Civilta  cattolica  1876  t.  11  fasc.  635  pag.  541  ss„  ubi  plura  sectarum 
Orientis  testimonia  pro  hac  veritate  e  codice  aP.  Besson  magna  diligentia  con- 
scripto,  sed  adhuc  inedito,  prof eruntur.  Lutherus  decennio  post  suam  defectio- 
nem  a.  1527  ita  scribit  in  Kirchenpostill  (op.  ed.  Walch  Hallae  1745X1.,  2616):  ,Wie 
die  andern  Menschen  empfangen  werden  in  Siinden,  beide  an  der  Seele  und  am  Leibe, 

30" 

2.  Crevit  autem  haec  persuasio  non  obstante  oppositione  doctissi- 
morum  theologorum,  non  obstante  auctoritate  s.  Bernardi  et  d.  Tho- 
mae,  qui  huic  sententiae  adversari  credebantur,  et  quorum  alioquin  in 
universa  schola  summa  erat  auctoritas. 

3.  Conspirarunt  vero  in  hanc  sententiam  non  solum  rudes,  sed  a.  doctis- 
simi  quique,  adeo  ut  Simon  Santagata  exeunte  sec.  XVI.  recensere potuerit 
ad  sex  millia  auctorum,  qui  huic  suffragarentur  sententiae :  et  ipse  C  a  j  e  t  a- 
n  u  s  adversarius  noster  fateatur  de  concept.  c.  5 :  »  Doctores  tenentes  b.  Vir- 
ginem  esse  praeservatam  ab  originali  peccato,  sunt  numero  infiniti,  si  ad  mo- 
dernos  spectemus;*  non  tantum  viri  privati,  sed  b.  integrae  academiae,  quae 
edito  jurejurando  ad  hujus  sententiae  defensionem  se  obligarunt,  teste  Bar- 


Christus  aber  ohne  JSiinde,  beide  an  Leib  und  Seele ;  also  ist  Maria  die  Jungfrau 
empfangen  worden  nach  dem  Leibe  wohl  ohne  Gnade,  aber  an  der  Seele  voller 
Gnade.  Das  wollen  nun  diese  Worte,  da  der  Engel  Gabriel  zu  ihr  saget :  Gebenedeit 
bist  du  unter  den  Weibern.  Denn  man  konnte  zu  ihr  nicht  sprechen  :  Gebenedeit  bist  duf 
wenn  sie  je  unter  der  Vermaledeiung  gelegen  ware.  Es  war  auch  recht  und  billig, 
dass  diese  Person  ohne  Siinde  enthalten  wiirde,  von  welcher  Christus  nehmen  sollte 
das  Fleisch,  das  da  iiberwinden  sollte  alle  Siinden  (utitur  verbis  Augustini,  quae  cf. 
infra  n.  596 2).  Denn  das  heisst  eigentlich  gebenedeit,  was  mit  gottlicher  Gnade  be- 
gabt  ibt,  das  ist,  was  da  ohne  Siinde  ist.  Davon  haben  Andere  viel  mehr  geschrieben 
und  schone  Ursachen  angezeigt,  welche  zu  lang  waren  sie  zu  erzahlen.'  Et  recentiori 
aetate  en  quomodo  doctorprotestansinProtestantischeKirchenzeitungfiirdasevang. 
Deutschland  9.  Dec.  1854  de  nexu  hujus  praerogativae  cum  aliis  dogmatibus  judicat : 
Die  Bedeutung  der  Frage  ist  den  Meisten  so  fremd,  dass  sie  nicht  begreifen  konnen, 
wie  und  zu  welchem  Zwecke  man  sie  heutzutage  nur  aufwerfen  und  um  ihretwillen 
so  viel  Larm  machen  konne.  Und  doch  ist  sie  vom  Standpunkte  des  orthodoxen 
Systems  betrachtet  eine  sehr  natiirliche  Consequenz,  und  man  mochte  sich  nur 
dariiber  verwundern,  dass  sie  so  lange  in  der  Schwebe  geblieben,  unddass  nichtauch 
schon  die  neu  belebte  protestantische  Orthodoxie  sich  ihrer  bemachtigt  hat,  der  sie 
keineswegs  so  ferne  liegt,  als  man  auf  den  ersten  Anblick  glauben  mochte  .  .  .  Denn 
die  Wurzeln  des  Dogma  von  der  unbefleckten  Empfangniss  Maria  erstrecken  sich  tief 
in  das  von  der  orthodoxen  Theologie  auch  der  evangelischen  Kirche  noch  unerschiittert 
festgehaltene  dogmatische  System  hinein,  und  geben  einen  Fingerzeig  auf  seine 
schwachen  Stellen  und  faulen  Flecke.  Es  ist  die  geschichtliche  Thatsache  der  siind- 
los  heiligen  Person  Jesu,  um  die  es  sich  handelt !  .  .  .  Will  man  sich  nicht  dem  Doke- 
tismus  in  die  Arme  werfen,  oder  will  man  nicht  etwa  die  bisherim  orthodoxen  System 
geltende  Erbsiindentheorie  einmal  griindlich  revidiren  .  .  .  so  bleibt  nichts  Anderes 
iibrig,  als  den  Einfluss  der  Erbsiinde  auf  die  menschliche  Natur  Jesu  auch  von  miitter- 
licher  Seite  her  abzuschneiden,  d.  h.  man  muss  annehmen,  dass  auch  Maria  schon 
frei  von  den  Wirkungen  der  Erbsiinde  gewesen  sei,  und  da  diese  durch  die  Zeugung 
fortgepflanzt  werden  soll,  dass  auch  Maria  schon  ohne  Erbsiinde,  d.  h.  unbefleckt 
empfangen  worden  sei.  Und  das  ist  es,  worauf  jetzt  in  der  romischen  Kirche  hin- 
gearbeitet  wird,  nicht  aus  irgend  welcher  Willkiir,  sondern  aus  dem  Zwange  noth- 
wendiger  Consequenz,  und  es  ist  daher  kaum  daran  zu  zweifeln,  dass  dasDogma  von 
der  unbefleckten  Empfangniss  Maria  jetzt  inRom  die  kirchliche  Sanktion  empfangen 
wird.  Wenn  das  nun  auf  die  evangelischeKirche  auch  keinen  Einfluss  hat,  so  werden 
consequente  orthodoxe  Theologen  sich  doch  nicht  enthalten  konnen,  die  Folgerich- 
tigkeit  des  romischen  Verfahrens  anzuerkennen,  und  sich  innerlich  dadurch  dem 
Mariencultus sehr genahert zu fiihlen.  Ipse  MohammedinKoran  III, 37 : ,  Angeli, 
inquit,  Mariae  dixerunt :  Deus  te  elegit,  te  ab  omni  macula  liberam  f ecit,  ipse  te  ex 
omnibus  mulieribus  mundi  elegit. « 

tholomaeo  Medina  in  3.  q.  27  a.  2:  »Suffragantur  huic  sententiae  omnes 
universitates  studiorum,  in  quibus  viri  docti  et  magistri  sequuntur  hanc  sen- 
tentiam  et  maxime  schola  parisiensis  reliquarum  parens  et  magistra.*  Aca- 
demiarum  statuta  cf.  apud  Plazza  act.  7  a.  3. 

C.  Conspirarunt  non  solum  oves,  sed  et  pastores,  et  pastorum  principes, 
romani  pontifices,  quorum  alioquin  quam  maximi  interest,  ne  quid  ad  depo- 
situm  fidei  spectans  innovetur:  qui  tamen  fere  singuli  a  Sixto  IV.  nullam 
praetermisere  occasionem,  ut  sententiam  de  immaculata  conceptione  foverent, 
promoverent,  tuerentur,  ut  ostendit  Plazza  ib.  act.  5. 

d.  Conspirarunt  sancti,  imo  fere  dici  potest,  quo  sanctiores  erant  eo  im- 
pensius  huic  sententiae  favisse.    Conspirarunt 

e.  non  levitate  ducti,  sed  excussis  rationum  momentis,  circa  objectum 
amori  proprio  vel  cupiditatibus  non  favens :  nam  professio  immaculati  con- 
ceptus  b.  V.  professio  est  nostrae  originis  maculatae  et  miseriae. 

f .  Haec  conspiratio  non  erat  tacita  et  theoretica  tantum,  sed  solemnis  et 
practica,  prodens  se  libris  scriptis,  institutis  festis,  congregationibus,  fusis 
precibus,  murmure  populi  fidelis  de  sententia  opposita,  quod  testantur  facta  a 
Plazza  allata  a.  7  n.  284.  286.  394  ss.  Quareb.  Canisius  deMariaDeip.  I, 
7  affirmare  potuit :  » Qui  secus  modo  sentiunt,  sane  eorum  rarus  est  nume- 
rus,  hique  pudore  impediti,  quod  in  animo  gerunt  et  secum  ipsis  tacite  lo- 
quuntur  ac  sentiunt,  palam  efferre  non  satis  tutum  arbitrantur ;  tum,  si  id  fa- 
cere  quidem  audent,  haud  sine  publica  contradictione  vulgique  offensione 
audiuntur ;  usque  adeo  et  invisa  et  debilitata  et  quodammodo  ejecta  est  nunc 
opinio  adversariorum ;  et  contraria  sententia  cunctorum  fere  mentes  occupat. « 

4.  Fructus  vero  conspirationis  erant  plane  laetissimi,  ut  patet  ex  tot 
congregationibus  sub  invocatione  immaculatae  Virginis  institutis,  ex  stu- 
dio  virtutum,  castitatis  praesertim  angelicae,  ejusdem  cultu  excitato  et 
efficaciter  promoto  etc,  quae  fructuum  bonitas  arboris  bonitatem  i.  e. 
cultus  pietatem  et  hinc  veritatem  hujus  sententiae  prodit;  non  secus  ac 
mira  vitae  christianorum  sanctitas  et  Ecclesiae  unitas  (Joan.  17,  21)  ar- 
gumentum  sunt  veritatis  fidei,  cujus  sunt  fructus  *). 

5.  Atqui  conspirationi  talibus  praeditae  dotibus  probandi  vis  triplex 
inest:  philosophica ,  theologica,  analogica.  Philosophica  quidem, 
quia  vel  secundum  sanae  philosophiae  principia  talis  consensio  expli- 
cari  nequit,  nisi  ei  subesset  veritas,  nisi  veritas  (immediate  vel  me- 
diate)  perspecta  mentes  ad  consensum  induceret.  Theologica,  quia 
talis  consensio  in  ipso  Ecclesiae  sinu  invalescens  et  gradatim  praevalens, 
si  est  erronea,  conciliari  nequit  cum  praesentia  et  assistentia  sancti  Spi- 
ritus  Ecclesiam  regentis  et  in  omnem  veritatem  inducentis  et  tutantis 
illam  adversus  omnes  errorum  tenebras 2).   Analogica,   sicut   enim 


1)  Cf.  Preuss,  qui  op.  cit.  fere  idem  argumentum  ex  fructu  derivatum 
pag.  153  S8.  proponit  inscriptura :  Der  Beweis  des  Geistes  und  der  Kraft.  De  fidelium 
et  doctorum  sensu  per  Germaniam  sec.  XV.  cf.  Katholik  1878.  II,  553  ss. 

2)  Cf.  Tertulliani  verba  de  praesc.  n.  28  cf.  t.  I  n.  120;  th.  28. 

philosophi  merito  admittunt  communem  naturae  sensum,  fundatum  in 
communi  natura  rationali,  fontemveri:  ita  analogice  admittendus  est  sen- 
sus  communis  fidelium,  communi  fide  innitens,  vi  cujus  sub  illustratione 
s.  Spiritus  et  ductu  magisterii  ecclesiastici  fideles  veluti  quodam  instinctu 
percipiunt  consonantiam  vel  dissonantiam  alicujus  sententiae  a  fide  com- 
muni.  Hinc  illud  s.  Paulini  nolani  consilium  (ep.  23  n.  36):  „Ut  de 
omnium  fidelium  ore  pendeamus,  quia  in  omnem  fidelem  Spiritus  Dei 
spirat."  Gum  autem  veritas  de  immaculato  Virginis  conceptu  sit  super- 
rationalis,  unice  ex  revelatione  poterit  cognosci.  Quare  conspiratio  haec 
cum  omnibus  adjunctis  argumentum  est,  eam  veritatem  revera  revelatio- 
nis  deposito  contineri,  alioquin  haberetur  effectus  sine  ratione  sufficienti 
eique  proportionata. 

590.  Huic  argumento  alterum  est  affine,  quod  petitur  ex  festo  conce- 
ptionisb.  Virginis,  quod  saltemjam  sec.  VII. vel  VIII.  fuit  celebratum  inEc- 
clesia  graeca,  ut  colligitur  ex  hymnis  Andreae  cretensis  (c.a.676),  exho- 
miliis  Joannis  euboeensis  (c.  a.  740)  et  Jo.  Damasceni,  deinde  gra- 
datim  in  universam  Ecclesiam  inductum.  Atqui  Ecclesia  celebrat  et 
colit  tantum,  quod  est  sanctum.  Fuit  ergo  ipsa  conceptio  Virginis  sancta, 
hinc  immaculata. 

1.  Probatur  prop.  minor  auctoritate  patrum.  Ita  Augustinus  serm. 
310  n.  1  :  »Quando  natus  sit  (Cyprianus)  ignoramus;  et  quia  hodie  passus 
est  natalem  ejus  hodie  celebramus ;  sed  illum  non  celebraremus,  etsi  nosse- 
mus :  illo  enim  die  traxit  originale  peccatum,  isto  autem  vicit  omne  peccatum. « 
—  Luculentiora  sunt  verba  Pasch.  Radberti  (f  c.  a.  865)  de  partu  V.  1.  1 : 
»  Si  non  beata  esset  (Dei  Genitrix)  et  gloriosa,  nequaquam  ejus  festivitas  cele- 
braretur  ubique  ob  omnibus.  Sed  quia  tamen  solemniter  colitur,  constat  ex 
auctoritate  Ecclesiae,  quod  nullis,  quando  nata  est,  subjacuit  delictis,  neque 
contraxit  in  utero  sanctificata  originale  peccatum  .  .  .  Nisi  in  utero  matris 
sanctificata  esset,  minime  nativitas  colenda  esset.  Nunc  autem  quia  ex  aucto- 
ritate  totius  Ecclesiae  veneratur,  constat  eam  ab  omni  originali  peccato  im- 
munem  fuisse,  per  quam  non  solum  maledictio  matris  Evae  soluta  est,  verum 
etiam  benedictio  omnibus  condonatur.* 

2.  Confirmatur  auctoritate  scholae.  Ita  enim  ex.  g.  s.  B  o  n  a  v  e  n  t  u  r  a 
scribit  in  3.  d.  3  a.  1  q.  3  :  »Dicendum  quod  pro  indubitato  habet  hoc  Eccle- 
sia,  videlicet  quod  b.  Virgo  fuerit  in  utero  sanctificata :  et  illud  ex  hoc  patet, 
quod  ejus  nativitatem  tota  Ecclesia  celebrat,  quod  non  faceret,  nisi  sanctificata 
esset.*  Certum  ergo  erat  patribus  et  scholae  doctoribus  non  celebrari,  nisi 
quod  sanctum  est.  Probatur 

3.  quoad  conceptionem  Deiparae  ex  ipso  celebrationis  modo.  Nam  in 
precibus  et  ceteris  Ecclesiae  officiis,  quibus  in  hoc  festo  utitur,  conceptionem 
praedicat  sanctam,  puram,  immaculatam  etc.  Ita  e.  g.  graeci  in  suo  officio 
canunt:  »Chorus  olim  propheticus  eam  praedicavit,  quam  Annasterilis  et  in- 
fecunda  intemeratam  et  puram  ac  Dei  filiam  concepit;  hanc  hodie  ceu  solam 
ex  omni  parte  immaculatam  omnes  nos  per  eam  salutem  consecuti  cordis  ex- 

sultatione  beatam  dicamus. €  Tanti  fecit  hoc  argumentum  Bellarminus, 
ut  in  congregatione  generali  s.  inquisitionis  coram  Paulo  V.  die  3 1  Aug.  1617 
hoc  dederit  votum:  »Si  non  placet  nunc  ulla  formalis  definitio  (hujus  veri- 
tatis),  saltem  deberet  fieri  praeceptum  omnibus  ecclesiasticis,  secularibus  et 
regularibus,  ut  recitarent  officium  de  conceptione,  quomodo  recitat  Ecclesia. 
Sic  enim  sine  definitione  haberetur  intentum.* 

591.  1.  Contra  hoc  argumentum  excipies,  celebratam  fuisse  conceptionem 
activam,  quae  contigisse  traditur  8  vel  9  Dec,  unde  nihil  pro  dogmate  ca- 
tholico  sequi.  Eesp.  Concedimus  quidem  festum  assignatum  esse  diei,  quo  cen- 
setur  facta  conceptio  activa:  quod  scil.  lateret  tempus  conceptionis  passivae; 
hanc  tamen  primarium  esse  festi  objectum  colligitur  tum  ex  eo,  quod  illa  ad 
hanc  ordinatur  et  hac  proprie  absolvitur;  tum  ex  multis  conceptionis  enco- 
miis,  quae  supponunt  foetum  jam  anima  informatum. 

2.  Excipies,  celebratam  fuisse  in  Ecclesia  graeca  et  etiam  latina  conce- 
ptionem  s.  JoannisBapt.  23  vel  24  Sept.,  quemtamennon  credimus  a  peccato 
originali  immunem.  Verum  a.  objectum  hujus  festi  non  tam  fuit  ipsa  conce- 
ptio,  quam  potius  mysteria  ipsius  diei,  quo  sterilibus  parentibus  praecursoris 
Domini  nativitas  divinitus  fuit  promissa  et  praedicta  ab  angelo.  Hinc  b.  non 
tam  insignia  encomia  puritatis  Joannis  concepti  legimus,  qualia  de  b.  Virgine 
concepta  patres  pronunciant.  Ideoque  forte  C.  hoc  festum  jam  a  sec.  XV.  in 
Ecclesia  saltem  latina  omissum  fuit,  ne  ansa  daretur  opinioni,  Joannem  B. 
sine  peccato  originali  esse  conceptum;  dum  contra  festum  conceptionis  b. 
Virginis  altiores  semper  egerit  radices.  Cf.  Nilles  Kalendarii  man.  I,  283; 
Plazz  a  act.  3  a.  2. 

592.  Tertium  argumentum  petitur  ex  traditione.  Neque  enim  re- 
cens  est  fidelium  persuasio,  sed  vetusta,  a  majoribus  derivata;  quod  evi- 
dens  fiet,  expensis  aliquot  capitibus  doctrinae  patrum,  quae  vel  implicite, 
vel  aequivalenter  vel  diserte  hoc  dogma  enunciant. 

1.  Sane  tam  excelsa  est  ex  patrum  sententia  Virginis  sanctitas  et 
perfectio,  ut  ad  illam  exprimendam  adhibeant  a.  apposita  gradu  positivo 
et  superlativo,  quae  omnem  labem  et  culpam  ab  ea  prorsus  removeant : 
vocant  enim  eam  non  semel  aut  iterum,  sed  saepissime  immaculatam, 
immaculatissimam,  per  omnia  et  funditus  immaculatam. 

Ita  Germanus  in  Anthologia  die  7  Sept. :  »Salutis  totius  initiatores 
bb.  Joachim  et  Anna  glorisam,  innocentem  et  immaculatam  penitusque  illi- 
batam  Dei  matrem  genuerunt,  atque  hanc  suae  pietatis  retributionem  acce- 
perunt. €  Ita  s.  Rabulas  episcopus  edessenus  (sec.  V)  inter  s.  Ephraemi  ali- 
orumque  opera  sel.  ed.  Overbeck  (Oxonii  1865)  p.  362:  »Quomodo  laudem 
te,  quae  sola  omnino  sancta  es  ?  « 

b.  Adhibent  praedicata,  quae  puritatis  culmen  innocentiaeque  fa- 
stigium  designant,  imaginibusque  solis,  coeli,  paradisi  etc.  illam  depingunt. 

Ita  ex.  gr.  Damascenus  in  Deip.  annunc.  h.  2  n.  6 :  »Salve  sis  sola 
Dei  Mater,  coelestium,  terrestrium  et  infernorum  magnificum  ac  splendidis- 
simum  decus ;  salve  sis  sola  Dei  Mater,  quae  omni  radio  lucidior  es  et  omni 
puritate  purior  .  .  .  omni  re  nobili  nobilior  et  omnibus  divitiis  affluente  lo- 


472  Tract-  VII.  Mariologia.  Th.  CLXII.  b.  Virginis 

cupletior  .  .  .  quae  in  omnes  generationes  generationum  ab  angelis  et  homini- 
bus  una  voce  cum  reverentia  magnificaris. «    Cf.  h.  1  n.  2. 

c.  Praeferunt  illius  puritatem  sanctitatemque  puritati  omnium  ho- 
minum  et  angelorum  omnisque  creaturae. 

Ita  Grermanus  CP.  or.  in  annunc.  n.  24:  » Quae autem purissimam ma- 
teriam  suppeditat,  praestantissimum  sane  muliebris  generis  ornamentum,  ip- 
sorum  quoque  spirituum  coelestium  nitentissimam  obscurat  puritatem,  utpote 
quae  comparatione  instituta  istam  immenso  intervallo  superat.* 

d.  Docent  illius  sanctitatem  summam  esse  Deique  sanctitati  pro- 
ximam. 

Qua  de  causa  salutatur  as.  Ephraemo  op.  gr.  lat.  III,  528:  »Dei  ge- 
nitrix,  Domina  mea  supersancta  .  .  .  tota  casta,  tota  immaculata,  tota  illibata, 
tota  intemerata,  tota  incontaminata,  tota  celebranda,  tota  incorrupta,  tota  bea- 
tissima  .  .  .  Tu  janua  coelestis,  per  quam  terrigenae  coelum  petunt  .  .  .  Post 
ss.  Trinitatem  omnium  Domina,  post  Paracletum  altera  consolatrix  et  post 
Mediatorem  mediatrix  totius  mundi;  sine  comparatione  superior  et  gloriosior 
cherubim  et  seraphim  . . .  verae  fidei  fundame.ntum  firmissimum  .  .  .  Plenitudo 
gratiarum  Trinitatis,  secundas  post  divinitatem  partes  ferens.*  ^Decens  enim 
erat,  inquit  Anselmus  de  conc.  virg.  et  pecc. orig.  c.  18,  utea  puritate,  qua 
major  sub  Deo  nequit  intelligi,  virgo  illa  niteret,  cui  Deus  Pater  unicum  Fi- 
lium  suum  .  .  .  ita  dare  disponebat,  ut  naturaliter  esset  unus  idemque  com- 
munis  Dei  Patris  et  Virginis  Filius*  etc.  Cf.  innumera  patrum  testimonia  ad 
hoc  argumentum  illustrandum  apud  Passaglia  t.  1.  sect.  1.  2. 

Atqui  cum  tanta  puritate  nulla  nubecula  peccati  sive  actualis  sive 
originalis  conciliari  potest.  Ergo  ex  patrum  sententia  censenda  est  b. 
Virgo  semper  immunis  a  peccato  etiam  originali  fuisse. 

2.  Patres  de  b.  Virgine  disserentes  eam  vocant  a.  Dei  palatium,  Dei 
templum  non  manufactum,  proinde  praeter  et  supra  naturae  conditionem 
evectum,  quae  est  vis  locutionis  oo  xeipoTroiTjrov.  Cf.Hebr.  8, 2;  9, 11. 24;  Marc. 
14,  58;  2.  Cor.  5,  1  etc.  Idcirco  vero  b.  dicunt  illam  templum  non  ma- 
nufactum,  quod  divinitus  fuerit  exstructum,  divinitus  haec  Virgo  praepa- 
rata.  Ita  graeci  in  menaeis  ad  8.  Sept:  „Hodie  Deus  .  .  .  thronum 
sanctum  sibimetipsi  super  terram  praeparavit :  qui  coelos  in  sapientia 
stabilivit,  animatum  coelum  in  sua  erga  homines  benignitate  adornavit." 
Ideo  etiam  passim  b.  Virgini  accommodant  illa  Prov.  9,  1  verba :  Sapien- 
tia  aedificavit  sibi  domum,  vel  eam  conferunt  paradiso  #£o<poieot<j)  a  Deo 
plantato.  Hujus  autem  c.  conditionis,  praeparationis,  jacta  esse  censent 
fundamenta  in  ipsa  Virginis  conceptione. 

Speciminis  gratia  sint  verba  Petri  argorum  episc.  (sec.  IX)  de  concept. 
Deip.  n.  1  :  »  Hodie  primi  parentes . . .  certiores  dum  fiunt,  modo  in  agro  sterili 
fragrantissimam  illam  rosam  plantari,  quae  suo  odore,  quidquid  sub  sole  est, 
perfundet  ac  praevaricationis  foetorem  abiget,  laetitiam  gratulationemque  in- 
geminant.  Omnes,  quotquot  sunt  creaturae,  dum  purissimi  templi  Regis  om- 

nium  Christi  nunc  jaci  fundamenta  cernunt,  gratanter  tripudiant  .  .  .  Nunc 
arido  in  utero  divinus  ille  plantatur  paradisus,  qui  nos  a  priori  expulsos 
mortique  damnatos  per  vivificum  germen  ex  ipso  oriturum  ad  vitam  revo- 
cabit*  etc.  Cf.  Damascenus  de  nativ.  V.  n.  1 ;  Passaglia  s.  4  a.  2  n. 
727  ss.;  s.  6  n.  1208  ss.;  1301  ss. 

Atqui  d.  fieri  non  potuit,  ut  illud  templum,  quod  praeter  et  supra 
naturam  iuit  exstructum,  cujus  architectus  fuit  singulari  ratione  ipse  Deus 
quod  Deus  sibi  ab  ipsa  ejusdem  conceptione  elegit,  praeparavit,  ornavit 
in  dignum  habitaculum,  in  ipsis  fundamentis  esset  corruptum  sibique  exo- 
sum.  Hinc  e.  factum  est,  ut  b.  Virgo  passim  vocaretur  n  0  v  a  creatura, 
Dei  germen,  opus  artis  divinae,  immune  ergo  a  vetustate  peccati.  Gon- 
cludere  igitur  licet,  cum  patres  affirmant,  s.  Annam  filiam  genuisse  san- 
ctam,  immaculatam,  eos  intelligendos  esse  non  in  sensu,  quem  dicunt,  di- 
viso,  quod  scil.  Anna  genuerit  puellam,  quae  postmodum  fuerit  sanctificata ; 
sed  in  sensu  composito,  quod  genuerit  puellam,  quae  in  ipsa  c 0 n c e- 
ptione  fuerit  sancta  et  ab  omni  peccati  labe  pura  *). 

3.  B.  Virgo  a  patribus  exhibetur  in  ipsa  nativitate  et  conceptione  a 
reliquo  humano  genere  peccato  originali  infecto  secreta  ut  lux  a  tenebris, 
innocentia  a  peccato,  lilium  et  rosa  a  spinis,  incorruptio  a  culpae  in- 
fectione.  Gensent  igitur  non  ipsi  statutam  esse  legem  illam,  qua  om- 
nes  ex  Adamo  in  inquitatibus  concipimur,  sed  eam  fuisse  a  communi 
naufragio  immunem. 

Ita  e.  g.  Germanus  (a.  714 — -729)  or.  in  praesent.  Deip.  n.  1  5  :  »Ave 
amoenissimus  et  rationalis  Dei  paradisus,  benevolentissima  et  omnipotenti 
ejusdem  dextra  hodie  ad  orientem  plantatus,  et  ipsi  suaveolens  lilium  et  rosam 
immarcescibilem  germinans  in  eorum  medelam,  qui  pestiferam  animaeque  exi- 
tialem  amaritudinem  mortis  ad  occidentem  ebiberant.*  Et  Petrus  argorum 
episc.  1.  c. :  »  Cantemus  Deo,  consona  voce  laudemus,  nam  per  Annam  et  Joa- 
chim  immaculata  prorsus  Domina  et  Virgine  ditati  sumus,  quae  nos  peccati 
servitute  devinctos  asseret  in  libertatem. «  Cf.  P  a  s  s  a  g  1  i  a  n.  1 264  ss.  et  opusc. 
XII,  205  an.;  XXXIV,  177  an.;  206;  216;  219;  221;  227  etc. 

4.  Maria  passim  a  veteribus  salutatur  „Deipara  omni  tempore  pura," 
ut  a  c  0  p  t  i  s  in  suis  theotokiis ;  „natura  formosa  et  peccati  omnis  inca- 
pax,u  ut  a  s.  E  p  h  r  a  e  m  in  or.  in  Deip.  (op.  III,  530) ;  „omni  ex  parte  si- 
millima  originalis  venustatis  repraesentatio,"  ut  ab  Andrea  cretensi 
(fl.  sec.  VII)  in  or.  in  Deip.  dormit.;  „civitas  munitissima,  in  qua  nun- 
quam  dominatum  est  peccatum,"  ut  a  syris  in  prooemio primi  nocturni 
in  festo  nativ. ;  „Virgo  per  gratiam  ab  omni  integra  labe  peccati,"  ut  a  s. 


i)  Cf.  Passaglia  1.  c.  n.  682  ss.;  1573  ss. ;  1629  ss.;  1662  ss. ;  auctor  de 
concept.  b.  M.  V.  inter  op.  Anselmi  n.  13  opusc.  t.  XII,  215  s.  et  praeclara  verba 
Guiberti  ab.  (t  1124)  de  laude  s.  Mariae  (Mig.  156,  550)  c.  5. 

Ambrosio  in  serm.  22  in  Ps.  118  n.  30:  „Virgo  Christo  oppignerata  in 
utero,  cum  fieret,"  a  s.  P  e  t  r  o  Ghrysologo  serm.  140 ;  „a  pedibus  usque 
ad  caput  benedicta,"  a  D  i  o  n  y  s  i  o  alex.  (f  265)  q.  10  contra  Paulum  sa- 
mosatenum ;  „Agna  pariens  agnum  tollentem  peccatum  mundi,"  a  s.  Jo. 
Damasceno  or.  in  Deip.  dormit.  III,  5;  cf.  de  nativ.  h.  1  n.  2.  7.  Ab- 
solvimus  verbis  s.  S  a  b  a  e  ode  2  ad  Deip. :  „In  te,  quae  nulli  unquam  cul- 
pae  affinis  fuisti,  spem  omnem  meam  repono :  nemo  ut  tu,  Domina,  incul- 
patus  est  aeque,  nec  praeter  te  incontaminatus  quisquam,  o  naevo  nulli 
subjecta."  Alia  cf.  infra  n.  596 3. 

Praetermittere  non  possumus  testimonia  quaedam  insigniora  pro  veritate 
dogmatis  catholici.    Ita  legimus  in  ep.  presbyterorum  et  diaconorum  Achajae 
de  martyrio  s.  Andreae  ap.  (Mig.  patrol.  gr.  11,  1226):  »Et  quoniam  de  im- 
maculata  terra  factus  fuerat  homo  primus,   qui  per  ligni  praevaricationem 
mundo  mortem  intulerat:  necessarium  fuit,  ut  de  immaculata  (eo  sensu, 
quo  dicitur  antea  terra  immaculata  i.  e.  nullo   maledicto  origmali  obnoxia) 
Virgine  nasceretur  perfectus  homo  Filius  Dei,  vitam  aeternam,  quam  per  Ada- 
mum  perdiderant  homines,   repararet,  ac  per  lignum  crucis  lignum  concupis- 
centiae  excluderet. «   Scimus  quidem  hujus  epistolae  genuinitatem  in  dubium 
revocari,  sed  etsi  non  sit  seculi  primi,  venerandae  tamen  est  antiquitatis,  cum 
ex  ea  desumpta  sit  praefatio  in  Missali  gothico  vetustissimo  apud  Mabi  1 1  o- 
nium  lit.  gallic.  1.  3  n.  17  pag.  221.  —  S.  Hippolytus  M.,  qui  floruit  in- 
eunte  sec.  III.  apud  Theodoretum  dial.  1  p.  36:  »Porro  autem  arca,  in  quit,  ex 
lignis,  quae  putrescere  non  poterant,  erat  ipse   Salvator.  Per  hanc  e  nim  pu- 
tredinis  et  corruptionis  expers  ejus  tabernaculum  significabatur,  quod  nullam 
peccati  putredinem  genuit . . .  Dominus  autem  peccati  expers  erat  et  ex  lignis 
putrefactioni  non  obnoxiis  secundum  hominem  h.  e.  ex  Virgine  et  ex  Spiritu 
sancto,  intus  et  foris  tamquam  purissimo  Verbi  Dei  auro  circumtectus. <<c  — 
Ephraem  in  carm.  nisibenis  ed.  Bickell  p.  122:  »Turevera  (Domine)  etma- 
ter  tua,  s  o  1  i  estis,  qui  o  m  n  i  n  o  omni  ex  parte  pulchri  estis  ;  in  te  enim,  Do- 
mine,  nulla  est  labes,  nec  ulla  in  matre  tua  macula.  €  —  In  libro  apocrypho,  sed 
antiquissiirosec.  IV,  detransitu  b.  Mariae  in  Journal  of  sacred  literature  1865 
1.  3  :   »Ipsa  benedicta  erat  etiam  sancta  et  Deo  electa  inde  a  tempore,  quo  in 
utero  matris  concepta  est.«  —  Augustinus  in  serm.  118  de  Evang.  inquo 
narratur  Dominum  de  aqua  vinum  fecisse  (Bibl.  N.  PP.  ed.  Mailp.  1  pag.  248) 
n.  1,   postquam  humanum  genus  exhibuit  quasi  conjugio  sociatum  daemoni, 
suo  in  protoparentibus  deceptori,  ita  prosequitur:  j>Dumitaque  in  unius  dis- 
cubitionis  instramento  (pro  stramento,  strato)  jactati  diabolus  et  anima  la- 
scivirent,  invitato  Jesu . . .  (desunt  aliqua  in  cod.  ob  vetustatem  attritto)  dum 
vina  luxuriae  defecerunt.  Genitrix  autem   Christi  illa,   quae  facinorosi  concu- 
bitus  pactum  exhorruit,   quae  non  solum  corpore,   verum  etiam  mente  virgo 
permansit,   intererat  invitata  conditione  generis,  non  participatione  criminis ; 
universitate  nascendi,  non  societate  peccandi,  quae  . . .  Christo,  non  quae  mundo 
consentiret  immundo.  »Vixmelius,  clarius  et  tanto  irjgenio  dignius  dogma  ca- 
tbolicum  enunciari  potest.  Cf.  P  e  r  r  o  n  e  de  immac.  V.  conceptu  p.  1  c.  1 0  s. ; 
p.  2  c.  6  §  4;  Passaglia  n.  1418 — 1568;  Plazza  act.  2  et  6;  Zeitschr. 
fiir  k.  Theol.  Oeniponti  1880  p.  147  ss. 

593.  Quartum  argumentum  ad  haec  principia  revocatur:  Docent 

1.  patres,  Deum  pro  admirabili  sua  sapientia  iisdem  veluti  gradibus 

eademque  via   seu   quadam   recirculatione,  ut  ait  Irenaeus  III,  22, 

reparare  voluisse  humanum  genus,  qua  illud  lapsum  est. 

Ita  Augustinus  serm.  (nonnihil dubio)  3  n.  4:  ^lisdem  gradibus,  di- 
lectissimi,  quibus  perierat  humana  natura,  a  Domino  J.  Christo  reparata  est. 
Adam  superbus,  humilis  Christus;  per  feminam  mors,  per  feminam  vita;  per 
Evam  interitus,  per  Mariam  salus.  Illa  corrupta  secuta  est  seductorem,  haec 
integra  peperit  Salvatorem.  Illa  poculum  a  serpente  propinatum  libenter  acce- 
pit  et  viro  tradidit,  ex  quo  simul  mereretur  occidi ;  haec  gratia  coelesti  desuper 
infusa  vitam  protulit,  per  quam  caro  mortua  possit  resuscitari. *  Ita  et  Ter- 
tullianus  de  carne  Chr.  c.  17:  » Sed  et  hic  ratio  defendit,  quod  Deus  imagi- 
nem  et  similitudinem  suam  a  diabolo  captam  aemula  operatione  recuperavit. 
In  virginem  enim  adhuc  Evam  irrepserat  verbum  aedificatorium  mortis:  in 
virginem  aeque  introducendum  erat  Dei  Verbum  exstructorium  vitae,  ut  quod 
per  ejusmodi  sexum  abierat  in  perditionem,  per  eundem  sexum  redigeretur  in 
salutem.  Crediderat  Eva  serpenti :  credidit  Maria  Gabrieli.  Quod  illa  credendo 
deliquit,  haec  credendo  delevit.*  Ante  hos  idem  docuit  Justinus  in  dial. 
cum  Tryphone  n.  100.  Cf.  praeterea  Chrysostomus  h.  3  de  pasch. ;  Pau- 
linus  nol.  ep.  11  n.  4;  Petrus  Chrysologus  serm.  99.  142;  Joannes  Geo- 
metra  or.  in  Deip.  annunc.  n.  8;  Beda  hom.  l;Bernardusdel2  praerog. 
b.  M.  V.  n.  1  opusc.  XII,  149  ss.  Cf.  opusc.  XXXIV,  286  annot. 

2.  Hinc  Maria  in  reparationis  ordineeumpropelocumoccupat,quem 

Eva  in  ordine  lapsus.  Quod  nitidissime  significant  syri,  dum  canunt  au- 

ctore  s.  Ephraemo  op.  syr.  II,  327:   „Duae  innocentes,  duae  simplices, 

Maria  et  Eva,  sibi  quidem  prorsus  aequales  factae  erant;  postea  vero  al- 

tera  facta  est  causa  mortis,  altera  vitae  nostrae." 

»Manifestum  est,  ita  ille  iterum  serm.  4  exeg.  ib.  p.  329,  Mariam  esse 
lucis  (salvatoris)  portam,  quia  per  ipsam  illuminatus  est  mundus  ejusque  habi- 
tatores,  qui  obscurati  erant  per  Evam  omnium  originem  malorum.  Simile3 
sunt  corpori,  cujus  alter  oculus  coecus  et  tenebrosus,  alter  autem  purus  et 
luminosus  est  illuminans  omnia.  Ecce  mundo  infixi  sunt  duo  oculi.  Eva  erat 
oculus  coecus  sinister,  Maria  autem  lucidus  est  oculus  dexter. *  Cum  hoc  sy- 
rorum  splendidissimo  lumine  conspirant  reliqui  patres.  Itagloriosissimusmar- 
tyr  s.  Irenaeus  III,  22  n.  4:  » Quemadmodum illa  (Eva)  .  .  .  inobediens facta 
et  sibi  et  universo  generi  humano  causa  facta  est  mortis,  sic  et  Maria . . .  obe- 
diens  et  sibi  et  universo  generi  humano  facta  est  causa  salutis.*  Cf.  V,  19. 
Theodotus  ancyranus  or.  in  s.  Deip.  n.  11  apud  Gallandi  IX,  475:  »Loco 
virginis  Evae,  quae  nobis  instrumentum  mortis  facta  est,  Deus  elegit  ad  dan- 
dam  vitam  virginem  sibi  placentissimam  et  gratia  plenam,  quae  femina  exsi- 
stens  ab  iniquitate  feminae  aliena  fuit:  virginem  innocentem,  immaculatam, 
sanctam  spiritu  et  corpore,  productam  ut  lilium  inter  spinas,  quae  non  novit 
mala  Evae  .  .  .  quae  fuit  filia  Adam,  sed  ipsi  dissimilis. «  Quibus  similia  ha- 
bent  Augustinus  de  peccat.  meritis  et  remiss.  1.  1  c.  28  ;  serm.  1  n.  3.  4; 
102  n.  4.  5 ;  117  n.  3  in  bibl.  nova  PP.  ed.  Mai  t.  1;  auctor  hom.  1  in  an- 
nunc.  b.  M.  V.  inter  op.  G  r  e  g.  Thaumaturgi ;  Z  e  n  o  veron.  1.  1  tr.  2  n.  9  ; 
auctor  s.  45  inter  op.  s.  Ambrosii  n.  2;  Severianus  gabalit.  or.  6  de 
creat.  mundi  n.  6;  Aratorl.  1  v.  57  ss. ;  Bernardus  super  Missus  est  h. 
2  n.  3.  5.  13  etc.  Cf.  Plazza  act.  6  a.  2. 

3.  Sicut  igitur  teste  Paulo  Rom.  5,  14  Adam  fuit  xbnoc;  too  [liXXovtos 
forma  futuri  scil.  Adami  i.  e.  Ghristi,  ita  et  Eva  typus  erat  alterius  prae- 
stantioris  Evae  i.  e.  Mariae. 

Quod  praeclare  inculcat  Epiphanius  haer.  78  n.  18  scribens :  > Haec 
(Maria)  est,  quam  adumbravit  Eva,  quae  viventium  mater  quodam  aenigmatis 
involucro  nuncupatur.  Siquidem  Eva  tum  viventium  est  appeilata  mater,  cum 
jam  illud  audisset :  Terra  es  et  in  terram  reverteris  (Gen.  3,  1 9),  post  admissum 
videlicet  peccatum.  Quod  quidem  admiratione  dignum  est,  post  illam  offen- 
sionem  tam  praeclarum  ei  cognomen  attributum.  Ac  si  exteriora  dumtaxat  et 
sensibus  obvia  consideres,  ab  hac  eadem  Eva  totius  est  in  terris  humani  ge- 
neris  origo  deducta.  Revera  tamen  a  Maria  virgine  vita  ipsa  est  in  mundum 
introducta,  ut  viventem  pariat  et  viventium  Maria  sit  mater.  Quocirca  viven- 
tium  mater  adumbrata  similitudine  Maria  dicitur  .  .  .  Eva  illa  prior  sapiens 
mulier  Adamo,  quem  ipsa  nudaverat,  aspectabilia  quaedam  vestimenta  con- 
texuit:  quippe  hujusmodi  labore  est  damnata  .  .  .  At  Mariae  divinitus  illud 
obtigit,  ut  agnum  nobis  atque  ovem  pareret,  cujus  ex  splendore  ac  gloria  tam- 
quam  e  vellere  per  ejusdem  virtutem  immortalitatis  nobis  vestis  sapienterest 
confecta.  Aliud  praeterea  in  utraque,  Eva  scil.  et  Maria,  considerari  potest  et 
quidem  admiratione  dignum:  siquidem  Eva  generi  hominum  causam  mortis 
attulit,  per  quam  mors  est  in  orbem  terrarum  invecta ;  Maria  vitae  causam 
praebuit,  per  quam  vita  est  nobis  ipsa  producta.* 

4.  Quare  sicut  Eva  jungitur  Adamo  causae  principi  in  ordine  lapsus, 
ruinae,  mortis :  ita  ex  opposito  in  ordine  reparationis  et  salutis  sociatur 
mulier  cum  semine  conterente  serpentis  caput  Gen.  3,  15,  cum  Emma- 
nuele  virgo  Is.  7,  14;  radix  cum  flore  Is.  11,  1  (patrum  explicationem  cf. 
Passaglia  1.  1  s.  5  c.  2);  femina  circumdans  virum  Jer.  31,  22;  mater 
cum  Jesu,  qui  salvum  faciet  populum  suum  Matth.  1,  22,  benedicta  cum 
benedicto  fructu  suoLuc.  1,  42;  puer  cum  Maria  matre  ejusMatth.  2, 11; 
mater  cum  infante,  qui  lumen  est  ad  revelationem  gentium  et  gloriam 
plebis  Israel  Luc.  2,  32 ;  mulier  cum  filio,  qui  coelitus  fuit  missus,  ut  ado- 
ptionem  filiorum  Dei  reciperemus  Gal.  4,  4. 5 ;  mulier  sole  amicta  cum  filio, 
qui  recturus  est  omnes  gentes  in  virga  ferrea  Apoc.  12,  1  ss. 

5.  Hinc  triplex  oboritur  relatio  seu  respectus  b.  Virginis:  a.  relatio 
oppositionis  ad  Evam:  quapropter  Maria  et  Eva  oppositis  plane 
praedicatis  describuntur,  ut  patet  ex  testimoniis  supra  allatis;  ideoque 
dum  Eva  maledicto  subjicitur  Gen.  3,  16,  benedicta  in  mulieribus  Maria 
ab  angelo  salutatur  Luc.  1,  28.  Gf.  Thomas  in  expos.  sal.  ang.  n.  9. 10. 
b.  Relatio  concausae  (instrumentalis)  cum  Christo  in  reparationis 
opere ;  ex  quo  fit,  ut  multiplex  similitudinis  atque  consortii  habitus  inter 
Ghristum  hominem  et  Mariam  genitricem  exsistat,  et  ea,  quae  Christo 
primario  et  ex  sese  competunt,  Mariae  secundum  analogiam  et  ex  filio 
in  matrem  redundantiam  tribuantur:  quae  paucis  complectitur  Ansel- 
m  u  s  or.  5 1 :   „0  femina  mirabiliter  singularis  et  singulariter  mirabilis, 

per  quam  elementa  renovantur,  inferna  remediantur,  daemones  con- 
culcantur,  homines  salvantur,  angeli  redintegrantur !  0  femina  plena 
et  superplena  gratia,  de  cujus  plenitudinis  exundantia  respersa  sic  re- 
virescit  omnis  creatura."  Gf.  57 8 3  b.  Habitus  denique  c.  maternita- 
tis  in  ordine  salutis  prae  universo  genere humano  redempto,  adeoutipsi 
excellentiori  longe  ratione  nomen  conveniat  matris  viventium  quam  Evae, 
utEpiphanium  audivimus  docentem. 

Atqui  triplex  hic  habitus,  quo  Maria  constanter  Evae  in  ordine  op- 
ponitur  lapsus,  in  reparationis  opere  sociatur  Filio,  nova  et  praestantior 
est  Eva  et  vere  viventium  mater :  clare  ostendit,  b.  V.  Mariam  ad  ordinem 
lapsus  non  spectare  et  vel  ab  originibus  illius  ordinis  fuisse  participem 
ideoque  et  vitae  consortem,  quam  peccato  protoparentum  amisimus,  re- 
stituit  vero  Dei  Filius  caro  factus  i.  e.  Dei  Genitricem  Mariam  sine  pec- 
cato  originali  fuisse  conceptam  propter  ejus  arctissimam  cum  Filio  con- 
junctionem.   Cf.  P  a  s  s  a  g  1  i  a  s.  6  c  2.  4.  5. 

494.  Quintum  denique  argumentum  derivamus  ex  protoevangelio  Gen. 
3,  15:  Inimicitias  ponam  inter  te  et  mulierem  et  semen  tuum  et  semen  il~ 
lius:  ipsa  conteret  caput  tuum,  et  tu  insidiaberis  calcaneo  ejus  x).  Quod 
testimonium  considerandum  est  in  lumine  revelationis,  quae  gradatim  us- 
que  ad  Christum  crevit,  exsecutionis  et  interpretationis  ecclesiasticae.  Atqui 
hoc  triplice  lumine  claret  semine  mulieris  designari  si  non  exclusive,  in 
primis  saltem  Christum  Jesum  Redemptorem  nostrum,  cujus  virtute 
contritum  fuit  caput  serpentis  i.  e.  diaboli. 

Haud  inimerito  interpretes  regulis  hermeneuticae  innixi  tuentur,  nomine 
seminis  mulieris  designari  Kedemptoris  personam,  ideoque  nomine  mulieris 
non  Evam  sed  Eedemptoris  matrem  i.  e.  Mariam:  nam  notant  a.  nomen  qui- 
dem  seminis  saepe  in  s.  Scriptura  collective  accipi,  non  tamen  semen  mulieris. 
1).  Semen  mulieris  eumtantum  apte  dici  posse,  qui  de  patre  humano  noncon- 
ceptus  natus  solum  est  ex  matre  virgine,  quod  unius  Redemptoris  proprium 
praedictum  est  Is.  7, 1 4.  Quare  C.  hoc  semen  non  aliud  esse  atque  illud,  cujus  fit 
mentio  Gen.  22,  18,  quod  Christum  esse  authentice  docet  Paulus  Gal.  3,  16. 
19.  Et  revera  d.  vix  intelhgi,  quid  sit  calcaneum  seminis  mulieris,  si  hoc  non 
singulariter  de  Christo,  sed  collective  de  omnibus  ejus  asseclis  accipiatur.  Ad 
haec  e.  credibile  omnino  esse,  cum  in  statu  lapsus  salus  non  sit  nisi  per  Chri- 
stum,  hunc  statim  ab  initio  humano  generi  fuisse  propositum,  ut  in  eum  om- 
nes  crederent  atque  sperarent.  Neque  obstat  f.  serpentis  semen  accipi  col- 
lective,  cum  evidens  sit  vel  ex  ipso  contextu,  multo  magis  ex  reliquo  revelatio- 
nis  lumine,  semen  in  utroque  inciso  non  accipi  univoce  eademque  ratione.  Ac- 
cedunt  rationes,  quae  evincunt  nomine  mulieris  non  designari  Evam.  Si  enim 


*)  Praetermittimu8  quaestionem  criticam,  utrum  legi  debeat :  Ipsa  (mulier)  an 
ipsum  (semen)  conteret  caput  tuum.  Si  ratio  habetur  sive  textus  hebraici,  sive  ver- 
sionis  LXX,  semen  videtur  esse  subjectum. 

a.  nomine  seminis  mulieris  intelligendum  esset  humanum  genus,  mentio  po- 
tius  facta  fuisset  A  dami,  hujus  enim  semen  sunt  homines.  Et  revera  b.  ni- 
hil  dein  narratur  de  Eva,  ex  quo  possit  colligi  eam  fuisse  divinitus  electam 
ad  inimicitias  gerendas  contra  daemones,  neque  ejus  semen  adeo  excelluit  in 
pugna  cum  daemone:  potius  fere  deletum  fuit  diluvio  ob  sua  peccata.  Imo  c. 
si  patres  audimus  (n.  593)  alia  praestantior  mulier  Evae  fuit  substituta,  quod 
ipsa  suas  partes  adeo  male  egerit. 

Hac  interpretatione  sane  legitima  praestituta  mirus  in  protoevange- 
lium  splendor  refunditur:  illius  verba  sunt  prophetica,  plena  novique 
ordinis  ad  ruinam  reparandam  divinitus  instituendi  gravida.  Satanae 
enim  de  sua  victoria,  qua  ordinem  originalem  divinitus  institutum  sub- 
verterat  in  hominum  perniciem,  triumphanti  Deus  ad  ipsius  confusionem 
praedicit,  se  novum  ordinem  ipsi  prorsus  fatalem  instituturum,  ponam  *), 
ego  omnipotens,  auctor  et  dominus  universi,  ultor  injuriae  mihi  illatae  et 
humani  generis  in  ruinam  impulsi  vindex,  ponam  ordinem  novum,  qui 
non  amplius  frustrari  possit,  sicut  praecedens,  quamvis  omnem  adhibi- 
turus  sis  conatum.  Inimicitias  ponam  inter.  te  et  mulierem.  Quia  fecisti  hoc 
(v.  14)  i.  e.  quia  fallacem  cum  muliere  Eva  simulasti  amicitiam,  qua  fausta 
accepisti  auspicia  triumphi  in  hominum  perniciem :  ideo  ego  aliam  susci- 
tabo  mulierem  priori  praestantiorem,  quam  inter  et  te  veram  firmabo  ini- 
micitiam,  ut  quantum  tibi  prior  favorabilis  exstitit  et  propitia,  tantum  al- 
tera  infesta  sit  ac  funesta ;  et  sicut  per  mulierem  in  ruinam  traxisti  huma- 
num  genus,  ita  ego  per  mulierem  novum  suscitabo  semen  generis  redem- 
ptorem,  qui  plenum  de  te  reportabit  triumphum  genusque  humanum 
lapsum  reparabit.  Siqut  ergo  dissidium  inter  semen,  quod  est  Ghristus 
et  daemonis  semen  (jteccatores  peccato  naturae  i.  e.  peccato  originali  in- 
fectos,  a  daemone  propemodum  satos,  vel,  ut  aliis  videtur,  vitium  ipsum 
daemonis  fraude  in  naturam  inductum)  ne  morulam  quidem  admisit  pa- 
cis,  sed  fuit  plane  originale,  a  prima  scil.  seminis  illius  origine:  ita 


*)  Haud  inepte  expressit  hujus  verbi  sensum  auctor  ep.  de  viro  perfecto  inter 
opera  spuria  s.  Hieronymi  ed.  paris.  1706 1.  V.  p.  52,  quam  V  a  1 1  a  r  s  i  incunctan- 
ter,  sed  immerito,  s.  M  a  x  i  m  o  taur.  adscribit.  Ita  in  ea  inter  alia  legimus  (pag.  57) : 
»Mater  itaque  D.  N.  J.  Christi  in  illa  jam  tunc  muliere  promissa  est.  Haec  inimicitiis 
opposita  est  serpentis.  Ponam,  inquit,  inimicitias  inter  te  et  mulierem :  non  certe  pono 
dicit,  ne  ad  Evam  hoc  pertinere  videretur.  Verbum  promissionis  est,  quod  transmitti- 
tur  in  futura.  Ponam,  inquit,  inimicitias  inter  te  et  mulierem.  Illam  utique  mulierem, 
quae  Salvatorem  parturiat,  non  quae  generet  fratricidam.  Ponam,  inquit,  inimicitias 
inter  te  et  mulierem,  quae  repudiata  facilitate  credendi,  non  solum  te  non  audiat,  si 
aut  suavitatem  pomorum  pro  adapertione  monstraveris  oculorum,  aut  diis  similem 
esse  promiseris :  sed  etiam  ipso  Gabriele  deferente  verbum,  rationem  de  promissionis 
exigat  novitate  dicendo :  Quemadmodum  erit  istud,  quoniam  virum  non  cognosco 
(Luc.  1,  34)?«  Cf.  de  argumento  ex  Gen.  3,  15  deducto  Palmieri  th.  87;  Patrizi 
de  immaculata  Mariae  origine  a  Deo  praedicta  disquisitio;  Billot  de  Verbo  inc. 
p.  2  c.  1  in  q.  27—30. 

etiam  inimicitia  inter  Redemptoris  matrem,  in  qua  eadem  post  Christum 
attigit  suum  fastigium,  et  daemonem  o  r  i  g  i  n  a  1  i  s  fuit  adeo  ut  nullum 
unquam  admiserit  consortium  hujus  mulieris  cum  adversario.  Brevius, 
omnia  exigunt,  ut  verba  Gen.  3,  15  sensu  plenissimo  adimpleta  cen- 
seantur  in  Christo  Jesu  Redemptore  ejusque  sanctissima  matre.  Atqui 
sensus  plenus  exigit,  ut,  sicut  inter  Filium  Mariae  et  daemonem  nullum 
exstitit  unquam  consortium,  ita  neque  inter  ejus  matrem  et  daemonem 
fuerit  conjunctio,  sed  potius  inimicitia  summa.  Quare  nunquam  mulier 
illa  fortis,  quae  peperit  daemonis  peremptorem,  daemoni  fuit  obnoxia, 
nunquam  amica,  semper  inimica,  ideoque  Deo  grata  et  a  quovis  peccato 
immunis. 

595.  Neque  improbabilis  videtur  illatio  ex  salutatione  angelica  Luc. 
1,  28.  Scias  enim  a.  hanc  salutationem  esse  plane  s  o  1  e  m  n  e  m  coelitus 
allatam  per archangelum Gabrielem,  b.  singularem  prorsus,  nunquam 
ante  auditam,  qua  c.  propemodum  inauguratur  nova  Messiae  oeconomia. 
Quare  d.  omnia  exigunt,  ut  accipiatur  sensu  p  1  e  n  o,  tantae  matri  et  Deo 
digno  (n.  585).  Quo  sensu  accepta  gratiae  plenitudo  intensiva  et  exten- 
siva  nullam  unquam  admittet  gratiae  carentiam  excludetque  omnem 
prorsus  peccati  maculam,  singularis  cum  Deo  conjunctio  censeri  debet 
perennis,  nunquam  interpolata,  originalis;  benedictio  tam  eminens  con- 
ciliari  nequit  cum  ullo  maledicto  praesertim  peccati.  Ergo  Maria  sistitur 
Virgo  plane  immaculata,  originaliter  benedicta. 

596.  Thesis  CLXIIT.  Neque  1.  propositiones  universales  Scri- 
pturae  et  patrum9  quibus  edicitur,  omnes  in  Adamo  peccasse  om- 
nesque  a  Christo  esse  redemptos ;  neque  2.  silentium  patrum  pri- 
morum  Ecclesiae  seculorum  de  hoc  b.  V.  Mariae  privilegio ;  neque 
3.  patrum  effata,  quibus  affirmant,  solum  Christum,  singularis 
conceptionis  privilegio,  peccati  fuisse  expertem,  carnem  Virginis 
fuisse  carnem  peccati,  eam  fuisse  a  Spiritu  sancto  mundatam  et 
purificatam ;  neque  denique  4.  s.  Bernardi  oppositio  adversus  fe- 
stum  conceptionis  b.  V.  Mariae  et  s.  Thomae  doctrina  evincunt, 
Mariae  V.  conceptionem  peccato  originali  fuisse  infectam. 

Demonstratio  p.  I.  Certum  est,  plane  universales  esse  proposi- 
tiones,  quibus  s.  Paulus  et  post  Paulum  patres  affirmant,  omnes  in  Adamo 
esse  mortuos,  peccasse,  peccato  Adami  fuisse  infectos.  Verum  inde  tan- 
tum  sequitur,  neminem  licere  ab  iis  eximere,  nisi  de  ejus  exceptione  c  e  r  t  o 
constet.  Atqui  certo  nobis  constat,  b.  Virginem  utpote  Dei  matrem  intuitu 
meritorum  Christi  fuisse  exceptam.   Constat 

1.  de  hac  exceptione  infallibili  Ecclesiae  magisterio,  cujus  est  reve- 
lationis  instrumenta  authentice  interpretari.   Ea  confirmatur 

2.  conjectura,  quam  innuit  pius  scriptor  antiquus  *) :  „Non  immerito 
excipitur  (Maria)  a  quibusdam  generalibus  vera  aestimatione,  quam  tanta 
servat  gratia  et  attollit  dignitatis  praerogativa."  Et  sane  quid  universa- 
lius  lege  illa,  quaconceptioneetpartufeminarumtolliturvirginitas?  Atqui 
ab  hac  lege  excepta  est  sola  b.  Virgo.  Quare  acute  auctor  cit.  suam  con- 
firmans  conjecturam  subjicit:  „Quantum  gratia  possit,  Mariae  monstrat 
integritas."  Huc  spectat  aurea  s.  Augustini  regula  de  nat.  et  gr.  c.  36 
n.  42 :  „Excepta  itaque  s.  Virgine  Maria,  de  qua  propter  honorem  Domini 
nullam  prorsus,  cum  de  peccato  agitur,  haberi  volo  quaestionem :  inde  (al. 
unde)  enim  scimus,  quod  ei  plus  gratiae  collatum  fuerit  ad  vincendum 
omni  ex  parte  peccatum,  quae  concipere  ac  parere  meruit,  quem  constat 
nullum  habuisse  peccatum,"  quae  non  tantum  de  peccato  actuali,  verum 
etiam  de  o r i g i n a  1  i  esse  intelligenda,  ostendit  Passaglia  n.  1 259  ss., 
qui  praefert  lectionem  inde  pro  unde.  Cf.  Plazza  act.  2  a.  3  test.  19. 
Gonstat  de  exceptione 

3.  patrum  testimonio,  qui  eam  vel  aequivalenter  vel  diserte  tuentur. 

Aequivalenter  quidem  eam  significant  patres,  quoties  Mariam  salutant 
solam,  semper,  totam  immaculatam;  nequeenim  solavel  semper  veltota 
esset  immaculata,  si  cum  ceteris  omnibus  vel  ad  momentum,  etsi  in  origine 
tantum,  culpae  naevo  fuisset  infecta.  Ita  Leoni  Augusto  (f  911)  Mariaest  2) 
»  perpetuo  lumine  collustratum  candelabrum ; «  A  n  d  re  a  e  cretensi  3)  »  germen 
semper  viride  semperque  floridum ; «  P  a  u  1  o  diacono  (fl.  sec.  VIII)  »  virga  vitio- 
sitatis  nodis  funditus  carens  4). *  —  >  Te  excepta,  Domina,  legimus  in  m  e- 
naeis  ecclesiae  graecae  ad  9.  Sept.,  nemo  est  inculpatus;*  20.  Aug.  »sola 
incorrupta  et  omnis  labis  funditus  expers ;  in  anthologia  9.  Dec.  »sola  omni  ex 
parte immaculata. «  —  »  Ad hunc paradisum, inquit  Damascenus  5),  serpenti 
aditus  non  patuit,  cujus  falsae  divinitatis  cupiditate  flagrantes  jumentis  sumus 
comparati. «  Huc  spectant  argumenta  omnia,  quibus  immaculatus  V.  probatur 
conceptus. 

Diserte  vero  eam  excipiunt  copti  in  suis  theotokiis  (quorum  summa 
est  antiquitas)  canentes  (p.  43):  »Tu  ex  Adam  sine  seductione  creata  es:  tu 
ex  Eva  effecta  homo  libera  a  doloribus  partus  ac  morte.*  —  Graeci  in  suis 
menaeis  d.  4.  Maj.  od.  6  eam  salutant :  »  Evae  quidem  auribus  perversissimus 
serpens  venenum  infudit :  tu  vero  sola  ipsum  a  te  repulisti,  o  Dei  mater,  quae 
ejusdem  interemptorem  genuisti ! «  —  Secundum  J  o  a  n  n  e  m  Geometram  Maria 
>  vitii  nostri  nihil  contraxit  6) ; «  secundum  P  a  s  c  h.  Radbertum  7)  »  ab  omni 
contagione  primae  virginis  est  aliena;*  secundum  Theodotum  ancyr.  (fl. 


1)  Hom.  de  assumpt.  b.  M.  V.  c.  4  inter  op.  spuria  s.  Augustini  (Mig. 
40,  1145),  quae  olim  adscribebatur  s.  Hieronymo.  Similia  habet  Pasch.  Rad- 
b  e  r  t  u  s  de  partu  virg.  1.  1  n.  2.   Cf.  supra  n.  5886. 

2)  Or.  in  Deip.  dormit.  3)  Or.  in  Deip.  nativ. 

4)  Or.  in  Deip.  assumpt.  *)  In  Deip.  dorm.  h.  2  n.  2. 

6)  Hymn.  3  in  Deip.  v.  17.  7)  De  perp.  virg.  b.  M.  V. 

sec.  V) :  »  Qui  antiquam  illam  virginem  sine  probro  condidit,  ipse  et  secundam 
sine  noxa  et  crimine  fabricatus  est.  x)«  —  »Hodie  Adam,  inquit  Andreas 
cret.,  ex  nobis  pro  nobis  primitias  Deo  offerens,  Mariam  primitias  facit,  et  quae 
ex  tota  massa  non  erat  inquinata,  per  ipsam  iit  panis  ad  generis  reformatio- 
nem2).*  —  S.  Sabas  de  Maria  pronunciat  od.  14  (Wagnereck  Pietas  mariana 
p.  212):  »In  te  primi  parentis  substitit  lapsus,  ultra  progredi  facultate  sub- 
lata.«  Cf.  n.  605  3. 

Audian^ur  aliquot  hymni.  Prudentius  Cathemer.  3  v.  146  ss.: 

Hoc  odium  vetus  illud  erat, 
Hoc  erat  aspidis  atque  hominis 
Digladiabile  discidium, 
Quod  modo  cernua  femineis 
Vipera  proteritur  pedibus. 

Edere  namque  Deum  merita 
Omnia  virgo  venena  domat; 
Tractibus  anguis  inexplicitis 
Virus  inerme  piger  revomit 
Gramine  concolor  in  viridi. 

Quae  cum  clara  sint,  clarissima  redduntur  verbis  donationis  factae  (sec.  XI)  ab 
U  g  0  n  e  de  Summo,  in  qua  faciendam  praescribit :  »  Unam  nobilem  et  pulchram 
statuam  de  ligno  incorruptibili  sive  de  marmore  . . .  quae  repraesentet  imagi- 
nem  ejusdem  s.  Mariae  matris  nostrae  coronatae  duodecim  stellis,  in  cujus 
ampla  superveste  sint  sol  et  luna,  et  sub  pedibus  ejus  habentem  antiquum  ser- 
pentem,  cui  in  paradiso  terrestri  a  Deo  dictum  est :  Inimicitias  ponam  inter  te 
et  mulierem  etc.  (Gen.  3,  15).  Volo  autem,  ut  serpens  ita  sit  sculptus,  ut  frustra 
virus  inermis  videatur  vomere,  et  nequissimum  ejus  caput  sic  b.  Virgo  forti 
pede  conterat,  uti  decet  illam,  quae  gratia  Filiiab  originali  labe  antici- 
pata  redemptione  praeservata  semperfuit  tam  anima  tam  corpore  integra,  et 
ordino,  ut  omni  anno  in  festivitate  immaculatae  conceptionis  b.  Mariae  matris 
Dei  in  eodem  oraculo  in  missa  .  .  .  canatur  tropus : 

Candidissima  ut  lilia 
Salve  aeterni  Patris  filia. 
Salve  mater  Eedemptoris, 
Salve  sponsa  Spiratoris. 

Sine  macula  concepta, 
Salve  Triadis  electa. 
Salve  inferni  victrix  aspidis 
Ulius  expers  sola  cuspidis. 
»Salve  Triadis  electa 
Sine  macula  concepta.« 

In  quod  insigne  christianae  antiquitatis  monumentum  cf.  quae  doctissime  an- 
notat  Ballerini  Sylloge  monument.  I,  1  ss.  ed.  Parisiis  1885.  Similia  ha- 
bentur  jam  in  hymno,  qui  probabiliter  videtur  s.  Ephraemi  (sec.  IV),  vel 
saltem  non  est  auctoris  posterioris  ex  brev.  Nestorianorum : 


*)  Or.  in  Deip.  et  s.  Simeon.  n.  5.  2)  Or.  in  Deip.  nat. 

Hurter,  Compend.  theologiae  II,  9.  ed.  31 

Satanas  autem  mansit  obstupefactus, 

Uti  et  ipse  derisus  est, 

Cum  nunciatum  fuit  Annae 

Prophetissae  de  prole. 

Non  cecidit  in  rete  daemonis. 

Neque  ipsius  arte  et  adinventis  supplantata, 

Neque  in  ejus  puritate  posuit  unguem 

Adversarius  cum  viribus  suis. 

(Civilta  catt.  1876  t  12  p.  548.) 

4:.  Ut  secundum  omnem  theologiae  rigorem  difficultas  solvatur,  Suarez 
disp.  3  s.  2  ex  ordine  statuit:  »Dicendum  censeo  primo,  absolute  et  simpli- 
citer  fatendum  esse,  b.  Virginem  in  Adam  peccasse.  Probatur,  quia  Paulus  ad 
Eom.  3  et  5  absolute  dicit  o  m  n  e  s  peccavisse  in  Adam  et  ideo  indiguisse  re- 
demptione.  Ergo  non  potest  magis  b.  Virgo  ab  una  quam  ab  alia  generali 
clausula  excipi . . .  Dico  secundo,  b.  Virgo  ex  vi  suae  conceptionis  fuit  obnoxia 
originali  peccato,  seu  d  e  b  i  t  u  m  habuit  contrahendi  illud,  nisi  divina  gratia 
fuisset  impeditum : *  quod  censet  ita  certum  ut  sine  errore  negari  non  possit 
(n.  587).  Hinc  tamen  non  sequitur,  b.  Virginem  contrahere  debuisse  revera 
peccatum  originale,  »quia  prior  illa  lex  non  includit  absolutam  ac  definitam 
Dei  voluntatem,  ut  peccante  Adamo  omnes  filii  sine  gratia  conciperentur,  sed 
perderent  jus  ad  gratiam,  et  ideo  quantum  esset  ex  vi  conceptionis,  sine  illa 
conciperentur :  non  tamen  privavit  se  Deus  jure  et  libertate  miserendi  cujus 
vellet  et  quando  vellet.  *  Perbelle  applicat  huic  quaestioni  U 1  p  i  a  n  i  verba  in 
lege  Princeps :  >  Princeps  legibus  subditus  non  est :  Augusta  vero  licet  sit  sub- 
dita,  princeps  tamen  eadem  privilegia  illi  concedit,  quae  ipse  habet.*  Ita 
Christus  nullatenus  legi  peccati  originalis  fuit  obnoxius ;  ejus  vero  mater  per 
se  quidem  fuit  obnoxia,  Filius  tamem  ipsam  sui  privilegii  ex  gratia  reddidit 
participem.  Apte  huc  transferuntur  verba  quoque  Assueri  ad  Esther  reginam, 
Mariae  typum:  Non  morieris;  non  enim  pro  te,  sed  pro  omnibus  (qui  reginae 
praerogativa  non  potiuntur)  haec  lex  (alioquin  universalissima)  constituta  est 
Esth.  15,  13.  Cf.  Passaglia  s.  5  c.  3. 

597.  Ut  altera  exceptio  solvatur,  duplex  distinguatur  redemptio :  al- 
tera  qua  quis  praeservatur  a  captivitate,  quam  alioquin  inevitabiliter  in- 
curreret ;  altera,  qua  quis  ex  captivitate,  in  quam  jam  incidit,  liberatur. 
Quamvis  Dei  Genitrix  redempta  non  fuerit  eo  redemptionis  genere,  quae 
consequitur  captivitatem ;  praestantiori  tamen  redemptione  cautum  fuit, 
ne  in  eam  incideret.   Cf.  n.  588 4.  596 3. 

598.  Demonstratio  p.  II.  Exceptio  petita  ex  silentio  vetustissi- 
morum  patrum  innititur 

1.  falso  supposito,  illos  scil.  tantum  audiendos  esse  patres  in  rebus 
fidei,  qui  seculorum  longaevitate  incanuerint.  Atqui  hoc  suppositum  fal- 
sum  esse  ostendimus  (cf.  1. 1.  n.  134). 

2.  Ea  supponit  doctoratus  charisma  exspirasse  jam  sec.  III.  et  IV. 
Atqui  illud  perdurat  ad  fmem  usque  seculi  Matth.  28.  20;  Eph.  4,  11. 

3.  Ceterum  falsum  est,  patres  vetustissimos  siluisse :  argumento  enim 
praescriptionis  contrarium  evincitur.  Neque  enim  aliunde  Ecclesia  po- 
steriorum  seculorum,  quae  semper  fuit  novitatis  osor,  antiquitatis  tenax, 
fidem  suam  quam  a  majoribus  praecedentium  seculorum  accepit. 

4.  Quodsi  hanc  veritatem  non  ita  clare  docent,  aequipollenter,  vir- 
tute  et  implicite  illam  satis  tradunt,  cum  Virginem  Matrem  Deo  dignam, 
angelis  puriorem,  alteram  Evam,  reparationis  mediatricem  etc.  salutant. 

5.  Hinc  si  quis  ex  patrum  vetustiorum  silentio  inferat,  dogma  esse 
novum,  triplicem  doctrinae novitatem  distinguimus :  novitatem  originis 
seu  revelationis,  propositionis  et  explicationis.  Falsum  porro 
est,  hoc  dogma  esse  novum  novitateoriginis;  coaevum  enim  est  ipsi  reve- 
lationi  christianae ;  nam  continetur,  ut  vidimus,  revelationis  deposito.  No- 
vum  quidem  est  novitate  propositionis,  cum  antea  explicite  credendum  ab 
Ecclesia  non  fuerit  propositum ;  novum  forte  etiam  novitate  disertae  ex- 
plicationis,  cum  primis  Ecclesiae  seculis  non  ita  explicite  cum  clara  ex- 
clusione  oppositae  sententiae  traderetur:  quam  novitatem  non  adversari 
fidei  ostendimus  1. 1.  n.  149. 

6.  Non  tamen  desunt  testimonia  satis  diserta  ex  seculis  V.  et  IV., 
quae  passim  disputationis  cursu  dedimus.   Gf.  n.  592 4;  596 3. 

599.  Demonstratio  p.  III.  Testimonia  patrum  contra  immaculatam 
Virginis  conceptum  collegit  prae  ceteris  Bandellus  0.  Praed.  in  1.  de  sin- 
gulari  puritate  et  praerogativa  conceptionis  Salvatoris  N.  J.  C,  Bononiae  1481, 
in  quo  216  patrum et  doctorum  effata  adducit,  quae  dein Petrus  a  Vicentia 
exscripsit.  Ad  pauciora  illa  revocat  Turrecremata  inl.de  veritate  con- 
ceptionis ;  ad  40  Capreolus;  ad  15  Cajetanus  de  conc.  b.  V.  et  C a n u s 
de  locis  theol.  VII,  1  concl.  4.  Verum  pleraque  sunt  aut  spuria  aut  praeter 
rem.  Quae  vim  aliquam  habent ,  adducunt  Petavius  XIV,  2  et  L a m p r i- 
dius  (Ant.  Muratori)  in  1.  de  superstitione  vitanda,  qui  a  sec.  III.  usque  ad 
seculum  s.  Bernardi  triginta  ordine  chronologico  affert.  Cf.  P e r r o n e  p.  1 
€.  6;  Plazza  act.  2  a.  2 ;  act.  7  n.  229  ss. 

Illa  ad  quaedam  capita  revocemus.  1.  Plures  ex  patribus,  qui  op- 
ponuntur,  inculcant,  solum  Ghristum  fuisse  omnis  expertem  peccati,  et 
quidem  ideo,  quia  ipse  fuit  Filius  Dei  solusque  conceptus  de  Spiritu  s. 
Quod  cum  affirmant,  inculcare  volunt,  Christum  non  solum  a  peccato 
fuisse  praeservatum,  sed  peccatum  ad  eum  prorsus  non  pertinuisse;  eum 
non  tantum  actu  fuisse  immunem  a  peccato,  sed  et  a  quovis  d  e  b  i  t  o ; 
imo  eum  ne  potuisse  quidem  peccato  inquinari;  idque  non  ex  gratia  et 
privilegio,  sed  naturaliter  et  jure  proprio  vi  ipsius  conceptionis.  Atqui 
talem  a  peccato  immunitatem  Virgini  non  vindicamus. 

2.  Alii  Virginis  carnem  dicunt  carnem  peccati.  Verum  patres  ali- 
qui  idem  vel  de  carne  Ghristi  affirmant;  quem  profecto  peccato  obnoxium 
non  crediderunt;  vel  de  carne  Deiparae  pro  ipso  incarnationis  tempore, 

quo  certo  nulla  peccati  macula  fuit  inquinata.  Quare  haec  loquendi  ratio 
per  se  non  probat,  b.  Virginem  fuisse  peccato  originali  actu  infectam, 
eodemque  fere  modo  explicari  poterit,  quo  ea  de  carne  Christi  adhibita 
intelligi  solet,  Significare  scilicet  volunt,  carnem  Virginis  derivatam  esse 
ex  peccatoribus,  carni  peccato  infectae  fuisse  consubstantialem ;  vel  forte 
etiam  eam  non  sine  concupiscentia  esse  propagatam. 

3.  Nonnulli  dicunt,  Virginem  gratia  fuisse  mundatam,  purgatam 
etc.  Sed  scias  triplicem  esse  mundationem:  unam,  qua  maculae  con- 
tractae  eluuntur;  alteram,  qua  quod  mundum  est,  mundius  redditur; 
tertiam,  qua  quis  munditie  donatur,  ne  sordescat  et  lit  a  maculis  prae- 
servetur.  Atqui  b.  Virgo  in  sua  conceptione  non  primo  vel  altero,  sed 
tertio  mundationis  genere  fuit  mundata.  Quapropter  p^tres,  quo  clarius 
mentem  suam  exprimant,  quandoque  dicunt  eam  fuisse  praemunda- 
tam,  praesanctificatam,  sanctitate  scil.  praevertente  omnem  maculam. 
Ceterum  tam  paulum  obest  haec  loquendi  ratio,  ut  etiam  dicant,  b.  Virgi- 
ginem  tempore  annunciationis  purgatam  fuisse  ad  digne  concipiendum 
Verbum,  quo  tamen  tempore  profecto  fuit  sanctissima,  utpote  gratia  plena 
et  benedicta  inter  mulieres  ex  ipsius  angeli  testimonio  (Luc.  1, 28).  Gf.  P  a  s- 
saglia  n.  1543  ss. ;  Goustant  praef.  ad  op.  s.  Hilarii  n.  51. 

600.  Cum  vero  ita  patrum  effata,  quae  objici  solent,  explicare  conamur, 
non  contendimus,  nullum  patris  effatum  esse,  quod  veritati,  quam  defendimus, 
adversetur.  Ultro  enim  concedere  possumus,  esse  patres,  qni  immaculato  b. 
Virginis  conceptui  favere  non  videantur,  quin  propterea  dogmati  catholico  sit 
timendum.  Si  enim  Cyprianus  cum  integris  conciliis  in  re  practica  atque  quoti- 
diana  errare  potuit ;  si  fere~  nullum  est  dogma,  contra  quod  non  possint  obscura 
quaedam  et  difficiliora  patrum  effata  objici :  quid  mirum,  si  de  hoc  dogmate  in 
Scriptura  non  evidenter  expresso,  antequam  ad  liquidum  est  perductum  ex- 
pliciteque  ab  Ecclesia  credendum  propositum,  unus  alterve  ex  veteribus  minus 
clare  et  exacte  scripserit? 

601.  Demonstratio  p.  IV.  Quod  difficultatem  attinet  ex  s.  Bernar- 
di  ep.  174  petitam,  notamus,  s.  doctorem  canonicos  lugdunenses  redarguere, 
quod  inconsulta  sede  apostolica  adoptaverint  festivitatem  conceptionis  b. 
Mariae  V.  tunc  novam:  conceptionis  vero  cultum  propterea  impetere,  quod 
careat  objecto.  Verum  Bernardus  prae  oculis  habere  videtur  conceptionem 
activam  seu  seminalem  vel  generationem,  quatenus  est  opus  parentum,  ut 
tunc  temporis  conceptionis  vox  accipi  solebat :  ut  colligitur  tum  ex  auctoritate 
veterum  doctorum,  qui  paulo  post  Bernardum  floruere  et  ipsum  ita  inter- 
pretatisunt,  ut  Alexander  halensis,  Albertus  M.,  d.  Thomas  et  Bona- 
v  e  n  t  u  r  a ,  tum  ex  ipso  contextu.  Scribit  enim  in  ep.  illa  n.  7  :  »  Unde  ergo 
conceptionis  sanctitas?  An  dicitur  sanctificatione  praeventa,  quatenus  jam 
sancta  conciperetur  ac  per  hoc  sanctus  fuerit  et  conceptus :  quemadmodum 
sanctificata  jam  in  utero  dicitur,  ut  sanctus  consequeretur  et  ortus  ?  Sed  non 
valuit  ante  sancta  esse  quam  esse ;  siquidem  non  erat,  antequam  conciperetur. 
An  forte  inter  amplexus  maritales  sanctitas  se  ipsi  conceptioni  immiscuit,  ut 
simul  sanctificata  fuerit  et  concepta?    Nec  hoc  quidem  admittit  ratio.  Quo- 

modo  namque  aut  sanctitas  absque  Spiritu  sanctificante  aut  sancto  Spiritui 
societas  cum  peccato  fuit?  Aut  certe  peccatum  quomodo  non  fuit,  ubi  libido 
non  defuit?*  Quae  impugnant  quidem  sanctitatem  et  cultum  conceptionis 
activae ;  sed  ad  rem  non  videntur  esse,  si  referuntur  ad  sanctitatem  cultumque 
conceptae  animataeque  Virginis.  Quare  cum  de  alia  conceptione  loquatur  Ber- 
nardus,  de  alia  sit  sermo  in  dogmate,  immerito  illius  doctrina  huic  contraria 
affirmatur.  Cui  haec  responsio  non  placet,  responsum  dabimus  Benedicti 
XIV.  in  comment.  de  festis  b.  Mariae  V.  n.  188  scribentis:  »Difficile  est 
ejusmodi  tueri  interpretationem,  ut  optime  animadvertit  Mabilloniusin 
notis  ad  eandem  ep.  Quapropter  concinnior  responsio  est,  argumenta  d.  B  e  r- 
nardi  ab  aliis  quam  plurimis,  qui  hac  de  re  scripserunt,  satis  esse  eversa: 
praecipuum  scopum,  quo  ille  intenderit,  fuisse  auctoritatem  apostolicae  sedis, 
qua  inconsulta  invectam  videret  festivitatem  in  ecclesiam  lugdunensem;  ac 
propterea  si  viveret  et  ad  immaculatam  conceptionem  sedem  apostolicam  esse 
intelligeret  propensiorem  ejusque  auctoritate  in  tota  Ecclesia  hanc  peragi  ce- 
lebritatem  videret,  disciplinam  hanc  romanae  sedi  tantopere  probatam  statim 
amplexurum,  cujus  judicio  epistolam  illam  subjecerat.*  Cf.  Ballerini  in 
diss.  de  s.  Bernardi  scriptis  n.  20  ss.  t.  II.  sylloges;  Passaglia  n.  1649  ss.; 
Perrone  1.  c.  p.  1  c.  15  §  2;  Scheeben  KL.  IV,  469. 

602.  Demonstratio  p.  Y.  Gravior  est  difficultas  circa  s.  Tho- 
mam,  de  cujus  mente  quadruplex  est  principalis  sententia.  Prima 
statuit,  d.  Thomam  immaculato  conceptui  adversari,  quod  tuentur  pleri- 
que  theologi  (definitione  saltem  vetustiores)  ex  ordine  s.  Dominici  et  alii, 
qui  propter  illius  auctoritatem  hanc  veritatem  tamdiu  negarunt J).  —  Se- 
cunda  contendit,  d.  Thomam  immaculatam  Virginis  conceptionem  docere : 
locosvero(circal5),  in  quibus  contrarium  adstruere  videtur,  plusminusve 
eorruptos  censet2).  —  Tertia  statuit  d.  Thomam,  sibi  non  satis  in  hac 
quaestione  constitisse,  cum  negari  nequeat,  aliquoties  eum  dogmati  favere 
catholico,  aliis  vero  in  locis  illi  adversari 3).  —  Quarta  censet,  d.  Thomam 
non  adversari  doctrinae  catholicae  vel  saltemidtestimoniis  objectis  certa 
ratione  probari  non  posse  4). 


1)  Recentiori  aetate  Knittel  in  Tiib.  Qtlschr.  1879  p.  355  ss. ;  Schwane 
Dogmengesch.  t.  II  §  94;  quadamtenus  Scheeben  n.  1708;  qui  sagaciter  contro- 
versiam,  qualis  in  scholis  agitabatur  exponit;  Toebbe  die  Stellung  des  h.  Thomas 
v.  A.  zu  der  unbefl.  Gottesmutter,  Miinster  1892  etc.   Cf.  Quodl.  6  q.  5  a.  7. 

2)  Ita  Velasquez,  P.  de  Alva,  Nieremberg,  Sfondrati,  Frassen, 
ex  recentioribus  Lambruschini,  Gual  etc.  Verum  Bernardus  Maria  de  ftu- 
b  e  i  s  m  dissert.  criticis  et  apologeticis  pro  operibus  s.  doctoris  omnem  corruptionis 
suspicionem  excludere  nititur. 

s)  Ita  Salazar,  Malou  de  im.  concept.  b.  V.  t.  II  c.  13  etc. 

4)  Cf.  recentiori  aetate  S  p  a  d  a  in  animadversionibus,  quas  proposuit  in  opus 
J.  B.  Malou  ep.  brugensis  ;Cornoldiin  opusc. :  sententia  d.  Thomae  de  immunitate 
b.  Virginis  a  peccati  originalis  labe,  Neapoli  1870;  Morgott  die  Mariologie  des 
Thomas  v.  A.  IV  b.,  qui  plures  quoque  theologos  vetustiores  pro  hac  sententia  citat; 
fuse  admodum  Schneider  Kathol.  Wahrheit  t.  8.  9  etc. 

603.  Ultima  sententia  plus  minusve  adhaec  principia  revocatur:  1.  Cer- 
tum  est,  d.  Thomam  et  aequivalenter  et  diserte  docere,  b.  Virginem  a  peccato 
originali  fuisse  immunem.  Et  aequivalenter  quidem,  quoties  docet  b. 
Virginem  pcst  Deum  maxima  nituisse  puritate,  summa  praeditam  fuisse  gra- 
tiarum  plenitudine,  Christo  fuisse  proximam  etc.  » In  Christo,  inquit  in  expos. 
in  Ps.  14,  et  in  V.  Maria  nulla  omnino  macula  fuit;«  »corpus  suum  posuit 
(Dei  Filius)  in  sole  i.  e.  in  Maria,  quae  nullam  habuit  obscuritatem  peccati.* 
Ita  in  Ps.  18;  cf.  et  3  p.  q.  27  a.  3  ad  3.  —  Diserte  dogma  catholicum 
tuetur  in  1  d.  44  q.  1  a.  3  ad  3  :  » Puritas  intenditur  per  recessum  a  contrario, 
et  ideo  potest  aliquid  creatum  inveniri,  quo  nihil  purius  esse  potest  in  rebus 
creatis,  si  nulla  contagione  peccati  inquinatum  sit.  Et  talis  fuit  puritas  b. 
Virginis,  quae  a  peccato  originali  et  actuali  fuit  immunis.  Fuit  tamen  sub  Deo, 
in  quantum  erat  in  ea  potentia  ad  peccandum. «  Cf.  d.  1 7  q.  2  a.  4  ad  3.  Ne- 
gari  vero  nequit 

2.  reperiri  apud  ipsum  testimonia,  quae  huic  adversari  videantur  doctrinae. 
Ita  in  3  d.  3  q.  1  a.  1  qcla  21  »B.  Virgo  in  originali  peccato  concepta  fuit;« 
3  p.  q  1 4  a.  3 :  » Caro  Virginis  concepta  fuit  in  originali  peccato  « ;  in  Comp. 
theol.  c.  224:  »Oportuit,  ut  cum  originali  conciperetur  peccato,  utpote  quae 
ex  utriusque  sexus  commixtione  concepta  fuit  etc.  * 

3.  Tamen  oppositio  est  tantum  in  verbis,  non  in  ipsa  re.  Nam  hisce  in 
locis  d.  Thomas  de  alia  loquitur  conceptione,  de  alio  peccati  originalis 
subjecto,  de  alia  peccati  originalis  r a t i o n e  atque  dogma. 

4.  Sane  quod  primum  attinet,  d.  Thomas  illis  in  locis  non  videtur  loqui 
de  conceptione  passiva  seu  de  creatione  et  infusione  animae,  de  animatione 
foetus,  vel  ut  etiam  dicitur  de  conceptiono  personae,  de  qua  loquitur  dogma; 
sed  de  conceptione  a  c  t  i  v  a,  de  conceptione  primi  foetus,  seu  de  principiorum 
seminalium  unione,  quae  infusionem  animae,  animationem,  diu  (secundum 
scholae  principia)  praecedit.  —  Quod  alterum  attinet,  s.  doctor  non  animam 
Virginis  exhibet  subjectum  peccati  originalis,  sed  corpus  nondum  animatum, 
primum  foetum,  quem  censebat  non  illico  post  conceptionem  animari  anima 
rationali.  —  Quod  tertium  spectat,  peccatum  originis,  in  quo  dicit  b.  Virginem 
vel  ejus  carnem  conceptam,  non formaliter,  sed  virtualiter  seu instrumen- 
taliter,  hinc  improprie  est  accipiendum:  ut  liquet  ex  q.  4  demalo  a.  3:  »Ma- 
nifestum  est,  quod  esse  susceptivum  peccati  est  proprium  hominis:  unde 
oportet,  quod  proprium  subjectum  peccati  cujusque  sit  id,  quod  est  proprium 
hominis,  scilicet  anima  rationalis,  secundum  quam  homo  est  homo  et  sic  pec- 
catum  originale  est  in  anima  rationali,  sicut  in  proprio  subjecto  (i.  e.  forma- 
liter) ;  semen  autem  carnale,  sicut  est  instrumentalis  causa  traductionis  hu- 
manae  naturae  in  prolem,  ita  est  instrumentalis  causa  traductionis  peccati 
originalis  et  ita  peccatum  originale  est  in  carne,  i.  e.  in  semine  carnali,  sicut 
in  causa  instrUmentali  (i.  e.  virtualiter). *  Quod  ita  expressit  Magister  sen- 
tentiarum  2.  d.  31 :  »In  conceptu  dicitur  peccatum  transmitti,  non  quia  pec- 
catum  orginale  ibi  est,  sed  quia  caro  ibi  contrahit  id,  ex  quo  peccatum  fit  in 
anima  cum  infunditur.*  —  Alexander  halensis  1.  p.  summae  q.  1 1  m.  1  : 
>Peccatum  non  dicitur  esse  in  carne  formaliter,  sed  causali  ter:  quia  in 
carne  est,  unde  postea  contrahit  anima  peccatum.  *  Quare  cum  alia  sit  conce- 
ptionis  significatio,  aliud  peccati  originalis  subjectum,  alia  peccati  originalis 
ratio  secundum  Thomam  in  locis  objectis,  atque  in  definitione  catholica, 
concedi  poterit  pugna  in  verbis,  non  vero  de  re. 

5.  Neque  obesse  videntur  a.  quae  docet  4.  d.  13  q.  1  a.  3  ad  3:  »Hoc 
«st  erroneum  dicere,  quod  aliquis  sine  peccato  originali  concipiatur  praeter 
Christum :  quia  ille,  qui  sine  peccato  originali  conciperetur,  non  indigeret  re- 
demptione,  quae  facta  est  per  Christum  et  sic  non  esset  Christus  omnium  re- 
demptor. «  Ad  haec  enim  explicanda  sufficit,  ut  putaverit,  b.  Virginem  non 
fuisse  praeservatam  ab  originali  peccato  in  conceptione  foetus,  ante  anima- 
tionem:  seu  in  foetu,  qui  animae  praecessit  infusionem,  peccatum  originale 
fuisse  virtualiter  sicut  in  causa  instrumentali  adeo,  ut  nisi  haec  causalitas  vir- 
tute  divina  fuisset  suspensa  et  praepedita,  anima  mox  infundenda  maculata 
iuisset  peccato ;  quae  doctrina  non  differt  a  theologorum  sententia,  qua  inco- 
lumi  dogmate  statuunt,  b.  Mariam  V.  debito  proximo  contrahendi  peccatum 
originale  fuisse  obnoxiam.  Neque  obstat  1).  d.  Thomam  affirmare  3.  p.  q.  27 
a.  2,  Mariam  sanctificatam  fuisse  post  animationem.  Possunt  enim  haec  in- 
telligi  de  posterioritate  non  temporis,  sed  naturae,  quod  etiam  secundum  dogma 
catholicum  admittere  licet.  Neque  enim  sanctificari  potuit  Virgo,  antequam 
esset  anima,  cum  ipsa  anima  sit  subjectum  gratiae ;  d.  Thomas  vero  nonnisi 
sanctificationem  nescio  quam  antecedentem,  qua  b.  Virgo  immunis  esset  vel  a 
debito  contrahendi  peccatum,  exclusam  voluit.  Non  dissimili  ratione  C.  ex- 
plicari  poterit  locus  omnium  difficillimus  (qui  tamen  a  nonnullis  corruptus 
censetur)  3.  d.  3  q.  1  a.  1  sol.  2,  cujus  videtur  esse  sensus:  Sanctificatio  b. 
Virginis  non  potuit  esse  ante  infusionem  animae,  quia  ea,  ut  exsistebat  in 
semine  concepto  aut  foetu  inanimi,  gratiae  capax  nondum  erat.  Neque  etiam 
in  ipso  instanti  infusionis  animae  ita,  ut  gratia  tunc  sibi  infusa  aut  hujus  in- 
tuitu  eadem  Virgo  ante  animationem  in  semine  concepto  et  in  foetu  inanimi 
fuerit  immunis  a  debito  contrahendi  peccati  originalis  seu  immunis  a  culpa 
originis  virtualiter  tantum  accepta. 

6.  Quare  ut  omnia  paucis  complectamur,  censent  hi  theologi  d.  Thomam 
docuisse,  b.  Virginem conceptam  quidem  fuissecum  debito  contrahendi  pec- 
catum  originis ;  demonstrari  tamen  non  posse  juxta  ipsum  ejus  animam,  cum 
corpori  conjungeretur,  a  c  t  u  contraxisse  peccatum  proprie  dictum.  Quibus  et 
alia  patrum  et  theologorum  scholae  testimonia  implexa  illustrantur. 

604.  Thesis  CLXIV.  Succedit  alia  b.  Dei  Genitricis  Mariae 
praerogativa,  qua  singulari  divinae  gratiae  privilegio  immunis 
creditur  a  quovis  peccato  actuali,  etiam  veniali. 

Declaratio.  Thesis  est  contra  primipilos  protestantium,  quorum  in- 
conditas  voces  b.  Canisius  de  Maria  V.  praef.  I,  1 0  refert refellitque.  Faten- 
dum  tamen  est,  etiam  ex  patribus  aliquos  parum  commode  hac  de  re  sensisse, 
adeo  ut  Petavius  allatis  verbis  Chry sost omi,  Basilii  et  Cyrilli  al. 
subjiciat  XIV,  1  :  »Haec  trium  summorum  virorum  praepostera  sunt  judicia 
de  Dei  Matre  ss.  Virgine,  quae  nemo  prudens  laudare  possit.  Inter  catholicos 
vero  hac  de  re  nulla  est  hodie  controversia :  horum  enim  nemo  est,  qui  non 
ab  omni  inquinatione  peccati  etiam  levissimi  puram  fuisse  ss.  Dei  Genitricem 
existimet.  Dixi  hodie  catholicum  dubitare  neminem.  Nam  non  videtur  olim  id 
in  fidei  dogma  fuisse  receptum,  cum  sancti  et  alioquin  b.  Virginis  studiosis- 
simi  patres  parum  interdum  de  ea  commode  scripserint,  levissimis  inducti 
rationibus,  imo  nullis.  *  Solemnitur  declarata  fuit  haec  veritas  a  conc.  t  r  i  d  e  n- 
tino  sess.  6  can.  23:  »Si  quis  hominem  semel  justificatum  dixerit  .  .  .  posse 
in  tota  vita  peccata  omnia,   etiam  venialia  vitare,  nisi  ex  speciali  Dei  privi- 

legio,  quemadmodum  de  b.  Virgine  tenet  Ecclesia,  A.  S. : «  ex  quo  sequitur 
thesim  esse  si  non  de  fide,  fidei  saltem  proximam. 

605.  Demonstratio.  1.  Probatur  argumento  proposite  n.  592; 
nam  cum  Virginis  idea  et  puritate,  qualem  illam  fovebat  christiana  an- 
tiquitas,  ne  levissimi  quidem  peccati  macula  conciliari  potest; 

2.  ex  solemni  Augustini  doctrina,  quam  cf.  supra  n.  596 2; 

3.  ex  disertis  veterum  effatis,  quae  dedimus  n.  59 14  et  596 3. 

Quibus  adde  speciminis  gratiaverba  s.  Joan.  Damasceni  or.  2  inDeip. 
nativ.  n.  4 :  «Terra  est,  in  qua  nulla  peccati  enata  spina,  secus  vero  per  cujus 
germen  illud  potius  evulsum  est;  terra  est,  non  uti  prior  maledicta  et  cujus 
fructus  spinis  et  tribulis  horrescant,  sed  super  quam  benedictio  Domini  fuit.* 
—  A  graecis  in  menaeis  adl2.Febr.  salutatur:  »A  seculo  tu  sola purissima 
ab  omni  macula  propter  micantes  radios  puritatis  et  propter  pulchritudinem 
virginitatis  et  propter  charismata  quamlibetlabeculam  repellentia  digna  appa- 
ruisti. «  —  Denique  s.  Bernardus  ep.  174  n.  5:  »Copiosior  sanctificationis 
benedictio  in  eam  descendit,  quae  ipsius  non  solum  sanctificaret  ortum,  sed 
et  vitam  ab  omni  deinceps  peccato  custodiret  immunem,  quod  nemini  alteri 
in  natis  quidem  mulierum  creditur  esse  donatum.  Decuit  nimirum  reginam 
virginum  singularis  privilegio  sanctitatis  absque  omni  peccato  ducere  vitam, 
quae  dum  peccati  mortisque  pareret  redemptorem,  munus  vitae  et  justitiae 
omnibus  obtineret. «  Cf.  Vega  theol.  marianae  palaestra  7  cert.  4  n.  775  s. ; 
pal.  9  cert.  l;Passaglian.  1546. 

4.  Hanc  sententiam  schola  unanimis  tuetur  cum  s.  T  h  o  m  a  3.  p. 
q.  27  a.  4.  Quapropter  infert  Suarez  d.  4.  s.  3,  de  fide  certum  esse  „b. 
Virginem  nunquam  amisisse  gratiam,  quam  in  prima  sanctificatione  acce- 
pit,  atque  adeo  in  illa  fuisse  confirmatam  et  infallibile  donum  perseva- 
verandi  accepisse.  Fundamentum  sumitur  ex  consensu  et  traditione  Ec- 
clesiae,  quae  hoc  modo  intelligit  plenitudinem  gratiae  Virginis." 

606.  Scholion.  B.  Mariae  V.  puritas  et  sanctitas  tanta  fuit,  ut  immunis 
esset  etiam  ab  ipso  concupiscentiae  fomite.  »  Convenit  inter  theologos  in  3.  dist.  2, 
inquit  Valentia  d.  2  q.  1  p.  4,  per  secundam  quidem  sanctificationem  Vir- 
ginis,  quae  factaest,  cum  superveniente  inillam  per  abundantissimam  gratiam 
Spiritu  s.  Christum  concepit,  fuisse  eam  plene  liberatam  a  fomite  peccati : 
quatenus  scilicet  per  abundantiam  illam  et  singularem  gratiam  quasi  redun- 
dantem  ex  sanctitate  carnis  Christi  tunc  concepti  factum  fuerit,  ut  sensualitas 
Virginis  non  potuerit  potentia  quadani  proxima  spectatis  iis  gratiae  donis, 
quae  in  ipsa  Virgine  inerant,  prodire  in  motus  rationi  rectae  contrarios.  *  Quod 
tempus  annunciationem  b.  Virginis  praecedens  attinet,  conveniunt  theologi, 
fomitem  in  ea  fuisse  saltem  ligatum  ac  velut  consopitum  (speciali  divinae  gra- 
tiae  protectione  et  assistentia),  quominus  in  motus  rationi  contrarios  prorum- 
peret.  Num  vero  jam  tunc  fuerit  exstinctus,  ut  post  Verbi  conceptionem,  inter 
se  dissentiunt. 

607.  Quidquid  est  de  hac  quaestione,  Virginem  fuisse  iramunem  a  con- 
cupiscentiae  fomite  sive  ejus  ligatione,  sive  ablatione,  probatur  1.  ex  V.  puri- 

tate  angelica  majori,  imo  qua  major  sub  Deo  nequit  intelligi  (n.  592):  nam 
cum  ea  conciliari  nequit  concupiscentiae  rebellio. 

2.  Ex  praerogativa,  qua  Eva  longe  praestantior  salutatur  (n.  593); 

3.  ex  privilegio  thesi  praecedenti  Virginis  vindicato :  omnium  enim  fere 
peccatorum  venialium  fons  et  origo  est  concupiscentia,  a  quibus  vix  potuit 
esse  immunis,  si  fonti  tot  peccatorum  feraci  fuit  actu  obnoxia. 

4.  Probatur  auctoritate  veterum,  qui  non  solum  virtute,  sed  diserte  hoc 
privilegium  Virgini  vindicant,  e  quibus  Damascenus  eam  or.  2  in  nativ. 
n.  7  salutat:  »Ave  liber  signitus,  nulli  corruptrici  cogitationi  obnoxius;* 
Gregorius  nicomediensis  in  or.  in  praesent. :  »Hortum  illum  conclusum,  in 
quem  vitiosis  cogitationibus  nullus  patet  aditus ;  fontem  illum  vere  signatum, 
e  quo  manant  purissimi  latices  orbem  universum  irrigantes  et  in  quo  turbidi 
luti  nullae  deprehensae  sunt  reliquiae.  *  —  Hesychius  hierosol.  (fl.  c.  a.  600) 
hom.  1  in  Deip.  (Mig.  93,  1466):  » Ecce  Virgo  concipiet.  Quaenam?  Mulierum 
egregia  .  .  .  praeclarum  naturae  nostrae  ornamentum,  gloria  luti  nostri,  quae 
Evam  pudore  et  Adamum  comminatione  liberavit,  audaciam  draconis  abscidit : 
quam  concupiscentiae  fumus  non  attigit,  nec  vermis  voluptatis  eam  laesit.* 
—  Nicolaus  monachus  s.  ,AlDani>  Petri  cellensis  sententiam  carpens  inter 
alia  scribit:  »Quamdiu  tractabatur  de  articulis,  qui  sic  vel  aliter  poterant  in- 
telligi,  sana  utrinque  fide,  dissimulabam,  et  animus  noster  si  concepit,  non 
peperit  dolorem.  Nunc  autem  cum  tuba  canitur,  quod  Virgo  peccatum  sen- 
serit  et  sentiendo  debellaverit,  non  dissimulo,  non  patienter  ago,  vix  manus 
teneo,  quin  in  publicum  hostem  irruo. *  Legantur  et  ep.  ipsius  Petri  scil.  171. 
173  (172  est  hujus  Nieolai)  Mig.  202,  603  ss.;  G-ilb.  Foliot  ep.  londin.  in 
Cant.  1,  11  (ib.  p.  120l)  et  Kichardus  a  s.  Victore  c.  26  in  Cant.  cant. ;  de 
Emmanuele  1.  2  c.  31  et  insignis  sermo  18  Helinandi  (Mig.  212,  636  ss.). 
De  hac  controversia  consule  Scheeben  §  280.  Cf.  Thomas  3.  p-  q.  27  a.  3 ; 
Passaglia  n.  1505  ss. ;  1546  ss. ;  Suarez  d.  4  s.  5  et  6,  qui  inde  infert 
b.  Virginem  habuisse  originalem  justitiam  quoad  praecipuos,  non  quoad 
omnes  effectus,  nam  fuit  passibilis,  obnoxia  morti  etc. 

608.  TilCSlS  CLXV.  Inter  praecipua  Dei  Genitricis  monilia 
refulget  ejus  perpetua  virginitas :  Virgo  enim  concepit  et  peperit, 
jugiterque  Virgo  inviolata  permansit, 

Demonstratio  p.  I.  et  II.  Thesis,  cujus  adversarios  diligenter  re- 
censet  Petavius  XIV,  3,  est  de  fide,  ut  liquet  ex  conc.  lateranensis 
sub  Martino  I.  a.  649  can.  3 :  „Si  quis  secundum  ss.  patres  non  confite- 
tur  proprie  et  secundum  veritatem  Dei  genitricem  sanctam  semperque 
Virginem  immaculatam  Mariam,  utpote  ipsum  Deum  Verbum  specialiter 
ac  veraciter,  qui  a  Deo  Patre  ante  omnia  secula  natus  est,  in  ultimis  se- 
culorum  absque  semine  concepisse  ex  Spiritu  s.  et  incorruptibiliter  eam 
genuisse,  indissolubili  permanente  et  post  partum  ejusdem  virginitate,  con- 
demnatus  sit.u  Mariam  fuisse  Virginem  ante  annunciationem  demon- 
stratione  non  indiget,  cum  id  diserte  testetur  s.  Lucas  1,  26  s. :  Missus  est 
angelus  Gabriel  a  Deo  in  civitatem  Galilaeae,  cui  nomen  Nazareth,  advir- 
ginem  desponsatam  viro,  cui  nomen  erat  Joseph,  et  nomen  virginis  Maria. 

Et  jam  propheta  Isaias  7, 14:  Ecce  Virgo  concipiet  et  pariet  filium,  et  voca- 
bitur  nomen  ejus  Emmanuel. 

609.  B.  virginem  conceptu  partuque  Filii  virginitatem  non  amisisse 
colligitur  1.  ex  symbolo  apostolico  (ut  alias  Ecclesiae  definitiones  omit- 
tamus),  in  quo  profitemur  Filium  Dei  conceptum  de  Spiritu  sancto,  natum 
ex  Maria  Virgine :  in  qua  professione  appositum  Virginis  Mariae  tributum 
ex  omnium  sententia  non  in  sensu  diviso,  sed  composito  intelligi  de- 
bet.  Adversatur  enim  usui  loquendi  communi,  ut  quis  dicatur  natus  de 
virgine,  cum  nativitas  e  diametro  secundum  consuetas  naturae  leges  vir- 
ginitati  adversetur.  Quo  argumento  utitur  jam  s.  Augustinus  enchir. 
n.  34 :  „De  virgine  nasci  oportebat  quem  fides  matris,  non  libido  conce- 
perat.  Quod  si  vel  per  nascentem  corrumperetur  ejusintegritas,nonjam 
ille  de  virgine  nasceretur  eumque  falso  (quod  absit)  de  virgine  Maria  na- 
tum  tota  confiteretur  Ecclesia,  quae  imitans  ejus  matrem  quotidie  parit 
membra  ejus  et  virgo  est.u 

2.  Eadem  est  doctrina  Scripturae.  Hoc  enim  jam  praedictum  est  ab 
Isaia  7,  14  (n.  608).   Ut  vis  probandi  h.  1.  pateat,  notentur: 

a.  Vaticinium  esse  messianum,  ut  patet  ex  traditione  christiana  usque 
ad  sec.  XVIII.,  a  qua  ne  protestantes  quidem  dissenserunt  l) ;  ex  authentica 
interpretatione  Matth.  1,  22  s.,  ubi  narrata  mirabili  Christi  conceptione  sub- 
jicitur :  Hoc  autem  totum  factum  esty  ut  adimpleretur,  quod  dictum  est  a  Do- 
mino  per  prophetam  dicentem  :  Ecce  virgo  in  utero  habebit  et  pariet  Filium,  et 
vocabunt  nomen  ejus  Emmanuel;  ex  collatione  cum  Lucae  1,31,  qua  instituta 
liquebit,  ita  se  habere  narrationem  evangelicam  de  Christi  conceptione  ad  hoc 
vaticinium,  ut  accurrata  adimpletio  ad  promissionem  seu  praedictionem ;  ex 
toto  contextu :  tot  enim  et  talia  de  Filio  hujus  Virginis  praedicantur,  quae 
tantum  de  Messia  intelligi  possint.  Dicitur  enim  singulari  ratione  Emmanuel, 
Nobiscum  Deus,  quod  cumulatissime  in  Messia  erat  complendum ;  terra  Judaea 
ipsius  exhibetur  proprie  Is.  8,  8 :  Et  erit  extensio  alarum  ejus,  implens  latitu- 
dinem  terrae  tuae,  o  Emmanuel ;  salutatur  Is.  9,  6:  Admirabilis,  Consiliarius, 
Deus,  Fortis,  Pater  futuri  seculi,  Princeps  pacis,  cujus  pacis  non  erit  finis  etc. 

b.  Vocem  hebraicam  hacalma  designare  virginem  veram,  illibatam, 
incorruptam  mente  et  corpore,  ut  colligitur  ex  usu  loquendi  biblico  et 
rabbinico  2) ;  ex  versione  LXX ;  ex  traditione  exegetica,  quae  h.  1.  con- 
stanter  de  v i r g i n e  intellexit.  Quapropter  cum  Symmachus,  Aquila 
etTheodotion  interpretes  judaizantes  vocem hanc  verterent vsavts  ju- 
vencula,  jam  Irenaeus  III,  21  (col.  Eusebio  H.  E.  V,  8)  reclamavit. 

c.  Praedici  hanc  virginem  non  in  sensu  diviso,  sed  in  sensu  c  o  m- 
p  o  s  i  t  o,  i.  e.  incolumi  manente  virginitate  concepturam  parituramque 
Emmanuelem.  Ad  rem  enim  scribit  jam  0  r  i  g  e  n  e  s  adv.  Celsum  1,  35 : 


*)  Cf.  Hengstenberg  Christologie  des  A.  T.  t.  1  p.  2  de  c.  7  Is. 
2)  Cf.  R  o  h  1  i  n  g  Conunentar  zu  Isaias  p.  49  ss.  et  365 ;  Com.  zum  Sprucbbuch 
p.  356—61;  theol.  pract.  Qtlschr.  Linz  1884  p.  764-  68. 

„Ecquod  autem  signum  est,  parere  puellam  non  virginem,  et  cui  magis 
convenit  genuisse  Emmanuelem,  i.  e.  nobiscum  Deum  ?  num  mulieri,  quae 
virum  experta  est  et  solito  feminarum  more  conceperit,  an  mundae  ad- 
huc  et  intactae  virgini?" 

Quibus  similia  habent  Tertullianus  adv.  Marcionem  III,  13  et  adv. 
judaeos  c.  9;  Irenaeusl.  c. ;  Justinusin  dial.  cum  Tryphone  n.  84 ; 
Chrysostomus  hom.  5  in  Matth.  n.  3  ;  et  in  Is.  7  n.  5  ;  E  p  i  p  h  a  n  i  u  s 
haer.  28  n.  7;  Eusebius  caes.  dem.  ev.  VII,  1;  Rufinus  (syrus)  in  lib. 
fidei  n.  43  (Mig.  48,  479);  Basilius  in  h.  1.  (si  ejus  est  commentarius  in 
Is.)  et  homil.  (dubia)  in  s. generat.  Christi  n.  4;  Hieronymus  et  Theodo- 
retusinh.  1. ;  Isidorus  hispalensis  adv.  judaeos  I,  10  n.  3;  Ildephon- 
sus  de  perpetua  virginit.  s.  Mariae  c.  3 :  Haymo  halberst.  in  h.  1.  etc. 

Hinc  d.  nullius  viri  inhoc  vaticinio  fieri  mentionem  sicut  et  Gen.  3,  15, 
ubi  Messias  semen  mulieris  dicitur,  et  Michaeae  5,  3,  ubi  de  parturiente  Mes- 
siam  est  sermo,  nulla  facta  viri  mentione,  et  Gal.  4,  4.  Neque  aliunde  quam 
ex  hoc  oraculo  videtur  orta  illa  synagogae  et  vel  ipsorum  gentilium  traditio 
de  virgine  parturiente  redemptorem.  Cf.  Huetius  demonstr.  evang.  prop.  9 
c.  9  §  4;  qq.  alnetarum  II,  45  ;  Perrone  prael.  theol.  t.  6  p.  2  c.  2  pr.  2, 
ubi  plures  citat  auctores,  qui  populorum  traditiones  hanc  in  rem  investigarunt. 

3.  Quod  praedictum  fuit,  adimpletum  diserte  ostendunt  Lucas  et 
Matthaeus,  Mariam  scil.  incolumi  manente  virginitate  Christum  con- 
cepisse.  Ille  enim  1,  35  diserte  Ghristi  conceptionem  adscribit  Spiritui 
s.  supervenienti  in  Mariam  et  virtuti  Altissimi  ipsam  obumbranti;  hic 
vero  praeterea  data  opera  1, 18. 15  excludit  Josephi  cooperationem  ideo- 
que  inculcat:  Antequam  convenirent,  inrenta  est  in  utero  habens  de  Spi- 
ritu  sancto;  et  non  cognoscebat  eani,  donec  peperit  filium.  Quare  signifi- 
canter  dicit  v.  16 :  Jacob  genuit  Joseph  virum  Mariae,  de  qua  (non  de  quo) 
natus  est  Jesus;  et  v.  20  legimus :  Quod  enim  in  ea  natum  est.  de  Spiritu 
sancto  est. 

4.  Accedunt  praeclara  doctrinae  capita,  quibus  patres  et  theologi 
scholae  ostendunt,  omnino  decuisse,  ut  Filius  Dei  conciperetur  et  nasce- 
retur  incolumi  manente  matris  virginitate. 

Quam  convenientjam  ita  illustrat  Maximus  taurinensis  serm.  4  de  nativ. 
Dom.  n.  2:  »Divinitatis  est  Filius  (i.  e.  ex  Patris  aeterni  substantia  genitus), 
divinitatis,  inquam  incorruptae,  integrae,  illibatae.  Intelligo  plane  mysterium. 
Ideo  enim  secunda  nativitas  per  immaculatam  Mariam,  quia  prior  per  divinrfcatem 
constiterat  illibata:  ut  cui  prior  nativitas  gloriosa  exstitit,  ejus  secunda  con- 
tumeliosa  non  fieret:  h.  e.  ut  quemadmodum  virgo  illum  divinitas  ediderat, 
ita  et  eum  virgo  Maria  generaret. «  —  Aliam  rationem,  qua  patres  delectantur, 
proponit  s.  Leo  serm.  22  n.  2  :  »Oportuit  enim,  ut  primam  genitricis  virgi- 
nitatem  nascentis  incorruptio  custodiret,  et  complacitum  sibi  claustrum  pu- 
doris  et  sanctitatis  hospitium  divini  Spiritus  virtus  infusa  servaret,  qui  sta- 
tuerat  dejecta  erigere,  confracta  solidare,  et  superandis  carnis  illecebris  multi- 
plicatam  pudicitiae  donare  virtutem :  ut  virginitas,   quae  in  aliis  non  poterat 

salva  esse  generando,  fieret  et  aliis  imitabilis  renascendo.  *  —  Decuit  prae- 
terea,  ut  unicus  esset  tanti  Filii  Pater,  scil.  Pater  aeternus;  decuit  Dei  Filium 
tam  singularis  partus,  qui  esset  ejus  divinitatis  argumentum;  nam  Maria  ma- 
ter  probat  Christum  esse  hominem  verum:  sed  Maria  mater  et  virgo  simul 
ostendit  eum  esse  Deum.  Decuit  etiam  ut  virginitas  tanta  prole  honoraretur. 

5.  Gomparationibus  quoque  illustrant  patres  hoc  mysterium.   Sicut 

scil.  Pater  aeternus  citra  ullam  corruptionem  genuit  ab  aeterno  Verbum ; 

sicut  mens  humana  purissime  concipit  paritque  verbum  internum ;  sicut 

pupilla  oculi  objecti  visibilis  absque  minima  laesione  gignit  speciem ;  sicut 

Christus  illaeso  sigillo  prodiit  e  sepulcro :  ita  Verbum  illaeso  virginitatis 

sigillo,  sine  ulla  corruptionis  vel  laesionis  macula,  prodiit  carofactum 

ex  utero  Virginis. 

Quare  absolvimus  verbis  concilii  mediolanensis  in  responso  ad  Si- 
ricium  pontificem,  qui  prolatam  in  concilio  romano  sententiam  contra  Jo- 
vinianum  ejusque  sectatores  negantes  b.  Virginis  in  conceptione  partuque 
virginitatem  nunciarat:  »De  via  perversitatis  produntur  dicere:  Virgo  con- 
cepit,  sed  non  virgo  generavit.  Quae  potuit  ergo  virgo  concipere,  non  potuit 
virgo  generare,  cum  semper  conceptus  praecedat,  generatio  sequatur?  Sed  si 
doctrinis  non  creditur  sacerdotum,  credatur  oraculis  Christi,  credatur  monitis 
angelorum  dicentium,  quia  non  est  impossibile  Deo  omne  verbum  (Luc.  1,  37); 
credatur  symbolo  apostolorum,  quod  Ecclesia  romana  intemeratum  semper 
custodivit  et  servat. « 

610.  Scholion.  Quod  si  haud  pauci  patres  adapertionis  vulvae  etc. 
faciunt  mentionem,  significare  tantum  volunt,  ut  patet  ex  doctrinae  harmonia, 
veram  Christi  nativitatem,  qua  vere,  non  specie  tenus,  prodiit  ex  Maria  V.,  et 
quae  concipi  nequit  citra  aliquam  adapertionem,  non  utique  materialem  per 
scissionem  laesionemque,-  sed  talem,  qua  Deo  nihil  est  clausum,  omnia  sunt 
aperta  et  pervia,  non  solum  corpora,  sed  ipsi  spiritus;  seueo  sensuquo  ada- 
p e r i r e  vulvam  opponitur  zb  claudere  vulvam,  quae  locutio  etiam  non  ac- 
cipitur  materialiter,  sed  ut  significetur  pariendi  finis.  —  Quod  si  Lucas  2,  22 
scribit :  Postquam  impleti  sunt  dies  purgationis  ejus,  et  b.  Virginem  narrat  ob- 
tulisse  Jesum  secundum  legem :  Quia  omne  masculinum  adaperiens  vulvam 
sanctum  Domino  vocabitur  (2,  23),  non  sequitur,  Mariam  purgationi  fuisse  ob- 
noxiam,  vel  Christum  adaperuisse  vulvam:  sicut  etiam  non  sequitur  eam  pe- 
perisse  suscepto  semine7  ut  habetur  in  lege  (Lev.  12,  2) :  sed  tantum  Dei  Geni- 
tricem  adamussim  adimplesse  legem  de  primogenitis  statutam,  quia  Christus 
Filius  ejus  primogenitus  erat  (Matth.  1,  25).  Neque  enim  propterea  primo- 
geniti  erant  offerendi,  quod  adaperirent  vulvam,  sed  quod  essent  generationis 
primitiae,  quas  sibi  Deus  reservaverat.  Cum  ergo  et  Christus  esset  primoge- 
nitus,  legem  sibi  servandam  censuit  b.  Virgo,  eoque  magis  quod  primogeni- 
torum  oblatio  nonnisi  umbra  erat  et  typus  oblationis,  qua  Christus  se  pro 
nobis  obtulit.  Ceterum  damnata  est  ab  A 1  e  x  a  n  d  r  o  VIII.  prop.  24  ex  31:  >  Ob- 
latio  in  templo,  quae  fiebat  a  b.  Virgine  in  die  purificationis  suae  per  duos 
pullos  columbarum  unum  in  holocaustum  et  alterum  pro  peccatis,  sufficienter 
testatur,  quod  indiguerit  purificatione,  et  quod  Filius,  qui  offerebatur,  etiam 
macula  raatris  maculatus  esset  secundum  verba  legis.*  Cf.  Petrusbless. 
serm.  11,  qui  hujus  oblationis  bonam  reddit  rationem  (Mig.  207,  593);  Gof- 

fridus  ab.  vindocinensis  s.  4  (Mig.  157,  249);  Thomas  3  p.  q.  28  a.  1.  2  ; 
PetaviusXIV,  5  ss. ;  Suarez  disp.  5  et  13  s.  2;  Franzelin  th.  15; 
Stentrup  th.  11. 

611.  Demonstratio  p.  III.  B.  Virginem  mansisse  virginem  post 
partum  unanimis  est  omnium  vere  christianorum  adversus  Helvidium, 
Jovinianum,  Bonosum  episc.  sardicensem  (sec. IV)  et  generatimad- 
versus  antidicomarianitas  fides,  ut  probat 

1.  mirum  plane  studium,  quo  patres  perpetuam  Mariae  tuentur  vir- 
ginitatem,  et  indignatio  in  illos,  qui  eam  negarent  vel  in  dubium  vocarent. 

Huc  spectat  integer  Hieronymi  libellus  adversus  Helvidium  J).  Gen- 
n a d i o  2)  est  sententia  perpetuam  Mariae  virginitatem  negans  insania  et 
blasphemia;  Origeni3)  insania;  Ambrosio4)  sacrilegium;  Phi- 
lostorgio5)  impietas  et  atheis  congruens  doctrina;  Bedae  6)  perfidia; 
auctori  1.  Praedestinatus  7)  blasphemiis  plena.  Secundum  Siricium  P. 
>qui  hoc  adstruit,  nil  aliud  quamperfidiam  judaeorum  adstruit  8);«  secundum 
Augustinum9):  » Antidicomaritae  appellati  sunt  haeretici,  qui  Mariae 
virginitati  usque  adeo  contradicunt,  ut  eam  affirment  post  Christum  natum 
viro  suo  fuisse  commixtam;*  Hilarius  eos  vocat  10)  » irreligiosos  et  a  spi- 
ritali  doctrina  alienos, «  et  auctor  antiquus  testatur  X1) :  »  Christi  amantes  audire 
non  sustinent,  quod  Deipara  aliquando  desierit  esse  virgo.*  In  primis  vero 
invehitur  in  hunc  errorem  Epiphanius,  quem  haer.  78  n.  1  et  23  teme- 
r itatem  et  quidem  omnem  improbitatem  impietatemque  superantem  appellat ; 
suamque  indignationem  ita  n.  1 1  declarat :  »  Quis  est  autem,  qui  furorem  sibi 
et  insaniam  asciscens,  tantam  b.  Virgini  contumeliam  velit  imponere  et  os 
suum  adversus  illam  attollere,  laxare  linguam,  ad  pestiferam  illam  pronun- 
ciandam  sententiam  labra  diducere,  pro  laudibus  ac  praeconiis  probra  contu- 
meliasque  comminisci,  sacrosantae  insultare  Virgini,  vas  illud  denique  omni 
honore  dignum  nullo  honore  prorsus  afficere?* 

2.  Hinc  liquet,  quam  altas  primis  Ecclesiae  seculis  radices  egerit 
fides  de  perpetua  Dei  genitricis  virginitate,  quod  et  alia  ratione  acerrimus 
illius  assertor,  Epiphanius,  confirmat  n.  6:  „Undenam  vero  haec  im- 
probitas  emersit  ?  Unde  tanta  prorupit  audacia  ?  Nonne  vel  ipsum  nomen 
abunde  testificatur  ?  Non  tibi,  homo  pervicacissime,  istud  ipsum  persuadet  ? 
Quis  ullo  tempore  unquam  exstitit,  qui  sanctae  Mariae  nomen  appellare 
auderet,  et  non  rogatus  statim  Virginis  vocabulum  adjiceret?  .  .  . 
Sancta  Maria  Virgo  nuncupatur,  nec  appellatio  ista  aliquando  commu- 
tabitur.  Haec  enim  perpetuo  incorrupta  permansit.  Cur  igitur  vos  natura 
ipsa  non  docet  ?  0  inauditam  insaniam !  0  praeposteram  novitatem !"  Et 


»)  Opusc.  t.  XII ;  cf.  in  primis  n.  4.  13.  18.  2)  De  dogm.  eccl.  c.  69. 

3)  In  Luc.  hom.  7.  4)  De  instit.  virg.  c.  5  n.  35.  6)  L.  6  s.  2. 

6)  Hom.  5  et  22.  *)  L.  i.  n.  84.  8)  Ep.  9  n.  3. 

9)  De  haer.  h.  56.  10)  In  Matth.  c.  1  n.  3. 

n)  Hom.  in  Chr.  gener.  inter  dubias  s.  Bas.  n.  5. 

revera  Dei  Genitrix  non  possel  tam  solemniter  in  symbolis,  liturgia  aliis- 
que  documentis  maxime  authenticis  salutari  virgo,  semper  virgo,  virgo 
virginum,  si  cum  s.  Josepho  matrimonium  consummasset ;  imo  haec  salu- 
tatio  ironiae  injuriaeque  prae  se  speciem  ferret. 

3.  Colligitur  Mariae  perpetua  virginitas  ex  responso,  quod  dedit  an- 
gelo  annuncianti  ipsi  Verbi  incarnationem.  Quomodo  fiet  istud,  dixit 
Maria  ad  angelum  (Luc.  1,  34),  quoniam  virum  non  cognosco  ?  Ex  quo  re- 
sponso  evidenter  colligitur,  Mariam  lirmiter  animum  induxisse  vel  etiam 
v  o  v  i  s  s  e  non  obstante  sua  cum  b.  Josepho  desponsatione  servare  virgi- 
nitatem.  Quod  vero  promisit  vel  vovit,  certe  etiam  servavit.  Servavit 
ergo  vel  in  conjugio  virginitatem.  Sane  nisi  proposuisset  vel  vovisset  ser- 
vare  in  conjugio  virginitatem,  mira  esset  interrogatio  proposita  angelo  pro- 
mittenti  filium,  quomodo  fiet  istud,  cum  matrimonium  ineatur  ad  gignen- 
dos  filios.  Etiam  magis  mira  esset  ratio  adjecta,  quoniam  virum  non  co- 
gnosco,  si  iniisset  conjugium  cum  intentione  illud  consummandi.  Quare 
jam  patres  ex  verbis  tam  perspicuis  colligunt,  Mariam  vovisse  vel  saltem 
proposuisse  servare  etiam  in  matrimonio  virginitatem. 

Cf.  patrum  effata  opusc.  XII,  130  ss. ;  Suarez  disp.  6.  Plures  patres 
perpetuam  Mariae  virginitatem,  et  quod  illi,  qui  fratres  Christi  dicuntur,  non 
fuerint  ejus  filii,  colligunt  ex  verbis  Christi  in  cruce  pendentis,  quibus  matrem 
suam  non  his  filiis,  sed  s.  Joanni  commendavit.  Cf.  op.  XII,  274  ss.  Hanc  per- 
petuam  virginitatem  praedictam  censent  Ez.  44,  2:  Porta  haec  clausa  erit:  non 
aperietur,  et  vir  non  transibit  per  eam :  quoniam  Dominus  Deus  Israel  ingressus 
est per  eam,  eritque  clausa  Principi.  Cf.  opusc.  XII,  159  s. ;  Galfano  LaVer- 
gine  delle  vergini  ovverola  verginita  di  Maria  secondo  il  Vangelo,  i  padri  e  i 
grandi  scrittori,  Panormi  1882. 

4.  Accedunt  graves  rationes  congruentiae,  quae  solae  sufficient  ad  ex- 
cludendum  omne  dubium.  Praecipuas  paucis  complexus  est  s.  Thomas  3 
q.  28  a.  3:  »Respondeo  dicendum;  quod  absque  omni  dubio  detestandus  est 
error  Helvidii,  qui  dicere  praesumpsit,  matrem  Christi  post  partum a  Joseph 
esse  carnaliter  cognitam  et  alios  filios  genuisse.  Hoc  enim  primo  derogat 
Christi  perfectioni,  quisicut  secundum  divinam  naturam  unigenitus  estPatris, 
tamquam  perfectus  per  omnia  Filius  ejus :  ita  decuit,  ut  esset  unigenitus  ma- 
tris,  tamquam  perfectissimum  germen  ejus.  —  Secundo  hic  error  injuriam 
facit  Spiritui  s.,  cujus  sacrarium  fuit  uterus  virginalis,  in  quo  carnem  Christi 
formavit;  unde  non  decebat,  quod  de  cetero  violaretur  per  commixtionem 
virilem.  —  Tertio  derogat  dignitati  et  sanctitati  matris  Dei,  quae  ingratissima 
videretur,  si  tanto  Filio  contenta  non  esset:  et  si  virginitatem,  quae  in  ea 
miraculose  conservata  fuerat,  sponte  perdere  vellet  per  carnis  concubitum.  — 
Quarto  etiam  ipsi  Joseph  esset  ad  maximam  praesumptionem  imputandum,  si 
«am,  quam  revelante  angelo  de  Spiritu  s.  Deum  concepisse  cognoverat,  pol- 
luere  attentaret.  Et  ideo  simpliciter  est  asserendum,  quod  mater  Dei  sicut 
virgo  concepit  et  virgo  peperit,  ita  etiam  et  virgo  post  partum  in  sempiternum 
permansit.*  Cf.  Epiphanius  haer.  78  n.  8.  —  Quare  merito  Paulus  IV. 
const.  ,Cum  quorundam'  contra  socinianos  edita  (l555)et  confirmata  a  Cle- 

mente  VIII.  apostolica  auctoritate  requirendos  et  monendos  statuit,  qui  asse- 
runt,  »bb.  V.  Mariam  non  esse  veram  Dei  matrem,  nec  perstitisse  semper  in 
virginitatis  integritate,  ante  partum  scil.,  in  partu  et  perpetuo  post  partum.* 

612.  Exceptiones  contra  virainitatem  Mariae.  —  Contra  perpetuam  Mariae 
p  o  s  t  partum  virginitatem  plures  opponuntur  difficultates.  Potiores  jam  s.  H  i  e- 
Tonymus  solvit  in  1.  adversus  Helvidium.  Solutionum  synopsim  exhibet 
s.  Tbomas  1.  c.  Nihil  sequitur  ex  Matthaei  verbis  1,  18:  Cum  esset  desponsata 
mater  ejus  Maria  Joseph,  antequam  convenirent,  inventa  est  in  utero  habens  de 
Spiritu  sancto ;  et  v.  25  :  Et  non  cognoscebat  eam,  donec  peperit  filium  suum 
primogenitum.  Totus  enim  est  s.  evangelista  in  eo,  ut  excludat  s.  Josephum 
a  conceptione  Christi :  ideoque  insistit  illis  particulis  antequam  et  donec :  quid 
proinde  certo  non  sit  factum,  inculcat:  quid  vero  post  Christi  conceptum  et 
nativitatem  factum  sit  utpote  non  spectans  ad  suum  scopum,  praetermittit.  — 
Primogenitus  autem  apud  judaeos  omnis  is  filius  dicebatur,  ante  quem  nullus 
alius  est  natus,  sive  alii  post  ipsum  nascerentur,  sive  ipse  esset  unigenitus. 
Quare  ex  ea  appellatione  inferri  nequit,  Mariam  habuisse  alios  filios. 

613.  De  fratribus  Domini.  —  Potior  forte  est  difficultas,  quae  petitur  ex 
eo  quod  Christus  fratres  habuisse  legitur.  Non  desunt  patres,  praesertim  graeci, 
qui  putent,  fratres  illos  filios  fuisse  s.  Josephi,  non  quidem  ex  b.  Virgine 
Maria,  sed  ex  alia  uxore,  quam  jam  antea  duxerit.  Quae  sententia  omnino  est 
improbabilis  et  nunc  antiquata,  cum  ei  adversentur  plures  alii  patres,  praeser- 
tim  latini,  ex  quibus  Hieronymus  eam  vocat  »  deliramentum  apocrypho- 
rum ;  *  adversentur  sensus  fidelium,  plures  congruentiae  rationes,  nec  ulla  sit 
necessitas  ad  eam  recurrendi  pro  solvenda  difficultate.  Bene  adversus  eam 
Thomas  1.  5  in  ep.  ad  Gal.  c.  1  :  »Hoc  est  falsum,  quia  si  Dominus  matrem 
Virginemnoluit  nisi  virgini  commendare  custodiendam,  quomodo  sustinuisset, 
sponsum  ejus  virginem  non  fuisse  et  sic  perstitisse  ?  *  Ut  ergo  difficultas  sol- 
vatur,  scias:  1.  quatuor  nominatim  dici  fratres  Christi  (Marc.  6,  3),  scil.  Ja- 
cobum,  qui  minor  dictus  est,  ut  distingueretur  a  Jacobo  Zebedaei,  fratre 
Joannis  evangelistae ;  Joseph,  Judam  seu Thaddaeum apostolum  et  Simo- 
nem,  de  quo  contravertitur,  utrum  fuerit  apostolus,  an  secundus  episcopus 
hierosolymitanus.  2.  Joannem  diserte  mentionem  facere  (19,  25)  alterius 
Mariae,  sororis  matris  Christi  x),  cujus  vir  erat  Cleophas,  qui  ab  Hege- 
sippo  apud  Eusebium  H.  E.  III,  10  patruus  Christi  exhibetur.  Quare  3. 
Cleopham,  cum  non  potuerit  esse  frater  Mariae  V.,  utpote  conjux  ejusdem 
sororis,  fratrem  esse  s.  J  o  s  e  p  h  i,  patris  puttttivi  Christi,  et  ita  Christi  pa- 
truum  2).  Ergo  4c.  duos  fratres,  Josephum  et  Cleopham,  duas  sorores,  Mariam, 
Matrem  Domini  et  alteram  Mariam,  duxisse  in  matrimonium:  neque  enim 
plane  insolitum  erat  veteribus  duas  filias  eodem  appellare  nomine.  5.  Eundem 
Hegesippum  referre,  Simonem,  secundum  Hierosolymorum  episcopum, 
fuisse  filium  Cleophae ;  ex  variis  vero  N.  T.  locis  colligi,  Jacobum  minorem  et 


*)  Secundum  recentiorum  tamen  sententiam  Maria  mater  Domini  et  haec 
altera  Maria  fuerunt  tantum  sorores  patrueles,  filiae  scil.  duorum  fratrum,  Joachimi 
et  Cleophae,  quorum  frater  tertius  censetur  s.  Josephus.  Quo  posito  fere  eadem  ra- 
tione  solvitur  difficultas. 

2)  Suarez  d.  5  s.  4  n.  14:  »Qua  ratione  Joseph  existimatus  est  pater  Christi, 
eadem  Cleophas  haberi  potuit  patruus  Christi  et  filii  ejus  consobrini  Christi.  Hac 
ergo  ratione  appellari  potuerunt  fratres  Christi. «  Cf.  Kirchenlex.  II,  1342—48. 

Joseph  filios  fuisse  Mariae  conjugis  Cleophae.  Sane  ex  Gal.  1,  19;  Matth.  10, 
3;  Joan.  19,  25;  Marc.  15,  40;  16,  1  ;  ep.  Jud.  v.  1,  liquet,  Jacobum  fratrem 
Domini  fuisse  apostolum,  eumque  fuisse  filium  Alphaei  et  Mariae  sororis  Ma- 
tris  Domini,  quae  fuit  uxor  Cleophae.  Quare  Cleophas  et  Alphaeus  idem  vide- 
tur.  Hujus  autem  Jacobi  fratres  vocantur  Judas  et  Joseph,  quae  sunt  nomina 
aliorum  fratrum  Domini.  Et  sane  Judamquod  attinet,  acute  statuit  jam  Pe- 
t  r  u  s  siculus  serm.  2  adv.  manichaeos  (apud  M  a  i  bibl.  n.  PP.  IV,  70  ss  )  n. 
11,  eum  in  sua  ep.  v.  1  se  non  vocare  fratrem  Christi,  sed  J.  Christi  servum, 
fratem  autem  Jacobi.  Ergo  non  ea  ratione  fuit  frater  Jacobi,  qua  alibi  dicitur 
frater  Christi:  illius  fuit  frater  proprius,  Christi  nonnisi  sensu  laxiori.  Ergo 
6.  Cleophas,  qui  etiam  Alphaeus  dicitur,  fuit  pater  illorum,  qui  Marci  6,  3 
nominantur  fratres  Domini,  Quocirca  vera  est  communis  responsio,  fratres 
illos  Domini  dici  laxiori  quadam  significatione  fratres.  Hinc  etiam  Maria 
nunquam  vocatur  eorum  mater  et  Christus  in  oppositione  ad  hos  fratres  dici- 
tur  filius  Mariae.  Nihil  ergo  ex  illis  inferri  potest  contra  perpetuam  Mariae 
virginitatem. 

614.  Scholion  I.  De  Mariae  desponsatione.  —  Plures  proponuntur  a 
patribus  rationes  congruentiae,  quare  non  obstante  voto  vel  proposito  perpe- 
tuae  virginitatis  decuerit,  bb.  Dei  Genitricern  desponsari  s.  Josepho :  quas  me- 
lius  proponere  non  possumus,  quam  s.  Thomae  verbis  3  p.  q.  29  a.  1 :  »Re- 
spondeo  dicendum,  inquit  s.  doctor,  quod  conveniens  fuit  Christum  de  despon- 
sata  virgine  nasci :  tum  propter  ipsum,  tum  propter  matrem,  tum  etiam  propter 
nos.  Propter  ipsum  quidem  Christum  quadruplici  ratione.  Primo  quidem, 
ne  ab  infidelibus  tamquam  illegitime  natus  abjiceretur.  Unde  Ambrosius 
dicit  superLucam  (II,  2):  ,Quidjudaeis,  quidHerodi  posset  adscribi,  sinatum 
viderentur  ex  adulterio  persecuti?'  —  Secundo,  ut  consueto  modo  ejusgenea- 
logia  per  virum  describeretur.  Unde  dicit  Ambrosius  super  Lucam  (III, 
4) :  ,Qui  in  seculum  venit,  seculi  debuit  more  describi.  Viri  autem  persona 
quaeritur,  qui  in  senatu  etreliquis  curiis  civitatum  generis  asserit  dignitatem. 
Consuetudo  etiam  nos  instituit  Scripturarum,  quae  semper  viri  originem  quae- 
rit'.  —  Tertio  ad  tutelam  pueri  nati,  ne  diabolus  contra  eum  vehementius  no- 
cumenta  procuraret.  Et  ideo  Ignatius  dicit,  ipsam  fuisse  desponsatam,  ut 
partus  ejus  diabolo  celaretur  *)  —  Quarto,  ut  a  Joseph  nutriretur:  unde  et 
pater  ejus  dictus  est,  quasi  nutritius.  —  Fuit  etiam  conveniens  ex  parte  V  i  r- 
ginis.  Primo  quidem,  quia  per  hoc  redditur  immunis  a  poena,  ,ne  scilicet 
lapidaretur  a  judaeis  tamquam  adultera,'  ut  Hieronymus  dicit  (adversus 
Helvidium  n.  4).  —  Secundo,  ut  per  hoc  ab  infamia  liberaretur.  Unde  dicit 
Ambrosius  super  Lucam  (III,  1),  quod  desponsata  est,  ne  temeratae  virgi- 
nitatis  adureretur  infamia,  cui  gravis  alvus  corruptelae  videretur  insigne  prae- 
ferre.'  —  Tertio,  ut  ei  a  Joseph  ministerium  exhiberetur,  ut  Hieronymus 
dicit  (ib.  et  in  Matth.  l).  —  Ex  parte  etiam  nostrahoc  fuit  conveniens.  Primo 
quidem,  quia  testimonio  Joseph  comprobatum  est,  Christum  ex  virgine  natuim 
Unde  Ambrosius  dicit  super  Lucam  (II,  2):  ,Locupletior testis  pudoris  ma- 
ritus  adhibetur,  qui  posset  et  dolere  injuriam  et  vindicare  opprobrium,  si  non 
agnosceret  sacramentum.*  —  Secundo,   quia  ipsa  verba  Virginis  matris  magis 


*)  Haec  ratio  explicite  non  redditur  a  s.  Ignatio,  colligi.tamen  potest  ex  ejus 
ad  Ephesios  ep.  n.  19,  deque  ea  cf.  quae  adnotavimus  opusc.  XII,  92. 

eredibilia  redduntur  suam  virginitatem  asserentis.  Unde  Ambrosius  dicit 
super  Lucam  (ib.) :  ,Fides  Mariae  verbis  magis  adsciscitur  et  mendpcii  causa 
removetur.  Videretur  eriim  culpam  obumbrare  voluisse  mendacio  innupta 
praegnans :  causam  autem  mentiendi  desponsata  non  habuit,  cum  conjugii  prae- 
mium  et  gratia  nuptiarum  partus  sit  feminarum/  Quae  quidem  duo  pertinent 
ad  firmitatem  fidei  nostrae.  —  Tertio,  ut  tolleretur  excusatio  virginibus,  quae 
propter suam  incautelam non  vitant infamiam.  Unde  Ambrosius  dicit (ib.) : 
,Non  decuit  virginibus  sinistra  opinione  viventibus  velamen  excusationis  re- 
linqui,  quod  infamata  mater  quoque  Domini  videretur.'  —  Quarto,  quia  per 
hoc  significatur  universa  Ecclesia,  quae  ,cum  virgo  sit,  desponsata  tamen  est 
uni  viro  Christo',  ut  Augustinus  dicit  in  1.  de  s.  virginitate  c.  12.  Potest 
etiam  et  quinta  ratio  esse,  quod  mater  Domini  fuit  desponsata  et  virgo :  quia 
in  persona  ipsius  et  virginitas  et  matrimonium  honoratur  contra  haereticos 
alteri  horum  detrahentes.  *  Hactenus  s.  Thomas. 

615.  Verum  autem intercessisse  matrimonium  inter s.  Josephum  et  b. 
Virginem omnino  tenendum est  cum  eodem  Thoma  a.  2.  Cf.  Benedictus  XIV. 
in  commentario  de  festis  b.  Mariae  V.  de  festo  despons.  n.  3.  De  aliis  spectan- 
tibus  ad  bb.  Virgineni  ejusque  vitam  sanctissimam  cf.  Canisium  de  Maria 
V.  incomparabili  et  Dei  Genitrice;  Suarez  disp.  18  ss.;  Nicolas  2  c.  7  ss. 

616.  Scholion  II.  Decet  quaedam  dixisse  de  s.  Joseph  dignissimo  tan- 
tae  Virginis  sponso.  Cum  vero  L  e  o  XIII.  in  sua  epistola  encyclica  d.  d.  1 5.  Aug. 
1889  de  implorando  patrocinio  s.  Josephi  praecipuas  ejusdem  praerogativas 
sit  complexus,  sufficiet  verba  pontificis  audisse. 

1.  Illarum  fundamentum  et  radix  est,  »quod  is  vir  fuit  Mariae  et  pater, 
ut  putabatur,  J.  Christi.  Hinc  omnis  ejus  dignitas,  gratia,  sanctitas, 
g  1  o  r  i  a  profectae.  Certe  matris  Dei  tam  in  excelso  dignitas  est,  ut  nihil  fieri 
majus  queat.  Sed  tamen  quia  intercessit  Josepho  cum  Virgine  beatissima  ma- 
ritale  vinculum,  ad  illam  praestantissimam  dignitatem,  qua  naturis  creatis 
omnibus  longissime  Deipara  antecellit,  non  est  dubium,  quin  accesserit  ipse, 
ut  nemo  magis.  Est  enim  conjugium  societas  necesaitudoque  omnium  maxima, 
quae  natura  sua  adjunctam  habet  bonorum  unius  cum  altero  communicatio- 
nem.  Quocirca  si  sponsum  Virgini  Deus  Josephum  dedit,  dedit  profecto  non 
modo  vitae  socium,  virginitatis  testem,  tutorem  honestatis,  sed  etiam  excelsae 
dignitatis  ejus  ipso  cojungali  foedere  participem. «  Ex  quibus  licet  inferrecum 
Suarez  d.  8  s.  1,  »intercessisse  inter  Mariam  et  Joseph  et  inter  Jesum  et 
Joseph  singulare  vinculum  mutui  amoris  ac  perfectissimae  amicitiae,  quae  in- 
trinsece  oriebatur  ex  dignitate  et  statu,  ad  quem  vir  hic  assumptus  est;  per- 
tinet  enim  ad  virtutem  et  sanctitatem  uxoris,  utvirum  suum  diligat,  et  omne 
bonum  praesertim  animae  illi  exoptet  et  procuret.  Sed  bb.  Virgo  in  omnibus 
fuit  perfectissima ;  ergo  etiam  in  hoc  amore  excelluit.  Accedit  ratio  gratitu- 
dinis  . . .  Tandem  accedit  morum  similitudo,  frequens  ac  diuturna  familiaritas 
et  cohabitatio  .  .  .  Quae  rationes  eadem  fere  proportione  in  Christo  Domino 
procedunt,  tantopere  fortius,  quanto  ille  perfectius,  quam  Virgo  omnia  opera- 
batur.*  Cf.  Bernardus  h.  2  super  Missus  est  n.  12.  16. 

2,  »Similiter  augustissima  dignitate  unus  eminet  inter  omnes,  quod  di- 
vino  consilio  custos  Filii  Dei  fuit,  habitus  hominum  opinione  pater.  Qua  ex 
re  consequens  erat,  ut  Verbum  Dei  Josepho  modeste  subesset  dictoque  esset 
audiens,  omnemque  adhiberet  honorem,  quem  liberi  adhibeant  parenti  suo  ne- 
cesse  est.« 

Hurter,  Compend.  theologiae  II,  9.  ed.  32 

8.  »Jamvero  ex  hac  duplici  dignitate  officia  sponte  sequebantur,  quae 
patribus  familias  natura  praescripsit,  ita  quidem,  ut  domus  divinae,  cui  Jose- 
phus  praeerat,  custos  idem  et  curator  et  defensor  esset  legitimus  ac  naturalis. 
Cujusmodi  officia  ac  munia  ille  quidem,  quoad  suppeditavit  vita  mortalis  exer- 
cuit.«  Quo  ex  Evangelio  demonstrato  summus  pontifex  ita  prosequitur:  »At- 
qui  domus  divina,  quam  Josephus  velut  potestate  patria  gubernavit,  initia  ex- 
orientis  Ecclesiae  continebat.  Virgo  ss.  quemadmodum  J.  Christi  genitrix,  ita 
omnium  est  christianorum  mater,  quippe  quos  ad  Calvariae  montem  inter  su- 
premos  Kedemptoris  cruciatus  generavit :  itemque  J.  Christus  tamquam  primo- 
genitus  est  christianorum,  qui  ei  sunt  adoptione  et  redemptione  fratres.  .  .  . 
Est  igitur  consentaneum  et  b.  Josepho  apprime  dignum,  ut  sicut  ille  olim  na- 
zarethanam  familiam,  quibuscunque  rebus  usuvenit,  sanctissime  tueri  consue- 
vit,  ita  nunc  patrocinio  coelesti  Ecclesiam  Christi  tegat  ac  defendat.* 

4.  Confirmat  pontifex  s.  Josephi  dignitatem  ex  collatione  cum  Josepho 
aegyptio,  nostri  typo:  »Sane,  inquit,  praeterquam  quod  idem  utrique  contigit 
nec  vacuum  significatione  nomen  .  .  .  sunt  aliae  eaedemque  perspicuae  inter 
utrumque  similitudines :  illa  in  primis  quod  gratiam  adeptus  est  a  domino  suo 
benevolentiamque  singularem :  cumque  rei  familiari  esset  ab  eodem  praepositus, 
prosperitates  secundaeque  res  herili  domui,  Josephi  gratia,  affatim  obvenere. 
Illuddeinde  majus,  quod  regis  jussu  totiregno  summacum  potestate  praefuit : 
e  quo  autem  tempore  calamitas  fructuum  inopiam  caritatemque  rei  frumen- 
tariae  peperisset,  aegyptiis  ac  finitimis  tam  excellenti  providentia  consuluit,  ut 
eum  rex  ,salvatorem  mundi'  appellandum  decreverit.  —  Ita  in  vetere  illo  pa- 
triarcha  hujus  expressam  imaginem  licet  agnoscere.  Sicut  alter  prosperus  ac 
salutaris  rationibus  heri  sui  domesticis  fuit,  ac  mox  universo  regno  mirabiliter 
profuit ;  sic  alter  christiani  nominis  custodiae  destinatus,  defendere  ac  tutari 
putandus  est  Ecclesiam,  quae  vere  domus  Domini  est  Deique  in  terris  regnum. « 
Inter  has  similitudines  autem  et  illa  referri  potest,  quod  insigniter  in  ipso  sit 
adimpletum:  Vidiper  somnium  quasi  solem  et  lunam  . . .  adorare  me  Gren.  37,  9  : 
cum  Jesus  sol  justitiae  et  b.  Maria  V.  tanto  obsequio  s.  Joseph  sint  prose- 
cuti.  Demum 

5.  ad  Josephi  sanctitatem  dignitatemque  ob  oculos  ponendam  provocat 
ad  insignia  virtutum  exempla,  quae  omnibus  dedit,  patribus  familias,  conju- 
gibus,  virginibus,  nobilibus,  locupletibus ,  opificibus.  Quare  ratione  hujus 
exempli  in  tanta  dignitate  s.  Josephus,  divina  providentia  ita  disponente,  no- 
stra  praesertim  aetate,  in  qua  operariorum  conditio  omnes  tenet  sollicitos,  in- 
signem  occupat  locum.  Haec  vero  facile  fusius  populo  in  honorem  s.  Josephi 
exponi  atqui  evolvi  possunt. 

617.  Thesis  CLXYI.  Sententia  de  b.  Mariae  secundum  corpus 
gloriosa  in  coelos  assumptione  iis  accenseri  debet  doctrinae  catho- 
licae  capitibus,  quae  sine  temeritate  negari  non  possunt. 

Declaratio.  Quaedam  de  morte  Dei  Genitricis  praemittemus : 

1.  Fuerunt  nonnuli,  qui  obfirmate  negarint,  Mariam  V.  esse  mortuam, 
utpote  ab  originalis  peccati  labe  puram  atque  immunem.  Alii  de  ejus  morte 
dubitarunt,  ut  Epiphanius  scribens  haer.  78  n.  11:  » Illud  non  affirmo  pe- 
nitus,  neque  aut  immortalem  perseverasse  definio,  aut  utrum  mortua  sit,  con- 
firmare  possum :  quippe  Scriptura  sacra  mentis  humanae  captum  praetergressa 

rem  in  incerto  reliquit  propter  vas  illud  eximium  ac  praestans  . .  .  Sive  igitur 
mortua  sit,  nescimus,  sive  consepulta  sit  ete.* 

2.  Tenendum  tamen  est,  b.  Yirginem  obiisse :  quod  etiam  in  liturgia  pro- 
fitetur  Ecclesia,  cum  jam  in  Sacramentario  s.  Gregorii  in  missa  assumptio- 
nis  occurrat  oratio:  »Veneranda  nobis,  Domine,  hujus  est  diei  festivitas,  in 
qua  sancta  Dei  Genitrix  mortem  subiit  temporalem :  nec  tamen  mortis  ne- 
xibus  deprimi  potuit,  quae  Filium  tuum  de  se  genuit  incarnatum. «  Id  etiam 
ratio  suadet,  tum  quia  decuit,  Mariam  hac  in  re  Christo  non  praecellere,  sed 
ei  potius  esse  similem;  tum  quia  mors  nullam  imperfectionem  includit,  quae 
Dei  Genitricem  dedecuerit :  imo  propter  Deum  suscepta  est  admodum  pretiosa 
in  conspectu  Domini.  Quapropter  non  est  causa,  propter  quam  a  morte  cor- 
poris  praeservata  censeatur.  Tamen  Arnaldus,  theologus  taurinensis,  recen- 
tissime  magno  (sed  irrito)  conatu  et  eruditionis  apparatu  nititur  Mariae  mor- 
tem  negare  in  1.  super  transitu  b.  M.  V.  Deiparae  t.  1  de  vulgatis  historiis  in 
transitum  b.  M.  V.,  Genuae  1879;  Note  illustrative  sul  transito  di  M.  SS., 
Acqui  1880,  contra  quem  sententiam  communem  tuetur  Berdani  in  Scuola 
cattolica,  Mediolani  1880  s. 

3.  Praetermissis  quaestionibus  sive  de  mortis  anno,  quem  plures  aetatis 
72  fuisse  statuunt ;  sive  de  mortis  loco,  quem  alii  Hierosolymas,  alii  Ephesum  *) 
fuisse  conjiciunt  occasione  verborum  conc.  ephesini  ad  clerum  populumque 
CP. :  non  improbabiliter  creditur  ss.  Dei  Genitrix  mortuanon  vi  morbi  corpo- 
ralis,  sed  consumptapotius  amore,  ardentissimo  beatitudinis  coelestis  desiderio 
atque  intensissima  contemplatione.  Cf.  Baronius  in  Annal.  ad  a.  48  n.  5  ; 
Benedictus  XIV.  1.  c.  n.  98  ss. 

618.  Demonstratio.  Fatendum  est  testimoniis  disertis  traditionis 
gloriosam  b.  Virginis  secundum  corpus  assumptionem  in  coelum  vix  posse 
probari.   Afferri  enim  possunt  testimonia  pauca  tantum. 

Ejusmodi  sunt  verba  Gregorii  turonensis  (f  596)  de  gloria  MM.  c.  4: 
^Dominus  suscepfcum  Virginis  corpus  sanctum  in  nube  deferri  jussit  in  para- 
disum,  ubi  nunc  resumpta  anima  cum  electis  ejus  exsultans  aeternitatis  bonis 
nullo  occasuris  fine  perfruitur ; «  testimonia  Damasceni  in  suis  or.  de  Virg. 
dormit.,  qui  provocat  or.  n.  18  (opusc.  34,  141)  ad  Juvenalem,  hierosol. 
episcopum  (f  458),  qui  et  ipse  ex  antiqua  tt  verissima  traditione  Pulche- 
riae  imperatrici  Virginis  resurrectionem  refert.  Huc  referri  possunt  monu- 
menta,  apocrypha  quidem,  sed  maximae  antiquitatis  sec.  VI.  imo  etlV.  in  qui- 
bus  refertur  Virginis  secundum  corpus  resurrectio,  quae  licet  per  se  non  me- 
reant  fidem,  saltem  quatenus  quoad  substantiam  cum  Ecclesiae  traditione 
conspirant,  hanc  confirmant.  Cf.  Jiirgens  Zeitschr.  fur  k.  Theologie,  Inns- 
bruck  1880  pag.  641  ss.;  Bickell  Tiib.  Qtlsch.  1866  p.  468  ss. 

*)  Docte  de  loco  mortis  b.  Mariae  V.  nostra  aetate  disputatum  fuit.  Dr.  N  i  r  s  c  h  1 
diss.  erudita  in  Katholik  1894  II,  385  ss.  ostendere  nititur,  opinionem,  quaeEphesum 
mortis  locum  statuit,  non  esse  probabilem  nulloque  probabili  fundari  argumento.  Sed 
adversarium  reperit,  qui  non  minus  erudite  probat,  opinionem  illam  non  esse  adeo 
desperatam,  ut  pro  Hierosolymis  standum  sit.  Cum  ergo  ratione  habita  argumentorum 
sentiendi  maneat  libertas,  infert,  imprudens  non  esse,  in  eam  propendere  sententiam, 
cui  faveat  visio  alioquin  accurata  Catherinae  de  Emmerich  virginis  singularibus, 
ut  fama  fert,  Dei  illustrationibus  ditatae,  quae  Ephesi  sepultam  fuisse  b.  Mariam  V. 
affirmat.   Cf.  Miinster  Pastoralblatt  1895  p.  23  ss. 

32* 

619.  Quare  ea  potius  est  inferenda  cum  Scheeben  ex  idea  tradi- 
tionali  et  dignitate  tantae  matris,  quam  supra  n.  578  s.  delineavimus. 

1.  Sane  hunc  nexum  inter  privilegium  istud  et  tantam  dignitatem 
perspexisse  fideles,  colligitur  ex  horum  sensu,  qui  invaluit  et  praevaluit  a 
sec.  saltem  VIII.  de  quo  plura  ex  iis  repeti  possunt,  quae  notavimus  n.  589 
de  consensu  circa  immaculatam  ejusdem  conceptionem ;  imo  haec  per- 
suasio  praecellit  quadamtenus  illam,  quod  neque  habuerit  tam  multos 
tamque  doctos  adversarios  neque  ulla  obstet  alicujus  momenti  difficultas. 
Ea  reperitur  etiam  apud  graecos  schismaticos,  qui  in  synodo  h  i  e  r  o  s  o- 
lymitana  1672  adversus  calvinistas  habita  cap.  de  cultu  SS.  de  Dei 
Genitriee  profitentur :  „Ipsa  est  procul  dubio  Virgo  sanctissima,  quae  mag- 
num  in  terra  signum  cum  exstiterit,  eo  quod  Deum  in  carne  genuit  et 
post  partum  integerrime  virgo  permansit,  recte  etiam  signum  esse  dicitur 
in  coelo,  eo  quod  ipsa  cum  corpore  assumpta  est  in  coelum.  Et  quamvis 
conclusum  in  sepulcro  fuerit  immaculatum  corporis  ejus  tabernaculum, 
in  coelum  tamen,  uti  Christus  fuerat  assumptus,  tertio  et  ipsa  die  in  coe- 
lum  migravit."  Et  antea  synodus  episcoporum  armenorum  a.  1342  de- 
claraverat:  „Sciendum  est,  quod  ecclesia  armenorum  credit  et  tenet, 
quod  s.  Dei  Genitrix  virtute  Christi  assumpta  fuit  in  coelum  cum  corpore." 
Quare  communi  consensu  theologi  oppositam  sententiam  temerariam 
saltem  censent.  Ita  Suarez  d.  21  s.  2:  ,Summae  temeritatis  reus  cre- 
deretur,  qui  tam  piam  religiosamque  sententiam  hodie  impugnaret.1  Cf. 
Benedictus  XIV.  1.  c.  n.  15  ss. 

2.  Hinc  factum  est  ut  festum  assumptionis  in  Ecclesia  celebraretur 
universa,  ejusque  initia  jam  seculo  VII.  imo  VI.  reperiantur.  Ita  in  Ka- 
lendario  arabico  legimus  ad  15.  Aug. ;  „In  eodem  celebratur  ascensus  cor- 
poris  Dominae  juxta  disciplinam  syrorum  etfrancorum  et  armeniorum  et 
romanorum  ;"  et  in  Kalendario  coptorum  unitorum :  „Assumptio  corporis 
b.  M.  V.  in  coelum." 

Ecclesiam  vero  celebrare  assumptionem  non  solum  secundum  animam,  sed 
etiam secundum c o r p u s,  quod  Doellingerin dubium  vocare  videtur  (Gesch. 
der  christl.  Kirche  I,  1,  69  Landshut  1833)  colligitur  a.  ex  ipsa  liturgia,  ut 
patet  ex  verbis  sacramentarii  gregoriani  supra  n.  617  allatis  et  ex  collecta 
missae  de  assumptione iu missali gothico  a  Thomasio  et  Mabillonio  edito : 
»Fusis  precibus  Dominum  imploremus,  ut  ejus  indulgentia  illuc  defuncti  li- 
berentur  a  tartaro,  quo  b.  Virginis  translatum  corpus  est  de  sepulcro.  *  In 
contestatione  vero  haec  redditur  ratio :  »  Parum  fortasse  fuerat,  si  te  Christus 
solo  sanctificasset  introitu,  nisi  etiam  talem  matrem  adornasset  egressu.  Recte 
ab  ipso  suscepta  es  in  assumptione  feliciter,  quem  pie  suscepisti  conceptura 
per  fidem,  ut  quae  terrae  non  eras  conscia,  non  teneret  rupes  inclusam. €  Idem 
colligitur  fo.  ex  homiliis  veterum  hac  die  habitis,  utModesti  patriarchae  hieros. 
(t  632),  Ildephonsi  toletani  (f  667),  Andreae  cretensis  (t  720),  Ger- 
m a n i  patriarchae  Cl\  (t733),  Damasceni  etc. ;  ex  breviarii  lectionibus, 

missae  orationibus  et  c.  ex  ipso  nomine  assumptionis,  quo  festum  de- 
signatur :  nullius  enim  sancti  in  coelum  assumptionem  universa  Ecclesia  cele- 
brat,  cujus  solam  animam  censet  esse  in  gloria  coelesti.  Assumptionis  ergo 
nomine  non  intelligit  receptionem  solius  animae  b.  Virginis  in  coelum,  sed 
ejusdem  etiam  secundum  corpus  glorificationem.  Cf.  Jiirgens  1.  c.  pag.  598. 
610.  626.  Ceterum  aliis  etiam  nominibus  hoc  festum  a  veteribus  designatur: 
dicitur  pausatio  s.  Mariae,  depositio,  dormitio:  modo  praevaluit  no- 
men  assumptionis.  Cf.  Kirchenlex.  V,  976;  Nilles  I,  245. 

3.  Nexum  inter  gloriosam  Virginis  assumptionem  ejusque  dignitatem 
agnoverunt  patres  conc.  vaticani,  quorum  ultra  ducentos  perardenter 
postularunt,  ut  haec  veritas  ad  majorem  Dei  Filii  atque  Deiparae  gloriam 
solemniter  a  concilio  declararetur  et  definiretur,  suamque  postulationem 
plerique  hunc  in  modum  confirmarunt:  „Cum  juxta  apostolicam  doctrinam, 
Rom.  5—8;  1.  Cor.  15,  24.  26.  54. 57 ;  Hebr.  2,  14.  15  aliisque  locis  tra- 
ditam,  triplici  victoria  de  peccato,  et  de  peccati  fructibus,  concupiscentia 
et  morte,  veluti  ex  partibus  integrantibus  constituatur  ille  triumphus,  quem 
de  satana,  antiquo  serpente,  Christus  retulit;  cumque  Gen.  3,  15  Deipara 
exhibeatur  singulariter  associata  Filio  suo  in  hoc  triumpho ;  accedente 
unanimi  ss.  patrum  suffragio,  non  dubitamus,  quin  in  praefato  oraculo, 
eadem  beata  Virgo  triplici  illa  victoria  praesignificetur  illustris ;  adeoque 
non  secus  ac  de  peccato  per  immaculatam  conceptionem,  et  de  concu- 
piscentia  per  virginalem  maternitatem,  sic  etiam  de  inimica  morte  singu- 
larem  triumphum  relatura,  per  acceleratam  ad  similitudinem  Filii  sui  re- 
surrectionem,  ibidem  praenunciata  fuerit  (coll.  lac.  VII,  869).u  Quare  Vir- 
ginis  secundum  corpus  in  coelum  assumptio  praecedentium  privilegiorum  est 
legitima  consequentia  et  consummatio  congruentissima.  Unde  merito  de 
ea  intelligere  licet  verba  Ps.  131,  8:  Surge  Domine  in  requiem  tuam  tu  et 
arca  sanctificationistuae.  Mariam  enim  praefiguratam  fuisse  foederis  arca 
ex  fidelium  sensu,  ex  patrum  testificatione,  ex  mira  cum  ea  analogia  ma- 
nifestum  esse  debet. 

4.  Neque  desunt  rationes  congruentiae  pro  tanto  b.  Virginis  privilegio. 
Sane  a.  admodum  probabile  est,  eos,  qui  cumChristo  resurrexerunt  Matth.  27, 
53,  cum  illo  ascendisse  in  coelum;  quare  hujus  privilegii  expers  non  videtur 
ss.  Dei  Genitrix  post  mortem  suam. 

b.  Sicut  Christus  pro  suo  in  matrem  amore  et  honore  incorrupta  ejus 
virginitate  voluit  nasci ;  ita  vix  credibile  est,  eum  voluisse  corpus  illud,  e  quo 
humanam  assumpsit  naturam,  quodque  propterea  fuit  salutis  initium,  cor- 
ruptioni  tradere.  »Ut  enim,  infert  ad  rem  Andreas  cret.  or.  2  in  dormit., 
minime  corruptus  est  purientis  uterus,  ita  nec  interiit  defunctae  caro ; c  et 
Germanus  CP. :  » Neque  enim  fieri  poterat,  ut  quae  Dei  capax  vasculum  es- 
ses,  emortuum  corpus  corrumpente  difflueres  pulvere.  Quia  enim  is,  qui  in 
te  fuerat  exinanitus,  Deus  erat  a  principio  ac  vita  seculis  antiquior,  utique  par 
quoque  erat,  ut  Vitae  mater  vitae  pariter  contubernalis  fiefet,  dormitionemque 

somni  instar  susciperet,  ac  migrationem  haud  secus  atque  expergefactionem, 
ceu  Vitae  parens,  subiret.* 

C.  »Numquid  dicam,  inquit  Absalon  ab.  sprinckirsbarcensis  serm.  44 
(Mig.  211,  255),  Dei  Filium  honorem  matri  denegasse,  quem  servo  voluitim- 
pendere  ?  Elias  in  coelum  curru  levatur  igneo,  et  Mater  Dei  computruit  in  tu- 
mulo?  Praeterea  si  spiritu  migrante  sacrosanctum  ejus  corpus  terra  detinuit: 
cur  Filius  venerationem  illam  denegavit  in  terris  reliquiis  matris,  quam  cui- 
libet  martyri  vel  confessori  voluit  exhiberi?  Plane  caput  Joannis  vel  cuju*- 
libet  alterius  sancti  reliquiae  in  terris  maxima  veneratione  voluit  haberi,  sed 
b.  Virginis  corpus  nec  in  terris  veneratione,  nec  in  coelis  honore  dignum  vo- 
luit  aestimari?*  Provocat  deinde  cum  plurimis  aliis  scriptoribus  ad  praece- 
ptumDei  de  honorando  patre  et  matre  (cf.  opusc.  XXXIV,  89  adn.)  et  ad  ora- 
tionem  Ecclesiae  (supra  n.  217)  pro  confirmatione  piae  suae  fidei.  —  Quare 
ad  rem  auctor  vetustus  in  ep.  de  assumpt.  alias  s.  Hieronymo  tributa :  »Cor- 
pus  b.  Virginis,  inquit,  escam  vermibus  traditum  in  communi  sorde  putredi- 
nis  et  futurum  de  vermibus  pulverem,  quia  sentire  non  valeo,  dicere  perhor- 
resco.«  Et  revera  id  exigit  dignitas  corporis  b.  Mariae  V.,  de  quo  en  cum 
quanta  reverentia  disserit  Odo  cameracensis  episc.  (t  1113)  in  disp.  cum 
Leone  judaeode  adventu  Christi  (Mig.  16Q,  1112):  »Haec  virgo  facta  est  in 
conceptu  suo  thalamus  omnipotentis  Dei,  sacrarium  Spiritus  sancti.  In  qua 
singulariter  et  alio  modo  habitavit  Deus,  quam  etiam  in  summis  coelestium 
virtutum  spiritibus.  Cujus  beatorum  viscerum  secreta  tanto  sanctiora  erant, 
imo  diviniora,  quanto  familiarius  ibi  pullulabant  divina  mysteria.  Beata  Virgo, 
de  cujus  visceribus  sumebantur  seminalia,  quae  fierent  Deus!  Quid  in  tota 
creatura  sanctius,  quid  mundius,  quid  purius  quam  Virgo,  de  qua  sumebatur, 
quod  fieret  Deus?  0  venter,  o  viscera,  in  quibus  et  de  quibus  creator  creaba- 
tur,  Deus  incarnabatur.  Certe  cetera  hominum  corpora  praetulimus  omnibus 
corporibus.  Hujus  autem  bb.  Virginis  corpus  etiam  angelicis  praefero  spiri- 
tibus,  de  quo  voluit  Deus,  unde  fieret,  sumere ;  de  quo  coepit,  quod  insepara- 
biliter  sibimet  uniret,  unde  terras  redimeret,  coelum  restitueret,  unde  spolia- 
rentur  inferni,  terra  medicaretur,  perficerentur  coelestia,  ad  quod  nullum  ele- 
git  coelestium  spirituum. «  Cf.  Gaudinum  in  1.  Assumptio  corporea  M.  V. 
vindicata,  Parisiis  1670;  Lana  la  resurrezione  e  corporea  assunzione  al  cielo 
della  s.  V.  Madre  di  Dio,  Eomae  1880;  Vaccari  deb.  V.  M.  morte,  resur- 
rectione  et  in  coelos  gloriosa  assumptione,  Ferrariae  1881  ed.  2;  Jannucci 
firmitudo  cath.  veritatis  de  psychosomatica  assumpt.  Deip.,  Taurini  1884;  in 
primis  Scheeben  §  281,  qui  recentiorem  literaturam  indicat  sagaciterque 
de  hoc  argumento  disputat. 

620.  Thesis  CLXVII.  B»  Virgo  cum  pro  sapientissimo  divinae 
providentiae  ordine  multiplici  ratione  sive  ad  incarnationis  myste- 
rium  concurrerit,sive  ad  humani  generis  cooperetur  salutem:  haud 
immerito  ab  universa  antiquitate  mediatricis  nomine  salutatur. 

Demonstratio  p.  I.  In  summara  colligamus,  sive  quae  fusius  hu- 
cusque  demonstravimus,  sive  quae  supersunt,  ut  novo  splendore  Virginis 
idea  et  momentum  in  salutis  oeconomia  perfundatur. 

1.  Mariam  V.  ad  mysterium  incarnationis,  hoc  seculorum  negotium, 
concurrisse  etmoraliter  consensum  praebendo  nomine generis humani 

in  desponsationem  Verbi  cum  natura  humana,  et  physice  suppeditando 
Verbo  carnem,  qua  indutum  homo  apparuit,  alias  diximus. 

2.  Alia  quoque  ratione  id  potest  illustrari.  Ut  incarnationis  finis 
plenissime  obtineretur,  necesse  fuit,  ut  a.  Filius  Dei  non  solum  esset,  sed 
etiam  crederetur  filius  hominis ;  ut  b.  spe  atque  fiducia  repleti  homines 
ad  illum  accederent;  ut  c.  victima  condigna  oblata  placaretur  Pater  coe- 
lestis  offensus ;  ut  d.  plena  de  humani  generis  hoste  victoria  referretur. 
Atqui  ad  has  quatuor  conditiones  suo  modo  cooperata  est  b.  V.  Maria. 
Ejus  enim 

a.  maternitas  argumentum  est  veritatis  carnis  assumptae :  nam  Maria 
Mater  demonstratio  est  Ghristi  hominis,  Maria  Virgo  Christi  Dei,  Maria 
Mater  simul  et  Virgo  Ghristi  Dei  et  hominis.   Quantum 

fo.  Maria  concurrat  ad  promovendam  fiduciam  in  Redemptorem, 
docet  s.  Bernardus  serm.  in  nativ.  b.  M.  V.  n.  7: 

»Sic  est  voluntas  ejus,  qui  totum  nos  habere  voluit  per  Mariam.  Haec, 
inquam,  voluntas  ejus  est,  sed  pro  nobis.  In  omnibus  siquidem  et  per  omnia 
providens  miseris,  trepidationem  nostram  solatur,  fidem  excitat,  spem  roborat 
diffidentiam  abigit,  erigit  pusillanimitatem.  Ad  Patrem  verebaris  accedere; 
solo  auditu  territus  ad  folia  fugiebas  ?  Jesum  tibi  dedit  mediatorem.  Quid  non 
apud  talem  Patrem  Filius  talis  obtineat  ?  Exaudietur  utique  pro  reverentia 
sua :  Pater  enim  diligit  Filium.  An  vero  trepidas  et  ad  ipsum  ?  Frater  tuus 
est  et  caro  tua,  tentatus  per  omnia  absque  peccato,  ut  misericors  fieret.  Hunc 
tibi  fratrem  Maria  dedit.  Sed  forsitan  et  in  ipso  majestatem  vereare  divinam, 
quod  licet  factus  sit  homo,  manserit  tamen  Deus.  Advocatum  habere  vis  et 
ad  ipsum?  Ad  Mariam  recurre.  Pura  siquidem  humanitas  in  Maria,  non  modo 
pura  ab  omni  contaminatione,  sed  et  pura  singularitate  naturae.  Nec  dubius 
dixerim,  exaudietur  et  ipsa  pro  reverentia  sua.  Exaudiet  utique  matrem  Filius, 
et  exaudiet  Filium  Pater.  Filioli,  haec  peccatorum  scala,  haec  mea  maxima 
fiducia  est,  haec  tota  ratio  spei  meae.  Quid  enim?  Potestne  Filius  aut  repel- 
lere,  aut  sustinere  repulsam;  non  audire,  aut  non  audiri  Filius  potest?  Neu- 
trum  plane.  Invenisti,  ait  angelus,  gratiam  apud  Deum.  Feliciter.  Semper 
haec  inveniet  gratiam,  et  sola  est  gratia,  qua  egemus.*  Cf.  etiam  serm.  4  de 
assumpt.  n.  8  et  Henricum  card.  (f  1  18»)  tr.  XI.  Migne  204,  338. 

c.  Ipsa  contulit  Redemptori  carnem  et  sanguinem,  quae  in  pretium 
offerret,  illumque  tanta  sollicitudine  alendo  ad  sacrificium  aptavit  ac  veluti 
praeparavit:  atque  Redemptor  per  sanctissimas  ipsius  manus  primum 
voluit  Patri  coelesti  offerri  (Luc.  2,  22).  Belle  Petrus  blessensis  serm. 
33 :  „Haec  est,  in  cujus  utero  ex  diversis  speciebus,  divinitate,  carne  et 
anima  confectum  est  manu  Spiritus  sancti  mirabiliter  et  ineffabiliter  illud 
thymiama,  quod  Christus  assistens  pontifex  futurorum  bonorum  in  ara 
crucis  Deo  Patri  sacrificium  obtulit  vespertinum.  Ratione  hujus  thymia- 
matis  odorifera  facta  est  et  suavis  in  deliciis  suis  sancta  Dei  genitrix." 

d.  Hinc  sponte  sua  consequitur,  eam  etiam  contulisse  ad  plenam  de 
humani  generis  hoste  victoriam :  quod  confirmant  veteres,  sive  cum  illam 
Evae  tamquam  ruinae  reparatricem  opponunt  (n.  593);  sive  cum  illam 
exhibent  tamquam  quae  serpentis  caput  contriverit;  sive  cum  illam  cer- 
nunt  praefiguratam  in  omnibus  feminis  V.  T.  gloriosis,  quae  ad  populi 
israelitici  liberationem  e  periculo  et  captivitate  quam  plurimum  contule- 
runt.  Quare  merito  ipsi  applicantur  et  in  ea  adimpleta  cernuntur  verba 
Judith  13,  24  s.:  Benedictus  Dominus  .  .  .  qui  te  direxit  in  vulnera  ca- 
pitis  principis  inimicorum  nostrorum  (cf.  Gen.  3,  15) :  quia  hodie  nomen 
tuum  ita  magnificavit;  ut  non  recedat  laus  tua  de  ore  hominum  (cf.  Luc. 
2,  48),  qui  memores  fuerint  virtutis  Domini  in  aeternum,  pro  quibus  non 
pepercisti  animae  tuae  propter  angustias  et  tribulationem  generis  tui,  sed 
subvenisti  ruinae  ante  conspecium  Dei  nostri  (Jo.  19,  25).  Et  15,  10.  11: 
Tu  gloria  Jerusalem,  tu  laetitia  Israel,  tu  honorificentia  populi  nostri :  quia 
fecisti  viriliter  et  confortatum  est  cor  tuum  .  .  .  ideo  et  manus  Domini  con- 
fortavit  te,  et  ideo  eris  benedicta  in  aeternum. 

621.  Demonstratio  p.  II.  Dei  Genitricem  plurimum  conferre  ad 
hominum  salutem,  sequitur 

1.  ex  dictis.  Incarnationis  enim  mysterium,  ad  quod  cooperata  est, 
immediate  refertur  ad  hominum  salutem.  Quam  ob  rem  Balduinus 
cantuariensis  inter  alia  praeclara  tr.  7  (Mig.  204,  476)  scribit:  „Quae 
quoniam  Salvatorem  mundi  edidit,  qui  mortem  destruxit  et  debitam  nobis 
damnationem  avertit,  totum  ei  post  Deum  debemus,  quod  a  maledicto 
liberati  sumus,  quod  omni  benedictione  spirituali  in  coelestibus  benedicti 
sumus:  ut  sicut  ipsa  est  semper  apud  Deum  benedicta,  sic  a  nobis  sit 
semper  benedicenda".   Gooperatur 

2.  lucidissimo  suo  exemplo,  unde  b.  Virgo  post  Ghristum  exhibetur 
a  patribus  tamquam  exemplar,  lux  et  via  nostra.  Cf.  P  a  s  s  a  g  1  i  a  n.  1358  ss. 

3.  Maria  si  generatim  speculum  justitiae  est  omnibus  hominibus, 
speciatim  divinitus  est  destinata,  ut  exemplar  sit  feminei  sexus.  Quo  enim 
profundius  peccato  lapsus  est  hic  sexus,  adeo  ut  tristissima  esset  ejus 
conditio  apud  gentes  omnes  usque  ad  Christum  et  adhuc  sit  apud  gentes 
infideles ;  quo  majus  alioquin  est  ejus  momentum  in  familia  et  societate 
humana;  quo  majoris  periculi  et  damni  propter  hominis  corruptionem,  si 
pudore  non  regitur:  eo  magis  decuit  divinam  sapientiam,  providentiam 
et  bonitatem,  ut  sexui  femineo  accommodatum  proponeret  exemplar.  Tale 
autem  datum  est  in  beatissima  Deipara,  quae  mater,  conjux  simul  et 
v  i  r  g  o  necnon  et  v  i  d  u  a  omnibus  forma  est  virtutis. 

Ad  rem  auctor  antiquus,  postquam hortatus  est  omnis  generis  feminas, 
ut  veniant  ad  Mariam,  subdit  serm.  123  (in  app.  serm.  s.  Aug.) :  >Ideoomnes 
istos  cur3us  naturae  Virgo  Maria  in   D.  N.  J.  Christo  suscepit,  ut  omnibus  ad 

se  confugientibus  feminis  subveniret,  et  sic  restauraret  omne  genus  femina- 
rum  ad  se  venientium  nova  Eva  servando  virginitatem :  sicut  omne  genus  vi- 
rorum  Adam  novus  recuperat  D.  N".  J.  Christus.*  Quam  autem  efficax  fuerit 
quovis  seculo  Mariae  exemplum,  testatur  luculenter  Ecclesiae  historia.  Quot 
ipsa  suo  exemplo  adduxit  seu  potius  traxit  ad  cavenda  impuritatis  peccata, 
servandam  castitatem  virginitatemque  vovendam  atque  propterea  ad  angelicam 
profitendam  vitam?  virginitatis  enim  custodia  continetur  gratiae  triumphus 
de  natura,  carnis  sanctificatio  atque  idcirco  sanctificationis  consummatio  :  unde 
merito  ipsi  applicantur  verba  Ps.  44,  12  s. :  Concupiscet  rex  decorem  tuum... 
Omnis  gloria  ejus  filiae  regis  ab  intus  .  .  .  Adducentur  regi  virgines  post  eam 
.  .  .  Afferentur  in  laetitia  et  exsultatione ;  et  illa  Cant.  1,3:  Trahe  me,  post  te 
curremus  in  odorem  unguentorum  tuorum;  et  praeclare  s.  Athanasius: 
»Ipsae  (virgines),  inquit  in  Luc.  (Migne  27,  1349),  velut  ex  illa  radice  ceu 
virginei  pendent  rami.  *  Lucidissimum  omnium  virtutum  exemplum,  quod  bb. 
Virgo  praebuit,  facunde  s.  Ambrosius  de  virgin.  1.  2  c.  2  describit.  Cf. 
Hettinger  die  Dogmen  des  Christenth.  s.  1  d.  9;  Jeanjacquot  Simples 
explications  sur  la  cooperation  de  la  tres  S.  V.  a  1'  oeuvre  de  la  redemption  etc, 
Parisiis  1879  ed.  2;  Lapalus  Marie  immaculee  etla  femme  chretienne  apres 
le  plan  divin,  V  Evangile  et  1'  historie  ouleRemede  a  nos  maux,  Parisiis  1881  ; 
W  e  i  s  s  Apologie  V  d.  17. 

4.  Gooperatur  Dei  genitrix  humano  generi  ad  salutem  non  solum 
exemplo,  sed  et  auxilio,  quod  potentissima  sua  intercessione  nobis  impe- 
trat.  Quam  intercessionis  efficaciam  sicut  Ecclesia  latina  profitetur  in 
notissima  oratione  Memorare,  ita  etiam  graeci  testantur  in  canone  rcapa- 
TtT^ttvuo,  in  quo  inter  alia  haec  habentur  ap.  Ballerini  syll.  I,  481: 
„Nemo  ad  bonitatem  tuam  confugit,  quin  cito  misericordiam  consecutus 
sit;  neque  ullus  sub  patrocinium  tuum,  o  Domina  plane  immaculata,  se 
recepit,  quin  compos  eorum,  quae  postularet,  factus  fuerit."  Quare  haud 
arbitraria  est  fidelium  fiducia,  qua  gratiarum  dona  per  Mariam  a  Deo  ex- 
spectant,  postquam  Patri  coelesti  complacuit  per  ipsam  nobis  dare  dile- 
ctum  Filium  suum :  imo  haud  spernenda  illa  pia  sanctorum  sententia, 
Deum  sicut  Filium  suum  nobis  dedit  salutis  auctorem  per  Mariam,  ita  per 
ipsam,  quae  prae  ceteris  gratiam  apud  Deum  invenit  (Luc.  1,  30),  et  re- 
liqua  salutis  beneficia  dispensare.  Unde  qua  uberrimus  gratiarum  a  q  u  a  e- 
ductus  describitur  sermone  integro  (opusc. XII,  173  ss.)  a s. Bernardo  *); 


*)  Cf.  etiam  hom. 2super  Missus  estn.  17  ib.  p.  100;  et  Damasceni  serm.  in 
an.  ss.  Dei  Genitr.  n.  9  s.  ib.  XXXIV,  34.  Franco  ab.  affligem.  de  gratia  Dei  1.  6: 
» Quidquid  Mariae  speciali  licet  praerogativa  gratia  Dei  contulit,  hoc  in  salutem  to- 
tius  mundi  miseratio  divina  providit.  Maria  bonum  commune  est  omnium  et  de 
plenitudine  Mariae  impleta  est  solitudo  gentium.*  Godefridus  ab.  admontensis 
hom.  festiv.  28  (Mig.  174,  751):  »Peccatoribus  vero  ideo  largam  in  misericordia  et 
pietate  exhibere  se  debet,  quia  propter  ipsos  mater  Dei  electa  est.  Nam  si  peccato- 
res  non  essent,  Filius  Dei  incarnandus  ad  terras  non  descendisset  nec  ipsa  eum  genuis- 
set.«  Ita  et  auctor  anonymus  de  concept.  (opusc.  XII,  231):  »Propter  peccatores, 
inquit,  Maria  facta  est  mater  Dei.  * 

neque  momento  caret,  quod  in  prima  Joannis  Baptistae  sanctificatione 
ipsa  adfuerit  Luc.  1 ,  41,  primumque  miraculum  ejus  intercessione  Christus 
patrarit  Joan.  2,  3. 

622.  Juverit  factum  visitationis  b.  Mariae  V.  apud  Elisabeth,  qua  occa- 
sione  sanctificatus  fuit  Joannes  Baptista,  altius  considerare,  cum  tot  concurrant 
in  eo  adjuncta,  quae  summam  Mariae  manifestant  dignitatem.  Consideretur 

1.  analogia  Mariam  inter  et  Christum.  Sicut  enim  Dei  Filius  venit  non 
ministrari,  sed  ministrare  (Matth.  20,  28):  ita  Maria  ut  famularetur  s.  Elisa- 
beth  accurrit.  Sicut  illum  caritas  impulit  ut  se  projiceret  vel  ad  apostolorum 
pedes  Jo.  13,  4  ss. :  ita  et  caritas  impulit  Virginem  Verbo  vix  concepto  ad 
festinandum,  ut  obsequia  exhiberet,  etsi  Mater  Dei,  cognatae  suae.  Sicut  Dei 
Filius  exinanivit  se  factus  obediens,  propter  quod  et  Deus  exaltavit  illum  Phil. 
2,  7  ss.:  ita  Deus  respexit  humilitatem  ancillae  suae:  et  ecce  ex  hoc  beatam 
eam  dicunt  omnes  generationes. 

2.  Consideretur  quam  salutaris  fuerit  Mariae  praesentia.  Interventu  Evae 
periit  Adamus  privatusque  est  Spiritus  sancti  inhabitatione :  interventu  Mariae 
sanctificatur  Joannes  Baptista,  repletur  ejusdem  mater  Elisabeth  Spiritu  sancto. 
Noluit  scil.  Christus  citra  matris  suae  interventum  sanctificationis  impendere 
gratiam,  ut  palam  ostenderet,   quanta  sit  ejus  pars  in  ordine  salutis. 

3.  Consideretur  Elisabeth  Spiritu  s.  repletam  glorificare  Mariam,  ut  an- 
gelus  ad  eam  missus  Luc.  1,  28 ;  ut  Simeon,  qui  Spiritu  sancto  actus  venit  in 
templum  Luc.  2,  27:  quo  significatur,  Spiritui  sancto  placere  laudes  Dei  Ge- 
nitricis:  imoipsieas  esse  adscribendas,  nec  posse  condigne  eam  celebrari  sine 
ipsius  illustratione.  Unde  corollarii  modo  explicatur,  quare  viri  pii,  quo 
sanctiores  sunt  magisque  replentur  Spiritu  s.,  eo  magis  sunt  effusi  in  lau- 
des  tantae  Matris.  Et  quantum  Elisabeth  Spiritu  s.  repleta  extollit  Mariam? 
Se  coram  ea  humiliat,  sicut  postea  Joannes  ejus  filius  veniente  ad  eum  Christo 
Jesu  Matth.  8,  14;  eam  salutat  Matrem  Dei,  quae  est  vis  verborum :  TJnde  hoc 
mihi,  ut  veniat  Mater  Domini  mei  ad  me  ?  Eam  salutat  eodem  praedicato  bene- 
dicta,  quo  ejus  Filium :  Benedicta  tu  inter  mulieres  et  benedictus  fructus  ven- 
tris  tui.  Exempta  ergo  est  Maria  a  maledicto  Evae,  et  consors  benedictionis 
originalis  Filii  sui.  Si  s.  Elisabeth  adeo  honorat  Mariam  humilem,  licebit  nobis 
eam  honorare  jam  tantopere  exaltatam. 

4.  Consideretur  eximium  Virginis  canticum,  in  quo  a.  tam  illustrem 
enunciat  prophetiam,  quae  splendidissime  et  plenissime,  si  qua  unquam,  fuit 
completa :  Ecce  enim  ex  hoc  beatam  me  dicent  omnes  generationes ;  b.  docet 
mensuram  suarum  praerogativarum  ipsam  esse  potentiam  Dei :  Fecit  mihi 
magna,  qui  potens  est ;  c.  promulgat  v.  52  legem  quandam  fundamentalem 
oeconomiae  supernaturalis,  quam  etiam  enunciat  gentium  apostolus  1.  Cor. 
1,  20  ss.  Cf.  Nicolas  t..I  1.  2 ;  t.  II  c.  10  s. 

623.  Demonstratio  p.  III.   B.  V.  Mariam  a  majoribus  nostris  et 

diserte et aequivalenter  mediatricem  salutari,  patet  ex  tot  testimoniis 

jam  allatis.  Vix  enim  est  nomen  Christo  tributum,  quo  significetur  ejus 

virtus  et  causalitas  pro  reparatione  humani  generis,  quod  non  tribuatur 

ejus  sanctissimae  matri. 

Ita  salutatur  ab  armenis  in  hymno  in  nativit.  Christi:  >MaJedicti  so- 
lutio  et  peccati  expiatrix  Virgo  sancta !  Per  te  solutum  est  condemnationis 

signaculum et per  te  erecta est  prima mater,  quae peccando  cecidit. «  —  A  syris 
praeeunte  Jacobo  sarugensi  ad  primum  nocturnum  Sabbati:  »Benedicta  tu 
inter  mulieres,  per  quam  maledictum  terrae  exstirpatum  est  et  sententia  dam- 
nationis  accepit  solutionem.*  — A  graecis1)  in  menaeis:  »Salve  verus  vir- 
ginitatis  thesaurus,  revocatio  progenitricis  et  solutio  maledicti,  quo  fuit  pro- 
genitor  maledictus. *  —  A  latinis  cum  Petro  Chrysologo  serm.  140: 
»Pavet  coelum,  tremunt  angeli,  creatura  non  sustinet,  natura  non  sufficit,  et 
una  puella  sic  Deum  in  sui  pectoris  capit,  recipit,  oblectat  hospitio,  ut  pacem 
terris,  coelis  gloriam,  salutem  perditis,  vitam  mortuis,  terrenis  cum  coelestibus 
parentelam,  ipsius  Dei  cum  carne  commercium  pro  ipsa  domus  exigat  pen- 
sione,  pro  ipsius  uteri  mercede  conquirat. € 

Merito  autem  Dei  matrem  dici  mediatricem  patet.  Nam  ut  quis  sit 
dicaturque  mediator,  sufficit,  si  nos  inter  et  Deum  medius  sic  interveniat, 
ut  sua  nos  ope  ad  Deum  provehat  et  Deum  nobis  conciliet,  quod  b.  Vir- 
ginem  praestitisse  et  adhuc  praestare  vidimus. 

624.  Mediatio  autem  B.  V.  Mariae  excellit  quorumcunque  sanctorum 
mediationem,  nam  praestantia  mediationis  proportione  respondet  tum  ex- 
cellentiae  sanctitatis  et  gratiae,  tum  gradui  conjunctionis  et  familiaritatis 
cum  Deo.  Atqui  Deipara  omnium  linguis  praedicatur  summa  post  Deum,  su- 
perexaltata  super  choros  omnes  angelorum  et  velut  ea,  quae  creatae  gratiae 
plenitudinem  sanctitatisque  apicem  ac  fastigium  obtinuerit:  qua  mater  vero 
Christi  summa  cum  singulis  ss.  Trinitatis  person:s  conjunctione  et  familiari- 
tate  fruitur  (cf.  n.  578 *  620 2).  Ergo  eximio  privoque  modo  erit  mediatrix.  Prae- 
cellit  scilicet  ipsius  mediatio  mediationem  aliorum  universalitate,  effi- 
cacia  et  titulo.  Quod  ita  expressit  s.  Anselmus  or.  46:  »Talis  sum 
(peccator),  qualem  pejorem  non  habet  mundus.  Ideo  talem  adjutorem  requiro, 
qualem  post  Filium  tuum  potiorem  et  meliorem  invenire  non  potest  mundus. 
Habet  orbis  apostolos,  patriarchas,  prophetas,  martyres,  confessores,  virgines, 
bonos  et  optimos  adjutores,  quos  ego  supplex  orare  concupisco.  Tu  vero,  Do- 
mina,  oranibus  iis  adjutoribus  melior  et  excelsior  es ;  quia  istis  et  aliis  sanctis 
omnibus,  etiam  angelicis  spiritibus,  necnon  regibus  et  potestatibus  mundi, 
divitibus,  pauperibus,  dominis,  servis,  majoribus  et  minoribus  domina  es,  et 
quod  possunt  omnes  isti  tecum,  tu  sola  potes  sine  illis  omnibus.  Quare  hoc 
potes  ?  quia  mater  es  Salvatoris  nostri,  sponsa  Dei,  regina  coeli  et  terrae  et 
omnium  elementorum.  Te  ergo  requiro,  ad  te  confugio,  et  tu  me  per  omnia 
adjuves,  suppliciter  peto.  Te  tacente  nullus  orabit,  nullus  juvabit.  Te  orante 
omnes  orabunt,  omnes  juvabunt. «  Cf.  b.  Amadeus  hom.  3  de  b.  M.  V.  col. 
hom.  8  (Mig.  188,  1317);  Petavius  XIV,  9  ;  Suarez  disp.  23 ;  Passa- 
glia  n.  1373  ss. 


l)  Ad  4  Febr.  et  saepissime.  Graeci  pro  suo  in  bb.  Virginem  affectu  cantica 
ecclesiastica  absolvunt  stropha  in  ejusdem  honorem,  quam  O-sotoxiov  inscribunt. 
Cf.  Nilles  de  rationibus  festorum  mobilium  utriusque  Ecclesiae  occident.  atque 
orient.  commentario  c.  8.  Haec  vero  freoToxta  abundant  testimoniis  hujus  persuasionis. 
Ita in ode quadam  s.  Andreae  cret. in magno  canone  invocat  fidelis  anima Mariam : 
»Tu,  Deipara,  te  laudantium  spes  atque  defensio,  grave  a  me  peccati  jugum  tolle, 
proque  tua  clementia  compunctionis  lacrimas  indulge.* 

625.  Scholion.  Exceptioni  satisfit.  —  Protestantes  autem  propterea 
Dei  genitricis  mediationem  aversantur,  quod  ea  obscuret  Christi  media- 
tionem,  qui  unicus  est  mediator  noster.  Atqui  Dei  Genitricis  mediatio  non 
obscurat  Christum  mediatorem,  sicut  nec  causae  secundae  virtuti  causae 
principis,  domini  patresque  terreni  majestati  coelestis  Domini  Patrisque  quid- 
quam  derogant.  Neque  enim 

1.  est  Maria  V.  mediatrix  ejusdem  cum  Christo ordinis,  sedgradu  altero 
et  participatione.  Multiplex  enim  est  discrimen  inter  Christi  et  Mariae 
mediationem.  Christus  enim  a.  mediatione  sua  obtinuit  salutis  possibilitatem, 
et  hinc  ad  salutem  consequendam  omnium  auxiliorum  gratiae  inexhaustam 
copiam;  ideoque  b.  mediator  est  primarius,  ante  quem  nullus  alius; 
C.  necessarius,  sine  quo  nulla  salus ;  d.  universalis,  seu  mediator 
generis,  quo  vel  ipsa  ejus  mater  indiguit;  e.  sufficiens,  cujus  mediatio 
alterius  mediatione  neque  indiget,  neque  innititur,  sed  f.  ex  sese  est  infi- 
nitae  virtutis.  Maria  vero  mediatione  sua,  quae  meritis  et  intercessione  con- 
tinetur,  non  ipsam  salutis  possibilitatem  obtinet,  quam  jam  supponit:  sed 
tantum,  ut  haec  in  singulis  ad  actum  reducatur  juvat;  in  distributione  vero 
gratiarum,  quas  Christus  humano  generi  promeruit,  multum  valet.  Quapropter 
mediatrix  est  altero  tantum  gradu,  supposita  jam  Christi  mediatione,  a  qua 
etiam  omnem  suam  vim  mutuatur  et  cui  iunititur ;  nisi  enim  Christus  et  ipsi 
gratiarum  plenitudinem  promeruisset,  nullius  ponderis  esset  ipsius  apud 
Deum  intercessio;  nec  Deiparae  intercessio  absolute  necessaria  est,  quamvis 
summae  utilitatis. 

2.  Quid  dein  familiarius  vel  tirunculis,  quam  sua  omnia  Christum  suis 
communicasse  membris?  Sic  cum  Filius  Dei  sit,  eodem  nos  consecravit  no- 
mine;  cum  lux  sit,  petra  et  fundamentum,  et  has  praerogativas  suis  tribuit 
discipulis ;  tribuit  potestatem  remittendi  retinendique  peccata  sibi  propriam 
et  conferendi  s.  Spiritum  etc.  Mirum  ergo  non  est,  si  et.  de  mediationis  munere, 
de  quo  participant  vel  fideles  adhuc  in  terra  degentes,  prae  ceteris  participet 
sine  Filii  injuria  mater  ejus  sanctissima.  Imo 

3.  in  immensum  decus  redundat  istud  quidem  et  in  laudum  ejus  inaesti- 
mabile  incrementum,  quod  ex  eo  exundant  in  ceteros  ceu  ab  inexhausto  fonte 
ornamenta  omnia  dignitatum  et  virtutum.  Universim  enim  illa  magnificentior  est 
opulentia,  quae  nec  sibi  deficit;  et  aliis  sufficit  quae  alios  ditat  absque  sui 
dispendio.  Absolvamus  caput  verbis  Germani  CP.  Deiparam  alloquentis  in 
or.  de  Deip.  dormit. :  »Tu  vero  maternam  vim  apud  Deum  obtinens  iis,  qui 
supra  modum  peccant,  supra  modum  veniam  conficis :  nec  enim  fieri  potest, 
ut  non  exaudiaris,  quoniam  tibi  ad  omnia  et  per  omnia  et  in  omnibus  Deus 
tamquam  verae  et  immaculatae  Matri  suae  obedit.  Unde  et  afflictus  ad  te  con- 
fugit  merito,  imbecillus  tibi  adhaeret;  qui  bello  petitur,  te  hostibus  opponit ; 
indignationem,  iram  et  afflictionem,  iramissionem  per  angelos  malos  tu  com- 
mutas;  tu  justam  comminationem  et  sententiam  aequae  comdemnatiotris  con- 
vertis  magnopere  amans  populum  illura,  qui  nomine  Filii  tui  vocatur.* 

626.  Scholion  practicum.  Quae  de  b.  Maria  V.  diximus,  facile  in 
populi  usum  converti  possunt:  quare  pauca  innuisse  sufficiat. 

I.  Exposita  praerogativa,  qua  b.  M.  V.  est  mater  Dei  (th.  160),  ostendatur 
tantae  praerogativae  dignitas,  ornatus,  splendor:  1.  quidem  subli- 
mitas  ex  habitu  cognationis  affinitatisque,  quem  Maria  contraxit  cum  sin- 
gulis  ss.  Trinitatis  personisn.  578  l ;  inde  enim  liquet  ex  personis  creatis  Maria 

neminem  esse  potiorem  eamque  sanctis  omnibus  et  angelis  praecellere  (n.  578  4); 
hinc  2.  in  capite  ejus  corona  stellarum  duodecim  Apoc.  12,  1  ;  inde  enim  pen- 
dent  reliquae  ejus  praerogativae :  sanctitas  in  ortu ;  virginitas  in  conceptione  et 
partu  Filii :  incorruptio  in  morte ;  assumptio  in  gloria,  gratiarum  plenitudo, 
cooperatio  in  ordine  salutis  (cf.  verba  Anselmin.  578  3  etn.  584)  etc. ;  vere 
astitit  reginaa  dextris  Filii  in  vestitu  deaurato  circumdata  varietateVs.  44,  10. 
3.  Propter  tantam  celsitudinem  ubique  videtur  a  nomine  christiano  adumbrata, 
praefigurata,  praenunciata  in  V.  T.  (n.  579  5),  adeo  ut  quidquid  splendidi,  sin- 
gulare,  eminens  ibi  reperitur  ad  illam  efferendam  atque  prae  dicandam  inserviat : 
Quae  est  ista,  quae  progreditur  (per  totum  V.  T.)  quasi  aurora  consurgensy 
pulchraut  lunay  electa  ut  sol,  terribilis  ut  castrorum  acies  ordinata?  Cant.  6,  9. 

627.  II.  Illustretur  momentum  professionis  cultusque,  quo  s.  Mariam 
prosequimur,  ut  Dei  genitricem  :  ea  enim  est  fidei  compendium,  muni- 
mentum,  tessera.  Est  1.  orthodoxiae  de  incarnationis  mysterio  compen- 
dium,  ut  egregie  exponit  Damascenus  n.  574.  Quo  vero  2.  altiori  idea 
imbuimur  circa  matris  Christi  dignitatem,  eo  magis  munitur  fides  in  Christi 
divinitatem,  hinc  ad  hanc  tutandam  Ecclesia  matrem  Christi  eo  prosequitur 
cultu,  qui  omnium  sanctorum  cultum  universalitate,  perennitate,  varietate, 
splendore  excellit:  quare  professio  summae  dignitatis  matris  Christi  et  cultus 
huic  innixus  munimentum  est  fidei  in  Christi  divinitatem:  quod  probatur 
a  contrario,  cum  protestantes  hujus  cultus  osores,  vix  adhuc  credant  in  Chri- 
stum  Deum  (n.  573).  Est  3.  haec  professio  cultusque  tessera  fidei:  fuit 
tessera  fidei  sec.  V.,  ut  liquet  ex  historia  controversiae  cum  Nestorio ;  est  pro- 
fessio  fidei  nostra  aetate,  qua  discernimur  a  protestantibus.  Quare  impense 
foveamus  cultum  Matris  Christi,  tum  quia  a.  hujus  cultus  tantum  est  momen- 
tum;  tum  quia  b.  honormatris  redundat  in  filium ;  tum  quia  Deus  c.  inducit, 
imo  provocat  ad  hunc  cultum.  An  non  provocat  angelus  missus  a  Deo  tanto 
obsequio  salutans  Virginem  ?  Luc.  1,28;  Elisabeth  repleta  Spiritu  sancto  tanta 
reverentia  excipiens  matrem  Domini  sui  ib.  v.  43 ;  ipse  Jesus,  cum  ipsi  sub- 
ditus  esset  usque  ad  annum  circa  tricesimum  2,  51  ;  ipse  Deus,  quiita  provo- 
cavit  ad  cultum  Virginis  gentes,  ut  ipsa  potuerit  dicere :  Ecce  enim  ex  hoc  bea- 
tam  me  dicent  omnes  generationes,  quare  ?  quia  fecit  mihi  magna  qui  potens  est 
ib.  1,  48  s.  Quem  Deus  honorat,  quis  non  honorabit?  Quanta  temeritas  Dei 
matrem  non  honorare,  negligere,  fere  contemnere! 

628.  III.  Praerogativae  Mariae,  qua  est  Dei  Genitrix,  laetissimus  est 
fructus,  quod  ipsa  est  et  mater  nostra.  Quanta  d  i gn  i  ta  s  nostra  et  honor,  hinc 
quanta  spes  et  solatium,  Mariam  ideo  esse  matrem  nostram,  quia  est 
mater  Dei.  Exponantur  ergo  1.  tituli,  quibus innititur  ejus  maternitas  erga 
nos  (n.  578  3),  in  primis  ille,  qui  continetur  maternitate  Christi.  Hinc  2.  infe- 
ratur,  quanta  sollicitudine  suo  erga  nos  fungetur  munere  duplici  prae- 
sertim  ex  motivo :  a.  exemplo  Christi  impulsa :  si  enim  Dei  Filius  propter  nos 
nostramque  salutem  se  exinanivit  formam  servi  accipiens,  factus  obediens 
usque  ad  mortem,  mortem  autem  crucis  Phil.  2,  7  ss. :  quid  curarum  pien- 
tissima  ejusdem  mater  non  in  se  suscipiet  propter  nos  nostramque  salutem? 
b.  quia  ipsa  nobis  quadamtenus  debet  tantam  exaltationem :  nam  »  nulla  causa 
fuit  veniendi  Christo  Domino,  nisi  peccatores  salvos  facere.  Tolle  morbos,  tolle 
vulnera,  et  nulla  est  causa  medicinae, *  inquit  s.  Augustinus  serm.  175 
n.  1.  (cf.  n.  621  4  a.).  Tanto  muneri,   tantae  sollicitudini  respondebit  3.  auxi- 

liandi  potentia:  hinc  a.  praedicatur  gratia  plena}  sane  ut  illam  in  alios  ef- 
fundat :  quo  ditior  enim  quis,  eo  magis  tenetur  aliis  de  sua  abundantia  suc- 
currere:  hinc  b.  vix  Dei  mater  effecta  venit  ad  s.  Elisabethnon  ministrari  sed 
ministrare  Luc.  1,  39,  et  ipsius  interventu  sanctifactus  fuit  s.  Joannes  B.  in 
utero  matris  adhuc  latens  v.  44 ;  hinc  C.  in  indigentia  vel  temporali  non  adeo 
urgenti,  in  qua  Deus  non  solet  patrare  miracula,  intercessione  sua  induxit 
Filium  non  solum  ad  patrandum  miraculum,  sed  ad  anticipandam  horam  suae 
manifestationis  a  se  statutam  Jo.  2,  3  ss. ;  hinc  d.  tot  antiquitatis  encomia, 
quibus  depraedicatur  gratiarum  ubertas  in  matre  Dei  ad  nos  usque  redundans 
(n.  621  4).  Nec  ultima  est  ratio  e.  quare  omnes  generationes  certent  ut  eam 
dicant  beatam  Luc.  1,  48,  quam  quia  ejus  maternae  dignitatis  in  se  experi- 
untur  fructus :  sublimitas  enim  sterilis  non  solet  provocare  affectum.  Quantus 
ergo  honor  tantae  matri  exhibendus:  qua  pietate  filiali  ipsius  sollicitndini 
occurrendum;  qua  fiducia  ad  ejus  auxilium  recurrendum. 

629.  IV.  Copiosum  laudis  argumentum  suppeditat  salutatio  angelica, 
praesertim  si  ratio  habetur  commentarii  s.  T  h  o  m  a  e  (quem  reperies  opusc. 
XXXIV,  320  ss.).  Quanta  laetitia  affectus  fuit  Noe,  cum  vigente  diluvio  re- 
diret  ad  eum  columba  portans  ramum  olivae  virentibus  foliis  in  ore  suo  Gen.  8, 
11,  eoque  annuncians  diluvii  finem  spemque  salutis.  Ita  vigente  peccatorum 
diluvio  hominumque  ruina  coelitus  allabitur  ad  virginem,  quae  longe  magis 
quam  olim  Noe  Gen.  6,  8  invenit  gratiam  coram  Domino  Luc.  1,  30,  angelus 
pacis  et  salutis  nuncium  ore  gestans,  dum  ita  Mariam  alloquitur :  Ave,  gratia 
plena,  Dominus  tecum,  benedicta  tu  in  mulieribus.  1.  Ave.  »Quod  angelus,  in- 
quit  s.  T  h  o  m  a  s  hoc  verbum  1.  c.  commentans,  faceret  homini  reverentiam, 
nunquam  fuitauditum,  nisipostquam  salutavit  b.  Virginem  reverenter  dicens: 
Ave.  Quod  autem  antiquitus  non  reverebatur  hominem  angelus,  sed  homo  an- 
gelum,  ratio  est,  quia  angelus  erat  major  homine  et  hoc  quantum  ad  tria: 
Primo  quantum  ad  dignitatem...  secundo  quantum  ad  familiaritatem 
ad  Deurn  .  .  .  Tertio  praeeminebat  propter  plenitudinem  splendoris  g  r  a  t  i  a  e 
divinae  .  .  .  Non  ergo  decens  erat,  ut  homini  reverentiam  exhiberet,  quousque 
aliquis  inveniretur  in  humana  natura,  qui  in  his  tribus  excederet  angelos:  et 
haec  fuit  b.  Virgo.*  2.  Gratia  plena.  Hanc  gratiae  plenitudinem  collige  a.  ex 
rationibus  s.  Thomae  n.  584  2;  b.  ex  dictis  patrum  n.  586;  praesertim  ex 
eorum  axiomate,  quidquid  gratiae  (gratum  facientis)  collatum  fuit  aliis,  ejus 
plenitudinem  fuisse  collatam  Mariae  ib.  n.  586;  C.  examoress.  Trinitatis  erga 
Mariam:  amoris  autem  divini  fructus  est  gratia  n.  584  3;  d.  ex  textibus  illis 
s.  Scripturae,  quos  Majores  nostri  b.  Mariae  V.  applicant,  ut  Ps.  45,  5  s.  et 
86,  1  ss.  (n.  579),  et  Ps.  92,  5  :  Domum  tuam  decet  sanctitudo;  Is.  2,  2  (n.  578  4). 
Qualis  vero  e.  fuerit  haec  gratiae  plenitudo  tibi  suggeret  s.  Thomas  in  suo 
commentario  n.  585.  3«  Dominus  tecum.  Porro  fuit  Dominus  cum  Maria  a.  ori- 
ginaliter,  ab  ipsis  ejusdem  originibus;  b.  p  ermanenter,  neque  enim 
unquam  turbata fuit  relatio  Virginem  inter  et  Deum  ;  c.  familiariter,  quia 
erat  cum  ipsa  Pater  ut  cum  filia  praedilecta  et  in  matrem  Filii  sui  unigeniti 
electa;  Filius  ut  cum  matre  propria,  et  Spiritus  s.  ut  cum  sponsa.  4.  Bene- 
dicta  tu  in  mulieribus.  Fuit  benedicta,  quia  a.  immunis  a  maledicto  mulieribus 
imposito  Gen.  3,  16  »quod  cum  corruptione  conciperet,  cum  gravamine  por- 
taret  et  in  dolore  pareret«  (s.  Thomas  1.  c);  b.  quia  immunis  a  corru- 
ptione  corporis  n.  6 1 9  3 ;  quia  C.  longe  gloriosior  illis  feminis  quae  ob  sua 
in  populum  israeliticum  beneficia  hujus  admirationem,  gratitudinem,  benedi- 

ctionem  promeruerunt,  sicut  Debbora,  Esther,  Judith,  ideoque  longe  pleniori 
sensu  ad  eam  spectant  pulcherrima  verba,  quibus  populus  israeliticus  benedi- 
xit  Judith  13,  22 — 26  (n.  620  2  d.);  quia  d.  eum  in  reparationis  ordine  oc- 
cupat  locum,  quem  Eva  in  ordine  ruinae  n.  593. 

630.  Y.  Transeunte  foederis  arca  Jordanis  flumen  Jos.  3,  13,  steterunt 
aquae  non  ausae  illam  attingere  magno  israelitarum  stupore:  ita  adventante 
vera  foederis  arca,  b.  MariaV.,  substitit  peccati  originalis  infectio  omnes  alio- 
quin  posteros  Adami  invadens  (Cf.  verba  s.  Francisci  Sal.  n.  5884  a.). 
Tenendum  enim  est  b.  Mariam  V.  sine  peccato  originali  esse  conceptam.  Id  sane 
1.  exigit  studium  ss.  Trinitatis  erga  b.  Mariam  V.  a.  Patris  in  eligenda  ipsa 
a  seculis  in  matrem  dilectissimi  Filii  sui;  b.  ipsius  Filii  (cf.  verba  Jacobi 
sarugensis  n.  5843)  in  adornando  sibi  tabernaculo  et  thalamo,  e  quo  prodire 
voluit  (n.  592 2).  Sane  sanctificavit  tabernaculum  suum  Altissimus.  Deus  in 
medio  ejus,  non  commovebitur ;  adjuvabit  eam  Deus  mane  diluculo  Ps.  45,  5.  6. 
Studium  C.  s.  Spiritus  in  singularem  sponsam  suam,  ad  quam  in  primis  spe- 
ctant  illa  Cant.  4,7:  Hortus  conclusus,  soror  mea  sponsa,  hortus  conclususy  fons 
signatus.  Hinc  2.  antiquitas  christiana  eam  vidit  praefiguratam  et  praemon- 
stratam  figuris  et  typis,  quae  originalem  excludunt  labem:  a.  inparadiso 
originaliter  benedicto ;  I).  in  foederis  arca  ex  ligno incorruptibili parata,  auro 
purissimo  intus  ac  foris  vestita  (n.  5924);  C.  in  Esther,  quae  utpote regina, 
sola  exempta  erat  censenda  a  lege  alioquin  universali  (n.  596 4);  d.  in  sole, 
nam  in  sole  posuit  tabernaculum  suum  Ps.  18,  6.  Adeo  3.  visa  est  connexa 
originalis  puritas  cum  notione  matris  Dei,  ut  populus  christianus  ductu  s.  Spi- 
ritus  miro  consensu,  fervore,  alacritate  in  admittenda  et  depraedicanda  hac 
praerogativa  conspiraret  (n.  589),  et  Deus  huic  conspirationi  large  benedixit: 
cujus  benedictionis,  hinc  et  approbationis  divinae  argumentum  sunt  fructus 
laetissimi  ex  cultu  immaculatae  Virginis  profecti.  Neque  mirum  4.  populum 
christianum  vidisse  hunc nexum,  cum is  satis  significetur  protoevangelio 
(n.  594).  In  memoriam  revoca  tristissimum  protoparentum  lapsum  Gren.  3, 
6  ss.  Quanta  vero  divina  miseratio,  statim  enim  Deus  cogitat  de  reparatione 
ruinae;  novum  condit  ordinem  innixum  duplici  cardine :  Inimicitias  ponam  (ego 
Dominus  miserator  simul  et  omnipotens)  inter  te  et  mulierem,  et  semen  tuum  et 
semen  illius  ib.  v.  15.  Ergo  ad  hunc  ordinem  divinitus  institutum,  non  ad  or- 
dinemlapsum  et  restaurandum,  spectat  positionis  divinae  mulier,  mater  bene- 
dicta  beatissimi  illius  seminis  conterentis  caput  serpentis.  Quare  immunis  est 
a  lapsu,  particeps  ab  origine  reparationis,  quod  professa  est  christiana  anti- 
quitas,  dum  eam  praedicat  Evam  novam,  sed  meliorem,  praestantiorem,  feli- 
ciorem  illa  priori  (n.  593). 

631.  YI.  Quaerere  quis  potest,  quare  tam  sero  definita  fuerit  immaculata 
Virginis  conceptio.  Id  non  ideo  est  factum,  quod  nova  sit  haec  veritas,  est 
enim  tam  antiqua,  quam  antiqua  salutatio  angelica,  imo  ipsum  protoevange- 
lium  (n.  598):  sed  Deus  sapientissima  sua  providentia  ita  magisterium  eccle- 
siasticum  in  omnem  ducit  veritatem  et  dirigit,  ut  seculorum  cursu  veritates 
ante  implicite  tantum  vel  minus  explicite  creditas  proponat,  urgeat,  definiat, 
quae  temporum  adjunctis  quam  maxime  sunt  opportunae  et  salutares.  Nostro 
autem  seculo  dogmatis  hujus  definitio  fuit  admodum  opportuna  1.  ad  firman- 
dum  dogma  de  peccato  originali  adeo  fundamentale  respectu  totius  reli- 

gionis  christianae  (n.  360),  cui  e  diametro  adversatur  naturalismus  putidus 
omnia  nunc  inficiens;  2.  ad  ostendendam  et  inculcandam  gravitatem  mali, 
quae  inest  peccato,  cum  videamus  ss.  Trinitatem  adeo  sollicitam  de  prae- 
servanda  Unigeniti  matre  ab  ejus  macula,  populumque  christianum  adeo  stu- 
diosum,  ut  abstergeret  vel  suspicionem  peccati  a  purissima  virgine:  nostra 
autem  aetate  adeo  contemnitur,  parvipenditur  haec  malitia,  ut  ab  ea  sibi  ho- 
mines  minimo  caveant.  Hinc  3.  ad  excitandum  fovendumque  studium  inno- 
centiae,  quae  modo  rara  est,  cum  videamus  Deum  sibi  adeo  complacere  in 
matre  immaculata.  Ad  inculcandam  4.  et  in  memoriam  revocandam  nostram 
ad  finem  supernaturalem  destinationem  et  vocationem :  cum  tantum  in 
hypothesi  ejusmodi  elevationis  explicari  possit  peccatum  originale.  Hujus 
vero  destinationis  prae  nimio  bonorum  mundanorum  studio  et  amore  homines 
modo  obliviscuntur  vivuntque  in  diem.  Ad  impugnandum  5.  rationaiis- 
mum  adeo  dominantem,  qui  exosa  habet  mysteria:  plura  autem  mysteria  hoc 
unum  complectitur  dogma.  Ad  tutandum  6.  iterum  dogma  de  divinitate 
Christi,  quae  unica  est  ratio  tanti  privilegii  b.  Mariae  Y.  Ad  reprobandum 
7.  deismum,  pantheismum  etc,  qui  admissa  ferrea  et  inflexibili  omnium 
necessitate  subtrahere  nititur  res  humanas  dominio  liberrimo  et  beneplacito 
divino,  quasi  Deus  non  possit  pro  nutu  legum,  quibus  regitur  genus  humanum, 
statuere  exceptiones.  8.  Ad  fovendam  humilitatem  adeo  nobis necessariam 
et  excitandam  alacritatem.  Duo  enim  Deus  nobis  eo  veluti  inclamat:  omnes 
vos  estis  peccatores  —  contra  superbiam ;  sed  propterea  ne  vos  nimis  abjiciatis ; 
videte  enim  ad  quid  et  vos  estis  vocati.  Quare  definitione  hujus  dogmatis  con- 
tinetur  recapitulatio  quaedam  revelationis  christianae :  et  hinc  intelligi- 
tur,  quo  sensu  b.  Yirgini  inclametur:  »Cunctas  haereses  sola  interemisti  in 
universo  mundo «.  Haec  etiam  videtur  ratio,  quare  professio  hujus  dogmatis 
et  cultus  Virginis  immaculatae  in  ordine  spirituali  et  morali  tam  salutares 
proferat  fructus. 

632.  VII.  Jam  a  remota  aetate,  magna  solemnitate,  mira  populi  chri- 
stiani  conspiratione  et  laetitia  celebratur  gloriosa  Virginis  secundum  corpus 
in  coelum  assumptio  (n.  619).  Et  merito.  Assumptionem  b.  Mariae  V.  se- 
cundum  corpus  exigit  1.  ejusdem  cum  Filio  connexio.  Connexa  enim  est 
illi  a.  ratione  maternitatis  nexu  eximio  et privo :  hinc fo.  sequitur  connexio 
in  praerogativis:  ille  benedictus,  et  haec  benedicta  Luc.  1,  28.  42;  ille 
gratia  plenus,  et  haec  gratia  plena  ib.  1,  28;  connexa  c.  in  inimicitia 
adversus  daemonem  Gen.  3,  15  ;  hinc  d.  in  privilegio  conceptionis  immacu- 
latae;  connexa  e.  in  opere  reparationis,  sicut  in  ordine  ruinae  Eva  cum 
Adamo  (n.  5934).  Erit  ergo  conjuncta  in  gloria,  quod  praesignificasse  censen- 
dus  est  psalmista  131,  8:  Surge,  Dotnine,  in  requiem  tuamy  tu  et  arca  sancti- 
ficationis  tuae.  Exigit  2.  a  m  o  r  Filii  in  matrem,  cum  enim  ex  hoc  amore  eam 
exemerit  a.  a  lege  peccati  originalis;  b.  a  lege  peccati  actualis  (n.  604)  et  c.  a 
lege  concupiscentiae  (n.  607);  d.  a  lege  amittendae  virginitatis  per  conceptum 
et  partum  (n.  609);  e.  a  lege  dolorum  in  partu:  merito  infertur  eametalege 
corruptionis  secundum  corpus  fuisse  exceptam.  Exigit  3.  Christi  victoria 
de  peccato  deque  peccati  fructibus  relata,  quam  rationem  urgent  patres  con- 
cilii  vaticani  n.  619 3.  Quare  gaudeamus  omnes  diem  festum  celebrantes 
sub  honore  b.  Mariae  V.,  de  cujus  assumptione  gaudent  angeli  et  collaudant 
Filium  Dei.    Magis  ergo  nos  ejus  filios  gaudere  decet. 

633.  VIII.    Ecce  enim  ex  hoc  beatam  me  dicent  omnes  generationes  Luc. 
1,  48.    Quam  adamussim  adimpletum  est  hoc  vaticinium!   Ipsi  testes  eventus 
sumus,  ipsi  eum  videmus,  imo  de  die  in  diem  semper  magis  adimpletur:  et 
qualis  est  laus  Virgini  exhibita,  si  spectas  a.  durationem,  b.  amplitudinem  lo- 
calem,  c.  multiplicitatem  modi;  d.  qualitatem  laudantium,   non  enim  solum 
rudes  eam  laudibus  prosequuntur,  sed  et  divites,  potentes,  eruditi,  culti,  viri 
sanctissimi,  qui  quo  sanctiores,  eo  magis  effusi  sunt  in  b.  Mariae  V.  praeco- 
nium ;   e.  sinceritatem  laudis,  non  ex  adulatione  profectae ;  f.  fructus  hujus 
laudis  laetissimi,  cum  ex  affectione  erga  ss.  Dei  genitricem  post  ipsam  currant 
in  odorem  virtutum  ejus.  Quaeritur  autem  num  jure  eam  beatam  praedicent. 
Et  dicimus  meritissime.    Merito  praedicatur  beata  1.  ratione  Filii:    »Beata 
viscera  Mariae  V.,   quae  portaverunt  aeterni  Patris   Filium;   et  beata  ubera, 
quae  lactaverunt  Christum  Dominum;*  2.  ratione  gratiae:  lnvenisti  gra- 
tiam  apud  Deum.    Et  quantam?  Ave,  gratia  plena  Luc.  1,  30.  48;  3.  ratione 
privilegiorum:  immaculate  enim  fuit  concepta;  virginaliter  concepit,  pu- 
rissime  peperit,  innocentissime  vixit,  gloriose  in  coelum  fuit  assumpta:  Fecit 
enim  ei  magna  qui  potens  est  Luc.  1,  49 ;   4.  ratione  partis,  quam  habuit  in 
redemptione  generis  (n.  620):  quare  ipsi  applicari  possunt  verba  Jud.  13,  22 
ss.  et  25,  10  s. :  Tu  gloria  Jerusalem,  tu  laetitia  Israel  etc.  (n.  620 2d):  5.  ra- 
tione  e x e m p  1  i,  quo  omnibus praelucet  (n.  6 2 1 ) ;  6.  ratione  beneficiorum, 
quae  potentissima  intercessione  sua  innos  incessanter  refundit  (n.  62 14),  hinc 
7.  salutis,  quam  innumeris  impetrat:   Leva  in  circuitu  oculos  tuos  et  vide: 
omnes  isti  congregati  sunt,  venerunt  tibi:  filii  tui  de  longe  venient,  et  filiae  tuae 
de  latere  surgent  Is.  60,  4;  cf.  54,  1  ss.  Katione  8.  ipsius  laudis  et  obsequii, 
quod  ipsi  ab   omnibus  generationibus  Deo  ita  disponente  impenditur.    Hinc 
collige  triplex  corollarium :  1.  magnum  Mariae,  in  qua  efferenda  coelum  et. 
terra  certant,  esse  momentum  in  ordine  supernaturali  reparationis  et  salutis, 
sive  ejus  relationem  consideres  a.  ad  Christum,  sive  b.  ad  Evam,  sive  C.  ad 
Ecclesiam,  cujus  caput  genuit,  sive  d.  ad  nos  singulos,  quorum  curam  mater- 
nam  sub  cruce  in  se  suscepit;  sive  e.  speciatim  ad  femineum  sexum  (n.  62 1), 
cui  divinitus   datum  est  in  lucidissimum  exemplar;  sive  f.  nominatim  etiam 
prae  peccatoribus :  sicut  enim  ipsius  Filius  venit  salvare  quod  perierat  Matth. 
18,  11 :  ita  et  ipsa  particeps  sollicitudinis  et  curarumFilii,  refugium  estet  sa- 
lus  peccatorum.    Unde  merito  affirmatur  per  ipsam  Deum  subvenisse  illi  in- 
digentiae  familiae  humanae,  quam  ita  bene  expressit  Eccli.  36,  27:    Zlbi  non 
est  mulier,  ingemiscit  egenus.    Cf.  et  praeclara  verba  s.  Bernardi  n.  6202. 
2.  Ecclesia  illa,  in  qua  et  per  quam  Maria  beata  praedicatur,   et  illo  momento 
fruitur,  de  quo  mox  egimus,  v  e  r  a  est  Ecclesia ;   ipsa  regitur  Spiritu  Dei,  qui 
et  angelum  et  Elisabeth  induxit  ad  benedicendam  matrem  Domini ;   in  ipsa 
completur  vaticinium  illud  Luc.  1,  48;  ideoque  est  objectum  complac entiae  di- 
vinae,  quod  adeo  respondet  intentioni  Dei,  qui  fecit  magna  b.  Virgini,  et  sane 
vult  ut  haec  agnoscantur,  praedicentur.   3.  Sicut  pietas  erga  Christum  pignus 
salutis :  ita  constans  pietas  erga  matrem  Christi  signum  electionis.  Fieri  enim 
nequit,  ut  qui  filiali  pietate  prosequitur  matrem  Christi,  a  Christo,  qui  et  ipse 
matrem  suam  amat  et  magnificat,  mercede  et  praemio  destituatur.   Vere  ergo, 
ut  absolvamus,  in  Maria  signum  magnum  apparuit  in  coelo  Apoc.  12,1:    Sig- 
num  potentiae:  fecit  enim  mihi  magna,  qui potens  est  Luc.  1,  49;  signum 
veritatis:  beatam  me  dicent  ib.  v.  48;  signum  gratiae:  gui  me  invenerint, 
invenient  vitam  et  haurient  salutem  a  Domino  Prov.  8,  35. 

Hurter,   Compend.  theologiae  II,  9.  ed.  33 

PAES  II. 
De  Christo  Salyatore. 

634.  Considerato  Verbo  incarnato  in  se  seu  persona  Redemptoris, 
reliquum  est,  ut  illius  munus  et  opus  (n.  441)  consideremus :  quod  eo 
melius  determinabimus,  quo  accuratius  cognoscimus  finem,  propterquem 
Filius  Dei  de  coelis  descendit  humanamque  induit  naturam.  Atqui  finis 
incarnationis,  seposito  interim  fine  ultimo,  qui  gloria  Dei  continetur,  re 
quidem  unus  est,  salus  scilicet  nostra,  virtute  tamen  est  multiplex,  ut 
patres  apud  Petavium  II,  6  ss.  et  Thomassinum  I,  13  ss.  copiose 
docent.  Ergo  et  Ghristi  munus  re  quidem  unum,  est  enim  mediator  Dei 
et  hominum,  virtute  tamen  est  multiplex.  Omnes  autem  incarnationis 
fines  commode  revocantur  adtres:  ad  reconciliationem  contrapec- 
catum  et  damnationem,  doctrinam  contra  ignorantiam  et  errorem, 
adjutorium  contra  concupiscentiam  et  infirmitatem,  pro  triplici in pri- 
mis  indigentia,  quam  peccato  contraximus:  cui  triplici  indigentiae  re- 
spondet  triplex  munus  et  opus,  ipso  nomine  Ghristi  adsignificatum :  ipse 
enim  solus,  ut  loquitur  Eusebius  H.  E.  I,  4,  est  universorum  pontifex 
ac  solus  rex  omnis  creaturae  solusque  prophetarum  Patris  archipro- 
pheta.  Quare  haec  pars  apte  dividitur  in  tria  capita,  scilicet  de  s  a  c  e  r- 
d o t i o  Ghristi,  de  ejus  magisterio  atque  r e g i a  potestate.  Gum  vero 
si  qua  est  controversia  sive  difficultas,  ea  prae  primis  circa  Ghristi  sacer- 
dotium  versetur,  reliqua  enim  munera  non  ita  exigunt  theologicam  dispu- 
tationem,  iis  omissis  tantum  de  Christo  sacerdote  ejusque  functionibus 
sacerdotalibus  harumque  uberrimis  fructibus  disseremus.  De  duplici  alio 
Ghristi  munere  cf.  Petavius  XII,  15  ss. ;  Hettinger,  die  Dogmen  des 
Ghristenth.  I  disp.  8  et  10;  Stentrup  th.  126—168. 

635.  Thesis  CLXYIII.  Christus  Jesus,  qui  mediator  est  Dei 
et  hominum  non  sqlum  moralis,  sed  et  naturalis,  sacerdos  est  et 
quidem  praestantissimus. 

Declaratio.  Nomine  mediatoris  universim  intelligitur  medius 
inter  duos  pluresve  sejunctos  ad  eos  aliquo  modo  conjungendos  et  con- 
ciliandos :  qui  propterea  cum  iis,  quos  inter  velut  medius  est,  utrimque 
aliquid  habeat  commune  eisque  conjunctus  sit  oportet.  Haec  conjunctio 
cum  utrisque  constituit  mediatorem  seu  medium  inordine  ontologico, 
et  simul  aptitudinem  seu  actum  primum  aut  saltem  necessariam  condi- 
tionem  ad  ipsum  munus  opusque  conciliationis,  in  quo  munere  consistit 
ea,  quam  dicimus  mediationem  moralem,  actusque  secundus.  Jam  vero 
in  ordine  ontologico  potest  mediator  Deum  inter  et  hominem  junctus  esse 
vel  gratia  vel  identitate  naturae,  quo  posteriori  in  casu  mediator  est  et 
dicitur  naturalis. 


est  mediator  et  sacerdos.  515 

Quae  ita  paucis  complexus  est  s.  Thomas  in  3.  dist.  19  q.  1.  a.  5:  »Di- 
cendum,  quod  in  medio  est  duo  coDsiderare,  scilicet  rationem,  quare  di- 
catur  medium,  et  actum  medii.  Dicitur  autem  aliquid  medium  ex  hoc,  quod 
est  intra  extrema.  Actus  autem  medii  est  extrema  conjungere.  Mediator  igi- 
tur  dicitur  aliquis"  ex  hoc,  quod  actum  medii  exercet  conjungendo  disjunctos 
(quod  quatuor  modis  fieri  posse  ostendit  Becanus  summae  theol.  p.  3  tr.  1 
c.  21  n.  l).  Non  potest  autem  actum  medii  exercere,  nisi  aliquo  modo  natura 
medii  in  ipso  inveniatur,  ut  scilicet  sit  inter  extrema.  Esse  autem  inter  ex- 
trema  convenit  quantum  ad  duo ;  scilicet  quantum  ad  hoc,  quod  medium  par- 
ticipat  utrumque  extremorum:  et  secundum  ordinem,  in  quantum  est  sub 
primo  et  supra  ultimum  :  et  hoc  exigitur  ad  rationem  medii  proprie  dicti :  quia 
medium  dicitur  secundum  respectum  ad  primum  et  ultimum,  quae  ordinem 
dicunt.  Christo  autem  secundum  humanam  naturam  haec  tria  conveniunt. 
Ipse  enim  secundum  humanam  naturam  pro  hominibus  satisfaciens,  homines 
Deo  conjunxit;  ipse  etiam  ab  utroque  extremorum  aliquid  participat  in  quan- 
tum  homo :  a  Deo  quidem  beatitudinem,  ab  hominibus  autem  infirmitatem ; 
ipse  etiam  in  quantum  homo  supra  homines  fuit  per  plenitudinem  gratiarum 
et  unionem,  et  infra  Deum  propter  naturam  creatam  assumptam.  Et  ideo  pro- 
prie  loquendo  ratione  humanae  naturae  est  mediator.  Ratione  autem  compo- 
sitae  personae  potest  etiam  dici  mediator  quantum  ad  duas  dictarum  conditio- 
num,  scilicet  in  quantum  conjunxit  homines  Deo  et  in  quantum  utrique  ex- 
tremorum  communicat  in  natura  plenarie,  non  participative ;  sed  tertia  con- 
ditio  deficit,  quia  secundum  personam  non  fuit  minor  Patre.  Sed  quantum  ad 
divinam  naturam  nullo  modo  competit  sibi  ratio  mediatoris. « 

636.  Demonstratio  p.  I.  J.  Christum,  qui  per  excellentiam  dici- 
tur  mediator  Dei  et  hominum  1.  Timoth.  2, 5,  mediatorem  esse  m  o  r  a  1  e  m 
demonstratione  non  indiget,  cum  evidens  sit,  eum  partes  omnes  mediatoris 
moralis  explesse,  et  ut  nos  Patri  reconciliaret,  quod  etiam  ex  dicendis 
patebit;  et  ut  nobis  Patris  voluntatem  manifestaret  mandataque  ejus  ad 
nos  deferret,  apostolus  (Dei  ad  nos)  et  pontifex  (reconcilians  nos  Deo) 
confessionis  nostrae  (Hebr.  3,  1)  factus.  Eum  vero  esse  mediatorem  na- 
turalem,  omnia  demonstrant,  quibus  ostendimus,  Christum  simul  esse 
Deum  et  hominem;  quibus  opportune  adjunges,  quae  de  congruentia 
diximus  incarnationis  Verbi  ad  reconciliandum  humanum  genus  Patri 
coelesti  th.  141.  Patres  hanc  naturalis  mediatoris  rationem  tamquam 
fundamentum  mediationis  moralis  disertissime  et  magno  consensu  de- 
clarant.  Ita  e.  g.  Irenaeus  III,  18:  „Oportuerat  mediatorem  Dei  et  ho- 
minum  per  suam  ad  utrosque  domesticitatem  in  amicitiam  et  concordiam 
utrosque  reducere." 

637.  Demonstratio  p.  II.  Christum  esse  sacerdotem  data  opera 
Paulus  in  epist.  ad  Hebraeos  a  c.  5  ad  10  usque  docet,  eumque  saepe  vo- 
cat  sacerdotem  magnum,  sacerdotem  in  aeternum  secundum  ordinem 
Melchisedech,  pontificem  confessionis  nostrae;  eum  autem  esse  sacer- 
dotem  undique  perfectum,  prae  quo  sacerdotium  vel  aaronicum  umbrae 

tantum  rationem  habet,  eui  propterea  nullum  aliud  est  unquam  substi- 
tuendum,  multiplici  ex  capite  probat.  Probat 

1.  ex  juramento  7,  20  ss.,  quo  Christus  sacerdos  constitutus  fuit: 
Et  quantum  est  non  sine  jurejurando  (alii  quidem  sine  jurejurando  sacer- 
dotes  facti  sunt :  hic  autem  cum  jurejurando  per  eum,  qui  dixit  ad  illum 
Ps.  109,  4 :  Juravit  Dominus,  et  non  poenitebit  eum :  Tu  es  sacerdos  in 
aeternum),  in  tantum  melioris  testamenti  sponsor  factus  est  Jesus; 

2.  ex  dignitate  hostiae  9,  12:  Neque  per  sanguinem  hircorum  aut 
vitulorum,  sed  per  proprium  sanguinem  introivit  semel  in  sancta  etc. ; 

3.  ex  unitate  sacrificii,  quod  semel  oblatum  multorum  peccata 
exhausit  aeterna  redemptione  inventa  ibid.  10,  1  ss. ;  9,  28 ; 

4.  ex  hujus  sacrificii  effectu,  inquinatos  enim  non  sanctificat  ad 
emundationem  carnis  tantum,  sed  semel  oblatum  consummavit  in  aeter- 
num  sanctificatos  9,  13  ss.;  10,  4  ss.   Ad  haec  Ghristus  est 

5.  pontifex  sanctusy  innocens,  impollutus;  segregatus  a  peccatoribus r 
et  excelsior  coelis  factus,  qui  non  habet  necessitatem  quotidie,  quemadmodum 
sacerdotes,  prius  pro  suis  delictis  hostias  offerre,  deinde  pro  populi  7,  26» 

6.  Fuit  praeterea  non  merus  homo  infirmitatem  habens,  cujusmodi 
erant  sacerdotes  levitici  7,  28,  sed  is,  cui  Pater  dixit:  Filius  meus  es  tu, 
ego  hodie  genui  te  5,  5 ;  talis  enim  decebat  ut  nobis.  esset  pontifex  .  .  .  excel- 
sior  coelis  factus  7,  26 ;  quique  eo  quod  maneat  in  aeternum,  sempiternum 
habet  sacerdotium  7,  24.  Patrum  doctrinam  cf.  apud  Petavium  XII,  11; 
Thomassinum  X,  8  ss.  Radulphus  Ardens  I.  hom.  43  (Mig.  155, 
1820  ss.)  plures  ejusmodi  praerogativas  recenset. 

638.  Scholion.  Christum  ab  ipso  conceptionis  exordio  fuisse  sacerdotemr 
non  vero  ut  opinantur  sociniani,  post  suum  in  coelum  ingressum,  patet 
satis  clare  ex  Hebr.  10,  4  ss. :  Impossibile  enim  est  sanguine  taurorum  et  hir- 
corum  auferri  peccata.  Ideo  ingrediens  mundum  dicit:  Hostiam  et  oblationem 
noluisti :  corpus  autem  aptasti  mihi.  Holocautomata  pro  peccato  non  tibi  pla- 
cuerunt.  Tunc  dixi :  Ecce  venio  etc,  quibus  significatur,  Christum  munus  sa- 
cerdotale  suscepisse  in  primo  ingressu  in  mundum;  quod  patet  etiam  ex  in- 
carnationis  fine.  Cf.  Thalhofer  das  Opfer  des  A.  u.  N.  B.  §  20. 

639.  InesiS  CJLXIX.  Christus  potissimum  sacerdotii  munus 
tum  eocpletiit,  cum  semetipsum  in  ara  crucis  hostiam  immaculatam 
Deo  obtulit. 

Declaratio.  Potissimum  sacerdotis  munus  est  sacrificii  oblatio,  quod 
1#  vel  ipsi  protestantes  si  non  expresse  et  verbis,  tacite  saltem  et  re  ipsa  con- 
cedunt,  cum  rejecto  quovis  in  suo  cultu  sacrificio  nunquam  sibi  verum  pro- 
priumque  sacerdotium  yindicent.  Sane  2.  sacerdotis  et  sacrificii  ideae  sunt 
correlatae,  quarum  una  alteram  necessario  supponit  et  involvit.  Quare  vel 
apud  gentes  proprium  praecipuumque  sacerdotum  munus  est  sacrificia  offerre ; 
quod  3.  luculentius  probatur  ex  oeconomia  synagogae  divinitus  instituta,  in 
qua  proprium  sacerdotum  munus  erat  sacrificium;  quapropter  4.  Paulus  ge- 

neratim  pronunciat  Hebr.  5,  1  :  Omnis  namque  pontifex  ex  homininus  assum- 
ptus  pro  hominibus  constituitur  in  m.  quae  sunt  ad  Deum}  ut  offerat  dona  et 
sacrificia  pro  peccatis.  Cf.  8,  3.  Si  ergo  Christus  verus  fuit  sacerdos,  sacerdotis 
autem  munus  est  sacrificium  ofierre :  dubitari  nequit,  Christum  praecipuum  hoc 
sacerdotale  munus  explesse. 

640.  Demonstratio.  Ohristum  sacerdotis  munus  tunc  explesse  i.  e.  sa- 
crificium  obtulisse,  cum  se  Patri  aeterno  in  ara  crucis  obtulit,  vel  aliis 
verbis,  ejus  mortem  in  cruce  verum  fuisse  sacrificium,  contra  socinia- 
n  0  s,  qui  id  negant,  his  probatur  argumentis : 

1.  negari  nequit,  sacrificia  cruenta  V.  T.  rationem  habuisse  typi 
relate  ad  mortem  Christi  cruentam:  umbram  enim  habet  lex  futurorum 
bonorum,  non  ipsam  imaginem  rerum}  uti  docet  Paulus  Hebr.  10,  1,  et 
saepissime  etiam  inculcant  patres.  Ita  passim  Augustinus,  ut  de  civ. 
Dei  X,  20:  „Cujus  veri  sacrificii  (in  cruce  oblati)  multiplicia  variaque 
signa  erant  sacrificia  prisca  sanctorum,  cum  ob  hoc  unum  per  multa  figu- 
raretur,  tamquam  verbis  multis  res  una  diceretur,  ut  sine  fastidio  multum 
commendaretur."  Et  Ambrosius  in  prol.  op.  de  Spir.  s.  n.  4:  „Hic 
(scil.  Christus)  est,  qui  nunc  in  hoedi  typo,  nunc  in  ovis,  nunc  in  vituli 
offerebatur.  Hoedi,  quod  sacrificium  pro  delictis  sit;  ovis,  quod  volun- 
taria  hostia:  vituli,  quod  immaculata  sit  victima."  Cum  ergo  illa  non 
propter  materialem  occisioriem,  sed  quatenus  erant  sacrificia  typi  fue- 
rint  mortis  Christi  cruentae  in  cruce,  huic  qua  antitypo  ratio  sacrificii 
insit  necesse  est. 

2.  Saepe  in  divinis  literis  sermo  est  de  morte  Christi;  eaque  con- 
stanter  et  diserte  iis  describitur  verbis,  quibus  sacrificia  V.  T.  designantur 
et  describuntur.  Verum  ergo  censeri  debet  sacrificium.  Dicitur  enim  Chri- 
stus  *)  sane  ratione  mortis  suae  agnus  immolatus,  cujus  sanguine  re- 
dempti  sumus  et  expiati ;  dicitur  immolatus,  oblatus  (nigas  verbum  om- 
nino  sacrificiale),  sacrificatus ;  dicitur  oblatio  et  hostia,  propitiatio  i.  e. 
sacrificium  expiationis  (cf.  Num.  5,  8;  Ez.  44,  27  etc);  dicitur  victima 
pro  peccato,  peccatum;  nam  ut  ait  Augustinus  serm.  134  n.  5:  „Cre- 
berrime  peccata  dicta  sunt  sacrificia  pro  peccatis;u  Christi  vita  exhibetur 
data  in  pretium  pro  hominibus  avctXorpov  pro  omnibus,  ejus  sanguis  di- 
citur  effusus  in  remissionem  peccatorum.  Ejus  morti  sanguinisque  effu- 
sioni  tribuuntur  tamquam  fructus  proprii  redemptio,  propitiatio,  remissio 
peccatorum,  purgatio,  reconciliatio,  justificatio,  novum  foedus  etc,  qui 
sunt  fructus  sanguinis  sacrificialis. 

3.  Accedit  doctrina  Pauli  in  ep.  ad  Hebr. ;  testatur  enim  a.  sacrificia 
V.  T.  typos  fuisse  oblationis  Christi  Hebr.  10,  1  ss. ;  instituit  b.  passim 


')  Cf.  Is.  53,  6  ss.;   2.  Cor.  5,  21;   Eph.  5,  2;   Matth.  20,  28;   Jo.  1,  29;  Rom. 
3,  25;  1.  Cor.  5,  7;  1.  Tim.  2,  6;  1.  Petr.  1,  19;  1.  Joan.  2,  2;  Apoc.  5,  6  etc. 

comparationem  inter  sacrificia  maxime  solemnia  V.  T.  cum  morte  Christi, 
atque  ostendit,  quantum  haec  vi  sanctificandi  illis  excelluerit,  hinc  quanta 
sit  sacerdotii  Christi  praestantia  prae  levitico  9,  11  ss. ;  24  ss.;  13,  11  (n. 
637) ;  c.  adhibet  verba  sacrificialia  de  morte  Christi,  quibus  sacrificia  V. 
T.  describit  7,  26;  10,  8  ss. 

4.  Christus  exhibetur  ut  sacerdos,  qui  nos  Deo  Patri  reconciliavit. 
Id  ergo  effecit  modo  sacerdotali.  Atqui  modus  sacerdotalis  continetur  sa- 
crificio :  hoc  enim  offerre  sacerdotis  est  proprium.  Ergo  nos  Patri  recon- 
ciliavit  sacrificio.  Atqui  dicitur  nos  reconciliasse  morte  sua,  expiasse  san- 
guine  suo,  effudisse  sanguinem  in  remissionem  peccatorum.  Ergo  ipsa 
mors,  effusio  sanguinis  Christi  in  cruce  erat  sacrificium. 

641.  5,  Idem  evincitur  ex  diligentiori  consideratione  hinc  quidem 
sacrificii,  inde  vero  mortis  Christi.  Sane  a.  sacrificium  est  actus  externi 
cultus,  expressio  scil.  et  protestatio  visibilis  illius  sensus  interioris,  quo 
agnoscimus  supremam  Dei  majestatem  ac  dominium  in  vitam  et  mortem, 
absolutam  omnium  a  Deo  dependentiam  nostrumque  reatum.  Hic  au- 
tem  sensus  b.  natura  duce,  cujus  duclum  vel  ipse  Deus  approbavit,  ex- 
primitur  quam  aptissime  destructione,  immolatione  alicujus  rei  ad  homi- 
nem  pertinentis,  praesertim  eorum,  quae  ad  vitam  humanam  fovendam 
et  nutriendam  pertinent,  maxime  animalium.  Huic  vero  immolationi  c. 
inest  vis  substitutionis  symbolicae,  scil.  qui  sacrificium  offerunt  eaque 
oblatione  infinitam  Dei  majestatem  agnoscunt,  pro  se  reis  substituunt l) 
victimam,  in  qua  visibili  modo  exprimant,  quid  se  propter  peccata  me- 
ruisse  sciunt  et  fatentur:  atque  ita  victimae  immolatio  efficitur  sacra- 
mentum  seu  symbolum  cujusdam  invisibilis  sacrificii,  quo  se  sacrificans 
impendit  mactatque  quodammodo  invisibiliter ;  ut  clare  colligitur  ex  sacri- 
ficiis  V.  Testamenti 2),  in  quibus  ii,  qui  sacrificium  offerre  volebant,  ma- 
num  imponebant  victimae,  quo  ritu  transferebant  velut  in  eam  sua  pec- 
cata,  propter  quae  culpae  poenaeque  rei  erant,  ut  immolatione  victimae 
sibi  substitutae  a  culpa  liberarentur  et  poena.  d.  Haec  substitutio  sym- 
bolica  typus  erat  alterius  realis  substitutionis,  qua  Dei  Filius  factus  homo 


1)  Cf.  Thalhofer  §  9.  Cum  haec  substitutionis  ratio  sacrificiis  insita  sit, 
factum  est,  ut  nonnunquam  homines,  praesertim  innocentes  vel  Deo  accepti  ut  in- 
fantes  et  virgines,  a  gentilibus  immolarentur.  De  ea  deque  sacrificiorum  significa- 
tione  bene  disputat  Guilelmus  Alvernus  episc.  paris.  apud  ThomassinumX,  2. 
Cf.  Franzelin  th.  49;  de  euch.  th.  5;  Stentrup  th.  77. 

2)  Cf.  Gen.  22,  13,  ubi  narratur  substitutio  arietis  pro  Isaac,  quem  Deus  prius 
jusserat  sibi  offerri.  Vidit  (Abraham)  post  tergum  arietem  .  .  .  quem  assumens  obtulit 
pro  filio;  Exodi  29,  10;  Les\  1,  4;  3,  2;  4,  4;  17,  11 :  Anima  carnis  in  sanguine  est:  et 
ego  dedi  illum  vobis,  ut  super  altare  in  eo  expietis  pro  animabus  vestris,  et  sanguis  pro 
animae  piaculo  sit.  Maxime  hoc  elucet  e  ritu  sacrificii  in  festo  expiationis  oblati 
Lev.  16.   Cf.  Thalhofer  1.  c.  §  8.   Cf.  infra  t.  III  de  euch.  c.  2  a.  1. 

seipsum  pro  genere  humano  lapso  substituit,  ut  quod  vetera  illa  sacrifi- 
cia  ostendebant  necessarium  et  portendebant  futurum,  satisfactionem  in- 
quam  pro  peccatis,  ipse  se  lpsum  offerendo  in  sacrificium  adimpleret. 
Haec  autem  substitutio,  qua  Filius  Dei  factus  homo  generis  humani  lapsi 
causam  in  se  recepit,  ut  pro  eo  tamquam  caput  repraesentans  membra 
satisfaceret  divinae  justitiae,  idea  est  fundamentalis  mysterii  redemptionis, 
quae  in  Scripturis  tam  propheticis  V.  T.,  quam  in  declarationibus  N.  T. 
disertissime  continetur.  Dicitur  enim  positas  esse  in  ipso  iniquitates 
omnium  nostrum  Is.  53,  6;  1.  Petr.  2, 24;  ipsum  factum  esse  maledictum, 
peccatum  pro  nobis  Gal.  3,  13;  2.  Gor.  5, 21;  in  carne  ejus  divinam  justi- 
tiam  condemnasse  peccatum  Rom.  8,  3 ;  eum  factum  esse  pro  nobis  pre- 
tium  solutionis  et  redemptionis  1.  Tim.  2,  6 ;  eum  fudisse  sanguinem  in 
remissionem  peccatorum  etc.  Quare  e.  cum  haec  facta  sunt  in  ara  crucis, 
liquet  illam  mortem  fuisse  omnium  maximum,  solemnissimum,  unicum 
Deo  dignum  sacrificium,  quo  uno  propitiatus  Deus,  quo  humanum  genus 
emundatum,  quod  hebraei  religiosis  praemonstrabant  figuris,  quod  natura, 
ut  ait  Thomassinus  X,  6,  quodam  aegritudinis  suae  ingenio  subodo- 
rabatur,  et  ideo  nunc  pecudes,  nunc  homines  quasi  tentabunda  sacrifica- 
bat;  illudque  denique  semel  adepta  omnia  statim  reliqua  sacrificia  dam- 
navit  et  in  totum  abolevit. 

642.  Alia  quoque  ratione  idem  si  non  probari,  saltem  illustrari  potest. 
Notetur  enim  sacrificium  consistere  oblatione  quadam,  qua  res  transfertur  in 
Dei  dominium;  eamque.aptissime  significari  immolatione,  qua  res  homini  sub- 
trahitur  atque  in  odorem  suavitutis  a  Deo  acceptatur.  Atqui  eo  gratius  Deo 
est  sacrificium,  quo  nobilior  victima :  nihil  vero  nobilius  offerens  de  suis  po- 
test  offerre  se  ipso.  Ergo  sacrificii  praestantia  exigit  identitatem  offerentis  et 
hostiae.  Verum  homini  non  licet  semetipsum  immolare;  hinc  factum  est,  ut 
ipsa  natura  duce  alia  sibi  substitueret :  sed  Christus  hahens  potestatem  po- 
nendi  animam  suam  et  iterum  sumendi  eam  Jo.  10,  18,  potuit  se  ipsum  im- 
molare;  hinc  cum  ipse  sit  sacerdos  infinitae  majestatis  ejusque  natura  atque 
vita  humana  infiniti  valoris,  ejus  oblatio  Deo  fuit  plane  condigna.  Christus 
vero  sacerdos  fuit  pro  hominibus  constitutus ;  quare  ah  his  eam  victimam  ac- 
cipere  oportuit.  Porro  illam  accepit  ipsa  incarnatione  factus  ex  semine  David, 
propter  quam  cum  universo  humano  genere  consubstantialitatem  quodam  sen- 
su  dici  potest,  in  ipso  tamquam  in  primitiis  immolatam  fuisse  universam  na- 
turam  humanam.  Ad  rem  Cyrillus  alex.  in  Rom.  6,  6:  j>Crucifixi  itaque 
cum  eo  fuimus,  quo  tempore  caro  ejus  crucifixa  est,  quae  universam  quodam- 
modo  in  se  naturam  continebat:  sicut  etiam  in  Adam,  quando  in  maledictio- 
nem  incurrit,  natura  universa  morbum  incurrit  maledictionis.  *  Et  quia  lex 
divinitus  statuta  est,  ut  membra  suo  configurentur  capiti  Rom.  8,  29,  Chri- 
stus  sacrificium  suum  quodammodo  in  Ecclesia  continuat,  integrat,  consummat. 
Qua  de  causa  scribit  Paulus  ad  Coloss.  1,  24:  Gaudeo  in  passionibus  pro  vobis 
et  adimpleo  ea,  quae  desunt  passionum  Christi  in  carne  mea  pro  corpore  ejus, 
quod  est  Ecclesia.  Cum  autem  natura  humana  sit  microcosmus,  universi  com- 
pendium :  oblatione  humanae  naturae  Christus  obtulit  sacrificium  universale, 

quo  tamquam  universi  sacerdos  et  caput  condignam  Deo  exhibet  adorationem, 
gratiarum  actionem  et  pro  peccatis  propitiationem,  quibus  impar  erat  universa 
creatura.  Quare  sacrificio  crucis  non  tantum  obtenta  fuit  lapsi  generis  recon- 
ciliatio  et  reparatio,  sed  et  obtentus  cumulatissime  creationis  finis,  qui  Dei 
gloria  continetur.  Cf.  S  c  h  e  e  b  e  n,  Mysterien  des  Christenthums  §  65;  T  h  o- 
massinus  IX,  19  ss.  Quare  autem  Christus  voluerit  hoc  sacrificium  in  ara 
crucis  offerre,  bene  explicat  s.  Thomas  3  p.  q.  46  a.  4. 

643.  Corollarium  practicum.  Hujus  sacrificii  momentum 

1.  collige  ex  ipsius  latitudine,  qua  universum  in  suis  complectitur 
primitiis  (n.  642),  et  universo  profuit  mundo ; 

2.  ex  ejus  longitudine,  cum  jam  adumbratum  fuerit  in  Abelis  obla- 
tione,  unde  Christus  agnus  occisus  ab  origine  mundi  dicitur  Apoc.  13,  8,  et 
idem  commemorandum  sit  usque  ad  seculi  consummationem ; 

3.  ex  ejus  altitudine,  ipsius  enim  virtus  peccatores  Deo  reconciliat 
penetratque  coelos,  quos  peccato  clausos  nobis  iterum  aperuit ; 

4.  ex-  profunditate  effectuum,  nam  animae  maculas  radicitus  delet 
et  vel  ex  infernis  animas  justorum  ibi  degentium  eripuit;  aut  etiam  ratione 
ss.  Cordis  Jesu,  in  quo  radicatur.  Huic  enim  cordi  adscribi  debet  a.  tan- 
tum  pietatis  consilium,  quo  nos  dilexit  usque  in  finem  non  solum  suae  vitae, 
sed  etiam  usque  ad  supremam  caritatis  mensuram :  nam  majorem  hac  dilectio- 
nem  nemo  habet,  ut  animam  suam  ponat  quis  pro  amicis  suis  Joan.  15,  13.  Ex 
hoc  corde  b.  tamquame  fonte  manavit  sanguis  ille  pretiosus  pro  mundi  vita; 
C.  ex  amore  illius  cordis  novum  derivatur  pretium  hujus  sacrificii,  quia  cum 
tanto  oblatum  est  amore,  ut  hic  plus  contulerit  ad  mortem  quam  carnifices: 
eo  enim  non  permittente,  nihil  hi  potuissent.  Hoc  significavit  Christus  dicens 
Joan.  14,  31 :  Sed  ut  cognoscat  mundus,  quiadiligo  Patrem  .  .  .  surgite,  eamus 
hinc.  Quocirca  sacrificium  cmcis  verum  est  holocaustum,  cujus  ignis  erat  in- 
tensissimus  ss.  Cordis  amor. 

644.  Verum  et  alia  rationehoc  sacrificium  considerare  licet,  ut  ejus  mag- 
nitudinem  et  plenitudinem  inexhaustam  magis  magisque  agnoscamus  illudque 
admiremur  atque  pro  viribus  aestimemus.  Consideremus 

1.  ejus  latitudinem,  obtulit  enim  Christus  in  eo  omnis  generis  bona : 
obtulit  non  solum  a.  corpus  et  sanguinem  suum  usque  ad  ultimam  gut- 
tam,  sed  et  b.  libertatem,  factus  obediens  usque  ad  mortem,  mortem 
autem  crucis  Phil.  2,  8,  adeo  ut  in  cruce  ne  manus  libere  movere  potuerit 
clavis  affixus;  C.  honorem  bonumque nomen  Barrabae postpositus,  cum  ini- 
quis  reputatus,  blasphemiae  accusatus  ;  d.  a  m  o  r  e  m  ,  obsequium  gratitudi- 
nemque  sibi  debita  ob  tot  beneficia  impensa  quaeque  merito  exigere  potuit, 
reprobatus  a  populo,  in  cujus  salutem  venerat,  desertus  a  suis,  traditus  a  di- 
scipulo,  negatus  ab  eo,  quem  tot  signis  benevolentiae  cumulaverat;  e.  com- 
moda  et  delicias,  toto  corpore  attritus  et  confossus  Is.  35,  5;  nam  a  planta 
pedis  usque  ad  verticem  non  est  in  eo  sanitas  Is.  1,  6;  vir  dolorum  53,  3;  ego 
autem  sum  vermis  et  abjectio  plebis  .  .  .  Aruit  tamquam  testa  virtus  mea  et  lin- 
gua  mea  adhaesit  faucibus  meis  Ps.  21,  7.  16  etc.  Passus  est  f.  acerbissime  et 
in  suis  amicis,  praesertim  in  ss.  sua  matre,  quam  cruci  adstantem  vidit  et 
maxime  dolentem.  2.  Consideremus  sacrificii  longitudinem.  Nam  a.  in- 
grediens  in  mundum  dixit:  Hostiam  etoblationem  noluisti:  corpus  autem  aptasti 
mihi.  Holocautomata  pro  peccato  non  tibi  placuerunt.  Tunc  dixi:  Ecce  venio... 

ut  faciam,  Deus,  voluntatem  tuam  Hebr.  10,  5  ss.  Hinc  lb.  conceptus  vixque 
natus  in  praesepio  est  passus,  et  c.  abhinc  nulla  die  secundum  hominum  ju- 
dicium  bene  habuit  semper  colluctans  cum  paupertate,  vitae  incommodis,  con- 
tumeliis  etc.  Accessit  d.  praescientia,  qua  jugiter  ob  oculos  habuit  crucis  sacri- 
ficium,  et  praevidit  hominum  omnis  conditionis  singulorum  seculorum  ingra- 
titudinem. 

3.  Consideremus  profunditatem,  magnaenim  et  profunda  velutmare 
erat  contritio  ejus  Thren.  2,  13,  vere  immensus  dolor:  quia  a.  passus  est  ab 
omni  hominum  genere,  a  populo  suo,  quem  adeo  dilexerat,  tot  beneficiis  cu- 
mulaverat ;  a  magistratibus  politicis  et  ecclesiasticis,  a plebe  et  nobilibus 
et  doctis,  a  s  u  i  s ,  quorum  unus  eum  tradidit,  alius  negavit,  reliqui  dese- 
ruerunt ;  passus  estb.  innocentissimus,C.  omnis  generis  cruciatus 
in  corpore  secundum  singula  membra  et  sensus,  in  omnibus  animae  faculta- 
tibus-j  omnis  generis  injurias,  quas  humana,  imo  diabolica  malitia  excogitare 
potuit,  d.  calcatis  omnibus  juribus,  spretis  omnibus  aequitatis  legibus,  ju- 
diciorum  cautelis,  e.  acunctis  desertus  velasuo  Patre  coelesti,  ferenullius 
commiseratione  suffultus. 

4.  Consideremus  sacrificii  altitudinem  seu  motivi  puritatem:  passus 
est  pro  nobis  miseris  hominibus,  ve\  pro  transgressoribus  rogavit  Is.  53,  12 
nullo  suo  lucro,  non  obstante  frigore,  imo  et  ingratitudine  tot  hominum.  Vere 
dignus  est  Agnus,  qui  occisus  est,  accipere  virtutem,  et  sapientiam,  et  fortitudinem, 
et  honorem,  et  gloriam,  et  benedictionem  Apoc.  5,  12  ;  dignum  ut  et  nos  gratitu- 
dinis  ergo  ipsi  impendamus  t  o  t  o  s  secundum  o  m  n  i  a,  quae  habemus,  abhinc 
saltem  jugiter  de  die  in  diem  tollentes  crucem  nostram  Luc.  9,  23;  etiamsi 
gravia  et  difficilia  a  nobis  postulet  ex  sincerissimo  erga  ipsum  amore  et 
gratitudine.  Christo  igitur  passo  in  carne,  et  vos  eadem  cogitatione  armamini 
.  .  .  ut  jam  non  desideriis  hominum,  sed  voluntati  Dei,  quod  reliquum  est  in 
carne  vivat  temporis.  Sufficit  enim  praeteritum  tempus  etc.  l.Petr.  4,  1  ss.  Cf.  s. 
Thomas  3.  p.  q.  46  a.  5  —  7  etcomp.  c.  227 ;  Bonaventura  3.  d.  20  q.  5, 
qui  de  modo  satisfactionis  per  Christum  exhibitae  statuit:  »  Nobilissimus  est 
inter  omnes,  qui  possent  esse  vel  excogitari.  Fuit  enim  acceptabilissimus  ad 
placandum  Deum,  congruentissimus  ad  curandum  morbum,  efficacissimus  ad 
attrahendum  humanum  genus,  prudentissimus  ad  expugnandum  generis  hu- 
mani  inimicum.* 

645.  Scholion  I.  De  forma  sacrificii  crucis.  —  Actio  sacrifica,  qua 
victima  offertur,  et  quae  ad  hanc  se  habet  ut  forma  ad  materiam,  non  potest 
esse  alterius  nisi  ipsius  sacerdotis  sacrificantis.  Ea  autem  non  est  posita  in 
materiali  destructione  et  occisione,  ut  patet  vel  ex  sacrificiis  V.  T.,  sed  in 
visibili  directione  mortis  victimae  (in  sacrificio  cruento)  vel  ab  ipso  sacerdote 
vel  saltem  ipsius  nutu  factae  in  honorem  cuitumque  Dei.  Quare  corruit  illo- 
rum  exceptio,  qui  putant,  propterea  mortem  in  cruce  non  esse  sacrificium, 
quod  alioquin  milites  Christum  crucifigentes  dicendi  essent  sacerdotes,  quod 
est  absurdum.  Actio  ergo  sacerdotalis  in  sacrificio  crucis  erat  ipsa  Christi  sa- 
cerdotis  oblatio  sui  ipsius,  non  solum  intentione  interna  et  invisibili,  sed  tali, 
quae  prodierit  in  actum  externum  seque  manifestarit  in  ipsa  cruciatuum  et  mortis 
voluntaria  admissione  ac  directione  ad  se  ipsum  Patri  offerendum,  atque  in 
ipsa  voluntaria  spiritus  emissione,  quae  quamvis  naturaliter  consequeretur  cru- 
ciatus  illatos,  erat  tamen  in  potestate  Christi  sacerdotis  se  offerentis  secundum 
illa  Joan.  10,  18:  Nemo  tollit  eam  (animam)  a  me,  sed  ego  ponam  eam  a  meipso; 

et  potestatem  habeo  ponendi  eam.  Quod  si  quaeras,  quare  martyrium  non  ha- 
beat  rationem  sacrificii,  respondendum  est,  quia  martyres  nec  ut  victimae,  nec 
ut  sacerdotes  ad  se  ipsos  offerendos  a  Deo  sunt  instituti.  Quae  institutio  et 
deputatio  in  cultu  saltem  juris  positivi  seu  divinitus  instituto  ad  legitimum 
sacrificium  offerendum  necessaria  est  ut  de  sacrificio  missae  agentes  ostendemus. 

646.  Scliolion  II.  Sociniani  refelluntur.  —  Ex  dictis  rejicitur  etiam 
socinianorum  doctrina,  quae  ad  haec  revocatur  capita :  mortem  Christi  non 
fuisse  sacrificium,  sed  tantum  quandam  victimae  et  sacrificii  praeparationem : 
Christum  tum  demum  fuisse  sacerdotem,  cum  coelos  ascenderet,  ejusque  sacri- 
ficium  contineri  apparitione  ipsius  coram  Deo  pro  nobis  per  ingressum  in  coe- 
lum.  Haec  enim  falsa  probantur  eo  1.  quod  in  Scriptura  nuspiam  dicatur, 
mortem  Christi  fuisse  praeparationem  sacrificii  et  in  morte  incepisse  sacrificium 
consummandum  in  coelis ;  quod  2.  sacrificium  Christi  sit  dicaturque  Eph.  5, 
1  coll.  Hebr.  9,  25  ss. ;  10,  1  ss.  ■O-oaia  i.  e.  oblationon  sine  mactatione.  Atqui 
in  coelis  nulla  Christi  mactatio,  quae  solum  facta  est  interris.  Adhaec  3.  tam- 
quam  proprium  oblationis  seu  sacrificii  Christi  effertur,  quod  fuerit  s  e  m  e  1 
oblatus  :  Neque  ut  saepe  offerat  semetipsum,  quemadmodum  pontifex  intrat  in 
Sancta  per  singulos  annos  in  sanguine  alieno :  alioquin  oportebat  eum  frequenter 
pati  ab  origine  mundi:  nunc  autem  semel  in  consummatione  seculorum  ad  desti- 
tutionem  peccati  per  hostiam  suam  apparuit  .  .  .  Christus  semel  oblatus  est 
(npoazvsyd-ziQ)  ad  multorum  exhaurienda  peccata  Hebr.  9,  25  ss. ;  cf.  7,  27; 
et  iterum  10,  14:  TJna  oblatione  consummavit  in  sempiternum  sanctificatos. 
Apparitio  vero  Christi  coram  Patre  jugis  est,  dicitur  enim  7,  24  sernper  vi- 
vens  ad  interpellandum  pro  nobis.  Praeterea  4.  redemptio  nostra  est  fructus 
sacrificii  n,  Christo  oblati.  Atqui  redemptio  cum  omnibus  suis  fructibus  morti 
in  cruce  saepissime  adscribitur  Rom.  3  24  s. ;  5,  6  ss. ;  Gal.  2,  21;  Eph.  2, 
16;  1.  Petr.  2,  24;  3,  18  etc.  Denique  5.  a  Paulo  ib.  1,  3  (secundum  textum 
graecum),  9,  12;  10,  12  exhibetur  Christus  ad  dexteram  sedens  Patris  obla- 
tione  jam  facta.  Atqui  jugis  coram  Patre  apparitio  subsequitur  ejus  sessionem 
ad  dexteram  Patris.  Ergo  in  hac  apparitione  non  continetur  ipsius  oblatio  et 
sacrificium.   Cf.  Franzelin  th.  51  ;  Thalh  ofer  §  15.24.30. 

647.  Frustra  provocant  sociniani  ad  Hebr.  9.  Falso  enim  supponunt, 
illationem  sanguinis  in  Sancta  sanctorum  per  summum  sacerdotem  factam 
ipsum  fuisse  expiationis  sacrificium  Lev.  c.  l  6.  Ea  enim  fuit  complementum 
tantum  sacrificii  jam  peracti  habens  significationem  symbolicam  et  typicam: 
erat  illius  coram  Deo  repraesentatio  ideoque  illius  continuatio ;  quo  sensu  ve- 
rissime  dici  potest,  Christum  oblatum  in  cruce  sacrificium  jugiter  post  suum 
in  coelum  ingressum  Patri  coelesti  repraesentare,  ut  ejus  intuitu  gratia  et 
reconciliatio  in  nos  derivetur.  —  Neque  juvat  eos  provocare  ad  Hebr.  8,  4 :  Si 
ergo  esset  super  terram  (sacerdos),  nec  esset  sacerdos,  cum  essent,  qui  offerrent 
secundum  legem  munera:  quibus  Paulus  non  negat,  Christum  verum  fuisse 
sacerdotem,  cum  visibilis  in  terra  degeret:  sed  significare  tantum  vult,  eum 
non  fuisse  sacerdotem  terrenum,  umbratilem,  secundum  ordinem  leviticum : 
tum  quia  revera  non  fuit  ex  tribu  Levi ;  tum  quia  visibili  ritu  non  fuit  initiatus ; 
tum  quia  non  offerebat  sacrificia  secundum  ritum  aliorum  sacerdotum.  Signi- 
ficare  ergo  vult  apostolus,  Christum  fuisse  sacerdotem  altioris  plane  ordinis, 
melioris  testamenti  v.  6  ss.,  qui  sacerdotales  functiones  continuet  in  coelo 
semper  vivens  ad  interpellandum  pro  nobis,  jugiter  sacrificium  crucis  Patri 
repraesentans  uberrimosque  ejus  fructus  nobis  applicans. 

648.  TheSlS  CLXX.  Christus  sacrificio  crucis  satisfecit  Deo 
pro  peccatis  totius  mundi,  et  quidem  superabundanter ;  qua  satis- 
factione  eochibita  Deum  nobis  reconciliavit,  peccatorum  poenaeque 
aeternae  remissionem  obtinuit,  aperuitque  fontes  gratiarum  Adami 
peccato  obstructos  promerendo  omnibus  gratiam  ad  salutem  super- 
naturalem  consequendam  vere  sufficientem. 

Declaratio.   Nonnulla  de  satisfactionis  notione  praemittenda  sunt: 

1.  Satisfactio  active  accepta  compensatio  est  honoris  laesi  sive 
illatae  injuriae ;  objective  intellecta  est  ipsum  opus  et  obsequium,  quo 
quis  compensat  injuriam  vel  a  se  vel  ab  alio  illatam. 

2.  Meritum  est  opere  comparata  dignitas  ad  remunerationem. 
Quare  potest  quis  satisfacere,  quin  mereat,  merere,  quin  satisfaciat.  Satis- 
factio  respicit  d  e  b  i  t  u  m  solvendum,  meritum  p  r  a  e  m  i  u  m  obtinendum. 

3.  Valor  est  pretium,  dignitas  moralis  ac  proportio  operis  et  ob- 
sequii  cum  injuria  illata,  si  agitur  de  satisfactione  pro  culpa;  cum  poena 
sustinenda  a  reo,  si  sermo  sit  de  satisfactione  pro  poena ;  cum  praemio, 
si  actio  est  meritoria.  Valor  operis  i  n  f  i  n  i  t  u  s  non  est  aliquid  physice 
infmitum,  sed  moraliter,  et  distinguitur  a  bonitate  physica  actuum,  quae 
in  Christi  satisfactionibus  non  est  intrinsecus  infmita.  Tunc  autem  ha- 
betur,  quando  dignitas  et  proportio  operis  bonum  opus  purae  creaturae 
in  infinitum  praecellit,  atque  in  ordine  justitiae  ad  compensationem  in- 
juriarum  et  ad  retributionem  praemiorum  tanta  est,  ut  debitam  pro  qua- 
vis  gravitate  et  pro  quovis  numero  injuriarum  compensationem  et  quae- 
vis  praemia  ordinis  finiti  semper  excedat:  adeoque  sit  inexhausta  non 
secus  atque  omnipotentia  Dei  inexhausta  est  in  producendo. 

4.  Satisfactionis  valor  (idem  dicatur  de  merito)  pendet  secundario 
tantum  ex  operis  praestantia,  primario  e  satisfacientis  dignitate:  cujus 
asserti  hanc  reddit  Suarez  rationem  d.  4  s.  4,  quia  persona  operans 
moraliter  est  quasi  forma  propria  actionis,  quam  seipsa  dignificat  et  red- 
dit  aestimabilem.  Si  ergo  operans  est  infinitae  majestatis,  infinitam  digni- 
tatem  illi  velut  imprimit ;  nam,  ut  addit,  non  tantum  ipsa  operatio  in  abs- 
tracto,  sed  ipsemet  etiam  operans,  in  quo  persona  includitur,  sese  sub- 
mittit  et  offert  in  obsequium  ejus,  cui  satisfacit. 

5.  Valor  internus  operis  et  dignitas  ad  satisfaciendum  in  actu 
primo  independens  est  ab  acceptatione  illius,  cui  exhibetur,  et  etiam  ab 
ordinatione  et  directione  ad  satisfaciendum  et  merendum ;  neque  enim 
valor  oritur,  nec  augetur  ex  acceptatione,  sed  huic  supponitur.  Formaliter 
autem  et  in  actu  secundo  actio  est  satisfactoria  vel  meritoria  depen- 
denter  ab  acceptatione,  praesertim  si  agitur  de  satisfactione  vicaria, 
quae  vice  alterius  exhibetur  pro  honore  laeso.  Praesupposita  autem  ac- 
ceptatione  ejus,  cui  exhibetur  (quae  in  nostro  casu  ipsa  Filii  Dei  mis- 

sione  continetur),  satisfactio  esse  potest  vel  inaequalis  seu  congrua, 
vel  aequalis  seu  condigna,  vel  superabundans,  prout  operis  valor 
omnibus  expensis  vel  non  adaequat,  vel  adaequat,  vel  excedit  injuriae 
gravitatem. 

659.  Cum  ergo  contendimus,  Christum  pro  nobis  satisfecisse,  affir- 
mamus,  eum  causam  nostram  in  se  suscepisse  eaque  vice  nostra  prae- 
stitisse,  quibus  injuriam  a  nobis  Deo  illatam  compensaret  iramque  Dei 
justam  a  nobis  averteret.  Quod  ita  expressit  Cyrillus  hierosol.  catech. 
13  n.  33:  „Definivit  Deus  peccantem  mori  oportere.  Ex  duobus  igitur 
alterum  fieri  necesse  erat,  ut  aut  Deus  sibi  constans  omnes  interimeret, 
aut  clementia  usus  datam  sententiam  dissolveret.  Verum  Dei  sapientiam 
suspicare:  suam  servavit  et  sententiae  firmitatem  et  bonitati  efficaciam. 
Assumpsit  Christus  peccata  in  corpore  (suo)  super  lignum,  ut  nos  per 
mortem  ejus  peccatis  mortui  justitiae  viveremus."  Verum  Christus  non 
tantum  pro  debito  nostro  satisfecit,  sed  insuper  uberrimas  nobis  prome- 
ruit  gratias.  Statuitur  assertio  in  primis  contra  socinianos,  secundum 
quos  Christus  non  est  mortuus  ad  nostra  expianda  peccata,  sed  ut  san- 
guine  confirmaret  doctrinam  suam,  foveret  spem  resurrectionis,  attra- 
heret  ad  sui  amorem  daretque  nobis  fortitudinis  exemplum ;  est  deinde 
etiam  contra  pelagianos,  Abaelardum  (Migne  182,  1050),  nec- 
non  flermes,  qui  circa  hoc  doctrinae  caput  plus  minusve  errarunt. 
Thesis  est  de  fide,  Christum  enim  pro  nobissatisfecisseaequivalenterjam 
statuit  conc.  ephesinum  can.  10:  „Obtulit  (Christus)  semetipsum  pro 
nobis  in  odorem  suavitatis  Deo  et  Patri ;"  in  symb.  toletano  dicitur  Chri- 
stus  „solus  pro  nobis  peccatum  factus  i.  e.  sacrificium  pro  peccato ;"  ex- 
pressius  jam  id  docet  conc.  tridentinum  sess.  6  cap.  7 :  „Causa  meritoria 
(justificationis  est)  ...  D.  N.  J.  Christus,  qui  cum  essemus  inimici  pro- 
pter  nimiam  charitatem,  qua  dilexit  nos,  suasanctissimapassioneinligno 
crucis  nobis  justificationem  meruit  et  pro  nobis  Deo  Patri  satisfecit."  Ce- 
terum  id  significat  Ecclesia  ex  unanimi  theologorum  interpretatione  et 
fidelium  sensu,  quoties  profitetur,Christum  pro  nobis  esse  mortuum,  san- 
guine  suo  nos  redemisse  etc.  Forte  ad  omne  dubium  submovendum 
paratus  erat  canon  (IV,  6)  a  patribus  conc.  vaticani  sanciendus  (Coll. 
lac.  VII,  566;  cf.  et  cap.  4  n.  7. 8  ib.  561) :  „Si  quis  non  confiteatur,  ipsum 
Deum  Verbum  in  assumpta  carne  patiendo  et  moriendo  pro  peccatis 
nostris  Deo  potuisse  satisfacere  vel  vere  et  proprie  satisfecisse,  nobisque 
gratiam  et  gloriam  meruisse,  A.  S." 

650.  Demonstratio  p.  I.  Probatur  Christi  satisfactio  vicaria 
1.  ex  dictis  n.  640  s.   Eo  ipso  enim,  quod  mors  Christi  fuit  sacri- 
ficium  et  quidem  pro  peccatis  nostris,  cujus  fructus  erat  expiatio  nostra ; 

quod  pro  nobis  impiis  mortuus  Rom.  5,  6,  a  Patre  traditus  est  8,  32; 
quod  est  propitiatio  pro  peccatis  nostris  1.  Jo.  2,  2 ;  4,  10 ;  Rom.  3,  24, 
et  agnus,  qui  tollit  peccatum  mundi  Jo.  1,  29,  cujus  sanguis  nos  emundat 
ab  omni  peccato  1.  Jo.  1,  7,  et  per  cujus  mortem  reconciliati  sumus  Deo 
Roro.  5,  8  ss.;  Eph.  2,  13  s.,  liquet  illud  fuisse  satisfactorium ;  de  ratione 
enim  sacrificii  satisfactorii  est,  ut  victima  substituatur  reo,  pro  quo  offer- 
tur,  ut  hic  expietur,  Deo  reconcilietur  etc. 

2.  Christus  singulari  ratione  dicitur  Redemptor,  qui  fuso  sanguine 
nos  redemit.  Atqui  redimere  propne  „nil  aliud  significat,  teste  ipso  S  o- 
cino  de  J.  Christo  Serv.  p.  2  c.  1,  quam  captivum manibus illius, qui eum 
detinet,  pretio  illi  dato  liberare."  Exhibuit  ergo  Christus  aliquid,  quo 
velut  soluto  pretio  delevit  quod  adversus  nos  erat  chirographum  decreti, 
quod  erat  contrarium  nobis  Col.  2,  14  nosque  addicens  ob  peccata  capti- 
vitati  et  damnationi,  scil.  pro  nobis  satisfecit. 

3.  Hoc  eo  magis  tenendum,  quod  Christus  dicitur  non  aurum  vel 
argentum,  sed  pretiosum  sanguinem  suum  pretii  instar  Patri  obtulisse 
coelesti,  quo  reconciliaretur  nobis,  imo  animam  suam  pro  nobis  posuisse 
1.  Jo.  3,  16,  seipsum  in  pretium  avxiXorpov  dedisse,  ut  nos  redimeret  ab 
omni  iniquitate,  in  redemptionem  etiam  earum  iniquitatum,  quae  erant 
sub  priori  testamento.  Eph.  5,  2;  1.  Petr.  1,  18  s.;  1.  Tim.  2, 6 ;  Tit.  2, 14; 
Eph.  1,  7 ;  Hebr.  9,  15.  Atqui  pretii  exhibitio,  cujus  fructus  est  debiti  re- 
laxatio  et  reconciliatio,  nomine  quidem,  non  re  differt  a  satisfactione. 

4.  Idem  quoque  significatur,  cum  Christus  exhibetur  obedientia  sua 
Adami  inobedientiam,  exinanitione  ambitum  aequalitatis  cum  Deo  com- 
pensasse,  morte  mortem  sustulisse,  maledictum  fieri  voluisse,  ut  a  male- 
dicto  nos  solveret  Rom.  5,  18  s.;  Phil.  2,  6  ss.;  Gal.  3,  13;  Hebr.  2, 14  ss. 

5.  Luculenter  vero  haec  veritas  traditur  Is.  c.  53.  Supponimus  hoc 
caput  esse  messianum,  ut  colligitur  ex  unanimi  nominis  christiani  ad 
sec.  XVIII. usqueconsensu,quamobremjam  Tychonius  inl.  deseptem 
regulis  reg.  1  disserens  de  v.  4  et  6  hujus  c.  affirmat,  haec  „in  Dominum 
convenire  omnis  Ecclesiae  ore  celebratur;"  ex  confessione  vel  ipsorum 
judaeorum,  ex  disertis  testimoniis  s.  Scripturae  Luc.  22,  37 ;  Marc.  15,  28; 
Act.  8,  33  ss.;  Matth.  8,  17;  1.  Petri  2,  21  ss.  Jam  vero  a.  Messias  de- 
scribitur  gravissimos  sustinens  dolores  (ipsa  flagellatio  et  crucifixio  haud 
obscure  secundum  textum  hebraicum  adumbratur  v.  5) ;  et  v.  3  despectus 
et  novissimus  virorum,  vir  dolorum  et  sciens  infirmitatem  ;  quorum  b.  do- 
lorum  causa  non  sunt-propria  ipsius  peccata;  neque  enim  fecit  malum, 
neque  dolus  inventus  est  in  ore  ejus  v.  9 ;  sed  c.  confossus  et  contritus 
dicitur  ab  iniquitatibus  nostris  v.  5,  quas  Dominus  omnes  in  eo  posuit 
v.  6,  et  idcirco  in  eo  posuit,  ut  nobis  mederetur  pacemque  obtineretv.  5.6. 

Voluntarie  vero  d.  eas  Messias  in  se  suscepit  seque  sacrificium  propitia- 
tionis  pro  nobis  obtulit  v.  10,  cujus  e.  oblationis  fructus  multorum  est 
justificatio :  in  se  enim  suscipiens  peccata  nostra,  justitiam  nobis  imper- 
tiit.  Atqui  nil  luculentius  afferri  potest  pro  vicaria  Ghristi  satisfactione, 
qua  loco  nostro  satisfecit  iramque  placavit  divinam.  Quapropter  vel  ipse 
Gesenius,  quamvis  sibi  non  constans,  comm.  in  h.  c.  fatetur:  „Plerique 
lectores  hebraei,  ideis  de  sacrificiis  et  substitutionibus  assueti,  non  aliter 
hunc  locum  intelligere  poterant :  nec  dubium  est,  apostolicum  conceptum 
de  morte  expiatoria  Ghristi  praescrtim  huic  loco  inniti."  Gf.  Reinke, 
integro  in  h.  c.  opere;  Thalhofer§  19;  Petavium  XII,  9. 

651.  Demonstratio  p.  II.  Satisfactionem  Ghristi  non  fuisse  suf- 
ficientem  solum  vel  condignam,  sed  superabundantem,  liquet  ex 
pretii  magnitudine:  empti  enim  estis  pretio  magno  1.  Gor.  6,  20.  Namquid 
pretiosius  concipi  potest  sanguine  et  vita  Filii  Dei,  imo  ipso  unigenito 
Dei  Filio,  in  quo  sibi  Pater  aeternus  complacuit?  „Non  corruptibilibus 
auro  et  argento,  inquit  ad  rem  Glemens  VI.  apud  Raynaldum  ada. 
1349  n.  11,  sed  sui  ipsius  agni  incontaminati  et  immaculati  pretioso 
sangine  nos  redemit,  quem  in  ara  crucis  innocens  immolatus  non  guttam 
sanguinis  modicam,  quae  tamen  propter  unionem  ad  Verbum  pro  redem- 
ptione  totius  humani  generis  suffecisset,  sed  copiose  velut  quoddam  pro- 
fluvium  noscitur  effudisse." 

Quod  idem  testantur  patres,  e  quibus  Chrysostomus  hom.  10  in  ep* 
ad  Eom. :  » Multo  plura,  quam  debebamus,  persolvit  Christus  ac  tanto  plura, 
quanto  stillam  exiguam  immensum  pelagus  excedit. €  —  Ita  et  Cyrillus 
hieros.  catech.  13  n.  33:  »Non  minimi  pretii  erat,  qui  mortuus  est  pronobis: 
non  erat  ovis  sensibilis :  non  erat  nudus  homo ;  non  erat  angelus  tantum,  sed 
Deus  incarnatus.  Non  tanta  erat  peccantium  iniquitas,  quanta  ejus  qui  nostri 
gratia  moriebatur  justitia.  Non  tantum  nos  peccavimus,  quantum  ille  justitia 
excelluit.*  —  Et  Grilb.  Foliot  ep.  londin.  (t  1187)  in  Cant.  1,  1  (Mig.  202, 
1162):  »Sed  quid  istud  est,  cum  ad  poenam  homo  teneretur  aeternam,  Filius 
vero  Dei  mortem  tantum  temporalem  horis  quadraginta  pertulerit?  Quomodo 
justitiae  divinae  aeternas  ab  homine  poenas  exigenti,  in  ipsius  morte  satis- 
factum  est  ?  Sed  procul  dubio  satisfactum.  Appendantur  enim  in  statera  mors 
ipsa  Filii  Dei,  si  placet,  etiam  momentanea,  et  omnium  hominum  quantum- 
cunque  debita  mors  aeterna;  cui  dubium  est,  quin  praeponderet  ipsa  mors 
unigeniti,  licet  temporalis,  morti,  licet  aeternae,  quorumcunque  mortalium? 
Merito  quippe  majus  est  et  natura  mirabilius,  Deum  mori,  nulli  peccato  et 
morti  obnoxium,  quammori  multitudinem  quantamcunque  mortalium  et  pecca- 
torum.€  Caveas  tamen,  ne.  putes  ratione  horum  verborum,  Christum  satis- 
fecisse  tantum  pro  poena  nobis  debita,  non  vero  pro  culpa.  Satisfecit  enim 
pro  culpis  nostris  et  hinc  pro  poena,  quae  debita  est  tantum  ratione  culpae. 
Neque  colligere  licet  ex  his  verbis,  de  ratione  satisfactionis  Christi  fuisse,  ut 
poenas  nobis  debitas  sustinuerit.  Suffecit  enim  plane,  ut  compensaverit  in- ' 
juriam  Deo  illatam :  ad  quam  compensandam  inter  varios  modos,  quibus  id 

praestare  potuit,  conveniens  sane,  sed  non  necessarium,  fuit,  ut  poenae  (alicui, 
non  omni)  nobis  debitae  se  subjecerit.  Cf.  Thomas  3.  q.  48  a.  2 :  Stentrup 
prael.  de  Verbo  inc.  p.  altera  th.  7  —  37,  qui  accurate  docteque  de  hoc  argu- 
mento  disputat,  praesertim  th.  2 1 ;  S  u  a  r  e  %  disp.  4  sect.  4,  qui  assertionem 
vocat  communem,  veram,  sanam ;  L  u  g  o  disp.  6  s.  1;  Berlage  christkath. 
Theologie  t.  6  §  53;  Dojrh'olt  Die  Lehre  von  der^Genugthuung  Christi. 

652.  Demonstratio  p.  III.  Reconciliationem  cum  Patre,  remissio- 
nem  peccatorum  poenarumque,  nec  non  gratias,  quibus  vitam  consequi 
possimus  aeternam,  fructus  esse  laetissimos  hujus  sacrificii,  diserte  Scri- 
pturae  testantur.  Joan.  3,  14  ss. :  Sicut  Moyses  exaltavit  serpentem  in  de- 
serto;  ita  exaltari  oportet  Filium  hominis:  ut  omnis,  qui  credit  in  ipsum; 
non  pereat}  sed  habeat  vitam  aeternam.  Sic  enim  Deus  dilexit  mundum; 
ut  Filium  suum  unigenitum  daret,  ut  omnis;  qui  credit  ineum;  nonpereat; 
sed  habeat  vitam  aeternam  ;  1.  Joan.  2,  2*.  Et  ipse  est  propitiatio  pro  pec- 
catis  nostris;  non  pro  nostris  autem  tantum;  sed  etiam  pro  totius  mundi ; 
Rom.  3,  24:  Justificati  gratis  per  gratiam  ipsius,  per  redemptionem,  quae 
est  in  Christo  Jesu,  quem  proposuit  Deus  propitiationem  per  fidem  in  san- 
guine  ipsius;  ad  ostensionem  justitiae  suae  propter  remissionem  praeceden- 
tium  delictorum;  Rom.  5,  9:  Christus  pro  nobis  mortuus  est:  multo  igitur 
magis  nunc  justificati  in  sanguine  ipsius,  salvi  erimus  ab  iraperipsum; 
Gal.  4,  4  ss.:  Misit  Deus  Filium  suum  .  .  .  ut  eos;  sui  sub  lege  erant,  re- 
dimeretjUt  adoptionem  filiorum  acciperemus  etc;  Goloss.  1,  14:  In  quo 
habemus  redemptionem per  sanguinem  ejus;  remissionem  peccatorum  ;  Hebr. 
5,  8  s. :  Filius  Dei  didicit  ex  iis;  quae  passus  est;  obedientiam :  et  consum- 
matus7  factus  est  omnibus  obtemperantibus  sibi  causa  salutis  aeternae.  Gf. 
praeterea  Matth.  26,  28  col.  Hebr.  9,  13  ss. ;  Joan.  1, 12 ;  1.  Joan.  1,  7 ;  2. 
Gor.  5,  21;  Apoc.  1,  5;  5,  9  etc. 

Golligitur  deinde  ex  ipso  incarnationis  fine,  de  quo  n.  447.  634  fuse 
egimus.  Venit  enim  Ghristus  qua  alter  Adamus,  sed  priori  longe  praestan- 
tior,  quaerere  quod  perierat  Matth.  18,  11,  reparare  ruinam  per  Ada- 
mum  illatam  Rom.  5,  15  s.;  ut  nos  exsules  revocaret  ad  patriam  coele- 
stem.  „Factus  est,  ut  toties  inculcant  patres  cum  Augustino  de  civ. 
Dei  XXI,  15,  unicus  natura  Dei  Filius  propter  nos  misericordia  filius  ho- 
minis,  ut  nos  natura  filii  hominis  filii  Dei  per  illius  gratiam  fieremus ;" 
ideoque  dedit  nobis  potestatem  filios  Dei  fieri  Jo.  1,  12.  Atqui  haec  ob- 
tineri  nequeunt,  quin  prius  remittantur  peccata,  quin  relaxetur  poena 
aeterna,  quin  gratii?  iterum  irrigemur,  quibus  donatus  est  Adamus ;  nisi 
media  suppeditentur  proportionata  ad  hunc  finem.  Unde  efficax  plane 
est  Pauli  illatio  Rom.  8,  32 :  Qui  etiam  proprio  Filio  suo  non  pepercit;  sed 
pro  nobis  omnibus  tradidit  illum :  quomodo  non  etiam  cum  illo  omnia  nobis 
donavit  ?  Ergo  Ghristus  cum  suam  expleverit  missionem  praecipue  sacri- 

ficio  crucis,  per  hoc  omnia  illa  nobis  promeruit.   Cf.  Thomas  3.  q.  49; 
expos.  in  symb.  n.  15  opusc.  XVI.,  198  ss. 

653.  Scholion.  Non  desunt  difficultates,  quas  sociniani  et  ratio- 
nalistae  contra  vicariam  Christi  satisfactionem urgent :  pro  quarum  solutione, 
sicut  et  pro  uberiori  thesis  declaratione  haec  notentur: 

1.  Quamvis  injustum  sit,  innocentem  afficere  formaliter  poena  seu  punire : 
injustum  tamen  non  est,  innocentem  loco  alterius,  pro  quo  sponte  sua  se  va- 
dem  exhibet,  suscipere  in  se  satisfactionem,  quae  in  libera  malorum  etiam 
toleratione  consistat,  consentiente  et  acceptante  ejusmodi  satisfactionem  ipso 
legislatore  offenso,  ut  ea  ratione  injuriam  illatam  compenset.  Paratus  erat 
canon  (5)  sanciendus  a  conc.  vaticano  (coll.  lac.  VII,  566):  »Si  quis  affir- 
mare  praesumpserit,  satisfactionem  vicariam,  unius  scil.  Mediatoris  pro  cunctis 
hominibus,  justitiae  divinae  repugnare,  A.  S.«  Ex  consensu  etiam  ipsius  ge- 
neris  humani  magna  est  satisfaciendi  vis  innocentiae :  hinc  animalia  munda  in 
sacrificiis  offerebantur,  subinde  infantes  et  virgines  innocentes :  innocentia 
patiens  exarmat  iram.  Ad  rem  s.  Thomas  compendii  c.  226:  »Quia,  inquit, 
quae  per  amicos  facimus  aut  patimur,  aliqualiter  nos  ipsi  facere  aut  pati  vi- 
demur,  eo  quod  amor  est  mutua  virtus  ex  duobus  se  amantibus  quodammodo 
faciens  unum,  non  discordat  a  justitiae  ordine,  si  aliquis  liberetur  amico  ejus 
satisfaciente  pro  ipso.«  Cf.  c.  gentesIII,  158.  Atqui  Christus  sponte  se  vadem 
obtulit  pro  humano  genere  Patri  coelesti,  qui  hanc  acceptavit  oblationem.  Cf. 
Thomassinus  IX,  10  §  18  ss. ;  I,  4. 

2.  Duplex  in  peccatis  secernatur  ratio,  intestina  inordinatio  et  debitum 
satisfactionis.  Quamvis  utraque  sit  personalis,  quia  personae  peccanti  inhaeret, 
et  prior  per  alium  nequeat  tolli,  nisi  mediate,  impretatione  scil.  gratiae  pro 
peccatore,  ut  poenitentiam  agat  salutarem :  debitum  tamen  per  alium  suppleri 
potest,  si  accedit  legislatoris  acceptatio.  Aliis  verbis,  ad  peccati  veniam  obti- 
nendam  praeter  dolorem  et  veniae  petitionem  requiritur  satisfactio  condigna, 
qua  injuria  illata  compensetur :  hanc  accedente  offensi  acceptatione  alius  prae- 
stare  potest;  et  hanc  praestitit  Christus,  qui  simul  peccatoribus  gratiam  im- 
petravit,  ut  sicut  oportet  dolere  et  veniam  petere  internamque  deordinationem 
tollere  possint :  eosque  insuper  caritatis  sanctitatisque  suae  exemplo  efficaciter 
ad  peccati  detestationem,  poenitentiam  vitaeque  seriam  emendationem  provo- 
cat.  Unde  ordo  moralis  laesus  undique  et  plenissime  reparatur. 

3.  Ideo  autem  quod  Christus  pro  nobis  satisfecit,  non  sequitur  a.  nos  ad 
nullam  amplius  teneri  sive  satisfactionem  sive  poenitentiam ;  b.  homines  fore 
eximendos  ab  omnibus  miseriis,  quae  consecutae  sunt  peccatum  originale ; 
C.  justificationem  nostram  non  amplius  fore  gratuitam  contra  disertam  Pauli 
doctrinam.  Nam  a.  Christus  pro  nobis  quidem  satisfecit,  sed  ita,  ut  voluerit 
satisfactionem  suam  nobis  prodesse  ad  consequendam  salutem  sub  variis  con- 
ditionibus  a  nobis  adimplendis,  cujusmodi  sunt  fides,  peccati  detestatio  et  de 
eodem  poenitentia,  usus  sacramentorum,  opera  etiam  satisfactoria  etc,  quibus 
non  adimpletis,  salus  non  obtineatur.  Voluit  scil.  sapientissimo  consilio,  ut 
sicut  ipse  pro  nobis  est  passus  ad  nos  redimendos,  et  nos  cum  ipso  compatia- 
mur  (Rom.  8,  17.  29).  b.  Christus  satisfaciendo  et  merendo  voluit  quidem 
restituere  ordinem  supernaturalem,  non  vero  praeternaturalem,  e 
quo  Adamo  peccante  excidimus  et  ad  quem  spectat  immunitas  a  concupiscen- 
tia,  miseriis  hujus  vitae  etc.  Cf.  s.  Thomas  in  3  dist.  19  q.  1  a.  3  qcla  2. 


adversus  Christi  satisfactionem  respondetur.  529 

C.  Justificatio  nostra  dici  potest  et  gratuita  et  debita:  debita  Christo,  nam 
Christus  qua  caput  nostrum  vere  satisfecit  et  meruit  pro  nobis :  ideoque  Pater 
coelestis  accepto  pretio  sanguinis  Christi  non  ex  misericordia,  sed  titulo  ju- 
stitiae  (qualis  in  Deo  locum  habere  potest)  debet  intuitu  meritorum  Christi 
hominibus  praescriptas  conditiones  adimplentibus  condonare  peccata ;  gratuita 
autem  est  respectu  hominum,  qui  nil  boni  fecerunt  vel  facere  potuerunt,  quo 
talem  tantumque  promererent  redemptorem. 

4.  Gravior  vero  illa  est  difficultas,  ex  doctrina  catholica  sequi,  Chri- 
stum  sibimetipsi  satisfecisse ;  nam  satisfaciendum  erat  Deo,  ipse  autem 
est  etiam  Deus.  Atqui  satisfactio  omnino  ad  alterum  refertur.  Fatemur 
quidem  a.  non  rite  solvere  difficultatem  illos,  qui  putant,  satisfactionem 
exhibitam  fuisse  soli  Patri,  Christum  igitur  non  sibi  ipsi  satisfecisse.  Etsi 
enim  satisfactio  ratione  termini,  cui  eadem  exhibetur,  appropriatur  Patri, 
communis  tamen  est  toti  Trinitati.  Melius  b.  respondet  Billuart  de 
incarn.  diss.  19  a.  7 :  „Licet  in  Christo  sit  unum  tantum  suppositum  se- 
cundum  rem  et  formaliter,  gerit  tamen  vices  duplicis  suppositi  ideoque 
virtualiter  est  multiplex :  cum  enim  possit  subsistere  in  pluribus  naturis, 
potest  etiam  praestare,  quae  facerent  plura  supposita :  et  quia  quod  est 
virtualiter  multiplex,  tantam  habet  virtutem,  quantam  haberet,  si  foret 
formaliter  multiplex :  ideo  sicut  si  foret  formaliter  multiplex  suppositum 
in  Christo,  unum  divinum,  alterum  humanum,  facile  conciperemus,  quod 
suppositum  humanum  rigorose  satisfaceret  ex  hac  parte  supposito  divino : 
ita  ex  hoc,  quod  sit  virtualiter  multiplex,  concipimus,  quod  Verbum  ut 
subsistens  in  humana  natura  sibi  ipsi  rigorose  satisfecerit,  ut  subsistenti 
in  divina  natura,  serveturque  conditio  requisita,  esse  scil.  ad  alterum"  etc. 
Quod  c.  theologi  illustrare  solent  exemplo  haud  inepto  illius,  qui  simul 
est  et  creditor  et  tutor  pupilli.  Hic  enim  potest  tamquam  creditor  a  pu- 
pillo  exigere  solutionem  et  tamquam  tutor  sibi  ipsi  praestare  pupilli  no- 
mine  solutionem.  Atqui  humanum  genus  erat  hic  pupillus,  qui  satisfacere 
nequibat :  quocirca  datus  est  ei  tutor  et  advocatus  Christus,  qui  ex  bonis 
humanae  naturae  satisfecit  Patri,  sibi  et  Spiritui  sancto.  Cf.  Scheeben 
§  236.  262.  263. 

654.  Succedunt  plures   quaestiones  pro  uberiori  dogmatis  intelligentia. 

I.  Quaeritur  secundum  quam  naturam  Christus  fuerit  mediator  et  sacer- 
dos.  Eesp. :  Quamquam  omnes  mediationis  functiones  ipsaeque  adeo  sacerdo- 
tales  uni  Christo  seu  Verbo  incarnato  sunt  tribuendae  iliarumque  dignitas  ex 
Verbi  repeti  debet  persona:  eaedem  tamen  spectatae  efficienter  seu  secundum 
principium,  quo  illas  Christus  est  operatus,  adscribi  ei  non  possunt,  nisi  qua- 
tenus  homo  est  seu  secundum  naturam  humanam.  Eatio  primi  est,  quod  per- 
sona  sit  subjectum,  cui  omnes  actiones  tribuuntur:  haecautem  estin  Christo 
ipsum  Verbum.  —  Eatio  secundi  est,  quod  functionis  valor  pendet  a  dignitate 
operantis:  quamobrem  damnata  fuit  prop.  19  Baji:  »Opera  justitiae  et  tem- 
perantiae,  quae  Christus  fecit,  ex  dignitate  personae  operantis  non  traxerunt 

majorem  valorem;*  confirmatur  etiam  exschemate  cit.  (1.  c.  pag.  561),  inquo 
legimus :  » Haec  vero  vis  satisfaciendi  pro  peccatis  omnium  et  merendi  nobis 
justificationis  gratiam  et  hereditatem  passioni  Redemptoris  inerat  propterea, 
quod  humani  ejus  actus  valorem  habebant  secundum  dignitatem  personae  di- 
vinae  per  assumptam  naturam  operantis. <<c  —  Tertium  patres  constanter  as- 
serunt  contra  arianos  et  theopaschitas,  et  patet  ex  ipsa  natura  opera- 
tionum.  Quare  adrem  Petavius  de  incarnat.  XII,  3.4  notat  duo  considerari 
posse  in  hac  quaestione:  ipsum  mediatorem  et  ejus  mediationem.  Si  conside- 
ratur  m  e  d  i  a  t  o  r,  is  duplici  ex  natura  coalescit :  si  m  e  d  i  a  t  i  o,  ea  continetur 
operationibus  humanae  naturae,  quae  tamen  pretium  suum  mutuantur  ex  na- 
tura  divina,  seu  ex  personae  dignitate  propter  naturam  divinam,  quam  habet, 
infinita.  Quare  tam  illi  errant,  qui  contendunt,  Verbum  secundum  naturam 
divinam  esse  sacerdotem,  ideoque  jam  ante  incarnationem  sacerdotis  obiisse 
munus :  quam  ii,  juxta  quos  Christus  mediator  est  secundum  humanam  tan- 
tum  naturam.  Simili  ratione  disserendum  est  de  victima.  Qui  enim  oblatus 
est  in  sacrificio,  est  hic  homo  J.  Christus  adeoque  divina  persona  sub  formali 
ratione,  quatenus  homo  est :  non  autem  natura  dumtaxat  humana  fuit  oblata. 

655.  II.  Quaeritur,  utrum  opera  Christi  de  se  habuerint  valorem  et  con- 
dignitatem  ad  hujusmodi  satisfactionem,  an  solum  ex  divina  acceptatione.  Hoc 
posterius  tuetur  Scotus  cum  aliis,  qui  inde  inferunt,  quod  attinet  justitiae 
aequalitatem,  tantum  potuisse  esse  in  operibus  puri  hominis  ad  satisfaciendum 
pro  peccatis  humani  generis,  quantum  fuit  in  operibus  Christi :  potuisset  enim 
Deus  illa  opera  ad  eundem  effectum  ordinare et acceptare.  Arminiani  etiam 
negant,  mortem  Christi  fuisse  ex  se  aequivalentem  pro  peccatis  nostris  satisfa- 
ctionem.  Verum  haec  sententia  adversatur  dictis  n.  651 ;  doctrinae  Pauli  Hebr. 
cc.  7 — 10,  qui  internam  sacrificii  Christi  praestantiam  super  sacrificia  levitica 
colligit  ex  ineffabili  sacerdotis  dignitate  (n.  637),  et  indeillius  eminentemsa- 
tisfaciendi  vim  infert;  doctrinae  patrum,  qui  personae  divinae  incarnationem 
ad  perfectam  satisfationem  pro  peccatis  exhibendam  omnino  exigunt  (n.  455  s.) ; 
communi  theologorum  sententiae  atque  rationi,  quae  satisfactionis  valorem 
primario  ex  personae  satisfacientis  dignitate  derivat. 

656.  III.  Num  opera  Christi  Domini  fuerint  valoris  et  efficaciae  infinitae 
ad  satisfaciendum.  Communis,  vera  et  sana  doctrina  est,  opera  Christi  valorem 
habuisse  absolute  et  simpliciter  infinitum  ad  satisfaciendum  et  merendum 
propter  infinitam  Verbi  majestatem,  cui  tamquam  principio  quod  tribuenda 
sunt,  et  tamquam  subjecto  insunt,  et  etiam  propter  rem  oblatam :  seipsum 
enim  Deo  Patri  in  ara  crucis  obtulit.  Merito  autem  notat  Suarez  disp.  4 
s.  4  (n.  648  4),  infinitatem  valoris  sacrificii  in  cruce  oblati  magis  derivari  ex 
parte  personae,  quatenus  est  offerens,  quam  quatenus  est  oblationis  objec- 
tum  seu  res  o  b  1  a  t  a.  Nam  cum  b.  Virgo  obtulit  Filium  Dei  vel  cum  sacerdos 
illum  offert  in  sacrificio  missae,  oblatio,  quatenus  fit  a  persona  creata,  valoris 
est  finiti:  quia  Christus  in  ea  se  habet  tantum  per  modum  objecti  et  quasi 
extrinsecus  tantum  dignificat  actum.  Oblatio  igitur  rei  finitae  a  persona  in- 
finitae  majestatis  facta  semper  est  infiniti  valoris ;  oblatio  vero  objecti  infiniti 
a  persona  creata  facta  habet  tantum  valorem  ex  re  oblata  infinitum  secundum 
quid,  scil.  » superantem  omnem  aestimationem  cujuscunque  sacrificii,  in  quo 
res  offertur  finita,  etiamsi  in  infinitum  augeatur,  dummodo  cetera  sint  paria 
ex  parte  personae  offerentis. «  Cf.  Stentrup  th.  10. 

657.  IY.  Quaeritur  quare,  cum  singula  Christi  opera  fuerint  infinitiva- 
loris  et  meriti,  redemptio  nostra  specialiter  adscribatur  passioni  et  morti  Christi 
Domini.  Ad  hanc  quaestionem  respondet  Suarez  1.  c.  n.  44:  » Katio  est  primo, 
quia  illud  (opus  patiendi  etc.)  fuit  praecipuum  opus  redemptionis  nostrae  et 
maxime  accommodatum  ad  satisfaciendum  pro  nobis.  Secundo,  quia  in  illo  fuit 
consummata  nostra  redemptio :  ex  divina  enim  ordinatione  omnia  merita  Christi 
erant  veluti  in  fieri,  et  non  expiabantur  per  singula  lapsus  et  reatus  humanae 
naturae :  neque  acquirebatur  illi  perfectum  et  absolutum  jus  ad  gloriam,  donec 
per  passionem  consummarentur. «  Quodetiam  s.  Thomas  Quodl.  2  q.  1  a.  2  ita 
enunciat:  »Si  loquamur  de  redemptione  humani  generis  quantum  ad  quan- 
titatem  pretii,  sic  quaelibet  passio  Christi  etiam  sine  morte  suffecisset  ad  re- 
demptionem  humani  generis  propter  infinitam  dignitatem  personae.  Si  autem  lo- 
quamur  quantum  ad  deputationem  pretii,  sic  dicendum  est,  quod  nonsunt 
deputatae  ad  redemptionem  humani  generis  a  Deo  Patre  et  Christo  aliae  passiones 
Christi  absque  morte,  et  hoc  triplici  ratione.  Primo  quidem,  ut  pretium  re- 
demptionis  non  solum  esset  infinitum  valore,  sed  etiam  esset  ejusdem  generis, 
ut  scil.  nos  de  morte  per  mortem  redimeret.  Secundo  ut  mors  Christi  non 
solum  esset  pretium  redemptionis,  sed  etiam  exemplum  virtutis,  ut  videlicet 
homines  non  timerent  pro  veritate  mori.  Tertio  ut  mors  Christi  esset  etiam 
sacramentum  salutis,  dum  nos  virtute  mortis  Christi  morimur  peccato  et  car- 
nalibus  concupiscentiis  et  proprio  affectui.  Ideo  humanum  genus  non  est  re- 
demptum  per  aliam  passionem  absque  morte  Christi.  *  Alias  rationes  addit 
Suarez  1.  c. :  »Ita  ordinatum  fuit  a  Deo  1.  ad  ostensionem  caritatis  suae ;  2.  ut 
cognosceretur  melius,  quanta  sit  peccati  gravitas ;  3.  ut  gratia  et  remissio 
peccati  majori  in  pretio  ab  hominibus  haberetur;  4.  propter  exemplum.^ 

658.  y.  Quaeritur,  num  Christi  satisfactio  fuerit  secundum  justitiam.  Ne- 
gant  veram  propriamque  justitiam  intercessisse  inter  Christum  satisfacientem 
et  Deum  Vasquez,  Molina,  Lessius,  deLugo  etc. ;  affirmant  S  u a r e z, 
Valentia,  Bellarminus,  Tanner,  Zumel  aliique,  quorum  sententia 
omnino  est  praeferenda.  Huic  enim  favent  quae  diximus  de  necessitate  in- 
carnationis  in  hypothesi  condignae  satisfactionis  exhibendae  pro  hominum 
peccatis  (n.  455  s.).  Dein  profecto  Deus  habuit  jus  ad  satisfactionem  pro  in- 
juria  sibi  illata.  Haec  vero  copiosissime  exhibita  fuit  per  Christum  (n.  651 
col.  655  s.).  Satisfactum  est  ergo  juri  divino.  Satisfactio  ergo  Christi  fuit  se- 
cundum  justitiam.  Quod  si  quis  urgeat,  ad  satisfactionem  secundumjustitiam 
requiri  etiam,  ut  Deus  ex  justitia  debuerit  eam  acceptare:  non  posse  autem 
demonstrari,  Deum  obligatum  fuisse  ex  justitia  acceptare  satisfactionem 
€hristi:  respondent  a.  nonnulli  acceptationem,  quae  necessaria  est,  ut  satis- 
factio  condigna  in  actu  primo  revera  compenset  injuriam,  non  imminuere 
rationem  justitiae,  sicut  acceptatio  pretii  necessaria  ad  conficiendum  emptionis 
contractum  non  imminuit  rigorem  justitiae  propriae  hujus  contractus.  Verum 
cum  haec  comparatio  nonnullis,  ut  Suario  d.  4.  s.  5  et  Stentrup  non  vi- 
deatur  adaequata,  respondent  b.  alii,  satisfactionera  Christi  fuisse  talem  tan- 
tamque  sive  personam  sive  opus  spectes,  ut  Deus  eam  non  potuerit  non  acce- 
ptare,  ut  s.  Bonaventura,  Sotus,  Valentia.  Cum  vero  C.  horum rationes 
non  videantur  satis  efficaces,  alii  utScotus,  Jo.  Medina,  Albertinus, 
Vega,  Suarez  etc.  censent  obligationem  justitiae  ex  parte  Dei  acceptandi 
satisfactionem  Christi  inniti  promissione  divina  sub  conditione  operis  a  Christo 
praestiti.  Sane  si  ejusmodi  promissio  sufficit,  ut  Deus  ex  justitia  teneatur  elar- 

giri  mercedem  justis  sub  conditione  bonorum  operum  promissam  2.  Tim  4,  7  s. : 
quanto  magis  ex  justitia  tenebatur  acceptare  satisfactionem  Christi,  cum  so- 
lutionem  debiti  promiserit  sub  conditione  talis  satisfactionis  exhibendae,  ut 
satis  colligitur  ex  Is.  53,  10  ss. 

569.  Quaeritur  VI.  num  Christi  satisfactio  fuerit  condigna  secundum  ri- 
gorem  justitiae.  Solent theologi distinguere inter  satisfactionem  simpliciter 
condignam  et  satisfactionem  condignam  secundum  justitiae  r  i  g  o  r  e  m.  In  hac 
omnes  conditiones  ad  strictam  justitiam  requisitae  servantur ;  in  illa  semper 
aliqua  intercedit  liberalitas  vel  ratione  praemii  vel  ratione  operis  praestandi. 
Affirmant  Capreolus,  Vega,  Suarez,  Valentia  comment.  IV.  d.  1  q.  1 
p.  5,  Stentrup  th.  10. 1 1  aliique;  negant  vero  Scotus,  Durandus,  Biel, 
Medina,  Billotth.  50  etc,  ob  graves  quae  obstant  rationes,  quae  ex  ipsis 
conditionibus  ad  sartisfaciendum  necessariis  petuntur.  Ad  satisfaciendum  enim 
in  rigore  justitiae  requiritur  in  primis,  ut  fiat  ex  bonis  propriis;  deinde  ut 
fiat  ex  bonis  nondum  alib  titulo  debitis.  Quidquid  vero  Christus  homo  habuit, 
donum  fuit  Dei ;  quidquid  praestitit,  Deo  erat  jam  debitum  titulo  saltem  gra- 
titudinis.  Verum  ad  primum  respondent,  requiri  quidem  ad  rigorem  justitiae, 
ut  virtus  merendi  atque  satisfaciendi  non  sit  gratia  facta  personae  satisfacienti 
ab  eo  ipso,  cui  satisfactio  debetur:  sed  in  nostro  casu  persona  satisfaciens  et 
merens,  scil.  Christus,  est  persona  divina,  non  quidem  ut  est  subsistens  in  na- 
tura  divina,  sed  ut  subsistens  in  natura  humana :  et  ita  ipsius  sunt  natura 
humana  et  proprii  actus  meritorii,  in  quos  e  dignitate  suae  personae  in  natura 
divina  subsistentis  praecipuus  satisfaciendi  valor  redundavit.  Verbo  autem 
per  unionem  cum  humana  natura,  per  quam  satisfacere  et  merere  potuit,  nulla 
facta  est  gratia;  si  qua  facta  est  gratia,  ea  tota  est  illius  naturae  singularis 
exaltatae,  per  quam  Verbum  satisfecit,  et  humani  generis,  pro  quo  satisfecit. 
Ergo  cum  subsistens  in  natura  humana  satisfecit  pro  nobis,  ex  propriis  om- 
nino  satisfecit.  —  Ad  alterum  respondetur,  opera  Christi  utpote  valoris  infiniti 
sufficere  ad  solvendum  multiplex  debitum.  Cf.  Franzelin  th.  47. 

660.  Thesis  CLXXI.  Christus  pro  omnibus  hominibus  mor- 
tuus  est. 

Bemonstratio.  De  fide  est,  Christum  esse  mortuum  non  tantum 
pro  praedestinatis ;  imo  etiam  eum  mortuum  esse  pro  omnibus  fidelibus : 
ut  in  symbolo  sat  clare  profitemur  (n.  97).  Propositio  vero  universalis, 
qua  dicimus,  Christum mortuum  esse pro  omnibus  hominibus,  enunciat 
sententiam  theologorum  communem,  imo  doctrinam  catholicam:  hinc 
damnata  estab  Alexandro  VIII. prop.  (4) :  „Dedit semetipsum pro nobis 
oblationem  Deo,  non  pro  solis  electis,  sed  pro  omnibus  et  solis  fidelibus." 
Evidenter  autem  thesis  veritatem  tradunt  divinae  literae,  cum  docent  Chri- 
stum  mortuum  esse  a.  pro  toto  mundo  ut  1.  Jo.  2,  2 :  Et  ipse  est  propi- 
tiatio  pro  peccatis  nostrls:  non  pro  nostris  autem  tantum,  sed  etiam  pro 
totius  mundi ;  b.  pro  omnibus  hominibus  1 .  Tim.  2, 6  (n.  100) ;  c.  pro  om- 
nibus  iis,  quorum  assumpsit  naturam:  Quia  ergo  pueri  communicaverunt 
carni  et  sanguini,  et  ipse  similiter  participavit  eisdem,  ut  per  mortem  de- 
Mrueret  eum,  qui  habebat  mortis  imperium?  id  est,  diabolum :  et  liberaret 

eos;  qui  timore  mortis  per  totam  vitam  obnoxii  erant  servituti  Hebr.  2, 14  S.; 
d.  pro  omnibus,  adversus  quos  chirographum  damnationis  erat:  Delens 
quod  adversus  nos  erat  chirographum  decreti,  quod  erat  contrarium  nobis, 
et  ipsum  tulit  de  medio,  affigens  illud  cruci  Gol.  2, 14 ;  ne  iis  quidem  e.  ex- 
ceptis,  qui  pereunt  2.  Petr.  2,  1;  quare  Paulus  tamquam  efficacissimo 
motivo  ad  deterrendos  fideles  a  praebendo  scandalo  hac  utitur  ratione 
1.  Gor.  8,  11  et  Rom.  14,  15:  Noli  cibo  tuo  illum  perdere}pro  quo  Christus 
mortuus  est.  Verbo,  tam  late  patet  redemptio,  quam  ruina  per  Adamum, 
venit  enim  Filius  hominis  salvare,  quod  perierat  Matth.  18,  11;  omnibus 
enim  illis  profuit  mors  Ghristi,  quibus  Adamus  nocuit  Rom.  5,  15  s., 
1.  Gor.  15,  22.  Idem  patres  saepe  admodum  diserteque  testantur,  quorum 
testimonia  collegerunt  Petavius  XIII,  2  ss. ;  Dechamps  de  haeresi 
jansen.  1. 2disp.  7;  Stentrup  th.  31  ss.  etc.  et  jam  antea  collegitHinc- 
marus  rhem.  de  praedest.  c.  33  s.  Quare  doctrinam  catholicam  sincere 
exprimit  concilium  carisiacum  (a.  849)  can.  4:  „Christus  Jesus  D.  N. 
sicut  nullus  homo  est,  fuit  vel  erit,  cujus  natura  in  illo  assumpta  non  fue- 
rit:  ita  nullus  est,  fuit  vel  erit  homo,  pro  quo  passus  non  fuerit,  licet  non 
omnes  passionis  ejus  mysterio  redimantur." 

661.  Scholion.  I.  Mortis  Christi  fructus.  —  Mortis  Ghristi  fructus 
immediatus  non  est  singulorum  salus,  ut  patet  ex  facto ;  neque  enim 
omnes  consequuntur  salutem :  sed  estpossibilitas  consequendae  sa- 
lutis,  quam  Adami  peccato  amisimus,  quod  ita  jam  expressit  Glemens 
romanus  ep.  1  n.  7 :  „Animum  intendamus  in  sanguinem  Ghristi,  cerna- 
musque  quam  pretiosus  Deo  sit  ejus  sanguis,  qui  propter  nostram  salutem 
effusus  toti  mundo  poenitentiae  gratiam  obtulit."  Ut  vero  haec  salutis 
possibilitas  reducatur  ad  actum,  seu  ut  actu  nobis  prosit  Christi  passio  ita, 
ut  salutem  revera  consequamur,  adimplendae  sunt  certae  conditiones,  ut 
patebit  ex  tract.  de  gratia  et  de  sacramentis :  quod  belle  significat  P  r  0  s  p  e  r 
in  resp.  ad  obj.  1  Vinc:  „Poculum  immortalitatis,  quod  confectum  est  de 
infirmitate  nostra  et  virtute  divina,  habet  quidem  in  se,  ut  omnibus  prosit ; 
sed  si  non  bibitur,  non  medetur." 

662.  Quare  et  hic  applicanda  est  distinctio  voluntatis  divinae  in  a  n- 
tecedentemetconsequentem(cf.n.91).  Vult  scil .  Ghristus,  quantum 
est  ex  se,  serio  et  sincere  voluntate  antecedenti  omnibus  suam  prodesse 
passionem:  et  revera  omnibus  prodest,  quatenus  omnes  iterum  desti- 
nati  sunt  ad  fmem  supernaturalem,  omnibus  obtinuit  possibilitatem  con- 
sequendae  salutis,  qua  antea  propter  Adami  peccatum  caruerant,  omni- 
bus  promeruit  salutis  media  proxime  vel  remote  sufficientia.  Quia  vero 
actualem  omnium  salutem  serio  quidem  et  sincere  vult,  sed  sub  condi- 
tione  per  homines  gratia  sua  adjutos  adimplenda,  hinc  consequenter  ad 
praevisionem  cooperationis  hominum,  eorum  tantum  vult  salutem,  quos 

praevidet  conditiones  omnes  adimpleturos.  „Habuit  ille  sanguinem,  in- 
quit  Augustinus  serm.  344  n.  4,  unde  nos  redimeret:  et  ad  hoc  ac- 
cepit  sanguinem,  ut  esset,  quem  pro  nobis  redimendis  effunderet.  San- 
guis  Domini  tui,  si  vis,  datus  est  pro  te :  si  nolueris,  non  est  datus  pro 
te  .  .  .  Sanguis  Christi  volenti  est  salus,  nolenti  supplicium  (cf.  n.  104).u 
Ex  quibus  liquet,  quo  sensu  Christus  dici  possit  mortuus  pro  omnibus 
et  quo  sensu  pro  multis;  intelligitur  etiam  distinctio  theologorum 
de  morte  Christi  pro  omnibus  quantum  ad  sufficientiam  pretii  se- 
ria  intentione  oblati,  et  pro  electis  quantum  ad  efficaciam.  Quod 
ita  expressit  Is.  Habert  theol.  patrum  graec.  de  gratia  1.  2  c.  9  §  5: 
„Diligenter  considerandum  est,  redemptionem  duobus  modis  spectari 
posse:  primo  quidem  active  ex  parte  Christi  redimentis,  secundo  pas- 
sive  ex  parte  redemptorum.  Ex  parte  redimentis  adhuc  duobus  mo- 
dis :  primo  quidem  secundum  valorem  ac  dignitatem  pretii  (quam  qui- 
dem  s.  Prosper  recte  potentiam  pretii  appellat),  et  quidem  hoc  modo 
nemini  dubium  est,  pretium  illud  infinitum  omnium  damnatorum  non 
solum  exsistentium,  sed  etiam  possibilium  redemptioni  plus  aequo  suffi- 
cere;  altero  vero  modo  quoad  voluntatem  redimentis  in  actuali  pretiiso- 
lutione,  quam  adhuc  duplicem  statuimus,  antecedentem  respectu  omnium 
hominum,  de  qua  b.  L  e  o  s.  1 :  ,Christus  sicut  nullum  a  reatu  liberum 
reperit,  ita  pro  liberandis  omnibus  venit;1  consequentem  respectu  solum 
electorum,  quae  respondet  tum  voluntati  divinae  gratiam  efficacem  in- 
tuitu  illius  exhibiturae,  tum  etiam  voluntati  humanae  adultorum  isti  gra- 
tiae  cooperaturae :  et  ideo  ratione  istius  redemptionis  passivae  ultimum 
redemptionis  effectum  complectentis  Christus  solus  est  redemptor  p  r  a  e- 
destinatorum,  ratione  vero  pretii  pro  universo  genere  a  se  soluti  est 
redemptor  omniura." 

663.  Scliolioil  II.  Quod  eos  attinet,  qui  ante  Christi  adventum  mor- 
tui  et  damnati  sunt,  dici  vere  potest,  etiam  pro  illis  Christum  esse  mortuum, 
quatenus  et  illis  Deus  intuitu  passionis  et  mortis  Christi  futurae  auxilia  gratiae, 
quibus  salvari  potuissent,  dederit.  Eo  vero  sensu  dici  nequit,  Christum  pro 
illis  suam  obtulisse  mortem,  quod  cognita  jam  eorum  damnatione  serio  cogi- 
tavit  de  applicando  ipsis  passionis  suae  fructu.  Hoc  vel  simili  tantum  sensu 
synodus  valentina  III.  a.  854  can.  4  reprobavit  doctrinam  conc.  carisiaci 
supra  allatam  (n.  66 0):  quam  tamen  reprobationem  patres  illi  in  concilio  lin- 
gonensi  revocarunt,  cognito  genuino  illius  capituli  sensu. 

664.  Corollarium.  Meritum  redemptionis  ita  consummatum,  satis- 
factio  pro  culpa  ita  est  completa  sacrificio  crucis  *),  ut  nullum  sit  hominis 


»)  Quaeritur,  quo  sensu  Paulus  dicat  Rom.  4,  25  de  Christo  :  Traditus  estpro- 
pter  nostra  delicta  et  resurrexit  propter  nostram  justificationem.  Conveniunt  quidem 
theologi  in  eo,  hisce  non  significari  Christum  sua  resurrectione  nostram  meruisse 

peccatum,  pro  quo  non  fuerit  praestita  cujusque  remissio  in  actu  primo 

et  ex  parte  Dei  non  sit  parata :  illius  enirn  intuitu  Deus  dicit  per  os  Je- 

remiae  31,  34:  Et  peccatorum  et  ihiquitatum  eorum  jam  non  recordabor 

amplius.  Unde  nulla  alia  datur  oblatio  pro  peccatis,  quo  meritum  remis- 

sionis  comparetur,  quamvis  esse  possit  oblatio,  qua  illud  meritum  singulis 

applicetur.    Hinc  infert  Paulus  Hebr.  10,  18:    Ubi  autem  horum  remissio, 

jam  non  est  oblatio  pro  peccato ;  et  hebraeis  in  fide  nutantibus  ob  oculos 

ponit  v.  26:  Voluntarie  enim  peccantibus  nobis  (i.  e.  deficientibus  a  Christi 

fide)  post  acceptam  notitiam  veritatis,  jam  non  relinquitur  pro  peccatishostia. 

Christus  igitur  non  habet  necessitatem  quotidie  .  .  .  hostias  (alias  atque 

alias)  offerre:  hoc  enim  fecit  semel  seipsum  offerendo  Hebr.  7,  27  .  .  .  una 

enim,  oblatione  consummavit  in  sempiternum  sanctificatos  10,  14;  cf.  9i 

52  ss.   Thesaurus  ergo  ille  infmitus  meritorum  crucis  nec  minui  potest, 

nec  amplius  alio  sacrificio  augetur.  Quaecunque  vero  gratia  inde  a  lapsu 

primi  hominis  collata  unquam  fuit  vel  conferetur,  quaecunque  fuit  vel  est 

mediorum  sanctificantium  generatim  dignitas  et  virtus  ad  salutem,  id 

totum  est  ex  merito  consummato  in  cruce,  ejusque  ad  singulos  applicatio 

ab  origine  ad  consummationem  usque  seculi  decurrens,  semper  nova  in 

effectu  et  semper  vetus  in  causa  sua.   Cf.  Franzelin  th.  7  de  ss.  euch. 

sacrif. ;  Stentrup.  th.  33  ss.;  63. 

665,  Scholion  III.  De  descensu  Christi  ad  inferos.  —  In  symbolis 
apostolico1)  et  athanasiano  profitemur Christum descendisse ad inferos. 
Hujus  articuli  veritas  contra  calvinianos  colligitur  a.  ex  Ps.  15,  10:  Quoniam 
non  derelinques  animam  meam  in  inferno :  nec  dabis  Sanctum  tuum  videre  cor- 
ruptionem  ;  quae  verba  esse  intelligenda  de  Christo  patet  ex  authentica  inter- 
pretatione  ap.  Petri  et  Pauli  Act.  2,  31;  13,  35.  Atqui  hic  nomine  inferni 
neque  intelligi  potest  mors,  cum  anima  Christi  non  sit  mortua ;  neque  sepul- 


justificationem,  sicut  patiendo  meruit  delictorum  nostrorum  remissionem,  cum  omne 
ejus  meritum  in  passione  et  morte  completum  fuerit :  sed  non  ita  conveniunt  in 
determinando  accuratius  illius  incisi  sensu.  Videtur  Paulus  significare  vel  Christum 
resurrexisse  propter  nostram  justificationem  ita,  ut  sua  resurrectione  typum  nobis 
praeferret  resurgendi  ad  justitiam  seu  vitae  novitatem ;  vel  resurrexisse,  quia,  Deo 
sic  ordinante,  uberrima  pretii  redemptionis  etsi  jam  persoluti  applicatio  ad  homi- 
num  justificationem  non  erat  futura,  nisi  postChristi  resurrectionemmisso  Spiritu  s. 
et  missis  apostolis  in  mundum ;  vel  resurrexisse,  ut  sua  resurrectione  contirmaret 
fidem,  quae  est  fundamentum  et  radix  justificationis;  vel  resurrectionem,  quamvis 
ea  seorsim  spectata  non  sit  meritoria,  considerat  Paulus  ut  ultimum  passionis  et 
mortis  terminum  harumque  velut  ratihabitionem  et  cum  illis  quasi  unum  idemque 
opus  morale  redemptionis  generis  humani  constituentenf. 

*)  Deest  hic  articulus  in  formis  antiquis  hujus  symboli  priorum  trium  seculo- 
rum,  etiam  in  antiqua  romana:  reperitur  primum  in  forma  ravennatensi- 
sec.  4 ;  in  formula  fidei  sirmiensi  a.  358  et  conc.  CP.  a.  359,  deinde  in  symbolo  apo- 
stolico  ecclesiarum  aquilej  ensis,  hispanae,  gallicanae  et  probabiliter 
hierosolymitanae  secundum  s.  C y r i  1 1  u m  cat.  4  et  14.  Cf.  D e n z i n g e r  in 
Enchirid.  symb. 

crum,  cum  corpus,  non  anima,  fuerit  inclusum  sepulcro.  —  Eph.  4,  9 :  Qupd 
autem  ascendit,  quid  est,  nisi  quia  et  descendit  primum  in  inferiores  partes  ter- 
rae  ?  qui  descendit,  ipse  est  qui  et  ascendit  super  omnes  coelos,  ut  impleret  omnia : 
quae  neque  de  incarnatione,  neque  de  sepulcro  apte  explicantur,  sed  de  loco 
distincto  a  coeloet  terra,  ut  exigit  causa  finalis:  TJtimpleret  omnia.  —  1.  Petr. 
3,  18  s.:  Christus  semel  pro  peccatis  nostris  mortuus  est  .  .  .  mortificatus  qui- 
dem  carne,  vivificatus  autem  spiritu  (non  secundum  animam  mortuus,  secun- 
dum  quam  semper  vivus  mansit,  quam  significationem  habere  potest  £a>oftoieiv, 
cf.  Act.  7,  1  7),  in  quo  (scil.  spiritu  i.  e.  anima)  et  his,  qui  in  carcere  erant, 
spiritibus  veniens  praedicavit:  qui  increduli  fuerant  aliquando,  quando  exspec- 
tabant  Dei  patientiam  (pollicentes  sibi  longanimem  Dei  patientiam,  quae  dis- 
simularet  peccata,  nec  minas  per  Noe  intentatas  exsequeretur)  in  diebus  Noe, 
cum  fabricaretur  arca  x).  —  Huc  etiam  referri  possunt  Matth.  12,  40:  Sicut 
fuit  Jonas  in  ventre  ceti  tribus  diebus  et  tribus  noctibus  ;  sic  erit  Filius  hominis 
in  corde  terrae  tribus  diebus  et  tribus  noctibus.  Accedit  1).  luculenta  traditio : 
ita  jam  Thaddaeum  unum  ex  70  Christi  discipulis  praedicasse  ex  antiquis 
ecclesiae  edessenae  tabularii3  refert  Eusebius  H.  E.  I,  13;  »Quot  et  quanta 
a  judaeis  (J.  Christus)  perpessus,  qualiter  crucifixus  sit,  et  ad  inferos  descen- 
derit  claustrumque  ab  omni  aevo  intactum  disruperit :  quo  pacto  resurrexerit 
et  mortuos,  qui  multis  retro  seculis  sepulti  jaeebant,  secum  una  suscitaverit 
etc. «  —  Ita  I  r  e  n  a  e  u  s  IV,  2  7  n.  1 :  »  Propter  hoc,  inquit,  Dominum  in  ea, 
quae  sunt  sub  terra,  descendisse,  evangelizantem  et  illis  adventum  suum,  re- 
missione  peccatorum  exsistente  his,  qui  credunt  in  eum;«  quod  fusius  incul- 
cat  V,  31.  —  Clemens  al.  Strom.  VI,  6:  »  Praedicavit  Dominus  iis  quoque, 
qui  erant  apud  inferos. *  —  Tertullianus  de  anima  c.  55  :  »Christus  .  .  . 
descendit  in  inferiora  terrarum,  ut  illic  patriarchas  et  prophetas  compotes  sui 
faceret.*  Haec  fides  c.  expressa  reperitur  in  actis  martyrum,  hymnis  eccle- 
siasticis  et  in  liturgiis  s.  Basilii,  Gregorii,  Marci,  in  alexandrinaet 
aethiopica  apud  Renaudot  coll.  litl,  14.  65.  96.  106.146.489.  Nec de- 
sunt  d.  concilia,  quae  hanc  veritatem profiteantur,  ut  toletanum  IV.  a.  633 
in  fidei  professione :  »  Descendit  ad  inferos,  ut  sanctos  qui  ibi  tenebantur  erueret ; « 
lateranense  IV.  cap.  1  ,Firmiter':  » Descendit  ad  inferos,  resurrexit  a  mor- 
tuis  et  ascendit  in  coelum.  Sed  descendit  in  anima*  etc.  Neque  desunt  e.  ra- 
tiones  convenientiae,  quas  dilucide  proponit  s.  Thomas  3.  p.  q.  52  a.  1.  Cf. 
Korber  Die  kath.  Lehre  von der Hollenfahrt  J. Chr. ;  Stentrup  th.  45 — 53  ; 
Teipel  Tub.  Qtlschr.  1860  p.  577  —  653. 


l)  De  hoc  textu  integram  scripsit  epistolam  (164)  s.  Augustinus,  in  qua 
omnia  congerit,  ut  ostendat,  illius  interpretationem  esse  difficilem.  Et  revera  L  o- 
rinus  novem  hujus  loci  affert  explicationes,  addens  decimam.  Sed  quaecumque 
demum  est  legitima  interpretatio,  semper  inde  eruitur  adventus  Christi  secundum 
animam  ad  defunctorum  (saltem  quorundam)  animas  seu  descensus  ad  inferos,  prae- 
sertim  si  ratio  habeatur  4*  6.  Ex  eo  autem,  quod  dicitur  Christus  praedicasse  in- 
credulis,  non  sequitur,  eum  praedicasse  damnatis,  cum  incredulorum  nomine  intelligi 
possint  ii,  qui  Noe  praedicanti  et  minas  intentanti  noluerunt  credere :  instante  vero 
diluvio  in  ipso  articulo  mortis  poenitentiam  egerunt  atque  salvati  fuerunt  juxtailla 
Ps.  73,  34 :  Cum  occideret  eos,  quaerebant  eum :  unde  dicuntur  etiam,  qui  increduli  fue- 
rant  aliquando.  Horum  autem  s.  Petrus  non  ad  aliorum  exclusionem,  sed  speciminis 
gratia  mentionem  facit,  eo  quod  mox  baptismum  confert  arcae. 

666.  Ad  pleniorem  hujus  articuli  illustrationem  tenendum  est 

1.  contra  Durandum,  Christi  animam  descendisse ad  inferos  secundum 
substantiam  suam  et  realem  praesentiam,  non  tantum  metaphorice  secun- 
dum  virtutem  et  efficaciam.  »Ita  interpretantur,  inquit  Suarez  disp.  43  s.  2 
n.  7,  hoc  mysterium  omnes  doctores  scholastici  in  3.  d.  23,  uno  excepto  Du- 
rando,  cujus  sententia  non  solum  non  est  probabilis  .  .  .  verum  potius  est  er- 
ronea  et  plane  haeretica.  Primo  quia  est  contra  Scripturam,  ut  ab  omnibus 
patribus  exponitur,  et  ab  Ecclesia  unanimi  consensu  intelligitur.  Secundo 
quia  loquitur  contra  proprietatem  verborum  Scripturae  sine  ulla  necessitate 
metaphorici  sensus  et  sine  ulla  auctoritate.  Tertio  verba  illa :  Non  derelinques 
animam  meam  in  inferno,  nullo  modo  admittunt  illum  sensum  de  exsi3tentia 
per  solam  operationem  et  efficaciam. «  Hinc  Innocentius  II.  damnavit  in 
conc.  senonensi  a.  1140  capit.  18  Abaelardi:  »Quod  anima  Christi  per  se  non 
descendit  ad  inferos,  sed  per  potentiam  tantum.* 

2.  Quaeritur  vero  quid  Christus  secundum  animam  ad  inferos  descendens, 
ibidem  sit  operatus,  et  respondemus,  eum  animabus  sanctis,  quae  in  sinu 
Abrahae  erant,  essentialem  beatitudinem  ac  cetera  animae  dona,  quae  illam 
consequuntur,  contulisse.  Quod  de  fide  certum  existimat  Suarez.  Tenendum 
enim  omnino  est  ex  praescripto  doctrinae  catholicae,  justos  V.  T.  caruisse  vi- 
sione  beatifica  neminemque  ad  eam  fuisse  admissum  ante  Christi  passionem, 
ut  colligitur  ex  Hebr.  9,  8 ;  10,  19  et  ex  patribus,  de  quorum  doctrina  cf. 
Mamachi  de  animabus  justorum  in  sinu  Abrahae  ante  Christi  mortem;  et 
infrath.  268.  Quodautem  illumin  finem  ad  inferos  descenderit  Christus,  clare 
tradunt  patres  et  insinuatur  Eph.  4,  8 :  Ascendens  in  altum,  captivam  duxit 
captivitatem,  coll.  Za  h.  9,  1 1 ;  Tu  quoque  in  sanguine  testamenti  tui  emisisti 
vinctos  tuos  de  lacu,  in  quo  non  est  aqua.  Aliam  adhuc  hujus  descensus  ratio- 
nem  reddit  s.  Thomas  in  expos.  symb.  n.  19,  scil.,  ut  Christus  »perfecte  de 
diabolo  triumpharet.  Tunc  enim  perfecte  triumphat  aliquis  de  aliquo,  quando 
non  solum  vincit  in  campo,  sed  etiam  invadit  eum  usque  in  domum  propriam 
et  aufert  ei  sedem  regni  et  domum  suam  .  .  .  Et  ideo  descendit  illuc  et  diri- 
puit  omnia,  et  ligavit  eum  et  abstulit  ei  praedam  suam.  Coloss.  2,15;  Ex~ 
spolians  principatus  et  potestates  traduxit  confidenter  palam  triumphans  illos  in 
semetipso.  Similiter  etiam  quia  potestatem  et  possessionem  acceperat  Christus 
coeli  et  terrae,  voluit  etiam  possessionem  accipere  inferni,  ut  sic  secundum 
Apostolum  ad  Phil.  2,  10  in  nomine  Jesu  omne  genu  flectatur  etc.« 

3.  Non tamen liberavit  Christus  adinferos  descendens  damnatos,  quod 
tenendum  est  contra  graecos  recentiores,  idque  de  damnatis  universim  enun- 
ciatum  censet  S  u  a  r  e  z  de  fide,  cum  opinio  opposita  adversetur  dogmati  de 
poenarum  aeternitate  et  doctrinae  certae,  secundum  quam  sola  praesens  vita 
est  stadium  salutis  et  meriti.  Ideoque  etiam  Philastrius  scribit  de  haer. 
c  125:  > Alii  sunt  haeretici,  qui  dicunt,  Dominum  in  infernum  descen- 
disse,  et  omnibus  post  mortem  etiam  ibidem  renunciasse,  ut  confitentes  ibidem 
salvarentur :  cum  hoc  sit  contrarium  dicenti  prophetae  David :  In  inferno  au- 
tem  quis confitebitur  tibi  (Ps.  6,  6)?  etc. *  Quae  verba  s.  Gregorius  M. laudat 
et  citat  scribens  Ep.  VII,  1 5  Georgio  presb.,  qui  in  eo  errore  erat :  »  De  qua  re 
volo,  ut  charitas  vestra  longe  aliter  sentiat.  Descendens  quippe  (Christus)  ad 
inferos,  solos  illos  per  suam  gratiam  liberavit,  qui  eum  et  venturum  esse  cre- 
diderunt  et  praecepta  ejus  vivendo  tenuerunt.*  Et  citatis  illis  Philastrii  ver- 
bis  subjicit:  »Cujus  verbis  b.   quoque  Augustinus  in  eo  libro  concordat, 

quem  de  haeresibus  scripsit.*  Etrevera  s.  doctor  »alia  (haeresis),  inquitn.  79, 
descendente  ad  inferos  Christo  credidisse  incredulos  et  omnes  exinde  existimat 
liberatos.*  »An  vero,  subdit  Suarez  s.  3  n.  6,  ex  speciali  privilegio  sua  vo- 
luntate  et  arbitrio  aliquem  damnatum  e  gehenna-  Christus  eduxerit,  dubitari 
quoquo  modo  potest.  Nam  licet  videatur  temerarium  hoc  affirmare  contra  ge- 
nerales  regulas  Scripturae  sine  fundamento  vel  auctoritate,  simpliciter  tamen 
non  videtur  esse  erroneum  vel  haereticum.  «  Habuit  vero,  ut  prosequitur  S  u  a- 
rez,  Christus  in  damnatis  eum  effectum,  quem  ponit  Thomas  3.  p.  q.  52 
a.  6  ad  1.  Nam  seipsum  secundum  animam  illis  manifestavit,  et  ut  se  adora- 
rent  compulit,  ut  generaliter  verum  sit  illud :  In  nomine  Jesu  omne  genu  flec- 
tatury  coelestium,  terrestrium  et  infemorum  Phil.  2,  10.  Contra  graecorum  er- 
rorem  ad  rem  sunt  quae  adnotat  Benedictus  XIV.  de  festis  D.  N.  J.  Chr. 
§  350,  et  ex  eo  Nilles  Kalendarii  manualis  II,  324. 

4.  Cum  eodem  s.  T  h  o  m  a  ib.  a.  7  tenendum  est,  Christum  in  suo  ad  in- 
feros  descensu  non  liberasse  pueros,  qui  cum  originali  peccato  decesserant : 
erant  enim  jam  extra  statum  viae  et  salutis,  nec  ulla  exstat  ratio  gravis  theo- 
logica,  quae  tanti  beneficii  collationem  suadeat. 

5.  Quod  attinet  animas  purgatorii  variae  sunt  theologorum  sententiae: 
»verum  neque  in  Scriptura,  inquit  Suarez  ib.  n.  12,  neque  in  patribus  est 
aliquod  sufficiens  fundamentum  ad  asserendum,  Christum  liberasse  omnes 
animas  purgatorii ;  ergo  cum  aliunde  stet  lex  generalis  divinae  justitiae,  ut 
qui  in  hac  vita  non  satisfecit,  in  alia  satispatiatur,  non  potest  sine  fundamento 
Scripturae  et  ss.  patrum  aliquid  probabiliter  affirmari,  quod  huic  legi  justitiae 
repugnet. *  Admitti  tamen  potest  exceptio,  quam  ita  enunciat  s.  Thomas 
a.  8  ad  1,  illis  fuisse  collatum  liberationis  beneficium,  »  qui  dum  adhuc  viverent, 
meruerunt  per  fidem  et  devotionem  ad  mortem  Christi,  ut  eo  descendente 
liberarentur  a  temporali  purgatorii  poena.  « 

6.  Cum  nomine  i  n  f  e  r  n  i  designetur  et  locus  damnatorum  et  purgatorium 
et  limbus  puerorum  in  originali  peccato  defunctorum  et  ipse  sinus  Abrahae: 
quaeritur  ad  quem  horum  locorum  Christus  descenderit.  Ex  hactenus  dictis 
patet  jam  responsum,  quod  s.  Thomas  a.  2  optime  itaenunciat:  »Respondeo 
dicendum,  quod  dupliciter  dicitur  aliquid  esse  alicubi.  Uno  modo  per  suum 
effectum :  et  ho.c  modo  Christus  in  quemlibet  infernorum  descendit,  aliter  ta- 
men  et  aliter.  Nam  in  infernum  damnatorum  habuit  hunc  effectum,  quod  de- 
scendens  ad  inferos,  eos  de  sua  incredulitate  et  malitia  confutavit.  Illis  vero, 
qui  detinebantur  in  purgatorio,  spem  gloriae  consequendae  dedit.  Sanctis 
autem  patribus,  qui  pro  solo  peccato  originali  (quoad  maculam  jam  remisso) 
detinebantur  in  inferno,  lumen  aeternae  gloriae  infudit.  Alio  modo  dicitur 
aliquid  esse  alicubi,  per  suam  essentiam,  et  hocmodo  anima  Christi  descendit 
solum  ad  locum  inferni,  in  quo  justi  detinebantur :  ut  quos  ipse  per  gratiam 
interius  visitabat  secundum  divinitatem,  eteos  etiam  secundum  animam  visi- 
taret  et  loco.  Sic  autem  in  una  parte  inferni  exsistens  effectum  suum  aliqua- 
liter  ad  omnes  inferni  partes  derivavit,  sicut  et  in  uno  loco  terrae  passus,  to- 
tum  mundum  sua  passione  liberavit.* 

7.  Hinc  liquet,  quam  alienum  sit  a  sensu  antiquitatis,  imo  ab  omni  sensu 
christiano,  stultum  Calvini  figmentum,  Christum  in  suo  ad  inferos  descensu 
vere  dolores  animarum  damnatarum  passum  esse  ex  metu  salutis  propriae 
amittendae  et  quia  apprehendit  Deum  sibi  iratum. 

667.  De  interpellatione  Christi.  —  Alterum  sacerdotis  munus  praeter 
sacrificii  oblationem  est  interpellatio ;  verum  non  omnis  interpellatio  est 
sacerdotalis,  sed  illa  tantum,  quae  sacrificio  nititur,  et  qua  sacerdos  sa- 
crificii  virtutem  satisfactoriam  et  meritoriam  Deo  exhibet.  Haec  enim 
est  quaedam  oblati  sacrificii  continuatio.  Atqui  Ghristum  in  coelis  perpe- 
tuo  et  interpellare  pro  nobis  et  interpeilationem  ejus  esse  sacrificii  semel 
oblati  repraesentationem  coram  Deo,  docent  nos  s.  Paulus  Rom.  8,  34r 
secundum  quem  Christus  est  semper  vivens  ad  interpellandum  pro  nobis 
Hebr.  7,  25;  et  s.  Joannes  1.  ep.  2,  1:  Sl  quis  peccaverit,  advocatum  ha- 
bemus  apud  Patrem,  J.  Christum  justum;  ipseque  vidit  Apoc.  5,  6  in  coelo 
Agnum  stantem  tamquam  occisum.  Est  etiam  haec  Ghristi  repraesentatio 
coram  Patre  ut  victimae  quondam  in  cruce  oblatae  una  ex  causis,  pro- 
pter  quas  secundum  patres  ipse  voluerit  vulnerum  insignia  in  corpore 
glorificato  retinere.  „Vulnera  suscepta,  inquit  Ambrosius  in  Luc.  X, 
170,  pro  nobis  coelo  inferre  maluit,  abolere  noluit,  ut  Deo  Patri  nostrae 
pretia  libertatis  ostenderet." 

668.  Controvertunt  autem  theologi,  cum  nec  patres  eodem  semper  lo- 
quantur  modo,  utrum  Christi  interpellatio  sit  explicita  et  actualis  postulatio, 
an  vero  nil  aliud  sit,  quam  ipsum  objectivum  meritum  sacrificii  in  cruce  ob- 
lati  et  repraesentatio  naturae  humanae,  quam  intulit  in  coelum,  secundum  illa 
Primasii  in  Rom.  8,  34  verba:  »In  hoc  interpellare  dicitur,  dum  semper 
hominem,  quem  suscepit,  glorificatum  quasi  nostrum  pignus  Patri  ostendit  ex> 
offert,  ut  verus  et  aeternus  sacerdos. «  Si  interpellatio  definitur  cum  s.  T  h  o  m  a 
3.  p.  q.  21  a.  1  »  explicatio  propriae  voluntatis  apud  Deum,  ut  eam  impleat, * 
quo  sensu  supponit  tantum  voluntatem  distinctam  a  voluntate  divina,  et  illius 
subordinationem  et  dependentiam  ab  hac,  videtur  sententia,  quae  proprie 
dictam  interpellationem  Christo  adscribit,  probabilis.  Patres,  quos  collegerunt 
Vasquez  disp.  82  c  2  s.,  Suarez  disp.  45  s.  2,  Thomassinus  IX,  6  pro 
sententia  opposita,  non  videntur  negare  ipsam  explicitam  interpellationem, 
sed  certum  aliquem  orationis  modum.  Vel  enim  negant  Christum  aliquid  orando 
postulare  secundum  quod  Deus  est;  vel  negant  orationem,  quae  sit  mera  sup- 
plicatio  ad  misericordiam  sine  exhibitione  adaequati  meriti  ac  dignitatis  ple- 
nissimae  in  ipso  postulante.  Ejusmodi  interpellatio  certe  Christo  non  competit. 
Cum  vero  orationis  stricto  sensu  acceptae  notione  has  imperfectiones  concipi- 
mus,  et  ad  discriminandam  personam  Christi  a  puris  creaturis,  idcirco  non 
consuevit  Ecclesia  Christum  invocare  hac  precatione:  Jesu  Christe,  ora  pro 
nobis.  Cf.  Franzelin  th.  51  ;  Stentrup  th.  123.' 

669.  Absolvemus  tr.  de  Christo  Eedemptore  nonnullis  quaestionibus. 

I.  Quaeritur  quo  sensu  Christus  dicatur  sacerdos  in  aeternum.  Dicitur 

1.  sacerdos  in  aeternum  ratione personae  et  dignitatis.  Nam  ipsa  in- 
carnatione  unctus  est  in  sacerdotem,  ac  semper  vivit  semperque  manet:  nulli 
in  sacerdotio  successit,  nullum  habet  in  eo  successorem,  neque  unquam  ejus 
sacerdotium  transferetur  in  alium.  Hic  autem  eo  quod  maneat  in  aeternum, 
sempiternum  habet  sacerdotium  Hebr.  7,  24. 

2.  Est  sacerdos  in  aeternum  ratione  effectus,  nam  factus  est  omnibus 
obtemperantibus  sibi  causa  salutis  aeternae  ib.  5,  9.  Ita  appellatur 

3.  ratione  functionis,  nam  sempiternum  habens  sacerdotium,  salvare 
in  perpetuum  potest  et  revera  salvat  sacrificii  a  se  oblati  applicatione  accedentes 
per  semetipsum  ad  Deum,  semper  vivens  ad  interpellandum  pro  nobis  ib.  7,  25. 
Specialiter  vero  dicitur  sacerdos  in  aeternum 

4.  ratione  sacrificii,  quod  jugiter  ad  finem  usque  seculi  per  vicarios 
sacerdotes  in  Ecclesia  militante  offert;  et  juxta  de  Lugo  non  improbabili 
ratione  sacerdos  dici  potest  etiam  post  diem  judicii,  propter  quandam  pote- 
statem  ad  aliquos  saltem  actus  sacerdotales  etiamtunc  exserendos:  inter  quos 
forte  referri  possit  illa  laus,  quam  nomine  universi,  qua  hujus  caput  et  me- 
diator,  Deo  Patri  semper  offert. 

670.  II.  Quaeritur  quo  sensu  Christus  dicatur  sacerdos  secundum  ordinem 
Melchisedech.  Dicitur  ita,  quia  est  sacerdos  ad  normam,  similitudinem  Melchi- 
sedech,  qui  erat  typus  Christi  sacerdotis,  assimilatus  Filio  Dei  Hebr.  7,  4. 
Quod  si  quaeritur,  in  quo  sita  sit  similitudo,  respondemus,  Paulum  plura  in- 
nuere  similitudinis  capita,  quae  fusius  explicant  patres. 

1.  Erat  Melchisedech  Christi  typus  ratione  nominis,  sed  ita  ut  quod 
ipse  dicebatur,  Christus  revera  esset,  rex  scil.  justitiae  et  pacis ; 

2.  secundum  repraesentationem:  in  Scriptura  enim  Melchisedech 
inducitur  sine  patre,  sine  matre,  sine  genealogia:  non  quasi  his  caruerit,  sed 
haec  omissa  sunt  non  sine  destinato  certoque  s.  Spiritus  consilio  mysterii  causa ; 
hoc  enim  silentio  adumbratur,  quantum  fieri  potest,  aeternitas  personae  Christi 
atque  singularitas  sacerdotii,  in  quo  non  habet  successores. 

3.  Secundum  praestantiam,  nam  Melchisedech praecellit  Abrahamum, 
patrem  credentium,  quatenus  decimas  ab  eo  accepit  eique  benedixit:  ita  in 
Christo  et  per  Christum  judaei,  imo  gentes  omnes  benedicuntur ;  quacum  si- 
militudine  alia  cohaeret,  universalitatis  scil.  similitudo,  quatenus  Mel- 
chisedech  non  solum  judaeis,  sed  et  gentibus  profuit. 

4.  Quibus  addunt  patres  magno  consensu  similitudinem  ratione  ipsius 
sacrificii  oblati  panis  et  vini,  cujus  quidem  Paulus  non  meminit,  cumnon 
faceret  ad  scopum,  qui  erat  ostendere,  Christum  esse  sacerdotem  longe  excel- 
lentiorem  sacerdotibus  omnibus  aaronicis,  quibus  nil  praestantius  esse  opina- 
bantur  judaei ;  eam  tamen  non  negat.  Ex  eo  autem,  quod  Christus  dicitur 
sacerdos  secundum  ordinem  Melchisedech,  non  sequitur  summos  judaeorum 
sacerdotes  non  etiam  fuisse  typos  Christi  sacerdotis.  Fuerunt  quidem  et  ipsi 
typi,  communi  tamen  quadam  ratione :  Melchisedech  vero  ratione  prorsus  sin- 
gulari ;  in  iis  nimirum,  in  quibus  Christi  sacerdotium  diffeit  a  sacerdotio 
aaronico  atque  hoc  ipsum  antecellit.  Cf.  infra  th.  235  p.  3;  Stentrup 
th.  73  ss. ;  Petavius  XII,  12. 

671.  III.  Quaeritur  qua  ratione  reparatio  per  Christum  excedat 
Adami  ruinani  secundum  Pauli  doctrinam  Rom.  5,  15 — 17:  Sed  non 
sicut  delictum,  ita  et  donum.  Si  enim  unius  delicto  multi  mortui  sunt : 
multo  magis  gratia  Dei  et  donum  in  gratia  unius  hominis  Jesu  Christi  in 
plures  abundavit.  Et  non  sicut  per  unum  peccatum,  ita  et  donum.  Nam 
judicium  quidem  ex  uno  in  condemnationem :  gratia  autem  ex  multis  de~ 
lictis  in  justificationem.   Si  enim  unius  delicto  mors  regnavit  per  unum: 

multo  magis  abundantiam  gratiae  et  donationis  et  justitiae  accipientes,  in 
vita  regnabunt  per  unum  Jesum  Christum.  Excedit  1.  quatenus  Adamus 
nos  uno  tantum  infecit  peccato :  Christus  vero  non  solum  ab  hoc,  sed 
etiam  a  peccatis  liberat  personalibus :  idque  etiam  repetitis  vicibus ;  2.  ra- 
tione  donorum,  nam  Christus  longe  majorem  gratiae  et  charismatum 
abundantiam  nobis  donavit,  quam  per  Adamum  amisimus,  ut  patet  v.  g. 
ex  sacramentis  eucharistiae,  ordinis,  confirmationis.  Quamvis  vero  3. 
ratione  extensionis  reparatio  non  excedat  ruinam,  imo  videatur  superari, 
cum  omnes  homines  peccato  obnoxii  nascantur,  non  vero  omnes  per 
Christum  ab  illo  mundentur :  habetur  tamen  in  eo  paritas,  quod  Christus, 
quantum  est  ex  se,  omnibus  comparaverit  salutis  possibilitatem,  adeo  ut 
non  ex  redemptionis  defectu  sit,  si  non  omnes  redimantur.   Cf.  n.  368. 

672.  IV.  Quaeritur  num  Christus  aliquid  meruerit  angelis.  Nonnulli  cum 
Suarez  affirmaiit,  Christum  gratiam  et  sanctitatem  meruisse  angelis;  quae 
opinio  plurimum  innititur  hypothesi  de  Verbi  incarnatione  decreta  et  definita 
antecedenter  et  independenter  ab  Adami  lapsu,  quam  supra  th.  143  ut  minus 
probabilem  rejecimus.  Merito  notat  ThomassinusII,  12  n.  25:  »Si  per 
carnem  operata  sit  Deitas  Verbi  salutem  angelicam,  patritiae  et  apostolicae 
theologiae  fundamenta  penitus  convelluntur.  Perinde  enim  et  humanam  salutem 
exstruere  potuerit  in  extranea  quapiam  natura  sibi  copulata  .  .  .  Labat  illud 
(principium),  quod  in  natura  victa  vincendus  fuerit  victor  diabolus  .  .  .  Labat 
illud,  quod  liberatum  non  sit,  quidquid  assumptum  non  est  .  .  .  Labat  illud, 
quod  quia  pueri  communicarunt  carni  et  sanguini,  et  ipse  communicaverit 
eisdem  (Hebr.  2,  14)«  etc.  Quare  »communis  sententia,  inquit  de  Lugo 
disp.  27  s.  3,  negat,  meruisse  Christum  angelis  nisi  aliquas  illustrationes  et 
alia  dona  accidentalia,  gaudium  item  de  reparatione  suarum  sedium  per  re- 
demplionem  hominum  et  his  similia.  Hanc  docent  communiter  fere  omnes 
theologi,  quos  refert  et  sequitur  Vasquez  disp.  49;<<c  ita  etiam  s.  Thomas 
in  3.  d.  13  q.  2  a.  2  sol.  1.  Etsi  autem  Christus  dicitur  angelorum  etiam 
caput,  non  propterea  sequitur,  eum  eodem  modo  esse  angelorum  quo  hominum 
caput :  neque  enim  constitutus  est  illorum  caput  ad  eos  redimendos :  nusquam 
enim  angelos  apprehendit  (smXafxpavsTat,  velut  fugientes  manu  injecta  appre- 
hendit,  redemit),  sed  semen  Abrahae  apprehendit  Hebr.  2,  16;  sed  in praemium 
suae  exinanitionis  super  choros  omnium  angelorum  est  exaltatus.  Quocirca 
non  negamus  ex  Christo  capite  in  angelos  aliqua  gratiae  et  gloriae  (acciden- 
talis)  dona  redundasse.  Ceterum  profuit  angelis  passio  et  mors  Christi  eatenus 
etiam,  quatenus  redemptione  hominum  per  Christum  »instaurantur  quae  in 
coelis  sunt,  cum  id,  quod  inde  in  angelis  lapsum  est,  ex  hominibus  redditur*, 
ut  inquit  Augustinus  Enchir.  n.  6 1 .  Deinde  nec  illud  contemni  debet, 
Christi  morte  reparatam  quoque  fuisse  injuriam  Deo  ab  angelis  lapsis  peccato 
illatam,  quod  certe  gaudio  replevit  angelos  bonos,  qui  et  suam  adorationem 
et  gratiarum  actionem  adjunxisse  holocausto  a  Christo  oblato  merito  prae- 
sumuntur.    Cf.  Stentrup  th.  30;  Scheeben  §  266. 

673.  Corollarium.  Christi  redemptio  argumentum  ejus  divinitatis. 
—  Sicut  solum  ex  Christi  divinitate  sufficienter  explicatur  redemptionis 

condignitas :  ita  vicissim  quae  revelatio  christiana  tradit  de  redemptione 
per  Christum,  evidenter  Ghristi  manifestant  divinitatem.   Et  sane 

1.  consideremus  redemptionis  ubertatem  quoad  locum,  tempus, 
redemptorum  numerum  scelerumque  multitudinem  et  gravitatem.  Ad  rem 
Cyrillus  al.  de  recta  fide:  „Si  Christus  ut  homo  vulgaris  mente  conci- 
piatur,  quomodo  illius  sanguis  vitae  omnium  aestimationem  exaequat? 
Si  autem  Deus  erat  in  carne,  qui  dignitate  omnes  superat,  satis  decenter 
per  proprium  sanguinem  cumulata  exstitit  redemptio  totius  mundi." 

2.  Consideretur  naturae  redemptae  dignitas,  cujus  maculae  nullis 
animalium  sacrificiis  etsi  multiplicatis  elui  poterant  Hebr.  10,  1  ss. ; 

3.  redemptionis  e  f f i  c  a  c  i  asecundum  omnes  fructus  et  effectus  plane 
divinos,  quorum  illa  fons  est  inexhaustus.  Quibus  diligenter  expensis  ve- 
ra  probantur  Isaiae  verba  35,  4 :  Deus  ipse  veniet  et  salvabit  vos. 

674.  Quare  concludamus  verbis  seniorum,  quae  audivit  in  Apoca- 
lypsi  5,  9  ss.  Joannes :  Dignus  es;  Domine  .  .  .  quoniam  occisus  es  et  re- 
demisti  nos  Deo  in  sanguine  tuo,  ex  omni  tribu  et  lingua  et  populo  et  na- 
tione  .  .  .  accipere  virtutem  et  divinitatem  et  sapientiam  et  fortitudinem 
et  honorem  et  gloriam  et  benedictionem ;  et  verbis  Damasceni  F.  0.  IV, 
4 :  „Euge,  Christe,  Dei  Verbum,  sapientia  et  potentia,  atque  omnipotens 
Deus,  quid  tibi  nos  inopes  et  egeni  pro  istis  omnibus  rependemus  ?  Tua 
cnim  sunt  omnia.  Quin  nihil  quidquam  a  nobis  exposcis,  nisi  salutem 
nostram :  cujus  cum  tu  ipse  largitor  sis,  nihilominus  pro  inenarrabili  tua 
bonitate  illis  gratiam  habes,  qui  eam  consequuntur.  Gratias  tibi,  qui  et 
esse  et  bene  esse  nobis  concessisti;  cumque  hinc  excidissemus,  inexpli- 
cabili  demissione  et  indulgentia  eodem  nos  reduxisti." 

